
INTRODUCTIO 


Benevolo  lectori  salutem! 

En  tibi  liber  quem  fortasse  abhinc  multum  tempus  exspectabas  et  quidem  non 
errasti,  quia  vere  scriptus  est  latine.  Eum  potuisti  legere  fere  in  omnibus  linguis  huius 
mundi,  sed  nondum  erat  latino  sermone.  Tamen  anno  1905  apparuit 

HISTORIA  DOMINI  QUIJOTI  MANCHEGUl 

traducta  in  latinem  (sic)  macarronicum  per  IGNATIUM  CALVUM 

ubi  erant  undeviginti  capita  primae  partis.  Ad  hanc  versionem  ipse  auctor  anno  1922 
addidit  usque  ad  caput  quadragesimum  septimum,  quare  etiam  ab  eo  nuncupata  est 
editio  nova ;  castigata  et  alargata  eamque  etiam  Matri ti  edidit  in  lucem;  postea  vero 
iterum  ediderunt  has  duas  versiones  unificatas,  Matriti  1966.  Nihilominus  haec  non 
fuit  versio  totius  libri  nec  versio  latina  stricto  sensu,  sed  unica  hucusque  atque 
huiuscemodi  et  quidem  plena  sale  et  lepore  et  praesertim  maxima  libertate,  quia  ad 
hanc  accesserunt  multa  verba  hispanica,  quae  forte  iuvabant  ad  melius  intelligendum 
et  absque  dubio  ad  iucundum  risum  tenendum. 

Tamen  JAMES  FITZMAURICE-KELLY,  A  Note  on  * EI  Licenciado  Vidriera* 
in  REVUE  HISPANIQUE  anno  1897,  vol.  4,  p.  45,  in  adnotatione  ad  pedem,  dicit: 
MARTINUS  FERNANDEZ  DE  NAVARRETE,  in  suo  libro  Vida  de  Miguel  de 
Cervantes  Saavedra,  Madrid  3819  pp.  529-530,  dicit:  Nonnulli  curiosi  nobis 
dederunt  nuntium  cuiusdam  versionis  latinae  libri  Quixoti  factae  a  litterato 
germanico ,  sed  haec  facta  non  constant  nobis  per  nuntios  fidedignos  et  sic  debemus 
lectoribus  aperte  ostendere.  Ergo  non  fuit  versio  latina  usque  ad  annum  1819. 

TOMAS  VINAS  DE  SAN  LUIS,  in  Versiones  latinas  de  poesias  hispanas  vertit 
in  latinum  Aetatem  Auream  (1-11)  et  etiam  Lamentationes  Sanctii  Panza  (2-55), 
secundum  artem  poeticam  latinam  ex  Historia  domini  Quixoti ,  sed  nihil  amplius 
vertit  ex  hoc  libro. 

Haec  versio,  quam  nunc  in  tuis  manibus  habes,  vult  esse  omnino  diversa  ab  illa 
prima  Ignatii  Calvo,  de  qua  diximus,  et  quidem  potes  mirari,  quia  vere  omnis  scripta 
est  hoc  sermone  latino.  Ego  etiam  miror  et  fere  nescio  quomodo  potui  tam  ingentem 
vastumque  laborem  perficere  nec  unde  inveni  vires  ad  hanc  operam  navandam.  Sed 
quidem  feci,  quia  hic  est  liber  de  quo  tam  multa  loquuntur  ubique  terrarum  et  omni 
tempore  et  de  quo  tam  multas  versiones  fecerunt.  Et  haec  est  versio  Historiae  Domini 
Quixoti  a  Manica  quam  hispanice  scripsit  Dominus  MICHAEL  DE  CERVANTES 
ET  SAAVEDRA  et  agitur  de  illo  equite  itinerante,  qui  fuit  Dominus  Quixotus  a 
Manica  et  de  omnibus  rebus  gestis,  quae  ei  acciderunt  et  eodem  modo  agit  de  Sanctio 
Pansa  armigero  eius. 

Motus  dilectione  ad  hanc  versionem  faciendam  me. contuli,  sed  nec  egomet  potui 
credere  me  aliquando  eam  finiturum  esse.  Tamen,  Deo  volente,  denique  vidi  finem 
huius  operis  et  hunc  librum  tibi  libenter  offero  ita  ut  etiam  hoc  sermone  possis  frui 
rebus  gestis  Domini  Quixoti,  qui  aliquo  modo  amicus  omnium  dici  potest. 

QUOMODO  ORTA  EST  VERSIO  LATINA  HUIUS  LIBRI? 

A)  AMICUS  GERMANICUS 

Fortasse  velis  quaerere  a  me  cur  hanc  versionem  feci.  Hoc  dicam  tibi  et  quidem 
aperto  animo.  Imprimis  multae  fuerunt  causae  ad  hanc  versionem  faciendam,  quas 
possum  vocare  alias  remotas  et  alias  proximas.  Inter  illas  oportet  me  loqui  de  optimo 
amico  doctore  Domino  Iosepho,  germano  natione,  viro  sapiente,  qui  multas  linguas 
cognoscit  eisque  loquitur.  Hic  amicus  habet  filiam  pulcherrimam,  nomine  Dorcam, 
quam  ille  nonnullas  linguas  docuit,  inter  quas  etiam  est  lingua  latina,  quam  ambo  valde 
diligunt  et  etiam  aliquando  hoc  sermone  loquuntur.  Amicus  Iosephus  quondam  a  me 
quaesivit  ut  pro  sua  filia  quaererem  libros  latinos,  quos  fortasse  melius  in  Hispania 
invenire  possem.  Tunc  ego  librarios  sive  bibliopolas  petivi,  sed  non  multos  libros  latinos 
inveni,  praeter  eos  qui  amicus  iam  domi  habebat,  inter  quos,  ut  patet,  numerabantur 
libri  Ciceronis,  Horatii,  Vergilii,  Iulii  Caesaris  et  ceterorum.  Tunc  ego  consilium  habui 
mecum  scribendi  librum  ita  ut  Dorcas  posset  librum  latinum  hodiernum  legere. 

Secundum  amicum  Iosephum  oportebat  facere  versiones  fabularum,  quibus  studiosi 
possent  incumbere  et  hoc  modo  vivificare  litteras  latinas.  Tamen  non  tantum  agebatur 
de  quadam  versione  in  linguam  latinam,  sed  haec  versio  debebat  esse  et  iucunda  et  facilis. 
Secundum  me  oportebat  sequi  methodum  idoneam  et  convenientem  illius  Universitatis 
Oxoniensis,  nempe  Oxford  University  Press ,  cum  editionibus  fabularum  tum  pueris  tum 
adultis,  qui  incipiunt  linguam  anglicam  discere,  ubi  textus  datur  tantummodo  vocabulario 
restricto  500,  750  sive  1.000  verborum,  ita  ut  lectores  paulatim  perveniant  ad  linguam 
ditiorem  copiae  verborum.  Ad  hoc  scopum  nanciscendum  amicus  Iosephus  aliquando 
mecum  locutus  est,  quia  putabat  me  has  versiones  latinas  facere  posse  et  praesertim  ex 
hodiernis  fabulis  criminalibus  sive  ex  fabellis  aliarum  rerum,  quae  hodie  ubique  a  multis 
leguntur.  Tamen  quamvis  res  esset  tam  magni  ponderis  tunc  non  habui  vires  ad  has 
versiones  faciendas,  nihilominus  de  his  rebus  mecum  cogitavi  et  postea  haec  fuit  causa 
remota  de  versione  huius  libri  ita  ut  Dorcas  haberet  librum  latinum  ad  legendum. 


B)  CONVIVAE  LOQUEBANTUR  DE  HISTORIA  DOMINI  QUDCOTI 

Alia  ex  parte  quondam  boni  et  cari  amici  visitaverunt  domum  nostram,  illi  autem 
non  omnes  erant  hispani,  sed  peregrini,  quia  veniebant  ex  regionibus  omnino  diversis 
huius  mundi,  quamvis  non  omnes  uno  tempore  apud  nos  essent.  Et,  prandio  elapso, 
aliquando  fuit  colloquium  inter  nos  de  multis  rebus  inter  quas  etiam  de  domino 
Quixoto.  T\inc  putavi  me  posse  librum  accipere  eumque  legere,  sed  cogitavi  intra 
me,  quonam  sermone  faciam  hanc  lectionem?  Quia  revera  lingua  hispanica  non  erat 
lingua  communis  omnibus  convivis  nec  immo  sermo  anglicus  et  dixi  loquendo  mecum 
et  cur  non  legere  latine  omnibus?  Sed  ecce  carebamus  versione  latina  ad  hanc 
lectionem  faciendam.  Postea  vero  de  hac  re  in  mea  solitudine  cogitavi  et  quidem  ac 
per  iocum  incepi  vertere  primas  paginas  huius  libri.  Et  tunc  meis  propriis  oculis 
vidi  hoc  fieri  posse,  sed  denuo  hanc  operam  ad  meliorem  opportunitatem  reliqui. 

C)  COETUS  LATINITATIS  MATRITENTIS 

Etiam  tertia  causa  fuit  et  quidem  proxima,  quae  impulit  me  ad  hanc  versionem 
faciendam  et  tibi  narrabo  res  sicut  revera  evenerunt.  In  hac  urbe  matritensi  erat  Coetus 
clarissimorum  hominum  et  inter  eos  inveniebantur  legati  diplomatici,  medici,  advocati, 
architecti  necnon  et  eximii  professores  Universitatis.  Hi  autem  semel  in  mense 
congregabantur,  duce  clarissimo  domino  Augustino,  qui  erat  cor  et  anima  huius 
institutionis  quam  ipse  sua  constantia,  sapientia  ac  virtute  fovit  et  latino  sermone 
loquebantur.  Et  praesertim  colloquium  erat  de  rebus  pertinentibus  ad  latinitatem  necnon 
et  de  necessitate  reinstaurandi  usum  huius  linguae,  saltem  cum  locutores  non  essent 
eiusdem  nationis  nec  omnes  loquerentur  uno  sermone.  Etiam  aliquando  locuti  sunt  de 
illo  cantu  cycneo  pro  Camena  amata,  quo  designatur  tempus  advenisse  finis  huius 
sermonis  latini,  quem  tam  multi  diligunt,  nisi  aliter  hic  et  nunc  fieret.  Et  vere  moesti 
erant,  quia  videbant  litteras  latinas  non  habere  pristinam  praestantiam  nec  adesse  in 
vita  hominum  nec  in  re  publica  mundana,  scilicet  nec  in  Unione  Europaea  neque  in 
Nationibus  Unitis,  ubi  gens  totius  huius  mundi  congregantur  ad  loquendum  de  rebus 
publicis  tam  maximi  momenti  et  non  semper  possunt  se  mutuo  una  lingua  intelligere, 
nam  deest  eis  lingua  communis,  quae  sit  apta  atque  idonea  ad  colloquium  cunctorum. 


SCOPUS  COETUS  LATINITATIS  MATRITENSIS 

In  illo  Coetu  Matritensi  conabantur  ad  introducendam  linguam  latinam  ut  esset 
lingua  omnium  populorum  ut  antea  fuit  in  saeculis  praecedentibus.  Ad  hoc 
obtinendum  multa  illi  fecerunt,  locuti  sunt  cum  praefectis  status  et  rei  publicae,  litteras 
scripserunt  ad  hoc  bonum  consilium  adipiscendum  et  multa  alia.  Ego  fortasse  ultimus 
fui  qui  ad  hunc  Coetum  Latinitatis  Matritensem  perveni  in  quo  erant  homines  tam 
magni  ponderis  ac  virtutis.  Eos  audivi,  bona  desideria  eorum  intellexi  et  putavi  valde 
conveniens  esse  aliquo  modo  eos  iuvare.  Et  sic  revera  orta  est  haec  versio  latina 
Historiae  Domini  Quixoti  a  Manica ,  quam  iam  haesitanter  et  fere  sponte  incepi, 
quamvis  tam  multae  ac  fere  insuperabiles  difficultates  ad  operam  navandam  essent, 
tamen  in  dies  arctius  fuit  in  me  studium  ad  id  perficiendum.  Et  hoc  modo  putavi 
me  posse  consilium  amici  Iosephi  sequi,  nempe  vertendi  fabellas  quibus  lectores 
possent  eas  latino  sermone  legere,  et  eodem  modo  quae  non  essent  difficiles 
intelligendi,  vi  cuius  multi  possent  in  litteras  latinas  dextro  pede  introire  et  fortasse 
aliquando  latine  loqui. 


SUNTNE  ALTERI  NOTI  LIBRI  IN  LINGUA  LATINA? 

En  libri  quos  inveni  et  iam  verterunt  in  latinum  sermonem: 

Caelestina,  a  FERDINANDO  DE  ROJAS  in  versione  Casparis  Barthii,  edita  in 
lucem  Francoforti  (Frankfurt)  anno  1624,  sub  nomine  Eratodidascalos ,  sive 
Nemoralium . 

Vitae  humanae  proscenium  in  quo  sub  persona  Gusmani  Alfaracii  virtutes  et  vitia 
...  graphice  et  ad  virum  repraesentantur ,  sive  EI  Picaro  Guzmdn  de  Alfarache , 
MATTHAEI  ALEMAN,  et  Caspar  Ens  edidit  Coloniae  Agrippinae  (Colonia)  1623. 

Homo  Vitreus ,  sive  EI  Licenciado  Vidriera  in  REVUE  HIS  PANIQUE  n.  IV  anno 
1897,  pp.  61-70,  in  versione  Casparis  Ens. 

Lazarillo  de  Tormes ,  etiam  in  REVUE  HISPANIQUE  n.  XV  anno  1906,  pp.  770- 
795,  in  versione  Casparis  Ens. 

De  Familia  Pascual  Duarte  CAMILLI  IOSEPHI  CELA  in  versione  Barbarae 
Pastor,  Ediciones  Clasicas,  Matriti  1990. 

Regulum  vel  pueri  soli  sapiunt ,  francogallice  Le  Petit  Prince ,  ab  ANTONIO  DE 
SAINT-EXUPERY  in  latinum  conversus  ab  Augusto  Haury.  Edidit  Femandus  Hazan, 
via  Sequanica  (Seine)  XXXV  ac  XXXVII,  Lutetiae  (Parisiorum)  1961. 

Robinson  Crusoeus  HENRICI  CAMPE,  in  versione  latina  F.J.  Goffaux,  Parisiis  a.  1825. 

Pinoculus  latinus  C.  COLLODI,  italice  Pinocchio,  in  versione  Hugi  Henrici  Paoli, 
Casa  Editrice  Felice  Le  Monnier,  Firenze  (Florencia)  1962. 

Tristitia  Salve  FRANCISCAE  SAGAN,  francogallice  Bonjour  Tristesse ,  in 
versione  Alexandri  Lenardo,  Stuttgartiae  (Stutgart)  1964. 

Alicia  in  terra  mirabili  C-H.  CARRUTHERS,  Mac  Millan,  Londinii  (Londres)  1964. 

Trans  speculum  et  quae  Alicia  ibi  invenerit  LUDOVICI  CARROL,  versio  ab 
Eugenio  de  Velcia,  in  VITA  LATINA  a.  1965,  1966  et  sqq. 

Versiones  latinas  de  poesias  Hispanas  THOMAE  VINAS  DE  SAN  LUIS,  ut  supra, 
qui  vertit  in  latinum  Carmina  hispanica  quae  scripserunt  el  Arcipreste  de  Hita,  Jorge 
Manrique,  Fray  Luis  de  Leon,  Lope  de  Vega,  Gdngora,  S.  Juan  de  la  Cruz,  Quevedo, 
Becquer,  Campoamor,  Rub6n  Darfo  inter  alios;  et  Luis  Camoens  ex  lusitano  sermone; 
Juan  Elizaburu  ex  vasconico,  J.  Blanco  White  ex  anglicano;  Verdaguer  et  Juan 
Maragall  ex  catalaunico;  Rosalfa  de  Castro  ex  gallaico  et  ubi  est  Prologus  magni 
momenti,  qui  agit  de  versionibus  in  latinum  usque  ad  annum  1927. 

Lucere  ubique  lucernas  caelestes ,  RENE  (RENATUS)  SAKSA,  Rochus  Habitzky 
convertit  e  germanico  in  latinum  et  Caelestis  Eichenseer  perpolivit  textum  et  instruxit 
adnotationibus,  titulus  originalis:  Vino  corriente  -Sprung  Uber  die  Pyrenden -  Domus 
Editoria  Rainardi  Brune,  Langenfeld  1982. 

Sub  Rota ,  HERMANNI  HESSE,  in  latinum  vertit  Sigrides  C.  Albert,  Verlag  der 
Societas  latina,  Saraviponti  (Saarbriicken)  1994. 

Scripti  sunt  etiam  latino  sermone: 

Cottidie  latine  loquamur ,  SIGRID  ALBERT,  Saraviponti  (Saarbriicken)  1987. 

Finnorum  Nuntii  latini  Radiophoniae  Finnicae  Generalis  (Suomalaisen 
Kirjallisuuden  Seura)  a  THOMA  (TUOMO)  PEKKANEN  et  GREGORIO  (REIJO) 
PITKARANTA,  Helsinki  ab  anno  1992. 

Le  latin  sans  peine ,  Methodus  ‘ AssimiV  a  C.  DESES SARD,  Chennevieres  SI 
Marne  1966. 

IUVENIS  et  ADULESCENS  ephemerides  nubeculatae  Italiae,  «ELI»  European 
Language  Institute,  Recanati. 

VOX  LATINA  Saraviponti  (Saarbriicken)  ab  anno  1965. 

MELISSA  Bruxellis. 

LATINITAS  in  Urbe  Vaticana  ab  anno  1930. 

HERMES  AMERICANUS ,  in  Academia  latina  Danburiensi,  Box  322,  Bethel, 
Conn.  06801,  in  Civitatibus  Foederatis  Americae  Septentrionalis. 

ACTA  DIURNA  Bucks  in  Anglia. 

Olim  fuerunt  aliae  ephemerides  diurnae,  quae  iam  non  amplius  eduntur  in  lucem, 
sed  in  bibliothecis  possumus  eas  invenire  et  legere  et  hae  sunt: 

VITA  LATINA  Avennione  (Avignon)  ab  anno  1957. 

PALAESTRA  LATINA  Caesaraugustae  (Zaragoza)  ab  anno  1930. 

DIFFICULTATES  LINGUAE  LATINAE:  EX  GRAMMATICA: 

Undenam  proveniunt  difficultates  linguae  latinae?  Lingua  latina  videtur  esse 
difficilis  et  grammatica  illius  immo  difficilior  quam  quaedam  alia,  sed  hoc  non  tam 
facile  probari  potest.  Nihilominus  de  hac  quaestione  possumus  loqui  cum  discipulis, 
qui  discunt  hanc  linguam.  Bonum  esset  ab  eis  quaerere  et  absque  dubio  illi  dicent  nobis 
se  habere  difficultates  cum  casibus  nominum,  praesertim  in  tertia  declinatione,  cum 
verbis  deponentibus,  et  magna  difficultas  est  si  advenit  hyperbaton.  Sed  non  necesse 
est  ab  aliis  has  difficultates  quaerere,  si  nos  quondam  linguam  latinam  didicimus,  nam 
✓tunc  ipsi  nos  cognovimus  ubi  erat  quod  terrebat  nos,  utrum  orationes  infinitivi,  sive 
ablativus  absolutus,  vox  passiva  verborum  et  cetera,  ut  patet.  Et  cum  agatur  de 
grammatica  omnia  oportet  magna  cura  videre  et  perpendere  et  regulas  bene  discere  et 
exceptiones  harum  regularum,  quae  saepe  ad  nos  accedunt  et  perplures  sunt. 

HYPERBATON 

Etiam  debemus  dicere  non  oportet  multiplicare  difficultates  sine  ulla  ratione,  sed 
si  grammatica  non  semper  nimis  facilis  est,  adhuc  venit  hyperbaton  suo  aculeo  venenato 
ad  ordinem  sententiae  mutandum  et  uno  ictu  fit  obscurus  et  nescimus  quomodo  textus 
interpretetur.  Cur  hyperbaton  laborat  hoc  modo?  Tamen  multoties  putavi  hunc  modum 
scribendi  esse  magnam  elegantiam,  sed  auget  difficultates,  praesertim  illis  qui  incipiunt 
discendo  hanc  linguam.  Absque  dubio  hyperbaton  non  esset  in  loquela  quotidiana 
civium  romanorum,  sed  tantum  in  libris  propter  rhetoricum  modum  scribendi.  Bonum 
esset  audire  romanos  illius  temporis  loquentes,  sed  hoc  non  amplius  fieri  potest  et 
tantum  possumus  legere  libros  scriptos  dum  aliquando  narrant  nobis  colloquia  eorum. 
Tamen  influxus  modi  scribendi  manet  in  calamo  scriptoris  et  non  auditur  viva  vox 
sive  loquela  eorum.  Hyperbaton  oritur  ut  peritia,  dexteritas  sive  calliditas  scriptoris, 
sed  non  esset  modus  loquendi  in  vita  quotidiana  romanorum  illius  temporis. 


CURNAM  HOC  TEMPORE  VERSIO  LATINA  HUIS  LIBRI? 

Fortasse  etiam  velis  scire  cur  haec  versio  in  lucem  edatur  et  praecise  hoc  tempore 
cum  fere  nemo  loquatur  latine,  saltem  extra  aulas  academicas.  Videas,  optime  lector 

et  amice,  ut  verum  dicam  non  erat  haec  versio  tam  urgens,  quia  iam  verterunt  hunc 
librum  in  multas  linguas,  et  qui  eum  voluerunt  legere  habebant  librum  ad  commodum 
eorum  et  unusquisque  potuit  eum  legere  in  sua  propria  lingua.  Et  hoc  quia  filii  vel 
heredes  illius  magni  Imperii  Romani  nunc  loquebantur  alio  modo  et  non  praecise 
latino  sermone,  quapropter  nulla  erat  necessitas  vertendi  hunc  librum  in  latinum,  et 
sic  fere  per  quatuor  saecula  nullam  versionem  fecerunt,  sed  tantum  in  illas  linguas 
quibus  omnes  ad  invicem  loquebantur  et  hoc  sic  factum  est. 


HEREDES  IMPERII  ROMANI 

Tamen,  si  loquimur  de  filiis  Imperii  Romani  vel  de  heredibus  illius  latinitatis,  multa 
dicenda  sunt.  Secundum  me,  haec  non  est  propinquitas  ex  vinculis  sanguinis,  sed  ex 
doctrina.  Sic  possumus  vocare  filios  vel  heredes  Imperii  Romani  eos  qui  quondam 
loquebantur  latino  sermone  et  in  decursu  temporis  loquuntur  linguis  romanicis  et  multi 
alii  qui  per  vicissitudines  historicas  pervenerunt  ad  ambitum  harum  linguarum 
romanicarum  et  sic  ut  proprias  habent  has  linguas.  Et  etiam  sunt  homines  qui  has 
linguas  romanicas  cognoscunt,  quia  eas  didicerunt,  sed  non  semper  eis  loquuntur.  Ad 
hos  aliquo  modo  accedunt  illi  qui  non  habent  linguam  patriam  romanicam,  sed  habent 
multa  verba  harum  linguarum  romanicarum,  quia  per  longos  annos  intraverunt  in 
linguam  eorum.  Et  immo  alii  sunt  qui  aliquando  vacaverunt  studio  linguae  latinae 
tum  in  scholis  tum  in  universitatibus.  Hi  omnes  plus  minus  ve  habent  influxum  illius 
culturae  quam  appellamus  classicam  latinam.  Quapropter  egomet  credo  hos  omnes 
posse  intelligere  aliquo  modo  linguam  latinam  si  aliquando  audiunt  colloquium  latinum 
sive  si  legunt  librum  scriptum  latino  sermone  dum  facilis  sit,  et  hoc  quia  haec  lingua 
latina  latet  in  linguis  romanicis  et  in  doctrina  quam  olim  didicerunt. 


QUID  ERGO  FACIENDUM  SIT  DE  LINGUA  LATINA? 

Aliquid  possumus  facere  quia  hodie  est  Radiophonia  in  hac  lingua  et  hos  Nuntios 
Latinos  edunt  in  lucem,  quare  eos  et  audire  et  legere  possumus,  etiam  sunt 
ephemerides  diurnae  et  nubeculatae  (comics),  commentaria  periodica  et  fabellae 
hodiernae  scriptae  hoc  sermone  et  haec  omnia  possunt  iuvare  nos  ad  iter  incipiendum 
et  faciendum.  Lingua  latina  potest  esse  thesaurus  et  iuvare  nos  ad  novos  et  optimos 
amicos  lucrandos  et  aliquo  modo  possumus  ditiores  fieri. 


DIFFICULTAS  AD  VERSIONEM  FACIENDAM 
AMBIGUITAS  VERBORUM 


Difficultates  ad  faciendam  versionem  latinam  huius  libri  erant  multae  inter  quas 
etiam  erat  ambiguitas  linguae  latinae  quae  attingit  nos  in  multis,  exempli  gratia  in 

verbo  «petere»  quod  tum  significat  «iter  facere»  tum  «quaerere»,  ex  quo  oritur  sensum 
verbi  hispanici  «pedir».  «Offendere»  quod  significat  «percutere,  ictum  dare»,  «casu 
invenire»  et  etiam  «offensam  inferre  contra  aliquem  «,  tunc  fieri  potest  ut  quidam 
dicat  (cf.  Desessard,  Le  latin  sans  peine ,  ut  supra,  p.  124):  Heri  filiam  tuam  in  via 
Regali  offendi ...  «  et  nullo  modo  vellet  iniuriam  facere  filiae  nec  patri  eius  ... 

Tamen  haec  ambiguitas  duplex  esse  potest  tum  ex  latino  sermone  tum  ex  alia  lingua, 
ut  puta  hispanica,  quia  tria  verba  sunt  in  hoc  sermone  hispanico,  nempe  seriora ,  duefia 
et  dona  dum  latine  tantum  invenio  «dominam»,  nisi  dicerem  «nutricem»  pro  «duefia». 
Ceterum  etiam  alia  verba  sunt  ut  «casco»  quod  diversas  significadones  habet,  nam 
«casco»  non  uno  sensu  usurpatur,  verbi  gratia:  romperse  los  cascos  =  frustra  defatigari; 
ser  alegre  de  cascos  -  temerarius,  incautus  sive  imprudens  esse;  el  casco  dei  soldado 
=  galea  militis;  el  casco  dei  asno  -  ungula  asini;  el  casco  viejo  de  la  ciudad  -  pars 
antiqua  urbis;  el  casco  de  la  nave  =  alveus  sive  carina  navis;  et  alia  (cf.  Raymundus  de 
MIGUEL,  Novum  Dictionarium  latinum-hispanicum  Etymologicum,  Matriti,  1921,  ibi  in 
«Brevi  Dictionario  hispanico-latino»,  p.  43  sub  verbo  casco).  Nihilominus  haec  omnia 
non  semper  nobis  videntur  ut  tales  difficultates,  quia  linguam  nostram  cognoscimus  et 
sic  credimus  ambiguitatem  tantum  esse  in  latino  sermone. 

Et  quid  dicendum  est  si  primo  fit  descriptio  cuiusdam  lacus  (ut  in  1—50)  qui 
depingitur  optimo  modo,  ex  quo  ignis  exit  et  tunc  advenit  strenuus  eques  et  urinatur 
in  medio  lacu  ad  incendium  exstinguendum?  Quomodo  poterit  hic  eques  principessam 
hoc  modo  protegere?  Multi,  saltem  loquentes  hispanico  sermone,  sic  cogitabunt,  sed 
debent  in  dictionario  sensum  illius  verbi  quaerere,  nempe,  urinor ...  et  videbunt  hoc 
esse  tantum  mergi  sive  submergi  et  tunc  pacabuntur,  quia  hoc  verbum  eis  ut  dubium 
atque  incertum  videbatur  in  extremis  (cf.  etiam  Desessard,  ibidem,  p.  130). 

Aliter  et  ut  curiosa,  si  audimus:  TU  COMES  CARA  COLES ,  multi  possunt  credere 
hanc  sententiam  hispanicam  esse,  sed  hic  et  nunc  sensus  alius  est  ut  patet:  tu,  o  comes , 
o  amice,  coles  vel  obtines  ea  quae  cara,  nempe  bona  vel  optima  sunt.  Etiam  et  alio 
modo  fecit  ductor  sive  navicularius  Nemo  in  navi  Nautilo  in  quadam  fabella  Iulii  Verne 
qui  scripsit  hanc  sententiam  mysteriosam:  ROSAM  ANGELUM  LAETORUM ,  quae 
videbatur  latina,  sed  si  haec  pronuntiatur  secundum  peculiarem  modum  francogallicum 
auditur:  Rose  a  mange  Tomelette  au  rhum .  Et  praecise  hic  erat  sensus  absconditus. 


NOMINA  DRAMATIS  PERSONARUM 

Quod  attinet  ad  nomina  dramatis  personarum  huius  versionis,  aliquid  dicendum 
est,  nam  imprimis  volui  propter%simplicitatem  uti  nomine  Quixoto ,  quia  etiam  in 
vocativo  est  Quixote ,  et  non  aliter,  tamquam  esset  Quixotes  vel  Quixotis  et  melius 
mihi  videbatur  cum  verbo  domino  convenire.  Quod  inveni  cuiusdam  momenti  fuit 
nomina  Domini  Quixoti  et  Dulcineae,  quia  ille  vocabatur  Alonso,  id  est  Alphonsus 
et  Ildephonsus  et  Dulcinea  erat  Aldonza  Lorenzo,  nempe  Alphonsa  sive  Ildephonsa. 
Quoad  Sanctium  Pansam  sic  eum  nominavi,  quia  Pansam  inveni  apud  Forcellini  in 
Lexicone  totius  latinitatis  et  erat  nomen  cuiusdam  familiae  Romae  et  etiam  Pansam 
vidi  in  Satyricone  Petronii  Arbitri  (47,13)  et  mihi  videbatur  eum  habere  nomen 

idoneum  ad  insulas  gubernandas.  Nomen  Teresiae,  Ioannae  Pansae  vel  Mariae  Gutidrrez 
hoc  modo  reliqui.  Nomina  aliorum  equitum  ad  libitum  sive  tamquam  melius  putavi 
scripsi  et  abusus  sum  aliquando  eadem  libertate,  qua  ipse  Cervantes  usus  est  in  opere 
suo. 


VERBA  DUBIA 

Aliquando  in  libro  Domini  Quixoti  dicitur  hideputa  =  filius  vel  filia  moechae. 
Ego  potui  vertere  moecham  ut  lupam,  meretricem,  scortum  vel  scortillum.  Hanc 
expressionem  volui  accuratius  invenire  apud  ILONA  OPELT,  in  libro  Expressiones 
latinae  contumeliosae  et  cognatae  locutiones ,  titulus  originalis:  Die  lateinischen 
Schimpfwdrter  und  verwandte  sprachliche  Erscheinungen,  Cari  Winter- 
Universitatsverlag,  Heidelberg  1965.  Ibi  quaesivi  et  non  inveni  quod  volui,  quare 
hoc  modo  et  ut  expressio  vetusta  scripsi.  Melius  mihi  videbatur  ut  esset  quaedam 
relatio  propinquitatis  inter  «moecham»,  «moechum»  et  «moechari»,  quam  non 
haberet  si  scriberem  «lupa»,  «meretrix»,  «adulterare»  et  cetera. 

Hipanicum  verbum  rejo  (2-13)  quod  significat  «robur»  in  Diccionario  de  la  Real 
Academia  Espahola ,  ego  praecise  volui  vertere,  omnibus  interpretibus  renuentibus 
et  invitis,  pro  surco  sive  sulco ,  quia  credidi  magis  convenisse  huic  sensui,  secundum 
professorem  HENRICUM  MONTERO  CARTELLE,  EI  Latm  Erdtico,  aspectos 
lexicos  y  literarios  ( hasta  el  SJ  d.C.),  Publicaciones  de  la  Universidad  de  Sevilla, 
p.  38.  Sevilla  1991. 

Quid  ergo  de  hidalgo  sive  d sfidalgol  Hoc  verbum  hybridum  provenit  ex  duobus, 
nempe  ex  filio  latino  et  fortasse  ex  hispanico  algo ,  et  manet  in  cognominibus  tum 
Hidalgo  tum  Fidalgo ,  et  in  versione  hebraica  a  Nathan  Bistritzky  vidi  esse  hidalgo , 
quapropter  etiam  ego  ut  neologismum  accepi  et  quidem  ut  fidalgum. 

Difficultates  volui  vitare,  sed  non  semper  potui.  Etiam  ipsi  commentatores 
habuerunt  eas  et  non  semper  explanaverunt  ita  ut  omnes  possent  bene  intelligere, 
nec  immo  hispani.  Quid  ergo  dicam  de  quodam  interprete  anglico  qui  venit  ad 
Hispaniam  ad  bene  linguam  hispanicam  discendam  et  postea  dum  loquebatur  de  sua 
uxore  dicebat  ut  Sanctius:  mi  oislo ,  tamquam  si  esset  expressio  quotidiana  apud  nos 
(1-7;  2-3;  2-70).  Quoad  duelos  y  quebrantos  (1-1),  et  tarde  piache  (2-53),  oxte , 
puto  (2-10)  et  alia,  multi  sunt  qui  dicunt  intelligere,  sed  differunt  suis  commentariis 
ab  aliis,  qui  diversimodi  interpretant,  denique  debui  vertere  secundum  nutum  meum, 
quamvis  manerent  ut  dubia. 


VERBA  PEREGRINA 

Influxum  lusitanum  credidi  videre  in  verbis:  brincos  (inaures),  amictus  de  rua 
(2-62),  acordar  (2-60)  {desperto  en  todo  su  acuerdo)  et  recordar  (2-41)  {recuerda 
de  un  pesado  sueho)  quae  hispanice  ex  verbo  meminisse  et  etiam  expergefieri ,  sed 
lusitane  tantum  ex  expergefieri ,  quod  mea  opinione  erat  ad  vertendum  in  his  locis. 

Ex  influxu  italico  credo  esse  (2-41)  fracaso  (y  vio  todo  el  ‘fracaso’  y  asalto  y 
muerte...)  quod  italice  scriberem  fracasso  et  esset  agitatio  vel  strepitus,  sed  nullo 
modo  deceptio  et  magis  convenit  quam  fracaso  hispanice.  Alia  vero  sunt 
espirloqueria  ( spirlocheria )  (2-24),  uomo  galante  (2-25),  buon  compaho  ( compugno ) 
et  che  pesce  pigliamo  (2-25),  bagatelle,  pignata,  piace,  piu,  su,  giu  ex  (2-62). 

Ex  lingua  germanica,  sive  theodisca,  vidi  tantum  verbum  Guelte,  guelte  (2-54) 
pro  pecunia,  Geld. 

Ex  francogallieo  non  multa  inveni,  sed  Pierres  et  monsiur  Lautrec  (1-35),  et  jaydn 
sive  jayant  ex  geant  id  est  gigas,  secundum  Martinum  de  Riquer  in  Aproximacidn 
al  Quijote,  Barcelona  1967. 

Ex  arabico  sermone  multa  sunt  in  narratione  captivi  et  relinquo  in  illis  locis  ubi 
facio  versionem  (1-37;  40;  41). 

Ex  turcico  sermone  passamaches,  uchali,  arnaute  et  fartax  ibidem. 

Ex  catalaunica  lingua  autem  lladre ,  pedrehales  (sic)  et  frade  (2-60). 

Credo  me  nullum  verbum  anglicum  vidisse  praeter  illa  quae  dicuntur  de  rege 
Arcturo  (1-13),  de  Britannia  (1—49),  de  Lanceloto  et  ceteris.  Num  invenitur  ibi  influxus 
huiuscemodi?  Secundum  me  fortasse  sit  aliquid  illius  notissimi  dicti  ex  Hamlet  «to  be 
or  not  to  be»  Guillelmi  Shakespeare,  et  hoc  propter  verba  quae  ait  Sanctius  Pansa  quia 
sive  sumus  vel  non  sumus  (2-49)  et  etiam  atque  hodie  sumus  et  cras  non  erimus  (2- 
7)  et  haec  est  etiam  quaestio  illius.  Et  utrum  Sanctius  noverit  loquelam  anglorum  an 
tantum  (2-2)  suam  linguam?  Utique,  sed  incantatores  absque  dubio  noverunt. 


VERBA  HISPANICA  NON  SATIS  CLARA 

Nec  ego  inveni  sensum  verbi  desuellacaras  nisi  quia  volui  inspicere  in  Novisimo 
Valbuena  (sic)  D.A.  AUGUSTINI  ROCAGOMERA  Y  SALASAN,  Barcinone  1866, 
qui  vertit:  desuellacaras  ut  impudens  et  petulans.  Et  tunc  dixi  mihi,  tantum  inveni 
sensum  huius  verbi,  quia  quaesivi  in  hoc  dictionario,  quam  multa  praeteribunt  a  me, 
quia  credidi  me  ea  bene  intellexisse  quod  a  veritate  procul  erit.  Humiliter  debeo  dicere 
fortasse  multa  huiusmodi  introibunt,  me  omnino  nolente,  in  meam  versionem  et 
quidem  furtim,  sed  de  hoc  equidem  profunde  doleo. 

Idem  cum  Tosilo  contrahecho  (2-66),  esmeraldas  contrahechas  (1-50)  et  zagalas 
contrahechas  (2-58)  quae  non  erant  foedae,  sed  tantum  fictae  pastrices,  ut  patet  ex 
ipsa  narratione  (fingida  o  contrahecho)  ad  finem  capitis  (2-58). 

Quid  ergo  a  deshora ,  nisi  intempestive ?  Et  luego  passim  ut  continuo  et  statim. 
Et  puesto  que  est  quamvis  et  alia  multa  quae  semantica  mutavit?  Ad  bene  vertendum 
oportet  linguam  hispanicam  illius  temporis  optime  cognoscere. 


DE  VESTIBUS 

Maxima  difficultas  erat  mihi  in  nominibus  vestium,  nam  magna  evolutio  fuit  in 
decursu  temporis.  Cives  romani  induebantur  simplici  modo  in  comparatione  cum 

vestibus  temporis  domini  Quixoti,  quamvis  hic  non  esset  praecise  arbiter  elegantiae, 
sed  utique  ii  induebant  vestes  illius  momenti  et  multae  vestes  inveniendae  erant  in 
versione,  nisi  eas  denuo  fingere  animo  vel  imaginari  deberemus.  Quid  dicendum  esset 
de  illo  qui  progrediebatur  en  farseto  (Q-l-21)  ut  lanugium ,  fartus  thorax  et  quid 
autem  induere  pedorreras  (2-50)  ut  bracas  sui  generis  et  alias? 


DE  CIBIS 

Idem  accidit  cum  cibis,  escis  vel  dapibus,  nam  aliquando  commentator  dicit  ut 
peritissimus  Didacus  Clemencfn  et  notus  Ioannes  Antonius  Pellicer,  sed  alii  aliter 
sentiunt.  Ceterum  accidere  potest  ut  nomen  cuiusdam  cibi  mutetur,  quia  sic  fuit  res 
in  Mexico  ubi  tortilia  ex  zea  sive  ex  tritico  indico  non  est  ut  in  Hispania  ex  ovo. 
Neque  gazpacho  ex  oleribus  in  Baetica  regione  est  tamquam  in  Manica,  ubi  confectus 
est  ex  carne  cuniculi  sive  gallinae.  Quapropter  reddere  verbum  pro  omni  cibo  non 
est  res  tam  simplex  neque  aliter  lectio  huius  fabellae  debeat  fieri  investigatio  de  re 
culinaria  tamquam  labor  doctorandi  usque  ad  ultimum  extremum,  sed  lectio  iucunda 
quae  non  abeat  a  veritate  narrationis  et  claro  modo  eam  explicet. 


QUID  ERGO  DE  RE  PECUNIARIA  ET  DE  NONNULLIS  MENSURIS? 

Hic  agitur  de  glossario  nomismatico  et  praesertim  de  verbis  quae  apparent  in 
hoc  libro  et,  secundum  computum  meum,  tot  vices  ut  denarius  (14x),  aureus  (64x), 
argenteus  (57x),  teruntius  (14x)  et  etiam  leuca  (6Gx)  et  arroba  (12x),  quamvis 
Sanctius  Pansa  absque  dubio  adderet:  plus  minusve.  Acervus  verborum  in  loquela 
pecuniaria  latina  valde  amplus  est,  et  propter  simplicitatem  volui  verbum  ducado 
vertere  tamquam  denarium  et  quem  putavi  ex  auro,  denario  romano  ex  argento 
omnino  neglecto,  sed  duo  nummi  saepissimi  erant  ut  escudo  ex  auro  et  real  ex 
argento,  quare  primum  vocavi  aureum  et  alterum  argenteum ;  et  denique  teruntius, 
qui  etiam  vocatur  marabotinus,  vulgo  maravedi.  Congruentia  horum  nummorum  inter 
se  sic  erat: 

denarius  (ducado)  =  1 1  argentei  (reales) 
aureus  (escudo)  =  350  teruntii  (maravedis) 

argenteus  (real)  =  34  teruntii  (maravedis) 

Ipse  Sanctius  (2-28)  dicit:  Cum  servirem  Tome  Carrasco  ...  duos  denarios 
lucrabar  ...  si  adderes  duos  argenteos  ...  et  alios  sex  argenteos ,  qui  essent  cuncti 
triginta .  (2x  +  2  +  6  =  30) 

Hinc  bene  videtur  denarium  undecim  argenteos  habere  ex  ipsa  narratione.  Alia 
vero  non  semper  tam  clara  inveniuntur,  ut  congruentia  inter  aureum  et  argenteum, 
quamvis  veniant  teruntii  ad  hanc  questionem  solvendam.  Sed  quid  dicendum  est  si 
denarius  (ducado)  habeat  375  teruntios  et  aliquando  etiam  354  et  immo  374  (quia 

si  denarius  habebat  1 1  argenteos  et  unusquisque  argenteus  habet  34  teruntios,  ergo: 
34  x  11  =  374)  ...?  Et  aureus  ( escudo )  qui  habebat  350  teruntios,  tempore  regis 
Philippi  II,  anno  1566  et  per  quadraginta  annos,  pervenit  usque  ad  400  teruntios! 
Argenteus  autem  ex  octo,  (vulgo  real  de  a  ocho)  octies  augebat  numerum  teruntiorum, 
ergo  habebat  34  x  8  =  272.  Fortasse  Sanctius  diceret:  plura  esse  verba  de  re 
nomismatica  quam  in  pecunia  numerata  et  nimium  ne  credas  colori. 

Alia  verba  de  re  pecuniaria  quae  semel  vel  raro  inveniuntur  verti  ad  libitum,  sic 
comado,  ardite,  doblon  et  cetera.  Verba  autem  Teresiae  Pansae  aliquo  modo  possunt 
nos  iuvare  ad  pretium  rerum  intelligendum,  quia  inter  alia  in  epistula  ad  ducissam 
(2-52)  ipsa  dicebat:  panis  constat  argenteo  et  libra  [460  gr.  ]  carnis  triginta  teruntiis. 
Sed  nescio  quid  esset  pondus  illius  panis  neque  utrum  caro  esset  ex  ovibus  an  ex 
vacca.  Primo  putavi  carnem  esse  ex  ovibus,  tamen  legebatur  (1-1):  olla  erat  potius 
ex  carne  bovina  quam  ovina ;  ex  illa  vitula  (2-47)  si  non  esset  assa ...  posses  gustare ; 
eique  dederunt  carnem  vitulinam  (2-49)  conditam  cum  caepa  et  pedes  coctos  vitulae 
provectae  aetatis ;  et  ulterius  in  ipso  capitulo,  quia  stomachus  meus  solitus  est 
comedere  capram,  vaccam  ...;  et  in  caupona  (2-59)  caupo  habebat  binas  ungues 
vaccae ... ;  et  in  nuptiis  Camacho  (2-20):  in  amplo  ventre  illius  iuvenci  erant  duodeni 
teneri  ac  parvi  porcelli ...  (et  tandem)  etiam  integros  arietes  introducebant ;  ergo 
fortasse  caro  erat  ex  vacca,  quamvis,  mea  sententia,  plures  essent  greges  ovium  in 
Manica  regione  quam  armenta  vaccarum. 

Tamen  pecuniam  accuratius  invenies  apud  PHILIPPUM  MATEU  I  LLOPIS, 
Glossarium  hispanicum  de  Nomismatica,  Barcinone  1946,  et  etiam  DIDACUS 
PERONA  VILLARREAL,  Geographia  Cervantina,  Matriti  1988,  p.  79  et 
IOHANNES  LYNCH,  Espaha  bajo  los  Austrias,  titulus  originalis:  Spain  under  the 
Habsburgs,  Appendix  I  et  II,  Oxford  1965-1969. 

Leuca,  mensura  longitudinis,  est  versio  verbi  hispanici  legua  et  habebat  5.572 
m.  Arroba  autem  est  verbum  hispanicum  ex  origine  arabico  et  est  mensura  ponderis, 
quae  arabice  vult  dicere  quartum  (ex  quintat)  et  habet  11,5  kg.,  sed  in  Aragonia 
12,5  kg. 

Leuca  {legua)  =  5.572  m 

Arroba  (magnum  pondus)  =11,5  kg.  (sive  12,5  kg.) 


INTERPRES  LABORAT  DEMENTIA  SUB  INFLUXU  DOMINI  QUIXOTI 

Tamen,  his  rebus  relictis,  quid  dicam  tibi,  optime  lector,  de  meis  gaudiis  ad  hanc 
versionem  faciendam?  Multa  fuerunt  mihi  gaudia  progrediendo  in  labore  meo  incepto. 
Sed  quidem  accidit  mihi  quod  accidit  domino  Quixoto,  quia  incepi  gressibus  incertis 
et  dubiis,  sed  paulatim  in  dies  fortior  erat  impetus  ad  laborandum  et  plures  horas 
impendebam  iuxta  computatrum  et  prosecutus  sum  cogitando  de  his  rebus  et  de  modo 
vertendi  et  quomodo  possem  hoc  traducere  latine  et  ita  porro.  Et  sic  amisi  somnum 
et  tranquillitatem  meam  et  denique  dixi  mihi,  nonne  habeo  ipsum  morbum,  quo 
laborabat  dominus  Quixotus?  Nonne  affectus  sum  dementia  simili  morbo  illius?  Et 

debui  mihi  affirmative  respondere.  Ille  amens  erat,  quia  cogitabat  de  rebus 
pertinentibus  ad  equitatum  itinerantem  et  noctu  legebat  libros  huius  equitatus  et  ego 
mea  ex  parte  vaco  versioni  huius  libri  et  non  compos  mentis  sum  propterea  quod 
quamvis  sim  in  tramine  subterraneo,  vulgo  «metro»,  vel  inspiciam  televisionem  sive 
quamdam  radiophoniam  auscultem,  tamen  semper  cogito  de  proverbiis  Sanctii  et 
habeo  in  mente  quomodo  dicere  hoc  latine  et  quomodo  possim  has  omnes  res  induere 
veste  latina  et  hoc  modo  nec  dormio  nec  vere  inspicio  quod  video,  sed  tantum  de 
his  rebus,  de  re  grammaticali  et  de  versione  horum  verborum  cogito  neque  scio  quid 
facio  nec  video  veram  vitam  meam.  Profecto  non  accepi  gladium  nec  scutum  nec 
indui  galeam  nec  ascendi  in  ullum  equum,  sed  in  bibliothecas  introivi,  quaesivi 
vocabularia,  legi  libros  et  commentaria  et  res  pertinentes  ad  vitam,  indolem 
cogitationesque  nostri  equitis  itinerantis.  Et  etiam  latine  mecum  locutus  sum  semel, 
iterum  et  multoties  et  cogitavi  ac  fere  credidi  me  vivere,  nisi  tempore  Ciceronis  vel 
Catulli,  saltem  in  quadam  aula  cuiusdam  cursus  intensivi,  ubi  essent  omnes  dramatis 
personae  huius  historiae.  Et  aliquando  accidit  mihi  ut  darem  responsum  latinum  ad 
quaestionem  in  lingua  patria,  sed  hoc  tantum  fuit  in  ambitu  familiari,  praesertim 
loquendo  domi  cum  liberis  meis  et  propter  risum  eorum  intellexi  aliquid  non  bene 
accidisse  in  responso  meo! 


INCANTATORES  TURMATIM  IMPETUM  IN  INTERPRETEM  FACIUNT 

Sed  quid  dicendum  est  de  incantatoribus?  Possumus  concedere  me  laboravisse 
illa  amentia  erga  versionem  huius  libri,  sed  alia  res  omnino  diversa  est  quaestio 
*  incantatorum,  nam  scilicet  num  fuerunt  mecum  etiam  incantatores  ut  illi  quos 
dominus  Quixotus  aliquando  invenit  et  contra  quos  strenue  pugnavit?  Amice  bone, 
videamus  pedetentim  quid  hoc  sit  et  quid  significet.  Imprimis  oportet  dicere 
incantatores  non  esse,  tunc  nulla  est  quaestio  nec  ulla  difficultas.  Tamen  fortasse 
dominus  Quixotus  etiam  in  suo  corde  noverat  incantatores  stricto  sensu  non  esse,  sed 
nonnumquam  etiam  dubitavit  et  quidem  modo  rationabili,  quia  amici  eius  res 
ostendebant  et  tali  modo  fingebant  ut  possent  eum  decipere.  Sic  Sanctius  fecit  in 
incantamento  Dulcineae  et  etiam  baccalaureus  Samson  modo  ut  eques  Albae  Lunae 
modo  ut  eques  Speculorum  et  dominus  Antonius  Barcinone  cum  capite  incantato 
quod  loquebatur,  et  aliquando  ceteri  ut  parochus  oppidanus  et  tonsor  et  formosa 
Dorothea  ut  principessa  Micomicona,  et  dux  et  ducissa,  quamvis  voluntas  eorum 
optima  esset.  Quare  non  semper  dominus  Quixotus  potuit  intelligere  quod  suis 
propriis  oculis  videbat  et  denique  etiam  ipse  credidit  incantatores  ibi  esse  et  quidem 
ad  eum  torquendum.  Sed  quid  hoc  ad  me?  Tamen  haec  est  res  nullius  momenti  mihi, 
quia  debeo  videre  res  gestas  in  hoc  libro  ut  res  alterius,  quae  nullo  modo  me  attingunt. 
Nihilominus  faciendo  meam  versionem  fuit  mihi  timor,  nam  semper  erant  difficultates 
a  quibus  fugere  volui  et  non  semper  potui  et  aliquando  verbum  hispanicum  videbatur 
mihi  esse  latinum  et  hoc  sic  non  erat,  ut  puta  discreta  quae  est  prudens ,  sive 
circumspecta  vel  cauta ,  sed  minime  discreta  quomodo  primo  visu  credere  potui. 
Timebam  quin  latinus  culinarius  sive  macarronicus  furtim  introiret  in  meam 

versionem  et  hoc  terrebat  me,  quia  volui  loqui  magna  simplicitate  sed  etiam  maxima 
correctione  ita  ut  omnes  possent  me  intelligere  et  si  non  omnes  saltem  plerique. 
Undenam  autem  invenire  semitam  mediam  vi  cuius  possem  avertere  me  a  labyrinthico 
sermone  et  iustum  verbum  reddere?  Et  quoties  putavi  verbum  regere  accusativum  et 
debui,  si  fortuna  iuvavit  me,  acceptare  tandem  hoc  aliter  esse?  Et  debui  denuo 
inspicere  vocabularium  ad  convenientia  verba  vertenda  et  quidem  loco  opportuno. 
Et  mihi  dicebam  et  haec  omnia  accidunt  mihi  quamvis  egomet  civis  romanus  sim, 
et  tunc  cogitavi,  sed  magis  civis  romanus  est  clarisisimus  Rex  noster  nobilissimus 
dominus  Iohannis  Carolus  Primus,  felix  regnans,  qui  natus  est  Romae  et  cives  romani 
fuerunt  Quintilianus,  Lucanus  necnon  et  Martialis,  Seneca  et  Hadrianus,  Traianus, 
Theodosius  et  Sanctus  Isidorus  Hispalensis  et  multitudo  hominum  illustrium  in  hac 
Hispania,  tamen  illi  absque  dubio  non  haberent  difficultates  meas! 

Denique  hoc  non  sufficiebat  mihi  et  credidi  incantatores  fictos  sive  veros  ibi  esse, 
qui  circumdabant  me  tamquam  leones  rugientes  suis  insidiis  et  maleficiis  et  oportebat 
pugnare  contra  hos  cunctos.  Illi  autem  diverso  modo  ageb,ant  quam  in  Medio  Aevo 
cum  insidias  patrarent  contra  equites  itinerantes  illius  temporis.  Hoc  verum  est,  sed 
nunc  temporis,  spretis  gladiis,  et,  scutis  relictis,  incantatores  utebantur  mediis 
hodiernis  omnino  diversis.  Nonne  ipsi  possunt  facere  ut  virus  sive  microbium 
cuiusdam  computatri  machinetur  adversus  nos?  Et  quidem  fecerunt  contra  me  et  sic 
aliquando  debui  relinquere  laborem  meum  per  duas  hebdomadas,  quia  computatrum 
meum  egebat  quadam  reparatione.  Et  quisnam  fuit  qui  abstulit  partem  illius  capitis 
quod  vere  verti  et  scripsi  machina  scriptoria  dum  faciebant  reparationem  illius 
computatri  incantati  et  tunc  amisi  scripta  mea  et  inaniter  quaesivi  illas  paginas 
manuscriptas  et  denique  debui  per  duos  dies  integros  laborare  et  denuo  easdem 
paginas  vertere?  Et  postea,  labore  peracto,  et,  incantatoribus  convenienter  pacatis, 
quia  maleficium  eorum  iam  attigit  me,  tunc  denique  inveni  illas  paginas,  quae 
praecise  erant,  et  risum  teneas,  amice  lector,  in  cubiculo  meo  et  absconditae  inter 
alios  libros.  Quisnam  enim  posuit  eas  ibi  sive  celavit  eas  ab  oculis  meis,  nisi  maleficus 
incantator?  Hodierni  incantatores  volunt  decipere  me  ope  grammaticae  et  ope 
vocabularii,  nota  bene,  benevole  atque  amice  lector,  et  adversus  hos  omnes  debui 
pugnare  et  dimicare  et  quidem  armis  adaequatis. 


INCANTATORES  ET  DICTIONARIA 

Sed  quod  numquam  potui  credere  accidit  mihi,  quia  inveni  vocabularium 
Novisimo  Valbuena,  ut  supra  dixi,  quod  tam  magnam  copiam  verborum  habebat  ut 
multoties  displiceret  mihi,  quia  ego  quaerebam  verbum  simplex  et  inveniebam  aliud 
difficile  et  si  non  invenissem  tunc  possem  ad  nutum  meum  vertere,  sed  si  dabant 
mihi  versionem  illius  verbi,  cur  non  scribere  quod  reapse  inveni?  Sic  in  hoc 
vocabulario  inveni  quod  hispanice  manebat  mihi  ut  fere  insolitum,  nempe  quid  esset 
chapin  de  la  reina,  et  Valbuena  dicebat:  nuptiale  vectigal;  et  etiam  ille  vertebat 
alcabalas  y  socalinas,  primum  verbum,  alcabalas  intelligitur,  sed  secundum,  id  est, 
socalifias  non  tantum,  sed  dominus  Rocagomera  sciebat  Cervantes  peritissimum  esse 

in  vectigalibus  (v.  ad  finem  capituli  1-45)  et  potuit  vertere  bene  et  etiam  fecit  dominus 
AUGUSTINUS  BLANQUEZ  FRAILE  in  suo  Dictionario  latino  Hispanico,  Barcinone 
1985,  quia  cognovit  hoc  verbum  ut  subdola  exactioyet  egomet  putabam,  nonne  omnes 
subditi  credunt  omne  vectigal  subdolum  esse?  Et  etiam  quaesivi  palafren  quem  vellem 
vertere  pro  equo  ornato  et  ibi  erat  phaleratus  equus .  Et  apparebat  agaso  ut 
palafrenero,  quem  libenter  verterem  ut  stabularium .  Et  quid  dicendum  est  de  garza 
(ardea)  (2-41)  et  los  vencejos  (2-53)  quae  sunt  aves  valde  similes  hirundinibus,  sed 
habent  totum  ventrem  nigrum?  Valbuena  vertebat  eos  tamquam  cypselos ,  sed  ego  ... 
impetum  feci  in  incantatores  et  volui  lectores  adiuvare  et  etiam  scripsi  hirundines . 
Et  quid  de  rucio  Sanctii  Pansae?  Nonne  ipsa  ducissa  (2-33)  quaerebat  sensum  huius 
vocis  ab  ipso  Sanctio?  Hoc  vult  dicere  hoc  verbum  non  esse  tam  simplex  immo 
loquentibus  hispanico  sermone  et  dictionarium  dicebat:  cinereus ,  leucophaeus , 
albicans ,  sed  ego  adversus  incantatores  verti  tantum  asinum  et  credidi  meam 
versionem  saltem  clariorem  esse.  Et  quomodo  vertere  algodonl  Lexicon  dabat 
gossypium,  xylinum  et  bambacion ,  sed  ego  verti  simpliciter  pro  lana ,  quia  credidi 
locutionem  tantum  esse  de  mollitie  illius  rei  et  non  praecise  de  ipso  gossypio  ut  tale, 
quod  non  multum  diceret  auribus  lectoris,  tamen  non  licet  accipere  vestes  laneas 
pro  subuculis  ex  gossypio.  Et  tunc  credidi  etiam  ibi  esse  incantatorem  ope  cuius  versio 
mea  aliquando  amitteret  pristinam  simplicitatem  quam  ego  ei  exoptabam  et  sermo 
fieret  difficilior  et  hoc  erat  adversus  scopum  meum.  Aliquando  de  verbo  arriero 
cogitavi  tamquam  mercator  vel  ductor  mulorum  et  in  dictionario  inveni  mulio ,  et 
sic  reliqui,  quia  hoc  verbum  erat  prope  mulum  mulamque.  Et  de  area ,  consaepto 
vel  cohorte ,  ad  vertendum  era ,  patio  et  corral ,  haec  verba  pendent  ex  domo  utrum 
urbana  sit  an  rurali  et  de  eius  indole.  Ceterum  in  Hispania  domus  ruralis  diversimode 
est  et  sic  nominatur:  pazo  (ex  palatio,  in  Gallecia),  massia  (in  Catalaunia  et  Valentia), 
caserio  (in  Vasconia),  torre  (in  Aragonia),  cortijo  (in  Baetica),  dehesa  (si  etiam 
fortasse  significet  domum  in  Castella  et  Manica),  cigarral  (Toleti),  carmen 
(significans  campum  vineae ,  Granatae)  et  aliae.  Area  mihi  videbatur  tamquam  platea 
sive  locus  vel  campus  apertus,  cohors  esset  intus  in  domo  et  etiam  ad  manipulum 
militum  et  consaeptum  plus  minusve  tamquam  locus  iuxta  stabulum  et  similia. 


IMPOSSIBILITAS  VERTENDI  LIBRUM  DOMINI  QUDCOTI 

Sed  adhuc  alia  difficultas  cernebatur  et  ad  me  venit  cum  fortuito  casu  inveni 
librum  scriptum  a  Domino  JOSEPHO  MARIA  SBARBI,  De  intraductibilitate  libri 
domini  Quixoti,  Matriti  1876.  Hic  erat  plus  quam  incantator,  hic  erat  draco  teterrimus. 
Tunc  vero  dubitavi  utrum  haec  versio  mea  fieri  posset  necne  et  quomodo  meis  paucis 
viribus  auderem  facere  quod  secundum  dominum  Sbarbi  nullo  modo  fieri  posset. 
Sic,  tremulis  manibus,  legi  librum  illius  et  vidi  difficultates  expositas,  quae  erant  in 
genere  ad  vertendum  accuratissime  quod  ipse  probabat  multis  exemplis  ex  quadam 
versione  anglica  et  alia  francogallica  huius  libri.  Praesertim  ille  loquebatur  de 
proverbiis  Sanctii,  ubi  oportebat  et  sensum  bene  traducere  et  salem  et  leporem  illius 
armigeri  convenienter  servare.  Et,  secundum  eum,  hoc  non  fieri  poterat.  Tamen  debui 

cogitare  de  amico  meo  Iosepho  et  Dorca,  de  amicis  convivis  et  de  sodalibus  illius 
Coetus  Latinitatis,  qui  possent  aliquando  legere  versionem  bene  adaptatam  et  quidem 
latino  sermone.  Et  putavi  hanc  versionem  placere  eis,  si  vere  sensum  narrationis 
intelligere  possent.  Alia  res  omnino  diversa  est  ut  in  proverbiis  Sanctii  claritas  et 
facetiae  una  inveniantur,  quia  haec  difficultas  accidit  in  multis,  dum  omni  die 
vertuntur  iocosa  ex  quadam  lingua  in  alteram  et  multi  sunt  qui  vere  de  his  gaudent. 


DE  MODO  SCRIBENDI  VERSIONEM 

Et  tibi,  benevole  lector,  dicam  me  versionem  fecisse  et  quidem  litteraliter  sive 
verbatim  si  vere  potui,  aliquando  ad  sensum  et  multoties  ad  libitum  vel  ad  nutum  meum. 
Et  putavi  bonum  esse  versionem  facere  ita  ut  omnes  possent  eam  intelligere.  Quoad 
risum  tenendum  vel  provocandum  haec  est  alia  quaestio,  quae  pendet  de  statu  rerum. 
Hic  agitur  de  historia  in  qua  proverbia  et  sententiae  ad  risum  audientium  veniunt.  Ego 
volui  tantum  narrationem  ostendere  et  lector  sive  auditor  ridebit  sive  tantum  manebit 
laetus  vel  dubitativus  et  omnia  non  potui  semper  praevidere  nec  obtinere,  ut  patet. 


DE  CARMINIBUS 

Nonnulla  debeo  dicere  de  carminibus,  quae  passim  in  libro  domini  Quixoti  inveniuntur. 
Imprimis  feci  versionem  simplicem  et  non  curavi  de  versibus  metricis  neque  de  ictu.  Postea 
vero  semel  iterumque  legi  omnem  textum  ad  corrigendum  et  denuo  ad  me  venerunt 
cogitationes  mutandi  versionem  carminum  pro  versibus  rhythmicis,  sed  nullam  mutationem 
feci,  quia  putavi  non  multum  iuvare  ad  intelligendum.  Nihilominus  incantator  pertinax 
sequebatur  me  et  saltem  dixi  loquendo  mecum,  periculum  faciam  adaptandi  versionem  meam 
ad  syllabas  numerandas  et  ad  versus  rhythmicos  inveniendos.  Et  ad  me  ipsum  decipiendum 
elegi  Sonetum  Colloquii  inter  Babiecam  et  Rocinantem  et  in  Prologo  habes  quod  feci. 
Ignoscas  mihi  si  aliquando  a  veritate  originali  me  averti,  quia  denique  volui  fingere 
hispanicam  artem  poeticam  cervantinam  et  non  semper  omnia  una  potui  servare,  quare 
aliquid  debui  sacrificare  et,  proh  dolor!  quandoque  etiam  claritatem  (cf.  Manuel  A. 
MARCOS  CASQUERO,  Jose  OROZ  RETA,  Urica  Latina  Medieval,  Matriti  1995,  pp.  3- 
28;  F.  J.  E.  RAB Y,  A  History  ofSecular  Poetry  in  the  Middle  Ages ;  Oxonii  (Oxford)  1957). 

Ceterum,  de  hac  re  etiam  loquitur  MAKITNUS  FERNANDEZ  DE  NAVARREIE  in  Vita 
Michaelis  de  Cervantes  Saavedra,  ut  supra,  p.  526,  ubi  loquendo  de  interprete  italico,  nomine 
Laurentio  Franciosini  Florentino,  cum  faceret  versionem  italicam,  dixit:  Hic  traductor 
praetermittit  carmina  ex  Prologo  ‘Historiae  Domini  Quixoti  \  quia  difficilia  sunt  cuicumque 
non  sit  poeta  nec  necessaria  ad  prosam  intelligendam.  Et  eodem  modo  invenit  non  fieri 
posse  versionem  litteraliter  in  sermonem  italicum  propter  idiotismos ,  sententias  necnon  et 
proverbia,  ex  quibus  fecit  versionem  paraphrasticam  sive  cum  circumlocutionibus ... 

Etiam  inter  versiones  libri  domini  Quixoti,  quas  domi  habeo,  illa  anglica  non  habet 
carmina  Prologi  nec  versio  francogallica  id  facit  nec  lusitana  neque  hebraica,  sed 
tantummodo  italica  atque  esperantica  et  de  his  versionibus  infra  loquar. 


20 


Introductio 


PROVERBIA  SANCTO  PANSAE 

ULICK  RALPH  BURKE,  Spanish  Sali ,  Collectiori  ofProverbsfrom  Don  Quixote. 
Londinii  1877. 

JOSEPHUS  MARIA  SBARBI,  Refranero  general  espanol ,  Atlas,  Madrid  1980 
et  Coleccidn  de  refranes,  adagios,  proverbios  y  frases  proverbiales  que  se  hallan 
en  el  Quijote ,  Matriti  1876. 

JOHANNES  ANTONIUS  MONROY,  La  Biblia  en  el  Quijote,  Ed.  Suarez,  Madrid 
1963. 

Et  quoad  proverbia  non  obliviscar  me  per  multum  tempus  cogitavisse  de  illo  al 
buen  callar  llaman  Sancho  et  nullo  modo  potui  vertere,  nam  non  bene  intellexi.  Et 
hoc  quia  vidi  idipsum  proverbium  in  libro  Tragicomoedia  Lisandri  et  Roseliae  sive 
in  Tertia  Caelestina  a  SANCHO  MUNON,  in  secunda  scaena  illius  primi  actus,  dum 
qui  vocabatur  Syrus  dicebat:  al  buen  callar  llaman  Sancho ,  quapropter  putavi  hoc 
proverbium  etiam  notum  esse  praeter  librum  domini  Quixoti  et  tunc  accuratius  denuo 
legi  quod  Sanctius  de  se  ipso  ait,  sed  Dominus  Quixotus  respondit  ei:  Sed  tu  non  es 
hic  Sanctius  (2-43).  Postea  vero  vidi  explicationem  huius  eventi  apud  Sbarbi,  qui 
exposuit  hoc  modo:  Rex  Castellae  divisit  regnum  inter  filios  suos ,  sed  servavit  urbem 
Ocelum  (Zamoram)  filiae ,  scilicet  dominae  Urracae,  et  voluit  maledicere  cuilibet 
qui  abstolleret  ab  ea  illam  urbem  et  tunc  omnes  assenserunt  et  dixerunt  ‘amen\ 
nisi  Sanctius ,  nempe  filius  regis  huius  nominis ,  qui  tunc  tacuit.  Propterea  ego  sic 
verti:  Silentium  opportunum  vocatur  Sanctius. 


DISPUTATIO  DE  VERSIONIBUS  INTER  IUDAEUM  ET  ARABEM  IN  URBE 
GRANATA 

Si  locutio  est  de  versionibus  et  de  eius  difficultatibus  nolo  oblivisci  narrationem 
famosi  poetae  Iudaei  nomine  Moysis  Ibn  Ezra  (natus  Granatae  circa  annum  1055  et 
probabiliter  mortuus  Stellae  in  Navarra  anno  1135),  Hic  autem  composuit  librum 
de  Arte  Poetica  quem  scripsit  sermone  arabico  (sed  alphabeto  hebraico,  secundum 
usum  solitum  hebraeorum  illius  temporis  in  Hispania)  et  agebat  de  versificatione 
arabica  et  hebraica.  MONTSERRAT  ABUMALHAM  MAS  hanc  Artem  Poeticam 
ex  arabico  in  hispanicum  vertit  et  titulus  originalis  arabice  est:  Kitab  al-Mudahara 
wal-Mudakara ,  Matriti  1986,  et  sic  dixit:  Auctor  Ibn  Ezra  descripsit  (24a/5-16)  se 
quondam  locutum  fuisse  cum  arabe ,  qui  erat  sapiens  iurisperitus  et  tunc  ambo 
tractabant  versificationem  in  genere.  Tamen  quaestio  inter  eos  orta  est ,  quia 
secundum  quod  in  illo  tempore  dicebatur  lingua  arabica  erat  pulcherrima  ac 
locupletissima  propter  abundantiam  vocabulorum  synonymorum ,  quare  perfacile  erat 
vertere  ad  linguam  arabicam  ex  quacumque  lingua ,  nam  in  illa  omnia  verba  erant, 
sed  e  contrario  difficile  erat  ex  lingua  arabica  in  alteram  linguam  vertere  propter 
exiguitatem  verborum  alterius  sermonis .  Et  sic  iurisperitus  arabicus,  cuius  nomen 
auctor  non  dixit,  quaesivit  a  suo  amico,  Moyse  Ibn  Ezra,  ut  ei  verteret  Decalogum 
Biblicum  ex  hebraico  in  arabicum,  quod  ille  fecit,  quamvis  non  appareret  in  versione 

arabica  cum  pristina  speciositate.  Tunc  Moyses  sua  vice  ab  arabe  quaesivit  ut 
verteret  primam  ‘suram*  Corani ,  quae  vocatur  ‘al-Fatiha*  et  est  introductio  totius 
libri ,  et  quidem  ex  lingua  arabica  in  latinum  [fortasse  verbum  latinum  esset  pro 
incipiente  lingua  hispanica,  vulgo  romance]  quem  iurisperitus  arabicus  bene 
cognoscebat.  Hic  autem  vertit  et  quidem  bene ;  sed  cum  quadam  incohaerentia 
verborum,  et  statim  intellexit  voluntatem  Moysis  ad  hanc  versionem  faciendam, 
nempe  ut  videret  in  omni  versione  maximas  difficultates  esse  et  inter  alias  praesertim 
erat  difficultas  ostendendi  linguam  valde  formosam  sive  elegantem,  quod  erat  scopus 
illius  disputationis,  quia  agebant  de  venustate  linguae  arabicae. 


NUM  VERSIO  LATINA  HUIUS  LIBRI  NECESSARIA  SIT? 

Ad  hanc  quaestionem  solvendam  ipse  Dominus  Michael  de  Cervantes  venit,  quia 
in  Historia  Domini  Quixoti  baccalaureus  Samson  Carrasco  cum  loqueretur  cum 
Domino  Quixoto  dixit  ei:  et  immo  fertur  hanc  ( historiam )  impressam  esse  Antuerpiae 
(Amberes)  et,  mea  opinione,  NON  ERIT  NATIO  NEC  LINGUA  IN  QUAM  NON 
VERTATUR  (2-3).  Et  quoad  versionem  latinam  in  genere,  postea  ipse  Dominus 
Quixotus  addit:  Nihilominus  mihi  videtur  vertere  ex  lingua  in  aliam  CUM  HOC  NON 
SIT  AD  LINGUAS  REGINAS,  graecam  sive  LATINAM,  est  tamquam  conspicere 
splendida  aulaea  Flandriae  retrorsum  nam,  quamvis  figurae  videantur,  sunt  multa 
fila  quibus  obscurantur  et  minime  videntur  cum  debita  claritate  atque  idoneo  colore 
faciei  (2-62).  Ergo  sperabat  fore  ut  versio  huius  libri  ad  linguam  latinam  optima 
esset.  Hoc  nihil  dicit  de  mea  versione,  de  qua  debeo  dicere  me  non  curavisse  de 
elegantia  dictionis,  quia  imprimis  satis  erat  mihi  ut  intelligerent  et  hoc  modo 
relinquam  rhetoricam  magistris  et  professoribus  linguae  latinae  in  manibus  eorum, 
illi  autem  praediti  meliore  calamo  aliquando  facient  aliam  meliorem  ac  ditiorem 
versionem  et  unusquisque  in  suo  loco  maneat  et  cui  Deus  dedit  Sanctus  Petrus  ei 
benedicat  et  etiam  dicam  forte  alter  cantabit  meliore  plectro. 

Mea  ex  parte  nihil  debeo  addere  ad  necessitatem  ostendendam  huius  versionis, 
praesertim  quia  lingua  latina  ubique  nota  est  ut  lingua  scientiae,  quare  etiam  haec 
versio  locum  invenire  potest  inter  omnes  alias. 


VERSIONES  QUAS  HABEO  ET  QUAS  VIDI  HUIUS  LIBRI 

Etiam  alias  versiones  huius  libri  volui  legere,  saltem  ad  consulendum  in  quibusdam 
locis,  qui  mihi  dubii  videbantur,  et  ad  videndum  quomodo  alii  interpretes  illa  loca 
solverent.  Hae  sunt  versiones  quas  domi  habeo  et  quibus  aliquando  usus  sum: 

Historia  Domini  Quijoti  Manchegui ,  versio  latina,  ut  supra  dictum  est,  ab 
IGNATIO  CALVO,  Tip.  Cosano,  editio  nova,  Matriti  1966. 

The  Adventures  ofDon  Quijote ,  versio  anglica  a  J.M.  COHEN,  Penguin  Books, 
Harmondsworth,  Middlessex  1956  (USA). 

Ha-Hidalgo  he-harif  Don  Quijote  min  la-Mancha ,  versio  hebraica  a  NATHAN 
BISTRITZKY,  Sifriat  Poalim,  2  vol.  Tei  Aviv  1958. 

Dom  Quixote  de  la  Mancha ,  versio  lusitana  ab  ADALINO  DOS  SANTOS 
RODRIGUES,  Editorial  Minerva,  4  vol.  Lisboa  s.a. 

Don  Quixote ,  versio  abbreviata  germanica  sive  theodisca  a  LUDWIG  TIECK, 
Wilhelm  Goldmann  Vertag,  Munchen  1956. 

Uingenieux  hidalgo  Don  Quichotte  de  la  Manche ,  versio  francogallica  a  LOUIS 
VIARDOT,  GF  Flammarion,  2  vol.  Paris  1969. 

Don  Chisciotte  della  Mancia>  versio  italica  a  FERDINANDO  CARLESI,  2  vol. 
Mondadori,  Milano  1991. 

La  ingenia  Hidalgo  Don  Quijote  de  la  Mancha ,  versio  esperantica  a 
FERDINANDO  DE  DffiGO,  Eldono  Fundacion  de  Esperanto  (HEF),  Zaragoza  1977. 

Etiam  habeo  pulcherrimam  versionem  Hebraicam  abbreviatam  Don  Quishot  ish 
la-Mancha  a  HAYYIM  NATHAN  BIALIK,  Dvir  Co.  Ltd.  Tei  Aviv  1952. 

Et  praeterea  usus  sum: 

Versione  Yidish,  ab  ALEXANDER  HARKAVI,  Hebrew  Publishing  Company,  Neo 
Eboraci  (New  York)  s.a. 

Versione  germanica  a  LUDOVICO  (LUDWIG)  TIECK,  4  vol.  Lipsiae  (Leipzig)  s.a. 


CUINAM  HAEC  VERSIO  LATINA  DICATA  SIT? 

Fortasse  etiam  velis  scire,  o  benevole  lector,  cui  hanc  versionem  feci.  Etiam  hoc 
dicam  tibi,  quia  nolui  versionem  facere  magistris  professoribusque  linguae  latinae, 
et  hoc  non  propter  quamdam  animadersionem,  absit  a  me!  Hoc  est  quia  illi  magnam 
copiam  habent  librorum  latinorum  et  hi  vere  latine  scripti  sunt  et  exsudant  scientiam 
latinam,  et  mea  versio  nullo  modo  audet  in  conspectu  eorum  stare.  Hanc  versionem 
igitur  feci  Dorcae,  filiae  optimi  amici  mei,  qui  impulit  me  ad  vertendum  hunc  librum; 
etiam  hanc  versionem  dicare  volui  medicis,  advocatis,  magistris,  architectis  et 
omnibus  illis,  qui  olim  vacaverunt  studio  linguae  latinae  tum  in  scholis  baccalaureati 
tum  in  Universitate  et  credunt  se  hunc  sermonem  non  amplius  intelligere;  etiam  feci 
versionem  illis  studentibus  et  discipulis  Universitatis  sive  Lycaei  vel  Gymnasii,  qui 
debent  vacare  studio  huius  linguae  et  lamentantur  se  non  invenisse  libros  scriptos 
hoc  sermone  et  si  inveniunt  non  eos  semper  convenienter  intelligunt,  saltem  non 
magna  commoditate  et  cito  defatigantur  hac  lectione  et  redeunt  ad  legendas  alias 
fabellas  sive  ephemerides  diurnas  et  quidem  magna  delectatione,  quia  scriptae  sunt 
lingua  patria  et  bene  eas  intelligunt;  et  etiam  feci  versionem  sodalibus  et  amicis  illius 
Coetus  Latinitatis,  qui  magna  constantia  ac  virtute  tam  multum  diligunt  linguam 
latinam  et  sperant  fore  ut  haec  sit  lux  ad  illustrandos  populos  et  versionem  feci  illis 
convivis  meis,  qui  domi  nobiscum  erant  et  qui  aliquando  de  Domino  Quixoto  mecum 
locuti  sunt,  illi  omnes  dederunt  mihi  arduum  strenuumque  desiderium  ad  hunc  librum 
vertendum.  Et  utinam  cuncti  possent  gaudere  de  meo  labore  et  ibi  tranquillitatem  et 
delectationem  invenire  legendo  hanc  versionem.  His  omnibus  et  amicis  meis  plus 
minusve  propinquis  hanc  versionem  feci  eisque  libenter  ac  toto  corde  dicare  volo. 

VISITATIO  CUIUSDAM  AMICI  ET  ARGUMENTA  ADVERSUS  VERSIONEM 

Cum  immersus  eram  his  argumentis  et  quidem  nescivi  quomodo  possem  ultra 
pervenire  sive  quomodo  hanc  Introductionem  finire,  en  ad  me  venit  amicus,  qui  aliter 
de  multis  rebus  valde  scepticus  erat,  et  cui  primo  ictu  nolui  de  mea  versione  loqui. 
Tamen  tam  multae  erant  paginae  sparsae  super  mensam  et  tot  libri  latini  ut  demum 
non  potui  hoc  negotium  omnino  ab  eo  celare  nec  ex  suis  insidiis  evadere  et  quod 
tunc  temporis  agebam  paucis  verbis  ei  dicere  debui.  Sed  ille  voluit  legere  omnia, 
quae  exaravi  in  Introductione  mea  necnon  et  quae  scripsi  in  ipsa  versione  ad 
videndum  utrum  verum  esset  quod  ei  dixerim  de  meo  libro  necne.  Tunc  cum  vere 
noverat  omnem  statum  rerum  risit  magno  cachinno  et  intuens  me  dixit  mihi: 

-Quomodo  potes  credere  lectores  discere  linguam  lati  nam  tantum  per  lectionem 
huius  libri?  An  putas  eos,  qui  linguis  romanicis  loquuntur,  tam  faciliter  intellecturos 
esse  quid  sit  ablativus  absolutus  sive  propositio  infinitivi?  Et  tam  cito  posse  intelligere 
Vergilium,  sive  Titum  Livium?  Aliter  quod  proponis  nulla  substentatione  nititur. 

Tunc  ei  dixi: 

-Concedo  lectores  non  omnia  posse  intelligere  et  pendunt  de  textu  et  si  hic  difficilis 
est  nullam  video  solutionem,  sed  si  inveniunt  textum  simplicem,  quamvis  non  omnes 
sint  periti  in  quaestionibus  grammaticalibus  fortasse  intelligent  magnam  partem  illius, 
praesertim  si  per  quoddam  tempus  vacaverunt  studio  linguae  latinae. 

-Num  credis  te  lapidem  philosophalem  invenisse  in  area  linguistica  ad  docendam 
linguam  latinam  ex  quacumque  lingua  romanica  et  hoc  tam  miro  modo,  quamvis  nil 
praeclarum  quin  sit  arduum?  Et  etiam  alia  quaestio  magni  momenti,  num  credis 
homines  tam  anxios  esse  ad  hanc  versionem  legendam?  Satis  est  unicuique  ut  possit 
legere  hunc  librum  sua  lingua  patria  et  si  fere  per  quattuor  saecula  nulla  fuit  necessitas 
faciendi  versionem  latinam  hoc  tempus  non  est  tam  idoneum  nec  lingua  latina  docetur 
ut  antea  in  scholis.  Et  hoc  modo  difficulter  invenies  lectorem,  nisi  operam  des  et 
promittas  dare  ei  ope  cuiusdam  programmatis  televisivi  magnam  copiam  pecuniae  sive 
autocinetum  FIAT \  AUDI  vel  MERCEDES ,  vel  abundantiam  pulveris  VIM  ad  catinos 
abluendos,  et  bonum  erit  tibi,  quia  saltem  nomina  latina  habent.  Sed  nimium  ne  credas 
colori,  amice,  et  non  dubito  quin,  tuo  labore  confecto,  magnam  deceptionem  habeas  et 
quidem  plus  aequo  dolebit  tibi  nam,  proh  dolor!  inaniter  laborasti,  et  ad  nullam 
utilitatem  nanciscendam!  Tamen  hoc  erit  tibi  ut  domino  Quixoto,  qui  ut  eques  itinerans 
pro  nihilo  laboravit.  Satis  erit  tibi  si  propinqui  tui  tibi  quamdam  laudationem  dabunt, 
nempe  liberi  tui  et  fortasse  etiam  bona  uxor  tua.  Et  gaudere  potes,  quia  nullo  alio  morbo 
laboravisti  quam  illo  de  quo  locutus  es  in  hac  Introductione,  quia  haec  amentia  inter 
aegritudines  vere  levissima  est  et,  opere  confecto,  non  amplius  incantatores  contra  te 
quid  mali  audebunt  facere,  nec  immo  critici  emunctae  naris  quos  tam  multum  times, 
et  qui  absque  dubio  soli  erunt  qui  tua  scripta  legent,  quapropter  eis  gratias  agere  debes. 
Macte  animo,  amice,  et  proxima  vice  verte  librum  parvum  ita  ut  saltem  ne  perdas 
tempus  nec  amittas  patientiam  tuam,  et  ne  credas  tam  facile  esse  linguas  peregrinas 
ope  facetiarum  et  nugarum  discere  vel  docere  nec  instaurare  pristinam  et  amissam 
latinitatem  per  librum  qui  vetustatem  redolet.  Et  si  vere  versio  tua  tam  simplex  ac 
tam  translucida  ciaraque  erit,  ut  dicis,  multi  de  te  dicent  te  nec  scire  linguam  latinam 

nec  immo  coquere  in  culina  et  hoc  erit  ab  iis  qui  penitus  ac  vere  cognoscunt  et  callent 
linguam  latinam  nam  alteri,  qui  eam  nec  cognoscunt  nec  diligunt  nullam  litteram  de 
tuo  libro  legent  et  proinde  nihil  de  te  dicent. 

Ille  tacuit  et  intuitus  est  me,  ego  autem  nihil  ei  ausus  sum  contra  hanc  procellam 
verborum  dicere,  sed,  his  verbis  prolatis,  cogitavi  mecum.  Et  fortasse  ex  silentio  meo 
ille  invenit  novas  vires  ad  prosequendum: 

-Quod  nunc  debes  lectoribus  dicere  est  ut  discant  linguam  latinam  si  vere  volunt 
librum  latinum  legere,  quoniam  nemo  legit  librum  si  antea  non  discit  linguam,  qua 
scriptus  est.  Et  tunc  non  invenient  nec  ambiguitatem  verborum  nec  hyperbaton  terrebit 
eos,  quia  hoc  pertinet  ad  elegantiam  huius  linguae  et  sic  lingua  latina  scribitur.  Num 
vis  aliam  linguam  latinam  invenire  in  qua  hyperbaton  non  sit? 

Nihil  ei  dixi,  sed  tantum  cogitavi  de  sensu  verborum  eius,  nempe  quid  dicendum 
esset  de  illa  quaestione  ad  discendas  litteras  latinas  ...  utrum  methodus  nova,  facilior 
et  iucunda  fieri  posset  necne!?  Et  hoc  cum  vix  sit  nobis  tempus  ad  legendas  fabulas 
quas  vere  diligimus  et  legere  volumus. 

Nescio  quid  amplius  amicus  ille  dixit  mihi,  quia  non  potui  eum  ultra  audire  nec 
talia  ac  similia  sustinere.  Ille  credidit  se  veritatem  dixisse  et  sic,  capite  levato,  et 
subridens  valedixit  mihi,  dum  ego,  prono  capite,  ac  meditabundus  mansi  et  praesertim 
quia  credidi  eum  suis  argumentis  recte  iudicavisse. 


GRATIAS  AGERE  ET  VALEDICERE 

Nihil  mihi  erat  nisi  gratias  agere  omnibus,  qui  me  adiuvarunt  quodammodo  ad 
hanc  versionem  faciendam  et  corrigendam.  Imprimis  grates  ago  amicis  sodalibusque 
Coetus  Latinitatis  Matritensis,  praesertim  Cimo.  Legato  Domino  Augustino,  qui  tam 
multum  litteras  latinas  diligit  et  colit,  cui  primas  paginas  meae  versionis  ostendi  ad 
legendas  et  corrigendas,  postea  vero  Cimo.  Doctori  Eustasio,  qui  statim  et  celeriter 
tam  magnam  copiam  verborum  latinorum  semper  paratam  habet  et  quae  mihi 
difficilia  erant  ille  miro  modo  solvit;  et  multas  gratias  ago  Cimo,  Doctori  Txemusque, 
Principi  latinitatis,  qui  praeter  suam  omnimodam  iuventutem  et  tot  magnas  vires 
quas  habet  in  hoc  agro  fecundo  litterarum,  quas  exercet  calletque;  ceterum,  qui  multas 
correctiones  mihi  fecit,  quas  libenter  emendavi.  Et  permultas  gratias  agere  debeo 
Praeclaro  Directori  ‘Centri  Studiorum  Cervantinorum’,  «CENTRO  DE  ESTUDIOS 
CERVANTINOS»,  ex  urbe  Complutensi,  propter  hunc  pulchrum  librum  quem  in 
lucem  ediderunt.  Et  ex  toto  corde  gratias  ago  patienti  dilectaeque  uxori  meae,  quae 
ut  alia  Dulcinea  mecum  fuit  ita  ut  possem  operam  navare  et  perficere  laborem  meum 
necnon  et  meis  quattuor  liberis,  qui  pluries  audiverunt  me  loquentem  de  rebus 
pertinentibus  huic  versioni  et  laeti  fuerunt. 

Et  tibi,  benevole  atque  amice  lector,  gratias  permultas  ago,  quia  sine  te  fortasse 
numquam  hunc  librum  finivissem  et  quia  saltem  habuisti  patientiam  legendi,  quae 
legisti,  si  vere  ausus  es  faciendi  aliquid  huiuscemodi. 

Omnibus  vobis  ex  toto  corde  meo  iterum  iterumque  dico  valete! 

Matriti  die  octavo  mensis  Septembris,  anno  Domini  1997 

Interpres 


DUCI  BECORIS  (Bejar) 


Marchioni  Gibraleonis,  Comiti  BenalcAzar  et  Banares, 

V1CECOMITI  DE  PuEBLA  DE  ALCOCER, 

DOMINO  OPPIDORUM  DE  CAPILLA,  CURIEL  AC  BURGILLOS. 

Procul  dubio  credo  te,  excellentissime  domine,  omne  genus  librorum  bene 
accipere,  tamquam  Princeps  proclivis  ad  artes  liberales  fovendas,  potissimum  eas, 
quae  propter  nobilitatem  earum  nullo  modo  pervenire  possunt  ad  beneficium 
utilitatemque  vulgi,  quare  decrevi  in  lucem  edere  librum  INGENIOSUM  FID ALGUM 
DOMINUM  QUIXOTUM  A  MANICA,  sub  umbra  alarum  clarissimi  nominis  tui, 
excellentissime  domine,  quapropter  et,  debita  reverentia  servata,  quaeso,  ut  suscipias 
eum  iucundo  modo  ope  tuae  protectionis,  ita  ut  sub  hoc  magno  tutamento,  quamvis 
nudus  sit  illo  pretioso  ornatu  elegantiae  necnon  eruditionis,  quibus  induuntur  opera, 
quae  componuntur  apud  domos  virorum,  qui  vere  sciunt,  hic  liber  audeat  sese 
ostendere  iudicio  quorumdam,  qui,  quamquam  praediti  sunt  propria  ignorantia, 
iudicant  labores  alienos  maximo  rigore  ac  minore  iustitia.  Nihilominus  et,  bono 
consilio  meo  noto,  o  excellentissime  domine,  spero  fore  ne  despicias  tam  parvam 
oblationem  meam  tibi. 


MICHAEL  DE  CERVANTES  SAAVEDRA 


PROLOGUS 


Otioso  lectori  salutem: 

Absque  ullo  iureiurando  vellem  hunc  librum  tamquam  filium  pulcherrimum 
intellectus  atque  elegantissimum  diligentissimumque  esse,  qui  animo  fingi  posset. 
Attamen  ordini  naturali  adversari  non  potui;  ubi  docetur  unamquamque  rem  suam 
similem  gignere  sibi.  Tunc,  quidnam  poterit  sterilis  et  haud  bene  cultus  intellectus 
meus  gignere  nisi  fabulam  cuiusdam  filii,  qui  esset  siccus,  avellanatus,  effrenatus  et 
plenus  diversis  cogitationibus,  quibus  nemo  umquam  imaginari  posset,  quia 
potissimum  in  carcere  genitus  fuit,  ubi  omnis  incommoditas  locum  habet  et  ubi  omnis 
strepitus  inhabitat.  Alia  ex  parte  quies,  tranquillitas  loci,  amoenitas  camporum, 
serenitas  coelorum,  susurrus  fontium  et  requies  spiritus  sunt  magna  ex  parte  ad 
alliciendas  musas  ad  ostendendam  fecunditatem  ut  offerant  tales  partus  mundo  et 
impleant  eum  admiratione  laetitiaque. 

Aliquando  pater  habet  filium  foedum  ac  deformem,  sed  amor  quem  erga  eum 
habet  facit  se  oculos  suos  claudere  ita  ut  vitia  eius  non  videat,  quae  fortasse  credat 
esse  secunda  et  prospera,  eaque  amicis  enarret  similia  facetiis  et  iocis.  Ego  tamen, 
quamvis  videar  pater,  vere  vitricus  sum  illius  domini  Quixoti,  et  nolo  ulterius 
proficere  secundum  morem  gentium,  nec  a  te  quaerere,  ut  alii  faciunt  lacrimis 
oculorum,  carissime  lector,  te  ignoscere  mihi  ne  animadvertas  vitia  quae  in  hoc  filio 
meo  videas,  praesertim  quia  nec  propinquus  es  ei  nec  amicus  eius  et  animum  habes 
in  tuo  corpore  et  tuam  propriam  libertatem  tamquam  quilibet  alius  et  etiam  tu*  es 
domi  tuae,  ubi  tu  es  dominus  illius  tamquam  rex  vectigalium  eius,  et  etiam  dicitur, 
sub  veste  mea  regem  interficiam.  Haec  omnia  liberabunt  te  ex  omni  respectu  et 
obligatione,  quare  de  hac  historia  poteris  dicere  quidquid  velis  et  nullus  timor  erit 
tibi  ut  quisnam  calumnietur  te  ex  adversis  nec  tibi  praemium  praebeat  propter  optima 
quae  de  eo  dixeris. 

Tantummodo  hanc  historiam  vellem  tibi  tradere  et  quidem  integram,  nudam  et 
absque  ornatu  immo  cuiuslibet  prologi  et  absque  solitis  sonetis,  epigrammatibus 
laudibusque  et  quodcumque  in  initio  librorum  scribitur.  Et  hoc  plane  quia  quamvis 
exarare  librum  mihi  alicuius  laboris  fuerit,  multo  magis  haec  praefatio,, quam  nunc 
legis,  evenit  mihi.  Quoties,  proh  dolor,  accepi  calamum  ad  eam  scribendam  et  toties 
eam  reliqui?  quoniam  nescivi  quid  scriberem;  et  cum  essem  hoc  modo  suspensus 
coram  charta,  habens  calamum  super  auriculam,  cubitum  meum  supra  mensam  et 
manum  ad  genam  meam,  dum  cogitabam  quid  dicendum  esset,  tunc  ad  me  improviso 
intravit  amicus  facetus  et  valde  intelligens,  qui  cum  videret  me  immersum  his 
cogitationibus  a  me  quaesivit  causam  et  eam  ei  non  celavi,  et  quidem  dixi  me 
cogitavisse  de  prologo  ad  historiam  scribendam  illius  domini  Quixoti,  sed  nesciebam 
quid  faciendum  esset,  quia  hunc  prologum  scribere  non  volui  et  nihilominus  nolui 
sine  prologo  res  gestas  huius  nobilissimi  equitis  in  lucem  edere. 

-Nam,  quomodo  vis  -dixi  ei-  veterem  legislatorem,  quod  vocant  vulgus,  non 
confundere  me,  cum  videat  post  tot  multos  annos,  quibus  in  silentio  oblivionis 

dormivi,  me  nunc  exire  onustum  annis,  cum  aliquo  scripto  arido  tamquam  sparto, 
quia  ego  careo  inventione,  et  indigens  sum  genere  dicendi,  ac  depauperatus  ope 
conceptuum  et  vacuus  omni  eruditione  doctrinaque,  et  nullo  modo  addidi  notas  ad 
pedem  paginae  nec  adnotationes  ad  finem  libri,  sicut  video  omnes  libros  habere,  tum 
fabulosos  tum  profanos,  qui  pleni  sunt  sententiis  Aristotelis,  Platonis  et  magnae 
catervae  philosophorum,  qui  lectores  alliciunt  et  omnes  qui  habent  auctores  pro 
hominibus  lectis,  doctis  et  eloquentibus?  Quid  enim  ergo  cum  Sacram  Scripturam 
adducant?  Nonne  de  eis  dicent  eos  tamquam  Sanctum  Thomam  aliosve  doctores 
Ecclesiae  esse;  et  sic  quoddam  decus  servant  cum  sollertia,  quia  si  in  quadam  linea 
depingunt  ardentem  amorosum  in  alia  exponunt  Christianum  sermonem  magno 
gaudio  et  contentu  vi  cuius  afficiunt  auditores  et  lectores.  Tamen  liber  meus  caret 
his  omnibus,  quia  nolo  ad  pedem  paginae  notas  ponere  nec  adnotationes  ad  finem 
libri  neque  immo  novi  quos  auctores  secuturus  sum  ita  ut  eos  in  initio  libri  ponam 
sicut  omnes  faciunt,  secundum  ordinem  alphabeticum,  incipiendo  ab  Aristotele  et 
finiendo  cum  Xenophonte  et  cum  Zoilo  sive  Zeuxi,  quamvis  alter  maledicens  sit  et 
alter  pictor.  Etiam  initium  libri  carebit  sonetis  saltem  ex  his  quorum  auctores  sint 
duces,  marchiones,  comites,  episcopi,  dominae  sive  vates  celeberrimi;  quamvis  si  ea 
quaererem  a  duobus  vel  tribus  amicis  meis  qui  funguntur  hoc  officio,  procul  dubio, 
libenter  ea  mihi  darent,  et  talia  ut  imparia  essent  omnibus,  quae  nota  sunt  ac  maioris 
momenti  in  nostra  Hispania.  Tandem,  domine  carissime  -prosecutus  sum-,  ego  hic 
statuo  ut  dominus  Quixotus  maneat  sepultus  in  suis  archivis  regionis  Manicae,  donec 
coelum  decernat  quisnam  eum  exornet  his  omnibus  rebus,  quae  ei  omnino  desunt, 
quia  careo  viribus  ad  ea  comparanda  propter  insufficientiam  et  parvitatem  litterarum 
mearum  et  potissimum  quia  piger  ego  sum  et  desidia  laboro  ad  quaerendos  hos 
auctores  ut  dicant  quae  egomet  dicere  possum  absque  auxilio  eorum.  Hinc,  amice, 
oritur  haec  suspensio  et  irresolutio  mea  qua  me  immersum  vidisti:  et  haec  est  causa 
sufficiens  ad  hunc  statum  rerum  quem  a  me  audivisti. 

Amicus  meus,  his  verbis  auditis,  frontem  manu  sua  percussit  et  magnum  risum 
tenere  non  potuit  et  ait  mihi: 

-Per  Deum,  frater,  nunc  autem  cognovi  me  iam  dudum  magna  deceptione 
laboravisse,  quia  en  iam  pridem  te  cognovi  et  quidem  semper  habui  te  tamquam  virum 
cautum  et  prudentem  in  omnibus  tuis  rebus.  Tamen  nunc  video  te  tam  longe  esse  ab 
illa  veritate  sicut  coelum  a  terra  abest.  Quomodo  fieri  potest  ut  res  tam  parvi  momenti 
et  quae  tam  facilis  sit  ad  emendandam  suspendat  te  et  non  adiuvet  intellectum 
maturum  ac  tam  idoneum  ad  percutiendas  et  frangendas  maiores  difficultates? 
Profecto  hoc  non  oritur  ex  quodam  defectu  sollertiae  nisi  ex  pigritia  inopiaque 
dicendi.  Visne  videre  utrum  verum  sit  quod  tibi  dico  necne?  Tunc  attende  et  videbis 
sicut  statim  omnes  difficultates  tuas  uno  ictu  confundam  et  medelam  ponam  omnibus 
indigentiis,  quas  suspendunt  et  constringunt  te  ad  edendam  in  lucem  historiam  tui 
clari  domini  Quixoti,  qui  lux  et  speculum  totius  equitatus  itinerantis  est. 

Et,  his  verbis  auditis,  obieci  ei: 

-Dic  ergo  mihi,  quaeso,  quomodo  adimplebis  vacuum  timoris  mei  et  quomodo 
adduces  me  ad  claritatem  in  chao  confusionis  meae? 

Quibus  ille  dixit: 

-Imprimis  quia  animadvertisti  soneta,  epigrammata  et  laudationes  omnino  deesse 
in  initio  libri  et,  secundum  te,  deberent  esse  ex  auctoribus  celeberrimis  et  insuper 
praeditis  quodam  titulo.  Hoc  perfacile  solvitur  si  praecise  tu  eadem  facis  quodam 
labore  et  postea  ea  bene  poteris  baptizare  et  nomina  imponere  eis,  tribuens  sive 
Presbytero  Iohanni  Indiarum  vel  Imperatori  Trebisondae  (Trapisondae)  de  quibus 
fidedigne  scio  eos  fuisse  illustres  poetas,  sed  si  non  fuerunt,  nulli  eruditi  ac  baccalaurei 
venient  ad  te  mordendum  et  quidem  a  tergo  et  de  hac  veritate  murmurabunt, 
quapropter  hoc  pro  nihilo  facias,  quia  quamvis  hoc  mendacium  develetur  nullam 
manum  a  te  abscindent,  cum  qua  haec  scripsisti.  Et  quoad  notas  ad  pedem  paginae 
librorum  et  auctores  ex  quibus  sententias  ac  dicta  depromsisti,  quae  in  tua  historia 
scripseris  bene  potes  ea  adducere,  quae  tibi  fere  sponte  cum  materia  conveniant,  et 
sententias  sive  verba  latina,  quae  memoriae  tradidisti  sive  quae  parvo  labore  ea 
invenias  sive  quaeras,  et  hoc  modo  cum  de  captiverio  et  de  libertate  agas: 

Non  bene  pro  toto  libertas  venditur  auw. 

Et  postea  ad  pedem  paginae  potes  adducere  Horatium  sive  quicumque  haec  dixerit. 
Si  vero  de  morte  agas  tunc  veni  his  verbis: 

Pallida  mors  aequo  pulsat  pede  pauperum  tabernas,  Regumque  turres. 

Si  autem  agitur  de  amore  et  amicitia  quod  Deus  iubet  nos  habere  erga  inimicum, 
intra  tunc  in  Sacram  Scripturam  quod  perfacile  erit  cum  parvo  studio  et  adduc  saltem 
verba  ipsius  Dei:  Ego  autem  dico  vobis:  diligite  inimicos  vestros.  Si  de  adversis 
cogitationibus  agis  accede  ad  Evangelium:  De  corde  exeunt  cogitationes  malae.  Si 
de  inestabilitate  amicorum  hic  erit  Cato  [scilicet  Ovidius]  suo  disticho: 

Donec  eris  felix,  multos  numerabis  amicos , 

Tempora  si  fuerint  nubila,  solus  eris . 

Et  his  verbis  latinis  et  aliis  credent  te  magnum  grammaticum  esse;  et  qui  talis 
sit  magna  honorabilitas  et  profectus  in  hodierno  die  ei  erit.  Quoad  adnotationes  ad 
finem  libri  perfacile  hoc  modo  facies:  Si  gigantem  nominas  in  tuo  libro,  voca  eum 
Goliath  et  non  magnus  labor  erit  tibi  et  magnam  adnotationem  facies,  nam  etiam  de 
co  potes  dicere:  Gigas  Goliath  (sive  tantum  Goliath)  fuit  philisthaeus  quem  pastor 
David  ope  magni  ictus  lapidis  interfecit  in  valle  Terebinthi,  secundum  narratur  in 
libro  Regum,  in  capitulo  ubi  invenies  quod  describitur.  Postea  ad  ostendendum  te 
ipsum  tamquam  virum  eruditum  in  litteris  humanis  et  cosmographus,  facias  ut  flumen 
Tagus  (Tajo)  nominetur  et  aliam  adnotationem  adimplebis  scribendo  hoc  modo: 
Fluvius  Tagus,  qui  sic  appellatus  est  a  quodam  rege  Hispaniarum,  nascitur  in  tali 
loco  et  occidit  in  mare  Oceano,  et  muros  illustris  urbis  Olyssiponis  (Lisboa)  osculatur, 
et  secundum  quod  fertur  habet  arenas  aureas,  et  cetera.  Si  de  latronibus  agis  tibi 
dicam  historiam,  quam  habuit  Caco  et  quam  tradidi  memoriae;  si  de  mulieribus 
meretricibus  agitur  hic  erit  episcopus  Mindonis  (Mondonedo),  qui  tibi  commodabit 
Lamiam,  Laidam  et  Floram,  quarum  adnotatio  magnam  fidelitatem  dabit  tibi;  si  agitur 
de  crudelibus,  Ovidius  commodabit  tibi  Medeam;  si  de  incantatoribus  et  maleficis, 
Homerus  habebit  Calypsum  et  Vergilius  Circem;  si  quaestio  est  de  strenuis  ducibus 
lulius  Caesar  praebebit  semetipsum  tibi  et  immo  suos  Commentarios  et  Plutarcus 
dabit  mille  Alexandros  tibi.  Si  de  amoribus  agitur  cum  aliquid  ex  lingua  toscana 
cognoscas,  invenies  Leonem  Hebraeum  et  hic  superat  omnem  mensuram.  Sed  si  non 

vis  ad  regiones  peregrinas  venire,  domi  tuae  habes  Fonsecam,  De  amore  Dei ,  ubi 
invenies  quidquid  velles  et  peritissimus  cupiat  cognoscere  de  tali  materia.  Breviter, 
tantum  debes  haec  nomina  dare,  et  has  historias  in  tua  tangere,  sicut  dixi,  et  sine 
me  adnotationes  et  loca  ponere  et  praescribere:  et,  Hercle,  credo  me  posse  omnes 
margines  libri  adimplere  et  insuper  quattuor  folia  chartacea  ad  finem  libri  addere. 

Perveniamus  nunc  ad  auctores  adducendos,  quos  alii  libri  habent  et  desunt  in 
tuo.  Solutio  perfacilis  est  quia  oportet  tantum  quaerere  librum,  ubi  omnes  una 
inveniantur,  ex  A  usque  ad  Z,  sicut  tu  dicis.  Tunc  ordinem  alphabeticum  scribes  in 
tuo  libro  et  si  mendacium  facile  detectatur  non  erit  tibi  magna  necessitas  exhauriendi 
utilitatem  ex  his  et  nullius  momenti  erit;  et  fortasse  homo  valde  simplex  credat  te 
ex  his  omnibus  magnam  utilitatem  obtinuisse  in  candida  et  simplice  historia  tua.  Et 
si  ad  nihil  aliud  proficiat  saltem  longus  catalogus  illorum  auctorum  impromptu  augeat 
auctoritatem  huic  libro.  Et  nemo  quidem  quaerat  utrum  tu  eos  secutus  sis  necne, 
quia  in  hoc  nulla  est  excellentia  et  quid  hoc  ei?  Praeterea  etiam  credo  librum  tuum 
nullo  modo  egere  his  rebus  de  quibus  dicis  eum  carere,  quia  omnia  sunt  invectiva 
contra  libros  equitatus  de  quibus  Aristoteles  numquam  locutus  est  nec  Sanctus 
Basilius  nec  immo  Cicero.  Nec  sub  ordine  veritatis  fabulosae  stultitiae  cadunt  nec 
observationes  de  astrologia;  nec  mensurae  geometricae  sunt  alicuius  momenti  nec 
refutatio  argumentorum,  teste  rhetorica;  nec  quidam  debeat  praedicare  commiscendo 
humanas  res  cum  divinis  et  haec  permixtio  est  genus  quo  nullus  intellectus  Christianus 
debeat  induere.  Oportet  ut  facias  aemulationem  in  his  quae  scribas  et  dum  haec 
perfectior  sit  melius  erit  liber.  Sed  ita  ut  haec  scriptura  tantum  vult  auctoritatem 
librorum  illius  equitatus  destruere  necnon  et  magnam  diffusionem  eorum  detinere 
in  hoc  mundo  et  influxum  in  vulgus,  non  necesse  est  ut  mendices  sententias 
philosophorum,  consilia  Sacrae  Scripturae,  fabulas  poetarum,  conciones  rhetorum, 
miracula  sanctorum,  sed  tantum  ut  coneris  simpliciter  et  gravibus  verbis,  honestis 
et  claris,  ut  oratio  tua  sit  sonora  ac  festiva,  periodus  oratoria  tua  depingat  quantum 
nanciscatur  ut  possit  tua  bona  voluntas  adimplere  et  hoc  modo  describas  conceptus 
tuos  sine  ulla  implicatione  vel  obscuritate.  Et  conare  ut  melancholicus  ad  risum 
moveatur,  ope  lectionis  huius  historiae,  qui  autem  pronus  sit  ad  risum  eum  augeat, 
simplex  nullo  modo  fiat  molestus,  circumspectus  miretur  de  hac  inventione,  gravis 
ne  spernat  eam  nec  prudens  laudes  debitas  vitet.  Profecto,  inspice  quomodo  deleatur 
haec  machina  infernalis  librorum  huius  equitatus,  qui  vere  despecti  sunt  a  multis, 
quamvis  laudati  sint  a  pluribus;  et  si  vero  hoc  nancisci  potes,  potissimum  esset. 

Magno  ac  producto  silentio  exaudivi  quae  amicus  meus  mihi  dixit  et  taliter  verba 
sua  in  cor  meum  penetraverunt  ut,  nulla  disquisitione  praedita,  incorporarem  ea  et 
ope  eorum  hunc  prologum  perficere  volui,  quo  videas,  o  mitis  lector,  intellectum 
mei  amici,  fortunamque  prosperam  meam,  quia  talem  consiliarium  meritus  sum  hoc 
indigente  tempore,  qua  de  causa  fortuna  etiam  erit  tua  ad  inveniendam  hanc  veram, 
ac  sine  ambagibus,  historiam  domini  Quixoti  a  Manica,  de  quo  etiam  dicitur  ab 
omnibus  incolis  regionis  campi  Mentissae  (Montiel)  eum  castissimum  captum  amore 
ac  strenuissimum  equitem  fuisse  per  longos  annos  ad  hanc  partem  et  in  illis  locis. 
Nolo  extollere  rem  meis  verbis,  sed  revera  aliquid  feci  tibi  ut  possis  hunc  nobilem 
et  honoratum  equitem  cognoscere;  sed  etiam  debes  mihi  gratias  agere  propter  hunc 

Sanctium  Pansam  clarum  armigerum  eius  in  quo,  mea  opinione,  inveniuntur  omnes 
excellentiae  armigerorum  huius  catervae  inanium  librorum,  ubi  de  equitatu  agitur. 
Et,  his  praelibatis,  iubeat  Deus  te  valere  et  ille  mei  ne  obliviscatur. 


«Vale» 


URGANDA  IGNOTA  AD  LIBRUM  DOMINI  QUIXOTI A  MANICA 

Si  venis  ad  bonos  li-  (bros) 
cum  lectionibus  eo-  (rum) 
non  dicent  tibi  aucto-  (res) 
te  digitos  non  posui-  (sse). 

Nec  panis  coquitur  ti-  (bi) 
quia  venit  in  manus  stu-  (lti), 
nempe  ex  manu  ad  os  incu-  (Itum) 
et  nullo  modo  medi-  (tas) 
ex  rebus  tam  peregri-  (nis) 
eas  vere  esse  secu-  (ras). 

Cum  experientia  sit  te-  (stis) 
qui  petit  arborem  bo-  (nam) 
tegitur  umbra  frondo-  (sa) 
et  Becori  (Bdjar)  est  bona  ste-  (lia), 
ubi  regia  arbor  oste-  (ndit) 
principes  ibi  esse  fru-  (ctus), 
quia  in  illa  florebant  du-  (ces) 
etiam  Alexander  Ma-  (gnus). 

Veni  ad  umbram,  nam  auda-  (ces) 
semper  iuvavit  fortu-  (na). 

De  viro  a  Manica  ma-  (gno) 
haec  facinora  et  lectio-  (nes) 
enarrabis  tam  otio-  (sas), 
turbaverunt  mentem  sa-(nam). 

Dominae,  arma,  equita-  (tus) 
impulerunt  tali  mo-  (do) 
eum  ut  Orlandus  furio-  (sus) 
fuit  hic  amans  tempera-  (tus) 
obtinuit  suam  ama-  (tam) 

Dulcineam  a  Tobo-  (so). 

Non  incautos  characte-  (res) 
in  tuo  clipeo  sic  inci-  (das) 

non  sunt  imagines  pi-  (ae) 
huius  invidiae  late-  (ntis). 

Si  humiliter  iace-  (bis) 
quis  facetus  dicet  u-  (trum) 
«domnus  Alvarus  a  Lu-  (na) 
vel  Hannibal  a  Cartha-  (gine) 
Franciscusve  rex  Hispa-  (niae) 
lamentetur  de  fortu-  (na)!» 

Quia  si  coelo  nondum  pia-  (cuit) 
te  sic  fuisse  tam  obii-  (tum) 
ut  niger  Ioannes  Lati-  (nus) 
et  renuis  sermocina-  (re). 

Non  haec  argumenta  da-  (re) 
nec  gloriaris  ut  philo-  (sophus) 
os  tantum  torquere  po-  (tes) 
dicet  qui  hanc  linguan  sa-  (pit) 
sed  non  aures  ultra  pa-  (Imum) 
«Cur  mecum  habes  sermo-  (nem)?» 

Non  difficilia  tu  cu-  (res) 
nec  scire  vitas  alio-  (rum) 
nam  res  inanes  maio-  (rum) 
vitandae  sunt,  quia  tam  du-  (rae). 
Quandoque  solent  cucu-  (llos) 
dare  facetis  in  io-  (cis). 

Combure  cilia  oculo-  (rum) 
ad  bonam  famam  habe-  (ndam), 
nam  qui  imprimit  ine-  (ptias) 
has  habebit  cum  dolo-  (re). 

Animadverte  stulti-  (tiam) 
quam  qui  tectum  vitreum  ha-  (bet) 
et  manu  accipit  sa-  (xa) 
ad  eiicienda  in  vici-  (num). 

Sine  ut  vir  cum  iudi-  (cio) 
omnes  suos  libros  compo-  (nat) 
et  magna  cura  expo-  (nat), 
nam  hic  qui  edit  in  lu-  (cem) 
ut  virgines  rideant  lu-  (dis) 
inepte  scribit  ad  to-  (tas) 


*  *  * 

AMADIS  A  GAULA  DOMINO  QUIXOTO  A  MANICA 
SONETUM 

Tu  es  secutus  vitam  lacrimosam 
quam  ego  habui  solus  et  despectus 
ad  magnam  Rupem  Pauperem  abiectus 
ex  laeta  vita  in  hanc  poenam  dolosam. 

Tu,  cuius  oculi  lympham  formosam 
valde  copiosam,  salobris  adspectus 
argenti,  stamni  aerisque  defectus 
et  terra  dedit  tibi  escam  speciosam. 

Utinam  vivas  aeterne  ac  securus 
in  quarta  sphaera  maneas,  dum  Apollo 
rapidos  equos  calcaribus  incitet. 

Famam  nomenque  tu  es  accepturus 
hanc  patriam  tuam  prae  omnibus  volo 
et  tuum  auctorem  totum  mundum  excitet. 

*  *  * 

DOMINUS  BELIANIS  A  GRAECIA  DOMINO  QUIXOTO  A  MANICA 

SONETUM 


Rupi,  contudi,  scidi,  dixi  et  feci, 
tamquam  est  quilibet  eques  itinerans 
strenuus  ac  dexter,  audax  etiam  impetrans, 
tum  vindicavi,  tum  noxias  refeci. 

Res  gestas  Famae  dedi  et  patefeci 
cautus  necnon  muneratus  fui  amans 
quidam  fuit  gigas  vel  nanus  dissimulans 
atque  ubique  ad  duellum  satisfeci. 

Habui  fortunam  ad  pedes  distentam, 
quae  per  capillos  posuit  meam  salutem 
et  hanc  rationem  ut  sic  fierem  notus. 


Ad  cornua  Lunae  famam  meam  inventam 

vidi,  quae  vere  auxit  meam  virtutem, 
sed  nemo  fuit  magnus  ut  hic  Quixotus. 

*  *  * 

DOMINA  ORIANA  DULCINEAE  A  TOBOSO 
SONETUM 

Et  Miraflores  mutem  pro  EI  Toboso 
ad  bonam  quietem  et  commoditatem, 
o  Dulcinea,  et  ad  voluntatem 
immo  Londinium  pro  pago  glorioso! 

Quis  ornet  hoc  desiderio  zeloso 
corpus  et  animam  ad  venustatem 
et  clarum  equitem  ad  strenuitatem 
inspiceret  in  proelio  venturoso! 

Ubi  est  virgo  quae  caste  videret 
Amadis  dominum  sicut  fecisti 
cum  hoc  Quixoto  fidalgo  tam  vero? 

Tunc  inviderent  ei,  non  invideret 
ipsa,  quae  tristis  fuit,  sicut  dixisti 
et  caute  gaudeat  hoc  tempore  sero. 

*  *  * 

GANDALIN,  ARMIGER  AMADIS  A  GAULA  SANCTIO  PANSAE,  ARMIGERO 

DOMINI  QUIXOTI 

SONETUM 

Ave,  vir  bone,  quem  grata  Fortuna 
Nunc  ad  armigeri  munus  levavit 
Tanta  sapientia  ac  blande  usurpavit 
Opus  est  quin  habeas  inopportuna. 

Non  ligo  neque  falx  repellunt  una 
In  exercitio  armorum,  quod  narravit, 

Utpote  armiger  clare  clamavit 
Superbe  accusat  ne  calcet  in  luna. 


Prologus 

Vere  iumento  et  nomini  invideo 
Etiam  sum  invidus  tuis  rebus  potius 
Reapse  adversa  tu  bene  audivisti. 

Tot  salve,  bone  Sancti,  ego  te  egeo 
Ideo  te  solum  hispanQs  Ovidius 
Te  saepe  laudat  et  quae  tu  fecisti. 

*  *  * 

EX  FACETO  POETA  INTERSERTO  SANCTIO  PANSAE  ET  ROCINANTI 

Sanctius  Pansa  sum  face-  (tus) 
viri  domini  Quixo-  (ti); 
tunc  pedes  fugiendo  po-  (sui) 
volui  vivere  et  prude-  (nter), 
nam  tacitus  Villadie-  (go) 
omnem  rationem  sui  sta-  (tus) 
et  ad  recessum  opta-  (vi) 
facere  ut  Caelesti-  (na) 
liber  pro  me  tam  divi-  (nus) 
si  celaret  quod  huma-  (num) 

Rocinans  equus  farno-  (sus) 
pronepos  magni  Babie-  (cae) 
qui  peccatis  et  ine-  (ptiis) 
venit  ad  domnum  Quixo-  (tum). 

Cucurri  flaccido  mo-  (do) 
perdidi  opportunita-  (tem) 
edendi  hordeum  opta-  (tum) 
sed  didici  ex  Lazari-  (lio) 
ex  quo  cum  furavi  vi-  (num) 
caeco  ictum  dedi  calca-  (re) 

*  *  * 

ORLANDUS  FURIOSUS  DOMINO  QUIXOTO  A  MANICA 
S  ONETUM 

Licet  vix  non  umquam  fuisset  par  tibi, 

Est  quidam  par  inter  istos  innumeros? 

Cur  non  est  tibi  inter  omnes  alteros? 

Tu  invicte  fuisti  secundus  nullibi, 

Orlandus  sum,  Quixote,  amissus  ibi 
Relictus  sum  mari  propter  sinceros 
Ipsius  Angelicae  amores  veros. 

Sic  vires  cui  nil  respectum  fuit  sibi. 

An  sit  par  tibi,  vel  similis  auro? 

Loquitur  quidam  et  de  tuis  laudatur. 

Utinam  simus  iam  compotes  mentis. 

Tu  vero  superas  superbo  mauro 
Et  modo  saevus  scytha  sic  domatur 
Multo  nos  magis  in  incantamentis. 

*  *  * 

EQUES  PHOEBI  DOMINO  QUIXOTO  A  MANICA 
S  ONETUM 

Gladius  meus  tuo  non  quidem  est  aequalis, 
hispane  Phoebe  et  aulice  clare, 
gloriam  immensam  non  possum  clamare, 
quae  radiis  solis  non  umquam  fuit  talis. 

Sperni  haec  imperia;  mihi  regnum  sub  alis 
Oriens  donavit,  sed  non  potuit  stare, 
et  faciem  regiam  volui  contemplare, 
o  Claridiana,  aurora  immortalis. 

Hanc  arsi  ego  ut  mirum  miraculum 
absens  in  meo  infortunio  ad  infernum 
finivit  bracchium  meum,  ira  victa. 

Et  tu,  Quixote,  es  gothicum  speculum 
pro  Dulcinea  toto  mundo  aeternum, 
illa  pro  te  honesta  et  benedicta. 

*  *  * 

EX  SOLISDAN  DOMINO  QUIXOTO  A  MANICA 
SONETUM 

Domne  Quixote,  ineptiae  infecerunt 
tuam  mentem  sanam  quam  sic  perdidisti 

nullum  opprobium  hucusque  audivisti 
a  rudis  viris,  qui  noxias  fecerunt. 

Tua  clara  facta  ut  iudices  erunt, 
omnia  perversa  et  mala  refecisti 
milies  diversos  ictus  sustulisti, 
qui  ex  plebe  ingrata  et  versuta  exierunt. 

Si  Dulcinea  casu  quid  adversum, 

bono  consilio  remoto,  patraret 

et  tuas  res  caras,  non  esset  iam  vigilans. 

Dicerem  tunc  Sanctium  Pansam  immersum 
fuisse  et  malum  lenocinium  daret. 

Stulte  hic,  dura  illa,  tu  non  amans. 

*  *  * 

COLLOQUIUM  INTER  BABIECAM  ET  ROCINANTEM 
SONETUM 

B.-  Rocinans,  cur  tam  macer  es  retrorsum? 

R.~  Quia  sat  non  comedo,  sed  laboratur. 

B.-  Ubinam  palea  et  hordeum  servatur? 

R.-  Patronus  dare  non  vult  mihi  nec  morsum. 

B.-  Domine,  caveas,  te  amississe  cursum. 

Dominus  voce  asini  vexatur. 

R.-  Semper  ex  cunis  ad  mortem  vagatur. 

Nonne  est  captus  amore  desursum? 

B.-  Num  deliratio  amor?  R.-  Nulla  est  prudentia. 

B.-  Tu  metaphysicus  es.-  R.-  Quia  non  edo. 

B.-  A  Sanctio  hoc  quaeras.  R  -  Non  erit  determinans. 

Quomodo  quaeram  in  mea  innocentia, 
quoniam  patronus  et  armiger  credo 
illos  iumenta  esse  tamquam  Rocinans? 

Capitulum  1.  Ubi  agitur  de  condicione  et  indole  illustris  fidalgi 
domini  Quixoti  a  Manica 


In  quodam  loco  Manicae  regionis,  cuius  nominis  nolo  meminisse,  nuper  vivebat 
quidam  fidalgus  ex  eis  de  quibus  fertur  eos  habere  lanceam  in  repositorio,  scutum 
antiquum,  equum  macrum  canemque  venaticum  cursorem.  Etiam  erat  ei  olla  potius 
ex  carne  bovina  quam  ovina,  pluries  in  coena  condimentum  coquebatur,  sabbato 
autem  angores  et  afflictiones  ut  dicitur,  die  Veneris  pulmentum  de  lentibus,  dominico 
die  vero  ad  haec  omnia  addebatur  quaedam  columba  quibus  et  hoc  modo  tres  partes 
bonorum  eius  consumebantur.  Quod  ei  supererat  serviebat  ad  vestes  emendas 
tamquam  femoralia  ex  serico  praetexto  pro  diebus  festivis  cum  tibialibus  eiusdem 
generis,  tamen  per  hebdomadam  induebat  vestem  praestantem.  Domi  autem  erat  ei 
hera  domus  plus  quam  quadraginta  annos  nata  et  neptis,  quae  viginti  annos  nondum 
adimpleverat,  et  etiam  famulus  agri,  qui  eodem  modo  cingebat  sellam  equo  vel 
utebatur  forfice  ad  arbores  putandas.  Aetas  huius  fidalgi  erat  circa  quinquaginta 
annos.  Complexio  eius  erat  fortis,  sed  macillentus  corpore  et  gracilis  vultu,  promptus 
ad  surgendum  mane  ex  lecto  atque  aliquando  fruebatur  venatione.  Dicebatur  nomen 
eius  esse  Quixada  sive  Quesada,  in  quo  est  aliqua  diversitas  apud  auctores  qui  hoc 
tractant,  quamvis  per  veras  opiniones  eorum  reperiatur  eum  Quexanam  fuisse.  Tamen 
hoc  non  est  prorsus  tam  magni  momenti  ad  nostram  fabulam:  satis  est  nobis  ut 
narratio  omnem  veritatem  ostendat. 

Oportet  autem  nonnulla  de  hoc  fidalgo  cognoscere,  de  quo  diximus,  eum  otiosum 
fuisse  -quod  plerumque  accidere  solebat  per  annum-  et  tunc  vacabat  lectioni  librorum 
de  Equitatu  Itineranti  et  quidem  tam  magno  studio  ac  dedicatione  ut  fere  omnino 
oblivisceretur  venationis  et  immo  villicationis  suae  domus  et  ad  tale  extremum 
pervenit  studium  huius  rei  atque  aberratio  in  hac  re  ad  venumdandas  terras,  quae 
erant  ei  ad  seminandum,  pro  lectione  eorum  librorum  de  Equitatu  Itineranti.  Et  hoc 
modo  emit  omnes  libros  quos  domi  potuit  colligere;  sed  ex  eis  nullos  invenit  tam 
optimos  quam  quos  eximius  Felicianus  de  Silva  scripsit,  propter  claritatem  illius 
prosae  et  implicatas  sententias,  quae  ei  ut  margaritae  videbantur,  praesertim  dum 
legeret  monitiones  illas  sive  provocationes  ad  duellum,  quae  passim  ibi  inveniebantur: 


42 


M.  DE  Cervantes 


fundamentum  quod  absque  fundamento  rationabiliter  praebetur  menti  meae,  iudicium 
meum  debilitatur  et  plane  atque  omnimode  lamentor  de  tua  formositate.  Etiam  cum 
legebat: ...  alta  aethera ,  quae  tuam  divinitatem  diviniter  muniunt  cum  stellis  et  faciunt 
tuam  magnitudinem  digno  merito  mereri  dignas  mercedes  debitas . 

His  argumentis  miser  vir  suum  bonum  iudicium  amittebat  et  ad  inveniendum 
atque  intelligendum  verum  sensum  rerum  strenue  conabatur,  sed  nec  ipse  Aristoteles 
posset  si  ad  hoc  faciendum  resurgeret.  Hoc  modo  non  placebant  ei  ictus,  quos  dominus 
Belianis  percutiebat  et  etiam  quos  accipiebat  nam,  quamvis  corpus  et  vultus  curaretur 
a  peritis  chirurgis,  eum  plenum  haberet  ex  innumeris  signis  cicatricibusque  acceptis. 
Tamen  auctorem  magnopere  laudabat,  quia  finiebat  librum  cum  promissionibus 
prosequendi  prosperas  res  gestas  atque  immo  multoties  ei  accidit  desiderium 
accipiendi  calamum  ad  finiendum  librum  ut  opportunum  esset  et  id  faceret  nisi  aliae 
cogitationes  magni  momenti  eum  impedirent.  Quasdam  disputationes  habuit  cum 
parocho  illius  pagi  -vir  doctus  licentiatusque  Seguntiae  (Sigiienza)-  de  excellentia 
et  praestantia  cuiusdam  equitis  itinerantis:  Palmerin  a  Britannia  sive  Amadis  a  Gaula, 
sed  magister  tonsor  Nicolaus,  etiam  eiusdem  pagi,  dixit  neminem  superavisse  illum 
Equitem  de  Phoebo  et  si  quis  saltem  comparationem  subiret  hic  esset  dominus  Galaor, 
frater  illius  Amadis  a  Gaula,  qui  meliorem  indolem  habuit,  nam  neque  eques 
timoratus  erat  nec  lacrimosus  tamquam  frater  suus  et  in  fortitudine  nemini  secundus. 

Paucis  verbis,  tam  multum  ille  vacavit  lectioni  horum  librorum  ut  diu  pernoctaret 
usque  ad  diluculum  et  per  dies  absque  dubio,  qua  de  causa  propter  penuriam  quietis 
ad  dormiendum  et  nimiam  lectionem  cerebrum  suum  exsiccatum  est  et  bonum 
iudicium  amisit.  Ingenium  suum  implebatur  omnibus,  quae  in  libris  legebat  tum  de 
incantationibus  vel  rixis,  proeliis,  provocationibus,  vulneribus,  quaestionibus 
amorosis,  procellis  tum  de  ineptiis  ac  deliramentis.  Et  haec  omnia  ad  mentem  eius 
pervenerunt  et  ut  vera  accepit  atque  illa  somnia,  quae  legebat,  machinabatur  et 
nullatenus  inveniebantur  veraciora  ita  ut  nulla  historia  melior  in  toto  orbe  terrarum 
esset.  Sic  enim  dicebat  Cid  Ruy  Diaz  (Rodericus)  equitem  strenuum  fuisse,  sed  impar 
fuit  Equiti  Ardentis  Ensis,  qui  solo  ictu  duos  gigantes  feroces  atque  ingentes  medio 
corpore  sciderat.  Melius  erat  quaestio  cum  Bernardo  a  Carpio,  qui  in  proelio 
Roncesvalles  incantatum  Orlandum  (Roldanum)  occiderat,  et  hoc  propter  astutiam 
Herculis  cum  inter  bracchia  sua  Anteum,  filium  terrae,  suffocasset.  Bene  dixit  de 
gigante  Morgante,  quia  quamvis  esset  de  stirpe  gigantea,  ex  qua  omnes  superbi  nimis 
sunt,  tantum  ille  affabilis  et  morigerus  ostendebatur.  Sed  prae  omnibus  bene  dicebat 
de  Reginaldo  a  Montalban  (Reynaldo),  et  praesertim  cum  eum  videret  exeuntem  ex 
castello  eius  et  quidem  rapiebat  quos  inveniret  et  cum  ultra  mare  esset  idolum  rapuit 
illius  Mahometi,  quod  erat  omnino  aureum,  secundum  fertur  in  historia  eius.  Etiam 
ipse  heram  domus  et  immo  neptem  suam  libenter  pro  pignore  daret  ut  posset 
traditorem  Galalonem  (Galaldn)  pedibus  calcitrare. 

Profecto,  iudicio  eius  amisso,  ad  amentiam  peregrinam  pervenit,  quae  nondum 
inventa  est  a  quolibet  insano  huius  mundi,  scilicet  ille  putavit  necessarium  ac  decorum 
esse  et  quidem  ad  maiorem  honorem  suum  et  ministerium  rei  publicae  se  futurum 
esse  equitem  itinerantem  ad  vagandum  per  totum  orbem  terrarum  ad  res  gestas 
quaerendas  munitum  suis  armis  atque  equo  ita  ut  peteret  res  gestas  et  ad  exercitandum 

sese  in  his  quae  de  equitibus  itinerantibus  legerat  ad  delendum  omne  genus  iniustitiae 
atque  ad  pericula  facienda  sua  virtute,  quibus  famam  et  nomen  aeternum 
adipisceretur.  Sic  enim  putabat  se  magnam  coronam  famae  accepturum  esse  propter 
virtutem  sui  bracchii  vel  saltem  imperium  Trebisondae  (Trapisonda).  Et  praeditus 
his  iucundis  laetisque  cogitationibus  et  suo  insolito  desiderio  in  his  quae  sentiebat 
quam  primum  voluit  operam  navare  ad  adimplendam  sententiam  suam.  Incepit 
mundando  arma,  quae  domi  invenerat  ex  suis  maioribus  natu,  quae  rubiginosa  valde 
ex  aerugine  saeculorum  erant,  quia  relicta  in  angulo  remoto  iamdudum  latebant. 
Accurate  ea  mundavit  et  quam  melius  potuit  reparavit,  sed  nonnulla  deerant  ei  et 
sic  cassidem  tessellatam  non  invenit,  sed  tantummodo  simplicem  galeam  quam  sua 
habilitate  subito  mendavit  cum  quadam  charta  petracea  ex  qua  dimidiam  cassidem 
fecit,  quae  una  cum  illa  galea  videbatur  ut  cassis  integra.  Vere  ad  probandam  eius 
virtutem,  et  ad  videndum  utrum  vere  fortis  esset  necne,  gladium  suum  accepit  et 
duos  ictus  voluit  galeae  dare,  sed  primo  eorum  quae  fecerat  per  hebdomadam  statim 
ac  breviter  disperdidit  atque  ei  videbatur  nimis  facile  esse  in  extremis,  et  ad  id 
vitandum  iterum  quibusdam  fibris  ferreis,  quae  ei  fortiores  videbantur,  damnum 
reparavit,  sed  noluit  denuo  probare  utrum  sustinerent  experientiam  gladii  necne  et 
putavit  satis  bonam  operam  suam  et  cassidem  tessellatam  ac  subtilissimam  esse. 

Postea  vero  ad  equum  videndum  in  stabulum  ivit  et  quamvis  ipse  plures 
quadrantes  quam  argenteus  haberet  sive  tot  coartationes  et  vitia  ex  omni  genere  quam 
equus  Gonelae,  cui  tantum  pellis  et  ossa  fuit ,  sed  ei  videbatur  eum  secundum  non 
fuisse  equo  Bucephalo  Alexandri  nec  Babiecae  illius  Cid.  Per  quattuor  dies  cogitavit 
de  nomine  quod  daturus  esset  ei,  nam  secundum  se  res  erat  magni  momenti  propter 
equum  bonum  dignumque  laude,  qui  nullo  modo  proprio  nomine  carere  posset.  Sic 
enim  quaerebat  adaptare  novum  nomen  quod  eodem  tempore  reminisceretur  de 
pristino  quod  haberet  ante  quam  pertineret  ad  equitem  itinerantem  et  quod  postea 
eveniet  ei,  quia  si  dominus  eius  nomen  suum  mutavit  etiam  equus  suum  nomen 
permutare  debuisset  et  aliud  haberet  plenius  sensu  et  strepitu  quod  licebat  novo  ordini 
officii  equitatus  quem  ipse  professus  erat.  Et  hoc  modo  multa  nomina  collegit  et 
scripsit  et  postea  delevit  et  quidem  addidit  et  memoriae  tradidit  et  demum  pervenit 
ope  suae  mentis  atque  ingenii  ad  eum  vocandum  Rocinantem ,  nam  ei  videbatur 
nomen  altum,  sonorum  ac  plenum  sensus  fuisse  et  sic  meminerat  quod  antea  fuit  et 
quod  nunc  erat,  nempe  primus  inter  pares  et  immo  supra  omnes  equos  totius  huius 
mundi. 

Nomine  habito  equo,  et  quidem,  sua  approbatione,  iam  sibimet  nomen  dare  voluit. 
De  his  cogitationibus  per  octo  dies  meditatus  est  et  denique  sese  vocavit  Dominum 
Quixotum ,  quibus  verbis  auctores  fidedigni  huius  historiae  ceperunt  nomen  eius 
absque  dubio  Quijadam  et  non  Quesadam  fuisse  ut  alii  de  eo  dixerunt.  Sed  etiam 
meminerat  strenuum  Amadisem  non  tantum  velle  hoc  modo  appellari,  sed  nomen 
illius  regni  patriaeque  addere  et  sic  nuncupatus  est  Amadis  a  Gaula  et  ipse  ut  bonus 
eques  voluit  adiungere  nomen  regionis  et  pervenit  ad  Dominum  Quixotum  a  Manica 
quo  et  genus  suum  et  patria  nominabatur  eamque  hoc  cognomine  honorabat. 

Armis  suis  mundatis,  cassideque  refacta,  nomine  equo  imposito,  et  etiam,  novo 
nomine  sibimet  accepto,  nihil  amplius  ei  deerat  quam  dominam  invenire  ad  amorem 

ardentem  ostendendum;  nam  eques  itinerans  sine  amoribus  similis  erat  arbori  sine 
foliis  et  fructibus  vel  corpori  absque  animo.  Sic  secum  loquebatur  dicens: 

-Si  ego  propter  peccata  mea  vel  propter  meam  prosperam  fortunam  invenio 
quemdam  gigantem,  quod  plerumque  accidere  potest  equitibus  itinerantibus,  eumque 
everto  ad  terram  quadam  collisione  vel  dimidiam  partem  corporis  eius  scindo  et 
denique  eum  vinco,  nonne  bonum  erit  eum  mittere  ad  flectenda  genua  ante 
conspectum  dominae  meae  cuique  voce  humili  ac  moesta  dicet:  «Ego,  domina,  sum 
gigas  Caraculiambrus,  dominus  insulae  Malindraniae,  quem  dominus  Quixotus  a 
Manica,  qui  nondum  satis  laudatus,  certamine  singulari,  vicit  et  sic  iussit  mihi  ut 
venirem  in  conspectu  tuo  ita  ut  tu,  praeclara  domina,  facias  mecum  ad  tuum  nutum?» 

Eques  noster,  hac  concione  facta,  quam  multum  vere  gavisus  est,  praesertim  cum 
noverit  cui  nomen  suae  dominae  dare!  Et  secundum  quod  fertur  prope  pagum  eius 
erat  puella  rustica  praedita  pulchro  conspectu,  quam  ipse  aliquando  ardebat  amore 
quamquam,  ut  videtur,  illa  rustica  id  numquam  reapse  animadvertit.  Ildephonsa 
Laurentii  (Aldonza  Lorenzo)  appellabatur  et  hanc  voluit  dominam  suarum 
cogitationum  facere  et  pariter  elegit  nomen  quod  ei  conveniret  eique  hoc  nomen  bene 
accommodavit,  sed  tamquam  si  esset  cuiusdam  principessae  vel  magnae  dominae  et 
optime  sonaret,  quare  eam  vocavit  Dulcineam  a  Toboso,  quia  in  hoc  pago  nata  erat: 
hoc  nomen,  sua  sententia,  musicum,  peregrinum  et  plenum  sensu  erat,  sicut  omnia 
nomina  quae  sibi  et  suis  rebus  dederat. 


Capitulum  2.  Ubi  agitur  de  primo  exitu,  quem  ingeniosus 
dominus  Quixotus  ex  pago  suo  fecit 


Ille  autem,  his  praelibatis,  noluit  plus  aequo  demorari  ad  operam  navandam  suis 
consiliis.  Praesertim  putabat  mundum  egere  iuvamine  eius,  quia  tam  magnae  erant 
iniuriae,  quas  ipse  conabatur  destruere,  et  res  adversae,  quas  quaerebat  mitigare  atque 
abusus  corrigere  necnon  et  debita  solvere,  qua  de  causa  et,  nemine  de  hac  re  sciente, 
et  dum  nullus  eum  videret,  mane  ante  diluculum,  et  quippe  erat  dies  calidus  mensis 
Iulii,  paratus  omnibus  suis  armis,  in  equum  ascendit  nempe  in  Rocinantem,  induit 
cassidem  suam  reparatam,  amplexus  est  suum  scutum,  accepit  lanceam  et  per  portam 
posteriorem  areae  domus  suae  exivit  in  agrum,  praeditus  magno  gaudio  atque 
exultatione  videndo  celeritatem  qua  haec  omnia  perfecit  et  suum  propositum  adimplevit. 
Sed  ubi  primum  se  viderit  in  agro,  subitanea  ac  teterrima  cogitatio  ad  eum  venit  et 
fere  omnia  consilia  eius  per  terram  ruerunt,  quia  ille  nondum  acceperat  idoneam 
ordinationem  ad  equitatum  itinerantem  exercendum,  quare  non  poterat  irruere  in 
quemcumque  equitem  omnibus  suis  armis  nisi  tantum  ope  armorum  alborum,  ut  ita 
dicunt,  tamquam  si  solus  esset  candidatus  ad  equitatum  atque  absque  ullo  emblemate 
in  suo  scuto  donec  id  recte  obtineret.  His  cogitationibus  conturbatus  est,  sed  dementia 
eius  plus  fecit  quam  sana  rerum  rationabilitas.  Et  conatus  est  illam  ordinationem 

nancisci  ope  primi  equitis,  quem  casu  in  via  inveniret.  Et  hoc  modo  nonnullos  equites 
imitabatur,  qui  in  hoc  statu  rerum  fecerunt,  secundum  quae  legerat  in  suis  libris,  qui  in 
eum  tam  magnum  influxum  agitabant.  Et  quod  ad  arma  attinet  voluit  ea  tam  munda 
habere  et  immo  candidiora  quam  alba  mustela,  et  cogitando  de  his  argumentis  omnino 
placavit  sese  et  prosecutus  est  viam,  in  qua  nullum  alium  scopum  habuit  quam  quem 
equus  eius  elegerat  sibi  et  hoc  modo  credebat  sequi  fatum  rerum  gestarum. 

Dum  iter  faciebat  noster  eques  radians  erat  et  sic  secum  loquebatur  dicens: 

-Quis  dubitabit  in  temporibus  futuris  cum  vera  historia  in  lucem  prodat  meas 
claras  res  gestas  quin  sapiens  scriptor  hoc  modo  describat  meum  primum  exitum 
ante  diluculum  nempe:  «Ut  primum  flavus  Apollo  tendenderat  per  amplam 
spatiosamque  faciem  terrae  aureas  fibras  pulchrorum  capillorum  suorum,  cum  parvuli 
ac  depincti  passeres  suis  suavibus  vocibus  et  mellifluis  harmoniis  salutaverant 
adventum  rosaceae  aurorae,  quae,  molli  lecto  invidi  mariti  relicto,  per  ianuas 
fenestrasque  horizontis  illius  Manicae  regionis  ostendebatur,  illustris  eques  dominus 
Quixotus  a  Manica,  spreta  commoditate,  ascendit  in  clarum  equum  Rocinantem  ad 
iter  faciendum  per  notum  et  vetustum  agrum  Mentissae  (Montiel). 

Et  hoc  verum  erat  quia  per  hunc  agrum  iter  faciebat  et  prosecutus  est  dicens 
secum: 

-O  felix  aetas  et  fortunatum  saeculum  in  quo  clarae  res  gestae  meae  in  lucem 
edentur,  quae  merebuntur  aeneam  inscriptionem  ac  marmoream  sculpturam  et 
tabulam  pictam  ad  futuram  memoriam.  Et  tu,  o  sapiens  incantator,  quicumque  sis 
et  qui  futurus  es  historiographus  huius  peregrinae  historiae,  quaeso  a  te,  ne 
praetermittas  bonum  Rocinantem,  aeternum  amicum  meum,  in  omnibus  viis  et 
itineribus  meis! 

Postea  vero  iterum  inquit,  tamquam  si  vere  captus  esset  amore: 

-O,  principessa  Dulcinea,  domina  huius  captivi  cordis  mei!  Magnam  iniuriam 
fecisti  mihi  cum  dimitteres  me  et  quidem  vetares  ne  venirem  ante  conspectum  tuae 
formositatis.  Utinam  memineris,  domina  mea,  huius  dolentis  cordis  mei,  quod  tam 
multa  passum  est  propter  amorem  erga  te. 

His  verbis  dictis,  tam  multas  stultitias  proferebat,  et  haec  omnia  secundum  libros 
quos  legerat  et  immo  rationem  dicendi  imitabatur  et  sic  taliter  lente  iter  faciebat  et 
sol  citius  ostendebatur  et  tanto  ardore  ut  cerebrum  eius  liquefieret  si  aliquando  ei 
cerebrum  esset. 

Fere  per  totum  diem  iter  fecit  et  nihil  ei  accidit  dignum  mentionis  quibus 
desperabatur,  nam  voluit  occasionem  invenire  probandi  virtutem  sui  strenui  bracchii. 
Auctores  sunt  qui  dicunt  primas  res  gestas  in  Portu  Lapice  ei  advenisse;  alii  vero 
aiunt  res  gestas  molarum  venti  primas  fuisse;  sed  secundum  quod  reperi  in  hoc  casu 
et  quod  legi  in  annalibus  huius  regionis  Manicae  id  est,  scilicet,  eum  iter  fecisse  per 
totum  diem  et  vespere  lassus  erat  de  via  ille  pariter  et  equus  eius  atque  esurientes 
valde  et  visu  inspiciebat  ubique  an  videretur  castellum  sive  refugium  pastorum  ubi 
sese  reciperet  et  ubi  fami  et  necessitati  subveniret  et  en  non  procul  a  via,  qua  iter 
faciebat,  vidit  cauponam  et  ei  fuit  tamquam  si  videret  stellam,  quae  duceret  eum 
non  ad  quoddam  atrium,  sed  ad  ipsa  coelestia  palatia  redemptionis.  Tunc  festinavit 
deambulando  et,  vespere  facto,  illuc  advenit. 

Casu  duae  iuvenes  puellae,  quae  dicuntur  de  vetere  officio,  ad  ostium  stabant  et 
quae  Hispalim  (Sevilla)  iter  faciebant  una  cum  quibusdam  mulionibus,  qui  illo  die 
in  illa  caupona  pernoctaverunt.  Et  cum  equiti  nostro  omnia  quae  cogitabat,  inspiciebat 
sive  imaginabatur  realia  ac  vera  videbantur,  sicut  omnia  quae  legerat,  cum  vidit 
cauponam  putavit  castellum  fuisse  et  quidem  praeditum  quattuor  turribus  cum 
capitellis  ex  lucido  argento  et  ponte  versatili  et  alta  fossa  et  omnibus  rebus 
pertinentibus  ad  ea  quae  in  similibus  castellis  describuntur.  Cum  autem  ad  cauponam 
appropinquaret,  quae  ei  castellum  videbatur,  et  ante  quam  perveniret,  habenas 
Rocinantis  reliquit.  Tunc  exspectavit  homunculum  sive  pumilum  surgere  inter  pinnas 
muri  ad  dandum  signum  tuba  propter  adventum  cuiusdam  equitis  ad  castellum. 
Tamen  ei  plus  aequo  videbatur  eum  moram  facere  et  interea  Rocinans  festinabat  ad 
stabulum  introiendum  et  sic  ad  portam  cauponae  venit  et  invenit  illas  duas  iuvenes 
puellas  de  nihilo  curantes,  quae  ei  videbantur  duae  placidae  dominae,  quae  ad  ostium 
ad  invicem  amabiliter  oblectabantur.  Eo  tempore  casu  accidit  ut  subulcus  sive  pastor 
porcorum  -quia  sic  illi,  vestra  venia,  vocantur-  cecinit  cornu  ad  colligendum  suum 
gregem  suorum,  qui  inter  virgulta  erant  pascentes.  Statim  domino  Quixoto  videbatur 
hoc  secundum  desiderium  suum  accidisse,  nempe  homunculum  signum  fecisse  de 
adventu  eius  et  insolito  atque  iucundo  animo  ad  cauponam  pervenit.  Tunc  mulieres 
illae  cum  viderunt  virum  taliter  armatum  lancea  et  scuto,  correptae  sunt  magno  timore 
et  sic  petiverunt  introitum  cauponae,  sed  dominus  Quixotus  animadvertens  timorem  earum 
propter  hanc  fugam,  levavit  bucculam  chartaceam  suae  galeae  et  ostendit  eis  suam  faciem 
flaccidam  ac  plenam  pulvere  de  via  et  placido  animo  ac  voce  serena  eis  dixit: 

-Nolite  fugere  vos,  dominae,  nec  quid  mali  a  me  timeatis,  nam  secundum 
ordinationem  equitatus,  quo  fungor,  numquam  quod  adversum  sit  audeam  facere  et 
praesertim  vobis,  virginibus  excelsis  ut  decet  et  patet. 

Iuvenes  mulieres  magno  stupore  quaerebant  eum  inspicere  propter  difficultatem 
videndi  eum,  quia  galea  faciem  eius  celabat,  sed  cum  audierunt  eum  eas  virgines 
appellare,  quod  tam  aperte  procul  a  munere  earum  esset,  risum  non  potuerunt  tenere 
et  hoc  tali  modo  accidit  ut  dominus  Quixotus  animadvertit  et  magnopere  ac  profunde 
erubuit  et  sic  dixit: 

-Bene  decet  bona  mensura  formosis  et  risus  ineptus  erit  si  ex  causa  levi  procedit, 
tamen  nolo  haec  vobis  dicere  ut  tristemini  vel  moereatis,  nam  nulla  ratio  est  in  me 
nisi  ad  vestro  ministerio  serviendum. 

Hic  sermo  inintelligibilis  necnon  inusitata  figura  equitis  induxerunt  mulieres  ad 
risum  augendum  atque  eum  impulerunt  ad  indignationem  et  forte  ille  ulterius 
perveniret  nisi  tunc  temporis  exiret  cauponarius  qui  crassus  nimis  erat  et  pariter 
pacificus  et  cum  vidit  illam  ridiculam  figuram  fictam  munitam  variis  armis  sicut 
habenis,  lancea,  scuto  ac  lorica  paene  eumdem  risum  mulierum  voluit  comitari 
delectamento  earum.  Sed  timuit  illam  machinam  armorum  et  decrevit  suae  loquelae 
morigerari  et  sic  dixit: 

-Si  quaeris  cauponam,  domine  eques,  praeter  lectum  (quia  in  hac  caupona  nullus 
est),  omnia  alia  invenies  et  quidem  magna  abundantia. 

Cum  dominus  Quixotus  vidit  humilitatem  praepositi  huius  castelli,  quia  talis  ei 
illa  caupona  videbatur,  atque  immo  cauponi  respondit: 

-Quolibet  sufficiet  mihi,  domine  castellane,  nam 

ornatum  meum  arma  sunt 
et  quies  mea  pugnare,  etc. 

Hospes  putavit  illum  equitem  eum  castellanum  vocavisse,  quia  credebat  eum 
validum  virum  regionis  Castellae  fuisse,  quamvis  reapse  baeticus  esset  et  praecise 
ex  litore  Eburae  (Sanlucar)  et  non  minus  fur  quam  Caco  et  etiam  mendax  tamquam 
scholasticus  ephebus  et  hoc  modo  ei  responsum  dedit: 

-Secundum  quod  capere  possum,  domine,  lecti  tui  erunt  durissima  saxa  et  in  loco 
dormiendi  semper  per  noctes  vigilandum  erit,  hoc  modo  bene  potes  descendere  et 
invenies  occasionem  non  tantum  vigilandi  in  hoc  tugurio  per  noctem,  sed  immo  per 
totum  annum  et  etiam  per  hanc  ipsam  noctem. 

Et,  his  rebus  dictis,  pervenit  ad  pedem  domini  Quixoti  tenendum,  qui  magno  torpore 
ac  labore  de  suo  equo  descendit,  quia  per  totum  diem  nec  ientaculum  quidem  accepit. 

Tunc  dominus  Quixotus  hospitem  vero  monuit  ut  magnam  curam  haberet  de  suo 
equo  quia,  nullus  equus  dignior  erat  in  toto  orbe  terrarum  ad  edendum.  Cauponarius 
eum  intuitus  est  et  non  certe  ei  videbatur  tam  optimum  esse  quam  dominus  Quixotus 
dixerat  de  eo  nec  immo  dimidiam  partem,  sed  accommodavit  eum  convenienter  in 
stabulo  et  reversus  est  ad  videndum  quid  hospes  suus  vellet,  quem  iam  denudaverunt 
ex  suis  armis  virgines  illae,  quae  cum  eo  iam  sese  reconciliaverunt  atque  abstulerunt 
munimen  pectoris  et  dorsi,  tamen  munimen  gutturis  nullo  modo  potuerunt  solvere 
nec  fictam  cassidem  quam  religatam  habebat  fimbriis  viridibus,  quia  ad  eam 
aperiendam  oportebat  scindere  nodos  eius;  sed  ille  nullo  modo  hoc  permisit  et  sic 
mansit  cum  casside  in  capite  per  totam  noctem  quod  erat  mirabile  visu  propter  suam 
iucundam  atque  insolitam  figuram.  Et  in  illo  expolio,  cum  eum  denudarent,  ille 
putavit  eas  excelsas  dominas  illius  castelli  esse,  quibus  magna  cum  sollertia  dixit: 

Non  umquam  fuit  eques  famae 
cui  servirent  domnae  clarae 
tamquam  Quixoto  domino 
cum  venit  ex  suo  oppido 
Virgines  curabant  de  eo 
Principessae  de  suo  equo 

vel  de  Rocinante,  quia  hoc  est,  dominae  meae,  nomen  equi  mei  et  ego  nuncupor 
dominus  Quixotus  a  Manica,  sed  hoc  non  debeo  vobis  develare  donec  futurae  res 
gestae  meae  hoc  palam  ostendant  pro  vestra  servitudine,  sed  volui  ad  hanc  occasionem 
adaptare  vetus  carmen  de  illo  Lanceloto  (Lanzarote)  et  haec  fuit  causa  ut  ante  tempus 
revelarem  vobis  quaestionem  pertinentem  ad  nomen  meum,  sed  iam  adveniet  tempus 
opportunum,  dominae  meae,  quo  a  me  quaeratis  et  ego  vestris  mandatis  oboediam 
et  virtus  bracchii  mei  ostendet  vobis  desiderium  meum  serviendi. 

Iuvenes  mulieres  quae  nullo  modo  consuetae  erant  talia  audire  nec  verbum  quidem 
responderunt,  sed  ab  eo  quaesiverunt  utrum  aliquid  vellet  edere  necne. 

-Quemlibet  cibum  manducarem  ego  -respondit  dominus  Quixotus-,  nam  hic  et 
nunc  magni  momenti  esset  mihi. 

At  ille  dies  erat  praecise  dies  Veneris  et  in  caupona  tantum  erat  nutrimentum 
piscium,  qui  in  Castella  regione  vocatur  asellus  et  in  Baetica  vulgo  bacalao ,  alibi 
piscis  curatus  sale  et  aliubi  etiam  tructa  parva.  Ab  eo  quaesiverunt  utrum  vellet 
comedere  illam  tructam  parvam  necne,  nam  non  erant  ibi  alii  pisces  ad  edendum. 

-Cum  multae  sint  illae  tructae  parvae  efficient  magnam  tructam  -respondit 
dominus  Quixotus-,  nam  idem  erit  si  dant  mihi  octo  parvos  argenteos  sive  unum 
magnum  ex  octo  eis  aequivalentem.  Et  fortasse  haec  tructa  parva  melior  sit  quam 
tructa  magna  tamquam  vitula  melior  est  quam  vacca  et  haedus  melior  quam  capra. 
Sed  quidquid  sit  veniat  statim  ad  me,  quia  labor  pondusque  armorum  non  potest 
ventre  vacuo  sustineri. 

Mensam  ei  paraverunt  ad  ostium  cauponae  propter  calorem  et  serenitatem 
vesperae  et  hospes  ei  attulit  portionem  illius  bacalao ,  qui  male  madefactus  et  pessime 
coctus  erat.  Etiam  praebuit  ei  panem  tam  nigrum  et  mucidum  quam  arma  eius.  Sed 
praesertim  quod  ad  risum  pertinebat  erat  figura  eius  tam  insolita,  nam  non  potuerunt 
cassidem  galeae  auferre  et  ipse  non  potuit  suis  propriis  manibus  quid  manducare 
nisi  alter  ei  daret.  Et  hoc  modo  altera  domina  perficit  hoc  ministerium.  Sed  nullatenus 
potuerunt  potum  dare  nisi  cauponarius  cannam  perforaret,  quam  posuerunt  in  ore 
eius  et  ex  alia  parte  effuderunt  vinum  per  eam  et  ille  haec  omnia  magna  patientia 
sustinuit  ne  fimbriae  illius  cassidis  scinderentur.  Dum  haec  ei  faciebant  advenit  ad 
cauponam  castrator  porcorum  et  simul  ac  venit  signum  dedit  cornu  quater  vel 
quinquies,  quibus  sonis  dominus  Quixotus  credidit  firmiter  se  ad  castellum  celebratum 
pervenire  eumque  instrumentis  musicis  accipere,  et  abadejo  ut  tructas  putavit  et 
panem  ut  candealem,  et  moechas  ut  dignas  dominas,  et  cauponarium  ut  praepositum 
castelli  et  egressum  suum  videbat  pro  magno  successu.  Attamen  quod  magis  ei 
urgebat  erat  quia  idoneam  ordinationem  equitis  itinerantis  nondum  acceperat, 
quamobrem  nullo  modo  legitime  operam  rerum  gestarum  suarum  navare  posset 
absque  illa  ordinatione  equitatus. 


Capitulum  3.  Ubi  narratur  iucundus  modus  quo  dominus 
Quixotus  eques  itinerans  factus  est 


Et  sic  ille,  lassus  his  cogitationibus,  coenam  illius  cauponae  et  quidem  valde 
parvam  finivit.  Et,  hoc  prandio  confecto,  vocavit  cauponem  et  cum  eo  in  stabulum 
introivit  et  in  conspectu  eius  flexit  genua  dicens  ei: 

-Numquam  hinc  surgam,  strenue  eques,  donec  reddas  mihi  gratiam  quam  a  te 
quaero,  quae  in  tuam  laudem  et  ad  genus  humanum  fovendum  abundabit. 

Caupo  cum  hospem  ad  pedes  suos  vidit  et  tales  sententias  audivit,  turbatus  est 
atque  eum  inspiciebat,  quia  nesciebat  quid  facere  vel  dicere  oportebat,  tamen  cum 

eo  pugnabat  ut  e  terra  surgeret,  ille  autem  id  facere  renuit  donec  ei  pollicitus  esset 
quod  ab  eo  quaerebat. 

-Non  minus  a  te  exspectabam,  praeclarissime  domine  -respondit  dominus 
Quixotus-;  itaque  dico  tibi:  donum  quod  a  te  posco  et  pro  liberalitate  tua  dabis  mihi, 
hoc  est,  nempe  ut  cum  sol  crastino  die  oriatur  facias  me  equitem  itinerantem,  et  hac 
nocte  in  sacello  huius  tui  castelli  arma  mea  vigilabo  et  cras,  ut  tibi  dixi,  magnum 
meum  desiderium  adimplebitur,  ut  possim  per  quattuor  partes  totius  mundi  percurrere 
ad  res  gestas  inveniendas,  ut  licet,  secundum  quod  ad  equitatum  equitesque  itinerantes 
convenit  sic  ut  egomet  sum  ita  ut  tales  res  gestas  gloriosas  perficiam. 

Caupo  autem,  ut  diximus,  aliquantulum  facetus  erat  et  iam  noverat  hospitem  eius 
iudicio  carere,  sed  nunc  id  fortiter  credidit  propter  verba,  quae  ab  eo  audiverat,  et, 
ut  aliquid  haberet  ad  iocum  faciendum,  illa  nocte  statuit  eum  sequi  suis  salibus  et 
facetiis.  Et  sic  ei  dixit  eum  bene  fecisse  in  his,  quae  ab  eo  quaesiverat  et  haec  propria 
esse  equitum  itinerandum  ut  ei  videbatur.  Et  ipse  similiter  fecit  per  annos  suae 
iuventuds,  quoniam  in  hoc  exercitio  honorato  operam  navavit  et  sic  percurrit  varias 
partes  huius  mundi  et  non  praeterivit  suburbia  talia,  quae  nuncupantur  Percheles 
urbis  Malacae  (Percheles  de  Mdlaga),  Insulae  de  Riar£n,  Compas  hispalensis 
(Sevilla),  Macellus  parvus  Segoviae  (Azoguejo  de  Segovia),  Olivetum  Valentiae 
(Olivera  de  Valencia),  Circulus  Granatae  (Rondilla  de  Granada),  Litus  Eburae  (playa 
de  Sanlucar),  Forum  vel  Fons  Pulli  Cordubae  (Potro  de  Cdrdoba),  et  tabernae  vinariae 
Toleti  (Ventillas  de  Toledo)  et  alia  ubi  levitatem  pedum  suorum  exercuit  et  eodem 
modo  praestantiam  manuum  suarum,  ibique  multa  adversa  efficit,  cum  multis  viduis 
accubuit,  et  virgines  defloravit  necnon  et  pupillos  decepit  et  in  finem  cognovit 
audientias  et  tribunales  iustitiae  fere  totius  Hispaniae,  et  novissime  ad  illud  castellum 
pervenit  ubi  habitabat  cum  sua  pecunia  et  cum  pecunia  aliorum  et  hoc  modo  cunctos 
equites  itinerantes  accepit  nihil  curans  de  qualitate  et  meritis  eorum,  et  tantum  id 
fecit,  quia  praeditus  erat  benevolentia  erga  eos  omnes  eisque  voluit  desiderium  suum 
ostendere  ut  illi  etiam  propter  hoc  ei  pecuniam  darent.  Etiam  dixit  domino  Quixoto 
in  illo  castello  nullum  sacellum  fuisse,  ubi  ille  posset  arma  sua  vigilare,  hoc  autem 
demolitum  erat  ad  novum  sacellum  aedificandum;  sed  propter  hanc  necessitatem  ipse 
sciebat  haec  ubique  vigilanda  esse,  et  illa  nocte  potuit  id  facere  in  cohorte  castelli; 
et  in  crastinum,  Deo  volente,  debitas  caeremonias  facturus  esset,  ita  ut  eques  itinerans 
fieret,  et  taliter  ut  nemo  eum  superaret  in  mundo. 

Ab  eo  quaesivit  utrum  pecuniam  haberet;  dominus  Quixotus  ei  respondit  nec 
parvum  nummum  habere,  nam  numquam  in  fabellis  equitum  itinerantium  legerat 
eos  sic  fecisse.  His  verbis  caupo  respondit  hoc  non  verum  esse:  quoniam,  cum  hoc 
in  fabellis  minime  scriberetur,  auctores  non  putarunt  rem  tam  claram  necessariamque 
scribendam  esse  nempe  ut  pecuniam  ac  subuculas  mundas  secum  ferrent,  et  non 
oportebat  credere  eos  non  talia  secum  ducere;  itaque,  pro  certo  et  probato  haberet 
omnes  equites  itinerantes,  quibus  libri  pleni  erant  et  de  hoc  testantur,  bulgas  repletas 
habere  ne  quid  eis  accideret;  et  hoc  modo  afferebant  subuculas  et  parvam  capsam 
plenam  medicamentis  ad  vulnera  accepta  curanda,  quia  aliquando  in  campis 
desertisque,  ubi  tam  strenue  pugnabant  et  vulnerabantur,  non  erat  qui  de  eis  curaret, 
nisi  haberent  sapientem  incantatorem  amicum,  qui  adiuvaret  eos,  et  adduceret  per 

aerem,  in  nube,  quamdam  virginem  sive  nanum  aut  pumilum  cum  quadam  lagoena 
aquae  talis  virtutis  ut,  cum  tantum  guttam  illius  gustarent,  continuo  convalescerent 
a  quocumque  vulnere  sive  plaga  tamquam  si  nihil  eis  accidisset.  Et  si  nihil  huiusmodi 
acciderit  eis,  pro  certo  erat  equites  itinerantes  habere  armigeros  idoneos  cum  pecunia 
et  omnibus  necessariis  tamquam  fasciis  et  medicamentis  ad  vulnera  medenda  et  si 
casu  -quod  raro  vel  numquam  acciderat-  equites  carere  armigero  tunc  ipsimet  haec 
omnia  media  servabant  in  quadam  parva  pera  quam  ad  lumbos  equi  adaptabant  et 
fere  non  videbatur  ut  res  nullius  momenti,  quia  non  semper  admissum  fuit  eos  tales 
peras  secum  ferre.  Nihilominus  ei  voluit  consilium  paternale  dare  tamquam  bono 
filio,  nam  ei  adhuc  potuit  hoc  ministerio  uti  nempe  eum  numquam  deambulaturum 
esse  ex  hoc  et  in  futurum  sine  pecunia  et  sine  dispositionibus  supra  dictis  et  procul 
dubio  hoc  erit  ei  ut  magnum  iuvamen  cum  occasio  necessaria  esset. 

Dominus  Quixotus  pollicitus  est  se  facturum  esse  secundum  consilium  illius  et 
quidem  maxima  diligentia.  Postea  vero  iussit  ei  ut  vigilaret  arma  in  area  magna  iuxta 
illam  cauponam  et  ea  omnia  recollegit  dominus  Quixotus  et  posuit  super  labrum  iuxta 
puteum,  accepit  scutum  et  apprehendit  lanceam  et  levi  motu  incohavit  deambulatum 
ante  labrum  et  cum  incepit  hanc  deambulationem  iam  erat  nox  atra. 

Cauponarius  enarravit  omnibus,  qui  tunc  in  caupona  inveniebantur,  dementiam 
hospitis  sui  et  etiam  dixit  de  vigilia  armorum  eius  ad  ordinationem  equitatus 
obtinendam  quam  ille  sibi  exspectabat.  Valde  mirati  sunt  omnes  de  hoc  genere 
amentiae  tam  insolitae  eumque  voluerunt  aspicere  quamvis  esset  a  longe  et  quidem 
viderunt  eum  aliquando  deambulare  lento  motu  et  tunc  eum  esse  prope  lanceam  suam 
dum  intuitus  erat  arma  suis  fixis  oculis  quos  non  avertebat  nullo  tempore  ab  armis. 
Iam  nox  facta  est,  tamen  luna  sua  claritate  illuminabat  tamquam  si  vellet  cum  sole 
contendere,  et  hoc  modo  eques  novicius  ab  omnibus  bene  videbatur.  Quidam  mulio 
autem  qui  in  caupona  pernoctabat  voluit  iumenta  sua  ad  aquam  ducere  et  ad  id 
faciendum  oportebat  ut  ex  labro  amoveret  arma  domini  Quixoti,  qui,  his  rebus 
conspectis,  magna  voce  ei  dixit: 

-O  tu,  eques  audax,  quisquis  sis!  Nullo  modo  audeas  tangere  haec  arma,  quae 
sunt  strenuissimi  equitis  itinerantis,  qui  umquam  gladium  cinxit!  Animadverte  quid 
facias  et  noli  ea  tangere  ne  morte  cruciaris  propter  tuam  inverecundiam. 

Nihil  de  his  verbis  mulio  ille  curavit  (et  quidem  melius  esset  in  valetudine  sese 
curare),  nam  accepit  corrigias  armorum  et  longe  a  se  eiecit.  Cum  haec  dominus 
Quixotus  vidit  oculos  in  coelum  porrexit  et,  posita  mente  sua  in  dominam  Dulcineam, 
-et  secundum  quod  ei  videbatur-  sic  ei  dixit: 

-Accurre  ad  me,  domina  mea,  in  hoc  primo  opprobio  quod  huic  tuo  captivo  pectori 
praebetur,  ne  quidem  deficiat  mihi  auxilium  ac  patrocinium  tuum  in  his  primis  rebus 
gestis  ut  eques  itinerans. 

Ille  autem,  his  sive  aliis  similibus  verbis  dictis,  reliquit  scutum  et  suis  duabus 
manibus  lanceam  extulit  in  altum  et  tam  magnum  ictum  dedit  mulioni  super  caput 
ut  eum  per  terram  eiiceret  et  tam  male  vexatum  ut  si  alium  ictum  ei  daret  non  amplius 
egeret  magistro  chirurgo  ad  convalescendum.  His  rebus  peractis,  arma  sua  collegit 
et  denuo  ad  deambulationem  pervenit  cum  ipsa  quieta  serenitate  quam  antea  fuit  ei. 
Parum  postea,  et  nulla  cognitione  adhibita  de  hoc  facto  -quia  mulio  ille  adhuc  turbatus 

erat  propter  ictum-,  alter  mulio  cum  eadem  voluntate  ad  aquatum  voluit  ducere  mulos 
suos,  sed  cum  incepit  arma  removere  ad  labrum  parandum,  dominus  Quixotus,  nullo 
verbo  praetermisso,  et,  nullo  auxilio  requisito,  clipeum  reliquit  et  denuo  extulit  in  altum 
lanceam,  quam  minime  fregit,  sed  utique  caput  alterius  mulionis  quod  per  diversa  loca 
vulneravit.  Ad  hunc  strepitum  confluit  plebecula  illius  cauponae  et  inter  eos  etiam 
erat  cauponarius.  Cum  dominus  Quixotus  haec  vidit,  accepit  scutum,  apprehendit 
gladium  et  dixit: 

-O  domina  totius  pulchritudinis,  virtus  ac  robur  languidi  cordis  mei!  Nunc  oportet 
te,  excellentissima  domina,  inspicere  tuis  oculis  hunc  equitem  tuum  captivum  amore, 
qui  in  his  rebus  gestis  invenitur. 

His  verbis  prolatis,  tam  magnam  fiduciam  in  suo  animo  accepit  ut  si  omnes 
muliones  totius  orbis  terrarum  adversum  eum  pugnarent  non  pedem  retro  verteret. 
Sodales  autem  eorum  vulneratorum,  qui  eos  ut  tales  putaverunt,  a  longe  inceperunt 
proiicere  saxa  in  dominum  Quixotum  ut  pluviam.  Hic  autem  quantum  potuit  ope 
scuti  se  cooperuit  et  nullo  modo  audebat  a  labro  se  removere  quin  desereret  vigiliam 
armorum  suorum.  Caupo  instabat  suis  vocibus  ut  eum  relinquerent,  quia  vere  amens 
erat  quare  iustitia  eum  semper  absolveret,  quamvis  omnes  occideret.  Etiam  dominus 
Quixotus  magnis  vocibus  in  eos  clamabat  eosque  perfidos  ac  traditores  vocabat  et 
immo  praepositum  illius  castelli  fallacem  ac  dolosum  appellabat  et  eodem  modo 
pessimum  equitem  natu,  quia  permisit  ut  equites  itinerantes  tam  male  tractarentur 
et  si  ipse  accepisset  ordinationem  requisitam  equitatus  certe  insidiam  factam 
probaturus  esset. 

-Sed  quid  dicam  de  vobis,  minima  atque  inculta  plebecula?  Quid  vos  ad  me? 
Nihil  amplius  de  vobis  faciam.  Proiicite,  tunc  venite  ad  me  ad  iniuriam  faciendam 
si  hoc  vere  potestis  facere!  Et  cito  videbitis  quemadmodum  propter  vestram  stultitiam 
retribuam  vobis! 

Et  quidem  haec  omnia  tam  magno  robore  ac  virtute  dixit  ut  infunderet  teterrimum 
timorem  in  eos,  qui  etiam  ope  persuassionis  cauponarii  desierunt  saxa  in  eum  eiicere 
et  ille  sivit  ut  removerent  illos  vulneratos  atque  iterum  iterumque  ad  vigilantiam 
armorum  venit  cum  eadem  quiete  ac  serenitate  quam  antea  fuit  ei. 

Minime  placuerunt  cauponario  nugae  hospitis  eius  et  statuit  dare  ei  breviter 
nigram  ordinationem  illius  equitatus  quam  primum,  ne  alia  calamitas  sibi  accideret. 
Et  hoc  modo  ad  eum  pervenit  et  veniam  quaesivit  propter  insolentiam  illius  incultae 
plebeculae  quam  in  eum  habuerunt,  se  invito  ac  nesciente,  sed  iam  bene  puniti  erant 
propter  eorum  insolentiam.  Hic  iam  dixit  domino  Quixoto  sacellum  non  fuisse  in 
illo  castello  sed  ad  ea,  quae  eis  reliquerunt,  non  necessarium  esse,  nam  ad 
ordinationem  perficiendam  quod  vere  oportebat  erat  percussio  cervicis  et  percussio 
dorsi  secundum  quod  ipse  noverat  ex  libris  caeremoniarum  et  hoc  in  medio  campo 
bene  faciendum  esset,  praesertim  quia  iam  adimplevit  vigilantiam  armorum  duabus 
horis  et  quidem  plus  quam  per  quattuor  horas  vigilavit.  Haec  omnia  credidit  dominus 
Quixotus  qui  pronus  erat  ad  oboediendum  et  maximam  brevitatem  etiam  postulabat. 
Si  denuo  impetum  in  eum  facerent  et  ipse  iam  esset  eques  ordinatus  aliter  faceret  et 
neminem  viventem  relinqueret  in  illo  castello  praeter  eos  quos  praepositus  iuberet 
ei  ut  servaret  et  hoc  praecise  propter  respectum  debitum  ei. 

Cum  castellanus  haec  animadvertit  et  plenus  metu,  accepit  librum  ubi  adnotabat 
paleam  et  hordeum,  quae  dabat  mulionibus  et  ope  cuiusdam  candelae,  quam  puer  attulit 
ei  et  una  cum  duabus  virginibus,  iam  dictis,  ad  dominum  Quixotum  pervenit  cui  iussit 
ut  flecteret  genua  et  legens  ex  suo  manuali  -tamquam  si  quamdam  piam  precationem 
faceret-,  in  media  lectione  manum  porrexit  et  validum  ictum  ad  collum  percussit  et 
postea  ope  gladii  eius  etiam  ictum  ad  dorsum  cum  gladio  -dum  murmurabat  sicut  orans 
inter  dentes-.  His  rebus  peractis,  iussit  alteri  mulieri  ut  gladium  ei  cingeret,  quod  illa 
fecit  magna  sollertia  ac  dexteritate,  sed  non  pauca  fuit  necessaria  ne  exploderet  risu 
in  his  omnibus  caeremoniis,  tamen  quae  etiam  viderunt  de  equite  detinuerunt  risum. 
Et  haec  bona  domina  dixit  ei  dum  cingeret  ei  gladium: 

-Velit  Deus  facere  te  equitem  fortunatissimum  et  eodem  modo  det  tibi  felicitatem 
in  pugnis. 

Dominus  Quixotus  quaesivit  ab  ea  quomodo  nuncuparetur  ut  posset  ille  in  futurum 
scire  cui  gratus  animus  esset  et  obstrictus  maneret  propter  beneficium  acceptum,  quoniam 
volebat  eam  participem  facere  in  quadam  parte  honoris,  quem  suo  strenuo  bracchio 
obtenturus  erat.  Illa  respondit  ei  magna  humilitate  nomen  suum  esse  Tolosam,  filiam 
sutoris  toletani,  qui  in  parvis  tabernis  plateae  Sanctii  Bienaya  vivebat  et  ubicumque  ipsa 
esset  eum  dominum  Quixotum  ut  dominum  suum  haberet  ad  ei  ministrandum.  Dominus 
Quixotus  respondit  ei  ut  anteponeret  nomen  dominae  nomini  suo  et  hoc  propter  amorem 
eius  et  sic  vocaretur  domina  Tolosa.  Illa  vero  sic  ei  pollicita  est.  Altera  autem  calcar 
domino  Quixoto  calceavit  et  cum  illa  fere  idem  colloquium  habuit  quam  cum  altera, 
quae  ei  cinxit  gladium.  Nomen  eius  quaesivit  ab  ea  et  illa  dixit  ei  Molinariam  (Molinera) 
appellari,  et  ipsa  erat  filia  cuiusdam  molinarii  honorati  Anticariae  (Antequera),  a  qua 
dominus  Quixotus  etiam  rogavit  ut  anteponeret  titulum  dominae  nomini  suo  et  sic  domina 
Molinaria  esset,  cui  voluit  suum  novum  famulatum  et  ministerium  offerre. 

Dominus  Quixotus,  his  rapidis  caeremoniis  atque  hucusque  nondum  bene 
perspectis,  festinavit  ad  sese  videndum  supra  equum  suum  ad  res  gestas  quaerendas 
et  sic  sellam  Rocinanti  stravit,  in  eum  ascendit  et  hospitem  amplexus  est  eique  dixit 
res  omnino  insolitas  eique  gratias  egit  propter  magnum  beneficium  illius  ordinationis 
ut  eques  itinerans,  quae  nec  haec  omnia  enarrari  possunt.  Cauponarius  autem  etiam 
festinavit  ad  videndum  eum  longe  a  caupona  eique  respondit  aliis  verbis  non  minus 
rhetoricis  quam  verba  eius,  quamvis  breviora  essent  et,  nullo  sumptu  ab  eo  quaesito 
propter  dispendia  cauponae  et,  magna  congratulatione  ei  facta,  equitem  dimisit. 


Capitulum  4.  De  his  quae  acciderunt  nostro  equiti  cum  ex 

caupona  exivit 


Iam  erat  hora  diluculi  cum  ex  caupona  egressus  est  dominus  Quixotus,  praeditus 
iucundo  animo,  praestans  suo  corpore  atque  exultans  quia  obtinuit  ordinationem 
equitatus  et  gaudium  effundebatur  fere  per  habenas  equi.  Sed  eodem  tempore  per 

tonsilium  hospitis  meminerat  de  rebus  necessariis,  quae  secum  afferendae  erant, 
praesertim  pecunia  et  subuculae,  quare  decrevit  domum  redire  et  in  omnibus  sese 
accommodare  et  etiam  armigerum  sibi  invenire.  Sic  cogitavit  de  quodam  vicino  suo 
agricola,  qui  erat  pauper  et  liberos  habebat,  ut  idoneus  propter  officium  armigeri 
equitatus.  Evolvens  has  cogitationes  sua  mente  duxit  Rocinantem  ad  pagum  suum 
ct  quidem  cum  equus  cognovisset  optatam  viam  festinavit  deambulando  ita  ut 
videretur  se  non  tangere  terram  calcibus. 

Nondum  multum  iter  prosecutus  est  cum  en  ad  dextram  suam,  per  densam  silvam, 
quae  ibi  erat,  audivit  voces  debiles  tamquam  cuiusdam  qui  lamentaretur  et  simul 
utejue  eas  auscultavit  dixit: 

-Gratias  ago  coelo  propter  beneficium  acceptum  quo  tam  cito  obviam  occasioni 
veni  ubi,  secundum  professionem  meam,  fructus  bonorum  desideriorum  colligere 
possim.  Voces  istae  sine  dubio  sunt  cuiusdam  viri  sive  mulieris,  qui  meo  iuvamine 
vel  auxilio  eget. 

Tunc  habenas  vertit  et  Rocinantem  ad  illum  locum  conduxit  unde  voces  exire 
videbantur.  Post  paucos  gressus  in  silvam  introivit  et  en  equam  religatam  ad 
quamdam  quercum  vidit  et  ad  alteram  quercum  puerum  ligatum  nudo  pectore,  qui 
vix  pervenerat  ad  quindecim  annos,  et  ipse  erat  qui  clamabat  et  quidem  cum  causa, 
nam  agricola  magnae  complexionis  corporeae  eum  flagellabat  cingulo  coriaceo  et 
unumquemque  ictum  comitabatur  quadam  reprehensione  et  consilio  quoniam  sic 
<  licebat: 

-Cave  linguam  et  aperi  oculos! 

Puer  autem  respondebat: 

-Non  id  denuo  faciam,  domine;  propter  Sanctam  Passionem  Dei  non  iterum 
laciam  et  ecce  ex  hoc  et  in  futurum  polliceor  tibi  me  magis  curaturum  esse  de  grege 
ovium. 

Cum  dominus  Quixotus  vidit  quod  accidit  voce  irata  dixit: 

-Eques  indocte,  male  mihi  videtur  capere  vindictam  ex  eo,  qui  nullam 
defensionem  facere  valet,  sed  ascende  in  equum  tuum  et  accipe  lanceam  tuam  -erat 
enim  ei  lancea  iuxta  quercum  ubi  equa  protegebatur-,  et  faciam  ut  cognoscas 
ignaviam  tuam  ex  his  quae  fecisti. 

Agricola  qui  talem  figuram  plenam  armis  vidit,  et  quidem  cum  lancea  obviam 
vultui  suo,  credidit  se  mori  quare  vocibus  serenis  respondit: 

-Domine  eques,  hic  puer,  quem  verbero,  famulus  meus  est  et  munus  eius  est 
c  ustodire  gregem  ovium,  quae  in  his  locis  pascuntur,  sed  tam  negligens  est  ut  fere 
quotidie  ovis  deperditur,  propterea  punio  negligentiam  sive  versutiam  eius  at  ille  dicit 
mc  ei  non  solvere  salarium  ut  debeo,  sed,  per  Deum  et  per  animum  meum,  ego  dico 
eum  mentiri. 

-Quomodo  dicis  coram  me  «eum  mentiri»,  tu  vilis  rusticus?  -inquit  dominus 
Quixotus-.  Per  solem  qui  illuminat  nos  hac  lancea  te  perforabo.  Solve  ei  quod  debitum 
est  et  quam  primum  ac  nemine  discrepante.  Aliter,  per  Deum  qui  regit  omnes  nos, 
siatim  ad  nihilum  te  redigam.  Et  statim  solve  eum! 

Agricola  caput  suum  inclinavit  et,  nullo  responso  adhibito,  famulum  suum  solvit, 
quem  dominus  Quixotus  interrogavit  quot  dominus  eius  ei  deberet.  Ille  respondit 

novem  menses  pro  septem  argenteis  unoquoque  mense.  Dominus  Quixotus  fecit 
rationem  quae  ascendebat  ad  sexaginta  et  tres  (litt.  septuaginta  et  tres)  argenteos  et 
tunc  dixit  agricolae  ut  ei  quam  primum  pecuniam  solveret,  sin  autem  vellet  statim 
mori.  Rusticus  timidus  respondit  ad  illam  occasionem  in  qua  erat  et  propter 
iusiurandum  quod  fecerat  -sed  nihil  vere  pollicitus  erat-  non  tam  multas  esse 
pecunias,  ex  quibus  oportebat  detrahere  sumptum  de  tribus  calceis,  quos  ei  dederat, 
et  bis  incissiones  venae,  quas  fecerant  ei  cum  puer  aegrotus  esset. 

-Hoc  bene  est  -respondit  dominus  Quixotus-;  sed  incissiones  venae  et  calceos 
pro  hac  verberatione,  quam  sine  culpa  adimplevisti,  et  si  ille  rupit  corium  calceorum 
tu  exscidisti  corium  corporis  eius  et  si  tonsor  sanguinem  eius  extraxit  cum  infirmus 
esset  tu  in  valetudine  eius  etiam  extraxisti,  quare  nihil  tibi  reddere  debet. 

-Difficultas  est,  domine  eques,  ut  hic  et  nunc  me  non  habere  hanc  pecuniam. 
Veniat  mecum  Andreas  domum  ibique  ei  solvam  argenteum  supra  argenteum. 

-Quomodo  potero  cum  eo  denuo  ire  -dixit  puer?  Nequaquam,  domine,  ac  nullo 
modo!  Nam  dum  solus  erit  denique  detrahebit  cutem  meum  tamquam  fecerunt  Sancto 
Bartholomeo. 

-Id  non  faciet  -respondit  dominus  Quixotus-;  sufficit  ut  ego  iubeam  ei  et  pro 
reverentia  erga  me  adimplebit  iusiurandum  quod  pollicitus  est  propter  ordinationem 
equitatus  eius  acceptum  et  tunc  faciam  ut  liberus  sit  et  salarium  tuum  profecto  solvat. 

-Videas,  domine,  quod  ille  dicat  -dixit  puer-;  quia  dominus  meus  non  est  eques 
neque  ullam  ordinationem  equitatus  aliquando  accepit,  ille  est  Ioannes  Haldudo  dives, 
incola  pagi  Quintanar. 

-Parvi  momenti  est  -respondit  dominus  Quixotus-;  Haldudos  possunt  esse  equites 
et  etiam  unusquisque  filius  est  operae  suae. 

-Hoc  verum  est  -inquit  Andreas-;  sed  hic  dominus  meus,  cuiusnam  operis  erit 
filius  si  ipse  rapit  salarium  meum  et  sudorem  meum  et  meum  laborem? 

-Hoc  non  nego,  frater  Andrea  -respondit  agricola-;  sed  veni  mecum,  quaeso,  et 
per  omnes  ordinationes  equitatus,  quae  in  mundo  sunt  polliceor,  ut  dixi,  pecuniam 
solvere  tibi  argenteum  supra  argenteum  et  immo  cum  suffimento. 

-Illud  suffimentum  indulgeo  tibi  -ait  dominus  Quixotus-;  satis  est  si  argenteos 
solvis,  sed  oportet  te  vere  iusiurandum  tenere,  aliter  ad  te  revertar  et  iuro  me  te 
inventurum  esse  et  quidem  puniturum,  quamvis  te  abscondas  plus  quam  lacertus. 
Et  si  nunc  vis  scire  quis  fuit,  qui  haec  tibi  iussit  scito  me  strenuum  dominum 
Quixotum  esse,  ille  qui  iniurias  et  contumelias  solvit  et  cum  Deo  maneas  et  noli 
oblivisci  iurisiurandi,  quod  mihi  pollicitus  es  sub  poena  talis  punitionis. 

Ille  autem,  his  verbis  dictis,  Rocinantem  ad  iter  prosequendum  incitavit  calcaribus 
et  brevi  tempore  discessit  ab  eis.  Agricola  secutus  est  eum  oculis  et  cum  vidit  eum  ultra 
silvam  transire  et  non  plus  videretur,  ad  famulum  suum  Andream  revertit  et  dixit  ei: 

-Venias  huc,  fili  mi,  quia  salarium  quod  debeo  tibi  solvam  et  quidem  sicut  hic 
vir,  qui  iniurias  et  contumelias  solvit  iussit  mihi. 

-Hoc  polliceor  et  ego  -inquit  Andreas-;  et  bene  facies  ad  adimplendum  quod 
bonus  ille  eques  dixit  et  qua  de  causa  Deus  ei  per  multos  annos  benedicat,  quia  et 
strenuus  et  iudex  optimus  est,  macte  animo!  Et  si  non  solves  mihi  ille  revertetur  et 
sicut  dixit  perficiet. 

-Idem  etiam  polliceor  egomet  -ait  agricola-  sed  propterea  quod  tam  multum  te 
diligo,  debitum  accrescere  volo  ita  ut  retributio  augeatur. 

Ille,  his  verbis  prolatis,  apprehendit  bracchium  pueri  et  denuo  eum  ad  quercum 
ligavit,  ubi  tam  fortiter  eum  verberavit  ut  fere  mortuum  reliquit. 

-Voca  nunc,  domine  Andrea  -inquit  agricola-  virum  qui  iniurias  solvit;  et  certo 
videbis  hanc  non  valebit  solvere.  Quamvis  adhuc  mihi  videatur  nondum  omnia 
perfecisse,  quia  etiam  vellem  detrahere  tuam  cutem  sicut  timebas. 

Sed  denique  liberavit  eum  et  permisit  eum  iudicem  petiturum  esse  ad  promissam 
sententiam  exercendam.  Moestus  discessit  ab  eo  Andreas  et  pollicitus  est  strenuum 
dominum  Quixotum  quaeriturum  esse  ad  ei  omnia  narranda,  quae  sibi  evenerant, 
ita  ut  septies  solverentur  ei.  Sed  in  hoc  statu  rerum  puer  profectus  est  lacrimans  dum 
dominus  eius  ridebat. 

Hoc  modo  strenuus  dominus  Quixotus  iniuriam  solvit  et  valde  laetus  erat  his  rebus 
gestis,  quae  ei  felicissimae  videbantur  et  etiam  initium  excelsum  sui  equitatus.  Hoc 
magno  oblectamento  iter  faciebat  ad  pagum  suum  et  demissa  voce  murmurabat: 

-Profecto  benedicta  in  mulieribus  vocari  poteris,  o  pulcherrima  inter  pulchras, 
Dulcinea  a  Toboso!  et  magna  fortuna  evenit  tibi,  quia  habuisti  tam  strenuum  atque 
illustrem  equitem  ad  tuum  nutum,  qui  est  atque  erit  dominus  Quixotus  a  Manica,  et 
qui,  ut  omnes  bene  sciunt,  heri  ordinationem  equitatus  accepit  et  praecise  hodie 
maximam  iniuriam  et  noxam  solvit  quam  pravitas  et  crudelitas  perfecerunt.  Hodie 
flagellum  e  manu  ferocis  inimici  abstulit,  qui  sine  causa  delicatum  parvulum  verberabat. 

Ille  autem,  his  verbis  prolatis,  pervenit  ad  viam,  quae  quattuor  bifurcationes 
habebat,  et  tunc  incepit  imaginari  quaenam  esset  melior  via  earum  ad  illam 
sequendam  et  hoc  ad  equites  itinerantes  imitandos,  quia  aliquando  cogitabant  quam 
viam  eligerent;  et  ille,  parva  mora  elapsa,  et  in  quiete  bene  de  hac  re  cogitavit  et 
postea  liberas  habenas  dedit  Rocinanti,  ita  ut  ipse  quaereret  viam,  qui  imprimis  et 
secundum  desiderium  suum  viam  stabuli  elegit  sibi. 

Cum  dominus  Quixotus  iter  fecit,  per  duo  miliaria,  magnam  turbam  hominum 
vidit  et,  ut  postea  cognovit,  erant  mercatores  toletani,  qui  Murciam  petebant  ad 
sericum  emendum.  Sex  erant  illi  qui  cum  suis  umbellis  veniebant,  una  cum  quattuor 
famulis  suis  qui  iter  faciebant  cum  equis  et  tribus  pedisequis  mularum.  Ubi  primum 
eos  viderit  dominus  Quixotus  putavit  has  novas  res  gestas  esse  et  ad  accuratam 
imitationem  faciendam  rerum  gestarum,  ut  in  suis  libris  legerat,  ei  videbatur  quod 
ipse  volebat  facere.  Et  sic  ille  innixus  est  firmiter  sustentaculis  equi  sui  et  quidem 
animo  sereno  ac  pleno  audacia,  lanceam  apprehendit,  scutum  ad  pectus  posuit  et 
sese  collocavit  in  media  via  cum  exspectaret  illos  equites  itinerantes  ad  se  venientes, 
quia  sic  credidit  eos  tales  esse.  Et  cum  pervenirent  ad  locum  quo  viderent  atque 
audirent  eum,  dominus  Quixotus  vocem  extulit  et  gestu  audaci  dixit  eis: 

-Sistite  omnes!  et  vos  cuncti  confitemini  non  esse  in  toto  orbe  terrarum  virginem 
formosam  tamquam  imperatricem  Manicae,  scilicet  imparem  Dulcineam  a  Toboso. 

Cum  mercatores  haec  audierunt  gradum  steterunt  et  intuiti  sunt  insolitam  figuram, 
quae  haec  dixerat,  intellexerunt  eum  amentem  esse,  sed  etiam  aliquantulum  voluerunt 
videre,  quae  ab  eis  quaereret,  et  quidam  eorum,  qui  erat  parum  facetus  et  valde 
ingeniosus  ait  ei: 

-Domine  eques,  nondum  notum  est  nobis  quaenam  sit  ista  bona  domina  de  qua 
loqueris.  Ostende  eam  nobis  et  si  vere  tam  pulchra  est,  ut  tu  dicis,  libentissime  et 
sine  ulla  coactione,  confitebimur  hanc  veritatem  a  te  quaesitam. 

-Si  ego  eam  ostenderem  vobis  -respondit  dominus  Quixotus-  quid  meriti  esset 
tam  apertam  veritatem  affirmare?  Maioris  momenti  est  idem  affirmare  quamquam 
eam  nondum  vidistis  et  credere,  confiteri,  assentiri,  iurare  et  immo  defendere,  sin 
autem  mecum  eritis  in  proelio,  o  gens  immanis  et  superba.  Et  hoc  iam  veniatis  ad 
me  singillatim  sive  turmatim  omnes  ut  soletis  facere  vos,  quia  estis  gens  pessimae 
speciei,  sed  hic  manebo  atque  exspectabo  vos  confidens  me  recte  iudicavisse. 

-Ego  obsecro  te  -obiecit  mercator-,  in  nomine  omnium  principum,  qui  hic 
stamus,  ne  conscientias  nostras  gratis  coagas  confitendo  rem,  quam  non  vidimus  nec 
audivimus,  quod  detrimentum  erit  imperatricibus  et  reginis  Caracrae  (Alcarria, 
Guadalajara)  et  Bethuriae  (Extremadura),  quapropter  quaesumus  ut  digneris  ostendere 
nobis  tabulam  pictam  huius  dominae,  quamvis  parva  sit  ut  granum  tritici  et  ex  ungue 
cognoscemus  leonem,  et  hoc  modo  gaudium  nobis  sit  ac  securi  erimus  et  tu,  domine, 
laetus  atque  hoc  modo  remuneratus  eris  et  quidem  nos  tam  pro  ea  iam  sumus  et 
quamvis  haec  tabula  picta  ostendat  eam  carere  oculo  et  ex  alio  quid  rubri  et  sulphur 
fluat,  tamen  pro  te  quidquid  velles  dicemus. 

-Non  fluit,  o  plebecula  abiecta  -respondit  dominus  Quixotus,  qui  correptus  erat 
iracundia-,  non  fluit  quod  dixistis,  sed  ambarum  et  suffimentum  neque  deest  ei  oculus 
nec  gibbosa  est,  sed  erecta  ut  fusus  Guadarramae,  et  vos  propter  hanc  magnam 
blasphemiam  culpam  solvetis  adversus  pulchritudinem  dominae  meae. 

Ille,  his  verbis  dictis,  inclinavit  lanceam  et  impetum  in  eum  fecit  et  tam  magnus 
fuit  ei  furor  et  indignatio  et  si  fortuna  adversa  non  faceret  Rocinantem  cadere  in 
medio  cursu  incepto  nulla  fortuna  fuisset  audaci  mercatori.  Tamen  Rocinans  cecidit 
et  dominus  eius  rotavit  per  campum  magnum  spatium.  Voluit  autem  surgere,  sed 
nullo  modo  potuit  id  facere  propter  pondus  lanceae,  scuti,  calcearum  cassidisque.  Et 
dum  conabatur  surgere  et  non  poterat  dicebat: 

-Nolite  fugere,  ignavi  ac  plebecula  prava,  attendite  ad  me,  quia  non  propter  meam 
culpam,  sed  mei  equi  in  terram  eiectus  sum. 

Tunc  quidam  pedisequus  mularum  ex  his  qui  veniebant,  praeditus  pravo  consilio 
et  audiens  tales  insolentias  non  potuit  sustinere  amplius  et  in  costas  eius  impetum 
fecit.  Ad  eum  venit  et  lanceam  accepit  quam  fregit  et  quodam  frusto  eius  eum 
percussit  et  praeter  arma  affecit  ei  multiplices  contusiones.  Domini  eius  vociferabant 
intercedentes  ne  plus  aequo  eum  verberaret  et  eum  relinqueret,  sed  pedisequus  valde 
molestus  erat,  et  inceptam  operam  usque  ad  finem  voluit  perducere  propter 
iracundiam  suam  et  frusta  lanceae  fractae  collegit  et  frantumavit  super  miserum 
equitem  prolapsum,  quamvis  praeter  haec  omnia  quae  ei  evenerint,  non  umquam  os 
suum  claudebat  et  hoc  modo  comminabatur  coelum  terramque  atque  omnes  illos 
maleficos,  quia  sic  ei  omnes  videbantur. 

Tandem  pedisequus  fessus  fuit  vapulationis  et  mercatores  denuo  iter  eorum 
prosecuti  sunt,  habentes  aliquid  ad  narrandum  de  illo  misero  demente  in  via.  Hic 
autem  cum  se  vidit  solum  conatus  est  surgere,  sed  si  cum  sanus  esset  non  valuit 
facere,  quomodo  nunc  post  contusionem  acceptam?  Et  fere  putavit  seipsum  felicem 

esse,  quoniam  illa  erat  calamitas  idonea  illis  equitibus  itinerantibus,  sed  omnem 
adversitatem  suo  equo  tribuit,  tamen  omni  modo  non  potuit  e  terra  surgere  propter 
verberationem  totius  sui  corporis. 


Capitulum  5.  Ubi  narratio  calamitatis  nostri  equitis  prosequitur 


Profecto,  videns  se  nullo  modo  posse  moveri,  ad  aliud  ordinarium  remedium 
pervenit,  nempe  voluit  cogitare  quid  in  suis  libris  acciderit  et  dementia  sua 
reminiscebatur  illius  marchionis  Mantuae,  nomine  Valdovini,  quem  Carolus  (Carloto) 
vulneratum  reliquit  in  montibus,  fabella  valde  nota  est  a  parvulis,  non  ignota  a  pueris 
et  celebrata  atque  immo  ut  vera  apud  seniores,  tamen  non  plus  vera  quam  prodigia 
Mahometi.  Haec  autem  ei  videbatur  venire  tamquam  anulus  ad  digitum  ad  hanc 
occasionem  in  qua  sese  inveniebat;  et  per  terram  rotavit  praeditus  magno  dolore, 
dum  demissa  voce  dicebat  quae  loquebantur  de  illo  vulnerato  equite  nemoris: 

-Ubi  es  tu,  domina  mea, 
dolet  tibi  mea  poena? 

Forte  nescis,  o  domina, 
esne  fallax  an  perfida? 

Et  hoc  modo  prosequebatur  carmen  usque  ad  illos  versus,  quibus  dicebatur: 

-Nobilis  marchio  Mantuae, 
domine  mi  et  patrue! 

Cum  pervenit  ad  hunc  versum  prospera  fortuna  fecit  ut  quidam  agricola  eiusdem 
pagi  eius  iter  faceret  ibi,  qui  pondus  tritici  ad  molam  ferebat;  qui  cum  vidit  virum 
per  terram  eiectum  ad  eum  venit  et  ab  eo  quaesivit  quis  esset  et  quid  mali  haberet, 
nam  tam  magna  tristitia  lamentabatur.  Dominus  Quixotus  credidit,  sine  dubio,  eum 
marchionem  Mantuae  fuisse,  patruum  eius,  et  sic  non  aliter  responsum  dedit  quam 
prosecutionem  illius  carminis,  ubi  calamitas  eius  atque  amores  filii  imperatoris  cum 
uxore  eius  enarrabantur  atque  haec  omnia  secundum  ipsum  carmen  declamavit. 

Agricola,  his  stultitiis  auditis,  vere  mirabatur  et,  remota  buculla  galeae,  quae 
omnino  fracta  erat  ope  verberationis,  vultum  ex  pulvere  mundavit  et  cum  eum 
cognovit  dixit  ei: 

-Domine  Quixana  -quia  sic  appellabatur  ante  quam  dementiam  acceperit  et  cum 
nondum  transiret  ex  fidalgo  in  equitem  itinerantem-,  quis  enim  posuit  te  in  hoc  gravi 
statu? 

Ille  autem  prosequebatur  suos  versus  praeter  hanc  quaestionem.  Et  cum  ille  bonus 
vir  haec  vidit,  removit  ab  eo  munimen  pectoris  et  dorsi  ad  vulnera  videnda,  sed  nec 

sanguinem  nec  aliud  signum  vulneris  invenit.  E  terra  conatus  est  eum  levare  et 
difficulter  eum  posuit  super  iumentum  suum,  quod  quietius  ei  videbatur  quam  equus. 
Arma  atque  immo  frusta  lanceae  collegit,  quae  ligavit  et  super  Rocinantem  posuit  cuius 
habenas  accepit  et,  cum  asino  suo  ex  capistro,  ad  pagum  suum  iter  fecit.  Interea 
cogitabat  de  his  quae  dicebat  dominus  Quixotus,  qui  tam  male  percussus  erat  et  quidem 
fractus,  quia  fere  nec  super  asinum  sese  tenebat  et  aliquando  suspirabat  in  coelum  et 
tali  modo  ut  agricola  denuo  ab  eo  quaereret  de  dolore  eius,  sed  forte  diabolus,  qui  omnes 
has  fabellas  tradebat  memoriae  eius,  accommodabat  secundum  res  gestas  et  tunc  oblitus 
est  Valdovini,  sed  meminerat  mauri  Abindarraez,  quem  Rodericus  de  Narvaez, 
praefectus  Anticariae  (Antequera),  apprehendit  et  duxit  eum  captivum  ad  praesidium 
suum.  Tunc  cum  agricola  denuo  interrogavit  eum,  quomodo  se  haberet  et  quid  mali  ei 
esset,  eadem  verba  et  argumenta  respondit,  quae  captivus  maurus  abencerrage  respondit 
Roderico  de  Narvaez  et  eodem  modo  sicut  legerat  in  historia  nuncupata  Diana  Georgii 
de  Montemayor,  ubi  haec  describuntur;  quapropter  rusticus  agricola  maledicebat  sibimet 
et  diabolo,  causa  audiendi  tot  stultitias;  ex  his  verbis  agricola  intellexit  oppidanum 
suum  amentem  fuisse  et  voluit  ad  pagum  pervenire  quam  primum,  quia  dolebat  ei 
quaecumque  dominus  Quixotus  sua  longa  concione  dicebat.  Cui  demum  dixit: 

-Scito,  domine  Roderice  de  Narvaez,  hanc  pulchram  Xarifam  (Jarifa),  de  qua 
dixi,  nunc  esse  speciosam  Dulcineam  a  Toboso  pro  qua  feci,  facio  et  quidem  faciam 
clarissimas  res  gestas  equitatus,  quae  numquam  visae  sunt,  videntur  atque  in  toto 
orbe  terrarum  videbuntur. 

Quibus  agricola  respondit: 

-Videas,  domine,  me  miserum!  me  non  esse  Rodericum  de  Narvaez  neque 
marchionem  Mantuae,  sed  Petrum  Ildephonsi  (Alonso),  qui  sum  tuus  vicinus;  neque 
tu  es  Valdovinus  nec  immo  Abindarraez,  sed  honoratus  fidalgus  dominus  Quixana. 

-Bene  scio  quis  ego  sim  -respondit  dominus  Quixotus-  et  possum  esse  non  tantum 
quos  dixi,  sed  omnes  Duodecim  Pares  Galliae  et  immo  Novem  Pares  Famae,  nam 
res  gestae  meae  praestantiores  erunt  quam  uniuscuiusque  eorum  et  res  gestas 
cunctorum  superabunt. 

Illi  autem,  his  verbis  atque  aliis  similibus  dictis,  ad  pagum  pervenerunt  et  quidem 
sub  vesperum.  Agricola  putavit  melius  esse  quamdam  moram  facere  et  sic  exspectavit 
usque  ad  dimidiam  noctem  ne  viderent  equitem  tam  contusum  ac  moestum. 
Adveniente  hora  opportuna,  in  pagum  intravit  et  domum  domini  Quixoti 
aliquantulum  revolutam  invenit,  in  qua  erat  parochus  et  tonsor  illius  loci,  qui  optimi 
amici  ad  invicem  erant  et  quibus  hera  domus  magnis  vocibus  dicebat: 

-Quid  tibi  videtur,  domine,  licentiatus  Petrus  Pdrez  -quia  sic  appellabatur  parochus 
ille-,  calamitas  domini  mei?  Abhinc  tres  dies  nec  ille  nec  equus  neque  scutum  vel 
lancea  nec  arma  hic  sunt.  Me  misellam!  Et  hoc  verum  est,  ut  nata  sum  et  quidem 
aliquando  moritura,  et  pro  certo  habeo  hos  libros  maledictos  de  equitatu,  quos  ille 
habet  et  continuo  legit,  causam  esse  amittendi  iudicium  et  sanam  mentem  eius.  Et  nunc 
memini  illius  loquentis  pluries  et  saepe,  dum  secum  loquebatur  se  voluisse  esse 
equitem  itinerantem  et  res  gestas  quaerere  per  amplum  mundum.  Utinam  tales  libri  dicati 
sint  Satanae  ac  Barrabae,  qui  effecerunt  eum  amisisse  meliorem  intellectum  totius  huius 
Manicae. 

Neptis  eadem  dicebat  atque  immo  haec  addebat: 

-Scias,  magister  Nicol&e  -quia  sic  nuncupabatur  tonsor  ille-,  aliquando  ei  accidisse, 
nempe  avunculo  meo,  per  duos  dies  cum  noctibus  eorum  hos  maledictos  et  sceleratos 
libros  legere  et  in  Finem  eiiciebat  librum  a  se  et  accipiebat  gladium  et  impetum  in  parietes 
faciebat  ictibus  et,  cum  vere  lassus  erat,  dicebat  se  occidisse  quattuor  gigantes  maiores 
quam  turres  et  transpirationem  quam  sudabat  vocabat  sanguinem  ex  vulneribus  acceptis 
in  proelio.  Postea  bibebat  urceum  plenum  aquae  frigidae  et  dicebat  illam  aquam  esse 
optimum  potum,  quem  sapientissimus  Esquife,  amicus  eius  et  magnus  incantator,  ei 
attulit.  Sed  ego  culpanda  sum  de  his  omnibus,  quia  nondum  vobis  nuntium  dedi  de 
his  incongruentiis  avunculi  mei  ad  remedium  faciendum,  antequam  acciderit  quod  vere 
accidit,  et  omnes  hos  libros  excommunicatos  oportet  comburere,  quia  multos  habet, 
qui  exuriendi  sunt  ut  haeretici. 

-Idem  egomet  dico  -ait  parochus-  et  oportet  ne  diem  procrastinemus  et  mane 
actus  fidei  faciendus  est  et  libri  igne  damnandi  sunt  ne  denuo  praebeant  occasionem 
cuidam  lectori  sicut  amico  meo  fecerunt. 

Haec  omnia  agricola  et  dominus  Quixotus  audierunt,  quibus  rusticus  intellexit 
infirmitatem  sui  oppidani  et  sic  vocibus  illis  dixit: 

-Aperite  vos  portas  domino  Valdovino  ac  marchioni  Mantuae,  qui  male  vulneratus 
venit  necnon  mauro  domino  Abinarraez,  quem  strenuus  praefectus  Anticariae 
Rodericus  de  Narvaez  captivum  ducit. 

Omnes,  his  vocibus  auditis,  foras  exierunt  et  certe  viri  amicum  suum  cognoverunt 
et  mulieres  dominum  atque  avunculum,  qui  nondum  descenderat  de  asino,  quia  vere 
non  potuit,  sed  omnes  accesserunt  ad  eum  amplectendum.  Ille  autem  eis  dixit: 

-Consistite  omnes,  quia  vulneratus  domum  revertor  propter  culpam  equi  mei. 
Adducite  me  ad  lectum  et,  si  fieri  potest,  vocetur  sapientissima  Urganda  ut  videat  et 
sanet  vulnera  mea. 

-Nonne  hoc  dixi  mihi  -inquit  tunc  temporis  hera  domus-  nonne  cor  meum  dicebat 
mihi  quo  morbo  laborabat  dominus  meus!  Benedictus  adventus  tuus  sit,  domine,  et 
ante  quam  haec  maledicta  veniat  profecto  curabimus  te.  Maledicti,  dico,  sint  iterum 
et  centies  omnes  libri  huius  equitatus,  qui  tam  malum  maleficium  fecerunt  tibi! 

Eum  ad  lectum  attulerunt  et  inspexerunt  vulnera  eius,  sed  nulla  invenerunt.  Ipse 
autem  dixit  tantummodo  magnum  ictum  per  totum  corpus  fuisse,  quia  cecidit  una 
cum  Rocinante  cum  proelium  faceret  contra  decem  teterrimos  atque  audacissimos 
gigantes,  qui  in  toto  orbe  terrarum  invenirentur. 

-Ta,  ta!  -inquit  parochus-  gigantes  sunt  in  hoc  negotio!  Profecto  polliceor  eos 
comburendos  esse  in  crastinum  et  immo  ante  vesperum. 

Mille  quaestiones  fecerunt  domino  Quixoto  et  nullum  responsum  opportunum 
dedit  eis,  nisi  ut  ei  cibos  darent  et  sinerent  eum  dormire,  quod  ei  maioris  momenti 
erat.  Sic  fecerunt  et  parochus  ab  agricola  quaesivit  quomodo  dominum  Quixotum 
invenit.  Ipse  ei  omnia  enarravit  cum  omnibus  stultitiis,  quae  dixerat  dum  domum 
eum  ferebat  et  haec  valde  iuvaverunt  licentiatum  ad  adimplendum  quod  de  libris 
cogitabat  facere  in  crastinum  diem  et  tunc  vocavit  tonsorem  amicum,  magistrum 
Nicolaum,  atque  ambo  ad  domum  domini  Quixoti  venerunt. 

Capitulum  6.  De  faceta  magnaque  scrutatione  quam  parochus  et 
tonsor  in  bibliotheca  nostri  ingeniosi  fidalgi  fecerunt 


Hic  eques  adhuc  dormiebat,  cum  parochus  a  nepte  claves  habitaculi  poposcit,  ubi 
servabantur  libri,  qui  fuerunt  auctores  illius  adversitatis.  Illa  autem  eas  ei  libentissime 
porrexit.  Tunc  intraverunt  omnes  et  etiam  hera  domus  una  cum  eis  et  plus  quam 
centum  libros  ingentes  invenerunt.  Plerique  erant  libri  magni  et  bene  compaginati, 
nonnulli  vero  parvi.  Cum  hera  domus  illos  vidit  habitaculum  reliquit  statim  et  postea 
reversa  est  cum  aqua  benedicta  et  hyssopo  in  manu  et  dixit: 

-Accipe,  quaeso,  domine  licentiate,  aquam  benedictam;  atque  asperge  hoc 
habitaculum,  ne  maneat  hic  quidam  incantator  ex  multis,  quos  hi  libri  habent,  et  nobis 
incantationem  faciant  ad  nos  puniendos,  quia  eos  ex  hoc  mundo  erradicare  volumus. 

Simplicitas  illius  herae  domus  movit  licentiato  ad  risum  et  hic  iussit  tonsori  ut 
ei  daret  libros  singillatim  ad  videndum  de  quo  unusquisque  agebat,  et  si  vere  illam 
poenam  igneam  mererentur. 

-Minime  vero  -dixit  neptis-;  nec  unus  eorum  parcendus  sit,  quia  omnes 
damnaverunt  eum.  Melius  est  omnes  per  fenestras  eiicere  ad  cohortem  ibique  acervum 
faciemus  et  postea  cunctos  comburemus.  Aliter  eos  ad  aream  stabuli  afferemus  ibique 
rogum  accendemus,  quin  ulli  fumus  det  fastidium. 

Eadem  dixit  hera  domus:  tale  erat  desiderium  eius  comburendi  illos  innocentes, 
sed  parochus  noluit  assentiri  nisi  antea  legeret  saltem  titulos  eorum.  Primum  quem 
magister  Nicolaus  ei  dedit  fuit  Quattuor  de  Amadis  a  Gaula  et  parochus  dixit: 

-Hic  videtur  magnum  mysterium  esse,  quia,  secundum  quod  novi,  hic  fuit  primus 
liber  equitatus,  qui  in  Hispania  impressus  est  ex  quo  reliqui  initium  et  originem 
habuerunt;  et  sic  hic  videtur  mihi  tamquam  disseminans  dogmata  vel  auctor  cuiusdam 
sectae  haereticae  ac  tam  adversae  ut  ad  ignem  damnandus  sit. 

-Minime  -dixit  tonsor-;  quia  etiam  audivi  dicere  hunc  meliorem  esse  quam 
omnes  alios,  qui  de  hoc  genere  compositi  sunt;  ideoque  et  propterea  quod  ille  est 
unicus  in  sua  arte  ignoscendus  est, 

-Hoc  verum  est  -ait  parochus-  qua  de  causa  ei  vita  conceditur  saltem  nunc 
temporis.  Videamus  hunc  alterum  qui  iuxta  illum  est. 

-Ille  nuncupatur  -dixit  tonsor-  Res  gestae  Esplandiani ,  qui  fuit  filius  legitimus 
huius  Amadis  a  Gaula. 

-Attamen  bonitas  patris  -inquit  parochus-  nullius  meriti  erit  filio.  Accipe  ergo, 
domina  hera  domus,  et  aperi  hanc  fenestram  et  ad  aream  eiice  eum  et  sic  fiat  initium 
illius  acervi  foci. 

Sic  hera  domus  hoc  libentissime  fecit  et  bonus  Esplandianus  ad  aream  volitavit 
exspectans  patienter  rogum  qui  ei  minabatur. 

-Pergamus  ulterius  -dixit  parochus. 

-Hic  qui  nunc  accedit  -dixit  tonsor-  est  Amadis  a  Graecia  et  etiam  omnes  qui 
ex  hac  parte  inveniuntur  eiusdem  generis  nempe  Amadis  sunt. 

-Tunc  perveniant  omnes  ad  aream  -inquit  parochus-;  qui,  in  loco  comburendi 
reginam  Pintichinestram  et  pastorem  Darinelem  et  eclogas  eorum  et  diabolicas 

necnon  et  intrincatas  argumentationes  illius  auctoris,  cum  eis  libenter  comburerem 
etiam  patrem  meum,  qui  me  genuit,  si  eum  viderem  in  figura  equitis  itinerantis. 

-Haec  est  quoque  opinio  mea  -dixit  tonsor. 

-Et  etiam  mea  -addidit  neptis. 

—Cum  hoc  ita  sit  —dixit  hera  domus—,  veniant  omnes  et  ad  aream  cum  illis. 

Omnes  libros  ei  dederunt  et  quidem  multi  erant  et  ipsa  scalas  vitavit  et  eos  per 
fenestram  deorsum  proiecit. 

-Quid  est  hoc  crassissimum  volumen?  -dixit  parochus. 

-Hic  est  -respondit  tonsor-  Dominus  Olivans  de  Laura. 

—Auctor  huius  libri  -dixit  parochus—  idem  fuit  qui  composuit  Viridarium  florum 
(Jardin  de  flores);  et  profecto  nescio  qualis  verior  sit  vel,  ut  ita  dicam,  quis  minus 
mendax  esset,  sed  tantum  de  eo  dicendum  est  eum  ad  aream  eiiciendum  esse  propter 
exaggerationes  et  superbiam  eius. 

-Hic  qui  sequitur  est  Florismars  ab  Hyrcania  -dixit  tonsor. 

-Estne  hic  dominus  Florismars?  -obiecit  parochus-  Tunc  polliceor  eum  quam 
primum  proiicere  ad  aream,  quamvis  nihil  dicendum  sit  de  origine  insolito  eius  et 
de  exaggeratione  rerum  gestarum,  quae  praebet  modus  scribendi  ex  parvitate  illius 
et  ex  duritie.  Ad  aream  ibit  et  etiam  alius  cum  eo,  nonne  domina  hera? 

-Libentissime,  domine  -respondit  illa,  quae  praedita  magna  laetitia  adimplebat 
quae  ei  iussit. 

-Hic  est  Eques  Platir  -dixit  tonsor. 

—Liber  antiquus  est  hic  -ait  parochus-  et  nihil  in  eo  invenio  quod  veniam 
mereatur,  quare  atque  absque  dubio  alios  potest  comitari. 

Et  ita  factum  est.  Alium  librum  aperuerunt  et  en  viderunt  eum  nuncupari  Eques 
Crucis. 

-Propter  sanctitatem  talis  nominis  parcenda  esset  ignorantia  illius,  sed  nonne 
etiam  dicitur  «a  tergo  crucis  esse  diabolum»?  quapropter  in  ignem! 

Tonsor  accepit  alium  librum  et  dixit: 

-Hic  est  Speculum  Equitatus . 

-Bene  istud  cognosco  -dixit  parochus-  Ibi  deambulat  dominus  Reginaldus  de 
Montalb&n  (Reinaldos)  cum  suis  amicis  et  sodalibus,  qui  maiores  latrones  quam  Caco 
fuerunt,  et  una  cum  Duodecim  Paribus  et  cum  vero  historiographo  Turpino,  quem 
vere  vellem  ad  exilium  perpetuum  damnare  et  saltem,  quia  partem  habuit  in 
inventione  illius  Matthaei  Boyardo  ex  quo  Christianus  poeta  Ludovicus  Ariosto  incepit 
suam  telam  texere,  et  si  hic  eum  invenio  et  quidem  loquentem  alia  lingua  praeter 
suam,  nullam  reverentiam  ei  ostendam,  sed  si  suo  proprio  sermone  loqueretur  super 
caput  meum  ponam  eum  et  quidem  ad  eum  honorandum. 

-Apud  me  ille  est  et  quidem  italico  sermone  -dixit  tonsor-  sed  non  intelligo  eum. 

-Neque  bonum  esset  eum  intelligere  -respondit  parochus-  et  hic  ignosceremus 
illi  ductori,  si  in  Hispaniam  non  adduceret  et  verteret  in  hispanicum  sermonem,  qua 
versione  abstulit  ab  eo  magnam  partem  pristinae  virtutis  eius  ut  solent  facere  qui 
vertunt  libros  cuiusdam  carminis  in  aliam  linguam;  quamvis  magna  cura  ac  sollertia 
adhibeatur  ad  vertendum,  quia  nulla  versio  umquam  perveniet  ad  genuinam 
originalem.  Profecto  dico  ut  hic  liber,  et  omnes  qui  inventuri  sunt  in  Gallia  et  haec 


62 


M.  DE  Cervantes 


tractent,  deiiciantur  et  seponantur  in  puteo  sicco  et  absque  aqua  donec  cum  meliore 
iudicio  dilucidetur  quid  faciendum  sit  de  his,  secluso  autem  Bemardo  a  Carpio ,  qui 
in  quolibet  loco  sit  et  alter  liber  nuncupatus  Roncesvalles ,  quoniam  cum  hi  ad  manus 
meas  perveniant  statim  ad  manus  herae  domus  perventuri  sunt  et  tunc,  nulla 
dubitatione  adhibita,  in  ignem  ibunt. 

Haec  omnia  tonsor  corroboravit  et  quidem  iucundo  animo,  quia  intellexit  parochum 
bonum  Christianum  fuisse  et  amicum  veritatis  ita  ut  nullo  modo  aliter  diceret  quidquid 
sit.  Et  alium  librum  aperuit  et  vidit  eum  esse  Palmerinum  de  Oliva  et  iuxta  eum  alius 
erat  qui  nuncupabatur  Palmerinus  ab  Anglia  et  cum  licentiatus  hoc  vidit  dixit: 

-Haec  oliva  scindatur  et  comburatur  et  nihil  ex  ea  remaneat  nec  immo  cinis  eius, 
haec  palma  autem  Angliae  custodiatur  et  servetur  tamquam  res  unica  in  suo  genere  et 
aliam  capsam  faciant  propter  eam  quam  Alexander  [Magnus]  ex  expoliis  Darii  invenit 
eamque  dicavit  ad  servanda  scripta  Homeri  poetae.  Hic  liber,  domine,  habet  duplicem 
auctoritatem,  tum  quia  bonus  est,  tum  quia,  secundum  quod  fertur,  prudentem  regem 
Lusitaniae  eum  scripsisse.  Optimae  sunt  omnes  res  gestae  castelli  Miraguardae  et 
magno  artificio  confectae,  argumentationes  quae  dantur  sunt  clarae  et  aulicae,  et  servant 
et  ostendunt  decorum  loquentis  magna  proprietate  atque  intellectu.  Dico  igitur,  servato 
tuo  iudicio  ac  tua  bona  sententia,  magister  Nicol&e,  ut  hic  liber  et  Amadis  a  Gaula  ab 
igne  liberentur,  sed  cuncti  alii  pereant  et  hoc  absque  ulla  ulteriore  scrutatione. 

-Minime,  sodalis  -obiecit  tonsor-;  nam  en  hic  habeo  illustrem  Dominum  Belianis. 

-Hic  autem  -obiecit  parochus-  una  cum  secunda,  tertia  et  quarta  parte  eius  eget 
quodam  medicamento  ad  purgandum  nimium  furorem  suum  et  etiam  oportet  quod 
de  castello  Famae  dicitur  aliaeque  displicentiae  maioris  momenti,  quare  dabitur  ei 
moram  ulteriorem  ad  emendationem  faciendam  et  tunc  misericordia  et  iustitia 
uteretur,  interea  maneant  apud  te,  carissime,  quin  nemini  eos  des  ad  legendum. 

-Hoc  placet  mihi  -respondit  tonsor. 

Tunc  noluerunt  omnes  singillatim  inspicere  et  iusserunt  ut  hera  domus 
apprehenderet  cuncta  maxima  volumina  et  in  cohortem  eiiceret.  Nulla  mora  elapsa, 
hera  domus  vere  haec  omnia  adimplere  cupiebat  quam  telam  magnam  sive  subtilem 
texere  quare  imprimis  fere  octo  eorum  accepit  et  omnes  per  fenestram  eiecit.  Tamen 
cum  vellet  tam  multos  eodem  tempore  eiicere  quidam  liber  eorum  cecidit  ad  pedes 
tonsoris,  qui  libenter  eum  accepit  et  voluit  cognoscere  quisnam  esset  et  vidit  eum 
esse  Historia  illustris  equitis  lirante  Albi  (el  Blanco). 

-Domine  Deus!  -dixit  parochus  magna  voce-  en  hic  est  «Tirante  Albus»!  Da, 
quaeso,  hunc  librum  mihi,  amice,  nam  nunc  credere  possum  me  thesaurum  laetitiae 
invenisse  et  magnum  fontem  oblectamenti.  Hic  est  ille  Quirieleison  («Domine- 
miserere-mei»)  de  Montalbdn,  strenuus  eques  et  frater  eius  Thomas  de  Montalbdn 
et  Eques  Fonseca  cum  proelio  quod  strenuus  Tirante  cum  cane  alano  fecit  et  cum 
argutiis  dictionis  illius  virginis  Place r-de-mi-vida  («Gaudium-vitae-meae»),  cum 
amoribus  et  deceptionibus  viduae  Tranquillae  ( Reposada )  et  dominae  imperatricis, 
quae  armigerum  Hippolitum  amore  ardebat.  Pro  certo  habeas,  domine,  eum  optimum 
librum  esse  in  toto  orbe  terrarum  et  quidem  propter  elegantiam  dicendi:  hic  equites 
edunt,  dormiunt  et  moriuntur  in  lectis  suis  et  immo  ante  mortem  testantur  libenter, 
et  hoc  modo  res  offerunt  quibus  libri  alii  huiuscemodi  sive  huius  generis  omnino  eis 

carent.  Tamen  tibi  dico  auctorem  eius  non  mereri  ullam  damnationem,  quia  non  fecit 
imprudentias  deliberato  modo  ita  ut  eiicerent  eum  ad  remigandum  in  triremibus  in 
perpetuum,  scilicet  cunctos  dies  vitae  eius.  Adducas  ergo  hunc  librum  tecum  domum 
et  lege  eum  et  tunc  videbis  verum  esse  quod  tibi  dixi. 

-Hoc  ita  faciam  -respondit  tonsor-;  sed  quid  faciendum  est  de  his  parvulis  libris, 
qui  adhuc  remanent? 

-Hi  -dixit  parochus-  non  erunt  de  equitatu,  sed  de  carminibus. 

Et  cum  aperuit  quemdam  eorum  et  vidit  eum  esse  Diana  Georgii  de  Montemayor 
(Jorge)  tunc  putavit  omnes  ceteros  eiusdem  generis  esse. 

-Hi  non  merentur  poenam  combustionis  tamquam  alii,  nam  minimum  damnum 
faciunt  lectoribus  nec  umquam  afficient  sicut  libri  equitatus  perfecerunt.  Hi  autem 
sunt  libri  intellectus  sine  ullo  damno  cuilibet. 

-O,  domine!  -dixit  neptis-,  bene  potes  eos  eodem  modo  comburere  ne  accidat  ut 
dominus  avunculus  meus  de  morbo  illius  equitatus  sanetur  et  cum  legat  hos  libros 
credat  se  quemdam  pastorem  esse  et  deambulet  per  silvas  et  prata  cantando  et  ludendo 
tibiam  et  fiat  poeta  et  secundum  quod  fertur  hic  etiam  est  insanabilis  morbus  et  immo 
qui  affert  contagium. 

-Haec  virgo  verum  dicit  -inquit  parochus-  et  bonum  erit  ab  amico  nostro  etiam 
periculum  huius  temptationis  auferre.  Et  hoc  modo  incipiemus  cum  Diana  illius 
Montemayor  et  credo  non  oportet  eam  comburere,  sed  ab  ea  tantum  auferre  omnia  quae 
de  malefica  sapiente  Felicia  dicit  et  de  aqua  incantata  et  fere  omnia  longiora  carmina,  sed 
maneat  optima  prosa  illius  et  honor,  quia  hic  primus  fuit  omnium  librorum  huius  generis. 

-Hic  autem  qui  sequitur  -dixit  tonsor-  est  Diana  quae  vocatur  secunda  a 
Salmanticense ;  et  alter  qui  idem  nomen  habet  -Gilli  Poli  (Gasperis  Gilli  Poli,  vulgo 
Gil  Polo). 

-Tunc  liber  Salmanticensis  -respondit  parochus-  veniat  ad  comitandum  numerum 
damnatorum  ad  cohortem  et  liber  Aegidi  i  Poli  servetur  tamquam  si  eiusdem  Apollonis 
esset  et  procede,  collega,  nam  oportet  quidem  festinare  quia  serius  est  nunc. 

-Hic  liber  est  -dixit  tonsor  aperiens  alium-  Decem  libri  Fortunae  amoris ,  quem 
Antonius  Lofraso,  poeta  sardus,  composuit. 

-Per  sacras  ordinationes  quas  accepi  -dixit  parochus-  et  a  tempore  quo  Apollo 
fuit  Apollo  et  musae  vere  musae  et  vates  poetae,  nondum  compositus  est  liber  similis 
huic  propter  facetias  et  exaggerationes  illius,  et  in  hoc  genere  nondum  alterum 
ediderunt  in  lucem  huius  mundi  et  qui  eum  non  cognoscit  credat  se  non  legisse  quod 
est  magni  oblectamenti.  Affer,  quaeso,  mihi  hunc  librum,  amice,  quia  magis  facio 
illum  librum  accipere  quam  vestem  talarem  urbis  Florentiae  pro  beneficio. 

Ille  eum  seorsum  reliquit  et  quidem  magno  gaudio  dum  tonsor  ulterius  prosecutus 
est  dicens: 

—Hi  qui  sequuntur  sunt:  Pastor  lberiaey  Nymphae  fluminis  Henares  et  Deceptio 
zelotypiae  (Desengano  de  celos). 

-Cum  hoc  ita  sit  nil  est  amplius  faciendi  -dixit  parochus-  quam  bracchio  saeculari 
herae  domus  eos  mittere;  et  nullo  modo  quaerant  a  me  quare  hoc  fecerim,  vel  dixerim, 
quia  numquam  ad  finem  perveniemus. 

-Iste  qui  nunc  venit  est  Pastor  Phyllidae. 

-Hic  non  erat  praecise  pastor  -dixit  parochus-  sed  prudentissimus  aulicus, 
quapropter  tamquam  gemma  speciosa  servetur. 

-Hoc  autem  magnum  volumen,  quod  nunc  venit  intitulatur  -dixit  tonsor- 
Thesaurus  variorum  carminum , 

-Melius  esset  -dixit  parochus-  si  carmina  illa  non  tam  innumera  atque  optima 
essent,  sed  mundarentur  a  nonnullis  sorditibus,  quae  inter  alia  magnifica  habent. 
Oportet  hunc  librum  servare,  praesertim  quia  auctor  amicus  meus  est  et  etiam  propter 
reverentiam  eius  et  operas  heroicas  et  sublimiores  quas  scripsit. 

-Hic  est  -prosecutus  est  tonsor-  Liber  canticorum  illius  Ldpez  Maldonado. 

-Etiam  auctor  huius  libri  -obiecit  parochus-  est  magnus  amicus  meus  et  omnes  mirantur 
de  carminibus,  quae  ex  ore  eius  audiunt  propter  suavitatem  vocis,  quacum  concinit  et  omnes 
commoventur.  Forte  nimius  sit  in  longitudine  eclogarum  suarum,  sed  numquam  multum 
in  abundantia  datur,  et  tantum  electis  servatur.  Sed  quis  est  liber  iste  iuxta  illum? 

-  Haec  est  Galatea  a  Michaele  de  Cervantes  -dixit  tonsor. 

-Abhinc  multum  tempus  ille  Cervantes  est  amicus  meus  et  egomet  scio  eum  potius 
vacare  adversitatibus  vitae  quam  suis  carminibus.  Liber  eius  magis  habet  bonae 
inventionis;  tamen  proponit  quod  nullo  modo  nanciscitur:  oportet  igitur  ut 
exspectemus  secundam  partem  suae  promissionis;  fortasse  ope  suae  emendationis 
adimpleat  commiserationem,  quae  nunc  ei  denegatur,  sed  interea  habeas  eum 
seclusum  apud  te,  amice. 

-Quod  perplacet  mihi  -respondit  tonsor-  Et  en  hic  praecise  tres  qui  una  veniunt: 
Auracana  domini  Ildephonsi  de  Ercilla  (Alonso);  Austriada  loannis  Rufo,  iudicis  Cordubae 
et  Monserratus  («Monserrato»)  Christophori  de  Virues  (Cristdbal)  poetae  Valentini. 

-Hi  tres  libri  -inquit  parochus-  sunt  optimi  inter  omnes  qui  in  versibus  heroicis 
scripti  sunt  lingua  hispanica  et  contendere  possunt  cum  clarissimis  carminibus  ex 
Italia:  propterea  serventur  tamquam  speciosum  signum  carminis  quod  habet  Hispania. 

His  argumentis  peractis,  parochus  lassus  fuit  videndi  tam  multos  libros  et  hoc 
modo  voluit  finire  et  reliquos  ad  combustionem  mittere,  tamen  tonsor  aperuit  alium 
qui  vocabatur  Lacrimae  Angelicae . 

-Quam  multum  flerem  -dixit  parochus  cum  audivit  hunc  titulum-  si 
indiscriminatim  auderem  eum  urere,  quia  auctor  eius  fuit  inter  poetas  illustres  huius 
mundi  et  non  tantum  Hispaniae,  sed  etiam  felicissimus  translator  fabularum  Ovidii. 


Capitulum  7.  De  secundo  exitu  nostri  probi  equitis  domini 
Quixoti  a  Manica 

Interea  dominus  Quixotus  incepit  dicere  magnis  vocibus: 

-Accedite  huc  strenui  equites,  hic  autem  oportet  virtutem  bracchiorum  vestrorum 
ostendere,  quoniam  aulici  obtinuerunt  meliorem  partem  in  hoc  hastiludio. 

Illi  accurrerunt  ad  hunc  strepitum  dum  reliquerunt  scrutationem  ceterorum 
librorum  et  forte  sic  creditur  ad  ignem  pervenisse  Carolea  et  Leo  Hispaniae  et  etiam 

Res  factae  Imperatoris ,  quas  scripsit  Ludovicus  de  Avila,  quia  nec  hos  libros  viderunt 
nec  de  eis  audiverunt.  Et  procul  dubio  essent  inter  reliquos  et  si  vere  parochus  eos 
vidisset  non  tam  gravem  sententiam  daret  nec  damnandi  essent. 

Cum  ad  cubiculum  domini  Quixoti  pervenerunt,  invenerunt  eum  e  lecto  surrexisse 
et  quidem  prosequebatur  suis  vocibus  et  suis  incongruentiis  dum  percutiebat  gladio 
suo  ubique,  scilicet  dextrorsum  et  sinistrorsum  et  expergefactus  erat  tamquam  si  non 
umquam  dormisset.  Amplexi  sunt  eum  et  obnixe  eum  ad  lectum  redegerunt.  Postea 
vero  et  cum  paulatim  ille  sedaret,  denuo  locutus  est  cum  parocho  cui  dixit: 

-Profecto,  domine  archiepiscope  Turpine,  magna  penuria  est  nobis  qui  nominamur 
Pares,  quia  sivimus  hos  equites  aulicos  accipere  victoriam  in  hoc  hastiludio  cum  nos  fautores 
simus  harum  rerum  gestarum  et  per  tres  dies  praecedentes  praemium  lucrati  essemus. 

-Taceas,  quaeso,  amice  -inquit  parochus-;  Deus  providebit  et  fortuna  mutabitur 
ita  ut  quod  hodie  deperditur  in  crastinum  diem  lucrabitur.  Et  cura  de  tua  valetudine 
hic  et  nunc,  quia  mihi  videtur  te  nimis  lassum  esse  nisi  fortasse  male  vulneratum. 

-Nequaquam  vulneratum  -ait  dominus  Quixotus-;  sed  certe  magnum  ictum  accepi 
quo  perfractus  sum,  in  hoc  non  est  dubium,  nam  ille  filius  adulterinus,  nempe  Orlandus 
(Roldanus)  percussit  me  frustis  ope  trunci  illius  quercus  et  haec  omnia  perficit  motus 
invidia,  quoniam  vidit  me  solum  inimicum  eius  esse  suis  omnibus  arrogantiis.  Sed 
egomet  non  essem  nec  nominarer  Reginaldus  a  Montalban  si  simul  ac  surgerem  de 
hoc  lecto  non  solveret  mihi  praeter  omnes  suas  incantationes.  Tamen  hoc  tempore 
oportet  ut  afferant  mihi  cibos  ad  manducandum  quod  maioris  momenti  erit  mihi  et, 
quod  ad  meam  vindictam  attinet,  haec  iam  veniet  ad  occasionem  opportunam. 

Sic  fecerunt  et  attulerunt  ei  cibos  ad  edendum  et  denuo  ille  profunde  dormivit  ac 
mirati  sunt  de  peregrina  dementia  eius. 

Hera  domus  vero  illa  nocte  in  ignem  immisit  et  combussit  tot  libros  quot  erant 
in  cohorte  et  domi  et  tales  arserunt  qui  identidem  in  archivis  perpetuis  servandi  erant; 
fortuna  autem  non  permisit  aliter  nec  pigritia  scrutatoris  et  hoc  modo  dictum  factum 
est  quod  dicitur  aliquando  iustos  debitum  solvere  pro  peccatoribus. 

Parochus  et  tonsor  putaverunt  bonum  remedium  esse  parietem  aedificare  ad 
habitaculum  librorum  omnino  occultandum  ita  ut  cum  surgeret  e  lecto  ne  quidem 
inveniret  habitaculum  eorum  -fortasse  si  removerent  causam  effectus  desineret  esse-, 
et  tunc  quidem  dicerent  ei  quemdam  incantatorem  secum  tulisse  et  omnes  libros  et 
habitaculum  eorum  et  sic  factum  est  quam  primum.  Duobus  diebus  elapsis,  dominus 
Quixotus  surrexit  e  lecto  et  primum  quod  fecit  fuit  libros  suos  inspicere,  sed  cum 
non  invenit  habitaculum  ubi  antea  erat,  deambulabat  hinc  illic  et  manibus  tangebat 
et  oculos  volvebat  ubique,  nullo  verbo  prolato,  tandem  quaesivit  ab  hera  domus  qua 
ex  parte  esset  habitaculum  librorum.  Haec  autem  animadvertens  quod  respondendum 
esset  dixit  ei: 

-Quodnam  habitaculum  quaeris,  domine?  Nec  habitaculum  nec  libri  sunt  domi, 
quia  haec  omnia  ipse  diabolus  secum  duxit. 

-Non  erat  diabolus  -respondit  neptis-,  sed  incantator  qui  supra  nubem  quadam 
nocte  venit,  crastino  die  postquam  hinc  egressus  es.  Ille  vero  de  serpente  descendit 
in  quem  ascenderat,  in  habitaculum  intravit  et  nescio  quid  intus  fecerit,  et,  parva 
mora  elapsa,  ex  habitaculo  egressus  est  et  per  tectum  evolavit  et  domum  plenam 

fumo  reliquit.  Cum  voluimus  inspicere  quod  fecit  en  non  amplius  potuimus  ullum 
habitaculum  videre.  Ego  memini  valde  bene  illius  maledicti  vetuli,  qui  magnis  vocibus 
dixit  se  illud  maleficium  fecisse  propter  secretam  inimicitiam  adversus  dominum 
habitaculi  et  librorum  quod  vere  postea  videndum  erat.  Etiam  dixit  nomen  suum 
fuisse  sapientem  Munnatonem  (Munaton). 

-Diceret  Frestonem  —dixit  dominus  Quixotus. 

“Nescio  -respondit  hera  domus-  utrum  vocaretur  Frestdn  sive  Fritdn,  tantum  scio 
nomen  eius  finire  per  ton. 

-Hoc  ita  erit  -inquit  dominus  Quixotus-;  nam  iste  est  sapiens  incantator  magnus 
inimicus  meus,  qui  magnam  invidiam  habet  in  me,  quoniam  per  artes  suas  et  litteras 
magicas  cognoscit  me,  tempore  adveniente,  venturum  esse  ad  pugnandum  in  proelio 
singulari  cum  quodam  equite,  quem  ille  vere  fovet  et  eum  victurus  sum,  nemine 
discrepante,  et  proinde  procurat  contra  me  omnia  adversa  facere,  sed  ille  non  potest 
ullo  modo  contradicere  his,  quae  a  coelo  statuta  sunt. 

-Quisnam  de  hoc  dubitat?  --dixit  neptis-.  Sed  quis  introduxit  te,  domne  avuncule, 
in  has  rixas?  Nonne  melius  esset  domi  pacificus  quietusque  manere  quam  in  amplum 
mundum  quaerere  meliorem  panem  triticeum,  quia  multi  sunt  qui  optimam  lanam 
quaerunt  et  ipsi  tonsi  domum  revertuntur? 

-Carissima  neptis  -respondit  dominus  Quixotus-,  et  quam  male  haec  omnia 
intelligis.  Ante  quam  veniant  ad  tondendum  me  egomet  tondebo  capita  et  radam 
barbas  omnium,  qui  audeant  tangere  tantum  extremum  unius  capilli  mei. 

Ambae  noluerunt  ei  amplius  respondere,  quia  viderunt  eum  quam  primum 
indignatione  ardere. 

Hoc  modo  ille  domi  mansit  per  quindecim  dies  vere  quietus  ac  tranquillus  animo 
et  nullo  modo  ostendit  prosequi  pristinas  deambulationes.  His  diebus  collocutus  est 
cum  suis  amicis,  nempe  cum  parocho  et  cum  tonsore,  et  eis  dixit  cunctum  orbem 
terrarum  egere  equitibus  itinerantibus  ita  ut  equitatus  itinerans  denuo  resurgeret. 
Aliquando  parochus  contradicebat  ei  et  aliquando  concedebat  ei,  quia  sine  hoc 
artificio  non  poterant  inquirere  quid  haberet  in  mente  sua. 

Tunc  temporis  dominus  Quixotus  sollicitavit  vicinum  suum  agricolam,  qui  erat  vir 
probus  -si  hoc  dici  potest  de  homine  paupere-  ut  secum  acquiesceret,  et  qui  parum  salis 
ac  leporis  habebat  in  mente.  Breviter,  tanta  ei  dixit,  tantum  ei  persuasit  et  denique  tam 
multa  quidem  ei  pollicitus  est  ut  denique  misellus  rusticus  ille  decrevit  cum  eo  ire  eique 
servire  tamquam  armiger.  Dominus  Quixotus  enim  inter  alia  haec  ei  dicebat  ut  ad 
proficiscendum  cum  eo  libenter  se  pararet,  nam  fortasse  ipse,  tempore  adveniente,  lucraretur 
insulam  et  non  tam  magna  difficultate  et  tunc  ille  profecturus  esset  gubernator  illius  insulae. 
His  promissis  et  aliis  rebus  peractis,  Sanctius  Pansa,  quia  sic  agricola  vocabatur,  uxorem 
suam  et  liberos  reliquit  et  functus  est  munere  armigeri  apud  oppidanum  suum. 

Tunc  dominus  Quixotus  statuit  pecuniam  quaerere  et  sic  vendidit  nonnulla, 
pignoravit  alia,  fere  omnia  parvi  fecit  et  ad  copiam  argenti  cuiusdam  ponderis 
pervenit.  Etiam  parvum  scutum  petivit  mutuatum  ab  amico  suo.  Interea  fractam 
cassidem  reparavit  ut  melius  ille  potuit.  Tunc  ille  nuntium  dedit  armigero  suo  Sanctio 
de  die  et  hora,  qua  iter  incipere  volebat,  ita  ut  sese  pararet  cum  omnibus  rebus 
opportunis  ad  viam.  Praesertim  iussit  ei  ut  clitellas  secum  duceret.  Ille  autem 

respondit  se  eas  adducturum  esse  et  eodem  modo  asinum  ducturum,  quia  non  valebat 
longa  itinera  pedibus  facere.  Parum  cogitavit  dominus  Quixotus  de  asino,  utrum 
meminerit  cuiusdam  equitis  itinerantis,  qui  secum  armigerum  cum  asino  reapse 
duceret  necne,  sed  nullius  meminerat,  quare  accedit  eum  ducturum  esse  sub 
condicione  permutandi  asinum  pro  quodam  equo  cuiusdam  imprudentis  equitis  quem 
inveniret.  Etiam  provisionem  subucularum  et  aliarum  rerum  fecit  secundum  consilium 
illius  cauponis.  Sanctius  autem,  his  rebus  peractis,  et  nemini  valedicendo  domi, 
nempe  nec  liberis  nec  uxori,  et  ex  sua  parte  dominus  Quixotus  nec  herae  domus  nec 
nepti  suae  valedixit,  et  nocte  et,  nemine  vidente,  ex  loco  eorum  profecti  sunt.  Quo 
tempore  deambulaverunt  et  tam  multum  ut  ad  diluculum  certiores  essent  neminem 
eos  inventuros  esse,  quamvis  eos  quaererent. 

Sanctius  Pansa  super  asinum  sedebat  tamquam  patriarcha  cum  suis  clitellis  atque 
utre  vini  et  magno  desiderio  in  corde  perveniendi  ad  munus  gubernatoris  cuiusdam 
insulae  quam  dominus  eius  ei  pollicitus  erat.  Dominus  Quixotus  eumdem  cursum  et 
viam  accepit  quam  primo  itinere,  scilicet  versus  campum  Mentissae  (Montiel)  et  tunc 
temporis  iter  faciebat  minori  difficultate  quam  antea,  quia  erat  hora  diluculi  et  radii 
solis  obliqui  veniebant  quare  non  molesti  erant.  Tunc  Sanctius  Pansa  suo  domino  dixit: 

-Videas,  domine  eques  itinerans,  ne  obliviscaris  huius  insulae  quam  mihi 
pollicitus  es;  quia  ego  eam  bene  administrabo,  quamvis  magna  sit. 

Cui  dominus  Quixotus  respondit: 

-Debes  scire,  Sancti  Pansa  amice,  consuetudinem  valde  usitatam  fuisse  apud  veteres 
equites  itinerantes  faciendi  armigeros  suos  gubernatores  insularum  sive  regnorum ,  quae 
lucrabantur  et  ex  hoc  egomet  statuo  me  hanc  opportunam  consuetudinem  sequi  velle; 
immo  illos  superare  volo,  quia  plerumque  illi  exspectabant  armigeros  provectos  in  aetate 
esse  et  cum  valde  senes  essent  et  non  bene  officio  fungerentur,  post  dies  difficiles  et 
noctes  non  bonas,  dabant  eis  titulum  comitis  sive  marchionis  cuiusdam  vallis  vel 
provinciae  et  non  tam  magni  momenti;  sed  si  tu  vivis  et  etiam  ego,  fortasse  intra  sex 
dies  lucrabor  tale  regnum  quod  alia  adhaerentia  habeat,  quae  tibi  apta  sint  ad  dandam 
tibi  coronam  regiam.  Et  hoc  non  mirum  est,  quia  sunt  res  gestae,  quae  talibus  equitibus 
accidunt  per  modos  inenarrabiles,  quoniam  numquam  eos  viderunt  nec  de  eis 
cogitaverunt  et  faciliter  possem  tibi  dare  pius  quam  tibi  pollicitus  sum. 

-Tunc  -respondit  Sanctius  Pansa-,  si  essem  rex  hoc  miro  modo  secundum  quod 
tu  dicis,  uxor  mea  (litt.  mi  oislo)  Ioanna  Guti6rrez  saltem  esset  regina  et  liberi  mei 
principes  regni. 

-Quis  de  hoc  dubitat?  -respondit  dominus  Quixotus. 

-Ego  quidem  dubito  -obiecit  Sanctius  Pansa-,  quia  secundum  me,  quamvis  Deus  regna 
super  terram  plueret  nullum  bene  accommodaret  super  caput  Mariae  Guti6rrez.  Scito, 
domine,  eam  non  bene  adaptari  ad  munus  reginae;  melius  erit  ut  sit  comitissa,  Deo  iuvante. 

-Commenda  haec  omnia  ad  providentiam  Dei,  Sancti  -respondit  dominus 
Quixotus-,  ille  autem  dabit  cuicumque  quod  magis  opportunum  sit;  et  nullo  modo 
minuas  tuum  animum  ad  accipiendum  quod  non  perveniat  saltem  ad  munus 
gubernatoris. 

-Minime,  domine  -respondit  Sanctius-,  et  praesertim  cum  sit  mihi  dominus  vir 
tam  magnus  qualis  tu  es,  qui  mihi  dabis  quod  bene  possim  perficere  et  adimplere. 

Capitulum  8.  De  optimo  successu  quo  strenuus  dominus 
Quixotus  teterrimas  ac  numquam  excogitatas  res  gestas  molarum 
venti  perficit  cum  aliis  factis,  quae  feliciter  memoranda  sunt 


Tunc  temporis,  animadverterunt  triginta  sive  quadraginta  molas  venti,  quae  in  illo 
agro  inveniebantur  et,  ubi  primum  eas  viderit,  dominus  Quixotus  dixit  armigero  suo: 

-Fortuna  ducit  res  nostras  melius  quam  nostra  propria  desideria.  Nonne  vides 
ibi,  amice  Sancti  Pansa,  triginta  vel  immo  plures  immanes  gigantes  cum  quibus 
proelium  inibo  eosque  cunctos  occidam,  ex  quibus  praedis  incipiemus  lucrari,  nam 
haec  pugna  magnum  obsequium  erit  Deo,  scilicet  semen  perversum  eradicare  e 
superficie  totius  terrae. 

-Ubinam  gentium  sunt  gigantes?  -dixit  Sanctius  Pansa. 

-Illi  quos  ibi  vides  -respondit  dominus  eius-  cum  longissimis  bracchiis,  quae 
solent  fere  ad  duas  leucas  pervenire. 

-Caveas,  quaeso  -respondit  Sanctius-,  nam  illi  qui  ibi  videntur  non  sunt  gigantes, 
sed  molae  venti  et,  quae  videntur  bracchia,  non  sunt  nisi  radii  velorum,  ope  quorum 
rotant  et  movent  molam  asinariam. 

-Mihi  videtur -respondit  dominus  Quixotus-  te  non  intelligere  de  his  rebus  gestis; 
illi  sunt  vere  gigantes  et  si  times,  recede  seorsum  atque  incipias  orare  dum  egomet 
proelium  teterrimum  atque  inaequale  cum  eis  inibo. 

Ille  autem,  his  verbis  prolatis,  Rocinantem  incitavit  calcaribus,  vocibus  armigeri 
spretis,  quibus  Sanctius  eum  rogabat  ut  animadverteret  eos  non  esse  gigantes,  sed 
molas  venti  in  quas  ipse  impetum  facturus  erat.  Tamen  ipse  taliter  putabat  eos 
gigantes  esse  ut  nullo  modo  voces  armigeri  Sanctii  audiret  nec  immo  videbat,  quamvis 
vere  appropinquaret  ad  eos,  sed  magnis  vocibus  clamabat  dicens: 

-Nolite  aufugere,  ignavae  atque  abiectae  creaturae,  quia  solus  eques  sum  ego, 
qui  impetum  in  vos  facit. 

Hoc  tempore  ventus  incipit  perflare  et  magna  vela  molarum  inceperunt  moveri 
et,  his  rebus  conspectis,  dominus  Quixotus  dixit: 

-Quamvis  plura  bracchia  moveatis  quam  gigas  Briareus  retribuetis  mihi. 

Et  cum  haec  dixit,  commendavit  se  ipsum  toto  corde  dominae  suae  Dulcineae, 
impetrans  ab  ea  auxilium  in  illa  occasione  et  coopertus  scuto  et  habens  lanceam 
inclinatam,  impetum  fecit  cursu  veloci  Rocinantis  et  ictum  efficit  in  primam  molam 
venti,  quae  coram  eo  erat  et  lanceam  in  velum  illius  molae  immisit,  sed  ventus  eam 
evolvit  et  tanto  robore  ut  lanceam  frangeret  et  eodem  tempore  etiam  equum  et  equitem 
male  per  agrum  rotantes  eiecit.  Sanctius  Pansa  cum  suo  asino  ad  eum  adiuvandum 
celeriter  accurrit,  sed  cum  ad  eum  venit,  ille  non  potuit  moveri  propter  magnum 
ictum,  quem  ei  Rocinans  dedit. 

-Deus  meus!  -dixit  Sanctius-  Nonne  dixi  tibi  ut  bene  inspiceres  quid  faciendum 
esset  et  etiam  eos  non  esse  gigantes,  sed  molas  venti,  et  haec  non  poterat  ignorare 
nisi  qui  alia  tam  diversa  in  capite  haberet? 

-Tace,  Sancti  amice  -respondit  dominus  Quixotus-;  nam  res  belli  plus  quam  aliae 

subjectae  sunt  ad  continuam  mutationem;  praesertim,  et  credo  hoc  ita  esse,  quia  ille 
sapiens  Freston,  qui  habitaculum  et  libros  abstulit  a  me,  nunc  mutavit  gigantes  in 
molas  venti  ad  gloriam  victoriae  meae  auferendam:  talem  enim  inimicitiam  in  me 
habet,  sed  ad  finem  artes  maleficae  illius  parum  poterunt  contra  virtutem  gladii  mei. 

-Deus  providebit  -dixit  Sanctius  Pansa. 

Et  adiuvavit  eum  ad  ascendendum  denuo  in  Rocinantem,  qui  fere  fractus  ictu 
erat.  Et  colloquentes  de  his  rebus  gestis  prosecuti  sunt  iter  eorum  ad  Portum  Lapice, 
quia  ibi  secundum  dominum  Quixotum  fieri  non  poterat,  nisi  multas  ac  diversas  res 
gestas  invenire,  propterea  quod  multi  erant  qui  ibi  iter  faciebant.  Tamen  ille  valde 
moestus  erat,  quia  egebat  lancea  et  sic  suo  armigero  dixit: 

-Memini  me  legisse  de  quodam  equite  hispano,  qui  vocabatur  Didacus  (Diego) 
Perez  de  Vargas,  cui  in  quodam  proelio  gladius  eius  fractus  est,  eum  ex  alta  quercu 
magnum  ramum  scidisse,  quo  talia  illo  die  fecit  et  tam  multos  mauros  contudisse  ut 
ei  darent  nomen  Vargas  et  Machuca  ex  illo  die  in  posterum.  Et  hoc  tibi  dixi  quia  ex 
prima  quercu  sive  robore  quod  inveniam  scindam  ramum  tam  bonum  ut  illum  et 
tales  praeclaras  res  gestas  faciam  ut  habeas  gloriam  videndi  eas  tamquam  testis  harum 
rerum,  quae  difficiles  creditu  erunt. 

-Sic  Deus  adiuvet  nos  -dixit  Sanctius-;  ego  credo  omnia  sic  ut  tu  dicis,  sed  sedeas 
erectior,  quaeso,  quia  mihi  videtur  te  inclinari  nimis  ad  latus  et  forte  hoc  erit  propter 
magnum  ictum  acceptum. 

-Hoc  verum  est  -respondit  dominus  Quixotus-;  et  si  non  tantum  lamentor 
adversam  fortunam  est,  quia  non  oportet  ut  equites  itinerantes  lamententur  ex 
vulneribus  acceptis  et  hoc  quamvis  viscera  eius  exeant  foras. 

-Cum  hoc  ita  sit,  nihil  est  mihi  ad  obiiciendum  -respondit  Sanctius-;  sed  bene  Deus 
scit  me  gaudere  si  lamenteris  cum  aliquid  afficiat  tibi  dolore.  Quoad  me  dicam  egomet 
lamentabor  ad  minimum  dolorem  si  vere  licet  armigeros  equitum  itinerantium  lamentari. 

Dominus  Quixotus  prosecutus  est  risu  simplicitatem  animi  armigeri  sui;  et  sic 
expressit  eum  posse  lamentari  cum  vellet  et  ut  vellet,  invite  vel  libenter;  nam  hucusque 
nihil  e  contrario  legerat  in  ordinatione  equitatus.  Sanctius  dixit  ei  horam  comedendi 
appropinquare.  Dominus  eius  autem  ei  respondit  se  nondum  velle  edere,  sed  ille  poterat 
manducare  cum  vellet.  Sanctius,  hac  venia  concessa,  sedit  supra  iumentum  suum  quam 
melius  potuit  et  ex  sarcinis  extraxit  res,  quas  antea  ibi  introduxerat,  et  sic  incepit  edere 
dum  iter  faciebat  a  tergo  domini  sui  et  quidem  lentiter;  aliquando  utrem  extollebat  in 
altum  tam  magno  gaudio  sui  animi  ut  bene  cauponarius  cuiusdam  tabernae  vinariae 
urbis  Malacae  (M&laga)  ei  invidere  posset.  Et,  cum  vinum  hoc  modo  biberet,  oblitus 
est  omnino  ullius  promissionis  domini  sui,  nec  ullus  labor  erat  ei,  sed  magna  quies 
quaerendo  res  gestas,  quamvis  hae  nimis  periculosae  essent. 

Tum  demum  pernoctaverunt  inter  arbores  ex  quadam  earum  dominus  Quixotus 
ramum  siccum  scidit,  qui  potuit  ei  esse  pro  lancea,  cui  ferrum  ex  illa  fracta  lancea 
bene  adaptavit.  Dominus  Quixotus  per  totam  noctem  non  dormivit  cogitando  de  domina 
sua  Dulcinea,  ad  imitationem  faciendam  rerum,  quae  legerat  in  suis  libris  cum  equites 
pernoctarent  insomnes  in  silvis  et  desertis,  cogitantes  de  dominabus  eorum.  Non  hoc 
modo  Sanctius  Pansa  pernoctavit,  quia  cum  haberet  stomachum  plenum  et  non  certe 
aqua  insulsa,  uno  somno  totam  noctem  transivit  et  difficulter  expergefactus  esset  nisi 

dominus  eius  eum  suscitaret,  cum  radii  solis  in  vultum  eius  dabant  ac  voces  avium 
hilares  laetaeque  adventum  novi  diei  salutabant.  Surgens  utrem  vini  accepit  et  eum 
flaccidiorem  invenit  quam  nocte  praecedenti,  quare  cor  suum  afflictum  fuit,  quia  putavit 
non  tam  facile  hoc  soluturum.  Dominus  Quixotus  noluit  ientaculum  edere  nam  ille, 
ut  dictum  est,  sustentabatur  cogitationibus  succulentis.  Denuo  ambo  prosecuti  sunt  iter 
ad  Portum  Lapice  et  circa  horam  tertiam  illius  diei  iam  eum  viderunt. 

-Hic  -inquit  cum  eum  vidit  dominus  Quixotus-  possumus  manus  usque  ad 
cubitum  introducere  in  rebus  quae  res  gestae  nuncupantur.  Sed  animadverte,  quamvis 
videas  me  in  maximis  periculis  huius  mundi,  noli  accipere  gladium  tuum  ad  me 
defendendum  nisi  videas  offensores  mei  esse  plebem  minutam  sive  plebeculam,  tunc 
bene  potes  me  iuvare;  sed  si  equites  sunt  nullo  modo  licet  tibi  nec  permittitur  propter 
leges  equitatus  ut  adiuves  me  donec  sis  eques  ordinatus. 

-Profecto,  domine  -respondit  Sanctius-,  tibi  oboediam  in  his  omnibus  rebus; 
praesertim  quia  egomet  pacificus  sum  et  inimicus  rixarum  ac  stridoris  dentium. 
Tamen  quod  attinet  ad  propriam  defensionem  meam  non  tantum  curabo  de  his 
legibus,  quia  et  divinae  et  humanae  permittunt  unicuique  sese  defendere  contra 
omnem  iniuriam. 

-Nulla  obiectio  est  ex  parte  mea  -respondit  dominus  Quixotus-;  sed  quatenus 
ad  me  adiuvandum  contra  equites  oportet  te  impetum  tuum  naturalem  continere. 

-Ego  dico  me  sic  facturum  esse  -respondit  Sanctius-  et  hoc  praeceptum  servabo 
tam  bene  quam  diem  dominicum. 

Cum  colloquerentur  de  his  argumentis,  en  apparuerunt  in  via  duo  monachi 
congregationis  Sancti  Benedicti,  super  dromedarios,  scilicet  super  duas  parvas  mulas, 
ope  quarum  iter  faciebant.  Protectiones  viae  ante  oculos  ferebant  et  etiam  umbellas. 
A  tergo  eorum  veniebat  carpentum  et  quattuor  vel  quinque  equites,  qui  id 
comitabantur  et  duo  pedisequi.  In  carpento  domina  vasconica  erat  quae  Hispalim 
(Sevilla)  petebat,  ubi  maritus  eius  ad  Indias  iter  facturus  erat  cum  munere  valde 
honorabili.  Monachi  autem  eam  non  comitabantur,  quamvis  idem  iter  facerent  et 
simul  atque  eos  vidit  dominus  Quixotus  dixit  suo  armigero: 

-Ni  fallor  hic  erunt  res  gestae  celeberrimae,  quae  numquam  visae  sunt;  nam  moles 
nigrae  ille  quae  apparent  incantatores  sunt,  qui  quamdam  principessam  in  illo 
carpento  sequestraverunt  et  vere  oportet  hanc  iniuriam  totis  meis  viribus  reparare. 

-Peius  erit  hoc  quam  molae  venti  -inquit  Sanctius-.  Videas,  quaeso,  domine, 
eos  monachos  congregationis  Sancti  Benedicti  esse  et  carpentum  etiam  erit  cuiusdam 
viatoris.  Videas  bene  quid  facias  ne  diabolus  te  decipiat. 

-Quoties  dixi  tibi,  Sancti  -respondit  dominus  Quixotus-,  parum  te  cognoscere 
de  hoc  genere  rerum  gestarum?  Quod  tibi  dico  verum  est  et  nunc  tuis  propriis  oculis 
videbis. 

Ille  autem,  his  verbis  prolatis,  ultra  progressus  est  et  stetit  in  media  via,  qua 
monachi  veniebant  et  cum  propius  pervenirent  et  ipse  putavit  eos  vocem  eius  audire 
magna  voce  dixit  eis: 

-Gens  diabolica  atque  immanis,  relinquite  statim  altas  principessas  quas  in 
carpento  abreptas  invite  adducitis,  aliter  disponite  ad  rapidam  mortem  accipiendam 
pro  punitione  vestri  pessimi  facinoris. 

Monachi  illi  laxaverunt  habenas  et  valde  mirati  sunt  de  figura  domini  Quixoti 
et  de  argumentis  eius,  quibus  responderunt: 

-Domine  eques,  nos  nullo  modo  sumus  diabolici  nec  immanes,  sed  duo  monachi 
religiosi  Sancti  Benedicti,  qui  iter  nostrum  facimus  et  hoc  modo  nescimus  utrum  in 
hoc  carpento  veniat  quaedam  principessa  invita  necne. 

-Verba  melliflua  mihi  omnino  non  prosunt,  quia  iam  cognosco  vos,  plebecula 
infamis  -dixit  dominus  Quixotus. 

Et,  nulla  responsione  exspectata,  incitavit  Rocinantem  calcaribus  et  lancea  inclinata 
impetum  in  primum  monachum  fecit  et  quidem  tanto  robore  et  tanta  virtute  ac  si 
monachus  non  se  proiecisset  de  mula  deorsum,  ipse  eum  invitum  ad  terram  everteret 
et  quidem  vulneratum  sive  mortuum.  Alter  religiosus,  qui  vidit  quomodo  socium  suum 
tractabant,  mulam  suam  calcaribus  incitavit  et  per  campum  velocior  ipso  vento  cucurrit. 

Sanctius  Pansa,  cum  vidit  monachum  per  terram,  de  asino  suo  festinanter 
descendit  et  ad  eum  venit  et  incepit  vestem  ab  eo  auferre.  Tunc  duo  pedisequi 
monachorum  venerunt  et  eum  interrogaverunt  quare  monachum  derubaret.  Sanctius 
respondit  eis  dicens  hoc  ad  eum  pertinere,  quia  erat  praeda  legitima  illius  proelii, 
quod  dominus  Quixotus  vicerat.  Illi  pedisequi  nihil  sciebant  de  facetiis  eius  nec  quid 
de  illis  proeliis  intellexerunt  et  cum  viderunt  dominum  Quixotum  removeri  ab  illo 
loco,  loquentem  cum  iis  qui  in  carpento  erant,  in  Sanctium  impetum  fecerunt  et  eum 
per  terram  eiecerunt  nec  capillum  barbae  reliquerunt  et  calcitraverunt  in  eum,  qui 
erat  in  terra  absque  halitu  atque  inanimis  ac  nullo  sensu  mansit.  Monachus  autem 
timidus,  ignavus  ac  pallidus  vultu,  nulla  mora  elapsa,  in  mulam  ascendit  quam 
incitavit  calcaribus  post  socium  suum,  qui  eum  exspectabat  et  mirabatur  de  illis  rebus 
gestis,  sed  noluerunt  finem  earum  inspicere  atque  iter  fecerunt  et  signum  crucis 
tamquam  si  diabolum  a  tergo  secum  ferrent. 

Dominus  Quixotus  loquebatur,  ut  iam  dictum  est,  cum  domina  carpenti  dicens  ei: 

-O  formosissima  domina  mea,  nunc  potes  facere  quidquid  velis  secundum  tuam 
voluntatem,  quia  superbia  tuorum  raptorum  iacet  victa  per  terram  propter  virtutem 
bracchii  mei.  Et  ne  ignores  nomen  illius  qui  te  liberavit,  scito  me  esse  dominum  Quixotum 
a  Manica,  equitem  itinerantem  pericula  facientem  et  etiam  captivum  amoribus 
pulcherrimae  dominae  Dulcineae  a  Toboso,  quae  nemini  est  secunda.  Et  propter 
beneficium  a  me  accepto  tantummodo  oportet  ut  revertaris  ad  urbem  Toboso  in  conspectu 
huius  dominae,  cui  mea  ex  parte  enarrabis  quae  feci  propter  tuam  libertatem. 

Armiger  quidam  exaudiebat  haec  omnia,  quae  dominus  Quixotus  dicebat,  et  ille 
comitabatur  eos,  qui  in  carpento  erant,  et  ipse  vasconicus  erat;  et  cum  vidit  eum 
non  permittere  carpentum  ulterius  procedere,  sed  dicebat  reversurum  esse  ad  pagum 
Toboso  dominum  Quixottim  petivit  et  lanceam  suam  apprehendit  et  loquendo  male 
hispanice  et  peius  sua  lingua  vasconica  dixit: 

-Vade,  eques  et  male  vadas,  per  Deum  qui  me  creavit  si  carpentum  non  relinquis 
sic  occides  te  tamquam  hic  est  vasconicus. 

Dominus  Quixotus  valde  bene  eum  intellexit  et  magna  cum  serenitate  dixit  ei: 

-Si  eques  esses,  ut  non  es  iam  tuam  ignorantiam  atque  insolentiam  punissem, 
maligna  creatura. 

Cui  vasconicus  obiecit: 

-Me  non  equitem  esse?  Deum  iuro  te  tantum  mentiri  sicut  Christianum.  Si 
lanceam  eiicis  et  gladium  accipis  aquam  statim  videbis  quam  ad  felem  portas! 
Vasconicus  per  terram,  fidalgus  per  mare,  fidalgus  per  diabolum  et  vide  te  mentiri 
si  alteram  rem  dicis. 

-Nunc  videbis,  dixit  Agraxes  (Agrajes)  -respondit  dominus  Quixotus. 

Et  lancea  eiecta  in  terram,  accepit  gladium  et  amplexus  est  scutum  et  impetum 
in  vasconicum  fecit  ad  occidendum  eum.  Vasconicus  qui  vidit  eum  ad  se  venire  voluit 
descendere  de  mula  deorsum,  cui  minime  confidebat,  quia  haec  locata  erat  et  non 
nimis  bona,  sed  tantum  gladium  suum  accipere  potuit  et,  propterea  quod  prope 
carpentum  erat,  accepit  pulvinar  pro  scuto.  Tunc  alter  obviam  alteri  venit  tamquam 
si  inimici  mortales  essent.  Reliqui  voluerunt  pacem  eis  imponere,  sed  nullo  modo 
id  facere  potuerunt  et  immo  vasconicus,  sua  lingua  vasconica,  dicebat  tales 
argumentationes  quales  si  non  sinerent  eum  proelium  finire  dominam  suam 
interficeret  et  omnes  qui  id  ab  eo  vetarent.  Domina  carpenti  expavefacta  atque 
admirata  erat  de  his  quae  videbat  atque  iussit  aurigae  carpenti  ut  parum  removeret 
currum  seorsum  et  quamvis  a  longe  esset  intuita  est  pugnam  in  cuius  decursu 
vasconicus  intulit  magnum  ictum  gladii  domino  Quixoto  in  umero  supra  scutum  et 
si  haec  protectio  non  esset  ei  scinderet  eum  usque  ad  medium  corpus.  Dominus 
Quixotus  qui  pondus  illius  ictus  sensit  magna  voce  dixit: 

-O  domina  animae  meae,  Dulcinea,  flos  formositatis,  accurre  ad  hunc  equitem 
qui  ad  adimplendam  magnanimitatem  tuam  in  hac  pessima  condicione  invenitur! 

Et  statim  strinxit  gladium  et  operuit  sese  scuto  atque  impetum  in  vasconicum 
fecit  et  haec  omnia  eodem  tempore  fecit  cum  voluntate  finiendi  has  res  gestas  uno 
ac  magno  ictu  gladii. 

Vasconicus  autem,  qui  sic  vidit  eum  ad  se  venientem,  intellexit  virtutem  eius  et 
etiam  statuit  eadem  facere  quae  dominus  Quixotus  faciebat;  et  sic  eum  exspectavit 
coopertus  pulvinare  quamvis  non  posset  mulam  movere  ad  ullam  partem;  quae  aliter 
lassa  erat  et  nequebat  gressum  ulterius  progredi. 

Dominus  Quixotus  contra  cautum  vasconicum  venit,  habens  gladium  suum  in 
altum  cum  voluntate  occidendi  eum  medio  corpore.  Vasconicus  autem  exspectabat 
eum  eodem  modo  cum  gladio  in  altum  et  protectus  pulvinare  dum  omnes 
circumstantes  timentes  et  pendentes  erant  de  illis  rebus  gestis  et  de  magnis  ictibus, 
quos  illi  sibi  mutuo  minabantur.  Domina  autem  carpenti  et  reliquae  famulae  faciebant 
suffragia  in  cordibus  earum  ad  omnes  imagines  sacras  et  domus  orationis  Hispaniae 
ut  Deus  liberaret  armigerum  suum  et  ipsas  ex  hoc  maximo  periculo  in  quo  erant. 

Sed  adversitas  in  hoc  loco  manet  et  auctor  historiae  huius  pugnae  non  eam  statim 
finivit  et  fuit  ut  casus  pendens,  quare  quaesivit  excusationem  propterea  quod  non 
invenit  alia  scripta  rerum  gestarum  domini  Quixoti  quam  ea  quae  narravit,  quapropter 
veniam  petivit.  Tamen  alter  auctor  huius  operis  nullo  modo  speravit  fore  ut  possent 
oblivioni  mandare  historiam  elaboratam  huiuscemodi  et  non  essent  studiosi  in  illa 
regione  Manica,  quibus  deficerent  documenta,  quae  hunc  clarum  equitem  tractarent 
sive  in  archivis  sive  in  tabulariis,  et  motus  his  cogitationibus  non  desperavit 
inveniendi  finem  huius  placidae  historiae  et,  coelo  iuvante,  hoc  invenit  et  taliter  sicut 
in  secunda  parte  enarrabitur. 

Capitulum  9.  Ubi  concluditur  mirum  proelium  insigni  vasconici 
et  strenui  viri  Manicae 


In  prima  parte  huius  historiae  reliquimus  strenuum  vasconicum  atque  illustrem 
dominum  Quixotum  habentes  gladios  in  altum  ad  percutiendos  duos  teterrimos  ictus, 
quibus  si  vere  scopum  attingerent  ambo  dividerentur  et  scinderentur  deorsum  atque 
aperirentur  tamquam  scindunt  malum  punicum;  tamen  in  illo  dubio  tempore  haec  iucunda 
historia  se  detinuit  et  auctor  illius  non  dixit  nobis  ubi  inveniendum  esset  quod  ei  reliquerat 

Magna  tristitia  affectus  eram,  quia  gaudium  legendi  parumper  mutabatur  in 
displicentiam  propter  cogitationem  non  inveniendi,  secundum  me,  quod  deerat  huic 
narrationi.  Difficulter  mihi  videbatur,  et  praeter  omnem  bonam  consuetudinem,  talem 
equitem  non  habuisse  sapientem,  qui  suas  insolitas  res  gestas  scriberet,  quod  numquam 
defuit  equitibus  itinerantibus  de  his  qui  dicunt  homines  eos  ad  res  gestas  quaerendas 
proficisci;  nam  unusquisque  unum  vel  duos  idoneos  sapientes  habebat,  qui  non  tantum 
res  gestas  eorum  scribebant,  sed  immo  describebant  minimas  cogitationes  eorum  ac 
frustula  quamvis  remotissima  essent;  et  non  decebat  huic  misero  equiti  se  non  habere 
quod  superfuit  Platir  et  aliis  similibus.  Nec  potui  credere  tam  insignem  historiam 
interrumpi  et  mutilari  et  hoc  modo  putavi  culpam  fuisse  de  malignitate  temporis  omnia 
vorantis  et  consumentis,  quod  haec  omnia  ocultavit  et  devoravit. 

Alia  ex  parte  putabam  nonne  inter  libros  eius  inveniebantur  illi  qui  tam  hodierni 
erant  ut  Deceptio  zelotypiae  et  Nymphae  et  Pastores  fluminis  Henares  quapropter  si 
historia  domini  Quixoti  nondum  scripta  erat,  quia  adhuc  nuperrima,  saltem  esset  in 
memoria  oppidanorum  illius  pagi  et  circumvicinorum.  Hae  cogitationes  ducebant  me 
ad  quamdam  confusionem  et  sic  cognoscere  volui  omnem  vitam  necnon  et  miracula 
nostri  illustris  hispani  domini  Quixoti  a  Manica,  quia  erat  lux  et  speculum  equitatus 
totius  Manicae,  et  quidem  primus  qui  nostra  aetate  et  his  temporibus  maximae 
calamitatis  fungebatur  labore  armorum  itinerantiujn  ad  iniurias  sanandas,  ad  viduas 
adiuvandas,  ad  virgines  protegendas,  nempe  illas  quae  inter  flagella  atque  equos 
deambulabant  cum  pondere  suae  virginitatis,  ex  monte  in  montem,  ex  valle  in  vallem 
ne  quis  insolens  vel  rusticus  armatus  ascia  et  galea  sive  immanis  gigas  eas  violaret. 
Tamen  virgo  fuit  in  temporibus  praecedentibus,  quae  ad  octoginta  annos  suae  vitae 
pervenit,  et  nullo  die  sub  eodem  tecto  dormivit,  et  ad  sepulcrum  venit  et  quidem  virgo 
integra  ac  sine  macula,  sicut  mater  quae  eam  peperit.  His  verbis  ostendere  volo  insignem 
dominum  Quixotum  dignum  esse  continuis  laudibus,  quae  etiam  mihi  non  denegandae 
sunt,  propter  laborem  meum  ac  diligentiam  susceptam  quaerendo  finem  huius  iucundae 
historiae.  Tamen  si  coelum,  Fatum  et  Fortuna  non  iuvabunt  me  mundus  non  obtinebit 
hoc  iucundum  oblectamentum  animi,  quo  lector  saltem  per  duas  horas  attente  vacare 
posset  huic  lectioni.  Et  sic  enim  accidit  inventio  huius  rei: 

Quondam  eram  in  vico  urbis  Toleti,  vulgo  Alcana,  et  en  puer  accedit  ad  nonnullas 
veteres  chartas  vendendas  cuidam  mercatori  de  serico  et  egomet,  qui  motus  semper  sum 
studio  legendi,  quamvis  sint  chartae  nullius  momenti,  quae  inveniantur  in  viis, 
propter  hanc  inclinationem  meam  accepi  codicillum,  quem  puer  vendebat  et  vidi  eum 

scriptum  esse  characteribus  arabicis.  Hos  characteres  recognovi,  sed  non  potui  legere, 
tunc  quaesivi  quemdam  mauriscum,  qui  loqueretur  hispanice  sive,  ut  dicebatur, 
aljamiado,  ut  eos  legeret  mihi  et  magna  cum  facilitate  similem  interpretem  inveni, 
et  si  alterum  quaererem,  qui  aliam  linguam  cognosceret  meliorem  ac  vetustiorem 
[ut  puta  hebraicam,  secundum  Angelum  Basanta]  etiam  invenirem.  Denique  fortuna 
ostendit  mihi  quemdam,  cui  exposui  desiderium  meum  et  librum  in  manibus  eius 
obtuli  et  en  ipse,  cum  eum  aperuit,  legit  parumper  in  medio  libro  et  incepit  ridere. 

Ab  eo  quaesivi  ut  diceret  mihi  causam  subitaneam  huius  risus  et  respondit  mihi 
hoc  esse  de  quadam  re  scripta  in  illo  libro  ad  calcem  paginae  pro  adnotatione. 
Flagitavi  ab  eo  ut  diceret  mihi  quid  hoc  esset  et  dum  ridebat  dixit  mihi: 

-Tamquam  dixi  scriptum  est  hoc  ad  calcem:  «Haec  Dulcinea  a  Toboso  de  qua 
toties  in  hac  historia  loquitur,  fertur  habuisse  optimas  manus  ad  salsuram  pernarum 
perficiendam  et  quidem  melius  quam  omnes  aliae  mulieres  in  tota  Manica.» 

Cum  audivi  nomen  «Dulcineae  a  Toboso»  continuo  obstupui  atque  animum 
suspendi,  quia  cogitavi  fortasse  in  his  chartis  paryraceis  esset  historia  domini  Quixoti. 
Affectus  hac  spe  rogavi  ut  statim  legeret  mihi  titulum  inscriptionis  et  eodem  tempore 
faceret  versionem  hispanicam  ex  arabico  originale  et  dixit  hoc  ita  dicere:  Historia 
domini  Quixoti ,  scripta  a  Cide  Hamete  Benengeli  historiographo  arabico .  Tunc 
prudenter  volui  ab  eo  quam  primum  laetitiam  meam  dissimulare  cum  titulus  huius 
libri  ad  aures  meas  pervenit.  Et,  mercatore  de  bombyce  serico  praetermisso,  omnes 
chartas  paryraceas  a  puero  emi  pro  medio  argenteo;  sed  si  ille  reapse  cognovisset 
quam  multi  eas  egomet  facerem  et  quam  multum  eas  concupiscerem,  posset  in  ipsa 
venditione  sex  argenteos  aut  plures  lucrari.  Tunc  una  cum  illo  maurisco  seiunxi  me 
per  claustrum  illius  ecclesiae  cathedralis  et  ab  eo  quaesivi  versionem  hispanicam 
omnium  chartarum,  quae  de  domino  Quixoto  agebant  et  quidem  accuratissime  ac 
fideliter,  nulla  additione  sive  subtractione  adhibita,  pro  qua  versione  obtuli  ei  quidquid 
a  me  ille  posceret.  Tunc  ille  a  me  duo  magna  pondera  [vulgo  arrobas ]  racemorum 
passarum  poposcit  necnon  et  duo  medimna  [vulgo  fanegas]  frumenti  pro  quibus 
pollicitus  est  versionem  integram,  bonam  ac  fidedignam  atque  immo  magna  brevitate. 
Ego  autem  ad  operam  navandam  huius  negotii  et  ad  vitandam  amissionem,  quae 
fieri  posset,  eum  apud  me  adduxi  ita  ut  domi  meae  faceret  versionem,  quam  per 
mensem  et  dimidium  circiter  perficit  et  praecise  hoc  modo  tamquam  hic  ostenditur. 

In  primo  volumine  chartarum  describebatur  proelium  domini  Quixoti  cum 
vasconico  depictum  et  quidem  vividis  coloribus.  Ambo  autem  erant  in  eadem 
positione  ut  iam  narratur  in  historia  eorum,  nempe  habentes  gladios  in  altum  alter 
coopertus  scuto  et  alter  ope  pulvinaris  et  mula  illius  vasconici  a  longe  bene  videbatur 
eam  mulam  locatam  fuisse  propter  vivacitatem  illius  pictae  descriptionis.  Ad  calcem 
vero  vasconici  erat  titulus  qui  dicebat:  Dominus  Sanctius  ab  Azpeitia  et  absque  dubio 
hoc  erat  nomen  eius  et  eodem  modo  ad  calcem  Rocinantis  alter  dicebat:  Dominus 
Quixotus .  Rocinans  depictus  erat  miro  modo  reapse  ut  erat,  longus  et  macer  praeditus 
magna  spina  dorsali  ac  vere  macilentus  quod  aliquo  modo  bene  ad  proprietatem 
nominis  Rocinantis  conveniebat.  Iuxta  eum  stabat  Sanctius  Pansa  qui  capistrum  asini 
manu  tenebat  et  ad  cuius  calcem  alter  titulus  qui  dicebat:  Sanctius  Zancas  et  hoc 
fortasse,  quia  praeditus  esset  magno  ventre,  breve  forma  corporea,  crura  autem  longa 

quamobrem  posuit  et  Pansam  et  Zancas,  quia  haec  historia  eum  aliquando  vocat  his 
duobus  nominibus.  Aliae  parvitates  etiam  animadvertendae  erant,  sed  omnes  erant 
minimi  momenti,  et  pro  nihilo  pertinentes  ad  relationem  huius  verae  historiae,  in 
qua  nulla  adversa  erunt  cum  vera  sint. 

Et  quod  attinet  ad  veritatem  nostrae  historiae  nulla  obiectio  erit  nisi  quia  auctor 
eius  arabicus  erat,  nam  ad  gentes  illius  nationis  pertinet  eos  mendaces  esse;  quamvis 
propterea  quod  tam  inimici  nostri  sint,  oportet  dicere  eos  potius  iudicium  facere  per 
defectum  quam  per  excessum.  Et  quidem  hoc  sic  mihi  videtur,  nam  ubi  ille  potuit 
exarare  calamo  laudes  equitis  tam  optimas,  secundum  me,  eas  silentio  praetermisit: 
quod  male  fecit  et  peius  cogitavit,  quia  historiagraphi  saltem  veritatem  narrare  debent 
et  non  ostendere  se  ullo  affectu  animi  concitatos  esse  nec  propter  lucrum  nec  metum 
nec  odium  nec  affectum  ita  ut  recedant  a  via  veritatis,  quae  est  mater  historiae, 
competitrix  temporum,  servans  res  gestas,  testis  rerum  praeteritarum,  exemplum 
praesentium  et  advertentia  futurarum.  In  hac  historia  scio  invenienda  esse  omnia 
pacifica  desideria  et  si  quid  boni  ei  deficiat  hoc  erit,  procul  dubio,  quia  ipse  auctor 
est  canis  filius  canis  et  non  propter  materiam  de  qua  agitur.  Breviter,  secunda  pars 
illius  versionis  hoc  modo  incipiebat: 

In  altum  levati  erant  acuti  gladii  duorum  equitum  pugnantium,  qui  valde  strenui 
atque  indignati  erant  ac  minas  in  coelos  iactabant  et  etiam  in  terram  atque  in 
profundam  abyssum  et  hoc  praecise  propter  audaciam  ac  procacitatem  eorum. 
Iracundus  vasconicus  autem  primum  ictum  proiecturus  erat  et  quidem  tanto  robore 
ac  furore,  quo  si  gladius  non  mutaret  viam  illo  uno  ictu  satis  esset  ad  hanc  saevam 
pugnam  finiendam  et  etiam  cunctas  res  gestas  nostri  equitis  in  futurum;  sed  bona 
fortuna,  quae  eum  ad  meliora  servabat,  gladium  adversarii  eius  evolvit  et  quamquam 
eum  in  umero  sinistro  vulneravit  nullum  damnum  fecit  quam  exspoliare  partem 
muniminis  illius  lateris  et  quidem  magnam  partem  galeae  et  dimidiam  partem 
auriculae;  et  hoc  modo  ille  ad  terram  proiectus  est  et  quidem  male  vulneratus. 

Adiuvet  me  Deus!  quis  enim  accurate  enarraret  furiam  quae  in  cor  nostri  equitis 
Manicae  introivit  cum  vidit  ut  hoc  modo  eum  tractarent!  Nil  amplius  dicatur  quia 
ille  denuo  surrexit  super  sustentacula  pedum  et  apprehendens  gladium  duabus  suis 
manibus  impetum  in  vasconicum  fecit  et  pulvinar  et  caput  eius  attigit  et  non  tam 
bona  protectio  ei  fuit  quia,  tamquam  si  mons  super  eum  caderet,  ille  incepit 
sanguinem  effundere  per  nares,  per  os  et  per  aures  et  fere  de  mula  deorsum  cecidit 
nisi  collum  eius  amplexus  esset;  sed  pedes  extra  sustentacula  mulae  extraxit  et 
bracchia  sua  laxavit  et  eodem  tempore  mula  a  teterrimo  ictu  expavefacta  cursum 
per  campum  inchoavit  et  post  aliquos  gressus  dominum  suum  in  terram  proiecit. 

Dominus  Quixotus  inspexit  eum  magna  animi  serenitate  et  cum  vidit  eum  ab 
equo  deorsum  cadere  statim  ad  eum  pervenit  et  gladium  in  oculos  posuit  ad 
deditionem  eius  faciendam  aliter  caput  eius  amputaret.  Vasconicus  omnino  perturbatus 
erat  et  non  potuit  ei  verbum  respondere  et  male  ei  evenerat  si  dominae  illius  carpenti, 
quae  magno  languore  pugnam  spectabant  ne  quaererent  a  domino  Quixoto  veniam 
ut  parceret  vitam  armigero.  Quibus  verbis  dominus  Quixotus  praeditus  magna 
serenitate  et  gravitate  dixit: 

-Profecto,  formosae  dominae,  laetus  sum  faciendi  quod  a  me  quaeritis,  sed  sub 

condicione,  et  haec  est  ut  eques  iste  polliceatur  iter  facere  ad  Toboso  ante  conspectum 
dominae  Dulcineae  ex  parte  mea  ita  ut  illa  cum  eo  ad  nutum  suum  faciat. 

Afflictae  ac  terrefactae  dominae  acceperunt  omnes  illas  condiciones  domini 
Quixoti  et  non  multum  de  eis  curarunt,  sed  vere  pollicitae  sunt  armigerum  facturum 
esse  quaecumque  dominus  Quixotus  ab  eo  requireret,  quamvis  nec  immo  scirent 
quaenam  haec  domina  Dulcinea  esset. 

-His  promissis  acceptis,  nullum  damnum  afferam  ei  -inquit-  quamvis  ipse  id 
mereatur. 


Capitulum  10.  De  faceto  colloquio  quod  accidit  inter  dominum 
Quixotum  et  Sanctium  Pansam  armigerum  eius 


Iam  Sanctius  Pansa  vexatus  a  famulis  monachorum  surrexit,  pugna  domini  eius 
spectata,  et  Deum  in  suo  corde  rogavit  ut  ei  victoriam  daret  ex  qua  insulam  obtineret 
qua  fieret  gubernator,  secundum  quod  dominus  Quixotus  ei  pollicitus  erat.  Pugna 
finita,  cum  vidit  dominum  suum  ascendentem  in  Rocinantem  ad  eum  venit  et  quidem 
ad  sustentaculum  pedum  tenendum,  sed  antea  quam  ille  ascenderet  flexit  genua  ad 
terram  et  apprehendens  manum  illius  quam  osculatus  est  et  tunc  ei  dixit: 

-Dignare,  quaeso,  domine  Quixote,  mihi  gubernationem  illius  insulae  tribuere 
quam  ope  huius  teterrimi  proelii  lucratus  es;  et  quamvis  magna  in  extremis  sit  credo 
me  eam  tam  bene  gubernare  posse  tamquam  quispiam  qui  in  hoc  mundo  alias  insulas 
umquam  gubernaret. 

Cui  dominus  Quixotus  respondit  dicens: 

-Animadverte,  Sancti  frater,  has  res  gestas  atque  alias  similes  eis  non  esse  de 
factis  insularum,  sed  tantum  de  pugnis,  quae  in  bifurcationibus  viarum  accidunt, 
quibus  nemo  lucratur  insulam,  sed  tantum  fracturam  capitis  sive  amissionem 
cuiusdam  auriculae.  Sustine  patienter,  nam  res  gestae  evenient  nobis,  quibus  non 
tantum  te  faciam  gubernatorem,  sed  immo  magis  forsitan. 

Magnopere  Sanctius  ei  gratias  egit  et  denuo  manum  eius  osculatus  est  et  immo 
vestem  loricae  atque  adiuvavit  eum  ad  ascendendum  in  Rocinantem.  Ille  autem  in 
asinum  ascendit  et  dominum  suum  secutus  est,  qui  intulit  gressus  et  nemini  valedixit 
nec  locutus  est  cum  hominibus  illius  carpenti  et  hoc  modo  intravit  in  silvam,  quae 
prope  erat.  Sanctius  eum  sequebatur  cursu  celeri  sui  iumenti,  sed  Rocinans  festinabat 
tam  multum  ad  iter  faciendum  et  praecedebat  Sanctio,  quare  hic  dominum  suum 
vocavit  ut  exspectaret  eum.  Sic  fecit  dominus  Quixotus  retinens  habenas  Rocinantis, 
donec  armiger  eius  lassus  de  via  ad  eum  pervenit,  et  tunc  ei  dixit: 

-Mihi  videtur  bonum  esse  ad  quamdam  ecclesiam  nos  recedere;  nam  homo  cum 
quo  pugnavisti  male  vulneratus  est  et  fortasse  nuntium  dabunt  Sodalitati  Sanctae 
Fraternitatis  et  venient  ad  apprehendendos  nos  et  profecto  ante  quam  ex  carcerc 
exeamus  noxias  habebimus. 

-Tace  -inquit  dominus  Quixotus-.  Unde  vidisti  aut  quando  enim  legisti  equitem 
ii  morantem  ad  tribunal  iustitiae  pervenisse  quamvis  tam  multa  homicidia  patravisset? 

Quid  scio  ego  de  homunculis  -respondit  Sanctius-  nec  in  vita  mea  unum  vidi; 
imnen  tantummodo  scio  Sanctam  Fraternitatem  curare  de  his,  qui  in  agro  pugnant, 
snl  alias  res  nolo  tractare. 

Ne  timeas,  amice  -respondit  dominus  Quixotus-;  ego  te  extollam  ex  manibus 

•  Imldcorum  et  ideo  facilius  ex  manibus  Sanctae  Fraternitatis.  Sed  dicas  mihi,  num 
vidisti  umquam  equitem  magis  strenuum  quam  me  in  toto  orbe  terrarum?  Num  in 
historiis  legisti  alium,  qui  maiorem  impetum  faceret  ad  proiiciendum,  maiorem 
perseverantiam  in  animo  haberet  et  maiorem  dexteritatem  ad  vulnerandum  et  quidem 
mmorem  sollertiam  ad  evolvendum? 

Ut  verum  dicam  -respondit  Sanctius-  nullam  historiam  legi,  quia  nescio  legere 
ih  r  scribere,  sed  tantum  dicam  me  numquam  servivisse  domino  audaciori  te  in 
omnibus  diebus  vitae  meae  et  placeat  Deo  ut  propter  has  audacias  ne  perveniamus 

•  liionam  dixi.  Et  quod  a  te  quaero  tantum  est  ut  de  teipso  cures,  quia  ex  illa  auricula 
nimis  sanguis  fluit  et  hic  est  mihi  medicamentum  nempe  fascia  atque  unguentum 

•  mididum  in  clitellis  meis. 

I  laec  omnia  praetermittere  possem  -dixit  dominus  Quixotus-  si  meminerim 
laciendi  lagoenam  illius  balsami  Fierabrae  (Fierabras),  quia  gutta  ipsius  omnes 
medicinas  superat  et  moram  temporis  vitarem. 

Quaenam  lagoena  et  quidnam  balsamum  est  hoc?  -dixit  Sanctius  Pansa. 

1  !oc  est  quoddam  balsamum  -respondit  dominus  Quixotus-  cuius  formulam 
inididi  memoriae,  vi  cuius  non  est  timenda  mors  nec  est  quaestio  moriendi  ex  quodam 
vulnere.  Et  cum  ego  id  faciam  et  tibi  dem,  tu  tantummodo  debes  mihi  dare  cum 
videas  me  scissum  in  quodam  proelio  per  medium  corpus  (quod  aliquando  accidit), 

•  i  «lebes  colligere  partem  scissam  corporis,  quae  ad  terram  ceciderit,  ante  quam 
•ninguis  coagularetur  atque  accurate  super  aliam  partem  adaptare,  quae  in  sella  equi 
mmtscrit,  ita  ut  bene  altera  pars  iuste  ad  alteram  partem  conveniat.  Tunc  dabis  mihi 
•id  bibendum  duos  haustus  huius  balsami,  quod  dixi  tibi,  et  videbis  me  statim  sanum 
» *«*r  tamquam  vegetum  malum  persicum. 

( 'um  hoc  ita  sit  -dixit  Sanctius-  hic  et  nunc  a  gubernatione  illius  insulae 
* •  iiuril io  ct  pro  renumeratione  mei  longi  et  boni  famulatus  quaeso  ut  des  mihi  illam 
(Miimilam  medicinalem  huius  inauditi  balsami  sive  elixir  ex  quo  uncia  plus  quam 
duobus  argenteis  aestimabitur  et  nihil  amplius  necesse  est  mihi  ad  hanc  vitam 
inulucendam  cum  honestate  et  quiete.  Sed  etiam  oportet  scire  quanti  erit  praeparatio 
huius  balsami. 

( ‘um  minus  ex  tribus  argenteis  plus  quam  tres  sextarios  [vulgo  azumbres]  possunt 
lui  nr  respondit  dominus  Quixotus. 

Me  miserum!  -obierit  Sanctius-  et  quid  exspectas  ad  id  faciendum  et  docendum 
ih»  quomodo  id  faciam? 

l  uce,  amice  -respondit  dominus  Quixotus-,  quia  maiora  arcana  volo  te  docere  et 
qiihlrm  maiora  beneficia  tibi  facere,  sed  nunc  oportet  curare  meam  auriculam,  quia 
dnlri  plus  quam  quod  vellem. 

Numiius  extraxit  ex  clitellis  fasciam  atque  unguentum. 

Sed  cum  dominus  Quixotus  galeam  fractam  vidit  credidit  se  amentem  fieri  et 
posuit  manum  super  gladium  et  porrexit  oculos  in  coelum  et  dixit: 

-Iuro  Creatori  omnium  rerum  et  per  quattuor  sancta  Evangelia,  ubi  textus  integer 
et  quidem  ampliore  scriptione  continetur,  me  operam  navare  in  vita  mea  ut  fecit 
marchio  Mantuae  cum  iusiurandum  fecerat  ad  vindicandam  mortem  sobrini  sui 
Valdovini,  scilicet  non  accumbere  mensae  ad  panem  edendum  nec  cum  sua  uxore 
iacere  atque  alias  res  quarum  nunc  non  memini,  sed  quas  hic  et  nunc  ut  dictas  habeo 
donec  faciam  ultionem  illius,  qui  talem  iniuriam  mihi  fecit. 

Cum  Sanctius  haec  audivit  dixit  ei: 

-Animadverte,  domine  Quixote,  si  talis  eques  adimplevit  quod  imperatum  est 
ei,  nempe  ut  veniat  ad  conspectum  dominae  Dulcineae  quidem  non  merebitur  aliam 
poenam  quin  aliud  delictum  committeret. 

-Optime  locutus  es  et  recte  diiudicasti  -respondit  dominus  Quixotus-  propterea 
iusiurandum  meum  omnino  rescindo,  quatenus  ad  vindictam  faciendam,  sed  ad  alias 
res  id  affirmo  quoad  vitam  sicut  dixi  usque  ad  tempus,  quo  aliam  galeam  et  tam 
bonam  quam  meam  a  quocumque  equite  obtineam.  Et  ne  credas,  Sancti,  hanc  rem 
esse  nullius  momenti,  nam  hae  fuerunt  res  gestae,  quae  acciderunt  de  galea  Mambrini 
et  quae  tam  adversae  fuerunt  Sacripanti. 

-Secundum  me,  mitte  hoc  iusiurandum  ad  diabolum,  domine  -obierit  Sanctius-; 
quia  sunt  contra  valetudinem  tuam  et  adversus  conscientiam.  Quid  facturi  erimus  si 
per  multos  dies  non  inveniemus  virum  praeditum  hac  galea?  Quid  tunc  faciendum 
erit?  Num  iusiurandum  adimplendum  est,  quamvis  tam  multae  molestiae  et 
incommoda  sint,  tamquam  accumbere  indutus  veste  sive  non  dormire  in  ullo  pago 
inhabitato  et  tot  multas  poenitentias,  quae  erant  in  iureiurando  illius  amentis 
marchionis  Mantuae,  et  quae  nunc  denuo  vis  in  vitam  revocare?  Animadverte  bene 
quia  per  has  omnes  vias  non  transire  viros  armatos,  sed  muliones  atque  aurigas 
curruum,  qui  nec  induunt  galeam  neque  de  ea  aliquando  audiverunt  in  omnibus 
diebus  vitae  eorum. 

-In  hoc  errasti  -inquit  dominus  Quixotus-;  quia  tantum  duas  horas  transivimus 
per  has  bifurcationes  viarum  et  plures  viros  armatos  vidimus  quam  qui  venerunt  supra 
castellum  Albracae  ad  Angelicam  Formosam  liberandam. 

-Utinam  hoc  ita  sit!  -dixit  Sanctius-,  et  faxit  Deus  ut  bene  eveniat  nobis  atque 
adveniat  tempus  lucrandi  insulam,  quae  tanti  pretii  est  mihi  et  tunc  moriar. 

-Iam  dixi  tibi,  Sancti,  opus  non  esse  te  curare  de  hoc;  quia  si  insula  deficiat  tibi 
en  regnum  Daniae  (Dinamarca)  sive  Soliadisae  (vel  Sobradisa),  quae  ad  te  idonea 
erunt  tamquam  anulus  ad  digitum  et  praesertim  melius  erit  tibi  si  sunt  in  terra  arida 
quam  in  insula.  Sed  oportet  haec  relinquere  ad  tempus  opportunum  et  vide  interea 
utrum  sit  tibi  aliquid  in  clitellis  ad  edendum  et  postea  quoddam  castellum  petemus 
ad  ibi  pernoctandum  et  tunc  faciemus  balsamum  de  quo  dixi  tibi,  quia  iuro  per  Deum 
hanc  auriculam  mihi  dolere  plus  aequo. 

-En  habeo  caepam  et  parum  casei  et  nescio  quot  parva  frusta  panis  -dixit 
Sanctius-;  sed  haec  non  sunt  praecise  cibi  propter  talem  equitem  tamquam  tu  es. 

-Quam  male  intelligis  hoc!  -respondit  dominus  Quixotus-;  oportet  te  intelligere, 
Sancti,  magnum  honorem  esse  equites  itinerantes  per  mensem  nullam  escam  edere 

et  dum  comedant,  hoc  sit  quod  ad  manum  eorum  perveniat,  sed  hoc  pro  certo  haberes 
si  tot  historias  legisses  tamquam  egomet  legi,  quae  vere  multae  fuerunt  atque  in 
omnibus  non  inveni  narrationem  qua  equites  itinerantes  ederent,  nisi  in  lautissimis 
epulis  quos  propter  eos  fecerunt;  sed  aliis  diebus  pertransibant  inter  flores  campi. 
Et  quamvis  bene  intelligatur  eos  nullo  modo  vivere  sine  cibis  et  aliis  necessitatibus 
naturalibus  corporis,  quia  homines  erant,  ut  patet,  propterea  quod  saepe  per  silvas 
et  deserta  deambularent  et  nullus  erat  eis  coquus,  praesertim  esca  eorum  composita 
erat  ex  cibis  rusticis  talibus,  quos  tu  mihi  obtulisti.  Hoc  modo,  Sancti  amice,  ne  doleat 
tibi  quod  mihi  perplacet  nec  velis  novum  mundum  facere  nec  equitatum  itinerantem 
ex  loco  eius  removere. 

-Ignoscas  mihi,  quaeso  -dixit  Sanctius-;  quia  sic  ut  ego  nescio  legere  et  scribere, 
ut  iam  dixi,  non  cognosco  nec  umquam  vidi  regulas  huius  professionis  equitatus 
itinerantis;  atque  ex  hoc  et  in  futurum  clitellas  replebo  omni  genere  fructus  sicci 
propter  te,  quia  eques  es,  sed  mihi  alia  providebo  tamquam  volatilia  et  res  maioris 
substantiae,  quia  nondum  sum  eques. 

-Nolo  dicere,  Sancti  -obiecit  dominus  Quixotus-,  ut  equites  itinerantes  debeant 
necessario  nil  aliud  comedere  quam  fructus  siccos  quos  dixisti,  sed  quia  plerumque 
alimentum  ordinarium  erat  eos  edere  necnon  alias  herbas  quas  inveniebant  per  agros 
et  cognoscebant,  tamquam  egomet  eas  cognosco. 

-Magna  virtus  est  -respondit  Sanctius-  has  herbas  cognoscere  quia,  secundum 
me,  aliquando  oportet  hac  cognitione  uti. 

His  rebus  dictis,  Sanctius  extraxit  quae  secum  ferebat  et  ambo  una  comederunt 
pacifice  atque  amicabiliter.  Tamen  cupidi  erant  inveniendi  locum  ad  pernoctandum 
quare  breviter  miseram  ac  siccam  coenam  consumpserunt.  Continuo  ascenderunt  in 
equos  et  festinaverunt  ad  perveniendum  ad  quoddam  oppidum  ante  quam  ad  multam 
noctem  venirent,  tamen  cito  sol  defuit  eis  et  etiam  spes  nanciscendi  quod  cupiebant, 
nihilominus  quaedam  tuguria  custodum  caprarum  viderunt,  ubi  decreverunt 
pernoctare,  et  valde  doluit  Sanctio  non  pervenire  ad  oppidum;  sed  si  Sanctio  doluit 
non  pervenire  ad  pagum,  domino  eius  valde  placuit  pernoctare  ad  coelum  apertum, 
sub  divo,  nam  ei  proprie  videbatur  hoc  fuisse  confirmationem  veram  illius  equitatus 
itinerantis  ad  quem  pertinebat. 


Capitulum  11.  De  his  quae  domino  Quixoto  apud  caprarios 

acciderunt 


Iucundo  animo  caprarii  dominum  Quixotum  acceperunt.  Et  Sanctius,  quam 
melius  potuit,  Rocinantem  atque  iumentum  suum  commodavit  et  postea  autem 
secutus  est  odorem  quem  quaedam  frusta  camis  caprinae  exhalabant,  quae  in  olla 
ad  ignem  coquebantur.  Et  ipse  illo  tempore  voluit  probare  si  haec  coctio  apta  erat  ad 

transferendam  ex  olla  in  stomachum  suum,  sed  hoc  non  fecit,  quia  caprarii  hanc  ab 
igne  abstulerunt  et  per  terram  quasdam  pelles  ovinas  extenderunt,  ipsique  festinarunt 
ad  rusticam  mensam  parandam  atque  ambos  ad  prandium  libenter  invitaverunt  de 
his  quae  habebant.  Sex  eorum,  qui  tunc  in  ovile  erant,  circumsederunt  super  illas 
pelles  et  dominum  Quixotum  rogaverunt  simplicibus  caeremoniis  ut  sederet  cum  eis 
super  alveum  positum  ei  deorsum.  Dominus  Quixotus  sedit  dum  Sanctius  iuxta  eum 
stabat  ad  potum  ei  ministrandum  in  quodam  cornu  pro  poculo.  Et  dum  vidit  eum 
dominus  eius  dixit  ei: 

-Modo  videbis,  Sancti,  quam  magnum  bonum  insit  in  equitatu  itineranti  et  quam 
digni  sint,  qui  hoc  munere  funguntur  et  in  eo  exercentur,  quia  honorantur  ac 
diliguntur  ab  omnibus  in  hoc  mundo,  quapropter  volo  te  apud  me  sedere  una  cum 
his  viris  optimis;  et  sic  fias  ipsa  res  mecum,  tuo  magistro  ac  domino  naturali,  ut 
mecum  ex  meo  catino  comedas  et  bibas  unde  egomet  bibam;  quia  de  equitatu 
itineranti  idem  dicendum  est  ac  de  amore:  ut  omnia  omnibus  adaequat. 

-Magnum  beneficium!  -dixit  Sanctius-;  tamen  tibi  dicam  propter  me  tam  bonum 
est  comedere  stans  erectus  et  solus  quam  sedens  sicut  imperator.  Et  immo,  ut  verum 
dicam,  melius  est  mihi  et  etiam  saporosius  manducare  in  angulo  meo,  sine  ulla  cura 
urbanitatis  nec  caeremoniarum,  quamvis  panis  et  caepa  sit  quam  pavones  in  mensis, 
ubi  debeam  lentiter  manducare,  parum  bibere,  os  meum  saepe  mundare,  nullo  modo 
sternutare  nec  tussire,  si  id  vellem  facere,  nec  alia  quae  solitudo  ac  libertas  secum 
ferunt.  Qua  de  causa,  domine,  hos  honores  quos  mihi  dare  vis,  potes  mutare  famulo 
et  ministro  huius  equitatus  itinerantis  in  tales  res  quae  commodiores  sint  mihi  et  ad 
maiorem  meam  utilitatem;  tamen  quas  obtinui,  ut  bene  acceptas  habeo,  alias  autem 
usque  ad  finem  huius  mundi  respuam. 

-Omni  modo  debes  sedere  iuxta  me;  nam  qui  se  humiliat  exaltabitur  (Lc  18.14) 
a  Deo. 

Et  apprehendit  Sanctium  bracchio  et  adstrinxit  eum  ad  sedendum  iuxta  se. 

Caprarii  nullo  modo  intellexerunt  hanc  ridiculam  loquelam  inter  armigeros  et 
equites  itinerantes  et  nihil  aliud  faciebant  quam  comedere,  tacere  et  hospites  eorum 
inspicere,  qui  etiam  magna  sollertia  atque  appetitu  frusta  carnis  magna  tamquam 
pugnum  devorabant.  Esca  carnis  finita,  magnam  copiam  glandium  avellanarum 
eiecerunt  super  illas  pelles  et  etiam  dimidium  caseum  durum  tamquam  ex  argilla 
factum.  Cornu  vini  non  detinebatur  nec  otiosum  erat,  quia  circumibat  et  tam  crebro 
ac  frequenter  -modo  plenum  modo  vacuum  tamquam  situlus  antliae  aquae-  et  faciliter 
exhauserunt  utrem  vini  ex  duobus  qui  ibi  palam  erant.  Stomacho  bene  refecto, 
dominus  Quixotus  accepit  pugnum  glandium  avellanarum  in  manu  atque  attente 
inspiciens  eas  locutus  est  similibus  argumentis: 

-Felicissima  aetas  ac  beata  saecula  illa,  quae  antiqui  aurea  vocaverunt  et  non 
demum  propter  aurum  quod  nostra  ferrea  aetate  tanti  aestimatur  nec  quia  tunc  faciliter 
sine  labore  id  lucrari  possent,  sed  profecto  ac  reapse  proptera  quod  tunc,  qui  vivebant, 
omnino  ignorabant  differentiam  inter  verba  tuum  et  meum.  In  illa  beata  aetate  omnia 
omnibus  communia  erant;  nemini  necessarium  erat  ad  victum  obtinendum  alium 
laborem  facere  quam  suam  manum  porrigere  et  ex  robustis  quercubus  obtinere,  quae 
libenter  invitabant  omnes  ad  edendum  ex  suo  dulci  ac  maturo  fructu.  Fontes  clari  et 

flumina  defluentia  offerebant  translucidas  sapidasque  aquas  magna  ac  splendida 
abundantia.  In  fissuris  rupium  et  in  foraminibus  arborum  sollicitae  atque 
argumentosae  apes  efficiebant  suam  rem  publicam  et  cuilibet  manui  offerebant  et 
quidem  sponte  ac  sine  ullo  lucro  copiosam  messem  dulcissimi  laboris.  Strenua  autem 
subera  ultro  a  se  offerebant,  nullo  alio  artificio  quam  suo  munere,  amplas  et  leves 
cortices  quibus  homines  domus  cooperire  inceperunt  et  quae  supra  rustica  frusta 
lignea  aedificatae  erant  tantum  ad  protectionem  contra  intemperiem  tempestatis  coeli. 
Pax  tunc  ubique  imperabat  et  amicitia  necnon  concordia;  nondum  ponderosus  et 
curvus  vomer  aratri  ausus  est  magno  robore  terram  proscindere  nec  pia  viscera  nostrae 
pristinae  matris  visitare;  haec  autem  libentissime  offerebat  suum  uberrimum  atque 
amplum  sinum  ubique,  ita  ut  posset  alere  atque  oblectare  omnes  suos  liberos,  qui 
eam  incolebant.  Tunc  vere  simplices  et  pulcherrimae  pastrices  deambulabant  ex  valle 
in  vallem  ex  colle  in  collem  cum  taeniis  solutis  in  capillis  ac  nudo  capite  nec  plures 
vestes  induebant  quam  illas,  quae  necesse  erant,  ad  partes  honestas  velandas  propter 
requisitam  honestatem,  quae  semper  eas  celare  voluit.  Et  ornamenta  haec  non  erant, 
quibus  nunc  temporis  adhibentur,  ubi  purpura  Tyri  et  sericus  tantis  diversimodis 
castigatus  et  quorum  pretium  tam  multum  auxit,  sed  tunc  induebant  folia  viridia 
lampacea  intexta  hedera;  et  tam  splendidae  atque  ornatae  his  indumentis  ambulabant 
ut  nunc  nostrae  aulicae  regiae  cum  peregrinis  et  raris  inventionibus,  quae  indolens 
otium  his  ostendit.  Tunc  conceptus  amorosi  animi  loquebantur  simpliciter  tamquam 
concipiebantur  et  nulla  arte  indigebant  nec  ullo  circumloquio  verborum  ad  ea 
explananda.  Nulla  erat  fraus,  nullus  dolus  vel  fallacia,  nulla  malitia  quae 
commisceretur  veritate  et  simplicitate.  Ius  aequitatis  manebat  in  suis  aedibus  et  non 
audebat  id  turbare  acceptio  personarum  sive  lucrum  quod  nunc  vere  illud  ius  perturbat 
ac  persequitur.  Lex  compositionis  partium  nondum  invaderat  mentem  tribunalium 
iustitiae,  quia  nemo  erat  qui  diudicaret  vel  iudicaretur.  Virgines  et  praesertim  honestas 
ubique  deambulabat,  ut  iam  dixi,  sola  et  domina,  absque  ullo  timore  quin  aliena 
audacia  et  lascivia  voluntatis  ea  abuteretur,  et  perditio  illius  oriebatur  ex  sua  propria 
voluntate  voluptateque.  Tamen,  nunc  his  teterrimis  temporibus,  nulla  virgo  est  vere 
secura,  quamvis  alter  novus  labyrinthus  cretensis  eam  celaret  et  clauderet;  quia  ibi 
venenum  huius  maledictae  sollicitudinis  per  rimas  et  per  aerem  introducitur  tamquam 
amorosa  pestilentia  et  omnis  secessus  deperditur.  Sed  tempore  progrediente  et  quia 
adhuc  crevit  malitia,  et  quidem  ad  securitatem  earum,  institutus  est  ordo  equitum 
itinerandum  ad  virgines  protegendas,  ad  viduas  tuendas,  ad  liberos  orbos  atque  egenos 
iuvandos.  Ad  hanc  ordinationem  egomet  pertineo,  fratres  caprarii,  quibus  toto  corde 
gratias  ago  propter  convivium  et  hospitalitatem  oblatam  mihi  et  armigero  meo.  Et 
quamvis  per  legem  naturalem  omnes  vere  debeant  fovere  equites  itinerantes  magna 
benevolentia,  fortasse,  haec  obligatio  et  lex  incognita  sit  vobis,  qui  libenter  me 
recepistis  et  laute  mihi  obtulistis  in  hoc  prandio,  quare  propter  vestram  bonam 
voluntatem  vobis  ostendere  volo  meum  gratum  animum  erga  vos  et  quidem  ex  toto 
corde  meo. 

Hanc  longam  concionem  -quam  etiam  praetermittere  potuit-  dixit  noster  eques, 
quia  glandes  adduxerunt  eum  ad  memorandam  illam  auream  aetatem  et  hanc 
argumentationem  voluit  offerre  caprariis,  qui  sponte  ac  nullo  verbo  prolato,  auribus 

arrectis  stupefacti  ac  suspensi  eum  auscultabant.  Sanctius  etiam  tacebat  et  manducabat 
glandes  et  saepe  visitabat  utrem  vini,  quem  ad  refrigerandum  ad  arborem  corticis 
suspendebant. 

Diutius  demoratus  est  dominus  Quixotus  loquendo  quam  coenam  edendo;  tamen 
ad  finem  huius  caprarius  quidem  dixit: 

-Ut  vere  dicere  possis,  domine  eques  itinerans,  nos  bona  atque  expedita  voluntate 
habere,  volumus  ut  recipias  quoddam  oblectamentum  quo  gaudeas,  ecce  socius  noster 
qui  cito  huc  perveniet  et  non  diu  demorabitur,  ille  cantabit  cum  ad  nos  veniat.  Hic 
est  iuvenis  pastor  vere  intelligens  et  valde  captus  amore  atque  insuper  scit  legere  et 
scribere  et  est  musicus,  quia  pulsat  instrumentum  [vulgo  rabel]  et  quidem  miro  modo. 

Vix  atque  haec  verba  dicta  sunt  a  caprario  tunc  auditus  est  sonus  illius  rabel  et 
continuo  qui  id  pulsabat  venit.  Ipse  erat  iuvenis  circiter  viginti  et  duos  annos  natus 
et  praeditus  bona  figura.  Socii  eius  ab  eo  quaesiverunt  utrum  coenaverit  necne,  quibus 
ille  adsensus  est  et  qui  has  quaestiones  fecit  dixit  ei: 

-Hoc  modo,  Antoni,  bene  potes  pro  tua  benevolentia  nobis  offerre  cantum  ad 
gaudendum  ita  ut  hic  dominus  hospes  videat  etiam  per  montes  et  silvas  nos  habere, 
qui  vere  cognoscant  rem  musicam.  Iam  ei  de  tua  habilitate  locuti  sumus  et  nunc 
volumus  te  ostendere  nos  veros  fuisse;  quare  petimus  a  te  ut  sedeas  nobiscum  et  cantes 
carmen  de  tuis  amoribus,  quod  avunculus  tuus,  qui  est  beneficiatus  ecclesiae,  tibi 
composuit  et  quae  in  pago  nostro  omnibus  valde  bene  placuit. 

-Hoc  placet  mihi  -respondit  pastor. 

Et,  ulterioribus  petitionibus  praetermissis,  sedit  super  truncum  fractae  quercus, 
instrumentum  suum  accurate  temperavit  et  paulo  postea  et  bona  dispositione  incepit 
cantum,  qui  haec  dicebat: 


ANTONIUS 

Olalla,  scio  te  me  amare, 
quamvis  hoc  sit  inauditum, 
oculi  tui  non  dixerunt 
nec  loquuntur  expeditum. 

Novi  te  esse  prudentem 
et  hoc  confirmat  indictum 
ex  illo  amore  iucundo, 
et  cognitus  veniet  risus. 

Quandoque  et  hoc  fieri  potest, 
Olalla,  ut  des  indicium 
habere  candidum  pectus, 
sed  etiam  aeneum  visum. 

Fortasse  praeter  contemptum 
et  tuum  honestum  oblitum 

velis  mihi  ostendere  hanc  spem 
iuxta  tuum  pulchrum  vestitum. 

Fiducia  mea  ad  te  venit 
consilium  meum  in  situ 
et  nullo  modo  imminuit 
nec  immo  crevit  evictum. 

Si  est  amor  verus  urbanus 
et  quem  tu  habes  non  est  tritum, 
erit  in  finem  spes  mea 
et  sic  imaginor  missum. 

Si  hi  labores  sunt  partes 
quae  fiunt  pectus  benignum 
pro  te  haec  opera  feci 
ad  me  faciendum  tam  dignum. 

Nam  si  aliquando  inspexisti 
credo  videre  te  signum, 
nam  me  induere  in  feriis 
quod  ad  dominicum  illum. 

Nam  elegantia  et  amor 
simul  ad  iter  sic  mittunt 
et  volui  in  tuo  conspectu 
offerre  me  sat  politum. 

Propter  te  choreas  reliqui 
et  musicas  quoque  et  myrtum, 
quod  aliquando  audisti 
nec  cantat  gallus  ut  primus. 

Nullas  tuas  laudes  narrabo 
de  venustate  tua  ut  dictum, 
quamvis  hae  verae  sint,  tamen 
nolo  ut  fiam  maledictus. 

Teresia  quae  est  a  Berrocal 
me  laudante,  dixit  istud: 
angelum  colere  credunt, 
sed  reapse  adorant  simium. 

Sunt  quae  monilia  induunt 
habent  capillum  hunc  fictum. 

Sic  falsae  formositates 
decipiunt  amorem  ipsum. 

Illam  refelli  et  irata  est 
tunc  suum  vocavit  propinquum, 
qui  provocavit  me  ad  proelium 
et  tu  iam  nosti  relictum. 

Ego  inanis  non  te  amo 
neque  contendo  quam  primum 
ut  des  mihi  quod  sit  honestum, 
quia  bonum  est  meum  consilium. 

Habet  ligamina  Ecclesia 
quae  sunt  tamquam  laqueus  finus, 
tuum  collum  pone  ad  nuptias 
et  ponam  meum  non  invitum. 

Aliter  hoc  iuro  tibi 
propter  sanctum  benedictum 
me  ex  his  terris  non  exire 
nisi  ut  fiam  capuccinus. 

His  versibus  finitis,  caprarius  cantum  suum  perfecit;  et  quamquam  dominus 
Quixotus  ab  eo  quaesivit  ut  amplius  concineret,  Sanctius  Pansa  in  hoc  non  consensit, 
quia  magis  cupiebat  cubitum  ire  quam  alias  cantilenas  exaudire.  Et  sic  dixit  domino 
suo: 

-Bene  poteris  videre  ubi  pernoctes,  quia  homines  isti  lassi  sunt  de  labore  et  non 
possunt  cantare  per  totam  noctem. 

-Iam  bene  intellexi,  Sancti  -respondit  dominus  Quixotus-;  quia  tuae  visitationes 
ad  utrem  vini  potius  requirunt  retributionem  somni  quam  musicae. 

-Omnibus  quod  sapidum  est  bene  sapit  et  benedictus  sit  Deus  -respondit 
Sanctius-. 

-Non  possum  hoc  omnino  negare  -obiecit  dominus  Quixotus-;  quaere  ergo  locum 
commodum  ubi  velis,  quia  qui  meo  munere  funguntur  praeferunt  vigiliam  quam 
somnum.  Tamen  praeter  ea  bonum  esset  mihi,  Sancti,  ut  denuo  auriculam  meam 
curares,  nam  dolet  mihi  plus  quam  quod  sustinere  possum. 

Sanctius  fecit  sicut  ei  imperatum  est  et  cum  quidam  caprarius  vulnus  vidit,  dixit 
nullam  curam  de  eo  habere,  quia  ipse  noverat  remedium  opportunum  ad  sanandum. 
Et  sic  accepit  quaedam  folia  roris  marini,  qui  abunde  ibi  erat,  ea  parumper 
manducavit  et  miscuit  cum  parum  salis  et  ea  ad  auriculam  accurate  apposuit  et  vulnus 
fasciis  bene  obvolvit,  asseverans  eum  non  alia  medicina  indigere,  et  hoc  ita  fuit. 

Capitulum  12.  De  his  quae  caprarius  narravit  eis,  qui  cum 
domino  Quixoto  erant 


Interea  alius  puer  advenit  ex  his  qui  escam  ex  pago  afferebant  et  dixit: 

-O  sodales!  Num  scitis  quae  acciderint  in  hoc  loco? 

-Quomodo  possumus  haec  scire?  -respondit  quidam  eorum. 

-Tunc  scitote:  -prosecutus  est  iuvenis-  hodie  mane  mortuus  est  ille  clarus  pastor 
et  scholasticus  qui  nuncupabatur  Chrysostomus  et  fertur  eum  mortuum  esse  ex 
amoribus  illius  diabolicae  puellae,  nomine  Marcellae,  filiae  divitis  Guillelmi 
(Guillermo),  atque  ipsa  est,  quae  nunc  tamquam  pastrix  in  his  locis  deambulat. 

-Nonne  loqueris  de  Marcella?  -dixit  unus  eorum. 

-De  eadem  dico  -respondit  caprarius-.  Atque  en  ille  qui  mortuus  est  in  suo 
testamento  iussit  sepeliri  in  agro  tamquam  si  maurus  esset  et  quidem  ad  pedem  saxi, 
ubi  est  fons  suberis,  quia  ut  aiunt  et  etiam  ipse  dixit,  in  illo  loco  ille  vidit  eam  prima 
vice.  Et  etiam  alia  iussit  quae  abbates  pagi  dicunt  non  adimplenda  esse,  quia  videntur 
gentilium  esse.  Sed  Ambrosius  amicus  eius,  idem  scholasticus  est,  et  qui  etiam  vestem 
pastoris  induit,  ille  dixit  oportet  omnia  adimplere  ut  diceret  Chrysostomus  et  propterea 
pagus  conturbatus  est,  tamen  in  finem  faciendum  est  sicut  dixit  Ambrosius  et  omnes 
pastores  socii  eius  volunt  id  fieri;  atque  in  crastinum  diem  huc  venient  ad  eum 
inhumandum  magna  pompa  et  caeremonia  ad  locum  quem  dixi.  Et  secundum  me, 
erit  res  digna  visu,  saltem  egomet  eam  videre  volo  etiam  si  cras  non  possem  denuo 
ad  pagum  redire. 

-Nos  omnes  eadem  faciemus  -responderunt  caprarii-;  et  sortem  ducemus  ad 
videndum  quis  hic  cum  capris  omnium  manebit. 

-Bene  dixisti,  Petre  -dixit  quidam  eorum-;  quamvis  non  necesse  sit  hoc  facere, 
quia  egomet  pro  omnibus  hic  manebo.  Sed  ne  credas  hanc  esse  magnam  virtutem 
meam  sive  parvum  desiderium  meum  videndi  has  res,  non  possum  ambulare,  quia 
abhinc  quosdam  dies  pes  meus  vulneratus  est. 

-Nihilominus  tibi  gratias  agimus  -respondit  Petrus. 

Et  dominus  Quixotus  rogavit  Petrum  ut  diceret  ei  quisnam  esset  ille  mortuus  et 
quaenam  illa  pastrix;  cui  Petrus  respondit  se  tantum  scire  mortuum  fuisse  fidalgum 
divitem,  oppidanum  illius  loci,  qui  erat  in  illis  montibus,  et  antea  scholasticus  fuit 
Salmanticae  per  multos  annos  et,  studiis  expletis,  rediit  ad  pagum  suum  cum 
reputatione  sapientis  et  valde  docti. 

-Potissimum  de  eo  dicebant  eum  cognoscere  scientiam  stellarum  et  quid  sol  et 
luna  in  coelis  facerent,  quia  accuratissime  sciebat  cum  esset  eris  solis  et  lunae. 

-Eclipsis  vocatur,  amice,  et  non  eris ,  cum  haec  luminaria  maiora  obscurantur 
-dixit  dominus  Quixotus. 

Petrus  autem  nihil  fecit  de  his  futilitatibus  et  narrationem  suam  prosecutus  est, 
dicens: 

-Eodem  modo  divinabat  quando  annus  abundans  erat  et  quando  stilis. 

-Sterilis  dices,  amice-  dixit  dominus  Quixotus. 

-Sterilis  sive  stilis  -respondit  Petrus-  idem  valet.  Et  in  his  quae  dicebat,  pater 

eius  et  amici  qui  in  eum  fiduciam  habebant  valde  divites  facti  sunt,  quia  faciebant 
quodcumque  ille  eis  consiliabatur  et  sic  dicebat:  «Seminate  hoc  anno  hordeum  et 
non  triticum;  hoc  anno  oportet  ciceros  et  non  hordeum  seminare;  in  annum  proximum 
venturum  messis  bona  olei  erit;  sive  per  tres  annos  subsequentes  nihil  collectabitur.» 

-Haec  scientia  nuncupatur  astrologia  -dixit  dominus  Quixotus. 

-Nescio  quomodo  vocetur  -obierit  Petrus;  sed  scio  eum  haec  omnia  cognoscere 
et  immo  magis.  Denique  non  post  multos  menses  cum  reversus  fuerat  Salmantica, 
quondam  apparuit  amictus  veste  pastoris  et  quidem  cum  baculo  et  pelle,  longis 
vestibus  scholasticis  remotis;  et  una  cum  eo  magnus  amicus  eius  Ambrosius  eadem 
fecit  qui  cum  eo  socius  erat  in  studiis.  Oblitus  sum  dicendi  Chrysostomum,  nempe 
defunctum,  magnum  virum  fuisse  in  arte  componendi  carmina  et  tali  modo  ut  ipse 
scripsit  cantus  natalicios  noctis  Domini  et  dramata  allegorica  sive  sacramentalia 
Corporis  Christi,  quos  pueri  nostri  pagi  agebant  et  omnes  de  eis  dicebant  optimos 
esse.  Cum  incolae  huius  loci  vix  viderunt  hos  scholasticos  amictos  vestibus  pastorum 
mirati  sunt  nec  poterant  causam  cognoscere  huius  insolitae  mutationis.  Illo  tempore 
mortuus  erat  pater  huius  Chrysostomi,  quare  hic  hereditati  obvenit  ad  multa  praedia, 
supellectiles  atque  immobilia  et  etiam  non  parvam  copiam  armentorum  et  pecorum 
necnon  multam  pecuniam,  de  his  omnibus  ille  erat  heres  et  dominus  absolutus  et 
haec  omnia  vere  merebatur,  quia  ipse  erat  valde  bonus  socius  et  misericors,  amicus 
bonorum  et  habebat  vultum  qui  erat  tamquam  quaedam  benedictio.  Postea  repertum 
est  eum  huc  venisse  propterea  quod  etiam  hic,  in  his  locis  desertis,  illa  pastrix 
inveniebatur,  nomine  Marcella,  de  qua  noster  iuvenis  antea  locutus  est  et  ipsam 
ardebat  amore  miser  defunctus  Chrysostomus.  Nunc  autem  vobis  dicam  quaenam 
sit  haec  puella,  quia  bonum  est  ut  hoc  cognoscatis;  fortasse  et  absque  dubio  numquam 
in  omnibus  diebus  vitae  vestrae  audivistis  rem  similem  quamvis  plures  dies  vivatis 
quam  sarna. 

-Sarra  dices  -obiecit  dominus  Quixotus,  qui  mutationem  verborum  illius  caprarii 
tolerare  non  poterat. 

-Nimis  vivit  sarna  -respondit  Petrus-;  o  domine,  si  vis  me  interrumpere  in  omni 
vocabulo  non  finiemus  in  hoc  anno. 

-Ignosce  mihi,  amice  -inquit  dominus  Quixotus-,  sed  haec  tibi  dixi,  quia  tam 
magna  differentia  est  inter  sarna  et  Sarra  [ex  vasconico,  zarra ,  vetus;  sive  ex  Sara, 
uxore  Abraham],  sed  tu  respondisti  valde  bene,  quia  magis  vivit  sarna  quam  Sarra\ 
sed  prosequaris  tuam  historiam  et  tibi  nihil  amplius  obiiciam. 

-Sic  dico,  domine  animi  mei  -dixit  caprarius-,  in  pago  nostro  erat  agricola  et 
quidem  ditior  quam  pater  huius  Chrysostomi,  qui  vocabatur  Guillelmus,  cui  Deus 
multas  et  magnas  divitias  et  etiam  filiam  dedit,  cuius  mater  ex  partu  illius  mortua 
est  atque  haec  fuit  honoratissima  mulier  in  his  omnibus  regionibus.  Nunc  autem 
videtur  mihi  me  hanc  inspicere,  quia  in  vultu  matris  eius  erat  sol  una  ex  parte  et 
luna  ex  altera  parte  et  praesertim  erat  argumentosa  atque  amica  pauperum,  quapropter 
animus  eius  hac  hora  gaudebit  praesentia  Dei  in  altera  vita.  Ex  dolore  defunctionis 
huius  optimae  uxoris  mortuus  est  etiam  maritus  eius,  nempe  Guillelmus,  qui  filiam 
Marcellam  reliquit  puellam  et  divitem  apud  patruum  sacerdotem,  qui  erat  beneficiatus 
ecclesiae  nostri  loci.  Haec  puella  autem  crevit  et  quidem  tanta  formositate  ut  faciat 

nos  meminisse  pulchritudinis  matris  eius,  quae  tam  speciosa  fuit;  tamen  ut  putabatur 
formositas  filiae  superabat  pulchritudinem  matris.  Et  sic  accidit  ut  cum  esset 
quatordecim  sive  quindecim  annos  nata,  omnes  qui  eam  videbant  Deo  benedicebant, 
qui  eam  tam  pulchram  creaverat  et  plerumque  eam  ardebant  et  desperati  ex  amore 
manebant.  Patruus  eius  eam  servabat  magna  pudicitia  et  secessu;  sed  fama  illius 
formositatis  atque  etiam  divitiarum  eius  propagabatur  et  non  tantum  per  homines 
nostri  pagi,  sed  etiam  per  pagos  circumvicinos  distantes  multas  leucas  et  patruus 
eius  importunabatur  a  melioribus  eorum  ut  eam  nuptum  daret.  Ille  autem  quamvis 
vellet  ut  eam  ducerent  uxorem,  quia  erat  bonus  Christianus,  noluit  hoc  tam  cito  facere 
propter  aetatem  puellae  atque  etiam  sine  consensu  illius,  spreto  lucro  offerto  de 
praediis  et  divitiis  puellae,  dum  demorarentur  nuptiae  illius  puellae.  Et  profecto  de 
laude  huius  sacerdotis  locutum  est  in  pago,  nam  oportet  dicere,  o  domine  itinerans, 
in  his  locis  omnes  loqui  de  omnibus  rebus  et  de  omnibus  semper  murmuratur;  sed 
potes  credere,  sicut  ego  credo,  hunc  clericum  bonum  esse  si  vere  impellit  suos 
christifideles  ut  bene  de  eo  dicant  atque  hoc  praesertim  in  pagis. 

-Hoc  verum  est  -inquit  dominus  Quixotus-,  sed  prosequere  ulterius,  quia  narratio 
valde  bona  est  et  tu  quidem,  bone  Petre,  eam  iucundissime  narras. 

-Utinam  ne  deficiat  mihi  gratia  Dei,  quae  vere  est  necessaria.  Praeterea  patruus 
nepti  proponebat  qualitates  candidatorum  in  genere  inter  omnes,  qui  eam  ducere 
uxorem  cupiebant,  quia  ille  volebat  ut  eam  ducerent  uxorem  atque  etiam  illa  eligeret 
ad  nuptias  faciendas  ad  nutum  suum.  Tamen  ipsa  semper  respondebat  dicens  se 
nondum  voluisse  cuidam  nubere  propter  praematuram  aetatem  ad  munus  matrimonii 
perficiendum.  His  iustis  excusationibus  peractis,  ut  videtur  patruus  noluit  eam  denuo 
importunare  atque  exspectabat  ut  ea  tempore  adveniente  eligeret  ad  nutum  suum. 
Ille  dicebat,  et  bene  dicebat,  statum  liberis  non  esse  dandum  a  parentibus  contra 
voluntatem  eorum.  Sed  en  quodam  die,  cum  nemo  de  hac  re  conscius  esset,  haec 
timorata  ac  timida  Marcella  apparuit  amicta  ut  pastrix;  et  nihil  in  hoc  habuit  patruus 
eius  nec  incolae  illius  pagi,  qui  e  contra  voluerunt  eam  dissuadere,  sed  ipsa  ad  agrum 
ivit  cum  reliquis  puellis  huius  loci  et  pecus  suum  custodivit.  Atque  ubi  primum  illa 
palam  se  ostenderit  et  pulchritudinem  eius  aperte  viderunt  non  possum  dicere  quot 
divites  viri  huius  loci,  fidalgi  atque  agricolae,  induerunt  eamdem  vestem  quam 
Chrysostomus  induit  atque  etiam  per  agros  deambulaverunt  sollicitantes  eam.  Unus 
eorum,  ut  iam  dixi,  fuit  defunctus  noster  de  quo  dicebatur  non  tantum  eam  diligere, 
sed  immo  eam  adorare.  Et  nullo  modo  possum  dicere  hanc  Marcellam  tam  liberam 
ac  tam  dissolutam  vitam  habuisse  et  nullam  curam  rerum.  E  contrario  nihil  fecit 
quod  contradiceret  honestati  suae  et  pudori  et  magnam  vigilantiam  habebat  de  suo 
honore,  quare  nec  unus  hucusque  laudatur  nec  immo  laudabitur  nanciscendi 
quamdam  spem  sive  quidquid  sit  de  ea  ipsa.  Tamen  ilia  non  renuit  comitatum  sive 
colloquium  cum  pastoribus  et  cum  eis  affabiliter  atque  iucundo  modo  alloquitur,  sed 
si  quis  eorum  habet  voluntatem  ducendi  eam  uxorem,  quamvis  hoc  bonum  desiderium 
sit,  statim  illa  eum  a  se  expellit  tamquam  si  exploderet  in  eum  catapulta.  Et  hic 
modus  faciendi  maius  damnum  his  terris  afficit  quam  si  morbus  pestis  incideret; 
quia  affabilitas  et  formositas  illius  allicit  corda  eorum,  qui  cum  ea  colloquuntur  et 
sollicitant,  et  continuo  eam  amant;  sed  despectus  et  desperatio  huius  puellae  ducit 

eos  ad  damnationem.  Atque  hoc  modo  eam  et  crudelem  et  ingratam  vocant  atque  alios 
titulos  similes,  quibus  singularitatem  generis  illius  ostendunt.  Et  si  casu  hic  manebis 
per  aliquot  dies  videbis  hos  montes  et  valles  resonare  lamentis  omnium  desperantium, 
qui  eam  sequuntur.  Non  procul  est  locus,  ubi  bis  duodenae  altae  fagi  inveniuntur  et 
nulla  est  quae  non  habeat  corticem  incisum  cum  nomine  huius  Marcellae  et  super 
nomen  est  incusa  corona  in  ipsa  arbore  ita  ut  captus  amore  aperte  dicat  Marcellam 
hanc  coronam  mereri  ex  tota  humana  pulchritudine.  Hic  est  pastor  qui  suspirat,  ibi 
alter  lamentatur,  illic  cantus  amorosi  audiuntur,  istic  autem  lamentationes  cuiusdam 
despecti.  Etiam  est  qui  per  totam  noctem  sedet  ad  pedem  cuiusdam  quercus  sive  saxi 
atque  in  crastinum  diem  sol  hoc  modo  eum  invenit,  dum  oculos  lacrimosos  nondum 
clausit,  immersum  suis  cogitationibus.  Atque  etiam  est  qui  suspirans  intermittenter  in 
medio  ardoris  quietis  postmeridianae  aestatis  super  comburentem  arenam  iacet  dum 
lamentationes  in  pium  coelum  immittit.  Et  libera  et  splendida  Marcella  triumphat  super 
hunc  et  super  istum  et  etiam  super  illos  atque  omnes,  qui  eam  cognoscimus, 
exspectamus  quonam  perveniet  superbia  huius  puellae,  et  quisnam  erit  beatus  ille  qui 
hanc  provocantem  et  tam  extremam  formositatem  subiugabit  atque  eodem  tempore  ea 
fruetur?  Haec  omnia  quae  narravi  vera  sunt  atque  etiam  credo  verum  est  quod  de 
causa  mortis  illius  Chrysostomi  noster  pastor  dixit  quod  fertur.  Quare,  domine,  a  te 
quaero  ut  in  crastinum  diem  ad  exequias  illius  adsis  et  puto  eas  dignas  esse  videndi, 
quia  Chrysostomus  multos  adnumeravit  amicos  atque  hinc  ad  locum  ubi  iussit 
sepulturam  tantum  distat  dimidia  leuca. 

-Non  praetermittam  hanc  occasionem  -inquit  dominus  Quixotus-,  et  tibi  gratias 
ago  propter  narrationem  huius  mirae  historiae. 

-Eheu!  -obiecit  caprarius-,  nondum  cognosco  dimidiam  partem  rerum  gestarum, 
quae  acciderunt  his  qui  diligebant  Marcellam;  forsitan  cras  in  via  inveniamus 
pastorem  qui  eas  nobis  narret.  Nunc  vero  bonum  est  ut  eas  dormitum  sub  tecto,  quia 
sub  divo  vulnus  damnandum  esset,  sed  medicina  quae  apposita  est  tibi  nullum  aliud 
indicium  contrarium  requirit. 

Sanctius  Pansa  ad  diabolum  ferebat  hanc  longam  loquelam  caprarii  et  denique  a 
domino  suo  quaesivit  ut  iret  dormitum  in  tugurio  Petri.  Sic  enim  ille  fecit,  sed  fere 
totam  noctem  transivit  memorando  dominam  Dulcineam,  ad  imitandos  captos  amore 
Marcellae.  Sanctius  Pansa  sese  accommodavit  inter  Rocinantem  atque  iumentum  suum 
et  vere  dormivit,  non  ut  despectus  amorosus,  sed  tamquam  homo  calcibus  percussus. 


Capitulum  13.  Ubi  historia  pastricis  Marcellae  finitur  atque  aliae 

res  gestae  narrantur 


Vix  sol  per  fenestras  Orientis  exortus  est,  quinque  caprarii  ex  illis  sex  surrexerunt 
et  dominum  Quixotum  e  somno  suscitaverunt  ad  quaerendum  ab  eo  utrum  dispositus 
esset  ad  illustrem  inhumationem  Chrysostomi  perspiciendam  necne  dum  ipsi  ei 
comitatum  facerent.  Dominus  Quixotus,  qui  nihil  aliud  cupiebat,  surrexit  atque  iussit 

Sanctio  ut  sellam  Rocinanti  et  clitellas  asino  pararet,  quod  ille  statim  ac  festinanter 
perfecit  atque  eodem  modo  omnes  ad  iter  faciendum  se  paraverunt.  Nondum  quartum 
leucae  ambulaverunt,  semitam  transiierunt,  et  tunc  intuiti  sunt  sex  pastores,  qui 
induebant  pelles  nigras  atque  habebant  capita  coronata  sertis  cupressinis  atque 
amaricis  neriis.  Unusquisque  crassum  baculum  agrifolii  manu  ferebat.  Duo  elegantes 
equites  induti  vestibus  ad  iter  faciendum  eos  comitabantur  una  cum  duobus 
pedisequis.  Cum  duae  turmae  mutuo  se  invenerunt  magna  urbanitate  sese  salutaverunt 
et,  mutuo  quaesiverunt  quae  pertinebant  ad  viam.  Cum  cognovissent  quonam  iter 
facerent,  omnes  una  ad  locum  sepulturae  iter  prosecuti  sunt. 

Quidam  eques  loquens  cum  socio  suo  dixit  ei: 

-Mihi  videtur,  domine  Vivalde,  mora  quam  facimus  ad  hanc  illustrem 
inhumationem  videndam  magni  momenti  erit,  secundum  res  miras  quas  pastores 
nobis  narraverunt,  quia  multa  sunt  ac  valde  insolita  tum  de  pastore  mortuo  tum  de 
hac  pastrice  homicida. 

-Sic  mihi  etiam  videtur  -respondit  Vivaldus-;  et  immo  moram  facerem  et  non 
tantum  per  diem,  sed  per  quattuor  dies  ad  haec  omnia  videnda. 

Dominus  Quixotus  ab  eis  quaesivit  quidnam  de  Marcella  et  de  Chrysostomo 
audiverint.  Viator  dixit  ei  se  illo  die  ad  diluculum  invenisse  pastores,  quorum  vestes 
videbantur  ei  valde  tristes,  et  tunc  ab  eis  quaesiverunt  cur  ita  induti  essent  et  quidam 
ex  eis  id  narravit,  scilicet  de  insolita  formositate  cuiusdam  pastricis,  nomine  Marcella, 
et  de  amoribus  plurium,  qui  eam  sollicitabant  et  de  morte  illius  Chrysostomi  ad  cuius 
sepulturam  iter  faciebant.  Tandem  ille  exposuit  omnia  quaecumque  Petrus  domino 
Quixoto  etiam  narraverat. 

Hoc  colloquio  finito  et  alio  incepto,  ille,  quem  vocabant  Vivaldum,  quaesivit  a 
domino  Quixoto  quare  armaturam  illo  modo  indueret  in  terra  tam  pacifica,  cui 
dominus  Quixotus  respondit: 

-Munus  quo  fungor  non  sinit  nec  permittit  me  aliter  facere  nec  aliam  vestem 
induere.  Facilitas,  oblectamentum  et  tranquillitas  inventa  sunt  mollibus  aulicis;  labor 
autem,  anxietas  atque  arma  tantum  inventa  sunt  iis,  quos  mundus  equites  itinerantes 
appellat;  quorum  ego,  licet  indignus,  minor  omnium  eorum  sum. 

Vix  atque  ea  ab  eo  audiverunt  omnes  eum  ut  amentem  putaverunt;  atque  ad  id 
dilucidandum  et  etiam  genus  illius  dementiae,  denuo  Vivaldus  quaesivit  quinam 
sensus  verborum  eques  itinerans  esset. 

-Nonne  legistis  -respondit  dominus  Quixotus-  annales  et  historias  Angliae,  ubi 
agitur  de  illustribus  rebus  gestis  illius  regis  Arcturi,  quem  in  hispanica  lingua  saepe 
vocatur  rex  Artus,  de  quo  est  vetus  et  communis  traditio  in  toto  regno  Magnae 
Britanniae  hunc  regem  numquam  mortuum  fuisse,  sed  per  incantamentum  in  corvum 
conversum  esse  et  tempore  adveniente  denuo  regnaturum  atque  accepturum  tum 
sceptrum  tum  regnum  suum;  qua  de  causa  atque  ex  illo  tempore  nullus  britannus 
corvum  occidit?  Olim  in  tempore  illius  boni  regis  instituta  est  illa  clara  ordinatio 
equitatus  equitum  Tabulae  Rotundae  atque  acciderunt  amores  domini  Lanceloti  a 
Lacu  (Lanzarote  dei  Lago)  cum  regina  Genovefa  (Ginebra)  quibus  mediatrix  fuit 
illa  honorabilis  nutrix  domina  Quintannona  (Quintanona)  unde  carmen  [vulgo 
romance ]  illud  ortum  est  ac  tam  notum  in  nostra  Hispania: 

Non  umquam  fuit  eques  famae 
cui  servirent  domnae  clarae 
tamquam  Lancelotus  fuerat 
cum  ex  Britannia  venerat. 

cum  dulci  ac  suavi  processu  rerum  gestarum  amoris  et  roboris.  Praecise  ex  illo 
tempore  et  secundum  traditionem  illa  ordinatio  equitatus  propagata  est  per  diversas 
partes  totius  mundi  atque  inter  illos  claros  ac  bene  notos  equites  propter  res  gestas 
eorum  fuit  strenuus  Amadis  a  Gaula,  cum  omnibus  filiis  suis  et  nepotibus  usque  ad 
quintam  generationem  et  strenuus  Felixmars  ab  Hyrcania  atque  ille,  qui  nondum 
laudatus  est  ut  vere  meretur,  Tirante  Albus  (el  Blanco)  atque  ille  qui  fere  in  diebus 
nostris  vidimus  et  de  eo  audivimus  ut  invincibilis  et  strenuus  eques  Belianis  a  Graecia. 
Hoc  est,  domini,  quod  vult  dicere  equitem  itinerantem  esse  et  quam  vocavi 
ordinationem  equitatus  itinerantis;  qua  fungor,  ut  iam  dixi,  quamvis  peccator  sim, 
et  feci  professionem  sicut  fecerunt  equites  quos  antea  nominavi  et  sic  ego  hanc 
exerceo.  Et  hoc  modo  per  deserta  loca  et  per  eremos  ambulo  quaerens  res  gestas 
cum  voluntate  offerendi  bracchium  meum  et  etiam  me  ipsum  ad  periculosissimam 
fortunam,  quae  eveniet  mihi,  ad  pauperes  adiuvandos  necnon  egenos. 

His  argumentis  dictis,  viatores  bene  intellexerunt  dominum  Quixotum  fuisse 
amentem,  carentem  sano  iudicio  et  quod  esset  genus  dementiae  qua  laborabat,  de 
qua  etiam  mirati  sunt  tamquam  si  rem  omnino  novam  cognoscerent,  Vivaldus  autem 
erat  vir  valde  prudens  et  praeditus  laeto  ac  faceto  animo  et  ad  iter  iucundum 
faciendum  antea  quam  ad  locum  sepulturae  advenirent  voluit  ei  occasionem  offerre 
ut  suis  stultitiis  ulterius  proficisceretur.  Et  sic  ei  dixit: 

-Mihi  videtur,  domine  eques  itinerans,  te  profiteri  difficillimam  professionem  in 
terris  et  secundum  me  nec  chartusiani  congregationis  Sancti  Bruni  habent  regulam 
tam  strictam. 

“Regula  horum  monachorum  strictior  esse  potest  -dominus  Quixotus  respondit-; 
sed  maxima  difficultas  est  mihi  ad  hanc  tam  necessariam  acceptandam  in  hoc  mundo. 
Ut  verum  dicam,  nonne  ipse  miles  qui  in  actu  ponit  quod  dux  ei  iubet  idem  facit 
quam  dux  qui  ei  imperat?  His  verbis  dico  religiosos  magna  quiete  ac  tranquillitate  a 
coelo  quaerere  bonum  terrae,  sed  sumus  milites,  scilicet  equites,  qui  in  actu  facimus 
quodcumque  illi  petunt  et  nostro  robore  et  nostro  gladio  pugnamus  ad  homines 
tuendos  et  non  sub  tectu,  sed  sub  divo  et  palam  omnibus,  et  sic  oportet  nos  pati  radios 
solis  aestate  et  frigora  hieme.  Hoc  modo  etiam  nos  ministri  Dei  sumus  in  terris  et 
bracchia  quibus  iustitia  adimpletur.  Atque  ita  ut  res  belli  et  quae  ad  eam  pertinent 
non  fiunt  nisi  sudore,  opere  et  labore  quare  qui  ea  perficiunt  maiorem  laborem  habent 
quam  illi,  qui  tantum  a  Deo  rogant  in  quiete  ac  tranquillitate  ut  Deus  dignetur  fovere 
eos,  qui  parum  vel  nihil  suis  viribus  possunt.  Nullo  modo  audeo  dicere,  nec  per 
cogitationes  meas  affirmo,  statum  equitis  itinerantis  tam  bonum  esse  quam  seclusum 
religiosi  monachi;  tantum  his  exprimere  volo,  quae  egomet  passus  sum,  equites 
itinerantes  ferre  labores  immanes,  ictus  omni  genere,  famem,  sitim,  miserias,  fracturas 
et  pediculos;  nam  equites  itinerantes  absque  dubio  multa  adversa  patiuntur  in  decursu 
vitae  eorum.  Nonnulli  pervenerunt  ad  munus  imperatoris  propter  virtutem  bracchii 

sui,  sed  vere  hoc  adimplerunt  magna  copia  sanguinis  et  sudoris  et  si  deessent  eis 
incantatores  et  sapientes,  qui  eos  adiuvarent  in  desideriis  eorum,  defraudati  et  decepti 
in  spe  manerent. 

-Haec  est  mea  opinio  -obiecit  viator-;  tamen  rem  inveni  apud  illos  equites 
itinerantes,  quae  nullo  modo  mihi  placuit,  nempe  cum  inveniuntur  in  occasione 
faciendi  magnas  et  periculosas  res  gestas,  quibus  videtur  eos  facile  vitam  amittere 
posse  numquam  in  illo  tempore  meminerunt  commendandi  animum  suum  Deo  ut 
christi fideles  debent  facere  in  similibus  periculis,  sed  e  contrario  commendant  animos 
dominabus  eorum  et  quidem  magno  robore  ac  devotione  tamquam  si  illae  essent  eis 
ut  Deus  et  hoc,  mea  quidem  sententia,  redolet  aliquantulum  gentilitatem. 

-Domine  -respondit  dominus  Quixotus-,  hoc  non  est  ita  ullo  modo  et  male  faceret 
eques  itinerans  si  aliter  fecisset,  quia  secundum  regulas  equitatus  ille  fecit.  Eques 
itinerans,  cum  perficit  magnas  res  gestas  armorum,  debet  dominam  suam  ante  oculos 
habere  atque  ante  conspectum  eius  suaviter  ac  plenus  amore  ab  ea  petere  iuvamen 
in  difficili  occasione  opportunitateque;  et  quamvis  nemo  eum  audiat,  debet  dicere 
inter  dentes  nonnulla  verba,  quibus  ex  toto  corde  commendetur  ei;  et  sunt  nobis  multa 
exempla  de  his  rebus  in  historiis.  Sed  non  opus  est  credere  eos  oblivisci  sese 
commendandi  Deo;  nam  eis  semper  erat  tempus  aptum  ad  id  faciendum  in  decursu 
illarum  rerum  gestarum. 

-Cum  hoc  ita  sit  -obiecit  viator-,  adhuc  est  mihi  scrupulum,  scilicet  aliquando 
legi  duos  equites  itinerantes  inter  se  loqui  et  propter  verba  quae  dicunt  ardent  magna 
indignatione  et  continuo  ducunt  equos  eorum  alterum  contra  alterum  et  bonam 
distantiam  campi  metiuntur  et  statim  incipiunt  currere  magna  velocitate  ad  impetum 
faciendum  in  adversarium  atque  in  medio  cursu  commendant  sese  dominabus  eorum; 
et  quod  reapse  accidit  id  est  alterum  cecidisse  per  dorsum  equi  perfossum  lancea 
adversa  atque  eodem  modo  alter  si  comam  equi  non  apprehenderet  etiam  ipse  ad 
terram  deiiceretur.  Tunc  nescio  quomodo  mortuus  habuit  tempus  sese  commendandi 
Deo  in  decursu  harum  rerum  gestarum  subito  modo.  Nonne  melius  ei  esset  in  celeri 
cursu  sese  commendare  Deo  et  non  dominae  suae,  quod  debuit  facere  tamquam 
christifidelis?  Sed  fortasse  non  omnes  equites  itinerantes  habeant  dominam  cui  sese 
commendare,  quia  non  omnes  ardent  amore. 

-Hoc  minime  accidere  potest  -respondit  dominus  Quixotus-;  ego  dico  hoc  non 
fieri  posse  ut  eques  itinerans  non  habeat  dominam,  nam  hoc  est  eis  tam  proprium 
ac  naturale  ut  sint  capti  amore  tamquam  stellae  pertinent  ad  coelum  nec  umquam 
visum  est  equitem  itinerantem  nullam  dominam  diligere  atque  aeque  si  ille  careret 
amore  non  esset  amplius  eques  itinerans,  quia  non  intravit  in  arcem  equitatus  per 
portam,  sed  per  saeptum  stabuli  ut  latro  et  praedo. 

-Cum  hoc  ita  sit  -ait  viator-  mihi  videtur,  nisi  male  huius  rei  memini,  quondam 
legisse  dominum  Galaorem,  fratrem  strenui  Amadis  a  Gaula,  numquam  habuisse 
dominam  cui  sese  commendaret  et  nihilominus  semper  habuerunt  illum  tamquam 
strenuum  atque  illustrem  equitem. 

Cui  noster  dominus  Quixotus  respondit: 

-Domine,  una  hirundo  non  efficit  ver.  Praesertim  ego  vere  scio  hunc  equitem 
secreto  arsisse  amore  erga  omnes  puellas  ad  eum  venientes  et  quae  ei  bene  videbantur, 

haec  enim  erat  peculiaritas  naturalis  eius  a  qua  evadere  nequivit.  Breviter,  bene 
cognitum  est  eum  tantum  unam  habuisse  quam  fecit  dominam  sui  cordis  voluntatisque 
cui  saepe  sese  commendabat,  sed  valde  secreto,  quia  ille  semper  gloriabatur  se 
equitem  secretissimum  in  extremis  esse. 

-Ideoque  et  si  vere  omnis  eques  itinerans  debet  amore  ardere  -inquit  viator-  tunc 
etiam  credibile  est  ut  diligas  secundum  regulas  huius  muneris,  nisi  gloriaris  esse 
eques  secretus,  tamquam  dominus  Galaor  fuit,  a  te  quaero,  atque  hoc  praecise  in 
nomine  totius  huius  comitatus,  ut  dicas  nobis  nomen,  patriam,  qualitatem  et 
praeclaram  formositatem  tuae  dominae;  nam  pro  certo  spero  fore  ut  illa  beata  esset 
cognoscendi  omnes  homines  palam  atque  aperte  accipere  talem  equitem  sicut  te  atque 
ut  bene  videatur  te  eam  ardere  eique  servire. 

Tunc  dominus  Quixotus  profunde  suspiravit  et  dixit: 

-Non  possum  affirmare  utrum  dulcis  inimica  mea  vere  gaudeat  hac  recognitione 
totius  mundi,  scilicet  ut  ego  ei  serviam  necne;  tantum  possum  dicere  et  hoc  modo 
respondebo  ad  hanc  quaestionem  quae  a  me  poscis  tam  magna  urbanitate  respectuque: 
nomen  eius  est  Dulcinea,  patria  eius  est  EI  Toboso,  locus  huius  Manicae  regionis, 
qualitas  eius  est  saltem  principessa,  quia  illa  domina  reginaque  mea  est;  pulchritudo 
eius  excedens  humanam,  quoniam  in  ipsa  verificabuntur  omnia  attributa,  quae  non 
fieri  possunt,  et  chimaerica  pulchritudinis,  quae  poetae  suis  puellis  amoribusque 
tribuunt:  capilli  eius  aurei,  frons  eius  Campi  Elysii,  supercilia  arcus  in  nubibus,  oculi 
eius  soles,  genae  eius  rosaceae,  labia  eius  coralia,  dentes  eius  margaritae,  collum 
eius  alabaster,  pectus  eius  marmoreum,  manus  eius  eburneae,  candor  eius  nix,  et 
partes  quae  honestas  ab  humano  visu  celavit  tales  sunt,  mea  opinione,  quae  tanti 
vel  maximi  aestimantur  a  prudenti  consideratione,  sed  nullo  modo  eas  comparare 
licet. 

-Genus  eius,  progeniem  sive  stirpem  familiarem  id  est  quod  vere  volumus 
cognoscere  -obiecit  Vivaldus. 

Cui  dominus  Quixotus  respondit: 

-Non  est  ex  veteribus  Curtiis,  Caiis  vel  Scipionibus  romanis,  neque  ex  hodiernis 
Colonna  atque  Orsini,  nec  ex  Montcada  (Moncada)  vel  Requesens  (Requesenes)  a 
Catalaunia  neque  ex  Rebella  et  Villanova  a  Valentia;  Palafox,  Nuza,  Rocaberti, 
Corella,  Luna,  Alagon,  Urrea,  Foces,  et  Gurrea  ab  Aragonia;  Cerda,  Manrique, 
Mendoza  et  Guzman  a  Castella;  Alencastro,  Palha  (Pallas)  et  Meneses  a  Lusitania; 
sed  ex  iis  a  Toboso  Manicae  est  et,  quamvis  hoc  genus  omnino  hodiernum  sit, 
principium  generosum  erit  ex  illustribus  familiis  saeculis  advenientibus.  Et  nemo 
oppugnet  hoc  nisi  sub  condicione,  quae  Cervinus  posuit  ad  pedem  armorum  Orlandi 
(Roldani)  dicens: 

Nemo  ea  tangere  audeat, 

tantum  Orlandus  (Roldanus)  ea  cum  vellet  moveat. 

-Quamvis  ego  ex  genere  Cachopines  a  Laredo  sim  -respondit  viator-  nullo  modo 
audebo  id  comparare  cum  illo  a  Toboso  Manicae,  quia  hucusque  nondum  tale 
cognomen  ad  aures  meas  pervenit. 

-Quomodo  nondum  pervenit?  -obiecit  dominus  Quixotus. 

Pastores  auribus  arrectis  auscultabant  illud  colloquium  inter  illos  duos  viros  atque 
etiam  ipsi  caprarii  et  pastores  cognoverunt  magnam  dementiam  et  penuriam  iudicii 
domini  Quixoti.  Tantum  Sanctius  Pansa  putabat  dominum  suum  dicere  veritatem, 
quia  novit  eum  a  nativitate  eius;  tamen  dubitabat  de  his,  quae  de  pulcherrima 
Dulcinea  a  Toboso  agebantur,  quia  numquam  ad  eum  pervenit  nuntium  huius 
nominis,  quamquam  vivebat  tam  prope  pagum  Toboso. 

Dum  loquerentur  de  his  argumentis  en  per  fissuram  montium  circiter  viginti 
pastores  descendebant  omnes  induentes  pelles  nigrae  lanae  et  coronati  sertis  quae, 
ut  postea  videbantur,  erant  altera  ex  taxo  atque  altera  ex  cupresso.  Inter  sex  eorum 
ferebant  tabulatum  coopertum  magna  copia  florum  ramorumque.  Et  cum  haec  videret 
unus  ex  caprariis  dixit: 

-Illi  qui  veniunt  sunt  qui  corpus  Chrysostomi  afferunt  et  locus  ubi  iussit  ut 
sepelirent  eum  ad  pedem  illorum  montium  est. 

Quare  illi  festinaverunt  ad  perveniendum  atque  id  quidem  fecerunt  eodem  tempore 
cum  illi  qui  tabulatum  ferebant,  id  ad  terram  posuerunt,  et  quattuor  ex  eis  fossam 
iuxta  durum  saxum  foderunt  acutis  palis. 

Omnes  se  salutaverunt  ad  invicem  atque  urbaniter  et  dein  dominus  Quixotus  et 
qui  cum  eo  veniebant  conspexerunt  tabulatum  et  super  id  viderunt  corpus  mortuum 
coopertum  floribus,  qui  indutus  erat  tamquam  pastor,  eius  aetas  erat  circiter  triginta 
annos  natus  et,  quamvis  mortuus  esset,  ostendebat  se  pulchrum  vultum  habere  atque 
elegantem  dispositionem  corporis  dum  vivus  esset.  In  ipso  tabulato  nonnulli  libri 
erant  et  chartae  multae  apertae  sive  clausae.  Et  omnes  qui  inspiciebant  et  qui  fossam 
fodiebant  miro  modo  tacebant,  denique  unus  ex  eis  qui  mortuum  ibi  adduxerunt  alteri 
dixit: 

-Videas  bene,  Ambrosi,  si  hic  est  locus  quem  Chrysostomus  dixit,  quia  tu  vis 
accurate  omnia  adimplere  sicut  in  testamento  ille  iussit. 

-Hic  est  locus  -respondit  Ambrosius-;  quia  multoties  miser  amicus  meus  mihi 
historiam  suae  calamitatis  narravit.  Ibi  imprimis  illam  inimicam  totius  generis 
humani  vidit  ibique  etiam  fuit,  ubi  ei  declaravit  cogitationes  suas,  quia  erat  captus 
amore  valde  honestus  atque  ibidem  novissime  Marcella  eum  omnino  despexit,  ita  ut 
ipse  finem  poneret  ad  tragoediam  miserae  vitae  suae.  Quamobrem  atque  in  memoria 
tam  magni  infortunii  voluit  ut  sepelirent  eum  intus  aeternae  oblivionis. 

Et  versus  dominum  Quixotum  et  viatores  prosecutus  est  dicens: 

-Corpus  hoc,  domini,  quod  nunc  piis  oculis  videtis  animum  habuit  quo  coelum 
posuit  magnam  partem  divitiarum  aeternarum.  Hoc  est  corpus  Chrysostomi,  qui 
unicus  fuit  suo  ingenio,  sua  urbanitate,  extremus  in  sua  praesentia  corporea,  phoenix 
amicitiae,  magnificus  sine  ulla  mensura,  serenus  absque  superba  praesumptione, 
laetus  sine  ulla  vilitate  et  demum  primus  fuit  in  omnibus  bonis  rebus  et  nemini 
secundus  in  suo  magno  infortunio.  Bene  amavit,  sed  eum  despexerunt,  adoravit  tamen 
eum  neglexerunt;  feram  rogavit,  marmor  importunavit,  cucurrit  post  ventum,  voces 
magnas  dedit  in  solitudine,  ingrato  animo  inservivit  et  tantum  ut  praemium  invenit 
spoliationem  mortis  in  medio  cursu  vitae,  quam  pastrix  finivit,  quamvis  vellet  ipsam 
in  aeternum  aevum  protrahere  ut  viveret  in  memoria  omnium  gentium  et  chartae 


94 


M.  DE  Cervantes 


papyraceae  quas  videtis  id  bene  ostendunt,  nisi  ipse  iusserit  mihi  ut  haec  omnia  igne 
comburerem  post  inhumationem  corporis  illius  in  terram. 

-Si  ita  facis  maiorem  rigorem  crudelitatemque  ostendes  cum  eis  -inquit  Vivaldus- 
quam  ipse  scriptor  et  dominus  et,  mea  sententia,  non  decet  nec  iustum  est  adimplere 
voluntatem  illius  qui  iussit  quod  est  praeter  omnem  sanam  mentem.  Nec  ipse  Caesar 
Augustus  bene  fecisset  si  sic  adimplevisset,  quamvis  Vergilius,  divinus  mantuanus, 
in  suo  testamento  hoc  ei  iussit.  Quare,  domine  Ambrosi,  cum  corpus  tui  amici  sepelias 
in  terram,  noli  scripta  eius  in  oblivium  dare;  et  si  ille  offensus  haec  iussit,  non  oportet 
haec  adimplere  tamquam  imprudens.  Sine,  quaeso,  haec  scripta  supervivere  ad 
ostendendam  semper  crudelitatem  Marcellae,  ita  ut  fiat  exemplum  temporibus 
advenientibus  et  viventes  ne  faciant  quin  in  simili  alta  abyssu  cadant.  Quia  egomet 
scio  et  omnes  qui  hic  mecum  sunt  historiam  huius  ardentis  ac  desperati  amici  tui  et 
cognoscimus  tuam  amicitiam  erga  eum  atque  occasionem  eius  mortis  et  quaecumque 
iussit  ad  terminum  suae  vitae;  ex  qua  lamentabili  historia  colligi  potest  quam  magnam 
crudelitatem  habuisse  Marcellam  et  quam  magnum  amorem  Chrysostomum  erga 
illam  atque  etiam  magnam  fidelitatem  tuae  amicitiae  cum  his,  qui  secuti  sunt  semitam 
dementis  amoris  quam  ante  oculos  habebant.  Hesterno  die  cognovimus  mortem 
Chrysostomi  et  etiam  eum  in  hoc  loco  sepeliendum  esse  atque  hoc  modo  moti  studio 
ac  miseratione  iter  nostrum  reliquimus  et  voluimus  huc  venire  ad  videndum  oculis 
nostris  quod  nos  tam  magna  tristitia  affecit.  Vicissim  pro  eius  misericordia  et  etiam 
cum  desiderio  medendi  eam,  quaesumus  te,  prudens  Ambrosi,  et  saltem  mea  ex  parte 
rogo  te,  ut,  in  loco  comburendi,  permittas  me  quaedam  scripta  mecum  adducere. 

Et,  nullo  responso  a  pastore  exspectato,  ipse  manum  porrexit  et  quaedam  scripta 
apprehendit  ex  his  quae  propinquiora  erant;  et  cum  Ambrosius  haec  vidit  ei  dixit: 

-Propter  benevolentiam  consentio  ut  teneas  quae  apprehendisti,  sed  vanum  est 
credere  me  reliqua  non  comburere. 

Vivaldus  autem  cupiebat  legere  quae  scripta  erant  et  statim  accepit  unum  et  vidit 
titulum  qui  dicebat:  Cantus  desperatus.  Ambrosius  audivit  et  dixit: 

-Hoc  est  ultimum  carmen,  quod  miserrimus  scripsit,  atque  ut  intelligas,  domine, 
quonam  infortunium  ad  perniciem  duxit,  lege  ita  ut  omnes  audiant  te  et  tempus 
habebis  dum  illi  fossam  fodiunt. 

-Hoc  libenter  faciam  -dixit  Vivaldus. 

Et  cum  omnes  essent  uno  corde  ad  auscultandum,  circumdederunt  eum,  qui  clara 
voce  hoc  carmen  legit. 


Capitulum  14.  Ubi  versus  desperati  defuncti  pastoris  exponuntur 
et  alia  quae  non  exspectanda  erant 

CANTUS  CHRYSOSTOMI 

Voluisti,  mea  crudelis,  ut  edatur 
ex  lingua  in  linguam  in  hominum  fines 

de  tua  virtute  et  amaro  rigore 
et  palam  faciam  ut  sic  proferatur 
meo  in  pectore  ad  sonus  affines 
quibus  vox  mea  insolito  more 
desiderium  exponat  cum  dolore 

facta  mea  et  tuas  res  gestas  horrendas. 
Omnis  cruciatus  in  corde  miscetur 
propter  hanc  vocem  quae  moesta  loquetur 
ad  curas  maximas  bene  exponendas. 
Arrectis  auribus  attende  sonum 
non  tam  iucundum,  sed  etiam  hunc  tonum 
quem  ex  mei  pectoris  fundo  iam  profero 
et  motus  hic  a  quadam  mea  insania, 
sponte  egreditur  et  foras  infero. 

Rugit  leo,  lupus  ululat  tam  saevus, 
ignavus,  serpens  squamosus  et  horridus 
sibilat,  monstri  rugitus  iam  taetricus 
cuiusdam,  praedictris  comicis  laevus 
clangor  et  strepitus  ex  vento  pavidus 
in  mari  inquieto  sunt  procellae  porticus; 
mugitus  victi  tauri  tam  munificus. 

Turtur  quae  vidua  tenuissime  cantitat, 
tristem  sonum  invida  noctua  profert, 
planctus  totius  plebeculae  atrae  fert 
foras,  cum  anima  dolente  quae  invitat. 

Et  omnia  una  cum  quodam  vagitu 
quae  confunduntur  in  meo  auditu. 

Et  ratio  huius  negotii  in  me  invenitur 
quae  haec  crudelis  poena  est  moestitia 
et  ad  narranda  ea  novum  requiritur. 

Perturbatione  tanta  haud  arenae 
fluminis  Tagi  tristem  echum  dabunt 
nec  Baetis  clari  amnis  olivae  gustum, 
ibi  dolores  tantum  mei  et  poenae 
e  summis  rupibus  sonum  clamabunt 
et  lingua  mortua  vivida  dant  frustum 
ex  valle  obscura  ad  litus  vetustum, 

humanum  genus  ibi  esse  renuit 
ubi  sol  numquam  lumen  suum  ostendit 

vel  inter  turbam  adversam  contendit 
beluarum,  quas  desertus  Libyae  aluit, 

vox  veninifera  est  in  eremis 
et  rauca  auditur  de  me  in  extremis 
nulli  secunda  propter  tuum  rigorem 
et  fata  prospera  iam  desunt  mihi 
sic  amplam  viam  petam  et  amorem. 

Contemptus  necat  hic,  ruit  patientia, 
et  vera  sive  dolosa  suspicio; 
occidit  zelus  suo  magno  rigore 
et  turbat  vitam  hac  longa  absentia, 
firmiter  spes  prodest  nullo  artificio 
et  oblivionis  timor  in  amore. 

Cernitur  mors  in  omnibus  suo  more, 

sed  vivo,  magnum  signum  est  insolitum, 
ego  sum  absens,  contemptus,  zelosus, 
et  suspiciarum  certus  onerosus; 
in  oblivione  uro  ignem  debitum 
et  inter  tot  tormenta  non  audivi 
umbram  meae  spei,  quam  tam  multum  cupivi, 
eamque  non  amplius  quaero  desperatus 
et  ad  augendam  hanc  meam  querelam 
non  volo  esse  cum  ea  iratus. 

Num  fieri  potest  ut  hoc  uno  ictu 
sit  spes  et  timor  et  quoque  iam  moneat 
ut  sint  certiores  hae  causae  timoris? 

Num  claudet  oculos  hos  sine  victu 
dum  zelus  praesens  sit  mihi  et  iam  doleat 
per  mille  vulnera  aperta  doloris? 

Quisnam  has  portas  non  aperiet  foris 

desperationi  magnae  cum  haec  viderit 
contemptum  notum  esse  et  suspiciones 
amaricae  ac  tam  verae  conversiones! 
num  veritatem  puram  quis  ostenderit 
magnum  mendacium?  Zelus  regni  amoris 
ut  ferrum  fit  in  manu  mei  timoris. 

Da  mihi,  contemptus,  funem  incurvatum. 
Tamen,  proh  dolor!  haec  victoria  mea 
meum  memoratum  necat  annegatum. 

Denique  morior,  quia  numquam  exspectavi 
bonam  fortunam  in  morte  vel  vita, 
fidelis  ero  in  meis  rebus  fictis. 

Dicam  et  optime,  quia  hoc  amavi, 
liberior  anima  est  expedita 
priscae  tyranidi  amoris  in  dictis, 
meam  inimicam  in  verbis  afflictis, 

corpus  et  animum  pulchrum  habere, 
huius  oblivio  pro  meo  delicto 
et  multa  adversa  mihi  iam  invicto, 
in  pace  amorem  suo  loco  manere. 

Hac  opinione  et  forti  meo  nexu 
festinans  miser  in  morae  amplexu 
quia  eius  despectus  et  me  impulerunt 
et  ventis  corpus  animumque  feram, 
nam  sine  lauro  et  palma  ea  viderunt. 

Tamen  tu  inanis  haec  omnia  argumenta 
doces  me  ut  faciam  in  meis  rebus  iugiter 
in  vita  plena  taedio  quam  nunc  habeo 
et  hinc  iam  bene  nosti  mea  tormenta 
et  imam  plagam  ex  corde  meo  breviter, 
et  me  ad  te  laetum  dare  quo  gaudeo 
si  forte  credis  et  aliquid  mereo 

ne  coelum  clarum  tuorum  oculorum 
in  mea  morte  turbetur,  ne  facias. 

Nolo  ut  tu  hoc  modo  satisfacias 
cum  praedam  dem  tibi  omnium  meorum. 
Utinam  risum  in  morte  mea  habeas, 
festivitatem  quam  magnam  tu  videas. 

Et  simplex  sum  loquendo  de  his  rebus, 
bene  tu  scis  ubi  est  gloria  tua 
et  vita  mea  finietur  his  diebus. 

Euge,  oportet  ex  abyssu  ima 
ascendat  Sysiphus  saxo  onustus 
et  veniat  Tantalus  sua  siti  sursum; 
vulturem  Titius  ducat  ex  ea  rima, 
ne  Ixion  rotam  detineat  vetustus, 
nec  tunc  sorores  conentur  suum  cursum, 
omnes  laborent  ad  mortale  occursum, 

ducant  in  pectus  ac  voce  demissa, 

-dum  desperato  omnia  sint  requisita- 
cantent  obsequia  tristia,  moesta  vita 
negetur  corpori  cui  lintea  immissa. 

Ianitor  ille  cum  tribus  capitibus 
et  cum  chimaeris  et  his  monstris  milibus 
prorumpant  omnes  tristem  cantilenam, 
quae  nullam  mihi  meliorem  inveniam 
defuncto  amanti  hanc  debitam  poenam. 

Ne  desperatus  cantus  lamenteris, 
et  comitatum  meum  oblivisceris 
et  propter  causam  qua  tu  sic  es  natus, 
adversum  auget,  cura  ne  sis  bene 
in  sepultura  tam  infortunatus. 

Carmine  finito,  auditores  laudaverunt  cantum  Chrysostomi,  quamquam  qui  id 
legit  non  omnino  consensit  his,  quae  de  Marcella  audiverat,  quia  secundum 
narrationem,  quam  ei  fecerunt  ipsa  erat  valde  modesta  ac  plena  benignitate,  atque  e 
contrario  Chrysostomus  lamentabatur  de  zelotypia,  de  suspicione  et  de  absentia  et 
haec  omnia  machinabantur  contra  optimam  famam  Marcellae.  His  omnibus 
Ambrosius  respondit,  quia  bene  noverat  reconditas  cogitationes  amici  sui: 

-Ut  bene,  domine,  intelligas  quae  hic  miserrimus  scripsit  oportet  dicere  eum 
absentem  a  Marcella  fuisse  cum  hunc  cantum  composuerat  et  ipse  libenter  id  fecit, 
nempe  quia  credidit  se  posse  sanari  per  hanc  longam  absentiam.  Et  hoc  modo  in 
hac  absentia  concepta  fuit  zelotypia  ficta  et  timendae  suspiciones,  quae  eum  fastidium 
dabant  tamquam  si  verae  essent.  Et  veritas  apparet  his  verbis  et  fama  bonitatis 
Marcellae  videbatur;  quae  fortasse  praeter  crudelitatem,  quamdam  superbiam  et 
magnum  contemptum  eius  nec  ipsa  invidia  aliquo  modo  posset  eam  maculare. 

-Hoc  ita  est  -respondit  Vivaldus. 

Ille  voluit  aliud  scriptum  legere  ex  his,  quae  ab  igne  removerat,  sed  en  mirus  visus 
apparuit  -quia  sic  videbatur-  et  praecise  repente  ante  oculos  cunctorum;  atque  ecce  supra 
saxum  ubi  sepulturam  fodiebant  pastrix  Marcella  visa  est,  pulcherrima  quae  ipsa  superabat 
suam  famam.  Qui  eam  numquam  viderunt  inspiciebant  eam  magno  stupore  ac  silentio 
et  qui  eam  iam  cognoverant  suspensi  manserunt  sicut  illi  qui  numquam  eam  inspexerant. 
Sed  simul  atque  eam  Ambrosius  vidit  continuo  valde  indignatus  est  eique  dixit: 

-Visne  videre  tu,  fortasse,  saevus  basiliscus  horum  montium,  utrum  in  conspectu 
tuo  effundant  sanguinem  vulnera  huius  miseri,  a  quo  tua  crudelitas  vitam  sustulit 
necne?  Sive  visne  frui  tuis  crudelibus  factis  ad  videndum  de  alta  rupe  ut  alter  Nero 
despectus  quomodo  Roma  comburatur  sive  calpestare  hoc  cadaver  tua  superbia, 
tamquam  ingrata  filia  fecit  cadaveri  patris  sui  Tarquinii?  Dic  nobis  subito,  quaeso, 
cur  ergo  venisti  vel  quid  est  quod  magis  vis;  nam  cogitationes  Chrysostomi  cognovi, 
quae  semper  oboedierunt  tibi  in  vita  eius  et  sic  faciam  ut  etiam,  illo  mortuo,  oboediant 
tibi  cogitationes  omnium,  qui  amici  eius  vocati  sunt. 

-Nullo  modo  venio,  o  Ambrosii  ad  ea  facienda,  quae  dixisti  -respondit  Marcella- 
sed  tantum  ad  me  ipsam  tuendam  et  ad  probandum  quam  multum  errant,  qui  culpant 
me  de  dolore  eius  atque  immo  de  morte  Chrysostomi;  sic  attendite  me  omnes  qui  hic 
adestis  et  breviter  hanc  veritatem  suadebo  vobis  et  quidem  paucis  verbis.  Coelum  me 
fecit  sicut  dicitis  pulchram  et  taliter  haec  venustas  ad  nihil  aliud  profecit  mihi,  nisi  ad 
alliciendos  vos  ita  ut  diligatis  me  et  propter  hunc  amorem  quem  ostenditis  mihi  dicitis 
et  vultis  me  etiam  diligere  vos.  Ego  cognosco  per  naturalem  intellectum,  quem  Deus 
mihi  dedit,  omne  pulchrum  amabile  esse;  sed  nullo  modo  possum  intelligere  cur  qui 
amatus  est  debeat  diligere  illum,  qui  eum  amat.  Immo  etiam  aliquando  fieri  potest  ut 
amans  sit  foedus,  et  ut  foedus  dignus  vitandi,  sed  dum  diligit  pulchrum  non  merito 
dicet:  «Diligo  te  quia  tu  es  pulchra;  et  debes  me  diligere,  quamvis  foedus  sim».  Sed  si 
essent  omnes  similes  in  pulchritudine  non  omnia  desideria  essent  aequalia,  nec  omnes 
formositates  impellerent  ad  eumdem  amorem;  sunt  quae  delectant  visu,  sed  non  alliciunt 
voluntatem;  nam  tunc  omnes  voluntates  essent  perturbatae  et  magna  confusione, 
nescientes  quonam  pervenire;  nam  si  subiecta  innumera  sunt  etiam  desideria  essent 
innumerabilia.  Et  secundum  quod  audivi  verus  amor  non  dividitur,  et  debet  esse 
voluntarius  et  non  invitus.  Et  cum  hoc  ita  sit,  mea  opinione,  cur  vultis  submittere 
voluntatem  meam  omnino  invitam  dum  dicitis  amare  me?  Quid  dicendum  esset  si 
coelum  foedam  me  fecisset,  num  possem  contra  vos  lamentari,  quia  non  dilexistis  me? 
Aliter,  ut  patet,  egomet  non  venustatem  elegi,  quam  coelum,  nulla  petitione  praevia 
mea,  gratis  mihi  dedit.  Praesertim  vipera  non  culpanda  est  propter  venenum  suum 
ope  cuius  illa  occidit,  quia  natura  ei  dedit  nec  ego  mereor  reprehendi  propter 
speciositatem  meam;  nam  formositas  in  honesta  muliere  est  tamquam  ignis  remotus 
vel  gladius  acutus;  quia  nec  urit  nec  necat  nisi  illum  qui  ad  ea  appropinquat.  Honor  et 
virtutes  ornamentum  sunt  animi  et  si  desunt  corpori,  quamvis  hoc  speciosum  sit,  non 
reputatur  ut  pulchrum.  Nunc  vero,  si  honestas  est  virtus  quae  magis  ornat  et  corpus  et 
animum,  cur  debet  perdere  hanc  virtutem  illa,  quae  amatur  ut  pulchra,  tantum  ad 
obsequendam  voluntatem  illius,  qui  ad  suum  nutum  et  voluptatem  omnia  ordinat  et 
quidem  totis  viribus  et  tota  sollertia  atque  ita  vult  ut  illa  hanc  honestatem  amittat? 
Egomet  nata  sum  libera  atque  ad  fruendam  hanc  libertatem  elegi  mihi  solitudinem 
camporum.  Atque  arbores  horum  montium  comitantur  me,  clarae  aquae  horum 
fluminum  sunt  specula  mea;  et  his  arboribus  et  his  aquis  ego  aperio  cogitationes  meas 
atque  etiam  meam  venustatem.  Fortasse  sum  ignis  remotus  et  gladius  qui  longe  manet. 
Et  quos  allexi  tantum  meo  visu  ad  amorem,  continuo  volui  meis  verbis  decipere.  Et  si 
quidem  desideria  spe  sustentantur,  nullam  spem  dedi  Chrysostomo  umquam  vel  ullo 
alio,  quamobrem  non  est  crudelitas  mea,  sed  obstinatio  eorum  quae  eos  interfecit.  Si 
vero  dicitur  cogitationes  eius  bonas  esse,  quapropter  debui  eis  acquiescere,  etiam  dicam 
praecise  in  hoc  loco,  ubi  sepultura  eius  foditur,  dum  ille  mihi  suam  bonam  voluntatem 
ostendit,  ei  statim  dixi  meum  propositum  fuisse  vivere  in  solitudine  completa  ita  ut 
sola  terra  frueretur  meo  secessu  a  mundo  atque  exspoliis  meae  formositatis;  et  si  ille, 
hac  prima  deceptione  accepta,  etiam  voluit  obstinanter  aliam  spem  obtinere  et  contra 
ventum  navigare,  quid  est  si  in  medio  sinu  propriae  dementiae  submergatur?  Si  e 
contrario  ego  ei  dedissem  quamdam  spem  tunc  essem  fallax;  sed  si  ei  placuissem  tunc 
fecissem  contra  meam  voluntatem  ac  meum  propositum.  Ille  deceptus  sese  obstinavit 

et  desperavit,  sed  nemo  odium  habuit  in  eum;  considerate  nunc  si  vere  de  his  rebus 
culpanda  sim!  Lamentetur  qui  vere  deceptus  sit,  desperet  ille  cui  promissam  spem 
negarunt,  confidat  tantum  ille,  quem  vocaverim,  laetetur  quem  admiserim;  sed  minime 
appellet  me  crudelem  nec  homicidam  ille  cui  nec  promisi  nec  quem  decepi  nec  quem 
vocavi  neque  admisi.  Coelum  nondum  voluit  me  vere  diligere  quemdam,  et  non  oportet 
hanc  electionem  irrationabilem  facere.  Prodeat  haec  ratiocinatio  omnibus,  qui  sollicitant 
me;  et  etiam  ultra  intelligant  ut  si  quis  moriatur  propter  me  non  vere  moritur  ut  zelosus 
et  afflictus,  quia  qui  neminem  diligit  non  inducit  zelotypiam;  et  deceptio  non  est 
contemptus.  Et  si  quis  me  vocat  feram  ac  basiliscum,  cur  non  relinquit  me  ut  nocivam? 
et  qui  ingratam  me  appellat,  ne  amplius  serviat  mihi;  qui  me  insolitam  nuncupat,  nolit 
me  cognoscere;  qui  me  vocat  crudelem  ne  sequatur  me;  quia  hic  basiliscus,  haec  ingrata, 
haec  crudelis  atque  insolita  nec  eos  quaeret,  nec  eis  serviet,  nec  eos  cognoscet,  nec 
sequetur  ullo  modo.  Impatientia  atque  inordinatum  desiderium  necaverunt 
Chrysostomum,  cur  ergo  honestas  et  modestia  mea  damnandae  sint?  Et  si  immaculata 
maneo  comitata  his  arboribus,  cur  debeam  amittere  hanc  puritatem  cum  viris?  Notum 
est  vobis  me  divitias  habere  nec  alienas  cupio;  est  mihi  libertas  et  nolo  eam  perdere 
sub  quodam  iugo;  et  demum  nec  diligo  nec  est  mihi  odium  contra  quemlibet.  Nec 
decipio  hunc  nec  illum  sollicito;  nec  fallo  quemlibet  nec  alium  ope  ludi.  Libenter  vaco 
colloquio  cum  pastricibus  huius  regionis  et  curae  caprarum  mearum.  Hic  montes  habent 
desideria  mea  et  si  hinc  exeo  tantum  est  ad  contemplandam  speciositatem  coeli  et  sic 
animus  meus  dirigit  gressus  ad  suum  scopum. 

Et,  his  verbis  dictis,  et  nulla  responsione  exspectata,  vertit  se  atque  intravit  in  densam 
silvam  montis,  quae  ibi  erat,  atque  omnes  ibi  mirati  sunt  de  prudentia  ac  pulchritudine 
eius.  Nonnulli  autem  praesertim  -hi  qui  vulnerati  erant  fulgoribus  oculorum  Marcellae- 
eam  voluerunt  sequi,  spreta  deceptione  audita.  Et  dominus  Quixotus,  his  rebus  conspectis, 
voluit  occasioni  accedere  atque  uti  suo  equitatu  ad  miseras  virgines  tuendas,  quare  sua 
manu  apprehendit  gladium  et  magna  atque  intelligibili  voce  dixit: 

-Nemo  ex  quocumque  genere  et  condicione  audeat  sequi  formosam  Marcellam, 
aliter  sub  indignatione  mea  damnabitur.  Ipsa  probavit  claris  et  praecisis  argumentis 
nullam  culpam  habuisse  in  morte  Chrysostomi  atque  alienam  omnino  fuisse  desideriis 
et  voluptatibus  amantium,  quibus  noluit  indulgere;  quare  non  diiudicanda,  sed 
honoranda  est  ab  omnibus  hominibus  huius  mundi,  quia  illa  est  quae  vere  vivit  atque 
habet  tam  honestum  desiderium. 

Fortasse  propter  minas  domini  Quixoti  sive  quia  Ambrosius  eis  dixit  bonum  esse 
res  pertinentes  ad  sepulturam  amici  finire,  nullus  pastor  movebatur  nec  illinc  discessit, 
et  confecta  sepultura  et,  combustione  scriptorum  Chrysostomi  facta,  deposuerunt 
corpus  eius  in  illa  sepultura  cum  multis  lacrimis  circumstantium.  Fossam 
cooperuerunt  magno  saxo  atque  epitaphium  voluerunt  facere,  secundum  Ambrosium, 
his  verbis: 


Hic  iacet  veri  amatoris 
frigidum  corpus  sepultum 
pecorum  pastor  qui  multum 
passus  est  ope  doloris. 

Mortuus  est  praeda  rigoris 
cuiusdam  puellae  ingratae 
quia  sic  hoc  regnum  amatae 
crudelitas  fit  amoris. 

Supra  sepulturam  flores  ramosque  deposuerunt  et,  signo  doloris  ostenso,  Ambrosio 
valedixerunt.  Eadem  fecit  Vivaldus  et  comes  eius  et  dominus  Quixotus  valedixit 
hospitibus  et  viatoribus,  qui  eum  rogaverunt  ut  una  cum  eis  veniret  Hispalim,  qui 
erat  locus  ubi  perfacile  multae  res  gestae  invenirentur  et  quidem  in  omni  via  atque 
in  omni  angulo  illius  urbis.  Dominus  Quixotus  gratias  eis  egit  propter  nuntium  et 
bonum  consilium  ostensum  ei  faciendi  beneficium  et  dixit  eis  tunc  temporis  se  nolle 
sive  se  hoc  non  posse  facere,  quia  secundum  quod  fertur  multi  latrones  erant  in  illis 
montibus  atque  oportebat  eos  apprehendere.  Voluntate  eius  cognita,  viatores  noluerunt 
eum  amplius  premere  et  eum  reliquerunt  eique  etiam  denuo  valedixerunt  et  iter 
prosecuti  sunt,  quibus  rebus  peractis,  non  defuit  eis  quod  tractarent,  tum  historiam 
Marcellaeet  Chrysostomi  tum  dementiam  domini  Quixoti.  Hic  autem  statuit  quaerere 
pastricem  Marcellam  ad  ei  serviendum  in  omnibus  rebus.  Sed  res  non  fuerunt  sicut 
ille  cogitabat  secundum  cursum  huius  verae  historiae  cuius  secunda  pars  hic  finitur. 


Capitulum  15,  Ubi  de  infelicibus  rebus  gestis  agitur,  quas 
dominus  Quixotus  habuit  cum  invenit  nefarios  yangueses 


Sapiens  Cide  Hamete  Benengeli  narrat  dominum  Quixotum  atque  armigerum  eius, 
hospitibus  valedictis  et  pastore  Chrysostomo  sepulto,  introiisse  in  ipsam  silvam  in 
quam  viderunt  Marcellam  intrare;  et  cum  ultra  duas  horas  iter  fecerunt  eam  frustra 
quaerentes  ubique,  ad  pratum  plenum  tenera  herba  pervenerunt,  iuxta  quod  currebat 
amoenus  frigidusque  rivus;  et  tali  modo  ut  eos  aliquo  tempore  invitaret  ad  fruendam 
quietem  postmeridianam,  quae  suo  rigore  aderat. 

Dominus  Quixotus  et  Sanctius  descenderunt  deorsum,  iumento  et  Rocinante 
relictis,  quia  ibi  erat  locus  multae  herbae  ad  pascendum,  atque  ex  clitellis  extraxerunt 
quod  ibi  erat  et,  nulla  caeremonia  praetermissa,  in  pace  ac  bona  societate  dominus 
et  famulus,  quae  invenerunt  comederunt. 

Sanctius  nullam  trabam  ad  pedes  Rocinantis  posuit,  quia  valde  mansuetus  erat 
et  nullo  modo  voluptuosus  ita  ut  omnes  equae  regionis  Cordubensis  non  possent  eum 
provocare.  Tamen  fortuna  aliter  decrevit  sive  diabolus,  qui  non  semper  dormitat, 
propterea  quod  in  illa  valle  pascebat  armentum  equarum  gallaicarum,  quas  muliones 
gallaici  habebant,  quibus  consuetudo  erat  quiescendi  ad  horam  postmeridianam  una 
cum  grege  eorum  in  locis,  ubi  tenera  herba  atque  aqua  inveniretur.  Et  ille  locus  ubi 
dominus  Quixotus  aderat  idoneus  erat  secundum  morem  gallaicorum. 

Et  ecce  accidit  Rocinantem  habuisse  voluptatem  sese  refocillandi  cum  dominabus 
equis,  et  simul  atque  eas  olfecit,  et  nulla  venia  quaesita,  ex  suo  naturali  gressu  exivit 

et  quodam  cursu  eas  celere  petivit  ad  suam  necessitatem  eis  ostendendam.  Illae  autem, 
ut  videtur,  magis  curabant  de  pabulo  quam  de  alia  re  et  sic  eum  receperunt  calcibus 
et  etiam  dentibus  et  hoc  modo  postea  corrigias  eius  fregerunt  et  sine  sella  ille  mansit 
et  vere  nudus.  Tamen  quod  peius  equo  advenit  fuit  muliones  ad  eum  venire  cum 
fustis,  impetu  equi  in  equas  bene  cognito,  et  quidem  eum  percusserunt  atque  in  terram 
vulneratum  eiecerunt. 

Tunc  dominus  Quixotus  et  Sanctius  qui  fustuarium  et  verberationem  Rocinantis 
animadverterunt  anhelantes  venerunt  et  dominus  Quixotus  dixit  Sanctio: 

-Secundum  quod  video,  amice  Sancti,  illi  non  sunt  equites,  sed  plebecula  rustica 
et  minima.  Et  hoc  dico  tibi,  quia  bene  potes  me  iuvare  ad  ultionem  vindicandam 
propter  iniuriam  quam  fecerunt  Rocinanti. 

-Quaenam  vindicta  facienda  est!  -respondit  Sanctius-  si  illi  sunt  plures  quam 
viginti  et  nos  tantum  duo  sumus  et  forte  unus  et  dimidius? 

-Ego  valeo  pro  centum  -obiecit  dominus  Quixotus. 

Et,  nullo  alio  argumento  adhibito,  accepit  gladium  atque  in  gallaicos  impetum 
fecit  atque  idem  Sanctius  Pansa,  motus  exempli  domini  sui.  Tamen  imprimis  dedit 
ictum  gladii  cuidam  eorum  et  pellem  coriaceam  quam  induebat  et  partem  dorsi  scidit. 

Gallaici  qui  viderunt  se  vexari  tantum  a  duobus  viris,  cum  perplurimi  ipsi  essent, 
tunc  ad  fusta  eorum  venerunt  atque  illos  duos  in  medio  eorum  apprehenderunt  eosque 
magno  robore  ac  vehementia  percusserunt.  Verum  est  Sanctium  ad  primum  ictum 
in  terram  cecidisse  atque  idem  accidit  domino  Quixoto,  cuius  sollertia  et  praesentia 
animi  non  multum  profecit.  Et  propter  fortunam  ad  pedes  Rocinantis  cecidit,  qui 
nondum  surrexerat,  quo  videtur  quam  magnum  esse  furorem,  quo  manus  rusticae 
offensaeque  percusserunt. 

Gallaici  timuerunt  damnum  factum  et  festinanter  gregem  eorum  cum  suis  rebus 
oneraverunt  et,  duobus  viris  percussis,  vulneratis  ac  relictis,  iter  eorum  prosecuti  sunt. 

Primus  qui  surrexit  fuit  Sanctius  Pansa;  et  quidem  iuxta  dominum  suum  erat  cui 
voce  infirma  et  luctuosa  dixit: 

-Domine  Quixote!  O,  domne  Quixote! 

-Quid  vis,  Sancti  frater?  -respondit  dominus  Quixotus  eodem  tono  vocis 
effeminato  et  doloroso  quam  Sanctii. 

-Vellem,  si  hoc  fieri  potest  -respondit  Sanctius  Pansa-,  ut  des  mihi  duos  haustus 
illius  potiunculae  foedi  Blasii  si  forte  habeas  in  promptu.  Forsitan  sit  ad  utilitatem 
et  medelam  percussionis  ossium  quam  patior  sicut  sit  pro  vulneribus. 

—Si  ego  eam  haberem  quid  deesset  nobis?  -respondit  dominus  Quixotus-.  Sed 
iuro  tibi,  Sancti  Pansa,  per  fidem  equitis  itinerantis,  intra  duos  dies  si  fortuna  non 
aliter  statuit,  me  eam  conficere,  sin  autem  male  eveniat  mihi. 

-Quot  dies  erunt  donec  nos  pedes  nostros  movere  valebimus?  -respondit  Sanctius 
Pansa. 

-Quoad  me  tantum  possum  dicere  -inquit  percussus  eques-  me  non  posse  ullum 
finem  his  diebus  ponere.  Sed  tota  culpa  mea  est  in  his  omnibus;  quia  non  debui 
manum  porrigere  gladio  contra  viros  nondum  armatos  equites  tamquam  ego  sum; 
et  sic  credo  me  leges  equitatus  transgredi  et  sic  deus  proeliorum  hanc  punitionem 
permisit.  Quare  oportet,  Sancti  Pansa,  ut  bene  animadvertas  quae  dicam  tibi,  quia 

magni  momenti  erit  ad  salutem  amborum,  scilicet  cum  videas  similem  plebeculam 
nos  offendere  ne  exspectes  me  manum  mittere  ad  gladium  quod  nullo  modo  faciam, 
sed  tu  debes  apprehendere  gladium  manu  ad  eos  puniendos  ad  tuum  nutum;  sed  si 
ad  auxilium  eorum  venient  equites  egomet  sciam  quomodo  et  quam  protectionem  et 
offensionem  faciam  totis  meis  viribus,  quia  iam  vidisti  per  multa  signa  atque 
experientiam  quonam  virtus  mei  bracchi  perveniat. 

Tam  audax  et  superbus  remansit  miser  dominus  cum  victoria  strenui  vasconici. 
Sed  non  bene  videbatur  Sanctio  Pansae  nuntius  domini  eius  cui  statim  dixit: 

-Domine,  ego  sum  homo  pacificus,  mansuetus  et  tranquillus  etiam  iniuriam 
possum  dissimulare  si  oportet,  quia  mihi  sunt  uxor  et  liberi  ad  sustentandos  et 
nutriendos.  Sic  animadvertas  hoc  non  esse  mandatum,  quia  nullo  modo  mittam 
manum  ad  gladium  apprehendendum  nec  contra  rusticum  nec  contra  equitem  atque 
hic  et  nunc  et  coram  Deo  ego  ignosco  omnes  iniurias  quas  fecerunt  mihi  et  quas  facturi 
erunt,  et  idem  erit  si  quidam  altus  sive  humilis,  dives  sive  pauper,  fidalgus  sive  plebeius, 
nullo  genere  excepto  et  condicione. 

His  verbis  auditis,  dominus  eius  ei  respondit: 

-Si  halitus  esset  mihi  ad  loquendum  quadam  tranquillitate  et  si  dolor,  qui  hanc 
costam  affectat,  parum  minueret,  vellem  tibi  dicere  ut  posses  intelligere,  Pansa,  te 
esse  in  crasso  errore.  Venias  huc,  peccator:  Si  ventus  fortunae,  qui  adhuc  adversus 
flat,  fit  secundus  atque  inflat  vela  desiderii  ita  ut  certe  ac  sine  adversitate  possemus 
attingere  portum  cuiusdam  insulae,  ex  quibus  unam  iam  tibi  pollicitus  sum,  quid 
erit  tibi  si  eam  lucrarer  et  facerem  te  gubernatorem  illius?  Forsitan  quia  non  esses 
eques  debeas  hanc  rem  amittere,  quia  nec  es  nec  eris  nec  habeas  voluntatem 
vindicandi  iniurias  et  defendere  dominatum  tuum?  Quia  oportet  te  vere  scire  in  regnis 
et  provinciis  nuper  expugnatis  incolas  et  homines  numquam  tranquillos  esse  nec 
semper  sunt  pro  novo  domino,  atque  aliquando  denuo  volunt  probare  fortunam  et 
quid  facere  ad  ordinem  subvertendum;  atque  oportet  ut  novus  dominator  habeat 
intellectum  ad  eos  gubernandos  et  virtutem  ad  pugnandum  atque  ad  defendendum 
se  ipsum  in  qualibet  occasione. 

-In  his  rebus  gestis  quae  nobis  evenerunt  -respondit  Sanctius-  vellem  hunc 
intellectum  habere  et  etiam  hanc  virtutem  de  qua  loqueris;  sed  iuro  tibi,  per  fidem 
miseri  hominis,  me  plus  egere  medela  quam  loquela.  Videas  ergo  si  potes  surgere 
atque  ambo  Rocinantem  iuvabimus,  quamvis  id  non  mereatur,  quia  ille  fuit  causa 
praecipua  totius  huius  percussionis.  Haec  numquam  credidi  de  hoc  Rocinante,  quem 
putavi  castum  esse  ac  mansuetum  tamquam  egomet  sum.  Tamen,  secundum  dicunt, 
opus  est  multum  tempus  ad  homines  cognoscendos  et  nihil  securum  est  in  vita. 
Quisnam  ergo  diceret  post  ictus  gladii,  quos  dedisti  equiti  itineranti,  ut  nobis  continuo 
has  teterrimas  percussiones  fustium  super  umeros  nostros  darent? 

-Tui  umeri,  Sancti  -obiecit  dominus  Quixotus-,  debent  cognoscere  similes 
procellas;  sed  mei  semper  habuerunt  magnam  curam,  quare  absque  dubio  dolorem 
maiorem  sentient  in  hac  calamitate.  Et  nisi  putarem  ...  sed  quid  dicam  putare?... 
ego  vere  scio  omnia  haec  incommoda  annexa  esse  ad  exercitium  armorum,  aliter 
moriturus  essem  ex  indignatione. 

Cui  armiger  obiecit: 

-Domine,  si  haec  incommoda  sunt  fructus  equitatus,  dicas  enim  si  sunt  tam 
frequentia  vel  si  coartantur  quo  ad  tempus;  nam  mihi  videtur  post  duas  messes  inutiles 
erimus  ad  tertiam  messem  colligendam,  nisi  Deus  sua  infinita  misericordia  aliter 
provideat  nobis. 

-Oportet,  amice  Sancti  -respondit  dominus  Quixotus-,  vitam  equitum 
itinerandum  multas  habere  vicissitudines  et  pericula  et  idem  prope  est  ad  illos  equites 
iuvandos  ut  sint  reges  imperatoresque,  teste  experientia,  quia  historia  multa  de  his 
narravit.  Et  tibi  nonnulla  dicerem  si  dolor  mihi  permitteret  de  his,  qui  sola  virtute 
bracchii  eorum  ad  summos  gradus  ascenderunt,  sicut  dixi,  et  postea  etiam  calamitates 
et  miserias  viderunt.  Quia  strenuus  Amadis  a  Gaula  se  vidit  sub  ditione  illius 
incantatoris  inimici  acerrimi  sui  Arcalai,  qui  eum  verberavit,  secundum  ut  certum 
fertur  cum  esset  in  carcere,  plus  quam  ducenta  ictus  flagellorum  cum  habenis  sui 
proprii  equi,  et  quidem  religatum  ad  columnam  in  cohorte  stabuli.  Et  etiam  est  auctor 
secretus  et  magnae  fidelitatis  qui  dicit  cum  caperent  Equitem  Phoebi  quodam  laqueo 
ille  demersus  est  sub  pedibus  suis  intus  in  quodam  castello  et,  cum  cecidit,  invenit 
se  ipsum  in  profundo  sinu  sub  terra,  pedibus  et  manibus  ligatis,  atque  ibi  in  eum 
introduxerunt  hanc  medicinam  [quae  vulgo  dicitur  irrigatio  sive  clyster]  ope  aquae 
nivis  atque  arenae,  quae  fere  eum  interfecit;  et  nisi  amicus  sapiens  eum  iuvaret  in 
illa  calamitate  male  eveniret  ei.  Quare  etiam  ego  inter  tot  optimos  viros  inveniri 
possum;  qui  maiores  ignominias  passi  sunt  quam  nosmetipsi.  Equidem  volo  te  scire, 
Sancti,  vulnera  quae  afficiuntur  cum  instrumentis,  quae  casu  in  manu  sunt  non  faciunt 
iniuriam.  Et  hoc  est  in  lege  duelli,  sed  aliis  verbis,  si  sutor  quidam  percutit  alterum 
sutorem  mustricula  sive  instrumento,  quod  habet  in  manu  secundum  est  ligneum, 
non  dicitur  eum  his  vapulare.  Et  hoc  tibi  dico  ne  credas  nos  nunc,  percussione  accepta, 
infamiam  accepisse  sive  suggillationem,  quia  arma  illorum  non  erant  nisi  fustes  et 
nullus  eorum,  mea  opinione,  habebat  gladium,  ensem  sive  pugionem. 

-Interea  mihi  non  dederunt  -respondit  Sanctius-  possibilitatem  videndi;  quia  ubi 
primum  gladium  meum  apprehenderem,  illi  percusserunt  me  tot  signis  crucis  super 
umeros  meos  ope  baculorum  suorum  ex  ligno  pini  ita  ut  tollerent  visum  ex  oculis 
meis  atque  omne  robur  ex  pedibus  meis  et  sic  iacui  ubi  nunc  sum  et  nullo  modo 
dolet  mihi  cogitare  utrum  infamia  vel  suggillatio  fuerit  mihi  ex  ictibus  fustium  necne, 
quia  dolor  ictuum  tam  intensus  est  mihi  et  sic  tradam  memoriae  tamquam  iam  tradidi 
meo  dorso. 

-Cum  hoc  ita  sit,  frater  Pansa  -obiecit  dominus  Quixotus-,  non  est  memoria 
rerum,  quae  in  tempore  non  evanescat  nec  dolor,  qui  non  consumatur  morte. 

-Quam  magnum  infortunium  harum  rerum  -obiecit  Pansa-  tantum  exspectare 
ut  tempus  omnia  consumat  sive  ut  mors  ea  finiat?  Si  calamitas  nostra  esset  ex  his 
quae  paucis  medicamentis  curantur,  non  essent  tam  adversa  nobis,  sed  secundum 
me,  omnia  quae  in  nosocomio  sunt  non  sufficiunt  ad  restituendam  nostram 
valetudinem. 

-Relinque  haec  omnia  et  conare  surgere  denuo,  Sancti  -respondit  dominus 
Quixotus-,  et  sic  faciam  egomet  ac  videamus  quomodo  valeat  Rocinans,  quia,  mea 
opinione,  calamitas  sua  non  fuit  minor  quam  nostra. 

-Quid  mirum  erit  hoc  -respondit  Sanctius-,  cum  ille  sit  tam  bonus  eques 

itinerans;  sed  vere  inauditum  est  iumentum  meum  liberum  esse  atque  absque  ullo 
damno,  ubi  nulla  costa  sana  est  nobis. 

-Fortuna  semper  relinquit  portam  apertam  in  calamitatibus  ut  remedium 
inveniatur  —inquit  dominus  Quixotus—.  Et  hoc  dico  ut  haec  bestiola  posset  auxilium 
pro  Rocinante  facere  et  praecise  me  adducere  hinc  ad  quodlibet  castellum,  ubi  vulnera 
mea  curentur.  Et  talis  equus  non  erit  mihi  infamia,  quia  nunc  memini  illius  veteris 
Sileni,  qui  praeceptor  et  paedagogus  fuit  (Bacchi),  divi  risus,  cum  introiret  in  urbem 
praeditam  centum  portarum  et  quidem  laeto  animo  eques  super  pulchrum  asinum 
erat. 

-Verum  est  eum  tamquam  equitem  introivisse,  ut  tu  dicis  -respondit  Sanctius-; 
sed  magna  diversitas  est  inter  ire  ut  eques  sive  ut  saccus  vel  onus  stercoris  super 
dorsum  asini. 

Cui  dominus  Quixotus  respondit: 

-Vulnera  in  proelio  accepta  honorant  et  nullo  modo  auferunt  honorem;  quare, 
amice  Pansa,  noli  refutare  me  sed,  sicut  dixi  tibi,  surge  ita  ut  possis  adiuvare  me  ad 
sedendum  super  iumentum  tuum  et  gratias  agam  tibi  atque  hunc  locum  relinquamus, 
quia  advesperascit,  ne  adveniat  nox  atque  inveniat  nos  in  hoc  loco  deserto. 

-Tamen  etiam  audivi  te  dixisse  -inquit  Pansa-  bonum  esse  equites  itinerantes 
pernoctare  in  solitudine  et  desertis  plerumque  per  annum  atque  hoc  eis  magnam 
fortunam  esse. 

-Hoc  est  -ait  dominus  Quixotus-  cum  nihil  amplius  facere  possint  sive  cum 
ardeant  amore  et  hoc  tam  verum  est  ut  aliquando  eques  permansit  supra  saxum  ante 
solem  et  pluviam  atque  ad  inclementias  tempestatis  coeli  per  duos  annos,  domina 
illius  nesciente.  Atque  unus  ex  his  fuit  Amadis,  cum  Beltenebrus  vocaretur,  cum  in 
Rupe  Pauperi  habitavit,  sed  nescio  utrum  per  octo  annos  an  per  octo  menses,  quia 
non  bene  memini  huius  rei;  in  qua  poenitentiam  fecit  propter  quamdam  rixam  cum 
domina  Oriana.  Sed  relinquamus  haec  omnia,  Sancti,  et  quidem  festina,  ante  quam 
alia  calamitas  etiam  accidat  iumento  tamquam  accidit  Rocinanti. 

-Tunc  esset  diabolus  -dixit  Sanctius. 

Et  prorupit  triginta  stridores,  sexaginta  suspiria  et  centum  et  viginti  maledictiones 
imprecationesque  contra  illum,  qui  huc  adduxerat  eum,  sed  surrexit  conturbatus  atque 
in  medio  stetit  tamquam  arcus  arabicus,  quia  non  fieri  poterat  ut  maneret  erectus. 
Tamen  magno  labore  paravit  asinum,  qui  nimis  liberus  per  diem  neglectus  fuit.  Tunc 
levavit  Rocinantem  et  si  hic  linguam  ad  loquendum  haberet  non  esset  in  suis 
lamentationibus  secundus  nec  domino  nec  armigero. 

Uno  verbo,  Sanctius  dominum  Quixotum  accommodavit  super  asinum,  a  retro 
cuius  posuit  Rocinantem;  asinumque  apprehendit  ex  habenis  capistri  atque  hoc  modo 
iter  fecit  ad  locum,  ubi  putavit  viam  regiam  esse.  Sed  denique  fortuna  fuit  eis  prospera 
eosque  feliciter  fovit,  quia  post  brevem  leucam  venerunt  ad  viam  ex  qua  caupona 
videbatur  quae,  eo  nolente  et  domino  Quixoto  valde  laeto,  esset  castellum  secundum 
dominum  Quixotum.  Sanctius  obiecit  eam  cauponam  fuisse,  dominus  autem  negabat 
et,  his  argumentis  prolatis,  ad  eam  pervenerunt,  sed  nondum  hanc  parvam 
controversiam  solverunt.  Tamen  Sanctius,  nulla  ulteriore  inquisitione  peracta,  in 
cauponam  una  cum  omnibus  introivit. 

Capitulum  16.  De  his  quae  domino  Quixoto  evenerunt  in 
caupona  quam  putabat  castellum  esse 


Cum  caupo  dominum  Quixotum  supra  asinum  adductum  vidit,  a  Sanctio  quaesivit 
quo  morbo  laboraret.  Sanctius  ei  respondit  nullam  infirmitatem  esse  nisi  eum  ex 
saxo  deorsum  cecidisse  quare  quasdam  costas  percussas  habere.  Uxor  autem  erat 
cauponi,  sed  non  ex  eis  quae  solent  habere  in  talibus  officiis,  quia  haec  misericors 
ex  natura  sua  erat  et  de  calamitatibus  proximi  dolebat;  et  sic  venit  ad  curandum 
dominum  Quixotum  et  etiam  vocavit  filiam  suam  virginem,  puellam  et  quae  erat 
bonae  figurae  ut  veniret  ad  medelam  illius  hospitis.  In  caupona  ministrabat  puella 
asturica  ampla  vultu,  collo  plano,  naso  demisso,  oculum  luscum  habebat  atque  alterum 
non  valde  sanum.  Verum  est  elegantiam  corporis  eius  supplere  alia  menda  naturae: 
a  summo  capite  usque  ad  pedes  non  plus  quam  septem  palmos  habebat  et  dorsum 
aliquantulum  curvum,  quod  ei  faciebat  ut  terram  inspiceret  plus  quam  quod  ipsa 
vellet.  Haec  formosa  puella  iuvavit  virginem  atque  ambae  paraverunt  miserum  lectum 
domino  Quixoto  in  quodam  cubiculo,  ubi,  secundum  quod  videbatur,  per  multos  annos 
antea  palea  servabatur  In  illo  cubiculo  etiam  erat  mulio,  qui  suum  lectum  habebat 
iuxta  lectum  nostri  domini  Quixoti,  sed  parum  longius.  Tamen  hic  lectus  compositus 
erat  ex  clitellis  sive  ex  stragulis  dorsalibus  mulorum  eius  et  superabat  lectum  domini 
Quixoti,  qui  tantum  quattuor  tabulas  planas  habebat  super  duo  inaequalia  scamna 
et  culcitam,  quae  videbatur  stragulum  plenum  pilulis,  quae  erant  tamquam  ex  lana, 
quae  per  foramina  videbantur,  sed  ad  tactum  et  propter  duritiam  erant  lapides  siliceae 
et  duo  lintea  ex  corio  scuti  et  stragulum  pilosum,  cuius  fila  si  vellent  numerari  id 
possent  facere  et  nec  filum  ex  illo  computo  deperderetur. 

In  hoc  maledicto  lecto  dominus  Quixotus  accubuit  et  postea  cauponaria  et  filia 
eius  massam  plasmaverunt  ei  e  summo  capite  usque  deorsum,  dum  Maritomes,  quae 
sic  asturica  nuncupabatur,  lucernam  manu  sustinebat;  et  cum  cauponaria  eum  tam 
contusum  ubique  in  corpore  vidit,  dixit  plus  videri  ictus  esse  quam  lapsus  de  alto. 

-Non  fuerunt  ictus  -ait  Sanctius-;  sed  saxum  multas  inaequalitates  habebat  - 
atque  unaquaeque  contusionem  perfecit.  Et  etiam  dixit-:  Velis,  domina,  quaeso, 
nonnullas  stopas  relinquere,  quia  non  deerit  cuidam,  qui  eis  utatur  ad  medelam;  nam 
etiam  laboro  magno  dolore  dorsi. 

-Hoc  modo  -inquit  cauponaria-,  etiam  tu  debuisti  cadere. 

-Non  cecidi  -dixit  Sanctius  Pansa-;  sed  ex  metu  perturbationis  videndi  cadere 
dominum  meum,  omne  corpus  meum  dolet  et  mihi  videtur  mille  ictibus  contusum 
esse. 

-Hoc  potest  accidere  -dixit  virgo-;  quia  hoc  mihi  accidit,  nempe  somniare  me 
de  turri  deorsum  cadere  et  numquam  ad  terram  pervenire,  sed  cum  e  somno 
experrecta  sum  valde  contusam  me  inveni  tamquam  si  vere  cecidissem. 

-Hic  est  enim  quaestio  -respondit  Sanctius  Pansa-;  quia  ego  nullo  modo 
dormiebam  et  vere  vigilans  eram  tamquam  nunc  ego  sum,  sed  habeo  tam  multas 
contusiones  quam  meus  dominus  Quixotus. 

-Quomodo  vocatur  hic  eques?  -quaesivit  asturica  Maritornes. 

—Dominus  Quixotus  a  Manica  —respondit  Sanctius  Pansa—;  et  ille  eques  itinerans 
est  atque  inter  meliores  et  magis  strenuos,  qui  in  mundo  apparuerunt  in  multis 
temporibus  nostris. 

-Et  estne  hic  eques  quaerens  res  gestas?  -obiecit  puella. 

-Tam  nova  es  tu  in  hoc  mundo  ut  id  nescias?  -respondit  Sanctius  Pansa-.  Tunc 
scito,  soror  mea,  equitem  itinerantem  quemdam  esse,  qui  in  duobus  verbis  videtur 
sive  percussus  sive  imperator.  Hodie  infelicissima  est  creatura  in  toto  orbe  terrarum 
atque  in  crastinum  diem  habet  duas  vel  tres  coronas  regnorum  ad  dandas  suo 
armigero. 

-Et  quomodo  nondum  est  tibi  saltem  comitatus,  cum  sis  armiger  huius  domini? 

-Adhuc  hoc  est  praematurum  -respondit  Sanctius—,  quia  nondum  mensem 
quaerimus  has  res  gestas  atque  hucusque  non  ullas  prosperas  invenimus.  Et  fortasse 
etiam  cum  quaedam  res  quaeritur,  alia  omnino  diversa  invenitur.  Sed  verum  est,  si 
dominus  Quixotus  sanatur  ex  hoc  vulnere  sive  lapsu  atque  ego  non  vulneratus  maneo 
non  mutabo  spem  meam  pro  meliore  titulo  Hispaniae. 

Dominus  Quixotus  hoc  colloquium  attente  exaudiebat  et  sedit  in  lecto,  sicut  potuit, 
accepit  manum  cauponariae  eique  dixit: 

-Crede  mihi,  formosa  domina,  et  quidem  felicissima  eris,  quia  apud  te,  in  tuo 
castello,  habuisti  equitem,  qui  talis  ego  sum,  quamvis  non  debeam  laudationes  meas 
proferre,  nam  laus  in  ore  proprio  vilescit;  sed  armiger  meus  tibi  exponet  quisnam 
ego  sum.  Tantummodo  dicam  tibi  me  aeterne  traditurum  esse  memoriae  iuvamen 
quod  mihi  nunc  fecisti  et  per  totam  vitam  meam  gratias  tibi  agam;  et  si  vero  altis 
coelis  placeret  ut  non  essem  tam  captus  amore  ac  tam  subiectus  ad  leges  et  ad  oculos 
illius  formosae  ingratae,  atque  hoc  dico  inter  dentes  meos;  tunc  oculi  huius  formosae 
virginis  essent  mihi  ut  domini  meae  libertatis. 

Cauponaria  et  filia  eius  una  cum  bona  Maritornes,  his  argumentis  equitis 
itinerantis  auditis,  valde  perturbatae  erant,  et  nullo  modo  illa  argumenta  intellexerunt, 
tamquam  si  ille  graece  loqueretur,  quamvis  putaverint  eum  haec  omnia  dicere  ad 
laudandas  et  sollicitandas;  sed,  cum  numquam  audiverunt  talem  loquelam,  eum 
inspiciebant  et  mirabantur  eisque  vere  videbatur  eum  virum  inauditum  esse  praeter 
homines  veros;  illae  tamen  ei  gratias  modo  solito  egerunt  et  tandem  eum  reliquerunt, 
et  etiam  asturica  Maritornes  curam  habuit  de  Sanctio,  qui  non  minus  quam  dominus 
cura  egebat. 

Mulio  autem  et  Maritornes  decreverunt  ut  ambo  illa  nocte  sese  mutuo  refocillarent 
et  de  hoc  illa  ei  pollicita  est  ut  cum  hospites  sedati  essent  et  domini  cauponae  irent 
dormitum,  ipsa  ad  eum  veniret  ad  voluptatem  eius  adimplendam  in  omnibus,  quae 
ille  desideraret.  Et  ut  traditur  haec  puella  numquam  talia  verba  dixit  quin  ea 
adimpleret,  quamvis  ea  diceret  supra  montem  et  coram  nullo  teste,  quia  honorabatur 
suis  verbis  et  non  erubescebat  ad  fungendum  illud  munus  in  caupona,  quia  ipsa 
dicebat  fortunam  adversam  et  calamitates  duxisse  eam  ad  hoc  vetus  officium  et 
condicionem. 

Durus,  angustus,  parvus  ac  maledictus  lectus  domini  Quixoti  primus  erat  in  medio 
illo  stabulo  fere  sine  tectu  pro  cubiculo,  atque  iuxta  illum  Sanctius  paravit  lectum 
suum,  qui  tantum  stoream  et  stragulum  habebat,  quod  paene  ex  lana  videbatur.  Post 

illos  duos  lectos  inveniebatur  lectus  mulionis,  confectus  ex  clitellis  sive  stragulis 
dorsalibus  atque  ornamento  ex  duobus  melioribus  mulis,  quos  duxerat  et  qui  erant 
duodecim,  omnes  lucidi,  crassi  optimique,  quia  ipse  erat  dives  mulio  Arevaci 
(Ardvalo),  secundum  quod  auctor  huius  historiae  dicit,  qui  mentionem  peculiarem 
fecit  huius  mulionis,  quoniam  eum  bene  cognoscerat  et  etiam  alii  volunt  significare 
aliquo  modo  eum  propinquum  eius  fuisse.  Nihilominus  Cide  Hamete  Benengeli  fuit 
historiographus  valde  studiosus  atque  accuratissimus  in  omnibus  rebus  atque  hoc 
bene  videtur  in  his,  quae  hucusque  narraverat,  quamvis  minima  ac  parvi  momenti 
essent,  quae  noluit  praetermittere  silentio;  ex  quibus  graves  historiographi  possent 
optimum  exemplum  discere,  cum  narrant  nobis  res  gestas  et  quidem  tam  breviter, 
quae  paene  ad  labia  nostra  perveniunt  atque  in  atramento  remanent,  quae  maioris 
momenti  sunt  sive  ex  malitia  sive  ex  ignorantia  eorum.  Macte  animo  et  quidem 
multoties,  auctor  illius  Tablante  de  Ricamonte  atque  auctor  illius  libri,  ubi  narrantur 
res  gestae  comitis  Tomillas,  quibus  maxima  diligentia  omnia  narrantur. 

Et  nunc  egomet  dico  mulionem,  iumentis  eius  in  stabulo  convenienter  paratis,  et 
quidem,  secundo  pabulo  eis  oblato,  in  suo  lecto  recubuisse  ad  diligentem  Maritornes 
exspectandam.  Sanctius  idoneo  modo  bene  medicatus  iam  accubuerat  et  somnum 
procuraverat,  quamvis  dolor  costarum  non  ei  consentiret;  dominus  Quixotus  laborabat 
etiam  dolore  atque  oculos  apertos  habebat  tamquam  lepus.  Omnis  caupona  silebat 
et  in  ea  nulla  alia  lux  erat  quam  lampas  ardens,  quae  in  medio  vestibulo  pendebat. 

Haec  mira  quies  et  cogitationes,  quae  adducebant  equitem  nostrum  ad  meditandum 
de  rebus  gestis,  quae  saepe  narrantur  in  libris,  qui  ei  influxum  maleficum  effecerunt, 
eum  duxerunt  ad  insolitas  dementias  fingendas,  quae  cogitari  possent;  et  haec  fuerunt 
eum  credidisse  ad  illustre  castellum  pervenisse  -ut  iam  dictum  est,  nam  ille  credebat 
omnes  cauponas,  ubi  habitabat,  castella  esse-  et  immo  filiam  cauponis  esse  filiam 
praepositi  castelli,  et  haec  valde  ardebat  dominum  Quixotum  propter  praestantiam 
corporis  eius,  et  pollicita  est  illa  nocte  furtim  a  parentibus  suis  ad  eum  venire  ad 
accumbendum  iuxta  eum  bonam  moram  temporis;  et  dum  haec  chimaera  esset  in 
mente  eius  quam  ipse  adumbravit  et  putavit  ut  veram,  tamen  incepit  affligi  propter 
magnum  periculum  suae  honestatis  et  sic  proposuit  in  suo  corde  nullam  perfidiam 
committere  contra  dominam  Dulcineam  a  Toboso,  quamvis  ipsa  regina  Genovefa 
(Ginebra)  cum  nutrice  domina  Quintanona  in  conspectu  eius  esset. 

His  rebus  perpensis,  tempus  appropinquavit  et  quidem  hora  -quae  ei  infelix  fuit— 
adventus  asturicae  Maritornes,  quae  induta  subucula  et  nudis  pedibus,  capillis  collectis 
sudario,  et  mesuratis  gressibus  ac  silenter,  in  cubiculum  intravit,  ubi  tres  recumbebant 
et  mulionem  quaesivit.  Sed  simul  atque  ianuam  clausit  dominus  Quixotus  eam  sensit 
et  sedens  in  lecto,  praeter  medicamenta  accepta  et  magno  dolore  costarum,  bracchia 
sua  porrexit  ad  formosam  virginem  recipiendam.  Asturica  puella  autem  quae 
recollecta  ac  silens  procedebat  porrigens  manus  ante  se,  quaerens  amantem  suum, 
invenit  bracchia  domini  Quixoti,  qui  fortiter  apprehendit  bracchium  eius  et  eam  ad 
se  adduxit,  nulla  voce  ab  ea  prolata,  eamque  sedere  fecit  super  lectum.  Ille  autem 
subuculam  eius  tetigit  et  quamvis  erat  telae  sacci  ei  autem  videbatur  subtilissima  ex 
serico  esse.  Ad  bracchia  ferebat  monilia  vitrea,  sed  ille  putavit  eas  margaritas 
orientales  esse.  Capilli  eius  qui  magis  videbantur  crines  equini  ei  fuerunt  tamquam 

splendens  filum  aureum  Arabiae  quod  obumbrabat  solem.  Atque  halitus  eius»  qui 
redolebat  escam  rancidam,  sua  opinione»  erat  odor  suavissimus  aromaticusque; 
denique  ille  eam  depinxit  suis  cogitationibus  ut  legerat  in  libris  de  illa  principessa, 
quae  ad  equitem  male  vulneratum  venit,  et  quidem  victa  amoribus  erga  eum,  et 
praedita  omnibus  ornamentis,  quae  hic  describuntur.  Et  talis  erat  caecitas  pauperis 
fidalgi  ut  nec  tactus  nec  halitus  nec  alia,  quae  illa  bona  virgo  secum  ferebat,  eum 
deciperent  et  quae  alium  facerent  nausea  vomere,  nisi  mulio  esset;  et,  sua  sententia, 
credebat  in  suis  bracchiis  divam  formositatis  habere.  Et,  cum  eam  sic  habuit,  incepit 
dicere: 

-Vellem  facultatem  invenire  solvendi  tam  magnum  beneficium  quod  mihi  fecisti, 
alta  formosaque  domina,  quia  praedita  tua  venustate  ad  me  venisti;  tamen  fortuna, 
quae  persequitur  bonos,  posuit  me  in  hoc  lecto,  ubi  contusus  confractusque  accumbo, 
quamvis  voluntas  mea  vellet  tibi  convenire  quod  nullo  modo  fieri  potest.  Immo  alia 
difficultas  oritur  ex  fidelitate  quam  obtuli  impari  Dulcineae  a  Toboso,  unicae  dominae 
cogitationum  mearum;  atque,  his  rebus  remotis,  non  essem  tam  stultus  eques 
praetermittendi  hanc  prosperam  occasionem  quam  tu,  optima  domina,  mihi  praebes. 

Valde  afflicta  erat  Maritornes  et  transpirabat  sudorem  videndo  se  apprehensam 
a  domino  Quixoto  et  nihil  de  eo  intelligebat  et,  nullo  verbo  prolato,  ab  eo  sese  liberare 
conabatur.  Bonus  mulio  autem,  quem  mala  desideria  eius  non  sinebant  dormire,  simul 
atque  eius  concubina  intravit  per  ianuam  eam  quidem  sensit  atque  attente  auscultavit 
omnia,  quae  dominus  Quixotus  dicebat  ei  et  zelosus  ne  puella  asturica  non  adimpleret 
quod  pollicita  esset  appropinquavit  ad  lectum  domini  Quixoti  et  exspectavit  ad 
videndum  quid  faciendum  esset,  quia  non  intelligebat  omnia  illa  argumenta;  sed  ubi 
primum  viderit  puellam  voluisse  sese  liberare  ab  eo  atque  eodem  tempore  dominum 
Quixotum  eam  apprehendere,  male  videbantur  ei  illae  facetiae,  quare  levavit 
bracchium  et  percussit  dominum  Quixotum  fortiter  pugno  suo  in  angustam  maxillam 
equitis  amantis  et  continuo  omne  os  illius  impletum  est  sanguine,  sed  nondum 
contentus  hac  re  super  costas  eius  ascendit  easque  calcitravit  et  super  eas  percurrit 
pedibus  violenter. 

Lectus  autem  non  nimis  robustus  erat  nec  fundamenta  valde  bona  et  non  potuit 
sustinere  etiam  corpus  illius  mulionis,  quare  ruit  deorsum  ad  quem  strepitum  caupo 
putavit  hanc  esse  quamdam  rixam  Maritornes,  quam  vocavit,  sed  non  respondit  ei. 
Motus  hac  suspicione  surrexit,  accendit  lucernam  atque  accurrit  ad  locum  ubi  audierat 
rixam.  Puella,  teterrimo  domino  adveniente,  timuit,  quia  timorata  erat  atque  ad  lectum 
Sanctii  Pansae  pervenit,  qui  adhuc  dormiebat  ibique  se  incurvavit  apud  eum.  Caupo 
autem  intravit  dicens: 

-Ubinam  gentium  es  tu,  moecha?  Absque  dubio  hae  erunt  res  tuae. 

His  verbis  auditis,  Sanctius  experrectus  est  et  cum  sensit  molem  corpoream  apud 
se,  putavit  incubum  habuisse  atque  impetum  fecit  pugnis  et  calcibus  et  inter  ea 
multoties  Maritornes  percussit,  quae  ex  dolore  et,  honestate  amissa,  reddidit  Sanctio 
quae  potuit  et  hic  somnum  amisit;  et  cum  vidit  se  hoc  modo  tractari  surrexit  atque 
amplexus  est  Maritornes  et  inter  illos  duos  rixa  acerrima  atque  iucundissima  huius 
mundi  incepit. 

Cum  mulio  sub  lumine  lucernae  cauponis  videret  difficultates  suae  dominae, 

relicto  domino  Quixoto,  festinavit  ad  eam  adiuvandam.  Eadem  cauponarius  fecit, 
sed  ex  diverso  desiderio,  scilicet  ad  puellam  puniendam,  quia  putavit  tantum  eam 
fuisse  occasionem  totius  huius  harmoniae.  Et  ut  dicitur:  feles  persecutus  est  murem, 
mus  funem  et  denique  funis  fustem,  sic  mulio  percutiebat  Sanctium,  Sanctius  puellam, 
puella  eumdem,  cauponarius  puellam  atque  omnes  tam  magna  celeritate  ad  invicem 
sese  percutiebant,  nulla  mora  praetermissa;  et  cumulus  totius  huius  rei  fuit  lucernam 
cauponarii  exstinxisse  omnesque  manserunt  in  tenebris  atque  in  obscuritate  noctis, 
sed  nihilominus  percutiebant  sese  absque  commiseratione  et  ad  primam  molem 
detectam  et  ubi  manum  ponebant  nullam  rem  sanam  relinquebant. 

Casu  illa  nocte  in  ipsa  caupona  pernoctabat  sodalis  ex  his  qui  illius  veteris  toletanae 
Sanctae  Fraternitatis  vocabantur,  qui,  magno  strepitu  proelii  audito,  baculum  suae  auctoritatis 
accepit  et  metallicam  capsam  titulorum  atque  in  obscurum  cubiculum  intravit  dicens: 

-Sistite  omnes  ad  iustitiam!  Sistite  ad  Sanctam  Fraternitatem! 

Sed  primum  quem  invenit  contusum,  in  lecto  proiectum,  accubitum  sursum  atque 
absque  sensu,  fuit  dominus  Quixotus;  et  cum  barbam  eius  manu  sua  attrectavit  non 
cessabat  clamandi: 

-Favete  iustitiae! 

Tamen,  cum  sensit  quem  tenebat  nullo  modo  moveri,  credidit  eum  mortuum  fuisse 
ibique  esse  qui  eum  occiderunt,  hac  suspicione  accepta,  voce  tonitruante  exclamavit: 

-Porta  huius  cauponae  claudatur!  Nemo  hinc  exeat,  quia  hic  hominem 
interfecerunt! 

Omnes,  his  vocibus  auditis,  maxime  perturbati  sunt  et  continuo  unusquisque  rixam 
reliquit.  Recedit  cauponarius  ad  cubiculum  suum,  mulio  ad  sua  stragula  et  puella 
ad  suum  cubiculum.  Tantummodo  dominus  Quixotus  et  Sanctius  miserrimi  non 
potuerunt  se  movere  ex  loco  ubi  erant.  Sodalis  Sanctae  Fraternitatis  barbam  domini 
Quixoti  reliquit  atque  egressus  est  ad  quaerendam  lucem  ita  ut  delinquentes 
apprehenderet;  tamen  lucernam  non  invenit,  quia  cauponarius  sua  sollertia  lampada 
exstinxit  cum  ad  suum  cubiculum  recessit  et  sic  ille  sodalis  debuit  focum  petere,  ubi 
magno  labore  et  longa  mora  aliam  lucernam  accendit. 


Cap.  17.  Ubi  innumeri  labores  prosequuntur,  quos  strenuus 

dominus  Quixotus  et  bonus  armiger  Sanctius  Pansa  passi  sunt  in 
caupona,  quam  putaverunt  castellum  et  quidem  pro  adversitate  eorum 

Ex  suo  paroxismo  et  languore  reversus  dominus  Quixotus,  et  cum  eodem  tono 
vocis,  quo  hesterno  die  armigerum  vocaverat  cum  in  valle  fustium  iaciebat,  sic  incepit 
appellare  eum  dicens: 

-Sancti  amice,  dormis?  Dormis,  amice  Sancti? 

-Quid  possum  ego  dormire?  Male  eveniat  mihi!  -respondit  Sanctius,  praeditus 
magna  lassitudine  et  furore-,  nonne  videtur  mihi  cunctos  diabolos  fuisse  mecum  hac 
nocte? 

-Hoc  habeas  pro  certo  atque  absque  dubio  -respondit  dominus  Quixotus-;  quia 
egomet  parum  scio  an  hoc  castellum  incantatum  est.  Nam  oportet  te  scire  ...  Sed 
quod  nunc  tibi  dicere  volo  polliciturus  es  te  in  secretum,  donec  moriar,  servaturum 
esse. 

-Profecto  polliceor  -respondit  Sanctius. 

-Hoc  tantum  tibi  dico  ne  honor  a  quolibet  auferatur. 

-Ego  dico  me  hoc  polliceri  -inquit  denuo  Sanctius-  et  hoc  tacebo  per  dies  tuae 
vitae  et  placeat  Deo  ut  haec  cras  possim  develare. 

-Tam  male  operam  navavi  tecum,  Sancti  -respondit  dominus  Quixotus-,  ut  tam 
celeriter  velles  me  mortuum  videre? 

-Non  propter  hoc  haec  dixi  -respondit  Sanctius-,  sed  quia  inimicus  sum  servandi 
res  diu  et  nollem  ea  putrefacere  si  longo  tempore  eas  servarem. 

-Quidquid  sit  -ait  dominus  Quixotus-;  maiorem  fiduciam  habeo  tuae  dilectioni 
atque  urbanitati;  sic  debes  scire  hac  nocte  mihi  accidisse  res  gestas  insolitas  in 
extremis;  et  ut  breviter  dicam  en  filia  praefectus  huius  castelli  ad  me  nuper  venit  et 
haec  est  venustissima  ac  formosissima  virgo,  quae  nullibi  in  terris  inveniri  potest. 
Quid  dicam  tibi  de  eius  ornatu?  Quidnam  de  elegante  atque  aperto  intellectu  eius? 
Quidnam  de  rebus  ocultis,  quae  propter  fidelitatem  debitam  dominae  meae  Dulcineae 
a  Toboso  intactas  et  silenter  praetermittere  debeo?  Tantum  dicam  tibi  coelum  invidum 
esse  propter  tam  magnam  venturam,  quae  in  manibus  meis  posuit.  Sed,  ut  iam  tibi 
dixi,  hoc  castellum  incantatum  est,  et  cum  loquebar  cum  ea  suavissimo  atque 
amorosissimo  colloquio,  et,  nemine  vidente,  en  manus  bracchii  cuiusdam  immanis 
gigantis  percussit  maxillas  meas,  quas  sanguine  continuo  inundavit.  Et  postea  tutudit 
me  atque  hoc  modo  peius  me  invenio  quam  hesterno  die  cum  gallaici  iniuriam  nobis 
fecerunt,  quam  iam  nosti,  propter  intemperantiam  Rocinantis.  Quare  suspicor 
thesaurum  formositatis  huius  virginis  cuidam  mauro  servari  et  non  quidem  mihi. 

-Nequaquam  -respondit  Sanctius-,  quia  plures  quam  quadringenti  mauri 
tutuderunt  me  et  taliter  ut  percussio  fustium  pro  nihilo  videretur.  Sed  dic  mihi, 
domine,  quomodo  vocentur  hae  bonae  et  mirae  res  gestae,  ex  quibus  invenimus  tam 
magnam  adversitatem?  Sed  tibi  non  evenit  male,  quia  in  manibus  habuisti  inaequalem 
formositatem  quam  dixisti,  sed  ego,  quid  enim  accepi  nisi  maiores  ictus,  quam 
numquam  accipiam  in  omnibus  diebus  vitae  meae?  Me  miserum!  Et  vae  matri,  quae 
peperit  me!  quia  nec  eques  itinerans  sum  nec  umquam  ero  atque  in  omnibus  adversis 
pessima  pars  semper  accidit  mihi. 

-Ergo  etiam  tutuderunt  te?  -respondit  dominus  Quixotus. 

-Nonne  iam  dixi  ita  mihi  evenisse  et  hoc  praeter  genus  meum !  -dixit  Sanctius. 

-Ne  doleat  tibi,  amice  -inquit  dominus  Quixotus-;  quia  nunc  conficiam  balsamum 
pretiosum,  quo  sanabimur  in  ictu  oculi. 

Sodalis  tandem  accendit  lucernam  et  intravit  ad  videndum  quem  crediderat 
mortuum;  et  simul  ac  Sanctius  vidit  eum  amictum  subucula,  cum  sudario  super  caput 
et  cum  lucerna  in  manu  et  insuper  habentem  vultum  contractum  quaesivit  a  domino 
suo: 

-Domine,  nonne  hic  est  maurus  incantatus,  qui  iterum  revertit  ad  puniendos  nos 
si  quid  reliquit  in  atramentario  suo? 

-Nullo  modo  erit  maurus  -respondit  dominus  Quixotus-,  quia  incantati  a  nemine 
videntur. 

-Si  non  videntur  profecto  sentiuntur  -dixit  Sanctius-;  sin  minus,  dorsum  meum 
dicet. 

-Etiam  meum  eadem  dicet  -respondit  dominus  Quixotus-;  sed  hoc  non  est  signum 
ad  probandum  ut  vere  esset  maurus  incantatus. 

Tunc  sodalis  Sanctae  Fraternitatis  advenit  et  cum  vidit  eos  loquentes  sereno 
colloquio  valde  miratus  est.  Verum  est  dominum  Quixotum  accubuisse  sursum  in 
lecto,  nullo  motu  adhibito,  quia  graviter  contusus  erat.  Ad  quem  sodalis  pervenit  et 
dixit  ei: 

-Quomodo  vales,  vir? 

-Nonne  oportet  melius  loqui  -respondit  dominus  Quixotus-,  quam  quod  loqueris? 
Num  loquitur  hoc  modo  in  his  regionibus  cum  equitibus  itinerantibus,  stulte? 

Sodalis  qui  tam  male  se  vidit  tractari  ab  homine  aspectu  maligno  non  potuit  id 
sustinere  atque  elevans  lucernam  cum  olio  eius  percussit  caput  domini  Quixoti  tali 
modo  ut  caput  vulneraret;  et  cubiculum  mansit  obscurum  et  deinde  exivit;  et  Sanctius 
Pansa  dixit: 

-Absque  dubio  hic  est  maurus  incantatus  et  thesaurum  alteri  servabit,  quia  nobis 
tantum  contusiones  ictusque  lucernae  habet. 

-Hoc  ita  est  -inquit  dominus  Quixotus-  atque  est  parvi  faciendi  in  his  rebus 
incantatis  et  non  oportet  irasci  propter  iniuriam;  haec  omnia  sunt  invisibilia  atque 
entia  rationis  quare  a  nemine  vindictam  possumus  facere,  quamvis  conemur.  Surge, 
Sancti,  si  potes  et  vade  ad  praepositum  huius  castelli  atque  ab  eo  quaere  parum  olei, 
vini,  salis  et  roris  marini  ad  salutiferum  balsamum  conficiendum,  hoc  vere  nunc 
necesse  est  mihi,  quia  magna  copia  sanguinis  defluxit  ex  vulnere  meo,  quod  istud 
phantasma  mihi  fecit. 

Sanctius  surrexit  magno  dolore  atque  in  tenebris  cauponem  petivit;  sed  invenit 
sodalem  Sanctae  Fraternitatis,  qui  auscultabat,  quae  inimicus  eius  faciendus  erat, 
eique  dixit: 

-Domine,  quicumque  sis  fac  nobis  gratiam  beneficiumque  et  da  nobis  parum  roris 
marini,  olei,  salis  et  vini  ad  curandum  equitem  itinerantem,  qui  est  inter  meliores  huius 
mundi  et  qui  iacet  in  illo  lecto  vulneratus  a  mauro  incantato,  qui  est  in  hac  caupona. 

Sodalis  autem,  his  verbis  auditis,  putavit  eum  amentem  esse;  et,  diluculo 
adveniente,  aperuit  portam  cauponae  et  vocavit  cauponem  cui  dixit  quae  ille  vir  bonus 
quaereret.  Caupo  autem  dedit  ei  omnia,  quae  ab  eo  quaerebat,  quae  Sanctius  domino 
Quixoto  adduxit,  qui  manus  ad  caput  ferebat  ex  dolore  ictus  lucernae,  quamvis  tantum 
duas  protuberandas  auxerit  in  capite  et  quod  ille  credebat  sanguinem  esse  non  erat 
nisi  sudor  ex  anxietate  illius  teterrimae  procellae. 

Breviter,  ille  accepit  sua  simplicia  elementa  quibus  compositum  fecit,  miscens 
haec  omnia,  quae  etiam  coxit  per  aliquot  tempus,  donec  ei  videbatur  omnia  idonea 
esse.  Quaesivit  lagoenam,  sed  non  invenit  eam  in  caupona,  quare  accepit  ampullam 
oleariam  metallicam  quam  caupo  ei  ut  donum  dedit.  Et  postea  supra  hanc  ampullam 
oleariam  plus  quam  octoginta  Paternoster  dixit  et  tot  preces  ut  Avemaria ,  Salve  et 
Credo  atque  omni  verbo  addebat  signum  crucis  tamquam  benedictionem  et  his 

omnibus  caupo  et  Sanctius  circumstantes  erant  et  etiam  sodalis  ille;  dum  mulio 
praeditus  tranquillitate  beneficium  mulorum  tractabat. 

Dominus  Quixotus,  his  rebus  confectis,  voluit  probare  virtutem  illius  pretiosi 
balsami,  quem  hoc  modo  sibi  animo  fingebat  et  sic  bibit  quae  non  potuit  in  illam 
ampullam  oleariam  introducere  et  in  olla  manebat,  ubi  coxerat  quasi  dimidium 
sextarium  [vulgo  azumbre ]  et  simul  ac  bibit  incepit  vomitare  magna  vehementia  et 
nauseis  ita  ut  nihil  relinqueret  in  stomacho;  et  cum  anxia  atque  agitatione  illius 
vomitus  transpiravit  magnum  sudorem  et  stragula  quaesivit  et  etiam  rogavit  ut  eum 
solum  relinquerent.  Sic  enim  fecerunt  et  per  tres  horas  vel  plures  ille  dormivit  et 
cum  e  somno  experrectus  est  sensit  se  validiorem  in  corpore  et  putavit  se  esse  omnino 
sanum.  Quare  credidit  se  scopum  attigisse  illius  balsami  de  Fierabras  et  cum  tali 
remedio  omnia  ultra  posse  conari  absque  ullo  timore,  nempe  impetus  facere,  proelia 
inire  et  rixas,  quamvis  omnia  periculosa  essent. 

Sanctius  Pansa  qui  credidit  illud  signum  tamquam  miraculum  sui  domini,  ab  eo 
quaesivit  ut  daret  ei  ex  reliqua  parte  ollae,  quae  adhuc  erat  magna  copia.  Dominus 
Quixotus  concessit  ei  atque  ille  apprehendit  ollam  duabus  manibus  et  bona  fide  et 
dispositione  bibit  quae  potuit,  non  minus  quam  dominus  eius.  Tamen  fortasse 
stomachus  Sanctii  non  erat  tam  delicatus  quam  domini  eius  et  ante  quam  vomitaret 
tam  multas  habuit  anxietates  et  nauseas  cum  sudoribus  et  languoribus  ut  crederet  ad 
finem  vitae  pervenire;  et  sic  maledicebat  balsamo  atque  infami  qui  hoc  ei  dederat. 
Sed  cum  dominus  Quixotus  eum  in  hoc  modo  vidit  dixit  ei: 

-Mea  quidem  sententia,  Sancti,  haec  adversitas  oritur,  quia  nondum  armatus  es 
eques  itinerans,  et  hic  liquor  non  proderit  iis  qui  non  sunt. 

-Si  hoc  sciebas,  domine  -obiecit  Sanctius-,  quare  consensisti  ut  probarem?  Et 
male  eveniat  mihi  et  omnibus  propinquis  meis! 

Tunc  effectum  fecit  balsamus  et  miser  armiger  incepit  evacuare  ex  omnibus 
foraminibus  sui  corporis  et  tam  celeriter  ut  nec  storea  nec  stragula,  quibus  se 
cooperiebat  sufficerent  ei.  Transpirabat  et  sudabat  magnopere  et  talibus  paroxismis 
et  languoribus  ut  non  tantum  ille,  sed  etiam  alii  crederent  eum  ad  extremum  vitae 
pervenisse.  Fere  per  duas  horas  passus  est  hanc  procellam,  sed  deinde  non  remansit 
ut  dominus  eius,  sed  vexatus  et  concussus  ita  ut  nec  erectus  stare  posset. 

Sed  dominus  Quixotus,  ut  iam  diximus,  validiorem  se  sensit,  et  denuo  voluit  ad 
suas  res  gestas  venire,  quia  ei  videbatur  nullam  moram  faciendam  esse,  nam  mundus 
egebat  eo  et  virtute  eius  ad  adiuvandos  miseros  et  praesertim  cum  esset  securus,  quia 
munitus  erat  illo  balsamo.  Motus  hoc  desiderio  sellam  ipse  posuit  Rocinanti  et  clitellas 
asino  armigeri  quem  iuvavit  ad  ascendendum.  Etiam  ille  in  equum  ascendit  et  ad 
angulum  venit,  ubi  erat  quaedam  hasta  brevis  ut  ei  esset  pro  lancea. 

Oculi  omnium,  qui  in  caupona  erant,  eum  inspiciebant,  et  quidem  plures  quam 
viginti;  filia  cauponis  etiam  eum  videbat,  atque  ipse  oculos  ab  ea  non  removebat  et 
aliquando  suspirium  exhalabat  et  hoc  videbatur  ut  ex  profundo  corporis  eius  exire, 
quamvis  alii  crederent  esse  ex  dolore  costarum  eius  saltem  hoc  putabant  qui  eum 
viderunt  hesterna  nocte  cum  eum  curarent. 

Cum  ambo  essent  super  equos  suos  atque  ad  portam  illius  cauponae,  tunc  dominus 
Quixotus  vocavit  cauponem  ac  serena  et  gravi  voce  dixit  ei: 

-Multa  ac  magna  sunt  beneficia,  domine  praeposite,  quae  in  tuo  castello  accepi, 
quibus  gratias  vere  agam  tibi  omnes  dies  vitae  meae.  Si  tibi  aliquo  modo  retribuere 
possum  in  qua  vindicta  cuiusdam  superbi,  qui  tibi  iniuriam  fecerit,  scito  munus  meum 
esse  adiuvare  eos,  qui  parum  ex  se  possunt,  vindicare  ultiones  eorum,  qui  adversas 
iniustitias  acceperunt  et  punire  iniurias.  Quamobrem  quaere  in  tua  memoria  et  si 
quid  huiuscemodi  invenies,  dic  mihi  atque  ego  polliceor  tibi  per  ordinationem 
equitatus,  quam  accepi,  me  facturum  esse  omnia  secundum  tuam  voluntatem. 

Caupo  autem  ipsa  voce  serena  ei  respondit: 

-Domine  eques,  nulla  est  mihi  necessitas  ut  vindices  me  a  quadam  iniuria,  quia 
ego  possum  etiam  ultionem  vindicare  cum  eam  mihi  faciant.  Tantum  oportet  ut  solvas 
expensas  huius  noctis  in  caupona,  scilicet  paleae  et  hordei  duarum  bestiarum  necnon 
et  expensas  coenae  et  cubiculorum. 

-Tunc  haec  est  caupona?  -obiecit  dominus  Quixotus. 

-Et  valde  honorata  -respondit  caupo. 

-Deceptus  hucusque  vixi  -respondit  dominus  Quixotus-;  quia  vere  credidi  hoc 
esse  castellum  et  quidem  bonum;  sed  propterea  quod  hoc  ita  est  et  non  castellum, 
sed  caupona,  quod  potes  facere  est  expensas  mihi  ignoscere;  quia  non  possum 
contradicere  ordinationi  equitum  itinerantium  ex  quibus  pro  certo  habeo  eos,  nemine 
discrepante,  numquam  solvisse  pro  caupona  ubi  pernoctassent,  quia  notum  est  eos 
habuisse  forum  et  ius  ut  eos  bene  acciperent  pro  labore  suscepto,  quo  patiuntur 
quaerentes  res  gestas  die  noctuque,  hieme  et  tempore  aestivo,  pedibus  et  super  equum, 
sitientes  atque  esurientes,  calore  et  frigore  contra  omnes  tempestates  coeli  atque 
incommoda  huius  terrae. 

-Quid  haec  omnia  mihi?  -respondit  caupo-;  solve  quod  debes  et  nihil  amplius 
loquamur  de  equitatu;  quia  mihi  nihil  aliud  oportet  quam  expensas  recipere. 

-Tu  es  stolidus  et  perversus  caupo  -respondit  dominus  Quixotus. 

Et  Rocinantem  calcaribus  incitavit,  levavit  lanceam  atque  ex  caupona  exivit, 
nemine  eum  detinente,  neque  ipse  inspexit  utrum  armiger  sequeretur  eum  necne  et 
prosecutus  est  procul. 

Caupo  autem  qui  vidit  eum  non  solvisse  expensas  ad  Sanctium  Pansam  venit  ut 
solveret,  qui  dixit,  si  dominus  eius  noluerit  pecuniam  solvere  nec  ille  etiam  solveret; 
quia  ille  erat  armiger  illius  equitis  itinerantis  atque  eadem  erat  eis  regula  et  ratio  agendi 
nec  ipse  solveret  in  cauponis  et  diversoriis.  Caupo  autem,  his  verbis  auditis,  valde 
contristatus  est  et  in  eum  minas  iactavit  ut  ei  solveret,  quamvis  nollet.  Cui  Sanctius 
respondit  dominum  eius  nihil  soluturum  esse,  secundum  leges  illius  equitatus  quem 
receperat,  nec  immo  parva  pecunia,  quamvis  amitteret  vitam;  quia  consuetudo  tam  vetus 
non  amittenda  erat  pro  eo,  nec  alii  equites  itinerantes  debebant  lamentari  de  eo,  nec 
armigeri  ipso  modo,  quia  frangeret  morem  veterem  et  honorabilem  in  hoc  foro  tam  iusto. 

Adversa  fortuna  huius  miseri  Sanctii  adduxit  illuc,  ad  illam  cauponam,  viros  facetos 
praeditos  bonis  consiliis,  id  est  malevolos  et  qui  ludos  diligebant,  scilicet  quattuor 
carminatores  lanae  Segoviae,  tres  mercatores  acuum  ex  Fonte  Pulli  (Fuente  dei  Potro) 
Cordubae  et  duos  vicinos  ex  Feria  sive  ex  Mercatu  Hispalensi  (Heria  de  Sevilla);  illi 
moti  ipso  desiderio  ad  Sanctium  pervenerunt  eumque  demiserunt  de  asino  deorsum, 
et  quidam  ex  eis  stragulum  petivit  ex  lecto  cuiusdam  hospitis  et  Sanctium  super  id 

posuerunt  et  tunc  porrexerunt  oculos  in  altum  et  viderunt  tectum  non  valde  altum  esse, 
quare  statuerunt  ad  aream  stabuli  ire,  quae  altum  coelum  habebat  ut  limes.  Ibi,  Sanctio 
super  stragulum  posito,  inceperunt  eum  proiicere  in  altum  et  cum  eo  ludere  tamquam 
faciunt  cum  canibus  ad  Camestollendas  (Quadragesimam). 

Voces  miseri  Sanctii  multae  erant,  quae  ad  aures  domini  eius  pervenerunt;  qui 
attente  exaudivit  et  credidit  has  esse  res  gestas  novas,  donec  potuit  clare  distinguere 
armigerum  eius  clamavisse;  tunc  dedit  habenas  ad  gyrum  faciendum  et  cucurrit 
celerius  ad  cauponam  eamque  invenit  clausam,  circumivit  eam  ad  introitum 
inveniendum;  sed  cum  pervenit  ad  murum  illius  areae,  qui  non  erat  nimis  altus,  vidit 
quae  faciebant  armigero  eius.  Sic  vidit  eum  ascendere  per  aerem  in  altum  tanta 
dexteritate  et  celeritate  ut,  si  iracundia  relinqueret  eum,  absque  dubio  ipse  de  eo 
rideret.  Tunc  conatus  est  ascendere  ope  equi  sui  super  murum;  sed  tam  contusus 
erat  quin  id  posset  facere,  nec  immo  ex  equo  descendere  deorsum;  et  sic  incepit 
infamare  eos,  qui  Sanctium  super  stragulum  in  altum  proliciebant,  et  non  decet  illa 
verba  iniuriosa  denuo  scribere,  sed  hoc  nihil  proficiebat,  quia  prosequebantur  suo 
ludo  crudeli,  nec  Sanctius  volator  cessabat  clamare  et  voce  intermiscere  tum  cum 
minis  tum  et  aliquando  cum  petitionibus;  sed  parum  profecit  usque  ad  tempus  quo 
vere  lassi  et  fatigati  erant  eumque  reliquerunt. 

Asinum  eius  adduxerunt  ei  et  Sanctium  super  illum  posuerunt  eumque  vestibus 
eius  cooperuerunt.  Clemens  Maritornes  autem,  Sanctio  vexato  ac  lasso  conspecto, 
credidit  bonum  esse  ei  succurrere  cum  urceo  aquae  et  sic  e  puteo  eam  extraxit  ad 
bibendum,  quia  illinc  aqua  frigidior  erat.  Sanctius  accepit  urceum  suis  ambabus 
manibus  atque  ad  os  suum  adduxit,  sed  detinuit  se  cum  audivit  voces  domini  sui 
dicentis: 

-Fili  mi,  Sancti,  ne  bibas  aquam!  Fili,  ne  bibas  aquam,  quia  te  occidet!  Videas, 
hic  est  mihi  sanctissimum  balsamum  -et  ostendit  ei  ampullam  illius  liquoris-,  ex 
quo  duae  guttae  sufficiunt  ad  sanandum. 

Sanctius  autem,  his  vocibus  auditis,  oculos  vertit  seorsum  et  maioribus  vocibus 
ei  dixit: 

-Num  oblitus  es,  domine,  me  nondum  esse  equitem  itinerantem?  Sive  vis  me 
vomere  viscera,  quae  reliquerunt  mihi  ex  hesterna  nocte?  Serva,  domine,  tuum 
liquorem  cunctis  diabolis  et  denique  relinque  me. 

Simul  atque  haec  dixit,  incepit  bibere;  sed,  cum  vidit  ad  primum  haustum  hoc  esse 
aquam,  noluit  ultra  prosequi  atque  a  Maritornes  quaesivit  ut  ei  vinum  adduceret  et  illa 
sic  libenter  fecit  atque  ex  pecunia  sua  solvit;  quia  profecto  de  ea  dicitur  eam,  quamvis  in 
hoc  officio  maneret,  tamen  appariendas  habere  a  longe  tamquam  chrisdanam. 

Cum  Sanctius  potavit,  asinum  incitavit  calcaribus,  et,  porta  illius  cauponae  ei 
aperta,  ex  illa  exivit  laetus,  quia  nihil  pecuniae  solvit  atque  hoc  modo  ad  nutum 
suum,  quamquam  solveret  suis  costis,  quae  pro  eo  magnam  cautionem  solverunt. 
Verum  est  caupo  clitellas  eius  abstulisse  pro  his,  quae  solvere  debuit;  sed  Sanctius 
non  animadvertit,  quia  vere  turbatus  erat.  Caupo,  cum  ille  exivit,  voluit  portam 
pessulo  claudere;  sed  qui  ludum  straguli  fecerunt  noluerunt  id  adimplere  ut  inane, 
quia  ut  plebecula  contempserunt  dominum  Quixotum  et  pro  nihilo  fecerunt  nec  eum 
honoraverunt,  quamvis  verus  eques  itinerans  ipsissimae  Tabulae  Rotundae  esset. 

Capitulum  18.  Ubi  narrantur  argumenta,  quae  Sanctius  Pansa 
cum  domino  Quixoto  locutus  est  aliaeque  res  gestae  dignae 

narrandi 

Sanctius  ad  dominum  Quixotum  pervenit  et  quidem  exhausto  animo,  quare  nec 
asinum  incitare  calcaribus  potuit.  Cum  dominus  Quixotus  sic  eum  vidit  ei  dixit: 

-Nunc  firmiter  credo,  Sancti  bone,  illum  castellum  sive  cauponam,  procul  dubio, 
incantatum  fuisse;  quia  qui  tecum  illum  teterrimum  ludum  fecerunt,  quid  possent 
illi  esse  nisi  phastasmata  et  plebecula  alterius  mundi?  Atque  hoc  confirmo  quia  cum 
vidi  per  muros  illius  areae  te  et  actus  illius  tristis  tragoediae,  non  potui  super  muros 
ascendere  nec  de  Rocinante  deorsum  descendere,  quia  incantatum  me  habuerunt, 
tamen  iuro  tibi,  quod  verum  est,  si  potuissem  ascendere  sive  descendere  me 
vindicaturum  esse  ab  eis,  ita  ut  malefici  illi  meminissent  illarum  facetiarum  in 
aeternum,  quamvis  frangerem  leges  equitatus,  nam  haec  nullo  modo  consentiunt 
equites  impetum  facere  in  eos,  qui  non  sunt  equites,  nisi  in  defensione  propriae  vitae 
atque  in  extrema  urgentique  necessitate. 

-Etiam  ego  vindicarem  me  si  possem,  seclusa  ordinatione  illius  equitatus,  tamen 
non  potui;  quamvis,  mea  opinione,  qui  mecum  ludum  fecerint  non  erant  phantasmata 
neque  viri  incantati,  secundum  dicis,  sed  homines  ex  came  et  ossibus  sicut  nos;  atque 
omnes,  secundum  audivi  eos  appellare  cum  me  proiicerent  in  altum,  nomina  habebant 
alter  vocabatur  Petrus  Martmez,  alter  Tenorius  Hem&ndez  et  caupo,  secundum  quod 
audivi,  nuncupabatur  Ioannes  Palomeque  Scaevus  (el  Zurdo).  Sic,  domine,  si  non 
potuisti  in  muros  areae  ascendere  nec  de  equo  descendere  culpa  tua  fuit  et  non 
incantamenti.  Et  quod  ex  hac  experientia  extrahere  possum  tantum  est  nos  errare 
quaerentes  has  res  gestas  ita  ut  nesciamus  quisnam  sit  pes  dexter  noster.  Et  quod 
vere  esset  maioris  momenti,  secundum  parvum  intellectum  meum,  opus  est  nos  ad 
pagum  nostrum  reverti  et  praecise  nunc,  quia  id  est  tempus  messis  ad  curanda  praedia 
nostra  et  non  peregrinandi  huc  vel  illuc  et  ex  malo  in  peius  ad  adversam  fortunam, 
sicut  aiunt. 

-Quam  parum  scis,  Sancti  -respondit  dominus  Quixotus-,  de  quaestionibus  huius 
equitatus!  Tace  atque  habeas  patientiam;  quoniam  dies  veniet,  quo  videbis  tuis 
propriis  oculis  quam  honorabile  est  in  hoc  exercitio  ultra  prosequi.  Sin  autem,  dicas 
mihi:  quaenam  laetitia  huius  mundi  comparabitur  cum  victoria  cuiusdam  proelii  sive 
super  triumphum  sui  inimici?  Nulla  absque  dubio. 

-Forte  sic  erit  -respondit  Sanctius-,  quia  ego  nescio;  tantum  possum  dicere  ex 
hoc  nos  equites  itinerantes  esse,  sive  tu  es  (quia  non  possum  numerari  in  hoc 
honorabili  coetu),  numquam  victoriam  accepimus  in  quodam  proelio,  nisi  id  cum 
vasconico  et  tunc  fere  dimidiam  auriculam  perdidisti  et  dimidiam  galeam  minus; 
postea  vero  omnia  fuerunt  magis  magisque  ictus  fustium,  ictus  pugnorum  et  colaphi, 
sed  his  omnibus  ego  praestantiam  habeo  propter  iactum  meum  in  altum  ope  straguli 
et  quia  illa  entia  incantata  sunt,  quibus  non  possum  me  vindicare,  quomodo  possum 
gaudere  hac  victoria  super  inimicum,  quam  tu  dicis,  domine? 

-Hic  est  dolor  meus  et  etiam  tuus,  Sancti  -respondit  dominus  Quixotus-;  sed 

ultra  iam  providebo  quemdam  gladium  ad  manus  meas  et  quidem  confectum  tali 
sollertia  ut  possessor  eius  non  patiatur  incantamentum  ullius  generis;  immo  si  fortuna 
daret  mihi  illum  gladium  quem  Amadis  habebat  cum  ipsum  vocarent  Equitem 
Ardentis  Ensis  atque  hic  fuit  optimus  gladius,  quem  eques  in  toto  orbe  terrarum 
habuit,  quia  acutus  erat  tamquam  novacula  radendi  et  nulla  armatura  obstabat  ei, 
quamvis  fortis  vel  incantata  esset. 

-Secundum  fortunam  meam,  si  illum  gladium  invenies,  domine,  tantum  equitibus 
itinerantibus  proderit  tamquam  balsamum;  et  armigeris  nihil  boni  erit. 

-Ne  timeas,  Sancti  -inquit  dominus  Quixotus-;  coelum  etiam  tibi  propitium  erit. 

His  argumentis  expositis,  dominus  Quixotus  atque  armiger  eius  ultra  procedebant 
et  en  dominus  Quixotus  in  via  ubi  iter  faciebant  vidit  magnam  ac  densam  nubem 
pulveris  ad  eos  venire;  et  vix  ac  vidit  eam  ad  Sanctium  oculos  suos  convertit  eique 
dixit: 

-Hodie  est  vere  dies,  o  Sancti!  quo  aperte  videndum  est  quidquid  prospera  fortuna 
servabit  mihi;  hic  est  dies,  ut  dixi,  quo  virtus  bracchii  mei  ostendenda  est,  quia  talia 
opera  perficiam,  quae  in  aeternum  in  libro  Famae  scribentur.  Videsne  illam  nubem 
pulveream,  quae  hic  in  altum  levatur.  Sancti?  Profecto  copiosissimus  exercitus  in  ea 
pullulat  ex  diversis  atque  innumeris  viris  qui  huc  procedunt. 

-Cum  hoc  ita  sit,  duo  erunt  exercitus  -dixit  Sanctius-;  quia  ex  hac  altera  parte 
eodem  modo  etiam  altera  nubes  pulverea  similiter  levatur. 

Dominus  Quixotus  denuo  inspexit  et  vidit  hoc  verum  esse;  et  valde  gavisus  est, 
quia  cogitavit  duos  exercitus  esse,  qui  ad  impetum  faciendum  in  illa  media  planitie 
conveniebant.  Quoniam  mens  eius  omni  tempore  et  momento  plena  erat  his  pugnis, 
incantamentis,  rebus  gestis,  stultitiis,  amoribus,  provocationibus  ad  certamina  atque 
ad  omnia,  quae  in  libris  illius  equitatus  describebantur,  et  quidquid  loquebatur, 
cogitabat  sive  faciebat  haec  omnia  ad  similia  facta  instituenda  erant.  Tamen  haec 
nubes  pulverea  quam  videbant,  duo  magni  greges  ovium  arietumque  levabant,  quae 
in  illa  via  ex  duabus  partibus  veniebant,  et  propter  pulverem  non  bene  videbantur 
donec  ad  eos  appropinquaverunt.  Sed  dominus  Quixotus  tam  firmiter  loquebatur  eos 
esse  exercitus  quod  etiam  Sanctius  credidit  et  sic  ei  dixit: 

-Domine,  quid  tunc  faciendum  est? 

-Quidnam?  -inquit  dominus  Quixotus-.  Miseris  et  pauperibus  favere  eosque 
iuvare.  Et  debes  scire,  Sancti,  ut  hic  qui  recte  ad  nos  venit  ducit  et  dirigit  magnus 
imperator  Alifanfaron,  dominus  magnae  insulae  Trapobanae;  alter  qui  a  tergo 
proficiscitur  inimicus  eius  est,  rex  garamantarum,  nomine  Pentapolinus  de  Nudo 
Bracchio,  quia  semper  incipit  proelia  bracchio  dextro  nudo. 

-Et  cur  hi  duo  domini  tam  male  se  diligunt  ad  invicem?  -quaesivit  Sanctius. 

-Male  se  amant  -respondit  dominus  Quixotus-  quia  hic  Alifanfaron  est  omnino 
gentilis  atque  ardet  filiam  Pentapolini,  quae  valde  formosa  et  domina  praedita 
elegantia  est,  et  etiam  christiana,  sed  pater  eius  non  vult  ut  rex  gentilis  eam  ducat 
uxorem,  nisi  hic  imprimis  legem  falsi  prophetae  Mahometi  relinquat  atque  ad  suam 
pristinam  revertatur, 

-Secundum  me  -ait  Sanctius-,  bene  fecit  Pentapolinus  et  etiam  eum  adiuvabo 
in  quantum  possim. 

-Hoc  modo  facies  quod  debes,  Sancti  -inquit  dominus  Quixotus-;  quia  ad  similia 
proelia  incipienda  non  requiritur  eques  itinerans  esse. 

-Hoc  bene  est  -respondit  Sanctius-;  sed  ubi  possumus  asinum  stabulare  ita  ut 
post  rixam  eum  invenire  possimus?  Quia  non  oportet  cum  simili  iumento  proelium 
inire  ad  usum  hodiernum. 

-Hoc  verum  est  -dixit  dominus  Quixotus-  Sed  quod  potes  facere  est  ei  libertatem 
dare,  et  utrum  deperdatur  necne  hoc  non  erit  magni  momenti,  quia  tot  multos  equos 
habebis  cum  victores  simus  ita  ut  nec  securus  sim  ego  quin  permutem  ipsum 
Rocinantem  pro  alio  equo.  Sed  attende  nunc  et  vide,  quia  potissimum  volo  tibi  equites 
principales  describere,  qui  in  his  duobus  exercitibus  veniunt.  Et  ut  melius  eos  videas 
atque  animadvertas,  recedamus  parum  seorsum  super  illum  collem,  unde  duo 
exercitus  discernuntur. 

Sic  enim  fecerunt  et  super  collem  sese  constituerunt,  ex  quo  bene  greges  ovium 
apparebant,  quae  domino  Quixoto  exercitus  videbantur  si  nubes  pulvereae  ne 
impedirent  quin  visum  obcaecarent;  et  secundum  cogitationes  suas  nec  videbat  nec 
erant,  sed  magna  voce  incepit  dicere: 

-Eques  ille  quem  ibi  vides  praeditum  armis  fulvis,  qui  in  scuto  suo  leonem 
coronatum  habet  ad  pedes  cuiusdam  virginis  est  enim  strenuus  Laurcalcus,  dominus 
Pontis  Argentei;  alter  qui  arma  florum  aureorum  et  qui  in  scuto  tres  coronas  argenteas 
in  campo  caeruleo  habet,  est  teterrimus  Micocolembus,  magnus  dux  Chirossiae 
(Quirocia);  alter  cum  membris  giganteis  ad  dextram  eius  est  numquam  temerosus 
Brandabarbaranus  a  Boliche,  dominus  trium  Arabiarum,  qui  munitus  est  pelle  coriacia 
ex  serpente  et  pro  scuto  portam  habet  et,  secundum  quod  fertur,  est  quaedam  porta 
ex  templo  quod  Samson  diruit,  cum  vindicaret  sese  ab  inimicis  philisthaeis  cum  morte 
sua.  Sed  verte  oculos  ad  alterum  cornu  et  videbis  ante  omnes  victorem  et  numquam 
victum  Timonei  a  Carcaxona  (Carcajona),  princeps  Novae  Vasconiae  armatus  scuto 
tessellato,  caeruleo,  viridi,  candido  et  fulvo  colore  et  in  scuto  habet  felem  aureum  in 
campo  fulvo  cum  superscripto  Miau  quod  est  initium  nominis  dominae  eius, 
formosissimae  Miaulinae,  quae  est  filia  ducis  Alfenniquis  ab  Algarbia  (Alfenhiquem 
do  Algarve);  alter  qui  onerat  et  lumbos  premit  illius  robustae  equae  et  cuius  arma  alba 
nivea  sunt  et  cuius  scutum  sine  ullo  nomine  est  eques  novus  francogallus  natione, 
qui  nominatur  Petrus  Papin  (Pierres),  dominus  baronatus  de  Utrique  (de  las  baronfas 
de  U.);  atque  alter,  qui  suis  ferreis  calcaribus  incitat  latera  illius  pictae  ac  levis  cebrae 
et  fert  arma  cum  smaragdis  caeruleis,  est  Spartaphilardus  Nemoris  (Espartafilardo 
dei  Bosque),  potens  dux  Nerbiae,  et  ut  titulum  habet  in  scuto  plantam  asparagi  atque 
hispanico  sermone  dicit:  Insequere  fortunam  meam  (rastrea  mi  suerte). 

Et  hoc  modo  enumeravit  plures  equites  ex  utraque  turma,  secundum  cogitationes 
et  insolitam  dementiam  suam,  atque  omnibus  dedit  arma,  colores,  titulos  ac  rationes 
agendi  et,  nulla  intermissione  accepta,  prosecutus  est: 

-Ad  hanc  primam  turmam  pertinent  viri  plurium  nationum:  hic  sunt  qui  bibunt 
dulces  aquas  clari  Xanthi  (Xanto);  montani  qui  pedibus  calcant  campos  massilicos; 
qui  cribrant  parvum  et  subtilissimum  aurum  in  Arabia  Felici;  qui  gaudent  illustribus 
frigidisque  ripis  clarissimi  Thermodontis;  qui  hauriunt  aureum  Pactolum  diversimode; 
numidi  dubitantes  in  suis  promissis;  persae  noti  suis  arcubus  et  sagittis;  parthi,  medi 

qui  recedendo  pugnant  [vulgo  torna  fuye]\  arabes  nomades;  scythae  crudeles  ut  albi; 
aethiopes  noti  suis  labiis  perforatis;  atque  infinitae  aliae  nationes,  quorum  vultus 
cognosco  et  video,  quamvis  eorum  nomina  oblitus  sim.  In  altera  turma  veniunt  qui 
crystallinas  aquas  oliviferi  Baetis  (Guadalquivir)  bibunt;  qui  poliunt  vultus  eorum 
in  liquore  illius  semper  copiosi  atque  aurei  Tagi  (Tajo);  qui  utuntur  aquis  commodis 
divi  Genilis;  qui  campos  tartesios  pedibus  calcant;  qui  laetantur  in  amoenis  pratis 
Caesarianis  (Xeres,  jerezanos);  qui  coronati  sunt  aureis  spicis  in  Manica  regione; 
qui  amicti  sunt  ferreis  vestibus,  superstites  ex  genere  gothico;  qui  abluunt  se  in 
flumine  Pisoraca  (Pisuerga)  noto  propter  cursum  mansuetum;  qui  armenta  sua  pascunt 
per  amplos  campos  tortuosi  fluminis  Annae  (Guadiana),  celeberrimi  propter  cursum 
occultum;  qui  tremunt  frigore  silvosorum  Pyrenaeorum  (Pirineos);  et  albis  nivibus 
coronatis  excelsi  Apennini;  et  denique  omnes  quos  Europa  continet  et  circumdat. 

Iuvet  me  Deus  et  quot  provincias  dixit,  quot  nationes  nominavit  unicuique  propria 
attributa  dedit  mira  celeritate  imbutus  atque  absortus  in  his,  quae  legerat  in  suis 
mendacibus  libris! 

Sanctius  Pansa  de  verbis  eius  pendebat,  nihil  autem  protulit,  atque  aliquando 
vultum  movebat  ad  inspiciendos  equites  et  gigantes,  quos  dominus  eius  nominabat; 
sed  cum  neminem  cerneret  dixit  ei: 

-Domine,  ad  diabolum  tot  viros,  gigantes  atque  equites  commendo,  quos  dicis 
hic  esse,  saltem  ego  eos  non  video  ullo  modo;  fortasse  quia  haec  erunt  per  viam 
incantamenti  tamquam  phantasmata  hesterna  nocte. 

-Quomodo  potes  haec  dicere?  -respondit  dominus  Quixotus-.  Nonne  audis 
hinnitum  equorum,  sonum  tubarum  et  crepitum  tympanorum  resonantium? 

-Ego  tantum  audio  -respondit  Sanctius-  oves  balantes  atque  arietes. 

Et  sic  erat  verum,  quia  iam  ad  eos  appropinquabant  duo  greges  ovium. 

-Metus  qui  te  habet  -inquit  dominus  Quixotus-  facit  te  nec  videre  nec  recte 
audire;  quoniam  effectus  timoris  est  perturbatio  sensuum  atque  efficere  res  non  videri 
tamquam  esse;  sed  si  tam  magnum  metum  habes  recede  hinc  seorsum  et  relinque 
me  solum,  quia  egomet  valeo  ad  victoriam  consequendam  illis  quibus  tribuam  meum 
iuvamen. 

Et  his  verbis  dictis,  incitavit  Rocinantem  calcaribus  et,  lancea  suscepta,  descendit 
de  illo  colle  velox  tamquam  fulgor.  Sanctius  enim  magnis  vocibus  ei  dicebat: 

-Recede,  domine  Quixote,  quia  iuro  per  Deum  has  oves  et  hos  arietes  esse  in 
quos  impetum  facis!  Recede,  me  miserum  a  patre  qui  me  genuit!  Quaenam  dementia 
est  haec?  Videas,  quaeso,  hic  nec  gigantes  nec  ullos  equites  nec  feles  nec  arma  nec 
scutos  tessellatos  nec  integros  nec  caeruleos  neque  eos  esse  cum  diabolis.  Vide  quid 
facias!  Me  miserum!  Peccator  ego  sum  in  conspectu  Dei! 

Sed  dominus  Quixotus  nec  vultum  quidem  vertit;  sed  immo  magna  voce 
comminabatur  eos  dicens: 

-Eheu  equites,  qui  sequimini  et  militatis  sub  vexillis  strenui  imperatoris 
Pentapolini  de  Nudo  Bracchio,  omnes  vos,  sequimini  me;  et  cito  videbitis  quam 
faciliter  vindicabo  eum  ab  inimico  eius  Alifanfaron  a  Trapobana! 

Et  his  verbis  dictis,  introivit  per  mediam  turmam  ovium  atque  incepit  impetum 
facere  in  eas  ope  lanceae  et  quidem  tanto  furore  ac  robore  tamquam  si  vere  lancea 

percuteret  inimicos  mortales.  Pastores  et  pecuarii  qui  cum  pecoribus  veniebant, 
vocibus  ei  clamabant  ne  id  faceret;  sed  cum  viderent  nihil  proficere  loqui  cum  eo 
apprehenderunt  fundas  atque  inceperunt  aures  eius  salutare  petris  et  saxis.  Dominus 
Quixotus  nullo  modo  curabat  de  petris;  immo  ubique  inveniebatur  et  dicebat: 

-Ubi  es  tu,  superbe  Alifanfaron?  Veni  mecum,  quia  ego  eques  solus  sum,  qui 
vult  tecum  solus  cum  solo  vires  tuas  probare  et  vitam  a  te  auferre  pro  vita,  quam 
abstulisti  a  strenuo  Pentapolino  Garamanta  (Garramanta). 

Tunc  amygdala  fluminis  percussit  latus  domini  Quixoti  et  duas  costas  sepelivit 
in  corpore.  Cum  ille  se  vidit  tam  contusum  credidit,  procul  dubio,  se  mortuum  esse 
et  meminerat  illius  liquoris  ampullae,  eduxit  eam  atque  ad  os  suum  posuit  et  incepit 
stomachum  implere;  sed  antequam  finiret  quod  ei  satis  videbatur,  aliud  saxum  ut 
amygdala  pervenit  et  manum  percussit  atque  omnem  ampullam  rupit  fragmentis  et 
tres  sive  quattuor  dentes  eradicavit  de  ore  et  etiam  duos  digitos  manus  contudit. 

Ictus  fortes  fuerunt,  et  primus  et  secundus  ope  quorum  miserrimus  eques  de  equo 
cecidit  deorsum.  Pastores  ad  eum  pervenerunt  et  crediderunt  eum  mortuum  esse  et 
cito  festinaverunt  ad  pecora  sua  colligenda,  oneraverunt  mortua,  quae  plura  erant 
quam  septem  et,  nulla  autem  disquisitione  facta,  profecti  sunt. 

Sanctius  erat  super  collem  inspiciens  dementias  domini  sui.  Et  barbas  manibus 
evellebat  dum  maledicebat  horae  et  momento  quo  fortuna  ostensa  est  ei.  Et,  pastoribus 
remotis,  et  domino  Quixoto  in  terra  contuso,  Sanctius  de  colle  descendit  atque  ad 
eum  pervenit  et  quidem  eum  invenit  adverso  modo,  tamen  non  amisit  sensum  eique 
dixit: 

-Nonne  dixi  tibi,  domine  Quixote,  ut  reverteris,  quia  non  erant  exercitus  nisi  greges 
arietum? 

-Haec  omnia  inimicus  meus  et  sapiens  incantator  perfecit  et  a  visu  mutavit  atque 
abstulit.  Sed  oportet  te  scire,  Sancti,  perfacile  eis  esse  ut  videatur  nobis  quod  ipsi 
volunt  et  maleficus,  qui  persequitur  me  invidus  meae  gloriae,  quam  nancisurus  eram 
in  hoc  proelio,  mutavit  cohortes  inimicorum  in  greges  ovium.  Aliter,  per  vitam  meam! 
Sancti,  atque  ut  veritas  patefaciat  tibi,  hoc  facies,  et  omnia  recte  videbis:  ascende  in 
asinum  et  sequere  eos  et  certe  videbis,  cum  discedant  hinc,  denuo  esse  ut  antea  et 
non  iam  arietes,  sed  viri  cum  omnibus  rebus  sicut  eos  tibi  depinxi.  Sed  ne  facias  nunc 
hoc,  quia  magna  necessitas  est  mihi  tui  iuvaminis;  appropinqua  ad  me  et  vide  quot 
dentes  et  molares  desunt  mihi,  quia  mihi  videtur  nullum  esse  in  ore  meo. 

Sanctius  appropinquavit  ad  eum  et  fere  oculos  suos  in  ore  eius  introduxit;  et  fuit 
cum  balsamum  operam  navavit  in  stomacho  domini  Quixoti  et  cum  Sanctius  inspexit 
os  eius  en  ille  vomit  ex  se  et  fortius  quam  sclopetum  quidquid  intus  haberet  atque 
haec  omnia  ad  barbas  misericordis  armigeri  eiecit. 

-Sancta  Maria!  -dixit  Sanctius-,  et  quid  est  quod  evenit?  Absque  dubio  hic 
peccator  vulneratus  est  mortis,  quia  sanguinem  per  os  vomit. 

Nihilominus  animadvertit  hoc  non  fuisse  sanguinem  propter  colorem,  saporem 
odoremque,  sed  balsamum  illius  ampullae,  quod  vidit  eum  bibere  et  talis  fuit  ei  nausea 
illius  ut  stomachus  agitaretur  et  ipse  etiam  vomit  viscera  sua  super  dominum  suum 
et  ambo  sordidi  et  maculati  manserunt.  Sanctius  ad  asinum  venit  ad  extrahendum 
ex  clitellis  aliquid  ad  sese  mundandum  et  ad  dominum  curandum,  sed,  proh  dolor! 

clitellas  non  invenit  et  fere  sanum  iudicium  suum  perdidit.  Maledixit  sibi  denuo  et 
proposuit  in  suo  corde  dominum  illum  relinquere  et  domum  suam  petere,  quamvis 
amitteret  lucrum  suae  servitutis  et  spem  gubernandi  illam  insulam  promissam. 

Tunc  surrexit  dominus  Quixotus  et  manu  sinistra  os  suum  attrectavit  ne  amitteret 
plures  dentes  atque  altera  manu  habenas  Rocinantis  accepit,  qui  numquam  a  domino 
suo  sese  removit  -quia  valde  fidelis  et  bene  assuefactus  erat-,  et  ad  suum  armigerum 
pervenit,  qui  manum  habebat  ad  maxillam  ut  homo  valde  meditabundus.  Cum  dominus 
Quixotus  vidit  eum  tali  modo  et  tam  magnam  tristitiam  ostendentem  dixit  ei: 

-Debes  scire,  Sancti,  hominem  non  supra  alium  hominem  esse  nisi  plura  faceret 
quam  ille.  Et  tot  hae  procellae  quae  accidunt  nobis  signa  evidentia  sunt  hanc 
tempestatem  cito  mitigandam  esse  et  in  futurum  fieri  res  prosperas;  quia  non  fieri 
potest  quin  sive  res  adversae  sive  res  secundae  in  aeternum  sint;  inde  deducitur  si 
malum  diu  producitur  bonitas  proxima  erit.  Quapropter  non  debes  contristari  ob  has 
adversitates  quae  ad  me  perveniunt,  quia  nulla  est  pars  tibi  in  eis. 

-Cur  non?  -respondit  Sanctius-.  Nonne  quem  hesterno  die  cum  stragulo  in  altum 
eiecerunt  alius  erat  nisi  filius  patris  mei?  Et  clitellae  quae  hodie  desunt  mihi,  cum 
omnibus  meis  rebus,  nonne  sunt  etiam  ipsius? 

-Desuntne  clitellae  tibi,  Sancti?  -dixit  dominus  Quixotus. 

-Certe,  desunt  mihi  -respondit  Sanctius. 

-Hoc  modo  nihil  erit  nobis  hodie  ad  edendum  -obiecit  dominus  Quixotus. 

-Hoc  ita  esset  -dixit  Sanctius-  cum  prata  non  haberent  herbas  quas  tu,  domine, 
dices  bene  cognoscere  et  quibus  infelices  equites  itinerantes  supplent  similes  inopias 
tamquam  tu  nunc  quidam  eorum  es. 

-Cum  hoc  ita  sit  -respondit  dominus  Quixotus-,  nunc  magis  vellem  fragmentum 
panis  vel  panem  focarium  et  duo  capita  sardinarum  salsarum  quam  omnes  herbas 
quas  Dioscorides  in  suo  herbolario  describit,  quamvis  doctor  Laguna  eas  illustret. 
Tamen  ascende  in  asinum  tuum,  Sancti  bone,  et  sequere  me  quia  Deus  providens  in 
omnibus  non  deficiet  nobis  et  praesertim  cum  simus  in  ministerio  eius,  quia  aer  non 
deerit  culicibus  nec  terra  vermibus  nec  aqua  ranunculis.  Et  pius  est  quia  facit  oriri 
solem  super  bonos  et  malos  et  pluit  super  iustos  et  iniustos. 

-Melior  esses,  domine  -dixit  Sanctius-,  ut  praedicator  quam  ut  eques  itinerans. 

-Omnia  oportet  eos  cognoscere  et  equites  itinerantes  debent  scire.  Sancti  -inquit 
dominus  Quixotus-;  quia  fuerunt  equites  itinerantes  in  praeteritis  saecuhs,  qui  eodem 
modo  steterunt  in  medio  campo  regio  ad  sermonem  sive  concionem  faciendam 
tamquam  si  lauream  accepissent  ex  Universitate  Lutetiae  Parisiorum  (Parfs);  quare 
deducitur  lanceam  numquam  calamum  obiecisse  nec  calamum  lanceam. 

-Nunc  autem,  sit  tamquam  tu  dicis  -respondit  Sanctius-;  procedamus  hinc  et 
videamus  ubi  pernoctabimus  et  provideat  Deus  ne  sint  ibi  stragula  et  viri,  qui  ludant 
stragulis,  nec  phantasmata,  nec  mauri  incantati,  sed  si  talia  sunt  omnia  ad  diabolum 
mittam. 

-Hoc  debes  a  Deo  quaerere,  fili  mi  -inquit  dominus  Quixotus,  et  duc  quonam 
velis;  quia  nunc  ad  nutum  tuum  relinquere  volo  nostrum  habitaculum.  Sed  veni  huc 
et  tenta  cum  digito  ad  videndum  quot  dentes  et  molares  desunt  mihi  in  maxilla 
superiore;  quia  ibi  est  mihi  dolor. 

-Quot  molares  erant  tibi  in  hac  parte? 

-Quattuor  -respondit  dominus  Quixotus-,  extra  cordalem  omnes  integri  et  valde 
sani. 

-Videas  quod  dicis,  domine  -respondit  Sanctius. 

-Quattuor  sive  quinque  dico  -respondit  dominus  Quixotus-;  quia  numquam  in 
vita  mea  abstulerunt  a  me  dentem  nec  molarem  ex  ore  meo  neque  ceciderunt  nec  ex 
quodam  morbo  destructi  sunt  nec  ex  quodam  rheumatismo. 

-In  maxilla  inferiore  -dixit  Sanctius-  tantum  duos  molares  habes  et  dimidium; 
sed  in  superiore  nec  dimidium  nec  ullum  habes;  maxilla  est  rasa  tamquam  palma 
manus. 

-Me  miserum!  -ait  dominus  Quixotus,  his  moestis  nuntiis  ab  armigero  eius 
auditis-;  melius  esset  bracchium  perdere,  quamvis  non  esset  illius  gladii.  Quia  debes 
scire,  Sancti,  os  absque  molaribus  esse  tamquam  mola  sine  petra  asinaria  et  dens 
pretiosior  est  adamante.  Sed  subiecti  sumus  omnibus  adversis,  qui  stricta  ordinatione 
equitatus  fungimur.  Ascende  ergo,  amice,  et  duc  ultra,  et  egomet  sequar  te  ad  tuum 
nutum  et  gressum. 

Sic  fecit  Sanctius  et  prosecutus  est  ad  illam  partem  ubi  ei  videbatur  bonum 
refugium  inventurum  esse,  via  regali  nullo  modo  derelicta,  quia  ibi  sequenda  erat. 

Iter  paulatim  fecerunt,  quia  dolor  in  maxillis  domini  Quixoti  ei  non  indulgebat 
ad  quietem  vel  ad  festinandum  et  immo  Sanctius  potissimum  voluit  animum  eius 
aliquo  modo  oblectare  cum  quibusdam  argumentis  atque  inter  ea  ei  dixit  quae  dicenda 
sunt  in  proximo  capite. 


Capitulum  19.  De  argumentis  et  disquisitionibus  quibus  Sanctius 
cum  domino  suo  loquebatur  et  de  rebus  gestis  cum  corpore 
mortuo  aliaeque  res  gestae 


Ut  mihi  videtur,  domine,  hae  omnes  adversitates,  quae  nobis  his  diebus  acciderunt 
fortasse  sint  propter  poenam  peccati,  quod  delinquisti  contra  ordinationem  equitatus, 
quia  non  adimplevisti  iusiurandum  quod  feceras,  nempe  non  comedendi  panem  ad 
mensam  nec  cum  regina  accumbere  et  cum  reliquis  rebus,  quae  sequuntur  et  pollicitus 
es  adimplendi  usque  ad  obtinendam  galeam  Malandrini,  sive  ut  appellaretur  maurus 
ille  cuius  nominis  non  bene  memini. 

-Omnino  concedo  tibi,  Sancti  -ait  dominus  Quixotus-;  sed  ut  verum  dicam,  etiam 
huius  rei  memini;  et  pro  certo  habeas  te  quamdam  culpam  habere,  quia  haec  non 
animadvertisti  nec  memorem  me  fecisti,  quare  tibi  acciderunt  res  gestae  de  stragulo; 
sed  emendationem  faciam;  quia  in  institutione  equitatus  omnia  componenda  sunt. 

-Num  aliquid  pollicitus  sum  ego?  -respondit  Sanctius. 

-Nihil  facit  utrum  pollicitus  sis  necne  -inquit  dominus  Quixotus-;  sufficit  me 
intelligere  te  non  tam  securum  esse,  tunc  velis  nolis  bonum  erit  remedium 
providendum. 

—Cum  hoc  ita  sit  —dixit  Sanctius—,  provideas  ne  denuo  obliviscaris  huius  rei 
tamquam  iurisiurandi;  forsitan  phantasmata  velint  ludere  mecum  et  etiam  tecum, 
quia  te  vident  tam  obstinatum. 

His  atque  aliis  rebus  peractis,  et  nocte  imminente  in  media  via  nondum  viderunt 
ubi  pernoctare  nec  se  recipere  possent;  et  malum  erat,  quia  illi  fame  peribant; 
quoniam,  clitellis  amissis,  copia  cibi  deerat  eis.  Et  demum  ad  haec  omnia  finienda 
evenerunt  eis  res  gestae  nullo  modo  artificioso,  quamquam  aliquo  modo  sic  videbatur. 
Et,  atra  nocte  imminente,  iter  ambo  faciebant  et  Sanctius  propter  viam,  quam  credebat 
regiam,  animo  fingebat  eos  cito  quamdam  cauponam  intra  paucas  leucas  inventuros 
esse. 

Cum  hoc  ita  esset,  nox  atra  erat,  armiger  valde  esuriens  et  dominus  qui  cupiebat 
edere,  tamen  ambo  viderunt,  in  ipsa  via  ubi  erant,  multitudinem  virorum  ad  eos 
venire,  et  quidem  videbantur  tamquam  stellae  quae  movebantur.  Sanctius  stupuit 
videns  eas  et  dominus  Quixotus  incepit  vacillare  suis  cogitationibus;  alter  duxit 
asinum  ex  capistro  et  alter  habenas  equi  sui  accepit,  sed  quieti  manserunt  exspectantes 
quid  hoc  esset  atque  en  luces  appropinquabant  ad  eos,  et  dum  propius  essent 
videbantur  maiores.  Sanctius  autem,  his  rebus  conspectis,  incepit  tremere  ex  metu 
et  capilli  capitis  domini  Quixoti  hispidi  fiebant,  sed  animum  suum  parumper  refecit 
et  dixit: 

-Hae  erunt,  procul  dubio,  Sancti,  res  gestae  maximae  ac  periculosissimae,  ubi 
oportet  me  omnem  virtutem  meam  et  robur  meum  ostendere. 

-Me  miserum!  -respondit  Sanctius-  Si  fortasse  hae  res  gestae  sunt  de 
phantasmatibus,  quod  mihi  videtur,  ubi  erunt  costae  ad  sustinendum? 

-Quamvis  phantasmata  sint  -inquit  dominus  Quixotus-,  minime  consentiam  eos 
capillum  vestis  tuae  attingere;  et  si  aliquando  antea  te  illuserunt,  hoc  tantum  fuit, 
quia  in  muros  cohortis  ascendere  non  potui,  sed  nunc  in  planitie  gladium  meum  ad 
nutum  meum  apprehendere  possum. 

-Quid  enim  erit  hoc  si  illi  incantant  te,  domine,  et  intumescunt  ut  etiam  tunc 
fecerunt?  -dixit  Sanctius-,  num  proderit  hoc  in  campo  aperto? 

-Nihilominus  -obiecit  dominus  Quixotus-,  quaeso  te,  Sancti,  ut  habeas  animum 
bonum  et,  teste  tua  experientia,  videbis  quomodo  spero  fore  ut  egomet  optimum 
animum  habeam. 

-Libenter  faciam,  Deo  iuvante  -respondit  Sanctius. 

Et,  secessis  seorsum  de  via,  attente  inspexerunt  quid  illae  luces  significarent  et 
subito  viderunt  multos  viros  indutos  subuculis,  quorum  visum  abstulit  omnem 
animum  Sanctii  Pansae,  qui  incepit  dentem  contra  dentem  percutere  tamquam  si 
magna  febri  quartana  affectus  esset;  et  immo  percutio  dentium  et  palpitatio  cordis 
prosecuta  est  cum  viderunt  quae  haec  omnia  essent,  quia  inspexerunt  viginti  viros 
super  equos,  amictos  subuculis,  omnes  cum  facibus  lucis  in  manibus,  a  tergo  quorum 
lectica  veniebat  cooperta  funebri  vestimento  nigro,  quam  alii  sex  sequebantur  cum 
equis  eorum,  amicti  vestibus  nigris  usque  ad  pedes  mularum;  et  bene  viderunt  eas 
non  esse  equos  propter  tranquillitatem  gressuum  quibus  procedebant.  Illi  induti 
subuculis  voce  demissa  ac  lugubri  inter  se  murmurabant.  Hoc  visum  tali  hora  et 
quidem  in  tali  loco  suffecit  ad  metum  inferendum  in  cor  Sanctii  et  etiam  in  cor  domini 

eius;  et  hoc  ita  esset  quoad  dominum  Quixotum,  quia  Sanctius  iam  pavore  terrebat 
et  nil  faciendum  erat.  E  contrario  evenit  domino  eius,  quia  illo  momento  ac  tempore 
credidit,  sua  opinione,  res  gestas  inusitatas  ante  se  habere  secundum  libros  suos. 

Sic  enim  ille  putavit  in  lectica  equitem  vulneratum  sive  mortuum  vehi,  cuius 
vindicta  tantum  ad  eum  solum  pertinebat  et,  citius  dicto,  accepit  lanceam,  bene  sedit 
super  sellam  et  praeditus  ingenti  alacritate  stetit  in  media  via,  qua  illi  induti  subuculis 
debebant  transire  et  cum  illi  propius  essent  magna  voce  eis  dixit: 

-Sistite  omnes!  Equites  vel  quidquid  sitis  et  dicite  mihi  quinam  sitis  et  quonam  gentium 
procedatis  et  quid  in  lectica  fertis,  quia  secundum  quod  mihi  videtur  fecistis  aliquam 
improbitatem  sive  vobis  aliquam  iniuriam  fecerunt  atque  oportet  me  haec  omnia  scire  sive 
ad  puniendos  vos  propter  iniuriam  sive  ad  vindicandam  iniustitiam  factam  vobis. 

-Oportet  nos  festinare  -respondit  quidam  eorum  amictus  subucula-,  quia  caupona 
procul  est  et  nullam  moram  possumus  facere  ad  haec  omnia  declaranda  tibi,  sicut 
quaeris  a  nobis. 

Et  statim  mulam  incitavit  calcaribus  atque  ultra  processit.  Dominus  Quixotus, 
hoc  responso  accepto,  valde  indignatus  est  et,  freno  innexo,  ei  dixit: 

-Consistite  atque  utimini  maiore  urbanitate  mecum  et  dicite  mihi,  quae  a  vobis 
quaesivi;  aliter  omnes  vos  accedite  ad  proeliandum  mecum. 

Tamen  mula,  cum  apprehenderent  frenum  eius,  terrore  expavit  et  pedes  in  altum 
levavit  atque  equitem  per  dorsum  deiecit  in  terram.  Pedisequus,  cum  vidit  illum 
amictum  subucula  cadere,  incepit  dominum  Quixotum  insultare  verbis,  qui  cum 
indignatus  esset,  nihil  amplius  exspectavit,  sed  accepit  lanceam  impetumque  fecit 
in  unum  ex  illis  cum  vestimento  funebri,  qui  vulneratus  per  terram  cecidit;  et  reliquos 
percussit  magna  celeritate  omnesque  perturbavit  atque  hoc  modo  videbatur 
Rocinantem  alas  habere  ad  volatum,  quia  taliter  currebat  atque  audax  erat. 

Omnes  amicti  subuculis  erant  viri  valde  timorati  atque  absque  armis  et  uno  ictu 
proelium  reliquerunt  et  cucurrerunt  per  campum  seorsum,  facibus  in  manibus 
accensis,  et  similes  erant  personis  tragicis,  quae  in  quadam  nocte  festiva  ac  plena 
gaudio  currebant.  Viri  illi,  involuti  vestibus  funebribus,  non  potuerunt  bene  se  movere 
propter  impedimenta  vestis  talaris  et  dominus  Quixotus  ad  nutum  suum  eos  omnes 
percussit  et  sic  locum  reliquerunt  omnino  inviti,  quia  crediderunt  hunc  virum 
diabolum  ex  infernis  esse,  quia  venit  ad  auferendum  corpus  mortuum  ex  lectica. 

Haec  omnia  adspiciebat  Sanctius  et  quidem  mirabatur  de  ardore  domini  sui  et 
haec  intra  se  dicebat: 

-Absque  dubio  dominus  meus  tam  strenuus  et  validus  est  sicut  ipse  de  se  dicit. 

Quaedam  fax  ardebat  in  terra  iuxta  primum  virum,  quem  mula  evertit  atque  ad 
lucem  illius  facis  dominus  Quixotus  eum  aperte  potuit  videre,  et,  lancea  ad  vultum 
eius  posita,  dixit  ei  ut  captivum  se  daret  e  contrario  eum  occideret.  Cui  vir  contusus 
haec  respondit: 

-Nimis  captivus  ego  sum,  quia  nec  moveri  possum  propter  crus  fractum  quod 
habeo;  tamen  quaeso  a  te,  si  eques  Christianus  es  ne  interficias  me,  quia  magnum 
sacrilegium  facies,  nam  licentiatus  sum  et  primas  ordinationes  sacras  iam  habui. 

-Quis  ergo,  per  omnes  diabolos,  duxit  te  huc  -inquit  dominus  Quixotus-,  cum 
sis  vir  Ecclesiae? 

-Quisnam,  domine?  -supplicavit  contusus-  adversa  fortuna  mea. 

-Alia  maior  tibi  minatur  -ait  dominus  Quixotus-  nisi  respondeas  mihi  omnia 
quae  a  te  quaesivi. 

—Libenter  respondebo  tibi  —dixit  licentiatus— ;  sed  scito  me,  quamvis  dixerim 
licentiatum  esse,  tantum  baccalaureus  sum  et  quidem  nominor  Ildephonsus  (Alonso) 
L6pez  et  natus  sum  in  Alcobendas,  venio  ex  urbe  Beatia  (Baeza)  cum  undecim 
sacerdotibus,  illi  sunt  qui  fugerunt  cum  facibus  lucis;  iter  facimus  Segoviam 
comitamur  corpus  mortuum,  quod  in  hac  lectica  venit,  ille  erat  eques  qui  in  urbe 
Beatia  mortuus  est  et  ubi  sepultus  est,  sed  nunc  ossa  eius  adducimus  ad  sepulcrum 
quod  est  Segoviae,  ubi  natus  erat. 

-Et  quisnam  enim  occidit  eum?  —quaesivit  dominus  Quixotus. 

-Deus,  ope  febris  pestilentis  qua  aegrotavit  -respondit  baccalaureus. 

-Hoc  modo  -dixit  dominus  Quixotus-  Dominus  Noster  abstulit  a  me  laborem 
vindicandi  mortem  eius  si  alter  eum  occideret,  sed  si  ille  interfecit  eum,  non  est  nisi 
ad  silentium  servandum  et  acceptandum,  quia  idem  esset  si  interficeret  me.  Sed  volo 
ut  cognoscas,  reverendissime,  me  esse  equitem  a  Manica,  et  nuncupor  dominus 
Quixotus  et  munus  et  labor  meus  est  per  mundum  vagari  ad  iniustitias  vindicandas 
atque  ad  iniurias  delendas. 

-Nescio  quomodo  fieri  potest  vindicare  iniustitias  -ait  baccalaureus-,  quia  rectus 
eram  et  nunc  contusus  sum,  quia  habeo  crus  fractum,  quod  numquam  in  vita  mea 
erit  rectum;  atque  iniuria,  quam  voluisti  delere,  in  aeternum  manebit  et  adversa 
fortuna  mea  fuit  venire  obviam  tibi,  qui  quaeris  tales  res  gestas. 

-Non  omnia  -inquit  dominus  Quixotus-  eodem  modo  eveniunt.  Damnum  et  mala 
fortuna  fuit,  domine,  te  baccalaureum  Ildephonsum  L6pez  venire  sicut  venistis,  hora 
nocturna  cum  his  vestibus  et  facibus  accensis,  orantes  et  quidem  amictos  funebribus 
vestibus  atque  hoc  modo  similes  eratis  entibus  malignis  alterius  mundi;  quare  non 
potui  quominus  impetum  in  vos  facere  et  quidem  percussi  tamquam  si  essent  diaboli 
ex  inferno,  quia  ut  tales  habui  vos  et  diiudicavi  semper. 

-Sic  voluit  mea  adversa  fortuna  -dixit  baccalaureus-,  sed  obsecro  te,  domine  eques 
itinerans  (quamvis  tam  malam  fortunam  mihi  dedisti),  ut  adiuves  me  ita  ut  possim 
ex  hac  mula  mea  exire,  quia  habet  crus  meum  inter  sellam  et  sustentaculum  pedum. 

-Non  potuisti  hoc  in  crastinum  dicere?  -inquit  dominus  Quixotus-.  Quare  tam 
multum  demoratus  es  ad  hanc  urgentem  necessitatem  dicendam  mihi? 

Et  continuo,  vocibus  prolapsis,  vocavit  Sanctium  Pansam  ut  veniret,  sed  ille  non 
curavit  de  hoc,  quia  iumentum  depraedabatur  in  quo  domini  illi  magnam  copiam  ciborum 
habebant  ad  reponendum  atque  edendum.  Ule  in  vestibus  suis  duxit  quae  colligere  potuit 
et  sic  iumentum  suum  incepit  onerare  et  tunc  accurrit  ad  voces  domini  sui  et  adiuvavit 
illum  dominum  baccalaureum  ad  extrahendum  eum  ex  oppressione  mulae  eumque  posuit 
super  eam  ac  facem  lucis  ei  dedit;  et  dominus  Quixotus  dixit  ei  ut  ille  et  sodales  sui 
sequerentur  iter  eorum  et  eodem  tempore  quaesivit  ab  eo  ut  ignoscerent  ei  propter  iniuriam 
factam  et  quia  aliter  non  potuit  ipse  facere.  Atque  ei  etiam  Sanctius  dixit: 

-Si  forte  isti  domini  volunt  scire  quisnam  fuit  strenuus  eques  qui  haec  eis  fecit, 
dicas  enim  eum  illustrem  dominum  Quixotum  a  Manica  fuisse,  qui  etiam  alias 
nuncupatur  Eques  Tristis  Figurae. 

Baccalaureus,  his  rebus  peractis,  profectus  est  et  dominus  Quixotus  quaesivit  a 
Sanctio,  quid  impulit  ad  eum  appellandum  Equitem  Tristis  Figurae  atque  hoc 
potissimum  nunc. 

-Haec  libenter  dicam  -respondit  Sanctius-;  quia  ad  lucem  illius  facis  intuitus 
sum  te  et  vere  habes  pessimam  figuram  quam  non  umquam  vidi;  et  hoc  propter 
lassitudinem  huius  proelii  sive  per  amissionem  dentium  et  molarium. 

-Non  erit  propter  hoc  -respondit  dominus  Quixotus-;  nisi  quia  sapiens,  cui  munus 
est  scribendi  historiam  rerum  gestarum  mearum,  putavit  bonum  esse  me  hunc 
appellativum  habere  et  hoc  ut  fecerunt  equites  itinerantes  in  saeculis  praecedentibus, 
qui  etiam  appellativa  similia  habebant:  quidam  nuncupabatur  Ardentis  Ensis ,  quidam 
Unicornii ;  ille  ex  Virginibus ;  iste  Avis  Phoenicis ;  alter  vocabatur  Eques  Gryphi ,  alter 
Eques  Mortis ;  atque  his  nominibus  et  titulis  cognoscebantur  per  totum  orbem 
terrarum.  Et  sic  dico  illum  sapientem,  de  quo  iam  dixi  tibi,  induxisse  ad  mittendum 
in  os  tuum  ut  hoc  modo  vocares  me  Equitem  Tristis  Figurae  et  hoc  modo  nuncupabor 
ex  hoc  die  in  futurum;  atque  ut  melius  nomen  hoc  accommodetur  mihi  faciam  ut 
pingant  figuram  tristissimam  super  scutum  meum. 

-Non  necesse  est  tempus  et  pecuniam  inaniter  dare  ad  hanc  figuram  faciendam 
-dixit  Sanctius-;  tantum  oportet  ut  tuum  vultum  ostendas  et  qui  eum  inspiciant,  et 
nulla  imagine  cognita  nec  scuto  conspecto,  vocabunt  te  Equitem  Tristis  Figurae ;  et 
credas  me  veritatem  dicere,  quia  tu,  domine,  et  ad  facetias  faciendas,  sive  propter 
famem  vel  propter  indigentiam  molarium  et  dentium,  et  sicut  dixi,  non  oportet  tibi 
picturam  cuiusdam  tristis  figurae  perficere. 

Dominus  Quixotus  has  facetias  Sanctii  risit;  sed,  ad  hoc  nomen  servandum, 
omnino  voluit  picturam  facere  in  scuto  sicut  sibi  finxerat  animo. 

Tunc  temporis  baccalaureus  reversus  est  et  dixit  domino  Quixoto: 

-Oblitus  sum  dicendi  ut  animadvertas  te  excommunicatum  esse,  quia  manus 
posuisti  violenter  super  rem  sacram,  iuxta  illud:  Si  quis  suadente  diabolo ,  etc. 

-Hanc  sententiam  latinam  non  intelligo  -respondit  dominus  Quixotus-,  et  ego 
bene  scio  me  non  manus  posuisse,  sed  tantum  hanc  lanceam;  et  potissimum  nec 
cogitavi  me  offendere  sacerdotes  nec  res  Ecclesiae,  quam  veneror  atque  adoro 
tamquam  catholicus  et  christifidelis  qui  ego  sum,  sed  vero  phantasmata  et  monstra 
ex  altero  mundo.  Et  cum  hoc  ita  sit,  etiam  memini  illius  quod  domino  Cid  Ruy  Dfaz 
accidit  cum  fregit  sellam  legati  regis  in  conspectu  Sanctitatis  Papae,  quare 
excommunicatus  est,  sed  bonus  dominus  Rodericus  de  Vivar  procedebat  tamquam 
honoratus  et  strenuus  eques. 

His  verbis  auditis,  baccalaureus  profectus  est,  ut  iam  dictum  est,  et  quidem,  nulla 
responsione  prolata.  Dominus  Quixotus  voluit  videre  utrum  vere  corpus  quod  in 
lectica  veniebat  essent  ossa  necne;  Sanctius  autem  haec  non  consensit,  dicens  ei: 

-Domine,  finisti  has  periculosas  res  gestas  prospera  fortuna  et  maiore  valetudine 
ex  omnibus  quas  vidi;  haec  gens,  quamvis  victa  sit  inordinataque,  fortasse  animadvertat 
solummodo  equitem  eos  vicisse  atque  affecti  magna  verecundia  parent  se  ad  nos 
quaerendos  et  veniant  ad  disturbandos  nos.  Iusiurandum  est  ut  convenit,  mons  prope 
manet,  fames  onerat  nos,  et  nihil  est  faciendi  nisi  recedendum  secundum  gressus 
convenientes  atque  ita  ut  dicunt:  mortuus  ad  fossam  et  vivus  ad  panem  focarium. 

Sanctius  autem,  asino  apprehenso,  dominum  suum  rogavit  ut  seipsum  sequeretur; 
ille  autem  concessit  Sanctium  recte  iudicavisse  et,  nemine  discrepante,  secutus  est 
eum.  Et  illi,  parva  mora  elapsa,  iter  fecerunt  inter  duos  montes  et  spatiosam  atque 
absconditam  vallem  invenerunt,  ubi  descenderunt  deorsum  et  Sanctius  exoneravit 
iumentum  et  sedentes  super  teneram  herbam,  cum  aviditate  famis  ientaculum, 
prandium  et  coenam  simul  atque  eodem  tempore  comederunt  et  stomachos  refecerunt 
cibis,  quos  abstulerunt  ex  his,  quae  domini  clerici  illius  defuncti  -qui  saepe  bonam 
copiam  habent-  in  cella  penaria  mulae  secum  ducebant. 

Nihilominus  adversa  fortuna  advenit,  et  secundum  Sanctium  omnium  pessima, 
quia  non  erat  eis  vinum  ad  bibendum  nec  aqua  ad  potandum  nec  ad  afferendum  ad 
os  eorum;  et  illi  moti  magna  siti,  et  prato  pleno  tenera  ac  parva  herba  considerato, 
Sanctius  dixit  quod  in  proximo  capite  dicendum  est. 


Capitulum  20.  Ubi  insolitae  res  gestae  narrantur,  quas  dominus 
Quixotus  a  Manica,  clarissimus  eques  in  toto  mundo,  fecit  et 
pauco  periculo  adimplevit 


-Mea  sententia,  domine,  non  fieri  potest  quin  haec  herbae  testimonia  non  dent 
hic  fontem  sive  flumen  aquae  esse,  quod  herbas  madefecit  et  sic  oportet  nos  ultra 
procedere  et  iam  inveniemus  ubi  hanc  teterrimam  sitim  mitigare  possimus,  quae 
absque  dubio  cruciatus  maior  est  quam  ipsa  fames. 

Hoc  consilium  bene  videbatur  Domino  Quixoto  et  sic  ille  accepit  habenas 
Rocinantis  dum  Sanctius  apprehendit  capistrum  asini  sui  et,  remanentibus  prandii 
super  asinum  positis,  iter  fecerunt  per  pratum  sursum  atque  ad  tactum,  quia  nox 
atra  valde  erat  et  nihil  videbatur;  sed  cum  ducentos  gressus  progressi  essent  magnus 
strepitus  aquae  ad  aures  eorum  pervenit  tamquam  si  ex  magnis  atque  altis  rupibus 
deorsum  caderet.  Valde  gavisi  sunt  hoc  strepitu;  et  cum  auscultassent  unde  sonaret, 
audiverunt  subito  sonum  quo  gaudium  aquae  periit,  praesertim  Sanctio,  qui  ex  se 
timoratus  valde  erat  et  parvi  animi.  Dico  eos  audivisse  ictus  teterrimos  magno  rumore 
aquae  et  etiam  cum  stridore  ferri  catenarumque,  quae  rythmice  strepitum  violentum 
aquae  comitabantur  et  qui  validi  erant  ad  terrendum  quodlibet  cor  nisi  illius  domini 
Quixoti. 

Cum  diximus  nox  atra  erat  atque  illi  intraverunt  per  altas  arbores,  quarum  folia 
movebantur  suavi  vento  et  sonum  metuendum  et  mansuetum  efficiebant;  sed  propter 
solitudinem  illius  loci,  obscuritatem  strepitumque  aquae  una  cum  susurru  foliorum, 
haec  omnia  afficiebant  horrorem  et  pavorem,  praesertim  cum  viderent  ictus  nullo 
modo  cessare  nec  ventus  dormire  nec  immo  primo  mane  erat  atque  ignorabant 
undenam  haec  omnia  provenire.  Tamen  dominus  Quixotus  praeditus  suo  strenuo 
corde,  ascendit  in  Rocinantem,  accepit  scutum,  apprehendit  lanceam  et  dixit: 

-Sancti  amice,  oportet  te  scire  me  natum  esse  propter  voluntatem  coeli  in  hac 
ferrea  aetate  et  quidem  ad  resurgendam  in  ea  aetatem  auream  ut  haec  appellatur. 

Ego  sum  ille  cui  servantur  pericula  difficiliora,  magnae  res  gestae  et  facta  strenua. 
Egomet  sum,  et  denuo  dico  tibi,  qui  resurget  equites  Tabulae  Rotundae,  Duodecim 
Pares  Galliae,  Novem  Pares  Famae  et  qui  in  oblivionem  fugiam  omnes  Platires, 
Tablantes,  Olivantes,  Tirantes,  Phoebos,  Belianises  atque  omnem  turbam  multam 
clarorum  equitum  itinerantium  ex  temporibus  praeteritis  et  quidem  faciam  tales  res 
gestas  hoc  tempore,  quo  ego  sum  atque  tantae  magnitudinis,  facta  inusitata,  et  facta 
armorum  ita  ut  obscurent  praeclara  facta  quae  illi  fecerunt.  Et  tu,  fidelis  atque  integer 
armiger,  bene  animadvertisti  tenebras  huius  noctis  atque  inauditum  silentium  eius, 
stridorem  harum  arborum  necnon  et  metuendum  strepitum  illius  aquae  quam 
quaerimus,  quae  nobis  videtur  eam  deiici  de  altis  montibus  Lunae  et  perennes  ictus, 
qui  vulnerant  aures  nostras  et  hae  omnes  res  sive  omnes  una  et  unaquaeque  ex  se 
sufficit  ad  infundendum  metum,  terrorem  et  pavorem  in  pectus  ipsius  Martis,  a  fortiori 
in  omnes  qui  nullo  modo  solent  similes  res  gestas  et  facta  cognoscere.  Sed  haec  omnia 
quae  tibi  depinxi  sunt  incitamenta  ad  movendum  animum  ita  ut  explodat  cor  meum 
in  pectore  cum  desiderio  perficiendi  has  res  gestas,  quamvis  difficiles  in  extremis 
sint,  secundum  quod  ostenditur  mihi.  Quare  preme  parum  cinctum  Rocinantis  et 
interea  mane  cum  Deo  atque  exspecta  me  hic  per  tres  dies  et  si  non  redibo  huc  poteris 
ad  pagum  nostrum  ire  et  tunc  facies  mihi  veniam  petendi  urbem  Toboso,  ubi  dominae 
meae  Dulcineae  dices  me,  scilicet  captivum  equitem  eius,  mortuum  esse,  quia  voluit 
impendere  tam  magnas  res  ut  fecerint  me  dignum  vocari  equitem  illius. 

Sanctius,  his  verbis  domini  eius  auditis,  incepit  flere  amare  ac  magno  dolore  eique 
dixit; 

-Domine,  nescio  quare  has  res  gestas  adimplere  vis;  nunc  est  tempus  nocturnum 
et  quidem  nemo  videt  nos;  quare  bene  possumus  aliam  viam  accipere  et  vitare 
periculum,  quamvis  non  bibamus  aquam  per  tres  dies;  et  si  nemo  videt  nos  nemo  poterit 
dicere  nos  ignavos  fuisse;  sed  etiam  audivi  parochum  nostri  loci,  quem  bene  eum  nosti, 
qui  dixit,  nempe  qui  diligit  periculum  in  eo  peribit;  quare  non  licet  Deum  temptare 
nec  factum  tam  immane  petere  ex  quo  non  evades  nisi  per  miraculum  et  sufficiunt 
quae  coelum  fecit  ad  salvandum  te  ab  illo  stragulo  sicut  fecerunt  cum  luserunt  mecum 
et  etiam  victor,  liber  atque  incolumis  fuisti  ex  omnibus  inimicis,  qui  comitabantur  illum 
defunctum.  Et  si  haec  omnia  non  sufficiunt  ad  detinendum  durum  cor  tuum,  cogita  et 
crede  vere  cum  a  me  discedas  me  moriturum  esse  ex  metu  atque  animum  meum  tradam 
cuilibet.  Liberos  meos  reliqui  atque  uxorem,  ex  terra  mea  exivi  ad  serviendum  tibi  ad 
maiora  facienda  et  non  minus;  tamen  cupiditas  saccum  rumpit  et  mihi  spem  fregit, 
quia  cum  maior  erat  mihi  ad  illam  nigram  et  maledictam  insulam  obtinendam,  quam 
saepe  mihi  pollicitus  es,  nunc  vis  me  relinquere  in  loco  remoto  ab  omni  genere  humano 
et  praecise  pro  lucro  illius  insulae.  Per  Deum  unicum,  domine,  ne  facias  hoc  modo 
mecum  et  si  nemo  potest  te  detinere,  velles  praetermittere  saltem  ad  crastinum  diem; 
quia  secundum  scientiam  quam  didici  cum  essem  pastor  ex  hoc  ad  diluculum  non  erunt 
plus  quam  tres  horas,  quia  os  buccinae  [nempe  Stellae  Polaris]  est  super  caput  et  dimidia 
nox  est  ad  bracchium  sinistrum. 

-Quomodo  potes  tu,  Sancti  -inquit  dominus  Quixotus-,  videre  ubi  est  haec  linea 
nec  ubi  os  vel  buccina  sive  cacumen  capitis  de  quibus  locutus  es,  cum  nox  vere  tam 
atra  sit  et  nulla  stella  in  coelo  videatur? 

-Hoc  ita  est  -dixit  Sanctius-;  sed  metus  multos  oculos  habet  et  videt  immo  res 
quae  sub  terra  sunt,  tunc  melius  ea  quae  supra  coelum  sunt;  sed  facile  creditu,  quam 
primum  diem  adventurum. 

-Quidquid  demoretur  usque  ad  diluculum  -respondit  dominus  Quixotus-,  sed 
nemo  dicet  de  me  nunc  atque  ullo  tempore  lacrimas  et  rogationes  avertere  me  faciendi 
quod  faciendum  erat  secundum  morem  equitis;  et  sic  quaeso,  Sancti,  ut  taceas;  quia 
quamvis  Deus  has  periculosas  res  gestas  posuerit  in  corde  meo,  etiam  curam  faciam 
de  salute  mea  atque  ad  consolandam  tristitiam  tuam.  Quod  nunc  facies  id  est,  preme 
cinctum  Rocinantis  et  remane  hic;  atque  ego  ad  te  revertar  aut  vivus  aut  mortuus. 

Cum  Sanctius  vidit  ultimum  desiderium  domini  sui  et  quam  parum  faciebat  ille 
de  lacrimis,  consiliis  et  rogationibus  eius,  statuit  profectum  facere  sua  sollertia  ita 
ut  ad  novum  diem  exspectaret  et  moram  faceret;  et  sic  cum  debebat  cintum  equi 
premere,  ligavit  pedes  Rocinantis  capistro  asini,  domino  Quixoto  omnino  insciente, 
et  taliter  ut  cum  dominus  Quixotus  voluit  proficisci  nullo  modo  potuit,  quia  equus 
non  poterat  moveri  nisi  tantum  saltitare.  Et  cum  Sanctius  vidit  successum  sui 
mendacii,  dixit  ei: 

-Eheu,  domine,  coelum  commotum  est  ex  meis  lacrimis  et  rogationibus  et  decrevit 
Rocinantem  non  moveri  hinc;  tamen  si  vis  certare,  hoc  erit  offendere  Fortunam  et 
calcibus  dare  contra  aculeum,  ut  dicitur. 

His  omnibus  rebus  peractis,  dominus  Quixotus  desperabatur  et  quamvis  vellet 
incitare  equum  calcaribus,  ille  non  movebatur;  sed  non  cogitavit  de  ullo  ligamine  et 
debuit  moram  facere  sive  exspectare  ad  diluculum  vel  ut  Rocinans  moveretur ,  sed 
nullo  modo  putavit  Sanctium  haec  omnia  fecisse  sollertia  ac  dolo;  et  sic  dixit  ei: 

-Profecto,  Sancti,  Rocinans  non  potest  moveri  et  gaudeo,  quia  oportet  exspectare 
crastinum  diem,  quamvis  lamenter  propter  hanc  demoram. 

-Non  est  flendi  -respondit  Sanctius-,  quia  ego  tibi  quasdam  fabellas  narrare 
possum  usque  ad  diluculum  nisi  velis  descendere  de  equo  deorsum  et  parumper  ire 
dormitum  super  teneram  herbam,  sicut  eques  itinerantes  faciebant,  ita  ut  tranquillior 
sis  cum  veniat  hora  et  momentum  ad  impares  res  gestas  faciendas,  quae  ad  te 
pertinent. 

-Quid  de  descendendo  et  quid  dormitum  ire?  -inquit  dominus  Quixotus-.  Num 
ego  sum  ex  illis  equitibus,  qui  accipiunt  quietem  in  periculis?  Dormi  tu  qui  ad 
dormitum  natus  es,  sive  fac  quidquid  velis,  quia  ego  faciam  quod  magis  meae 
professioni  conveniat. 

-Ne  displiceat  tibi,  domine  -respondit  Sanctius-,  quia  non  est  magni  momenti 
quod  dixi. 

Et  cum  ad  eum  appropinquaret  manum  posuit  ad  frontem  sellae  atque  alteram 
manum  ad  tergum  sellae  et  hoc  modo  coxam  sinistram  domini  sui  amplexus  est  et 
non  ausus  est  nec  digitum  ab  eo  recedere:  tam  magnus  erat  metus  eius  propter  ictus, 
qui  continuo  atque  alternatim  audiebantur.  Tunc  dominus  Quixotus  dixit  ei  ut 
quamdam  fabellam  narraret  ad  moram  faciendam  secundum  quod  pollicitus  erat,  et 
Sanctius  dixit  se  sic  facturum  esse  si  metus  ex  his  quae  audiebat  ei  permitteret. 

-Tamen,  his  praelibatis,  conabor  enarrare  historiam  et  si  vere  eam  narrare  possum 
sine  interruptione,  haec  erit  optima  omnium  historiarum;  atque  attendas,  quia  iam 

incipio:  «Quondam  ecce  bonum  omnibus  adveniat  et  malum  illi,  qui  id  quaerat  ...» 
Et  animadverte,  domne  mi,  principium  quod  veteres  omnibus  fabellis  dederunt  non 
fuit  res  nullius  momenti,  quia  fuit  sententia  cuiusdam  Catonis  (Cat6n  Zonzorino), 
censoris  romani,  qui  dicit:  «et  malum  ei  qui  id  quaerat»,  quod  hic  venit  tamquam 
anulus  ad  digitum  ut  maneas  hic  et  nullum  malum  quaeras  ex  qualibet  parte,  sed 
per  aliam  viam  revertamur,  quia  nemo  compulit  nos  ad  hanc  viam  prosequendam, 
ubi  tot  timores  invadunt  nos. 

-Prosequere  fabellam  tuam,  Sancti  -inquit  dominus  Quixotus-,  et  relinque  mihi 
curam  viae  quam  secuturi  erimus. 

-Ego  dico  -prosecutus  est  Sanctius-,  pastorem  caprarium  fuisse  in  quodam  loco 
Bethuriae  (Extremadurae),  et  dico  eum  capras  servare,  ille  autem  pastor  sive  custos 
caprarum,  sicut  dixi,  in  fabella  mea  vocabatur  Lupus  Ruiz  (Lope)  atque  iste  Lupus 
Ruiz  ardebat  pastricem,  quae  vocabatur  Torralba,  et  haec  pastrix  vocata  Torralba  filia 
erat  cuiusdam  divitis  pecuarii  atque  hic  dives  pecuarius  ...» 

-Si  hoc  modo  omnem  fabellam  enarras,  Sancti  -inquit  dominus  Quixotus-,  bis 
repetens  quae  dicis  intra  duos  dies  non  finies  tuam  narrationem;  enarra  quae  debeas 
ut  vir  intelligens,  aliter  taceas  et  nihil  dicas. 

-Hoc  modo  sicut  ego  narro  fabellam  -respondit  Sanctius-  enarrantur  omnes 
fabellae  in  meo  pago  omnesque  sententiae  et  nescio  eas  alio  modo  narrare  neque 
decet  eas  narrare  nec  bonum  est  te  a  me  quaerere  consuetudines  novas. 

-Dic  ergo  sicut  velis  -respondit  dominus  Quixotus;  quia  fortuna  noluit  me  aliter 
facere  quin  te  audiam,  prosequere  ergo. 

-Sic,  domine  ex  animo  meo  -prosecutus  est  Sanctius-,  sicut  iam  dixi,  hic  pastor 
ardebat  pastricem  Torralbam,  quae  erat  puella  robusta,  aspera  atque  aliquo  modo 
virago,  quia  erant  ei  mystaces  et  videtur  me  eam  inspicere. 

-Ergo  eam  cognovisti?  -dixit  dominus  Quixotus. 

-Non  eam  cognovi  -respondit  Sanctius-;  sed  qui  hanc  fabellam  narravit  dixit 
mihi  hoc  tam  certum  esse  ac  verum  ut  possem  cum  ego  enarrarem  ipsam  fabellam 
dicere,  affirmare  et  immo  iurare  me  omnia  vidisse.  «Et  hoc  modo  in  prosecutione 
dierum  venerunt  dies  quibus  diabolus,  qui  numquam  dormitat  atque  omnia 
commiscet,  ille  fecit  ut  amor,  quem  pastor  erga  pastricem  habebat,  mutaretur  in  odium 
et  perversam  voluntatem;  et  causa  horum  secundum  linguas  malignas  fuit  magna 
copia  zelotypiae,  quam  illa  in  eum  habuit,  quae  excedebat  quod  iustum  erat  atque 
ad  vetatum  perveniebat;  et  tam  multum  pastor  eam  abhorruit  ut  ad  eam  vitandam 
voluit  discedere  ab  illa  regione  et  pervenire  ubi  oculi  sui  ne  viderent  eam  denuo. 
Torralba  enim  cum  se  vidit  neglectam  a  Lupo  tunc  eum  dilexit  et  magis  quam  antea 
eum  amavit.» 

-Haec  est  naturalis  condicio  mulierum  -inquit  dominus  Quixotus-;  spernere  eos 
qui  diligunt  eas  et  diligere  eos,  qui  eas  abhorrent.  Prosequere  ergo,  Sancti. 

-Et  accidit  -dixit  Sanctius-  pastorem  adimplevisse  suum  consilium,  collexit 
capras  suas  et  petivit  campos  Bethuriae  ita  ut  perveniret  ad  regna  Lusitaniae.  Torralba 
autem,  his  rebus  cognitis,  persecuta  est  eum  et  nudis  pedibus  eum  sequebatur  a  longe 
ferens  baculum  manu  et  sarcinas  ad  collum  suum,  unde  secundum  quod  fertur  erat 
ei  frustum  speculi  atque  aliud  pectinis  et  capsula  quaedam  cum  unguentis  ad  faciem 

reficiendam;  sed  non  oportet  de  his  quae  ferebat  disputare,  tantum  dicam  illum 
pastorem  advenisse  cum  pecoribus  suis  ad  flumen  Annam  (Guadiana)  transmeandum, 
et  tunc  temporis  aquae  superabant  ripas,  quia  creverant  atque  inundaverant  et  non 
erat  cymba  ad  pecus  transportandum  ex  altera  parte  in  alteram,  quare  contristatus 
est  valde  et  potissimum  quia  Torralba  veniebat  a  tergo  et  prope  erat,  et  valde 
affligeretur  si  eam  lacrimantem  videret;  tamen  ubique  inspexit  atque  en  vidit 
piscatorem,  qui  iuxta  se  habebat  cymbam  parvam  qua  tantum  poterat  capram  et 
hominem  secum  transferre;  nihilominus  cum  illo  locutus  est  et  cum  eo  concertavit 
ut  omnes  trecentas  capras  traduceret,  quas  secum  duxerat.  Intravit  piscator  in  cymbam 
et  duxit  capram;  reversus  est  aliamque  duxit.»  Animadverte  computum  caprarum 
quas  piscator  traduxit,  quia  si  una  deperditur  a  memoria  tunc  narratio  finiet  et  non 
erit  ulla  facultas  prosequendi  aliis  verbis.  «Sequor  et  dico  alteram  ripam  lubricam 
esse  et  plenam  coeno  et  piscator  valde  demorabatur  ad  navigationem  faciendam  et 
redere.  Tamen  reversus  est  ad  aliam  capram  transmeandam  et  aliam  et  aliam  ...» 

-Iam  potes  credere  eum  omnes  capras  traduxisse  -inquit  dominus  Quixotus-; 
non  oportet  iter  facere  et  redere  hoc  modo,  quia  sic  non  finies  per  annum. 

-Quot  capras  traduxit  hucusque?  -dixit  Sanctius. 

-Quid  possum  ego  scire  per  omnes  diabolos?  -respondit  dominus  Quixotus. 

-Ecce  quod  antea  dixi;  ut  bene  faceres  computum  et  rationem.  Et  quidem  per 
Deum  haec  fabella  confecta  est  et  finita  et  nullo  modo  ultra  proficisceretur. 

-Cur  ita?  -respondit  dominus  Quixotus-.  Tam  magni  momenti  est,  ad  hanc 
peculiarem  fabellam  cognoscendam,  scire  quot  capras  ille  traduxerit  necne  et  si 
tantum  una  ex  eis  per  errorem  in  ratione  numeratur  non  potest  haec  historia  ultra 
pervenire? 

-Nullo  modo,  domine  -respondit  Sanctius-;  quia  sic  a  te  quaesivi  quot  ex  eis 
traduxerat  et  cum  mihi  respondisti  te  hoc  minime  scire,  ipso  facto  ac  momento  deleta 
fuit  haec  fabella  ex  mea  memoria  et,  mea  opinione,  quae  narranda  erant  magnae 
virtutis  et  gaudii. 

-Tunc  -inquit  dominus  Quixotus-  haec  historia  omnino  confecta  est? 

-Finita  et  confecta  sicut  mater  mea  -dixit  Sanctius. 

-Et  ut  verum  dicam  -respondit  dominus  Quixotus-  te  miram  fabellam  sive 
historiam  narravisse  quam  nemo  umquam  superare  potest  et  secundum  modum 
enarrandi  eam  nemo  poterit  in  hoc  mundo  nec  narrare  nec  eam  hoc  modo  relinquere 
nec  videbitur  per  multos  annos,  quamvis  nihil  aliud  ex  tuo  intellectu  quaererem; 
sed  non  quidem  miror,  quia  ictus  isti  non  cessant  et  fortasse  mentem  tuam 
turbaverunt. 

-Omnia  fieri  possunt  -respondit  Sanctius-;  sed  quod  pertinet  ad  fabellam  meam 
nihil  amplius  est  dicendi;  et  finitur  ubi  error  transferendi  capras  detectatur. 

-Finiatur  ubi  vellet  et  bene  tibi  sit  -inquit  dominus  Quixotus-,  et  videamus  denuo 
utrum  Rocinans  possit  moveri  necne. 

-Iterum  incitavit  eum  calcaribus  et  ille  saltitavit  ut  antea,  sed  postea  omnino 
quievit;  quia  valde  bene  ligatus  erat. 

His  rebus  peractis,  ad  diluculum  frigor  adveniebat  sive  Sanctius  forte  coenavit 
laxamenta  sive  naturaliter  ei  evenit  ad  evacuandum  -quod  credibilius  est-  sed  ei 

fuit  quaedam  necessitas  faciendi,  quod  nemo  potuit  loco  eius  facere;  quia  tam  magnus 
erat  metus,  qui  in  cor  eius  intravit,  ut  nec  parvum  unguem  ausus  esset  recedere  a 
domino  suo.  Sed  nullo  modo  potuit  urgentem  necessitatem  corpoream  vitare;  atque 
ille  tantum  manum  dextram  a  tergo  sellae  equi  removit  et  postea  cingulum 
femoralium  suorum  aperuit  et  bracae  ceciderunt  deorsum.  Tunc  subuculam  levavit 
quantum  fieri  posset  ad  nates  sui  corporis  in  altum  develandas  et  quidem  ambae 
non  parvae  erant.  His  rebus  peractis  -ille  putavit  haec  omnia  esse  maioris  momenti  ad 
evadendam  difficultatem  huius  necessitatis-,  tamen  ei  evenit  alia  res  et  haec  fuit  se 
non  posse  evacuare  nisi  faceret  strepitum  atque  ad  eum  vitandum  dentes  pressit 
umerosque  contraxit  et  immo  halitum  intus  frenavit;  sed,  his  omnibus  convenienter 
paratis,  miser  ille  fecit  strepitum  et  hic  diversus  fuit  ab  illo  quem  ambo  timebant. 
Et  cum  dominus  Quixotus  haec  animadvertit  dixit  ei: 

-Quid  est  strepitus  iste,  Sancti? 

-Nescio,  domne  -respondit  ille-.  Fortasse  res  omnino  nova  sit;  quia  res  gestae 
prosperae  sive  adversae  numquam  incipiunt  cum  parvitatibus. 

Iterum  iterumque  probavit  suam  fortunam  et  bene  evenit  ei,  quia  absque  ullo 
fragore  nec  tumultu  evacuavit  onus  quod  tantum  corpus  suum  defatigabat.  Sed 
dominus  Quixotus  sensum  odoratus  tam  acutum  habebat  quam  sensum  auditus  et 
Sanctius  valde  prope  eum  manebat,  quare  per  lineam  rectam  in  altum  vapores 
ascendebant  et  non  potuit  vitare  ut  etiam  ad  nares  domini  Quixoti  pervenirent;  et 
ubi  primum  ibi  advenerint  atque  ad  nares  iuvandas  inter  duos  digitos  eas  pressit  et 
voce  nasali  ei  dixit: 

-Mihi  videtur,  Sancti,  te  magnum  metum  habere. 

-Hoc  verum  est  -respondit  Sanctius-;  sed  quomodo  animadvertisti  hoc,  domine? 

-Quia  numquam  redolebas  tamquam  nunc  et  non  praecise  est  aroma  ambari. 

-Hoc  fieri  potest  -dixit  Sanctius-,  sed  non  culpandus  sum  ego,  sed  tu  qui  duxisti 
me  per  haec  inhospita  loca. 

-Recede  a  me  tres  vel  quattuor  gressus,  amice  -inquit  dominus  Quixotus,  digitis 
ad  nares  positis-,  et  ex  hoc  et  in  futurum  habeas  curam  de  te  ipso  et  etiam  de  me,  quia 
multum  colloquium  inter  nos  fecit  ut  sperneres  me. 

-Sponsionem  faciam  -obiecit  Sanctius-  te  cogitare  me  aliquid  fecisse  quod 
nequaquam  deberem  facere. 

-Melius  est  nil  de  hoc  amplius  dicere,  Sancti  amice  -respondit  dominus  Quixotus. 

His  colloquiis  et  similibus  peractis,  noctem  transiverunt  dominus  et  famulus  eius. 
At  cum  Sanctius  animadverteret  diluculum  advenire,  magna  sollertia  solvit 
Rocinantem  et  femoralia  sua  ligavit.  Cum  Rocinans  se  vidit  liberum,  quamvis  non 
esset  nimis  animosus  ex  sua  natura,  tamen  incepit  manibus  calcitrare  et  gyros  dare; 
quia  magnos  saltus  dare  -sua  venia-  numquam  didicit.  Cum  dominus  Quixotus  vidit 
Rocinantem  moveri  credidit  hoc  prosperum  omen  esse  et  putavit  bonum  fuisse  ad 
has  periculosas  res  gestas  perficiendas. 

Primo  mane  lux  apparuit  eis  et  omnes  res  videbantur  alio  modo  et  sic  dominus 
Quixotus  vidit  se  inter  altas  arbores  esse  et  praecise  erant  castaneae,  quae  umbram 
valde  obscuram  faciunt.  Nihilominus  sensit  ictus  illos  nondum  cessare,  sed  neminem 
vidit,  qui  eos  faceret;  et  sic  et,  nulla  mora  adhibita,  incitavit  Rocinantem  calcaribus 

et  denuo  valedixit  Sanctio  eumque  commendavit  ut  per  triduum  eum  exspectaret, 
sed,  hac  mora  elapsa,  si  ille  non  reverteretur  Sanctius  credere  posset  Deum  eum 
vocavisse  atque  in  illis  periculosis  rebus  gestis  dies  vitae  eius  finivisse.  Iterum  ei 
iussit  missionem  et  legatum  sua  ex  parte  ante  conspectum  dominae  suae  Dulcineae 
et  quoad  emolumentum  propter  ministerium  eius  non  necesse  erat  eum  dolere,  quia 
ante  quam  exiret  domo  iam  fecerat  testamentum,  ubi  ille  ei  remunerabatur  propter 
salarium  eius,  secundum  tempus  illius  laboris,  quo  serviret  ei;  sed  si  Deus  ex  illo 
periculo  eum  sanum  et  salvum  educeret  et  sine  cautione,  procul  dubio,  illam  insulam 
quam  pollicitus  erat  tamquam  securam  haberet. 

His  miserandis  argumentis  domini  eius  auditis,  denuo  Sanctius  flevit  et  decrevit 
eum  nullo  modo  relinquere  usque  ad  ultimum  gressum  et  finem  totius  huius  negotii. 

Ex  his  lacrimis  atque  ex  honorata  voluntate  Sanctii  Pansae,  auctor  huius  historiae 
deducit  eum  bene  natum  esse  et  saltem  veterem  Christianum  esse,  ex  quo  dolore 
emollivit  quantumvis  dominum  suum,  sed  non  ad  quamdam  debilitatem 
ostendendam;  immo  et  dissimulans,  ut  potuit,  ille  incepit  iter  facere  ad  partem  ex 
qua  ei  videbatur  strepitum  aquae  et  profusio  ictuum  oriri. 

Capistro  iumenti  in  mano  more  solito  accepto,  qui  ei  erat  socius  perennis  in  rebus 
gestis  prosperis  sive  adversis,  Sanctius  dominum  suum  pedibus  sequebatur;  et  post 
iter  productum  cuiusdam  temporis  per  illas  castaneas  atque  umbrosas  arbores  ad 
parvum  pratum  pervenerunt  ad  pedem  altarum  rupium  ex  quibus  magna  copia  aquae 
praecibitabatur  deorsum.  Ad  pedem  rupium  erant  quaedam  tuguria  male  aedificata, 
quae  videbantur  destructa  et  ruinosa  et  non  proprie  domus,  inter  quae  strepitus 
distinguebatur  et  ictus  illi  qui  nondum  cessaverant. 

Rocinans  expavit  strepitu  aquae  atque  ictuum,  sed  dominus  Quixotus  eum  pacavit 
et  paulatim  appropinquavit  ad  illa  tuguria,  dum  ex  toto  corde  sese  commendavit 
dominae  suae  eique  supplicabat  in  illo  periculoso  die  ac  negotio  ut  ei  faveret  et  eodem 
tempore  etiam  Deo  se  commendavit,  quin  eius  oblivisceretur.  Sanctius  iuxta  eum 
manebat  et,  collo  et  visu  prorsus  producto  et  etiam  inter  crura  Rocinantis,  cupiebat 
videre  quaenam  essent,  quae  eum  tam  suspensum  et  timoratum  facerent. 

Plus  quam  centum  passus  ambo  progressi  sunt,  sed  ad  angulum  videbatur  eis 
aperte  ipsa  causa  omnium  rerum,  et  non  alia  illius  strepitus  teterrimi,  qui  eos 
suspensos  ac  timoratos  fecit  per  totam  noctem.  Et  en  -si  haec  non  habes,  lector, 
propter  prolixitatem  et  molestiam-  sex  ingentes  mallei  fullonicarum,  quorum  ictus 
regulares  continuo  efficiebant  strepitum  illum. 

Cum  ea  vidit  dominus  Quixotus  silentio  corripuit  et  pavit  e  summo  capite 
deorsum.  Sanctius  autem  intuitus  est  eum  et  vidit  eum  prono  capite  super  pectus 
atque  ostendebat  se  deceptum  esse.  Etiam  dominus  Quixotus  inspexit  Sanctium  et 
vidit  eum  genas  inflatas  habere  atque  os  plenum  risu  cum  signis  explodendi  magnum 
risum  et  sua  melancholia  non  potuit  reprimere  ad  visum  Sanctii  quin  etiam  ille  teneret 
risum;  sed  sic  ut  Sanctius  vidit  dominum  suum  ridentem,  nemine  discrepante,  risit 
omnibus  maxillis  suis  et  debuit  pugnis  opprimere  ventrem  ne  exploderet  magno 
cachinno.  Quater  mitigavit  impetum  suum  et  denuo  toties  eodem  robore  risit;  ex 
quibus  rebus  dominus  Quixotus  commotus  haec  omnia  dabat  ad  diabolum,  praesertim 
cum  audiret  eum  dicentem  per  iocum: 

«Sancti  amice,  oportet  te  scire  me  natum  esse  propter  voluntatem  coeli  in  hac 
aetate  ferrea  ad  resurgendam  in  ea  aetatem  auream  ut  haec  appellatur.  Ego  sum  ille 
cui  servantur  pericula  difficiliora,  magnae  res  gestae  et  facta  strenua.  Egomet  sum, 
et  denuo  dico  tibi,  qui  resurget...» 

Et  hic  hoc  modo  semel  iterumque  repetivit  easdem  sententias  quas  dominus 
Quixotus  ei  dixerat  cum  ictus  teterrimos  audierunt. 

Cum  dominus  Quixotus  vere  vidit  Sanctium  ridere  eum  valde  iratus  et 
stomachatus  est  et  sic  lanceam  suam  levavit  et  bis  percussit  umeros  Sanctii,  sed  si 
illos  ictus  super  caput  reciperet  non  necesse  erat  ei  salarium  in  futurum  solvere  nisi 
heredibus  eius.  Facetiis  suis  male  acceptis,  Sanctius  timuit  ne  ultra  procederet  et 
humiliter  ei  dixit: 

-Quiesce  tranquille,  domine;  quia  haec  tantum  per  iocum  dixi. 

-Sed  quamvis  illudas,  egomet  nullo  modo  illudo  -respondit  dominus  Quixotus-. 
Veniat  huc  hic  dominus  laetus;  nonne  tibi  videtur  si  ictus  isti  essent  quarumdam 
rerum  gestarum  periculosarum  etiam  haberem  animum  strenuum  ad  perficiendum 
et  finiendum?  Num  equitis  est  omnes  sonitus  cognoscere  et  recognoscere  utrum  sint 
istarum  fullonicarum  necne?  Hoc  ita  fuit,  quia  non  umquam  in  vita  mea  talia  vidi, 
sed  tu  autem  tamquam  rusticus  fortasse  vidisti  eas,  quia  natus  et  creatus  es  inter 
eas.  Aliter  facias  illos  sex  malleos  fieri  senos  gigantes  et  in  me  incita  eos  alterum 
post  alterum  sive  omnes  una  contra  me  et  vere  videbis  quomodo  cunctos  eos 
interficiam  sin  autem  iocum  facias. 

-Nequaquam,  domne  mi  -obiecit  Sanctius-;  quia  confiteor  me  nimis  ad  iocum 
promovisse.  Sed  dicas  mihi,  quia  nunc  sumus  in  pace  (et  faxit  Deus  ut  possis  exire 
ex  omnibus  rebus  gestis  cum  sanitate  et  bona  valetudine  tamquam  nunc),  nonne 
ridendum  est  et  etiam  narrandi  teterrimum  metum  quem  habuimus?  Saltem  quem 
ego  habui;  quia  quoad  te  iam  bene  scio  te  non  cognoscere  timorem  vel  pavorem. 

-Non  nego  -respondit  dominus  Quixotus-  quae  evenerant  nobis  fuisse  ad 
ridendum;  sed  non  omnia  digna  sunt  narrandi,  quia  non  omnes  sunt  iusti  discernentes 
ad  res  apte  intelligendas. 

-Saltem  -respondit  Sanctius-  tu,  domine,  bene  fecisti,  quia  lanceam  ad  caput 
meum  eiecisti,  et  tantum  umeros  meos  percussisti,  Deo  iuvante,  quia  ad  latus  me 
secessi.  Sed  in  finem  omnia  aperte  videbuntur;  quia  iam  audivi  dicere:  «Qui  te  diligit 
faciet  te  flere»;  et  aliquando  quia  domini  praecipui  solent  post  offensam  factam  contra 
famulum  quaedam  femoralia  ei  offerre  ad  malum  reparandum;  quamvis  nescio  quid 
equites  itinerantes  faciant  cum  percutiant  famulos  ictibus  nisi  insulas  sive  regna  in 
terra  arida. 

-Taliter  potest  fortuna  esse  -ait  dominus  Quixotus-  ut  omnia,  quae  dicis,  vera 
sint;  atque  ignosce  mihi  quae  inter  nos  acciderunt,  quia  tu  diligens  es  et  bene 
cognoscere  potes  primos  et  spontaneos  motus  non  esse  in  voluntate  hominis,  sed 
etiam  animadverte  ex  hoc  et  in  futurum  ne  plus  aequo  loquaris  mecum;  quia  multos 
sive  innumeros  libros  equitatus  legi  et  numquam  inveni  armigerum  tam  loquacem, 
quem  tantum  locutum  fuisse  cum  domino  suo  tamquam  tu  cum  tuo.  Et  haec 
culpabilitas  mea  est  et  etiam  tua:  tua  quia  non  multum  diliges  me;  mea  autem  quia 
non  permitto  te  me  diligere.  Verum  est  Galandinum,  armigerum  Amadis  a  Gaula, 

comitem  Insulae  Firmis  fuisse;  sed  quidem  legitur  de  eo,  ut  semper  loqueretur  cum 
domino  habens  pilleum  in  manu-,  prono  capite  et  curvo  corpore,  more  turcico.  Quid 
dicendum  est  de  illo  Gasabali  (Gasabal),  armigero  illius  Galaoris,  qui  ita  tacitus  erat 
ut  ad  excellentiam  exponendam  sui  miri  silentii  tantum  semel  in  tota  illa  vera  ac 
magna  historia  nomen  eius  vocatur?  Ex  his  omnibus  rebus  potes  inferre,  Sancti, 
oportet  discrimen  facere  inter  dominum  et  famulum,  inter  dominum  et  servum,  inter 
equitem  atque  inter  armigerum.  Quapropter  ex  hodie  in  futurum  locuturi  erimus 
maximo  respectu  atque  absque  ullo  iocu,  ne  quid  huiuscemodi  iracundiae  accidat 
mihi  in  te,  quod  vere  amphoram  debiliorem  nocebit.  Mercedes  et  beneficia  quae 
pollicitus  sum  tibi  ad  tempus  opportunum  venient  ad  te;  sin  minus  saltem  salarium 
tuum  habebis  quod  non  deperdetur  secundum  quod  dixi  tibi. 

-Bona  sunt  omnia  quae  dicis  -ait  Sanctius-;  sed  etiam  vellem  scire  quot 
lucrabatur  armiger  cuiusdam  equitis  itinerantis,  si  fortasse  hoc  necessarium  esset  et 
tempus  beneficii  non  adveniret;  si  vero  concertabant  cum  eis  per  menses  sive  per 
dies  tamquam  nunc  faciunt  cum  operariis  aedificationis. 

-Minime  credo  -respondit  dominus  Quixotus-  eos  habuisse  salarium  statutum 
nisi  secundum  beneficium.  Et  si  nunc  temporis  de  hac  re  dixi  tibi,  nempe  de  meo 
testamento  clauso,  quod  domi  est,  tantum  fuit  ad  suspiciones  vitandas  et  quod  accideri 
potest,  sed  nescio  quid  faciendum  sit  in  his  hodiernis  temporibus  calamitatis  quod 
ad  equitatum  attinet  et  nolo  animum  meum  damnari  in  altero  mundo,  quare  omnia 
bene  feci.  Quia  volo  te  scire  non  esse  in  hoc  mundo  munus  tam  periculosum  quam 
munus  illorum,  qui  quaerunt  novas  res  gestas. 

-Hoc  verum  est  -dixit  Sanctius-,  quia  tantum  sonitus  malleorum  fecit  animum 
tremere  cuiusdam  equitis  itinerantis  sicut  tu  es.  Quapropter  labia  mea  non  aperiam 
nisi  ad  te  laudandum,  sed  nullo  modo  ad  iocos  faciendos  domino  meo  naturali  cum 
sale  et  lepore. 

-Hoc  modo  -obiecit  dominus  Quixotus-  vives  supra  faciem  terrae;  quia  post 
parentes  oportet  dominos  honorare  quasi  alteros  parentes. 


Capitulum  21.  Ubi  de  altis  rebus  gestis  ac  magno  lucro  galeae 
Mambrini  agitur,  cum  aliis  rebus  quae  nostro  invicto  equiti 

evenerunt 


Illo  tempore  incepit  pluere  et  Sanctius  voluit  introire  in  machinam  fullonicam. 
Tamen  tam  magnum  fuit  odium  quod  dominus  Quixotus  in  illam  habuit  propter 
gravem  iocum,  quem  passus  est  et  nullo  modo  voluit  intrare;  sic  iter  dextrorsum 
prosecuti  sunt  atque  aliam  viam  invenerunt  sicut  hesterno  die. 

Illinc  et,  parva  mora  elapsa,  dominus  Quixotus  tunc  animadvertit  virum  super 
equum,  qui  iter  faciebat  et  super  caput  suum  quamdam  rem  habebat,  quae  fulgebat 
tamquam  si  aurea  esset  et,  simul  atque  eum  intuitus  est,  ad  Sanctium  se  vertit  et 
dixit  ei: 

-Mihi  videtur  omne  proverbium  verum  esse,  quia  sunt  sententiae  exhaustae  ex 
ipsa  experientia,  quae  est  mater  omnium  scientiarum,  praecipue  illud  quod  dicit: 
«Ubi  ianua  clauditur  alia  aperitur»  et  hoc  praecise  dico,  quia  hesterna  nocte  prospera 
fortuna  nobis  portam  clausit,  quam  quaerebamus  atque  ope  fullonicarum  nos  decepit. 
Nunc  autem  aliam  ianuam  nobis  palam  aperit  ad  alias  et  meliores  res  gestas  faciendas 
et  si  non  intrarem  per  eam  tantum  mea  erit  culpa  et  nihil  erit  propter  fullonicas  nec 
propter  obscuritatem  noctis.  Et  hoc  dico  quia,  ni  fallor,  en  ad  nos  venit  quidam,  qui 
super  caput  habet  galeam  Mambrini  supra  quam  iusiurandum  feci  quod  iam  nosti. 

-Videas,  domine,  quae  dicas  et  immo  quid  facias  -ait  Sanctius-;  quia  nolo  nos 
alias  fullonicas  invenire  quae  percutiant  sensum  nostrum. 

-Vade  ad  diabolum,  o  vir!  -obiecit  dominus  Quixotus-.  Quidnam  ergo  erit  haec 
galea  pro  fullonicis? 

-Nihil  scio -respondit  Sanctius-;  sed,  mea  opinione,  et  si  possem  loqui  sicut  antea 
solitus  sum  facere,  fortasse  talia  argumenta  darem  ut  possim  tibi  errorem  probare  in 
his  quae  dixisti. 

-Quomodo  possum  errare  in  his  quae  dico,  scrupolose  traditor?  -inquit  dominus 
Quixotus-.  Dic  ergo  mihi,  nonne  vides  equitem,  qui  ad  nos  venit  super  equum  fulvum 
maculatum  et  induit  galeam  auream  super  caput. 

-Quod  video  et  intelligo  -respondit  Sanctius-  tantum  est  vir  super  asinum  fulvum, 
tamquam  meum,  qui  super  caput  habet  rem  fulgentem. 

-Ecce  haec  est  galea  Mambrini  -ait  dominus  Quixotus-.  Recede  seorsum  et 
relinque  me  solum  cum  eo;  et  videbis  quomodo,  nullo  verbo  prolato,  ad  tempus  finiam 
nanciscendo  has  res  gestas  et  galea  manebit  mihi,  quam  tam  multum  cupivi. 

-Mea  erit  cura  recedendi  hinc  -obiecit  Sanctius-;  et  faxit  Deus  -inquit  denuo- 
ut  origanus  sit  et  non  ut  hesterna  nocte  fuit  nobis. 

-Iam  dixi  tibi,  frater,  nec  nominetur  inter  vos  negotium  fullonicarum  -dixit  dominus 
Quixotus-  quia  iuro  ...  et  nihil  amplius  dicam,  aliter  percuterem  animum  tuum. 

Tacuit  Sanctius,  quia  timuit  ne  dominus  eius  rotundum  iusiurandum  quod  diceret 
adimpleret  ei. 

Aliqua  autem  oportet  de  illa  galea,  equo  atque  equite  dicere,  quos  dominus 
Quixotus  videbat  et  hoc  ita  fuit:  duo  erant  pagi  in  illa  regione,  alteri  deerat 
pharmacopolium  et  tonsor,  sed  alter,  qui  erat  ei  vicinissimus,  ambos  habebat  tum 
pharmacopolium  tum  tonsorem;  et  sic  accidit  ut  tonsor  pagi  maioris  inserviret  minori 
et  quidam  aegrotus  urgebat  extractionem  sanguinis  atque  alter  cupiebat  barbam 
radere,  quare  tonsor  veniebat  et  illud  instrumentum  aeneum  secum  ferebat;  sed 
tempestas  climatica  fecit  pluere  et  tonsor  instrumentum  aeneum  super  caput  posuit 
ad  pilleum  suum  protegendum,  qui  novus  esset,  et  sic  fulgebat,  quia  limpidum  et 
mundum  erat  et  a  longe  bene  videbatur.  Tonsor  vero  super  asinum  fulvum  veniebat, 
tamquam  Sanctius  dixit,  et  in  illa  occasione  domino  Quixoto  videbatur  eum  equitem 
super  equum  fulvum  maculatum  venire  et  quidem  praeditum  galea  aurea;  quia  omnia 
mutabat  magna  facilitate  secundum  suos  equitatus  insanos  atque  improbas 
cogitationes.  Et  cum  animadvertit  miserum  equitem  propius  venire,  nullis  verbis 
praelibatis,  ad  currendum  incitavit  Rocinantem  calcaribus  et,  accepta  lancea,  conatus 
est  eum  transfodere,  sed  cum  appropinquaret  ad  eum  cursum  non  detinuit  eique  dixit: 

-Defende  te  ipsum,  maligna  creatura,  et  trade  mihi  libenter  quod  mihi  dare 
debeas! 

Tonsor  qui,  nulla  re  cognita  atque  exspectata,  vidit  contra  se  illud  phantasma 
venire,  nihil  aliud  cogitavit  ad  sese  protegendum  ab  ictu  illius  lanceae  quam 
descendere  de  asino  deorsum;  et  simul  ac  terram  tetigit,  surrexit  levior  cervo  et 
per  illam  planitiem  cucurrit  velocior  vento.  Sivit  suum  aeneum  instrumentum 
tonsorium  in  terram  cadere,  quo  dominus  Quixotus  valde  gavisus  est  et  intra  se 
dixit  paganum  valde  prudentem  fuisse,  atque  imitatum  esse  castorem  quia  hic, 
cum  videt  se  a  venatoribus  circumdari,  dentibus  mordit  et  a  se  eiicit  quod  ipsi 
venatores  ab  eo  quaerunt  propter  instinctum  suae  naturae  quo  persecutus  est.  Ille 
iussit  Sanctio  ut  galeam  e  terra  recuperaret  et  Sanctius  cum  eam  in  manibus 
habuit  haec  dixit: 

-Deus  meus,  hoc  instrumentum  tonsoris  bonum  est  et  bene  poterit  constare 
argenteo  sive  teruntio. 

Et  domino  suo  porrexit,  qui  vix  atque  id  habuit,  posuit  super  caput  suum  et  fecit 
gyrum  ita  ut  melius  ei  veniret,  tamen  non  potuit  et  dixit: 

-Absque  dubio  paganus  ad  cuius  mensuram  haec  galea  facta  est  habebat  magnum 
caput;  tamen  caret  dimidia  parte. 

Cum  Sanctius  audivit  eum  vocavisse  galeam  illud  instrumentum  non  potuit  risum 
tenere;  attamen  meminerat  iracundiae  domini  sui  et  detinuit  se  in  medio  risu. 

-Quid  facit  te  ridere,  Sancti?  -dixit  dominus  Quixotus. 

-Rideo  -respondit  Sanctius-  cogitando  magnum  caput  illius  domini  pagani  huius 
galeae,  quae  similis  est  accuratissime  instrumento  tonsorio. 

-Scisne  quod  imaginor,  Sancti?  Haec  est  clara  pars  galeae  incantatae,  quae  per 
quoddam  insolitum  eventum  pervenit  ad  manus  cuiusdam  viri,  qui  nullo  modo  potuit 
suum  verum  pretium  aestimare  et,  nulla  cognitione  praevia,  cum  videret  eam  auream 
esse,  aliam  dimidiam  partem  fudit  ad  lucrandum  pretium  et  ex  alia  dimidia  parte 
hoc  fecit  quod  simile  est  instrumento  tonsorio  sicut  tu  dicis.  Sed  quidquid  sit,  ego 
eam  cognosco  et  mutatio  eius  non  facit  ad  casum;  egomet  eam  adaptabo  in  primo 
loco,  ubi  inveniam  fabrum  ferrarium  et  taliter  ut  praestantior  sit  galeae  quam  deus 
ferrarius  pro  deo  proeliorum  fecit  et  fudit  atque  interea  ego  eam  induam  sicut  possim, 
quia  aliquid  melius  est  quam  nihil;  et  saltem  bonum  erit  ad  defendendum  me  ipsum 
contra  ictus  lapidum. 

-Hoc  erit  -dixit  Sanctius-  si  non  utuntur  fundis  sicut  fecerunt  in  illo  proelio 
duorum  exercituum  cum  percuterent  te  in  dentibus  et  molaribus  et  tunc  ampullam 
fregerunt  in  qua  erat  liquor  benedictus,  qui  viscera  mea  vomere  fecit. 

-Non  doleo  quia  illum  perdidi;  nam  vere  scis,  Sancti  -inquit  dominus  Quixotus- 
me  formulam  illius  bene  tradidisse  memoriae. 

-Etiam  egomet  tradidi  memoriae  meae  -respondit  Sanctius-,  sed  si  eum  facerem 
numquam  in  vita  mea  denuo  gustabo,  nisi  haec  sit  ultima  hora  vitae  meae.  Et  ulterius 
nec  volo  temptare  occasionem  ad  eum  utendum,  quia  me  protegam  omnibus  meis 
sensibus  et  viribus  ita  ut  nemo  vulneret  me  nec  ego  vulnerem  quemdam.  Quatenus 
ad  ludum  stragulorum  nihil  possum  dicere;  quia  tales  calamitates  nemo  potest 
praevidere  et  si  accidunt  tantum  possumus  umeros  comprimere,  halitum  desinere  et 

oculos  claudere  et  reliqua  relinquere  ad  casum  et  quonam  stragula  nos  adducere 
vellent. 

-Malus  Christianus  es,  Sancti  -inquit  dominus  Quixotus,  his  rebus  auditis-,  quia 
numquam  oblitus  es  iniuriae,  quam  tibi  fecerunt,  et  debes  scire  nobilia  ac  magnanima 
pectora  pro  nihilo  facere  de  his  minimis  rebus.  Quia  praesertim,  fregeruntne  tibi  pes, 
an  costam  vel  caput  ita  ut  nullo  modo  dares  oblivioni  illum  iocum?  Nam,  omnibus 
rebus  consideratis,  haec  omnia  tantum  fuerunt  ioci  faceti  atque  oblectamentum  e 
contrario  egomet  vellem  illuc  reverti  ad  vindictam  faciendam  et  maiorem  quam  illi 
graeci  fecerunt  propter  Helenam  raptam.  Nam  si  illa  hoc  tempore  esset,  sive  mea 
Dulcinea  illo  tempore,  certa  esset  nanciscendi  maiorem  famam  venustatis  quam  illa 
Helena  quondam  habuit. 

Et  hic  dedit  suspirium  qui  ascendit  in  nubes.  Et  dixit  ei  Sanctius: 

-Remaneat  res  ut  iocus,  quia  vindicta  fieri  non  potuit;  sed  ego  bene  cognosco 
qualitatem  tum  veritatis  tum  ioci  et  etiam  cognosco  numquam  huius  rei  obliviscar 
tamquam  non  umquam  e  costis  meis  deficient.  Sed,  his  rebus  relictis,  quid  faciendum 
est  de  hoc  equo  fulvo  maculato,  qui  videtur  asinus  fulvus,  quem  ille  Martinus  reliquit 
et  quem  per  terram  evertisti;  quia  ille  propter  pulverem  pedum  suorum  in  regionem 
longinquam  profectus  est  et  fugit  et  non  videtur  se  umquam  reverti  ad  iumentum 
quaerendum.  Et  per  barbas  meas,  hic  asinus  vere  bonus  est! 

-Numquam  fuit  consuetudo  mea  -inquit  dominus  Quixotus-  exspoliandi  inimicos 
quos  vici  nec  consuetudo  est  in  equitatu  itineranti  equos  prendere  et  relinquere  victos 
sine  equis,  nisi  in  casu  ubi  eques  suum  proprium  equum  perderet  in  proelio  et  mutaret 
pro  equo  victi  quod  licitum  est.  Sic  enim,  Sancti,  relinque  hunc  equum  sive  asinum 
sive  quod  ille  sit;  nam  si  dominus  eius  videt  nos  procul  esse,  veniet  ad  eum 
apprehendendum . 

-Deus  scit  si  vellem  eum  adducere  -obiecit  Sanctius-  sive  saltem  permutare  pro 
asino  meo,  quia  non  mihi  tam  bonus  videtur.  Vere  leges  huius  equitatus  strictae  nimis 
sunt,  et  non  permittunt  mutationem  inter  asinos  facere,  sed  possumne  saltem  clitellas 
permutare? 

-In  hoc  non  nimis  certus  sum  -respondit  dominus  Quixotus-;  atque  in  dubio,  et 
usque  ad  meliorem  certitudinem,  dico  te  posse  eas  mutare  si  vere  extremam 
necessitatem  habeas, 

-Tam  extrema  haec  est  -respondit  Sanctius-,  tamquam  propter  me  ipsum,  aliter 
non  necesse  esset  facere  hanc  praedam. 

Et,  hac  licentia  accepta,  mutatio  caparum  facta  est  et  suum  asinum  ornavit  ad 
maximum  hac  bona  mutatione. 

His  rebus  peractis,  et  facta  refectione  ex  clitellis  nuper  exspoliatis,  aquam 
potaverunt  illius  rivi  ex  fullonicis,  sed  nullo  modo  eas  denuo  inspexerunt  propter 
odium  quod  habebant  et  metum  quem  acceperant. 

Illi  autem,  victa  iracundia  et  melancholia  manente,  ascenderunt  in  equos  atque 
iter  fecerunt,  quamvis  nullum  cursum  peculiarem  acciperent  secundum  morem 
equitum,  tantum  ad  nutum  Rocinantis,  qui  voluntatem  domini  eius  alliciebat  et  etiam 
illius  asini,  qui  eos  ubique  sequebatur,  libenter  et  bene  comitatus.  Tamen  ad  viam 
regiam  reversi  sunt,  nulla  altera  cogitatione  habita. 

Cum  iter  hoc  modo  faciebant.  Sanctius  dixit  domino  suo: 

—Domine,  visne  mihi  tuam  veniam  dare  ut  possim  aliquid  loqui?  Quia  secundum 
illud  mandatum  impositum  mihi  custodiendi  silentium,  tres  sive  quattuor  res  in  meo 
stomacho  putrescunt  et  quod  nunc  habeo  in  extremo  linguae  nolo  perdere. 

-Dic  quidquid  vis  -ait  dominus  Quixotus-,  sed  breviter  in  tuis  argumentis;  quia 
nihil  iucundum  si  longum  est. 

-Dico  enim,  domine  -respondit  Sanctius-,  abhinc  aliquos  dies  consideravi,  mente 
mea,  quam  parum  lucramur  quaerendo  has  res  gestas  ut  facis  per  haec  loca  deserta  et 
bifurcationes  viarum,  et,  quamvis  vincas  et  finias  periculosissimas  res  gestas,  nemo 
eas  videt  et  hoc  modo  in  perpetuo  silentio  manebunt  et  hoc  erit  contra  desiderium  tuum 
et  quod  vere  meretur.  Quare,  mea  sententia,  melius  esset,  salva  optima  tua  opinione, 
nos  servire  cuidam  imperatori  sive  magno  principi,  qui  quoddam  bellum  habeat  atque 
in  cuius  ministerio  possis  omnem  tuam  virtutem  ostendere,  magna  robora  et  maximum 
intellectum  et,  his  rebus  perspectis,  nobis  consequenter  retribuat  secundum  merita 
propria  atque  ibi  non  deerit,  qui  praeclara  facta  tua  ad  perpetuam  memoriam  rei  scribat. 
Nihil  de  meis  dicam,  quia  non  possunt  limina  excedere  cuiusdam  armigeri;  quamvis 
non  debeant  praetermittere  res  gestas  armigerorum  in  equitatu  itineranti,  si  vere  haec 
est  consuetudo,  et  tunc  res  gestae  meae  non  manebunt  in  oblivione,  sed  palam  omnibus. 

-Recte  iudicasti,  Sancti  -respondit  dominus  Quixotus-;  sed  antea  atque  ad  hoc 
assentiendum,  oportet  has  res  gestas  per  mundum  quaerere  et,  his  peractis,  lucrari 
nomen  et  famam  talem  ita  ut  cum  ad  aulam  regiam  perveniant  omnes  cognoscant 
illum  equitem  propter  opera  eius;  et  simul  ac  pueri  videant  eum  per  portam  urbis 
intrare,  omnes  sequentur  et  circumdabunt  eum  et  magnis  vocibus  dicent:  «Ecce  hic 
est  Eques  Phoebi»  (dei  Sol)  sive  «Eques  Serpentis»  (de  la  Sierpe)  sive  quodam  titulo, 
sub  quo  magna  praeclara  facta  fecerit.  «Hic  est  -dicent-  qui  singulari  proelio 
gigantem  Brocabrunum  a  Magno  Robore  vicit;  qui  Magnum  Mameluchum  Persiae 
ex  longo  incantamento  solvit  in  quo  fere  per  nongentos  annos  manserat».  Et, 
praeconio  praeclarorum  factorum  cognito,  ex  voce  in  vocem,  et,  strepitu  puerorum 
atque  omnium  hominum  audito,  rex  illius  regni  ante  fenestras  palatii  palam  apparebit 
et  cum  equitem  videat  eumque  cognoscat  per  arma  eius  et  titulum  scuti,  certe  rex 
ille  dicet:  «0,  vos  omnes!  Exite  equites  mei  atque  omnes  qui  in  aula  regia  estis  ad 
recipiendum  florem  totius  equitatus,  quia  hic  venit!»  Et,  hoc  mandato  audito,  omnes 
exeunt  et  ecce  ipse  rex  obviam  equiti  venit  usque  ad  dimidias  scalas  et  eum  arctissime 
amplectitur  atque  osculum  pacis  ei  dat  et  vultum  eius  deosculatur  et  postea  tenens 
eum  manu  ad  habitaculum  dominae  reginae  adducit,  ubi  eques  invenit  illam  cum 
filia  eorum,  scilicet  principessa,  quae  formosissima  est  inter  virgines  ex  magna  parte 
huius  terrae  cognitae.  Et  continuo  postea  evenit  ut  illa  oculos  suos  ponit  in  eum  atque 
ille  in  eam  et  unusquisque  mutuo  videtur  ut  res  divina,  quia  non  proprie  humana  et, 
illis  inscientibus,  quia  nihil  de  his  sciebant  nec  quomodo  haec  accidere  potuit,  sponte 
ac  libenter  ambo  capti  sunt  atque  ardent  ad  invicem  in  rete  illius  amoris  et  magno 
angore  cordium  eorum,  et  quidem  nesciunt  qilid  dicendum  sit  ad  exprimendas  has 
novas  anxietates  et  sensus  inter  se.  Illinc  equitem  adducunt,  absque  dubio,  ad 
quoddam  habitaculum  illius  aulae  regiae,  ornatae  magnifice,  ubi  arma  ex  corpore 
eius  denudant  et  specioso  pallio  coccineo  induunt  eum;  et  si  bene  videbatur  eques 

armatus  etiam  melior  et  speciosior  videtur  amictus  pulchro  thorace  farto.  Atque  ille 
eques,  vespere  autem  facto,  coenat  cum  rege  et  regina  et  principessa  et  interea  oculi 
equitis  semper  inspiciunt  oculos  principessae,  licet  furtim  ne  circumstantes  id 
animadvertant,  et  principessa  eadem  facit  atque  eadem  sollertia,  quia  ut  dixi,  valde 
prudens  est  illa  virgo.  Et,  coena  finita  ac  mensis  remotis,  tunc  atque  omnino 
intempestive  foedus  homunculus  nanus  per  ianuam  triclinii  introit  cum  quadam  nobili 
ac  venusta  nutrice  quae  venit  inter  duos  gigantes  et  a  tergo  illius  homunculi  procedit 
et  ecce  tunc  exponit  quaestionem  exaratam  a  vetustissimo  sapiente  de  quibusdam  rebus 
gestis  et  quidem  ad  probandum  intellectum  et  virtutes  equitum  vi  cuius,  qui  victor  fuerit 
in  his  quaestionibus  proclametur  optimus  eques  totius  huius  mundi.  Rex  iussit  ut  omnes 
circumstantes  conarentur  has  res  gestas  superare,  sed  nemo  potuit  eas  solvere,  nisi  eques 
hospes  et,  his  rebus  quidem  peractis,  fama  eius  auget  atque  his  factis  principessa  valde 
gaudet  ac  magnopere  laetatur,  quia  videt  se  habuisse  desideria  sua  probata  et  novit 
etiam  excelsas  virtutes  illius  equitis.  Praeterea  atque  inter  alia  hic  rex,  sive  princeps, 
vel  quidquid  sit,  saevum  bellum  habet  cum  alio  strenuo  rege  simili  sibi  et  tunc  eques 
hospes  quaerit  veniam  (post  aliquos  dies  quibus  in  aula  regia  commoratus  est)  ad 
pugnandum  pro  eo  in  illo  bello.  Venia  autem  libenter  concessa,  eques  osculatur  manus 
regis  propter  beneficium  oblatum.  Atque  illa  nocte  valedicit  dominae  suae,  nempe 
principessae,  et  quidem  per  cancellum  viridarii  eius  quod  erat  iuxta  cubiculum,  ubi 
principessa  dormit  et  per  quod  iam  saepe  loquebantur,  cum  esset  lena  mediatrix  totius 
huius  negotii  famula  virgo,  quae  omnia  noverat,  et  cuius  sollertiae  in  his  rebus 
principessa  valde  confidebat.  Eques  suspirat,  principessa  autem  languescit  cadens  per 
terram  exanimis,  et  famula  virgo  aquam  adducit  ad  aspergendum  vultum  illius,  et  etiam 
haec  virgo  affligitur  et,  diluculo  adveniente,  festinat  quia  non  vult  ut  haec  patefaciant 
ne  honor  dominae  eius  deperdatur.  Tandem  principessa  sensus  rursum  recuperat  et 
per  cancellum  candidas  manus  suas  porrigit  equiti,  qui  eas  milies  miliesque  osculatur 
easque  lagrimis  humectat.  Inter  ambos  decernunt  modum  quo  nuntios  prosperos  sive 
adversos  ad  invicem  communicaturos  esse  in  futurum.  Principessa  autem  ab  equite 
quaerit  ne  plus  aequo  procul  ab  ea  demoretur;  ille  vero  iureiurando  pollicetur  nullam 
moram  facere;  manus  principessae  denuo  osculatur  eique  valedicit  magno  dolore  ita 
ut  fere  vita  eius  finiatur.  Ille  discedit  illinc  et  cubiculum  suum  petit  et  super  lectum 
accumbit,  sed  dormire  ex  dolore  discessus  sui  nequit.  Mane  autem  facto  et  quidem 
primo  diluculo,  ad  regem  venit  ad  valedicendum  ei  et  reginae  et  principessae;  tamen 
tantum  regi  reginaeque  valedicit,  quia  principessa,  secundum  quod  dicunt  ei,  indisposita 
est  et  neminem  recipere  potest.  Eques  putat  hoc  esse  propter  discessum  suum  qua  ex 
causa  cor  suum  transfossum  manet  et  conatur  ne  animadvertant  dolorem  eius.  Lena 
virgo  mediatrix  coram  eo  est  et  omnia  intelligit  et  haec  dominae  suae  nuntiat  verbis  et 
principessa  hunc  nuntium  multis  lacrimis  accipit  eique  dicit  se  magnam  anxietatem 
habere,  quia  vere  nescit  nomen  illius  equitis  sive  cuius  genus  sit,  et  utrum  filius 
cuiusdam  regis  sit  necne.  Secundum  virginem  mediatricem  tanta  urbanitas,  tanta 
praestantia  corporis  et  virtus  non  potest  esse  nisi  ut  ille  eques  sit  filius  cuiusdam  regis 
et  valde  nobilis  natu;  his  verbis  principessa  de  suo  dolore  pacatur  et  conatur  mederi  in 
conspectu  parentum  suorum  ne  quid  suspicentur  et  hoc  modo,  duobus  diebus  elapsis, 
palam  se  ostendit.  Eques  proficiscitur,  pugnat  in  bello,  inimicum  regis  vincit,  multas 

urbes  expugnat,  in  multis  proeliis  triumphat,  ad  aulam  regiam  revertitur,  more  solito 
videt  dominam  suam,  et  propter  merita  recepta  quaerit  principessam  ducere  uxorem. 
Rex  autem  non  vult  ei  filiam  dare,  quia  nescit  quis  reapse  ille  sit.  Eques  autem  vult 
eam  adducere  tum  eam  rapere  tum  eam  habere  alio  modo  et  denique  eam  ducit  uxorem 
et  pater  rex  his  rebus  gestis  valde  gaudet  quia  comperit  hunc  equitem  filium  strenui 
regis  esse,  sed  nescio  cuiusdam  regni,  quia  puto  non  esse  in  charta  geographica. 
Breviter,  pater  moritur,  principessa  obtinet  ius  hereditatis  et  eques  fit  rex.  Hic  autem 
beneficia  dat  suo  armigero  et  omnibus  qui  eum  iuvarunt  ad  ascendendum  ad  hunc 
statum  rerum:  armiger  virginem  principessae  ducit  uxorem  et  haec  praecise  est  lena 
mediatrix  in  illa  re  amatoria,  et  quae  etiam  est  filia  cuiusdam  ducis  nobilis  natu. 

-Hoc  est  quod  quaero,  nemine  discrepante,  dixit  Sanctius-:  et  hoc  est  quod  vere 
exspecto  et  quidem  litteraliter  et  verbatim  ut  sic  enim  eveniat  propter  te,  quia  vere 
tu  es  Eques  Tristis  Figurae. 

-Ne  dubites,  Sancti  -obiecit  dominus  Quixotus-;  quia  per  hos  similes  gressus,  quos 
narravi,  tot  equites  itinerantes  facti  sunt  reges  et  immo  imperatores.  Tantummodo 
oportet  nunc  videre  quisnam  rex  Christianorum  sive  paganorum  habeat  bellum  et  etiam 
filiam  pulchram;  sed  tempus  erit  ad  cogitandum  de  his,  nam  secundum  quod  tibi  dixi 
imprimis  oportet  famam  habere  ante  quam  ad  aulam  regiam  perveniamus.  Atque  alia 
res  deest  mihi:  nam  si  casu  invenitur  rex,  qui  gerat  bellum  et  habeat  filiam  venustam, 
atque  ego  hanc  famam  inauditam  per  totum  mundum  habeam,  nescio  quomodo  possim 
genus  regum  habere  vel  propinquus  imperatoris  esse;  quia  nullus  rex  dabit  mihi  filiam 
suam  ad  ducendam  uxorem,  nisi  antea  haec  omnia  mea  cognoscat,  quamvis  mea 
praeclara  facta  plus  mereantur;  et  hac  de  causa  deperdatur  virtus,  quae  digna  bracchii 
mei  sit.  Verum  est  me  esse  fidalgum  ex  cognito  loco,  ex  possessione  et  proprietate  et 
saltem  ex  quingentis  solidis,  et  fieri  potest  ut  sapiens,  qui  meam  historiam  scribat, 
inveniat  inter  parentes  meos  sive  meos  antenatos  quidam  qui  sit  nepos  cuiusdam  regis 
in  quinta  vel  sexta  generatione.  Quia  oportet  te  scire,  Sancti,  dua  esse  genera  in  hoc 
mundo:  nempe  illi  qui  proveniunt  ex  descendentia  a  principibus  et  regibus,  quos  tempus 
paulatim  delevit  et  in  cuspidem  finiunt,  tamquam  pyramides  e  contrario  positae;  alii 
vero  sunt  qui  habuerunt  principium  ex  humili  plebe  et  paulatim  ascenderunt  sursum 
per  gressus  donec  fiunt  magni  domini.  Hoc  modo  haec  est  diversitas  inter  eos,  quia 
sunt  qui  fuerunt,  sed  iam  non  sunt  atque  alii  qui  non  fuerunt  et  nunc  sunt;  ego  possum 
ex  his  esse  et  post  indagationem  inveniant  me  magnum  et  nobilem  ortum  habuisse, 
quo  ille  rex,  qui  futurus  erat  socer  meus,  contentus  esset  mecum;  aliter  principessa 
adamabit  me  magno  amore,  patre  eius  invito,  et  nuberet  mihi,  quamvis  aperte 
cognoscant  me  filium  aquarii  esse;  aliter  egomet  rapiam  eam  atque  adducam  ubi  vellem; 
et  tunc  temporis  mors  finiet  anxietatem  parentum  eius. 

-Et  hic  bene  veniunt  -dixit  Sanctius-  quod  aliqui  scelerati  dicunt:  «Ne  quaeras 
libenter  quae  prehendere  potes  violenter»;  sed  melius  esset  dicere:  «Potior  saltum 
dare  propriis  viribus  quam  veniam  petere».  Et  haec  dico  quia  si  res,  nempe  socer 
tuus,  non  vult  principessam  tradere  tibi,  tunc  oportet  facere  quod  dixisti,  id  est,  eam 
rapere  et  tecum  eam  adducere,  velis  nolis.  Sed  damnum  tunc  erit,  dum  pacem  denuo 
inter  se  faciant  et  ille  gaudeat  pacifice  illo  regno,  sed  miserrimus  armiger  ieiune 
manebit  quoad  beneficia  habenda.  Nisi  illa  lena  virgo  mediatrix,  quae  futura  esset 

uxor  eius,  principessam  comitetur  atque  ille  cum  ea  oblectet  adversam  fortunam, 
donec  coelum  aliter  decerneret;  quia  bene  fieri  potest,  mea  sententia,  ut  dominus 
eius  eam  ei  det  ut  legitimam  uxorem. 

-Hoc  nemo  potest  vitare  -dixit  dominus  Quixotus. 

-Et  cum  hoc  ita  sit  -respondit  Sanctius-,  tunc  non  oportet  alia  facere  nisi  sese 
Deo  commendare  et  relinquere  fortunam  ad  operam  navandam. 

-Sic  faxit  Deus  -respondit  dominus  Quixotus-  haec  ego  desidero  et  tu,  Sancti, 
hoc  pro  necessario  habebis,  et  vilis  tantum  sit  qui  pro  vile  se  habeat  et  credat  esse. 

-In  nomine  Domini  -dixit  Sanctius-;  quia  christianus  vetus  ego  sum  et  hoc  sufficit 
ad  bonum  comitatum  adipiscendum. 

-Et  immo  superest  -inquit  dominus  Quixotus-  et  quamvis  non  esses,  quid  ad 
hoc?  nam  si  ego  essem  rex  etiam  tibi  nobilitatem  tribuere  possum,  nulla  pecunia 
adhibita  nec  ullo  ministerio  usurpato.  Et  si  facerem  te  comitem,  ecce  eris  eques, 
quamvis  dicant  quae  dicere  velint;  et,  eis  invitis,  vocabunt  te  dominum. 

-Et  iuro  me  perficere  bene  meam  actoritateml  -dixit  Sanctius. 

-Auctoritatem  dices  et  non  actoritatem  -dixit  dominus  eius. 

-Hoc  ita  sit  -respondit  Sanctius  Pansa.  Sed  dico  me  bene  hoc  facturum  esse,  quia 
per  vitam  meam,  aliquando  fui  bedellus  cuiusdam  Confraternitatis  et  vestis  tessellata 
bene  erat  mihi,  quare  dicebant  me  posse  esse  praesidem  eiusdem  Confraternitatis.  Quid 
ergo  erit  cum  induam  vestem  ducalem  atque  amictus  sim  auro  et  margaritis  ad  usum 
comitis  peregrini?  Mea  opinione,  ad  me  videndum  venient  ex  longinquis  regionibus. 

-Et  bene  videbunt  te  -dixit  dominus  Quixotus-,  sed  oportet  te  barbam  saepius 
radere,  quia  secundum  eas  densas,  crassas  et  spissas  habes  saltem  in  binos  dies  eas 
radere  debeas  et  quidem  ope  novaculae,  aliter  a  longe  atque  ad  iactum  sclopeti 
videbitur  quis  tu  sis. 

-Quidnam  hoc  est  -dixit  Sanctius—,  nisi  tonsorem  habere  et  eum  domi  salario 
servare?  Sed  si  vere  oportet  faciam  ut  hic  tonsor  sequatur  me  tamquam  stabularius 
magnae  domus. 

-Quomodo  potes  scire  tu  -quaesivit  dominus  Quixotus-  stabularios  sequi  magnos 
dominos  eorum? 

-Haec  dicam  -respondit  Sanctius-,  quia  annis  praeteritis  per  totum  mensem  ad 
aulam  regiam  adfui  et  quidem  vidi  parvum  dominum  deambulantem  de  quo  dicebant 
eum  magnum  esse  et  hic  vir,  super  equum  sedens,  dominum  suum  sequebatur  per 
omnes  circuitus  eius  et  non  aliter  nisi  caudae  eius  similis  erat.  Et  sic  dixerunt  mihi 
eum  stabularium  eius  fuisse  et  etiam  tales  magnos  homines  a  tergo  stabularios  habere. 
Inde  hanc  rem  scio  et  numquam  huius  rei  oblitus  sum. 

-Sic  iterum  dico  te  recte  iudicare  -ait  dominus  Quixotus-,  et  etiam  hoc  modo 
tonsorem  tuum  tecum  ducere  potes;  quia  mores  non  omnes  uno  tempore  inventi  sunt 
et  tu  bene  eris  primus  comes  qui  tonsorem  tuum  a  tergo  tecum  ducas;  et  melius  est 
et  maioris  fiduciae  barbam  radere  quam  sellam  equo  ponere. 

-Iam  habebo  curam  de  meo  tonsore  -dixit  Sanctius-,  sed  tu  cura  ut  fias  rex  et 
me  facias  comitem  tuum. 

-Hoc  ita  erit  -respondit  dominus  Quixotus. 

Et  cum  porrigeret  oculos  vidit  quae  in  proximo  capitulo  dicenda  sunt. 

Capitulum  22.  Ubi  agitur  de  libertate,  quam  dominus  Quixotus 
nonnullis  infortunatis  dedit,  quos  invitos  ducebant  quo  nolebant  ire 


His  disquisitionibus  et  argumentis  in  capitulo  vigesimo  primo  refertis,  Cide 
Hamete  Benengeli,  auctor  arabicus  et  etiam  a  Manica  regione,  in  hac  gravissima, 
altisonanti  atque  iucunda  historia  minutatim  narrat  dominum  Quixotum  porrexisse 
oculos  et  vidit  per  viam  usque  duodecim  viros  incatenatos  duci  ope  catenae  ferreae 
ad  collum  atque  omnes  vincula  ferrea  ad  manus  habere.  Una  cum  eis  veniebant  duo 
equites  custodes  et  duo  pedisequi;  equites  sclopeta  rotae  ferebant,  pedisequi  autem 
hastas  gladiosque;  et  cum  Sanctius  eos  vidit  dixit: 

-Haec  est  catena  damnatorum,  remiges  regis  quos  ad  triremes,  ad  naves  longas 
[vulgo  galeras ]  trahunt. 

-Quomodo  sunt  damnati?  -quaesivit  dominus  Quixotus-.  Num  fieri  potest  ut  rex 
damnet  homines? 

-Non  est  ita  -respondit  Sanctius-,  sed  sunt  homines,  qui  propter  delicta  eorum 
damnati  sunt  ad  serviendum  regi  in  galeris  et  quidem  coacte. 

-Demum  -obiecit  dominus  Quixotus-,  sicut  sit  haec  gens  quam  ducunt,  non 
libenter,  sed  invite  vadunt. 

-Hoc  ita  est  -dixit  Sanctius. 

-Si  hoc  ita  est  -inquit  dominus  eius-,  hic  bene  venit  munus  meum  ad  miserabiles 
adiuvandos  et  virtutes  adimplendas. 

-Animadverte,  quaeso  -dixit  Sanctius-,  iustitiam,  id  est  ipse  rex  qui  nec 
coactionem  nec  iniuriam  facit  talibus  hominibus,  sed  tantum  damnat  eos  propter 
delicta  eorum. 

Tunc  catena  damnatorum  advenit  et  dominus  Quixotus  urbanis  verbis  a  custodibus 
eorum  quaesivit  rationes  quibus  illos  hoc  modo  ducerent. 

Custos  eques  respondit  dicens  eos  damnatos  esse  triremibus  regis  et  ad  galeras 
ibant  et  nihil  amplius  dicendum  erat  nec  ille  scire  debebat. 

-Tamen  -obiecit  dominus  Quixotus-,  vellem  scire  ab  ipsis  causam  huius 
calamitatis. 

Dominus  Quixotus,  his  argumentis  et  aliis  prolatis,  induxit  eos  ut  ei  dicerent, 
quae  ille  audire  cupiebat,  sed  alius  custos  eques  dixit  ei: 

-Hic  est  nobis  liber  iudicialis  et  ratio  sententiarum  uniuscuiusque  horum 
infelicium,  sed  non  est  nunc  tempus  ad  moram  faciendam  legendo  eas;  tu,  domine, 
potes  ad  unumquemque  eorum  venire  atque  ipsi  eas  dicent  si  vellent  et  spero  fore  ut 
vellent,  quia  hi  viri  libenter  improbitates  eorum  et  facere  et  exponere  volunt. 

Hac  venia  accepta,  quamvis  dominus  Quixotus  eadem  faceret  si  ei  non 
permitterent,  ad  catenam  damnatorum  pervenit  et  a  primo  quaesivit  quaenam  peccata 
commisit,  quia  hoc  modo  ibat.  Ille  autem  respondit  se  sic  procedere  propter  amorem. 

-Num  tantum  per  hanc  causam?  -obiecit  dominus  Quixotus-  Si  hoc  ita  est  et 
viri  capti  amore  damnandi  sunt  ad  triremes  etiam  possum  damnari  ad  galeras. 

-Sed  non  sunt  amores  quos  tu  ipse  putas  -dixit  remex-;  quia  amores  mei  erant 
me  tantum  dilexisse  canistellum  plenum  vestibus  albis  atque  hunc  amplexus  sum 

tam  fortiter  ut  si  ipsa  iustitia  coacte  non  auferret  a  me,  numquam  eum  libenter 
relinquerem.  Fuit  «in  fragranti  delicto»  quare  nulla  necessitas  cuiusdam  supplicii; 
et,  causa  finita,  umeri  mei  centenas  verberationes  acceperunt  et  tres  annos  integros 
ad  gurapas. 

-Quod  sunt  gurapas ?  -quaesivit  dominus  Quixotus. 

— Gurapas  sunt  galeras  triremes  -respondit  remex  damnatus. 

Ille  erat  iuvenis  circa  viginti  et  quattuor  annos  natus  et  dixit  se  ex  oppido 
Piedrahita  fuisse.  Eadem  quaesivit  dominus  Quixotus  ab  altero  damnato,  qui  nullum 
verbum  respondit,  quia  tristis  et  melancholicus  iter  faciebat,  sed  in  loco  eius  respondit 
primus  qui  dixit: 

-Hic,  domine,  vadit  pro  canariensi  passero,  id  est  pro  musico  et  cantore. 

-Quidnam  hoc?  -repetiit  dominus  Quixotus-.  Etiam  musici  et  cantores  vadunt 
ad  galeras ? 

-Utique,  domine  -respondit  remex  damnatus-;  quia  nihil  tam  adversum  est  quam 
cantare  in  anxietate. 

-Semper  audivi  dicere  -inquit  dominus  Quixotus-  qui  cantat  sua  adversa  fugat. 

-Hic  hoc  est  e  contrario  -dixit  remex  damnatus-,  quia  qui  semel  cantat  per  totam 
vitam  suam  lamentatur. 

-Non  possum  intelligere  -dixit  dominus  Quixotus. 

Sed  unus  custodum  ei  dixit: 

-Domine  eques,  cantare  in  anxietate  significat,  inter  hanc  non  sanctam 
plebeculam,  delicta  in  supplicio  confiteri.  Et  huic  peccatori  cruciatum  dederunt  et 
delictum  suum  confessus  est  et  hoc  erat  eum  quatrerum  esse,  quod  est  latro  bestiarum, 
et  propter  confessionem  suam  damnatus  est  sex  annos  ad  triremes,  necnon  ducentas 
verberationes  quas  iam  habuit  super  suos  umeros  et  hac  de  causa  semper 
meditabundus  et  moestus  est,  quia  reliqui  latrones,  qui  ibi  manent,  et  hic  vadunt, 
eum  vexant,  eo  abutuntur  eumque  derident  et  pro  nihilo  faciunt,  quia  confessus  est 
et  non  sustinuit  ad  dicendum:  non!  Quia  secundum  eos  tot  litterae  sunt  in  non  quam 
in  ita  et  delinquens  magnam  fortunam  habebit  si  in  sua  lingua  habet  facultatem  ad 
vitam  sive  ad  mortem  suam  et  non  pendet  de  testibus  vel  de  probationibus;  et 
secundum  me  in  hoc  illi  non  errant  a  via. 

-Et  sic  haec  intelligo  -respondit  dominus  Quixotus. 

Hic  enim  ad  tertium  pervenit  et  eadem  quaesivit  tamquam  ab  alteris;  qui  statim 
et  magna  vivacitate  ei  respondit: 

-Ego  vado  per  quinque  annos  ad  dominas  gurapas ,  quia  decem  denarii  deerant  mihi. 

-Viginti  ego  tibi  dabo  et  quidem  libenter  -inquit  dominus  Quixotus-  ut  possis 
hanc  molestiam  vitare. 

-Hoc  mihi  videtur  -respondit  remex-  simile  esse  illi  qui  pecuniam  in  sinu  maris 
habet  et  interea  fame  perit,  quia  emere  nequit  quae  ei  necessaria  sunt.  Et  hoc  sic  dicam, 
quia  si  tunc  temporis  hos  viginti  denarios  habuissem,  quos  nunc  tu,  domine,  mihi  offers, 
quibus  possem  tunc  corrumpere  et  subornare  calamum  scribae  et  intellectum 
procuratoris  excitare,  hodie  essem  in  media  platea  Zocodover  Toleti  et  non  in  hac  via 
tamquam  canis  venaticus  cum  catena;  sed  Deus  est  magnus  et  patientia  et  hoc  sufficit. 

Pervenit  dominus  Quixotus  ad  quartum  eorum,  qui  erat  vir  venerabilis  vultu, 

praeditus  barba  candida,  quae  ei  ultra  pectus  cadebat;  qui  cum  audiret  eum 
quaerentem  de  causa,  qua  illi  hic  veniebant,  incepit  flere  et  nullum  verbum  respondit; 
quintus  damnatus  autem  locum  eius  accepit  et  pro  eo  dixit: 

-Hic  honoratus  vir  per  quattuor  annos  ad  galeras  venit  postquam  deambulavit, 
quae  solita  sunt,  amictus  magna  pompa  et  super  equum. 

-Hoc  est  -obiecit  Sanctius  Pansa-,  quod  mihi  videtur  ad  publicam  verecundiam 
exire. 

-Ita  est  -obiecit  damnatus-;  et  culpa  eius  quam  poenam  dederunt,  quia  cursor 
auriculae  fuit  et  immo  totius  corporis.  Profecto,  dicere  quaero  hunc  equitem  lenonem 
fuisse  et  eodem  modo  habuit  cuspides  et  torquem  venefici  sive  malefici. 

-Nisi  has  cuspides  et  torquem  ei  adderent  nullo  modo  ille  mereretur  si  tantum 
fuit  mundus  leno  ad  remigandum  in  triremibus,  sed  ad  eas  ducendas  ita  ut  dux  earum 
esset.  Quia  munus  lenonis  officium  est  prudentium  et  non  minimi  momenti,  sed  valde 
necessarium  in  re  publica  bene  ordinata  et  non  fungerentur  hoc  munere  nisi  qui  essent 
homines  nobiles  natu  et  deberent  instaurare  inspectores  atque  examinatores  tamquam 
in  aliis  muneribus  et  quidem  numero  clauso  et  restricto  ut  cursores  mercatorum,  et 
hoc  modo  multa  adversa  vitarent,  quia  etiam  sunt  in  hoc  officio  viri  stulti  et  parvi 
intellectus,  tamquam  mulierculae  nullius  momenti,  pedisequi  et  immo  scurrae  nati 
sine  peritia  et  minoris  experientiae  qui,  necessitate  orta,  et  cum  instans  necessitas 
sit  ad  faciendum  quod  sit  maioris  momenti,  ore  aperto  et  manu  detenta,  nec  scire 
possunt  quaenam  sit  manus  dextra  eorum.  Ulterius  vellem  procedere  ad  probandum 
quare  oportet  electionem  facere  eorum,  qui  in  re  publica  tale  necessarium  munus 
habent;  sed  ad  hoc  non  est  hic  locus  idoneus;  aliquando  haec  enim  dicam  illi  qui 
possit  haec  providere  et  quidem  mederi.  Nunc  tamen  dicam  me  misereri  videndi  hos 
candidos  capillos  et  hunc  venerabilem  vultum  et  quidem  tanta  lassitudine  pro  hoc 
lenone  mediatore,  sed  continuo  evanescit  cum  cognoscerem  eum  habuisse  aliam 
accusationem  maligni  venefici.  Quamvis  bene  notum  sit  nulla  incantamenta  nec 
veneficia  esse  in  mundo,  quae  possint  voluntatem  humanam  mutare  et  compellere 
etsi  nonnulli  simplices  mentis  sint  qui  sic  cogitent,  sed  nulla  herba  nec 
incantamentum  est  ad  hominem  compellendum  ut  faciat.  Quod  quaedam  mulierculae 
et  nonnulli  scelerati  soliti  sunt  quasdam  mixturas  et  venena  facere,  quibus  homines 
efficiunt  amentes  et  hoc  modo  conantur  ostendere  se  virtutes  habere  ad  voluntatem 
mutandam,  quod  nullo  modo  fieri  potest. 

-Hoc  ita  est  -inquit  bonus  senex-,  et  vere,  domine,  nulla  culpa  fuit  mihi  in  accusatione 
venefici;  in  altera  accusatione  tamquam  lenonis  tamen  negare  non  potui.  Sed  numquam 
putavi  me  male  fecisse;  quia  meum  desiderium  erat  ut  omnes  homines  gauderent  in  pace 
et  quiete,  sine  rixa  nec  doloribus;  sed  hoc  bonum  desiderium  meum  nullo  modo  profecit 
mihi  ad  iter  vitandum  quonam  exspecto  non  iterum  ire,  propter  copiam  annorum  atque 
incontinentiam  mictionis  qua  laboro,  quae  nullam  quietem  dat  mihi. 

Et  denuo  ad  planctum,  ut  antea,  reversus  est;  et  Sanctius  magnam 
commiserationem  erga  eum  habuit  et  ex  sinu  suo  argenteum  ex  quattuor  eduxit  quem 
ei  pro  eleemosyna  dedit. 

Ulterius  profectus  est  dominus  Quixotus  et  ab  alio  de  suo  delicto  quaesivit,  qui 
spontanee  et  iucundiore  modo  respondit  quam  praecedens  ei. 

-Ego  vado  hic  quia  duas  propinquas  meas  nimis  illusi  cum  duabos  sororibus, 
quae  non  erant  sorores  meae;  denique  tam  multum  eas  omnes  illusi  ex  quibus  rebus 
numerus  propinquorum  multiplicatus  est  et  implicatus  est  ut  nullus  diabolus  haec 
declarare  posset.  Omnia  contra  me  probaverunt,  non  fuit  mihi  ulla  protectio  nec 
iuvamen,  defuit  mihi  pecunia  et  fere  guttur  meum  perdidi  et  secundum  sententiam 
damnaverunt  me  per  sex  annos  ad  triremes  et  consensi:  haec  est  poena  culpae  meae; 
tamen  iuvenis  sum:  si  vita  ulterius  prosequitur  omnia  nanciscar.  Si  tu,  domine  eques, 
ad  hos  miserrimos  adiuvandos  habes  aliquid,  Deus  in  coelo  retribuet  tibi  et  nos  hac 
in  terra  cum  nostris  orationibus  rogabimus  pro  tua  valetudine  et  vita  ut  longa  sit  et 
bona  tamquam  tua  praesentia  meretur. 

Hic  induebat  vestem  scholasticam  et  quidam  custodum  dixit  eum  valde  garrulum 
esse  et  quidem  valde  elegantem  loquendo  latino  sermone. 

Post  hos  omnes  vir  praeditus  iucundo  vultu  circiter  triginta  annos  natus  veniebat, 
tamen  cum  inspiceret  oculum  in  alterum  oculum  paululum  introducebat.  Tamen 
ligatus  erat  diversimode  ab  alteris,  quia  erat  ei  catena  ad  pedem  et  tam  magna  ut 
posset  ope  illius  religare  totum  corpus  et  duos  anulos  ferreos  ad  guttur  suum  habebat 
et  alterum  ad  medium  corpus  et  alterum,  qui  vulgo  dicitur  ad  amicum  servandum 
sive  pes  amici ,  ex  quo  duo  ferra  descendebant  usque  ad  dimidiam  partem  corporis 
et  ibi  erant  duo  manicae  ad  manus  apprehendendas  et  quidem  clausae  cum  magno 
pessulo  ita  ut  nec  cum  manibus  posset  os  suum  tangere,  nec  inclinare  caput  ad  manus 
suas.  Dominus  Quixotus  quaesivit  quare  ille  vir  tantis  catenis  esset  astrictus  et  plus 
quam  alii.  Custos  autem  dixit  ei,  quia  solus  ille  plura  delicta  habebat  quam  alii  cuncti 
et  quia  etiam  audacissimus  erat  in  extremis  et  malefactor  et,  quamvis  ligatus  illo 
modo  esset,  non  erant  securi  cum  eo  et  credebant  eum  fugere  posse. 

-Quae  delicta  potuit  ille  facere  -inquit  dominus  Quixotus-,  si  non  meruerunt 
plus  quam  ad  triremes  eum  mittere? 

-Per  decem  annos  -obiecit  custos-,  quod  idem  est  ac  mors  civilis.  Sufficit  dicere 
eum  esse  Ginesium  de  Pasamonte,  alias  Ginesilius  de  Parapilla. 

-Domine  delegate  -dixit  tunc  remex  damnatus-,  procedas  lentiter  et  ne  venias 
ad  nomina  et  cognomina  imponenda.  Nomen  meum  est  Ginesius  et  nullo  modo 
Ginesilius  et  Pasamonte  est  quidem  genus  sive  cognomen  meum  secundum  quod  tu 
dixisti;  et  unusquisque  curam  habeat  de  suis  rebus  et  gyrum  completum  in  his  det  et 
satis  erit  ei. 

-Et  utinam  velis  loqui  placidiore  modo  -obiecit  delegatus-,  domine  latro,  et 
quidem  ultra  mensuram,  nisi  velis  me  facere  te  omnino  tacere  quamvis  nolles. 

-Bonum  est  -respondit  damnatus-  hominem  secundum  decretum  Dei  procedere; 
sed  forte  aliquando  cognoscat  utrum  nominer  Ginesilius  de  Parapilla  necne. 

-Sed  nonne  dicunt  te  mendacem  esse?  -dixit  custos. 

-Profecto  dicunt  -respondit  Ginesius-,  sed  faciam  eos  non  ultra  dicturos  esse  de 
me,  sive  quae  intima  mea  sunt  perficiam  et  quidem  inter  dentes.  Domine  eques,  si 
aliquid  habes  ad  nobis  dandum,  da  nobis,  et  vade  in  pace;  quia  permolestus  es  nobis 
cum  disquisitionibus  de  vitis  alienis.  Et  si  vitam  meam  cognoscere  vis,  oportet  ut  scias 
me  esse  Ginesium  de  Pasamonte  et  hanc  vitam  scripsi  cum  his  propriis  digitibus  meis. 

-Hoc  verum  est  -ait  delegatus-;  quia  ipse  historiam  suam  scripsit  et  nihil  est 

amplius  dicendi  et  immo  librum  reliquit  in  carcere  sub  pignoratione  pro  ducentis 
argenteis. 

-Sed  conabor  redimere  eum  -dixit  Ginesius-  quamvis  per  ducentos  denarios  esset. 

-Tam  bonus  est  liber?  -dixit  dominus  Quixotus. 

-Tam  bonus  -respondit  Ginesius-  ut  male  eveniat  illi  Lazarillo  de  Tormes  et 
omnibus  huius  generis  scriptis  sive  qui  scribendi  sunt.  Quod  tibi  dicere  possum  est 
eum  veritates  tractare  et  veritates  hae  tam  venustae  ac  lepidae  sunt  ut  mendacia  cum 
illis  certare  non  possint. 

-Et  quomodo  intitulatur  liber  hic?  -quaesivit  dominus  Quixotus. 

-Vita  Ginesii  de  Pasamonte -  ipse  respondit. 

-Estne  liber  perfectus?  -quaesivit  dominus  Quixotus. 

-Quomodo  potest  liber  perfectus  esse  -respondit  ille-  si  adhuc  vita  mea  non  finita 
sit?  Quod  scripsi  est  ex  nativitate  mea  usque  ad  hanc  novissimam  damnationem  meam 
ad  triremes. 

-Tunc  etiam  alia  vice  fuisti  damnatus?  -dixit  dominus  Quixotus. 

-Ad  ministerium  Dei  regisque  per  quattuor  annos  fui  et  iam  novi  quod  panis  biscoctus 
sapit  et  flagellum  -respondit  Ginesius-;  sed  non  tantum  doleo  damnandi,  atque  erit  mihi 
occasio  propitia  finiendi  librum,  quia  multa  dicenda  sunt  et  in  galeris  Hispaniae  maiorem 
quietem  inveniam  quam  quae  oportet,  quamvis  non  tam  magna  quies  mihi  necessaria 
sit  ad  scribendum  quod  volo,  praesertim  quia  iam  omnia  tradidi  memoriae. 

-Mihi  videris  sollers  in  extremis  -dixit  dominus  Quixotus. 

-Et  miserrimus  -respondit  Ginesius-;  quia  adversa  comitantur  illos  qui  praediti 
sunt  claro  intellectu. 

-Sceleratos  persequuntur  -dixit  delegatus. 

-Iam  dixi,  domine  delegate  -respondit  Pasamonte-  ut  procedas  lentiter;  quia 
illi  domini  non  dederunt  tibi  auctoritatem  ad  eam  abutendam,  nisi  ad  adducendos 
nos  secundum  mandatum  regis.  Aliter,  et  per  vitam  ...,  sed  sufficit!  quia  aliquando 
maculae  cuiusdam  rei  apparent  in  lotione  vestium  et  inveniatur  quod  factum  est  in 
caupona;  et  omnes  taceant  et  bene  vivant  et  melius  loquantur  et  procedamus;  quia 
iam  sufficit  haec  magna  refocillatio. 

Delegatus  baculum  levavit  ad  monitum  respondendum  illi  Pasamonte  propter 
minas  eius;  tamen  dominus  Quixotus  intercessit  in  medio  et  ab  eo  quaesivit  ne  vexaret 
damnatum,  quia  non  erat  tanti  momenti  et  qui  ligatus  erat  saltem  linguam  liberam 
haberet.  Et  tunc  revertens  se  ad  omnes  qui  in  illa  catena  erant  dixit: 

-Ex  his  quae  mihi  dixistis,  fratres  carissimi,  intellexi  vos  damnari  propter  culpas 
vestras  et  poenas  quas  passuri  eritis  non  afficiunt  vobis  magnum  gaudium,  qua  de 
causa  vos  non  libenter  vaditis,  sed  utique  contra  vestram  voluntatem;  et  paucitas 
animi  quam  ille  in  cruciatu  habuit  et  penuria  pecuniae  alterius  et  minima  protectio 
cuiusdam  et  denique  iudicium  adversum  iudicis  fuit  causa  vestrae  perditionis  et 
quidem  non  habuistis  iustitiam  prosperam  vobis.  His  omnibus  rebus  consideratis, 
memoria  mea  dicit  et  suadet  et  immo  adstringit  me  ut  vobis  ostendam  decretum  coeli 
mittendo  me  ad  hunc  mundum,  quia  ecce  secundum  ordinationem  equitatus,  quo 
munere  fungor  et  iusiurandum  quod  feci  favendi  miserrimis  et  oppressis  a 
praepotentibus.  Sed  etiam  oportet  dicere  ut  pars  prudentiae  sit  omnia  bene  facere  et 

non  adversa,  quare  hos  dominos  custodes  et  delegatum  rogabo  ut  liberent  vos  et 
permittant  vos  in  pace  ire;  quia  non  deerunt  qui  velint  regi  servire  in  melioribus 
occasionibus,  quia  mihi  durum  videtur  servos  facere,  quos  natura  liberos  creavit.  Et 
etiam,  domini  custodes  -adiunxit  dominus  Quixotus-,  hi  miseri  homines  nihil 
fecerunt  contra  vos.  Unusquisque  solvat  peccatum  suum;  aliter  Deus  est  in  coelis, 
qui  non  desinit  malum  punire  et  bono  retribuere  et  non  bonum  est  homines  honoratos 
carnifices  esse  aliorum  hominum  praesertim,  quia  quid  hoc  illis?  Qua  de  causa  et 
quidem  mea  magna  mansuetudine  et  quiete  quaero  a  vobis  ita  ut  gratiam  vobis  agam 
si  haec  facitis;  sed  si  id  nullo  modo  facitis  haec  lancea  et  hic  gladius  una  cum  virtute 
bracchii  mei  facient  ut  invite  et  coacte  ea  adimpleatis. 

-Quam  magna  stultitia!  -respondit  delegatus-.  Bonum  est  hoc  quod  dixisti  ad 
ridendum!  Tu  vis  nos  remiges  regis  liberare  tamquam  si  auctoritas  esset  nobis  ad 
hoc  faciendum,  sive  si  tu  hanc  haberes  ad  imperandum  nobis.  Vade  in  pace  et  procede 
ulterius  in  tua  via  et  cura  ut  recte  ponas  illum  urceolum  mingendi,  quem  super  caput 
habes  et  non  augeas  nobis  difficultates  nec  quaeras  felem  cum  tribus  pedibus. 

-Tu  eris  feles  et  mus  et  sceleratus!  -respondit  dominus  Quixotus. 

Et,  his  dictis  et  factis,  in  custodem  impetum  fecit  et  eum  tam  celeriter  percussit 
ut  ille  non  potuit  sese  defendere  et  cecidit  per  terram  vulneratus  lancea  et  bene  fuit 
hoc,  quia  hic  erat  qui  sclopetum  ferebat.  Hoc  subitaneo  et  inexspectato  impetu  facto, 
omnes  custodes  valde  stupefacti  sunt,  tamen  equites  custodes  apprehenderunt  gladios 
et  pedisequi  hastas  suas  et  in  dominum  Quixotum  impetum  fecerunt,  hic  autem 
praeditus  magna  tranquillitate  eos  exspectabat,  sed  male  ei  eveniret  si  damnati  non 
accepissent  hanc  occasionem  exortam  ac  praelatam  nanciscendi  libertatem.  Et  sic 
catenam  ferream,  qua  ligati  erant,  conati  sunt  rumpere.  Et  tunc  custodes  modo  in 
damnatos,  qui  cupiebant  se  liberare,  modo  in  dominum  Quixotum,  qui  illos 
percutiebat,  impetum  facientes  nihil  utilitatis  pro  se  fecerunt. 

Sanctius  etiam  sua  ex  parte  iuvavit  ad  liberandum  Ginesium  de  Pasamonte,  qui 
primus  liberatus  fuit  et  exoneratus  saltavit  per  campum  atque  impetum  fecit  in 
delegatum  illum  contusum  per  terram  et  gladium  eius  et  sclopetum  ab  eo  abstulit, 
quo  aliquando  intentans  explodere  in  hunc  aliquando  in  alterum,  sed  nullo  modo 
explodens  illo  sclopeto,  et  denique  omnes  per  campum  fugerunt  et  nullus  custos  erat 
in  toto  campo,  quia  fugerunt  omnes  propter  sclopetum  illius  Pasamonte  et  etiam  causa 
lapidum  quos  damnati  in  eos  eiiciebant. 

His  rebus  gestis  peractis,  valde  contristatus  est  Sanctius,  quia  putavit  fugientes 
nuntium  daturos  esse  Sodalitati  Sanctae  Fraternitatis,  quae  campana  sonanti 
delinquentes  quaereret  et  hoc  modo  domino  suo  dixit  et  immo  eum  rogavit  ut  fugam 
peterent  et  in  densam  ac  proximam  silvam  se  absconderent. 

-Hoc  bene  est  -inquit  dominus  Quixotus-;  sed  ego  bene  scio  quod  nunc  oportet 
et  quid  faciendum  sit. 

Et,  omnibus  damnatis  vocatis,  qui  vere  turbulenti  erant  et  delegatum  ex  omnibus 
suis  rebus  exspoliaverunt  usque  ad  relinquendum  eum  nudum,  hi  circumierunt 
dominum  Quixotum  ad  eum  audiendum,  quid  ab  eis  quaereret  qui  eis  dixit: 

-Pertinet  ad  homines  nobiles  natu  gratias  agere  propter  beneficia  accepta  et 
magnum  peccatum,  quod  Deus  abominatur,  praecise  est  ingratam  voluntatem.  Et  hoc 

vobis  dico,  domini,  quia  vidistis,  teste  experientia,  quae  a  me  accepistis;  et  propter 
retributionem  huius  rei  vellem  et  quidem  est  voluntas  mea  ut  vos  cum  hac  catena 
quam  a  vestris  collis  abstuli  iter  faciatis  ad  oppidum  Toboso  ibique  ante  conspectum 
dominae  Dulcineae  a  Toboso  perveniatis  eique  dicatis  equitem  eius,  nempe  Equitem 
Tristis  Figurae,  mittere  vos  ad  commendandum  ei.  Atque  ei  narrabitis  accurate 
quaecumque  feci  vobis  in  his  claris  rebus  gestis  ad  consequendam  libertatem 
exoptatam;  et,  his  rebus  perfectis,  tunc  liberi  eritis  ad  faciendum  quidquid  velitis. 

Ginesius  de  Pasamonte  respondit  pro  omnibus  et  sic  dixit: 

-Quod  a  nobis  quaeris,  domine  et  liberator  noster,  non  fieri  potest  ut  adimpleamus 
et  quidem  ullo  modo,  quia  non  possumus  omnes  una  iter  facere,  nisi  soli  et  seiuncti 
ab  aliis  et  unusquisque  sua  via  et  abscondendo  se  in  interioribus  terrae  ne  Sancta 
Fraternitas  inveniat  nos,  quia  haec  continuo  proficiscetur  ad  quaerendos  et 
apprehendendos  nos.  Quod  facere  potes,  et  iustum  est,  erit  permutare  hoc  ministerium 
et  tributum  dominae  Dulcineae  a  Toboso  pro  aliquot  Avemaria  et  Credo  quae  dicemus 
secundum  voluntatem  tuam,  et  hoc  adimplebitur  die  noctuque,  fugiendo  sive 
quiescendo,  domi  militiaeque;  sed  credere  nos  reversuros  esse  ad  ollas  Aegypti,  nempe 
accipere  catenam  nostram  et  iter  facere  ad  oppidum  Toboso  hoc  est  credere  nunc 
esse  noctem  atram,  quamvis  nondum  sit  hora  decima  matutina  et  a  nobis  haec 
quaerere  idem  est  tamquam  pira  ex  ulmis  quaerere. 

-Attamen,  iuro  pro  tale!  -inquit  dominus  Quixotus,  qui  iam  stomachabatur- 
domine  fili  moechae,  domine  Ginesili  a  Parapillo,  sive  sicut  vocaberis,  te  iter  facere 
solum  et  quidem  cum  cauda  inter  crura  et  oneratum  cum  omni  catena. 

Pasamonte  autem  non  erat  nimis  tolerans  et  praesertim,  quia  credidit  dominum 
Quixotum  amentem  esse  et  vere  amentia  erat  eis  dare  illam  libertatem  atque  ut  primum 
vidit  se  tractari  hoc  modo  a  domino  Quixoto,  oculis  signum  fecit  sodalibus  suis  et 
recedentes  seorsum  dominum  Quixotum  lapidaverunt  ut  pluvia  lapidibus,  qui  male 
potuit  se  cooperire  scuto  suo;  Rocinans  autem  nihil  faciebat  de  stimulo  equitis  calcaribus 
tamquam  si  equus  aeneus  esset.  Sanctius  vero  occultavit  se  ipsum  post  asinum  suum, 
ope  cuius  se  protegebat  a  nube  et  grandine,  quae  super  eos  pluebat.  Dominus  Quixotus 
non  potuit  se  protegere  tam  bene  et  percusserunt  eum  aliquot  saxa  in  corpus  et  tam 
fortiter  ut  eum  per  terram  eiicerent;  et  ubi  primum  ad  terram  pervenerit  scholasticus 
ille  a  capite  abstulit  illud  instrumentum  tonsoris  et  vi  cuius  percussit  eum  ter  vel  quater 
super  umeros  eius  et  toties  super  terram  et  fregit  illud.  Aliqui  a  domino  Quixoto  partem 
vestis  abstulerunt,  quae  super  arma  ferebat  et  immo  calceas  voluerunt  ab  eo  auferre 
nisi  armatura  crurum  hoc  impediret.  A  Sanctio  vestem  superiorem  abstulerunt  et  fere 
nudus  mansit.  Et  unusquisque  eorum,  reliquis  exspoliis  illius  proelii  inter  se  distributis, 
iter  suum  petivit,  quia  plus  cupiebant  illi  a  Sancta  Fraternitate  fugere,  quam  catenam 
illam  ferre  ante  conspectum  dominae  Dulcineae  a  Toboso. 

Iumentum  et  Rocinans,  Sanctius  et  dominus  Quixotus  soli  remanserunt;  iumentum 
prono  capite  et  meditabundum  aliquando  excutiebat  aures  suas,  nesciens  utrum  haec 
procella  saxorum  vere  finiret  necne,  quae  aures  suas  persequebantur.  Rocinans  autem 
concussus  iuxta  dominum  suum,  qui  etiam  ad  terram  pervenit  ope  alterius  lapidis; 
Sanctius  fere  nudus  et  timoratus  de  Sancta  Fraternitate;  dominus  Quixotus 
tristissimus,  quia  se  vidit  vexatum  ab  eis,  quibus  tam  magnum  beneficium  fecerat. 

Capitulum  23.  De  his  quae  illustri  domino  Quixoto  in  Montibus 
Fuscis  {Sierra  Morena)  evenerunt,  quae  fuerunt  quaedam  ex  rebus 
gestis  singularibus,  quae  in  hac  vera  historia  narrantur. 

Cum  dominus  Quixotus  tam  vexatum  se  vidit,  armigero  suo  dixit: 

-Semper,  Sancti,  audivi  dicere  beneficium  rusticis  facere  idem  est  atque  aquam 
in  mare  effundere.  Si  vere  credidissem  quod  mihi  dixisti,  hanc  molestiam  vitarem; 
tamen,  his  rebus  peractis,  oportet  tantum  patientiam  habere  atque  experientiam 
carpere  ex  hoc  et  in  futurum. 

-Sic  animadvertes  hanc  experientiam  -respondit  Sanctius-  tamquam  egomet  gens 
turcica  sim;  nam  dicis  te  putare  hanc  adversitatem  a  te  avertere  si  vere  credideris 
mihi,  tunc  oportet  ut  habeas  tuam  fiduciam  in  me  ad  maiorem  adversitatem  vitandam; 
et  certiorem  te  faciam  in  rebus  de  Sancta  Fraternitate  eos  non  esse  equites  et  pro 
nihilo  facient  de  omnibus  rebus  pertinentibus  ad  equites  itinerantes  nec  immo  duos 
teruntios;  et  scito  me  iam  audire  sagittas  eorum  in  auribus  meis. 

-Vere,  Sancti,  ignavus  ex  natura  es  -inquit  dominus  Quixotus-;  sed  nolo  te  dicere 
me  obstinatum  esse  et  numquam  tuum  consilium  sequi,  quare  nunc  tuum  monitum 
accipiam  et  avertam  calamitatem  quam  tam  multum  times;  sed  haec  omnia  erunt 
sub  quadam  condicione:  nempe  ut  numquam  dicas,  in  vita  sive  in  morte,  me  avertisse 
hoc  periculum  sive  discessum  esse  propter  metum,  sed  tantum  ad  tua  consilia 
adimplenda.  Aliter  si  alia  dixeris  in  hoc  mentieris  et  ex  hoc  iam  tibi  ad  illud  tempus 
et  illinc  hucusque  dico  te  mentiri  et  quidem  toties  quoties  haec  cogitabis  sive  dices 
profecto  mentieris.  Et  noli  me  refutare,  quia  tantum  si  puto  me  a  quodam  periculo 
recedere,  potissimum  ex  hoc,  videtur  mihi  hoc  redolere  quamdam  umbram  metus  et 
forte  debeam  hic  et  nunc  manere  ad  omnem  Sanctam  Fraternitatem  exspectandam, 
de  qua  dicis  et  quam  times,  necnon  et  fratres  ex  Duodecim  Tribubus  Israel  et  Septem 
Machabaeos,  Mecastor  atque  Edepol  et  quoque  omnes  fratres  et  fraternitates,  quae 
in  mundo  sint. 

-Animadverte,  domne  -respondit  Sanctius-  recedere  non  esse  fugere,  nec 
exspectare  est  prudentia,  cum  periculum  taliter  omnem  spem  superet,  quia  sapientis 
est  se  servare  ad  crastinum  diem  et  non  omnia  inconscienter  ad  periculum  uno  die 
se  debeat  dare.  Et  scito  me,  quamvis  insipiens  et  rusticus  sim,  aliquid  intelligere  de 
his  quae  dicunt  de  gubernatione  rerum;  et  ne  poeniteat  te  consilii  mei,  sed  ascende 
in  Rocinantem,  si  hoc  facere  vales,  e  contrario  ego  te  iuvabo  ut  sequaris  me,  quia 
caput  meum  dicit  mihi:  nunc  oportet  pedibus  et  non  manibus  uti. 

Dominus  Quixotus,  nullo  verbo  addito,  ascendit  in  equum  et  Sanctius  in  asinum 
suum,  ambo  iter  fecerunt  et  hoc  modo  intraverunt  in  illam  partem  Montium 
Fuscorum,  qui  ibi  propinqui  erant;  et  Sanctius  conatus  est  eos  omnes  transire  usque 
ad  oppidum  Viso  sive  Almodovariam  Campestrem  (Almoddvar  dei  Campo)  ita  ut 
se  absconderet  per  quosdam  dies  inter  illas  rupes  ad  vitandam  Fraternitatem  si  casu 
vere  eos  quaereret.  Ad  haec  facienda  iuvavit  cellarium  integrum  evasisse  ex  pugna 
cum  damnatis,  quod  Sanctius  putavit  pro  magno  miraculo,  propter  omnia  quae 
damnati  abstulerunt  et  quaesiverunt. 

Cum  dominus  Quixotus  introisset  in  montes  illos  laetus  erat  animo,  quia  putavit 
illos  locos  idoneos  esse  ad  res  gestas  quas  quaerebat.  Ad  suam  memoriam  pervenerunt 
mirae  res  gestae,  quae  in  talibus  solitudinibus  evenerunt  equitibus  itinerantibus. 
Meditabundus  erat  de  his  rebus  et  nullius  meminerat.  Nec  Sanctius  de  aliis  rebus 
curabat  -cum  vidit  se  iter  facere  per  illas  regiones  securas-  nisi  stomachum  reficere 
cibis,  quos  habuit  ex  depraedatione  clericorum  atque  eis  remanserunt;  et  hoc  modo 
dominum  suum  sequebatur  sedens  super  iumentum  suum  modo  muliebri,  sed  ex 
clitellis  eduxit  cibum  et  ventrem  implevit;  et  nullas  res  gestas  quaesivit  nec  pro 
minima  pecunia  cum  hoc  modo  procederet. 

Tunc  porrexit  oculos  et  vidit  dominum  suum  stantem,  qui  cum  extrema  lancea 
aliquid  cupiebat  levare  et  en  moles  sive  res  quaedam,  quae  in  terra  iacebat,  quare 
festinavit  ad  eum  iuvandum  si  oportebat;  sed  cum  advenit  eo  tempore  cum  lancea 
ille  levavit  pulvinar  et  sarcinam  cum  eo  ligatam  et  haec  omnia  fere  putrida  erant 
sive  omnino  putrida  et  dirupta;  tamen  onus  magnum  erat  eis,  quare  Sanctius  descendit 
de  asino  ad  ea  apprehendenda  et  dominus  eius  iussit  ei  ut  videret  quae  in  sarcina 
erant. 

Festinavit  Sanctius  ad  haec  perficienda  et  quamvis  sarcina  clausa  esset  cum  catena 
et  pessulo  per  foramina  eius  vidit  quae  intus  erant  et  ecce  quattuor  subuculae 
subtilissimae  atque  alia  ex  linteo  non  minus  curiosa  quam  limpida  et  in  quodam 
sudario  invenit  magnam  copiam  aureorum;  et  ille,  his  rebus  conspectis,  dixit: 

-Benedictum  sit  totum  coelum  quod  nobis  has  res  gestas  decrevit  ita  ut  sint 
cuiusdam  utilitatis  nobis! 

Amplius  inspexit  et  codicillum  optime  confectum  invenit.  Dominus  Quixotus  ab 
eo  hunc  quaesivit  eique  iussit  ut  pecuniam  servaret  sibi.  Sanctius  manus  eius  osculatus 
est  propter  hoc  magnum  beneficium  atque  ex  sarcina  omnia  lintea  abstulit  et  in  suis 
clitellis  posuit.  Dominus  Quixotus,  his  inspectis,  dixit: 

-Mihi  videtur,  Sancti,  quia  alia  res  non  fieri  potest,  ut  quidam  viator,  qui  per 
hos  montes  transivit,  viam  suam  fortasse  perdidit,  quia  grassatores  in  eum  irruerunt, 
eum  interfecerunt  atque  in  hac  abscondita  regione  sepelierunt. 

-Hoc  non  fieri  potest  -respondit  Sanctius-,  quia  si  vere  latrones  erant  hanc 
pecuniam  hic  non  reliquissent. 

-Hoc  verum  est  -inquit  dominus  Quixotus-,  atque  ita  neque  video  nec  intelligo 
quid  hoc  sit;  sed  exspecta  paulisper:  videamus  si  fortasse  in  hoc  codicillo  est  scriptum, 
quo  invenire  possimus  et  cognoscere  quod  scire  volumus. 

Aperuit  atque  invenit  sonetum  scriptum  et  quidem  pulchris  litteris  et  cum  legeret 
alta  voce  ita  ut  Sanctius  eum  audiret  sic  dicebat: 


SONETUM 

Nescio  utrum  desit  Amori  cognitio 
an  supersit  ei  haec  magna  crudelitas, 
quae  est  occasio  mihi  tamquam  calamitas 
et  ad  tormentum  pervenit  punitio. 

Si  deus  est  Amor  haec  est  mea  petitio 
quam  vero  ignorat  et  est  mea  festivitas 
et  saevas  habet  res  divi  insolitas? 

Quas  ordinavit  haec  mea  condicio? 

Si  dico  te,  Phyllis,  hoc  est  incertum, 
et  magnum  malum  esset  in  meo  bono, 
adversum  quid  ex  hoc  coelo  ad  me  veniet? 

Sed  cito  moriar  et  hoc  tamquam  certum 
feram,  accipiam  meo  capite  prono 
et  opportuna  medela  adveniet. 

-Per  hoc  carmen  -dixit  Sanctius-  nihil  ostenditur  nisi  ex  ungue  leonem  videamus 
sive  ex  filo  glomum. 

-Quod  filum  est  hic?  -dixit  dominus  Quixotus. 

-Mihi  videtur  -dixit  Sanctius-  te,  domine,  dixisse  filum.  - 

-Tantum  dixi  Phyllis  -respondit  dominus  Quixotus-,  et  hoc  erat  procul  dubio 
nomen  illius  dominae  de  qua  auctor  lamentatur  in  hoc  soneto;  et,  mea  sententia, 
valde  excellens  poeta  est  sive  parum  huius  artis  egomet  cognosco. 

-Ergo,  etiam  -dixit  Sanctius-  tu  cognoscis  artem  poeticam? 

-Et  plus  quam  fingere  animo  poteris  -respondit  dominus  Quixotus-,  atque  iam 
videbis  cum  mittam  litteras  ad  dominam  Dulcineam  a  Toboso  scriptas  in  versibus  e 
summo  usque  deorsum.  Quia  oportet  te  scire,  Sancti,  omnes,  sive  plures  equites 
itinerantes  ex  aetate  praeterita  magnos  vates  fuisse  et  etiam  magnos  pulsatores 
musicos;  quia  haec  duae  artes  sive  dexteritates  annexae  sunt  equitibus  itinerantibus 
captis  amore.  Tamen  carmina  illorum  praeteritorum  equitum  plus  habebant  ingenii 
quam  venustatis. 

-Lege,  quaeso,  ulterius  -dixit  Sanctius-;  forsitan  invenias  quod  nobis  magis 
conveniat. 

Dominus  Quixotus  paginam  volvit  et  dixit: 

-Haec  est  prosa  et  mihi  videtur  epistula  esse. 

-Estne  epistula  missiva,  domne?  -quaesivit  Sanctius. 

-Imprimis  videtur  ut  sit  de  re  amatoria  -respondit  dominus  Quixotus. 

-Legas  ergo,  quaeso,  alta  voce,  domine,  -inquit  Sanctius-;  quia  res  amatoria 
perplacet  mihi. 

Et  eam  legit  alta  voce,  tamquam  Sanctius  ab  eo  quaesivit  et  haec  dicebat: 

Promissio  mendax  atque  adversa  fortuna  mea  duxerunt  me  ad  partem  ex  qua  ad 
tuas  aures  pervenient  nuntii  meae  mortis  et  non  sententiae  meae  lamentationis . 
Sprevisti  me,  o  ingrata ,  pro  divitiore,  sed  non  pro  meliore.  Tamen  si  virtutes  essent 
divitiae  et  sic  hae  aestimarentur  nullam  zelotypiam  haberem  de  alienis  nec  de 
propriis  lamentarer.  Quod  tua  pulchritudo  aedificavit,  opera  tua  deruerunt ;  propter 
illam  credidi  te  angelum  esse  et  per  haec  cognosco  te  esse  mulierem.  Vade  in  pace, 
quia  fuisti  causa  belli  mei  atque  utinam  coelum  faciat  ut  fallaciae  tui  mariti 

absconditae  maneant,  ne  poeniteas  horum,  quae  fecisti,  nec  ulciscer  pro  his  quae 
non  desidero. 

Dominus  Quixotus,  hac  epistula  lecta,  dixit: 

-Minus  ex  hac  epistula  quam  ex  versibus  cognoscimus  auctorem,  qui  ea  scripsit, 
nisi  ut  amans  despectus  esset. 

Et  fere  cuncta  folia  illius  libri  volvit,  alios  versus  litterasque  invenit,  nonnullos 
potuit  legere,  alios  autem  nullo  modo;  sed  in  omnibus  erant  querelae,  lamentationes, 
diffidentiae,  voluptates  atque  acerbitates,  blanditiae  et  despectiones,  alterae  laudatae, 
alterae  vero  deploratae. 

Dum  dominus  Quixotus  inspiciebat  librum,  Sanctius  videbat  sarcinam  et  nullum 
angulum  reliquit  nec  pulvinar,  ubi  non  quaereret  et  conspiceret  immo  iuncturas  destruxit 
et  fimbrias  lanae  aperuit  ita  ut  nihil  esset  sine  investigatione:  quia  aviditas  illius  auxit 
post  inventionem  aureorum,  qui  plures  erant  quam  centum.  Et  quamvis  nihil  amplius 
invenit  bene  ei  videbatur  ludus  straguli  in  altum,  vomitus  balsami,  benedictiones 
fustium,  ictus  pugnorum  mulionis,  amissio  clitellarum,  raptus  vestis  superioris  atque 
omnis  fames,  sitis  lassitudoque  quae  passus  est  in  ministerio  sui  boni  domini  et  immo 
credidit  se  bene  lucrari  beneficium  acceptum  ope  illius  inventionis. 

Nunc  Eques  Tristis  Figurae  cupiebat  magnopere  cognoscere  quis  esset  possessor 
illius  sarcinae  et,  propter  sonetum  atque  epistulam  et  propter  pecuniam  auream  et 
bonas  subuculas,  putavit  eum  esse  amantem  illustrem  qui,  per  despectiones  et  modum 
se  gerendi  dominae  suae,  pervenit  ad  quemdam  finem  desperatum.  Sed  dominus 
Quixotus  in  illa  regione  inhospita  atque  aspera  a  nemine  potuit  nuntios  quaerere  et 
sic  non  curavit  amplius  nec  ulterius  profectus  est  et  tantummodo  iter  fecit  secundum 
nutum  Rocinantis,  quod  erat  quo  ipse  ambulare  potuit,  quamvis  ille  semper 
exspectaret  suis  cogitationibus  inter  illa  virgulta  etiam  inauditas  res  gestas  invenire. 

Ille  autem,  his  argumentis  peractis,  porrexit  oculos  per  cacumina  monticuli,  quae 
ante  oculos  habebat  et  vidit  virum  qui  supra  rupes  et  virgulta  saltitabat  et  quidem 
insolita  celeritate.  Eum  vidit  fere  nudum  et  praeditum  barba  fusca  ac  densa  cum 
multis  et  inordinatis  capillis,  nudis  pedibus  et  cruribus  sine  vestibus;  coxae  eius 
cooperiebantur  femoralibus  fractis  ex  tela  contexta  fujvi  coloris,  sed  omnino  dirupta, 
et  carnes  corporis  per  foramina  videbantur.  Ille  autem  nudo  capite  procedebat;  et 
quamquam  celeriter  transivit,  ut  iam  dictum  est,  has  omnes  parvitates  Eques  Tristis 
Figurae  intuitus  est  atque  animadvertit.  Dominus  Quixotus  eum  assequi  voluit,  sed 
propter  lassitudinem  Rocinantis  ad  deambulandum  in  illis  asperis  regionibus  non 
potuit,  et  potissimum,  quia  gressus  eius  erat  brevis  ac  phlegmaticus.  Dominus 
Quixotus  putavit  illum  dominum  pulvinaris  ac  sarcinae  esse  et  statuit  eum  quaerere, 
quamvis  annum  per  illos  montes  pergeret  donec  eum  inveniret;  et  hoc  modo  iussit 
ut  Sanctius  de  asino  descenderet  atque  illam  partem  montis  perscrutaretur,  dum  ipse 
alteram  partem  perlustraret  et  sic  fortasse  hac  mutua  activitate  invenirent  virum  qui 
tam  celeriter  a  visu  evanuit. 

-Haec  non  potero  facere  -respondit  Sanctius-;  quia  vix  a  te  discedo,  timor  est 
mecum  atque  oppugnat  me  mille  perturbationibus  et  phantasmatibus.  Atque 
animadverte  hoc  ne  separem  me  nec  digitum  a  tua  praesentia  ex  hoc  et  in  futurum. 

-Optime  et  sic  ita  faciam  -inquit  Eques  Tristis  Figurae-,  et  hic  contentus  sum, 
quia  voluisti  meo  animo  uti,  qui  numquam  a  te  deficiet,  quamvis  animus  a  corpore 
deficiat.  Sed  nunc  sequere  me  paulatim  sive  sicut  possis  et  fac  oculos  tuos  lanternas 
esse;  monticulum  hoc  circumdabimus;  forsan  inveniamus  virum  quem  vidimus,  qui 
absque  dubio,  erit  possessor  inventionis  nostrae. 

Cui  Sanctius  respondit: 

-Melius  esset  eum  non  quaerere;  quia  si  eum  invenimus  et  possessor  pecuniae 
esset,  ut  patet,  debeo  ei  eam  restituere;  et  sic  melius  est,  hac  diligentia  omissa,  bona 
fide  pecuniam  habere,  donec  per  aliam  viam  sive  modum  non  tam  difficilem  ut  verus 
dominus  eius  appareat;  et  fortasse  iam  tunc  illam  pecuniam  impendissem  et  rex  mihi 
veniam  huiusmodi  det  atque  immunitatem  in  toto  hoc  negotio. 

-In  hoc  erras,  Sancti  -respondit  dominus  Quixotus-;  quia  iam  est  nobis  suspicio 
eum  illius  possessorem  esse  atque  hoc  modo  adstricti  sumus  ad  eum  quaerendum 
eique  pecuniam  restituendam;  et  si  eum  non  quaerimus  haec  vehemens  suspicio 
nostra,  nempe  eum  possessorem  esse,  coactabit  nos  ad  culpam  tamquam  si  ille  verus 
possessor  illius  esset.  Hoc  modo,  amice  Sancti,  ne  doleas  quaerendi  eum,  quia  animus 
meus  gaudebit  si  eum  invenio, 

Et  incitavit  Rocinantem  calcaribus  et  Sanctius  secutus  est  eum  suo  usitato 
iumento;  et,  monticulo  circumdato,  invenerunt  iuxta  rivum  mulam  mortuam  et  fere 
devoratam  a  canibus  cum  sella  et  habenis;  ex  his  omnibus  suspicio  confirmabatur 
virum  fugientem,  quem  viderant,  possessorem  mulae  et  pulvinaris  esse. 

Illi,  his  rebus  perspectis,  audiverunt  sonum  sibili  tamquam  cuiusdam  pastoris, 
qui  pecus  custodiebat,  et  continuo  ad  latus  sinistrum  magnam  copiam  caprarum 
viderunt  et  post  eas  et  supra  montem  apparuit  caprarius,  qui  eas  custodiebat  et  quidem 
vir  senex  nimis  erat.  Dominus  Quixotus  vocavit  eum  atque  ab  eo  quaesivit  ut 
descenderet  ubi  illi  erant.  Ille  respondit  magnis  vocibus,  quis  enim  eos  ad  illam 
regionem  duceret,  ubi  raro  sive  numquam  pedes  calcaverunt  terram,  nisi  pedes 
caprarum  vel  luporum  sive  aliarum  ferarum,  quae  ibi  pullulabant.  Sanctius  respondit 
ei  dicens  ut  descenderet  et  de  his  omnibus  rebus  rationem  redderent  ei.  Caprarius 
autem  descendit  deorsum  et  cum  pervenit  ad  dominum  Quixotum  dixit  ei: 

-Existimo  te  inspicere  hanc  mulam  locatam,  quae  mortua  est  in  hac  profunda 
valle.  Profecto  abhinc  sex  menses  illa  est  in  hoc  loco.  Dicite  mihi,  utrum  possessorem 
eius  inveneritis  necne? 

-Neminem  invenimus  -respondit  dominus  Quixotus-,  nisi  pulvinar  et  sarcinam, 
quae  invenimus  non  procul  ab  hoc  loco,  ubi  sumus. 

-Etiam  ego  inveni  ea  -respondit  caprarius-;  sed  numquam  volui  ea  colligere, 
timens  ne  quid  mali  mihi  accideret  neque  de  furto  accusarent  me;  nam  diabolus 
subtilis  est;  quia  res  sub  pedibus  hominis  levat  ad  offendendum  ut  cadat,  ipso  homine 
nesciente  et  nolente. 

-Hoc  est  quod  egomet  dico  -respondit  Sanctius-,  quia  etiam  inveni  ea  et  nolui 
ad  ea  pervenire  nec  ad  iactum  lapidis;  ibi  ea  reliqui  ut  maneant  sicut  erant;  quia 
nolo  canem  cum  tintinnabulo. 

-Dic  mihi,  vir  bone  -dixit  dominus  Quixotus-,  num  scis  quis  possessor  harum 
rerum  sit? 

-Quod  vere  scire  possum  -ait  custos  caprarum-  est,  abhinc  circa  sex  menses 
ad  refugium  pastorum,  quod  ab  hoc  loco  tres  leucas  distat,  pervenisse  iuvenem 
altum  bonae  figurae,  qui  ut  eques  sedebat  super  hanc  mulam,  quae  est  hic  mortua 
et  cum  eodem  pulvinare  et  sarcina,  de  quibus  dixistis  vos  ea  invenisse,  sed  non 
tetigisse.  A  nobis  ille  quaesivit  quaenam  pars  huius  montis  esset  asperior  ac  magis 
recondita;  ei  diximus  hanc  esse,  ubi  nos  nunc  sumus  et  haec  est  veritas,  quia  si 
intratis  dimidiam  leucam  intus  fortasse  non  poteritis  exire;  et  miror  quomodo 
potuistis  huc  venire,  quia  non  est  nec  via  nec  semita,  quae  huc  perducat.  Et  dico 
enim  eum,  responso  nostro  audito,  habenas  vertisse  et  tunc  petivit  locum  quem  ei 
indicavimus;  atque  omnes  nos  mansimus  contenti  cum  praesentia  eius  et  mirati  de 
quaestione  eius  et  etiam  de  celeritate,  qua  iter  faciebat  ad  hunc  montem;  atque  in 
posterum  eum  iam  non  denuo  vidimus,  usque  ad  diem  quo  ad  viam  exivit  et  petivit 
quemdam  pastorem  et,  nullo  verbo  prolato,  illum  percussit  pugnis  et  calcibus,  postea 
ad  asinam  penariam  venit  atque  ex  ea  panem  et  cibos  rapuit  et  continuo  celeriter 
in  silvam  penetravit.  Nonnulli  caprarii,  his  rebus  cognitis,  eum  quaesivimus  per 
binos  dies  per  densiorem  partem  huius  silvae  atque  in  finem  horum  dierum  eum 
vidimus  in  cavo  cuiusdam  crassi  et  robusti  suberis.  Ille  autem  ad  nos  venit  magna 
mansuetudine,  vestibus  diruptis  et  vultu  mutato  et  combusto  ardore  solis  et  tali 
modo  ut  paene  eum  recognovimus;  nisi  quia  vestes  diruptae  testes  erant  eum  ipsum 
esse  quem  quaerebamus.  Ille  urbaniter  salutavit  nos  et  paucis  ac  brevibus  verbis 
nobis  dixit  ne  miraremur,  nam  hoc  modo  deambularet,  quia  sic  erat  opportunum 
pro  suis  innumeris  peccatis  ad  expiandam  culpam  quam  ei  imposuerunt.  Ab  eo 
quaesivimus  ut  nobis  diceret  quis  ille  esset;  tamen  numquam  potuimus  id  ab  eo 
audire.  Etiam  ab  eo  quaesivimus  cum  egeret  victu  necessario  ad  edendum  ut  diceret 
nobis,  ubi  eum  possemus  invenire,  quia  libenter  ei  voluimus  dare;  et  si  hoc  non 
esset  secundum  beneplacitum  eius  saltem  id  posset  quaerere,  sed  non  rapere  a 
pastoribus.  Gratias  egit  nobis  propter  benevolentiam,  excusavit  se  propter  incursus 
suos  et  pollicitus  est  ex  amore  Dei  omnia  a  nobis  quaerere  et  nullam  molestiam 
cuidam  afferre  in  futurum.  Et  quoad  habitaculum  suum  dixit  nobis  se  nullum  aliud 
habere  nisi  quod  occasio  ei  offerebat,  nocte  adveniente;  et  postea  incepit  plangere 
atque  eum  comitati  sumus  planctu,  quia  non  facti  eramus  ex  lapidibus  et 
cogitavimus  quomodo  eum  vidimus  prima  vice  atque  ut  eum  tunc  videbamus.  Quia, 
ut  dixi,  erat  iuvenis  venustae  figurae  atque  iucundi  animi  et  ille,  suis  argumentis 
urbanis  et  bene  expositis,  ostendebat  se  nobilem  natu  esse  ac  virum  illustrem  sive 
aulicum;  et  nos  rustici  eramus,  sed  placido  animo  eum  audiebamus  et  sua  elegantia 
bene  videbatur  et  cognoscebatur  a  nostra  rusticitate.  Sed  ecce  cum  haec  dixerat 
stetit  in  suo  colloquio,  detinuit  se  et  tacuit;  inspexit  terram  suis  oculis  longam 
moram  de  quo  omnes  mirabamur  et  suspensi  eramus,  exspectantes  quid  esset  illa 
interruptio,  quia  lamentabamur  videndi  eum;  et  quod  faciebat  erat  tantum  aperire 
oculos  et  intueri  terram,  palpebris  immotis,  per  longum  tempus  et  aliquando  oculos 
claudebat,  labris  pressis,  et,  superciliis  curvis,  quibus  facile  cognovimus  eum 
quadam  dementia  laboravisse.  Et  ipse  probavit  hoc  verum  esse  quod  putabamus; 
quia  continuo  ex  terra,  ubi  accubuit,  surrexit  magna  furia  et  percussit  primum  quem 
iuxta  se  invenit  et  tanto  robore  atque  iracundia  ut  si  nos  eum  ab  illo  non 

seiunxerimus  profecto  eum  interficeret  ictibus  pugnorum  et  dentibus;  et  cum  haec 
faceret  dicebat  «Miserabilis  Ferdinande,  proditor!  Hic  mihi  solves  proditionem, 
quam  mihi  fecisti!  Hae  manus  cor  tuum  extrahent,  ubi  omnes  adversae  improbitates 
tuae  habitant,  praesertim  raptus  et  fallacia».  Et  ad  haec  verba  alia  argumenta 
addebat  atque  omnia  missa  ad  Ferdinando  maledicendum,  qui  vere  erat  traditor  et 
miserabilis.  Illum  ab  eo  seiunximus  et  quidem  magno  dolore  atque  ipse,  nullo  verbo 
adhibito,  a  nobis  secessit  et  cucurrit  ad  silvam  per  virgulta,  ita  ut  difficile  esset 
nobis  eum  persequi.  His  rebus  conspectis,  putavimus  dementiam  prendere  eum 
intermittenter  et  etiam  quidam,  nomine  Ferdinandus,  ei  quid  mali  fecerat  et  tam 
adversa  ut  terminus  illius  rei  ostenderet.  Atque  haec  omnia  saepe  probavit  et  quidem 
multoties  cum  ille  ad  viam  exiret  ad  cibum  quaerendum  a  pastoribus  sive  ab  eis 
robore  et  violenter  auferret;  quia  cum  laborat  dementia,  quamvis  pastores  ei  libenter 
offerant,  ille  hoc  non  admittit,  sed  rapit  ictibus  pugnorum;  tamen  cum  conscius 
sit  omnia  propter  amorem  Dei  ac  maxima  urbanitate  quaerit  a  nobis  et  gratias  agit 
et  immo  cum  lacrimis.  Vere  hesterno  die  ego  et  quattuor  pueri  pastores,  nempe 
duo  famuli  ex  eis  et  duo  etiam  sodales  mei,  statuimus  eum  quaerere  usque  ad  eum 
inveniendum  et  tunc,  velis  nolis,  eum  adducere  ad  villam  Almodovariam 
Campestrem  (Almoddvar),  quae  hinc  octo  leucas  distat  ibique  de  eo  curabimus  si 
vere  aegritudo  eius  curanda  sit,  aliter  cognoscemus  eum  cum  conscius  sit,  et  si 
sunt  ei  propinqui,  quibus  nuntium  de  eius  calamitate  dare  possumus.  Hoc  est, 
domini  mei,  quod  vobis  dicere  possum  ex  his  quae  a  me  quaerebatis;  et  possessor 
harum  rerum,  quas  inspexistis,  ipse  est  quem  vidistis  deambulantem  tam  magna 
celeritate  quam  nuditate  -quia  dominus  Quixotus  iam  dixit  ei  quomodo  vidit  virum 
saltitantem  per  montem. 

Dominus  Quixotus  miratus  est  de  his  quae  a  caprario  audivit  et  cupivit  maiore 
desiderio  cognoscere,  quis  esset  miser  amens  et  statuit  ad  faciendum,  quod  iam 
cogitaverat:  scilicet  eum  quaerere  per  totum  montem,  nullo  angulo  sive  spelunca  illius 
relicta,  donec  eum  inveniret.  Sed  melius  evenit  fortuna  quam  quod  ipse  exspectabat, 
quia  illo  tempore  apparuit  iuvenis,  quem  quaerebant  atque  en  ille  loquebatur  secum 
verba,  quae  si  prope  non  intelligebantur  multo  minus  a  longe.  Vestis  eius  erat  sicut 
iam  descripta  erat,  tamen  cum  propius  esset  dominus  Quixotus  vidit  eum  induisse 
pellem  diruptam  et  quidem  ex  ambaro,  qua  intellexit  eum  non  pertinere  ad  genus 
infimum  propter  subtilitatem  talium  vestium  suarum. 

Cum  iuvenis  ad  eos  pervenit  gravi  et  atona  voce  salutavit  eos,  sed  maxima 
urbanitate.  Dominus  Quixotus  respondit  salutationibus  eius  eadem  urbanitate  et 
descendens  de  Rocinante  deorsum  venit  ad  eum  amplectendum  venusto  modo  et 
circumspectione,  atque  amplexus  est  eum  per  longam  moram  inter  sua  bracchia 
tamquam  si  eum  a  longe  cognosceret.  Alter  autem,  quem  vocare  possumus  Ruptum 
Malae  Figurae  -sicut  dominum  Quixotum  Equitem  Tristis  Figurae longo  amplexu 
elapso,  a  se  recessit  et  super  umera  domini  Quixoti  manus  imposuit,  inspiciendo 
eum  ad  videndum  utrum  cognosceret  eum  necne;  quidem  ille  mirabatur  videndo 
figuram,  staturam  et  arma  domini  Quixoti,  et  etiam  dominus  Quixotus  mirabatur 
intuendo  eum.  Breviter,  Ruptus  fuit  primus  qui  locutus  est,  illo  amplexu  elapso,  et 
dixit  quae  ulterius  dicentur. 

Capitulum  24.  Ubi  res  gestae  Montium  Fuscorum  prosequuntur 


Historia  dicit  dominum  Quixotum  magna  attentione  auscultavisse  equitem 
Ruptum,  qui  prosecutus  est  suam  loquelam  dicens: 

-Profecto,  domine,  quicumque  sis,  quia  ego  non  te  cognosco,  gratias  ago  tibi 
propter  signa  urbanitatis,  quae  mecum  habuisti  et  etiam  vellem  eodem  modo  tecum 
eadem  ostendere  atque  ultra  voluntatem,  quam  habuisti  mecum;  tamen  fortuna  mea 
non  vult  mihi  dare  alia,  quibus  possim  retribuere  his  beneficiis,  quae  mihi  faciunt 
nisi  ad  meliora  desideria  adimplenda. 

-Mea  desideria  -respondit  dominus  Quixotus-  sunt  tibi  servire;  et  hoc  tali  modo 
decrevi  ex  his  regionibus  non  proficisci  quin  invenirem  te  et  cognoscerem  si  esset 
quaedam  medela  apta  ad  tuum  dolorem  curandum  propter  insolitam  vitam  quam 
ostendis;  et  si  necesse  est  hoc  remedium  quaerere  et  quidem  maxima  diligentia.  Sed 
si  adversa  fortuna  tua  nullam  consolationem  requirit  tunc  committerem  me  ad 
lamentandam  magno  planctu  ut  possim  haec  facere  secundum  vires  meas;  quia  etiam 
est  quaedam  consolatio  in  calamitatibus  si  invenitur  qui  eis  nobiscum  lamentetur. 
Et  si  mea  voluntas  meretur  quamdam  gratam  voluntatem,  quaeso,  domine,  propter 
multam,  quae  est  in  te,  atque  eodem  modo  obsecro  te  pro  illa  re,  quam  magis  diligis 
in  terra  ut  mihi  dicas  quis  sis  et  causa,  qua  huc  venisti  ad  vivendum  sive  ad 
moriendum  in  his  solitudinibus,  quia  vita  tua  est  tamquam  cuiusdam  animalis 
silvestris,  quia  inter  illa  animalia  vivis  et  quidem  procul  ab  habitaculo  tuo,  quod 
patenter  videtur  ex  vestibus  tuis  et  tua  praesentia.  Et  iuro  -addidit  dominus  Quixotus- 
per  ordinationem  equitatus  quam  accepi,  quamvis  indignus  et  peccator  sim,  et  per 
munus  equitis  idnerantis  quo  fungor,  si  in  hoc,  domine,  complacebis  mihi,  me  tibi 
servire  totis  viribus  meis  et  quidem  obstrictus  munere  meo,  modo  curando  de  tua 
fortuna  adversa,  si  curari  potest,  modo  adiuvando  te  ad  lamentandum  secundum  quod 
tibi  pollicitus  sum. 

Eques  Nemoris  qui  hoc  modo  audivit  Equitem  Tristis  Figurae  loquentem, 
inspiciebat  et  conspiciebat  eum  iterum  iterumque  e  summo  capite  usque  deorsum  et 
denique  cum  eum  bene  videret  ei  dixit: 

-Si  vos  quid  ad  edendum  habetis,  date  mihi,  propter  misericordiam  Dei;  et, 
prandio  finito,  adimplebo  petitiones  vestras  et  quidem  gratias  agens  propter  bona 
desideria,  quae  mihi  ostendistis. 

Postea  Sanctius  eduxit  e  sacco  suo  et  caprarius  e  sua  pera  penaria  quae  mitigarent 
famem  illius  Rupti,  qui  edit  quae  ei  dederunt  tamquam  inconsciens,  quia  festinavit, 
et  inter  morsum  et  morsum  et,  nulla  mora  elapsa,  eos  cibos  magis  vorabat  quam 
deglutiebat;  et,  nullo  verbo  prolato,  dum  comedebat  neminem  inspiciebat.  Ille  autem, 
prandio  finito,  eos  indicavit  ut  sequerentur  eum,  quod  fecerunt  atque  ad  pratum  viride 
eos  adduxit  a  tergo  cuiusdam  rupis  et  non  procul  seorsum.  Cum  illuc  pervenirent 
ille  sedit  super  terram,  supra  herbam  teneram  et  reliqui  idem  fecerunt,  et,  his  rebus 
peractis,  nullus  eorum  locutus  est  donec  vir  Ruptus,  accepto  sedile,  dixit: 

-Si  vere  vultis,  domini,  me  vobis  breviter  narrare  immensitatem  mei  infortunii, 
oportet  vos  polliceri  mihi  nullam  quaestionem  facere  nec  aliam  rem  nec  immo  tristem 

narrationem  meae  historiae  interrumpere;  quia  si  hoc  facitis  tunc  detinebo  me  in 
ipso  loco  et  narratio  finietur. 

Dominus  Quixotus,  his  verbis  auditis,  meminerat  fabellae  quam  ei  armiger  eius 
narravit,  cum  neglexerat  numerum  caprarum,  quas  trans  flumen  traduxerunt  et 
historia  mansit  sine  fine;  sed  revertens  se  denuo  ad  virum  Ruptum,  hic  hoc  modo 
prosecutus  est  dicens: 

-Haec  praelibata  sunt,  quia  breviter  volui  narrationem  infortunii  mei  praeterire; 
quia  denuo  ad  mentem  revocare  non  prodest  mihi  nisi  aliud  novum  adversum  addere, 
quare  si  non  quaeritis  a  me  finiam  citius  loquendi,  quamvis  omnia  quae  magni 
momenti  sint  enarrabo  ad  adimplenda  desideria  vestra. 

Dominus  Quixotus  sic  pollicitus  est  ei  in  nomine  omnium,  et  ille  hac  certitudine 
hoc  modo  incepit: 

-Nomen  meum  est  Cardenius;  patria  mea  est  urbs  ex  melioribus  urbibus  huius 
Baeticae  regionis,  genus  meum  est  nobile  natu;  parentes  mei  divites  sunt;  infortunium 
meum  tam  magnum  quod  parentes  mei  plorabunt  et  etiam  propinqui  mei  sentient, 
et  divitiae  eorum  nullo  modo  possunt  id  mittigare;  quia  ad  mittiganda  infortunia 
coeli  parum  vel  nihil  possunt  bona  fortunae.  In  hac  ipsa  regione  vivebat  coelum 
meum,  ubi  amor  posuit  omnem  gloriam,  quam  cupiebam  mihi:  et  talis  est  pulchritudo 
virginis  Luscindae,  quae  tam  nobilis  et  dives  erat  tamquam  ego,  sed  maioris  fortunae 
et  minoris  firmitatis  quam  quae  debebatur  meis  cogitationibus.  Hanc  Luscindam  dilexi 
a  teneribus  annis  meis  et  ipsa  dilexit  me  sua  simplicitate  et  iucundo  animo,  tamquam 
tenera  aetas  eius  ei  permittebat.  Parentes  nostri  desideria  nostra  cognoscebant  et  hoc 
non  repugnabat  eis,  quia  bene  videbant,  tempore  prodeunte,  ut  nullus  alius  finis  esset 
quam  procedere  ad  nuptias  inter  nos,  quod  nobis  vere  conveniebat  propter 
aequalitatem  generis  necnon  et  divitiarum.  Aetas  adauxit  et  cum  illa  amor  mutuus 
ad  invicem,  et  tunc  patri  Luscindae  bonum  videbatur,  propter  consuetudinem 
acceptam  et  respectabilitatem,  vetare  me  introitum  in  domum  suam  atque  in  his  autem 
imitatus  est  parentes  illius  Thisbes  cantatae  et  laudatae  a  poetis.  Hoc  interdictum 
auxit  flammam  amoris  super  flammam  et  desiderium  super  desiderium;  et  quamquam 
linguae  tacuerunt  non  potuerunt  silentium  calamis  imponere,  qui  liberiores  quam 
linguae  faciunt  intelligere,  cui  volunt,  quae  in  animo  celantur;  quia  multoties 
praesentia  amatae  animum  deturbat  et  sic  voluntas,  quamvis  deliberata  sit,  et  lingua 
magis  resoluta  atque  audacior  tacet.  Eheu  coeli!  Quot  litteras  ad  eam  dedi!  Quot 
iucunda  honestaque  responsa  accepi!  Quot  cantus  composui,  quot  versus  amorosos, 
ubi  animus  declarabat  et  sensus  transcribebat,  depingebat  ardentia  desideria,  memoria 
oblectabatur  et  voluntas  recreabatur!  Profecto,  cum  viderem  me  afflictum  et  animum 
meum  pati  desiderio  videndi  eam,  et  sic  atque  uno  ictu  statui  omnia  perficere  ad 
haec  omnia  vitanda,  quod  mihi  magis  conveniebat  ad  desiderium  meum 
nanciscendum  atque  ad  meritum  et  debitum  praemium  obtinendum  et  hoc  modo  a 
parentibus  eius  quaesivi  eam  ducere  uxorem  legitimam;  quibus  verbis  pater  eius 
respondit  se  gratias  agere  mihi  propter  voluntatem  ad  eum  honorandum;  et  eodem 
modo  ille  voluit  honorare  me,  sed  sicut  pater  meus  vivus  erat,  ille  debebat,  secundum 
rectum  ius,  illam  petitionem  facere,  quia  si  hoc  non  esset  factum  sic  ac  magna 
voluntate  et  gaudio,  Luscinda  non  erat  mulier  ad  ducendam  sive  ad  dandam  furtim. 

Ei  gratias  egi  propter  bonam  voluntatem  eius,  quia  mihi  videbatur  eum  recte 
iudicavisse  et  certe  pater  meus  conveniret  ad  eum  ubi  primum  ei  dicerem;  et  mox 
et,  hoc  consilio  facto,  ad  patrem  meum  veni  ad  haec  ei  nuntianda.  Sed  cum  ad 
habitaculum  eius  perveni,  inveni  eum  cum  litteris  in  manu  quas,  nullo  verbo  a  me 
prolato,  mihi  dedit  et  dixit:  «His  litteris  videbis,  Cardeni,  voluntatem  ducis  Richardi 
faciendi  tibi  bonum  beneficium».  Hic  dux  Richardus,  sicut  vobis  notum  erit,  quidam 
magnus  Hispaniae  est  et  habet  statum  in  meliore  parte  huius  Baeticae  regionis.  Accepi 
litteras  et  legi  atque  ecce  valde  commendatae  erant  patri  meo,  quibus  adimplere 
debebat,  quae  in  eis  ab  eo  quaerebant  et  hoc  erat  ut  mitteret  me,  ubi  ille  dux  erat  et 
quidem  volebat  me  fuisse  socium,  non  autem  famulum,  fili  sui  maioris  natu  atque 
ipse  etiam  voluit  me  instaurare  in  summa  positione  debita  ad  aestimationem,  quam 
de  me  habebat.  Litteras  legi  et  legendo  eas  tacui,  praesertim  cum  audirem  patrem 
meum  mihi  dicentem:  «Intra  binos  dies  profecturus  es,  Cardeni,  ad  faciendam 
voluntatem  ducis  et  gratias  Deo  age,  qui  tibi  aperuit  viam  prosperae  fortunae  ad 
nascincendum,  quod  vere  mereris.»  Alias  considerationes  addidit  his  rebus  ut  pater 
consiliator.  Die  discessus  mei  advento,  nocte  cum  Luscinda  locutus  sum  eique  narravi 
omnia,  quae  acciderant,  atque  eadem  patri  eius  dixi,  supplicans  ei  ut  moram  faceret 
per  quosdam  dies  et  produceret  desiderium  meum  ducendi  filiam  eius  uxorem,  donec 
cognoscerem  quae  dux  Richardus  a  me  quaerebat;  ille  haec  mihi  pollicitus  est  et 
Luscinda  haec  mihi  confirmavit  iureiurando  et  languoribus  animi.  Tunc  ad  ducem 
Richardum  perveni.  Ille  optimo  modo  recepit  atque  honoravit  me  et  ex  hoc  invidia 
incepit  suum  officium  facere  et  sic  veteres  famuli  invidebant  mihi,  quia  eis  videbatur 
ducem  perfecisse  in  detrimentum  eorum  quaelibet  beneficia  quae  mihi  fecerat.  Sed 
qui  magis  gavisus  est  meo  adventu  fuit  secundus  filius  ducis  Richardi,  nempe 
Ferdinandus,  elegans  iuvenis,  vir  nobilis,  liberalis  et  captus  amore  qui,  brevi  tempore, 
voluit  me  amicum  intimum  eius  esse,  ita  ut  omnes  de  hac  quaestione  loquerentur, 
et,  quamvis  frater  maior  natu  me  aestimaret  bene  et  beneficium  faceret  mihi,  hoc 
non  fuit  ad  extremum  quo  Ferdinandus  aestimabat  me  atque  agebat  mecum.  Et,  ut 
patet,  inter  amicos  non  sunt  secreta,  quae  non  communicentur  ad  invicem  et  propter 
mutuam  fiduciam  atque  amicitiam  cum  domino  Ferdinando,  ille  mihi  omnes 
cogitationes  suas  exponebat  potissimum  de  re  amatoria,  quae  ei  aliquantulum 
perturbabant.  Ille  ardebat  puellam  rusticam  subditam  patris  sui,  quamvis  ipsa  parentes 
valde  divites  haberet,  atque  ipsa  erat  tam  pulchra,  pudica,  prudens  honestaque  ut 
nemo  qui  eam  cognosceret  posset  dicere  qua  ex  his  virtutibus  magis  excelleret. 
Optimae  qualitates  huius  puellae  rusticae  impulerunt  desideria  Ferdinandi  ad  eam 
nanciscendam  atque  ad  oppugnandam  firmitatem  illius  rusticae  et  sic  ei  pollicitus 
est  eam  ducere  uxorem;  quia  aliter  hoc  non  fieri  posset.  Ego  autem,  teste  amicitia, 
bonis  verbis  atque  argumentis  expositis,  et  vivis  exemplis  allatis,  volui  eum  detinere 
atque  avertere  a  tali  proposito;  sed  propter  inanitatem,  decrevi  rem  mittere  ad  ducem 
Richardum,  patrem  eius.  Sed  Ferdinandus  callidus  ac  prudens  hoc  suspicatus  est  atque 
hoc  timuit,  quia  sic  ei  videbatur  me  non  posse  celare,  sed  ostendere,  utpote  bonus 
famulus,  quae  erant  in  tam  magnum  damnum  honoris  ducis  Richardi,  domini  mei. 
Et  tunc  ille  ad  illudendum  et  decipiendum  me  dixit  mihi  se  nullum  medium  invenire 
ad  memoriam  avertendam  ex  illa  pulchritudine,  ope  cuius  firmiter  captus  erat  amore, 

quam  proficisci  ab  illa  urbe  per  quosdam  menses  et  sic  ille  volebat  mecum  ad  domum 
patris  mei  venire  atque  ad  haec  nuntianda  duci  Richardo  bona  occasio  esset  emendi 
quosdam  equos  in  mea  urbe,  nam  in  hac  generantur  meliores  equi  huius  mundi.  Ut 
primum  atque  haec  audivi  et  quidem  motus  hoc  studio  meo,  quamvis  voluntas  eius 
non  esset  nimis  bona,  ego  eam  accepi  tamquam  convenientiorem  inter  alias,  quae 
fingendae  essent,  quia  hoc  modo  habui  occasionem  denuo  videndi  meam  Luscindam. 
His  cogitationibus  et  desiderio  prolato,  probavi  consilium  eius  atque  exhortatus  sum 
eum  ut  quam  primum  id  adimpleret,  quia  reapse  absentia  operam  navaret  contra 
desideria  eius  in  hac  re.  Tamen,  ut  postea  cognovi,  iam  fruitus  erat  hac  rustica  sub 
promissione  matrimonii  atque  occasionem  quaerebat  persolvendi  hanc  difficultatem, 
timens  quominus  pater  eius  faceret  cum  cognosceret  audaciam  eius.  Et  evenit  ut 
plerumque  amor  apud  iuvenes  non  est  nisi  cupiditas,  cuius  finis  est  voluptas  et  cum 
assequitur  tunc  finitur  et  retrocedit  quod  videbatur  amor,  quia  non  potest  progredi 
ulterius  quod  natura  posuit,  sed  verus  amor  non  habet  hunc  limitem  ...  His  verbis 
volo  dicere  quomodo  dominus  Ferdinandus  simul  atque  accubuit  cum  illa  rustica 
omnino  desideria  eius  pacata  sunt  et  cupiditas  eius  evanuit;  et  si  imprimis  simulabat 
se  velle  abire  ad  medelam  obtinendam,  nunc  reapse  conabatur  proficisci  quin  ea 
adimpleret.  Dux  dedit  filio  veniam  et  etiam  mihi  ad  eum  comitandum.  Sic  ad  urbem 
meam  advenimus,  pater  meus  recepit  eum  ut  talem,  atque  ego  continuo  vidi 
Luscindam,  et  denuo  ad  vitam  reversa  sunt  desideria  mea  -quamvis  numquam  mortua 
essent  nec  mitigata-  de  quibus  cum  domino  Ferdinando  pro  meo  damno  locutus  sum, 
quia  credidi,  propter  magnam  amicitiam  quam  ostendebat  mihi,  me  non  debuisse 
ea  ab  eo  celare.  Et  sic  laudavi  pulchritudinem  Luscindae,  elegantiam  ac  prudentiam 
eius  et  laudes  meae  allexerunt  desideria  domini  Ferdinandi  videndi  virginem 
exornatam  talibus  virtutibus.  Sic  feci  ego,  propter  brevem  fortunam  meam,  et  ostendi 
eam  ei  quadam  nocte  ad  lumen  candelae  per  fenestram,  ubi  soliti  eramus  colloquendi. 
Ille  vidit  eam  pulcherrimam  amictam  tenuissima  veste  et  continuo  oblitus  est  omnium 
puellarum  venustarum,  quas  antea  quondam  viderat.  Tunc  ille  tacuit  et  fere  sensum 
amisit,  stupefactus  mansit  et,  tandem  tam  captus  amore  fuit  sicut  videbitis  in  decursu 
narrationis  huius  infortunii  mei.  Et  ad  excitandum  desiderium  quod  mihi  celabat  et 
tantum  alto  coelo  ostendebat  in  solitudine  sua,  fortuna  fecit  ut  casu  inveniret  epistulam 
Luscindae  in  qua  illa  a  me  quaerebat  ut  peterem  eam  a  patre  eius  ad  ducendam  eam 
uxorem  et  quidem  haec  omnia  tanta  prudentia,  honestate  et  quidem  amore;  et  cum 
ille  legit  hanc  epistulam  dixit  mihi  in  Luscinda  esse  omnes  virtutes  formositatis  atque 
intellectus,  quae  in  omnibus  mulieribus  distributae  erant.  Verum  est,  et  nunc  hoc 
debeo  confiteri,  quia  tunc  videbam  dominum  Ferdinandum  laudare  Luscindam  pro 
iustis  causis,  sed  nolebam  haec  ex  ore  eius  audire,  quia  timui  et  suspicatus  sum  de 
eo,  nam  omni  tempore  cupiebat  nos  agere  de  Luscinda  et  ipse  dirigebat  colloquium 
de  ea,  quamvis  non  semper  esset  causa  loquendi.  Hoc  suscitabat  in  me  nescio  quid 
suspicionis  sive  zelotypiae  amorosae,  et  non  quia  timuissem  adversitatem  ex  probitate 
et  fiducia  Luscindae;  sed,  his  omnibus  perpensis,  timui  fortunam  meam  et  ipsa  eadem 
mihi  affirmabat.  Dominus  Ferdinandus  cupiebat  legere  omnes  litteras,  quas  ego 
mittebam  ad  Luscindam  et  quas  illa  mihi  respondebat,  quia  secundum  eum  valde 
gaudebat  prudentia  amborum.  Tamen  quodam  die  accidit  ut  Luscinda  posceret  a  me 

quemdam  librum  equitatus  itinerantis,  quia  de  ipso  valde  studiosa  erat  et  hic  erat 
Amadis  a  Gaula  ... 

Ubi  primum  dominus  Quixotus  audiverit  nominare  hunc  librum  equitatus  dixit: 

~Si  ab  initio  totius  huius  historiae  diceres  hanc  dominam  Luscindam  dilexisse 
libros  equitatus,  nulla  alia  necessitas  esset  ut  intelligerem  altitudinem  intellectus  eius; 
et  melius  eam  habuissem  quam  quod  tu  eam  depinxisti,  domine,  si  non  vacaret 
libenter  studio  huius  lectionis:  hoc  modo  et  saltem  mihi  non  necesse  est  amplius  de 
eius  pulchritudine,  virtute  et  intellectu  loqui;  quoniam  quod  audivi  de  studio  eius 
sufficit  et  sic  assentior  tibi  ut  illa  pulcherrima  ac  prudentissima  sit  inter  mulieres 
huius  mundi.  Et  etiam  vellem  ut  mitteres  ad  eam  iuxta  librum  Amadis  a  Gaula  illum 
bonum  Dominum  Rugel  a  Graecia ,  quia  ego  existimo  illam  etiam  hoc  gaudere  et 
eodem  tempore  credo  dominam  Luscindam  oblectari  cum  Daraida  et  Geraia  et  cum 
sale  et  leporibus  pastoris  Darinelis  et  versibus  eclogarum,  quas  ille  cantat  et  agit 
omni  elegantia,  prudentia  ac  facilitate.  Sed,  prodeuntibus  annis,  ad  hanc  penuriam 
solvendam  et  hoc  erit  si  tu,  domine,  vis  ad  domum  meam  venire  plus  quam  trecentos 
libros  habeo,  qui  sunt  delectatio  animi  mei  et  oblectamentum  vitae  meae;  sed,  mea 
sententia,  nullus  est  nunc  mihi  propter  malitiam  perversorum  et  invidorum 
incantatorum.  Et  ignoscas  mihi,  quia  contra  quod  pollicitus  sum  interrupi  locutionem 
tuam,  sed  cum  audivi  ea  quae  dixisti  de  equitatu  et  de  equitibus  itinerantibus  eodem 
modo  non  potui  tacere,  sicut  radii  solis  numquam  cessant  calefaciendi  nec  radii  lunae 
humefaciendi.  Quare  denuo  dico  ut  parcas  mihi  et  prosequere,  quia  hoc  est  quod 
oportet. 

Sed  dum  dominus  Quixotus  loquebatur  quod  dictum  est,  caput  Cardenii  cecidit 
super  pectus  eius  et  mansit  profunde  meditabundus.  Et  quamvis  dominus  Quixotus 
dixerit  ei  iterum  iterumque  ut  prosequeretur  historiam  suam,  ille  nec  caput  levabat 
nec  verbum  dicebat;  denique,  longa  mora  elapsa,  surrexit  et  dixit: 

-Non  possum  a  cogitationibus  meis  hoc  avertere,  nec  erit  qui  hoc  a  me  tollat 
nec  aliter  faciat  ut  intelligam  et  qui  haec  diceret  erit  stolidus  si  crederet  e  contrario 
vel  intelligeret  nisi  sceleratus  magister  Elisabath  qui  concubinarius  erat  cum  regina 
Madasima. 

-Minime  vero  hoc!  iuro  per  talem!  -respondit  dominus  Quixotus  praeditus  magna 
iracundia  et  ut  solebat  dixit  totum  iusiurandum  illud  secundum  morem  suum-;  et 
haec  magna  malitia  est  sive  scelus,  ut  ita  dicam:  regina  Madasima  fuit  illustrissima 
domina  et  nullo  modo  dicendum  est  tam  excelsam  dominam  concubinam  fuisse  cum 
quodam  amante;  et  qui  e  contrario  hoc  diceret  mentitur  tamquam  maximus  sceleratus. 
Et  ego  faciam  eum  hoc  intelligere  pugnando  pedibus  vel  equo,  armatus  sive  absque 
armis,  die  noctuque  sicut  magis  ille  velit. 

Cardenius  inspiciebat  eum  attente,  quia  advenerat  ei  irruptio  dementiae  eius  nec 
poterat  suam  historiam  ulterius  prosequi;  neque  dominus  Quixotus  potuit  eam  audire 
propter  auditam  displicentiam  illius  Madasimae.  Sed  mirum  est,  quia  eam  defendit 
tamquam  si  esset  sua  vera  et  propria  domina:  nam  talis  fuit  influxus  librorum 
excommunicatorum  in  eum!  Sic  dico  Cardenium  esse  dementem  et  cum  audiisset  se 
tractari  tamquam  mendacem  sceleratumque  atque  alias  similes  contumelias,  male  ei 
videbantur  nugae  et  saxum  levavit,  quod  iuxta  se  invenit  et  percussit  pectus  domini 

Quixoti  magno  robore  eumque  impulit  ut  caderet  a  tergo.  Sanctius  Pansa  quae  taliter 
vidit,  nempe  dominum  eius  percuti,  in  dementem  impetum  fecit  pugnis  compressis  et 
Ruptus  eum  recepit  tali  modo  atque  uno  ictu  eum  deruit  per  terram,  postea  super  eum 
venit  calcibus  et  costas  eius  percussit  et  calcavit  ad  nutum  suum.  Caprarius  qui  eum 
defendere  voluit  eamdem  fortunam  passus  est.  Et  cum  omnes  expugnatos  haberet  et 
contusos,  reliquit  eos  et  profectus  est  magna  tranquillitate  atque  intravit  in  silvam  montis. 

Sanctius  autem  surrexit,  praeditus  magna  iracundia,  quia  immerito  contusus  erat, 
et  voluit  sese  vindicare  percutiendo  caprarium,  quia  hic  culpabilis  erat  non 
animadvertendo  ei  quin  hic  vir  intermittenter  haberet  irruptiones  dementiae 
huiuscemodi,  nam  si  haec  cognovissent  melius  possent  se  defendere.  Caprarius 
respondit  dicens  se  haec  iam  dixisse,  sed  illi  non  recte  auscultaverunt,  quare  ipse 
nullo  modo  erat  culpabilis.  Sanctius  obiecit  et  caprarius  iterum  refutavit  et  denique 
atque  in  finem  harum  obiectionum  alter  alterum  percussit  et  mutuo  barbas  ad  invicem 
apprehenderunt  necnon  et  impetum  ope  pugnorum  fecerunt  ac  tali  modo  ut  si  dominus 
Quixotus  non  eos  placaret  continuo  se  ad  invicem  trucidarent.  Et  Sanctius 
apprehendens  caprarium  dicebat: 

-Relinque  me,  domine  Eques  Tristis  Figurae:  quia  hic  rusticus  est  tamquam  ego 
sum  et  non  est  armatus  eques,  quare  bene  possum  iniuriam  inflictam  vindicare 
pugnans  cum  eo  ut  vir  honoratus. 

-Hoc  ita  est  -inquit  dominus  Quixotus-,  sed  bene  scio  eum  nullam  culpam  habere 
in  his  factis. 

Dominus  Quixotus,  his  contendentibus  pacatis,  rogavit  caprarium,  si  fieri  posset 
ut  inveniret  Cardenium,  quoniam  voluit  magnopere  finem  illius  historiae  cognoscere. 
Caprarius  autem  dixit  ei,  quae  antea  iam  dixit,  id  est  se  nescire  ubi  haberet  refugium 
suum;  sed  si  per  illam  regionem  deambularet  absque  dubio  eum  inveniret,  sive 
conscius  vel  inconscius. 


Capitulum  25.  Ubi  agitur  de  rebus  inauditis,  quae  in  Montibus 
Fuscis  strenuo  equiti  Manicae  regionis  evenerunt  et  de  imitatione 
poenitentiae  Beltenebri  quam  ille  fecit 


Dominus  Quixotus  caprario  valedixit,  denuo  ascendit  in  Rocinantem  et  iussit 
Sanctio  ut  eum  sequeretur,  quod  statim  cum  suo  iumento  fecit,  quamvis  omnino 
invite.  Tamen  paulatim  in  asperrimum  montem  intraverunt  et  Sanctius  cum  domino 
suo  colloqui  cupiebat,  at  volebat  dominum  Quixotum  incipere  colloquium,  quia  hoc 
modo  ne  contradiceret  domino  suo,  qui  sic  ei  iussit,  sed  non  potuit  tam  longum 
silentium  servare  eique  ait: 

-Domine  Quixote,  velis,  quaeso,  mihi  tuam  benedictionem  dare  et  etiam  specialem 
veniam,  quia  ex  hoc  volo  domum  petere  et  uxorem  meam  et  liberos  meos,  quibus 
saltem  cum  eis  potero  colloqui  et  dicere  quidquid  vellem;  quia  si  tu  vis  me  per  has 

solitudines  iter  facere  die  noctuque  et  nullum  verbum  dicere,  hoc  idem  est  ac  me  sepelire 
in  vita.  Si  fortasse  fieri  posset  ut  animalia  loquerentur,  sicut  locuta  sunt  in  tempore 
illius  Guisopete  (Aesopi),  melius  esset  mihi,  quia  saltem  potuissem  cum  iumento  meo 
loqui  quidquid  vellem;  et  hoc  modo  adversa  fortuna  mea  transiret;  sed  difficilis  res 
haec  est  et  nulla  patientia  potest  hoc  sustinere,  nempe  ambulare  quaerendo  res  gestas 
per  totam  vitam  et  nihil  amplius  invenire  quam  calces  pedum,  iactus  in  altum  ope 
stragulorum,  saxa,  alapas  et  colaphos  et  cum  omnibus  his  rebus  oportet  os  claudere  et 
nullo  modo  dicere,  quae  homo  habeat  in  suo  corde,  tamquam  si  esset  mutus. 

-Iam  intelligo,  Sancti,  quae  quaeris  -respondit  dominus  Quixotus-;  vere  cupis 
ut  auferam  a  te  vetitum,  quod  posui  linguae  tuae.  Tunc  concedo  tibi  et  non  prohibeo 
quin  loquaris  quidquid  velles,  sed  sub  quadam  condicione  ut  hoc  tantum  sit  donec 
nos  per  hos  montes  vagamur. 

-Ita  sit  -dixit  Sanctius-;  nunc  loquar  ego  et  deinde  Deus  providebit  atque  ad 
gaudendum  hac  venia  dico,  quidnam  erat  tibi,  domine,  de  illa  regina  Magimasa  vel 
quomodo  illa  nominetur?  Et  quid  erat  ad  casum  ut  ille  abbas  esset  amicus  illius 
necne?  Nam  si  tu  haec  praeteriisses,  et  non  eras  iudex  illius,  etiam  credo  ego  illum 
amentem  porro  praeteriisse  in  narratione  suae  historiae  atque  ictus  saxi  et  calces, 
alapae  et  colaphi  parcerentur. 

-Profecto,  Sancti  -respondit  dominus  Quixotus-,  sed  si  scires  sicut  ego  vere  scio, 
quam  honorata  atque  illustris  domina  erat  illa  regina  Madasima,  absque  dubio,  diceres 
me  magnam  patientiam  habuisse,  quia  non  fregi  os  per  quod  tot  blasphemiae  exiierunt. 
Quia  maxima  blasphemia  est  dicere  reginam  esse  concubinam  cuiusdam  chirurgi.  Et 
veritas  huius  historiae  haec  est,  nempe  magister  Elisabath  erat  vir  valde  prudens  et 
praeditus  validis  consiliis  et  quidem  servivit  ut  praeceptor  et  medicus  reginae;  sed 
credere  eam  amasiam  illius  fuisse  sunt  ineptiae  dignae  magnis  poenis.  At  ut  bene 
intelligas  Cardenium  nescivisse  quod  dixit  animadverte  eum  tunc  amentem  fuisse. 

-Eadem  dico  egomet  -inquit  Sanctius-:  et  non  computanda  sunt  verba  cuiusdam 
amentis,  quia  si  bona  fortuna  non  iuvaret  te  atque  eiiceret  saxum  ad  caput  et  non  ad 
pectus  sicut  evenit,  bene  fecimus  dimicando  propter  illam  dominam,  quam  Deus 
confundat.  Quia,  per  vitam  meam!  Cardenius  nullo  modo  damnaretur  propter 
insaniam  suam. 

-Sed  eques  itinerans  contra  sanos  atque  insanos  adstrictus  est  ad  honorem 
defendendum  omnium  mulierum,  quaecumque  hae  sint,  immo  si  reginae  tam  illustrae 
essent  et  magnae  aestimationis  ut  regina  Madasima,  pro  qua  peculiaris  inclinatio 
est  mihi  propter  virtutes  qualitatesque  illius;  quia  praeter  formositatem  suam  valde 
prudens  ac  patiens  in  calamitatibus  fuit  et  profecto  multas  habuit;  et  reapse  consilia 
et  comitatus  illius  magistri  Elisabath  fuerunt  ei  magnae  utilitatis  atque  allevamenti 
ad  ferenda  onera  eius  prudenter  ac  patienter.  Et  ex  hoc  ignorans  ac  male  sentiens 
vulgus  occasionem  cepit  dicendi,  et  quidem  cogitandi,  eam  amasiam  illius  fuisse: 
sed  mentiuntur,  semel  iterumque  dico,  et  mentientur  quotiescumque  omnes  haec 
cogitabunt  et  dicent. 

-Nec  ego  dico  nec  haec  cogito  -respondit  Sanctius-;  et  unusquisque  quae  sua 
sunt  habeat;  atque  haec  comedant  suo  pane.  Utrum  moecharentur  necne  iam  Deo 
confessi  erunt.  Ego  autem  de  meis  curabo  et  nullo  modo  curabo  de  illis;  quia  cupidus 

non  sum  cognoscendi  vitas  alienas;  nam  qui  emit  et  mentitur  in  sua  pera  lamentabitur. 
Et  potissimum  quia  nudus  matus  sum  et  nudus  maneo:  nihil  lucror  vel  nihil  perdo; 
et  si  vere  amantes  essent  et  moecharentur,  quid  hoc  mihi?  Perplures  quaerunt  pernas 
salsas  et  nec  stipes  inveniunt.  Et  quis  enim  potest  campum  portis  claudere?  Immo 
quia  etiam  de  Deo  dixerunt. 

-Domine  mi!  -inquit  dominus  Quixotus-  et  quot  stultitias  protulisti,  Sancti!  Et 
quaenam  relatio  est  enim  inter  ea  quae  tractavimus  et  proverbia  quae  tu  dicis?  Per 
vitam  tuam,  taceas,  Sancti,  et  noli  ulterius  procedere,  incita  asinum  tuum  calcaribus 
et  relinque  quae  nullius  momenti  sint.  Atque  animadverte  tuis  quinque  sensibus  ut 
omnia  quae  feci,  facio  et  quidem  faciam  secundum  sanum  iudicium  et  quidem 
secundum  regulas  equitatus,  quas  melius  cognosco  quam  omnes  equites,  qui  eas 
professi  sunt  in  toto  mundo. 

-Domine  -respondit  Sanctius-,  estne  bona  regula  huius  equitatus  ut  vagemur  per 
hos  montes  absque  semita  vel  via,  et  quidem  quaerendo  amentem  qui,  eo  invento, 
fortasse  vellet  finire  quod  nondum  potuit  et  non  de  sua  historia,  sed  de  capite  tuo  et 
de  meis  costis  et  haec  omnia  rumpat  in  extremis? 

-Tace,  iterum  iterumque  dico  tibi,  Sancti  -inquit  dominus  Quixotus-;  quia  oportet 
te  scire  non  tantum  me  ad  has  regiones  pervenire  ad  quaerendum  dementem,  sed  ad 
magna  praeclara  facta  perficienda,  quibus  nomen  perpetuum  et  famam  lucrandus 
ero  per  cunctam  hanc  notam  terram;  atque  haec  talis  erit  ut  superet  maximam 
perfectionem  et  praeclara  facta  cuiuslibet  equitis  itinerantis. 

-Eruntne  tales  res  gestae  magni  periculi?  -rogavit  Sanctius  Pansa. 

-Minime  -respondit  ille  Eques  Tristis  Figurae-;  quamvis  etiam  fortuna  posset  ad  nos 
venire  ut  adversa  si  cubum  proiicimus  vel  ut  prospera,  sed  omnia  pendent  de  tua  sollertia. 

-De  mea  sollertia?  -dixit  Sanctius. 

-Utique  -ait  dominus  Quixotus-;  quia  si  cito  reverteris  a  loco  quo  te  misurus 
sum  statim  finiet  poena  mea  et  citius  incipiet  mea  gloria.  Sed  non  est  bonum  te 
suspensum  esse  exspectantem,  quae  sint  cogitationes  meae,  quare  scire  debes,  Sancti, 
illustrem  Amadisem  a  Gaula  quemdam  fuisse  ex  perfectis  equitibus  errantibus. 
Fortasse  non  bene  dixi  quodam  verbo,  quia  ille  fuit  solus,  primus,  unicus,  dominus 
omnium,  qui  fuerunt  tempore  eius  in  toto  orbe  terrarum.  Male  eveniet  Belianis  et 
omnibus  dicentibus  se  aliquo  modo  compares  ei  esse,  quia  decipiuntur  et  iuro  hoc 
sic  esse.  Etiam  dico  si  pictor  vult  excellere  sua  arte  procurat  imitari  praecipuas  tabulas 
pictas  optimorum  pictorum  quos  noverat.  Et  haec  regula  bona  est  omnibus  officiis 
et  muneribus  ad  ornatum  rei  publicae  et  sic  oportet  ut  faciat,  qui  vere  vult  nomen 
prudentis  et  patientis  adipisci,  imitando  Ulyssem  in  quo  Homerus  depingit  virum  et 
labores  eius  ut  effigiem  pictam  prudentiae  ac  tolerantiae,  sic  Vergilius  in  figura 
Aeneae  ostendit  virtutem  pii  filii  et  sollertiam  strenui  atque  audaciam  ducis,  et  non 
quidem  depingendo  vel  describendo  eos  sicut  fuerunt,  sed  sicut  oportebat  eos  esse 
ut  exempla  viva  virtutum  hominibus,  qui  venturi  essent.  Et  hoc  modo  Amadis  fuit 
Stella  Polaris,  lucifer,  ;sol  omnium  equitum  strenuorum  atque  amantium,  qui  imitandi 
sunt  ab  omnibus,  qui  sub  vexillo  amoris  equitatum  exercemus.  Et  cum  hoc  ita  sit 
atque  ego  sic  invenio,  Sancti  amice,  oportet  ut  eques  itinerans  qui  eum  magis  et 
propius  imitaretur  citius  hanc  perfectionem  equitatus  adipiscatur.  Atque  inter  alia 

quod  hic  eques  ostendit  fuit  prudentiam,  strenuitatem,  audaciam,  patientiam, 
firmitatem  amoremque  et  potissimum  cum  secesseret  a  domina  Oriana  despectus  ad 
poenitentiam  faciendam  in  Rupe  Paupere  mutando  nomen  suum  pro  Beitenebro,  quo 
nitebatur  sensum  novum  dare  suae  vitae,  quam  libenter  elegerat.  Et  eodem  modo 
facilius  mihi  erit  imitari  eum  in  hac  poenitentia  et  non  scindendo  gigantes, 
amputando  serpentes,  occidendo  monstra ,  exercitus  evertendo,  classes  dirumpendo 
atque  incantamenta  solvendo.  Et  sic  ut  regiones  hae  tam  optimae  sint  ad  talia 
perficienda,  et,  nulla  occasione  praetermissa,  haec  adimplebo  magna  mea 
commoditate,  quia  haec  mihi  praebetur  ut  optima. 

-Profecto  -dixit  Sanctius-,  sed  quid  est  quod  vis  facere  in  hac  tam  remota 
regione? 

-Nonne  dixi  tibi  -respondit  dominus  Quixotus-  me  voluisse  imitari  Amadisem 
faciendo  hic  desperatum,  stultum  ac  furiosum  amantem  atque  hoc  modo  etiam 
imitabor  Orlandum  (Roldanum)  cum  inveniret  et  develaret  pulchram  Angelicam 
moechari  cum  mauro  Medoro  et  de  quo  dolore  amens  factus  est  arboresque 
eradicavit,  aquas  clarorum  fontium  turbavit,  pastores  necavit,  pecora  destruxit, 
tuguria  pastorum  combussit,  domus  diruit,  equas  traxit  et  centum  milia  inordinata 
facinora  perficit,  omnia  digna  aeternae  memorationis  et  ad  scribenda  apta?  Attamen 
egomet  nolo  Roldanum,  sive  Orlandum  vel  Rotolandum  (quia  omnia  haec  tria 
nomina  erant  ei)  partim  imitari  omnes  dementias  quas  fecit,  dixit  et  cogitavit, 
tantum  faciam  delineationem  ex  his,  quae  mihi  peculiares  vel  maximi  momenti 
videantur.  Et  fortasse  etiam  placeret  mihi  imitatio  poenitentiae  Amadis,  qui  nullam 
dementiam  adimplevit  ad  damnum  infligendum,  nisi  ex  planctis  et  lamentis  et  tam 
magnam  famam  obtinuit. 

-Mihi  videtur  -inquit  Sanctius-  equites,  qui  hoc  modo  fecerunt,  quamdam  causam 
habuerunt  ad  has  stultitias  et  poenitentias  perficiendas;  sed  quaenam  causa  est  tibi 
ut  fias  amens?  Quaenam  domina  despexit  te  sive  quae  signa  develasti,  quibus 
cognosceres  dominam  Dulcineam  a  Toboso  fecisse  quamdam  puerilitatem  cum 
quodam  mauro  sive  cum  christifideli? 

-Hic  est  quaestio  -respondit  dominus  Quixotus-,  et  haec  est  subtilitas  huius 
negotii  mei;  quia  si  ageretur  de  dementia  cuiusdam  equitis  itinerantis  et  causa  esset 
neque  mereretur  gratias  nec  bonam  voluntatem;  sed,  si  ex  nulla  causa  cognita  ad 
hanc  poenitentiam  faciendam  paratus  sum,  domina  mea  bene  intelliget,  quid  egomet 
facerem  si  causam  haberem,  scilicet  si  hoc  facio  dum  maneo  siccus  quid  ergo  facerem 
si  essem  madefactus?  Et  praesertim  bona  occasio  erit  mihi  in  hac  longa  absentia, 
quam  sustinui,  a  domina  mea  Dulcinea  a  Toboso.  Et  sicut  iam  audisti  saepissime 
dicere  de  illo  pastore  Ambrosio,  qui  absens  est  omnia  adversa  sunt  ei  et  etiam  timet. 
Quare,  amice  Sancti,  ne  amittas  tempus  tuis  consiliis  quin  faciam  hanc  inauditam, 
felicem  ac  numquam  cognitam  imitationem.  Demens  sum,  sed  insanus  ero  donec 
revertaris  ad  me  cum  responso  epistulae,  quam  tecum  mittam  ad  dominam 
Dulcineam;  et  si  haec  prospera  ac  secunda  esset  mihi,  tunc  stultitia  et  poenitentia 
mea  uno  ictu  finietur;  sin  autem  vere  demens  fiam  et  tunc  nihil  sentiam.  Hoc  modo 
cum  illa  det  mihi  responsum,  evadam  ex  hac  tribulatione  et  labore,  quo  me  reliquisti. 
Scilicet  si  exspecto  responsum  bonum  gaudebo  hac  exspectatione  et  si  adversum  esset 

non  sentiam,  quia  tunc  vere  amens  fiam  atque  amentes  nullo  modo  sentiunt.  Sed 
nunc  alia  ex  parte,  dicas  mihi,  Sancti,  num  servasti  galeam  Mambrini,  quia  iam 
vidi  te  eam  ex  terra  apprehendisse  cum  ingratus  ille  eam  frangere  voluit?  Sed  ille 
non  potuit  facere,  quare  magna  virtus  videtur  esse  in  ea. 

Cui  Sanctius  respondit: 

-Per  Deum  vivum!  Domine  Eques  Tristis  Figurae,  nullo  modo  possum  tolerare  nec 
pati  quae  tu  dicis,  ex  quibus  opinor  ut  haec  omnia  quae  de  equitatu  dicas  et  de  regnis 
obtinendis,  de  insulis  mihi  tribuendis  aliisque  beneficiis  et  magnitudinibus  secundum 
morem  et  consuetudinem  equitum  itinerandum,  haec  omnia  nihil  aliud  esse  quam 
ventum  et  magnum  mendacium,  omnes  fabellas  et  fabulas  sive  velut  eas  appellemus. 
Quia  si  quis  audit  te  dicere  pelvim  tonsoris  esse  galeam  Mambrini  atque  ex  hoc  crasso 
errore  non  exeas,  quattuor  diebus  elapsis,  quid  ergo  cogitandum  est  nisi  te  non  habuisse 
rectam  rationem?  Galeam  fero  ego  in  sacco  meo  et  quidem  omnino  contusam  ad  eam 
reparandam  eamque  mecum  domum  ducam  ad  barbam  radendam,  si  Deus  providebit 
atque  aliquando  cum  mea  uxore  et  meis  liberis  me  inveniam. 

-Videas,  Sancti,  per  ipsum  per  quem  antea  iurasti  etiam  iuro  tibi  -inquit  dominus 
Quixotus-  et  dico  te  habere  intellectum  obtusum,  quem  numquam  armiger  habuit  et 
quidem  habebit  in  hoc  mundo.  Nonne  vidisti,  post  longum  tempus  quo  mecum  venis, 
res  gestas  ab  equitibus  itinerantibus  videri  chimaeras,  stultitias  atque  aberrationes  et  omnes 
e  contrario  fieri?  Et  non  quia  haec  ita  sint,  sed  quia  nobiscum  6st  caterva  incantatorum, 
qui  omnia  nostra  mutant  et  permutant  atque  ea  faciunt  ad  nutum  eorum  et  quidem 
secundum  desiderium,  quod  habent  favendi  sive  destruendi  nos;  et  sic  quod  tibi  videtur 
pelvis  tonsoris  mihi  autem  galea  Mambrini  atque  alii  aliud  videbitur.  Et  hoc  modo  fuit 
insolita  providentia  sapientis  ut  omnes  videant  eam  pelvim  tonsoris  esse,  quod  reapse 
galea  Mambrini  est,  et  propterea  quod  haec  est  tam  magni  pretii,  si  hoc  omnes  scirent 
persequerentur  me  ad  eam  auferendam  a  me.  Sed  sicut  omnes  vident  eam  pelvim  tonsoris 
esse  nullo  modo  curant  de  ea,  quod  aperte  ostenditur,  quia  ille  voluit  eam  rumpere  et 
reliquit  in  terra  et  non  abstulit  secum;  quia  si  vere  cognosceret  numquam  eam  relinqueret. 
Serva  eam  bene,  amice,  quia  nunc  non  necesse  est  mihi;  propterea  quod  omnia  arma  a 
me  auferre  volo  ut  nudus  maneam,  sicut  natus  sum  si  vero  volo  hanc  poenitentiam  facere, 
quae  similior  est  poenitantiae  Orlandi  (Roldani)  quam  Amadis. 

*  *  * 

NARRATIO  RAPTUS  ASINI  SANCTE 

Illa  nocte  pervenerunt  intus  ad  dimidiam  partem  Montium  Fuscorum ,  ubi  bene 
videbatur  Sanctio  pernoctare  et  immo  nonnullos  dies  ibi  transire ,  saltem  usque  ad 
finiendos  cibos  quos  secum  ferebat,  et  sic  pernoctaverunt  inter  duas  rupes  atque 
inter  multa  subera.  Tamen  adversa  fortuna  quae  omnia  dirigit,  coquit  et  componit 
ad  nutum  suum,  secundum  opinionem  illorum  qui  carent  lumine  fidei ,  iussit  ut 
Ginesius  de  Pasamonte ,  famosissimus  mendax  et  latro,  qui  illam  catenam  ferream 
ferebat  et  ope  virtutis  et  dementiae  domini  Quixoti  evaserat  propter  metum  Sanctae 
Fraternitatis,  quam  iuste  timebat,  sese  abscondit  in  illis  montibus  et  casu  sive  metu 

ad  eumdem  locum  venit ,  ubi  ipsa  fortuna  duxit  dominum  Quixotum  et  Sanctium 
Pansam  et  quidem  eadem  hora  et  tempore  ut  posset  eos  cognoscere  e  os  que  sivit 
dormire.  Sed  ita  ut  maligni  etiam  ingrati  sunt  atque  ex  necessitate  inveniunt 
occasionem  faciendi  quod  non  vere  licet  facere ,  sic  statuit  pro  se  ipso  agere  ad  suam 
propriam  medelam  in  melius  et  in  futurum ,  et,  sic  ut  Ginesius  ingratus  omnino  erat 
et  nullam  bonam  voluntatem  habebat ,  furavit  asinum  a  Sanctio  Pansa  et  nullo  modo 
curavit  de  Rocinante,  quia  non  erat  bonus  ad  pignus  faciendum  neque  ad  eum 
vendendum .  Sanctius  autem  dormiebat  atque  ab  eo  iumentum  abstulit  et  ante 
diluculum  fugit  et  longe  ab  illo  loco  erat  ita  ut  non  possent  eum  invenire.  Tandem 
aurora  luxit  primo  mane  laetificans  terram,  sed  affecit  moestitiam  Sanctio,  quia 
asinum  suum  non  invenit;  et,  iumento  amisso,  incepit  tristissimum  atque  acerbissimum 
planctum  huius  mundi  facere  et  eo  modo  dominus  Quixotus  experrectus  est  vocibus 
eius  et  sic  eum  audivit  dicentem : 

-O  fili  ventris  mei,  natus  in  ipsa  domo  mea,  socius  in  ludis  liberorum  meorum , 
munus  uxoris  meae,  invidia  autem  vicinorum  meorum,  solatio  onerum  meorum,  et 
demum  sustentator  dimidii  corporis  mei,  quia  viginti  et  sex  teruntiis,  quos  quotidie 
ille  lucrabatur,  ad  dimidium  sumptum  meum  perveniebam ! 

Cum  dominus  Quixotus  vidit  planctum  et  cognovit  causam  eius,  consolatus  est 
Sanctium  suis  melioribus  argumentis  eumque  rogavit  ut  sustineret  eique  pollicitus  est 
donationem  facere  trium  asinorum  ex  quinque  asinis,  quos  reliquit  domi  suae.  Quibus 
verbis  Sanctius  accepit  consolationem  et  lacrimas  suas  statim  abstersit,  singultus  suos 
temperavit  et  domino  Quixoto  gratias  egit  propter  beneficium  ei  factum. 

*  *  * 

His  colloquiis  peractis,  pervenerunt  ad  pedem  alti  montis,  qui  tamquam  rupes 
secessa  solus  erat  inter  alios  huiuscemodi,  qui  eum  circumdabant.  Deorsum  mansuetus 
rivus  currebat  et  circa  eum  pratum  viride  atque  amoenum,  quod  delectabat  oculos  id 
inspicientes.  Arbores  multae  silvestrae  ibi  erant  necnon  et  plantae  et  flores,  qui  locum 
amoenum  atque  iucundum  faciebant.  Hunc  locum  Eques  Tristis  Figurae  ad  faciendam 
suam  poenitentiam  elegit  et  cum  eum  vidit  magna  voce  exclamavit,  tamquam  si  demens 
esset: 

-O  coeli!  Hic  est  locus  quem  ego  eligo  et  seiungo  ad  infortunium  lamentandum, 
quod  vos  super  me  posuistis.  Hic  est  locus  ubi  liquor  oculorum  meorum  aquas  huius 
parvi  rivi  augebit  et  continua  ac  profunda  suspiria  mea  movebunt  folia  arborum  ex 
his  montibus  ad  saepe  cadendum  sicut  testes  et  signum  poenae,  qua  cor  meum 
cruciatum  patitur.  O  vos,  quilibet  sitis,  rustici  dii,  qui  in  hoc  inhospito  loco  habitatis, 
audite  querelas  huius  infortunati  amantis,  quem  longa  absentia  ac  ficta  zelotypia  huc 
duxerunt  ad  lamentandum  inter  has  asperitates  atque  ad  querelam  faciendam 
inflexibilis  condicionis  illius  ingratae  et  pulchrae,  quae  est  meta  et  finis  omnis 
humanae  formositatis!  O  vos,  Napaeae  et  Driadae,  quae  solitae  estis  habitare  has 
densas  silvas  montium  tamquam  leves  ac  lascivi  Satyri  a  quibus  amatae  estis,  quamvis 
inaniter  et  numquam  perturbent  quietem  vestram,  adiuvate  me  ad  lamentandum 
infortunium  meum  sive  saltem  ne  lassae  sitis  audiendi  querelam  meam!  O  Dulcinea 

a  Toboso,  dies  noctis  meae,  gloria  poenae  meae,  ductrix  viarum  mearum,  stella 
fortunae  meae,  sic  enim  coelum  det  tibi  prosperam  fortunam  cum  eam  a  coelo 
quaeras,  atque  animadverte  locum  et  condicionem  meam  et  quonam  absentia  tua  me 
duxit,  ita  ut  concedas  mihi  gratiam  meritam  propter  labores  meos!  O  arbores  solitariae, 
quae  ex  hoc  et  in  futurum  sodales  mei  eritis,  ostendite  mihi,  suavi  motu  ramorum 
vestrorum,  praesentiam  meam  non  esse  molestam  vobis!  O  armiger,  iucundus  comes 
in  prosperis  atque  adversis  rebus  gestis,  trade  memoriae  tuae  quaecumque  videas  me 
facere  ut  possis  Dulcineae  narrare  atque  accurate  ac  vere  dicere. 

Et  ille,  his  verbis  dictis,  descendit  de  Rocinante  et  confestim  ab  eo  frenum  et  sellam 
abstulit  atque  equum  liberavit  eique  parvam  alapam  dedit  super  coxas,  eique  dixit: 

-Libertatem  dat  tibi  qui  ea  vere  caret,  o  eque,  praeclarus  in  prosperis  fortunis  et 
infortunatus  in  adversis!  Procede  quocumque  velis,  quoniam  in  tuo  fronte  scriptum 
habes  Hippogryphum  Astolphi  noluisse  tecum  contendere  celeritate  nec  celeberrimum 
Frontinum,  qui  Bradamanti  tanti  pretii  fuit. 

Sanctius  autem,  his  rebus  conspectis,  ait  ad  eum: 

-Beatus  ille  qui  abstulit  a  nobis  laborem  parandi  clitellas  asino,  quia  ei  non 
deerunt  alapae  iucundae  nec  laudationes;  verumtamen  si  hic  apud  me  ille  esset, 
nemini  permitterem  ab  eo  clitellas  auferre,  nam  quid  esset  hoc  ei?  et  non  deberet 
tangere  argumenta  generalia  eius  sive  amantis  vel  desperati  nisi  dominus  eius,  et 
faxit  Deus  me  eum  fuisse,  sed  desperatus  non  eram.  Tamen,  domine  Eques  Tristis 
Figurae,  si  profectio  mea  hinc  et  dementia  tua  verae  sunt,  oportet  denuo  sellam  parare 
Rocinanti  pro  absentia  asini  mei,  quia  hoc  modo  festinabo  et  melius  erit  tum  itus 
tum  reditus  meus;  quam  si  pedibus  iter  faciam  et  nesciam  quando  perveniam  illuc 
nec  huc  revertar,  quia  numquam  fui  validus  viator  iter  faciens  pedibus. 

-Dico,  Sancti  -respondit  dominus  Quixotus-,  ut  facias  sicut  velles,  quoniam  non 
mihi  male  videtur  consilium  tuum;  atque  ex  hoc  in  tres  dies  poteris  proficisci,  sed 
hoc  tempore  oportet  te  videre  quae  me  facturum  ac  dicturum  esse  ut  Dulcineae 
accurate  haec  dicas. 

-Quid  ergo  amplius  debeo  videre  -dixit  Sanctius-  quam  quae  iam  intuitus  sum? 

-Nondum  omnia  intellexisti!  -respondit  dominus  Quixotus-.  Nunc  oportet  me 
scindere  vestes,  arma  spargere  atque  ictus  capiti  meo  inter  has  rupes  dare  et  etiam 
alia  huiuscemodi,  quibus  miraberis. 

-Deus  meus!  -dixit  Sanctius-.  Animadverte  quomodo  dabis  hos  ictus  capiti  tuo; 
quia  ad  talem  rupem  pervenire  potes  et  primo  ictu  omne  negotium  huius  poenitentiae 
finiatur;  et,  mea  opinione,  melius  esset  si  ictus  capiti  qui  reapse,  tua  sententia, 
necessarii  sunt,  eos  facias  ficto  modo  et  sic  eos  adimpleas,  quia  haec  omnia  ficta 
debeant  esse  et  faceta  et  satis  esset  si,  secundum  me,  faceres  ope  aquae  sive  quadam 
re  molli  tamquam  lana  atque  iam  dicam,  mea  conscientia  teste,  meae  dominae 
Dulcineae  te  omnia  fecisse  cum  rupibus  durioribus  adamante. 

-Gratias  ago  tibi  propter  tuam  bonam  voluntatem,  Sancti  amice  -respondit 
dominus  Quixotus-;  tamen  animadverte  ut  omnia  quae  facturus  sim  debent  esse  vera 
et  minime  ficta;  quoniam  aliter  contradicerem  ordinationi  equitatus,  quae  nullum 
mendacium  acceptare  potest  sub  poena  damnationis  et  facere  aliquam  rem  pro  alia 
idem  est  ac  mentiri.  Propterea  ictus  capiti  meo  veri  erunt,  validi  et  fortes  et  nihil 

habebunt  mendacii  sive  fictionis.  Et  oportet  relinquere  mihi  nonnullas  fascias  ad 
me  curandum  quia,  proh  dolor!  fortuna  fecit  nos  non  habere  balsamum  quod 
amisimus. 

-Peius  fuit  perdere  asinum  -respondit  Sanctius-  quia,  eo  amisso,  non  habemus 
fascias  nec  omnia  reliqua.  Et  quaero  a  te  ne  memineris  illius  molestae  potionis;  quia 
si  de  ea  audio  etiam  erunt  mihi  magnae  nauseae  in  animo  meo  et  non  tantum  in 
stomacho.  Et  etiam  rogo  te  ut  credas  tres  dies  iam  transiisse  quos  dedisti  mihi  ut 
terminum  ad  dementias  tuas  videndas,  quas  facies  et  sic  possum  dicere  me  eas  vidisse 
et  iureiurando  mira  dicam  dominae  Dulcineae  de  his;  quapropter  scribe,  quaeso, 
domine,  has  litteras  et  mitte  me  hac  legatione,  quia  vere  cupio  huc  reverti  ad  te 
extrahendum  ex  hoc  purgatorio  ubi  manes. 

—Purgatorium  id  vocas?  —ait  dominus  Quixotus-.  Melius  esset  infernum  vocare 
et  immo  peius  quam  infernum  si  hoc  fieri  posset. 

—Cui  est  infernum  —respondit  Sanctius—,  nulla  est  retentioy  secundum  quod  audivi 
dicere. 

-Nescio  quid  sit  haec  retentio  -ait  dominus  Quixotus. 

-Retentio  [nempe  redemptio ]  est  -respondit  Sanctius-  quia  qui  in  inferno  est 
numquam  ex  eo  exire  potest.  Quod  erit  e  contrario  apud  te,  nisi  pedes  mei  non  bene 
iter  faciant  et  debeam  Rocinantem  incitare  calcaribus;  et  profecto  si  perveniam  ad 
Toboso  in  conspectu  dominae  meae  Dulcineae;  iam  loquar  de  stultitiis  ac  dementiis, 
quia  omnia  eadem  sunt,  te  facere  et  fecisse  ita  ut  ipsa  Dulcinea  fiat  mollior  quam 
chirotheca,  quamvis  durior  esset  quam  suber;  et  cum  dulci  ac  mellifluo  responso  eius 
per  aeres  tamquam  veneficus  vel  maleficus  iter  faciam  atque  extraham  te  ex  hoc 
purgatorio,  quod  videtur  infernum,  sed  non  est,  quia  est  spes  exiendi  ex  hoc  et  sicut 
dixi  hanc  spem  non  habent,  qui  in  inferno  sunt  nec  credo  te,  domine,  alteram  rem 
dicturum  esse. 

-Hoc  verum  est  -dixit  Eques  Tristis  Figurae-;  sed  quid  faciemus  ad  litteras 
scribendas? 

-Et  quid  etiam  ad  schedulam  donationis  asinorum?  -addidit  Sanctius. 

-Haec  omnia  erunt  inclusa  -inquit  dominus  Quixotus-;  et  bonum  erit  si  deest  nobis 
charta  ut  scriberem  sicut  veteres  faciebant,  nempe  in  foliis  arborum  sive  in  tabulis  cerae; 
quamvis  tam  difficile  sit  hoc  tempore  invenire  haec  quam  ipsam  chartam  papyraceam. 
Verumtamen  nunc  memini,  bonum  erit  haec  scribere  in  illo  codicillo  Cardenii  et  postea 
iubebis  translationem  in  chartam  papyraceam  et  quidem  cum  optimis  litteris  scriptis 
in  primo  loco,  ubi  invenies  quemdam  qui  sit  magister  scholae  puerorum  sive  sacrista, 
qui  possit  eas  transcribere;  sed  cave  ne  eas  des  cuidam  scribae,  qui  faciat  litteras 
iudiciales  [vulgo  escritura  procesal\,  quia  nec  ipse  Satan  eas  intelliget. 

-Et  quid  faciendum  est  de  signatura  tua?  -dixit  Sanctius. 

-Litterae  Amadis  numquam  habuerunt  signaturam  -respondit  dominus  Quixotus. 

-Hoc  bene  est  -respondit  Sanctius-;  sed  schedula  donationis  necessario  debet  hanc 
signaturam  propriam  habere  et  si  haec  transcribitur  dicent  eam  falsam  esse  atque 
ego  careo  asinis. 

-Schedula  erit  in  ipso  codicillo  cum  signatura  manus  meae;  et  neptis  mea,  scripto 
meo  inspecto,  nulla  difficultate  omnia  adimplebit.  Quoad  litteras  de  amoribus  scribes 


170 


M.  DE  Cervantes 


in  subscriptione:  «Tuus  usque  ad  mortem,  Eques  Tristis  Figurae.»  Et  parvi  momenti 
erit  utrum  hoc  sit  manu  aliena  necne,  et  secundum  quod  memini  Dulcinea  nescit 
scribere  nec  legere  et  numquam  vidit  in  sua  vita  litteras  meas  nec  epistulam,  quia 
amores  inter  nos  tantum  fuerunt  platonici  et  nullam  aliam  rem  habuerunt  quam 
intuitus  honestissimos  oculorum.  Et  etiam  hoc  tam  raro  accidit,  quoniam  audeo  iurare 
in  duodecim  annis  ex  hoc  me  eam  diligere,  et  quidem  magis  eam  diligo  quam  lumen 
oculorum  meorum,  quos  terra  aliquando  devorabit,  nec  quater  eam  vidi;  et  fortasse 
ex  his  quattuor  vicibus  ipsa  nec  immo  animadvertit  me  eam  conspicere;  quia  talis 
est  pudicitia  et  cautio,  qua  pater  eius  Laurentius  (Lorenzo)  Corchuelo  et  mater  eius 
Ildephonsa  (Aldonza)  Nogales  eam  genuerunt. 

-Ta,  ta!  -inquit  Sanctius-  Filia  Laurentii  Corchuelo  est  domina  Dulcinea  a 
Toboso,  alias  nominata  Ildephonsa  (Aldonza)  Laurentii? 

-Ipsa  est  -ait  dominus  Quixotus-,  et  est  quae  titulum  dominae  totius  universi 
meretur. 

-Bene  eam  cognosco  -dixit  Sanctius-,  et  de  ea  dicere  possum  eam  bene  iactare  vectem 
similis  fortiori  iuveni  strenuo  totius  pagi.  Et  laudetur  Deus!  eam  robustam  puellam  esse 
compactam  atque  erectam,  quia  strenua  est  nimis,  quae  ex  luto  extollere  potest  barbam 
cuiusdam  equitis  itinerantis,  qui  eam  tamquam  dominam  haberet.  O  filia  moechae!  et 
quem  surcum  habebit!  et  quam  vocem!  Quia  dicere  possum,  quondam  eam  ascendisse 
super  turrim  campanariam  oppidi  ad  quosdam  iuvenes  pastores  vocandos,  qui  erant  in 
agro  patris  eius  et  quidem  longius  quam  dimidia  leuca  illinc  atque  eam  tam  bene 
audiverunt  tamquam  si  essent  ad  pedem  illius  turris.  Et  bonum  est  eam  nullo  modo  esse 
timoratam,  sed  magis  habet  ut  aulica;  atque  ex  omnibus  rebus  faceta  est  et  ridet  de 
omnibus  et  lepida  est.  Nunc  ego  dico,  domine  Eques  Tristis  Figurae,  te  non  tantum  posse 
dementias  facere  huiusmodi,  sed  etiam  debes  propter  eam  atque  iusta  causa  immo 
desperari  et  laqueo  te  suspendere;  et  nemo  qui  haec  cognoscat  dicet  te  nimis  fecisse  et 
quidem  bene,  et  diabolus  ferat  te  secum.  Sed  iam  vellem  in  itinere  esse  saltem  ad  eam 
videndam,  quia  abhinc  multum  tempus  me  eam  non  denuo  vidisse  et  fortasse  mutata 
est,  quia  facies  mulierum  deformatur  dum  ambulant  per  agros  sub  ardore  solis  aereque. 
Quare  debeo  tibi  confiteri  veritatem,  nempe  me  magnam  ignorantiam  habuisse,  quia 
semper  putavi  dominam  Dulcineam  fuisse  principessam,  quam  diligebas  sive  quamdam 
dominam,  quae  mereretur  munera  egregia  ut  tu  mitteres  ad  eam,  sic  ex  manu  illius 
vasconici,  ex  damnatis  ad  triremes  atque  ex  aliis  innumeris,  quia  multae  fuerunt  victoriae, 
quas  vicisti  cum  ego  nondum  eram  armiger  tuus.  Sed,  omnibus  rebus  consideratis,  quid 
erit  dominae  Ildephonsae  Laurentii  (Aldonza  Lorenzo),  ut  ita  dicam,  Dulcineae  a  Toboso 
tot  homines  venire  victos  a  te,  qui  eos  mitteres  ad  genua  flectenda  in  conspectu  illius? 
Quia  fieri  potest  tunc  temporis  cum  illi  perveniant  ad  eam,  illa  esset  pectendo  linum 
sive  triturando  triticum  in  areis  et  vererentur  videndi  eam  atque  ipsa  rideret  de  hoc  sive 
accipiendo  illud  munus  stomacharetur. 

-Iam  antea  et  multoties  dixi  tibi,  Sancti  -inquit  dominus  Quixotus-,  te  magnum 
garrulum  esse  et  quamvis  intellectus  tuus  sit  turpis,  saepe  te  ostendis  accutum;  at  ut 
videas  quam  stolidus  sis  tu  et  quam  prudens  egomet,  volo  te  brevem  fabellam 
auscultare.  Ecce  olim  vidua  formosa,  iuvenis  atque  dives  et  praesertim  expedita,  arsit 
magno  amore  robustum  laicum  iuvenem  atque  indoctum;  praefectus  eius  hanc  rem 

cognovit  et  quodam  die  ait  ad  viduam  pro  correptione  fraterna:  «Miror,  domina,  et 
quidem  magna  causa,  mulierem  tam  nobilem  tam  venustam  ac  tam  divitem,  tamquam 
tu  es,  diligere  quemdam  virum  tam  rudum,  tam  abiectum,  tam  indoctum,  cum  multi 
sint  in  hac  domo  magistri,  scholastici  designati  et  theologi,  quos  tu  eligere  posses  inter 
optimos  et  dicere:  «Hunc  quaero  atque  hunc  nolo».  Illa  autem  ei  respondit  et  quidem 
sale  et  lepore  atque  expedite:  «Tu,  domine,  deciperes  te  si  alio  modo  cogitas  quam 
quod  oportet,  quia  credis  me  male  elegisse  eum,  quia  tibi  videtur  indoctus,  sed  ad 
scopum  quem  eum  elegi  tantam  philosophiam  novit  ille  ut  Aristoteles.»  Et  eodem  modo, 
Sancti,  secundum  scopum  meum  Dulcinea  a  Toboso  tam  bona  est  mihi  quam  altissima 
principessa  totius  huius  terrae.  Num  poetae  qui  illas  dominas  laudaverunt  sub 
nominibus,  quae  eis  dederunt,  secundum  afflatum  eorum  vere  eas  habuisse?  Sive  credis 
tu  Amaryllidas  (Amariles),  Phyllides  (Filis),  Silvias,  Dianas,  Galateas,  Alidas  aliasque 
quibus  libri  pleni  sunt  et  fabellae  omnium  tabernarum  tonsorum  et  theatrorum 
comoediarum  veras  mulieres  ex  carne  atque  ossibus  fuisse,  quamvis  eas  profecto 
celebraverint  carminibus?  Minime!  sed  has  finxerunt  ad  vitam  dandam  versibus  eorum 
atque  ita  ut  eos  habeant  tamquam  veros  amantes  et  viros,  qui  sic  sentiunt.  Et  sic  satis 
est  mihi  putare  et  credere  Ildephonsam  Laurentii  bonam  ac  formosam  esse;  et  quoad 
genus  familiae,  haec  quaestio  est  parvi  momenti,  quia  nemo  veniet  ad  indagationem 
faciendam  ad  aliquod  indumentum  dandum  et  propter  me  haec  est  altissima  principessa 
totius  huius  orbis  terrarum.  Quia  oportet  te  bene  scire,  Sancti,  duas  res  allicere  ad 
amandum  plus  quam  alias  atque  hae  sunt  abundantia  pulchritudinis  atque  optima  fama 
et  haec  duo  in  Dulcinea  mutuo  se  habent,  quia  nemo  aequalis  est  ei  in  formositate 
atque  in  bona  fama  perpaucae  ad  eam  perveniunt.  Breviter,  his  verbis  praelibatis, 
imaginor  haec  omnia  esse  secundum  quae  dico  et  sic  nec  superest  nec  quid  ei  deficit 
et  meis  cogitationibus  depingo  eam  secundum  meum  desiderium  modo  in  formositate 
modo  in  excellentia  et  sic  nec  Helena  cum  ea  contendere  potest  nec  Lucretia  ad  eam 
perveniet  nec  altera  ex  claris  mulieribus  temporum  praecedentium,  graecis,  barbaris, 
latinis.  Et  unusquisque  dicat  quae  dicere  vellet;  et  si  hac  de  causa  reprehenderer  ab 
ignorantibus,  qui  rigidi  sunt  nullo  modo  damnabunt  me. 

-Denuo  dico  te  in  omnibus  bene  iudicare  -respondit  Sanctius-  atque  ego  asinus 
sum.  At  nescio  cur  ego  nunc  memini  asini  in  ore  meo,  quia  hoc  idem  est  ac  funem 
vocare  in  domo  illius  qui  suspensit  se  laqueo.  Sed  veniant  litterae  et  valedicam  ego 
tibi,  quia  proficisci  volo. 

Dominus  Quixotus  eduxit  codicillum  et  secessit  parumper  seorsum  ac  magna 
quiete  incepit  litteras  scribere  atque,  hac  re  peracta,  Sanctium  vocavit  et  dixit  se  eas 
ei  legere  velle,  ita  ut  ille  memoriae  traderet  ne  eas  de  via  perderet,  quia  propter 
adversam  fortunam  omnia  credenda  erant.  Cui  Sanctius  respondit: 

-Scribe  hanc  epistulam  bis  sive  ter  in  libro  et  da  mihi  et  bene  servabo  eum;  sed 
credere  me  posse  tradere  memoriae  hoc  est  absurdum;  quia  tam  mala  est  memoria 
mea  ut  aliquando  immo  mei  nominis  obliviscar.  Tamen  dic  epistulam  et  valde 
gaudebo  audiendo  eam,  quia  erit  exemplar. 

-Ausculta,  quia  sic  dicit  -ait  dominus  Quixotus: 

Excelsa  atque  alta  domina: 

Vulneratus  propter  absentiam  atque  afflictus  in  mediis  telis  cordis ,  o  dulcissima 
Dulcinea  a  Toboso,  salutem  ad  te  mittit  ille  qui  ea  caret.  Si  formositas  tua  despicit 
me,  si  merita  tua  non  sunt  pro  me,  si  contemptus  tui  sunt  ad  affligendum  me,  quamvis 
satis  patiens  sim ,  difficili  modo  potero  hunc  dolorem  sustinere ,  quia  et  fortis  et 
diuturnus  est.  Bonus  armiger  meus  Sanctius  completam  relationem  dabit  tibi ,  o 
pulchra  ingrata  dilectaque  inimica  mea !  et  tibi  dicet  modum  quo  propter 
captivitatem  tuam  hic  maneo.  Si  fortasse  velles  subvenire  ad  me,  tuus  sum  omnino , 
sin  autem,  fac  secundum  nutum  tuum  et,  vita  mea  finita,  crudelitatem  tuam 
desideriumque  meum  adimpleam. 

Tuus  usque  ad  mortem 

EQUES  TRISTIS  FIGURAE 


-Per  vitam  patris  mei  -inquit  Sanctius,  hac  epistula  audita-  haec  est  excellentior 
res  quam  umquam  audivi.  Me  miserum!  Et  quo  modo  dicis  quaecumque  vis  et  quam 
bene  venit  signatura  Equitis  Tristis  Figurae\  Verumtamen  dico  te  esse  ipsissimum 
diabolum  et  nulla  res  est  quam  nescias. 

-Omnia  necessaria  sunt  -respondit  dominus  Quixotus-  in  meo  officio. 

-Tunc  addas  in  alia  pagina  schedulam  donationis  trium  asinorum  et  signaturam 
scribe  magna  claritate  ita  ut  recognoscant  cum  eam  videant. 

-Libentissime  id  faciam  -dixit  dominus  Quixotus. 

Et  cum  scripsit  legit  ei  et  sic  dicebat: 

lubeas  per  hoc  primum  scriptum  de  asinis,  cara  domina  neptis,  dare  armigero 
meo,  Sanctio  Pansae  tres  ex  quinque  asinis,  qui  sunt  mihi  domi  sub  custodia  tua. 
Hos  tres  asinos  iubeo  ut  mittas  et  tradas  pro  aliis  iam  receptis  ab  eo  et  quidem  pro 
tributa  pecunia,  quae  apud  me  est.  Datum  intus  in  Montibus  Fuscis,  die  vigesimo 
secundo  mensis  Augusti  huius  anni. 

-Bona  est  -dixit  Sanctius-:  scribe  tuam  signaturam,  domine. 

-Non  oportet  signaturam  scribere  -ait  dominus  Quixotus-,  sed  tantum  signum  meum 
addere  quod  idem  est  ac  signatura  et  satis  est  ad  tres  asinos  et  etiam  ad  trecentos. 

-Tibi  autem  confido  -respondit  Sanctius-.  Nunc  sellam  parabo  Rocinanti  et  velis 
mihi  tuam  benedictionem  dare;  quia,  nullis  stultitiis  perspectis  a  te,  proficisci  volo, 
tamen  Dulcineae  dicam  me  tam  multas  vidisse  ut  amplius  non  fieri  posset. 

-Saltem  volo,  Sancti,  quia  sic  oportet,  ut  videas  me  nudum  et  tunc  faciam 
duodenas  dementias,  quas  perficiam  in  dimidia  hora  et  cum  eas  videas,  tuis  propriis 
oculis,  poteris  dare  iusiurandum,  tua  conscientia,  alias  res  non  perspectas  quas  addere 
velis;  et  pro  certo  non  dices  omnes.quas  vere  facturus  sum. 

-Per  misericordiam  Dei!  Domine  mi!  ne  videam  te  nudum,  quia  magna  poena 
afficiet  me  et  immo  amare  flebo;  atque  adhuc  est  mihi  planctus  in  capite  propter 
asinum  amissum,  quare  non  debeo  novos  planctus  habere;  sed  si  vere  vis  ut  videam 
quasdam  dementias  fac  eas  breviter  et  quascumque  velles  atque  amictus  vestibus. 
Sed  propter  me  nihil  huiusmodi  placebit  mihi  et  melius  est  nullam  moram  facere  ad 

nuntios  dandos  quos  desideras  et  mereris.  Sin  autem  domina  Dulcinea  exspectet 
impetum  meum;  et  si  non  bene  respondit  ut  debeat  iuro  sollemniter  me  responsum  ex 
stomacho  illius  extrahere  et  quidem  calcibus  atque  alapis.  Nam  quis  pateretur  equitem 
itinerantem  tam  illustrem,  ut  tu  es,  fieri  dementem,  et  quidem  nulla  causa  posita,  ab 
una  ...?  Et  utinam  illa  domina  ne  impellat  me  ad  inopportuna  dicenda  quin,  per  Deum! 
omnia  eiiciam  foras,  quamvis  nihil  ad  bonum  negotium  faciendum  sit.  Quia  bonus  sum 
ego  ad  talia  facienda!  Aliter  illa  male  cognoscit  me!  Et  si  bene  me  cognosceret  profecto 
me  adiuvaret! 

-Secundum  quod  video  -ait  dominus  Quixotus-  Sancti,  tu  non  es  praecise  magis 
compos  mentis  quam  egomet  sum. 

-Certe  non  sum  tam  amens  -respondit  Sanctius-  sed  magis  iratus  sum.  Et,  his 
rebus  peractis,  quid  manducabis  dum  ego  iter  facio?  Num  exibis  ad  viam  tamquam 
Cardenius  fecit  ad  auferendum  panem  a  pastoribus? 

-Ne  patiaris  hoc  -respondit  dominus  Quixotus-,  quia  quamvis  esset  mihi 
cibus,  non  ederem  amplius  quam  herbas  et  fructus  prati  et  quod  arbores  dent 
mihi;  quia  subtilitas  huius  negotii  mei  est  nihil  edere  et  similes  asperitates  facere. 
Et  vale. 

-Scisne  quod  vere  timeo?  Credo  me  non  posse  denuo  invenire  hunc  locum,  ubi 
relinquo  te,  quia  vere  reconditus  atque  absconditus  est. 

-Animadverte  bene  vestigia  eius  atque  ego  curabo  ab  his  regionibus  non  me 
seiungere  -inquit  dominus  Quixotus-,  et  etiam  aliquando  ascendam  super  altas  rupes 
ad  videndum  utrum  revertaris  huc  necne.  Sed  melius  est  te  quosdam  ramos  scindere 
cuiusdam  genistae,  quae  multae  hic  sunt  et  ponas  eos  per  intervalla  donec  ad 
planitiem  exeas  atque  erunt  tibi  tamquam  limes  et  signa  ad  me  inveniendum  dum 
revertaris,  et  hoc  facies  ad  imitandum  labyrinthum  Persei. 

-Hoc  libenter  faciam  -dixit  Sanctius  Pansa. 

Et,  scindens  aliquos  ramos,  quaesivit  benedictionem  a  domino  suo  et  cum  multis 
lacrimis  amborum  valedixit  domino  Quixoto.  Atque  ascendit  in  Rocinantem,  quem 
dominus  Quixotus  valde  ei  commendavit  et  dixit  ut  de  eo  curam  haberet  tamquam 
de  eo  ipso,  et  his  praelibatis,  iter  fecit  in  planitiem,  spargens  per  intervalla  ramos 
genistae  sicut  dominus  eius  ei  iussit.  Et  hoc  modo  profectus  est,  quamquam  dominus 
Quixotus  eum  importunabat  ut  saltem  videret  eum  duas  dementias  facere.  Sed 
Sanctius,  nondum  centum  gressus  profectus  est,  continuo  reversus  est  et  dixit  ei: 

-Dico,  domine,  te  dixisse  et  valde  bene:  ad  recte  iusiurandum  iurare,  salva  mea 
conscientia,  bonum  erit  me  saltem  videre  quasdam  ex  his  dementiis,  quamvis  maxima 
dementia  sit  ut  hic  maneas. 

-Nonne  tibi  dixi?  -ait  dominus  Quixotus-  Exspecta,  Sancti,  et  haec  faciam  in 
ictu  oculi  dum  recites  Credo. 

Et  confestim  femoralia  sua  abstulit  a  se  et  mansit  nudus  suis  pannis  interioribus 
et  dein  saltitavit  per  aerem  duos  calces  ac  binos  gyros  et  quidem  capite  demisso  et 
pedes  in  altum  develans  res  sui  corporis,  quas  ad  non  videndas  denuo  Sanctius 
habenas  Rocinantis  vertit  et  laetus  mansit  et  plenus  oblectatione,  quia  iam  potuit  in 
pace  iusiurandum  dare  et  dicere  dominum  eius  insanum  omnino  mansisse.  Et  hoc 
modo  sinemus  eum  iter  facere  usque  ad  reditum  eius  qui  breviter  accidit. 

Capitulum  26.  Ubi  prosequuntur  subtilitates,  quas  dominus 
Quixotus  fecit,  ut  captus  amore  in  Montibus  Fuscis 

Sed  perveniamus  ad  narrationem  Equitis  Tristis  Figurae  postquam  hic  se  vidit 
solum,  gyris  in  altum  peractis  et  corporeis  conversionibus  ope  pedum  perfectis,  dum 
erat  nudus  deorsum  et  sursum  vestitus,  et  quidem  Sanctius  profectus  erat,  quia  non 
potuit  plures  stultitias  conspicere,  historia  dicit  dominum  Quixotum  ascendisse  in 
cuspidem  altae  rupis  et  tunc,  nulla  solutione  inventa,  incepit  cogitare  de  iis  quae 
antea  multoties  cogitavit,  quaenam  poenitentia  esset  ei  praestantior  et  convenientior 
scilicet:  imitari  Orlandum  (Roldanum)  in  dementiis  violentis,  quas  fecit,  sive  Amadis 
in  melancholicis,  et  dominus  Quixotus  loquens  secum  dicebat: 

-Si  Orlandus  (Roldanus)  tam  bonus  et  strenuus  eques  fuit,  secundum  quod  omnes 
de  eo  dicunt,  quid  mirandum  est  si  nemo  eum  potuit  interficere  nisi  introduceret  acum, 
pretii  semiteruntii,  per  extremitatem  pedis,  quapropter  semper  induebat  calceos  munitos 
septem  soleis  ferreis?  Sed  nihil  ei  profuerunt  astutiae  contra  Bernardum  a  Carpio,  qui 
cum  eo  pugnavit  atque  eum  in  Roncesvalles  inter  bracchia  sua  suffocavit.  Sed, 
fortitudine  seorsum  remota,  perveniamus  ad  amentiam  eius,  quia  vere  sanam  mentem 
amisit  propter  signa  quae  invenit  in  Fortuna  et  per  nuntios,  quos  pastor  dedit  ei  nempe 
Angelicam  accubuisse  et  quidem  plus  quam  binas  dormitiones  postmeridianas  cum 
Medoro,  mauro  praedito  capillis  crispatis,  qui  erat  ephebus  Agramantis.  Et  si  ille 
credidit  hoc  verum  esse  et  dominam  eius  perfecisse  hanc  contumeliam,  quid  mirum  si 
demens  factus  sit?  At  quomodo  potero  ego  eum  imitari  in  dementiis  si  non  imitatus 
sum  eum  in  causa  earum?  Quoniam  de  mea  Dulcinea  a  Toboso  audeo  iurare  eam 
numquam  in  omnibus  diebus  vitae  suae  vidisse  quemdam  verum  maurum  amictum 
vestibus  propriis  atque  hodie  illa  ipsa  est  tamquam  sua  mater,  quae  eam  peperit,  et  si 
aliter  de  ea  cogitarem  iniuriam  ei  facerem  et  tunc  haberem  eamdem  dementiam,  quam 
habuit  Orlandus  (Roldanus)  furiosus.  Alia  ex  parte  video  Amadis  a  Gaula,  qui  vere 
fuit  compos  mentis  et,  nulla  dementia  facta,  illustris  et  captus  amore  et  quidem  nemini 
secundus;  quia  secundum  quod  fertur  in  historia,  domina  eius  ei  praeceperat  ne 
appareret  Amadis  in  conspectu  eius,  donec  ipsa  id  vellet  et  tunc  ille  sensit  se  despectum 
et  secesssit  ad  Rupem  Pauperem  comitatus  cum  quodam  eremita  ibique  flevit  ad 
saturitatem  et  sese  commendavit  Deo  usque  ad  diem  quo  coelum  ad  eum  pervenit  in 
maximo  dolore  et  necessitate.  Sed  si  hoc  verum  est,  quare  oportet  me  omnino  denudare 
vestibus  et  quare  debeo  molestum  esse  his  arboribus,  quae  mihi  nullum  damnum 
fecerunt?  Et  quare  debeo  claram  aquam  horum  rivorum  turbare,  qui  tandem  mihi  potum 
dant  cum  siti  laboro?  Vivat  ergo  memoria  Amadis  et  dominus  Quixotus  imitabitur  eum 
in  omnibus  quae  posset;  et  de  illo  diceretur  quod  de  alio  dictum  est,  nempe  si  non 
magna  perfecit  saltem  mortuus  est  ad  ea  perficienda;  et  si  non  sum  despectus  nec 
contemptus  a  Dulcinea  a  Toboso  satis  est  mihi  haec  facere  propter  absentiam  ab  ea,  ut 
iam  dixi.  Euge!  Age  porro!  Venite  ad  meam  memoriam  praeclara  facta  Amadis  et  docete 
me  ubi  incipiendum  sit  ad  imitationem  faciendam.  Tamen  iam  bene  scio  eum  oravisse 
et  sese  Deo  commendavisse;  sed  quomodo  faciam  coronam  precatoriam  [vulgo 
rosarium ]  quoniam  hanc  nondum  habeo? 

Tunc  cogitatio  venit  ad  eum  et  scidit  imam  extremitatem  subuculae,  quae  pendebat 

et  fecit  undecim  nodos  et  quidem  unum  ex  eis  maiorem  aliorum  et  hoc  fuit  illi  ut 
rosarium,  dum  in  his  regionibus  mansit,  et  milies  mille  Avemaria  deprecatus  est. 
Attamen  quod  ille  moleste  ferebat  erat  nullum  eremitam  habere  ad  peccata  confitenda 
ei  sive  ad  consolationem  inveniendam.  Et  hoc  modo  ambulabat  per  parvum  pratum 
scribendo  et  incidendo  in  corticibus  arborum  atque  in  tenui  arena  multos  versus  et 
quidem  omnes  accommodatos  ad  suam  moestitiam  aliosque  in  laudationem 
Dulcineae.  Sed  quos  integros  potuerunt  invenire  et  legere  cum  eum  ibi  iterum 
invenerunt  tantum  fuerunt  hi  qui  hic  notantur: 

Arbores,  herbae  et  plantae 
quae  estis  in  locis  bonis 
altae,  virides  ac  tantae, 
si  dolorem  non  seponis 
en  querelae  meae  sanctae. 

Noli  turbari  ab  ea, 
magnum  dolorem  vocavit 
ad  solvenda  sumpta  mea, 
quia  hic  Quixotus  ploravit 
absentiam  a  Dulcinea 
orta  a  Toboso 

In  hoc  loco  est  ubi  amans 
eques  hic  valde  fidelis 
a  domina  se  occultans, 
quamvis  hoc  scire  ne  velis, 
cur,  quonam  et  quando  rogans. 

Amor  eum  duxit  ad  ea, 
nempe  ad  mala  quae  patravit, 
et  vitavit  cum  chorea, 
quia  hic  Quixotus  ploravit 
absentiam  a  Dulcinea 
orta  a  Toboso 

Novas  res  gestas  quaerendo 
inter  inhospita  saxa, 
et  multa  maledicendo, 
sic  inter  virgulta  laxa, 
ivit  expensum  solvendo. 

Tamen  amor  propterea 
eum  fortiter  vulneravit 
a  cervice  et  fuit  dea, 
quia  hic  Quixotus  ploravit 
absentiam  a  Dulcinea 
orta  a  Toboso 

Appendix  a  Toboso  nominis  Dulcineae  in  hoc  carmine,  ad  magnum  cachinnum 
provocavit  eos,  qui  hos  versus  invenerunt,  quia  putaverunt  dominum  Quixotum 
credidisse  carmen  nullo  modo  intelligi  posse  sine  tali  additamento  nominis  Dulcineae; 
et  sic  fuit  quoniam  ipse  hoc  modo  confessus  est.  Alios  multos  versus  etiam  ipse  scripsit, 
sed,  ut  iam  dictum  est,  non  omnes  potuerunt  integros  invenire,  praeter  tres  strophas 
huius  carminis.  Et  ille  in  his  negotiis  sese  delectabat  et  etiam  suspirabat  et  Faunos 
Sil vanosque  ex  Olis  silvis  invocabat  necnon  et  Nymphas  fluminum  ac  dolentem  et  umidam 
[sive  humidam]  Echo  ita  ut  responderent  et  quidem  ad  consolandum  atque  auscultandum 
eum  et  etiam  herbas  quaerebat  ad  sese  sustentandum  dum  Sanctius  reverteretur;  qui 
demoratus  est  tres  dies,  sed  si  tres  hebdomadas  demoraretur  Eques  Tristis  Figurae  vere 
esset  transmutatus  atque  eum  non  recognosceret  mater  quae  eum  peperit. 

Et  bonum  erit  eum  relinquere  inter  versus  et  suspiria  ad  narrandum  quod  evenit 
Sanctio  Pansae  in  legatione  eius.  Et  hoc  sic  fuit,  quia  cum  exiret  ad  viam  regiam 
tunc  petivit  iter  ad  urbem  Toboso  atque  in  crastinum  diem  pervenit  ad  eamdem 
cauponam,  ubi  adversae  res  gestae  ludi  straguli  evenerunt  iactando  eum  in  altum;  et 
simul  atque  eam  vidit  videbatur  ei  se  in  altum  salire,  quare  noluit  intrare  in  eam, 
quamvis  esset  hora  valde  opportuna,  qua  potuit  et  debuit  id  facere,  quia  erat  praecise 
tempus  prandii  et  bonum  erat  ei  edere  cibum  calefactum,  nam  cibum  frigidum  per 
multos  dies  iam  comederat. 

Haec  necessitas  impulit  eum  prope  cauponam  venire  et  certe  dubitabat  utrum 
intrare  necne.  Interea  duo  viri  exierunt  e  caupona  qui  eum  cognoverunt.  Atque  alter 
dixit  alteri: 

-Dic  mihi,  domine  licentiate,  ille  qui  apparet  cum  equo  nonne  est  Sanctius  Pansa, 
qui  secundum  heram  nostri  equitis  itinerantis  profectus  est  cum  domino  suo  pro 
armigero? 

-Certe  -inquit  licentiatus-;  et  ille  est  equus  domini  nostri  Quixoti. 

Et  bene  eum  cognoverunt,  quia  illi  erant  parochus  et  tonsor  eiusdem  pagi  atque 
ipsi  qui  apud  eum  scrutationem  librorum  actumque  fidei  fecerunt.  Ipsi  autem,  Sanctio 
Pansa  et  Rocinante  bene  notis,  voluerunt  nuntios  de  domino  Quixoto  habere,  quare 
ad  eum  pervenerunt  et  parochus  eum  nomine  eius  vocavit,  dicens  ei: 

-Amice  Sancti  Pansa,  ubi  est  dominus  tuus? 

Sanctius  Pansa  noverat  eos  et  decrevit  celare  locum  et  modum  ubi  et  quomodo 
dominus  eius  mansit;  et  sic  eis  respondit  dominum  eius  illo  tempore  fecisse  aliquid 
magni  momenti  atque  alibi  et  quidem  haec  ille  non  poterat  eis  develare  per  oculos 
quos  in  vultu  habebat. 

-Minime  hoc  ita  erit!  -ait  tonsor-,  o  Sancti  Pansa,  quia  si  non  dicis  nobis  ubi 
ille  manet  putabimus  quod  vere  credere  possumus,  nempe  te  eum  interfecisse  et 
rapuisse,  quia  super  equum  eius  venis.  Profecto  dominum  huius  equi  debes  nobis 
tradere,  aliter  aliquid  faciemus  in  te. 

-Non  oportet  minas  in  me  facere,  quia  ego  non  sum  vir  qui  rapiat  et  quemdam 
interficiat;  et  propria  fortuna  interficiat  unumquemque  sive  Deus  qui  eum  fecit. 
Dominus  meus  manet  nunc  faciendo  poenitentiam  in  medio  monte  et  quidem  ad 
nutum  suum. 

Postea  et,  nulla  mora  praetermissa,  eis  narravit  statum  rerum  eius  et  etiam  res 

gestas,  quae  ei  evenerant  et  etiam  eum  litteras  mittere  ad  dominam  Dulcineam  a  Toboso, 
nempe  ad  filiam  Laurentii  Corchuelo,  quam  ille  maximo  amore  ardebat. 

Mirati  sunt  ambo  quae  Sanctius  Pansa  narraverat  eis  et  quamvis  iam  noverint 
dementiam  domini  Quixoti  et  genus  eius,  sed  quotiescumque  de  ea  audiebant  denuo 
mirabantur.  Tunc  rogaverunt  Sanctium  Pansam  ut  eis  ostenderet  epistulam,  quam 
ad  dominam  Dulcineam  ferebat.  Ille  respondit  eam  scriptam  esse  in  codicillo  et 
secundum  dominum  suum  oportebat  eam  transcribere  in  chartam  in  primo  loco  ubi 
perveniret;  quibus  verbis  parochus  ait  ei  ut  eis  ostenderet  eam,  quia  ipse  eam 
transcriberet  et  quidem  optimis  litteris.  Sanctius  Pansa  introduxit  manum  in  sinum 
suum  quaerens  codicillum,  sed  non  invenit  nec  eum  posset  invenire  nisi  hucusque 
eum  quaereret,  quia  eum  reliquit  apud  dominum  Quixotum,  qui  eum  ei  non  dedit 
nec  ipse  Sanctius  eum  ab  eo  quaesivit. 

Cum  Sanctius  vidit  se  librum  non  habere,  pavit  tamquam  mortuus  et  subito  totum 
corpus  manibus  attrectavit  atque  iterum  iterumque  vidit  librum  non  apparere  et 
confestim  manus  ad  barbas  immisit  ad  eas  erradicandas  et  vultum  quibusdam  ictibus 
percussit  et  nares  sanguinem  effuderunt.  His  rebus  conspectis,  parochus  et  tonsor  ei 
dixerunt,  quare  hoc  sic  faciebat  et  quid  ei  evenit,  quia  tam  male  secum  agebat. 

-Quid  enim  evenit  mihi  -respondit  Sanctius-,  nisi  me  perdidisse  uno  ictu  tres 
asinos  atque  unusquisque  eorum  erat  sicut  castellum? 

-Quomodo  hoc  fieri  potest?  -obiecit  tonsor. 

-Amisi  codicillum  -respondit  Sanctius-  ubi  erant  litterae  ad  Dulcineam  et  etiam 
schedula  signata  a  domino  meo  ope  cuius  iubebat  ut  neptis  sua  mihi  daret  tres  asellos 
ex  quattuor  vel  quinque,  qui  apud  eum  erant. 

His  rebus  dictis,  enarravit  eis  se  asinum  perdidisse.  Parochus  eum  consolatus  est  dicens 
ei,  se  eum  rogaturum  esse,  dum  dominum  eius  invenirent  ut  denuo  hoc  mandatum 
rescriberet  et  quidem  charta  papyracea  officiali  et  secundum  leges  et  mores  regni,  quia 
quae  scribebantur  in  codicibus  privatis  numquam  acceptabantur  nec  valida  erant. 

Illi  his  verbis  magnopere  consolati  sunt  Sanctium.  Atque  hic  dixit  cum  hoc  ita 
sit  parvi  faciebat  amissionem  illius  epistulae  et  quidem  quia  ipse  tradidit  memoriae 
ex  qua  magna  facilitate  possent  eam  transcribere  ubicumque  et  cum  vellent. 

-Dic  eam  nobis  primo,  Sancti  amice,  -dixit  tonsor-  et  postea  eam  vertemus. 

Sanctius  autem  commoratus  est  et  caput  suum  manibus  scabit  ita  ut  illas  litteras  ad 
memoriam  adduceret  et  modo  stabat  super  pedem  modo  super  alterum,  aliquando  inspiciebat 
terram,  postea  vero  coelum  ac,  fere  dimidio  digito  consumpto,  dum  omnes  stupebant 
exspectantes  eum  iam  litteras  dicturum  esse  sed,  tempore  inaniter  elapso,  dixit  eis: 

-Absit  a  me!  domne  licentiate,  et  etiam  daemones  ferant  secum  hanc  rem  et  quodlibet 
de  epistula  nunc  memini,  quamquam  in  primis  dicebat:  Alta  ac  sublecta  Domina . 

-Non  diceret  sublectam  -dixit  tonsor-  sed  suprahumanam  sive  sublimem 
Dominam. 

-Ita  est  -dixit  Sanctius-  Postea,  ni  fallor,  prosecutus  est  ...,  tamen  nisi  me  fallit 
scripsit:  qui  plenus  somno  atque  insomnis  est  vulneratusque  deosculatur  manus  tuas , 
ingrata  atque  incognita  formosa,  et  nescio  quid  dicebat  de  valetudine  sive  de  quodam 
morbo,  qui  eum  inficiebat  atque  hoc  modo  ibi  dilababatur  usque  ad  finem  his  verbis 
Tuus  usque  ad  mortem  Eques  Tristis  Figurae . 

Non  parum  ambo  gavisi  sunt  videndo  optimam  memoriam  Sanctii  Pansae  eamque  valde 
laudaverunt  et  quaesiverunt  ab  eo  ut  ipsam  epistulam  bis  iterumque  repeteret  ita  ut  ipsi 
etiam  traderent  memoriae  ad  eam  transcribendam  tempore  opportuno.  Sanctius  eam  accurate 
ter  quaterve  repetivit  et  taliter  tot  ineptias  adiunxit.  His  rebus  peractis,  narravit  etiam  quae 
dominus  eius  faciebat;  sed  noluit  dicere  de  his  quae  ei  acciderant  cum  eum  iactaverunt 
ope  straguli  in  illa  caupona  in  quam  introire  renuit.  Etiam  eis  dixit  quomodo  dominus  eius 
dum  misit  eum  legatum  ad  Dulcineam  a  Toboso  et  moram  faceret  dum  ipse  reverteretur 
bene  dispositus  erat  ad  officium  imperatoris  obtinendum  sive  saltem  ad  munus  regis;  quod 
inter  ambos  sic  collocuti  erant  et  perfacile  esset  ut  haec  hoc  modo  fierent  propter 
strenuitatem  illius  et  fortitudinem  bracchii  et  dum  haec  acciderint  ipse  denuo  mulierem 
duceret  uxorem,  nam  fortasse  iam  esset  viduus  atque  acciperet  quamdam  virginem  illius 
imperatricis,  quae  esset  heres  illius  magni  et  divitis  regni,  sed  ita  ut  esset  in  terra  arida  et 
nullo  modo  in  insula  sive  insulo,  quam  ille  nolebat. 

Sanctius  haec  dicebat  magna  quiete  atque  aliquando  nares  emunxit  et  tam  defectus 
erat  iudicio  ut  ambo  admirati  essent  denuo  inspiciendo  dementiam  domini  Quixoti,  quae 
etiam  potuit  allicere  Sanctium,  quia  ille  pauper  vir  etiam  sanam  mentem  suam  amiserat. 
Noluerunt  autem  eum  ab  errore  trahere,  quia  hoc  eum  nullo  damno  conscientiae  afficiebat, 
quare  melius  eis  videbatur  eum  hoc  modo  relinquere  ad  gaudendum  stultitiis  eius.  Et  sic 
ei  dixerunt  ut  omnia  commendaret  Deo  propter  salutem  domini  sui;  quia  res  fieri  poterat 
et  valde  probabilis  ut  in  decursu  temporis  fieret  imperator  sicut  ille  dicebat  sive  saltem 
archiepiscopus  sive  aliud  munus  simile.  Cui  Sanctius  respondit: 

-Domini,  si  fortuna  circumferret  res  taliter  ita  ut  dominus  meus  noluisset  esse 
imperator,  sed  archiepiscopus,  nunc  vellem  scire  ego  quae  soleant  archiepiscopi 
itinerantes  dare  suis  armigeris. 

-Solent  eis  -inquit  parochus-  quoddam  beneficium  dare  sive  parochiam  vel 
officium  sacristae,  quod  valet  multum  propter  reditum  statutum  necnon  et  munera 
altaris  quod  est  alterum  beneficium. 

-Sed  ad  hoc  pertinebit  -obiecit  Sanctius-  ut  armiger  caelebs  sit  et  sciat  ministrare 
missae,  sed  me  miserum!  cum  hoc  ita  sit  quia  uxorem  duxi  et  nescio  nec  primam 
litteram  alphabeti!  Quid  erit  mihi  si  dominus  meus  vult  fieri  archiepiscopus  et  non 
imperator  secundum  consuetudinem  et  usum  equitum  itinerandum? 

-Ne  patiaris,  Sancti  amice  -inquit  tonsor-;  quia  dominum  tuum  rogabimus  et 
etiam  ut  casus  conscientiae  id  faciemus  ut  fiat  imperator  et  non  archiepiscopus  quod 
facilius  erit  ei,  quia  ille  magis  strenuus  est  quam  scholasticus. 

-Hoc  ita  mihi  semper  videbatur  -respondit  Sanctius-;  quamvis  etiam  dicere 
possim  eum  ad  omnia  habere  quamdam  dexteritatem.  Quod  quidem  faciam  est  rogare 
Dominum  Nostrum  ut  mittat  eum  ad  regiones  ubi  ille  melius  servire  possit  et  ubi 
mihi  plura  beneficia  tribuat. 

-Haec  dicis  tamquam  vir  cautus  et  prudens  -ait  parochus-,  et  facies  ut  bonus 
christifidelis.  Sed  quod  nunc  oportet  facere  est  ut  conemur  ad  dominum  tuum 
educendum  ex  illa  poenitentia  inutili,  quam  tu  dicis  dominum  tuum  facere;  sed  ad 
cogitandum  sicut  id  faciemus  atque  ad  edendum,  quia  iam  est  hora,  bonum  erit  in 
hanc  cauponam  introire. 

Sanctius  dixit  eos  posse  intrare,  sed  ipse  voluit  foris  exspectare,  et  deinde  diceret 

eis  causam  illius  rei,  qua  noluit  introire;  sed  etiam  rogabat  eos  ei  aliquid  ad 
comedendum  dare  atque  ut  hoc  esset  cibus  calefactus  et  etiam  hordeum  Rocinanti. 
Illi  intus  introiierunt  et  eum  foris  reliquerunt  et  parumper  deinde  tonsor  ei  cibum 
dedit.  Postea  inter  ambos  cogitaverunt  de  modo  quo  possent  obtinere  quod  cupiebant 
et  parochus  venit  cum  quodam  consilio  secundum  desiderium  domini  Quixoti  atque 
ad  nutum  necnon  scopum  eorum.  Et  sic  ille  ait  ad  tonsorem  quaecumque  putaverat, 
nempe  se  induere  vestem  virginis  itinerantis  atque  interea  tonsor  pararet  seipsum 
tamquam  armigerum  atque  ambo  ad  dominum  Quixotum  perventuri  essent  ut  ficta 
virgo  afflicta  et  indigens,  quae  a  domino  Quixoto  petitionem  quaereret,  quam  ipse 
ei  tribueret  ut  strenuus  eques  itinerans.  Atque  haec  petitio  erat  ut  dominus  Quixotus 
cum  ea  veniret  quo  ipsa  eum  duceret  ad  iniuriam  reparandam,  quam  pravus  eques 
itinerans  fecerat  ei  atque  eodem  modo  rogabat  eum  ut  larvam  faciei  eius  non  auferret 
neque  de  bonis  fortunae  ab  ea  quaereret,  donec  vindicaret  eam  ab  illo  pravo  equite. 
Absque  dubio,  his  requisitis  acceptis,  dominus  Quixotus  veniret  ad  pagum  suum, 
ubi  illi  curaturi  erant  de  illa  peregrina  dementia  eius  si  vere  ei  remedium  esset. 


Capitulum  27.  Ubi  narratur  quomodo  parochus  tonsorque  consilium 
eorum  adimpleverunt  et  alia  quae  digna  sunt  memorandi  in  hac 

magna  historia 

Hoc  artificium  non  videbatur  male  tonsori,  sed  tam  bonum  ut  statim  illi  operam 
navarent.  Tunc  a  cauponaria  quaesiverunt  stolam  et  velum,  eique  pro  pignore  reliquerunt 
novam  vestem  talarem  parochi.  Tonsor  autem  magnam  barbam  fecit  ex  fulva  cauda 
cuiusdam  bovis,  ubi  caupo  pecten  suum  suspendebat.  Cauponaria  vero  ab  eis  quaesivit 
quare  haec  facerent.  Tunc  parochus  ei  breviter  dementiam  inauditam  domini  Quixoti 
narravit  et  quam  conveniens  erat  illa  larva  personarum  ad  eum  extrahendum  ex  illis 
montibus,  ubi  tunc  temporis  manebat.  Caupo  et  cauponaria  intellexerunt  dementem  fuisse 
eumdem  hospitem  eorum,  qui  balsamum  confecit  atque  etiam  dominus  armigeri  in  ludo 
straguli  cum  iactarent  eum  in  altum  et  tunc  parocho  et  tonsori  narraverunt  quaecumque 
eis  evenerunt  cum  domino  Quixoto  et  nullo  modo  siluerunt  quod  Sanctius  occultabat. 
Breviter,  cauponaria  induit  parochum  talibus  vestibus,  quae  mirae  erant  videndi;  posuit 
ei  stolam  panni  cum  fasciis  ex  atra  tela  serica,  amplitudinis  palmi,  cum  aliquis  aperturis 
et  thoracem  ornatum  viridi  tela  serica  cum  fimbriis  ex  albo  raso  serico  et  fortasse  haec 
omnia  fecerunt  tempore  regis  Wambae.  Parochus  autem  noluit  sibi  muliebre  tegumentum 
capitis,  sed  ipse  celavit  caput  suum  ope  pillei  lintei,  quo  usus  erat  ad  dormiendum  nocte 
et  super  frontem  posuit  fasciolam  ex  atra  tela  serica  et  cum  alia  fasciola  confecit  larvam 
atque  ordinavit  barbam,  quibus  et  faciem  omnino  velavit.  Super  haec  induit  galerum 
suum,  qui  valde  amplus  erat  et  fungebatur  munere  pro  umbella  et  cooperuit  sese  pallio. 
Tunc  ascendit  in  mulam  suam  et  quidem  muliebri  modo  et  tonsor  etiam  idem  fecit  in 
suam  mulam  cum  barba,  quae  ad  medium  corpus  perveniebat  et  cuius  color  erat  inter 
album  et  fulvum,  quia  ex  cauda  subrubra  bovina  confecta  erat. 

Omnibus  valedixerunt  et  etiam  bonae  Maritomes,  quae  pollicita  est  deprecandi 
coronam  rosarii,  quamvis  peccatrix  esset,  ut  Deus  prosperum  exitum  eis  daret  in 
tali  gravi  et  christiano  negotio  quod  sibi  susceperunt. 

Sed  ut  primum  egressi  sunt  ex  caupona  parochus  putavit  se  non  bene  fecisse 
induendo  talia  vestimenta,  quia  haec  non  decentia  erant  sacerdoti  atque  hoc  quamvis 
magni  momenti  esset;  quapropter  locutus  est  cum  tonsore  eumque  rogavit  ut  utrumque 
vestitum  permutarent,  quoniam  magis  decebat  ut  tonsor  repraesentaret  personam 
virginis  indigentis  atque  ipse  parochus  esset  armiger  illius,  et  hoc  modo  dignitas 
eius  non  tantum  profanaretur  et  si  tonsor  nolebat  nec  ipse  ulterius  proficisceretur, 
quamvis  diabolus  dominum  Quixotum  secum  ferret. 

Cum  Sanctius  appropinquavit  et  vidit  utrumque  indutum  hoc  vestimento  non 
potuit  risum  tenere.  Profecto  tonsor  assensus  est  omnibus  quae  parochus  voluit  et, 
permutato  artificio,  parochus  eum  docuit  quaecumque  oportebat  facere  et  etiam  quae 
verba  dicenda  erant  domino  Quixoto  ita  ut  eum  moverent  ad  sequendos  ipsos  atque 
ad  illum  locum  relinquendum,  quem  elegerat  ad  suam  inutilem  poenitentiam 
perficiendam.  Tonsor  autem  respondit  se  omnia  bene  adimplere  posse,  quamvis 
nullum  mandatum  ei  daret.  Noluit  tamen  induere  illas  vestes  donec  perveniret  propius 
ad  locum,  ubi  erat  dominus  Quixotus  et  tunc  vestes  accurate  plicavit  et  parochus 
sua  ex  parte  barbam  accomodavit  et  prosecuti  sunt  iter  eorum,  Sanctio  Pansa  ductore, 
qui  paulatim  enarravit  eis  quod  eis  evenit  cum  demente  illo,  quem  invenerunt  in 
montibus,  invento  sarcinae  atque  omnium  rerum  in  ea  convenienter  celato;  quia 
quamquam  stultus  aliquantulus  avidus  hic  homo  erat. 

Crastino  die  pervenerunt  ubi  Sanctius  signa  ramorum  reliquerat  ad  locum 
inveniendum,  quo  manebat  dominus  eius;  et  cum  haec  cognovit  ait  ad  eos  hoc 
introitum  esse,  quare  iam  possent  induere  illa  vestimenta  si  vere  hoc  ad  libertatem 
domini  eius  vere  pertinebat.  Quia  illi  antea  dixerunt  ei  se  induere  hoc  modo  et  illas 
vestes,  quia  hoc  erat  magni  momenti  ad  redimendum  dominum  eius  ex  miserrima 
vita,  quam  sibimet  elegerat,  quare  iusserunt  Sanctio  ut  nullo  modo  diceret  domino 
suo,  qui  illi  essent  quin  eos  cognosceret;  et  si  ille  interrogaret  eum,  quia  hoc  facturus 
erat,  et  si  quaereret  utrum  epistulam  ad  Dulcineam  dedisset  necne,  ille  certo  annuiret, 
sed  ita  ut  haec  Dulcinea  nesciebat  legere  vel  scribere  illa  respondit  verbatim  et  quidem 
domino  Quixoto  dixit,  sub  poena  maledictionis  suae,  ut  confestim  ille  ad  eam  veniret, 
quia  hoc  erat  maximi  momenti  ei  et  praecise,  hoc  argumento  facto  atque  his  verbis 
dictis,  putabant  se  adducere  eum  ad  meliorem  vitam  ita  ut  deinde  fieri  posset 
imperator  sive  monarcha,  quia  ut  fieret  archiepiscopus  hoc  non  erat  timendi. 

His  rebus  auditis,  quas  Sanctius  bene  tradidit  memoriae  permultas  gratias  eis  egit 
propter  bonum  consilium  eorum  suadendi  domino  suo  ut  fieret  imperator  et  non 
archiepiscopus,  quia,  sua  opinione,  ad  beneficia  tribuenda  armigeris  eorum  validiores 
erant  imperatores  quam  archiepiscopi  itinerantes.  Etiam  dixit  eis  bonum  esse  ut 
praecederet  eos  ad  dominum  Quixotum  quaerendum  ita  ut  daret  responsum  dominae 
eius,  quia  ipsa,  labore  eorum  praetermisso,  iam  valida  et  bona  erat  ad  eum  ex  illo 
loco  educendum.  Verbis  Sanctii  Pansae  acceptis,  decreverunt  ut  exspectarent  eum 
donec  reverteretur  cum  nuntio  inventionis  domini  sui. 

Sanctius  intravit  per  fissum  montium  et  illos  duos  reliquit  in  quodam  loco,  quo 

parvus  ac  mansuetus  rivus  decurrebat  cui  rupes  arboresque,  quae  ibi  erant,  iucundam 
et  frigidulam  umbram  praebebant.  Calor  et  dies  quo  illic  pervenerunt  erant  mensis 
Augusti,  et  in  illis  regionibus  ardor  valde  magnus  solebat  esse;  et  quidem  erat  hora 
tertia  postmeridiana:  haec  omnia  faciebant  illum  locum  aptum  ad  quiescendum 
parumper,  dum  exspectabant  Sanctium  reversurum  et  sic  illi  fecerunt. 

Et  tunc,  his  duobus  sub  umbra  recumbentibus,  en  ad  aures  eorum  quaedam  vox 
et  quidem  non  comitata  ab  ullo  instrumento  musico  pervenit,  haec  sonabat  dulciter 
atque  iucundo  modo,  de  qua  non  parum  mirati  sunt,  quia  eis  videbatur  locum  non 
esse  idoneum,  ubi  quidam  tam  bene  cantaret.  Quia  quamvis  aliquando  dicatur  pastores 
per  silvas  camposque  habere  voces  excellentes  hoc  redolet  magis  carmina  poetarum 
quam  veritatem,  praesertim  cum  audirent  cantare  versus  et  non  rusticorum  agricoldm, 
sed  cautorum  aulicorum.  Atque  hi  versus  quos  audierunt  hanc  veritatem 
confirmaverunt: 


Quare  sentio  me  ut  abiectus? 
Despectus. 

Quisnam  vult  ut  sit  mihi  scelus? 
Hic  zelus. 

Quare  probatur  patientia? 
Absentia. 

Sic  hoc  modo  in  mea  dementia 
nullam  invenio  medelam, 
quia  vitant  hanc  meam  querelam 
despectus,  zelus,  absentia. 

Quid  facit  ut  sit  meus  dolor? 

Hic  amor. 

Cur  sors  mea  inopportuna? 
Fortuna. 

Quid  consentit  meum  duellum? 
Hic  coelum. 

Sic  hoc  modo  timeo  telum 
quo  vehor  morte  in  scamnum, 
nam  augent  ad  meum  damnum 
amor,  fortuna  et  coelum. 

Quid  fiet  in  melius  mea  sors? 
Ipsa  mors. 

Cur  amoris  indignatio? 

Mutatio. 

Contra  mala  quae  vehementia? 
Dementia. 

Hoc  modo  non  est  prudentia 
istam  passionem  curare 
cum  medelae  sint  tam  clare: 
mors,  mutatio  et  dementia. 

Hora,  tempus,  solitudo,  vox  ac  dexteritas  illius  qui  cantabat  suscitaverunt 
admirationem  et  gaudium  audientium,  quare  quieti  manserunt  aliam  rem 
exspectantes;  sed,  producto  silentio,  statuerunt  ad  exiendum  et  musicum  quaerendum, 
qui  tam  bona  voce  cantabat.  Et  voluerunt  sic  facere,  sed  ipsa  vox  detinuit  eos,  quia 
ipsa  ad  aures  eorum  pervenit  ope  huius  soneti: 

SONETUM 

Leves  sunt  alae  ad  sanctas  amicitias, 

Ope  relictae  terrae  dum  anhelo 
Quae  ad  beatos  animos  in  coelo, 

Ultra  ascendisti  altas  aulas  regias, 

Ad  nutum  tuum  illinc  pacem  incipias 
Magnam  amictam  pulcherrimo  velo, 

Utpote  talia  apparent  in  hoc  zelo, 

Revera  idonea  quae  mala  sic  audias. 

Locum  coelestem  cave  ne  permittas 
Alium  errorem  induere  tua  veste, 

Tamquam  consilium  probum  ad  necandum, 

In  quo  praesentiam  tuam  non  amittas 
Ne  mundus  veniat  ad  pugnam,  te  teste, 

Et  hunc  tumultum  denuo  provocandum. 


Profundo  suspirio  cantilenam  finivit  atque  ambo  attente  denuo  exspectaverunt  si 
ille  forte  magis  cantaret;  sed,  cum  musica  facta  esset  singultus  et  gemitus  moestus, 
statuerunt  mutuo  consilio  cognoscere  tristem  cantorem,  qui  praeditus  erat  hac  iucunda 
voce  et  afflictus  his  gemitibus  et  ecce  non  procul  ac  parva  mora  elapsa,  et  quidem, 
rupe  transgressa,  viderunt  virum  tamquam  Sanctius  Pansa  eum  eis  descripsit  quoad 
staturam  corpoream  et  figuram,  cum  eis  historiam  Cardenii  narravit.  Hic  vir  autem 
vix  ac  vidit  eos  tranquillus  mansit  et  quietus,  capite  prono  super  pectus,  similis  homini 
meditabundo  et  non  ausus  est  oculos  porrigere  ad  eos  inspiciendos,  sicut  fecit  primo 
ictu  simul  ac  subito  apparuerunt. 

Parochus  autem,  qui  erat  vir  facilis  loquelae,  cum  novisset  eum  et  infortunium  per 
signa  eius,  ad  eum  pervenit  et  brevibus  ac  prudentibus  argumentis  eum  rogavit  eique 
suasit  ut  illam  miseram  vitam  relinqueret  ne  eam  vere  amitteret,  quod  reapse 

maximum  infortunium  esset.  Tunc  Cardenius  erat  compos  mentis  et  non  laborabat 
furiosa  aegritudine,  quae  saepissime  impellebat  eum  ad  faciendum;  et,  cum  videret 
ambos  amictos  inaudito  modo  in  illis  solitariis  regionibus,  valde  miratus  est, 
praesertim  cum  audiret  eos  loquentes  de  negotio  eius,  quia  id  noverant, 
argumentationibus  expressis  a  parocho,  et  sic  ad  eos  ait: 

-Profecto  video  vos,  quicumque  sitis,  domini,  coelum  curam  habere  ad  adiuvandos 
optimos  et  etiam  aliquando  malignos,  et  nullo  merito  meo,  misisse  ad  has  remotas 
regiones  inhospitas  homines  ad  educendum  me  ex  hoc  loco  ad  meliorem  partem,  vividis 
argumentis  expositis  de  inanitate  vitae  meae;  tamen  illi  nesciunt  me  vere  timere  si  hodie 
ex  hoc  periculo  exire  perventurum  esse  in  aliud  immo  peius  et  credunt  me  virum  esse 
praeditum  nullo  iudicio  et,  quod  peius  est,  etiam  dementem.  Et  quid  mirum  est  si  mihi 
videtur  onus  calamitatum  mearum  tantum  influxum  habere  in  meam  pemitiem,  me  omnino 
invito,  et  maneo  sicut  statua  petrea  absque  ullo  sensu  et  cognitione.  Et  tunc  hanc 
veritatem  novi  cum  videam,  quae  de  me  dicunt  atque  ostendunt  mihi  quae  feci  ut  signum 
huius  aegritudinis,  quae  tenet  me  et  quidem  doleo  inaniter  et  maledico  fortunae  meae 
gratis  et  etiam  dementias  meas  excusare  volo  si  vere  sunt,  qui  ea  audiant.  Quapropter  si 
cognovissent  sapientes  causam  nullo  modo  mirarentur  de  effectibus  eius  et  si  non 
praeberent  mihi  remedium,  saltem  non  culparent  me  et  indignatio  praeclari  facti  mei  fieret 
miseratio  infortunii  mei.  Et  si  vos,  domini,  ipsum  consilium  habetis,  quo  alii  etiam  ad  me 
pervenerunt,  melius  esset  vos  audire  historiam  completam  mei  infortunii  ne  ultra  veniatis 
cum  persuassionibus  vestris  quia,  audita  expositione  mea,  nullo  modo  oportet  consolari 
adversitatem  meam,  quae  omnem  consolationem  renuit. 

Ambo,  qui  nullam  aliam  rem  quaerebant,  quam  audire  ex  ore  eius  causam  illius 
adversitatis,  rogaverunt  eum  ut  eis  eam  narraret,  illi  autem  dispositi  erant  omnino 
ad  faciendum  quidquid  ille  vellet  propter  medelam  sive  consolationem  suam.  His 
verbis  dictis,  moestus  eques  suam  tristem  historiam  incepit  fere  eisdem  verbis 
gressibusque,  quibus  usus  est  cum  domino  Quixoto  et  caprario  paucis  diebus 
praecedentibus,  cum  propter  disgressionem  magistri  Elisabath  et  diligentiam  domini 
Quixoti  ad  defendendam  dignitatem  equitatus  illa  narratio  interrupta  mansit, 
secundum  fertur  in  historia.  Attamen  nunc  prospera  fortuna  vitavit  signa  illius 
dementiae  et  pervenit  usque  ad  finem.  Et  hoc  modo  cum  agebatur  de  illa  epistula 
quam  dominus  Ferdinandus  invenerat  in  libro  Amadis  a  Gaula  Cardenius  ait  se  bene 
tradidisse  memoriae  et  sic  dicebat: 

Luscinda  ad  Cardenium 

Quotidie  invenio  apud  te  virtutes ,  quae  ad  diligendum  te  fortiore  modo  me 
impellunt;  quare  si  vis  ex  hoc  debito  me  liberare ,  nullo  damno  meo  honore ,  perfacile 
erit  tibi.  Pater  est  mihi  qui  te  cognoscit  et  bene  diligit  me,  et  quidem ,  voluntate 
mea  non  coacta,  adimplebit  iustam  petitionem  tuam  si  vere  tanti  aestimas  me  sicut 
dicis  et  egomet  credo. 

Propter  hanc  schedulam  motus  sum  ad  ducendam  Luscindam  uxorem,  sicut  iam 
dixi  vobis,  et  etiam  per  eam  dominus  Ferdinandus  invenit  eam  prudentissimam  et 
circumspectissimam  mulierem  illius  temporis  esse.  Et  eodem  modo  haec  schedula 
fuit  causa  ut  ille  vellet  ruinam  et  perditionem  meam  ante  quam  petitio  mea  fieret. 


184 


M.  DE  Cervantes 


Domino  Ferdinando  dixi  quod  pater  Luscindae  exspectaret,  nempe  ut  pater  meus 
peteret  Luscindam  ab  eo  et  non  quidem,  quia  nollem,  sed  quia  timebam  eum  non 
consentire,  nulla  qualitate,  probitate,  virtute  ac  speciositate  Luscindae  spreta,  nam 
ex  his  omnibus  apta  erat  ad  honorandum  omne  genus  Hispaniae,  sed  quia,  mea 
sententia,  nolebat  me  uxorem  ducere  tam  subito  nisi  antea  exspectaret  quid  dux 
Richardus  a  me  quaereret.  Breviter,  ei  dixi  me  non  statuere  ad  loquendum  cum  patre 
meo  sive  per  hoc  incommodum  sive  per  alia,  quamvis  ignota  mihi  essent,  quae 
impediebant  me  et  mihi  videbatur  me  numquam  posse  obtinere  scopum  meum.  His 
omnibus  argumentis  auditis,  dominus  Ferdinandus  ipse  respondit  mihi  se  locuturum 
esse  cum  patre  meo  ita  ut  hic  cum  patre  Luscindae  etiam  loqueretur.  O  Mari  (Mario) 
cupidissime,  o  Catilina  crudelis,  o  Sulla  (Sila)  fascinerose,  o  Galalon  mendax,  o 
Vellide  traditor,  o  Iuliane  vindicative,  o  Iuda  avidissime!  Traditor,  crudelis,  vindicative 
mendaxque!  quid  mali  fecit  tibi  iste  tristis  vir,  qui  develavit  tibi  secreta  et  gaudia 
sui  cordis  tanta  simplicitate?  Quam  iniuriam  feci  tibi?  Quae  verba  adversus  te  dixi 
sive  quae  consilia  dedi  tibi,  nisi  omnia  ad  augendum  tuum  honorem  commodumque? 
Tamen  de  quo  lamentor?  Me  miserum!  Nonne  certum  est  calamitates  sequi  cursum 
stellarum  et  sic  ut  a  summo  usque  deorsum  veniunt  cum  furore  et  vehementia  cadunt 
ita  ut  nullum  robur  in  terris  possit  detinere  nec  sollertia  humana  praevenire?  Quisnam 
enim  potuit  imaginari  ut  dominus  Ferdinandus,  ut  ita  dicam,  vellet  auferre  a  me 
illam  unicam  ovem  quam  ego  nondum  possidebam?  Ille  qui  erat  illustris  eques, 
prudens,  gravatus  meis  obsequiis  et  potens  ad  quaecumque  nanciscenda  secundum 
desiderium  suae  cupiditatis!  Sed,  his  inanibus  argumentis  atque  absque  ullo  profectu 
remotis,  prosequar  filum  fractum  meae  infortunatae  historiae.  Et  sic  dico  ut  domino 
Ferdinando  videretur  praesentia  mea  magnum  obstaculum  esse  ad  suum  perversum 
consilium  perficiendum,  quare  ille  statuit  mittere  me  apud  suum  fratrem  maiorem 
natu  cum  occasione  poscendi  ab  eo  pecuniam  ad  acquirendos  sex  equos,  quos  emit 
ipso  die  in  quo  sese  obtulit  ad  loquendum  pro  me  cum  patre  meo,  sed  hoc  erat  ad 
removendum  me  cum  falso  artificio  ita  ut  melius  posset  adimplere  suum  malignum 
consilium.  Et  sic  voluit  me  pro  eo  hanc  pecuniam  quaesivisse.  Num  egomet  potui 
has  insidias  praevenire?  Num  potui  casu  eas  imaginari?  Minime!  Tamen  et,  illa 
emptione  facta,  libenter  me  obtuli  ei  ad  proficiscendum.  Illa  autem  nocte  locutus 
sum  cum  Luscinda  eique  dixi,  quae  cum  domino  Ferdinando  constitui,  quare  secura 
spes  erat  ut  iusta  et  bona  desideria  nostra  scopum  prosperum  attingerent.  Illa  vero 
incauta,  tamquam  ego,  proditionis  domini  Ferdinandi,  mihi  dixit  me  non  demorari 
reditum  meum  ad  eam,  quia  ipsa  putabat  subito  conclusionem  illius  negotii  nostrarum 
voluntatum  proximam  esse,  ubi  primum  pater  meus  cum  patre  eius  loqueretur.  Nescio 
quid  accidit  sed,  his  verbis  dictis,  oculi  Luscindae  lacrimaverunt  et  etiam  nodus 
oppressit  guttur  eius  ita  ut  non  posset  loqui  ex  multis  rebus,  quae  illa  videbatur  velle 
dicere  mihi.  Miratus  sum  de  hoc  signo  novo,  quia  hucusque  cum  locuti  essemus 
prospera  fortuna  sive  diligentia  mea  semper  fecit  nos  magna  laetitia  et  gaudio  ad 
invicem  colloqui,  nulla  lacrima  nec  suspiriis  nec  zelotypiis  nec  suspicionibus  vel 
timoribus  immixtis.  Tantummodo  erat  mihi  occasio  benedicendi  fortunae,  quia  coelum 
dedit  eam  mihi  ut  dominam;  augebam  formositatem  eius,  mirabar  virtutem  atque 
intellectum  eius.  Illa  autem  reddebat  mihi  laudationes  in  his,  quae  ut  amans  ei 

videbantur  digna  laudandi.  Hoc  modo  narrabamus  mutuo  mille  puerilitates  ac  parvas 
res  gestas  oppidanorum  nostrorum  et  quod  ulterius  perveniebat  impudentia  mea 
tantum  erat  ad  pulchram  et  candidam  manum  eius  tenendam  fere  violenter  eamque 
osculandam  secundum  hoc  fieri  posset  propter  angustam  transennam  illius  fenestrae, 
quae  nos  seiungebat.  Sed  illa  nocte,  et  quidem  pridie  ante  profectionem  meam, 
Luscinda  flevit  amare,  gemuit  suspiravitque  et  profecta  est  et  reliquit  me  praeditum 
magna  confusione  ac  perturbatione  necnon  stupefactum  videndi  signa  inaudita  ac 
tristia  doloris  et  turbationis  in  ea.  Sed  nolui  spem  meam  destruere  et  sic  putavi  haec 
omnia  fuisse  effectum  amoris  erga  me  et  propter  dolorem  absentiae  meae  inter  hos, 
qui  se  mutuo  diligunt.  Denique  profectus  sum  moestus  et  meditabundus  et  animus 
meus  plenus  erat  cogitationibus  et  suspicionibus  et  quidem  nesciebam  quid  suspicari 
vel  quid  imaginari;  indicia  aperta  et  clara  quibus  ostendebant  mihi  tristes  res  gestas 
atque  adversam  fortunam,  quae  superveniebat  mihi.  Perveni  ad  illam  urbem  quo 
missus  sum;  litteras  dedi  fratri  domini  Ferdinandi;  receperunt  me  bene,  sed  non 
dimiserunt  me  statim  et  debui  manere,  me  invito,  per  octo  dies  atque  in  his  locis, 
ubi  dux  pater  eius  non  videret  me,  quia  frater  eius  scripserat  ei  ut  mitteret  pecuniam, 
eo  insciente,  sed  haec  omnia  erant  artificium  dolosum  falsi  domini  Ferdinandi,  quia 
frater  eius  pecunias  habebat  et  bene  potuit  dimittere  me  confestim.  Mandatum  atque 
imperatum  posuerunt  me  in  periculo  non  oboediendi,  quia  mihi  videbatur  non  fieri 
posse  tot  dies  vitam  sustinere  in  absentia  Luscindae,  et  praesertim  quia  eam  tristem 
reliqui,  ut  iam  dixi  vobis.  Tamen,  me  omnino  invito,  oboedivi  ei  tamquam  bonus 
famulus,  quamquam  haec  erant  contra  valetudinem  meam.  Et,  quattuor  diebus  post 
adventum  meum  illuc  elapsis,  quidam  vir  ad  me  pervenit  et  petivit  me  atque  epistulam 
ad  me  dedit  et  per  superscriptum  cognovi  eam  esse  Luscindae,  quia  erat  modus 
scribendi  illius.  Formidolosus  aperui  epistulam  et  quidem  perturbatus,  quia  putavi 
res  magni  momenti  induxisse  eam  ad  me  absentem  scribendum,  quia  si  praesens 
ego  fuissem  raro  scriberet.  Ante  quam  litteras  legerem  a  viro  quaesivi,  quis  ei 
epistulam  dedit  et  quanto  tempore  demoratus  erat  in  via.  Et  sic  locutus  est  mecum 
nempe,  eo  ambulante  per  viam  illius  urbis,  et  quidem  casu  ac  tempore  meridiano 
domina  valde  pulchra  vocavit  eum  ex  fenestra,  oculis  plenis  lacrimis,  et  festinanter 
ait  ei:  «Frater,  si  christifidelis  es,  ut  mihi  videtur,  per  misericordiam  Dei,  quaeso  te 
hanc  epistulam  mittere  ad  locum  atque  ad  virum  huius  scripti  et  magnum  obsequium 
Domino  Nostro  facies,  sed  ne  incommoda  patiaris  accipe  quae  in  hoc  muccinio  sunt.» 
«Et,  his  verbis  dictis,  proiecit  ad  me  per  fenestram  muccinium  in  quo  centum  argentei 
atque  anulus  ex  auro  erant  atque  epistula  quam  dedi  tibi.  Et  postea,  nullo  responso 
exspectato,  illa  reliquit  fenestram,  sed  vidit  sicut  accepi  litteras  et  muccinium  cum 
pecunia  eique  signum  feci  me  facturum  esse  quod  a  me  quaerebat.  Et,  hoc  magno 
lucro  accepto  pro  labore,  volui  ad  te  epistulam  mittere,  quia  noveram  per  scriptum  te 
esse  et  quidem  te,  domine,  bene  novi  et  etiam  lacrimae  illius  pulchrae  dominae 
impulerunt  me  ad  hanc  operam  navandam,  quare  statui  nulli  confidere  nisi  ad  te 
venire  atque  abhinc  sedecim  horas  haec  dedit  mihi  et  iter  feci  atque  ex  illo  loco 
quidem  sunt  duodeviginti  leucae.»  Et  dum  haec  dicebat  hic  novus  atque  iucundus 
tabellarius,  ego  de  verbis  eius  pendebam,  cruribus  meis  tremulis,  et  fere  non  potui 
erectus  stare.  Profecto  aperui  litteras  atque  haec  legi: 

Dominus  Ferdinandus  adimplevit  verbum  quod  tibi  dedit ,  nempe  suadendi  patri 
tuo  ita  ut  hic  cum  patre  meo  loqueretur,  sed  magis  ad  beneficium  suum  quam  tuum . 
Scito,  domine,  eum  quaesivisse  ducere  me  uxorem  a  patre  meo  et  pater  meus  omnino 
annuit  ei  propter  commodum  venturum,  quia  ille  et  quidem  te  et  hic  autem  tam  multum 
hoc  festinavit  ad  nuptias  perficiendas  ut  intra  duos  dies  erunt  et  quidem  modo  secreto, 
quia  tantum  coelum  et  nonnulli  illius  domus  testes  erunt.  Imaginare  quomodo  maneo, 
veni  ergo  ad  videndum  si  fieri  potest;  et  si  te  diligo  res  gestae  huius  negotii  tibi 
probabunt.  Faxit  Deus  ut  litterae  hae  ad  manus  tuas  tandem  perveniant  ante  quam 
condicio  mea  veniat  ad  unionem  cum  illo,  qui  tam  perverse  fidem  promissam  servavit . 

Haec  fuerunt  argumenta  illius  epistulae  vi  quorum  statim  et,  nullo  responso 
exspectato  nec  ulla  pecunia  accepta,  iter  feci  foras;  quia  tunc  vere  cognovi  dominum 
Ferdinandum  noluisse  equos  emere,  sed,  secundum  desiderium  suum,  misit  me  ad  suum 
fratrem.  Indignatio  quam  contra  dominum  Ferdinandum  concepi  una  cum  timore 
amittendi  fiduciam  obtentam  post  tot  annos  mei  famulatus  dederunt  alas  meis  pedibus, 
quia  fere  volavi  et  in  crastinum  diem  perveni  ad  locum  meum  et  praecise  ad  horam 
opportunam  loquendi  cum  Luscinda.  Maximo  secreto  intravi  domum  eius  et  mulam 
reliqui  apud  virum  bonum,  qui  litteras  ad  me  dedit  et  fuit  mihi  etiam  bona  fortuna,  quia 
inveni  Luscindam  iuxta  transennam  fenestrae  eius,  testis  amoris  nostri.  Luscinda 
cognovit  me  atque  ego  recognovi  eam,  tamen  non  eodem  modo  sicut  antea  mutuo 
sentiebamus.  Sed,  quis  in  hoc  mundo  laudabitur  cognoscendi  confusam  mentem  et 
mutabilem  condicionem  mulieris?  Nemo  pro  certo.  Ego  nunc  dico  ut  primum  Luscinda 
vidit  me  ait  ad  me:  «O  Cardeni,  amicta  sum  ad  nuptias;  in  vestibulo  exspectat  me  traditor 
dominus  Ferdinandus  ac  pater  meus  cupidissimus  cum  nonnullis  testibus,  qui  ante 
erunt  meae  mortis  quam  de  meo  conubio.  Ne  patiaris,  sed  procura  adstare  ad  sacrificium 
et,  nullis  argumentis  meis  prolatis,  est  mihi  pugio  occultus  in  sinu  meo  ita  ut  obstet 
roboribus  adversis  et  ut  vere  cognoscas  voluntatem,  quam  habui  et  quidem  habeo 
quapropter  finiam  vitam  meam.»  Ei  respondi  valde  turbatus  et  festinanter,  timens  ne 
haberem  tempus  respondendi:  «Utinam  facta  tua,  domina,  probent  tua  verba  vera  esse; 
et  si  habes  pugionem  ad  honorem  tuum  probandum,  hic  habeo  gladium  ad  te 
defendendam  sive  ad  me  interficiendum,  si  vere  fortuna  adversa  sit  nobis.»  Credo  me 
non  potuisse  argumenta  eius  audire,  quia  eam  vocaverunt  celeriter,  quoniam  sponsus 
iam  eam  exspectabat.  His  rebus  peractis,  clausa  est  nox  tristitiae  meae  et  sol  laetitiae 
meae  occisus  est;  amisi  lucem  oculorum  et  loquelam  intellectus.  Nescivi  introire  domum 
eius  nec  immo  potui  movere  me  quoquoversus;  tamen  cogitavi  quanti  momenti  esset 
praesentia  mea  in  illo  statu  rerum  et  decrevi  ad  faciendum  secundum  vires  meas  atque 
intravi  in  domum  eius;  cuius  introitus  exitusque  omnes  bene  novi,  praesertim  cum 
magno  tumultu  illius  diei  et  nemo  vidit  me;  hoc  modo  in  foramine  cuiusdam  fenestrae 
potui  me  abscondere,  nemine  sciente,  in  eodem  vestibulo  occultus  post  stragula 
parietis  ita  ut  possem  videre,  quae  ibi  agebantur,  sed  curando  ne  viderent  me. 

Quisnam  tunc  potuit  enumerare  perturbationes  cordis  mei  dum  ibi  mansi  et 
cogitationes  mentis  meae?  Considerationes  quas  feci  tot  ac  tantae  fuerunt,  quae  nec 
narrandae  sunt  nec  enarrari  debent.  Satis  est  vobis  scire  sponsum  intravisse  in 
vestibulum,  nullo  ornamento  amicto,  quam  suis  solitis  vestibus.  Pro  patrono  illius 

caeremoniae  adduxit  patruelem  Luscindae  atque  in  toto  vestibulo  nemo  erat  praeter 
famulos  illius  domus.  Dein,  parva  mora  elapsa,  Luscinda  apparuit  comitata  a  matre 
sua  et  duabus  virginibus  suis,  et  quidem  ornata  ac  decorata  secundum  formositatem 
et  nobilitatem  quam  merebatur  propter  aulicam  elegantiam  splendoremque.  Suspensio 
ac  stupor  meus  non  permisit  mihi  conspicere  atque  invenire,  quae  sub  veste  sua  secum 
ferebat;  tantummodo  animadverti  vestem  rubram  atque  albam  esse  necnon  et 
reflexiones  lucis  quae  fecerunt  fulgere  gemmas,  monilia  ornamenti  et  omnem  vestem. 
Sed  omnibus  his  rebus  perspectis,  singularis  speciositas  fulvorum  capillorum 
venustorum  eius  superabat  gemmas  et  quattuor  faces  lucentes  in  vestibulo,  quia  ipsa 
Luscinda  lucebat  maiore  fulgore  in  conspectu  oculorum  meorum.  O  memoria  inimica 
mortalis  quietis  meae!  Quid  prodest  mihi  me  meminisse  imparis  pulchritudinis  illius 
inimicae  amatae  meae?  Nonne  melius  esset,  o  crudelis  memoria,  ut  meminisses  atque 
ostenderes  mihi  quaecumque  ipsa  fecit,  ita  ut,  motus  hac  iniuria  manifesta,  saltem 
conarer,  omni  vindicta  spreta,  vitam  meam  perdere?  A  vobis  quaeso,  o  domini,  ne 
patiamini  me,  his  omnibus  disgressionibus  meis  expositis;  quia  propter  cruciatum 
meum  non  possum  narrare  succincte  nec  diligenter  omnia  adiuncta  rerum,  quae  mihi 
videbantur  ad  opportunam  explanationem. 

Parochus,  his  verbis  auditis,  respondit  dicens  se  non  defatigari,  sed  immo  valde 
gaudere  his  parvitatibus,  et  non  debebat  ea  praeterire  silentio,  quia  digna  erant, 
secundum  quod  ei  videbatur,  huius  narrationis. 

-Dico  enim  -prosecutus  est  Cardenius-  parochum  illius  parochiae  intravisse, 
omnibus  in  vestibulo  praesentibus,  et  cum  apprehenderet  manus  amborum  secundum 
quod  requiritur  in  caeremonia,  et  cum  diceret:  «Vis  accipere,  o  domina  Luscinda, 
dominum  Ferdinandum,  hic  praesentem,  in  tuum  legitimum  maritum  iuxta  ritum 
Sanctae  Matris  Ecclesiae?»  Tunc  ego  omne  caput  et  collum  inter  ea  stragula  parietis 
protuli  et,  auribus  arrectis  ac  turbato  animo,  auscultavi  responsum  Luscindae, 
exspectans  ex  responso  eius  sententiam  mortis  sive  confirmationem  vitae  meae.  Eheu! 
quisnam  tunc  auderet  exire  clamando  «Luscinda,  o  Luscinda!  Animadverte  quid  facis, 
respice  quod  mihi  debes;  attende  te  meam  esse  et  nullo  modo  spero  fore  ut  ad  alium 
pertineas!  Animadverte  te  annuire  idem  esse  ac  finem  vitae  meae  ipso  ictu.  O  traditor 
Ferdinande,  latro  gloriae  meae  et  mors  vitae  meae!  Quid  ergo  vis?  Quaenam  conaris? 
Considera  te  non  posse  Christiano  modo  desideria  tua  nancisci,  quoniam  Luscinda  est 
uxor  mea  atque  ego  maritus  eius.»  O  quam  fatuus  egomet  sum!  Nunc,  me  absente  ac 
remoto  a  periculo,  dico  quae  facere  debui,  sed  nullo  modo  feci!  Nunc  autem,  dilecta 
mea  a  me  ablata,  maledico  latroni,  quem  vellem  ulcisci  si  cor  ad  id  faciendum  esset 
mihi,  sicut  est  mihi  ad  lamentandum!  Breviter,  tunc  ignavus  et  nescius  fui,  quare  non 
mirum  est  nunc  me  mori,  quia  et  piget  et  pudet  me  poenitentis  et  dementis.  Etiam 
parochus  exspectabat  responsum  Luscindae,  quae  demorabatur  paululum  et  cum  putavi 
eam  pugionem  educere  e  sinu  suo  ad  honorem  vindicandum  sive  ut  linguam  solveret 
ad  veritatem  exprimendam  vel  aliquid  faceret  ad  commodum  meum,  audivi  debilem 
vocem  illius  dicentem:  «Volo»  et  idem  dominus  Ferdinandus  dixit  ei  et,  tradito  anulo, 
indissolubili  vinculo  ambo  permanserunt.  Maritus  amplexus  est  uxorem  suam,  ipsa 
autem,  manu  in  corde  posita,  languit  atque  exanimis  cecidit  in  bracchia  matris  suae. 
His  rebus  auditis,  et,  spe  mea  delusa,  propter  verba  mendacia  et  promissum  Luscindae, 

mansi  absque  ulla  possibilitate  nanciscendi  quae  amiseram  uno  ac  subito  ictu.  Praeditus 
nullo  consilio,  desertus  a  coelo,  secundum  me,  terra  quae  sustentabat  me  facta  est 
inimica  mea  atque  aer  recusabat  halitum  ad  suspiria  mea  atque  aqua  humorem  meis 
oculis;  tantum  ignis  augebat  et  taliter  ut  omnia  amplificaret  ope  iracundiae 
zelotypiaeque.  Cuncti  turbati  sunt  languore  Luscindae,  mater  autem  eius  aperuit  pectus 
eius  ita  ut  aerem  haberet  atque  en  ibi  develavit  schedulam  plicatam,  quam  dominus 
Ferdinandus  accepit  et  mox  legit  ad  lumen  cuiusdam  facis  lucis;  schedula  lecta,  genam 
suam  tenuit  manu  profunde  meditabundus  et  nullam  medelam  uxori  adduxit  ad 
curandum  languorem.  Ego  autem,  omnibus  domi  valde  turbatis,  statui  relinquere  locum 
occultum,  nec  cogitavi  utrum  possent  me  videre  necne,  et  tunc  quidem  si  invenissent 
me  fortasse  quamdam  aberrationem  facerem  ita  ut  omnes  cognoscerent  iustam 
indignationem  cordis  mei  pro  punitione  falsi  domini  Ferdinandi  atque  etiam  pro 
mutatione  proditionis  Luscindae  languescentis.  Sed  fortuna  mea,  quae  ad  maiora 
adversa  servavit  me,  si  hoc  fieri  posset,  efficit  me  recte  iudicare,  quamvis  in  posterum 
defecerit  mihi;  et,  nulla  vindicta  excogitata  contra  inimicos  meos,  quod  mihi  perfacile 
esset,  volui  in  me  punitionem,  quam  illi  merebantur  atque  immo  maiore  severitate  quam 
illis  si  tunc  eos  interficerem,  proptera  quod  qui  subito  moritur  finit  poenam;  sed  quae 
demoratur  necat  multis  cruciatibus  et  non  finiet  vitam.  Breviter,  exivi  ex  illa  domo  et 
perveni  ad  virum  apud  quem  reliqui  mulam;  iussi  ei  ut  pararet  sellam  super  eam  et, 
nemini  valedicendo,  ascendi  in  mulam  atque  urbem  reliqui  et  quidem  nolui  nec  vultum 
a  tergo  vertere  ut  alius  Lot  ad  eam  inspiciendam;  et  cum  viderem  me  in  campo  solum 
dum  obscuritas  noctis  cooperiebat  me  et  silentium  eius  invitabat  me  ad  lamentandum 
et,  nullo  metu  teste,  nec  me  ab  ullo  noto,  linguam  meam  solvi  et  ope  vocis  erupi 
maledictiones  contra  Luscindam  et  dominum  Ferdinandum  quibus  volui  retribuere 
propter  iniuriam  inflictam  mihi.  Eam  vocavi  crudelem,  ingratam,  falsam,  amaram; 
sed  praesertim  cupidissimam,  quia  divitiae  inimici  mei  clauserunt  oculos  voluntatis 
eius  ad  auferendam  eam  a  me  et  tradendam  ei  cui  liberalior  ac  benevola  fortuna  esset; 
atque  in  medio  harum  maledictionum  et  vituperationum  etiam  eam  excusabam,  quia 
vixit  ut  virgo  simplex  in  custodia  parentum  suorum,  quibus  semper  oboediens  fuit, 
atque  in  hac  occasione  etiam  voluit  eis  oboedire,  quia  illa  nubebat  sponso  illustri,  qui 
erat  eques  dives  ac  nobilis  natu  et,  eo  neglecto,  idem  erat  atque  ostendere  parentibus 
eam  nullum  sanum  iudicium  habere  sive  alibi  habere  voluntatem  suam  quod  redundaret 
in  detrimentum  bonae  famae  atque  opinionis  eius.  Deinceps  alia  ex  parte  iterum 
dicebam,  si  illa  diceret  me  sponsum  eius  esse  poterant  dicere  eam  non  malam 
electionem  fecisse  et  omnino  excusarent  eam;  quia  ante  adventum  domini  Ferdinandi 
non  potuerunt  credere  alium  meliorem  quam  me  invenire  pro  ea  et  quidem  secundum 
opinionem  eorum  ut  sponsus  filiae  eius;  et  ante  quam  manum  suam  daret  domino 
Ferdinando  bene  posset  dicere  me  ei  iam  in  extremis  dedisse  manum  meam;  et  tunc 
possem  egomet  venire  ad  confirmanda  haec  verba  illius,  quamvis  in  hoc  casu  ficta 
essent.  Breviter,  putavi  inopiam  amoris  et  iudicii,  magnam  cupiditatem  ac  magnum 
desiderium  impulisse  eam  ad  negligenda  verba  quibus  decepit  me,  dum  aliquando 
delectavit  me  et  solidam  spem  meam  atque  honesta  desideria  mea  fovit.  His  vocibus 
atque  hac  anxietate  iter  feci  reliqua  parte  illius  noctis  et  in  crastinum  diem  perveni  ad 
introitum  horum  montium  per  quos  tribus  diebus  secutus  sum,  nulla  semita  sive  via 

cognita,  usque  ad  quaedam  prata,  quae  nescio  ad  quamdam  partem  horum  montium 
sunt,  ibique  quaesivi  a  quibusdam  pecuariis  ubi  esset  asperrima  pars  huius  regionis. 
Illi  dixerunt  mihi  ad  hanc  partem.  Tunc  ad  illam  iter  feci  cupiens  vitam  meam  finire 
sed,  cum  ad  has  asperitates  perveni,  mula  mea  nescio  utrum  ex  lassitudine  de  via  an 
ex  fame  cecidit  mortua  in  terram  et  secundum  quod  mihi  videtur,  quia  noluit  amplius 
onus  tam  inutile  super  se  ferre.  Et,  nemine  adiuvante,  steti,  lassus  ex  natura,  cruciatus 
fame  et  quidem  nesciens  quid  faciendum  esset.  Nescio  quam  multum  tempus  me  in 
terra  mansisse.  Postea  vero  surrexi,  nulla  fame  premente,  atque  iuxta  me  vidi  quosdam 
caprarios  qui,  mea  opinione,  procul  dubio  dederunt  medelam  penuriae  meae,  quia  illi 
narraverunt  mihi  quo  modo  invenerunt  me  et  immo  verba  incongruentia 
aberrationesque,  quae  eis  dixi  quibus  ostendi  me  non  esse  compotem  mentis;  et 
aliquando  etiam  sensi  me  non  habere  mentem  sanam,  sed  debilem  infirmamque 
quaproter  mille  dementias  perfeci,  scindo  vestes  meas,  ambulo  per  solitudines  clamando 
magna  voce,  maledicendo  fortunae  meae  et  repetendo  dilectum  nomen  inimicae  meae 
et  denique  nihil  cupiendo  nisi  vitam  amittere  magnis  vocibus;  et  cum  denuo  compos 
mentis  sum,  lassus  et  contusus  maneo  et  fere  nec  possum  moveri.  Cubiculum  meum 
est  foramen  cuiusdam  suberis,  quod  vix  potest  corpus  meum  habere.  Bubulci  et  caprarii, 
qui  per  hanc  regionem  ambulant,  moti  caritate,  favent  mihi  et  cibos  in  viis  relinqunt 
atque  in  rupibus,  ubi  putant  me  posse  transire;  et  quamvis  non  sim  compos  mentis 
necessitas  naturalis  impellit  me  ad  victum  cupiendum  atque  allicit  desiderium  edendi 
et  voluntatem  accipiendi.  At  aliquando  etiam  dicunt  mihi,  cum  tunc  praeditus  sim  mente 
sana,  me  ad  vias  pervenire  et  violenter  ab  eis  rapere  cibos,  quamquam  pastores  libenter 
dant  mihi,  qui  ad  hoc  refugium  veniunt  e  loco  eorum.  Hoc  modo  transeo  miserrimam 
atque  extremam  vitam  meam  donec  coelum  faxit  ad  finem  eius  pervenire  sive  ad  finem 
meae  memoriae  si  non  amplius  meminerim  formositatis  ac  proditionis  Luscindae  atque 
iniuriae  domini  Ferdinandi.  Et  si  coelum  hoc  facit,  vita  mea  nullo  modo  amissa, 
cogitationes  meas  dirigam  ad  meliorem  partem  et  utinam  habeant  misericordiam  animi 
mei,  quia  in  me  non  sunt  vires  nec  virtutes  ad  hoc  corpus  ferendum  ex  his  angustiis 
quas  libenter  pati  volui.  Haec  est,  domini  mei,  saeva  historia  infortunii  mei;  dicite  mihi 
si  haec  aliis  verbis  et  sensibus  enarrare  potui,  quam  quae  audivistis  a  me,  sed  ne 
defatigaretis  ad  mihi  suadendum  sive  ad  consilium  dandum  quod  vere  oportet  facere 
ad  meam  medelam  secundum  optimum  consilium  vestrum.  Quia  erit  mihi  ut  medicatio 
cuiusdam  medici  illustris  quam  aegrotus  nullo  modo  accipere  vult.  Nullam  volo  salutem 
absque  Luscinda,  et  si  illa  voluit  alterius  esse,  cum  esset  sive  debuit  esse  mea,  etiam 
eligo  infortunium,  quamvis  prospera  fortuna  mihi  destinata  esset.  Illa  voluit,  sua 
mutatione,  perditionem  meam.  Et  sic  volo,  me  neglecto,  voluntatem  eius  adimplere 
atque  hoc  erit  exemplum  iis  qui  futuri  erunt,  quia  mihi  defuit  quod  aliis  miseris  superest, 
quibus  est  tamquam  consolatio,  quae  non  potest  nancisci,  sed  in  me  est  causa  maiorum 
afflictionum  et  malorum  quae,  mea  sententia,  nec  cum  morte  finientur. 

Hic  Cardenius  longam  et  infortunatam  concionem  finivit  atque  historiam  amoris 
sui.  Et  cum  parochus  parabat  se  ipsum  ad  eum  consolandum  en  vox  ad  aures  suas 
pervenit,  quae  moestis  sonis  dicebat,  quod  in  quarta  parte  huius  narrationis  dicetur 
et  in  hoc  loco  sapiens  atque  accuratissimus  historiographus  Cide  Hamete  Benengeli 
partem  tertiam  finivit. 

Capitulum  28.  Ubi  agitur  de  novis  rebus  gestis,  quae  parocho 
tonsorique  evenerunt  in  ipsis  Montibus  Fuscis 


Beatissima  ac  felicissima  fuerunt  tempora,  quibus  natus  est  audacissimus  eques 
dominus  Quixotus  a  Manica,  quoniam  honoratam  voluntatem  habuit  resuscitandi  et 
ad  mundum  revocandum  illam  fere  mortuam  ordinationem  equitatus  itinerantis,  vi 
cuius  nunc,  nostra  aetate  egena  laetis  oblectamentis,  gaudemus  non  tantum  dulcedine 
illius  verae  historiae,  sed  fabulis  rebusque  gestis;  quae  aliquo  modo  non  sunt  minus 
iucundae  atque  artificiosae  quam  ipsa  historia;  quae  prosequens  filum  carminatum, 
detortum  et  convolvum,  uno  verbo,  filum  elaboratum  accurate  huius  narrationis, 
exponit  quod  accidit  parocho  cum  voluit  consolari  Cardenium,  sed  hoc  impedivit 
quaedam  vox  praedita  magna  tristitia,  quae  ad  aures  eius  pervenit  et  sic  loquebatur: 

-Eheu,  Deus  meus!  Num  fieri  potest  me  locum  idoneum  invenire,  qui  serviat  ad 
absconditam  sepulturam  huius  molesti  corporis,  quod  tam  aegre  fero?  Sic  erit  si 
solitudo  horum  montium  non  mentitur  mihi.  Me  misellam!  et  quam  placibilis  erit 
comitatus  harum  rupium  virgultorumque  ad  desiderium  meum  nanciscendum,  quia 
praebebunt  mihi  occasionem  communicandi  infortunium  meum  coelo  ope  querelarum 
mearum,  nam  nemo  est  in  terris,  qui  possit  consilium  mihi  dare  in  dubitationibus 
meis  nec  allevamentum  in  querelis  nec  medelam  in  adversitatibus! 

His  argumentis  auditis  et  perceptis,  parochus  et  qui  cum  eo  erant  surrexerunt  ad 
quaerendum  eum,  qui  talia  dixerat,  quia  eis  videbatur  eum  prope  esse.  Et  nondum 
viginti  gressus  ambulaverunt,  en  post  rupem  viderunt  iuvenem,  qui  ad  pedem  fraxini 
sedebat,  amictus  ut  agricola,  sed  habebat  vultum  pronum,  quia  pedes  lavabat  in  rivo, 
qui  ibi  decurrebat,  et  tunc  non  potuerunt  eum  bene  videre.  Illi  autem  magno  silentio 
appropinquaverunt  atque  iuvenis,  attentus  ad  lotionem  pedum  suorum,  non 
animadvertit  eos  ad  eum  venire  et  quidem  pedes  eius  similes  erant  duobus  frustis 
candidi  crystalli,  qui  inter  lapides  illius  rivi  nati  essent.  Mirabantur  candorem  ac 
puchritudinem  horum  pedum  atque  eis  videbantur  non  esse  apti  ad  asperas  glebas 
conculcandas  nec  ad  ambulandum  post  aratrum  bovesque,  sicut  per  vestes  talis  domini 
videbatur. 

Et  cum  viderunt  eum  eos  non  audivisse,  parochus  qui  eos  praecedebat  signum 
fecit  eis  ad  sese  abscondendum  post  quaedam  frusta  rupis,  quae  ibi  erant  atque  hoc 
modo  fecerunt  omnes,  et  puerum  accurate  inspexerunt.  Hic  autem  duplex  parvum 
pallium  induebat  accinctum  ad  corpus  suum  cum  manutergio  albo.  Etiam  femoralia 
induebat  et  tibialia  ex  panno  fusco  et  super  caput  suum  pilleum  fuscum.  Ille  autem 
habebat  tibialia  levata  usque  ad  dimidiam  partem  cruris,  quod  ex  candido  alabastro 
videbatur.  Et,  pulchris  pedibus  lotis,  eos  detersit  quodam  panno  quod  sub  pilleo 
eduxit;  et  cum  voluit  pannum  auferre  porrexit  faciem  suam  et  qui  inspiciebant  eum 
quidem  viderunt  imparem  formositatem  eius  et  quidem  fuit  talis  ut  Cardenius  dixit 
parocho  submissa  voce; 

-Haec,  cum  non  sit  Luscinda  non  potest  humana  esse,  sed  divina. 

Puer  autem,  pilleo  remoto,  agitavit  caput  ad  utramque  partem  et  capilli  inceperunt 
se  expandi,  qui  radiis  solis  invideri  possent.  His  rebus  perspectis,  pro  certo 

intellexerunt  illum  agricolam  non  esse  nisi  mulierem,  et  quidem  speciosam  quam  non 
umquam  viderunt  hucusque  oculi  amborum  atque  immo  oculi  Cardenii  nisi  hic  antea 
inspexerit  et  novisset  Luscindam.  Sed  postea  etiam  dixit  tantummodo  pulchritudinem 
Luscindae  posse  contendere  cum  illa.  Longi  et  flavi  capilli  non  tantum  dorsum 
operuerunt,  sed  totam  eam  et  soli  pedes  ex  corpore  eius  videbantur;  tot  ac  tanti  erant. 
Ceterum  eos  pectinavit  manibus,  et  si  pedes  iuxta  aquam  similes  erant  frustis  crystalli, 
manus  inter  capillos  similes  erant  frustis  niveis  compressis;  atque  haec  omnia  augebant 
desiderium  cognoscendi  eam,  quam  hoc  modo  illi  tres  intuiti  erant. 

Quamobrem  statuerunt  se  ostendere  ei,  et,  motu  ad  surgendum  facto,  pulchra 
puella  caput  levavit  et,  capillis  ambabus  manibus  ante  oculos  remotis,  conspexit  eos 
qui  rumorem  fecerunt;  et  simul  atque  eos  vidit  surrexit  pedibus  et,  nulla  mora  facta, 
et  capillis  expansis,  ac  pedibus  nudis,  subito  accepit  quasdam  vestes,  quas  apud  se 
habebat  et  voluit  induere  dum  incepit  suam  fugam,  sed  praedita  fuit  magna  turbatione 
ac  trepidatione.  Attamen  non  plus  quam  sex  gressus  illinc  profecta  est,  quia  pedes 
eius  non  potuerunt  asperitates  lapidum  tolerare  et  cecidit  in  terram.  Tres  eorum,  his 
rebus  conspectis,  acTeam  pervenerunt,  tamen  parochus  primus  fuit  qui  ei  dixit: 

-Consister  domina,  quaecumque  sis;  quia  quos  hic  vides  tantum  volunt  te 
adiuvare.  Non  oportet  ergo  te  hanc  molestam  fugam  conari,  quia  nec  pedes  tui  hoc 
tolerant  nec  nos  pati" possumus. 

Illa,  his  verbis  auditis,  nullum  responsum  dedit,  quia  stupefacta  atque  attonita 
erat.  Adeam  illi  autem  pervenerunt  et  parochus  manum  eius  tenens  haec  prosecutus 
est  dicens: 

-Quod  vestis  tua,  domina,  a  nobis  celat,  capilli  tui  notum  faciunt  nobis:  signa 
tam  aperta  et  quidem  magni  momenti  sunt  cuiusdam  causae,  qua  tua  formositas  voluit 
hunc  habitum  indignum  induere  et  ad  hanc  solitudinem  pervenire  atque  haec  reapse 
tamen  prospera  fortuna  fuit  nos  invenire  te  ad  medelam  faciendam  sive  ad  consiUurn 
tibi  dandum  atque  adversa  curanda,  quia  nulla  adversitas,  quamvis  proxima  morti 
sit,  defatigabit  tibi  ad  consilium  spernendum,  dum  vita  adhuc  sit,  quod  bona  voluntate- 
patienti  datur.  Quapropter,  domina  sive  domine,  sive  quidquid  velis  esse,  relinque 
turbationem  tuam  in  conspectu  nostro  atque  enarra  nobis  tuam  prosperam  sive 
adversam  fortunam.  Apud  nos  certe  invenies  sive  in  unoquoque  nostrum  vel  in 
omnibus  nostris,  qui  ad  infortunium  tuum  iuvandum  promptus  sit. 

His  argumentis  a  parocho  prolatis,  ficta  puella,  his  vestibus  amicta,  mirabatur 
inspiciendo  omnes  et  nec  labia  sua  movebat  nec  verbum  dicebat,  sed  tamquam  quidam 
rusticus  mansit  cui  mirae  res  ostenduntur.  Iterum  iterumque  parochus  alia  huiusmodi 
dixit  ei  ad  eamdem  rem  nanciscendam,  illa  autem,  profundo  suspirio  elapso,  silentium 
suum  rupit  dicens: 

-Ita  ut  solitudo  horum  montium  non  celavit  me,  et  soluti  capilli  mei  noluerunt 
linguam  meam  mentiri,  inaniter  possum  negare  quod  nullo  modo  credere  potestis 
nisi  per  urbanitatem  et  nihil  aliud.  His  praelibatis,  dico,  o  domini,  me  vobis  gratias 
agere  propter  propositum  vestrum,  vi  cuius  conor  adimplere  vestra  desideria  in 
omnibus  requisitis,  at  puto  hanc  narrationem  infortunii  mei  inficere  vos  tum 
miseratione  tum  angore  atque  aliter  nullam  medelam  invenietis  ad  medendum  nec 
consolationem  ad  curandum.  Sed  ne  vacillet  honor  meus  in  cogitationibus  vestris  et 


192 


M.  DE  Cervantes 


propterea  quod  iam  nostis  me  esse  mulierem,  iuvenem  et  solam  et  quidem  amictam 
his  vestibus  et  his  omnibus  rebus  unaquaeque  earum  potest  honestam  credi bilitatem 
in  terram  ruere,  vobis  dicam  quae  celare  volui  si  vere  possem. 

Haec  omnia  dixit,  nulla  mora  praetermissa,  quae  tam  pulchra  mulier  videbatur  ac 
tam  celeri  lingua  necnon  et  suavi  voce  loquebatur,  sed  non  minus  de  prudentia  illius 
mirabantur  quam  de  venustate.  Et  denuo  ei  ostenderunt  desiderium  iuvandi  eam  eamque 
rogaverunt  ut  adimpleret  quod  promitteret  eis.  Illa  autem,  rogativis  praetermissis, 
capillos  suos  collegit  atque  in  sedile  super  petram  s ese  accommodavit,  dum  illi  tres 
circumdederunt  eam,  cupientes  lacrimas  eius  detinere,  quae  ad  oculos  veniebant;  atque 
illa  quieta  et  clara  voce  incepit  historiam  vitae  suae  hoc  modo  narrare: 

-In  hac  Baetica  regione,  est  locus  qui  nomen  accepit  a  quodam  duce,  ex  his  qui 
magni  in  Hispania  nuncupantur.  Hic  autem  duos  filios  habet:  maior  natu  heres  status 
illius  est  atque  ut  videtur  praeditus  morigeratis  moribus,  minor  natu  autem  nescio  a 
quo  heres  sit  nisi  ex  proditione  Vellidi  ac  mendaciis  Galalonis.  Parentes  mei  vero 
subditi  sunt  huius  domini  et  quidem  humiles  genere,  sed  tam  dives  ut  si  bona  naturae 
similia  essent  bonis  fortunae  eorum  nec  illi  quid  haberent  ad  desiderandum  nec  ego 
timerem  videndi  me  in  hoc  infortunio  quo  sum;  et  quidem  infortunata  sum,  quia  illi 
non  nati  sunt  nobiles.  Verum  tamen  est  eos  non  tam  humiles  esse  ut  pudeat  eos  huius 
condicionis  nec  tam  excelsi  ut  auferant  infortunium  cogitationum  mearum,  quia 
proveniunt  ex  hoc  humili  genere.  Illi  autem  agricolae  sunt,  gens  simplex,  at  sine 
permixtione  ullo  sanguine  male  accepto,  et  ut  dici  solet,  christiani  veteres  sunt  et 
quidem  tam  divites  ac  magnifico  modo  se  agendi  ita  ut  fere  pervenerint  ad  nomen 
fidalgorum  necnon  equitum.  Tamen  maxima  divitia  eorum  fuit  me  habere  ut  filiam 
de  quo  tam  multum  gloriabantur;  sic  et  quia  nullam  aliam  habebant  ut  heredem  ego 
fui  eis,  qui  erant  parentes  et  valde  affectuosi,  egomet  eram  filia  atque  inter  magis 
muneratas  a  parentibus.  Ego  eram  autem  speculum  quo  illi  inspiciebant  sese  et 
baculus  senectutis  eorum  ac  finis  ad  quem  tendebant  omnia  desideria  eorum,  quae 
non  diversa  erant  a  coelo  et  etiam  mea  erant  aequaliter  valde  bona.  Et  sic  ut  ego 
eram  domina  animorum  eorum  domina  eram  divitiarum.  Famuli  vero  acceptabantur 
sive  dimittebantur  meo  consilio;  rationem  egomet  faciebam  de  omnibus  quae 
seminabantur  et  de  messibus  quae  colligebantur;  molae  oleariae,  torcularia  vini,  copia 
armentorum  ac  pecorum  necnon  et  alvearium  apum.  Denique  ex  omnibus  quae  dives 
agricola,  ut  pater  meus,  haberet  et  habebat  ego  computum  et  rationem  faciebam  atque 
eram  tamquam  villicus  eorum  atque  ipsa  domina  et  hoc  tanta  sollicitudine  mea  et 
iucundo  affectu  eorum,  ut  non  possim  verbis  excellere.  Tempora  quibus  poteram  otio 
vacare,  servatis  servandis,  agebam  cum  praefectis,  villicis  et  operariis  eosque 
oblectabam  exercitiis,  quae  licita  et  necessaria  sunt  virginibus,  tamquam  illa  quae 
agunt  de  acu  et  pulvino,  et  multoties  de  colu  atque  aliquando  ad  animum  oblectandum 
haec  relinquebam  et  legebam  libros  pios,  sive  pulsabam  harpam,  quia  teste 
experientia,  musica  componit  animos  dissolutos  necnon  et  mitigat  labores,  qui  ex 
animo  oriuntur.  Haec  fuit  vita,  cui  operam  navabam  domi  parentum  meorum  quam 
tam  accurate  narravi,  et  non  propter  ostentationem  meam  neque  quia  dives  sim,  sed 
ut  videatis  quam  sine  culpa  mea  ex  illo  statu  felicitatis,  quo  eram,  ad  hoc  infortunium 
perveni.  Et  hoc  modo  vitam  vixi  in  hoc  statu  rerum  atque  omnino  clausa  tamquam 

si  in  quodam  monasterio  essem,  ita  ut  nemo  posset  me  videre  nisi  famuli  domus, 
quia  tantum  aderam  Missae  primo  mane  et  quidem  comitata  a  matre  mea  aliisque 
famulabus  dum  ego  cooperta  ac  pudica  eram  ut  neo  quidem  oculis  meis  possem  videre 
terram,  qua  pedes  mei  ambulabant,  tamen  desiderium  sive  otium  quae  oculos  habent, 
quibus  non  aequabuntur  oculi  lineis,  viderunt  me  et  quidem  in  sollicitudine  domini 
Ferdinandi,  nam  hoc  est  nomen  filii  minoris  natu  ducis  de  quo  vobis  locuta  sum. 

Vix  ac  nomen  domini  Ferdinandi  dixit  illa  quae  fabulam  narrabat,  Cardenius 
palluit  atque  incepit  sudare  praeditus  magna  turbatione  et  parochus  tonsorque,  qui 
hoc  viderunt  timuerunt  hanc  esse  irruptionem  morbi  illius,  de  quo  audiverunt  qui 
aliquando  ei  eveniebat.  Sed  Cardenius  nihil  fecit  nisi  sudare  et  quietus  manere,  attente 
inspiciens  rusticam  et  cogitans  quaenam  illa  esset,  quae  non  animadvertit  motus 
Cardenii  et  prosecuta  est  historiam  suam  dicens: 

-Et  cum  vidit  me,  secundum  quod  postea  ipse  dixit,  captus  est  meo  amore,  sicut 
aperte  ostendit  mihi.  Sed  ut  breviter  finiam  hanc  fabellam  infortunii  mei 
praetermittam  diligentias,  quas  dominus  Ferdinandus  fecit  ad  suam  voluntatem  mihi 
ostendendam.  Ope  pecuniae  seduxit  omnem  gentem  domus  meae  et  dedit  munera 
ac  beneficia  propinquis  meis.  Omnes  dies  erant  festivi  atque  oblectamenta  in  mea 
via;  per  noctes  musica  sonabat,  ita  ut  nemo  posset  dormire.  Schedulae  quae,  nemine 
sciente,  ad  manus  meas  perveniebant  multae  erant  plenaeque  scriptis  amorosis  et 
desideriis,  ubi  plura  erant  promissa  atque  iuramenta  quam  litterae.  His  omnibus  rebus 
peractis,  ille  nullo  modo  modificabat  animum  meum,  sed  immo  irritabat  rae  tamquam 
si  inimicus  mortalis  meus  esset  atque  omnes  res,  quas  faciebat  ad  adducendam  me 
ad  voluntatem  suam,  obtinebant  effectum  contrarium;  et  non  quia  mihi  male  videretur 
amabilitas  domini  Ferdinandi,  neque  sollicitudines  eius  nimis  essent,  quia  eodem 
tempore  dabant  mihi  magnum  contentum  videri  me  amatam  esse  a  tam  nobili  equite 
et  non  aegre  ferebam  laudationes  erga  me  in  scriptis  eius,  nam  mulieres,  quamvis 
simus  foedae,  mea  sententia,  gaudemus  audiendo  nos  pulchras  vocari.  Tamen,  his 
omnibus  rebus  peractis,  mea  honestas  obstabat  et  continua  consilia  parentum  meorum, 
quae  mihi  dabant,  nam  illi  aperte  cognoscebant  voluntatem  domini  Ferdinandi 
propterea  quod  ille  non  curabat  ut  omnes  homines  eam  cognoscerent.  Parentes  mei 
dicebant  honorem  famamque  eorum  esse  in  sola  virtute  ac  bonitate  mea,  quare 
oportebat  ut  animadverterem  inaequalitatem  inter  dominum  Ferdinandum  et  me 
ipsam,  quare  possem  etiam  cognoscere  cogitationes  eius  esse  ad  obtinendam 
voluptatem  eius,  quamvis  alia  dixerit  mihi,  quam  ad  meam  propriam  utilitatem;  et 
si  vere  vellem  obiectiones  facere  ei  ut  hanc  iniustam  petitionem  relinqueret,  parentes 
mei  libenter  proposuerunt  mihi  ut  cuidam  nuberem,  quem  magis  vellem  ego,  sive 
inter  nobiliores  loci  nostri  sive  circumvicinos  oppidanos  nostros,  quia  omne 
spectandum  esset  ex  magnis  bonis  eorum  atque  ex  bona  fama  mea.  Ego  autem 
roborabam  meam  integritatem  his  promissionibus  ac  veritate,  quam  mihi  dicebant 
et  numquam  volui  domino  Ferdinando  responsum  dare,  quo  possem  ei  ostendere, 
quamvis  procul  esset,  spem  nanciscendi  desiderium  eius.  Haec  pudicitia  mea,  quam 
ille  haberet  ut  despectum,  fortasse  auxit  appetitum  lascivum  eius,  quia  sic  "volo 
voluntatem  eius  vocare,  quam  mihi  ostendebat;  nam  si  illa  esset  ut  oportet  nullam 
necessitatem  haberem  nunc  narrandi  vobis,  quia  neque  esset  occasio  de  hoc  loquendi. 

Denique  ad  dominum  Ferdinandum  pervenit  nuntius  ut  parentes  mei  vellent  me 
nubere  cuidam  et  hoc  ad  auferendam  spem  illius  ducendi  me  uxorem  sive  ut  possem 
melius  me  servare  et  protegere  ab  eo  atque  haec  suspicio  fuit  causa  ut  faceret  quod 
nunc  audietis.  Et  ecce  quadam  nocte  cum  essem  in  cubiculo  meo  cum  virgine,  quae 
serviebat  mihi,  et  quidem,  ianua  clausa,  propter  metum  ne  acciderit  quadam 
negligentia  quin  honestas  mea  esset  in  periculo  et,  nescio  quomodo  id  potuit  accidere, 
et  praeter  has  omnes  praeventiones  meas  et  in  solitudine  illius  silentii  atque  in  illo 
claustro,  en  Ferdinandum  inveni  coram  me;  cuius  visione  turbata  fui  magnopere, 
ita  ut  amisi  visum  oculorum  meorum  et  lingua  mea  muta  omnino  fuit.  Et  sic  non 
potui  voces  dare  nec  credo  eum  permittere  me  eas  dare,  quia  ad  me  venit  atque 
apprehendit  me  suis  bracchiis  (quia  sicut  dixi  non  fuerunt  mihi  vires  ad  me 
defendendam  propter  turbationem  meam)  et  incepit  talia  argumenta  mihi  dicere  et 
nescio  quomodo  mendacium  habeat  talem  sollertiam  ut  verum  videatur.  Et  traditor 
fecit  ut  lacrimae  confirmarent  verba  eius  et  suspiria  voluntatem  eius.  Et  me  misellam! 
sola  fui  inter  meos  et  nulla  fuit  experientia  mea  in  similibus  occasionibus  atque  incepi, 
et  nescio  quomodo,  credendo  mendacia  eius  vera  esse,  quamvis  lacrimae  et  suspiria 
eius  non  moverent  me  ad  commiserationem.  Tamen,  prima  perturbatione  elapsa, 
sensus  meos  amissos  denuo  recuperavi,  et  maiore  robore  animi  quam  quod  potui 
credere,  dixi  ei:  «Si  essem  inter  bracchia  feri  leonis  sicut  sum  in  tuis  bracchiis, 
domine,  atque  ad  liberandam  me  deberem  facere  quod  esset  contra  honestatem  meam, 
sic  facerem  tamquam  mutare  quod  iam  evenit  et  factum  est.  Sic  si  vere  habes  corpus 
meum  accinctum  tuis  bracchiis  ego  autem  habeo  animum  meum  ligatum  bonis 
propositis,  quae  diversa  sunt  a  tuis  sicut  videbis  si  vere,  me  invita,  vis  violenter  ulterius 
procedere  cum  tuis  desideriis.  Ego  subdita  tua  sum,  sed  minime  serva;  et  nobilitas  tui 
sanguinis  nullum  imperium  habet  ad  inhonorandam  me  et  pro  nihilo  ad  humilitatem 
meam  conculcandam;  et  tam  multum  glorior  ut  rustica  et  filia  agricolum  quam  tu  ut 
dominus  atque  eques.  Robora  ac  divitiae  tuae  nihil  facient  mihi  neque  verba  tua 
seducent  me  nec  suspiria  lacrimaeque  servient  ad  emolliendam  me.  Si  quaedam  ex  iis, 
quae  dixi,  viderem  in  eo,  quem  parentes  mei  eligerent  ut  maritum  mihi  ad  voluntatem 
eorum  adaptarem  meam  voluntatem  ut  conveniret  ei;  ita  ut  manerem  cum  honore, 
quamvis  essem  sine  gaudio  et  libenter  tibi  darem  quod  coacte  a  me  quaeris.  Haec 
omnia  dixi  tibi,  quia  nemo  potest  me  accipere  nisi  maritus  meus  legitimus  esset.»  «Si 
nil  aliud  quam  hoc  quaeris,  pulcherrima  Dorothea»  (quia  hoc  est  nomen  huius 
infortunatae),  dixit  perfidus  eques,  «en  hic  do  tibi  manum  meam  ac  polliceor  tibi  ac 
spero  fore  ut  sim  maritus  tuus  et  testes  huius  veritatis  sint  coeli  a  quibus  nihil 
absconditur  necnon  baec  imago  Dominae  Nostrae,  quam  hic  habes». 

Cum  Cardenius  audivit  dicere  eam  nuncupari  Dorotheam,  denuo  turbatus  est  et 
confirmavit  ut  veram  suam  primam  opinionem,  tamen  noluit  interrumpere  cursum 
fabellae  ad  videndum  quid  esset,  quamvis  ille  fere  iam  sciret;  sed  dixit: 

-Dorothea  est  nomen  tuum,  domina?  Aliam  autem  cognovi  cuius  infortunium 
simile  tuo  est.  Prosequere,  quia  tempus  veniet  quo  tibi  dicam  quae  pavefaciant  tibi 
et  eodem  modo  commoveant  te. 

Dorothea  animadvertit  argumenta  Cardenii  et  vestem  inauditam  eius  et  rogavit 
eur  ut  ei  diceret,  quid  cognosceret  de  suis  negotiis,  quia  si  fortuna  quid  boni  reliquerit 

ei  hoc  erat  animus  ad  toleranda  adversa,  quae  ei  advenerant  nam,  sua  opinione, 
nullum  esset  tam  malum  quam  hoc  infortunium  eius. 

-Nil  praetermittam  dicendi  tibi,  domina  -respondit  Cardenius-,  et  tibi  dicam  quod 
arbitror  si  verum  est  quod  imaginor,  tamen  nullius  utilitatis  est  te  hoc  scire. 

-Verumtamen  -respondit  Dorothea-  quod  in  fabella  mea  accidit  est  dominum 
Ferdinandum  accepisse  imaginem,  quae  in  illo  cubiculo  meo  erat  eamque  posuit  ut 
testem  nuptiarum  nostrarum.  Et  quidem  verbis  sollemnibus  atque  iureiurando 
inusitato  pollicitus  est  fieri  maritus  meus,  tamen  atque  ante  quam  finiret  dicendi,  ei 
dixi  ut  animadverteret  quid  diceret  et  perpenderet  indignationem  quam  pater  eius 
haberet  cum  videret  eum  maritum  esse  cuiusdam  rusticae,  subditae  illius;  ne 
obcaecaretur  pulchritudine  mea,  quia  non  erat  talis  ad  disculpandum  errorem  eius 
et  si  vere  bonum  mihi  vellet  facere  melius  esset  ut  relinqueret  me  secundum 
qualitatem  status  mei;  quia  numquam  conubia  inaequalia  perdurant  multum  nec  tam 
magnum  gaudium  afferunt  sicut  inceperunt.  Haec  argumenta  dixi  ei  et  multa  alia  quorum 
non  memini;  sed  non  fuerunt  bona  ita  ut  ille  nollet  suam  voluntatem  prosequi,  tamquam 
qui  non  vult  solvere  sumptus  et  minime  curat  de  pretio.  Ego  autem  ad  hanc  occasionem 
mecum  locuta  sum  et  dixi  mihi:  «Utique,  non  ero  prima  quae  ope  nuptiarum  ascendat 
in  magnam  nobilitatem  neque  dominus  Ferdinandus  erit  primus  cui  pulchritudo  sive 
caeca  voluptas  impellat  eum  ad  inaequalem  societatem  facere  suae  nobilitati.  Et  si  ego 
non  muto  consuetudines  hominum,  bonum  erit  accedere  ad  fortunam  meam,  donec 
voluntas  eius  sit  tamquam  desiderium  quod  mihi  ostendit,  denique  ducet  me  uxorem 
coram  Deo.  Et  si  aliter  volo  eum  dimittere  inanem,  ille  non  faciet  quod  debeat  et  violenter 
mecum  operam  navabit  et  egomet  inhonorata  ero  atque  absque  ulla  excusatione.  Et 
quis  potest  scire  quomodo  huc  perveni?  Sive  quomodo  potero  parentibus  meis  suadere 
atque  aliis,  nempe  hunc  equitem,  me  omnino  invita,  intravisse  in  cubiculum  meum?» 
Has  omnes  quaestiones  uno  ictu  solvi  meis  cogitationibus  et  praesertim  impulerunt 
me  ad  acceptandam  perditionem  meam,  propter  ius  iurandum  domini  Ferdinandi,  testes 
quos  statuerat  ac  lacrimas  quas  effusit  et  tandem  propter  dispositionem  atque 
amabilitatem  suam,  quibus  comitabatur  ad  verum  amorem  ostendendum,  et  quibus 
posset  aliud  cor  tam  liberum  ac  pudicum  oppugnare  tamquam  meum.  Vocavi  famulam 
meam  ut  in  terris  illos  testes  coelestes  comiteretur.  Dominus  Ferdinandus  denuo  iteravit 
et  confirmavit  iusiurandum  suum;  atque  alios  novos  sanctos  addidit  ut  testes  ad 
praecedentes;  mille  maledictiones  sibi  dedit  si  non  adimpleret  quae  pollicitus  erat;  oculi 
eius  umectaverunt  lacrimis  et  suspiria  auxit;  atque  arcte  amplexus  est  me  inter  bracchia 
sua  ex  quibus  numquam  reliquit  me.  Et  his  verbis  dictis  atque  his  rebus  peractis,  virgo 
mea  exivit  de  cubiculo  meo  atque  ego  amisi  meam  virginitatem,  et  ille  traditor  ac  perfidus 
factus  est.  Dies  crastinus  post  noctem  infortunii  mei  adveniebat,  sed  non  tam 
festinanter,  mea  sententia,  sicut  ipse  dominus  Ferdinandus  desiderabat;  quia,  voluptate 
eius  pacata,  maximum  desiderium  fuit  ei  recedendi  de  illo  loco  in  quo  id  habuit.  Atque 
hoc  dico,  quia  dominus  Ferdinandus  festinavit  ad  discedendum  a  me  ac  per  diligentiam 
virginis  meae  atque  illa  ipsa  fuit,  quae  eum  illuc  adduxerat  et  ante  quam  lucesceret  iam 
vidit  se  in  via.  Et  cum  valedixit  mihi,  quamvis  esset  non  tam  arcte  ac  vehementer  quam 
cum  ad  me  venit,  dixit  mihi  ut  secura  manerem  de  fide  eius  et  de  iureiurando  vero  ac 
solido  eius;  et  ad  maiorem  confirmationem  sui  verbi  extraxit  anulum  ex  suo  digito 

cumque  introduxit  in  meum.  Certe  profectus  est  et  nescio  utrum  tristis  an  laeta  mansi; 
tamen  haec  possum  vere  dicere:  mansi  turbata  ac  meditabunda  et  fere  non  compos 
mei  propter  hunc  novum  statum  rerum  et  nullo  modo  cogitavi  vituperandi  meam 
virginem  propter  proditionem  adducendi  dominum  Ferdinandum  ad  cubiculum  meum, 
quia  nondum  statui  credere  utrum  hoc  bonum  esset  an  malum  quod  mihi  acciderat. 
Domino  Ferdinando  dixi,  cum  ille  proficisceretur,  se  posse  venire  ad  me  videndam 
noctibus  subsequentibus,  quia  iam  eram  uxor  eius,  donec  ad  tempus  ut  hoc  palam 
omnibus  pervulgaretur.  Tamen  non  venit  ad  me,  nisi  proxima  nocte  ventura,  nec  eum 
potui  in  via  videre  neque  in  ecclesia  ultra  mensem  atque  inaniter  defatigavi  me  ad 
eum  sollicitandum,  quia  nescivi  utrum  esset  in  illo  pago  necne  et  plerosque  dies  ad 
venationem  veniebat,  qua  exercitatione  valde  studiosus  ac  pronus  erat.  Nunc  bene 
scio  hos  dies  et  has  horas  infaustas  necnon  ominosas  fuisse  mihi;  atque  his  diebus 
incepi  dubitandi  de  eo  et  immo  fidelitatem  domini  Ferdinandi  abiuravi  in  me;  et  quoque 
virgo  mea  tunc  audivit  reprehensionem  meam  propter  audaciam  suam  quod  antea 
nondum  audiverat;  et  etiam  scio  quam  difficile  fuit  mihi  lacrimas  vitare  expressionemque 
vultus  mei  celare  ne  parentes  mei  quaererent  a  me  causam  huius  infelicitatis  meae  et 
obstringerent  me  ad  mendacium  dicendum.  Tamen  tempus  advenit  et  prudentia  mea 
finivit  necnon  et  verecundia  mea,  quia  amisi  patientiam  et  secretae  cogitationes  meae 
palam  egressae  sunt.  Atque  hoc  quia  intra  paucos  dies  in  urbe  proxima  illinc  dominus 
Ferdinandus  duceret  uxorem  virginem  pulcherrimam  in  extremo  venustatis  ac  filia 
parentum  nobilium,  quamvis  non  esset  tam  dives  ut  dos  perveniret  ad  has  nuptias 
faciendas.  Fertum  est  illam  esse  Luscindam  nomine  et  alia  quae  in  nuptiis  acciderunt, 
quae  omnia  digna  erant  maximae  admirationis. 

Cum  Cardenius  audivit  nomen  Luscindae  nihil  aliud  fecit  nisi  umeros  contrahere, 
momordit  sua  labia,  supercilia  curvavit  et  paulatim  ex  suis  oculis  duos  fontes  lacrimarum 
effudit.  Tamen  Dorothea  prosecuta  est  suam  narrationem,  dicens: 

-Hic  tristis  nuntius  ad  aures  meas  venit,  sed  in  loco  congelandi  cor  meum,  his 
verbis  auditis,  accendit  iracundiam  atque  indignationem  meam  et  parum  fuit  ut 
egrederer  per  vias  clamando  tum  perfidiam  tum  proditionem,  quam  ille  fecerat  mihi. 
Tamen  tunc  furia  mea  temperata  est  cogitando  illa  nocte  facere  quod  quidem  feci;  et 
hoc  fuit  hanc  vestem  induere,  quam  dedit  mihi  quidam  ex  his  qui  vocantur  iuvenes 
pastores  in  domo  agricolum,  quia  famulus  erat  patris  mei,  cui  omne  infortunium  meum 
patefeci  et  quem  rogavi  ut  comiteretur  me  ad  urbem  ubi  intellexi  inimicum  meum  esse. 
Ille  autem,  desiderio  atque  audacia  mea  vituperata,  cum  videret  me  solidam  in  meo 
consilio  esse,  paratus  fuit  ad  me  comitandam  usque  ad  finem  huius  mundi.  Statim 
introduxi  in  pulvinar  ex  linteo  quamdam  vestem  muliebrem,  necnon  et  quaedam 
monilia  et  pecuniam  propter  quod  mihi  accidere  posset.  Atque  in  silentio  illius 
noctis  et,  perfida  virgine  mea  nesciente,  egressa  sum  ex  domo  mea  comitata  a  famulo 
meo  et  affecta  multis  cogitationibus,  iter  feci  ad  illam  urbem  ad  quam  volitabam 
cum  desiderio  perveniendi,  quia  iam  non  potui  impedire  quod  credebam  factum, 
saltem  ut  dominus  Ferdinandus  diceret  mihi  quomodo  conscientia  sua  potuit  hoc 
consilium  dare  ad  agendum  hoc  modo  mecum.  Duobus  diebus  et  dimidio  elapsis, 

perveni  quo  volebam,  introivi  in  urbem  et  quaesivi  ubi  erat  domus  parentum  Luscindae 
et  primus  vir  a  quo  haec  quaesivi  respondit  mihi  plus  quam  quod  audire  volui.  Ille 
dixit  mihi  ubi  erat  domus  et  omnia  quae  acciderant  in  nuptiis  filiae,  quod  tam  apertum 
omnibus  erat,  quia  homines  ad  haec  audienda  congregabantur.  Etiam  dixit  mihi  ut  ipsa 
nocte,  qua  dominus  Ferdinandus  duxit  Luscindam  uxorem,  consensu  sponsae  ritualiter 
prolato,  illa  statim  ac  profunde  languit  exanimis  et  cum  advenit  sponsus  ad  pectus 
aperiendum  ut  melius  posset  respirare  invenit  schedulam  scriptam  eiusdem  scripturae 
Luscindae,  qua  dicebat  eam  non  posse  uxorem  esse  domini  Ferdinandi,  quia  iam  erat 
uxor  Cardenii,  qui  secundum  quod  vir  dixit  mihi  erat  eques  valde  nobilis  eiusdem  urbis, 
et  si  ipsa  dedit  domino  Ferdinando  verbum  «volo»  hoc  fecit  ad  oboediendum 
parentibus  suis.  Breviter,  talia  argumenta  dixit  esse  in  illa  schedula  et  sic  habuit 
voluntatem  interficiendi  se  ipsam,  caeremonia  nuptiarum  finita;  atque  hoc  confirmavit 
pugio  quem  invenerunt  nescio  ubi,  sed  inter  vestes  eius.  Cum  haec  videret  dominus 
Ferdinandus  putavit  Luscindam  eum  decepisse  atque  illusisse  eumque  pro  nihilo 
habuisse,  quare  donec  esset  in  languore  exanimis  eam  percutere  voluit  et  quidem  cum 
ipso  pugione  eius  quem  invenerat  atque  ita  faceret  si  parentes  eius  hoc  non  impedirent 
et  omnes  circumstantes  non  ei  obstarent.  Dixerunt  tamen  dominum  Ferdinandum 
abesse  ab  urbe  et  Luscindam  nondum  reversam  esse  a  suo  paroxysmo  et  turbatione 
usque  in  crastinum  diem,  quo  suis  parentibus  narravit  eam  vere  uxorem  Cardenii  esse, 
de  quo  iam  dixi,  et  qui  secundum  fertur  etiam  adfuit  ad  nuptias,  sed  cum  eam  videret 
nuptam,  quod  ille  numquam  crediderit,  desperatus  reliquit  urbem,  sed  antea  scripsit 
litteras  quibus  exponebat  iniuriam  quam  Luscinda  ei  faciebat  et  quare  egrediebatur, 
ubi  nemo  posset  eum  videre.  Haec  omnia  palam  sunt  atque  aperta  omnibus  in  illa  urbe 
omnesque  de  eo  loquuntur  potissimum  cum  noverint  Luscindam  domum  parentum 
suorum  deseruisse  et  etiam  urbem,  eamque  non  invenerunt  per  totum  diem  et  quidem 
nesciebant  quid  faciendum  erat  ad  eam  inveniendam.  His  rebus  cognitis,  dederunt 
mihi  novam  spem  et  putavi  melius  esse  non  invenire  dominum  Ferdinandum  quam 
eum  nuptum  habere  et  tunc  credidi  portam  mei  desiderii  non  omnino  clausam  fuisse 
ad  meam  medelam,  et  sic  putavi  fortasse  coelum  impedimentum  posuisse  in  secundo 
matrimonio  eius  ita  ut  ad  primum  perveniret  et  cogitaret  quod  debebat  facere  ut 
christifidelis,  qui  magis  deberet  suum  animum  curare  quam  respectus  humanos  servare. 
Haec  omnia  revolvebam  in  mente  mea  et  sedabar,  quamvis  essem  sine  vera  consolatione, 
et  conabar  longam  et  tenuem  spem  ad  vitam  meam  tenendam  a  qua  abhorreo.  Cum 
essem  in  illa  urbe,  Ferdinando  non  invento,  ad  aures  meas  pervenit  proeconium  vi 
cuius  magna  renumeratio  offerebatur  illi,  qui  inveniret  me  et  dabant  signa  mea,  nempe 
aetatem  ac  vestem  quam  induebam.  Etiam  audivi  dicere  puerum,  qui  mecum  venerat, 
ipsum  me  eduxisse  e  domo  parentum  meorum,  quod  male  affecit  me,  quia  vidi  honorem 
meum  cadere  cum  tali  comitatu  atque  indigno  viro.  Ut  primum  audivi  praeconium 
profecta  sum  ex  illa  urbe  cum  famulo  meo,  qui  vere  titubabat  in  fide  promissa  mihi  et 
illa  nocte  propter  metum  introiimus  in  silvam  densam  huius  montis,  ne  invenirent  nos. 
Sed  ut  dicitur  adversa  alliciunt  adversa  et  finis  cuiusdam  infortunii  est  initium  alterius 
et  quidem  maioris,  sic  evenit  mihi,  quia  ille  bonus  famulus  meus,  usque  tunc  temporis 
fidelis  et  securus,  cum  vidit  me  in  illa  solitudine  esse  et  cupidus  suae  versutiae  magis 
quam  meae  venustatis  voluit  occasionem  capere,  quae  ei  praebebant  haec  loca  deserta 

atque  affectus  nullo  pudore  et  etiam  minore  timore  Dei  me  sollicitavit  ad  voluptatem, 
sed  cum  vidit  me  cum  foedis  verbis  respondisse  turpibus  propositis  eius,  rogationibus 
relictis,  impulit  me  violenter  suis  viribus.  Attamen  coelum  quod  raro  vel  numquam 
iusta  consilia  derelinquit  favit  meis  et  taliter  ut  meis  paucis  viribus  et  minimo  labore 
potui  eum  per  praerupta  montium  eiicere  et  nescio  quo  modo  eum  reliqui  sive  mortuum 
an  vivum.  Postea  vero  festinavi  in  turbatione  et  lassitudine  mea  atque  intravi  per  hos 
montes  et  nullum  designium  habui  et  nullas  cogitationes  quam  me  abscondere  et  fugere 
a  patre  meo  atque  ab  eis,  qui  ex  parte  eius  quaerebant  me.  Praedita  hoc  desiderio  nescio 
quot  menses  intravi  huc,  ubi  inveni  pecuarium,  qui  me  habuit  tamquam  pastorem  ad 
quemdam  locum  hic  in  penetralibus  horum  montium  eique  servivi  ut  puer  pastorum 
toto  tempore,  curans  semper  capillos  meos  celare,  sed  nunc,  me  invita,  illi  develaverunt 
me.  Quare  omnis  sollertia  mea  inanis  fuit  et  nullius  utilitatis,  quia  etiam  dominus  meus 
cognovit  me  virum  non  esse  et  etiam  habuit  ipsam  concupiscentiam  quam  famulus 
meus;  sed  fortuna  non  semper  dat  medelam  laboribus  nec  inveni  praerupta  montium 
de  qua  dominum  disponere  ut  ille  caderet  tamquam  inveni  cum  famulo  meo  et  sic  putavi 
melius  esset  eum  relinquere  et  me  abscondere  denuo  inter  asperitates,  quam  probare 
cum  eo  vires  sive  excusationes  meas.  Sic  iterum  intravi  in  densas  silvas  et  petivi  locum, 
ubi  possem  coelum  rogare  meis  suspiriis  et  lacrimis  ad  infortunium  meum  lamentandum 
ita  ut  coelum  misereatur  mei  et  det  mihi  sollertiam  atque  auxilium  ad  superandum  sive 
ad  vitam  meam  relinquendam  inter  has  solitudines  et  nulla  memoria  erit  huius  moestae 
puellae,  quae  tam  sine  culpa  sua  praebuit  subiectum  ad  loquendum  de  ea  in  sua  regione 
et  in  terris  alienigenis. 


Capitulum  29.  Ubi  de  prudentia  pulchrae  Dorotheae  agitur  et  de 
aliis  rebus  magni  oblectamenti  et  gaudii 


-Haec  est,  o  domini,  vera  historia  tragoediae  vitae  meae;  videte  ergo  et  iudicate  nunc 
utrum  suspiria  quae  audivistis,  verba  quae  auscultastis  et  lacrimae,  quas  oculi  mei 
effundebant,  debebant  immo  maiore  abundantia  sese  ostendere  necne;  et,  infortunio  meo 
considerato,  videbitis  consolationem  meam  inanem  esse,  quia  medela  ei  non  fieri  potest. 
Quaeso  tamen  vos  (quod  perfacile  erit  vobis)  consilium  mihi  dare,  nempe  ubi  possim 
vitam  meam  habere  et  quidem  absque  ullo  timore  et  turbatione,  ne  inveniant  me,  qui 
vere  me  quaerunt.  Et  quamvis  intelligam  parentes  meos  habere  magnam  dilectionem 
erga  me,  quapropter  credo  eos  semper  paratos  esse  ad  me  recipiendam,  tamen  talis  est 
verecundia  mea  in  hoc  statu  rerum  ad  perveniendum  ante  conspectum  eorum  ut  existimem 
melius  esse  me  ab  eis  omnino  discedere  quam  vultus  eorum  inspicere,  quia  illi  videbunt 
me  omnino  esse  alienam  ab  honestate  quam  vere  semper  debui  habere. 

Illa  autem,  his  verbis  prolatis,  tacuit  et  facies  eius  erubuit,  quare  ostendit  sensum 
clarum  et  pudorem  animi.  Et  qui  eam  audierunt  tam  magnam  misericordiam  erga 

eam  senserunt  atque  etiam  admirationem  de  infortunio  eius.  Et  quamvis  parochus 
vellet  eam  subito  consolari  et  consilium  ei  dare  Cardenius  praecedit  ei  et  primus 
fuit  qui  locutus  est  cum  ea  dicens: 

-Denique,  domina,  nonne  tu  es  pulchra  Dorothea,  filia  unica  divitis  Clenardi? 

Dorothea  mirabatur  cur  nomen  patris  sui  audiret  et  etiam  videndo  humilitatem 
illius  hominis,  qui  eum  nominaverat  quia,  sicut  dictum  est,  Cardenius  amictus  erat 
veste  miserrima,  sed  sic  ei  dixit: 

-Sed  quisnam  es  tu,  frater,  qui  nosti  nomen  patris  mei?  Quia  ego  hucusque,  ni 
fallor,  numquam  in  tota  narratione  fabellae  mei  infortuni  umquam  id  nominavi. 

-Ego  sum,  domina  -respondit  Cardenius-,  ille  praeditus  nulla  fortuna,  de  quo 
narravisti  Luscindam  dixisse  se  uxorem  illius  fuisse.  Infelicissimus  Cardenius  ego 
sum,  et  in  hoc  misero  statu  me  habeo,  quia  impulit  me  ipse  qui  impulit  te  in  his 
adiunctis  rerum  quibus  tu  es.  Et  sum  ruptus,  nudus,  absque  ulla  humana  consolatione, 
et  quod  peius  est,  nec  compos  mentis,  quia  tantum  cum  coelum  faxit  habeo  mentem 
sanam  et  per  breve  intervallum  temporis.  Ego  sum,  Dorothea,  qui  fuit  praesens  ad 
iniurias  domini  Ferdinandi  et  qui  exspectavit  ad  audiendum  illud  «volo»  uxoris  quod 
Luscinda  pronuntiavit.  Ego  sum  qui  indigens  animo  ad  videndum  quid  esset  languor 
Luscindae  neque  quid  scriptum  erat  in  illa  schedula  inventa  in  sinu  eius,  quia  animus 
meus  non  potuit  talem  cruciatum  pati  et  tot  calamitates  una  videre;  et  sic  reliqui 
domum  et  patientiam  et  epistulam  quam  dedi  hospiti  meo  quem  rogavi  ut  mitteret 
in  manum  Luscindae,  et  hoc  modo  ad  has  solitudines  veni,  cum  desiderio  finiendi 
vitam,  a  qua  ex  illo  momento  abhorrui  tamquam  ab  inimica  mortali  mea.  Tamen 
fortuna  noluit  a  me  hanc  auferre  et  tantum  sanum  iudicium  meum  abstulit,  forsitan 
ut  exspectarem  bonam  fortunam  inveniendi  te;  quia  si  verum  est,  ut  patet,  quae 
narrasti,  adhuc  coelum  poterit  meliorem  fortunam  tribuere  nobis  in  infortuniis  nostris, 
quam  nos  credimus.  Quoniam  si  Luscinda  vero  non  potest  nubere  domino  Ferdinando, 
quia  mea  est,  nec  dominus  Ferdinandus  eam  ducere  potest  uxorem,  quia  tuus  ille 
est,  quod  illa  tam  clare  exposuit,  bene  possumus  exspectare  coelum  nobis  tribuere 
quod  nostrum  est.  Quia  hoc  fieri  potest  ut  coelum  restituat  nos  ad  coniuges  nostros. 
Et  si  vere  haec  consolatio  est  nobis  et  praecise  orta  non  ex  remota  spe  nec  in  vana 
mente,  quaeso  te,  domina,  ut  aliam  resolutionem  accipias  in  tuis  cogitationibus 
honoratis,  quia  egomet  in  meis  sic  faciam  ad  parandam  meliorem  fortunam;  et  iuro 
tibi,  per  fidem  equitis  et  christifidelis,  me  numquam  derelinquere  te  donec  videam 
te  uxorem  domini  Ferdinandi,  sed  si,  nulla  argumentatione  accepta,  ille  renuit 
faciendo  quod  debeat,  cum  eo  proelium  singulare  constituam,  secundum  meam 
libertatem  equitis  propter  iniustitiam  eius  erga  te,  et  vindictam  meam  faciam,  spretis 
contumeliis  meis,  quae  ad  coelum  remittam  ita  ut  tantum  possim  operam  navare  tibi 
et  tuae  ultioni. 

His  verbis  dictis  a  Cardenio,  Dorothea  vere  mirata  est  et  nesciebat  quomodo  ei 
gratias  agere  propter  tam  magnam  diligentiam  eius  quare  voluit  et  pedes  eius  accipere 
ad  osculandos,  quod  Cardenius  nullo  modo  permisit.  Licentiatus  autem  respondit 
nomine  amborum  et  quidem  probavit  sermonem  Cardenii.  Sed  rogavit  eos  ut  peterent 
cum  eo  pagum  eius,  ubi  possent  res  necessarias  comparare.  Et  tunc  illinc  possent 
sive  dominum  Ferdinandum  quaerere  vel  Dorotheam  ad  parentes  eius  adducere  sive 

facere  quidquid  eis  convenientius  esset.  Cardenius  Dorotheaque  ei  gratias  egerunt 
et  acceperunt  consilium  oblatum.  Tonsor  autem,  his  omnibus  auditis,  tacebat  et  cum 
eis  locutus  est  bona  verba,  quibus  obtulit  se  ipsum,  optima  voluntate  tamquam 
parochus  fecit,  ad  omnia  bona  paranda  eis. 

Et  breviter  narravit  causam  quae  eos  illuc  duxit  propter  dementiam  inauditam 
domini  Quixoti  et  quomodo  illi  tunc  exspectabant  reditum  armigeri  eius,  qui  ad  eum 
quaerendum  ivit.  Cardenius  autem  meminerat,  tamquam  per  somnium,  illius  proelii 
cum  domino  Quixoto  et  etiam  haec  omnia  eis  narravit,  sed  non  potuit  describere 
causam  illius  noxae. 

Tunc  audiverunt  voces  et  cognoverunt  Sanctium  Pansam  eas  dare,  quia  hic  eos 
non  invenit,  nempe  in  ipso  loco  ubi  reliquit  eos,  quapropter  magnis  vocibus  eos  vocabat. 
Ad  eum  pervenerunt  et  quaesiverunt  de  salute  domini  Quixoti,  et  ille  dixit  eis  quomodo 
invenit  eum  fere  nudum  atque  amictum  subucula,  flaccidum,  pallidum  et  mortuum 
fame,  sed  suspirantem  pro  sua  domina  Dulcinea;  et  etiam  ille  dixit  ei  mandatum 
Dulcineae  ut  hunc  locum  relinqueret  et  veniret  ad  urbem  Toboso,  ubi  ipsa  exspectaret 
eum.  Sed  ille  respondit  se  paratum  esse  ad  demorandam  hanc  visitationem,  donec 
faceret  dignas  res  gestas,  quibus  talem  beneficium  mereretur.  Tamen  Sanctius  timuit, 
si  hoc  ita  fieret  et  multa  alia  praetermitteret,  magnum  periculum  esset  ei  ne  perveniret 
ad  dignitatem  imperatoris  quod  debebat  sive  archiepiscopi  quod  minimum  erat  ei.  Quare 
debebant  cogitare  quid  faciendum  erat  ad  opportune  educendum  eum  illinc. 

Licentiatus  respondit  ei  ne  timeret,  quia  illi  eum  adducturi  erant,  quamvis  omnino 
invitus  esset.  Tunc  ipse  narravit  Cardenio  et  Dorotheae  consilium  quod  fecerunt  ad 
educendum  dominum  Quixotum  sive  ad  ferendum  eum  domum.  Quibus  verbis 
Dorothea  obtulit  se  ad  agendam  personam  illius  moestissimae  virginis  et,  sua 
sententia,  melius  quam  ipse  tonsor,  praesertim  quia  erant  sibi  vestes  ad  id  faciendum 
naturaliter,  quia  ipsa  bene  ageret  suam  repraesentationem  ad  bonum  propositum 
obtinendum,  quia  multos  libros  equitatus  ipsa  legerat  et  noverat  bene  modum  agendi 
virginum  miserarum  cum  rogarent  equites  itinerantes  de  quadam  necessitate. 

-Tunc  nihil  amplius  requiritur  -inquit  parochus-  quam  operam  navare;  et  bona 
fortuna  erit  mecum,  quia  sponte  etiam  tibi  ianua  tuae  medelae  aperta  est  et  nobis 
offertur  quod  nobis  necesse  est. 

Dorothea  extraxit  ex  suo  pulvinare  totam  stolam  cuiusdam  pretiosae  telae  et  velum 
coloris  viridis  atque  ex  capsula  accepit  torquem  aliasque  gemmas  et  uno  ictu  sese 
ornavit  convenienter  ita  ut  videretur  illustris  domina.  Haec  omnia  et  etiam  alia  eduxit 
domo  sua  ad  quamdam  occasionem,  sed  hucusque  nulla  evenit  ei  ut  illis  uteretur. 
Magna  urbanitas,  elegantia  ac  speciositas  Dorotheae  omnibus  valde  placuit  et  eodem 
tempore  omnes  putaverunt  dominum  Ferdinandum  virum  parvi  intellectus  fuisse,  quia 
talem  formositatem  spernebat. 

Sed  plus  quam  omnes  Sanctius  Pansa  miratus  est,  quia  ei  videbatur  -sicut  hoc 
verum  erat-  in  omnibus  diebus  vitae  suae  numquam  vidisse  pulchram  creaturam 
huiuscemodi;  et  vehementer  a  parocho  quaesivit  ut  ei  diceret  quaenam  esset  illa 
formosa  domina  et  quid  est  quod  in  illis  regionibus  remotis  quaereret. 

-Haec  pulchra  domina  -respondit  parochus-,  Sancti  frater,  est,  tamquam  si  nihil 
diceretur  de  ea,  heres  illius  magni  regni  Micomiconi  et  quidem  per  lineam  rectam 

viri,  quae  venit  ad  dominum  tuum  quaerendum  ita  ut  beneficium  flagitet  ab  eo,  scilicet 
ut  iniuriam  vindicet  sive  iniustitiam  factam  a  perfido  gigante;  et  propter  famam 
optimi  equitis  quam  habet  dominus  tuus  per  totum  mundum  cognitum,  et  ex  Guinea 
venit  haec  principessa  ad  eum  videndum. 

-Beatus  quaesitus  et  felix  inventus  -dixit  his  argumentis  Sanctius  Pansa-, 
praesertim  si  dominus  meus  hanc  iniuriam  prospera  fortuna  solvit  et  hanc  iniustitiam 
reparat  et  hunc  gigantem,  filium  moechae,  quem  tu  dicis,  interficit:  et  certe  eum 
necabit  nisi  phantasma  sit,  quia  dominus  meus  in  phantasmata  nullam  habet  virtutem. 
Sed  tantum  rogo  te  inter  alia,  domine  licentiate,  et  hoc  est  ut  dominus  meus  nullo 
modo  velit  fieri  archiepiscopus,  quod  ego  vere  timeo,  et  sic  des  ei  consilium  ut  hanc 
principessam  ducat  uxorem  et  tunc  non  fieri  potest  ut  accipiat  sacras  ordinationes 
archiepiscopales,  et  facilius  ad  suum  imperium  veniat,  atque  ego  ad  mea  desideria, 
quia  bene  de  his  cogitavi  et  vidi  non  bonum  dominum  meum  archi episcopum  esse, 
quia  ego  inutilis  sum  pro  ministerio  Ecclesiae,  quia  cum  uxore  sum  et  aliter  deberem 
dispensationes  quaerere  ita  ut  possim  habere  utilitatem  Ecclesiae  et  sicut  est  mihi 
uxor  et  liberi  hoc  esset  ad  numquam  finiendum.  Hoc  modo,  domine,  oportet  ut 
dominus  meus  hanc  dominam  ducat  uxorem  cuius  nomen  nondum  novi,  quare  non 
eam  vocabo  nomine  eius. 

-Cognominatur  -respondit  parochus-  principessa  Micomicona,  quia  regnum  eius 
est  Micomicon,  et  oportet  eam  sic  vocari. 

-In  hoc  nullum  est  dubium  -respondit  Sanctius-;  quia  vidi  multos  habere 
cognomen  et  genus  illius  loci  in  quo  nati  sunt,  et  sic  vocantur  Petrus  Complutensis 
(de  Alcald),  Ioannes  ab  Idubeda  (de  Ubeda),  Didacus  a  Vallisoleto  (Valladolid)  et 
idem  erit  in  Guinea,  ubi  reginae  accipiunt  nomina  regnorum  suorum. 

-Hoc  ita  erit  -ait  parochus-;  et  quod  pertinet  ad  nuptias  faciendas  tui  domini 
iam  faciam  quidquid  possim. 

Et,  his  verbis  auditis,  valde  laetus  mansit  Sanctius  et  parochus  eodem  modo  miratus 
est  de  illius  simplicitate  et  quomodo  easdem  stultitias  haberet  in  mente  quas  dominus 
eius  habebat,  vi  cuius  et  absque  dubio  ille  cogitabat  eum  futurum  imperatorem  esse. 

Dorothea  tunc  temporis  ascendit  in  mulam  parochi  et  tonsor  paravit  barbam  ad 
faciem  suam  cum  illa  cauda  bovina,  atque  iusserunt  Sanctio  ut  eos  ad  dominum 
Quixotum  adduceret,  eumque  monuerunt  ut  nullo  modo  develaret  licentiatum  sive 
tonsorem,  quia  de  his  rebus  pendebat  omne  illud  negotium  ita  ut  dominus  fieret 
imperator.  Cardenius  autem  parochusque  noluerunt  comitari  eos  ne  dominus  Quixotus 
meminisset  illius  rixae  quam  habuit  cum  Cardenio,  at  quod  pertinebat  ad  parochum, 
quia  non  necesse  erat  praesentia  eius  apud  eum.  Et  hoc  modo  siverunt  eos  praecedere 
eis  dum  illi  eos  sequebantur  pedibus  et  quidem  paulatim.  Parochus  autem  Dorotheam 
monuit  quid  ipsa  factura  esset,  cui  illa  respondit  ut  nullam  curam  de  eo  haberet,  quia 
ipsa  omnia  accurate  noverat  secundum  quod  libri  equitatus  postulabant  et  describebant. 

Iter  fecerunt  per  tres  partes  leucae  cum  viderunt  dominum  Quixotum  inter  asperas 
rupes  vestitum,  sed  non  armatum  et  ubi  primum  Dorothea  viderit  eum,  et  a  Sanctio 
convenienter  informata  esset,  nempe  illum  dominum  Quixotum  fuisse,  illa  incitavit 
mulam  calcaribus  eamque  tonsor  bene  barbatus  secutus  est.  Et  cum  ad  dominum 
Quixotum  pervenerunt,  armiger  de  mula  descendit  et  venit  ad  accipiendam 

Dorotheam  suis  bracchiis,  quae  festinanter  descendit  et  flexit  genua  in  conspectu 
domini  Quixoti;  quamvis  hic  conaretur  ad  eam  levandam,  sed  inaniter  atque  illa, 
genibus  flexis,  hoc  modo  locuta  est  cum  eo: 

-Hinc  non  surgam,  clarissime  ac  strenue  eques!  donec  tu,  magnanimus  atque 
urbanissimus  dominus,  tribuas  mihi  donum  quod  vere  redundabit  in  honorem 
gloriamque  tuam  et  propter  me,  afflictam  et  offensam  virginem  quam  sol  numquam 
vidit.  Si  virtus  fortis  bracchii  tui  convenit  vocibus  immortalis  famae,  compulsus  eris 
ad  favendum  huic  infaustae  dominae,  quae  ex  remotis  regionibus  huc  venit  quaerens 
odorem  tui  illustris  nominis  ad  adversae  fortunae  succurrendum. 

-Nullum  verbum  respondebo  tibi,  formosa  domina  -respondit  dominus  Quixotus-, 
nec  quid  audiam  de  tua  petitione,  donec  de  terra  surgas. 

-Nullo  modo  surgam,  o  domine  -respondit  afflicta  virgo-,  nisi  primum  et  propter 
urbanitatem  tuam  mihi  donum  requisitum  tribuas. 

-Tibi  tribuo  petitionem  tuam  et  quidem  concedo  tibi  quod  a  me  quaeris  -respondit 
dominus  Quixotus-,  ita  ut  non  sit  in  damnum  neque  in  dedecus  mei  regis,  meae 
patriae  nec  illius  quae  clavim  cordis  mei  meaeque  Ubertatis  habet. 

-Nullo  modo  erit  in  damnum  neque  in  dedecus  de  his  quos  dicis,  o  optime  domine 
-obiecit  dolorosa  virgo. 

Et,  his  verbis  prolatis,  Sanctius  Pansa  venit  ad  aures  domini  sui  et  demissa  voce 
susurravit  ei: 

-Bene  poteris,  domine,  concedere  ei  donum,  quod  illa  quaerit  a  te,  quae  non  est 
alia  res,  nisi  gigantem  interficere,  et  illa,  quae  haec  a  te  quaerit,  est  altissima 
principessa  Micomicona,  regina  magni  regni  Micomiconi  Aethiopiae. 

-Quaecumque  sit  -respondit  dominus  Quixotus-,  quia  ego  faciam  quod  oportet 
et  quod  conscientia  mea  moneat  me  secundum  quod  professus  sum  et  quo  fungor. 

Et  vertens  se  ad  virginem  ait  ei: 

-Tu,  o  formosissima  domina,  surge  quoniam  ego  tribuam  tibi  quodcumque  donum 
a  me  quaeras. 

-Quod  egomet  quaero  est  -ait  virgo-  te  venire  mecum  quo  ego  adducam  te  atque 
ut  pollicearis  mihi  te  nullas  alias  res  gestas  inchoare  nec  quamdam  petitionem  donec 
vindices  me  a  quodam  traditore,  qui  contra  omne  ius  divinum  humanumque  regnum 
meum  usurpavit. 

-Dico  me  certe  hoc  tibi  promittere  -respondit  dominus  Quixotus-  atque  hoc  modo 
potes,  domina,  ex  hoc  et  in  futurum  molestam  melancholiam  avertere,  ita  ut  tua 
languida  spes  accipiat  vires  et  robora;  quia,  Deo  iuvante  et  bracchio  meo,  confestim 
videbis  te  restitutam  in  tuo  regno  et  sedentem  super  thronum  tui  veteris  ac  magni 
regni  prae  omnibus  ignavis,  qui  id  refutare  vellent.  Et  festinemus  ad  operam 
navandam,  quoniam  in  maxima  demora  est  maximum  periculum. 

Afflicta  virgo  conata  est  magna  obstinatione  manus  eius  osculari;  tamen  dominus 
Quixotus,  qui  semper  erat  urbanus  et  politus  numquam  ei  hoc  permisit  facere;  at  eam  levavit 
eamque  amplexus  est  urbaniter  et  Sanctio  iussit  ut  cingeret  Rocinantem  atque  arma  ei  daret. 
Sanctius  accepit  arma,  quae  pendebant  de  arbore  tamquam  trophaeum,  et  accipiens  cingulas 
uno  ictu  armavit  dominum  suum,  qui  cum  videret  se  armatum  haec  dixit: 

-Procedamus  hinc  in  nomine  Dei,  ad  hanc  magnam  dominam  fovendam. 

Tonsor  autem,  genibus  flexis,  conabatur  risum  vitare  et  etiam  curabat  ne  barba  a 
vultu  suo  caderet,  quia  si  hoc  fieret  scopus  eorum  nullo  modo  adimpleretur;  et  dono 
quaesito  concesso,  et  domino  Quixoto  ad  id  perficiendum  parato,  tonsor  surrexit  et 
altera  manu  accepit  dominam  suam  et  inter  ambos  eam  in  mulam  extulerunt.  Tunc 
dominus  Quixotus  ascendit  in  Rocinantem  et  tonsor  in  iumentum  suum  dum  Sanctius 
stabat  pedibus  et  denuo  deploravit  amissionem  asini,  qui  illo  momento  ei  valde 
necessarium  erat;  tamen  haec  omnia  ferebat  magno  gaudio,  quia  ei  videbatur 
dominum  eius  esse  in  via  idonea  ut  fleret  imperator,  et  absque  dubio  duceret  illam 
principessam  uxorem  et  saltem  esset  rex  Micomiconi.  Tantummodo  angebatur  hoc 
regnum  esse  in  regione  nigrorum  et  populi  et  subditi  omnes  etiam  nigri  essent; 
nihilominus  in  suis  cogitationibus  bonum  remedium  invenit,  haec  dicens  intra  se: 

-Quid  mihi  si  subditi  mei  nigri  sunt?  Nonne  possum  cum  eis  navem  onerare  eosque 
ad  Hispaniam  adducere  ad  eos  vendendos  et  mihi  solvent  pretium  pro  numerata  pecunia, 
qua  potero  titulum  sive  officium  comparare  ita  ut  possim  vivere  in  quiete  omnes  dies 
vitae  meae.  Aliter  quid  faciendum  sit?  Non  oportet  dormire,  sed  sollers  esse  atque 
ingenium  habere  ad  parandas  res  et  vendere  triginta  sive  decem  milia  subditorum  in 
ictu  oculi.  Et  iuro  per  Deum  me  eos  confestim  vendituros  esse  et  quidem  parvum  una 
cum  magno  sive  sicut  id  possim  facere  et,  quamvis  nigri  illi  sint,  eos  albos  sive  aureos 
ut  pecuniam  faciam.  Venite  ergo  ad  me,  quia  ego  stultus  sum  et  lambo  digitos  meos! 

Et,  his  rebus  perpensis,  sollicitus  contentusque  progrediebatur  et  oblitus  est 
omnino  iter  faciendi  pedibus. 

Cardenius  et  parochus  occulti  inter  quasdam  rupes  haec  inspiciebant  at  nesciebant 
quid  facturi  erant  ad  eos  comitandos;  sed  parochus,  qui  rapido  invenit  consilium,  noverat 
quid  faciendum  esset  ad  nanciscendum  quod  volebat  et  sic  ope  forficis,  quam  in  quadam 
capsula  habebat,  festinanter  totondit  barbam  Cardenii  eumque  induit  parva  tunica  fusca 
eique  dedit  pallium  nigrum  dum  ipse  mansit  tantum  amictus  femoralibus  et  thorace,  sed 
Cardenius  videbatur  omnino  alius  vir,  ita  ut  nec  cognosceret  se  ipsum  si  haberet 
speculum  ad  sese  videndum.  His  rebus  peractis,  quamvis  alii  ulterius  properassent, 
dum  hi  mutabant  vestes,  tamen  hi  ad  viam  regiam  exierunt  et  quidem  alios 
praecesserunt,  quia  propter  densa  virgulta  equites  non  poterant  festinare  tamquam  qui 
iter  faciebant  pedibus.  Et  profecto  exspectaverunt  eos  in  planicie  ad  exitum  montium 
et  simul  ac  dominus  Quixotus  exivit  et  comites  eius,  tunc  parochus  inspexit  eum  per 
longam  moram,  tamquam  si  eum  vere  recognosceret.  Et  tunc,  eo  accurate  conspecto, 
et  bracchiis  apertis,  ad  eum  venit  et  quidem  dicens  magnis  vocibus: 

-Benedictus  et  bene  acceptus  sit  dominus  Quixotus  a  Manica,  oppidanus  meus, 
speculum  equitatus,  flos  praestantiae,  praesidium  remediumque  indigentibus  et  immo 
eremum  equitum  itinerandum. 

Et,  his  verbis  prolatis,  amplexus  est  genu  sinistrum  domini  Quixoti,  qui  vere 
turbatus  erat  de  his,  quae  videbat  et  audiebat  et  quidem  de  his,  quae  ille  vir  faciebat 
eumque  intuitus  est  magna  attentione  et  denique  eum  recognovit  et  miratus  est 
videndi  eum  et  statim  voluit  descendere  de  equo;  sed  parochus  non  permisit  quare 
dominus  Quixotus  ait  ei: 

-Sedeas,  domine  licentiate,  quoniam  non  oportet  me  super  equum  esse  dum  tu, 
reverendissime,  maneas  pedibus. 

-Nullo  modo  hoc  permittam  -ait  parochus-:  tu,  o  domine  excellentissime,  manebis 
super  equum,. nam  si  super  equum  es  maximas  res  gestas  et  praeclara  facta  facies, 
quae  nostra  aetate  digna  erunt  videndi;  et  quod  pertinet  ad  me,  ut  indignus  sacerdos, 
sufficit  ut  ascendam  in  dorsum  cuiusdam  mulae  horum  dominorum,  qui  iter  faciunt 
tecum  si  hoc  non  molestum  est  eis.  Atque  etiam  credam  me  in  equum  Pegasum 
ascendere  sive  cebram  vel  equum  fortem  in  quem  illustris  maurus  Muzaraque  ascendit 
et  qui  adhuc  incantatus  manet  in  magno  colle  Zulema,  haud  procul  a  magno  Compluto. 

-Non  tam  multa  cogitavi,  o  domine  licentiate  -respondit  dominus  Quixotus-;  sed 
scio  meam  dominam  principessam  propter  desiderium  meum  velle  iubere  armigero 
suo  ut  det  tibi  sellam  mulae  et  ille  a  tergo  se  accommodabit  si  hoc  illa  patitur. 

-Certe  patietur,  secundum  quod  credo  -respondit  principessa-;  et  etiam  scio  non 
necesse  est  meo  armigero  haec  iubere,  quia  ille  tam  urbanus  est  et  aulicus  ut  non 
consentiat  ecclesiasticum  ambulare  pedibus  dum  possit  vehi  equo. 

-Hoc  ita  est  -respondit  tonsor. 

Et  confestim  descendit  de  mula  atque  invitavit  parochum  super  sellam,  quam  ille, 
precationibus  spretis,  subito  accepit.  Sed  male  evenit  ei,  quia  cum  tonsor  ascenderet  in 
dorsum  mulae,  quae  erat  locata,  quod  idem  est  ac  dicere  eam  pessimam  esse,  crura  posteriora 
levavit  et  duos  calces  dedit  in  aerem,  sed  si  hos  in  pectus  magistri  Nicolai  dedisset  sive  in 
caput  eius  ad  diabolum  esset  adventus  maledictus  illius  ad  dominum  Quixotum  iuvandum. 
Tamen  propter  turbationem  ille  tantum  cecidit  in  terram  et,  nulla  cura  habita,  barbae 
ceciderunt  deorsum;  et  cum  non  haberet  eas  nihil  aliud  fecit  quam  faciem  suam  tegere 
ambabus  manibus  et  deploravit  se  dentes  perdidisse.  Dominus  Quixotus  simul  ac  vidit  has 
barbas  cadere  de  maxillis  armigeri  et  quidem  sine  sanguine  dixit: 

-Per  Deum!  hoc  est  magnum  miraculum!  Barbas  abstulit  a  vultu  suo  tamquam 
si  eas  raderet! 

Parochus  autem,  hoc  periculo  conspecto,  putavit  omnen  suam  inventionem  develari  et 
accepit  barbas  easque  tulit  ad  locum  ubi  magister  Nicolaus  iacebat  et  eas  ei  posuit  murmurans 
nonnulla  verba  super  eum,  quae  dixit  formulam  idoneam  esse  ad  barbas  inhaerendas,  sicut 
postea  viderent.  Et,  barbis  positis,  seiunxit  se  ab  eo  et  armiger  apparuit  barbatus  et  sanus 
ut  antea,  quare  dominus  Quixotus  valde  miratus  est  de  his  quapropter  rogavit  ut  parochus 
hanc  formulam  doceret  eum  quam  primum;  quia  ille  credebat  ipsam  non  tantum  ad  barbas 
inhaerendas,  sed  etiam  ad  alias  res  perficiendas,  quia  si  barbae  erradicatae  erant  caro 
vulnerata  et  macerata  esset  et  si  omnia  sanabantur  magni  effectus  ac  signum  erat. 

-Hoc  ita  est  -ait  parochus  et  ei  promisit  formulam  eum  docere  in  prima  occasione 
opportuna. 

Tunc  convenerunt  ut  parochus  ascenderet  in  mulam  et  per  intervalla  illi  tres 
ascenderent  unusquisque  sua  vice  et  ut  pervenirent  ad  cauponam,  quae  illinc  circiter 
duas  leucas  aberat.  Hoc  modo  tres  erant  equites,  scilicet  dominus  Quixotus, 
principessa  et  parochus  et  tres  qui  pedibus  ambulabant,  Cardenius,  tonsor  ac  Sanctius 
Pansa.  Dominus  Quixotus  autem  dixit  virgini: 

-Magnifica  domina,  iter  facias  ad  tuum  libitum. 

Sed,  ante  quam  illa  responsum  daret  ei,  dixit  licentiatus: 

-Ad  quodnam  regnum  vis  tu,  domina  mea,  iter  facere?  Nonne  ad  regnum 
Micomiconi?  Cum  hoc  ita  sit  sive  parum  scio  egomet  de  regnis. 

Illa  autem  quae  curabat  de  omnibus,  intellexit  se  debuisse  huic  rei  annuere  et  sic 
dixit: 

—Certe,  domine;  ad  hoc  regnum  viam  meam  pergo, 

-Si  hoc  ita  est  -inquit  parochus-,  oportet  per  medium  pagum  meum  transire  et  illinc 
iter  accipies  Carthaginem  Novam  (Cartagena)  ex  qua  cursum  navigabis  bona  fortuna;  et 
si  ventus  prosperus  sit  et  mare  quietum  atque  absque  procellis,  per  novem  annos  plus 
minusve  pervenies  in  conspectum  magni  lacus  nomine  Meona,  dico  Meotides,  qui  distat 
iter  centum  dierum  ad  hanc  partem  illius  regni  tui,  magnifica  domina. 

-Tu  erras,  domine  -ait  illa-,  quia  illinc  nondum  duos  annos  quibus  profecta  sum 
et  numquam  fuit  mihi  bona  tempestas  et  nihilominus  perveni  ad  videndum  quod 
tam  magni  momenti  erat  mihi,  nempe  dominum  Quixotum  a  Manica,  cuius  nuntii 
ad  aures  meas  venerunt  ubi  primum  pedes  posuerim  in  Hispania  et  qui  moverunt 
me  ad  eum  petendum  ita  ut  commendarem  iustitiam  meam  urbanitati  eius  necnon 
et  virtuti  invencibilis  bracchii  eius. 

-Sufficit!  Cessent  laudationes  erga  me  -ait  dominus  Quixotus  in  hoc  statu  rerum- 
quoniam  ego  sum  inimicus  omni  generi  adulationis;  et  quamvis  haec  talis  non  sit, 
similes  sermones  offendunt  castas  aures  meas.  Quod  tantum  scire  possum,  o  domina 
mea,  atque  utrum  cuiusdam  momenti  egomet  sim  necne  nescio  ego,  sed  in  servitium 
tuum  me  committam  usque  ad  vitam  amittendam.  Et  his  rebus  ad  opportunitatem 
temporis  relictis,  o  domine  licentiate,  quaeso  ut  mihi  dicas  causam  quae  impulit  te 
ad  huc  perveniendum  sine  famulis  et  tam  celeriter  de  quo  vere  expaveo. 

-Haec  breviter  dicam  -respondit  parochus-,  quoniam  tu  cognoscis  me  et  magistrum 
Nicolaum,  nostrum  amicum,  ac  nostrum  tonsorem  oppidanum,  nos  iter  Hispalim 
(Sevilla)  fecisse  ad  quamdam  pecuniam  recipiendam,  quam  misit  mihi  propinquus 
meus,  qui  iam  diu  ad  Indias  profectus  erat  et  non  pauca  erant,  quia  fere  sexaginta 
milia  ponderum  quae  vere  magni  ponderis  sunt.  Tamen  hesterno  die  iter  faciendo  per 
haec  loca  quattuor  grassatores  in  nos  irruerunt  atque  omnia  a  nobis  abstulerunt  immo 
et  barbas;  et  tali  modo  ut  tonsor  usus  sit  barbis  fictis  et  etiam  hunc  hominem  iuvenem, 
qui  hic  est  -indicans  Cardenium-,  reliquerunt  ut  novum.  Et  quaestio  huius  rei  et  quidem 
vox  populi  est  per  haec  loca  praedatores  illos  esse  damnatos  ad  triremes,  quos  strenuus 
eques  liberavit  in  hac  regione  prae  ductore  et  custodibus;  omnes  illos  liberavit,  sed 
fortasse  et  absque  dubio  ille  non  erat  compos  mentis  et  nullo  sano  iudicio  praeditus, 
quia  aliter  esset  subdolus  tamquam  illi,  nempe  absque  bono  animo  et  conscientia,  nam 
voluit  lupum  inter  oves  liberare  et  vulpem  inter  gallinas  et  muscam  inter  mei.  Iustitiam 
voluit  defraudare,  contra  regem,  dominum  suum  naturalem,  quia  contra  iusta  mandata  ; 
eius  egit.  Et  a  triremibus  rapuit  pedes,  nempe  remiges,  et  Sanctam  Fraternitatem 
perturbavit,  quae  per  longos  annos  dormiebat.  Et  denique  voluit  praeclarum  factum 
facere,  quo  perderet  suum  animum  et  non  lucraretur  corpus  eius.  *  4  * 

Sanctius  enim  parocho  tonsorique  narravit  res  gestas  damnatorum  ad  triremes,  quas 
dominus  eius  finivit  magna  gloria  sua,  quare  parochus  manu  forte  contra  eum  haec 
dicebat  ad  videndum,  quid  dominus  Quixotus  faceret  sive  diceret,  hic  autem  palluit 
ad  omne  verbum  et  non  audebat  dicere  se  liberatorem  illius  bonae  plebeculae  fuisse. 

-Illi  autem  sunt  qui  rapuerunt  nos.  Faxit  Deus  per  misericordiam  suam  ignoscere 
ei,  qui  non  permisit  eos  ad  debitum  cruciatum  eorum  pervenire. 

Capitulum  30.  Ubi  agitur  de  iucundo  artificio  et  modo,  quo 
eques  noster  captus  amore  ereptus  est  de  sua  asperrima 
poenitentia  quam  ipse  sibi  assumpserat 

Vix  ac  parochus  finivit,  haec  autem  dixit  Sanctius: 

-Secundum  me,  domine  Iicentiate,  qui  hoc  facinus  perpetravit  fuit  dominus  meus, 
et  quidem,  hoc  vere  cognito,  quia  bene  ei  animadverti  ne  hoc  quidem  faceret  et  recte 
iudicaret  propterea  quod  magnum  peccatum  erat  eos  liberare,  nam  omnes  erant 
damnati  ut  magni  subdoli. 

-Stulte  -inquit  ad  hanc  occasionem  dominus  Quixotus-,  nullo  modo  pertinet  ad 
equites  itinerantes  scire  si  afflicti,  damnati  oppressique,  qui  inveniuntur  per  vias  in 
hoc  cruciatu  sunt  propter  culpas  sive  per  gratias  suas.  Tantum  oportet  eos  iuvare 
tamquam  miseros  in  conspectu  illius  adversitatis  et  non  propter  scelus  eorum.  Ego 
inveni  catenam  virorum  moestorum  et  infortunatorum  eisque  feci  quod  mea  ordinatio 
equitatus  a  me  poscit  et  non  pertinet  ad  me  quid  hoc  vere  sit.  Et  qui  haec  male 
intellexit,  domino  licentiato  excepto  et  suo  ecclesiastico  munere  secluso,  et  sic  dico 
eum  parum  novisse  de  rebus  huius  equitatus,  immo  eum  mentiri  tamquam  filius 
moechae  et  spurius  atque  haec  meo  gladio  faciam  eum  confiteri  et  longiore 
argumentatione. 

Et,  his  verbis  dictis,  firmiter  fulcimentum  pedum  calcavit  galeamque  induit,  quia 
illam  pelvim  tonsoris,  quam  pro  galea  Mambrini  habebat,  ex  sella  pendebat  et 
nondum  ex  adversitate  damnatorum  reparaverat. 

Dorothea  quae  erat  prudens  et  nimis  faceta,  quoniam  indolem  ac  parvitatem  animi 
domini  Quixoti  noverat  quem  omnes  ridebant,  nisi  Sanctius  Pansa,  noluit  alia  facere 
et  cum  eum  vidit  et  quidem  valde  iratum  ei  dixit: 

-Domine  eques,  memento  illius  doni  quod  mihi  pollicitus  es  secundum  quod  non 
poteris  aliis  rebus  gestis  vacare,  quamvis  instantes  illae  sint,  quapropter  mitiga 
animum  tuum,  nam  si  dominus  licentiatus  sciret  damnatos  liberari  per  hoc  invictum 
bracchium,  tria  puncta  poneret  ad  os  suum  et  immo  ter  quoque  linguam  suam 
morderet  potius  quam  verbum  dicere  quod  redoleret  adversus  te. 

-Haec  bene  ego  iuro  -ait  parochus-  et  etiam  meum  mystacem  raderem. 

-Ego  autem  tacebo,  domina  mea  -inquit  dominus  Quixotus-,  atque  iustam 
iracundiam  sedabo,  quae  iam  levatur  in  pectore  meo  et  quietus  ac  pacificus  ero  donec 
adimpleam  donum  promissum,  sed  ad  adimplendum  bonum  desiderium  meum  quaeso 
te  mihi  dicere,  si  hoc  non  tibi  noceat,  causam  huius  doloris  atque  afflictionis  et  quot 
et  qui  sunt  illi  a  quibus  faciam  debitam,  opportunam  plenamque  vindictam. 

-Haec  faciam  libenter  -respondit  Dorothea-,  si  tolerabis  miserias  atque  infortunia 
audire. 

-Certe  possum  ea  tolerare  -respondit  dominus  Quixotus. 

Cui  Dorothea  respondit: 

-Hoc  modo  attendite  ad  me  vos  omnes: 

Vix  atque  haec  verba  dixit,  Cardenius  et  tonsor  iuxta  eam  sederunt,  cupientes 
audiendi  fabulam  fictam  prudentis  Dorotheae  atque  idem  fecit  Sanctius,  qui  tamquam 

dominus  eius  vere  seductus  erat.  Illa  autem  commode  super  sellam  sedit,  tussivit 
paulisper  atque  alia  signa  praeliminaria  fecit  et  postea  ac  praedita  magna  elegantia 
incepit  dicendo  hoc  modo: 

-Imprimis  volo  vos  scire  me  nuncupari  ... 

Tunc  demorata  est  parumper,  quia  omnino  oblita  est  nominis  quod  parochus 
dederat  ei;  tamen  ille  venit  ad  eam  succurrendam,  quia  sensit  quod  evenit  ei  et  sic 
dixit: 

-Non  est  res  mirandi,  excellentissima  domina  mea,  te  turbari  in  narratione 
infortunii  tui.  Hae  calamitates,  ut  saepe  accidit,  ab  illis  miseris  memoriam  auferunt 
ita  ut  nec  immo  meminerint  nominum  suorum,  tamquam  accidit  tibi,  quae  oblita 
es  nominis  principessae  Micomiconae,  legalis  heredis  magni  regni  Micomiconi; 
atque  hoc  iuvamine,  praeclara  domina,  facile  potes  tua  memoria  suffulci  quae  velis 
enarrare. 

-Hoc  verum  est  -respondit  virgo-,  et  ex  hoc  et  in  futurum  non  necesse  erit  suffulci 
alia  re;  atque  ad  bonum  portum  ducam  meam  historiam.  Et  nunc  prosequar:  Pater 
meus  est  rex,  nomine  Tinacrius  Sapientissimus,  quia  valde  doctus  fuit  de  re  magica 
et  ope  huius  artis  novit  matrem  meam,  quae  vocabatur  Xaramilla  (Jaramilla), 
morituram  esse  ante  quam  ille  atque  ex  hoc  etiam  ille  debebat  ex  hac  vita  transire, 
quapropter  orba  fui  a  parentibus  meis,  nempe  a  patre  et  matre.  Tamen  ille  dicebat 
hoc  non  tantum  defatigari  ei  quam  negotium  cuiusdam  immanis  gigantis,  nomine 
Pandafilandus  Fuscae  Visionis  (de  la  Fosca  Vista),  dominus  magnae  insulae,  quae 
fere  regno  nostro  vicina  est,  qui  oculos  rectos  habet  in  locis  eorum,  sed  visionem 
eius  e  contrario  fit  tamquam  si  strabicus  esset  et  hoc  quidem  facit  ad  metum 
timoremque  inferendum  in  eos  quos  inspicit,  quia  malignus  vere  est.  Et  sic  secundum 
quod  egomet  dico,  cum  ille  cognovit  me  orbam  esse  a  parentibus  meis,  voluit  regnum 
meum  oppugnare  magno  exercitu  suo  atque  omnia  a  me  auferre,  immo  nec  parvum 
pagum  voluit  relinquere  mihi,  ubi  possem  secedere.  Tamen  hanc  magnam 
calamitatem  possem  ego  excusare  si  vellem  ei  nubere.  Nihilominus,  sua  opinione, 
numquam  credidit  me  hoc  voluisse  facere  propter  inaequale  matrimonium.  Atque 
in  hoc  omnem  veritatem  dixit,  quia  numquam  volui  nubere  illi  giganti  nec  alii, 
quamvis  etiam  ingens  et  furiosus  esset.  Pater  meus  etiam  dixit,  eo  mortuo,  et  nulla 
mora  facta,  cum  viderem  Pandafilandum  transire  per  regnum  meum  nullo  modo  coner 
id  defendendum,  sed  permittam  gigantem  libere  per  illud  transire  ad  mortem  meam 
vitandam  et  completam  destructionem  fidelium  subditorum  meorum.  Quia  secundum 
patrem  meum  non  fieri  potest  ut  me  protegam  a  diabolico  robore  huius  gigantis; 
sed  continuo  et  cum  quibusdam  subditis  meis  iter  faciam  ad  Hispanias,  ubi  inveniam, 
procul  dubio,  medelam  ad  omnia  adversa  mea  cum  quaeram  equitem  itinerantem, 
cuius  fama  extenditur  per  totum  regnum  et  nomen  eius  est  dominus  Azotus,  sive 
dominus  Gigotus. 

-Dominum  Quixotum  diceret,  domina  -dixit  ad  hanc  occasionem  Sanctius  Pansa-, 
sive  alias  Equitem  Tristis  Figurae. 

-Hoc  ita  verum  est  -ait  Dorothea-  Et  etiam  dixit:  eum  altum  corporis  esse, 
flaccidum  facie  atque  ad  dextrum  latus  eius,  sub  umero  eius,  naevum  habere,  cum 
aliquis  capillis  crassis  tamquam  porcinis. 

.  His  verbis  auditis,  dominus  Quixotus,  ait  ad  armigerum  suum: 

-Sancti,  adiuva  me  ad  vestes  denudandas;  quia  volo  confestim  videre  utrum  ego 
sim  ille  eques  de  quo  sapiens  rex  prophetizavit  necne. 

-Quare  vis  denudari?  -dixit  Dorothea. 

-Ad  videndum  utrum  habeam,  hunc  naevum,  quem  pater  tuus  dixit  me  habere 
necne  -respondit  dominus  Quixotus. 

-Mon  oportet  deponere  vestes  -dixit  Sanctius-,  quia  vere  scio  ego  te  hunc  naevum 
habere  in  media  spina  dorsi  quod  signum  est  viri  fortis. 

-Hoc  sufficit  mihi  -ait  Dorothea-;  quia  cum  amicis  non  oportet  parvitates  videre 
et  idem  est  si  hoc  signum  est  in  umero  sive  iuxta  spinam  dorsi  atque  ubi  illud  sit, 
haec  est  ipsa  caro  et  fortasse  pater  meus  profecto  divinavit;  et  ego  quoque  scopum 
meum  attigi,  quia  domino  Quixoto  commendavi  me  per  quem  pater  meus  dixit,  quia 
signa  faciei  conveniunt  cum  bona  fama  huius  equitis,  et  non  tantum  in  Hispania, 
sed  in  tota  Manica,  quoniam  cum  egressa  sum  e  navi  in  urbe  Ossuna  audivi  narrare 
praeclara  facta  eius  et  cor  meum  dixit  mihi  hunc  eumdem  fuisse  quem  egomet 
peteham. 

-Sed  quomodo  potuisti  egredi  e  navi  in  urbe  Ossuna,  domina  mea  -quaesivit 
dominus  Quixotus-;  si  ibi  non  est  portus  maris? 

Sed  antequam  Dorothea  respondisset,  parochus  apprehendit  eam  sua  manu  atque 
ait: 

-Domina  principessa  voluit  dicere  postea  quam  egressa  fuerit  e  navi  in  urbe 
Malaca  (Mdlaga),  et  fuit  Ossunae  ubi  primo  audivit  de  te. 

-Hoc  volui  dicere  -dixit  Dorothea. 

-Atque  hoc  ita  ad  bonam  viam  pervenit  -inquit  parochus-  sed  prosequaris 
ulterius,  o  regina. 

-Nihil  est  amplius  dicendi  -respondit  Dorothea-,  sed  denique  prospera  fortuna 
mea  fuit  me  dominum  Quixotum  invenisse  atque  iam  credo  me  denuo  reginam  esse 
in  toto  regno  meo,  quoniam  ille  propter  suam  urbanitatem  et  magnificentiam,  quidem 
pollicitus  est  mecum  venire  quonam  vellem  eum  adducere  et  hoc  erit  in  conspectu 
Pandafilandi  Fuscae  Visionis  et  quidem  ita  ut  interficiat  eum  et  restituat  me  ad 
regnum  meum  quod  ille  violenter  usurpavit  a  me.  Et  omnia  erunt  secundum  quae 
bonus  pater  meus,  Tinacrius  Sapientissimus,  prophetizavit  mihi,  qui  etiam  dixit  et 
scripsit  et  quidem  litteris  chaldaeis  et  graecis,  quas  ego  non  possum  legere  et  si  hic 
eques  huius  prophetiae,  capite  gigantis  amputato,  vult  me  ducere  uxorem  legitimam 
ego  libentissime  me  darem  pro  uxore  eius  legitima  eique  darem  possessionem  mei 
regni  eodem  tempore  quam  me  ipsam. 

-Quid  hoc  tibi  videtur,  Sancti  amice?  -ait  ad  hanc  occasionem  dominus  Quixotus-. 
Nonne  audis  de  quo  agitur?  Nonne  iam  dixi  tibi?  Vide  utrum  iam  sit  nobis  regnum  ad 
imperandum  et  reginam  ad  ducendam  uxorem  necne. 

-Haec  iuro  ego  -dixit  Sanctius-  et  moechus  sit  qui  nollet  eam  ducere  uxorem, 
capite  domini  Pandafilati  amputato!  Num  mala  haec  regina  est?  Utinam  pulices  mei 
lecti  tam  optimae  essent! 

Atque,  his  verbis  prolatis,  Sanctius  binos  gyros  fecit  in  altum  aerem  pedibus  ut 
signum  magni  gaudii  ac  laetitiae  et  venit  ad  apprehendendas  habenas  mulae 

Dorotheae  quam  detinuit  et,  genibus  flexis,  in  conspectu  eius  ab  ea  quaesivit  manus 
ad  deosculandas  atque  in  signum  se  eam  ut  reginam  et  dominam  accipere.  Quisnam 
circumstantium  teneret  risum,  dementia  domini  conspecta  et  simplicitate  famuli 
detectata?  Profecto  Dorothea  manus  suas  ei  dedit  et  pollicita  est  eum  magnum 
dominum  in  suo  regno  facturam  esse,  cum  coelum  permitteret  eam  denuo  id  habere 
atque  eo  gaudere.  Sanctius  ei  gratias  egit  et  talibus  verbis  quibus  denuo  omnes  de 
eo  riserunt. 

-Haec  est  -prosecuta  est  Dorothea-,  historia  mea;  nihilominus  oportet  vobis  dicere 
ex  hominibus,  qui  comitati  sunt  me  ex  regno  meo  tantum  manet  hoc  tempore  hic 
barbatus  armiger,  quoniam  omnes  in  magna  procella  maris  submerserunt  in  conspectu 
portus,  atque  ille  et  ego  super  binas  trabes  ope  cuiusdam  miraculi  pervenimus  ad 
litus  seorsum;  quia  omnia  hic  tamquam  signum  ac  mysterium  est,  nempe  cursus  vitae 
meae  sicut  fortasse  animadvertistis.  Et  si  nonnulla  dixi  nimis  explicita  sive  non  tam 
accurata,  culpa  mea  est,  secundum  quod  Iicentiatus  dixit  imprimis  de  hac  fabella 
mea:  quoniam  labores  mei  continui  et  insoliti  memoriam  auferunt  ab  iis  qui  eos 
patiuntur. 

-Sed  nullo  modo  meam  auferent,  o  altissima  ac  magnanima  domina)  -inquit 
dominus  Quixotus-,  omnes  labores  quos  transibo  in  tuo  ministerio,  quamvis  magni 
et  numquam  cogniti  sint;  quare  denuo  polliceor  tibi  donum  et  iuro  me  tecum  usque 
ad  finem  huius  mundi  perventurum  esse,  donec  cum  immani  inimico  tuo  contendam. 
Cui  credo  me  amputaturum  esse  superbum  caput  eius,  Deo  iuvante  et  bracchio  meo, 
vi  huius  ...  et  nolo  dicere  boni  gladii,  propter  Ginesium  de  Pasamonte,  qui  meum 
gladium  abstulit. 

Haec  autem  dixit  fere  cum  susurru  vocis  et  inter  dentes  et  postea  prosecutus  est 
dicens: 

-Et,  capite  eius  amputato,  et  te  reposita  in  throno  regni,  facies  quidquid  velles 
de  te  ipsa;  quoniam  donec  voluntas  mea  pertineat  ad  illam  dominam  de  qua  mens 
mea  capta  est  amore  ...  et  nihil  amplius  dicam,  nam  non  fieri  potest  ut  aliam  ducam 
uxorem,  nec  nominetur,  quamvis  haec  avis  Phoenix  esset! 

Tam  male  evenit  Sanctio  dominum  eius  nullo  modo  voluisse  eam  ducere  uxorem 
ac  praeditus  magna  displicentia  levavit  vocem  prorumpens: 

—Vae  mihi!  iuro  et  peri  uro  per  me!  te,  domine  Quixote,  non  habere  sanam  mentem. 
Quomodo  enim  fieri  potest  ut  haesites  ad  hanc  praeclaram  principessam  ducendam 
uxorem?  Num  putasti  fortunam  oblaturam  esse  tibi  similem  propositionem  in  omnibus 
angulis?  Num  domina  mea  Dulcinea  formosior  est?  Minime!  nec  immo  dimidiam 
partem  huius  principessae  et  etiam  dicam  nec  digna  est  ut  solvat  corigiam  calceamenti 
huius  praesentis  dominae.  Insuper  maledicta  sit  hora  qua  comitatus,  quem  exspecto 
adipiscam,  si  tu  vis  quae  non  fieri  possint.  Ducas  enim  eam  uxorem,  domine,  et 
quidem  confestim  et  vadas  tunc  ad  diabolum  atque  hoc  regnum  accipias,  quod  ad 
manus  tuas  venit  et  quidem  ut  dicitur  de  vobis  vobis ,  nempe,  ut  ita  dicam,  gratis  et 
amore  et  dum  ita  sis  rex  facias  me  ipsum  marchionem  sive  praefectum  et  postea 
omnia  alia  diabolus  ferat  secum. 

Dominus  Quixotus  non  potuit  has  blasphemias  contra  suam  dominam  Dulc ineam 
audire  et  amplius  non  potuit  sustinere  et,  nullo  verbo  ac  monito  prolato,  lanceam 

levavit  et  binos  ictus  Sanctio  dedit  eumque  in  terram  eiecit,  sed  si  Dorothea  non 
intercederet  ut  manum  detineret,  absque  dubio,  subito  eum  interficeret. 

-Num  credis  -dixit,  longa  mora  elapsa-,  rustice  vilis,  te  semper  habere 
occasionem  ad  manum  in  interstitio  femorum  meorum  ponere  ita  ut  haec  omnia  sint 
te  errare  et  me  semper  tibi  parcere?  Nil  amplius  de  his  cogitabis,  subdolus 
excommunicatus,  quia  procul  dubio  sic  eris,  quoniam  haec  lingua  tua  locuta  est  contra 
famam  optimae  Dulcineae.  Nonne  scis  tu,  agrestis  servus,  baiulus  et  malignus,  me 
non  posse  nec  pulicem  necare  nisi  esset  per  virtutem,  quam  illa  infundit  in  bracchium 
meum?  Dic  ergo  mihi,  callide,  qui  habes  linguam  viperinam,  quisnam  hoc  regnum 
lucratus  est  et  quisnam  amputavit  caput  huius  gigantis  et  fecit  te  marchionem  esse, 
quoniam  haec  omnia  ut  iudicata  et  quidem  ut  facta  iam  habeo,  nisi  per  virtutem 
huius  Dulcineae  ope  cuius  bracchium  meum  fuit  instrumentum  horum  praeclarorum 
factorum?  Ipsa  pugnat  mecum  et  vincit  mecum  atque  egomet  vivo  et  moveo  in  ea  et 
sic  habeo  vitam  et  existentiam  meam.  O  fili  moechae,  tu  subdolus  quam  ingratus  es 
et  quidem  vidisti  te  ex  pulvere  terrae  surrexisse  ad  titulum  domini  et  ad  operam 
bonam,  hoc  modo  convenis  maledicendo  ei,  quae  haec  tam  bona  tribuit  tibi! 

Sanctius  quamvis  contusus  esset  haec  omnia,  quae  dominus  eius  ei  dixit,  bene 
audivit  et  ex  terra  surrexit  quadam  celeritate  et  se  collocavit  a  tergo  iumenti  Dorotheae 
atque  illinc  suo  domino  haec  dixit: 

-Dicas  enim,  domine;  si  tu  nullo  modo  statuis  hanc  magnam  principessam  ducere 
uxorem,  ut  patet,  regnum  non  erit  tuum  et  hoc  modo  quae  beneficia  potes  mihi 
tribuere?  De  hoc  vere  lamentor;  duc  ergo  hanc  reginam  uxorem  atque  aliam  post 
aliam,  quia  haec  est  hic  et  nunc  tamquam  pluvia  quae  de  coelo  deorsum  descendit 
et  postea  venies  ad  dominam  meam  Dulcineam,  quia  fuerunt  in  mundo  reges,  qui 
plures  amasias  habuerunt.  Nolo  de  formositate  loqui,  quia  ut  verum  dicam,  ambae 
pulchrae  sunt,  et  ego  dominam  Dulcineam  numquam  vidi. 

-Quomodo  ergo  numquam  eam  vidisti,  tu  blasphemus  traditor?  -ait  dominus 
Quixotus-  Nonne  legatum  ex  ea  mihi  duxisti? 

-Volo  dicere  me  eam  non  vidisse  pedetentim  -dixit  Sanctius-  ut  possem 
venustatem  eius  et  qualitates  corporis  accurate  perspicere;  sed  saltem  omnia  ad  molem 
bene  mihi  videbantur. 

-Nunc  ego  parcam  tibi  -inquit  dominus  Quixotus-  atque  ignosce  mihi 
indignationem  meam  erga  te;  quoniam  primi  motus  non  sunt  in  manibus  hominum. 

-Iam  video  -respondit  Sanctius-  et  sic  in  me  primus  motus  semper  est  desiderium 
loquendi  et  nullo  modo  possum  vitare  quod  ad  linguam  meam  venit. 

-Ceterum  -inquit  dominus  Quixotus-,  vide,  Sancti,  quod  loqueris,  quoniam  toties 
venit  amphora  ad  fontem  ...  et  nil  amplius  tibi  dicam. 

-Nunc  autem  -respondit  Sanctius-,  Deus  est  in  coelo  et  laqueos  atque  insidias 
hominum  videt  et  diiudicabit  quis  peius  fecit:  ego  male  loquendo,  tu  autem,  domine, 
id  faciendo. 

-Nihil  amplius  de  hoc  agatur  -ait  Dorothea-;  accede,  Sancti,  et  manum  tui  domini 
deosculare  atque  ab  eo  veniam  quaere  et  ex  hoc  et  in  futurum  attende  melius  laudes  et 
vituperia  tua  et  nihil  mali  de  tua  domina  Tobosa  proferas  quam  nondum  novi  nisi  ad 
ei  serviendum,  sed  confide  Deo  et  tibi  non  deficiet  regnum,  ubi  vivas  tamquam  princeps. 

Sanctius  autem,  prono  capite,  manum  domini  sui  quaesivit,  qui  ei  eam  reverenter 
porrexit;  et  hanc  manum  deosculatus  est  eique  benedixit  dominus  dicens  ut  paululum 
properarent  ac  secederent  seorsum  ad  nonnulla  inter  se  tractanda  et  quidem  quae 
magni  momenti  essent.  Sic  fecit  Sanctius  coram  eis  et  dominus  Quixotus  dixit  ei: 

-Ex  hoc  cum  venisti  nondum  habui  occasionem  nec  tempus  quaerendi  a  te 
nonnulla  de  tua  legatione  quam  tulisti  et  responsum  quod  adduxisti;  et  nunc  quia 
fortuna  nobis  tempus  et  locum  dat  non  negabis  quam  magnam  fortunam  dabis  mihi 
his  bonis  nuntiis  tuis. 

-Tu  potes  a  me  quaerere  quidquid  velis  -respondit  Sanctius-;  et  bonum  exitum 
unicuique  dabo  tamquam  fuit  introitus  meus.  Sed  etiam  a  te  quaero,  domine  mi,  ex 
hoc  et  in  futurum,  ne  sis  tam  cupidus  vindicandi  a  me. 

-Cur  dicis  hoc,  Sancti?  -ait  dominus  Quixotus. 

-Haec  autem  dico  -respondit-  quia  hos  ictus  quos  nuper  recepi  magis  fuerunt 
propter  rixam  quam  inter  nos  diabolus  incitavit  et  non  propter  quae  dixi  contra  meam 
dominam  Dulcineam,  quam  vere  amo  et  veneror  tamquam  reliquias,  quamvis  in  ea  nihil 
sit  huiusmodi,  sed  tantum,  quia  ad  te  pertinet. 

-Noli  denuo  ad  hos  sermones  venire,  Sancti,  per  vitam  tuam  -inquit  dominus 
Quixotus-,  qui  vere  dolent  mihi.  Tunc  iam  peperci  tibi  et  secundum  quod  dicitur: 
novo  peccato,  nova  poenitentia. 

Interea,  viatorem  viderunt  qui  iter  faciebat  per  ipsam  viam  qua  illi  et  hic  asino 
vehebatur,  sed  cum  pervenit  ad  eos  ille  videbatur  zingarus  esse.  Tamen  Sanctius 
Pansa  ut  primum  asinos  videbat  eos  attente  inspiciebat  et  vix  ac  vidit  virum  eum 
cognovit  atque  en  hic  erat  Ginesius  de  Pasamonte  et  ex  ungue  ad  leonem  pervenit 
et  per  zingarum  novit  asinum  suum ,  ut  verum  erat ,  quia  asinus  eius  erat  ille  super 
quem  Pasamonte  sedebat.  Hic  autem  ne  eum  recognoscerent  et  ad  asinum  vendendum 
induit  vestes  zingarorum ,  quorum  lingua  et  etiam  multis  aliis  loquebatur  tamquam 
si  esset  sermo  patrius  eius.  Sanctius  eum  vidit  et  statim  cognovit;  atque  ut  primum 
ac  vidit  eum  et  cognoscit  magnis  vocibus  clamavit  ei  dicens: 

- Latro ,  Ginesille!  Relinque  hic  dotem  meam,  solve  vitam  meam,  noli  quietem 
meam  rapere ,  relinque  asinum  meum,  solve  munus  meum!  Et  fuge,  moeche,  discede 
hinc,  latro,  et  relinque  quae  non  ad  te  pertinent  nec  tua  sunt ! 

Non  necesse  erat  tam  multa  verba  dicere  nec  vituperia,  nam  ad  primum  Ginesius 
de  asino  descendit  et  cucurrit  magno  cursu  et  confestim  discessit  ab  omnibus 
seorsum. 

Sanctius  ad  asinum  pervenit  eumque  amplexus  est  et  dixit: 

- Quomodo  vales,  amice  mi,  asinus  oculorum  meorum  ac  sodalis  meus? 

Et  his  verbis  osculatus  est  eum  et  permulcebat  tamquam  si  homo  esset.  Asinus 
tacebat  eumque  sinebat  ut,  nullo  verbo  prolato,  Sanctius  blandiretur  ei.  Tunc  omnes 
ad  eum  venerunt  et  congratulati  sunt  ei  propter  asinum  inventum ,  praesertim 
dominus  Quixotus,  qui  ei  dixit  se  nullo  modo  annullare  schedulam  donationis  de 
tribus  asinis.  Sanctius  ei  gratias  egit. 

Ceterum  dum  ambo  iter  faciebant  loquendo  de  his  argumentis,  dixit  parochus 
Dorotheae  eam  valde  prudentem  fuisse  tum  in  fabella  tum  in  brevitate  narrationis  et 
quoque  in  fictione  et  similitudine  librorum  equitatus.  Illa  autem  dixit  se  multoties 
vacavisse  lectioni  horum  librorum;  tamen  nesciebat  ubi  erant  provinciae  et  portus  maris, 
quare  sic  dixit  ad  sensum  se  Ossunae  e  navi  egressam  fuisse. 

-Sic  ego  intellexi  -ait  parochus-  quare  adveni  ad  hoc  reparandum  ita  ut  omnia 
correcta  essent.  Sed  nonne  mirum  videndi  est  equitem  infelicem  credidisse  has  omnes 
inventiones  ac  mendacia  et  quidem  tantum,  quia  sic  et  hoc  modo  loquendi  in  libris 
hae  stultitiae  describuntur? 

-Hoc  certum  est  -dixit  Cardenius-  et  tam  rara  atque  inaudita  dementia,  quia 
numquam  huiusmodi  vidi,  quare  nescio  utrum  aliam  similem  invenire  possent 
mendaciter  an  ingenuus  accutus  imaginetur. 

-Sed  etiam  dicendum  est  -ait  parochus-:  hunc  fidalgum  praeter  simplicitates  huius 
dementiae  si  cum  eo  agunt  de  aliis  rebus  ratiocinatur  optimis  argumentis  atque  ostendit 
intellectum  clarum  ac  serenum  in  omnibus;  quare  si  non  agitur  de  equitatu  nemo  eum 
iudicabit  ut  dementem,  sed  ut  verum  compotem  mentis. 

Dominus  Quixotus,  his  colloquiis  peractis,  prosecutus  est  suo  sermone  et  sic 
Sanctio  dixit: 

-Pansa  amice,  parvis  rebus  in  quaestionibus  rixarum  nostrarum  relictis,  dic  mihi 
nunc,  nulla  indignatione  habita,  ubinam,  quomodo  et  quando  invenisti  Dulcineam? 
Quid  ergo  faciebat?  Quid  ei  dixisti?  Quid  respondit  tibi?  Quisnam  erat  conspectus 
illius  faciei  cum  legeret  litteras  meas?  Quis  enim  eas  transcripsit  tibi?  Et  omnia  quae 
vidisti  quae  essent  cuiusdam  momenti  et  quod  dignum  est  cognoscendi,  interrogandi 
et  gaudendi,  nulla  insolita  expressione  addita  sive  verbo,  nec  ad  complacendum  mihi, 
nec  alia  ex  parte  ut  praetermittas  quin  ea  audiam. 

-Domine  -respondit  Sanctius-,  ad  verum  dicendum  nemo  transcripsit  epistulam, 
quia  nullam  epistulam  mecum  duxi. 

-Hoc  verum  est  -inquit  dominus  Quixotus-  quoniam  codicillum,  ubi  scripsi  litteras, 
apud  me  inveni,  post  egressum  tuum,  quare  valde  contristatus  sum;  et  nescivi  quid 
facturus  eras  cum  litteras  nullo  modo  invenires  et  semper  credidi  te  reversurum  esse 
ad  me,  his  non  inventis. 

-Hoc  facerem  si  non  tradidissem  memoriae  cum  tu  eam  mihi  legisti,  ita  ut  dixi  cuidam 
sacristae  qui  eam  verbatim  ex  intellectu  et  quidem  accurate  transcripsit.  Atque  ille  dixit 
numquam  in  sua  vita  legisse  epistulam  tam  formosam  quam  illam,  quamvis  legeret  multas 
epistulas  excommunionis. 

-Habesne  illam  adhuc  in  tua  memoria,  Sancti?  -dixit  dominus  Quixotus. 

-Non  habeo,  domine  -respondit  Sanctius-  quia  ut  primum  atque  eam  dedi,  putavi 
eam  nullius  utilitatis  esse  et  festinavi  ad  eam  obliviscendam.  Ex  ea  tantum  memini  illius 
subiugata ,  dico  sublimis  domina  et  ultima  verba:  Tuus  usque  ad  mortem,  Eques  Tristis 
Figurae.  Et  inter  has  duas  res  dixi  plus  quam  trecentos  animos  et  mei  meum  et  cor 
sive  corculum  meum. 

Capitulum  31.  De  sapidis  ac  facetis  argumentis,  quae  inter 
dominum  Quixotum  et  armigerum  Sanctium  Pansam  agebantur, 

cum  aliis  rebus  gestis 


-Hoc  non  displicet  mihi;  sed  prosequere  ulterius  -ait  dominus  Quixotus-.  Tunc 
pervenisti  et  quid  faciebat  illa  regina  pulchritudinis?  Absque  dubio  vidisti  eam 
torquem  connectare  margaritis  sive  suere  acu  et  filo  aureo  titulum  novum  super 
pallium  et  praecise  mihi,  nempe  huic  suo  capto  equiti. 

-Non  eam  inveni  -respondit  Sanctius-  nisi  cum  cribraret  duo  iugera  tritici  in 
area  domus  suae. 

-Tunc  potes  credere  -inquit  dominus  Quixotus-  granula  tritici  fuisse  granula 
margaritarum  tacta  manibus  eius.  Vidistine,  amice,  utrum  triticum  fuisse  candidum 
an  fuscum? 

-Non  erat  nisi  rubeum  -respondit  Sanctius. 

-Nunc  autem  ego  dico  tibi  -inquit  dominus  Quixotus-  frumentum  cribratum 
manibus  eius  dare  panem  candidum  excellentem,  procul  dubio.  Sed  prosequere  ultra: 
ad  eam  litteras  dedisti,  nonne  litteras  osculata  est?  sive  posuit  super  caput  suum? 
vel  fecit  quamdam  caeremoniam  dignam  talium  litterarum,  quid  ergo  fecit? 

-Cum  epistulam  ad  eam  dare  volui  -respondit  Sanctius-  illa  erat  in  motu 
cribrationis  tritici  quod  erat  in  cribro  et  dixit  mihi:  «Relinque,  amice,  hanc  epistulam 
super  hunc  saccum;  quia  nequeo  eam  legere  donec  finiam  cribrationem  omnium  quae 
hic  sunt». 

-Prudens  domina!  -dixit  dominus  Quixotus-.  Hoc  erat  ad  litteras  pedetentim 
legere  et  frui  eas  legendo.  Prosequere,  Sancti.  Et  dum  erat  in  hoc  negotio  de  quo 
locuta  est  tecum?  Quid  de  me  a  te  quaesivit?  Et  tu,  quid  ei  respondisti?  Fini  atque 
enarra  mihi  haec  omnia;  ne  remaneat  in  atramentario  nec  minimum  verbum, 

-Illa  nihil  a  me  quaesivit  -dixit  Sanctius-;  ego  autem  dixi  quomodo  tu  ad  ei 
serviendum  poenitentiam  faciebas  et  quidem  nudo  pectore  sursum  atque  inter  hos 
montes  tamquam  si  esses  silvester,  dormiens  super  terram,  comedens  et  accumbens 
mensae  nullo  modo  paratae,  nec  barbam  pectinavisti,  flens  ac  maledicendo  tuae 
fortunae. 

-Male  dixisti  me  maledicere  fortunae  meae  -ait  dominus  Quixotus-;  quoniam 
potius  ei  benedico  et  benedicam  omnes  dies  vitae  meae,  propterea  quod  meritus  sum 
tam  altam  dominam  habere  sicut  est  Dulcinea  a  Toboso. 

-Tam  alta  est  -respondit  Sanctius-  atque  immo  altior  est  me  palmo. 

-Quomodo  hoc  fieri  potest,  Sancti?  -dixit  dominus  Quixotus-.  Num  dimensus 
es  cum  ea? 

-Hoc  modo  dimensus  sum  -respondit  Sanctius-:  quia  ad  eam  iuvandam  veni  ita 
ut  saccum  tritici  super  asinum  poneret  et  tunc  iuxta  eam  steti  et  vere  vidi  eam  altiorem 
palmo  fuisse  quam  ego. 

-Tunc  estne  verum  -obiecit  dominus  Quixotus-  hanc  altitudinem  comitari  eam 
atque  ornare  mille  beneficiis  animi?  Sed  non  negabis,  Sancti,  aliam  rem:  cum  ad 
eam  pervenisti,  nonne  odoratus  es  odorem  sabaeum,  fragantiam  aromaticam  et 

quidem  nescio  quid  boni  quod  nequeo  nominare?  Dico  exhalationem  tamquam  si 
esses  in  taberna  cuiusdam  opificis  chirothecarum? 

-Quod  tantum  possum  dicere  est  me  percepisse  quemdam  odoratum  virilem  n 
fortasse  erat  propter  magnum  exercitium  eius  atque  illa  transpirabat  nimis. 

-Nullo  modo  hoc  esset  sic,  sed  fortasse  coryzam  habebas  sive  te  ipsum  olfecisti, 
quoniam  bene  scio  quomodo  illa  rosa  inter  spinas  odoratur,  illud  lilium  vallium, 
liquidum  ambarum. 

-Omnia  fieri  possunt  -respondit  Sanctius-;  quia  multoties  ex  meo  corpore  exit 
odoratus  talis,  sed  tunc  credidi  ex  corpore  dominae  Dulcineae  exiisse;  tamen  quid 
mirum  est  si  diabolus  ipsi  diabolo  similis  videatur? 

-Bene  -prosecutus  est  dominus  Quixotus-  et  triticum  suum  mundavit  ut  mitteret 
ad  molas.  Quid  ergo  fecit  illa  cum  legeret  litteras? 

-Epistulam  -dixit  Sanctius-  non  legit,  quia  dixit  se  nescire  legere  nec  scribere, 
sed  eam  scidit  in  parvula  fragmenta,  quia  noluit  eam  dare  ad  legendum  ne  alii  scirent 
in  illo  pago  secreta  eius  amoris  et  satis  erat  ei  quod  ei  verbaliter  dixi  de  tuo  amore 
erga  eam  et  de  insolita  poenitentia  quam  faciebas  propter  amorem  eius.  Et  denique 
dixit  mihi  ut  tibi  dicerem  eam  manus  tuas  osculari,  quia  ipsa  desiderium  habebat 
videndi  te  potius  quam  scribendi  ad  te.  Quare  rogabat  et  iubebat  ut  exires  ex  illis 
virgultis  et  nullam  aliam  stultitiam  ageres  atque  iter  faceres  ad  urbem  Toboso,  nisi 
aliud  magni  momenti  surgeret,  quia  potissimum  cupiebat  videre  te.  Valde  risit  illa 
cum  dixi  ei  te  nuncupari  Equitem  Tristis  Figurae .  Ab  ea  quaesivi  si  vasconicus  illius 
temporis  venit  ad  eam  et  dixit  mihi  eum  venisse  et  quidem  virum  valde  bonum  esse. 
Etiam  quaesivi  ab  ea  si  damnati  ad  triremes  advenerunt  et  mihi  dixit  se  nondum 
eos  vidisse. 

-Hucusque  omnia  bene  vadunt  -dixit  dominus  Quixotus-  Sed  dic  mihi:  quod 
genus  gemmae  dedit  ad  valedicendum  tibi,  propter  nuntios  quos  ei  dedisti?  Quia  mos 
est  apud  equites  itinerantes  et  dominas  itinerantes  se  dare  armigeris,  virginibus  sive 
nanis,  qui  nuntios  ad  eos  ferunt,  sive  a  dominabus  nutricibus,  sive  viceversa,  gemmam 
sive  lapidem  pretiosum  pro  strenis  ad  gratias  agendas  illius  legationis. 

-Hoc  bonum  mihi  videtur  et  boni  mores  sunt.  Sed  fortasse  tantum  fuit  in 
temporibus  praecedentibus,  quia  nunc  satis  est  dare  parum  panis  et  casei  atque  hoc 
fuit  quod  domina  mea  dedit  mihi  per  saeptum  areae  cum  valedixi  ei  et  ut  id  accuratius 
dicam  caseus  erat  ovilis. 

-Illa  quidem  munifica  est  in  extremis  -inquit  dominus  Quixotus-,  et  si  non  tibi 
dedit  gemmam  hoc  est,  quoniam  non  erat  apud  eam  illo  tempore;  sed  bona  sunt 
munera  etiam  post  Pascham,  quoniam  numquam  est  serius  ad  bonum  faciendum  atque 
ego  eam  videbo  et  omnia  retribuet  tibi.  Sed  nostin’  de  quo  vere  miror,  Sancti? 
Secundum  quod  mihi  videtur  per  aeres  iter  fecisti  et  itus  et  reditus  hinc  illuc  non 
plus  quam  per  tres  dies  demoratus  es,  et  sunt  plus  quam  triginta  leucae  hinc  usque 
ad  pagum  Toboso.  Ex  quo  intelligo  sapientem  necromanticum  (qui  narrat  res  gestas 
meas  atque  amicus  meus  est,  quia  vere  ille  est  et  quidem  erit,  quoniam  aliter  egomet 
non  essem  bonus  eques  itinerans)  et  absque  dubio  ille  iuvavit  te  ad  hoc  iter  faciendum, 
te  omnino  insciente.  Quoniam  sunt  tales  sapientes,  qui  equitem  itinerantem  accipiunt 
dum  ille  dormit  in  suo  lecto  et,  nemine  sciente  nec  modo  eo  facto,  in  crastinum  diem 

invenitur  longius  quam  mille  leucas  distans  a  loco  ubi  pernoctavit.  Et  si  non  esset 
hoc  modo,  quomodo  possent  equites  itinerantes  succurrere  ad  invicem  in  suis 
periculis,  quod  accidit  et  quidem  tam  crebro?  Quoniam  aliquando  accidit  ut  unus  ex 
cis  dimicet  in  montibus  Armeniae  cum  quodam  monstro  sive  fero  dracone  vel  cum 
quodam  equite  et  ipse  peiorem  partem  habeat  in  proelio  ita  ut  fere  mortuus  sit  atque 
ci\  eques  amicus  eius  super  nubem  apparet  in  coelo  sive  super  currum  igneum  et  hic 
eques  nuperrime  erat  in  Anglia,  sed  adiuvat  eum  et  favet  ei  eumque  liberat  quidem 
u  morte  atque  ipsa  nocte  invenitur  in  suo  diversorio  prandendo  cum  amicis  suis  ad 
suum  nutum;  et  distantia  inter  eos  erat  duo  vel  tria  milia  leucarum.  Atque  haec  omnia 
fiunt  per  sollertiam  sapientiamque  horum  incantatorum,  qui  curant  de  his  strenuis 
equitibus.  Et  hoc  modo,  amice  Sancti,  non  miror  nec  difficile  est  mihi  credere  tam 
brevi  tempore  te  ire  et  redire  hinc  usque  ad  Toboso,  nam  secundum  quod  dixi  quidam 
sapiens,  te  omnino  insciente,  adduxit  te  volantem. 

-Fortasse  sic  fuit  -dixit  Sanctius-,  quia  Rocinans  currebat  tamquam  asinus  zingari 
cum  hydrargyro  in  auribus  suis. 

-Et  quam  excitans  hydrargyrus  erat  ei!  -dixit  dominus  Quixotus-  et  immo  legio 
daemonum,  nam  sunt  homines  qui  iter  faciunt  atque  alios  faciunt  properare,  sed  nullo 
modo  fatigantur  de  via.  Sed,  his  rebus  seorsum  relictis,  quid  tibi  videtur  de  his  quae 
mea  domina  mihi  iubet  ut  veniam  ad  eam  videndam?  Quoniam,  mea  sententia,  debeo 
mandatum  eius  adimplere,  sed  alia  ex  parte,  propter  donum  quod  pollicitus  sum 
principessae,  quae  nobiscum  venit,  et  lex  equitatus  urget  me  promissum  perficere 
ante  quam  desiderium  meum.  Atque  hoc  modo  ex  una  parte  desiderium  videndi 
dominam  meam  urget  et  instat;  sed  aliter  incitat  et  vocat  me  fides  promissa  et  gloria, 
quam  nanciscar  in  his  rebus  gestis.  Sed  potius  festinabo  ad  ambulandum  ita  ut 
perveniam  citius  dicto  ubi  hic  gigas  invenitur  et  tunc  caput  eius  amputabo, 
principessam  restituam  ad  solium  regni  eius  et  continuo  gyrum  faciam  ad  lumen 
videndum  quod  sensus  meos  illuminat,  scilicet  ad  dominam  meam  et  ab  ea  veniam 
quaeram  propter  demoram  meam,  quoniam  omnia  ad  augendam  gloriam  famamque 
cius  erit,  nam  quam  lucratus  sum,  lucror  et  lucraturus  sum  per  arma  in  hac  vita, 
haec  cuncta  per  virtutem  dominae  meae  proveniunt  et  quoniam  egomet  ad  eam 
pertineo. 

-Vae  mihi!  -dixit  Sanctius-  amisisti  sanum  iudicium!  Dicas  ergo  mihi,  domine, 
num  tam  magnum  laborem  perficies  gratis  et  amore  ita  ut  non  ducas  uxorem  quam 
tam  optimam  tibi  dant  et  regnum  pro  dote  et  quidem  reapse  audivi  id  plus  quam 
viginti  milia  leucarum  in  circuitu  habere  et  locupletissimum  esse  in  omnibus,  quae 
necessaria  sunt  ad  sustentaculum  vitae  humanae  et  maius  est  quam  Lusitania  et 
Castella  simul?  Taceas  ergo,  domine,  et  per  misericordiam  Dei  vere  te  pudeat  huius 
rei,  quam  dixisti  atque  accipe  consilium  meum,  et  mihi  tandem  ignoscas,  sed 
principessam  ducas  uxorem  in  primo  loco  ubi  invenias  parochum,  sin  autem  hic  est 
licentiatus  oppidanus  noster,  qui  optime  id  perficiet.  Atque  animadverte  me  iam 
aetatem  habere  ad  danda  talia  consilia  tibi  et  quidem  hoc  venit  tamquam  anulus  ad 
digitum,  quia  melior  est  passer  in  manu  quam  duo  volitantes,  et  qui  eligere  potest 
et  male  id  facit,  de  quo  enim  lamentabitur? 

-Videas,  Sancti  -respondit  dominus  Quixotus-  si  consilium  tuum  est  me 

principessam  ducere  uxorem  et,  gigante  interfecto,  ut  fiam  rex  atque  hoc  modo  possim 
tibi  magno  commodo  beneficia  facere  et  promissum  tibi  dare,  nunc  ego  tibi  dico  me, 
nullo  matrimonio  facto,  desiderium  tuum  adimpleturum  esse  et  quidem  perfacili 
modo.  Et  hoc  quoniam  ante  proelium  statuam  condicionem  praeviam  vi  cuius,  si 
victor  evado,  dent  mihi  partem  illius  regni,  quamvis  non  ducam  eam  uxorem  et  sic 
potero  hanc  partem  dare  cuicumque  vellem.  Et  cum  dent  mihi,  cuinam  credis  me 
hanc  daturum  esse  nisi  tibi? 

-Hoc  clarum  est  -respondit  Sanctius-;  sed  videas  atque  eligas  illam  partem  versus 
mare,  quia  si  non  laetus  sum  cum  habitaculo  saltem  possem  subditos  nigros  illius 
regni  in  naves  ducere  et  facere  quidquid  iam  dixi.  Et  ne  cures  hoc  tempore  videndi 
dominam  meam  Dulcineam,  sed  festina  ad  gigantem  interficiendum  et  perficiamus 
hoc  negotium;  et  per  Deum  credo  hoc  erit  magni  honoris  et  maximi  emolumenti. 

-Et  ego  dico  tibi,  Sancti  -dixit  dominus  Quixotus-,  te  recte  iudicare  et  consilium 
tuum  accipiam  atque  imprimis  ibo  cum  principessa  ante  quam  veniam  ad  Dulcineam 
videndam.  Sed  cave  ne  quid  huiuscemodi  ulli  dicas,  nec  immo  illis  qui  nobiscum 
veniunt  de  his  quae  locuti  sumus  et  quae  tractavimus;  quia  Dulcinea  est  tam  pudica 
et  nullo  modo  vult  alios  cognoscere  cogitationes  eius,  quare  non  erit  bonum  per  me 
sive  ut  alter  per  me  haec  develet. 

-Sed  cum  hoc  ita  sit  -dixit  Sanctius-  quomodo  potes  mittere  omnes  victos,  vi 
bracchii  tui  ut  veniant  in  conspectu  dominae  meae  Dulcineae,  quod  idem  est  ac  dicere 
te  eam  diligere  et  captum  esse  amore  eius?  Et  si  vere  oportet  ut  illi  veniant  ante 
faciem  Dulcineae  ad  genua  flectenda  ita  ut  dicant  se  ex  tua  parte  venire  ad  ei 
oboediendum,  quomodo  celabuntur  cogitationes  amborum? 

-O  quam  nescius  ac  simplex  es  tu!  -ait  dominus  Quixotus-  Nonne  vidisti  haec 
omnia  redundare  in  exaltatione  eius?  Quoniam  debes  scire  secundum  genus  huius 
equitatus  magnum  honorem  esse  ut  domina  habeat  multos  equites  itinerantes,  qui  ei 
serviant,  quamvis  cogitationes  eorum  non  perveniant  quam  ad  ei  serviendum,  quia 
illa  talis  est,  et  nullo  praemio  quaesito  propter  plura  et  bona  desideria  quam  dicere 
eos  acceptos  esse  ab  ea  ut  sint  equites  illius. 

-Hoc  amore  -dixit  Sanctius-  audivi  praedicari  bonum  esse  ad  diligendum 
Dominum  Nostrum  et  quidem  per  se  ipsum  et  nulla  spe  cuiusdam  gloriae  considerata 
vel  timore  cuiusdam  poenae.  Nihilominus  ego  vellem  amare  et  servire  ad  optima 
beneficia  obtinenda. 

-Vadat  tecum  diabolus!  -ait  dominus  Quixotus-,  et  quot  disquisitiones  aliquando 
dicis!  Mihi  videtur  te  quandoque  libris  vacavisse. 

-Iuro  per  vitam  meam  me  nescire  legere  -respondit  Sanctius. 

Tunc  temporis  magister  Nicolaus  magnis  vocibus  vocavit  eos  ita  ut  moram 
facerent;  quia  volebant  demorari  ad  aquam  potandam  ex  quodam  parvo  fonte  qui 
ibi  casu  erat.  Dominus  Quixotus  stetit  cum  magno  gaudio  Sanctii,  quia  vere  lassus 
erat  mentiendo  et  fingendo  tam  multum  et  timebat  quin  dominus  suus  caperet  eum 
verbis;  sed  quamvis  ille  sciret  Dulcineam  rusticam  fuisse  ex  Toboso  numquam  in 
sua  vita  eam  vidit. 

Cardenius  autem  induit  vestes  quas  Dorothea  habebat  cum  eam  invenerunt  et, 
quamvis  non  bonae  essent,  superabant  quas  Cardenius  reliquerat.  Descenderunt  de 

iumentis  iuxta  fontem  atque  ex  cibis,  quos  parochus  in  caupona  obtinuit,  omnes 
comederunt,  quamquam  parum,  propter  magnam  famem  quam  habebant. 

Tum  casu  puer  venit  qui  iter  faciebat  et  intuitus  est  omnes  qui  ad  fontem  stabant 
et  dein  in  dominum  Quixotum  irruit  atque  amplexus  est  crura  eius  et  incepit  flere 
amare  et  quidem  dicens: 

-Eheu,  domine  mi!  Nonne  me  recognoscis?  Inspice  bene  me,  quia  ego  sum 
Andreas,  puer  quem  e  quercu  liberasti,  ubi  eram  religatus. 

Dominus  Quixotus  recognovit  eum  atque  apprehendens  eum  sua  manu  vertit  se 
ad  omnes,  qui  ibi  erant  et  dixit  eis: 

-Ut  videatis  vos  quam  magni  momenti  est  equites  itinerantes  esse  in  mundo  ad  iniurias 
et  iniustitias  reparandas  ab  insolentibus  et  improbis,  qui  in  hoc  mundo  vivunt.  Debetis 
scire  me  nuper,  cum  per  silvam  transirem,  audivi  clamores  et  voces  miserandas  tamquam 
cuiusdam  afflicti  atque  indigentis.  Statim  compulsus  per  officium  meum  ad  locum  accurri, 
ubi  mihi  videbatur  voces  miserandas  audire  atque  en  inveni  hunc  puerum,  qui  nunc  est 
coram  vobis,  religatum  ad  quamdam  quercum.  Nunc  autem  animus  meus  gaudet  eum 
videndo,  quoniam  ille  testis  erit  et  non  sinet  me  a  veritate  avertere.  Dico  enim  eum  ad 
quercum  religatum  fuisse,  nudum  de  medio  corpore  sursum  et  quidam  rusticus,  quem 
postea  noveram  dominum  eius  fuisse,  verberabat  eum  habenis  cuiusdam  equae.  Mox  ac 
vidi  eum  rogavi  causam  saevae  verberationis;  et  rusticus  ille  respondit  mihi  dicens  se 
puerum  verberare,  quia  famulus  eius  erat  et  propter  quasdam  negligentias,  quae  magis 
redolebant  latronem  quam  simplicem.  Quibus  accusationibus  hic  puer  dixit:  «Domine,  non 
verberat  me  nisi  quia  ab  eo  salarium  meum  requiro.»  Dominus  eius  obiecit  nescio  quas 
loquelas  atque  excusationes,  quae  fuerunt  auditae  a  me,  sed  non  exauditae.  Attamen  et 
breviter,  ei  iussi  ut  solveret  puerum  et  ab  eo  iusiurandum  accepi  ut  ei  solveret  pecuniam 
debitam,  argenteum  super  argenteum  et  etiam  melioratos  et  cum  suffimento.  Nonne  haec 
omnia  vera  sunt,  Andrea,  fili  mi?  Nonne  quoque  animadvertisti  imperium  quo  haec  ei  iussi 
et  humilitatem  eius,  qua  pollicitus  est  oboedire  mihi  quaecumque  monui,  imposui  atque 
iussi  ei?  Responde  ergo;  ne  turbetur  animus  tuus  nec  dubites  de  nihilo;  dic  his  dominis 
quidquid  evenit  tibi  ut  palam  videatur  et  iudicetur  quam  magni  momenti  et  utilitatis  sit 
equites  itinerantes  esse  per  vias. 

-Haec  omnia  quae  dixisti  maxima  veritas  est  -respondit  puer-;  sed  finis  huius 
negotii  accidit  alio  modo  omnino  diverso  quam  quod  cogitas. 

-Quomodo  ergo  e  contrario?  -obiecit  dominus  Quixotus-.  Ergo,  num  ille  rusticus 
non  solvit  tibi  salarium  tuum? 

-Non  tantum  non  solvit  mihi  -respondit  puer-  sed  simul  ac  transivisti  silvam 
et  soli  fuimus,  denuo  religavit  me  ad  ipsam  quercum  et  me  verberavit  tam  multis 
flagellis  ut  remansi  vulneratum  similem  Sancto  BartholomaeO  absque  pelle.  Atque 
omni  ictui  flagelli  quem  mihi  dabat,  salem  et  leporem  dicebat  de  te  ad  facetum 
faciendum  et  si  nullum  dolorem  sentirem  etiam  de  dictis  eius  riderem.  Profecto, 
domine,  sed  tam  male  vulneratus  sum  ut  hucusque  in  nosocomio  debui  curare  ictus, 
quos  iste  rusticus  tunc  mihi  dedit.  Ex  his  omnibus  tu  solus  vere  culpabilis  es,  quia 
si  iter  prorsus  fecisses  et  ne  venisses  ubi  nemo  te  vocavit  nec  de  negotiis  alienis  ageres, 
tunc  dominus  meus,  duodenis  vel  bis  duodenis  flagellis  mihi  datis,  laetus  fuerat,  atque 
his  perfectis,  liberaret  me  et  etiam  mihi  salarium  debitum  solveret.  Sed  tu  inhonorasti 

n mi  t*i  t|uidem  nullo  proposito,  et  tam  multa  adversa  ei  dixisti  ut  ille  iratus  fuit  et 
sicut  non  potuit  a  te,  domine,  sese  vindicare  in  me  pluviam  iracundiae  suae  proiecit, 
ci  mihi  videtur  me  numquam  futurum  esse  virum  validum  in  tota  vita  mea. 

-Damnum  fuit  -inquit  dominus  Quixotus-  quoniam  properavi  ad  discedendum 
illinc  et  certe  non  debui  te  relinquere  cum  eo,  donec  solveret  tibi  debitum  salarium; 
quia,  teste  experientia,  scire  debui  nullum  rusticum  adimplere  verba,  quae  pollicitus 
sit,  praesertim  si  servare  hoc  videtur  ei  nullius  momenti  esse.  Sed  memento,  Andrea, 
me  etiam  iuravisse  si  ille  non  tibi  solveret  salarium  tuum  me  eum  quaeriturum  et 
quidem  inventurum  esse,  quamvis  in  ventre  balaenae  absconderetur. 

-Hoc  verum  est  -dixit  Andreas-,  sed  nullius  utilitatis  fuit. 

-Nunc  videbis  utrum  utile  sit  necne  -ait  dominus  Quixotus. 

Et,  his  dictis,  festinavit  ad  surgendum  et  iussit  Sanctio  ut  sellam  pararet  Rocinanti, 
qui  pascebat  dum  illi  eo  tempore  edebant. 

Dorothea  autem  ab  eo  quaesivit  quid  esset  quod  ille  conabatur  facere.  Ille  ei  respondit 
se  petiturum  esse  rusticum  ad  eum  puniendum  ita  ut  solveret  Andreae  salarium  usque 
ad  ultimum  teruntium  et  contra  omnes  rusticos,  qui  in  toto  mundo  essent.  Cui  illa 
respondit  ut  animadverteret  se  id  nullo  modo  posse  facere,  secundum  promissum  non 
introeundi  alias  res  gestas,  donec  perficeret  negotium  eius  et,  hac  re  nota  atque  accepta, 
potius  debebat  animum  suum  pacare  usque  ad  reditum  ex  regno  recuperato  eius. 

-Hoc  verum  est  -respondit  dominus  Quixotus-,  et  opus  est  ut  Andreas  patientiam 
habeat,  donec  revertar  sicut  tu,  domina,  dicis;  quoniam  ego  iterum  iterumque  iuro 
et  polliceor  me  non  detineri  usque  ille  vindicetur  et  salarium  suum  accipiat. 

-Non  credo  amplius  tale  iusiurandum  -dixit  Andreas-;  potius  vellem  pecuniam 
habere  ad  perveniendum  Hispalim,  quam  omnes  vindictas  huius  mundi;  da  mihi  si 
quid  habeas  ita  ut  comedam  et  mecum  feram  et  maneas  cum  benedictione  Dei  et 
cum  omnibus  equitibus  itinerantibus,  qui  bene  viatores  fuerunt  ad  damnum  tamquam 
quidem  mihi. 

Sanctius  extraxit  ex  suis  sarcinis  parum  panis  et  casei  deditque  puero  ei  dicens: 

-Accipe,  frater  Andrea,  quia  omnes  attingit  calamitas  tua. 

-Quaenam  pars  ergo  attingit  te?  -rogavit  Andreas. 

-Ista  pars  casei  et  panis  quam  tibi  do  -respondit  Sanctius-,  et  Deus  scit  si  vere 
ea  egeo,  quia  debes  scire,  amice,  armigeros  equitum  itinerantium  pati  magnam  famem 
atque  adversam  fortunam  et  alias  res,  quae  melius  sentiuntur  quam  narrantur. 

Andreas  autem  accepit  panem  suum  et  caseum  et,  nemine  eum  amplius  iuvante, 
capite  prono,  prosecutus  est  iter  suum.  Sed  etiam  verum  est,  his  rebus  peractis,  eum 
domino  Quixoto  dixisse: 

-Per  misericordiam  Dei,  domine  eques  itinerans,  si  denuo  me  invenias,  quamvis 
videas  me  frangi,  nullo  modo  venias  ad  succurrendum  nec  ad  adiuvandum  me,  sed 
relinque  me  in  meo  infortunio,  quod  numquam  tam  magnum  erit,  quam  quod  eveniet 
mihi  cum  tuo  iuvamine,  cui  Deus  maledicat  et  omnibus  equitibus  itinerantibus,  qui 
nati  sunt  in  hoc  mundo. 

Dominus  Quixotus  voluit  eum  punire,  sed  ille  cucurrit  tam  celeriter  ut  nemo 
auderet  eum  persequi.  Dominus  Quixotus  valde  erubuit  propter  fabellam  Andreae  et 
opus  fuit  omnes  risum  tenere  ne  omnino  erubesceret  in  finem. 

Capitulum  32.  Ubi  agitur  de  his  quae  in  caupona  omnibus 
sodalibus  domini  Quixoti  evenerunt 

Illi  autem,  prandio  finito,  paraverunt  iumenta  eorum  et,  nulla  re  digna  mentionis 
facta,  in  crastinum  diem  ad  cauponam  pervenerunt  magno  cum  stupore  ac  terrore 
Sanctii  Pansae;  et  quamvis  hic  nollet  introire  in  eam  non  potuit  hoc  vitare.  Caupo, 
cauponaria,  filia  eorum  ac  Maritornes,  cum  viderunt  dominum  Quixotum,  venerunt 
ad  eum  accipiendum  et  quidem  signis  magnae  laetitiae.  Hic  autem  eos  accepit  gravi 
facie  ac  sollemniter  et  eis  dixit  ut  pararent  ei  meliorem  lectum  quam  praeterita  vice. 
Cui  cauponaria  respondit  se  sic  facturam  esse  si  potius  ille  solveret  pecuniam,  quam 
aliter  antea  fecit,  quia  non  solvit  pro  sumptu  suo,  tunc  lectum  principum  ei  daret. 
Dominus  Quixotus  annuit  ei,  quare  lectum  paraverunt  ei  in  ipso  cubiculo,  ubi  antea 
fuit,  atque  ille  continuo  accubuit,  quia  valde  fessus  de  via  veniebat  et  corpore  et  mente. 

Domino  Quixoto  in  cubiculo  clauso  ac  relicto,  cauponaria  impetum  fecit  in 
tonsorem  et  apprehendens  barbam  eius  dixit  ei: 

-Per  vitam  meam!  Ne  utaris  amplius  cauda  mea  pro  barba  tua,  quia  opus  est  ut 
caudam  meam  restituas  mihi;  nam  maritus  meus  deiectus  est  per  terram  indigens 
eo  indigne;  dico  pecten  eius,  quod  solebat  suspendere  de  bona  cauda  mea. 

Tonsor  autem  noluit  caudam  ei  dare,  quamvis  illa  eam  fortiter  apprehenderet. 
Tunc  licentiatus  dixit  tonsori  ut  eam  ei  daret,  quia  non  amplius  necesse  erat  hac 
sollertia  uti,  sed  posset  palam  atque  aperte  apparere  et  se  ipsum  ostendere  et  immo 
dicere  domino  Quixoto  se  ad  illam  cauponam  pervenisse  in  fuga  ad  refugium 
obtinendum,  depredatione  a  damnatis  ad  triremes  habita.  Et  si  ille  quaereret 
armigerum  illius  principessae  ei  dicerent  principessam  eum  misisse  prae  omnibus 
ad  nuntiandum  subditis  regni  sui,  quia  ipsa  liberatorem  omnium  secum  adduceret. 
Tonsor  autem,  his  verbis  dictis,  libenter  restituit  caudam  cauponariae  eique  quoque 
dederunt  omnia,  quae  illa  eis  dederat  ad  liberandum  dominum  Quixotum.  Omnes 
autem  de  venustate  Dorotheae  mirati  sunt  necnon  de  elegantia  figurae  iuvenis  pastoris 
Cardenii.  Parochus  autem  iussit  ut  coenam  eis  pararent  de  his  quae  in  caupona  essent. 
Caupo  autem  cum  spe  obtinendi  lucrum  diligenter  paravit  eis  prandium  idoneum. 
Domino  Quixoto  dormiente,  arbitrati  sunt  nullo  modo  eum  e  somno  expergefacere, 
quia  melius  esset  ei  tunc  tempus  dormiendi  quam  edendi. 

Tempore  prandii  de  peregrina  dementia  domini  Quixoti  locuti  sunt  et  quidem 
coram  caupone,  cauponaria,  filia  eorum,  Maritornes  et  omnibus  hospitibus,  necnon 
et  de  modo  quo  eum  invenerunt.  Cauponaria  autem  eis  enarravit  quod  evenerat  ei 
cum  mulione.  Tunc  ipsa  circumspexit  si  casu  inveniret  ibi  Sanctium  et  cum  eum 
non  vidit  etiam  locuta  est  de  ludo  illius  cum  stragulo  eiiciendo  Sanctium  in  altum 
in  area  cauponae  quo  valde  omnes  gavisi  sunt.  Et  cum  parochus  dixit  libros  equitatus 
eum  mentem  evertere  ita  ut  amitteret  sanum  iudicium  tunc  caupo  dixit: 

-Nescio  quomodo  hoc  fieri  potest;  quia  vere  et,  secundum  quod  intelligo,  non 
est  in  toto  orbe  terrarum  lectio  tam  bona  quam  haec  et  hic  sunt  apud  me  duo  vel 
tres  libri  huius  generis  inter  alia  scripta,  qui  vere  mihi  vitam  et  contentum  dant  et 
non  tantum  mihi,  sed  multis  aliis  mecum.  Quia  cum  sit  tempus  messis  hic  adunantur 

multi  messores  et,  ad  quietem,  semper  sunt  qui  legere  sciunt  et  quidam  eorum  librum 
cx  his  accipit  suis  manibus  et  plures  quam  triginta  sedentes  circumdamus  eum  et 
attente  eum  auscultamus  et  quidem  tam  magno  gaudio  ut  amittamus  curas  nostras 
de  multis  rebus  et  canitiem  capillorum  nostrorum.  Ceterum  quoad  me  cum  audio 
illos  equites  itinerantes  percutere  talibus  teterrimis  ac  furibundis  ictibus,  aliquando 
etiam  vellem  eadem  facere  et  cupio  tales  lectiones  audire  per  noctes  et  dies  integros. 

-Mihi  accidit  eadem  res  -dixit  cauponaria-,  quia  nullum  bonum  momentum  est 
mihi  domi  nisi  cum  auscultem  illam  lectionem;  quia  omnino  stupefacta  maneo  et 
immo  obliviscor  increpandi  tunc  temporis. 

-Hoc  verum  est  -dixit  Maritornes-;  et  profecto  etiam  ego  gaudeo  audiendo  has 
res,  quae  valde  pulchrae  sunt,  praesertim  cum  enarrant  quamdam  iuvenem  puellam 
esse  sub  arbore  mali  aurei  dum  amplectitur  suum  equitem  et  eodem  tempore  domina 
nutrix  confidens,  quae  debet  curare  de  illa  puella,  plena  invidia  ac  magna  formidine 
iuxta  eos  est  ad  eos  aliquo  modo  et  convenienter  protegendos.  Et,  mea  opinione, 
haec  omnia  dulciora  sunt  meile. 

-Et  quid  tibi  videtur,  iuvenis  virgo?  -ait  parochus  loquendo  cum  filia  cauponis. 

-Nescio,  domine,  quid  debeam  dicere  de  me  -respondit  illa-;  nam  etiam  ego  haec 
ausculto  et,  quamvis  non  bene  intelligam,  omnino  gaudeo  de  his  rebus  audiendo  ea; 
tamen  non  gaudeo  de  his  ictibus,  quibus  pater  meus  gaudet,  sed  de  lamentationibus, 
quas  equites  faciunt  cum  sint  absentes  a  dominabus  eorum  et  quidem  aliquando 
impellunt  me  ad  lacrimas  effundendas,  quia  etiam  eorum  misereor. 

-Ergo  velles  quoddam  allevamentum  eis  dare,  iuvenis  virgo  -dixit  Dorothea-,  si 
flerent  propter  te? 

-Nescio  quid  tunc  facerem  -respondit  puella-;  tantum  scio  tales  dominas  crudeles 
esse  in  extremis,  quas  equites  vocant  tigrides  leonesque  et  mille  alias  impudicitias. 
Et,  o  mi  Iesu!  nescio  quaenam  gens  sit  illa  carens  animo  et  conscientia,  quia  nolunt 
inspicere  virum  honoratum  et  sic  ille  moritur  sive  permittunt  ut  fiat  amens  ante  quam 
ei  succurrant.  Non  intelligo  quare  utuntur  talibus  subtilitatibus;  quia  hoc  faciunt 
propter  honorem  earum,  sed  cur  non  nubunt  eis  cum  ipsi  tantum  id  cupiant  ac 
desiderent  et  non  aliter. 

-Tace,  puella  -dixit  cauponaria-  quia  mihi  videtur  te  plus  aequo  scire  de  his  rebus 
et  non  decet  ut  virgines  tam  multum  sciant  de  his  nec  tam  multa  de  his  loquantur. 

-Hoc  feci  tantummodo  quia  hic  dominus  a  me  quaesivit  -respondit  illa-,  quare 
non  potui  aliter  facere  quam  ei  respondere. 

-Nunc  autem  -inquit  parochus-,  affer  ad  me,  domine  hospes,  hos  libros,  quia 
eos  videre  volo. 

-Libenter  -ille  respondit. 

Et  intravit  in  habitaculum  suum  ex  quo  eduxit  parvam  ac  veterem  sarcinam, 
clausam  ope  cuiusdam  catenae.  Aperuit  eam  et  tres  magnos  libros  invenit  et  nonnulla 
manuscripta  et  quidem  exarata  pulchris  characteribus.  Primum  librum  quem  aperuit 
erat  Dominus  Cirongilius  a  Thracia\  alterum  Felixmars  ab  Hyrcania  atque  alterum 
Historia  Magni  Ductoris  [vulgo  Gran  Capitan ]  Gonzalo  Hernandez  de  Corduba , 
cum  vita  Didaci  (Diego)  Garcfa  de  Paredes.  Mox  ac  parochus  legit  duos  primos 
titulos  porrexit  conspectum  suum  ad  tonsorem  eique  dixit: 

-Hera  domus  amici  nostri  et  neptis  desunt  nunc  nobis. 

-Non  desunt  nobis  -respondit  tonsor-;  quia  etiam  ego  scio  eos  ad  cohortem  ferre 
sive  ad  caminum  foci,  et  vere  ibi  bonus  ignis  nunc  ardet. 

-Ergo  tu  vis  plures  libros  comburere?  -dixit  caupo. 

-Tantummodo  -inquit  parochus-  hos  duos,  nempe  Dominum  Cirongilium  et 
Felixmartem. 

-Num  forte  -dixit  cauponarius-  libri  mei  haeretici  sive  phlegmatici  sunt,  quia 
vis  eos  comburere? 

-Schismaticos  dices,  amice  -ait  tonsor-;  et  non  phlegmaticos . 

-Hoc  ita  est  -obiecit  cauponarius-.  Sed  si  quemdam  librum  comburere  vis  sit 
illa  Historia  Magni  Ductoris  sive  illius  Didaci  Garcfa;  quia  potius  permitterem 
comburere  filium  meum  quam  alterum  ex  his  libris. 

-Frater  mi  -inquit  parochus-,  hi  duo  libri  mendaces  et  pleni  stultitiis  atque 
imperfectionibus  sunt.  E  contrario  ille  Magni  Ductoris  est  vera  historia  et  praeclarum 
factum  a  Gonzalo  Hern£ndez  de  Corduba,  qui  per  haec  sua  facta  meritus  est  vocari 
per  totum  mundum  Magnus  Ductor  quo  tantum  ille  meritus  est  illustri  et  clara  fama. 
Et  hic  Didacus  Garcfa  de  Paredes,  eques  illustris,  natus  fuit  Turri  Iulia  (Trujillo)  in 
provincia  Bethuriae  (Extremadura),  strenuissimus  miles  qui  praeditus  fuit  magnis 
roboribus  corporeis  ita  ut  posset  uno  digito  molam  asinariam  detinere  et  quidem 
motam  atque  in  momento  maximae  celeritatis  et  etiam  armatus  magno  gladio  stetit 
ad  introitum  cuiusdam  pontis  et  detinuit  innumerum  exercitum  ne  per  illum  pontem 
transiret.  Et  talia  fecit  quae  ipse  de  se  scripsit  et  quidem  cum  moderatione  equitis 
atque  historiographi,  sed  si  alter  de  eo  eadem  narrasset  et  absque  ulla  motione  animi, 
in  oblivionem  eiiceret  omnes  historias  Hectoris,  Achillis  et  Orlandi  (Roldani). 

-Haec  enarrabis  patri  meo!  -dixit  ipse  caupo-.  Quid  est  hoc  mirandi!  Tantum 
detinere  molam  asinariam!  Per  misericordiam  Dei!  Tamen  si  legisses  quae  Felixmars 
ab  Hyrcania  fecerit,  quia  tantum  ictu  transverso  gladii  sui  scidit  quinque  gigantes 
per  medium  corpus  tamquam  si  facti  essent  fabarum,  similes  pusillis  homunculis, 
quos  pueri  ad  ludendum  faciunt.  Et  quondam  impetum  fecit  in  potentem  exercitum 
et  quidem  magis  quam  millionem  sescenta  milia  militum,  et  omnes  illi  armati  erant 
a  summo  usque  deorsum  cunctosque  contudit  tamquam  si  armenta  pecorum  essent. 
Et  quid  ergo  dicendum  est  de  optimo  domino  Cirongilio  a  Thracia,  qui  tam  strenuus 
alacerque  fuit  sicut  videtur  in  hoc  libro,  ubi  narratur  eum  quondam  navigavisse  per 
quoddam  flumen  et  en  in  mediis  aquis  surrexit  serpens  igneus  et  simul  atque  eum 
vidit  eiecit  se  ipsum  super  eum  atque  ascendit  ac  sedit  super  dorsum  squamosum  et 
pressit  guttur  eius  cum  ambabus  manibus  et  quidem  tam  magna  vi  ut  serpens  vidit 
se  suffocari  et  nihil  amplius  facere  potuit  quam  in  profundum  fluminis  submergi 
ferens  illum  equitem,  qui  nullo  modo  eum  reliquit!  Et  cum  pervenerunt  in  altum 
aquarum  deorsum  ecce  invenit  aulas  regias  et  pulchra  viridaria  miro  visu  et  serpens 
factus  est  vetus  senex,  qui  ei  tam  multa  dixit  ut  nihil  amplius  audiendum  sit.  Taceas, 
domine,  quia  si  haec  audisses  amens  fieres  propter  gaudium.  Et  binos  ficos  obscenos 
dabo  alterum  Magno  Ductori  alterumque  Didaco  Garcfa  de  quibus  loqueris. 

Dorothea  autem,  his  verbis  auditis,  ad  Cardenium  dixit: 

-Secundum  me  non  multum  distat  hospes  noster  ut  fiat  alter  dominus  Quixotus. 

-Hoc  mihi  quoque  videtur  -respondit  Cardenius-  quia,  sua  opinione,  arbitratur 
omnia,  quae  in  his  libris  sunt,  reapse  accidisse  tamquam  scripta  sunt  atque  aliter 
non  facient  ei  credere  nec  monachi  discalceati. 

-Videas,  frater  -ait  denuo  parochus-,  numquam  in  mundo  fuisse  Felixmartem 
ab  Hyrcania  nec  dominum  Cirongilium  a  Thracia  neque  alios  similes  equites,  quos 
libri  huius  equitatus  describunt,  quia  haec  omnia  sunt  artificia  et  fictio  de  ingeniis 
otiosis,  qui  eos  scripserunt  ad  effectum  promovendum  et  ad  oblectamentum  temporis, 
quia  sic  hoc  oblectamento  messores  gaudent.  Sed  reapse  iuro  tibi  numquam  tales 
equites  fuisse  in  mundo  nec  talia  praeclara  facta  nec  stultitias  evenisse. 

-Alii  cani  haec  ossa  eiicite!  -respondit  caupo-  Tamquam  si  vere  nescirem  quot 
sunt  quinque  et  ubi  premit  mihi  meum  calceamentum!  Noli  alere  me  cum  pappis 
puerorum,  quia  non  amplius  ingenuus  sum.  Num  fieri  potest  ut  credam  hos  libros 
mendaces  ac  stultitias  esse  cum  imprimi  possint  cum  licentia  auctoritatis  Consilii 
Regalis,  tamquam  si  essent  homines  qui  permitterent  eos  imprimi  tot  mendaciis  et 
tot  proeliis  ac  tam  multis  incantamentis,  quae  miro  modo  mentem  auferunt? 

-Iam  tibi  dixi,  amice  -obiecit  parochus-,  hoc  permittitur  ad  nostras  cogitationes 
otiosas  oblectandas;  et  sic  toleratur  in  statuta  re  publica  esse  ludos  latrunculorum, 
pilae,  ac  trudiculorum,  ut  sint  oblectamenti  his  qui  nec  desiderant  nec  debent  nec 
immo  possunt  laborare.  Et  eodem  modo  tales  libri  imprimuntur  arbitrando  neminem 
ignorantem  esse,  qui  tales  libros  ut  veram  historiam  credant.  Et  si  mihi  licebit,  cum 
indulgentia  auditorii,  nonnulla  dicerem  de  his,  quae  hi  libri  equitatus  debent  dicere 
ita  ut  boni  libri  sint  et  tunc  essent  cuiusdam  utilitatis  et  etiam  contentus  nonnullis. 
Tamen  exspecto,  tempore  prodeunte,  me  haec  dicturum  esse  cui  possit  medelam 
facere,  sed  interea  crede,  domine  caupo,  quod  dixi  tibi,  atque  accipe  tuos  libros  et 
cura  de  veritatibus  sive  de  mendaciis  eorum  et  prosint  tibi  et  faxit  Deus  ne  eadem 
facias  ut  tuus  hospes  dominus  Quixotus  qui  vere  a  recta  via  lapsus  est. 

-Nequaquam!  -respondit  cauponari us-;  quia  ego  numquam  ero  tam  demens  ut 
fiam  eques  itinerans;  et  nunc  temporis  mores  non  ut  olim  fuerunt,  cum  dicitur  hos 
illustres  equites  itinerantes  ambulavisse  per  mundum. 

In  media  hac  locutione  Sanctius  apparuit  et  valde  turbatus  erat  ac  meditabundus 
de  his  quae  audiverat,  nempe  nunc  temporis  non  esse  equites  itinerantes  necnon  libros 
equitatus  stultitias  ac  mendacia  esse  et  proposuit  in  suo  animo  exspectare  quid 
eveniret  de  itinere  domini  eius  et  si,  exspectata  felicitate,  non  adimpleretur,  opus  erat 
dominum  suum  relinquere  et  reverti  ad  suam  uxorem  et  liberos  amborum  et  ad 
consuetum  laborem. 

Caupo  tulit  secum  sarcinam  et  libros,  sed  parochus  dixit  ei: 

-Exspecta  parumper,  quia  videre  volo,  quaenam  sint  illa  manuscripta  exarata  tam 
optimis  characteribus. 

Hospes  eduxit  ea  eique  porrexit  ad  legendum  et  ille  vidit  esse  octo  fascicula 
manuscripta  atque  imprimis  titulum  magnum  habebant  quo  legebatur:  FABELLA 
INVIDI  MARITI  IMPORTUNI.  Parochus  sibimet  legit  tres  sive  quattuor  lineas  eius 
et  dixit: 

-Profecto  non  male  mihi  videtur  titulus  huius  fabellae  et  quidem  eam  totam  legere 
vellem. 


Dom.  QUIXOTUS  A  Manica  Liber  1  -  Cap.  32 


223 


Cui  cauponarius  respondit: 

-Bene  poteris  tu,  reverendissime,  eam  legere,  et  etiam  dicam  tibi  quosdam 
hospites  eam  legisse  et  valde  gavisi  sunt  de  ea  eamque  a  me  quaesiverunt;  tamen 
nolui  eam  eis  dare,  quia  arbitratus  sum  reddere  eam  viro,  qui  huius  sarcinae  oblitus 
est,  hic  cum  his  libris  et  scriptis;  et  fortasse  dominus  eorum  denuo  aliquando  huc 
veniat  et  quamvis  tunc  patiar  defectionem  horum  librorum  profecto  ei  eos  redditurus 
sum;  quia  quamquam  cauponarius  etiam  sum  christifidelis. 

-Recte  iudicavisti,  amice,  -ait  parochus-;  sed  si  haec  fabella  placet  mihi  a  te 
quaeso  ut  possim  hanc  transcribere. 

-Libenter  -respondit  caupo. 

Dum  hi  duo  inter  se  loquebantur  Cardenius  accepit  fabellam  atque  incepit  eam 
legere  et  eadem  quam  dixit  parochus  videbatur  ei,  eumque  rogavit  ut  palam  omnibus 
legeret  ita  ut  omnes  eam  audirent. 

-Libenter  legerem  -ait  parochus-  nisi  melius  esset  ire  dormitum  quam  legere. 

-Satis  quies  erit  mihi  -dixit  Dorothea-  oblectamentum  lectionis  cuiusdam 
fabellae,  quia  nondum  est  animus  meus  paratus  nec  tranquillus  ut  opus  sit  dormiendi 
cum  vellem. 

Hoc  modo  -inquit  parochus-  eam  legam,  saltem  ad  attentionem  et  curam  huius 
rei  adimplendam;  et  fortasse  etiam  cuiusdam  gaudii  erit. 

Magister  Nicolaus  eadem  ab  eo  quaesivit  necnon  et  Sanctius;  parochus,  his 
argumentis  auditis,  putavit  lectionem  omnibus  futuram  esse  magnum  oblectamentum 
et  etiam  sibimet,  et  dixit: 

-Cum  hoc  ita  sit,  attendite  cuncti  auribus  arrectis,  quia  fabella  hoc  modo  incipit. 


Capitulum  33.  Ubi  narratur  fabella  INVIDI  MARITI 
IMPORTUNI 


Quondam  Florentiae,  in  urbe  locupletissima  et  illustri  totius  Italiae,  in  provincia 
quae  Toscana  vocatur,  Anselmus  Lothariusque,  duo  equites  divites  ac  praestantes, 
vivebant  et  immo  tam  amici  ad  invicem  erant  ut  propter  excellentiam  et 
antonomasiam  omnium,  qui  eos  cognoscebant  duos  amicos  saepe  nuncupabant. 
Coelibes  ambo  erant,  unius  aetatis,  atque  eosdem  mores  habebant  et  haec  omnia 
iuvabant  ut  ostenderent  univocam  amicitiam.  Anselmus  autem,  ut  ita  dicam,  magis 
proclivis  erat  ad  res  amatorias  quam  Lotharius,  hic  autem  affectus  erat  re  venatoria, 
sed  nihilominus  aliquando  Anselmus  libenter  quae  sua  erant  relinquebat  ut  sequeretur 
quae  Lotharius  optabat  atque  eodem  modo  Lotharius  sua  desideria  praetermittebat 
ita  ut  faceret  favorem  Anselmo.  Quare  sponte  uno  corde  et  una  anima  ambo  erant 
ita  ut  nullum  horologium  melius  iter  suum  adimpleretur  quam  illi. 

Anselmus  autem  ardebat  pulchram  ac  nobilem  virginem  eiusdem  urbis,  filiam 
optimorum  parentum  et  ipsa  taliter  bona  erat  ut  statueret,  annuente  Lothario,  sine 

quo  nil  solebat  facere,  illam  a  parentibus  in  matrimonium  quaerere  eamque  ducere 
uxorem.  Ille  haec  omnia  fecit  atque  ipse  Lotharius  fuit,  qui  hanc  legationem 
adimplevit  et  tam  bene  suum  officium  perfecit  ut  breviter  paraverunt  nuptias  et 
possessionem  quam  petivit  obtinuit.  Et  eodem  modo  etiam  Camilla  valde  gavisa  est 
nubendo  Anselmo  eumque  nanciscendo  ut  maritum  suum,  qua  de  causa  gratias 
permultas  coelo  egit  et  etiam  Lothario  per  quem  haec  beneficia  ei  pervenerunt. 

Caeremoniis  matrimonialibus  peractis,  et  quidem  primis  diebus  post  conubium, 
coniuges  valde  laeti  erant  atque  ut  omnes  gaudere  solebant,  et  Lotharius  visitabat 
suum  amicum  Anselmum  frequenter,  etiam  solito  more,  et  quidem  ad  eo  gaudendum 
eumque  honorandum.  Tamen  Lotharius  incepit  visitationes  suas  ad  domum  Anselmi 
paulatim  praetermittere,  quia  ei  videbatur  -  secundum  morem  omnium  hominum 
prudentium  -  non  oportebat  visitare  amicos  coniuges  neque  introire  domus  eorum 
ut  antea  cum  nondum  uxorem  duxerint  et  coelibes  essent,  quamvis  vera  ac  bona 
amicitia  non  deberet  suspicionem  creare  de  quacumque  re,  sed  honor  tam  subtilis 
est  ut  offensam  afferat  etiam  a  fratribus,  quid  dicendum  si  tantum  de  amicis  ageretur. 

Anselmus  vero  hanc  negligentiam  Lotharii  animadvertit  et  lamentabatur,  propter 
hanc  suppositam  iniuriam,  eique  dixit  si  certo  sciret  ante  matrimonium  amicum  eius 
eum  derelicturum  esse  nullo  modo  uxorem  duceret.  Et  si  secundum  bonam 
conviventiam  amborum,  dum  ipse  esset  coelebs,  assecuti  sunt  amabile  nomen  quo 
eos  duos  amicos  appellarent,  ab  eo  ipse  quaerebat,  quare  debebant  hoc  iucundum 
nomen  amittere  propter  hanc  nimiam  circumspectionem  qua  tam  magnum  honorem 
obtinuerunt.  Qua  de  causa  eum  cogebat,  si  taliter  inter  eos  hic  modus  loquendi  licebat, 
ut  ille  denuo  ageret  tamquam  si  esset  dominus  domi  eius,  ita  ut  domum  intraret  et 
exiret  domo  ut  antea,  eumque  certiorem  fecit  Camillam  uxorem  eius  nihil  aliud  velle 
nec  aliam  voluntatem  habere  quam  propriam  eius  et  sic  ut  ipsa  noverat  modum,  quo 
illi  duo  sese  amabant,  valde  confusa  erat  propter  hanc  nuperrimam  ortam  negligentiam 
Lotharii. 

Has  argumentationes  et  alias  multas  Anselmus  dixit  Lothario  ad  eum  alliciendum 
ut  ad  domum  eius  rediret  more  solito,  quibus  Lotharius  prudenter  ac  magna  cautela 
respondit  et  hoc  modo  Anselmus  contentus  fuit  desiderio  amici  sui.  In  posterum 
mutuo  statuerunt  ut  biduo  in  hebdomada  et  etiam  diebus  festivis  ad  convivium 
Lotharius  cum  eo  veniret.  Quamvis  haec  inter  se  constituerint  Lotharius  decrevit  nihil 
amplius  facere  quam  quod  honori  amici  eius  conveniret  propterea  quod  cupiebat 
bonam  opinionem  amici  quam  suam  propriam.  Sic  dicebat,  et  hoc  modo  bene 
iudicabat,  maritus,  cui  coelum  pulchram  uxorem  praebuit,  tam  magnam  curam  de 
amicis  suis  oportet  facere,  nempe  quos  amicos  ad  domum  adducat  quam  etiam 
quaenam  sint  amicae,  quae  cum  uxore  loquantur,  nam  quod  non  praebetur  uxoribus 
in  plateis  vel  in  templis  sive  in  publicis  festivitatibus  vel  immo  in  annuis 
conventionibus  -res  quae  mariti  numquam  negaturi  sunt  uxoribus  eorum-,  accidit 
magna  facilitate  in  domo  cuiusdam  amicae  vel  propinquae  de  qua  minus  suspicatur. 

Etiam  Lotharius  loquebatur  de  necessitate  quam  mariti  habebant  ut  unusquisque 
amicum  bonum  rogaret  ad  animadvertendum  ei  de  proprio  modo  agendi;  nam 
aliquando  maritus  propter  insolitum  amorem  erga  uxorem  nec  admonet  eam  nec  ei 
dicit  quin  ei  iniuriam  afficiat  ut  illa  faciat  sive  aliquid  vitet  sive  relinquat,  quia  si  id^ 

faceret  vel  vitaret  esset  quaestio  honoris  vel  vituperii;  ex  quo  si  haberet  bonum 
amicum,  qui  ei  id  animadverteret  magna  facilitate  remedium  opportunum  invenire 
posset.  Sed  ubinam  gentium  inveniatur  talis  verus  amicus  praeditus  prudentia  ac 
fidelitate  sicut  Lotharius  hic  et  nunc  postulabat?  Nescio  num  talis  reapse  sit. 
Tantummodo  Lotharius  erat  iste,  qui  magna  cum  sollicitudine  et  circumspectione 
inspiciebat  honorem  amici  sui  et  propterea  paulatim  in  dies  mutuam  relationem  inter 
eos  curabat  minuendi  et  abbreviandi,  ne  vulgo  otioso,  et  oculis  malitiosis  et 
errabundis,  suspectae  viderentur  illae  visitationes  viri  coelibis,  nobilis  natu  ac  praediti 
divitiis,  quamvis  ipse  crederet  se  bonam  famam  habere,  ad  domum  mulieris  tantae 
pulchritudinis  tamquam  Camillae.  Et  hoc  quamquam  bona  reputatio  illius  potest 
imponere  frenum  omni  maledicentiae  ne  dubitarent  tum  de  propria  fama  tum  de  fama 
amici  eius.  Quapropter  dies  conventus  amborum,  Lotharius  navabat  operam  aliis 
occupationibus  negotiisque,  quae  dicebat  inexcusabilia  esse.  Hoc  modo  praeteribant 
momenta  et  partes  omnis  diei  inter  lamentationes  et  mutuas  excusationes. 

Olim  autem  accidit  eis,  dum  deambularent  in  prato  extra  muros  urbis,  ut  sic 
Anselmus  Lothario  has  cogitationes  exponeret; 

-Fortasse  cogites,  Lothari  amice,  me  non  posse  convenienter  gratias  agere  pro 
beneficiis  a  Deo  acceptis,  quoniam  vere  Ule  fecit  me  filium  parentum  meorum  et  etiam 
locupletem  lautis  divitiis  sua  magnanimitate,  et  dedit  mihi  munera  naturae  et  fortunae, 
quibus  omnimodo  superavit  me.  Et  super  haec  beneficia  te  dedit  mihi  tamquam 
optimum  amicum  et  Camillam,  uxorem  meam,  et  haec  duo  munera  praeter  omnia  habeo 
quamvis  fortasse  nesciam  quomodo  possim  Ei  grates  agere.  Nihilominus  quamvis  haec 
omnia  beneficia  sint  mihi,  egomet  considero  me  infeliciorem  omnibus  hominibus  in 
toto  universo  terrarum  et  ratio  huius  rei  est  cogitatio,  quae  me  turbat  his  nuperrimis 
diebus,  et  haec  est  quaedam  cura  insolita,  quae  defatigat  et  urit  me  et  quam  vellem  a 
me  avertere,  vi  cuius  miror  et  cum  solus  sum  sentio  me  culpabilem  et  piget  et  pudet 
me  huius  rei  atque  eodem  tempore  nolo  de  eo  loqui  et  sic  celare  volo  meas  cogitationes, 
sed  non  possum  id  facere  et  hoc  modo  secretus  meus  pugnat  tamquam  si  cunctis 
hominibus  dicere  vellem.  Et  ut  ita  sit,  oportet  me  tibi  id  primum  dicere  ut  possis  servare 
in  archivo  arcanorum  tuorum,  ante  quam  palam  aperiatur,  nam  credo  ab  angore  meo 
me  breviter  liberari  posse  tuo  iuvamine,  ut  verus  amicus  et  ope  tuae  diligentiae  ad  me 
consolandum.  Et  laetitia  ad  me  veniet  propter  tuam  optimam  sollicitudinem  sicut  nunc 
displicentia  advenit  ad  me  propter  amentiam  meam. 

Lotharius,  his  argumentis  ab  Anselmo  expositis,  suspensus  ac  stupefactus  omnino 
mansit  et  nesciebat  quonam  ille  perventurus  esset  hac  introductione  ac  praeambulo 
tam  longinquo,  donec  sua  mente  evolveret  quod  desiderium  esset,  quod  tam  multum 
defatigabat  amicum  eius  et  sic  a  veritate  procul  aberat.  Atque  ad  longum  suspensum 
vitandum  dixit  ei  eum  magnum  aggravium  amicitiae  eius  facere  si  non  subito 
cogitationes  suas  directe  diceret  quin  per  ambages  circumiret;  nam  pro  certo  haberet 
se  bene  dispositum  esse  ad  pollicendum  sive  ad  consilia  vel  remedia  danda  ita  ut 
adimplerentur. 

-Hoc  verum  est  -respondit  Anselmus-,  et  hac  fiducia  te  faciam  certiorem,  amice 
Lothari,  et  tibi  dicam  desiderium  quod  defatigat  me,  scilicet  utrum  Camilla,  uxor 
mea,  tam  bona  sit  ac  perfecta  sicut  nunc  egomet  de  ea  cogito  necne.  Et  non  possum 

hanc  veritatem  recognoscere,  nisi  faciam  temptationem  et  videam  eam  et  quidem 
tali  modo  ut  ipsa  possit  ostendere  bonitatem  suam  sicut  ignis  probat  qualitatem  auri. 
Nam  ego  credo,  amice  mi,  mulierem  non  bonam  esse  nisi  sollicitetur  et  tantum  fortem 
esse  si  non  flectetur  promissionibus,  muneribus  et  lacrimis  et  etiam  continuis 
inconstantiis  amantium.  Quaenam  ergo  mulier  -inquiebat  ille-  aestimabitur  ut  bona 
si  nemo  eam  temptavit  ut  sit  mala?  Quid  ei  prodest  si  permanet  domi  timorata  et 
numquam  habuit  occasionem  relinquendi  domum,  quia  scit  maritum  eius  etiam  prima 
transgressione  eam  apprehensurum  esse  et  quidem  ad  eam  interficiendam?  Hoc  modo 
non  diligam  mulierem  quae  bona  est  propter  timorem  sive,  quia  non  fuit  ei  occasio 
transgrediendi,  sicut  illa  sollicitata  et  persecuta,  quae  meruit  coronam  victoriae.  His 
verbis  dictis  atque  aliis  multis,  quae  tibi  dicere  possum  ad  meam  opinionem 
roborandam,  tibi  dicam  desiderium  meum,  scilicet  ut  Camilla,  uxor  mea,  transeat 
per  haec  pericula  atque  in  igne  probetur  ita  ut  sollicitetur  ab  illo,  qui  audeat 
voluptatem  suam  cum  ea  habere  et  cum  ilia  obtineat  palmam  victoriae  ex  hoc  proelio, 
ut  firmiter  credo,  maxima  fortuna  ac  beatitudo  erit  tunc  mihi.  Et  hoc  modo  egomet 
nanciscar  iterum  plenitudinem  fortunae,  quia  ad  nutum  meum  complebitur  indigentia 
meae  cupiditatis  et  etiam  dicam  me  mulierem  fortem  invenisse  de  qua  Sapiens  dicit 
«quis  eam  inveniret?»  (Prov.  31.10)  At  si  hoc  e  contrario  accideret,  quam  quod  ego 
exspecto  propter  desiderium  temptandi  eam,  sine  magno  dolore  erit  haec  tam  onerosa 
experientia  mea.  Et  te  facio  certiorem  te  nullo  modo  posse  me  a  meo  desiderio 
avertere,  quamvis  multa  adversa  diceres  mihi  ad  operam  navandam.  Qua  de  causa 
rogo  te,  o  carissime  Lothari,  ut  disponas  te  tamquam  instrumentum  idoneum  ad  hanc 
operam  perficiendam  propter  desiderium  meum  et  tibi  occasionem  praebebo  ut  omnia 
facias  ad  sollicitandam  mulierem  honestam,  honoratam,  prudentem  atque  integram. 
Et  inter  alia  ad  hoc  arduum  propositum  parandum  est  mihi  resolutio,  vi  cuius  si 
ipsa  Camilla  vinceretur  a  te  infortunium  non  perveniet  ad  finem  huius  status  rerum, 
sed  tantum  ad  cognitionem  eius  secundum  meam  dispositionem.  Hoc  modo  non 
manebo  offensus,  sed  saltem  in  desiderio,  et  haec  iniuria  latebit  sub  virtute  silentii 
tui,  et  hoc  aeternum  erit  in  his  quae  ad  me  pertinent  sicut  silentium  mortis.  Quaproter 
si  vere  vis  me  veram  vitam  habere  intrabis  in  hanc  disputationem  de  re  amorosa  et 
quidem  non  pigre  nec  timorate,  sed  alacriter  et  vehementer  tamquam  desiderium 
meum  poscit  atque  ut  fidelitas  nostrae  amicitiae  asseverat  me. 

Lotharius,  his  argumentis  ab  Anselmo  dictis,  attenter  exaudivit  et  quidem  auribus 
arrectis,  sed  os  suum  non  aperuit  donec  ad  finem  perveniret  atque  illa  sunt  quae  hic 
scribuntur  et  cum  vidit  eum  nihil  amplius  addidisse,  tunc  stupefactus  inspexit  eum 
per  quamdam  moram,  tamquam  si  aliquid  videret  quod  numquam  intuitus  esset  et 
de  quo  vere  mirabatur  magnopere  et  maximo  pavore  eique  dixit: 

-Nullo  modo  possum  credere,  Anselme  amice,  tua  verba  ad  me  vera  esse,  et  non 
iocus.  Nam  si  vera  essent  minime  assentirer  te  ulterius  progredi  quin  tuam  longam 
concionem  exaudirem.  Procul  dubio  existimo  te  non  satis  cognoscere  me  sive  me 
non  intelligere  te.  Sed  hoc  non  fiere  potest,  nam  bene  scio  te  esse  Anselmum  ac  tu 
bene  cognoscis  me  Lotharium  esse;  difficultas  totius  huius  rei  manet,  quoniam  ego 
puto  te  non  esse  solitum  Anselmum  quem  noveram  atque  ego  non  sum  Lotharius, 
qui  debui  esse,  nam  verba  quae  mihi  dixisti  non  sunt  illius  Anselmi  amici  mei  neque 

quae  quaeris  quaerenda  sunt  ab  illo  Lothario  quem  tu  bene  noveras.  Et  propterea  quod 
boni  amici  probandi  sunt  erga  amicos,  se  bonos  esse  ita  ut  eis  valeant,  tamquam  dixit 
poeta  usque  ad  aras ,  et  his  verbis  voluit  significare  ille  sperabat  fore  ut  nemo  uteretur 
amicitia  in  rebus  contra  Deum.  Et  si  gentilis  sic  arbitratus  est  de  amicitia,  nonne  melius 
est  quod  christifidelis  sentiat  ut  nulla  causa  humana  velit  amittere  amicitiam  divinam?  Et 
si  amicus  vectem  iactat  et  tam  longe,  quaestionibus  coelorum  remotis,  ita  ut  possit 
succurrere  amico,  et  non  propter  illa  quae  sunt  parva  sive  minoris  momenti,  sed  propter 
ea  quae  pendent  de  honore  et  vita  amici  eius.  Tunc  dicas  mihi,  carissime  Anselme:  Quid 
ex  duabus  rebus  habes  in  periculo  ita  ut  audeam  facere  ad  tuum  placitum  quod  secundum 
me  tam  detestabile  est  tamquam  quod  a  me  quaeris?  Nullam  bonam  rem,  mea  sententia, 
sed  e  contrario  a  me  quaeris  ut  auferam  tuum  honorem  vitamque  atque  eodem  modo 
etiam  vitam  meam  amittam.  Nam  si  conor  tuum  honorem  auferre,  ut  patet,  etiam  aufero 
tuam  vitam,  nam  homo  sine  honore  peior  est  quam  mortuus,  et  si  ego  sum  instrumentum 
damni  tui,  ut  tu  ipse  vis,  nonne  egomet  amittam  meum  honorem  et  eodem  tempore  etiam 
sine  vita  maneam?  Ausculta  me,  amice  Anselme,  atque  habeas  patientiam  et  ne 
respondeas  quin  antea  finiam  quod  tibi  dicendum  est  de  tua  petitione;  et  iam  habebis 
tempus  ad  respondendum  atque  ego  audiam  te. 

-Hoc  mihi  placet  -inquit  Anselmus-;  dic  ergo  quidquid  velis. 

Et  Lotharius  prosecutus  est  dicens: 

-Mihi  videtur,  o  Anselme!  te  habere  intellectum  tamquam  mauri  semper 
habuerunt,  quibus  nullo  modo  fieri  potest  ut  intelligant  errorem  sectae  eorum  ope 
argumentorum  Sanctae  Scripturae,  neque  cum  argumentis  quibus  speculatio 
intellectus  adimpleatur  neque  quae  habeant  fundamenta  in  articulis  fidei,  sed  oportet 
ut  videant  exempla  palpabilia  ac  simplicia  et  valde  intelligibilia,  quae  certe  ostendant 
more  mathematico  quod  nullo  modo  negandum  est,  ut  ita  dicam:  «Si  ex  duobus 
partibus  aequalibus  extrahimus  partes  aequales,  quae  manent  etiam  aequales  partes 
sunt»;  et  si  hoc  non  intelligunt  verbis,  quia  vere  nec  intelligunt,  ostendere  debemus 
manibus  atque  ante  oculos  eorum  ponere  et  immo  tunc  nemo  poterit  probare  eos  de 
veritatibus  meae  sacrae  religionis.  Et  fortasse  etiam  idem  erit  tecum,  quia  desiderium 
quod  ortum  est  in  te,  progreditur  extra  viam  tali  modo  ut  reiiciat  quidquid  iustum 
sit,  quare  mihi  videtur  tempus  amittere  si  tecum  de  hoc  loquor  ita  ut  intelligas  tuam 
simplicitatem.  Nam  hucusque  nullum  aliud  nomen  ei  dabo  et  nescio  si  debeo  te 
relinquere  in  tua  aberratione  propter  tuum  adversum  desiderium.  Tamen  hoc  non 
faciam  propter  amicitiam  quam  habeo  erga  te,  quae  non  sinet  me  relinquere  te  in 
hoc  periculo  amittendi  te.  Atque  ut  hoc  aperte  videas,  dic  mihi,  Anselme,  nonne 
speras  fore  ut  sollicitem  mulierem  pudicam,  ut  persuadeam  honestae,  ut  alliciam 
innocentem  atque  ut  serviam  prudenti?  Certe  haec  a  me  quaesivisti.  Tunc  si  vere 
scis  te  habere  uxorem  pudicam,  honestam,  innocentem  ac  prudentem,  quid  ergo  ab 
ea  quaeris?  Et  si  vere  cogitas  eam  contra  omnes  oppugnationes  meas  victricem  esse, 
quia  sic  erit  absque  ullo  dubio,  quas  qualificationes  tunc  dabis  ei,  quae  sint  maioris 
momenti,  quam  quas  nunc  illa  habet?  Sive  tu  non  vere  credis  eam  esse  tamquam  de 
ea  dixisti,  vel  nullo  modo  scis  quid  quaeras.  Et  si  vere  non  credis  eam  esse  sicut 
dixisti,  quare  vis  hanc  experientiam  facere?  Et  si  illa  mala  est,  fac  cum  illa  sicut 
velis.  Tamen  si  illa  bona  est,  ut  dixisti,  inopportunum  erit  periculum  facere  huius 

veritatis,  quia,  hac  probatione  peracta,  quid  erit  ex  illa  primigena  aestimatione? 
Quapropter  aperta  dementia  est  hanc  experientiam  facere,  nam  ex  ipsa  tantum  erit 
damnum  et  nulla  utilitas  atque  haec  argumentatio  non  est  nisi  iudicium  temerarium 
et  praesertim,  quia  haec  omnia  non  necessaria  sunt,  nec  ab  ullo  requiruntur.  Et 
res  difficiles  temptandae  sunt  sive  propter  Deum  sive  propter  mundum  vel  ab 
ambobus:  sancti  fecerunt  quae  ardua  erant  propter  Deum  et  sic  habuerunt  vitam 
angelorum  in  humanis  corporibus;  illi  autem  qui  transiierunt  per  tot  aequora  ac 
diversitates  climatum  necnon  et  gentium  ad  nanciscenda  bona  fortunae,  quae  dicunt, 
propter  respectum  huius  mundi  haec  fecerunt.  Sed  quae  propter  Deum  ac  per 
mundum  una  temptantur  ea  sunt  quae  milites  strenui  fecerunt,  qui  cum  viderunt 
murum  apertum  a  latere  inimicorum  per  explosionem  tormenti  bellici,  omni  timore 
remoto,  ac,  nullo  ratiocinio  facto,  atque  omni  periculo  spreto,  moti  alis  proprii 
desiderii  ad  fidem  defendendam  sive  ad  nationem  protegendam  vel  ad  dimicandum 
pro  rege,  proiiciunt  se  intrepide  et  audacter  in  permultis  periculis  mortis,  quae  eos 
exspectant.  Sed  quod  tu  temptare  vis  nec  dabit  tibi  gloriam  Dei  nec  bona  fortunae 
nec  immo  famam  inter  homines;  quia  si  saltem  exeas  ex  his  periculis  secundum 
desiderium  tuum,  nullo  modo  eris  felicior  nec  ditior  nec  honorabilior  quam  nunc 
tu  ipse  es.  Et  si  non  hanc  prosperam  fortunam  habebis  tunc  videbis  te  in  maxima 
miseria,  quae  imaginari  possit,  nam  nulla  utilitas  erit  tibi  putando  neminem 
cognoscere  adversitatem  tuam  ex  hac  experientia  et  sufficiens  erit  tibi  ut  ipse 
cognoscas  quodcumque  accidit  tibi.  Et  ad  hanc  veritatem  confirmandam  tibi  dicam 
carmen  quod  composuit  clarus  poeta  Ludovicus  Tansilus  in  fine  primae  partis 
Lacrimarum  Sancti  Petri  quod  sic  dicit: 

Dolor  auget,  quoque  crescit  modestia 
in  Petro  cum  alba  lux  luceat  omnibus, 
quamvis  neminem  videat  in  molestia 
de  ipso,  quia  hic  peccavit  in  milibus 
et  magnanimum  pectus  fit  ut  bestia, 
donec  iam  cogitet  de  rebus  talibus. 

Pudet  eum,  quia  vere  ipse  veretur, 
alter  coelum  et  terram  intueretur. 

Et  dolorem  tuum  non  minues,  quamvis  eum  abscondas;  potius  plorabis  continuo 
et  si  non  lacrimis  oculorum  saltem  lacrimis  sanguinis  cordis  tui.  Sicut  ille  simplex 
doctor  eas  flebat  de  quo  noster  poeta  narrat  eum  comprobationem  poculi  fecisse,  quam 
cautus  Reinaldus  magna  prudentia  recusavit.  Et  quamvis  haec  sit  quaedam  fictio 
poetica  in  se  habet  secreta  moralia  digna  ut  animadvertant  et  intelligant,  sed 
praesertim  ut  imitentur.  Et  potissimum  atque,  his  a  te  auditis,  ut  intelligas  quam 
magnum  errorem  patrare  vis.  Dic  mihi,  Anselme,  si  coelum  vel  prospera  fortuna 
dat  tibi  adamantem  pretiosissimum  de  cuius  qualitate  ac  pondere  omnes  gemmarii, 
qui  eum  vident  contenti  mirantur  et  cuncti  una  voce  atque  eadem  opinione  dicent 
eum  propter  pondus,  qualitatem  ac  bonitatem  pervenire  ad  limen  quo  natura  de  talibus 
lapidibus  attingere  potest,  et  etiam  ipse  tu  haec  credes,  nemine  discrepante,  num 

iustum  esset  ut  desiderares  illum  adamantem  ponere  inter  acmonem  ferrarii  et 
malleum  ibique  tuis  viribus  probare  utrum  tam  durus  esset  ac  praestans  ut  de  eo 
dicunt  necne?  Insuper  atque,  his  rebus  ita  peractis,  et  quidem,  hoc  lapide  bene 
probato,  num  augeret  suum  pretium  sive  famam,  hoc  periculo  facto?  Et  si  casu 
rumperetur,  nonne  haec  omnia  amitterentur?  Profecto  atque  omnes  crederent  illum 
dominum  vere  simplicem  esse  et  fatuum.  Tunc,  Anselme  amice,  animadverte 
Camillam  esse  adamantem  petiosissimum  tam  in  tua  aestimatione  quam  in 
aestimatione  aliorum  et  non  est  rationabile  eam  in  periculo  et  probatione  ponere, 
etsi  sua  fortitudine  salvetur  semper  adesset  periculum  frangendi  et  quamvis  ipsa 
sua  integritate  maneat  non  augeret  suam  aestimationem  et  pretium  quod  nunc  ipsa 
habet,  sin  autem  si  vere  caderet  et  non  resisteret,  considera  hic  et  nunc  quomodo 
sine  ea  esses  et  quas  lamentationes  faceres  de  te  ipso,  quia  fuisti  causa  illius 
perditionis  et  etiam  tuae.  Vide  nullam  gemmam  esse  in  mundo  tanti  pretii  quam 
mulier  casta  et  honorata  omnisque  honor  mulierum  consistit  in  bona  opinione  quam 
de  eis  habeant.  Et  si  uxor  tua  talem  honorem  habet  et  summitatem  omnis  bonitatis 
attigit,  cur  vis  hanc  veritatem  in  temptatione  sive  in  dubio  ponere?  Vide,  amice, 
mulierem  animal  imperfectum  esse  et  non  opus  est  ut  obstacula  ei  statuas  ita  ut  ea 
offendat  et  cadat;  sed  potius  para  ei  viam  expeditam  et  remove  ab  ea  obstacula 
omnis  generis  ut  illa  possit  celeriter  currere  atque  obtinere  perfectionem  qua  careat, 
nempe  ut  sit  valde  honesta.  Naturalistae  narrant  mustellam  animal  esse  quod  pellem 
candidissimam  habet  et  cum  id  venari  volunt  venatores  hoc  artificio  utuntur:  cum 
cognoscant  regiones  quibus  hoc  animal  transiturum  esse  has  partes  intercludunt 
luto  ac  limo  et,  magnis  vocibus  allatis,  mustellam  expavescunt  ita  ut  ad  illas 
regiones  perveniat.  Tamen  mustella  mox  ac  venit  manet  immobilis  atque  eam 
prendere  possunt  et  capere,  propterea  quod  non  vult  transire  per  caenum  et  lutum 
quin  perdat  ac  maculet  albitiem  suam,  quia  diligit  hanc  potius  quam  libertatem  ac 
vitam.  Mulier  casta  honestaque  est  similis  mustellae  et  virtus  honestatis  candidior 
quam  alba  ac  limpida  nix  est.  Et  si  quis  vult  tamquam  mustella  ut  illa  hanc 
qualitatem  non  amittat,  sed  custodiat  et  servet,  oportet  ut  agat  diversimode  quam 
cum  mustella  et  non  ponat  ante  oculos  eius  caenum  munerum  et  ministeriorum 
amantium  inopportunorum  ne  fortasse  illa  careat  tanta  virtute  ac  vi  naturali  ad 
dimicandum  a  semetipsa  ut  possit  obstacula  superare.  Melius  est  obstacula  a 
conspectu  eius  removere  atque  ante  faciem  eius  ostendere  munditiam  virtutis  et 
pulchritudinis  quam  bona  fama  includit.  Bona  mulier  etiam  est  tamquam  lucidum 
et  clarum  speculum  vitreum  quod  facillime  obscuratur  cum  halitus  vel  vapor  id 
tangit.  Atque  honesta  mulier  tractanda  est  tamquam  reliquiae:  oportet  eas  venerari, 
sed  non  manibus  tangere.  Et  bona  mulier  custodienda  atque  aestimanda  est  sicut 
servatur  viridarium  venustum  plenum  floribus  rosisque,  cuius  dominus  non 
permittit  neminem  ibi  intrare  nec  manibus  tangere;  satis  est  ut  a  longe  id  inspiciat 
et  per  cancellos  ferreos  gaudeat  fragrantia  ac  formositate  eius.  Et  denique  tibi  volo 
carmen  dicere  quod  ad  meam  memoriam  venit,  quod  audivi  in  quadam  hodierna 
comoedia,  et  potissimum  agit  de  his,  quae  nunc  tractamus,  atque  ad  hanc  rem 
pertinet.  Prudens  senex  consilium  dabat  altero,  patri  cuiusdam  virginis,  ut  eam 
recolleret,  custodiret  et  clauderet  atque  inter  alia  haec  ei  dixit: 

En  mulier  est  nimis  fragilis 
non  debemus  eam  probare 
sed  ut  crystallum  curare 
ne  frangatur  cui  sit  similis. 

Et  si  facilius  haec  frangitur, 
non  opus  est  ammittendi 
cum  periculo  frangendi 
quod  non  optime  reponitur. 

Et  in  hoc  consilio  erunt 
qui  hac  ratione  nituntur 
nam  si  Danaae  inveniuntur 
etiam  aureae  pluviae  fuerunt. 

Quaecumque  dixi,  o  Anselme!  hucusque  tantum  fuit,  quia  haec  ad  te  pertinebant; 
nunc  autem  opus  est  ut  audias  quod  proprius  me  attingat;  et  ignosce  mihi  si  longam 
moram  protraho  argumenta  mea;  sed  omnia  necessaria  sunt  in  hoc  labyrintho  in  quem 
introiisti  atque  ex  quo  vis  me  te  educere.  Tu  habes  me  tamquam  bonum  amicum  et 
quidem  hunc  honorem  a  me  nunc  cupis  auferre,  quod  contra  omnem  amicitiam  est; 
et  non  tantum  hoc,  sed  immo  conaris  ut  honorem  tuum  a  te  eripiam.  Apertum  est  te 
velle  ut  auferam  a  te  tuum  honorem,  nam  cum  Camilla  animadvertat  me  eam 
sollicitare,  sicut  a  me  quaeris,  profecto  me  habebit  ut  virum  absque  honore  et 
malignum,  quia  cupio  et  facio  rem  tam  contrariam  ad  tuam  debitam  amicitiam. 
Verumtamen  atque  absque  dubio  est  te  velle  me  honorem  a  te  auferre,  quia  cum 
Camilla  videat  me  eam  sollicitare,  statim  putabit  me  aliquam  imperfectionem  vidisse 
in  ea,  vi  cuius  ausus  sum  nefastum  desiderium  meum  ei  ostendere  et  hoc  modo  credat 
se  inhonoratam  esse  atque  hoc  etiam  pertinet  ad  te,  quia  agitur  de  honore  illius.  Hinc 
oritur  quod  communiter  fertur  de  marito  uxoris  adulterae,  et  quidem,  ipso  nesciente, 
cum  nulla  occasio  ab  ipso  data  sit  ut  uxor  eius  adultera  fiat,  atque  hoc  sine  negligentia 
sive  cautela  ad  hanc  calamitatem,  omnino  eum  vocant  et  nuncupant  sordido  nomine 
contemptus  ac  vilipendii  in  loco  videndi  eum  cum  misericordia  debita,  quia  haec 
calamitas  ad  eum  pervenit  non  propter  eum,  sed  propter  pessimam  uxorem.  Et  vere 
causa  est  quare  maritus  inhonoratus  a  sua  mala  uxore,  eo  quidem  nesciente,  nec 
culpam  ipse  habeat  nec  ullam  partem  nec  occasionem  ei  dederit  ut  haec  sic  fiat.  Sed 
ne  defatigeris  audiendi  me,  quia  haec  omnia  ad  tuam  utilitatem  sunt.  Cum  Deus 
creavit  Adamum  patrem  nostrum  primigenum  in  paradiso  terrenali,  dicit  Sacra 
Scriptura  Deum  immisisse  soporem  in  Adamum  et  cum  obdormisset  tulit  unam  de 
costis  eius  de  sinistro  latere  et  ex  qua  Deus  formavit  Evam  nostram  matrem 
primigenam;  et  simul  atque  Adamus  expergefactus  intuitus  est  eam  et  dixit:  «Hoc 
est  caro  de  carne  mea  et  os  ex  ossibus  meis.»  Et  Deus  dixit:  «Quamobrem  relinquet 
homo  patrem  suum  et  matrem  et  erunt  duo  in  carne  una».  Tunc  autem  institutum 
est  divinum  sacramentum  matrimonii  et  talibus  ligaminibus,  quae  sola  mors  ea 
deligare  potest.  Et  hoc  miraculosum  sacramentum  talem  virtutem  ac  robur  habet  ut 

duo  entia  diversa  unam  ipsam  carnem  efficiant  et  immo  adhuc  facit  in  optimis 
coniugibus,  qui  quamquam  duos  animos  habent  tantum  ipsa  una  voluntas  est  eis. 
Hinc  autem  provenit  ut  caro  uxoris  ipsa  res  sit  ac  mariti  et  etiam  maculae,  quae  in 
ipsa  cadunt,  sive  defectus  uxoris  redundant  in  carnem  mariti,  nulla  occasione  ab  eo 
ad  damnum  data.  Et  sic  ut  dolor  pedis  sive  cuiusdam  membri  corporis  humani  sentit 
totum  corpus,  quia  omnia  una  caro  sunt  et  caput  sentit  damnum  ex  talo  tibiae,  quod 
minime  provocavit,  sic  maritus  particeps  est  indigentiae  honoris  uxoris,  quamvis  non 
sit  causa  eius,  quia  una  res  cum  ea  ipse  est.  Et  sic  ut  honores  sive  inhonores  mulieris 
ex  carne  et  sanguine  oriuntur  atque  iidem  sunt  malae  mulieris  huiuscemodi  atque 
opus  est  ut  maritus  particeps  sit  in  eis,  quamvis  inhonoratus  ipse  sit,  eo  omnino 
insciente.  Vide  ergo,  o  Anselme!  ad  quam  magnum  periculum  te  ipsum  committas 
turbando  quietem  qua  tua  bona  uxor  vivit.  Animadverte  ergo  quod  potes  lucrari,  quod 
parvi  momenti  est  et  quod  possis  perdere  quod  tam  magni  momenti  erit  et  haec  in 
hoc  loco  relinquam,  quia  desunt  mihi  verba  ad  amplius  exprimendum.  Sed  si  omnia 
quae  dixi  non  satis  sunt  ut  adversum  ac  periculosum  propositum  tuum  vitem,  oportet 
te  aliud  instrumentum,  nempe  alium  virum,  quaerere  ad  ignominiam  et  infortunium 
tuum  machinandum;  egomet  nullo  modo  ero,  quamvis  amittam  amicitiam  tuam,  quae 
mihi  videtur  maximum  bonum  quod  imaginari  valeo. 

His  verbis  dictis,  tacuit  prudens  Lotharius  et  Anselmus  quoque  mansit 
meditabundus  conturbatusque  et,  longa  mora  elapsa,  nec  verbum  respondere  potuit. 
Tamen  denique  ait: 

-Magna  quidem  attentione  auvidi,  ut  iam  vidisti,  carissime  Lothari,  quaecumque 
dixisti  mihi  et  ope  horum  argumentorum,  exemplorum  ac  similitudinum  vidi  magnam 
prudentiam  quam  vere  habes  immo  et  veram  amicitiam  erga  me.  Eodem  modo  video 
si  non  sequor  tuum  consilium  me  currere  fugiendo  a  bono  et  petendo  malum.  His 
praelibatis,  profecto  considerabis  me  eodem  morbo  laboravisse  de  quo  dicunt  habere 
nonnullas  mulieres,  quae  terram,  gypsum  et  carbonem  comedere  cupiunt  aliaque 
immo  quae  sordidiora  videndi  sunt  potius  quam  ad  edendum,  atque  opus  est  cuiusdam 
artificii  ut  vere  sanem  ego.  Sed  hoc  facile  est,  praesertim  cum  incipies,  quamvis  leviter 
ac  ficte,  sollicitando  Camillam,  quae  non  tam  debilis  erit  ut  imprimis  cum  sua 
honestate  ad  terram  perveniat.  Et,  hoc  initio  praelato,  contentus  ero  et  tu  adimplebis 
quod  nostrae  amicitiae  debeas,  quibus  mihi  vitam  restitues  et  suadebis  me  honorem 
habere.  Hoc  autem  facies  et  quidem  propter  hanc  causam,  nempe  quia  vidisti  me 
vere  obstinatum  esse  ad  hoc  periculum  faciendum  et  tu  nullo  modo  potes  permittere 
ut  alius  vir  hoc  dicat,  vi  cuius  perderem  omnem  honorem  quem  tu  vis  me  nullo  modo 
amittere,  etsi  honor  tuus  non  maneat  in  aestimatione  Camillae  in  ipso  loco  propter 
sollicitationem  quam  facies  ei,  sed  breviter  illa  haec  omnia  intelliget  cum  inveniamus 
exspectatam  integritatem  eius  incolumem  mansisse  eique  omnem  veritatem  totius 
huius  nostri  artificii  exponamus;  tunc  etiam  pristinum  tuum  honorem  recuperabis. 
Cumque  haec  sint  tibi  parvi  periculi  et  mihi  magni  contentus,  quaeso  ne  avertas  tuum 
iuvamen  mihi,  quamvis  nonnulla  inconvenientia  invenias,  et  ubi  primum  incipias 
hoc  negotium,  hoc  accipiam  ut  finitum. 

Lotharius,  resoluta  voluntate  Anselmi  conspecta,  nescivit  alia  exempla  adducere 
atque  alia  argumenta  exponere  ne  ille  sequeretur  suum  designium.  Et  cum  crederet 

periculum  maius  ei  minari  statuit  placere  ei  et  facere  quidquid  ab  eo  quaereret,  cum 
voluntate  ducendi  omne  negotium  ad  plenum  delectamentum  Anselmi,  cogitationibus 
Camillae  nullo  modo  perspectis.  Et  tunc  Lotharius  dixit  Anselmo  ut  nemini 
cogitationes  suas  exponeret  proptera  quod  ipse  sumeret  sua  propria  manu  hoc 
negotium  et  paratus  erat  ad  id  faciendum  sicut  ille  vellet.  Anselmus  eum  arcte  atque 
amabiliter  amplexus  est  eique  gratias  egit  propter  decisionem  eius,  tamquam  si 
magnum  beneficium  ei  vere  faceret.  Atque  inter  ambos  pactum  statuerunt  ut  in 
crastinum  diem  haec  omnia  inciperent.  Ille  autem  dabit  Lothario  occasionem  ac 
tempus  ita  ut  solus  esset  ad  loquendum  cum  Camilla  necnon  et  pecunias  gemmasque 
daturus  esset  ei  ad  munera  facienda  Camillae.  Consilium  quoque  dedit  ei,  nempe  ut 
musicam  pulsaret  necnon  et  carmina  scriberet  in  laudem  Camillae,  sed  si  amicus  nollet 
hunc  laborem  suscipere  tunc  Anselmus  nomine  eius  ea  faceret.  Lotharius,  his  omnibus 
verbis  prolatis,  paratus  erat  ad  omnia  facienda,  quamvis  alia  voluntate  quam  Anselmus 
arbitraretur. 

Hoc  consilio  facto,  ambo  ad  domum  Anselmi  reversi  sunt,  ubi  Camillam 
intranquillam  invenerut  exspectantem  maritum,  quia  praecise  illo  die  plus  aequo 
demoratus  erat. 

Lotharius  domum  suam  petivit  atque  Anselmus  in  sua  mansit  et  quidem  laetus, 
quamvis  Lotharius  meditabundus  haec  omnia  in  sua  mente  evolveret,  quia  nesciebat 
quid  faciendum  erat  ad  hoc  negotium  inopportunum  superandum.  Illa  nocte  cogitavit 
de  modo  quo  facilius  posset  Anselmum  decipere,  nullo  detrimento  ac  nulla  iniuria 
Camillae  facta.  Crastino  die  Lotharius  cum  amico  suo  prandium  edit  et  Camilla  eum 
bene  recepit,  quae  eum  bene  accipiebat  eique  libenter  favebat,  propter  amicitiam 
mariti  erga  eum. 

Prandio  autem  finito,  et  mappis  ac  reliquis  mensae  remotis,  tunc  Anselmus  rogavit 
Lotharium  ut  maneret  cum  uxore  eius  dum  ipse  necessarium  negotium  solveret  atque 
intra  horam  ac  dimidiam  reversurus  esset.  Camilla  rogavit  Anselmum  ne  exiret  et 
Lotharius  sua  vice  eum  comitari  voluit,  sed  haec  fuerunt  inaniter.  Anselmus  tamen 
quaesivit  a  Lothario  ut  maneret  cum  uxore  eius,  quoniam  res  maximi  momenti  erat 
ei,  quare  hic  debebat  manere  usque  ad  reditum  eius.  Etiam  ille  monuit  Camillam  ut 
nullo  modo  relinqueret  Lotharium  solum,  donec  ille  reverteretur  domum.  Profecto 
bene  finxit  necessitatem  sive  stultitiam  absentiae  ita  ut  nemo  crederet  eam  fictam 
esse.  Tunc  Anselmus  profectus  est  et  soli  accubiti  mensae  manserunt  Camilla 
Lothariusque,  quia  reliqui  illius  domus  ad  prandium  egressi  erant.  Lotharius  invenit 
se  molestum  in  loco  illius  ficti  certaminis  ab  amico  et  coram  inimico,  qui  tantum 
sua  pulchritudine  cohortem  equitatus  armati  vincere  posset:  quare  multo  magis 
Lotharius  eam  timebat. 

Attamen  quod  ipse  fecit  fuit  cubitum  bracchii  sui  super  bracchium  sellae  ponere 
et  palmam  manus  ad  genam  suam,  et,  venia  a  Camilla  quaesita,  propter  inurbanitatem 
suam,  ei  dixit  se  voluisse  parum  quiescere  dum  Anselmus  reverteretur.  Camilla  autem 
proposuit  ei  ut  melius  esset  ei  quiescere  super  lectum  quam  super  sellam  et  sic  rogavit 
eum  ut  intraret  in  cubiculum.  Lotharius  autem  renuit  id  facere  atque  ibi  obdormivit 
usque  ad  reditum  Anselmi,  qui  cum  inveniret  Camillam  in  suo  cubiculo  et  Lotharium 
dormientem,  credidit,  longa  mora  facta,  ambos  tempus  habuisse  tum  loquendi  tum 

dormiendi  atque  inaniter  exspectavit  Lotharium  expergefieri  ut  egrederetur  foras  ad 
eum  interrogandum  de  fortuna  habita. 

Omnia  fuerunt  ut  Anselmus  voluit.  Scilicet  Lotharius  expergefactus  est,  atque  ambo 
foras  exierunt  et  ab  eo  quaesivit  quod  voluit.  Lotharius  autem  respondit  ei  dicens  se 
non  putavisse  bonum  esse  tam  celeriter  prima  vice  haec  omnia  palam  ea  ostendere. 
Quare  nihil  aliud  fecit  quam  laudare  pulchritudinem  Camillae,  quia  in  tota  urbe  de 
nihilo  aliud  agebatur  quam  de  formositate  ac  de  prudentia  eius  atque  hoc  videbatur  ei 
bonum  initium  ad  voluntatem  illius  alliciendam  atque  ad  eam  disponendam  ut  iterum 
iterumque  auscultaret  eum  cum  gaudio.  Hoc  est  verum  artificium  daemonis  ad 
decipiendos  homines,  qui  nimis  curant  de  se  ipsis;  tunc  hic  fit  angelus  lucis,  quamvis 
angelus  tenebrarum  sit,  et  bonis  modis  fictis,  denique  ostendit  quis  vere  sit  et  suas 
proprias  qualitates;  et  voluntatem  suam  obtinet  nisi  imprimis  dolus  develetur.  Hoc  bene 
placuit  Anselmo  et  putavit  eamdem  occasionem  quotidie  dare  suo  amico,  quamvis  ipse 
non  exiret  de  sua  domo,  sed  vacaret  talibus  rebus  ne  Camilla  noverit  artificium  suum. 

Et  multis  diebus  elapsis,  Lotharius  nec  verbum  ait  Camillae,  at  Anselmo  dicebat 
se  cum  illa  locutum  fuisse,  sed  nullum  signum  invenisse  apud  eam  conniventiae  cum 
ipso,  nec  ullam  umbram  spei;  potius  contra  eum  minas  iactabat  se  locuturam  esse 
cum  suo  marito  nisi  averteret  a  suo  perverso  desiderio. 

-Hoc  bonum  est  -ait  Anselmus-.  Hucusque  Camilla  restitit  verbis;  nunc  autem 
opus  est  ut  obstet  operibus;  cras  tibi  dabo  duo  milia  aureorum  ut  possis  ei  offerre 
atque  ad  dandos  eos  aliosque  tales  ut  gemmas  ei  emas  ad  eam  fovendam;  quia  mulieres 
cupidae  sunt  potissimum  cum  sint  pulchrae  et  hoc,  quamvis  castae  etiam  sint,  volunt 
induere  eleganter  et  sese  ostendere  exornatas;  si  illa  obstat  temptationi,  contentus 
ero  et  nullam  aliam  molestiam  afficiam  tibi. 

Lotharius  respondit  ei  se  iam  incepisse  atque  usque  ad  finem  negotium 
perventurum,  quamvis  fessus  ac  victus  esset.  Alio  die  accepit  quattuor  milia  aureorum, 
quibus  etiam  quattuor  milia  perturbationum,  propterea  quod  nesciebat  quid  dicere 
ad  ulterius  mentiendum;  tamen  statuit  dicere  Camillam  integram  fuisse  ante  omnia 
dona,  munera  ac  promissa  tamquam  fuit  antea  omnibus  verbis,  quare  non  oportebat 
amplius  sese  defatigare,  quia  omnia  inaniter  facta  erant. 

Tamen  casu  per  aliam  viam  res  acciderunt  et  sic  evenit  ut  Anselmus,  Lothario  et 
Camilla  solis  relictis,  sese  abscondit  in  suo  habitaculo  et  per  foramen  pessuli  ianuae 
intus  inspexit  et  auscultavit  et  sic  occultus  mansit  ultra  dimidiam  horam  et  en  yidit 
Lotharium,  qui  nec  verbum  dixit  Camillae  nec  quidem  ei  loqueretur  dum  esset  ibi 
per  saeculum,  quare  intellexit  quidquid  amicus  ei  dixit  responsa  ficta  ac  mendacia 
esse.  Et  ad  ea  probanda  ex  suo  habitaculo  exivit  et,  Lothario  vocato,  eum  rogavit 
quid  novi  esset  et  quid  haberet  Camilla  in  suo  animo.  Lotharius  respondit  dicens  se 
noluisse  ultra  procedere  in  illo  negotio,  quia  Camilla  respondebat  magna  asperitate 
et  amare  ita  ut  nollet  verbum  aliud  exponere  ei. 

-O  Lothari!  -ait  Anselmus-  Lothari,  Lothari,  et  quam  male  convenis  meis 
desideriis  ad  te  oblatis!  Per  foramen  huius. clavis  inspexi  te  et  vidi  te  nullum  verbum 
Camillae  dixisse,  quare  intelligo  fortasse  te  numquam  cum  ea  locutum  fuisse;  et  si 
hoc  ita  est,  quod  absque  dubio  sic  erit,  cur  decipis  me?  sive,  cur  vis  ope  tuae 
machinationis  auferre  a  me  instrumentum  ad  desiderium  meum  nanciscendum? 

Nihil  amplius  dixit  Anselmus,  sed  hoc  satis  fuit  Lothario  ut  paveret,  quare  mansit 
vere  perturbatus;  et  erubuit  propterea  quod  ille  eum  invenit  mendacem,  quare  iuravit 
Anselmo  se  ex  hoc  et  in  futurum  omnia  facturum  esse  ad  ei  favendum  et  nullo  modo 
ad  mentiendum  quod  ipse  posset  videre  si  eum  suo  proprio  studio  inspiceret.  Tamen 
hoc  non  necesse  erat,  quia  ipse  tantum  quaerebat,  nulla  diligentia  habita,  desiderium 
suum  nancisci,  omni  suspicione  remota.  Profecto  Anselmus  credidit  ei  atque  ad  melius 
faciendum  et  idoneum  commodum  decrevit  iter  facere  octo  diebus  et  sic  petivit  domum 
cuiusdam  amici  in  pago  non  procul  ab  illa  urbe;  cum  quo  amico  antea  concertavit  ut 
vocaret  Anselmum  ita  ut  reapse  Camilla  putaret  hanc  occasionem  veram  fuisse. 

Miserrime  atque  inconsulte  Anselme!  Quid  facis?  Quid  vere  conaris?  Quid  tu 
ipse  statuis?  Animadverte  te  haec  omnia  contra  te  ipsum  facere  et  te  quaerere  tuam 
ignominiam  ac  perditionem.  Bona  est  uxor  tua  Camilla;  quieto  ac  placido  modo  eam 
possides,  nemo  turbat  desiderium  tuum;  cogitationes  eius  non  perveniunt  ultra  parietes 
domus  tuae;  quia  tu  es  coelum  eius  in  terris,  scopus  desideriorum  eius,  adimpletio 
omnium  cupiditatum  et  mensura  illius  voluntatis,  quae  modulatur  secundum  tuam 
et  quidem  decreto  coeli.  Nunc  autem  si  hic  fons  honoris,  formositatis,  honestatis  ac 
recollectionis  animi  dat  tibi  omnes  divitias,  quas  vero  habet  et  desideras,  nullo  labore 
praetermisso,  cur  vis  terram  deorsum  amplius  fodere  atque  alias  venas  huius  fontis 
ad  novum  incognitumque  thesaurum  quaerendum?  Nonne  hoc  erit  cum  periculo  ut 
haec  omnia  tua  bona  in  terram  ruant,  quia  sustentantur  debili  natura,  quae  viribus 
caret?  Vide  autem  ut  ad  impossibilia  nemo  teneatur,  quare  opus  est  ut  denegetur  ei 
quod  iustum  est,  secundum  quod  dixit  vates: 

Vitam  in  morte  ego  quaero 
in  carcere  libertatem, 
in  fallace  veritatem, 
egressum  in  claustro  vero 
et  in  morbo  sanitatem. 

Sed  fortuna  mea  faciet 
a  qua  omnia  sic  inspiciet 
et  cum  coelo  statuero 
si  impossibilia  offero 
quod  fieri  potest  deficiet. 

Hoc  modo  Anselmus  in  crastinum  diem  ad  pagum  profectus  est,  Camilla  relicta 
sub  protectione  Lotharii  tempore  absentiae  eius.  Et  quidem  iussit  Camillae  ut  ad 
prandium  quotidie  invitaret  Lotharium  et  de  eo  curaret  tamquam  si  maritus  eius  esset. 
Camilla  valde  afflicta  est,  sed  ut  uxor  prudens  atque  honorata  adimplevit  mandatum 
mariti  cui  dixit  ut  animadverteret  non  esse  bonum,  eo  absente,  ut  alius  sellam  mensae 
illius  acciperet,  nisi  id  faceret,  quia  non  erat  ei  fiducia  eam  domum  bene  administrare 
posse  et  tunc  temporis  esset  ad  experientiam  faciendam  ita  ut  posset  videre  quomodo 
ipsa  ad  talia  et  immo  ad  maiora  etiam  parata  esset.  Tamen,  prono  capite,  nihil  aliud 
erat  Camillae  quam  oboedire  Anselmo;  atque,  omnino  ea  invita,  haec  adimplevit. 

Anselmus  profectus  est  et  in  crastinum  diem  Lotharius  venit  ad  domum  eius  et 
Camilla  eum  amabiliter  et  honesto  modo  recepit.  Tamen  haec  numquam  fuit,  ubi 
Lotharius  cum  ea  solus  esset,  sed  potius  cum  suis  famulis  famulabusque  circumdata 
erat,  praesertim  cum  quadam  virgine  nomine  Leonela,  quam  multum  diligebat,  quia 
ambae  una  in  domo  parentum  Camillae  creverunt  a  tenera  infantia,  et  cum  Anselmus 
Camillam  duceret  uxorem,  Camilla  illam  secum  duxit  ad  novam  domum.  Tribus 
diebus  elapsis,  Lotharius  Camillae  nihil  autem  dixit,  quamvis  bene  posset  facere, 
praesertim,  mappis  remotis,  cum  omnes  ad  prandium  festinarent,  quia  sic  eis  Camilla 
iussit.  Atque  etiam  iussit  Leonelae  ut  ederet  ante  quam  ipsa  Camilla  comederet  ita 
ut  numquam  eam  solam  cum  Lothario  relinqueret;  tamen  Leonela  curabat  de  aliis 
rebus  et  urgebat  de  his  horis  ad  voluptates  suas  exercendas  ac  mandatum  Camillae 
non  semper  accurate  adimplebat;  sed  potius  eos  duos  solos  relinquebat  tamquam  si 
hoc  esset  mandatum  illius.  Attamen  conspectus  honestae  Camillae,  auctoritas  faciei, 
serenitas  figurae  tam  magni  ponderis  ac  momenti  erat  ut  frenum  poneret  linguae 
Lotharii. 

Tamen  effectus  virtutum  Camillae  ad  silentium  imponendum  linguae  Lotharii 
redundavit  in  maius  damnum  amborum,  quia  si  lingua  tacebat  cogitationes 
discurrebant  intus  per  mentem  atque  erat  ei  locum  contemplandi  omnes  qualitates 
singillatim  illius  bonitatis  ac  formositatis  Camillae,  quae  idoneae  erant  ad  statuam 
marmoream  alliciendam  ad  amorem  et  multo  magis  ad  captandum  cor  humanum. 

Lotharius  autem  inspiciebat  eam  in  illo  loco  ac  spatio,  ubi  locuturus  erat  cum  ea 
et  cogitabat  de  ea  quam  digna  erat  diligendi  atque  haec  consideratio  incepit  oppugnare 
reverentiam  debitam  amico  eius  Anselmo,  et  milies  voluit  ab  urbe  discedere  ac 
proficisci  ad  locum,  ubi  Anselmus  nullo  modo  eum  iterum  videre  posset  nec  ille 
amplius  Camillam  videret;  tamen  cupiditas  videndi  eam  detinebat  eum  et  id 
impediebat  facere.  Conabatur  ille  ac  secum  contendebat  ad  vitandum  contentum  quo 
fruitus  erat  videndo  Camillam.  Vocabat  se  malum  amicum  necnon  et  pessimum 
Christianum  atque  inculpabat  se  illius  aberrationis.  Ponderavit  suum  modum  agendi 
atque  Anselmi  et  in  his  omnibus  perveniebat  ad  iudicandam  dementiam  et  excessum 
fiduciae  Anselmi  tamquam  peiorem  quam  suam  parvam  fidelitatem,  quapropter  si 
excusationem  apud  Deum  inveniret  tamquam  coram  hominibus,  nullam  poenam 
timeret  pro  sua  culpa. 

Profecto,  pulchritudo  ac  bonitas  Camillae  una  cum  occasione  quam  inscitus 
maritus  dederat  manibus  eius,  fidelitatem  Lotharii  per  terram  diruerunt.  Et,  nullis 
aliis  rebus  conspectis,  quam  quae  ad  desiderium  eius  pertinebant,  post  triduum 
absentiae  Anselmi,  quibus  diebus  secum  continuo  dimicabat  et  quidem  contra  suam 
propriam  voluntatem,  tandem  incepit  blandiri  Camillae  verbis  et  tanta  turbatione 
atque  amorosis  argumentis,  quibus  Camilla  absorta  mansit  ac  nihil  aliud  fecit  nisi 
surgere  e  loco,  ubi  sedebat  et,  nullo  verbo  prolato,  petivit  habitaculum  suum.  Tamen 
Lotharius  non  detinuit  se  nec  amisit  suam  spem,  quae  semper  ex  amore  oritur  et 
potissimum  quia  Camillam  dilexit.  Haec  autem,  cum  vidit  in  Lothario  quod  numquam 
ab  eo  exspectaverat,  nesciebat  quid  faciendum  erat.  Quare  arbitrata  est  non  bonum 
esse  ei  denuo  occasionem  praebere  loquendi  cum  ea,  ac  statuit  mittere  schedulam 
ad  Anselmum  ope  famuli  eius,  ubi  haec  scripsit. 

Capitulum  34.  Ubi  prosequitur  fabella  invidi  mariti  importuni 


Ut  fertur  male  videtur  exercitus  absque  imperatore  et  castellum  sine  praefecto , 
haec  autem  dico,  quia  peius  mihi  videtur  mulier  nupta  iuvenisque  sine  marito  eius, 
quamvis  ille  vacet  iustis  negotiis  et  redere  non  possit.  Tam  male  fero  tuam  absentiam 
ut  nullo  modo  tolerare  possim ,  quare  si  non  festinas  ad  revertendum,  quam  primum 
petam  domum  parentum  meorum ,  quamvis  domus  tua  maneat  sine  ulla  custodia; 
quia  quam  mihi  reliquisti  sub  hac  protectione,  credo  magis  esse  ad  contentum  eius 
quam  ad  tutamentum  quod  ad  te  pertinet.  Si  vere  prudens  es  nihil  amplius  tibi  dicam, 
quia  nec  quidem  debeo. 

Anselmus  autem,  his  litteris  acceptis,  intellexit  Lotharium  incepisse  negotium 
et  Camillam  sua  ex  parte  respondisse  sicut  ipse  desiderabat;  ac  praeditus  magna 
laetitia  huius  nuntii  responsum  dedit  Camillae  et  quidem  talibus  verbis  ut  illa  nullum 
mutamentum  domus  faceret,  quia  ipse  breviter  ad  eam  perventurus  erat.  Camilla  valde 
mirata  est  de  hoc  responso,  quapropter  magis  turbata  est  quam  antea  fuit,  et  non 
ausa  est  manere  domi  nec  transire  ad  domum  parentum  suorum,  quia  si  manebat 
domi  erat  in  magno  periculo  suae  honestatis  et  si  petebat  domum  parentum  contra 
mandatum  mariti  agebat. 

Denique  illa  statuit  facere  quod  vere  peius  erat,  nempe  domi  manere  et  nullo 
modo  vitare  praesentiam  Lotharii,  ne  famuli  eius  loquerentur  de  ea  et  etiam  poenituit 
eam  scribendi  marito  timens  quin  crederet  Lotharium  in  ea  procacitatem  videre,  ita 
ut  ille  motus  fuerat  ad  non  servandum  debitum  decorem  ei.  Tamen  suis  propriis 
viribus  confidens,  etiam  confidit  Deo  et  suis  bonis  cogitationibus,  quibus  conabatur 
resistere  et  quidem  tacendo  quodcumque  Lotharius  ei  diceret.  Et  nullo  modo  Anselmo 
denuo  animadverteret  sive  daret  rationem  de  his  rebus  ne  ille  molestias  sive 
incommoditates  haberet. 

Et  immo  voluit  invenire  excusationem  pro  Lothario  erga  Anselmum  cum  hic  eam 
rogaret  quaenam  esset  causa  scribendi  illam  schedulam.  Tunc  praedita  his 
cogitationibus,  quae  magis  ad  honestatem  quam  ad  utilitatem  pertinebant  per  totum 
diem  illa  auscultavit  Lotharium,  qui  corroboravit  argumentationes  suas  atque  in  finem 
firmitas  Camillae  incepit  minuere,  et  etiam  honestas  eius  difficile  tulit  ad  nullam 
commiserationem  amoris  ostendendam,  quam  lacrimae  atque  argumentationes 
Lotharii  in  animo  eius  suscitabant.  Lotharius  autem  haec  omnia  animadvertit  atque 
ex  his  omnibus  ardebat  amore. 

Tandem  ei  bene  videbatur  opus  esse  propter  absentiam  Anselmi  atque  idoneitatem 
loci  ac  temporis  ad  oppugnandam  fortitudinem  Camillae  et  celebravit  magnis  laudibus 
praesumptionem  illius  formositatis,  quia  nihil  est  quod  expugnet  turres  vanitatis 
mulierum  pulchrarum  quam  ipsa  vanitas  in  linguis  adulationis.  Profecto,  ille  fodit 
rupem  illius  fortitudinis,  et  talibus  verbis,  ut  quamvis  Camilla  ex  metallo  aeneo  esset 
ad  terram  rueret.  Lotharius  flevit,  rogavit,  obtulit,  adulavit,  certavit  finxitque  et  talibus 
affectionibus  ac  modis  fictis  ut  omnem  pudicitiam  Camillae  oppugnaret  et  quidem 
vicit  quod  minus  de  eo  cogitaret  magisque  cupiebat. 

Camilla  succubuit,  Camilla  submisit;  et  quid  multum  est  ut  amicitia  Lotharii  non 

maneret  erecta?  Clarum  exemplum  vi  cuius  ostenditur  amorem  tantum  vincitur 
fugiendo  et  nullum  inimicum  tam  fortem  oppugnare  suis  propriis  viribus,  quia  tantum 
vires  divinae  possunt  vincere  humanas.  Leonela  tantum  cognovit  fragilitatem  dominae 
suae,  quia  ambo  mali  amici  atque  hi  novi  amantes  hanc  non  potuerunt  ab  ea  celare. 
Lotharius  autem  noluit  dicere  Camillae  consilium  Anselmi  neque  eum  ei  dedisse 
occasionem  perveniendi  ad  illum  locum,  ne  parvi  faceret  amorem  eius  neque  illa 
cogitaret  eum  eam  sollicitavisse  non  sponte,  sed  coacte  et  motum  illa  machinatione. 

Anselmus,  paucis  diebus  elapsis,  domum  reversus  est  et  non  vidit  quod  ei  deerat 
et  quidem  hoc  erat  quod  tam  parvi  fecerat  et  tantum  aestimabat.  Ad  Lotharium  autem 
venit  eumque  domi  invenit;  ambo  amplexi  sunt  mutuo  atque  alter  alterum  interrogavit 
de  nuntiis  de  vita  sive  de  morte. 

-Nuntios  quos  dabo  tibi,  o  carissime  Anselme  -inquit  Lotharius-,  sunt  te  habere 
uxorem  exemplarem  coronamque  omnium  optimarum  mulierum.  Verba  quae  dixi 
Camillae  ventus  foras  attulit;  dona  quae  ei  feci  pro  nihilo  illa  aestimavit;  munera 
mea  non  accepit;  lacrimas  meas  irrisit.  Breviter,  Camilla  est  autem  compendium 
omnis  pulchritudinis,  archivus  ubi  sedet  honestas  et  ubi  pudicitia  et  circumspectio 
habitant,  atque  omnes  virtutes  quae  possunt  honoratam  mulierem  laudabilem  ac 
fortunatam  efficere.  Accipe  iterum  iterumque  pecuniam  tuam,  amice,  hic  eam  habeo 
nil  ab  ea  tangere  debui,  quia  firmitas  Camillae  non  obsidetur  rebus  tam  vilibus 
tamquam  muneribus  sive  promissis.  Laetare,  Anselme,  et  ne  quaeras  alias  probationes 
facere  quam  quas  hucusque  fecisti,  quia  pede  sicco  transivisti  mare  atque  omnes 
difficultates  ac  suspiciones  removisti,  quae  mulieribus  sunt,  ne  intres  in  profundum 
pelagus  aliorum  inconvenientium  nec  velis  experientiam  facere  cum  alio  naviculario 
de  bonitate  ac  fortitudine  navis  quam  coelum  dedit  tibi  pro  fortuna  ad  mare  huius 
mundi  transiendum,  crede  potius  te  ad  securum  portum  pervenisse,  accipe  ancoras 
bonae  considerationis  et  mane  donec  veniant  ad  debitum  quaerendum,  quia  non  est 
nobilitas  humana,  quae  ex  hoc  excusetur. 

Anselmus,  his  argumentis  expositis,  laetissimus  fuit  et  sic  omnia  credidit  tamquam 
si  ab  oraculo  ea  dicta  fuerint.  Tamen  rogavit  eum  ut  pergeret,  quamvis  tantum  propter 
studium  et  oblectamentum  et  ex  hoc  ulterius  nullam  utilitatem  afferret  firmibus 
diligentiis,  tamquam  antea  fecit.  Et  sic  voluit  ut  Lotharius  scriberet  carmen 
laudatorium  cuidam,  nomine  Chlori,  et  ipse  conaretur  exprimere  Camillae  eum  ardere 
quamdam  dominam  cui  tale  nomen  dederit  ad  eam  celebrandam  pro  honestate  debita. 
Et  si  Lotharius  nollet  hos  versus  scribere,  ipse  eos  faceret. 

-Non  necesse  est  haec  res  -dixit  Lotharius-,  quia  musae  non  sunt  inimicae  meae 
quin  aliquando  etiam  ad  me  veniant.  Dic  ergo  Camillae  quod  de  amoribus  meis  fictis 
dixisti  atque  ego  faciam  carmina  sicut  possem,  quamvis  non  tam  optima  ut  subiectum 
mereatur. 

Hoc  consilio  statuto,  sic  manserunt  ambo  inter  se,  scilicet  maritus  importunus 
atque  amicus  traditor;  Anselmus  autem  cum  domum  rediit  rogavit  Camillam  ut 
diceret  ei  quod  forte  iam  mirata  esset,  quia  nondum  ab  ea  quaesiverat,  nempe  ut 
daret  ei  occasionem  dicendi  cur  scripsit  illam  schedulam  quam  ad  eum  misit.  Camilla 
respondit  ei  dicens  se  credidisse  Lotharium  eam  inspicere  maiore  procacitate  quam 
cum  Anselmus  esset  domi;  tamen  ipsa  putavit  has  fuisse  tantum  cogitationes  eius  et 

quidem  errorem,  quia  Lotharius  ab  ea  fugiebat  nec  ad  eam  solam  veniebat.  Anselmus 
corroboravit  illam  suspicionem,  quia  bene  sciebat  Lotharium  captum  esse  amore 
cuiusdam  virginis  principalis  illius  urbis,  quam  celebrabat  sub  nomine  Chlori  et  quamvis 
non  esset  captus  amore  non  timendum  erat  ex  veritate  Lotharii  atque  ex  magna  amicitia 
inter  ambos.  Et  si  Lotharius  secreto  modo  non  animadverteret  Camillae  illos  amores 
fictos  omnino  esse,  illa  caderet  in  desperata  rete  zelotypiae,  sed  ipsa,  hac  re  cognita, 
obstaculum  transivit  sine  ulla  turbatione. 

Crastino  die,  cum  tres  recumberent  mensae,  Anselmus  rogavit  Lotharium  ut  ei 
diceret  utrum  aliquid  scripsisset  suae  amatae  Chlori  necne;  et  sicut  Camilla  hanc 
Chlorim  non  cognosceret  ille  posset  dicere  de  illa  quidquid  vellet. 

-Quamvis  eam  cognosceret  -respondit  Lotharius-,  nihil  de  ea  celarem,  quia  cum 
amans  laudat  dominam  suam  ut  pulchram  et  putat  eam  crudelem  esse  nullum  opprobium 
ei  facit  bonae  famae  illius.  Sed  quidquid  sit,  quod  vere  dicere  possum  est  me  heri 
fecisse  sonetum  de  ingratitudine  huius  Chlori  et  sic  dicit: 


SO NETUM 

In  hoc  silentio  noctis  dum  mortales 
Laeto  in  somno  vacant  grato  more, 

Laevo  hoc  modo  sum  cum  meo  dolore 
Illum  ad  Chlori  meam  do  et  tales. 

Cum  sol  ostendit  mihi  inter  has  sales 
Ex  portis  roseis  Orientis  favore 
Suspiria  foras  eiiciam  amore 
Ut  priscas  noxias  quae  sunt  inaequales. 

Multum  sol  micans  ex  throno  stellato 
Nuntius  ad  terram  radios  igneos  mittit, 

Auget  iam  planctus  et  mitto  vagitus. 

Taetra  hac  nocte  maerore  turbato, 

Utinam  numquam  videam,  ut  qui  sitit, 

Surdum  sit  coelum,  Chlori  deest  auditus. 

Bene  videbatur  sonetum  Camillae,  tamen  melius  Anselmo,  qui  id  laudavit  ac  dixit 
nimis  crudelem  fuisse  dominam,  quae  nullo  modo  retribuebat  amanti  in  his  apertis 
veritatibus.  Cui  Camilla  dixit: 

-Ergo  omnia  quae  dicunt  poetae  vera  sunt? 

-Quatenus  poetae  illi  non  dicunt  -respondit  Lotharius-;  sed  quatenus  capti  amore 
certe  veritatem  exprimunt  et  plus  etiam  dicerent. 

-In  hoc  non  est  dubium  -obiecit  Anselmus,  qui  voluit  sustinere  et  confirmare 

argumenta  Lothari  cum  Camilla,  quae  tam  insciens  erat  de  artificio  Anseimi  quam  capta 
amore  erga  Lotharium. 

Quapropter  et  quia  cupiebat  desideria  illius  cognoscere  necnon  et  scripta  quae  de 
illa  agebantur,  quamvis  ipsa  cognosceret  se  ipsam  veram  Chlori  esse,  Lotharium  rogavit 
ut  ei  diceret  aliud  sonetum  sive  alia  carmina: 

-Certe  est  mihi  -respondit  Lotharius-;  sed  non  est  tam  bonum  quam  primum, 
sive  saltem  minus  malum.  Tamen  hoc  poteris  diiudicare  quia  hic  est: 


SONETUM 

Hanc  mortem  quaero  dum  maneo  neglectus, 

Id  verum  est,  hos  tuos  pedes  videre, 

Sed,  o  ingrata  pulchra,  certo  ac  vere, 

Peream  si  poena  non  essem  electus 

Ad  hanc  regionem  oblivionis  vectus. 

Non  opus  est  munus  gloriae  habere 
Ubinam  possem  te  inspicere  et  flere 
Sculptum  tuum  vultum  vicinum  ad  pectus. 

Gaudio  reliquias  servo  ad  casum  durum, 

Ecce  minatur  tristem  certationem 
Nunc  quae  rigore  ipso  roboratur. 

Et,  vae  ei  nautae!  per  coelum  obscurum 
Redit  ad  mare  et  dubiam  regionem. 

En  hic  nec  stella  nec  portus  vocatur. 

Etiam  Anselmus  hoc  secundum  sonetum  laudavit  sicut  fecerat  cum  primo  atque 
hoc  modo  gradatim  anulum  super  anulum  efficiebat  catenam,  qua  nectabat 
ignominiam  suam,  tamen  cum  Lotharius  plus  eum  inhonorabat  tunc  ipse  sentiebat 
se  honorabiliorem.  Quapropter  omnes  gradus  quos  Camilla  descendebat  in  profundum 
contemptum  illa  ascendebat  in  opinione  mariti  in  summam  virtutem  ac  bonam 
famam. 

Quondam  cum  sola  esset  Camilla  cum  sua  virgine  dixit  ei: 

-Pudet  me  videndi  quia  parvi  feci  me  ante  oculos  Lotharii  cui  dedi  totam 
possessionem  meae  voluntatis.  Timeo  ne  credat  me  nimis  festinanter  victam  esse  et 
non  conata  sum  ei  amplius  resistere. 

-Nullo  modo  huius  actionis  poeniteas,  domina  mea  -respondit  Leonela;  quia  causa 
huius  promptitudinis  non  minuit  quod  offertur  si  hoc  vere  bonum  est,  quare  ut  dignum 
aestimandi.  Atque  immo  etiam  dicitur  ut  bis  det  qui  statim  dat. 

-Certe  -inquit  Camilla-,  sed  etiam  dicitur  ut  parvi  fiat  quod  pro  nihilo  aestima¬ 
bitur. 

-Nihilominus  hoc  non  pertinet  ad  te  -respondit  Leonela-,  quia  amor,  secundum 
quod  fertur,  aliquando  volat  atque  aliquando  ambulat;  cum  quodam  currit  et  cum 
alio  paulatim  procedit;  nonnullos  refrigerat  aliosque  inflammat;  nonnullos  vulnerat 
aliosque  interficit;  modo  incipit  cursum  desideriorum  suorum  sive  modo  atque  in 
illo  momento  finit  ea;  mane  obsidet  castellum  et  nocte  hoc  expugnat,  quia  non  est 
fortitudo  quae  possit  ei  resistere.  Et  cum  hoc  ita  sit,  de  quo  miraris?  sive,  quid  ergo 
times  si  haec  omnia  etiam  Lothario  acciderunt,  quia  accepit  amorem  ut  instrumentum 
ad  expugnandam  absentiam  domini  mei?  Et  reapse  opus  erat  ut  adimpleret  quod 
amor  decreverat,  nulla  occasione  Anselmo  rediendi  data,  quin  sua  praesentia  opera 
imperfecta  manserit.  Quia  amor  nullum  famulum  tam  bonum  habet  quam  opportunam 
occasionem:  propterea  quod  praesertim  in  initio  occasio  ad  omnia  bona  est.  Atque 
haec  omnia  egomet  cognosco  et  propria  experientia  mea  et  non  quidem  ex  auditu, 
et  aliquando  iam  dicam  tibi,  domina,  me  esse  ex  carne  atque  ex  iuveni  sanguine. 
Potissimum,  domina  Camilla,  quia  non  statim  tradidisti  temetipsam  ei,  sed  cum 
videres  omnem  animum  Lotharii  in  oculis  eius  esse,  in  suspiriis,  argumentis  et 
promissis  atque  in  muneribus  eius  et  in  eo  et  in  virtutibus  eius  vidisti  Lotharium 
dignum  amandi.  Et  cum  hoc  ita  sit,  cave  ne  veniant  ad  tuam  phantasiam  scrupulosae 
fastidiosaeque  cogitationes,  sed  sine  Lotharium  diligere  te  tamquam  tu  eum  ardes 
amore.  Et  fruere  hoc  gaudio  et  hoc  oblectamento,  quia  cecidisti  in  laqueo  amoris, 
qui  fulcit  te  fortitudine  atque  aestimatione.  Et  en  ipse  habet  non  tantum  quattuor 
«s»  quae  veri  amantes  debent  habere  [«quia  sapiens,  solus,  sollicitus  secretusque» 
secundum  fertur  in  Lacrimis  Angelicae ,  ubi  dicitur:  Caecus  erit  fidelis  captus  amore 
/  non  dicitur  ut  prudens  sit  in  sua  lege  /  ex  quattuor  «s»  dicunt  eum  praeditum  esse 
/  sapiens ,  solus ,  sollicitus  secretusque /,  sed  totum  alphabetum  integrum;  et  quidem 
attende  mihi  et  videbis  quomodo  tibi  dicam  de  memoria.  Ille  est  secundum  quod 
ego  eum  video  et  mihi  videtur:  amans,  bonus,  carus,  dives,  eques,  fidelis,  gratus, 
honoratus,  illustris,  liberalis,  munificus,  nobilis,  observans,  praecipuus,  quaesitor, 
reverens,  illae  «s»  quae  dicuntur,  et  postea  tacitus,  verus,  «x»  non  convenit,  quia 
littera  aspera  est;  «y»  iam  dicta  est;  et  «z»  zelator  tui  honoris. 

Risit  Camilla  de  Alphabeto  suae  virginis  eamque  habuit  ut  expertiorem  in  rebus 
amoris  quam  dixerat.  Atque  ita  confessa  est  Camillae  eique  develavit  se  habuisse 
amores  cum  iuveni  viro,  qui  erat  vir  bonus  natu,  eiusdem  urbis;  his  auditis,  Camilla 
valde  turbata  est  timens  hanc  esse  viam  qua  ipsa  afficeret  periculum  honori  suo. 
Rogavit  Leonelam  ut  diceret  ei  si  haec  transivissent  ulterius  nempe  ex  verbis  in  facta. 
Haec  autem  respondit  Camillae  et  magna  procacitate  hoc  ita  esse.  Quia  certum  est 
inverecundias  dominarum  auferre  pudorem  famularum,  quae  cum  vident  dominas 
lapsas  esse  minime  curant  ut  ipsae  claudicent  nec  timent  alios  haec  cognoscere. 

Camilla  nihil  aliter  facere  potuit  nisi  rogare  Leonelam  ut  nullum  nuntium  de 
ipsa  diceret  amanti  suo,  ita  ut  res  huius  negotii  manerent  in  secreto  ne  ea  cognosceret 
Anselmus  nec  immo  Lotharius.  Leonela  respondit  se  sic  facturam  esse;  sed  modus 
promittendi  infudit  quemdam  timorem  Camillae  et  quidem  ne  amitteret  honorem 
suum.  Quoniam  nimis  audax  atque  impudica  Leonela,  statu  insolito  dominae  eius 
conspecto,  ausa  est  domum  introducere  amantem  suum,  quia  arbitrata  est  dominam 
suam  nullo  modo  revelaturam  esse  eum;  hoc  damnum  enim  consequuntur  peccata 

dominarum:  vi  quorum  dominae  fiunt  servae  famularum  suarum  et  coactae  sunt  ad 
occultandas  impudicitias  ac  vilitates  earum.  Et  sic  accidit  Camillae  et  quamvis  semel 
ac  multoties  videret  Leonelam  fuisse  cum  suo  amante  in  cubiculo  domus  eius  nec 
ausa  est  eam  reprehendere,  sed  immo  iuvavit  ut  eum,  omnibus  impedimentis  remotis, 
intus  in  cubiculo  suo  haberet  ne  maritus  eius  eum  videret. 

Tamen  vitare  non  potuit  ut  quondam  Lotharius  intueretur  eum  exeuntem  ante 
diluculum;  atque  imprimis  eum  non  recognovit  et  sic  Lotharius  putavit  hoc  phantasma 
esse;  sed  cum  vidit  eum  ambulantem  et  quidem  sese  cooperire  pallio  paulatim  et 
caute,  reliquit  has  cogitationes  aliasque  habuit,  quae  potuerunt  perditionem  eius 
efficere,  nisi  Camilla  id  provideret.  Ita  Lotharius  putavit  illum  virum  quem  vidit 
exeuntem  et  quidem  hora  intempestiva  ex  domo  Anselmi  non  intravit  propter 
Leonelam,  nec  huius  virginis  tunc  meminerat.  Tantum  credidit  Camillam  eodem 
modo  tamquam  cum  eo  etiam  cum  alio  convenisse  atque  eadem  facilitate  sese  ipsam 
obtulit,  et  si  lasciva  fuit  cum  Lothario  etiam  sic  fuit  cum  altero.  Et  perversitas  mulieris 
haec  adducit  secum:  quia  perdit  honorem  cum  ipso  cui  se  tradidit,  qui  eam  rogavit 
persuasitque,  immo  ille  credit  illam  maiore  facilitate  aliis  sese  tradidisse.  Et  hoc  modo 
perfacile  accipit  quamcumque  suspicionem  de  ea.  Et  tunc  et  continuo  Lotharius  amisit 
bonum  sensum  atque  ex  memoria  omnia  argumenta  egressa  sunt  et,  nullo  bono 
consilio  accepto,  antequam  Anselmus  surgeret,  irrequietus  ac  praeditus  magna 
zelotypia,  quae  cor  suum  rodebat  et  anxius  vindicandi  sese  de  Camilla,  quae  nihil 
in  eum  fecit,  ad  Anselmum  pervenit  eique  dixit: 

-Anselme,  oportet  te  haec  scire,  quia  per  longam  moram  ego  pugno  mecum  ne  quid 
tibi  dicam  de  his  rebus,  et  non  fieri  potest  nec  iustum  est  ut  a  te  haec  abscondam.  Scito 
ergo,  Anselme,  fortitudinem  Camillae  oppugnatam  esse  et  subiectam  mihi  in  omnibus; 
si  moram  feci  ad  hanc  veritatem  nuntiandam  tibi  tantum  fuit  ut  possem  videre  utrum 
illa  ex  sua  levitate  faceret  ad  probandum  me  an  ad  veros  amores  agendos  quos  tua  venia 
cum  illa  incepi.  Etiam  credidi  eam,  si  esset  quam  ambo  nos  putavimus,  iam  tibi  ostenderet 
sollicitudinem  meam;  sed,  hac  longa  mora  elapsa,  credo  veras  esse  promissiones  quas 
mihi  fecit  ita  ut,  cum  denuo  absens  sis,  loqueretur  mecum  in  habitaculo  secreto  ubi  gemmae 
custodiantur  -et  hoc  verum  erat,  quia  ibi  solebat  Camilla  cum  eo  loqui-;  tamen  nolo  te 
properare  ad  vindictam  faciendam,  quia  peccatum  nondum  factum  est,  sed  saltem  ope 
cogitationum  et  semper  fieri  potest  ut  Camilla  mutet  consilium  et  fore  ut  oriretur 
poenitentia.  Et  ita  ut  consilia  mea  semper  servasti  in  toto  sive  in  parte,  ausculta  auribus 
arrectis  aliud  consilium,  nempe  ut  absque  dolo  et  circumspectione  quod  tibi  magis 
conveniat  ad  nutum  tuum  facias.  Finge  vel  simula  te  iter  facere  per  biduum  vel  triduum, 
sicut  aliter  semper  fecisti,  et  fac  ut  in  tuo  habitaculo  secreto  maneas,  quia  stragula  quae 
ibi  sunt  et  aliae  res  possunt  celare  te  et  dabunt  tibi  commodum  magnum  et  tunc  autem 
potes  videre  tuis  propriis  oculis  et  egomet  per  meos  quidquid  Camilla  facere  vult;  et  si 
illa  culpabilis  est,  quod  fieri  potest,  quamvis  non  omnino  exspectetur,  poteris  ut  carnifex 
vindicare  infamiam  tuam  ope  silentii  ac  prudentiae. 

His  argumentis  expositis,  Anselmus  valde  miratus  est  ac  nimis  turbatus,  quia 
audivit  quae  nullo  modo  putavit  audire,  et  quia  credebat  Camillam  invictam  fuisse 
contra  fictas  aggressiones  Lotharii  atque  incipiebat  gaudendo  hac  victoria.  Ipse  tacitus 
per  longam  moram  mansit  atque  inspiciens  terram  oculis  fixis  et  postea  haec  dixit: 

-Lothari,  omnia  fecisti  sicut  de  tua  amicitia  exspectavi,  et  nunc  tua  consilia  etiam 
sequar;  tamen  fac  quidquid  velis  et  serva  secretum  conveniens  propter  hanc 
occasionem  inopinatam. 

Lotharius  ei  pollicitus  est  et,  eo  relicto,  poenituit  omnino  horum  quae  dixerat  Anselmo, 
quia  ipsi  videbatur  se  stulte  egisse  et  ipse  posset  sese  vindicare  a  Camilla,  sed  alia  via  et 
non  tam  crudeliter  sive  inhonesto  modo.  Maledicebat  intellectui  suo,  vituperabat  suam 
subitaneam  voluntatem  ac  nesciebat  quid  faciendum  esset  ad  haec  omnia  detinenda  sive 
ad  exitum  aequum  atque  opportunum  inveniendum.  Demumque  putavit  Camillae 
consulere  et  ipso  die  invenit  occasionem  loquendi  cum  ea,  et  tunc  ipsa  ei  dixit: 

-Scito,  amice  Lothari,  me  magnam  poenam  habere  in  corde,  quae  id  premit  et 
pectus  meum  videtur  explodere,  et  vere  mirum  est  hoc  non  reapse  accidere;  et  haec 
omnia  quia  impudentia  Leonelae  auxerunt  et  pervenerunt  usque  ad  introducendum 
amantem  eius  omni  nocte  in  hanc  domum  et  hic  manet  usque  ad  diluculum  et  haec 
omnia  contra  honorem  meum  sunt,  si  casu  quis  eum  videret  ad  horas  tam 
intempestivas  exire  ex  domo  mea.  Et  quod  magis  fastidit  me  est  me  nihil  posse  facere 
ad  puniendam  sive  increpandam  eam;  quia  illa  facta  est  confidens  mea  in  nostra  re 
amatoria,  quare  frenum  posuit  ori  meo  ad  sua  propria  ignoranda  vel  occultanda;  et 
hinc  timeo  quid  adversi  oriturum  sit  nobis. 

Imprimis,  cum  Camilla  haec  diceret,  Lotharius  putavit  hoc  artificium  esse  ad 
decipiendum  eum  ita  ut  crederet  virum,  quem  ipse  vidit  exeuntem,  pertinere  ad 
Leonelam,  et  non  Camillae  fuisse;  sed  cum  videret  eam  flentem  amare  et  afflictam 
immo  ad  medelam  quaerendam  ab  eo,  tunc  credidit  hoc  verum  esse  et  in  hoc  statu 
rerum  magnopere  turbatus  est  atque  omnium  cogitationum  eius  vere  eum  poenituit. 
Nihilominus  respondit  Camillae  nullam  poenam  habere;  quoniam  ille  remedium 
poneret  ad  detinendam  insolentiam  Leonelae.  Eodem  modo  ei  enarravit  quidquid 
fecit  et  quidem  motus  propter  furiosam  zelotypiam  quae  Anselmo  dixit,  et  quomodo 
inter  duos  convenerunt  sese  abscondere  in  habitaculo  secreto  ad  inspiciendum 
quaenam  esset  fidelitas  Camillae  erga  Anselmum.  Tunc  veniam  ab  ea  quaesivit  ex 
hac  dementia  sua  et  voluit  consilium  Camillae  ad  medelam  inveniendam  ita  ut  exirent 
ex  illo  labyrintho,  quem  ipse  suis  stultis  verbis  machinatus  erat. 

His  verbis  Lotharii  auditis,  Camilla  valde  perturbata  mansit  et  immo  stomachata, 
quare  multis  argumentis  eum  vituperavit  et  adversas  cogitationes  eius  reprehendit  et 
subitaneam  adversamque  voluntatem  quam  habuit.  Et  ut  mulier  praedita  est  ingenio  ad 
bonum  sive  ad  malum  et  quidem  melius  quam  quidam  vir,  quamvis  non  habeat  facilitatem 
exponendi  argumenta  rerum,  confestim  invenit  Camilla  quomodo  possent  solvere  hoc 
difficile  negotium,  quod  videbatur  non  fieri  posse.  Et  sic  dixit  Lothario  ut  iuvaret 
Anselmum  ad  sese  abscondendum  in  crastinum  diem  ubi  dicebat,  quia  ex  hac  occultatione 
illa  posset  magnum  commodum  obtinere  ambobus  ex  hoc  et  in  futurum  ita  ut  gauderent 
absque  ullo  metu.  Tamen  Camilla  non  declaravit  Lothario  omnes  suas  cogitationes,  sed 
animadvertit  ei,  Anselmo  abscondito,  ut  ille  veniret  cum  Leonela  vocaret  eum  et  etiam 
ille  debebat  respondere  quodcumque  ipsa  ab  eo  quaereret,  tamquam  si  ille  nesciret 
Anselmum  ibi  eum  audire.  Lotharius  voluit  ut  Camilla  ei  omnem  propositum  suum  ei 
declararet  ut  melius  posset  ille  servare  quae  necessaria  erant. 

-Dico  -inquit  Camilla-  nihil  amplius  est  servandi  nisi  respondere  secundum 

quaestiones  meas  -quia  noluit  Camilla  ei  dicere  quae  cupiebat  facere,  timens  ne  averteret 
ab  ea  quod  tam  bonum  illi  videbatur  atque  alia  faceret,  quae  non  tam  bona  essent. 

His  rebus  peractis,  Lotharius  profectus  est  atque  Anselmus  in  crastinum  diem 
et,  cum  excusatione  visitandi  amicum  in  pago,  egressus  est  et  postea  reversus  est  et 
clam  sese  abscondit  in  habitaculo  secreto,  ut  dictum  est;  quod  facile  et  commode 
facere  potuit,  quia  Camilla  Leonelaque  libentissime  ei  opportunitatem  dederunt. 

Anselmus  mansit  absconditus  et  praeditus  quadam  formidine  cum  exspectatione 
videndi  suis  propriis  oculis  intimam  partem  suae  ignominiae,  quia  summum  bonum 
suum,  quod  apud  suam  carissimam  Camillam  habebat,  amittendum  erat.  Cum 
Camilla  Leonelaque  certiores  essent  Anselmum  absconditum  esse,  tunc  in 
habitaculum  secretum  introiierunt  atque  ut  primum  Camilla  intravit  magnum 
suspirium  haec  fecit  et  dixit: 

-Eheu,  Leonela  amica!  ante  quam  meum  consilium  adimpleam,  et  quod  nolo  tibi 
dicere,  ne  hoc  a  me  impedias,  nonne  melius  est  ut  accipias  pugionem  Anselmi,  quem 
a  te  quaesivi,  et  perfores  hoc  infame  pectus  meum?  Sed  ne  facias  haec;  quia  non  bonum 
est  tantummodo  me  poenam  ferre  pro  aliena  culpa.  Primo  vellem  scire  quid  viderunt 
audaces  inhonestique  oculi  Lotharii  in  me,  quia  causa  fuit  quare  ausus  est  ad  pessimum 
desiderium  patefacere  et  quidem  in  contemptum  sui  amici  et  magnae  infamiae  meae. 
Veni  ad  hanc  fenestram,  o  Leonela,  et  voca  eum;  quia  absque  dubio  erit  in  via  sperans 
fore  ut  suum  malum  consilium  perficiat.  Sed  antea  crudelem  atque  honoratam  vindictam 
meam  adimplebo. 

-O  domina  mea!  -respondit  cauta  ac  sollers  Leonela-.  Quid  ergo  vis  hoc  pugione 
facere,  utrum  vitam  tuam  an  Lotharii  auferre?  Uterque  ex  his  duobus  rebus  redundabit 
in  amissionem  honoris  tui  famaeque.  Nonne  melius  esset  occultare  ignominiam  tuam 
et  non  permittere  hunc  virum  domum  intrare  ut  ambas  nos  solas  inveniat?  Videas,  domina, 
mulieres  debiles  esse  et  ille  autem  est  vir  atque  alacer;  sed  ita  ut  veniat  praeditus  malo 
consilio  et  motus  caeca  voluptate  fortasse  ante  quam  tuum  desiderium  efficias  ille  adimplet 
quod  peius  erit  quam  tuam  vitam  perdere.  Maledico  domino  meo  Anselmo,  qui  tam  multa 
huic  scelerato  in  sua  domo  permisit!  Et  si  eum  vere  interficis,  quia  secundum  me  est 
quod  facere  vis,  quid  ergo  faciemus  de  eo  cum  mortuus  sit? 

-Quid  ergo,  amica?  -respondit  Camilla-  Sinemus  ut  Anselmus  eum  sepeliat,  quia 
iustum  est  ut  quietem  habeat  propter  laborem  susceptum  et  ponat  suam  infamiam  sub 
terra.  Voca  eum,  et  perfice  hoc;  quia  totum  tempus  quo  demoror  ad  vindictam  faciendam 
a  mea  iniuria,  mihi  videtur  offendere  fidelitati  debitae  meo  marito. 

Haec  omnia  auscultabat  Anselmus  atque  omni  verbo  quod  Camilla  dicebat 
cogitationes  eius  mutabantur.  Sed  cum  audivit  eam  paratam  esse  ad  Lotharium 
interficiendum  statim  voluit  exire  ex  loco  abscondito  et  develare  se  ipsum,  ne  illa  talia 
faceret.  Tamen  commoratus  est  desiderio  videndi  finem  huius  honestae  ac  praestantis 
resolutionis.  Sed  etiam  posset  exire  ad  tempus  vitandi  necem  amici  si  hoc  necesse  esset. 

Camilla  autem  languit  et  fere  cecidit  exanimis,  sed  eiecit  se  super  lectum,  qui 
ibi  erat.  Leonela  incepit  flere  amare  dicens: 

-Eheu,  quam  magnum  infortunium  si  haec  misella  moritur  hic  inter  bracchia  mea, 
flos  honestatis  totius  huius  mundi,  corona  bonarum  mulierum,  exemplum  castitatis...! 

Et  etiam  alia  his  similia,  quae  si  quis  audiret  crederet  eam  dolendam  ac 

fidelissimam  virginem  huius  mundi  atque  hanc  dominam  eius  aliam  novam  et 
persecutam  Penelopem  esse.  Et  ubi  primum  Camilla  ex  sua  inanitione  animi  reversa  sit, 
tunc  dixit: 

-Cur  non  ibis,  Leonela,  ad  vocandum  fidelissimum  amicum  quem  umquam  sol  vidit 
sive  nox  cooperuit?  Perfice,  curre,  incita,  deambula,  ne  pereat  ignis  indignationis  meae 
et  tantum  ad  minas  maledictionesque  perveniat  haec  iusta  ultio  quam  exspecto. 

-Eum  certe  vocabo,  domina  mea  -dixit  Leonela-;  sed  da  mihi  antea  hunc 
pugionem,  ne  facias,  me  absente,  flere  omnes  qui  diligunt  te  per  totam  vitam. 

-Vade  secura,  Leonela  amica,  atque  hoc  quidem  non  faciam  -respondit  Camilla-, 
quia,  quamvis  audax  ac  simplex  sim,  secundum  te  ad  honorem  meum  custodiendum 
non  ero  tamquam  illa  Lucretia  de  qua  dicitur  eam  seipsam  interfecisse,  nullo  quidem 
errore  peracto,  et  auctore  illius  adversitatis  nullo  modo  interfecto.  Moriar  egomet,  sed  si 
vere  morior  oportet  ut  vindicem  me  et  complaceam  cui  dedit  mihi  occasionem  ad  hunc 
locum  perveniendi  ad  flendum  propter  procacitates  eius  atque  absque  ulla  culpa  mea. 

Multum  rogavit  Leonelam  ante  quam  exiret  ad  vocandum  Lotharium,  sed  denique 
exivit  et  dum  reversa  erat,  Camilla  haec  verba  intra  se  dicebat: 

-Adiuvet  me  Deus!  Nonne  melius  esset  ut  valedicerem  Lothario  seorsum  sicut 
pluries  feci,  quam  eum  ponere  in  occasione  ut  inhonestam  et  malam  me  habeat?  Et 
hoc  quamvis  tantum  sit  in  hoc  tempore  ad  decipiendum  eum?  Melius  esset  absque 
dubio  ut  egomet  nullam  vindictam  facerem  nec  honor  mariti  mei  haberet 
retributionem,  atque  aequo  modo  posset  ille  exire  ex  hoc  loco  et  quidem  pedetentim, 
ubi  malae  cogitationes  in  eum  introiierunt.  Solvat  traditor  cum  sua  vita  quod  cupivit 
lascivo  desiderio.  Cognoscat  mundus,  si  fortasse  umquam  scire  potest  Camillam  non 
tantum  servavisse  fidelitatem  marito,  sed  etiam  eum  vindicavit  ab  illo  qui  ausus  est 
offendere  eum.  Nihilominus  melius  esset  Anselmum  de  his  certiorem  facere;  tamen 
haec  iam  ei  nuntiavi  ope  illius  schedulae  quam  misi  ad  eum  in  pago,  et  si  ipse  noluit 
medelam  ponere  ad  damnum  expressum  hoc  forte  fuit,  quia  nimis  bonus  et  credulus 
erat  et  noluit  sive  non  potuit  videre  in  corde  sui  amici  Lotharii  cogitationes  esse 
huiuscemodi  in  suam  honestatem,  nec  egomet  haec  credere  potui  post  multos  dies, 
nec  ipsa  umquam  crederem,  nisi  insolentia  eius  ad  summum  perveniret  et  munera 
et  promissa  eius  ac  lacrimae  copiosissimae  haec  non  mihi  manifestarent.  Sed  cur 
ego  nunc  has  argumentationes  facio?  Num  praestans  resolutio  eget  aliquo  consilio? 
Minime!  Foras  traditores!  Recedite  a  me!  ite  retro!  Hic  vindicta  ultioque!  Introeat 
falsus,  veniat,  ad  me  perveniat,  moriatur  et  finiat  vitam  suam  atque  eveniat  quidquid 
sit!  Immaculata  intravi  in  possessionem  illius,  quem  coelum  dedit  mihi;  et  munda 
ac  limpida  ex  eo  evadam,  saltem  ad  summum,  exibo  lota  meo  casto  sanguine  atque 
ex  impuro  sanguine  falsi  amici,  quem  umquam  amicitia  eum  viderit. 

Illa  autem,  his  verbis  prolatis,  et  pugione  nudo  in  manu,  per  habitaculum 
ambulabat  et  quidem  gressibus  disparibus  atque  inaequalibus  et  talibus 
gesticulationibus  corporeis,  quibus  ostenderet  indigentiam  sanae  mentis  ita  ut 
videretur  non  delicata  mulier,  sed  sceleratus  sicarius. 

Haec  omnia  Anselmus  inspiciebat,  occultus  a  tergo  stragulorum  parietis,  et  de  his 
omnibus  mirabatur,  quia  ei  videbatur  satis  esse  quod  inspexit  ad  suspiciones  solvendas. 
Et  voluit  Lotharium  nullo  modo  advenisse  ne  quid  mali  ei  acciderit.  Et,  cum  putaret 

bonum  esse  sese  ostendere  atque  exire  ad  uxorem  amplectendam  eamque  ab  errore 
liberandam,  commoratus  est,  quia  en  Leonela  advenit  tenens  Lotharium  sua  manu  et, 
ubi  primum  Camilla  eum  viderit,  fecit  lineam  in  terra  ope  pugionis  coram  ea  eique  dixit: 

-Lothari,  animadverte  quod  dicam  tibi:  si  fortasse  audes  hanc  lineam  transire, 
nisi  tantum  ad  eam  pervenire,  statim  ut  id  videam,  eo  ipso  momento  pectus  meum 
perfodiam  hoc  pugione  quem  in  mea  manu  habeo.  Et  ante  quam  mihi  verbum 
respondeas,  volo  ut  haec  audias;  et  tantum  deinde  quidquid  velis  respondebis  mihi. 
Primo  volo,  Lothari,  ut  dicas  mihi  si  vere  cognoscis  maritum  meum,  Anselmum,  et 
quam  opinionem  eiusdem  habes;  atque  in  secundo  loco  etiam  vellem  scire  si  vere 
cognoscis  me.  Noli  ergo  turbari  et  responde  mihi,  nec  multum  cogites  quid 
respondendi  debeas,  quoniam  non  sunt  difficultates  quas  a  te  quaero. 

Lotharius  non  erat  tam  ignorans  ut  ex  primo  momento,  quo  fecit  Anselmum  sese 
abscondere,  non  perveniret  ad  ea  quae  factura  esset;  et  hoc  modo  respondit  voluntati 
eius  prudenter  et  ad  tempus  ut  ambo  mendacium  pro  veritate  manifestarent.  Et  sic 
respondit  Camillae,  dicens: 

-Numquam  potui  credere  te  me  vocare  ad  ea  quaerenda,  quae  tam  extra 
voluntatem  meam  sunt,  quare  ad  te  huc  veni.  Si  vero  haec  facis  ad  demorandam 
promissam  voluptatem,  a  longe  potes  hanc  vere  demorari,  quae  nunc  spes  mea 
proxima  est  nanciscendi.  Tamen  ne  aliter  dicas  me  non  respondisse  quaestionibus 
tuis,  dicam  tibi  vere  me  cognoscere  Anselmum  atque  ambo  ad  invicem  cognoscimus 
et  quidem  a  tenera  infantia;  et  nolo  dicere  quod  tu  ipsa  scis  de  nostra  amicitia  ne 
sim  testis  infamiae  quam  amor  impellit  ut  ei  faciam,  et  quidem  haec  est  fortis 
disculpatio  maioris  erroris.  Te  autem  cognosco  ac  magni  facio  tamquam  ille  te  ipsam; 
aliter  non  facerem,  si  non  haberes  tam  magnas  qualitates  virtutesque,  quare  contra 
leges  sanctas  verae  amicitiae  et  contra  quod  vere  debeo  dimicavi  atque  has  leges 
fregi  violavique  propter  influxum  amoris,  qui  fuit  inimicus  meus. 

-Si  haec  confiteris  -respondit  Camilla-,  o  inimice  mortalis  omnis  rei,  quae  vere 
amanda  sit,  quomodo  audes  apparere  ante  conspectum  mulieris,  quae  est  speculum, 
ubi  videtur  ille,  et  quam  tu  ipse  debes  inspicere  ad  videndam  occasionem  huius 
infamiae?  Sed  iam  intelligo,  me  misellam!  et  sic  credo  fortasse  vidisti  in  me  quamdam 
procacitatem  quam  nolo  vocare  inhonestatem,  quia  non  ex  deliberata  voluntate  mea 
processit,  sed  ex  quadam  negligentia,  quia  aliquando  mulieres  praetermittunt  nimiam 
curam  de  quadam  re  atque  inscienter  se  ostendunt  vel  agunt.  Sin  autem,  dic  mihi,  o 
traditor!  quando  respondi  tuis  suplicationibus  quodam  verbo  sive  signo  quod  suscitaret 
in  te  minimam  umbram  spei  ad  tua  nefasta  desideria  adimplenda?  Quando,  ergo,  tua 
copiosa  promissa  ac  plura  munera  oblata  accepta  fuerunt  a  me?  Sed  quia  videtur  mihi 
neminem  posse  diu  perseverare  in  voluntate  amorosa,  nisi  haec  sustentetur  aliqua  spe, 
etiam  volo  tribuere  mihi  culpam  tuae  importunitatis,  ex  qua  haec  negligentia  mea  orta 
sit  et  vere  volo  me  punire  propter  poenam  quam  culpa  tua  meretur.  Atque  ut  vere  videas 
me  tam  inhumanam  fuisse  mecum,  etiam  debui  esse  tecum,  volui  te  testem  esse  ad 
sacrificium  quod  faciam  propter  honorem  laesum  honorabilis  mariti  mei,  cui  maximam 
iniuriam  affecisti  atque  ego  etiam  id  feci  propter  parvam  diligentiam  meam,  quia  non 
fugi  occasionem,  si  qua  dedi  tibi  ad  fovendam  ac  probandam  tuam  adversam 
voluntatem.  Iterum  iterumque  dico  suspicionem  cuiusdam  negligentiae  meae  genuisse 

has  adversas  cogitationes  tuas  atque  haec  negligentia  valde  defatigat  me  et  quam  magis 
desidero  eam  punire  meis  propriis  manibus,  quia  si  alius  carnifex  puniret  me  palam 
facerem  culpam  meam;  sed  ante  quam  haec  evadat  volo  ope  meae  mortis  interficere 
me  et  mecum  foras  ferre  virum,  qui  hunc  statum  rerum  creavit  et  suscitavit  meum 
desiderium  vindictae  quam  exspecto  facere  ad  nutum  meum,  et  quidem  ad  videndam 
poenam  quam  inflexibilis  iustitia  posuit  mihi. 

Atque,  his  verbis  dictis,  ac  magno  robore  magnaque  celeritate  impetum  fecit  in 
Lotharium,  pugione  nudo,  cum  desiderio  fodiendi  pugionem  in  pectus  eius  quapropter 
ille  dubitavit  utrum  irruptio  eius  falsa  an  vera  esset,  et  debuit  totis  suis  viribus  ac 
magna  sollertia  sua  impedire  quominus  Camilla  eum  vulneraret.  Haec  autem  tam 
vivaciter  fingebat  insolitum  mendacium  ac  deceptionem  atque  ad  simulationem 
augendam  voluit  suo  sanguine  haec  omnia  depingere,  et  cum  videret  se  non  posse 
Lotharium  vulnerare,  sive  fingens  se  id  non  posse  facere,  dixit: 

-Si  fortuna  noluit  me  desiderium  meum  omnino  nancisci,  certe  non  erit  tam 
potens  ut  partim  id  non  perficiam. 

Et  tunc  conata  est  pugionem  solvere,  quem  Lotharius  apprehendit,  sed  cuspidem  eius 
duxit  ad  seipsam  atque  axillam  vulneravit,  saltem  leviter,  non  vero  profunde,  in  latere 
sinistro,  prope  umerum  et  postea  cecidit  in  terram  tamquam  languida  atque  exanimis. 

Et  Leonela  et  Lotharius,  maxime  turbati  ac  mirati  de  tali  statu  rerum,  dubitabant 
de  veritate  huius  rei.  Camilla  in  terra  iacente,  madefacta  erat  suo  sanguine.  Lotharius 
ad  eam  accurrit  magna  celeritate,  pavidus  et  absque  halitu  ad  pugionem  extrahendum, 
sed,  parvo  vulnere  conspecto,  amisit  timorem  suum  quem  habuit  et  denuo  miratus 
est  de  sollertia,  prudentia  ac  de  magna  sagacitate  pulchrae  Camillae.  Atque  ad  melius 
perficiendum  quod  ad  eum  pertinebat  super  corpus  Camillae  longam  tristemque 
lamentationem  fecit,  tamquam  si  illa  defuncta  esset,  et  multas  maledictiones  in 
seipsum  fecit  et  non  tantum  ei,  sed  in  illum  qui  causam  posuit  ut  ad  illum  locum 
perveniret.  Et  cum  ipse  bene  sciebat  amicum  suum  Anselmum  eum  audire  talia 
proferebat  ad  commiserationem  excitandam  tum  erga  eum  tum  erga  Camillam, 
quamvis  hanc  diiudicarent  mortuam  esse. 

Leonela  autem  accepit  eam  posuitque  super  lectum,  et  rogavit  Lotharium  ut  secreto 
quaereret  quemdam,  qui  Camillam  sanaret.  Necnon  et  consilium  ab  eo  quaesivit  quid 
dicendum  erat  Anselmo  de  vulnere  dominae  eius,  si  casu  ille  ad  domum  veniret  ante 
quam  domina  sanaretur.  Ille  autem  respondit  ut  diceret  quidquid  vellet,  quia  ipse  non 
erat  in  momento  opportuno  ad  danda  consilia  quae  cuiusdam  utilitatis  essent:  tantum 
dixit  ut  conaretur  sanguinem  retinere,  quia  ille  profecturus  erat  ad  regionem,  ubi  nemo 
videret  eum.  Et,  magno  dolore  ac  sensu,  domum  reliquit,  sed  cum  solum  se  vidit  et  ubi 
nemo  eum  vidit,  signum  crucis  pluries  super  se  fecit  ac  miratus  est  de  sollertia  Camillae 
et  de  idoneis  gestibus  Leonelae.  Atque  ipse  suo  animo  considerabat  Anselmum  credidisse 
se  aliam  uxorem  habere  tamquam  Portiam  et  eodem  modo  cupiebat  cum  eo  loqui  ad 
mutuo  mendacium  celebrandum  pro  veritate  ficta  quam  numquam  posset  imaginari. 

Leonela  tandem  repressit  fluxum  sanguinis  dominae  suae,  qui  vere  tantum  erat 
ad  mendacium  perficiendum  et  vulnus  pauco  vino  abluit  ac  fascia  colligavit  quam 
melius  facere  potuit,  dum  tales  argumentationes  dicebat  ut  Anselmus  putaret  eam 
exemplar  honestatis. 

Ad  verba  Leonelae  pervenerunt  verba  Camillae,  quibus  se  ipsam  ignavam  vocabat 
et  parvi  animi,  quia  defuit  ei  in  momento  opportunissimo  ad  auferendam  vitam  suam, 
a  qua  omnino  abhorrebat.  Et  consilium  a  virgine  sua  quaerebat  utrum  nuntium  daret 
marito  totius  huius  negotii  necne.  Leonela  dixit  ei  ne  faceret  quin  Anselmus  esset  in 
obligatione  sese  vindicandi  a  Lothario  quod  esset  in  periculo  Camillae.  Et  bona  uxor 
deberet  non  praebere  occasionem  increpandi,  sed  auferendi  causas  ad  id  faciendum. 

Camilla  respondit  ei  dicens  hoc  consilium  bonum  esse  in  extremis  atque  ut  ipsa 
id  sequeretur;  tamen  etiam  opus  erat  quid  dicendum  esset  Anselmo  ad  causam  illius 
vulneris  explanandam,  cum  ipse  videret  vulnus  suis  oculis,  cui  Leonela  respondit 
se,  neque  per  iocum  sive  per  facetum,  posse  mentiri. 

-Ego  etiam,  o  soror  -obiecit  Camilla-,  quid  possum  de  hoc  scire,  quia  nec  ad  vitam 
sustentandam  potuissem  mendacium  proferre?  Et  si  ex  hoc  non  possumus  melius  exire 
oportet  ut  ei  nudam  veritatem  exprimamus,  quam  ope  mendacii  quidquid  sit  facere. 

-Ne  doleas,  domina;  quia  ex  hoc  et  in  crastinum  -respondit  Leonela-  ego  cogitabo 
quid  dicendum  sit  ei  et  fortasse  vulnus  in  hoc  loco  potes  celare,  eo  non  inspiciente, 
quia  coelum  aliquando  etiam  fovet  nostra  ac  tam  honorata  desideria.  Quiesce  ergo, 
o  domina  mea,  et  cura  sedandi  animum  tuum,  ne  dominus  meus  inveniat  te 
aliquantulum  perturbatam  et  relinque  cetera  in  manibus  meis  atque  in  manibus  Dei, 
qui  semper  adiuvat  bona  desideria. 

Anselmus  auribus  arrectis  haec  omnia  auscultabat  et  vidit  agere  tragoediam  mortis 
honoris  eius;  quam  illae  dramatis  personae  repraesentabant  et  quidem  videbatur  quod 
finxerunt  pro  ipsa  veritate.  Attamen  valde  cupiebat  Anselmus  ut  vesper  diei  fieret  ad 
exiendum  domo  atque  ad  bonum  amicum  Lotharium  petendum  necnon  ad  ei 
congratulandum  de  pretiosa  margarita  quam  invenerat  in  revelatione  honestatis  Camillae. 
Ambae  locum  et  occasionem  fecerunt  ut  Anselmus  e  loco  abscondito  exiret  et  ille  statim 
profectus  est  et  Lotharium  petivit.  Atque,  eo  autem  invento,  innumeri  fuerunt  amplexus 
quos  ille  Lothario  dedit  et  quae  ei  dixit  suo  magno  gaudio  et  laudes  in  honorem  Camillae. 
Haec  omnia  audivit  Lotharius  sed,  nullis  signis  gaudii  ex  parte  eius  ostensis,  quia 
arbitrabatur  amicum  suum  deceptum  fuisse  et  quam  iniuste  ille  eum  vere  laeserat. 
Anselmus  autem  videbat  Lotharium  non  multum  laetari,  tamen  putabat  causam  fuisse 
quia  reliquit  Camillam  vulneratam  et  propter  quaestionem  de  damno  eius  reparando. 

Nihilominus  atque  inter  alia,  ille  dixit  ei  ne  doleret  de  hoc  facto  Camillae,  quia 
procul  dubio,  vulnus  esset  parvum  propterea  quod  convenerunt  ad  id  celandum;  quare 
non  erat  quid  timendi  nisi  gaudendi  in  futurum  cum  eo.  Quia  propter  sollertiam  eius 
pervenit  ad  summam  felicitatem  quam  desiderare  posset,  et,  sua  sententia, 
oblectamentum  eorum  esset  versus  et  carmina  in  honorem  et  laudem  Camillae  ita 
ut  memoria  eius  aeterna  esset  per  saecula  ventura.  Lotharius  autem  laudavit  consilium 
eius  et,  dixit,  ut  eum  sua  ex  parte  ad  talem  aedificium  struendum  iuvaret. 

Anselmus,  his  rebus  peractis,  fuit  vir  deceptissimus  totius  huius  mundi:  ipse  autem 
ad  domum  suam  omnem  perditionem  famae  introduxit  pro  instrumento  gloriae  quod 
arbitratus  erat.  Camilla  recepit  eum  torva  facie  quamvis  laeto  animo.  Haec  fallacia 
per  quosdam  dies  permansit,  donec  post  aliquos  menses  Fortuna  rotam  suam  volvit  et 
malitia  egressa  est  foras,  quae  tanto  artificio  hucusque  celabatur  atque  Anselmus  vitam 
suam  amisit  propter  hoc  importunum  atque  insolitum  studium  atque  curiositatem. 

Capitulum  35.  Ubi  agitur  de  fero  et  immani  proelio  quod  dominus 
Quixotus  habuit  cum  quibusdam  coriis  vini  rubri  et  finitur  fabella 
invidi  mariti  importuni 

Non  multum  reliquit  ad  legendam  illam  fabellam  cum  Sanctius  Pansa  exivit  ex 
cubiculo,  ubi  dominus  Quixotus  quiescebat,  et  quidem  omnino  turbatus  ac  dicens 
magnis  vocibus: 

-Venite,  domini,  festinate  ad  dominum  meum  iuvandum,  quia  invenitur  in 
teterrimo  proelio,  quod  oculi  mei  numquam  viderunt.  Per  misericordiam  Dei!  Et  dico 
eum  dedisse  magnum  ictum  gladii  giganti  inimico  principessae  Micomiconae,  quo 
caput  ei  amputavit,  sicut  scinderet  raphanum! 

-Quid  ergo  dicis,  frater?  -ait  parochus,  interrumpens  lectionem  reliquae  partis 
illius  fabellae-  Esne  compos  mentis,  Sancti?  Quomodo,  per  omnes  diabolos!  hoc 
fieri  potest  si  gigans  distans  ac  procul  est  hinc  duo  milia  leucarum? 

Tunc  magnum  strepitum  audiierunt  in  cubiculo  eius,  ubi  dominus  Quixotus 
dicebat  magnis  vocibus: 

-Siste,  latro,  malefice,  ignave;  hic  te  habeo  et  nil  tibi  valebit  ensis  arabicus  tuus! 

Et  videbatur  autem  eum  magnos  ictus  dare  per  parietes.  Dixitque  Sanctius: 

-Non  debetis  hic  consistere,  sed  introite  ad  proelium  pacandum  vel  ad  dominum 
meum  iuvandum,  quamvis  hoc  iam  non  necesse  sit,  quia  absque  dubio,  gigas  mortuus 
est,  atque  iam  dedit  Deo  rationem  suae  malae  vitae;  nam  egomet  vidi  sanguinem 
currere  per  terram  et  caput  amputatum  cecidit  ad  latus  et  magnitudo  eius  erat 
tamquam  magnum  corium  vini. 

-Ita  interficiant  me  miserum!  -dixit  tunc  caupo-  nisi  dominus  Quixotus  sive 
dominus  diabolus  non  perforavit  gladio  nonnulla  coria  vini  rubri,  quae  ad  caput  lecti 
plena  erant,  et  vinum  effusum  est  quod  huic  bono  viro  sanguis  videbatur. 

Ille  autem,  his  verbis  dictis,  intravit  in  cubiculum  et  omnes  post  eum  et  en 
invenerunt  dominum  Quixotum  indutum  insolitis  vestibus  huius  mundi.  Amictus  erat 
subucula,  quae  non  tam  longa  erat  ut  coxas  eius  cooperiret  atque  a  tergo  brevior 
erat  sex  digitis.  Crura  eius  valde  longa  flaccidaque  erant  ac  pilosa  et  non  nimis 
limpida;  caput  cooperiebat  parvulo  pilleo  rubro,  oleoso,  qui  ad  eumdem  cauponem 
pertinebat.  Ad  bracchium  sinistrum  suum  tenebat  stragulum  lecti,  quod  Sanctius 
multum  timebat  et  bene  ille  sciebat  quare,  et  dextera  manu  gladium  nudum  habebat, 
quo  ictus  dabat  ubique  et  loquebatur  tamquam  si  vere  cum  quodam  gigante  pugnaret. 
Et  verum  est  dicendi  eum  non  habere  oculos  apertos,  quia  dormiebat  sive  somniabat 
se  esse  in  proelio  cum  gigante  et  tam  profundae  erant  cogitationes  ad  has  res  gestas 
perficiendas  ut  quidem  somniaret  se  iam  pervenisse  ad  regnum  Micomicon,  atque 
esse  in  proelio  cum  suo  inimico.  Et  tot  multos  ictus  gladii  dabat  in  coria  vini,  credens 
se  in  gigantem  impetum  facere,  ita  ut  totum  cubiculum  plenum  esset  vino.  Caupo 
autem,  his  rebus  conspectis,  tam  multum  iratus  est  ut  irrueret  in  dominum  Quixotum 
et  tot  ictus  pugnis  et  colaphos  incepit  ei  dare  et  nisi  Cardenius  et  parochus  eum  non 
detinerent,  citius  dicto  bellum  gigantis  finiret.  Tamen  miser  eques,  his  omnibus  rebus 
peractis,  non  experrectus  est  e  somno,  donec  tonsor  adduxit  urnam  aquae  frigidae 

ex  puteo  atque  in  corpus  eius  uno  ictu  eiecit,  vi  cuius  dominus  Quixotus  subito 
expergefactus  est,  tamen  inscitus  erat  de  modo  quo  sese  inveniebat. 

Dorothea,  cum  vidit  eum  paene  amictum  esse,  noluit  intrare  ad  proelium 
videndum  inter  suum  adiutorem  atque  adversarium. 

Sanctius  quaerebat  caput  gigantis  per  terram,  sed  cum  non  invenit,  dixit: 

-Ego  equidem  scio  omnia  in  hac  domo  per  modum  incantamenti  esse;  quia  altera 
vice  in  hoc  ipso  loco  mihi  plures  alapas  et  colaphos  dederunt,  sed  nullo  modo  vidi 
eum  qui  me  percutiebat  et  neminem  postea  inspexi.  Nunc  autem  hoc  caput  non 
videtur,  quod  vidi  amputare  et  quidem  meis  propriis  oculis  et  sanguinem  fluentem 
currebat  ex  hoc  corpore  tamquam  ex  fonte. 

-Quem  sanguinem  et  quem  fontem  dicis,  inimice  Dei  atque  omnium  sanctorum? 
-dixit  cauponarius-  Nonne  vides,  latro,  sanguinem  et  fontem  non  esse  nisi  coria 
vini,  quae  hic  perforata  sunt  et  vinum  rubrum  quod  hoc  cubiculum  inundat  et  utinam 
in  infernis  videam  animum  natantem  illius,  qui  ea  perforavit! 

-Nihil  autem  scio  ego  -respondit  Sanctius-;  tantummodo  est  me  miserrimum 
futurum  esse  et  praecise,  quia  non  inveni  caput  hoc,  quapropter  perdam  comitatum 
meum,  tamquam  sal  evanescit  in  aqua. 

Peior  erat  Sanctius  expergefactus  quam  dominus  eius  dormiens;  taliter  eum 
tenebant  promissa  facta  a  domino  eius.  Caupo  vero  desperatus  erat  videndi 
lentitudinem  illius  armigeri  ac  maleficium  domini  eius.  Et  iurabat  hoc  non  futurum 
esse  tamquam  praeterita  vice,  qua  ambo  profecti  sunt,  nulla  pecunia  pro  hospitalitate 
soluta,  et  quia  nunc  privilegia  illius  equitatus  nihil  proficerent  nisi  haec  omnia 
solverent  et  etiam  immo  pretium  reparationis  ex  coriis  perforatis. 

Parochus  suis  manibus  tenebat  dominum  Quixotum,  qui  arbitrabatur  se  iam 
finiisse  has  res  gestas  et  coram  principessa  Micomicona  esse,  quare  coram  parocho 
flexit  genua  dicens: 

-Bene  poteris  tu,  alta  atque  illustris  domina,  vivere  ex  hoc  securior  ne  haec 
maledicta  creatura  afficiat  tibi  malum  atque  egomet  etiam  ex  hoc  liberus  sum  a 
promisso  verbo,  quod  dedi  nam,  Deo  iuvante  et  auxilio  illius  dominae  per  quam  vivo 
ac  respiro,  haec  tam  bene  adimplevi. 

-Nonne  ego  haec  dixi?  -ait  Sanctius,  his  verbis  auditis-.  Utique,  ego  non  eram 
ebrius:  videte  utrum  dominus  meus  iam  posuerit  in  sale  hunc  gigantem  necne!  Veri 
sunt  tauri;  et  comitatus  meus  ad  me  perveniet! 

Quis  non  rideret  ante  stultitias  amborum,  domini  famulique?  Cuncti  ridebant 
praeter  cauponem,  qui  semetipsum  dabat  ad  Satanam.  Sed  tandem  tantum  fecerunt 
tonsor,  Cardenius  ac  parochus,  atque  hi  omnes  et  quidem  non  parvo  labore  potuerunt 
dominum  Quixotum  in  lectum  eiicere,  qui  confestim  dormivit  fessus  magna 
lassitudine.  Eumque  reliquerunt  dormientem  et  ad  atrium  cauponae  venerunt  ad 
Sanctium  Pansam  consolandum  propter  caput  gigantis  amissum,  quamvis  plura 
facerent  ad  cauponem  placandum,  qui  desperatus  erat  propter  coria  sua  perforata. 
Cauponaria  autem  haec  dicebat  magnis  vocibus  et  clamoribus: 

-Maledicta  fuit  illa  hora,  qua  hic  eques  itinerans  in  domum  meam  intravit,  utinam 
oculi  mei  eum  numquam  vidissent,  quia  tam  carus  atque  onerosus  est  mihi.  Praeterita 
vice  non  solvit  hospitalitatem  unius  noctis,  pro  coena,  lecto,  hordeo  ac  palea  ei  et 

armigero  suo,  necnon  equo  et  asino,  quia  dixit  se  equitem  itinerantem  esse,  cui  Deus 
maledicat  ei  omnibusque  equitibus  qui  in  mundo  sunt,  atque  ille  dixit  se  nullo  modo 
compulsum  esse  ad  solvendum,  quia  hoc  sic  erat  in  decretis  huius  equitatus  itinerantis. 
Nunc  autem  et  propter  eum,  hic  alter  dominus  venit  abstulitque  caudam  meam  et 
restituit  eam  duobus  teruntiis  damni  ac  fere  absque  capillis  et  quae  non  amplius 
serviet  ad  usum  mei  mariti.  Et  denique  atque  ad  finem  totius  huius  negotii  venit  ad 
coria  mea  perforanda  et  ad  vinum  effundendum  et  quidem  utinam  sanguinem  eius 
videam  ego  effusum!  Et  nihilominus  ne  credant  ut  ille  non  soluturum  esse  mihi 
expensas  per  ossa  et  reliquias  patris  mei  et  per  saeculum  matris  meae  et  quidem 
quadrantem  super  quadrantem  atque  omnem  pecuniam,  aliter  non  vocarer  sicut 
nuncupor  nec  filia  matris  meae  essem! 

Haec  vel  alia  argumenta  dixit  cauponaria  praedita  magna  iracundia  eamque 
iuvabat  bona  famula  Mari  tornes.  Filia  eius  autem  tacebat  atque  aliquando  subridebat. 
Parochus  omnes  pacavit  et  pollicitus  est  quam  melius  posset  eis  solvere  tum  pro  coriis 
tum  pro  vino  effuso  et  praesertim  damnum  caudae  de  qua  tantum  faciebant.  Dorothea 
Sanctium  consolata  est  eique  dixit  si  hoc  bene  probatur  et  verum  est,  nempe  dominum 
eius  haec  patravisse  et  giganti  caput  amputavisse,  ut  ipsa  polliceretur  dare  ei  optimum 
comitatum,  cum  denuo  pacifica  in  suo  regno  esset.  Sanctius  autem,  his  verbis  auditis, 
vere  pacatus  est  et  principessae  pro  certo  asseruit  se  vidisse  caput  amputatum  illius 
gigantis,  et  quidem  habebat  barbam,  quae  usque  ad  dimidium  corpus  perveniebat; 
sed  si  hoc  non  apparebat  eis  hoc  erat,  quia  in  ilia  caupona  omnia  per  modum 
incantamenti  erant,  quod  iam  antea  prima  vice  expertus  erat.  Dorothea  dixit  se  haec 
omnia  credere  et  ne  doleretur,  quia  omnia  erunt  ad  bonum  atque  evenient  ad 
contentum  eorum. 

Parochus,  omnibus  demum  pacatis,  voluit  lectionem  fabellae  finire,  quia  vidit 
parum  ex  ea  reliquisse.  Cardenius,  Dorothea  et  reliqui  etiam  eum  rogaverunt  ut  eam 
finiret.  Ille  autem  omnibus  voluit  placere  atque  ipse  gavisus  est  lectione  eius  et  sic 
prosecutus  est  historiam  quae  hoc  modo  dicebat: 

«Et  evenit  propter  contentum,  quem  Anselmus  habebat,  de  probitate  Camillae, 
se  vitam  placidam  et  tranquillam  vivere.  Camilla  autem  sua  sollertia  ac  versutia 
ostendebat  Lothario  vultum  torvum  asperumque  ita  ut  Anselmus  arbitraretur  ipsam 
e  contrario  voluntatem  habuisse.  Atque  ad  haec  confirmanda  Lotharius  veniam 
quaesivit  ab  Anselmo  ne  domum  eius  rediret,  quia  aperte  ostendebat  displicentiam, 
qua  sua  praesentia  Camilla  eum  recipiebat.  Tamen  deceptus  Anselmus  dixit  Lothario 
ut  ille  haec  nullo  modo  faceret.  Anselmus  autem,  his  rebus  peractis,  suam  propriam 
infamiam  machinabatur,  quamvis  crederet  magnum  gaudium  habere. 

Nihilominus  audacia  Leonelae  ad  summum  pervenit  cum  videret  se  ipsam 
protectam  ac  notam  suis  dissolutis  rebus  amorosis  esse.  Atque  hoc  ad  talem  extremum 
produxit  ut,  nulla  re  conspecta,  putavit  dominam  eius  in  omnibus  eam  protegere  eique 
animadvertebat  quae  facienda  erat  ne  suspicionem  haberet  ac  nullam  curam.  Attamen 
quadam  nocte  Anselmus  audivit  gressus  in  cubiculo  Leonelae  et  voluit  intrare  ad 
videndum  quis  ibi  esset,  sed  sensit  ianuam  clausam  coram  seipso,  quod  ei  auxit 
voluntatem  aperiendi.  Denique  tanto  robore  et  impetu  conatus  est  ianuam  aperire  ut 
introiret  et  tunc  vidit  virum  egredientem  per  fenestram  ad  viam.  Continuo  festinavit 

ad  eum  apprehendendum  sive  ad  eum  cognoscendum,  sed  neuter  potuit  facere,  quia 
Leonela  amplexa  est  eum  ei  dicens: 

-Velis  mitigari,  domine  mi,  et  ne  perturberis,  neque  persequaris  eum,  qui  hinc 
egressus  est,  quia  ille  ad  me  pertinet  et  tam  multum,  quia  ipse  maritus  meus  est. 

Anselmus  haec  noluit  credere;  sed  obcaecatus  iracundia  pugionem  apprehendit 
et  voluit  Leonelam  vulnerare,  ab  ea  flagitans  ut  ei  omnem  veritatem  diceret,  sin  autem 
eam  interficeret.  Illa  commota  compulsaque  metu  ei  respondit: 

-Ne  interficias  me,  domine,  quia  talia  dicam  tibi,  quae  maioris  momenti  sunt, 
quae  possis  fingere  animo. 

-Dic  ea  statim  -dixit  Anselmus-;  aliter  mortua  es. 

-Nunc  hoc  non  fieri  potest  -dixit  Leonela-,  quia  magnopere  turbata  sum;  relinque 
me  usque  ad  mane  et  tunc  dicam  tibi  quod  vere  miraberis  audiendo.  Et  vere  qui  per 
hanc  fenestram  egressus  huius  urbis  est,  qui  etiam  mihi  pollicitus  est  ducendi  me  uxorem. 

His  verbis  pacatus  est  Anselmus  et  voluit  terminum  petitum  exspectare,  et  quidem 
non  arbitrabatur  quid  contra  Camillam  audire,  nam  vere  fidissima  coniux  erat  ac 
maxime  ei  confidebat.  Hoc  modo  e  cubiculo  egressus  est  atque  in  eo  occlusit  Leonelam 
eique  dixit  se  non  relicturum  eam  donec  ei  diceret  quae  dicenda  essent. 

Tunc  venit  ad  Camillam  eique  dixit  quaecumque  evenit  cum  virgine  eius  et 
verbum  quod  ei  dedit  dicendi  magnas  res,  quae  etiam  erant  magni  momenti.  Non 
opus  est  dicere  Camillam  turbari  et  tam  multum  perturbata  erat,  ut  crederet  quae 
Leonela  dicenda  esset  Anselmo  omnia  de  parva  fiducia  eius  esse,  et  non  potuit 
amplius  demorari  ad  videndum  utrum  hoc  verum  esset  necne.  Et  sic  cum  vere  credidit 
Anselmum  profunde  dormire,  illa  ipsa  nocte  gemmas  suas  collegit  ac  pecuniam  et, 
nemine  audiente,  domo  profecta  est  et  ad  domum  Lotharii  pervenit,  cui  omnia 
nuntiavit,  quae  sibimet  evenerant;  atque  ab  eo  quaesivit  ut  ambo  discederent  ad  locum 
ubi  securi  ab  Anselmo  essent.  Lotharius  valde  perturbatus  fuit  hac  confusione  quam 
Camilla  ei  immisit  et  nesciebat  quid  ei  respondere  nec  immo  quid  faciendum  erat. 

Denique  arbitratus  est  Camillam  ad  monasterium  adducere,  cuius  abbatissa  soror 
Lotharii  erat.  Camilla  autem  consensit  his  omnibus  et  Lotharius  festinavit  ad  eam 
ibi  adducendam  dum  ipse  ab  urbe  discederet,  nemine  huius  negotii  sciente. 

Anselmus  autem,  mane  facto,  nondum  animadvertit  Camillam  abesse  a  latere 
eius,  sed  cum  magno  desiderio  cognoscendi  quid  Leonela  ei  diceret,  surrexit  e  lecto 
et  venit  ad  cubiculum  ubi  eam  occluserat.  Aperuit  ianuam  atque  introivit,  sed 
Leonelam  non  invenit;  tantummodo  sindones  lecti  nectas  per  fenestram,  quod  signum 
erat  eam  ibi  descendisse  et  profectam  esse.  Tunc  ad  Camillam  reversus  est,  sed  eam 
non  invenit  in  lecto  nec  in  tota  domo,  quare  miratus  ac  stupefactus  est.  Famulos 
domus  rogavit  de  ea,  sed  nemo  ei  quid  dicere  potuit. 

Et  casu  autem,  dum  quaereret  Camillam,  vidit  arcas  apertas  ex  quibus  gemmae 
aberant,  quare  putavit  causam  infortunii  sui  non  esse  Leonelam.  Atque  hoc  modo  et 
paene  amictus  ut  erat  ad  amicum  suum  Lotharium  pervenit  ad  ei  suam  afflictionem 
nuntiandam.  Sed  eum  quoque  non  invenit  et  famuli  eius  dixerunt  eum  nocte  domo 
egressum  fuisse  omnesque  pecunias  secum  duxisse,  quare  Anselmus  sanam  mentem 
suam  fere  amisit.  Atque  ad  haec  omnia  finienda  cum  domum  reverteretur  nullos 
famulos  nec  famulas  invenit,  sed  domum  desertam,  relictam  solamque. 

Nesciebat  quid  putare,  quid  dicere  nec  quid  facere  et  paulatim  iudicium  suum 
ad  eum  pervenit.  Seipsum  videbat  uno  ictu  sine  uxore,  absque  amicis  ac  desertus  a 
coelo,  qui  eum  operiebat,  atque  insuper  sine  honore,  quia  in  absentia  Camillae  vidit 
suam  propriam  perditionem. 

Denique  autem  et,  longa  mora  elapsa,  conatus  est  ad  pagum  cuiusdam  amici 
pervenire,  ubi  hanc  infamiam  machinatus  erat.  Portas  domus  suae  clausit,  ascendit 
in  equum  suum  et  fessus  animo  iter  fecit;  tamen  cum  nondum  dimidiam  viam  fecerat 
et  oppressus  suis  nefastis  cogitationibus  de  equo  descendit  eumque  ad  arborem  ligavit 
ad  cuius  truncum  sedit;  et  exhalans  tenera  et  acerba  suspiria  ibi  mansit  fere  ad 
noctem;  tunc  vidit  virum  venientem  super  equum  ex  urbe  et,  cum  eum  salutaret, 
eum  rogavit  de  nuntiis  qui  Florentiae  essent.  Cives  ille  ei  respondit: 

-Nuntii  vere  insoliti  sunt,  qui  umquam  his  diebus  audiuntur;  quia  palam  dicitur 
Lotharium,  ille  qui  fuit  magnus  amicus  divitis  Anselmi,  qui  vivebat  in  oppido  Sancti 
Ioannis,  hac  nocte  adduxit  secum  Camillam,  coniugem  Anselmi;  hic  autem  nullibi 
apparet.  Haec  omnia  dixit  quaedam  famula  Camillae,  quam  die  hesterno  gubernator 
invenit  cum  descenderet  domo  Anselmi  per  fenestram  ope  cuiusdam  sindonis. 
Profecto,  nescio  accurate  quomodo  hoc  negotium  evenit;  tantum  scio  omnem  urbem 
mirari  de  hoc  evento,  quia  nemo  poterat  hoc  exspectare  propter  magnam  amicitiam 
illorum  duorum  de  quibus  dicebatur  tam  magnam  esse  ut  eos  semper  duos  amicos 
nuncuparent. 

-Num  forte  cognoscitur  -inquit  Anselmus-,  quonam  iter  faciunt  Lotharius  et 
Camilla? 

-Nequaquam!  -dixit  cives-  quia  gubernator  magnam  diligentiam  adhibuit  ad 
eos  quaerendos. 

-Ad  Deum  vadas,  domine  -ait  Anselmus. 

-Cum  Deo  maneas  -respondit  cives  ille  et  profectus  est. 

Anselmus  autem,  his  afflictis  nuntiis  auditis,  non  tantum  fere  amisit  mentem 
suam,  sed  etiam  vitam.  Surrexit  sicut  potuit  et  ad  domum  illius  amici  pervenit,  qui 
nondum  cognoverat  infortunium  eius;  sed  cum  videret  eum  venientem  pallidum, 
consumptum  et  siccum,  arbitratus  est  eum  quodam  gravi  morbo  laborare.  Anselmus 
eum  rogavit  ut  in  lectum  eum  adducerent  et  dederint  ei  instrumenta  ad  scribendum. 
Hoc  ita  fecerunt  eumque  reliquerunt  in  lecto  et  solum,  quia  sic  ille  voluit,  et  etiam 
ianuam  clauserunt.  Cumque  solum  se  invenit  cogitationes  eius  eum  oppresserunt  et 
quidem  cognovit  se  vitam  amittere  et  sic  exposuit  scripto  nuntium  causae  insolitae 
mortis  suae;  atque  incepit  scribendo,  sed,  antequam  finiret  omnia  quae  voluit,  halitus 
ei  defecit  et  vitam  reliquit  in  manibus  doloris,  quem  importunum  desiderium  eius 
affecit. 

Cumque  dominus  domus  videret  iam  serius  esse  atque  Anselmum  nondum  eum 
vocare,  decrevit  introire  in  cubiculum  ad  indispositionem  cognoscendam,  tamen 
invenit  eum  accubitum  deorsum,  dimidium  corpus  in  lecto  atque  aliud  dimidium 
super  repositorium  ad  scribendum  super  quod  erat  cum  scripto  aperto  dum  calamum 
in  manu  habebat.  Hospes  ad  eum  venit,  imprimis  vocavit  eum  atque  apprehendens 
manum  eius  invenit  eum  frigidum  et  vidit  eum  iam  mortuum  esse.  Miratus  atque 
afflictus  est  magnopere  et  vocavit  homines  illius  domus  ita  ut  viderent  hoc 

infortunium  quod  evenit  Anselmo.  Tandem  legit  scriptum  quod  ille  propria  manu 
scripserat  et  sic  dicebat: 

Stultum  atque  importunum  desiderium  vitam  meam  abstulit .  Si  nuntii  meae  mortis 
ad  aures  Camillae  perveniunt,  illa  debet  scire  me  ei  ignoscere,  quia  nullo  modo 
ipsa  potuit  miracula  facere  nec  egomet  volui  eam  ea  efficere,  quia  tantum  egomet 
fui  machinator  ignominiae  meae  et  non  oportet ... 

Hucusque  scripsit  Anselmus,  sed  non  potuit  hanc  sententiam  finire,  quia  vita  ab 
eo  finivit.  In  crastinum  diem  amicus  nuntiavit  mortem  eius  propinquis  Anselmi,  qui 
iam  infortunium  eius  cognoscebant  et  etiam  monasterium  ubi  Camilla  erat  et  fere 
in  termino  comitandi  maritum  suum  ex  hoc  necessario  itinere  vitae,  et  non  propter 
nuntios  mortui  mariti,  sed  propter  amicum  absentem.  Fertur  eam,  quamvis  videret 
se  viduam,  noluisse  a  monasterio  discedere  nec  professionem  monachae  facere,  donec 
ei  pervenerunt  nuntii  Lotharii,  qui  mortuus  erat  in  quodam  proelio  quod  fecit  monsiur 
sive  dominus  Lautrec  versus  Magnum  Ductorem,  Gonzalo  Ferndndez  de  Corduba 
in  regno  Neapolis,  quo  serius  poenitens  amicus  advenit.  Camilla  autem,  hac  re 
demum  cognita,  fecit  professionem  religiosam  in  monasterio  et  brevibus  diebus  vitam 
suam  finivit  magna  tristitia  ac  melancholia.  Hic  fuit  finis  omnium,  et  quidem  ortus 
est  ex  initio  omnino  inusitato.» 

-Haec  fabella  -dixit  parochus-  bene  mihi  videtur;  tamen  non  possum  credere 
hanc  veram  esse;  et  si  haec  ficta  est  auctor  finxit  male,  quia  raro  imaginatur  maritum 
tam  stultum  fuisse,  ut  faceret  experientiam  tam  damnosam  sicut  Anselmus  fecit.  Si 
hoc  esset  inter  amantem  et  dominam  eius,  hoc  fieri  potest;  sed  inter  maritum  et 
uxorem  vix  fieri  posset,  tamen  modus  narrandi  fabulam  non  displicet  mihi. 


Capitulum  36.  Ubi  agitur  de  inauditis  rebus  gesti s,  quae  in  caupona 

acciderunt 


Tunc  autem  cauponarius,  qui  ad  portam  cauponae  erat,  dixit: 

-Haec  quae  advenit  est  pulchra  turma  hospitum:  si  forte  hi  apud  nos  detinentur 
vere  gaudebimus. 

—Quaenam  gens  est  haec?  -dixit  Cardenius. 

-Quattuor  homines  -respondit  caupo-  veniunt  super  equos  cum  brevibus 
calcaribus  [vulgo  a  la  jineta]  armati  lanceis  et  scutis  atque  omnes  larvati  vultu  sunt 
cum  velamentis  atris.  Iuxta  eos  venit  mulier  induta  colore  albo  super  sellam  equi, 
cuius  facies  etiam  larvata  est  et  duo  pedisequi  veniunt. 

-Suntne  illi  tam  proximi  a  nobis?  -quaesivit  parochus. 

-Tam  prope  sunt  -respondit  caupo-  ut  iam  adveniant. 

Dorothea,  his  rebus  auditis,  faciem  suam  cooperuit,  et  Cardenius  intravit  in 
cubiculum  domini  Quixoti;  sed  fere  nec  tempus  habuerunt  ad  id  faciendum,  cum 
illi,  de  quibus  cauponarius  dixit,  introiierunt  in  cauponam.  Illi  quattuor  descenderunt 

dc  equis,  et  quidem  omnes  erant  elegantes  figurae  ac  venusti  corpore  et  venerunt  ad 
adiuvandam  mulierem,  quae  sedebat  in  sella  equi.  Quidam  ex  eis  eam  accepit  suis 
bracchiis  eamque  accommodavit  super  sellam,  quae  ad  introitum  cubiculi  Cardenii 
erat,  ubi  Cardenius  sese  abscondit.  Et  omni  tempore  nec  illa  nec  alii  velamentum  a 
facie  abstulerunt  nec  verbum  inter  se  dixerunt;  tantummodo  mulier  cum  sedit  super 
sellam  exhalavit  profundum  suspirium  et  bracchia  inertia  deorsum  demisit,  tamquam 
si  esset  infirma  et  languida.  Pedisequi  equos  ad  stabulum  adduxerunt. 

Parochus,  his  rebus  conspectis,  scire  voluit  quinam  essent  viri  illi  talibus  vestibus 
ac  silentio  et  ad  pedisequos  venit  et  quemdam  eorum  rogavit  quod  ab  eis  quaesiverat, 
qui  ei  respondit: 

-Per  Deum!  domine,  non  possum  tibi  dicere  quosnam  homines  esse;  tamen  dicam 
tibi  eos  praecipuos  esse,  potissimum  qui  illam  dominam  suis  bracchiis  accipit  quam 
vidisti;  atque  hoc  dico  quia  omnes  eum  honorant  et  nihil  faciunt  nisi  quod  ille  imperat 
eisque  iubet. 

-Atque  haec  domina,  quaenam  sit?  -quaesivit  parochus. 

-Minime  hoc  tibi  dicere  possum  -respondit  pedisequus-,  quia  toto  itinere  faciem 
eius  non  vidi;  suspiria  permulta  ex  ea  audivi  et  gemitus  exhalare  et  videtur  in 
unoquoque  eorum  eam  animum  exspirare  velle.  Sed  non  mirum  est  nos  nescire  nisi 
quae  diximus  tibi,  quia  tantum  per  biduum  eos  comitamur;  et  hoc  quia  invenerunt 
nos  in  via  et  rogaverunt  ac  persuaserunt  nobis  ut  cum  eis  iter  faceremus  usque  ad 
Baeticam  regionem,  et  polliciti  sunt  nobis  bonum  salarium. 

-Num  audivisti  nomina  eorum?  -quaesivit  parochus. 

-Non,  certe  -respondit  pedisequus-,  quia  omnes  iter  faciunt  magno  silentio,  quod 
vere  mirum  in  modum  est,  et  non  auditur  inter  eos  nisi  haec  suspiria  et  gemitus  huius 
miserae  dominae,  quae  movet  nos  ad  commiserationem;  et  absque  dubio  credimus 
eam  invitam  iter  facere  quocumque  ipsa  vadat;  et  secundum  quod  colligitur  per  vestem 
illa  monacha  est  sive  fore  ut  sit,  quod  certius  erit,  sed  eodem  modo  patet  eam 
professionem  monachalem  non  multum  diligere,  quare  tristis  est  ut  aperte  videtur. 

-Omnia  fieri  possunt  -dixit  parochus. 

Atque  ille,  his  rebus  relictis,  ad  Dorotheam  venit,  quae  cum  audiret  larvatam 
mulierem  suspirium  exhalare,  mota  naturali  commiseratione,  ad  eam  venit  eique 
dixit: 

-Num  laboras  quadam  infirmitate,  domina  mea?  Vide  si  haec  est  de  his,  quas 
mulieres  propter  experientiam  et  consuetudinem  adiuvare  possunt  ad  curandum,  nam 
ego  mea  ex  parte  parata  sum  mea  voluntate  ad  tibi  serviendum. 

Illa  domina  dolorosa  tacebat;  et,  quamvis  Dorothea  denuo  cum  ea  locuta  esset 
de  suo  iuvamine,  iterum  mansit  illa  domina  suo  silentio  donec  eques  ille  larvatus, 
de  quo  pedisequus  dixerat  omnes  ei  oboedire,  ait  Dorotheae: 

-Ne  inaniter  te  defatiges,  domina,  neque  velis  quid  huic  dominae  offerre,  quia 
secundum  consuetudinem  suam  nec  gratias  aget  pro  qualibet  re  quam  ei  faciant,  nec 
opus  est  credere  eam  responsuram  esse,  nisi  velis  quoddam  mendacium  ex  ore  eius 
audire. 

-Numquam  hoc  dixi  -ait  ad  hanc  opportunitatem  illa  quae  hucusque  mansit 
tacita-;  insuper  et  quia  semper  veritatem  dixi  et  nullum  mendacium,  invenio  me 

nunc  affectam  tam  magno  infortunio.  Atque  huius  rei  volo  te  testem  esse,  quoniam 
veritas  mea  facit  te  falsum  ac  mendacem. 

Cardenius  haec  argumenta  audivit  clara  ac  distincta  voce  et  cum  haec  audiret, 
propterea  quod  tantum  ianua  cubiculi  domini  Quixoti  erat  inter  eos  et  simul  atque 
haec  audivit  magna  voce  clamavit: 

-Adiuvet  me  Deus!  Quid  est  quod  audio?  Quaenam  vox  ad  aures  meas  pervenit? 

Illa  domina,  his  vocibus  auditis,  caput  suum  volvit  valde  perturbata  et  cum  non 
vidit  eum,  qui  has  proferebat  surrexit  ac  voluit  introire  in  cubiculum.  Et  cum  eques 
hoc  vidit  eam  detinuit  nec  permisit  eam  gressum  prorsus  facere.  Illa  autem,  mota 
magna  perturbatione  amisit  larvam,  qua  cooperiebat  faciem  suam,  et  continuo 
develavit  vultum  imparem  speciositatis  ac  mirum,  quamvis  pallidum  pavidumque 
esset  et  quidem  oculis  suis  ubique  inspiciebat  atque  enixe  et  similis  erat  ac  non 
compos  mentis.  Et  Dorothea  omnesque  qui  eam  conspiciebant  moti  erant  magna 
commiseratione  erga  eam.  Eques  apprehendit  eam  magno  robore  a  tergo  et  cum  eam 
teneret  non  potuit  suam  propriam  larvam  super  vultum  reponere,  quae  in  terram 
cecidit.  Et  cum  Dorothea,  quae  amplexa  est  illam  dominam,  oculos  suos  porrexit, 
vidit  eum,  qui  etiam  illam  dominam  amplectebatur,  esse  maritum  suum,  nempe 
dominum  Ferdinandum;  et  simul  atque  eum  vidit  proiecit  ex  intimo  pectore  suo 
longum  ac  tristissimum  heu\  et  statim  exanimis  et  inconscienter  a  tergo  cecidit.  Et 
si  tonsor  illo  tempore  non  esset  iuxta  eam,  ad  eam  suis  bracchiis  recipiendam,  ipsa 
in  terram  cecidisset. 

Tunc  parochus  festinavit  ad  adiuvandum  ac  velamentum  vultus  ab  ea  removit 
ita  ut  posset  aquam  in  faciem  eius  aspergere  et  cum  dominus  Ferdinandus  eam  vidit, 
statim  cognovit,  quia  ille  erat  qui  aliam  dominam  amplectebatur  atque  ipse,  Dorothea 
conspecta,  tamquam  mortuus  mansit  propter  suum  pavorem.  Tamen  eodem  tempore 
apprehendebat  Luscindam,  quae  conabatur  surgere  ex  bracchiis  eius;  et  ipsa  etiam 
cognovit  suspirium  Cardenii,  qui  eodem  modo  eam  quoque  recognovit.  Cardenius 
audivit  gemitus  quos  Dorothea  prorupit  cum  exanimis  caderet  et  credidit  eam  fuisse 
suam  Luscindam,  quare  properavit  ad  exiendum  ex  cubiculo  motus  pavore  atque 
imprimis  vidit  dominum  Ferdinandum,  qui  amplectebatur  Luscindam.  Etiam  dominus 
Ferdinandus  confestim  cognovit  Cardenium  et  omnes  tres,  Luscinda,  Cardenius  et 
Dorothea  taciti  manserunt  ac  suspensi,  quia  nesciebant  quid  evenit  eis. 

Omnes  conticuerunt  atque  inspiciebant  se  mutuo:  Dorothea  dominum 
Ferdinandum,  dominus  Ferdinandus  Cardenium,  Cardenius  autem  Luscindam 
Luscindaque  Cardenium.  Tamen  qui  primus  silentium  rupit  fuit  Luscinda  loquens 
cum  domino  Ferdinando  et  quidem  hoc  modo: 

-Relinque  me,  domine  Ferdinande,  propter  reverentiam  debitam  tibi,  quamvis 
non  per  aliam  considerationem  id  facias,  sine  me  pervenire  ad  murum,  cuius 
hedera  sum,  ad  eum  venire  ex  quo  importunitates  tuae  non  potuerunt  me  eripere 
nec  minae  tuae  nec  tua  promissa  nec  tua  munera.  Animadverte  quomodo  coelum 
per  vias  incognitas  nobis  maritum  meum  coram  me  posuit.  Et  bene  potes  scire  per 
mille  experientias  molestas  tantum  mortem  posse  eum  a  mea  memoria  delere.  Atque 
hae  clarae  exprobationes  sint  tibi  ut  fiat,  nisi  aliter  facias,  amor  in  rabiem,  voluntas 
in  despectum  et  cum  eo  finias  vitam  meam;  sed  si  ad  ministerium  mei  mariti  vitam 

meam  ponam  hoc  bonum  mihi  erit;  et  fortasse  cum  mea  morte  perficiam  fidem  quam 
habui  erga  eum  usque  ad  finem  vitae  meae. 

Interea  Dorothea  facta  est  compos  sui  et,  his  argumentis  Luscindae  auditis, 
cognovit  quaenam  ipsa  esset;  et  cum  dominus  Ferdinandus  ipsam  nullo  modo 
relinqueret  ex  suis  bracchiis  nec  responderet  ad  has  argumentationes,  conata  est,  si 
fieri  posset,  surgere  et  flexit  genua  ante  eum  et  multas  ac  pulchras  lacrimas  effundens, 
sic  incepit  dicere: 

-Domine  mi,  si  radii  huius  solis,  qui,  inter  bracchia  tua  eclipsatum  habes,  non 
auferunt  atque  obscurant  lumen  oculorum  tuorum  tunc  iam  videbis  ipsam  Dorotheam 
esse  infortunatam  miseramque,  quae  nunc  ad  pedes  tuos  flectit  genua,  donec  tu  id  velis. 
Ego  sum  illa  humilis  rustica,  quam  tu,  sive  per  tuam  bonitatem  sive  per  tuam 
voluptatem,  voluisti  augere  ad  altitudinem  ita  ut  posset  esse  tua.  Ego  sum  illa  quae, 
clausa  in  limitibus  honestatis,  vixit  vitam  laetam  donec  audiret  voces  tuae  importunitatis 
et,  ut  videtur,  iustos  atque  amorosos  sensus,  et  tunc  ianuam  pudicitiae  aperuit  et  claves 
suae  libertatis  tradidit  tibi,  sed  hoc  munus  non  gratum  fuit  tibi  sicut  aperte  videtur 
propter  modum  quo  me  vides  nunc  atque  in  quo  loco  me  invenis  et  huiusmodi 
temetipsum  video.  Sed  ne  credas  me  huc  ad  te  venire  post  gressus  meae  infamiae  nisi 
per  dolorem  et  sensum  videndi  me  omnino  oblitam  esse  a  te.  Tu  voluisti  me  tuam 
esse  atque  hoc  desiderasti  tali  modo,  quamvis  nunc  hoc  non  amplius  velis,  sed  nullo 
modo  fieri  potest  te  non  esse  meum.  Vide,  domine  mi,  atque  accepta  imparem 
voluntatem  meam  tamquam  renumerationem  pro  pulchritudine  ac  nobilitate  illius  quam 
nunc  praefers  mihi.  Tu  non  eris  Luscindae,  quia  meus  es  nec  illa  potest  esse  tua,  quia 
Cardenii  est.  Ac  facilius  erit  tibi,  si  hoc  vere  vides,  tuam  voluntatem  reducere  ad 
diligendam  illam,  quae  vere  diligit  te  et  non  illam,  quae  abhorret  tibi  et  non  diligit  te. 
Tu  negligentiam  meam  sollicitasti;  rogasti  integritatem  meam;  non  ignorabas  qualitatem 
meam;  et  bene  scis  quomodo  me  totam  tradidi  tibi,  nempe  tuae  voluntati;  quapropter 
nullo  modo  potes  dicere  te  ope  frustrationis  decipi.  Et  si  hoc  ita  est,  quod  verum  est, 
et  tu  etiam  eques  et  christifidelis  es,  cur  demoraris  faciendi  me  fortunatam  in  fine, 
sicut  me  fecisti  in  initio?  Et  si  non  diliges  me  propter  me  ipsam,  quae  tua  uxor  vera 
ac  legitima  sum,  saltem  dilige  me  atque  admitte  me  ut  servam;  et  si  in  tua  potestate 
ero  me  sentiam  felicem  fortunatamque.  Ne  permittas  ut  sim  a  te  destituta  ac  derelicta, 
ita  ut  omnes  loquantur  de  me  ac  de  infortunio  meo;  ne  facias  parentes  meos  malam 
senectutem  habere,  quia  non  merentur  propter  fidelia  ministeria  eorum  ut  boni  subditi 
tui,  qui  semper  pro  te  fecerunt.  Et  si  forte  credis  te  sanguinem  tuum  delere,  quia  eum 
cum  meo  sanguine  permiscuisti,  considera  perpaucas  nobilitates  esse  in  mundo,  quae 
non  per  has  vias  transierunt;  et  nobilitas  quae  ex  muliere  provenit  non  est  quae  ad 
illustrem  descendentiam  venit;  praesertim  quamvis  vera  nobilitas  in  virtute  sit,  et  si 
haec  deficit  tibi  et  non  vis  mihi  dare  quod  mihi  iuste  ac  merito  debes,  nobilior  ero 
quam  tu  ipse.  Denique,  domine,  quod  in  finem  dicam  tibi  hoc  est,  velis  nolis,  ego  tua 
uxor  sum;  et  testes  sunt  verba  tua,  quae  non  debent  mendacia  esse  si  vere  gloriaris  de 
hac  nobilitate,  qua  spernis  me.  Signum  manus  tuae  testis  est  et  testis  est  coelum,  quod 
tu  vocasti,  cum  pollicitus  sis  mihi.  Et  cum  haec  omnia  desint  tibi,  tua  ipsa  conscientia 
non  deficiet  tibi  vocibus  tacendo  in  mediis  laetitiis  tuis,  atque  ad  hanc  veritatem  veniet 
quam  iam  dixi  tibi  et  quidem  turbando  tua  meliora  desideria  et  contentus. 

His  aliisque  argumentis  prolatis,  Dorothea  expressit  magnam  afflictionem  suam 
et  etiam  multis  lacrimis  ita  ut  ipsi  qui  dominum  Ferdinandum  comitabantur  et  cuncti 
circumstantes  eam  lacrimis  comitarentur.  Dominus  Ferdinandus  eam  audivit,  sed 
tacuit  nec  verbum  dixit  usque  ad  finem  illius  concionis  atque  illa  incepit  tot  suspiria 
singultusque  exhalare  ad  omnes  commovendos  nisi  cor  aeneum  haberent  ante 
ostentationem  tam  magni  doloris.  Luscinda  eam  inspiciebat  et  valde  commiserta  est 
afflictionis  eius  ac  mirata  est  prudentiam  et  pulchritudinem  eius;  et  quamvis  voluerit 
ad  eam  pervenire  et  nonnulla  verba  consolationis  ei  dicere  bracchia  Ferdinandi  non 
permittebant  hoc  facere,  quia  eam  enixe  apprehendebant.  Hic  autem  praeditus  magna 
turbatione  attente  inspexit  Dorotheam  et,  longa  mora  elapsa,  relinquens  Luscindam 
dixit: 

-Vicisti,  pulchra  Dorothea,  vicisti;  quia  non  fieri  potest  ut  animus  meus  tot 
veritates  tuas  una  recuset. 

Dominus  Ferdinandus  reliquit  Luscindam  et  haec  fere  cecidit  in  terram  ope 
languoris,  qui  tenebat  eam.  Tamen  Cardenius  erat  iuxta  eam  a  tergo  domini 
Ferdinandi  ne  hic  eum  cognosceret,  et,  omni  timore  remoto,  atque  omni  periculo 
recognoscendi  neglecto,  properavit  ad  Luscindam  iuvandam  eamque  in  suis  bracchiis 
apprehendens  dixit  ei: 

-Clementi  coelo  placuit  et  id  vere  voluit  te  quamdam  quietem  habere,  fidelis, 
stabilis  ac  pulchra  domina  mea,  et  nullibi  hanc  securiorem  habebis  quam  in  bracchiis 
meis,  quae  nunc  te  recipiunt  sicut  olim  receperunt  te,  cum  fortuna  voluit  ut  possem 
te  vocare  meam. 

Luscinda,  his  argumentis  auditis,  infixit  oculos  suos  in  Cardenium  atque,  eo 
recognito,  primo  per  vocem  et  postea  vero  secura  hac  visione  eumdem  esse,  amisso 
omni  sensu,  et,  nullo  honesto  respectu  servato,  sua  bracchia  ad  collum  Cardenii  eiecit 
et,  posita  sua  facie  iuxta  faciem  eius,  ei  dixit: 

-Tu  certe  es,  domne  mi,  verus  dominus  huius  captivae  tuae,  quamvis  fortuna 
adversa  id  impediat  et  minas  faciant  huic  vitae  quae  in  tua  sustentatur. 

Hoc  spectaculum  mirum  fuit  domino  Ferdinando  cunctisque  circumstantibus,  qui 
mirati  sunt  de  hoc  evento  numquam  cognito.  Dorotheae  autem  videbatur  dominum 
Ferdinandum  amittere  colorem  faciei  gesticulationesque  facere  tamquam  si  vellet  sese 
vindicare  a  Cardenio,  quia  vidit  manum  super  gladium  eius;  et  simul  ac  de  hoc 
cogitavit  et  citius  dicto  amplexa  est  genua  eius,  atque  ea  osculata  est,  eumque 
opressum  habuit  ita  ut  non  posset  moveri  et  cum  profusis  lacrimis  ad  eum  ait: 

-Quid  ergo  cogitas  facere,  o  refugium  meum,  in  hoc  inopinato  statu  rerum?  En 
ad  pedes  tuam  uxorem  habes  atque  illa,  quam  velles  ut  esset  tua  uxor,  est  in  manibus 
mariti  sui.  Vide  utrum  hoc  bene  sit  necne,  o  domine  Ferdinande,  sive  utrum  possis 
evadere  quod  coelum  statuit  an  conveniat  tibi  extollere  ad  tuam  altitudinem  illam 
quae,  omni  obstaculo  remoto,  et,  veritate  ac  firmitate  eius  confirmata,  ante  te  est  et 
super  faciem  ac  pectus  sui  veri  mariti  effudit  lacrimas  amorosas.  Per  commiserationem 
Dei  rogo  te  et  per  quem  tu  vere  es,  obsecro  te,  ut  haec  cognitio  accepta  ne  augeat 
iracundiam  tuam,  sed  e  contrario  eam  minuat  et  taliter  ut  praeditus  quiete  ac 
tranquillitate  permittas  hos  duos  amantes  habere  absque  ullo  impedimento  tuo  totum 
tempus,  quod  coelum  eis  det  atque  in  hoc  ostendes  magnanimitatem  tui  illustris 

nobilisque  pectoris  et  mundus  quoque  videbit  apud  te  vim  ratiocinandi  fortiorem  esse 
quam  tuam  propriam  voluptatem. 

His  verbis  prolatis,  Cardenius  amplectebatur  Luscindam,  sed  oculos  non  avertebat 
a  domino  Ferdinando  cum  desiderio  videndi  eum  motum  facere  adversum  se  ipsum 
ut  defenderet  se  et  etiam  ad  offendendum  si  posset,  quamvis  esset  cum  periculo  vitae 
suae.  Ad  hunc  statum  rerum  pervenerunt  amici  domini  Ferdinandi  necnon  et  parochus 
et  tonsor,  qui  ad  omnia  circumstantes  erant,  et  etiam  bonus  Sanctius  Pansa  adfuit, 
et  omnes  dominum  Ferdinandum  circumierunt  eumque  rogaverunt  ut  conspiceret 
lacrimas  Dorotheae  et  cum  verum  esset  quod  ipsa  dixit,  quod  ipsi  sic  credebant,  ne 
permitteret  eam  defraudari  in  sua  spe.  Necnon  ut  consideraret,  non  praecise  casu  ut 
videbatur,  sed  propter  providentiam  coeli,  omnes  ad  hunc  locum  convenire,  ubi  nemo 
id  potuit  cogitare.  Et  ut  ille  animadverteret  -inquit  parochus-  tantum  mortem  posse 
seiungere  Luscindam  a  Cardenio  et  quamvis  gladius  acutus  eos  scinderet  illi  haberent 
hanc  mortem  ut  felicissimam  atque  in  hoc  statu  irrevocabili  rerum  sapientis  erat 
magnanimitatem  ostendere,  quamvis  invitus  esset  et  propter  suam  voluntatem 
permittere  illos  duos  gaudere  felicitate  a  coelo  concessa.  Atque  eodem  modo  ille  posset 
formositatem  Dorotheae  videre,  quae  nemini  secunda  erat  et  coniungeret 
pulchritudinem  cum  humilitate  eius  et  tam  magnum  amorem  erga  eum  atque  insuper 
eum  equitem  et  christifidelem  fuisse,  quare  non  posset  aliter  facere  quam  verbum 
quod  pollicitus  erat  adimplere  et  hoc  modo  persolveret  cum  Deo  et  complaceret 
omnibus  prudentibus,  qui  sciunt  et  cognoscunt  privilegium  pulchritudinis,  quamvis 
in  subiecto  humili  sit,  si  vere  una  cum  honestate  potest  ascendere  ad  quamcumque 
altitudinem  sine  damno  illius,  qui  extollet  atque  aequiparat  seipsum.  Et  cum  leges 
voluptatis  fortissimae  sint  omni  peccato  secluso,  non  damnatur  qui  eas  sequitur. 

His  argumentis  et  rationibus  prolatis,  validus  animus  domini  Ferdinandi  -denique 
sanguine  illustri  condito-*  mollitus  ac  victus  est  a  veritate,  quam  non  potuit  denegare 
quamvis  vellet;  tunc  signum  fecit  approbationis  huic  prudenti  propositioni  et 
inclinavit  se  atque  amplexus  est  Dorotheam  dicens  ei: 

-Surge,  domina  mea;  quia  non  est  iustum  ut  flectat  genua  illa,  quam  in  meo  animo 
habeo;  et  si  hucusque  nondum  dedi  signum  huius  rei,  quam  dico,  hoc  fuit  per 
designium  coeli  ut  possim  videre  tuam  magnam  fiduciam,  qua  diligis  me  ita  ut  possim 
te  diligere  sicut  mereris.  Tamen  rogo  te  ne  reprehendas  me  propter  malam 
condicionem  meam  et  magnam  negligentiam,  quoniam  ipsa  occasio,  quae  impulit 
me  ad  te  accipiendam  tamquam  meam,  detinuit  me  ut  essem  tuus.  Atque  ut  hoc  verum 
sit,  inspice  oculos  laetae  Luscindae,  quibus  videbis  excusationem  omnibus  erroribus 
meis  et  si  ipsa  invenit  quod  exspectabat  atque  obtinuit,  ego  quoque  inveni  in  te  quod 
oportet  mihi.  Vivat  illa  secura  ac  laeta  per  longos  felicesque  annos  cum  suo  Cardenio 
atque  egomet  coelum  rogabo  ut  permittat  mihi  ipsam  felicitatem  ad  vivendum  cum 
mea  Dorothea. 

Et  dominus  Ferdinandus,  his  verbis  dictis,  eam  denuo  amplexus  est  ac  vultum 
suum  iuxta  faciem  eius  iunxit  et  tali  affectatione  ut  lacrimae  ostenderent  signa  amoris 
ac  poenitentiae.  Non  sic  fecerunt  Luscinda  et  Cardenius  et  immo  circumstantes,  qui 
multas  lacrimas  effuderunt  nonnulli  propter  contentum  proprium,  alii  autem  propter 
laetitiam  aliorum  et  videbatur  eventum  grave  omnibus  accidisse.  Etiam  Sanctius 

Pansa  flevit,  quamvis  postea  diceret  se  ploravisse,  quia  vidit  Dorotheam  non  fuisse 
reginam  Micomiconam  quam  credebat,  de  qua  tam  multa  beneficia  exspectabat.  Per 
longam  moram  perduravit  planctus  atque  admiratio  omnium,  postea  Cardenius  et 
Luscinda  flexerunt  genua  ante  dominum  Ferdinandum  eique  gratias  egerunt  propter 
beneficium  acceptum  ab  eo  et  quidem  urbanis  argumentis;  quibus  dominus 
Ferdinandus  nescivit  quid  respondendum  erat;  tamen  eos  extulit  e  terra  atque 
amplexus  est  cum  signis  magni  amoris  atque  urbanitatis. 

Tunc  a  Dorothea  quaesivit  quomodo  ad  hunc  locum  tam  remotum  a  suo  proprio 
pervenerat.  Hia  autem  brevibus  ac  prudentibus  argumentis  haec  omnia  narravit  quod  iam 
antea  Cardenio  dixit,  quod  multum  placuit  domino  Ferdinando  atque  omnibus,  qui  cum 
eo  erant,  qui  volebant  ut  haec  historia  diutius  produceretur,  quia  vere  Dorothea  faceta 
erat  in  narratione  sui  infortunii.  His  rebus  peractis,  dominus  Ferdinandus  dixit  quod  in 
urbe  ei  accidit  postquam  schedulam  in  sinu  Luscindae  inveniret,  ubi  exponebatur  eam 
uxorem  Cardenii  fuisse  quapropter  non  poterat  uxorem  eius  esse.  Ille  dixit  se  voluisse 
eam  interficere  et  quidem  adimplevisset  si  parentes  eius  ne  impedirent.  Tunc  domo 
profectus  est  omnino  desperatus  ac  praeditus  pudore  cum  voluntate  faciendi  vindictam 
tempore  opportuno,  sed  in  crastinum  diem  novit  Luscindam  domo  parentum  suorum 
abfuisse  et,  nemine  sciente,  post  aliquos  menses  cognovit  eam  in  quodam  monasterio 
fuisse  et  quidem  cum  voluntate  ibi  manendi  per  totam  vitam  nisi  posset  una  cum  Cardenio 
vivere.  Tunc  et  cum  illis  tribus  equitibus  quos  elegit  ad  locum  venit  ubi  ipsa  erat,  sed 
cum  illa  noluit  loqui,  timens  ne  maiorem  custodiam  ponerent  in  illo  monasterio;  et  sic 
exspectans  ut  porta  illius  esset  aperta  duos  equites  reliquit  ad  portam  servandam  et  cum 
alio  equite  introivit  quaerens  Luscindam,  quam  in  claustro  invenerunt  loquentem  cum 
quadam  monacha;  atque  apprehendens  eam,  nulla  optione  ei  data,  secum  adduxit  eam 
ad  locum,  ubi  paraverunt  omnia  ad  eam  adducendam.  Et  haec  omnia  bene  potuerunt 
facere,  quia  monasterium  erat  in  campo  procul  a  pago.  Etiam  dixit  Luscindam  amissise 
omnes  sensus  cum  se  vidit  in  manibus  eius  et  cum  reversa  in  se  esset  nihil  fecit  nisi 
flere  et  anhelare  suspiria  nec  verbum  dixit;  et  hoc  modo  comitati  silentio  ac  lacrimis  ad 
illam  cauponam  pervenerunt,  sed  ei  hoc  erat  ad  coelum  venire,  ubi  omnia  infortunia 
huius  mundi  evanuerunt. 


Capitulum  37.  Ubi  prosequitur  historia  illustris  principessae 
Micomiconae  cum  aliis  rebus  gestis  facetis 

Sanctius,  his  omnibus  auditis,  praeditus  erat  magno  dolore  sui  animi  videns  spem 
sui  tituli  evanesci  in  fumum  ac  deleri  et  pulchram  principessam  Micomiconam  fieri 
Dorotheam  et  gigantem  dominum  Ferdinandum;  donec  dominus  eius,  de  his  rebus 
omnino  nesciens,  dormiebat  profundo  somno.  Dorothea  autem  non  potuit  credere  utrum 
bonum  nuperrimum  acceptum  verum  esset  an  somnium.  Cardenius  etiam  erat  in  eisdem 
cogitationibus  et  Luscinda  eadem  cogitabat.  Dominus  Ferdinandus  vero  gratias  egit 

rnclo  propter  acceptum  beneficium,  quia  ex  hoc  implicato  labyrintho  extraxerat  eum,  ubi 
periculum  habebat  amittendi  tum  honorem  tum  vitam;  sed  denique  omnes  qui  in  illa 
caupona  erant  laeti  gaudebant  illo  prospero  evento,  qui  tam  diversos  status  rerum  habuit. 

Parochus  autem  omnia  in  suo  loco  posuit,  quia  prudens  erat  atque  unicuique  dabat 
congratulationem  debitam;  tamen  cauponaria  magis  magisque  gavisa  est  propter 
promissum  quod  Cardenius  et  parochus  ei  fecerunt  solvendi  sumptum  et  damnum 
ei  factum  a  domino  Quixoto.  Tantummodo  Sanctius,  ut  iam  dictum  est,  afflictus  erat, 
infortunatus  ac  tristis;  et  praeditus  hoc  melancholico  vultu  intravit  ad  dominum  suum, 
qui  vix  atque  expergefactus  erat  ei  dixit: 

-Bene  potes,  domine  Tristis  Figurae,  dormire  quidquid  velis,  nulla  cura 
interficiendi  gigantem  habita  nec  reponendi  principessam  in  regno  illius,  quia  omnia 
peracta  et  conclusa  sunt. 

-Hoc  bene  credo  ego  -respondit  dominus  Quixotus-,  quia  cum  gigante  fuit  mihi 
immane  proelium,  quod  habebo  omnibus  diebus  vitae  meae,  sed  ictu  averso  caput 
eius  in  terram  eieci  et  tam  multum  sanguinem  effudit  ut  rivi  currerent  per  terram 
tamquam  si  aquae  essent. 

-Tamquam  si  essent  rivi  ex  vino  rubro,  melius  potes  dicere  -respondit  Sanctius-; 
quia  debes  scire,  nisi  nondum  hoc  scias,  caput  gigantis  mortui  esse  corium  perforatum 
et  sanguinem  sena  magna  pondera  [arrobas]  vini  rubri,  quae  habebat  in  ventre  eius; 
et  caput  eius  est  moecha,  quae  peperit  me  atque  omnia  Satan  ferat  secum. 

-Quid  ergo  dicis  tu,  amens?  -obiecit  dominus  Quixotus-.  Esne  tu  compos  mentis? 

-Surge,  domine  -dixit  Sanctius-,  et  videbis  optimum  laborem  perfectum  et  quod 
pro  eo  oportet  solvere,  et  videbis  reginam  factam  dominam  Dorotheam  nomine  et 
alias  res  gestas,  quas  si  intelligis  dignae  sunt  mirandi. 

-Non  miror  de  his  omnibus  rebus  -obiecit  dominus  Quixotus-,  quia  si  huius 
meministi,  praeterita  vice  qua  hic  fuimus,  iam  tibi  dixi  hic  omnia  per  modum 
incantamenti  accidisse  et  nunc  forte  idem  sit. 

-Haec  omnia  crederem  -respondit  Sanctius-,  si  etiam  ludus  stragulorum  mecum 
in  altum  huiusmodi  esset;  sed  non  fuit  nisi  vere  atque  in  veritate;  et  cauponarium  vidi, 
qui  est  hic  hodie  atque  ipse  tenebat  extremum  straguli  et  me  impellebat  sursum  in 
coelum  magno  robore  ac  facetiis  et  tanto  risu  quam  robore;  et  ubi  homines  cognoscuntur, 
secundum  me,  hoc  non  est  incantamentum,  nisi  contusio  atque  adversa  fortuna. 

-Nunc  autem,  Deus  providebit -inquit  dominus  Quixotus-;  affer  mihi  vestes  meas, 
quoniam  volo  eas  induere  atque  exire  foras  ad  videndas  res  gestas  et  transformationes 
de  quibus  loqueris. 

Sanctius  ei  dedit  vestes  et  dum  eas  induebat,  parochus  domino  Ferdinando  atque 
omnibus  reliquis  narravit  dementiam  domini  Quixoti  atque  artificium,  vi  cuius  eum  de 
illa  Rupe  Pauperi  extraxerunt,  ubi  imaginabatur  esse  propter  despectum  dominae  suae. 
Etiam  narravit  eis  fere  omnes  res  gestas  quas  Sanctius  ei  narraverat  de  quibus  valde 
mirati  sunt  et  riserunt,  quia  eis  videbatur  quod  omnibus  aliis,  nempe  hoc  esse  genus 
dementiae  valde  inauditum,  quod  numquam  mens  insana  cogitare  posset.  Atque  ulterius 
dixit  parochus,  nam  prospera  fortuna  dominae  Dorotheae  impediebat  prorsus  proficisci: 
opus  erat  alias  res  gestas  invenire  ita  ut  eum  ad  pagum  eius  adducerent.  Cardenius 
obtulit  seipsum  in  his  quae  inceperat  et  Luscinda  ageret  dramatis  personam  Dorotheae. 

-Non  ita  -inquit  dominus  Ferdinandus-,  non  erit  hoc  modo;  et  volo  ut  ipsa 
Dorothea  prosequatur  suam  inventionem;  et  cum  hoc  non  procul  hinc  sit,  egomet 
valde  gaudebo  medela  totius  huius  negotii. 

-Tantum  abest  binos  dies  hinc. 

-Quamvis  longius  esset  vellem  libentissime  iter  facere  tantum  ad  bonam  operam 
navandam. 

Tunc  egressus  est  dominus  Quixotus,  armatus  omnibus  suis  armis,  induens  super 
caput  galeam  Mambrini,  quamvis  concussa  esset,  apprehendens  scutum  suum  atque 
innixus  trunco  sive  lancea.  Dominus  Ferdinandus  miratus  est  et  etiam  reliqui  de 
insolito  aspectu  domini  Quixoti,  videns  vultum  eius  longum  ut  iter  dimidiae  leucae, 
flaccidum  pallidumque,  inaequalitatem  armorum  et  gressus- graves  eius.  Siluerunt 
omnes  exspectantes  quid  ille  diceret;  qui  gravi  voce  ac  serenitate,  oculis  in  pulchram 
Dorotheam  fixis,  dixit: 

-Cognovi,  formosa  domina,  ab  hoc  armigero  meo  te  ad  nihilum  redigi  et 
peculiaritatem  tuam  deleri,  quia  ex  regina  ac  magna  domina,  quae  solita  eras  reversa 
es  in  virginem  vulgarem.  Si  hoc  factum  est  secundum  mandatum  patris  tui 
necromantici,  quia  timuit  me  nullum  iuvamen  rectum  daturum  esse  tibi,  ego  dico 
eum  nescivisse  nec  scire  de  celebratione  Missae  nec  dimidiam  partem  et  parum  versari 
in  rebus  gestis  equitatus;  quia  si  ille  eas  legeret  attente  atque  accurate  ac  pedetentim 
sicut  egomet  feci,  absque  dubio  inveniret  multos  alios  equites  tamquam  ego,  immo 
ac  minoris  famae  quam  meae,  qui  res  gestas  difficiliores  adimpleverunt,  et  non  est 
magni  momenti  gigantem  interficere,  quamvis  superbus  ille  sit;  quoniam  abhinc  non 
multum  tempus  ego  cum  illo  fui ...  sed  volo  tacere  ne  dicant  me  mentiri;  sed  tempore 
prodeunte,  develator  omnium  rerum  haec  dicet  cum  minus  haec  exspectemus. 

-Tu  vidisti  duo  coria  et  non  gigantem  -dixit  ad  hanc  opportunitatem  caupo. 

Dominus  Ferdinandus  iussit  ut  ille  taceret  et  non  interrumperet  concionem  domini 
Quixoti  ullo  modo:  et  dominus  Quixotus  prosecutus  est  dicens: 

-Denique  dico,  enim,  alta  atque  exheredata  domina,  si  propter  ea,  quae  dixi,  pater 
tuus  fecit  hanc  metamorphosim  in  te  ne  ei  credas;  quia  non  est  periculum  in  tota 
terra  quo  gladius  meus  non  aperiat  viam,  ope  cuius  ponam  caput  inimici  tui  in  terra 
et  tunc  tibi  dabo  coronam  tui  regni  super  caput  tuum  et  quidem  intra  paucos  dies. 

Nihil  amplius  dixit  dominus  Quixotus  atque  exspectavit  responsum  principessae, 
quae  cum  iam  noverat  desiderium  domini  Ferdinandi  prosequendi  ulterius  in  illa 
deceptione,  donec  dominum  Quixotum  adducerent  ad  locum  eius,  magno  sale  et 
lepore  et  gravitate  ei  respondit: 

-Quicumque  tibi  dixerit,  strenue  Eques  Tristis  Figurae,  me  mutavisse  in  me  ipsa 
non  dixit  tibi  veritatem,  quia  ipsa  sum  ego  quam  heri,  nudius  tertius  et  quam  hodie 
sum.  Verum  est  nonnullos  status  rerum  mutavisse  in  me,  quia  dederunt  meliorem 
fortunam  quam  desiderarem  mihi,  sed  omni  modo  ipsa  sum  quae  antea  eram  et 
easdem  cogitationes  habeo,  ad  utendum  strenuum  atque  insuperabile  robor  tui 
bracchii,  quas  semper  habui.  Hoc  modo,  domine  mi,  velis  per  magnanimitatem  tuam 
restituere  honorem  patri  meo,  qui  genuit  me,  eumque  habeas  ut  hominem  prudentem 
circumspectumque,  quia  sua  scientia  invenit  viam  facilem  ac  veram  ad  infortunio 
meo  succurrendum  et  si  non  esset  propter  te,  domine,  numquam  possem  invenire 

fortunam  quam  nunc  habeo;  atque  in  hoc  est  tam  magna  veritas  ut  hic  et  nunc  testes 
huius  rei  sint  omnes  circumstantes.  Quod  nunc  autem  oportet  est  ut  cras  iter  faciamus, 
quia  hodie  parum  possumus  facere  et  reliqua  huius  prosperae  fortunae  offeram  ac 
relinquam  in  manibus  Dei  atque  in  virtute  tui  animi. 

His  verbis  dictis  a  Dorothea,  dominus  Quixotus  vertit  se  ad  Sanctium  et  valde 
iratus  ad  eum  ait: 

-Nunc  ego  dico  tibi,  Sanctuele,  te  maximum  subdolum  esse  in  tota  Hisparfia. 
Dic  mihi,  latro  vagabundus,  non  mihi  nuperrime  dixisti  hanc  principessam  mutari 
in  virginem,  nomine  Dorotheam,  necnon  ut  caput  gigantis,  quod  vere  amputavi,  erat 
moecha,  quae  peperit  te  et  etiam  alias  stultitias,  quae  vere  perturbaverunt  me  maxima 
confusione  totius  vitae  meae?  Et  iuro  ...!  -atque  inspexit  coelum  et  dentes  pressit- 
me  dilaniare  te  ita  ut  ponam  salem  in  mente  omnium  armigerorum  equitum 
itinerandum,  qui  vere  mentiuntur  in  hoc  mundo,  ex  hoc  atque  in  futurum! 

-Velis  mitigari,  domine  mi  -respondit  Sanctius-;  et  fieri  potest  me  quidem  decipi 
quoad  mutationem  dominae  principessae  Micomiconae;  sed  quoad  caput  gigantis  vel 
ad  perforationem  coriorum  vel  sanguinem  esse  vinum  rubrum  non  decipior,  et  iuro 
per  Deum,  quia  coria  vini  ibi  sunt  perforata  ad  caput  lecti  tui  et  vinum  convertit 
cubiculum  in  lacum,  aliter  iam  videbis,  quia  ad  frigenda  ova  bene  videbis;  nempe 
hoc  videbis  sine  dubio  cum  caupo  quaerat  solutionem  pecuniariam  pro  damno  facto 
ex  his  omnibus.  Insuper  si  haec  domina  est  nunc  ut  antea  fuit,  valde  gaudio  in  meo 
corde,  quia  quaedam  pars  est  mihi  in  toto  hoc  negotio  tamquam  unicuique  filio  vicini. 

-Et  nunc  ego  dico  tibi,  Sancti  -inquit  dominus  Quixotus-,  te  stolidum  esse,  et 
parce  mihi  et  sufficit  hoc. 

-Satis  est  -ait  dominus  Ferdinandus-  et  ne  loquatur  amplius  de  hac  re;  atque 
ita  ut  domina  principessa  dicit  nos  iter  facere  in  crastinum  diem,  quia  nunc  serius 
est  ad  id  faciendum,  ita  sit  atque  hac  nocte  possumus  iucundo  ac  mutuo  colloquio 
manere  usque  ad  venturum  diem,  ubi  omnes  comitabimur  dominum  Quixotum,  quia 
testes  esse  volumus  strenuarum  atque  inauditarum  rerum  gestarum,  quas  facturus 
est  in  decursu  huius  magni  negotii,  quod  ipse  super  se  perpendit. 

-Egomet  sum  qui  serviam  vobis  et  comitabor  vos  -respondit  dominus  Quixotus-,  et 
gratias  ago  vobis  propter  beneficium  acceptum  et  bonam  reputationem  quam  habetis  de 
me  et  certe  curabo  ut  vera  sit,  aliter  offeram  vitam  meam  atque  etiam  amplius  si  fieri  posset. 

Multa  quidem  verba  urbanitatis  ac  multa  desideria  ad  invicem  inserviendum  inter 
dominum  Quixotum  et  dominum  Ferdinandum  locuta  fuerunt;  sed  his  omnibus 
quidam  viator  silentium  posuit,  qui  tunc  temporis  intravit  in  cauponam,  qui  per  vestes 
suas  ostendit  eum  Christianum  fuisse,  qui  ex  terra  maurorum  venit,  quia  induebat 
chlamydem  manicatam  ex  tela  caerulea,  cum  brevi  gremio,  cum  mediis  manicis  et 
sine  collo;  femoralia  erant  ex  ipsa  tela  caerulea,  cum  pilleo  eiusdem  coloris;  calceos 
induebat  mauriscos  coloris  dactylis  et  gladium  mauriscum  cum  quodam  balteo,  quod 
pectus  cooperiebat.  A  tergo  eius  et  super  iumentum  intravit  mulier  amicta  more 
maurisco,  vultu  celato  et  capite  cooperto  velo;  etiam  induebat  pilleum  sericum  ac 
pallium  quod  a  summis  umeris  usque  ad  pedes  deorsum  cooperiebat  eam. 

Vir  erat  robustus  atque  elegantis  figurae,  aetatis  plus  quam  quadraginta  annos 
natus,  aliquantulum  subniger  vultus,  mystaces  longi  et  barba  bene  condita;  breviter 

ostendebat  praestantiam  corpoream  specialem  et  si  bene  indutus  esset  eum 
diiudicarent  ut  virum  nobilem  natu  et  bonum  genere. 

Die  quaesivit  cubiculum  cum  introiierit  at  ei  dixerunt  in  illa  caupona  id  non  esse, 
quare  valde  afflictus  est  et  ad  illam  mulierem  amictam  tamquam  mauram  venit  quam 
demisit  de  iumento  suis  bracchiis.  Luscinda,  Dorothea,  cauponaria,  filia  eius  ac  Maritomes 
illam  mauram  circumierunt  et  quidem  mirabantur  de  vestibus  insolitis  numquam 
conspectis.  Et  Dorothea  quae  semper  fuit  iucunda,  prudens  et  cauta  credidit  non  tantum 
eam,  sed  etiam  illum,  qui  eam  adduxit,  affligi  ex  penuria  cubiculorum,  et  sic  dixit  ei: 

-Ne  doleas,  domina  mea,  quia  hic  sit  indigentia  commoditatis,  sed  in  cauponis 
hoc  raro  invenitur,  tamen  si  vis  nobiscum  accumbere  -et  indicavit  Luscindam-  fortasse 
hoc  modo  invenies  meliorem  acceptationem  quam  aliter  in  decursu  itineris  tui. 

Nihil  respondit  mulier  velata  nec  signum  fecit  surgendi  ex  illo  loco  ubi  sedebat 
et,  manibus  decussis  ante  pectus  positis,  caput  suum  inclinavit  et  corpus  flexit  ad 
gratias  agendas.  Ope  huius  silentii  imaginabantur  eam  mauram  fuisse,  quia  fortasse 
nesciebat  loqui  Christiano  sermone.  Tunc  advenit  captivus,  qui  eo  tempore  cum  aliis 
rebus  occupatus  erat,  sed  cum  vidit  omnes  circumdare  eam,  quae  cum  eo  venerat 
atque  ipsa  vero  tacere  omnibus  quae  dixerant  ei,  ait  eis: 

-Dominae  meae,  haec  virgo  vix  intelligit  linguam  meam  nec  alia  loquitur  nisi  lingua 
suae  regionis,  quare  non  potest  responsum  dare  nec  respondet  his  quae  ab  ea  quaesivistis. 

-Nihil  ab  ea  quaeritur  -respondit  Luscinda-  tantummodo  volumus  ut  consentiat 
pernoctare  nobiscum,  nempe  cum  nostro  comitatu  et  sic  habeat  partem  ubi  nos  erimus, 
eique  faciemus  munus  cuiusdam  commoditatis  cum  voluntate  serviendi  omnibus 
alienigenis,  qui  hanc  necessitatem  requirunt,  potissimum  cum  sit  mulier  cui  hoc  facimus. 

-In  nomine  eius  et  quidem  meo  -respondit  captivus-  deosculor  manus  tuas, 
domina  mea,  et  magni  facio  hoc  beneficium  oblatum,  praesertim  in  hac  occasione 
ac  tali  statu  rerum  ut  mihi  videtur  atque  hoc  vere  magnum  est  nobis. 

-Dic  mihi,  domine  -inquit  Dorothea-:  utrum  haec  domina  sit  christifidelis  an  maura? 
Quia  indumentum  et  silentium  impellunt  nos  ad  credendum  quod  nolumus  eam  fuisse. 

-Maura  est  in  vestibus  atque  in  corpore;  sed  in  animo  magna  christiana  est,  quia 
multa  desideria  habet  perveniendi  ad  hanc  fidem. 

-Ergo  nondum  baptizata  est?  -obiecit  Luscinda. 

-Nondum  fuit  ei  occasio  baptizandi  -respondit  captivus-  cum  egressa  sit  ex  Algeria, 
sua  patria  ac  terra,  sed  hucusque  nondum  fuit  in  periculo  proximae  mortis  ad  eam 
instanter  baptizandam  antequam  cognosceret  omnes  caeremonias,  quae  nostra  Sancta 
Mater  Ecclesia  praecipit  nobis;  sed,  Deo  iuvante,  cito  baptizabitur  secundum  formalitates 
suae  nobilitatis,  quae  maior  est  quam,  quae  vestimenta  eius  ac  mea  ostendunt. 

His  argumentis  expositis,  omnes  voluerunt  scire  quaenam  esset  illa  maura  et  etiam 
captivus  ille;  tamen  nemo  tunc  ausus  est  ea  quaerere,  quia  intellexerunt  in  illa  occasione 
maioris  momenti  esse  inveniendi  locum  ad  pernoctandum  quam  ad  indagandum  de 
vitis  eorum.  Dorothea  autem  eam  apprehendit  sua  manu  eamque  adduxit  ad  sedendum 
iuxta  seipsam  eamque  rogavit  ut  velum  ex  sua  facie  auferret.  Illa  autem  inspexit 
captivum  tamquam  si  ab  eo  quaereret  quid  faciendum  esset.  Ille  autem  arabico  sermone 
dixit  eos  ab  ea  quaerere  ut  velum  auferret  ex  suo  vultu  et  ut  ita  faceret,  quod  ipsa  fecit 
et  tunc  develavit  faciem  valde  pulchram  quam  Dorothea  pulchriorem  credidit  quam 

faciem  Luscindae  ac  Luscinda  putavit  eam  formosiorem  esse  quam  faciem  Dorotheae 
atque  omnes  circumstantes  hoc  cognoverunt,  quia  si  quaedam  facies  posset  comparari 
illis  duabus  haec  esset  facies  illius  maurae.  Etiam  nonnulli  crediderunt  faciem  maurae 
praestantiorem  esse  illis  duabus.  Atque  ita  ut  formositas  habeat  peculiare  privilegium 
ad  animos  reconciliandos  necnon  ad  voluntates  alliciendas  cuncti  habuerunt  desiderium 
serviendi  ac  blandiendi  pulchrae  maurae. 

Dominus  Ferdinandus  quaesivit  a  captivo  quomodo  nuncupabatur  maura,  qui 
respondit  ei  Lalla  Zoraida;  et  cum  ipsa  haec  audivit  atque  intellexit  quod  Christianus 
quaereret  citissime  dixit  valde  afflicta  ac  faceta: 

-Non  Zoraida,  Maria,  Maria!  -exprimens  se  Mariam  vocari  et  non  Zoraidam. 

Haec  verba  et  magna  affectatio,  qua  maura  haec  dixit,  fecerunt  nonnullos 
auscultantes  lacrimas  effundere,  praesertim  mulieres,  quae  ex  natura  tenerae  ac 
misericordes  sunt.  Luscinda  autem  eam  amplexa  est  magno  amore  ei  dicens: 

-Ita,  ita,  Maria,  Maria. 

Cui  maura  respondit: 

-Ita,  ita,  Maria;  Zoraida  ma  kan  shi  [arabice]!  -quod  vult  dicere  non. 

His  rebus  peractis,  et  vespere  autem  facto,  caupo  magnum  prandium  paravit  quam 
melius  posset  secundum  mandatum  eorum,  qui  cum  domino  Ferdinando  veniebant. 
Et,  tempore  opportuno,  omnes  longae  mensae  famulorum  accubuerunt,  quia  nec  rotunda 
nec  quadrata  erat  eis  in  caupona  et  caput  illius  mensae  dederunt  domino  Quixoto, 
quamvis  ille  recusaret  atque  ipse  iuxta  dominam  Micomiconam  esset,  propterea  quod 
adiutor  eius  erat.  Postea  vero  sederunt  Luscinda  et  Zoraida,  et  coram  eis  dominus 
Ferdinandus  et  Cardenius,  deinde  captivus  et  reliqui  equites  atque  iuxta  dominas 
parochus  tonsorque.  Et  hoc  modo  omnes  contenti  coenam  comederunt  praesertim  cum 
viderunt  dominum  Quixotum,  prandio  neglecto,  motum  alio  spiritu,  qui  impulit  eum 
ad  loquendum,  sicut  fecit  in  coena  cum  illis  caprariis,  et  sic  incepit  dicere: 

-Vere,  si  bene  hoc  consideratur,  o  domini  mei,  magna  atque  inaudita  vident,  qui 
funguntur  institutione  equitatus  itinerantis.  Sin  autem  quis  viventium  esset  in  hoc 
mundo  et,  si  nunc  introiret  per  portam  huius  castelli  et  videret  nos,  posset  credere  nos 
esse  qui  nos  vere  sumus?  Quis  posset  dicere  hanc  dominam,  quae  iuxta  me  sedet,  esse 
magnam  reginam  quam  omnes  nos  cognoscimus,  et  etiam  me  esse  Equitem  Tristis 
Figurae  de  quo  os  famae  fertur?  Nunc  autem  non  amplius  dubitandum  est,  quia  haec 
ars  et  exercitium  excedit  omnia  alia,  quae  homines  sibi  excogitaverunt,  quoniam  magis 
aestimanda  est,  ubi  maiora  pericula  sunt.  Recedant  illi  qui  dicunt  litteras  antecedere 
armis;  eis  autem  dico  ego,  et  quicumque  illi  sint,  eos  nescire  quid  dicant.  Quia 
argumenta  quae  solent  adducere  et  quae  magis  conantur  probare  sunt  labores  spirituales 
antecedere  laboribus  corporeis,  et  etiam  arma  tantum  corpore  exercitari,  tamquam  si 
hoc  esset  officium  cuiusdam  baiuli  in  operis  suis;  cui  necesse  sint  tanta  robora;  et 
tamquam  si  quod  arma  vocamus  nos,  qui  hanc  professionem  habemus,  non  essent  actus 
fortitudinis,  qui  requirunt  magnum  intellectum  ad  perficiendum  vel  si  animus  militis, 
qui  ducit  exercitum  sive  defensionem  cuiusdam  urbis  quam  obsidunt,  non  tantum 
adimpleat  mente  sed  corpore.  Sin  autem  quomodo  quis  poterit  solis  viribus  corporeis 
develare  consilium  inimici,  designia,  stratagemata,  difficultates  ac  praevenire  damna 
imminentia;  quia  hi  omnes  sunt  actus  intellectus  quibus  corpus  nullam  partem  habet. 

Hoc  modo  arma  requirunt  mentem  tamquam  litterae,  tamen  videamus  utrum  homo  qui 
vacat  litteris  laboret  magis  quam  qui  vacat  armis  necne.  Et  hoc  videbitur  propter 
finalitatem  ad  quam  unusquisque  progreditur,  quia  illa  voluntas  magis  aestimanda  est 
quae  nobiliorem  finem  habet.  Scopus  litterarum  ...  et  nolo  de  divinis  loqui  quorum  scopus 
est  animos  hominum  in  coelum  ducere  ac  dirigere;  et  talis  finis  nullo  alio  aequabitur: 
dico  tantum  de  litteris  humanis,  cuius  finis  est  ponere  iustitiam  distributivam  in  suo  loco 
ad  dandum  unicuique  quod  suum  est  atque  intelligere  et  facere  ut  leges  serventur.  Finis 
magnanimus,  altus  ac  dignus  magnae  laudationis,  sed  haec  non  tam  magna  est  sicut 
meretur,  qui  armis  servit,  quorum  finis  et  scopus  est  pax,  quod  est  maximum  bonum, 
quod  homines  in  hac  vita  desiderare  possunt.  Quare  primus  bonus  nuntius,  quem  homines 
habuerunt  in  hoc  mundo,  fuit  cum  angeli  eis  dederunt  in  illa  nocte ,  quae  fuit  dies  noster 
cum  cantarunt  in  aeris:  «Gloria  sit  in  excelsis  et  pax  in  terra  hominibus  bonae  voluntatis»; 
et  salutationem  quam  optimus  magister  terrae  et  coeli  docuit  suos  discipulos  fuit  eis  dicere 
cum  introiissent  quamdam  domum  ut  dicerent:  «Pax  huic  domui»;  et  multoties  eis  dixit: 
«Meam  pacem  do  vobis;  mea  pax  sit  vobiscum»,  tamquam  gemma  ac  pignus  datum  et 
relictum  ex  tali  manu;  gemma  sine  qua  numquam  posset  esse  in  terra  sive  in  coelo  ullum 
bonum.  Haec  pax  est  verus  scopus  belli,  atque  in  hoc  loco  idem  est  dicere  arma  sive 
bellum.  Hac  veritate  praesuposita,  finis  belli  est  pax  atque  hic  antecedit  ad  finem 
litterarum.  Veniamus  nunc  ad  labores  hominis  litterarum  et  ad  labores  hominis  annorum 
et  videamus  quinam  maiores  sint. 

Tali  modo  ac  talibus  bonis  argumentis  prosequebatur  sua  concione  dominus 
Quixotus  ut  nullus  eorum  eum  haberet  ut  dementem.  Insuper  et  quia  fere  omnes 
equites  erant,  ad  quos  exercitatio  armorum  pertinebat,  omnes  auscultabant  magno 
gaudio;  et  sic  ille  prosecutus  est  dicens: 

-Dico  enim,  labores  scholastici  hos  esse:  imprimis  et  praecipua  paupertas,  et  non 
quia  omnes  pauperes  vere  sint,  sed  ad  hunc  casum  extremum  ponendum  quod  vere 
potest  esse;  et  si  dixi  eum  laborare  paupertate,  mihi  videtur  eum  habere  adversam 
fortunam,  quia  qui  pauper  est  nihil  boni  habet.  Haec  paupertas  qua  laborat  tum  fame 
tum  frigore  tum  nuditate  tum  his  omnibus;  tamen  cum  his  omnibus  non  est  tanta 
paupertas  ut  ille  non  comedat  dumtaxat  parum  et  serius  solito  sit,  quamvis  sint  reliqua 
ex  prandio  divitum,  quia  maxima  miseria  scholastici  est  «ambulare  ad  offam»,  neque 
eis  deest  foculus,  sive  caminus  foci  et  si  non  satis  calefit  eos  saltem  minorat  frigidum 
eorum,  denique,  nocte  dormiunt  sub  tecto.  Nolo  autem  ad  alia  minuta  pervenire, 
nempe  si  subuculae  deficiunt  eis,  sive  si  non  supersunt  calcei,  parcitas  ac  vestes  paucis 
pellibus,  neque  edere  possunt  ad  satietatem  dum  prospera  fortuna  eis  offert  convivium. 
Per  hanc  viam  quam  depinxi  asperam  ac  difficilem,  offendendo  hic  in  via,  sive 
cadendo  ibi,  perveniunt  ubi  illi  volunt.  Et  cum  scopum  eorum  obtinent ,  et  multos 
eorum  vidimus  qui  Syrtes  transierunt  et  per  has  Scyllas  et  Charybdes  tamquam  in 
quodam  volatu  ad  prosperam  fortunam  pervenerunt,  et  quidem  dico  eos  iubere, 
imperare,  gubernare  mundum  ex  solio,  et  fames  eorum  mutata  est  in  satietatem,  frigus 
in  refrigerium,  nuditas  in  ostentationem,  dormire  super  stoream  in  quiescendum  super 
subtilia  lintea  ac  textum  sericum,  quod  est  praemium  eis  iuste  debitum  pro  virtute 
eorum.  Tamen  si  facimus  comparationem  inter  labores  eorum  et  labores  militis 
bellatoris  postponuntur  illi  his  in  multis  sicut  nunc  vobis  dicam. 

Capitulum  38.  Ubi  agitur  de  singulari  concione,  quam  dominus 
Quixotus  fecit  de  armis  et  de  litteris 

Dominus  Quixotus  prosecutus  est  dicens: 

-Si  incipimus  cum  scholastico  in  paupertate  et  suis  opportunitatibus,  videamus 
utrum  miles  ditior  sit  necne.  Et  sic  videbimus  neminem  esse  pauperiorem  in  eadem 
paupertate,  quoniam  imprimis  ad  suum  miserum  salarium  attinebitur,  quod  advenit 
ei  sero  sive  non  pervenit  umquam  sive  ad  quod  ipse  suis  manibus  apprehendere  possit, 
sed  magno  periculo  suae  vitae  suaeque  conscientiae.  Aliquando  denudatio  eius  tam 
magna  est  ut  debeat  induere  thoracem  apertum  pro  ficta  ostentatione  et  pro  subucula 
atque  in  medio  hieme  ex  inclementiis  coeli  praeservatur,  cum  sit  in  planitie  campi, 
solo  halitu  ex  ore  suo,  qui  exit  ex  loco  vacuo  et,  secundum  me,  debet  exire  frigidus, 
contra  omnem  legem  naturae.  Sed  exspectate  ut  veniat  nox  ad  has  molestias 
restaurandas  in  lecto  exoptato,  qui,  et  non  ex  culpa  eius,  erit  nimis  angustus;  quia 
in  terra  mensurabit  omnes  pedes  amplitudinis,  quos  ipse  vellet  et  revolvere  in  ea  ad 
nutum  suum,  absque  timore  ut  lintea  contrahantur.  Veniat  cum  his  omnibus  ad  diem 
atque  ad  horam  accipiendi  gradum  exercitii:  perveniat  ad  diem  proelii  et  tunc  ei 
ponunt  bullam  super  caput,  quae  erit  fascia  super  vulnera  pilae  catapultariae,  quae 
perforavit  tempora  capitis  vel  bracchium  vel  crus  conculcavit  per  totam  vitam.  Et  si 
hoc  non  acciderit,  quoniam  coelum  misericors  de  eo  curet  et  sanus  vivusque  maneat, 
fortasse  in  ipsa  paupertate  sit  quam  antea  atque  oportet  ut  eveniat  aliud  proelium, 
aliud  bellum  et  in  omnibus  victor  sit;  sed  haec  miracula  raro  accidunt.  Tamen  dicite 
mihi,  domini,  si  fortasse  vidistis  hoc:  nonne  pauciores  sunt,  qui  in  bello  honorantur 
quam  qui  in  bello  moriuntur?  Absque  dubio  respondebitis  non  esse  comparationem, 
quia  mortui  innumeri  sunt  et  vivi,  qui  praemio  honorantur  numerantur  tantum  tribus 
sive  paucis  numeris.  Hoc  est  e  contrario  apud  iurisperitos  quoad  salarium  et  nolo 
dicere  de  muneribus,  nam  omnes  habent  magnum  oblectamentum.  Sic  quamvis  labor 
militis  maior  sit  praemium  minor  est.  Tamen  his  respondendum  est  facilius  esse 
honorare  duo  milia  iurisperitorum  quam  triginta  milia  militum,  quoniam  illos 
honorant  ex  officiis  datis,  quae  oportet  dari  illi  professioni  et  hos,  nempe  milites, 
tantum  possunt  honorare  cum  ipsa  pecunia  domini  cui  serviunt;  et  hoc  non  fieri  potest 
atque  innititur  mea  ratione.  Sed,  his  rebus  seiunctis,  quae  vere  sunt  tamquam 
labyrinthus  difficilis  exitus,  perveniamus  ad  superioritatem  armorum  super  litteras, 
quod  hucusque  ad  dilucidandum  est  secundum  rationes  quas  unusquisque  secum 
adducit;  inter  has  quas  enumeravi,  litterae  dicunt  arma  nullo  modo  sustentari  sola 
et  sine  litteris  et  quia  bella  etiam  habent  leges  et  subiecta  eis  sunt,  et  leges  sub 
legisperitis  sunt.  Huic  arma  respondent  et  dicunt  leges  sine  armis  nullo  modo 
sustentari,  quia  res  publicae  armis  defenduntur,  regna  servantur,  urbes  conservantur, 
viae  custodiuntur,  maria  aperta  sunt  absque  piratis,  et  denique  si  non  esset  propter 
arma  res  publicae,  regna,  monarchiae,  urbes,  viae  maris  ac  terrae  essent  sub 
confusione  quam  bellum  ferret  per  totum  tempus  et  daret  facultatem  ad  utenda 
privilegia  ac  robora.  Etiam  apertum  est  quod  magis  constat  magis  aestimatur  et  debet 
aestimari.  Pervenire  ad  eminentiam  in  campo  litterarum  longam  moram  requirit  et 

vigilias,  famem,  denudationem,  languores  capitis,  indigestiones  stomachi  aliaque  ad 
ea  pertinentia,  quae  partim  iam  dixi.  Sed  ut  quidam  suis  viribus  fiat  bonus  miles 
non  tantum  requirit  quam  scholastico,  sed  immo  nullam  comparationem  habet  cum 
eo,  quia  etiam  est  in  periculo  amittendi  propriam  vitam.  Et  quaenam  necessitas  sive 
paupertas  defatigabit  scholasticum  tamquam  militem  cum  hic  sit  in  suo  loco  debito, 
cum  eum  obsiderint  sive  sit  in  custodia  vel  in  observatione  inimici,  sive  in  defensione 
cuiusdam  arcis,  quamvis  sciat  inimicum  aliquid  facturum  esse  ad  explodendum  in 
eum  et  nihil  potest  facere  nec  fugere  a  periculo  quod  ei  prope  minatur?  Tantummodo 
ille  potest  nuntiare  ductori  suo  quae  videt  ita  ut  ille  possit  remedium  ponere,  ope 
cuiusdam  explosionis  contrariae,  sed  miles  manebit  in  suo  loco,  quamvis  timeat  atque 
exspectet  quoddam  adversum,  hoc  est  ascendere  in  altum  sine  alis  vel  descendere 
deorsum  in  profundum  absque  sua  voluntate.  Et  si  hoc  periculum  videtur  parvum, 
videamus  quid  sit  cum  duae  longae  naves,  galeras ,  impetum  faciunt  prora  huius  in 
proram  alterius  et  hoc  in  medio  amplo  mari,  ubi  insertae  altera  in  alteram  manent 
et  militibus  non  est  magnum  locum  ad  ingrediendum  quam  quod  pedes  habent  super 
angostum  armamentum  prorae  et  coram  se  omnes  inimicos,  qui  eum  interficere  volunt 
ope  artis  tormentorum  explosionis,  qui  non  distant  a  corpore  eius  plus  quam  lancea 
et  timet  quin  pedes  sui  vacillent  et  cadant  in  profundum  sinum  Neptuni  et  interea 
atque  impavido  animo  propter  honorem,  qui  incitat  eum,  fit  scopus  sclopetorum 
inimici  et  tamen  conatur  in  navem  adversam  introire  strenue  dimicando.  Et  immo 
et  magis  mirandi  est  cum  quis  miles  cadat  in  loco  ex  quo  non  denuo  resurgat  usque 
ad  finem  huius  mundi,  atque  alter  venit  ad  locum  eius  occupandum  et  nulla  mora 
elapsa  est  ad  tempus  mortis  alterius:  maxima  virtus  atque  audacia,  quae  inveniri  potest 
in  omni  statu  rerum  bellicarum.  Benedicta  sint  illa  saecula  quibus  non  erant  talia 
diabolica  tormenta  bellica  ad  glandes  explodendas  et,  mea  sententia,  inventori  harum 
rerum  in  infernis  dabitur  praemium  propter  suam  diabolicam  inventionem,  vi  cuius 
infame  et  ignavum  bracchium  potest  vitam  tollere  a  strenuo  equite,  qui  dimicat  in 
medio  proelio  praeditus  fortitudine  virtuteque,  quae  inflammat  atque  incitat  fortes 
strenuosque  animos  et  pectora  eorum  et  tunc  atque  improviso  venit  glans  sclopeti 
quam  explodit,  qui  forte  fugit  motus  metu  fulgoris  explosionis  ignis  illius  tormenti 
bellici  maledicti  et  confestim  scindit  cogitationes  et  vitam  illius,  qui  merebatur  longa 
saecula  vivere.  Et,  his  rebus  consideratis,  fere  temptatus  sum  dicendi  me  dolere,  quia 
hanc  professionem  equitis  itinerantis  accepi  in  aetate  tam  detestabili  cum  sit  haec 
qua  vivimus,  quoniam  etsi  nullum  periculum  afficiat  mihi  metum,  timeo  quin  pulvis 
explosionis  et  plumbum  auferant  a  me  opportunitatem  ut  meam  famam  inveniam 
ita  ut  sim  notus  propter  virtutem  mei  bracchii  et  mei  gladii  in  toto  orbe  terrarum. 
Sed  faciat  coelum  quidquid  velit  si  vere  adimpleo  quod  conor  facere,  quamvis  pericula 
maiora  sint  mihi  hoc  tempore  quam  fuerunt  equitibus  itinerantibus  in  saeculis 
praecedentibus. 

Hoc  longum  prooemium  dixit  dominus  Quixotus  dum  omnes  coenabant,  ille  autem 
oblitus  est  comedendi,  quamvis  Sanctius  Pansa  saepe  diceret  ei  ut  ederet;  quia  postea 
iam  esset  ei  opportunitas  loquendi  quidquid  vellet.  Qui  audiebant  eum  moti  erant 
commiseratione  videndi  virum,  qui  ut  videbatur  praeditus  erat  optimo  intellectu  ac 
bona  mente  in  omnibus  de  quibus  loquebatur,  sed  tam  amens  erat  cum  ageretur  de 

maledicto  equitatu  eius.  Parochus  dixit  eum  recte  iudicare  in  his  quae  dixerat  de 
armis  atque  ipse  quamvis  legisperitus  ac  scholasticus  eadem  putaret. 

Coena  finita,  et  mappis  remotis,  cauponaria,  filia  eius  et  Maritornes  paraverunt 
cubiculum  domini  Quixoti  a  Manica,  ubi  statuerunt  ut  mulieres  solae  pernoctarent. 
Dominus  Ferdinandus  rogavit  captivum  ut  narraret  cursum  suae  vitae,  quia  ei 
videbatur  eum  valde  peregrinum  esse  et  dignum  audiendi,  secundum  quod 
ostenderat  et  cum  esset  una  cum  Zoraida.  Quibus  captivus  respondit  dicens  se  libenter 
atque  iucundo  animo  facturum  esse,  tamen  timebat  narrationem  non  tam  magnum 
gaudium  eis  afficere  quam  quod  desiderarent;  nihilominus  paratus  erat  ad  omnia 
narranda  eique  oboediendum.  Parochus  et  circumstantes  gratias  ei  egerunt  atque 
iterum  iterumque  eum  rogaverunt  ut  narraret  eis.  Ille  autem,  omnibus  exspectantibus, 
dixit  non  necesse  erat  tot  rogationes  facere,  quia  mandatum  eorum  tam  magni 
momenti  erat. 

-Tunc  attendite  vos  et  audietis  concionem  veram,  ubi  nullum  mendacium 
perveniet,  quamvis  magno  artificio  factum  sit. 

His  verbis  prolatis,  omnes  sese  accommodaverunt  et,  auribus  arrectis,  fecerunt 
magnum  silentium;  ille  autem  cum  videret  omnes  tacere  exspectantes  eum  narraturum 
esse  quidquid  vellet,  iucunda  ac  serena  voce  incepit  hoc  modo  dicere: 


Capitulum  39.  Ubi  captivus  vitam  et  res  gestas  suas  narrat 


Genus  meum  ortum  est  in  montibus  regionis  Legionis  (Le6n),  ubi  natura  benignior 
et  iucundior  fuit  quam  ipsa  fortuna,  quamvis  pater  meus  adipisceretur  famam  viri 
divitis  inter  illos  pauperes  pagos  et  vere  dives  esset  si  vellet  conservare  divitias  suas 
et  non  praecise  eas  dilapidare.  Tamen  famam  habebat  dilapidandi  munifice  sua  bona 
et  hoc  ei  provenit,  quia  antea  fuit  miles  tempore  suae  iuventutis.  Quia  exercitus  est 
schola,  ubi  miser  vir  fit  munificus  et  munificus  prodigus  et  sic  nonnulli  milites  miseri 
sunt  et  fiunt  ut  monstra,  quae  raro  videntur.  Pater  autem  meus  transivit  lineam 
munificentiae  et  pervenit  ad  prodigalitatem,  quod  non  est  bonum  marito,  qui  quosdam 
liberos  habet  et  qui  aliquando  heredes  erunt  nominis  eius  et  bonorum.  Pater  meus 
tres  habuit  liberos  omnes  filios  atque  omnes  tres  erant  in  aetate  eligendi  officium. 
Cum  pater  vidit  se  non  posse  contra  suam  condicionem  agere,  voluit  causam  vitare 
illius  prodigalitatis  et  seiungere  se  a  divitiis  suis,  sine  quibus  nec  ipse  Alexander 
posset  esse  munificus. 

Et  quodam  die  nos  omnes  tres  vocavit  ad  se  in  uno  habitaculo  et  nobis  dixit 
argumenta  similia  tamquam  haec,  quae  nunc  vobis  dicam:  «Fili  mei,  ut  intelligatis 
me  vos  diligere  satis  est  dicere  vos  filios  meos  esse;  atque  ad  confirmandum  me  vos 
non  diligere  etiam  sufficit  vobis  dicere  me  divitias  vestras  dilapidavisse  et  non 
servavisse.  Nunc  autem  volo  ut  intelligatis  ex  hoc  et  in  futurum  me  vos  amare, 
tamquam  pater,  et  nolo  vos  destruere  sicut  vitricus,  sed  volo  vobis  facere  quod  abhinc 
multos  dies  cogitavi  et  quidem  matura  dispositione.  Nunc  vos  omnes  estis  in  aetate 

accipiendi  officium  sive  eligendi  exercitium  tale  ut  proficiat  atque  honoretur  vobis 
cum  seniores  sitis.  Quare  cogitavi  bona  mea  dividere  in  quattuor  partes:  tres  dabo 
vobis,  unicuique  quod  ad  eum  pertineat,  nulla  re  addita,  atque  alia  pars  erit  mihi  ad 
vivendum  atque  alendum  me  omnes  dies,  quos  coelum  det  mihi  in  hac  vita.  Tamen 
simul  atque  accipiatis  partes  vestras,  vellem  ut  unusquisque  sequatur  viam  suam  quam 
dicam  vobis.  Est  proverbium  in  nostra  Hispania  quod  mihi  videtur  plane  verum,  sicut 
omnia  proverbia  sunt,  quia  ex  ipsa  experientia  extracta  sunt  atque  hoc  ego  vobis 
dicam  quod  sic  dicit:  ‘Munus  Ecclesiae,  vel  maris  vel  domus  regalis’,  et  hoc  idem 
est  ac  dicere:  «Si  quis  vult  valere  ac  dives  fieri,  sequatur  Ecclesiam  sive  naviget  atque 
exerceat  artem  mercaturae  vel  intret  ac  serviat  regibus  in  domibus  eorum»,  quia 
dicunt  «Melius  est  parva  mica  regis  quam  beneficium  domini».  Et  haec  dico  vobis, 
quia  volo  et  quidem  est  voluntas  mea  ut  quidam  vestrum  sequatur  litteras,  alius  artem 
mercaturae  atque  alius  sequatur  regem  in  bello,  quia  difficile  est  intrare  in  domum 
eius;  et  quamvis  bellum  non  multas  divitias  afferat,  multam  famam  atque  utilitatem 
certe  dabit.  Intra  octo  dies  vobis  dabo  vestram  partem  pecuniae,  nulla  diminutione 
ab  ea  sicut  videbitis  hoc  modo  facto.  Nunc  autem  quaeso  ut  dicatis  mihi  si  vere  vultis 
adimplere  voluntatem  et  consilium  meum  quod  vobis  proposui.»  Et  a  me  quaesivit 
ut  responderem  ei,  quia  ego  eram  maior  natu,  quare  ei  dixi  ut  nullo  modo  divideret 
sua  bona,  sed  consumeret  quae  vellet  secundum  voluntatem  suam,  quoniam  nos 
iuvenes  eramus  et  alia  lucrari  possemus.  Tamen  et  denique  ei  dixi  me  oboediturum 
esse  suis  consiliis  et  meum  erat  exercitium  armorum  sequi,  serviendo  in  eo  Deo  ac 
regi  meo.  Alius  frater  eadem  dixit  atque  elegit  ad  Indias  transire  et  partem  suam  in 
mercaturis  secum  duxit.  Minor  autem  nostrum  et  quidem  prudentior,  mea  opinione, 
dixit  se  voluisse  sequi  Ecclesiam,  sive  venire  Salmanticam  ad  perficienda  studia, 
quae  iam  inceperat. 

Et  vix  ac  statuimus  atque  elegimus  officia  nostra,  pater  meus  amplexus  est  nos 
omnes  et  maxima  brevitate,  quae  pollicitus  est  fecit  nobis;  unicuique  dedit  partem 
eius  et  ni  fallor  fuerunt  tria  milia  aureorum  in  pecunia,  quia  avunculus  noster  omnia 
bona  eius  emit  et  numeratam  pecuniam  solvit;  quia  ille  noluit  domum  exire  de  nostra 
familia.  Et  sic  uno  die  omnes  nos  valexidimus  nostro  bono  patri,  sed  eodem  die 
videbatur  mihi  inhumanum  esse  patrem  meum  mansisse  domi,  dum  senex  esset,  cum 
tam  paucis  bonis,  quare  ei  dedi  duo  milia  aureorum  ex  meis  tribus  milibus,  quia 
haec  reliqua  sufficiebant  mihi  ad  necessitates  militis  providendas.  Fratres  mei  moti 
exemplo  meo  eadem  fecerunt  et  unusquisque  nostrum  ei  dedit  mille  aureos. 
Quapropter  patri  meo  reliquerunt  quattuor  milia  aureorum  in  pecunia  et  tria  milia 
alia  quae  erat  pretium  bonorum  partis  eius,  quae  noluit  vendere,  sed  in  loco  eius 
eam  habere.  Et  sic  dico  nos  denique  valedixisse  ei  et  nostro  avunculo,  de  quo  locutus 
sum,  et  quidem  magna  afflictione  ac  lacrimis  omnium  nostrum.  Ille  autem  rogavit 
nos  ut  ei  nuntiaverimus  de  nostris  rebus  gestis  tum  prosperis  tum  adversis  cum  esset 
nobis  quaedam  opportunitas  id  faciendi.  Ei  vero  polliciti  sumus  atque  omnes  amplexi 
sumus  mutuo  et  tunc  ille  nobis  suam  benedictionem  dedit.  Quidam  iter  fecit 
Salmanticam,  alius  Hispalim,  ego  autem  Lucentum  (Alicante)  ubi  noveram  navim 
genuensem  esse,  quae  Genuam  (Genova)  transferebat  lanam. 

Abhinc  viginti  duos  annos  ex  domo  paterna  egressus  sum  atque  his  omnibus  annis 

nonnullas  litteras  scripsi,  tamen  nihil  de  eo  sive  de  meis  fratribus  quid  novi.  Et  reliqua 
mea  breviter  dicam.  Ascendi  in  navim  Lucenti  et  prospero  itinere  Genuam  perveni. 
Illinc  Mediolanum  (Mildn)  veni,  ubi  arma  et  atque  vestimenta  militis  emi  atque  illinc 
volui  conscribi  in  Pedemontio  (Piamonte);  sed  cum  iter  feci  Alexandriam  Statilliorum 
(vel  Pallam,  id  est  Alexandria  Italiae),  nuntiaverunt  mihi  magnum  ducem  de  Alba 
transivisse  ad  Flandriam  (Flandes).  Consilium  meum  mutavi  et  cum  eo  profectus  sum 
eique  servivi  in  expeditionibus  bellicis  eius.  Fere  adfui  in  morte  comitum  Egmont 
(Eguemon)  atque  Horns  (Hornos),  gradum  obtinui  signiferi  [vulgo  alferez ]  apud 
ductorem  illustrem  Caracrae  (Guadalajara)  Didacum  de  Urbina  et  quoddam  tempus 
post  adventum  meum  ad  Flandriam  nuntium  factum  est  foederis  quod  Sanctitas  Papa 
Pius  Quintus,  felicis  commemorationis,  cum  Venetiis  (Venecia)  et  cum  Hispania  fecit 
contra  inimicum  communem,  quae  est  gens  Turearum.  Qui  illo  tempore  suis  navibus 
inclytam  insulam  Cypri  (Chipre)  expugnaverunt,  quae  sub  imperio  venetiarum  erat: 
deploranda  atque  infortunata  fuit  haec  amissio. 

Nuntiaverunt  ducem  huius  foederis  esse  serenissimum  dominum  Ioannem  ab 
Austria,  qui  frater  naturalis  nostri  optimi  regis  domini  Philippi  est.  Et  nuntium  huius 
maximae  praeparationis  ad  bellum  patefecit;  haec  omnia  incitaverunt  animum  mihi 
et  commotus  fui  ad  me  videndum  in  hac  expeditione  bellica,  quae  a  nobis  exspectanda 
erat.  Et  quamquam  fuit  mihi  magna  spes,  et  fere  promissio  certa,  promovendi  ad 
gradum  ductoris  [vulgo  capitan ],  omnibus  relictis,  volui  in  prima  occasione  opportuna 
ire  ad  Italiam  quod  quidem  feci.  Et  prospera  fortuna  mea  id  voluit,  quia  dominus 
Ioannes  ab  Austria  tunc  pervenit  Genuam;  et  postea  venit  Neapolim  (Ndpoles)  ad 
classem  venetiarum  congregandam  sicut  fecit  Messanae  (Mesina).  Tandem  dico  me 
invenisse  in  illa  felicissima  expeditione  et  quidem  ductor  peditum  factus  ad  quem 
gradum  honoris  magis  me  iuvavit  prospera  fortuna  quam  propria  merita  mea. 
Attamen  illo  die,  qui  toti  Christianitati  fuit  tam  magnae  prosperitatis,  quia  mundus 
deceptus  erat  atque  omnes  nationes  in  errore  quo  erant,  credentes  tureas  insuperabiles 
esse  in  mari,  illo  die,  ut  dixi,  cum  superbia  othomana  fracta  est  inter  tantos  fortunatos, 
qui  ibi  fuerunt  -quia  maior  fortuna  fuit  Christianis,  qui  ibi  mortui  sunt  quam  vivi  ac 
victores  qui  manserunt-,  tamen  solus  ego  infortunatus  fui;  quia  quamvis  magnam 
coronam  saeculorum  romanorum  exspectarem,  pro  corona  navali  eorum  illa  nocte, 
quae  secuta  est  illum  diem,  obtinui  catenas  ad  pedes  et  manus  meas.  Et  hoc  sic  enim 
accidit:  cum  Alush  Ali  (Uchali),  rex  Algeriae  audax  fortunatusque  pirata,  impetum 
fecit  atque  expugnavit  navim  ductoris  insulae  Melitae  (Malta)  et  tantum  tres  equites 
vivi  in  ea  manserunt  et  quidem  graviter  vulnerati,  navis  ductoris  Ioannis  Andreae 
venit  ad  ei  succurrendum  in  qua  egomet  eram  cum  cohorte  mea  et  faciendo  quod 
opus  erat  in  illo  statu  rerum  ascendi  in  navim  adversariam,  quae  separata  est  a  navi, 
quae  impetum  in  eam  fecit,  et  impedivit  ut  milites,  qui  a  tergo  meo  erant,  sequerentur 
me.  Hoc  modo  inveni  me  solum  inter  inimicos  meos,  quos  resistere  non  potui,  quia 
tam  innumeri  erant;  denique  subiugaverunt  me  graviter  vulneratum.  Et  ut  notum 
est  Alush  Ali  (Uchali)  salvus  factus  est  cum  tota  sua  classe  et  ego  veni  ad  captivitatem 
sub  potestate  eius,  quapropter  fui  solus  tristis  inter  tot  laetos  ac  liberos,  quia 
quindecim  milia  Christianorum  desideratam  libertatem  invenerunt,  qui  cuncti  remiges 
erant  apud  classem  turearum. 


Dom.  Quixotus  a  Manica  Uber  l  -  Cap.  39 


271 


Adduxerunt  me  Constantinopolim,  ubi  Magnus  Sultanus  Turearum  Selim 
designavit  dominum  meum  ut  Navarchum  Totius  Maris,  quia  in  illo  proelio  suum 
debitum  adimplevit,  et  quidem  sua  audacia  ac  fortitudine  pervenit  ad  capiendum 
vexillum  equitum  Melitae.  Secundo  anno,  id  est  septuagesimo  secundo,  ego  fui  in 
portu  Navarino  et  quidem  ut  remex  in  navi  praetoria  trium  lucernarum.  Vidi  et  notavi 
occasionem  amissam  non  apprehendendi  totam  classim  turearum,  quia  nautae  atque 
ianissarii  (vulgo  gemzams)  pro  certo  habuerunt  se  oppugnaturos  esse  in  ipso  portu, 
quapropter  omnia  disposita  habebant,  nempe  vestimenta  et  passamaques ,  id  est 
calceos  eorum  paratos  ad  fugiendum  per  terram  absque  exspectatione  cuiusdam 
pugnae:  quia  tam  multum  timebant  classem  nostram.  Tamen  coelum  aliter  decrevit 
et  non  propter  negligentiam  illius  ducis,  qui  nostros  milites  ducebat,  sed  propter 
peccata  christianitatis  et,  quia  aliquando  Deus  vult  permittitque  nos  carnifices  habere 
ad  puniendos  nos.  Profecto  Alush  Ali  (Uchalf)  se  recepit  ad  insulam  Modon,  quae 
iuxta  Navarinum  est,  tunc  misit  milites  suos  ad  terram  atque  hos  portus  munivit  et 
sic  mansit  usque  ad  reditum  illius  domini  Ioannis  cum  reversus  esset.  In  hac 
expeditione  navis  nomine  Praeda  (La  Presa)  expugnata  fuit,  cuius  ductor  erat  filius 
illustris  Barbarossae.  Hanc  navim  expugnavit  navis  ductrix  Neapolis  nomine  Lupa 
(La  Loba)  vecta  ab  illo  fulgore  belli,  patre  militum,  ab  illo  fortunato  ac  semper  invicto 
ductore  domino  Alvaro  de  Baz£n,  marchione  Sanctae  Crucis. 

Et  nolo  praetermittere  quod  accidit  cum  expugnarent  navim  Praedam.  Filius 
Barbarossae  erat  tam  crudelis  ac  saevus  et  suos  captivos  tam  ferociter  tractabat  et  simul 
ac  remiges  viderunt  navim  Lupam  appropinquare  atque  ad  eos  apprehendendos,  cuncti 
uno  ictu  remos  reliquerunt  et  remiges  acceperunt  ductorem  suum,  qui  erat  super  forum 
puppis  vociferans  ut  fortius  omnes  remigarent  eumque  ex  scamno  in  scamnum  eiecerunt 
ex  puppi  in  proram  eique  tot  multos  morsus  dederunt  ita  ut  cum  eum  ad  arborem  navis 
deiecerunt  ille  iam  tradidit  animum  suum  in  infernum:  quia  talis  erat,  ut  iam  dixi, 
crudelitas  eius,  qua  tractabat  captivos  atque  odium  quod  illi  ei  habebant. 

Tunc  reversi  sumus  Constantinopolim,  et  postero  anno,  id  est  septuagesimo  tertio, 
notum  nobis  fuit  dominum  Ioannem  Tunisiam  (Tunez)  expugnavisse  atque  abstulit 
illud  regnum  a  tureis  ibique  reposuit  Muley  Ahmed  atque  hoc  modo  auferebat  spem 
quam  habuit  illius  possessionis  Muley  Hamida,  crudelissimus  maurus  atque 
audacissimus  in  toto  mundo.  Magnus  Sultanus  Turearum  afflictus  est  magnopere 
propter  hanc  amissionem  atque  usus  est  sollertia  sua,  quae  magna  est  apud  omnes 
generis  eius,  et  fecit  pacem  cum  Venetiis,  qui  multo  magis  quam  ille  hanc 
desiderabant  et  postero  anno,  nempe  septuagesimo  quarto,  praesidium  Golettae 
oppugnavit  et  munitionem  quae  iuxta  Tunisiam  dominus  Ioannes  construxerat.  Ego 
autem,  hoc  statu  rerum,  eram  ad  remum,  nulla  spe  libertatis  habita,  nec  redemptionem 
captivorum  exspectavi,  quia  nolui  nuntios  de  meo  infortunio  patri  meo  dare. 

Demum  Goletta  deperdita  est  et  illa  munitio  etiam  amissa  fuit.  Ad  expugnanda 
ea  loca  septuaginta  quinque  milia  militum  turearum  remuneratorum  atque  ex  tota 
Africa  plus  quam  quadringenti  milia  maurorum  araborumque  et  haec  magna  copia 
hominum  comitata  erat  cum  plurimis  instrumentis  bellicis  atque  armis  et  tot  multis 
militibus  fossoribus,  qui  possent  solis  manibus  et  ope  terrae  omnem  Golettam  sepelire 
ac  munitionem  eius.  Imprimis  amissa  fuit  Goletta,  quae  usque  ad  id  tempus  ut 

inexpugnabilis  tenebatur,  sed  non  amissa  fuit  propter  defensores,  qui  fecerunt  omnia 
quae  potuerunt  facere  ad  sese  defendendum,  sed  quia,  teste  experientia,  visa  est 
facilitas,  qua  valla  in  arena  deserti  aedificabantur,  quia  aqua  inveniebatur  sub 
bipalmis,  quamvis  tureae  non  eam  invenerint  nisi  sub  binis  ulnis.  Et  hoc  modo  cum 
saccis  plenis  arena  construxerunt  valla  tam  alta  ut  superarent  muros  illius  munitionis 
atque  explodebant  de  summo  usque  deorsum.  Secundum  opinionem  communem, 
nostri  non  debebant  se  claudere  in  illa  Goletta,  sed  exspectare  in  campo  aperto 
oppugnationem  hostium,  sed  qui  hoc  dicebant  non  habebant  multam  experientiam 
bellicam  et  loquebantur  a  longe  de  similibus  eventis;  quia  si  in  tota  Goletta  erant 
tantum  septem  milia  militum,  quomodo  possent  tam  parvo  numero,  quamvis 
strenuores  essent,  exire  ad  campum  apertum  contra  omnes  innumeros  inimicos?  Et 
quomodo  non  expugnabitur  munitio,  quae  non  succurritur  praesertim  cum  permulti 
sint  inimici  atque  obstinati  in  propria  terra  eorum?  Attamen  multis  videbatur  et  etiam 
mihi,  hanc  fuisse  gratiam  peculiarem  et  beneficium  coeli  erga  Hispaniam,  quia 
permisit  ut  deletus  esset  locus  ille  focus  pravitatis  ac  vorax  tamquam  spongia  vel 
tinea  magnae  copiae  pecuniae,  quae  absque  ulla  utilitate  deperdebatur  atque  hoc 
tantum  ad  memoriam  felicissimam  invicti  Caroli  Quinti,  qui  eam  expugnavit 
tamquam  si  voluisset  sempiternam  facere,  quae  vere  est  atque  erit,  et  petrae  illae 
hoc  sustentabunt.  Etiam  perdiderunt  munitionem  illam  et  quidem  tureae  eam 
expugnaverunt  pedetentim,  quia  milites  qui  defendebant  eam  pugnaverunt  strenue 
ac  fortiter  et  plus  quam  viginti  quinque  milia  inimicorum  interfecerunt  in  viginti 
duobus  oppugnationibus  quibus  impetum  in  eos  fecerunt.  Nullum  sanum 
captivaverunt  inter  trecentos,  qui  vivi  ibi  manserunt,  quod  aperte  et  clare  ostendit 
strenuitatem  ac  virtutem  illorum  et  quam  bene  munitionem  illam  defenderunt  et 
custodierunt.  Munitio  parva  sive  turris,  quae  erat  in  medio  lacu,  sub  potestate  domini 
Ioannis  Zanoguera,  equitis  valentini  ac  militis  clari,  expugnata  est  sub  condicionibus. 
Dominum  Petrum  Puertocarrero,  ducem  Golettae  captivaverunt,  qui  omnia  fecit  ad 
eam  defendendam;  et  tam  afflictus  erat  hac  expugnatione  ut  mortuus  est  cum  captivus 
iter  faceret  Constantinopolim.  Etiam  captivaverunt  ducem  munitionis,  qui 
nuncupabatur  Gabriel  (Gabrio)  Cervellon,  eques  Mediolani  (Mil&n),  magnus  militaris 
machinator  ac  miles  strenuissimus.  In  his  duabus  munitionibus  mortui  sunt  multi 
viri  magnae  virtutis  inter  quos  erat  Pagan  Doria  (de  Oria),  eques  Congregationis 
Sancti  Ioannis,  nimis  magnanimus  qui  suam  magnam  liberalitatem  ostendit  cum 
fratre  suo  claro  Ioanni  de  Andrea  Doria;  et  quod  fecit  mortem  eius  commiseratiorem, 
fuit  eum  mortuum  fuisse  ad  manus  arabum,  quibus  confidit  munitionem  cum  vidit 
eam  amissam  esse  atque  illi  arabes  libenter  sese  obtulerunt  ad  eum  adducendum 
indutum  more  arabico  ad  Tabarcam,  qui  est  parvus  portus  sive  refugium  quod  in 
illo  litore  maris  habent  genuenses,  qui  exercitantur  in  arte  piscatoria  coralii.  Arabes 
amputaverunt  caput  eius  atque  id  adduxerunt  duci  exercitus  turearum,  qui  adimplevit 
proverbium  hispanicum,  quod  dicit:  «Quamvis  traditio  placeat,  traditor  displicet»; 
et  sic  dicitur  eum  iussisse  suspendi  laqueo  eos,  qui  hoc  munus  adimpleverunt  atque 
hoc  praecise,  quia  non  adduxerunt  eum  vivum.  Inter  Christianos  qui  in  munitione 
illa  amissi  sunt  erat  dominus  Petrus  de  Aguilar,  natus  nescio  ubi  in  regione  Baetica, 
qui  fuit  signifer  in  ipsa  munitione,  miles  magnae  virtutis  ac  singularis  intellectus; 

habebat  peculiarem  dexteritatem  in  arte  dicta  poetica.  Et  hoc  dico  quia  fortuna  eius 
duxit  eum  ad  navim  meam  atque  ad  scamnum  meum  et  servus  fuit  navicularii  mei; 
atque  ante  quam  profecti  essemus  ex  illo  portu  hic  eques  bina  soneta  fecit  ad  modum 
epitaphii,  alterum  pro  Goletta  alterumque  pro  munitione.  Et  vere  ea  vobis  dicam, 
quia  tradidi  memoriae  et  credo  ea  futura  esse  magis  gaudii  quam  molestiae. 

Cum  captivus  diceret  nomen  domini  Petri  de  Aguilar,  dominus  Ferdinandus 
inspexit  comites  suos  atque  omnes  tres  riserunt  et  cum  loqueretur  de  illis  sonetis 
quidam  ex  eis  dixit: 

-Ante  quam  prorsus  sequaris,  quaeso  ut  dicas  mihi  quid  fuit  de  illo  domino  Petro 
de  Aguilar  de  quo  dixisti. 

-Quod  tantum  scio  -respondit  captivus-  est  eum,  duobus  annis  elapsis,  quibus 
fuit  Constantinopoli,  fugisse  indutum  veste  albanica  [litt.  amaute ,  id  est,  albanicus] 
cum  quodam  graeco  exploratore,  sed  nescio  utrum  pervenerit  ad  libertatem  necne, 
quamvis  credam  eum  eam  certe  obtinuisse,  quia  anno  elapso  vidi  graecum  denuo 
Constantinopoli,  sed  non  potui  de  exitu  illius  itineris  ab  eo  quaerere. 

-Profecto  sic  fuit  -respondit  eques-,  quia  hic  dominus  Petrus  est  frater  meus  et  nunc 
est  domi  in  oppido  nostro,  sanus,  dives  et  duxit  uxorem  et  quidem  tres  liberos  habet. 

-Gratias  Deo  -dixit  captivus-  per  omnia  beneficia,  quae  ei  fecit;  quia  non  est  in 
terra,  mea  opinione,  contentus  similis  libertati  amissae. 

-Et  immo  -obiecit  eques-,  etiam  ego  cognosco  haec  soneta  quae  frater  meus  fecit. 

-Dicas  ea,  domine  -inquit  captivus-,  quia  melius  ea  cognosces  quam  egomet. 

-Quod  mihi  perplacet  -respondit  eques-;  sonetum  Golettae  sic  dicebat: 


Capitulum  40.  Ubi  prosequitur  historia  captivi 

SONETUM 

Beati  sunt  animi  a  mortali  velo 
qui  libertatis  bonum  invenerunt 
ex  terra  humili  qua  surrexerunt 
optima  petunt  a  tam  alto  coelo. 

Ardentes  ira  honore  et  zelo 
miram  corpoream  vim  iam  exercuerunt, 
proximum  mare  ad  terram  venerunt 
a  vestro  sanguine  ex  alieno  telo. 


Potius  est  virtus  elapsa  in  occasu 
in  lassis  bracchiis  quibus  iam  morietur 
et  ad  victoriam  quae  ferunt  sit  victa. 

Et  in  hoc  lapsu  tristi,  et  in  hoc  casu 
inter  parietem  ferrumque  obtinetur 
fama  et  gloria  a  Deo  relicta. 

-Praecise  hoc  modo  id  cognosco  -dixit  captivus. 

-Et  sonetum  illius  munitionis,  nisi  male  eius  memini  -ait  eques-  dicit: 


SONETUM 

Inter  hanc  terram  inanem  oblitam 
harum  glebarum,  ubique  contusi, 
milites  mille  in  agro  difusi, 
qui  ascenderunt  ad  meliorem  vitam 

primo  in  vanum  hanc  vim  infinitam 
nixam  bracchiorum  bonorum  illusi, 
qui  tantum  pauci  et  omnino  delusi 
gladius  acutus  occidit  invitam. 

Haec  terra  semper  est  nobis  querela, 
quia  plena  tot  rebus  gestis  et  fletu 
ex  praecedentibus  saeculis  nobis. 

Non  ex  suo  sinu  tam  duro,  ut  medela, 
animae  ascendunt,  amisso  omni  metu, 
haec  strenua  corpora  defuerunt  vobis. 

Haec  carmina  eis  valde  placuerunt  et  captivus  valde  gavisus  fuit  his  nuntiis,  quos 
ei  de  sodale  eius  dederunt  ac  prosequens  suam  fabellam  dixit: 

-Goletta  ac  munitione  expugnatis,  tureae  iusserunt  demoliri  Golettam,  quia  non 
fuit  ulla  necessitas  demoliendi  munitionem  iam  destructam,  sed  ad  maiorem 
brevitatem  faciendam  et  cum  minori  labore  perfoderunt  Golettam  per  tres  partes; 
tamen  non  potuerunt  explodere  partes,  quae  videbantur  minus  fortes  atque  hae  erant 
muri  veteres.  Nihilominus  reliqua  pars  ex  nova  munitione,  quam  EI  Fratin 
aedificaverat  ad  terram  ruit  magna  facilitate.  Breviter,  classis  victrix  ac  plena 
triumpho  Constantinopolim  reversa  est  et,  paucis  mensibus  elapsis,  mortuus  est 
patronus  meus,  nomine  Alush  Ali  quem  vocaverunt  Uchali  Fartax ,  quod  sermone 
turcico  vult  dicere  desertor  fidei  porriginosus ,  quia  vere  sic  erat  atque  apud  tureas 
mos  est  vocandi  homines  propter  quoddam  vitium  quod  habeant  sive  quamdam 
virtutem,  qua  praediti  sint.  Et  hoc  quia  inter  eos  non  sunt  plura  cognomina,  quae  ex 
genere  domus  othomanae  proveniant,  reliqua  autem  nomina  et  cognomina  accipiunt 
ex  quodam  vitio  corporeo  sive  ex  virtutibus  animi.  Hic  Porriginosus  remigavit  cum 
esset  servus  illius  Summi  Domini  (Sultani)  per  quattuordecim  annos  et  cum  esset 

ultra  triginta  et  quattuor  annos  natus  apostatavit  causa  furoris,  quia  quidam  turearum 
colaphum  ei  dedit  cum  esset  ad  remum  remigans  atque  ad  vindictam  faciendam  suam 
fidem  deseruit,  sed  tanta  virtute  praeditus  fuit  ita  ut,  omnibus  turpibus  dolis  ac 
machinationibus  spretis,  quibus  communiter  vicini  Magni  Domini  Turearum  utuntur 
ad  ascendendum  in  aula  regia,  cito  factus  est  rex  Algeriae  et  postea  navarchus  maris 
quod  idem  est  atque  esse  tertius  in  munere  illius  imperii.  Natus  erat  in  Calabria  atque 
erat  vir  bonus,  loquendo  de  moralitate  eius,  et  captivos  tractabat  valde  bene  atque 
habebat  tria  milia  horum,  quos  post  mortem  eius  distribuerunt  secundum  scripserat 
in  suo  testamento  inter  Summum  Dominum,  qui  est  etiam  illius  et  heres  omnium, 
qui  moriuntur,  et  includitur  inter  filios  illius  defuncti  et  inter  desertores  fidei  eius. 
Et  sic  fui  egomet  in  partitione  cuiusdam  desertoris  fidei  Venetiarum,  quem  Alush 
Ali  captivavit  cum  hic  esset  tirunculus  cuiusdam  navis;  atque  Alush  Ali  eum  tam 
multum  ardebat  ut  annumeraret  eum  inter  amatissimos  ephebos  suos;  sed  postea 
factus  est  crudelissimus  desertor  fidei,  quem  nunquam  vidimus.  Nuncupabatur  Hassan 
Aga  (Azan)  et  factus  est  ditissimus  et  etiam  rex  Algeriae,  cum  quo  veni  ego  ex  urbe 
Constantinopoli,  aliquo  modo  contentus,  quia  propior  Hispaniam  eram,  quamvis 
nemini  voluerim  nuntiare  meum  infortunium,  tamen  ad  videndum  utrum  fortuna 
prosperior  esset  mihi  Algeriae  an  Constantinopoli,  ubi  milies  conatus  sum  fugam 
meam  faciendam,  sed  omnino  inaniter  atque  absque  ulla  fortuna.  Tamen  Algeriae 
exspectabam  alias  vias  quaerere  ad  nanciscendum  quod  vere  cupiebam,  quia  spes 
obtinendi  libertatem  numquam  deseruit  me,  sed  in  his  quae  machinabar,  cogitabam 
atque  operam  navabam  exitus  non  conveniebat  desiderio  meo.  Postea  vero  et,  nulla 
mora  elapsa,  aliam  spem  quaerebam  sive  imaginabar  ad  sustentandum  me,  quamvis 
haec  debilis  ac  flaccida  esset  fugiendi.  His  rebus  peractis,  oblectabam  vitam  meam, 
clausus  in  carcere  sive  in  domo  quam  tureae  vocant  balneum ,  vulgo  baho  [arabice 
hammam ],  ubi  claudunt  captivos  Christianos,  tum  illos  qui  ad  regem  pertinent  tum 
privatos  et  locum  quem  vocant  horreum ,  vulgo  almactn  [ex  arabico  al~mahsen]7  ubi 
sunt  captivi  concilii ,  qui  laborant  in  operibus  publicis  illius  urbis  atque  in  aliis 
negotiis  officiisque.  His  captivis  valde  difficilis  fit  libertas,  propterea  quod  illi 
pertinent  ad  concilium  urbis  et  non  ad  quemlibet  patronum  privatum;  hoc  modo  non 
possunt  agere  de  redemptione  eorum  cum  quodam  viro  pro  pecunia,  quamvis  aliquo 
modo  hoc  fieri  posset.  Ad  haec  balnea  (bahos)}  ut  dixi,  privati  patroni  illius  urbis 
captivos  suos  adducunt,  praesertim  illos  exspectantes  redemptionem  pro  pecunia  et 
ibi  manent  securi  atque  in  otio  donec  obtinent  redemptionem  eorum.  Etiam  captivi 
qui  ad  regem  pertinent  non  exeunt  ad  laborem  faciendum  cum  reliquis  vinctis 
damnatis,  nisi  illa  redemptio  pecuniaria  nimis  demoretur.  Tunc  etiam  laborant  et 
lignum  afferunt,  qui  non  est  parvus  labor  ita  ut  scribant  enixe  ad  urgendam  libertatem. 

Ego  pertinebam  ad  illos,  qui  redemptionem  exspectabant;  et  cum  cognoscerent 
me  ductorem  fuisse,  annumeraverunt  me  inter  equites,  quamvis  dicerem  me  parvam 
possibilitatem  habere  et  carere  bonis  fortunae,  sed  haec  verba  mea  pro  nihilo  fecerunt. 
Mihi  posuerunt  catenam  magis  pro  signo  redemptionis  quam  ad  me  custodiendum 
et  hac  catena  et  hoc  modo  vitam  oblectabam  in  illo  balneo  una  cum  multis  aliis 
equitibus  et  nobilibus,  signatis  pro  redemptione.  Et  quamvis  fames  ac  nuditas 
aliquando  defatigarent  nos  et  fere  semper,  nulla  res  dolebat  nobis  quam  audire  et 

videre  ubique  crudelitates  quibus  patronus  meus  cum  christifidelibus  utebatur.  Omni 
die  suspendebat  quemdam  de  patibulo,  sive  cuipiam  transfodebat  corpus  stipite  vel 
palo,  vel  aures  scindebat  alteri  et  hoc  per  res  nullius  momenti  sive  pro  nihilo  atque 
hoc  bene  sciebant  tureae  eum  id  fecisse  ad  nutum  suum  et  quia  ex  sua  condicione 
vere  saevus  homicida  erat  totius  generis  humani.  Tantummodo  liberavit  sese  cum 
eo  miles  hispanus  vocatus  de  Saavedra  nomine,  qui  multa  fecit  ad  libertatem 
nanciscendam  et  quem  illae  gentes  traderent  memoriae  per  multos  annos,  quem 
numquam  percussit  ligno  nec  iussit  ut  eum  percuterent  nec  ei  verbum  offensivum 
umquam  dixit,  et  hoc  quamvis  multa  ille  faceret  quibus  credidimus  eum  damnaturum 
esse  perforatione  ope  pali  per  minimas  res  quas  fecit;  atque  ipse  hoc  multoties  putavit. 
Et  si  tempus  id  permitteret  mihi  haec  etiam  dicerem  vobis  ad  oblectamentum  atque 
ad  mirandum  et  quidem  melius  esset  quam  narratio  meae  propriae  historiae. 

Nunc  autem  dico,  fenestras  domus  cuiusdam  nobilis  mauri  divitis  esse  supra 
consaeptum  carceris  nostrae  et  mauri  habent  has  fenestras,  quae  potius  videntur 
foramina  quam  verae  fenestrae,  quia  has  cooperiunt  densis  atque  angustis  transennis. 
Sed  accidit  ut  quodam  die  cum  essem  in  solario  nostrae  carceris  cum  tribus  sodalibus, 
et  quidem  certantes  inter  nos  saliendo  cum  nostris  catenis  ad  tempus  oblectandum, 
tamen  cum  soli  reliqui  essemus,  omnibus  christianis  in  operibus  laborantibus,  porrexi 
oculos  et  en  vidi  cannam,  per  illas  transennas  fere  clausas  fenestrarum,  de  quibus 
iam  dixi,  ex  cuius  extremitate  pendebat  linteum  ligatum.  Haec  canna  autem 
movebatur  tamquam  si  signa  nobis  faceret  ut  eam  apprehenderemus.  Hoc  quidem 
vidimus  et  quidam  nostrum  sub  canna  stetit  ad  videndum  utrum  relinquerent  quae  in 
canna  esset  an  ad  videndum  quid  facerent.  Tamen  simul  atque  ille  pervenit  levaverunt 
cannam  eamque  ad  ambo  latera  moverunt,  tamquam  si  negarent  cum  capite. 
Christianus  reversus  est  et  denuo  moverunt  cannulam  cum  eisdem  signis  ut  antea. 
Tandem  alter  nostrum  advenit  et  iterum  eadem  fecerunt  sicut  cum  primo.  Denique  tertius 
advenit  et  ei  fecerunt  tamquan  primo  et  altero.  His  rebus  conspectis  egomet  etiam 
volui  fortunam  meam  temptare  atque  hoc  modo  veni  sub  illa  canna  et  vix  ac  perveni 
deposuerunt  eam  et  cecidit  ad  pedes  meos  in  balneo  ( baho ).  Tunc  festinavi  ad  linteum 
solvendum  et  en  vidi  nodum  et  intus  erant  decem  zianis  sive  nummos  arabicos  ex 
auro  minoris  pretii,  quibus  mauri  utuntur  et  unusquisque  aequivalebat  decem 
semiunciis  nostris.  Non  necesse  est  vobis  dicere  quam  multum  placuit  mihi  hoc 
inventum,  ut  patet,  et  quidem  miratus  sum  cogitando,  undenam  illud  munus  proveniret, 
praesertim  mihi,  quia  noluerunt  cannam  relinquere  nisi  mihi  quod  aperte  erat  ac  dicere 
tantum  mihi  hoc  fieri.  Quare  accepi  pecuniam  meam,  fregi  cannam  et  reversus  sum  ad 
solarium,  inspexi  fenestram  et  vidi  per  eam  manum  candidissimam,  quae  aperiebatur  et 
claudebatur  subito.  His  signis  intelleximus  sive  imaginati  sumus  quamdam  mulierem 
esse,  quae  in  illa  domo  vivebat  et  nobis  fecit  beneficium  hoc  et,  capite  prono,  flexo 
corpore  ac  bracchiis  super  pectus  positis,  ad  gratias  agendas  ei  fecimus  et  salamat 
[ex  arabico  salutationes,  hispanice  zalemas ]  more  arabico.  Paulo  postea  per  fenestram 
nobis  crucem  parvam  factam  cannis  ostenderunt  et  continuo  eam  intus  introduxerunt. 
Hoc  signum  confirmavit  nobis  quamdam  captivam  christifidelem  esse  in  illa  domo  et 
haec  ipsa  erat  quae  nobis  munus  dedit;  tamen  candor  manus  atque  armillae  non  aperte 
solutionem  dabant  nobis,  quia  putavimus  eam  Christianam  desertricem  fidei  esse,  quam 

patroni  eius  solent  eas  pro  legitimis  uxoribus  habere  atque  immo  praeferunt  aliis  ex 
natione  eorum.  In  nostris  argumentis  procul  eramus  a  veritate  huius  rei  atque  omne 
oblectamentum  noster  erat  ex  hoc  et  in  futurum  inspicere  illam  fenestram,  ubi  apparuit 
nobis  Stella  Polaris  ope  illius  cannae;  et  quindecim  diebus  elapsis,  eam  non  denuo 
vidimus  nec  manum  nec  aliud  signum.  Tamen  hoc  tempore  voluimus  scire,  quis  viveret 
in  illa  domo  vel  utrum  Christiana  desertrix  fidei  esset  necne,  sed  nemo  nobis  quid  de 
ea  dixit  nisi  ibi  maurum  divitem  ac  nobilem  habitare  nomine  Hadji  Murad  (Aga,  sive 
Agi  Morato),  praesidem  al-Batae  ( La  Pata)  quod  est  officium  magni  momenti.  Sed, 
nemine  sciente  de  illis  nummis,  haec  canna  intempestive  denuo  videbatur  et  linteum 
aliud  habebat  et  alium  nodum  in  eo  et  quidem  maiorem  et  hoc  fuit  cum  nemo  esset  in 
illo  balneo  (bano)>  ut  praecedenti  vice,  et  nos  soli  essemus.  Ipsam  temptationem  fecimus 
atque  unusquisque  nostrum  venit  sub  canna  et  omnes  autem  praecederunt  me,  tamen 
nulli  canna  cecidit  praeter  me,  quia  cum  perveni  ego  tunc  illa  cecidit  deorsum.  Nodum 
solvi  et  quadraginta  aureos  hispanicos  inveni  et  schedulam  scriptam  arabico  sermone 
et  post  scriptum  erat  crux  magna.  Crucem  osculatus  sum,  accepi  aureos  et  reversus 
sum  ad  solarium,  fecimus  salamat  [salutationes]  et  manus  apparuit  nobis,  signum  feci 
legendi  schedulam  et  fenestram  clauserunt.  His  rebus  peractis,  valde  turbati  fuimus  et 
laeti,  sed  nemo  nostrum  cognoscebat  linguam  arabicam,  et  magnum  desiderium  erat 
nobis  intelligendi  quod  scriptum  esset,  sed  maior  difficultas  erat  inveniendi  quis  id 
legeret.  Denique  statui  ut  confiderem  cuidam  desertori  fidei  Murciae,  qui  vere  magnus 
amicus  meus  erat  et  etiam  permutavit  mecum  sua  negotia,  quibus  obstrictus  erat  ad 
secretum  servandum;  quia  aliquando  desertores  fidei  cum  cupiunt  reverti  ad  terram 
Christianorum  egent  testimoniis  captivorum  notabilium,  quibus  nuntium  dent  hunc 
desertorem  fidei  virum  bonum  fuisse  et  semper  christifidelibus  bonum  fecisse  et  ille 
etiam  voluit  prima  occasione  opportuna  fugere.  Nonnulli  hoc  faciunt  moti  bona  fide 
ac  bona  voluntate;  alii  autem  e  contrario  utuntur  his  scriptis  forte  dolo  et  sollertia  et 
veniunt  ad  terram  Christianorum  ad  spoliandum  et  rapiendum  et  si  demum  capturantur 
per  haec  testimonia  exprimunt  desiderium  eorum,  quod  erat  manendi  in  terra 
Christianorum,  quare  cum  iis  tureis  in  ipsa  expeditione  veniebant.  His  rebus  factis, 
evadunt  primum  impetum  et  cum  Ecclesia  quaerunt  reconciliationem,  nullo  damno 
accepto,  et  cum  inveniant  occasionem  propitiam  revertuntur  in  Barbariam  ut  antea. 
Alii  autem  haec  scripta  habent  et  bono  fine  utuntur  atque  in  terra  Christianorum 
reapse  remanent.  Unus  ex  his  desertoribus  fidei  erat  amicus  meus,  qui  testimonia 
habebat  omnium  nostrorum,  quibus  hoc  affirmabatur  et  si  vero  mauri  apud  eum  haec 
scripta  invenissent,  male  evenisset  ei  atque  eum  vivum  combussissent.  Notum  fuit 
mihi  eum  cognovisse  linguam  arabicam  tum  loquendo  tum  scribendo,  sed  ante  quam 
cum  eo  loquerer  ei  dixi  ut  legeret  mihi  illam  schedulam  quam  inveni  casu  in  foramine 
cellae  meae.  Ille  autem  aperuit  schedulam,  inspexit  eam,  struxit  et  murmuravit  inter 
dentes  suos.  Tunc  rogavi  eum  si  vere  intelligeret.  Ille  dixit  mihi  se  valde  bene 
intellexisse  et  si  vellem  ille  posset  mihi  verbatim  dicere  et  ad  id  faciendum  melius 
esset  ut  darem  ei  atramentum  et  calamum.  Ei  dedimus  quod  petivit  et  pedetentim 
vertit  id  et  cum  finivit  dixit:  Omne  quod  hic  est  scriptum  hispanice  dicit  quod  est 
scriptum  arabicum  et  ubi  dicitur  Lalla  Mariam  hoc  vult  dicere  Domina  Nostra  Virgo 
Maria  et  sic  dicebat: 

Cum  puella  essem ,  pater  meus  habebat  servam ,  quae  in  mea  lingua  docuit  me 
orationem  [‘sala’]  Christianam  et  etiam  multa  dixit  mihi  de  <(Lalla  Mariam». 
Christiana  illa  mortua  est  et  scio  eam  non  ad  ignem ,  sed  ad  «Allah»  venire ,  quia 
postea  eam  bis  vidi  et  mihi  dixit  ut  pervenirem  ad  terram  Christianorum  ad  «Lalla 
Mariam»  videndam,  quae  multum  diligebat  me.  Nescio  quomodo  possum  ire ;  multos 
Christianos  vidi  per  hanc  fenestram  et  nullus  mihi  videbatur  eques  praeter  te.  Ego 
sum  valde  formosa  atque  iuvenis,  magnam  copiam  pecuniae  habeo  ad  mecum 
ferendam .  Videas  si  potes  eadem  facere ,  quomodo  illic  eamus  ibique  eris  maritus 
meus  si  vere  vis,  aliter  nihil  erit  mihi,  quia  « Lalla  Mariam»  dabit  mihi  quemdam  ut 
ducat  me  uxorem.  Egomet  haec  scripsi ;  cave  a  quo  hoc  des  ad  legendum :  ne  fidas 
cuilibet  mauro,  quia  omnes  sunt  mendaces  [‘marfuces’].  Hoc  valde  perturbat  me  et 
vellem  te  non  loqui  de  his  cum  quolibet,  quia  si  pater  meus  hoc  novisset  eiiceret 
me  in  puteum  et  cooperiret  me  lapidibus.  In  canna  ponam  filum:  alliga  ei  responsum 
tuum;  si  nemo  potest  tibi  arabico  sermone  scribere  dic  mihi  per  signa  tua  et  «Lalla 
Mariam »  faciet  ut  intelligam  te.  Illa  atque  Allah  custodient  te  et  haec  crux  quam 
ego  multoties  amplector;  sicut  illa  captiva  mihi  iussit  facere. 

Considerate,  domini  mei,  si  erat  nobis  causa  ad  mirandum  atque  ad  gaudendum 
argumentis  huius  scripti;  et  per  nostram  laetitiam  ille  desertor  fidei  intellexit  nos  non 
praecise  invenisse  casu  illam  schedulam,  sed  eam  scriptam  esse  propter  nos;  et  sic  rogavit 
nos  ut  ei  diceremus  si  hoc  verum  esset  quod  ipse  suspicabatur  et  bonum  esset  etiam  ei 
confidere  atque  ut  ei  diceremus,  quia  ipse  vitam  suam  in  periculum  poneret  pro  nostra 
libertate.  Et  ille,  his  verbis  dictis,  ex  pectore  suo  extraxit  crucem  metallicam  et  multis  cum 
lacrimis  iuravit  per  Deum,  quem  illa  imago  repraesentabat,  quem  ille  quamquam  peccator 
atque  indignus  fideliter  credebat  et  volebat  nobis  servare  fidelitatem  et  secretum  in 
omnibus  quibus  vellemus  ei  develare,  quia  ei  videbatur  et  fere  vaticinabatur  per  hoc 
scriptum  se  et  cunctos  nos  libertatem  consecuturos  esse  ac  videre  quod  tam  multum 
desiderabat,  nempe  ad  sinum  Sanctae  Matris  Ecclesiae  suae  reverti,  cuius  erat  membrum 
putridum  quare  separatus  erat  ac  remotus  propter  suam  ignorantiam  et  peccatum.  Haec 
dixit  ille  desertor  fidei  multis  lacrimis  ac  signis  poenitentiae  atque  omnes  nos  ei 
consensimus  eique  omnem  veritatem  huius  eventi  diximus,  nulla  re  excepta.  Tunc  ei 
fenestram  ostendimus  per  quam  canna  nobis  apparuit  atque  ille  connotavit  domum  et 
voluit  accuratissime  nobis  dicere,  quisnam  viveret  ibi.  Etiam  convenimus  bonum  esse 
responsum  dare  schedulae  illius  maurae  et  sic,  nos  habere  qui  sciret  scribere,  et  statim 
desertor  fidei  scripsit  argumenta,  quae  ei  iussi  et  quae  nunc  etiam  possum  dicere  accuratis 
verbis,  quia  nondum  ex  mea  memoria  amissa  sunt  nec  perdam  in  omnes  dies  vitae  meae. 
Atque  en  responsum  quod  dedimus  maurae: 

Verus  «Allah»  custodiat  te,  o  domina  mea ,  atque  illa  benedicta  «Mariam»,  quae 
est  vera  mater  Dei,  et  est  quae  posuit  in  corde  tuo  ut  eas  ad  terram  Christianorum, 
quia  diligit  te.  Roga  eam  ut  dicat  tibi  quomodo  possis  haec  opera  perficere ;  quia 
illa  tam  bona  est  atque  adimplebit  omnia.  Mea  ex  parte  et  ex  omnibus  his  christianis, 
qui  mecum  sunt,  possum  tibi  dicere  me  paratum  esse  ad  omnia  facienda  etiam  usque 
ad  mortem .  Scribe  denuo  ad  me  et  nuntia  mihi  omnia ;  quae  velis  facere  atque  ego 
semper  respondebo  tibi .  Magnus  «Allah»  dedit  nobis  captivum  christifidelem  qui 

scit  scribere  ac  loqui  tuo  sermone  sicut  videbis  per  hanc  schedulam .  Hoc  modo  et 
omni  metu  spreto ,  potes  nobis  nuntium  dare  de  omni  re  quam  velis.  Quoad  dictum 
tuum  cum  pervenias  ad  terram  Christianorum  ut  sis  uxor  mea  ego  hic  et  nunc 
polliceor  tibi  tamquam  bonus  christifidelis ;  et  oportet  te  scire  christianos  adimplere 
quae  polliceantur  et  quidem  melius  quam  mauri.  «Allah»  et  « Mariam »  mater  eius 
custodiant  te,  o  domina  mea. 

Hac  schedula  scripta  ac  plicata,  biduum  demoratus  sum  donec  balneum  (baho) 
esset  solum  ut  solebat  et  tunc  exivi  ad  solarium,  gressu  solito,  ad  cannam  videndam 
utrum  appareret  necne  et  statim  illa  apparuit.  Simul  atque  eam  vidi  ei  ostendi  meam 
schedulam  ita  ut  intelligeret  et  filum  poneret,  sed  hoc  iam  veniebat  in  cacumine 
cannae,  ad  quam  ligavi  schedulam  et  confestim  apparuit  Stella  Polaris  nostra  cum 
vexillo  albo  pacis  illius  nodi.  Eum  siverunt  cadere  atque  ego  accepi  et  inveni  in  linteo 
magnam  copiam  pecuniae  in  nummis  argenteis  aureisque,  plus  quam  quinquaginta 
aurei,  qui  plus  quam  quingenties  duplicaverunt  et  confimaverunt  spem  nanciscendi 
libertatem  nostram.  Illa  nocte  desertor  fidei  reversus  est  ad  nos  et  dixit  nobis  se 
cognovisse  in  illa  domo  vivere  ipsum  maurum,  nomine  Hadji  Murad  (Agi  Morato), 
ditissimum  in  extremis,  qui  habebat  filiam,  heredem  omnium  bonorum  suorum  et 
secundum  ferebatur  in  tota  urbe,  erat  pulcherrima  mulier  in  tota  Barbaria;  multi  proreges 
qui  huc  venerunt,  voluerunt  eam  ducere  uxorem,  sed  illa  numquam  ulli  voluit  nubere; 
et  etiam  noverat  eam  captivam  christianam  habuisse,  quae  iam  mortua  erat.  Haec  omnia 
bene  convenerant  illis  rebus,  quae  in  schedula  erant.  Fecimus  consilium  una  cum 
desertore  fidei  quo  modo  illa  maura  extrahenda  erat  ita  ut  omnes  ad  terram  Christianorum 
pervenire  possemus,  et  denique  statuimus  opus  esse  exspectandi  secundum  nuntium 
Zoraidae,  quae  sic  vocabatur  illa,  quae  nunc  vult  vocari  Maria,  quia  bene  vidimus 
eam  et  non  alia  posset  medium  invenire  ad  omnes  difficultates  superandas.  Desertor 
fidei,  hoc  consilio  facto,  dixit  nos  de  nihilo  curare;  quia  ipse  paratus  erat  ad  nanciscendam 
nobis  libertatem,  sin  autem  ad  vitam  suam  amittendam.  Quattuor  diebus  elapsis,  balneum 
( baho )  plenum  fuit  multis  hominibus,  et  hoc  modo  per  quattuor  dies  canna  demorata 
est  ad  sese  ostendendam;  postremo  die  in  solitudine  illius  balnei  (baho),  apparuit  linteum 
et  quidem  tam  praegnans  ut  partum  felicissimum  promitteret.  Canna  prona  erat  ad  me  et 
linteum;  et  in  eo  aliam  schedulam  inveni  et  centum  aureos  et  nulla  alia  pecunia.  Desertor 
fidei  ibi  erat  eique  dedimus  schedulam  ad  legendam  in  nostra  cella,  et  sic  dixit: 

Nescio  domine  mi,  quomodo  quid  possim  facere  ut  eamus  ad  Hispaniam,  neque 
«Lalla  Mariam»  dixit  mihi  quamquam  eam  rogavi;  et  faciendum  est  ut  dem  tibi 
magnam  copiam  pecuniae  aureae ;  vi  cuius  obtineas  redemptionem  tuam  et  etiam 
amicorum  tuorum.  Oportet  ut  unus  ex  eis  vadat  ad  Hispaniam  et  emat  navim  et  ipse 
revertatur  ad  reliquos  quaerendos.  Illi  me  invenient  in  hortu  matris  meae,  qui  est 
iuxta  portam  « Bab  Azun»  (Babazon)  in  lito  re  maris,  ubi  per  totam  aestatem  ero  una 
cum  patre  meo  ac  famulis  meis.  Illinc,  noctu  atque  absque  metu,  poteritis  me 
adducere  et  ferre  super  navim;  vide  si  vere  vis  meum  maritum  esse,  quia  aliter  rogabo 
«Mariam»  ut  puniat  te.  Si  non  confidis  cuidam  tu  ipse  navim  poteris  quaerere,  perfice 
tuam  redemptionem  pecuniariam  et  vade  foras.  Ego  credo  te  reversurum  esse  melius 
quam  alius ,  quia  eques  es  et  Christianus.  Conare  quaerere  hortum  nostrum  et  cum 

transeas  ibi  cognoscam  balneum  (baho)  esse  solum  et  desertum  et  tibi  dabo  magnam 
copiam  pecuniae.  «Allah»  [Deus]  curet  ut  valeas .  domine  mi. 

Haec  dicebat  secunda  schedula  et  cum  omnes  vidimus  unusquisque  sese  obtulit 
ad  suam  propriam  redemptionem  ac  promisit  ut  itus  et  reditus  accurate  fieret  et  etiam 
egomet  me  obtuli  ad  eadem  facienda.  Desertor  fidei  autem,  his  verbis  auditis,  renuit 
annuere  et  nullo  modo  consensit  ut  quidam  nostrum  exiret  in  libertate  donec  omnes 
una  id  faceremus,  quia,  teste  experientia,  multi  hoc  probaverunt,  sed  cum  liberi  sunt 
nolunt  adimplere  verba  data  in  captivitate;  quia  multoties  usi  erant  hoc  remedio 
nonnulli  nobiles  captivi,  ope  redemptionis  unius,  qui  iter  faciebat  Valentiam  vel  ad 
Maioricam  cum  pecunia  ad  navim  parandam  ut  reverteret  ad  alios  sodales  redimendos, 
sed  numquam  revertebantur;  quia  dicebant,  libertate  obtenta,  timor  amittendi  eam 
delebat  ex  memoria  omnia  promissa  huius  mundi.  Et  ad  hanc  veritatem  confirmandam 
breviter  narravit  nobis  eventum,  quod  acciderat  nonnullis  equitibus  Christianis  et 
quidem  insolitum  in  illis  regionibus,  ubi  res  magni  pavoris  accidunt,  quae  verae 
mirandae  erant.  Profecto  ille  dixit  nobis  quod  faciendum  erat  cum  pecunia  et  praecise 
hoc  erat,  nempe  ut  daremus  ei  omnem  pecuniam  ad  redemptionem  cuiusdam  christiani 
et  hic  navim  emeret  Algeriae  ita  ut  fieret  mercator  in  urbe  Tetuan  atque  in  illo  litore 
maris  et  cum  esset  patronus  illius  navis  facile  esset  ei  extrahere  omnes  ex  illo  balneo 
{baho),  et  omnes  una  adduceret  in  navi.  Insuper  si  illa  maura  daret  pecuniam  ad  omnes 
redimendos,  cum  illi  liberi  essent  magna  facilitate  possent  in  medio  die  ascendere  in 
navim  et  navigare.  Difficultas  alia  ac  maior  esset  tunc,  quia  mauri  non  permittunt 
desertores  fidei  emere  nec  habere  navim,  nisi  magna  navis  longa  esset  ad  expeditionem 
piraticam  aptam,  praesertim  si  hispanus  esset,  quia  non  vult  eam  nisi  ad  fugiendum 
ad  terram  Christianorum.  At  ille  desertor  fidei  hanc  difficultatem  posset  superare  ope 
cuiusdam  mauri  tagarini ,  qui  esset  sodalis  eius  in  possessione  navis  atque  in  lucro 
illius  mercaturae.  Et  hoc  consilio  facto,  ille  fieret  patronus  navis  et  omnes  difficultates 
uno  ictu  evanescerent.  Et  quamvis  omnes  nos  crederemus  melius  esse  quaerere  navim 
in  Maiorica,  etiam  secundum  opinionem  illius  maurae,  tamen  noluimus  ei  contradicere 
timentes  ne  patefaceret  nos  quin  fecerimus  quod  ipse  volebat  et  si  develaret  nos 
magnum  periculum  esset  amittendi  vitas  nostras  et  praesertim  si  develaret  negotium 
nostrum  cum  Zoraida  quam  omnes  nos  voluimus  protegere,  quamvis  vitam  libenter 
daremus  pro  ea.  Sic  decrevimus  confidere  manibus  Dei  atque  illi  desertori  fidei  et  statim 
responsum  dedimus  Zoraidae  faciendi  secundum  consilium  eius,  quoniam  bonum 
consilium  dedit  tamquam  si  Lalla  «Mariam»  diceret  et  tantum  de  ea  pendebat  demorari 
negotium  sive  confestim  operam  navare.  Iterum  pollicitus  sum  ei  ducendi  eam  uxorem 
et,  balneo  {baho)  deserto,  in  crastino  die  dedit  nobis  pluries  ope  cannae  ac  lintei  duo 
milia  aureorum  et  schedulam,  ubi  dicebat  primo  die  yuma’ay  quod  est  feria  sexta 
hebdomadae,  sive  dies  Veneris,  illam  ituram  esse  in  hortum  patris  sui,  sed  ante  quam 
exiret  daret  nobis  maiorem  copiam  pecuniae  at  si  hoc  non  sufficeret  deberemus  dicere, 
quia  illa  parata  erat  ad  dandum  quaecumque  ab  ea  quaereremus:  quia  pater  eius 
ditissimus  erat  et  nullo  modo  id  animadverteret  immo  illa  habebat  claves  omnium  rerum. 
Desertori  fidei  dedimus  quingentos  aureos  ad  navim  emendam.  Redemptionem  meam 
obtuli  ope  octingentorum  aureorum,  quia  mercatori  valentino  dedi  pecuniam  ope  cuius 
ille  redemit  me  a  rege  et  pollicitus  est  solvere  ei  hanc  pecuniam  cum  veniret  navis  ex 

urbe  Valentia,  et  hoc  quia  si  ipse  solveret  subito  redemptionem  meam  rex  suspicaretur 
eum  iam  habuisse  pecuniam  in  Algeria  ad  suum  beneficium  et  de  hac  re  omnino  tacuit. 
Patronus  meus  praeditus  erat  magna  suspicione  quare  nolui  ut  darent  ei  pecuniam 
subito.  Feria  quinta,  ante  feriam  sextam,  qua  formosa  Zoraida  itura  erat  ad  hortum  etiam 
dedit  nobis  alios  mille  aureos  et  certiores  fecit  nos  de  suo  exitu,  et  rogavit  me  si 
redimerem  me  ut  cognoscerem  hortum  patris  eius  et  omni  modo  quaererem  occasionem 
videndi  eam.  Brevibus  verbis  respondi  ei  dicens  me  haec  omnia  facturum  esse  et  etiam 
ut  ipsa  curaret  de  commendando  nos  ad  Lalla  «Mariam»  in  omnibus  suis  precibus, 
quas  captiva  docuit  eam.  His  rebus  peractis,  tres  sodales  mei  redempti  sunt  ad 
solvendum  exitum  ex  illo  balneo  ( baho )  et  ne  viderent  me  redemptum  et  nondum  illi, 
quia  possent  perturbari  et,  suadente  diabolo,  quid  facerent  in  periculo  Zoraidae.  Et 
hoc  modo  feci  redemptionem  eorum  tamquam  meam  propriam  et  omnem  copiam 
pecuniae  dedi  mercatori  ut  faceret  maxima  cum  facilitate  et  eodem  modo  solveret 
cautionem.  Tamen  ei  numquam  dixi  de  negotio  nostro  secreto  propter  periculum. 


Capitulum  41.  Ubi  adhuc  prosequitur  historia  captivi 


Nondum  quindecim  diebus  transactis,  desertor  fidei  iam  emit  valde  bonam  navim, 
qua  plus  quam  triginta  viri  vehebantur.  Et  ad  haec  omnia  bene  paranda  voluit  iter 
facere  ad  Cherchell  (Sargel),  qui  distabat  triginta  leucas  ex  Algeria  ad  Oranam 
(Or&n),  ubi  magna  negotiatio  ficorum  passorum  est.  Bis  sive  ter  fecit  hoc  iter  una 
cum  mauro  tagarino ,  de  quo  iam  dixi.  Tagarini  vocantur  in  Barbaria  mauri  ex 
Aragonia,  illi  qui  sunt  Granatae  appellantur  mudejares;  in  regno  Fezzano  (Fez)  autem 
mudejares  nuncupantur  elches ,  homines  quibus  rex  utitur  ad  bellum  faciendum.  Dico 
enim  eum  transivisse  sua  navi  et  ancoras  eiiciebat  in  quodam  sinu  maris,  qui  non 
amplius  quam  bis  iactus  ballistae  procul  erat  ab  hortu,  ubi  Zoraida  eum  exspectabat, 
ibique  erat  desertor  fidei  opportune  una  cum  mauris,  qui  erant  ad  remum  et  aliquando 
faciebat  orationem  [sala]  sive  temptabat  experientiam  fictitiam  illius  negotii  quod 
vere  facturus  erat.  Et  hoc  modo  veniebat  ad  hortum  Zoraidae  ad  fructus  quaerendos 
et  pater  eius  ei  dabat,  quamvis  nondum  eum  cognosceret.  Ille  voluit  cum  Zoraida 
loqui,  ut  postea  ait  mihi,  eique  dicere  se  eum  fuisse  qui,  iussu  meo,  eam  ad  terram 
Christianorum  adduceret  et  ita  ut  esset  laeta  ac  secura,  sed  numquam  potuit  cum  ea 
loqui,  quia  numquam  permittitur  dominabus  maurorum  ut  videant  maurum  nec 
tureas,  nisi  maritus  sive  pater  eis  iubeat.  Tamen  cum  christianis  captivis  agunt  et 
communicantur  et  plus  aequo,  et  etiam  mihi  dolebat  ut  ille  cum  ea  loqueretur,  ne 
ipsa  crederet  hoc  negotium  inter  desertores  fidei  esse.  At  Deus  aliter  haec  omnia 
disposuit  et  non  permisit  ut  bonum  desiderium  nostri  desertoris  fidei  adimpleretur. 
Hic  autem  cum  vidit  quam  faciliter  iter  ad  Cherchell  (Sargel)  faceret  et  quam  bene 
ancoram  eiicere  posset,  ubi  et  quando  vellet,  et  etiam  sodalem  tagarinum  nullam 

aliam  voluntatem  habere  quam  quae  voluntas  eius  ei  iubebat;  et,  me  redempto, 
oportebat  nonnullos  christifideles  quaerere  ut  remis  remigarent  et  sic  dixit  mihi  ut 
viderem  quos  mecum  adducere  vellem,  praeter  illos  redemptos,  ita  ut  cum  eis  loquerer 
ad  proximam  feriam  sextam,  qua  exitus  noster  haberet  locum.  His  rebus  cognitis, 
cum  duodecim  Christianis  locutus  sum,  omnes  viri  strenui  erant  ad  remigandum,  qui 
potuerunt  liberrime  urbem  relinquere;  et  hoc  non  facile  fuit,  quia  illo  tempore  erant 
viginti  magnae  naves  longae  ad  expeditiones  piraticas  faciendas  et  abstulerunt  omnes 
remiges  aptos  ad  remigandum  et  hi  non  inventuri  essent  nisi  patronus  eorum  manserit 
et  non  faceret  ullam  expeditionem,  quia  reparabat  parvum  navigium  suum.  His 
remigibus  autem  dixi  me  noctu  feriae  sextae  exspectaturum  esse  ut  omnes  exirent 
singillatim  et  cauto  modo,  atque  iter  facerent  ad  hortum  Hadji  Murad  (Agi  Morato) 
ibique  manerent  usque  ad  adventum  meum.  Unicuique  iussi  ut  quamvis  alios 
Christianos  viderent  ne  eis  dicerent  nisi  me  eos  misisse  ad  exspectandum  in  illo  loco. 
Hac  diligentia  facta,  oportebat  aliam  quidem  facere,  nempe  nuntiare  Zoraidae 
quomodo  erat  negotium  nostrum,  ita  ut  animadverteret  quid  faciendum  esset  et  ne 
turbaretur  si  subito  ad  eam  perventuri  essemus  ante  tempus  quo  ipsa  imaginabatur, 
quo  navis  Christianorum  revertura  esset.  Sic  enim  decrevi  meipsum  ire  ad  hortum 
ad  loquendum  cum  ea  et  hoc  erat  cum  occasione  colligendi  quasdam  herbas  et  quidem 
praecedenti  die  ante  exitum  meum.  Ego  ibi  perveni  et  primum  quem  inveni  fuit  pater 
illius,  qui  locutus  est  mecum  illa  lingua  qua  captivi  et  mauri  loquuntur  per  totam 
Barbariam  et  etiam  Constantinopoli,  quae  nec  arabica  nec  hispanica  est  nec  ullius 
nationis,  nisi  lingua  quae  est  admixtio  omnium  linguarum,  qua  omnes  mutuo 
intelligimus  nos,  dico  enim  hac  lingua  locuti  sumus  et  sic  rogavit  me  quid  quaererem 
in  hortu  eius  et  etiam  a  me  quaesivit  ad  quem  egomet  pertinerem.  Ei  dixi  me  fuisse 
servum  Arnaute  Mami  (et  hoc  dixi  ei  quia  pro  certo  noveram  hunc  optimum  amicum 
eius  fuisse)  et  me  herbas  quaerere  ad  acetaria  facienda.  His  quaestionibus  et  responsis 
peractis,  pulchra  Zoraida  exivit  e  domo  hortus  et  cum  nullo  modo  maurae  timent  se 
ipsas  ostendere  captivis  nec  eos  vitant,  ut  iam  dixi,  illa  non  curavit  de  se  ipsa  et 
appropinquavit  ad  locum  ubi  erat  pater  eius  mecum.  Et  cum  ille  vidit  eam 
appropinquavisse  et  quidem  paulatim,  eam  vocavit  atque  iusssit  ut  ad  seipsum  veniret. 

Multum  erit  si  egomet  de  magna  venustate  carissimae  meae  Zoraidae  loquerer 
necnon  et  de  eius  elegantia  atque  ornatu  et  pulchra  forma,  qua  illa  apparuit  ante 
oculos  meos;  tantum  dicam  eam  habuisse  plures  margaritas  pendentes  ex  suo  formoso 
collo,  auribus  et  capillis  quam  caput  eius  capillos  haberet.  Ad  pedes,  qui  nudi 
videbantur,  more  maurisco,  ferebat  duos  carcajes  (quae  sic  vocabantur  armillae  sive 
monilia  pedum  in  maurisco  sive  arabico  sermone)  ex  auro  puro,  cum  adamantibus 
insertis  et  secundum  quod  ipsa  mihi  dixit,  pater  eius  aestimabat  eas  pro  decem  milibus 
nummorum  aureorum  et  monilia,  quae  ad  manus  habebat  tanti  pretii  etiam  erant. 
Margaritae  erant  innumerae  et  valde  bonae,  quia  magna  elegantia  ac  splendor 
maurarum  est  ornatus  magnarum  margaritarum  et  parvarum  atque  hoc  modo  plures 
sunt  margaritae  magnae  sive  parvae  apud  mauros  quam  in  reliquis  nationibus.  Pater 
autem  Zoraidae,  secundum  quod  fertur,  in  Algeria  habebat  famam  possidendi  meliores 
margaritas  et  plus  quam  ducenta  milia  aureorum  hispanicorum,  ex  his  omnibus  rebus 
domina  erat  haec,  quae  nunc  mea  domina  est.  Utrum  ipsa  tunc  esset  speciosa  in 

prosperitate  ope  huius  ornatus  necne  vos  potestis  diiudicare  etiam  nunc  ex  vestigiis 
et  post  tam  multos  labores,  quos  passa  est  Quia  formositas  mulierum,  ut  notum  est, 
habet  dies  et  adiuncta  rerum  et  requirit  occasiones  ad  augendum  vel  ad  minuendum 
et  secundum  statum  animi  ascendit  sive  descendit  et  plerumque  destruitur.  Tamen 
dico  eam  tunc  temporis  paratam  fuisse  toto  ornatu  ac  formosam  in  extremis,  saltem 
mihi  sic  videbatur  et  nulli  earum  quas  umquam  vidi  erat  secunda  in  pulchritudine. 
Et  secundum  quod  debebam  facere,  putavi  me  in  conspectu  cuiusdam  divae  coeli 
esse,  quae  ex  coelo  ad  terram  venit  ad  gaudium  meum  et  ad  meam  medelam.  Et  vix 
atque  illa  advenit  pater  eius  dixit  ei  in  sua  lingua  me  fuisse  captivum  Amaute  Mami, 
amici  eius  et  quidem  me  venire  ad  quaerenda  acetaria.  Ipsa  incepit  loquendo  illa 
admixtione  linguarum,  de  qua  iam  dixi,  et  quaesivit  utrum  essem  equitem  necne  et 
qualis  erat  causa  qua  nondum  redemerunt  me.  Ei  respondi  me  iam  redemptum  esse 
et  propter  pretium  illa  posset  cognoscere  quanti  patronus  aestimavit  me,  quia  dedit 
mille  et  quingentos  nummos  sultanios.  Cui  illa  respondit:  «Vere  si  tu  esses  mei  patris 
fecissem  eum  non  daturum  esse  te  pro  duplo  eius,  quia  vos  christiani  mendaces  estis 
in  his  quae  dicitis  et  sic  vultis  esse  pauperes  ad  mauros  decipiendos.»  «-Hoc  fieri 
potest,  o  domina  -respondi  ei-,  sed  cum  patrono  meo  semper  egi  veraciter  et  hoc 
nunc  facio  atque  idem  faciam  cum  omnibus  in  hoc  mundo.»  «-Et  quando  ibis  foras?» 
dixit  Zoraida.  «-Cras,  secundum  quod  credo  -dixi-,  quia  hic  est  navis  francogallica, 
quae  in  crastinum  diem  iter  faciet  et  volo  in  ea  navigationem  facere.»  «-Nonne  melius 
esset  -obiecit  Zoraida-  exspectare  ut  veniant  naves  ex  Hispania  et  ire  cum  eis  et 
non  cum  francogallicis,  quae  non  sunt  vestrae?»  «Non  -respondi  ego-,  quamvis  nuntii 
sint  navim  ex  Hispania  venire  et  si  hoc  verum  est,  adhuc  eam  exspectabo,  sed  melius 
est  proficere  cras,  quia  desiderium  magnum  est  mihi  videndi  me  in  terra  mea  et  cum 
his  quos  tam  multum  diligo,  quapropter  non  praetermittam  hanc  opportunitatem  quin 
haec  demoretur.»  «-Absque  dubio  habebis  uxorem  in  tua  terra  -inquit  Zoraida-,  et 
hac  de  causa  vis  reverti  domum  ad  eam  videndam.»  «-Non  habeo  uxorem  -respondi-; 
sed  pollicitus  sum  uxorem  ducendam  simul  ac  perveniam  illuc.»  «-Et,  estne  pulchra 
domina  cui  promissum  tuum  fecisti?»,  dixit  Zoraida.  «-Illa  est  tam  pulchra  - 
respondi-  et  ad  verum  dicendum  de  sua  formositate  illa  videtur  similis  tibi.»  Valde 
risit  hoc  pater  eius  et  dixit:  U-llah!  [Per  Deum!]  christiane,  valde  formosa  erit  si 
illa  similis  est  meae  filiae,  quae  vere  pulcherrima  est  in  toto  hoc  regno.  Inspice  bene 
eam  et  videbis  me  verum  dicere.»  Pater  Zoraidae  erat  interpres  inter  nos,  quia  magis 
sollers  erat,  quamvis  loquebatur  hoc  permixto  sermone,  de  quo  iam  dixi,  hoc  hic 
uti,  sed  sensum  verborum  per  signa  manuum  ostendebat  potius  quam  per  verba.  His 
rebus  atque  argumentis  prolatis,  advenit  currens  maurus  et  dixit  magnis  vocibus  per 
muros  hortus  ascendisse  quattuor  tureas  et  quidem  fructus  accipere  quamvis  nondum 
essent  maturi.  Senex  turbatus  est,  et  Zoraida  etiam  perturbata;  quia  naturalis  et 
communis  est  metus,  quo  mauri  timent  tureas,  praesertim  milites,  qui  vere  superbi 
sunt  atque  iubent  mauris,  qui  subditi  sunt  eis  tamquam  si  servi  eorum  essent.  Dico 
enim  patrem  eius  dixisse  ad  Zoraidam:  «-Filia,  recede  domum  et  claude  te  donec 
loquar  cum  his  canibus;  tu  autem,  o  christiane,  quaere  herbas  tuas  et  vade  in  pace 
et  «Ali ah»  adducat  te  ad  tuam  terram  feliciter.»  Proclinavi  me  et  ille  tureas  petivit, 
relinquens  me  solum  cum  Zoraida,  quae  voluit  ire  sicut  pater  eius  ei  iusserat.  Sed 

simul  atque  occultavit  se  inter  arbores  illius  hortus  reversa  est  ad  me,  oculis 
lacrimosis,  et  mihi  dixit:  - Amshfl.  Christiane,  amshil»  quod  vult  dicere  «Vade», 
christiane,  vade!»  Ego  ei  respondi:  «-Domina,  utique;  sed  nullo  modo  absque  te;  et 
quidem  primo  die  yumafa  (i.e.  primo  die  hebdomadae  sive  feria  sexta,  die  Veneris) 
exspecta  me  et  noli  turbari  cum  videas  nos;  quia  absque  dubio  in  terram  Christianorum 
ibimus.»  Haec  ei  dixi  tali  modo  ut  posset  bene  intelligere  me  cum  omnibus  argumentis 
inter  nos;  tunc  illa  posuit  bracchium  suum  super  collum  meum  atque  ambulavit 
domum;  et  fortuna  voluit,  et  potuit  esse  adversa  si  coelum  non  aliter  decrevisset, 
quia  nos  deambulavimus,  sicut  iam  dixi,  nempe  habens  bracchium  Zoraidae  super 
collum  meum,  et  pater  eius  qui  reversus  erat  expellendi  milites  tureas  vidit  nos  hoc 
modo  et  etiam  nos  vidimus  eum  vidisse  nos,  tamen  Zoraida  cauta  ac  prudens  noluit 
bracchium  suum  de  collo  meo  removere,  immo  propius  ad  me  venit  et  posuit  caput 
suum  super  pectus  meum,  flectens  genua  parumper  et  signum  fecit  languoris  et  egomet 
signum  feci  fulcendi  eam  ne  caderet  et  hoc  contra  meam  voluntatem.  Pater  eius  venit 
currens  ad  nos  et  cum  vidit  filiam  illo  modo  eam  rogavit  ut  ei  diceret  quid  esset  sibi; 
sed  cum  illa  nihil  ei  respondit,  pater  eius  dixit:  «-Procul  dubio  cum  turbatione  introitus 
horum  canum  languida  facta  es.»  Et  eam  removit  a  pectore  meo  atque  adduxit  eam  ad 
pectus  suum,  et  illa  autem  suspirans  et  lacrimosis  oculis  dixit  mihi  iterum  iterumque: 
«Amshi,  christiane,  amshi»  (Vade,  christiane,  vade.)  Cui  pater  eius  respondit:  «Nullius 
momenti  est  ut  Christianus  vadat,  quia  nihil  mali  fecit  tibi  et  tureae  iam  profecti  sunt 
foras.  Nihil  perturbet  te;  quia  iam  dixi  me  tureas  rogavisse  et  quidem  exierunt  ex  loco 
in  quem  intraverunt»  «Illi  turbaverunt  eam,  domine,  atque  illa  commota  est  sicut  dixisti 
-dixi  ego  patri  eius-  sed,  si  illa  vult  me  proficisci  proficiscar,  quia  nolo  eam  turbare; 
mane  in  pace  et  cum  tua  venia  revertar  ad  hunc  hortum  ad  herbas  quaerendas,  quia 
nullibi  sunt  herbae  tam  bonae  quam  haec  ad  acetaria  facienda.»  «-Quoties  velis  potes 
huc  reverti  -respondit  Hadji  Murad  (Agi  Morato)-,  quia  filia  mea  non  dicit  haec,  quia 
stomachabatur  tecum  sive  cum  nonnullis  Christianis,  sed  illa  sperabat  fore  ut  tureae 
hinc  exirent  et  si  dixit  te  exire  hoc  erat,  quia  iam  erat  tempus  opportunum  ut  ires  ad 
tuas  herbas  quaerendas.» 

His  rebus  peractis,  valedixi  eis  et  videbatur  illam  esse  praeditam  magna  anxietate, 
tamen  secuta  est  patrem  suum.  Ego  autem  cum  praetextu  quaerendi  herbas  inspexi 
valde  bene  hortum:  vidi  introitum  eius  atque  exitum  et  defensionem  illius  domus  ad 
commoditatem  totius  nostri  negotii.  His  rebus  confectis,  reversus  sum  et  nuntiavi 
desertori  fidei  et  meis  sodalibus,  quae  acciderunt  mihi,  et  etiam  dixi  quam  multum 
desideravi  ut  possem  gaudere  pulchra  Zoraida,  et  quidem  felicitate  ac  sine  ulla 
turbatione,  quam  fortuna  offerebat  mihi.  Denique,  tempore  elapso,  dies  praefinitus 
ac  desideratissimus  nobis  advenit  secundum  ordinem  praestabilitum  quem  fecimus, 
magna  consideratione  et  consilio  facto,  et  fuit  nobis  prospera  fortuna;  quia  illa  feria 
sexta,  id  est  in  crastinum  illius  diei,  quo  cum  Zoraida  locutus  sum  in  hortu,  noster 
desertor  fidei,  vespere  autem  facto,  ancoram  eiecit  fere  in  eodem  loco  quo  erat 
Zoraida.  Christiani  autem  qui  remigabant  iam  erant  parati  ad  tempus  atque  absconditi 
in  diversis  locis  proximis.  Omnes  erant  suspensi  atque  exultantes  exspectando  me 
et  cupientes  in  navim  ascendere,  quam  ante  oculos  habebant.  Illi  autem  nesciebant 
quod  desertor  fidei  paraverat  et  credebant  eos  navim  expugnaturos  esse  virtute 

bracchiorum  suorum  et  quidem  interficiendo  mauros,  qui  in  illa  erant.  Et  hoc  modo 
simul  atque  ostendi  me  et  etiam  sodales  mei  ad  eos,  qui  sese  absconderant,  ad  nos 
omnes  festinaverunt.  Et  hoc  erat  cum  urbs  iam  clausa  esset  et  nemo  in  illis  locis 
appareret.  Cum  omnes  una  congregati  essemus  dubitavimus  quid  melius  esset  utrum 
imprimis  quaerere  Zoraidam  an  expugnare  mauros  bagarinos ,  nempe  remiges 
laborantes  ad  remum  in  navi.  Et  cum  essem  in  hoc  dubio  advenit  noster  desertor 
fidei,  qui  rogavit  nos  ne  demoraremur,  quia  iam  erat  hora  et  plerique  mauri  incauti 
ac  negligentes  tunc  dormiebant.  Ei  diximus  quid  cogitavimus  at  ille  respondit 
imprimis  opus  erat  navim  expugnare  quod  magna  facilitate  facturi  essemus  et  postea 
quaerenda  erat  Zoraida.  Quod  dicebat  optime  videbatur  omnibus  et,  nulla  mora  elapsa, 
atque,  illo  ductore  itineris  facto,  ad  navim  pervenimus  in  quam  ascendimus  et  ille 
primus  fuit  qui  intus  introivit  et  accipiens  gladium  arabicum  suis  manibus  dixit 
arabice:  «-Nemo  vestrum  moveatur  hinc,  quin  suam  vitam  amittat.»  Tunc  temporis 
omnes  Christiani  introierunt  in  navim  et  cum  mauri  audierunt  suum  ductorem 
loquentem  hoc  modo  perturbati  sunt  ac  timuerunt  valde  et  nullus  eorum  ausus  est 
arma  apprehendere,  quae  pauca  sive  nulla  erant  eis,  atque  attoniti  stupuerunt  ac 
siverunt  ut  Christiani  ligarent  manus  eorum.  Hi  autem  celeriter  haec  perfecerunt  et 
minati  sunt  mauris  perterritis  ne  vociferarent  quin  vitam  perderent  gladio. 

His  rebus  peractis,  dimidia  turma  nostrum  mansit  in  custodia  navis;  reliqui, 
desertore  fidei  duce,  introivimus  in  hortum  Hadji  Murad  (Agi  Morato)  et  bona  fortuna 
nostra  fecit  ut  vix  ac  voluimus  aperire  portam  haec  subito  aperta  est  magna  facilitate 
tamquam  si  non  esset  clausa;  et  sic  et  magna  quiete  ac  silentio  pervenimus  domum, 
nemine  inspiciente.  Pulcherrima  Zoraida  autem  iuxta  fenestram  exspectabat  nos  et 
simul  ac  vidit  nonnullos  nostrum  submissa  voce  quaesivit  a  nobis  si  eramus  nasarani 
(christiani),  tamquam  si  quaereret  nos  Christianos  esse.  Ego  respondi  ei  nos  vere 
esse  eique  dixi  ut  descenderet.  Cum  recognosceret  me  atque  uno  ictu  et,  nullo  verbo 
prolato,  continuo  festinavit  ad  descendendum,  aperuit  portam  et  se  ostendit  nobis 
formosam  atque  indutam  magno  ornatu  ita  ut  non  possim  eam  describere.  Ubi 
primum  eam  viderim  accepi  eam  manu  et  incepi  deosculandi  manum  eius,  desertor 
fidei  idem  fecit  et  sodales  mei;  at  reliqui  qui  negotium  nostrum  nesciebant  fecerunt 
quod  viderunt  nos  fecisse;  fortasse  eis  videbatur  nos  gratias  agere  Zoraidae  atque 
eam  ut  dominam  nostrae  libertatis  fateri.  Desertor  fidei  autem  ab  ea  quaesivit  arabico 
sermone  utrum  pater  eius  esset  in  hortu  necne.  Illa  respondit  eum  ibi  esse  et  etiam 
eum  dormire.  «-Tunc  oportet  eum  e  somno  suscitare  -obierit  desertor  fidei-,  atque 
eum  nobiscum  adducere  et  etiam  omne  quod  esset  cuiusdam  ponderis  illius  venusti 
hortus.»  «-Minime  -dixit  illa-,  nemo  audeat  ullo  modo  patrem  meum  tangere,  quia 
domi  meae  nihil  est,  quam  quod  egomet  mecum  fero,  sed  satis  est  ut  vos  omnes 
divites  et  contenti  sitis;  tamen  exspectate  paulisper  et  quidem  videbitis.»  Et  cum  haec 
dixit  iterum  introivit  domum  dicens  se  statim  reverti  foras;  atque  opus  erat  nos  quietos 
esse  ac  taciti.  Desertorem  fidei  rogavi  ut  diceret  mihi  quaecumque  cum  ipsa  acciderit 
atque  ille  enarravit  mihi.  Ei  autem  dixi  nihil  faciendum  esse  cum  Zoraida  nisi  quod 
ipsa  quaereret;  haec  autem  reversa  est  onerata  cum  arca  plena  nummis  aureis  et 
quidem  tanti  erant  ut  paene  poterat  arcam  suis  manibus  ferre.  Attamen  adversa 
fortuna  fecit  patrem  eius  interdum  e  somno  expergisci,  nam  audivit  strepitum,  qui 

erat  in  hortu,  atque  apparuit  per  fenestram  ad  videndum  quid  hoc  esset  et  cum 
cognosceret  omnes  christianos  esse,  qui  ibi  inveniebantur,  confestim  ac  magnis  et 
immanibus  vocibus  clamavit  dicens  lingua  arabica:  «-Christiani,  christiani!  Latrones, 
latrones!»  Quibus  vocibus  cuncti  nos  perturbati  fuimus  maxima  ac  teterrima 
confusione.  Tamen  desertor  fidei,  periculo  nostro  cognito,  putavit  quam  magni 
momenti  esset  superare  hanc  exortam  difficultatem  magna  celeritate,  quare  ascendit 
in  locum  ubi  erat  Hadji  Murad  (Agi  Morato)  et  una  cum  eo  nonnulli  nostrum  etiam 
ascenderunt  sursum;  interea  nolui  Zoraidam  solam  relinquere,  quae  languida  atque 
exanimis  cecidit  in  bracchia  mea.  Breviter,  qui  ascenderunt  magna  calliditate  ac 
sollertia  in  ictu  oculi  demiserunt  Hadji  Murad  (Agi  Morato)  et  quidem  manibus  ligatis 
et  linteum  in  ore  eius  ne  loqueretur  eique  minabantur  ne  clamaret,  quominus  amitteret 
vitam.  Simul  ac  filia  eius  eum  hoc  modo  vidit  cooperuit  oculos  suos  ne  eum  videret. 
Pater  Zoraidae,  hoc  negotio  omnino  ignoto,  perterritus  est,  quia  ipsa  libenter  in  manus 
nostras  sese  commisit.  Tunc  vero  pedes  ad  fugiendum  necessarii  erant  nobis,  quare 
diligenter  et  celeriter  ascendimus  in  navim;  et  qui  ibi  manserunt  exspectabant  nos 
timentes  ne  malum  accideret  nobis.  Binis  horis  illius  noctis  elapsis,  omnes  iam 
eramus  in  navi  et  linteum  ex  ore  patris  Zoraidae  necnon  et  ligamen  manuum  eius 
remotum  est;  tamen  iterum  desertor  fidei  dixit  ei  ne  loqueretur  nec  quidem  verbum 
ne  amitteret  vitam.  Cum  ille  intueretur  filiam  suam  incepit  suspirare  profunde  et 
potissimum  cum  videret  me  eam  arcte  amplecti,  illa  nullo  modo  renitente,  quia  quieta 
erat  ac  nihil  vitabat;  tamen  ille  tacebat  ne  desertor  fidei  minas  suas  adimpleret  in 
eum. 

Nos  autem,  Zoraida  in  navi  recepta,  voluimus  remos  in  aquam  immittere  in 
conspectu  patris  eius  atque  omnium  maurorum,  qui  ibi  ligati  erant.  Ipsa  dixit  desertori 
fidei  ut  diceret  mihi  se  facere  ei  beneficium  solvendi  mauros  et  dare  libertatem  patri 
eius,  quia  antea  ipsa  se  proiiceret  in  mare  quam  habere  ante  oculos  suos  et  propter 
causam  suam  patrem  suum  captivum,  qui  eam  tantum  dilexit.  Desertor  fidei  autem  hanc 
petitionem  mihi  interpretatus  est  cui  vero  omnino  contentus  conveni.  Tamen  desertor 
fidei  respondit  hoc  non  esse  conveniens,  quia  si  illi  liberarentur  continuo  subverterent 
omnem  terram  atque  ad  arma  excitarent  urbem,  qua  de  causa  exibunt  ad  eos 
quaerendos  cum  celeribus  navibus  ita  ut  terram  et  mare  invaderent,  et  non  fieri  posset 
ut  evaderent  nec  obtinerent  libertatem;  quapropter  oportebat  eos  tantum  liberare  simul 
atque  ad  terram  Christianorum  pervenirent.  Hoc  consilio  unanimiter  accepto, 
nuntiatum  est  Zoraidae  quare  sic  haec  facienda  erant,  quamvis  illa  haec  nollet,  sed 
etiam  ipsa  bene  intellexit.  Postea  vero  unusquisque  remum  suum  accepit,  silentio 
gaudioso  ac  laeta  diligentia,  et,  commendati  Deo  ex  toto  corde,  incepimus  remigare 
ad  Maioricam,  quae  erat  proxima  terra  Christianorum;  tamen  propter  ventum 
Aquilonem  qui  incepit  flare,  mare  agitabatur  et  non  potuimus  cursum  ad  Maioricam 
sequi  et  debuimus  prosequi  litora  Oranae  (Oran)  et  quidem  magno  dolore  nostro,  ne 
develarent  nos  in  Cherchell  (Sargel),  qui  in  illo  litore  est  sexaginta  milliaria  distans 
ab  urbe  Algeria.  Etiam  timuimus  invenire  navim  onerariam  [vulgo  galeota ]  de  his 
quae  communiter  iter  faciunt  cum  mercaturis  ad  urbem  Tetuan,  quamvis  unusquisque 
atque  omnes  una  auderemus  putare  nos  posse  navim  mercatoriam  expugnare  praeter 
eas,  quae  ad  expeditiones  piraticas  paratae  erant,  et,  ea  expugnata,  melius  ac  securius 

iter  nostrum  prosequi.  Zoraida  vero,  dum  iter  faciebamus,  capite  prono  inter  manus 
meas  erat  ad  vitandam  visionem  patris.  Ego  autem  audivi  eam  Lalla  «Mariam»  vocare 
ad  nos  iuvandos. 

Cum  navigavimus  triginta  milliaria  et  quidem  mane  facto,  vidimus  terram  procul 
ad  tres  iactus  ballistae,  terra  autem  deserta  erat  et  nemo  vidit  nos;  at  voluimus 
remigare  nostris  viribus  in  altum  mare  quod  tunc  temporis  mitius  erat  et  cum  iter 
fecimus  per  binas  leucas  iusserunt  ut  remigarent  turmatim  tantum  secundum  quartam 
partem  totius  turmae,  donec  esset  tempus  edendi,  quo  navis  bene  instructa  erat.  Tamen 
remiges  dixerunt  non  esse  tempus  quiescendi;  et  qui  nondum  remigabant  alebant 
remigantes  cibis,  quia  hi  nullo  modo  voluerunt  remos  relinquere  de  manibus  eorum. 
Sic  enim  fecerunt,  sed  ventus  incepit  flare  atque  impulit  nos  ad  velam  dare  et  remos 
relinquere  et  cursum  versus  Oranam  (Ordn)  facere  et  nullum  aliud  iter  navigare. 
Haec  omnia  magna  celeritate  fecerunt  et  per  octo  milliaria  ad  horam  navigavimus 
velis  nihil  timentes,  nisi  aliam  navim  inveniremus  in  expeditione  piratica.  Esum 
dedimus  mauris  bagarinis  et  desertor  fidei  dixit  eis  nullo  modo  captivos  esse,  atque 
in  prima  occasione  orta  daturus  esset  eis  libertatem.  Eadem  dixit  patri  Zoraidae,  qui 
ei  respondit:  «-Nullo  modo  credo  promissis  vestrae  liberalitatis  et  vestrae 
munificentiae,  o  Christiani!  quodcumque  possum  exspectare  a  vobis,  et  non  credo 
vos  mihi  daturos  esse  libertatem;  quia  non  oportet  hoc  periculum  facere  ad  eam 
auferendam  a  me  et  continuo  eam  tam  iiberaliter  mihi  dare,  praesertim  cum 
cognoscatis  quis  ego  sim  et  quam  multum  potestis  lucrari  pro  mea  redemptione.  Et 
si  nunc  vultis  pretium  ponere  hic  et  nunc  dabo  vobis  quidquid  a  me  quaeratis  propter 
me  et  propter  meam  miseram  filiam,  sin  autem  propter  eam  tantum,  quae  est  melior 
pars  vitae  meae.»  Et,  his  verbis  prolatis,  incepit  flere  amare  ita  ut  moveret  omnes 
ad  commiserationem  atque  impulit  Zoraidam  ad  eum  inspiciendum;  quae  cum  vidit 
eum  flentem  surrexit  ex  pedibus  meis  et  venit  ad  patrem  amplectendum  et  posuit 
vultum  suum  iuxta  vultum  eius  atque  ambo  una  fleverunt  profunde  et  nonnulli 
nostrum  etiam  comitati  sumus  eos  lacrimis.  Sed  cum  pater  eius  vidit  eam  amictam 
tam  magno  ornatu  et  tantis  gemmis  secum,  ei  dixit  in  sua  lingua:  «-Quid  est  hoc, 
filia,  nonne  heri,  vespere  facto,  et  ante  quam  haec  calamitas  accideret  nobis  vidi  te 
amictam  vestibus  domesticis  atque  ordinariis  et  nunc,  nulla  opportunitate  oblata,  video 
te  induere  vestes  maximo  ornatu  et  quidem  meliores  vestes  quas  dedi  tibi  cum  fortuna 
prospera  erat  nobis?  Responde  mihi  quia  suspensus  et  turbatus  sum  et  miror  de  hoc 
infortunio  quo  me  invenio.»  Haec  omnia  quae  maurus  dixit  filiae  suae  vertebat  nobis 
desertor  fidei,  illa  nullum  verbum  ei  respondebat.  Ille  autem,  arca  gemmarum 
conspecta,  quam  ipse  reliquerat  Algeriae  et  non  tulit  ad  hortum,  praeditus  magna 
confusione  etiam  quaesivit  quomodo  arca  illa  pervenit  ad  manus  nostras  et  quid  erat 
quod  intus  servabatur.  Quibus  rebus  desertor  fidei,  nullo  responso  Zoraidae  exspectato, 
respondit  ei  dicens:  «-Noli  fatigari,  domine,  his  quaestionibus  ad  Zoraidam,  tuam 
filiam,  quia  uno  verbo  haec  omnia  respondebo  tibi  et  omnia  explanabo;  et  sic  oportet 
te  scire  eam  christifidelem  esse  et  illa  fuit  lima  nostrarum  catenarum  et  libertas 
captivitatis  nostrae;  illa  hic  venit  sponte,  libenter  ac  laeta,  secundum  quod  imaginor, 
videndi  se  ipsam  in  hoc  statu  rerum,  tamquam  qui  exit  ex  obscuritate  in  lucem,  ex 
morte  in  vitam  atque  ex  poena  in  gloriam.»  «-Estne  verum  quod  hic  dicit,  filia  mea?», 

dixit  maurus.  «Ita  est»,  respondit  Zoraida.  «-Quid  ergo,  -obiecit  senex-,  tu  es 
christiana,  atque  illa  quae  tradidit  patrem  suum  in  manus  inimicorum  eius?»  Cui 
respondit  Zoraida:  «-Illa  quae  est  christifidelis,  ego  sum;  sed  non  tradidi  te  hoc  modo; 
quia  numquam  desiderium  meum  fuit  ad  afficiendum  tibi  malum  nisi  ad  faciendum 
bonum  mihi.»  «-Et  quid  boni  fecisti  tibi,  filia?»  «-Hoc  poteris  quaerere  a  Lalla 
«Mariam»:  et  ipsa  tibi  respondebit  melius  quam  egomet.» 

His  verbis  auditis,  et  citius  dicto  maurus  capite  verso  sese  proiecit  in  mare,  ubi 
absque  dubio  submergeret,  nisi  longa  vestimenta  eius  impedirent  atque  in  superficiem 
aquae  parumper  retinerent.  Zoraida  voces  dedit  ut  eum  ab  aqua  auferremus  et 
festinanter  omnes  advenimus  et  apprehendimus  pallium  eius  eumque  fere  submersum 
atque  inanimem  extraximus,  quo  Zoraida  affecta  fuit  magno  dolore,  tamquam  si 
mortuus  esset  et  super  eum  fecit  magnum  ac  profundum  planctum.  Eum  posuimus 
deorsum  et  magnam  copiam  aquae  vomuit;  binis  horis  elapsis,  compos  mentis  factus 
est  cum  ventus  mutaret  atque  ad  terram  navigavimus,  sed  ope  remorum  potuimus 
vitare  impetum  in  ipsam  terram;  tamen  advenimus  ad  parvum  sinum  maris  iuxta 
promontorium  maris,  qui  a  mauris  vocatur  Qahba  Rumia  [Cava  Rumia ,  i.e.  moecha 
christiana]  atque  in  lingua  nostra  idem  est  ac  dicere  mala  mulier  christiana;  et 
secundum  traditionem  inter  mauros  in  illo  loco  sepulta  est  illa  Qahba  ex  cuius  causa 
Hispania  amissa  fuit;  nam  qahba  (cava)  in  illa  lingua  vult  dicere  «mala  mulier»  et 
rumia  «christiana»  [litt.  romana  sive  europaea  et  proinde  christiana]  et  tamquam  funesta 
fortuna  ferunt  ut  quis  ad  hunc  locum  perveniat  impulsus  necessitate,  quia  aliter 
numquam  huc  perveniunt,  tamen  nobis  non  tantum  fuit  refugium,  sed  portus  securus 
ad  medelam  nostram  propter  procellam  maris.  Custodes  statuimus  in  terra  et  numquam 
remos  e  manibus  nostris  reliquimus;  comedimus  quod  defector  fidei  nobis  attulit  et 
rogavimus  Deum  ac  Dominam  Nostram  ut  adiuvaret  nos  ac  foveret  nos  ad  optimum 
finem  post  felicem  initium.  Zoraida  iussit  nobis  ut  omnes  mauros  et  patrem  eius  liberos 
relinqueremus,  quia  non  potuit  illa  tolerare  patrem  suum  ligatum  ante  oculos  videre  et 
etiam  mauros  suae  terrae  captivos.  Ei  polliciti  sumus  faciendi  in  momento  opportuno 
exitus  nostri,  quia  nullum  periculum  tunc  esset  liberandi  eos  in  illo  inhospito  ac  deserto 
loco.  Orationes  nostrae  exauditae  sunt  a  coelo,  ventus  prosperus  nobis  flavit  et  mare 
erat  placidum  atque  hoc  modo  prosecuti  sumus  iter  nostrum  navigando  ac  laeti  iterum 
in  nostro  incepto  itinere. 

His  rebus  perspectis,  mauros  solvimus  et  singillatim  eos  liberavimus  in  terra  ex 
quo  vere  mirati  sunt;  sed  cum  pervenimus  ad  patrem  Zoraidae,  qui  iam  erat  omnino 
compos  mentis  dixit:  «-Cur  creditis  vos,  christiani,  hanc  malam  feminam  gaudere 
mea  libertate?  Num  putatis  hoc  esse  propter  commiserationem  erga  me?  Minime  vero! 
Hoc  tantum  facit  quia  ego  obstaculum  sum  mea  praesentia  ad  mala  desideria  eius 
efficienda,  et  haec  est  quae  impulit  eam  ad  mutandam  religionem  atque  acceptare 
vestram  superare  nostram,  sed  quia  scit  in  vestra  terra  maior  est  impudicitia  et  quidem 
liberior  quam  in  nostra.»  Et  reversus  est  ad  Zoraidam  atque  ego  apprehendi  eum  et 
alter  Christianus  per  bracchia  ne  faceret  quamdam  insaniam  tunc  dixit  ei:  «-0  infamis 
iuvenis  ac  puella  male  consulta!  Quonam  vadis,  caeca  atque  inconsiderata,  sub 
potestate  horum  canum,  naturalium  inimicorum  nostrorum?  Maledicta  sit  hora  qua 
genui  te  ac  maledicta  sint  omnia  munera  et  delitiae  quibus  creavi  te!»  Sed  cum 

animadverti  eum  numquam  finire  festinavi  ad  relinquendum  eum  in  litore  atque  illinc 
magnis  vocibus  ille  clamabat  suis  maledictionibus  ac  lamentis,  rogando  Mahometum 
ut  ab  «Allah»  quaereret  ut  destrueret,  confunderet  atque  interficeret  nos.  Et  cum 
navigavimus  plenis  velis  non  potuimus  amplius  audire  quae  dicebat,  tamen  vidimus 
signa  eius  et  eum  barbas  eradicare  et  capillos  atque  eum  reptare  per  terram;  et  denuo 
clamabat  magna  voce  et  taliter  potuimus  audire:  «Revertere,  carissima  filia,  revertere 
ad  terram  et  omnia  ignoscam  tibi.  Trade  his  viris  hanc  pecuniam,  quae  iam  est  eorum 
et  revertere  ad  patrem  tuum  consolandum,  qui  in  hac  arena  deserta  amittet  vitam  si 
tu  eum  relinquis!»  Zoraida,  his  omnibus  verbis  auditis,  commota  erat  ac  flebat  et 
nescivit  quid  ei  dicere  ad  respondendum,  nisi:  «Placeat  «Allah»,  pater  mi,  quia  Lalla 
«Mariam»  est  causa  quare  ego  sum  Christiana,  illa  consoletur  te  in  tua  tristitia. 
«Allah»  bene  scit  me  non  aliter  posse  facere  quam  quae  feci  et  hi  Christiani  nihil 
debent  meae  voluntati.  Et  quamvis  vellem  manere  domi  hoc  non  fieri  potest  secundum 
festinationem  animi  mei  ad  perficiendam  hanc  operam,  quae  mihi  videtur  valde  bona 
quamvis  tu,  pater  mi,  iudices  ut  pessimam.»  Hoc  enim  dixit  tempore  quo  pater  eam 
audivit  et  nos  eum  vidimus;  ego  autem  consolatus  sum  Zoraidam  atque  omnes 
curavimus  de  itinere  nostro,  quo  prosperus  ventus  nos  iuvabat,  et  pro  certo 
exspectavimus  in  crastinum  diem  ante  diluculum  ad  litora  Hispaniae  perventuros 
esse. 

Sed  sic  ut  multoties  raro  vel  numquam  advenit  bonum  integrum  et  simplex  nisi 
comitatum  cum  quadam  adversitate,  quae  deturbet  et  commoveat  nos,  etiam  fortuna 
nostra  vel  potius  maledictiones,  quas  maurus  ille  prorupit  contra  suam  filiam,  quae 
semper  vitandae  sint,  quamvis  ex  patre  proveniant,  et  haec  dico  quia  cum 
navigavimus  in  altum  et,  tribus  horis  nocturnis  elapsis,  velis  plenis  et  remis  ligatis, 
quia  nulla  necessitas  erat  remigandi,  propter  ventum  prosperum,  qui  impellebat  nos, 
sub  luce  lunae  quae  aperte  micabat,  en  navis  proxima  ad  nos  cum  velis  quadratis  et 
quidem  plenis  vento,  quae  voluit  gyrum  dare  ope  gubernaculi  atque  illi  praeterierunt 
ante  nos,  quare  debuimus  vela  nostra  claudere  ne  impetum  faceremus  in  illam  navim, 
sed  illi  moverunt  gubernaculum  ita  ut  possemus  transire.  Et  tunc  quaesiverunt  a  nobis 
quis  eramus  et  quonam  navigabamus  et  unde  veniebamus  et  hoc  dixerunt  nobis  lingua 
francogallica,  sed  desertor  fidei  noster  dixit:  «-Nemo  respondeat,  quia  hi  absque  dubio 
sunt  piratae  gallici,  qui  rapient  omnia  a  nobis.»  Ante  hoc  consilium  nemo  quid  eis 
respondit;  et  cum  transirent  parum  ulterius,  quia  illa  navis  erat  sub  latere  opposito 
venti  improviso  exploserunt  duo  tormenta  bellica  et  glandes  venerunt  cum  catenis, 
et  cum  una  earum  illi  sciderunt  mediam  arborem  nostram,  quae  cecidit  in  mare  cum 
velo;  et  continuo  denuo  exploserunt  et  glans  mediam  navim  nostram  percussit  atque 
omnem  navim  aperuit,  nemine  autem  vulnerato;  tamen  submersimus  omnes  in  profundo 
mari  et  incepimus  clamare  magnis  vocibus  et  quaerere  auxilium  ab  eis  et  rogavimus 
eos  ut  acciperent  nos,  quia  summergebamur.  Detinuerunt  se  et  cymbam  in  aquam 
eiecerunt  et  circa  duodecim  francogalli  descenderunt  omnes  armati  sclopetis  et  cordis 
accesis;  et  hoc  modo  ad  nos  pervenerunt,  sed  cum  viderunt  nos  paucos  esse  et  navim 
nostram  submergi  receperunt  nos  ac  dixerunt  nos  nullam  urbanitatem  habere,  quia 
non  respondimus  eis,  qua  de  causa  haec  accidit  nobis.  Desertor  fidei  noster  accipit 
arcam  cum  divitiis  Zoraidae  atque  eiecit  eam  in  mare,  nemine  inspiciente.  Breviter, 

omnes  nos  ascendimus  in  navim  francogallorum  qui,  nuntiis  nostris  cognitis, 
tamquam  si  inimici  praecipui  nostri  essent  expoliaverunt  nos  ab  omnibus,  quae  erant 
nobis  atque  a  Zoraida  usque  carcajes  pedum  eius  rapuerunt.  Sed  hoc  non  dabat  mihi 
angorem  tam  magnum  quam  quae  Zoraidae  dabant  propter  timorem  auferendi  ab  ea 
gemmam  ditissimam,  quam  super  omnes  gemmas  valebat  atque  ipsa  tam  multum 
aestimabat.  Tamen  desideria  illius  plebeculae  tantum  ad  quaestionem  pecuniariam 
attinebat  et  cupiditas  eorum  numquam  mitigabatur;  et  tunc  immo  et  vestes  captivorum 
cupiebant  rapere  et  a  nobis  auferrent  si  cuiusdam  utilitatis  eis  essent.  Atque  inter 
eos  fecerunt  consilium,  nos  in  mare  proiicere  circumvolutos  uno  velo  navis,  quia 
volebant  negotia  facere  in  nonnullis  portibus  Hispaniae  fingendo  se  esse  ex  Britannia 
Minori  et  timebant  puniri  pro  furto  si  ferebant  nos  vivos.  Tamen  praefectus  navis, 
qui  exspoliaverat  meam  carissimam  Zoraidam,  dixit  satis  esse  hanc  praedam  facere 
et  nolebat  in  ullum  portum  Hispaniae  introire,  sed  per  Fretum  Herculeum  (Gibraltar) 
transire  et  quidem  nocte  sive  ut  posset  navigare  ad  Rupellam  (La  Rochela)  ex  qua 
profecti  erant;  et  hoc  modo  consilium  fecerunt  ut  darent  nobis  cymbam  suae  navis 
et  omnia  necessaria  ad  iter  breve  faciendum  quod  sufficiebat  nobis;  et  hoc  in 
crastinum  diem  fecerunt  ante  conspectum  terrae  Hispaniae;  et  nos,  hac  terra 
conspecta,  obliti  sumus  continuo  omnium  nostrum  laborum  atque  incommoditatum 
tamquam  si  numquam  fuissent  nobis;  quia  tam  magnum  erat  gaudium  nanciscendi 
amissam  libertatem. 

Et  hoc  accidit  circa  meridiem  cum  illi  nos  in  cymbam  eiecerunt,  et  nobis  duos 
cados  aquae  dederunt  et  panem  coctum  et  praefectus  navis  motus  nescio  quid 
commiserationis  cum  pulcherrima  Zoraida  introiret  in  cymbam  dedit  ei  quadraginta 
aureos  et  noluit  milites  eius  ab  ea  auferre  has  vestes  quas  nunc  ipsa  induit. 
Ascendimus  in  cymbam;  ei  gratias  egimus  propter  beneficium  concessum  atque 
ostendimus  nos  ipsos  gratos  erga  eos  potius  quam  querulos;  illi  autem  prosecuti 
sunt  suum  cursum  versus  Fretum  Herculeum  (Gibraltar);  nos  autem,  omnibus 
cursibus  stellarum  spretis,  tantum  versus  litus  maris  remigavimus  et  quidem  magno 
robore  adhibito,  et  ad  occasum  solis  iam  vere  proximi  eramus  et  pervenire  potuimus 
ante  quam  nox  valde  atra  esset;  tamen  illa  nocte  luna  non  apparuit  et  coelum 
videbatur  atrum  et  in  loco  omnino  ignoto,  non  nobis  videbatur  securum  in  terram 
exire.  Tamen  nonnulli  nostrum  voluerunt  id  facere,  quamvis  locus  esset  plenus 
rupibus  et  procul  a  quodam  oppido,  quia  saltem  hoc  modo  possemus  evadere 
timorem  navium  piratarum  provenientium  ex  urbe  Tetuan,  quae  pernoctant  in 
Barbaria  et  prima  luce  apparent  in  litore  Hispaniae  atque  ordinario  modo  praedam 
apprehendunt  et  denuo  dormiunt  domi  suae;  sed  e  contrario  consilium  fecimus  ita 
ut  pedetentim  et  si  placiditas  maris  nobis  permitteret  nos  descendere  de  navi,  ubi 
fieri  posset.  Sic  enim  fecimus  atque  ante  dimidiam  noctem  pervenimus  ad  pedem 
cuiusdam  alti  atque  immanis  montis,  sed  non  tam  prope  mare  ut  non  possimus 
descendere  commode.  Impetum  fecimus  in  arenam  et  egressi  sumus,  amplexi  sumus 
terram  lacrimis  et  quidem  laetissimi  maximo  contentu,  omnes  gratias  agentes  Deo, 
Domino  Nostro,  propter  magnum  bonum  acceptum.  Eduximus  de  navi  penarium 
nostrum  ac  posuimus  super  terram  et  ascendimus  in  partem  illius  montis,  quia  non 
potuimus  credere  reapse  esse  in  terra  Christianorum.  Primum  mane  factum  est  et, 

mea  opinione,  serius  quam  quo  voluimus.  In  montem  ascendimus  ad  videndum 
oppidum  si  fortasse  videretur  sive  tuguria  pastorum,  sed  omnia  inaniter,  quia 
inspeximus  et  nec  oppidum  nec  hominem  nec  semitam  nec  ullam  viam  vidimus. 
Ceterum,  statuimus  intrare  in  terram  illam,  quia  saltem  quemdam  inveniremus,  qui 
posset  nobis  nuntium  dare  de  illa.  Quod  mihi  magis  vexabat  erat  videndi  Zoraidam 
ambulantem  pedibus  in  asperis  terris,  quamquam  aliquando  etiam  eam  super  umeros 
meos  tuli,  sed  eam  magis  fatigabat  lassitudo  mea  quam  quietis  eius  iuvabat  ad 
quiescendum;  et  numquam  voluit  me  hunc  laborem  facere,  sed  patienter  ac  laeto 
animo  ambulabat  et  ego  eam  iuvabam  mea  manu.  Non  fecimus  iter  ultra  quartum 
leucae  cum  ad  aures  nostras  pervenit  sonus  parvi  tintinnabuli,  signum  clarum  ibi 
non  procul  esse  quoddam  pecus;  et  inspicientes  magna  attentione  circum  nos  si  quis 
appareret  en  vidimus  ad  pedem  cuiusdam  suberis  puerum  pastorem,  qui  magna 
tranquillitate  atque  otio  excindebat  lignum  ope  cultri.  Eum  vocavimus  atque  ille, 
levato  capite,  surrexit  et,  quod  postea  ex  eo  cognovimus,  primos  quos  vidit  erant 
desertor  fidei  et  Zoraida  et  cum  eos  viderat  indutos  vestibus  arabicis  putavit  omnes 
ex  Barbaria  esse  et  confestim  intravit  in  silvam  magna  celeritate  et  clamavit  magnis 
vocibus  huius  mundi  dicens:  «-Mauri,  mauri  sunt  in  litore  maris!  Mauri,  mauri! 
Ad  arma,  ad  arma!» 

Perterriti  fuimus  his  vocibus  et  nescivimus  quid  faciendum  erat;  tamen 
putavimus  voces  illius  pastoris  agitare  omnem  illam  regionem  atque  equitatus  litoris 
maris  adveniret  statim  ad  videndum  quid  hoc  esset,  quapropter  consilium  fecimus 
inter  nos  ita  ut  desertor  fidei  vestes  suas  turcicas  denudaret  atque  indueret 
chlamidem  manicatam  ex  captivo  quam  quidam  nostrum  ei  dedit,  quamvis  hic 
remaneret  amictus  tantummodo  sua  subucula;  et  hoc  modo,  omnibus  Deo 
commissis,  iter  fecimus  quo  vidimus  pastorem  euntem  atque  exspectantes  equitatum 
illius  litoris  maris.  Et  cogitatio  nostra  non  decepit  nos  quia,  nondum  duabus  horis 
elapsis,  cum  ex  virgultis  egressi  essemus  circa  quinquaginta  equites  apparuerunt 
ante  oculos  nostros,  qui  magna  celeritate  ad  nos  venerunt  medio  cursu  equorum 
atque  ubi  primum  eos  viderimus  quieti  mansimus  eos  exspectantes.  Illi  autem 
advenerunt  et  confusi  sunt,  quia  viderunt  miseros  christianos  pro  mauris  quos 
quaerebant  et  quidam  eorum  quaesivit  a  nobis  utrum  viderimus  pastorem,  qui  ad 
arma  clamaverat  necne.  «Certe»,  dixi  ego;  et  volui  incipere  meum  eventum  narrare 
atque  unde  egressi  et  qui  nos  eramus,  tamen  unus  nostrum  cognovit  equitem,  qui 
nos  interrogabat  et  dixit  ei,  et  non  sivit  me  alia  verba  dicere:  «-Gratias  sint  Deo, 
o  domini  mei,  qui  duxit  nos  ad  hanc  bonam  partem!  Quia  ni  fallor  haec  terra  est 
Menoba  (V61ez  M31aga);  et  si  anni  captivitatis  meae  non  laeserunt  memoriam 
meam  memini  tui,  o  domine,  qui  a  nobis  quaeris  quinam  simus,  tu  es  Petrus  de 
Bustamante,  avunculus  meus.»  His  verbis  dictis,  eques  descendit  subito  de  equo 
et  venit  ad  iuvenem  amplectendum  dicens  ei:  «-Sobrine  animi  mei  ac  vitae  meae, 
iam  te  cognosco  atque  iam  ploravi  pro  te,  quia  credidi  te  mortuum  esse  et  soror 
mea,  mater  tua  atque  omnes  propinqui  tui,  qui  adhuc  vivunt  et  placeat  Deo  eos 
longam  vitam  habere  ad  fruendum  te;  cognovimus  te  esse  in  Algeria  et  per  signa 
tuae  vestis  et  omnis  huius  sodalitatis  intelligo  vos  obtinuisse  miram  libertatem.» 
«-Hoc  ita  est  -respondit  iuvenis-,  et  tempus  erit  nobis  ad  haec  omnia  narranda 

tibi.»  Postea  equites  intellexerunt  nos  Christianos  esse  et  de  equis  descenderunt 
atque  unusquisque  invitavit  singulos  nos  ad  vehendum  ad  oppidum  Menobam 
(V61ez  M£laga),  quod  leuca  ac  dimidia  inde  aberat.  Quidam  ex  eis  adduxerunt 
cymbam  ad  oppidum  cum  eis  diximus,  ubi  eam  reliquimus;  alii  vero  in  equos 
ascenderunt  nos,  et  Zoraida  ascendit  in  equum  avunculi  illius  Christiani. 

Omne  oppidum  ad  nos  recipiendos  egressum  est;  quia  ex  quodam  viro,  qui 
celerius  properavit  cognoverunt  nuntium  nostri  adventus.  Tamen  non  mirabantur 
videndo  captivos  vel  mauros,  quia  homines  illius  regionis  soliti  sunt  videndi  hos 
omnes.  Tamen  mirati  sunt  videndi  formositatem  Zoraidae,  quae  illo  tempore  erat 
ad  maximum  sive  ex  lassitudine  de  via  sive  ex  laetitia  sese  inveniendi  in  terra 
Christianorum,  et  absque  ullo  timore.  Et  hoc  dedit  ei  tales  colores  faciei  et  si  amor 
non  decipiebat  me  audeo  dicere  eam  fuisse  pulcherrimam  creaturam  in  toto  mundo; 
saltem  quam  egomet  vidi.  Tunc  ad  ecclesiam  pervenimus  ad  Deo  gratias  agendas 
propter  beneficium  acceptum  et  ubi  primum  Zoraida  intraverit  dixit  mihi  ibique 
esse  vultus  similes  faciei  Lalla  «Mariam».  Nos  ei  diximus  eas  esse  imagines  illius 
et  desertor  fidei  dixit  quomodo  ipse  facere  potuit  quod  significabant  ita  ut  ipsa 
posset  eas  venerari  tamquam  si  unaquaeque  esset  ipsa  Lalla  «Mariam»,  quae  cum 
ea  locuta  erat.  Illa  quae  praedita  erat  intellectu  claro  atque  ingenio  mentis  haec 
omnia  intellexit  quae  dixerunt  ei  de  imaginibus.  Illi  acceperunt  nos  in  diversis 
domibus  totius  oppidi;  tamen  Christianus  qui  nobiscum  venit  recepit  desertorem 
fidei  et  Zoraidam  et  meipsum  in  domo  parentum  suorum,  qui  mediocriter 
accommodati  erant  ex  bonis  fortunae  atque  obsecuti  sunt  nobis  tanto  amore  quam 
proprio  filio  eius. 

Sex  dies  mansimus  Menobae  et,  his  diebus  elapsis,  desertor  fidei,  nuntiis  requisitis 
ac  factis,  profectus  est  Granatam  ad  convertendum  se  per  medium  Sanctae 
Inquisitionis  ad  sanctissimum  gremium  Ecclesiae;  reliqui  Christiani  liberati 
unusquisque  profectus  est  ad  locum  quo  quisque  voluit;  soli  mansimus  Zoraida  atque 
egomet  cum  illis  aureis,  quae  urbanitas  illius  francogalli  dedit  Zoraidae,  ex  quibus 
hoc  iumentum  emi  quo  vehitur  Zoraida,  cui  ego  sum  tamquam  pater  atque  armiger, 
sed  nondum  maritus,  quia  voluntatem  habemus  videndi  utrum  pater  meus  vivus  sit 
an  sive  fratres  mei  habuerunt  prosperiorem  fortunam  quam  ego  habui;  sed  propterea 
quod  coelum  dedit  mihi  Zoraidam  tamquam  sodalem  meam  credo  nullam  fortunam 
fore  ut  habeam  atque  aestimem  maioris  quam  hanc  quae  nunc  est  mihi.  Patientia 
qua  Zoraida  adversitates  paupertatis  suae  fert  et  desiderium  quod  ipsa  ostendit  videndi 
se  Christianam  est  tam  magnum,  quapropter  quidem  miror  et  motus  sum  ad 
serviendum  ei  omni  tempore  vitae  meae.  Sed  perturbat  me  desiderium  videndi  me 
cum  illa  atque  illa  ad  me  pertineat  quia  nescio  utrum  inveniam  in  terra  mea  locum, 
ubi  possim  eam  protegere  et  si  tempus  sive  mors  fecerunt  mutationem  in  bonis  et 
vita  patris  mei  ac  fratrum  meorum  ut  vix  quidam  possit  me  cognoscere  si  propinqui 
desunt  mihi. 

Nihil  amplius  est  ut  narrem  vobis,  o  domini,  de  mea  historia,  quae  si  vobis 
iucunda  fuit  ac  singularis  diiudicate  vosmetipsi  vestra  mente;  de  me  tantum  dicam 
me  voluisse  eam  brevibus  verbis  enarrare,  tamen  ne  taedium  afficerem  vobis 
nonnullos  status  rerum  etiam  omisi. 

Capitulum  42.  Ubi  agitur  de  his  quae  in  caupona  acciderunt  et 
de  aliis  multis  rebus  quae  dignae  sunt  cognoscendi 

His  rebus  dictis,  captivus  tacuit,  cui  dominus  Ferdinandus  dixit: 

-Certe,  domine  ductor,  modus  quo  narrasti  hoc  insolitum  eventum  fuit  talis  ut 
aequaret  novitatem  ac  raritatem  ipsius.  Omne  in  eo  est  peregrinum  atque  inauditum 
et  plenum  rebus  gestis  quibus  mirantur  qui  ea  audiunt.  Et  taliter  gavisi  sumus 
audiendo  ea  ut  ad  crastinum  diem  perveniremus  propter  oblectamentum  huius  fabellae 
ac  laeti  essemus  audiendi  eam  iterum  iterumque  si  denuo  inciperetur. 

Et  his  verbis  prolatis,  Cardenius  atque  omnes  reliqui  sese  obtulerunt  ad 
serviendum  ei  verbis  et  argumentis  tam  iucundis  ac  veris  ut  ductor  ille  laetus  esset 
videndi  bonas  voluntates  eorum.  Potissimum  dominus  Ferdinandus  voluit  eum  iuvare, 
si  ipse  vellet  cum  eo  reverti,  ut  frater  eius,  marchio,  esset  patrinus  baptismi  Zoraidae 
atque  etiam  ope  pecuniae  ita  ut  posset  domum  eius  petere  dignitate  et  commodo 
debito.  Captivus  laetissimo  modo  ei  gratias  permultas  egit,  tamen  noluit  ullam  ex 
his  benignis  oblationibus  accipere. 

His  rebus  peractis,  et  vespere  autem  facto,  cum  nox  esset  atra,  pervenit  ad  illam 
cauponam  carpentum  cum  quibusdam  equitibus.  Quaesiverunt  ibi  pernoctare,  quibus 
cauponaria  respondit  in  tota  caupona  non  esse  locum  vacuum. 

-Quamvis  hoc  ita  sit  -inquit  quidam  ex  equitibus  qui  introierunt-,  non  deerit 
domino  auditori  qui  hic  venit. 

Cauponaria,  nomine  auditoris  audito,  vere  turbata  est  et  dixit: 

-Domine,  quod  vere  accidit  est  me  non  habere  lectos;  tamen  si  dominus  auditor 
lectum  secum  habet,  optime  hoc  erit;  tunc  ego  et  meus  maritus  possumus  ex  cubiculo 
nostro  exire  ad  eum  commodandum. 

-Optime  sit  -dixit  armiger. 

Tunc  temporis  iam  descendit  de  carpento  vir  amictus  veste  qua  videbatur  officium 
eius  ac  munus  quod  habebat,  quia  erat  vestis  valde  longa  cum  manicis  tessellatis, 
quibus  videbatur  eum  iudicem  auditorem  esse,  ut  dixit  famulus  eius.  Ille  manu 
comitabatur  virginem  ut  videbatur  sedecim  annos  nata,  amicta  veste  itineranti  valde 
elegante,  pulchra  erat  ac  bonae  formae  atque  in  conspectu  eius  omnes  vere  mirati 
sunt  et  si  non  vidissent  Dorotheam,  Luscindam  et  Zoraidam  in  illa  caupona  putarent 
perdifficile  esse  talem  formositatem  videre  quam  illius  virginis.  Dominus  Quixotus 
praesens  erat  cum  auditor  introiret  una  cum  illa  virgine  et  ubi  primum  eos  viderit 
ait  eis: 

-Profecto  potes  intrare  et  commodum  habere  in  hoc  castello;  quod  quamvis 
angustum  sit  ac  non  nimis  bene  paratum  nulla  erit  incommoditas  nec  austeritas  in 
hoc  mundo,  quae  non  adaptetur  armis  litterisque,  praesertim  si  arma  et  litterae 
ducuntur  a  formositate  tamquam  litterae  tuae  ducunt  hanc  pulchram  virginem,  cui 
omnia  castella  non  tantum  aperientur,  sed  potius  rupes  removi  ac  scindi  et  montes 
minui  ad  eam  accipiendam.  Introeas  dico,  in  hunc  paradisum;  quoniam  hic  invenies 
stellas  solesque  qui  comitentur  coelum  quod  tu  tecum  duxisti:  hic  invenies  arma  in 
loco  eorum  ac  venustatem  in  extremis. 

Auditor  mirabatur  de  argumentis  domini  Quixoti,  quem  attente  inspexit  et  non 
minus  mirabatur  de  figura  eius  quam  de  verbis  eius.  Et  ille,  nullis  verbis  ad  ei 
respondendum  inventis,  conversit  se  ad  Luscindam,  Dorotheam  et  Zoraidam 
intuendas  et  mirandas,  quae  ante  oculos  eius  erant  et  quae  venerant  ad  novos  hospites 
recipiendos  secundum  nuntios,  quos  cauponaria  de  eis  dixit  et  de  pulchritudine  illius 
virginis.  At  dominus  Ferdinandus,  Cardenius  parochusque  urbaniter  ac  simplici  modo 
salutaverunt  iudicem  auditorem.  Reapse  auditor  aliquantum  perturbatus  erat  de  his 
quae  auscultaverat,  dum  formosae  dominae  illius  cauponae  speciosam  virginem 
salutaverunt. 

Breviter,  auditor  intellexit  cunctos  esse  nobiles  natu,  qui  ibi  erant,  tamen  figura, 
facies  atque  elegantia  corporea  domini  Quixoti  confundebat  eum;  sed,  urbanis 
salutationibus  factis,  atque,  accommodatione  cauponae  perspecta,  unusquisque  paravit 
sua  propria  ad  pernoctandum;  omnes  mulieres  in  cubiculo  de  quo  iam  diximus,  et 
omnes  viri  foris  ad  ianuam  tamquam  custodes  earum.  Et  vere  placuit  auditori  ut  filia 
eius,  quae  erat  virgo,  apud  dominas  illas  esset  quod  illa  placido  animo  fecit.  Et  cum 
dimidia  parte  angusti  lecti  cauponis  atque  altera  dimidia  parte  lecti  quem  auditor 
secum  tulit  illae  sese  accommodaverunt  quam  melius  potuerunt  cogitare  et  exspectare. 

Captivus  autem,  auditore  conspecto,  valde  gavisus  est  et  cor  eius  saltitabat,  quia 
credebat  eum  fratrem  eius  fuisse,  qua  de  causa  rogavit  quemdam  ex  famulis,  qui 
cum  eo  venerunt  quomodo  vocaretur  et  ex  qua  regione  esset.  Famulus  repondit  ei 
dicens  eum  esse  licentiatum  Ioannem  Pdrez  de  Viedma  et  etiam  audivit  eum  ex  loco 
montium  Legionis  (Leon)  esse.  Hoc  testimonio  atque  his  quae  viderat  firmiter 
confirmatus  est  eum  fratrem  eius  esse,  qui  litteras  secutus  erat  secundum  consilium 
patris  sui.  Tunc  commotus  contentusque  seorsum  vocavit  dominum  Ferdinandum, 
Cardenium  et  parochum  eisque  narravit  quod  acciderat  ei  atque  eis  corroboravit  eum 
profecto  fratrem  eius  esse.  Etiam  famulus  ille  dixit  ei  eum  munus  auditoris  habere 
atque  ad  Indias  transire  ad  Audientiam  Mexici,  et  etiam  cognovit  illam  virginem 
esse  filiam  eius,  ex  quo  partu  mater  mortua  erat  eumque  ditissimum  fuisse  cum  dote, 
quae  remansit  una  cum  filia  in  domo  eius.  Ab  eis  consilium  quaesivit  quomodo  posset 
fratri  suo  se  ipsum  ostendere,  fratre  eius  cognito,  ne  auditor  erubesceret  de  paupertate 
eius  sive  utrum  eum  reciperet  laeto  animo  necne. 

-Egomet  faciam  hanc  experientiam  -ait  parochus-;  potissimum  non  opus  est 
cogitandi  quin  valde  bene  recipiat  te,  domine  ductor,  quia  videtur  eum  praeditum 
esse  prudentia  ac  magna  benignitate  et  nullo  modo  superbum  sive  arrogantem  esse; 
et  vere  fortuna  convenienter  parabit  sua  facta. 

-Attamen  -inquit  ductor-,  vellem  non  impromptu,  sed  paulatim  ut  ille  veniat 
ad  me  recognoscendum. 

-Iam  dixi  tibi  -respondit  parochus-  me  haec  omnia  facturum  esse  ita  ut  omnes 
hac  re  gaudeamus. 

His  verbis  dictis,  coena  parata  est  atque  omnes  hospites  mensae  accubuerunt 
praeter  captivum  ac  dominas,  quae  in  cubiculo  earum  coenaverunt.  In  media  coena 
parochus  autem  dixit: 

-Eiusdem  nominis  quam  nomen  tuum,  domine  auditor,  fuit  mihi  sodalis 
Constantinopoli,  ubi  per  aliquot  annos  mansi;  sodalis  ille  erat  inter  strenuissimos 

milites  ac  ductores  omnium  peditum  hispanicorum.  Tamen  tam  strenuus  virtuosusque 
ille  erat  quam  infortunatus. 

-Et,  quomodo  nuncupabatur  ille  ductor,  domine  mi?  -quaesivit  auditor. 

-Appellabatur  -respondit  parochus-  Rodericus  (Ruy)  Pdrez  de  Viedma  et  natus 
erat  in  quodam  loco  montium  Legionis  (Le6n);  ille  narravit  mihi  eventum,  quod 
accidit  patri  cum  fratribus  eius,  et  si  haec  non  mihi  enarrasset  viro  veridicus  similis 
illi,  crederem  hoc  tantum  apologum  esse  de  his,  qui  narrabantur  tempore  hiemale 
iuxta  ignem  in  foco  domestico.  Ille  quidem  dixit  mihi  patrem  eius  distribuisse  bona 
sua  inter  tres  filios  quos  habebat  eisque  etiam  dedisse  quaedam  consilia  meliora  quam 
consilia  Catonis.  Quapropter  ego  scio  eum  elegisse  ad  bellum  venire  et  cum  prospera 
fortuna,  quia,  paucis  annis  elapsis,  et  ope  audaciae  eius  ac  strenuitatis  et,  sola  virtute 
ac  nullo  alio  iuvamine  cognito,  pervenit  ad  gradum  ductoris  peditum  et  tunc  in  via 
erat  nanciscendi  celeriter  praefecturam  cohortis.  At  fortuna  fuit  adversa  ei  contra 
quod  exspectaretur  eamque  amisit,  quia  perdidit  libertatem  in  felicissimo  die,  quo 
tot  multi  eam  recuperaverunt,  scilicet  in  proelio  Naupacti  (Lepanto).  Ego  aiitem  eam 
perdidi  in  Goletta  et  postea  ac  per  diversas  res  gestas  fuimus  sodales  Constantinopoli. 
Illinc  ille  venit  ad  Algeriam,  ubi  ei  accidit  insolitus  casus,  qui  umquam  in  mundo 
fuit. 

Hinc  prosecutus  est  parochus  ac  breviter  narravit  quae  ei  una  cum  Zoraida  fratri 
eius  accidit.  Has  omnes  res  auditor  arrectis  auribus  auscultabat,  et  quidem  numquam 
fuit  tam  auditor  stricto  sensu  quam  tunc.  Parochus  pervenit  ad  narrationem  cum 
francogalli  exspoliaverunt  Christianos,  qui  in  cymba  erant,  atque  ad  paupertatem 
necessitatemque,  qua  sodalis  eius  remansit  ille  atque  illa  formosa  maura  de  quibus 
nihil  aliud  cognovit,  utrum  pervenerint  ad  Hispaniam  an  francogalli  eos  ad  Galliam 
secum  adduxerint. 

Omnia  quod  parochus  dicebat  auscultabat  ductor  qui  parum  a  longe  absconditus 
erat  atque  omnia  signa  fratris  sui  animadvertebat.  Auditor  autem,  narratione  parochi 
finita,  magno  suspirio  atque  oculis  lacrimosis  dixit: 

-Domine,  utinam  posses  cognoscere  nuntios  quos  mihi  narravisti  et  quam 
profunde  commoverunt  me,  quare  haec  debeo  ostendere  et  quidem  meis  lacrimis, 
quae  contra  omnem  prudentiam  meam  inundant  oculos  meos!  Hic  strenuus  ductor, 
de  quo  locutus  es,  frater  meus  maior  natu  est,  qui  fortior  ac  praeditus  altioribus 
cogitationibus  quam  ego  atque  alter  frater  meus  minor  natu.  Ille  elegit  honoratum 
ac  dignum  exercitium  belli,  quae  fuit  una  ex  viis,  quas  pater  noster  proposuit  nobis, 
secundum  quod  sodalis  tuus  dixit  tibi  in  illo  apologo,  quem  ab  eo  audivisti.  Ego 
autem  secutus  sum  viam  litterarum,  quibus  Deus  ac  diligentia  mea  posuerunt  me  in 
gradu  quo  nunc  vides  me.  Frater  meus,  minor  natu  nunc  est  in  Peruvia  (Peru),  et 
quidem  ditissimus,  quia  quod  misit  patri  meo  et  mihi,  adimplevit  partem  quam  secum 
duxerat  et  immo  patri  meo  dedit  multo  magis  ad  iuvandam  prodigalitatem  naturalem 
eius.  Atque  egomet  potui  decenter  ac  magna  auctoritate  studia  mea  sequi  et  pervenire 
ad  gradum  quo  nunc  ego  sum.  Pater  meus  adhuc  vivit,  quamvis  moriatur  desiderio 
cognoscendi  nuntios  de  suo  filio  maiore  natu,  quapropter  Deum  continuis  orationibus 
impetrat  ne  mors  claudat  oculos  eius  donec  videat  vivum  filium  suum.  Tamen  miror 
quomodo  ille,  qui  semper  tam  prudens  fuit  in  magnis  laboribus  atque  afflictionibus 

sive  in  prosperis  fortunis,  oblitus  est  omnino  mittendi  nuntios  suos  ad  patrem  suum. 
Quia  si  pater  meus  id  cognosceret,  sive  quidam  nostrum,  nulla  esset  necessitas 
exspectandi  miraculum  illius  cannae  ad  redemptionem  eius  obtinendam.  Tamen  nunc 
angor  cognoscendi  utrum  francogalli  ei  libertatem  dederint  an  si  interfecerint  eum 
ad  furtum  eorum  celandum.  Hoc  faciet  me  prosequi  iter  meum  absque  illo  contentu, 
quo  iter  incepi,  sed  praeditus  magna  melancholia  ac  moestitia.  O  bone  frater  mi, 
utinam  possem  scire  ubi  tu  es  nunc;  ita  ut  possem  quaerere  te  ac  liberare  te  ex  tuis 
laboribus,  quamvis  hoc  esset  pro  meis!  Utinam  possem  nuntios  tuos  dare  nostro  patri 
seni  de  te  atque  ei  dicere  te  nunc  vivum  esse  quamvis  esses  in  profundo  ergastulo 
Barbariae;  quia  illinc  extraherent  te  divitiae  eius  ac  divitiae  fratris  mei  et  meae!  O 
pulchra  ac  munifica  Zoraida,  quis  posset  tibi  reddere  pro  tuis  beneficiis  erga  fratrem 
meum!  Quisnam  posset  adesse  ad  renascendum  animi  tui  atque  ad  nuptias,  quae  tam 
magno  gaudio  nobis  essent! 

Auditor,  his  ac  similibus  verbis  prolatis,  plenus  erat  commiseratione  propter 
nuntios,  quos  de  suo  fratre  audiverat,  atque  omnes  ea  audientes  eum  comitabantur 
signis  affectionis. 

Cum  autem  parochus  vidit  se  bene  obtinuisse  propositum  suum  ac  desiderium 
illius  ductoris,  noluit  omnes  tristes  esse  et  continuo  surrexit  de  mensa  atque  introivit 
in  habitaculum,  ubi  Zoraida  erat,  tunc  apprehendit  eam  sua  manu  et  post  eam  etiam 
venerunt  Luscinda,  Dorothea  atque  ipsa  filia  auditoris.  Ductor  autem  cupiebat  videre 
quid  parochus  faceret,  et  en  ille  ad  eum  venit  atque  eodem  modo  manum  eius  accepit 
et  cum  utroque  pervenit  ante  conspectum  auditoris  et  omnium  equitum  atque  eis  dixit: 

-Domine  auditor,  desinant  lacrimae  tuae  atque  adimpleat  desiderium  tuum  omne 
bonum,  quia  en  ante  oculos  tuos  habes  bonum  fratrem  tuum  et  tuam  bonam  cognatam. 
Hic  est  ductor  Viedma  atque  haec  est  pulchra  maura,  quae  tam  magnum  beneficium 
ei  fecit.  Francogalli,  de  quibus  locutus  sum,  eos  reliquerunt  in  hac  paupertate  quam 
potes  videre  ita  ut  possis  eis  ostendere  munificentiam  ac  magnanimitatem  animi  tui. 

Ductor  autem  venit  ad  fratrem  suum  amplectendum  atque  ille  ambas  manus  posuit 
super  pectus  ad  eum  inspiciendum  parum  a  longe;  sed,  eo  attente  recognito,  arcte  eum 
amplexus  est,  flens  teneras  lacrimas  contentus,  quibus  circumstantes  eum  comitati  sunt. 
Verba  quae  ad  invicem  fratres  dixerunt,  sensus  quos  mutuo  ostenderunt  vix  ab  ullo 
cogitarentur,  ac  multo  minus  describerentur.  Ibi  ac  brevibus  argumentis  locuti  sunt 
fratres  illi  de  propriis  factis  eorum;  illi  ostenderunt  bonam  amicitiam  amborum  fratrum; 
ibique  auditor  Zoraidam  amplexus  est;  eique  divitias  suas  obtulit;  ibi  fecit  ut  filia  sua 
eam  etiam  amplecteretur;  ibi  pulchra  Christiana  ac  pulcherrima  maura  lacrimas  in 
omnibus  renovaverunt.  Ibi  autem  dominus  Quixotus  attente  manebat,  nullis  verbis 
prolatis,  considerando  insolitas  res  gestas  atque  haec  omnia  tribuebat  chimaeris 
equitatus  itinerantis.  Tunc  autem  decreverunt  ut  ductor  Zoraidaque  una  cum  fratre  eius 
Hispalim  (Sevilla)  pervenirent  ac  patri  eius  nuntios  darent  de  adventu  ac  libertate  eius, 
ita  ut  posset  ad  nuptias  adesse  atque  ad  baptismum  Zoraidae,  quia  non  fieri  posset  ut 
auditor  iter  suum  detineret,  nam  intra  mensem  classis  profectura  erat  Hispali  ad  Novam 
Hispaniam  et  magna  molestia  esset  ei  hanc  navigationem  praetermittere. 

Breviter,  omnes  contenti  ac  laeti  erant  illius  prosperi  eventi  et,  binis  vigiliis 
nocturnis  elapsis,  statuerunt  dormitum  ire  et  quiescere  reliquam  partem  illius  noctis. 

Dominus  Quixotus  sese  obtulit  ad  castellum  custodiendum  ne  quidam  gigas  sive 
ignavus  nequam  auderet  impetum  in  eos  facere,  cupidus  illius  magni  thesauri 
formositatis,  quam  illud  castellum  intus  servabat.  Qui  eum  cognoscebant  ei  gratias 
egerunt  et  quidem  auditori  enarraverunt  inauditam  ac  raram  indolem  domini  Quixoti 
quo  magnopere  gavisus  est. 

Tantum  Sanctius  Pansa  desperabatur  longa  mora  ad  dormiendum,  tamen  solus 
fuit,  qui  inter  omnes  optime  sese  commodavit  super  dorsualia  iumenti  sui,  quae  ei 
tam  cara  fuerunt  ut  postea  describetur. 

Dominus  Quixotus,  dominabus  in  cubiculo  earum  congregatis,  et,  reliquis  ad 
libitum  accommodatis,  foras  e  caupona  exivit  ad  custodiendum  castellum  sicut 
pollicitus  erat. 

Et  cum  parum  temporis  esset  ad  diluculum,  clara  atque  harmoniosa  vox  ad  aures 
dominarum  pervenit  et  omnes  attente  auribus  arrectis  auscultaverunt,  praesertim 
Dorothea,  quae  valde  experrecta  erat  et  iuxta  quam  dormiebat  domina  Clara  de 
Viedma  quae  sic  nuncupabatur  filia  illius  auditoris.  Nemo  imaginabatur  quis  esset 
qui  tam  bene  cantaret,  quae  erat  vox  absque  comitatu  cuiusdam  instrumenti. 
Aliquando  videbatur  eum  in  cohorte  cantare,  aliquando  iuxta  stabulum;  et  cum  essent 
in  hac  confussione  ad  ianuam  cubiculi  venit  Cardenius  qui  dixit: 

-Si  quis  non  dormit,  auscultet;  et  audiet  vocem  cuiusdam  stabularii  mularum, 
qui  certe  cantat  et  commovet. 

Cardenius,  his  verbis  dictis,  profectus  est,  ac  Dorothea  attente  auscultavit  atque 
intellexit  quae  cantabat  et  haec  erant: 


Capitulum  43.  Ubi  narratur  iucunda  historia  stabularii  cum  aliis 
rebus  gestis  quae  in  illa  caupona  acciderunt 


Nauta  quidem  sum  amoris, 
et  per  pelagus  profundum 
navigo  absque  ulla  bona  spe 
veniendi  ad  portum  secundum. 

Quamdam  stellam  semper  sequor 
quam  valde  longe  intuitus  sum 
pulchriorem  et  albiorem  ea 
numquam  vidit  Palinurus. 

Nescio  quonam  adducet  me, 
navigo  valde  confusus, 
animus  ad  eam  videndam 
varia  attentione  imbutus. 

Impoenitens  pudicitia, 
honestas  contra  omnem  usum, 
sunt  nubes,  quae  eam  celant, 
et  eiiciunt  extra  mundum. 

Clara  et  fulgida  stella, 
ad  tuam  lucem  sum  secutus 
Ubi  primum  evanescas 
ilico  moriar  ad  punctum. 

Dorothea,  cantore  hoc  modo  audito,  putavit  non  bonum  fuisse  Claram  hanc  vocem 
optimam  praetermittere.  Eamque  e  somno  suscitavit  movens  eam  huc  sive  illuc  et 
quidem  cum  experrecta  esset  ei  dixit: 

-Ignosce  mihi,  puellula,  me  te  suscitare,  tamen  hoc  facio  ut  possis  optimam  vocem 
quam  numquam  audiveris  in  tota  tua  vita. 

Clara  experrecta,  sed  aliquantulum  somnolenta,  imprimis  non  bene  intellexit  de 
quo  Dorothea  loqueretur  cum  ea,  sed  cum  denuo  hoc  ab  ea  quaereret,  atque  haec 
iterum  iterumque  dixit,  demum  Clara  valde  attenta  fuit  verbis  eius.  Et  simul  ac  primos 
duos  versos  Clara  audivit,  et  cum  cantor  ultra  prosequeretur,  irruit  in  eam  tremor 
insolitus  tamquam  si  laboraret  quodam  morbo  febris  quartanae  et  tunc  arcte  amplexa 
est  Dorotheam  dicens  ei: 

-O,  domina  animi  ac  vitae  meae!  Cur  voluisti  me  e  somno  suscitari?  Quia  nunc 
maximum  bonum  meae  fortunae  esset  claudere  oculos  et  aures  meas  ne  videam  nec 
audiam  hunc  infortunatum  musicum. 

-Quid  est  quod  dicis,  puellula?  Vide  hunc  cantorem  esse  stabularium. 

-Minime  vero,  quia  ille  est  dominus  plurium  locorum  -respondit  Clara-  et  talem 
locum  habet  in  meo  corde  ac  tam  securum  ut,  eo  nolente,  nemo  eum  auferret  illinc 
in  aeternum. 

Mirabatur  Dorothea  de  bonis  argumentis  illius  puellae,  quibus  quidem 
progrediebatur  in  perspicatia  mentis  ad  teneros  annos  eius  et  sic  dixit  ei: 

-Domina  Clara,  tu  loqueris  tali  modo  ut  non  possem  te  intelligere:  loquere  ergo 
clarius  et  dic  mihi  quid  significet  hoc  quod  dicis  de  locis  ac  de  corde  et  quod  de  hoc 
musico,  cuius  vox  tam  multum  te  perturbat.  Sed  potius  noli  mihi  quidquam  de  eo 
dicere  nunc;  quia  ad  succurrendum  tibi  nolo  perdere  occasionem  audiendi  vocem 
huius  cantoris;  quia  mihi  videtur  eum  ad  suam  cantilenam  reverti  et  quidem  novo 
carmine  et  nova  modulatione. 

-Profecto  id  sit  -respondit  Clara. 

Sed  ne  audiret  eum,  Clara  cooperuit  aures  suas  ope  manuum  de  quo  etiam  mirata 
est  Dorothea;  quae  cum  attenta  esset  ad  cantilenam  vidit  eum  prosequi  hoc  modo: 

-Dulcis  et  prospera  spes  mea, 
quae  difficilia  et  virgulta  frangendo, 
prosequeris  firmis  in  ea 
via,  quam  ordinas  tibi  fingendo, 

noli  tu  ergo  languere 

nec  ad  gressum  saevae  mortis  manere. 

Non  obtinent  honoratos 

triumphos  pigri  nec  optimam  victoriam 

nec  eos  invenies  beatos, 

quia  nimis  opponunt  illorum  gloriam 

et  lassi  ad  istud  negotium 

magna  mollitie  se  praebent  ad  otium. 

Amor  ea,  quae  sua  sunt,  vendet 

et  cara  sunt  propter  omnem  rationem 

et  nullum  pignus  protendet 

tam  magni,  quia  libenter  dat  cautionem 

et  hoc  ubique  invenitur, 

quia  quod  parvi  est  pro  nihilo  accipitur. 

Amorosae  contentiones 

quandoque  difficilia  nanciscuntur 

sequor  meas  precationes 

et  difficiliores  adipiscuntur 

quare  nullo  modo  timeam 

perdendi  coelum,  quamvis  non  possideam. 

Hic  vox  finivit  et  Clara  denuo  incepit  suis  singultibus;  haec  omnia  augebant 
desiderium  Dorotheae  cognoscendi  causam  illius  melodici  cantus  ac  tristis  planctus. 
Quare  iterum  rogavit  quid  esset  quod  antea  significavit.  Tunc  Clara,  timens  ne 
Luscinda  eam  audiret  et  arcte  amplectens  Dorotheam  os  suum  iuxta  aurem  Dorotheae 
posuit  cum  qua  potuit  loqui,  nemine  audiente,  et  hoc  modo  sic  ei  dixit: 

-Hic  puer  qui  cantat,  domina  mea,  est  filius  cuiusdam  equitis,  natus  in  regno 
Aragoniae,  dominus  duorum  locorum,  qui  vivebat  coram  domo  patris  mei  in  aula 
regia.  Et  quamvis  fenestrae  domus  patris  mei  coopertae  sint  linteis  tempore  hiemali 
ac  transennis  tempore  aestivo,  nescio  quid  fuit  nec  quod  accidit,  sed  hic  eques  cupidus 
videndi  me,  profecto  me  vidit  ac  nescio  utrum  in  ecclesia  an  alibi.  Demumque  arsit 
me  magno  amore  atque  hoc  mihi  nuntiavit  ex  fenestris  suae  domus  et  quidem  tantis 
signis  ac  lacrimis  ut  eum  crederem  et  immo  dUigeremy  quamvis  nescirem  quid  de 
me  vellet.  Inter  illa  signa  ponebat  manum  iuxta  manum,  ut  intelligerem  se  velle  me 
ducere  uxorem  et  quamvis  etiam  vellem  hoc  facere,  quia  sola  sum  atque  orbata  a 
matre,  nesciebam  quomodo  de  eo  loqui  et  hoc  modo  sivi  res  transire  et  nihil  erga 
eum  feci  nisi,  patre  meo  absente,  et,  patre  eius  extra  domum,  tunc  levavi  parumper 
linteum  fenestrae  sive  transennam  et  ei  permisi  ut  totam  me  videret,  quo  tam  multum 
gaudebat,  quia  videbatur  amens  esse.  Tunc  advenit  tempus  quo  pater  meus  debuit 
proficisci  quod  quidem  ille  etiam  cognovit,  sed  non  ex  me,  quia  numquam  potui 
hoc  ei  dicere.  Ille  autem  aegrotavit  et,  mea  opinione,  ex  tristitia;  quare  ipso  die  nostrae 

profectionis  non  potui  eum  videre  ad  valedicendum  ei  nec  immo  ope  oculorum. 
Nihilominus,  duobus  diebus  itineris  elapsis,  cum  introivimus  in  cauponam,  quae  hinc 
diem  itineris  distat  ad  portam  cauponae  eum  vidi  et  quidem  vestibus  stabularii,  ac  tam 
similem  stabulario  ut  si  eum  non  haberem  in  corde  meo  non  fieri  posset  ut  eum 
recognoscerem.  Tamen  cognovi  eum,  et  mirata  et  gavisa  sum;  ille  autem  furtim  inspexit 
me  ne  pater  meus  id  animadvertat,  quia  semper  ab  eo  absconditur  cum  praeterit  nobis 
per  vias  sive  per  cauponas,  ubi  pernoctamus.  Sed  cum  eum  cognosco  et  scio  quis  sit  et 
quare  ille  sic  faciat  propter  amorem  erga  me;  quia  ambulat  pedibus  ac  magno  labore 
atque  egomet  morior  ex  angore  et  ubi  ille  ponit  pedes  ego  pono  oculos  meos.  Nescio 
quam  voluntatem  habeat  de  me  nec  quomodo  potuit  evadere  patrem  suum,  qui  eum 
insolito  modo  multum  diligit,  praesertim  quoniam  nullum  alium  heredem  habet  praeter 
eum  et  quia  ipse  vere  hanc  dilectionem  meretur,  sicut  tu  comprobabis  cum  eum  videas. 
Et  potissimum  de  eo  dicam  eum  componere  ex  capite  suo  omnes  cantilenas,  quas  ipse 
cantat;  et  de  eo  audivi  dicere  eum  excellentem  scholasticum  ac  vatem  esse.  Insuper: 
quoties  eum  video  atque  audio  cantantem,  affecta  sum  tremore  et  terreo  timens  quin 
pater  meus  eum  cognoscat  et  veniat  ad  desideria  nostra  develanda.  Numquam  in  vita 
mea  locuta  sum  cum  eo  ullum  verbum,  tamen  eum  diligo  et  taliter  ut  non  possim  vivere 
sine  eo.  Haec  sunt,  domina  mea,  omnia  quae  possum  tibi  dicere  de  hoc  musico,  cuius 
vox  tam  multum  placuit  tibi;  ex  qua  cognosces  eum  nullo  modo  esse  stabularium 
mularum  sicut  tu  dicis,  sed  dominus  subditorum  ac  locorum,  ut  iam  dixi  tibi. 

-Nihil  amplius  dicas,  domina  Clara  -ait  ad  hanc  occasionem  Dorothea,  dum  illam 
milies  osculabatur-;  nihil  amplius  dices  mihi,  inquam,  at  exspecta  ut  dies  lucescat; 
quia  vere  credo,  Deo  iuvante,  negotia  tua  tali  modo  ad  finem  fortunatum  perventura 
esse  ut  habeant  felicem  finem,  quae  tam  honesta  initia  merita  sunt. 

-Eheu,  domina!  -dixit  domina  Clara-,  quid  exspectandum  est,  si  pater  eius  tam 
ditissimus  est  ac  praecipuus,  ut  putet  me  famulam  illius  filii  potius  quam  uxorem 
esse?  Quia  inire  nuptias  ei  furtim  et  sine  cognitione  patris  mei,  minime  faciam  propter 
omnia  quae  in  mundo  sunt.  Tamen  etiam  spero  fore  ut  ille  revertatur  domum  et 
derelinquat  me;  et  fortasse  si  non  denuo  videat  me  et  distans  a  longe  huius  viae 
nostrae  mitigetur  angor,  quo  nunc  laboro.  Tamen  et  secundum  me,  haec  medela 
nullius  momenti  erit  mihi.  Nescio,  Mecastor!  quomodo  potuit  hoc  mihi  evenire  nec 
quo  intravit  amor  intus  in  me  cum  tam  iuvenis  puella  sim  atque  ille  tam  iuvenis 
puer,  quia  vere,  credo  nos  natos  eodem  anno  esse,  et  ego  nondum  adimplevi  sedecim 
annos;  quia  secundum  patrem  meum  die  Sancti  Michaelis  est  dies  natalis  meus. 

Dorothea,  his  rebus  auditis,  non  potuit  risum  tenere,  quia  Clara  loquebatur 
tamquam  puella,  cui  dixit: 

-Eamus  cubitum  nunc,  domina,  reliquum  huius  noctis  et  quidem  credo  parum  erit 
et  tunc  dies  lucescet  et  Deus  providebit  et  melius  erit  nobis,  aliter  male  esset  nobis. 

Tandem  illae  pacaverunt  atque  in  tota  caupona  magnum  silentium  imperavit, 
tantummodo  non  dormiebant  filia  cauponariae  et  Maritomes  famula  eius,  quae  cum 
cognoscerent  condicionem,  qua  dominus  Quixotus  laborabat  et  qui  erat  foris  ad  portas 
cauponae  armatus  et  vigilans  ad  faciendam  custodiam  castelli  super  equum,  ambae 
decreverunt  facetias  ei  facere,  saltem  propter  oblectamentum  atque  ad  stultitias  eius 
auscultandas. 

Ceterum,  in  tota  caupona  non  erat  fenestra,  quae  ad  campum  daret,  nisi  foramen 
palearii,  quo  palea  intus  introducebatur.  Iuxta  hoc  foramen  steterunt  duae  illae 
semivirgines  et  per  hoc  viderunt  dominum  Quixotum  super  equum,  nixum  sua  lancea, 
qui  aliquando  suspirabat  profunde  ac  dolenter  atque  unoquoque  suspirio  videbatur  animum 
amittere.  Et  eodem  modo  audiverunt  eum  dicentem  voce  tenue,  dulci  amorosaque: 

-O  domina  Dulcinea  a  Toboso,  summitas  omnis  formositatis,  finis  ac  perfectio 
prudentiae,  depositum  iucunditatis,  thesaurus  honestatis  et  novissime  exemplum 
omnis  quod  sit  beneficum,  honestum  ac  delectabile  in  hoc  mundo.  Quid  ergo  nunc 
tu  ipsa  facis?  Nonne  cogitas  de  tuo  captivo  equite  qui,  sola  voluntate  eius,  ad  tam 
multa  pericula  paratus  est  et  tantummodo  ad  tibi  serviendum?  Da  mihi  nuntios  de 
illa,  o  tu,  Diana,  luminare  trium  vultuum!  Fortasse  nunc  magna  aemulatione  de  eius 
aspectu  eam  inspicis,  quae  deambulat  per  quoddam  ambulacrum  suorum 
splendidorum  palatiorum,  sive  accumbens  pectus  suum  ad  pergolam  intuitur 
quomodo,  sua  honestate  et  excellentia  excepta,  placabitur  procella,  qua  cor  meum 
pro  ea  laborat,  quam  magnam  gloriam  dabit  meis  poenis,  quam  magnam  quietem 
curae  meae  ac  denique  quam  vitam  dabit  morti  meae  et  quod  praemium  tribuet  pro 
meis  servitiis.  Et  tu,  o  sol,  qui  iam  parabis  celeriter  equos  tuos  ad  mane  diluculum 
etiam  videbis  meam  dominam  exientem  et  simul  atque  eam  videas,  rogo  te  ac  flagito 
te  ut  eam  mea  ex  parte  salutes.  Tamen  cave  ne  ei  osculum  pacis  super  faciem  des, 
quia  tunc  vere  zelosus  ero  tui  et  quidem  maiorem  zelotypiam  habebo  quam  tu  habuisti 
illi  ingratae  et  veloci  propter  quam  tam  multum  sudasti  per  planities  Thessaliae  sive 
per  ripas  Penei,  quia  nunc  non  memini,  ubi  tunc  cucurristi  zelosus  et  captus  amore. 

Dominus  Quixotus,  his  argumentis  prolatis,  lamentabatur,  et  en  pervenit  filia 
cauponariae  ad  eum  et  quidem  suavi  susurru  ei  dicens: 

-O  domne  mi,  advenias  huc,  si  vere  benevolus  es. 

Quibus  signis  dominus  Quixotus  vertit  caput  et  vidit  ad  lucem  lunae,  quae  tunc 
lucebat  magna  claritate  se  vocari  per  foramen  illud,  quod  ei  videbatur  pulchra 
fenestra,  et  immo  cum  cancellis  aureis,  cum  talia  castella  debeant  eas  habere,  quia 
ipse  imaginabatur  illam  cauponam  castellum  esse.  Et  tunc  confestim  suis  insanis 
cogitationibus  arbitratus  est  ut  in  vice  praecedenti,  illam  formosam  virginem,  filiam 
dominae  illius  castelli  praeditam  magno  amore  erga  eum,  voluisse  eum  sollicitare 
de  amoribus;  et  his  cogitationibus  noluit  ostendere  se  ipsum  impolitum  atque 
inurbanum  et  habenas  Rocinantis  dedit  et  pervenit  ad  foramen  atque,  ubi  primum 
duas  puellas  viderit,  eis  dixit: 

-Me  miseret,  formosa  domina,  quia  tua  desidera  amorosa  posuisti,  ubi  nullo  modo 
conveniunt  tuis  meritis  elegantiae  ac  virtutis.  Tamen  hic  miser  eques  non  est 
culpabilis  hoc  modo  agendi,  quoniam  non  fieri  potest  ut  diligat  aliam  nec  suam 
voluntatem  possit  alii  tradere  quam  illi  dominae  quae,  cum  eam  viderint  oculi  eius, 
facta  est  domina  absoluta  animi  eius.  Quapropter  ignosce  mihi,  o  bona  domina,  et 
velis  ad  cubiculum  tuum  ire  et  noli  ostendere  mihi  tua  desideria  quin  ingratiorem 
me  ostendam  tibi.  Attamen  si  aliam  rem  vis  ex  me  qua  possim  tibi  adimplere,  amore 
excluso,  quaere  eam  a  me,  et  iuro  tibi  per  illam  absentem  dulcem  dilectam  inimicam 
meam,  me  tibi  subito  daturum  esse,  quamvis  petas  a  me  crinem  capillorum  Medusae, 
et  cuncti  erant  serpentes,  sive  si  peteres  a  me  radios  solis  clausos  in  quadam  lagoena. 

-Domina  mea  nihil  de  his  quaerit,  domine  eques  -dixit  ad  hanc  occasionem 
Maritornes. 

-Quid  ergo  prudens  domina  tua  quaerit  a  me?  -respondit  dominus  Quixotus. 

-Illa  tantum  vult  unam  ex  tuis  formosis  manibus  -inquit  Maritornes-,  ad  suam 
magnam  voluptatem  exonerandam,  quae  ad  hoc  foramen  eam  adduxit  et  quidem  cum 
periculo  sui  honoris,  quia  si  pater  eius  haec  animadverteret  eam  scinderet  frustulis 
et  minor  eorum  esset  auricula. 

-Haec  vellem  videre  egomet!  -respondit  dominus  Quixotus-.  Sed  ille  curaret 
quominus  finem  teterrimum  haberet,  quem  fecit  quidam  pater  huius  mundi  cum 
manus  suas  posuit  super  tenera  membra  suae  amorosae  filiae. 

Maritornes  quidem  videbatur  pro  certo  dominum  Quixotum  ei  daturum  esse 
manum  quaesitam  et  tunc  machinata  est  propositum  suum.  Descendit  de  foramine 
suo  et  stabulum  petivit,  ubi  accepit  capistrum  iumenti  Sanctii  Pansae  celeriterque 
ad  foramen  reversa  est  cum  dominus  Quixotus  ascendit  et  stetit  erectus  super  sellam 
Rocinantis  ad  illum  cancellum  fenestrae  perveniendum,  ubi  imaginabatur  esse 
virginem  vulneratam  amore,  eique  manum  dedit  dicens: 

-Accipe,  domina,  hanc  manum,  sive  ut  melius  dicam,  hunc  carnificem 
malefactorum  totius  mundi;  accipe  hanc  manum,  dico,  quam  nulla  mulier  umquam 
tetigit  neque  illa  quae  completam  possessionem  habet  totius  mei  corporis.  Et  non 
tibi  eam  do  ut  eam  deosculeris,  sed  ut  possis  videre  contexturam  nervorum  eius, 
nexum  musculorum,  amplas  ac  spatiosas  venas;  ex  quibus  rebus  concludes  quale  sit 
robur  bracchii,  quod  tales  manus  habeat. 

-Nunc  autem  videbimus  -dixit  Maritornes. 

Et  ipsa  laqueum  fecit  ex  illo  capistro,  quem  introduxit  in  manum  domini  Quixoti 
et  descendens  de  foramine  ligavit  funem  ad  pessulum  ianuae  palearii  et  quidem 
fortiter.  Dominus  Quixotus  sensit  asperitatem  funis  in  sua  manu  et  dixit: 

-Magis  mihi  videtur  te  radere  me  quam  blandiri  manui  meae.  Noli  eam  tam 
violenter  apprehendere,  quoniam  non  est  culpabilis  illius  mali  quod  voluntas  mea 
afficiet  tibi,  nec  manus  meretur  te  vindicare  ab  ea  omnem  iracundiam  tuam.  Videas 
ergo,  quaeso,  quia  qui  vere  diligit  non  vindicatur  tam  male. 

Nemo  autem  audivit  argumenta  domini  Quixoti,  quia  simul  ac  Maritornes  ligavit 
eum  laqueo,  illa  et  filia  cauponariae  profectae  sunt  et  difficulter  tenebant  risum 
eumque  reliquerunt  tali  modo  ut  non  fieri  posset  ut  solus  solveret  se. 

Dominus  Quixotus  autem,  ut  iam  diximus,  erectus  stabat  super  sellam  Rocinantis, 
bracchio  in  foramine  immisso,  et  quidem  manus  ligata  per  funem  ad  pessulum  ianuae 
et  magna  cura  ne  Rocinans  moveretur  a  suo  loco  et  tunc  penderetur  de  sua  manu  deorsum, 
quare  non  audebat  motum  facere  quin  Rocinans  amitteret  patientiam  et  quietem  suam, 
sed  bene  sperabat  fore  ut  ille  per  saeculum  integrum  maneret  in  suo  loco. 

Breviter,  cum  dominus  Quixotus  vidit  se  ligatum  esse,  dominabus  profectis, 
credidit  haec  omnia  per  viam  incantamenti  accidisse,  tamquam  praeterita  vice  cum 
in  illo  castello  percussit  eum  maurus  incantatus,  scilicet  mulio,  et  maledicebat  suae 
parvae  prudentiae  et  consilio,  quia  ausus  erat  denuo  in  illud  castellum  introire  et 
hoc  erat  contra  leges  equitatus,  quia  si  aliquando  invenerint  res  gestas  non  esse 
prosperas  hoc  erat  signum,  nempe  haec  omnia  alii  equiti  servari  et  non  necesse  erat 

iterum  iterumque  temptare  fortunam.  Ceterum,  suum  bracchium  trahebat  dum 
conabatur  sese  solvere;  tamen  bene  religatus  erat  ut  omnis  modus  operandi  frustra 
factus  esset.  Verum  etiam  est  se  trahere  magna  cura  ne  Rocinans  moveretur  a  suo 
loco,  quia  quamvis  ille  vellet  sedere  super  sellam  hoc  non  fieri  potuit  et  tantum  poterat 
manere  erectus  sive  manum  suam  eradicare. 

Tunc  ille  voluit  habere  gladium  Amadis,  contra  quem  nullum  incantamentum 
poterat  quid  facere;  ibi  maledixit  suae  fortunae;  tunc  etiam  magni  fecit  de  sua 
praesentia  in  mundo  donec  incantatus  maneret,  quia  absque  dubio  credidit  se 
incantatum  fuisse;  tunc  meminerat  denuo  suae  carissimae  Dulcineae  a  Toboso;  et 
incepit  armigerum  suum  Sanctium  Pansam  vocare,  qui  in  profundo  somno  sepultus 
atque  accubitus  super  clitellas  iumenti  erat  et  nullo  modo  meminerat  illo  momento 
immo  matris,  quae  eum  peperit.  Tunc  sapientem  Lirgandeum  atque  Alquifem  ad  eum 
iuvandum  vocavit  necnon  et  bonam  amicam  Urgandam  ut  veniret  ad  ei  succurrendum, 
ac  denique  mane  luxit  ei,  qui  erat  desperatus  ac  turbatus  et  quidem  mugebat  tamquam 
taurus,  quoniam  non  exspectabat  molestiam  suam  mitigari  toto  die,  quia  eam  habebat 
ut  aeternam  ope  illius  incantamenti.  Et  hoc  vere  credebat,  quia  Rocinans  non 
movebatur  et  putabat  se  hoc  modo  sine  esu,  ac  potu  vel  dormitu  permansurum  esse 
necnon  et  suum  equum  donec  adversum  influxum  stellarum  transiret  sive  alius  ac 
sapientior  incantator  eum  ab  incantamento  eius  extraheret. 

Attamen  in  suis  cogitationibus  valde  deceptus  erat,  quia  vix  ac  diluculum 
matutinum  apparuit,  en  quattuor  equites  ad  cauponam  advenerunt  omnes  bene  armati 
suis  sclopetis,  quae  habebant  super  sellas  equorum.  Viri  isti  pulsaverunt  portas 
cauponae  magnis  ictibus  et  cum  dominus  Quixotus  animadverteret,  qui  adhuc  faciebat 
custodiam,  magna  ac  superba  voce  dixit: 

-Equites  sive  armigeri,  sive  quicumque  sitis:  non  necesse  est  portas  huius  castelli 
pulsare;  quia  notum  est  ut  ad  tales  horas  qui  intus  sunt  dormiunt  et  sic  non  solent 
munitiones  aprire  donec  sol  nondum  inclinatur  per  totam  terram .  Recedite  seorsum 
atque  exspectate  ad  diluculum  diei,  et  tunc  videbimus  utrum  iustum  sit  eos  vobis 
aperire  necne. 

-Quid  ergo,  per  omnes  diabolos,  de  munitione  sive  de  hoc  castello  loqueris  - 
dixit  quidam  ex  eis-  ad  moram  faciendam  his  caeremoniis?  Si  tu  es  caupo,  iube  ut 
aperiant  nobis;  nos  viatores  sumus  et  tantum  volumus  hordeum  equis  nostris  dare 
atque  ulterius  procedere  in  nostro  itinere,  quia  oportet  nobis  festinare. 

-Num  videtur  vobis  me  similem  esse  cauponario?  -respondit  dominus  Quixotus. 

-Nescio  cui  similis  sis  -respondit  alter-,  sed  video  te  stulte  hanc  cauponam  vocare 
castellum. 

-Castellum  est  -obiecit  dominus  Quixotus-,  et  immo  inter  meliora  huius 
provinciae  annumeratur;  atque  intus  homines  sunt  qui  sceptrum  in  manu  et  coronam 
super  caput  habuerunt. 

-Melius  esset  e  contrario  -inquit  viator-:  nempe  sceptrum  super  caput  et  coronam 
in  manu.  Et  sic  erit,  si  convenit,  quia  intus  invenitur  quaedam  societas  histrionum, 
ad  quam  saepe  pertinent  hae  coronae  sceptraque,  quae  dicis,  nam  in  tam  parva 
caupona,  ubi  tam  magnum  silentium  servatur  similis  huic,  non  credo  dignos  esse 
huius  coronae  sive  huiusmodi  sceptri. 

-Parum  cognoscitis  de  hoc  mundo  -obiecit  dominus  Quixotus-,  quoniam  ignoratis 
res  gestas,  quae  in  equitatu  itinerante  accidere  solent. 

Sodales  illi  qui  a  domino  Quixoto  haec  quaerebant,  fatigabantur  illo  colloquio, 
quapropter  denuo  pulsaverunt  portam  et  quidem  magnis  ictibus.  Et  profecto  caupo 
experrectus  est  et  etiam  cuncti  qui  in  illa  caupona  erant,  quare  surrexit  ad  quaerendum 
quis  pulsaret.  Et  hoc  ipso  tempore  accidit  iumentum,  ex  iis  quibus  veniebant  quattuor 
viatores  qui  pulsabant,  venit  ad  olfaciendum  Rocinantem,  qui  melancholicus  tristisque 
atque  auribus  flaccidis  erat  et,  nullo  motu  adhibito,  dominum  suum  distensum 
sustinebat.  Et  propterea  quod  factus  erat  ex  came,  quamvis  videretur  ligneus  esse  non 
renuit  sua  vice  etiam  olfacere  quem  ad  eum  veniebat  ad  blanditias  ei  faciendas.  Et 
simul  ac  Rocinans  se  movit,  tunc  lapsi  sunt  pedes  domini  Quixoti  a  sella  equi  eumque 
in  terram  eiecerunt  nisi  suspenderetur  a  bracchio  quod  ei  tam  magnum  dolorem  fecit 
ut  crederet  id  ab  eo  amputari,  quia  mansit  prope  terram  quam  fere  cum  extremitatibus 
pedum  tangebat,  sed  in  damnum  suum,  nam  non  potuit  pedes  super  terram  ponere  et 
conabatur  fessus  et  distendebatur  ad  id  faciendum,  sed  omnino  inaniter  sicut  sunt  qui 
inveniuntur  in  supplicio  trochleae,  quia  damnati  tangunt  et  non  perveniunt  atque  ipsi 
dolorem  eorum  augent  et  quidem  distendendo  enixe  seipsos,  et,  spe  suscepta  perveniendi 
usque  ad  terram,  decipiuntur  ope  distensionis  membrorum. 


Capitulum  44.  Ubi  prosequuntur  inauditae  res  gestae  illius 

cauponae 

Profecto,  tantae  fuerunt  voces  quibus  dominus  Quixotus  clamavit  ut  subito 
aperirent  portas  cauponae,  et  caupo  exivit  pallidus  ad  videndum  quis  tales  magnas 
voces  daret  et  qui  foris  erant  eadem  fecerunt.  Maritornes,  quae  iam  ipsis  vocibus 
expergefacta  erat,  imaginabatur  quid  hoc  esset  atque  ad  palearium  venit  et  quidem, 
nemine  inspiciente,  solvit  laqueum  capistri,  quo  dominus  Quixotus  suspendebatur. 
Hic  autem  continuo  ad  terram  cecidit,  cauponario  ac  viatoribus  videntibus,  et  cum 
ad  eum  venirent  ab  eo  quaesiverunt  quid  esset  ei  sive  cur  tales  voces  daret.  Ille  autem, 
nullis  verbis  prolatis,  eruit  funem  e  sua  manu  et  surrexit  pedibus,  tunc  ascendit  in 
Rocinantem,  scutum  suum  accepit,  induxit  lanceam  in  moram  atque  apprehendit  sibi 
campum  idoneum  et  reversus  est  suo  celere  cursu  dicens: 

-Quicumque  diceret  me  incantatum  fuisse  iusta  causa,  si  principessa  Micomicona 
mihi  dat  suam  veniam,  ego  eum  arguam  de  mendacio  et  provocabo  ad  duellum  in 
singulari  proelio. 

Mirati  sunt  novi  viatores  de  verbis  domini  Quixoti,  caupo  autem  de  illa 
admiratione  detraxit  eos,  dicens  dominum  Quixotum  amentem  esse,  quare  non 
oportebat  de  eo  curare. 

A  caupone  quaesiverunt  utrum  quidam  puer  circiter  quindecim  annos  natus 
advenerit  ad  cauponam  et  quidem  amictus  tamquam  stabularius  atque  eadem  signa 

de  eo  dederunt,  quae  amans  dominae  Clarae  habebat.  Caupo  respondit  dicens  tam 
multos  esse  in  caupona  ut  non  posset  recognoscere  quem  quaerebant.  Tamen  cum 
quidam  eorum  videret  carpentum  in  quo  venerat  auditor,  dixit: 

-Hic  erit  procul  dubio,  quia  ille  sequitur  hoc  carpentum,  secundum  quod  fertur; 
quidam  nostrum  maneat  ad  portam  et  reliqui  intrent  ad  eum  quaerendum  et  bonum 
esset  ut  quis  nostrum  totam  cauponam  circumdet  ne  exeat  per  muros  cohortis. 

-Sic  faciemus  -respondit  quidam  eorum. 

Et  introierunt  duo  intus,  alter  autem  ad  portam  mansit,  et  alter  circumdedit 
cauponam;  caupo  intuitus  est  haec  omnia  et  quidem  nesciebat  quare  faciebant  has 
diligentias,  sed  putavit  eos  quaerere  puerum  cuius  signa  ei  dederunt.  Tunc  temporis 
diluculum  factum  est;  et  his  omnibus  rebus  peractis,  sive  per  strepitum  quem  dominus 
Quixotus  faciebat,  cuncti  autem  expergefacti  sunt  et  surrexerunt  e  lecto,  praesertim 
domina  Clara  ac  Dorothea  et  quidem  illa  turbata,  quia  amans  eius  prope  erat,  altera 
autem  male  pernoctavit  cum  desiderio  videndi  eum. 

Cum  dominus  Quixotus  vidit  nullum  ex  his  quattuor  viatoribus  suas  quaestiones 
ei  respondere,  irascebat  praeditus  despectu  furoreque  et  si  ipse  invenisset  in 
ordinationibus  sui  equitatus  ut  eques  licite  posset  alias  res  gestas  suscipere  cum  antea 
pollicitus  esset,  verbo  ac  fide  eius,  nullas  facere,  donec  antea  perficeret  promissas, 
tunc  in  omnes  impetum  faceret  et  percuteret  omnes  ita  ut  ei  responsum  darent, 
quamquam  omnino  inviti  erant.  Tamen  videbatur  ei  nec  convenire  nec  bonum  esse 
alias  res  gestas  inchoare,  donec  reponeret  principessam  in  solio  regni  eius  et  sic  tacuit 
et  quietus  mansit  exspectando  quid  esset  de  diligentiis  illorum  viatorum.  Unus 
quorum  invenit  quaesitum  puerum  et  quidem  dormientem  iuxta  quemdam 
stabularium,  dum  omnino  insciens  esset  eos  eum  quaerere  et  multo  minus  ut 
inveniretur  ab  eis.  Vir  ille  bracchium  pueri  apprehendit  atque  ei  dixit: 

-Certe,  domine  Ludovice,  vestis,  quam  induis,  bene  tibi  convenit  et  lectus,  in 
quo  te  invenio,  ad  opulentiam  qua  mater  tua  curavit  de  te. 

Puer  defricuit  somnolentos  oculos  suos  manibus  et  paulatim  intuitus  est  quem 
eum  apprehenderat  et  statim  cognovit  eum  famulum  patris  eius  esse,  quo  magnopere 
perturbatus  est,  quare  ei  non  potuit  respondere  verbum  per  quamdam  moram; 
famulusque  prosecutus  est  dicens  ei: 

-Hic  nihil  aliud  faciendum  est,  domine  Ludovice,  quam  patienter  domum  redire, 
nisi  vis  patrem  tuum  ac  dominum  meum  iter  facere  ad  aliam  vitam,  quia  nihil  aliud 
exspectandum  est  pro  poena  tuae  absentiae. 

-Quomodo  potuit  pater  meus  scire  -ait  dominus  Ludovicus-  me  hoc  iter  facere 
atque  amictum  his  vestibus  esse? 

-Scholasticus  -respondit  famulus-  cui  voluntatem  tuam  nuntiasti,  ille  fuit  qui 
haec  omnia  develavit  et  quidem  motus  vi  lacrimarum  patris  tui  et  simul  atque  hic 
cognovit  te  eum  deseruisse.  Sic  enim  pater  tuus  misit  quattuor  ex  suis  famulis  ad 
quaerendum  te  et  omnes  sumus  hic  ad  tibi  serviendum,  et  quidem  laetissimi,  quo 
cogitare  potes,  propter  prosperum  exitum  totius  huius  negotii,  quia  te  adducemus 
ad  conspectum  patris  tui,  qui  tam  multum  diligit  te. 

-Hoc  erit  si  ego  vere  volo,  sive  si  coelum  hoc  modo  decernit  -respondit  dominus 
Ludovicus. 

“Quid  ergo  vis  facere,  sive  quid  coelum  iubeat  praeter  reditum  tuum?  Quia  aliter 
non  fieri  potest. 

His  argumentis  inter  ambos  dictis,  stabularius  iuxta  quem  dominus  Ludovicus 
erat,  statim  surrexit  et  venit  ad  dicendum  quid  acciderat  domino  Ferdinando  et 
Cardenio  necnon  et  reliquis,  qui  iam  induti  erant  vestibus.  Quibus  dixit  quomodo 
illi  puerum  vocabant  dominum  et  argumenta  quae  inter  eos  erant,  et  quomodo 
voluerunt  eum  ad  domum  patris  reducere,  ipso  puero  invito.  His  verbis  auditis,  atque 
optima  voce  eius  cognita,  omnes  voluerunt  scire  potissimum  quisnam  ille  esset 
eumque  voluerunt  iuvare  si  eum  invitum  adducerent;  quapropter  pervenerunt  ad 
locum,  ubi  ille  loquebatur  et  cum  suo  famulo  contendebat. 

Tunc  temporis  Dorothea  reliquit  cubiculum  suum  et  post  eam  ac  valde  turbata  domina 
Clara  etiam  egressa  est.  Dorothea  vocavit  Cardenium  seorsus,  eique  breviter  narravit 
historiam  illius  musici  ac  dominae  Clarae.  Cardenius  autem  ei  dixit,  quae  acciderant  de 
adventu  famulorum  patris  eius,  sed  non  locutus  est  cum  ea  submissa  voce,  quare  Clara 
haec  audivit;  quibus  verbis  taliter  commota  est  ut  ad  terram  caderet,  nisi  Dorothea  eam 
suis  manibus  amplecteretur.  Cardenius  dixit  Dorotheae  ut  illae  ad  cubiculum  earum 
reverterentur,  quoniam  ipse  remedium  opportunum  poneret.  Et  illae  hoc  modo  sic  fecerunt. 

Omnes  quattuor  qui  dominum  Ludovicum  quaerebant  erant  in  caupona  et 
circumierunt  eum  suadentes  ei  ut  subito  veniret  ad  patrem  consolandum.  Ille  autem 
respondit  hoc  non  fieri  posse,  donec  negotium  suum  finiret  in  quo  erat  vita,  honor 
et  animus  eius.  Famuli  tunc  prosecuti  sunt  dicentes  nullo  modo  se  reversuros  esse 
domum  sine  eo,  quapropter  eum  adducerent  quamvis  invitum. 

-Hoc  non  facietis  vos  -respondit  dominus  Ludovicus-,  nisi  me  mortuum 
adducatis. 

Tunc  ad  hanc  disputationem  venerunt  plerique  qui  in  caupona  erant,  praesertim 
Cardenius,  dominus  Ferdinandus  et  sodales  eius,  auditor,  parochus,  tonsor  et  dominus 
Quixotus  cui  iam  bene  videbatur  non  necesse  erat  castellum  amplius  custodire. 
Cardenius,  historia  pueri  nota,  quaesivit  a  famulis  eius  quid  moveret  eos  ad 
adducendum  puerum  contra  voluntatem  eius. 

-Ecce  nos  volumus  -respondit  quidam  ex  illis  quattuor-  vitam  dare  patri  eius, 
quia  propter  absentiam  filii  vita  huius  equitis  in  magno  periculo  est. 

Quibus  dominus  Ludovicus  dixit: 

-Non  opus  est  hic  et  nunc  me  palam  exponere  totum  negotium  meum;  liber  sum 
et  revertar  si  hoc  placet  mihi,  aliter  nullus  vestrum  poterit  me  obstringere  ad  id 
faciendum. 

-Rectum  iudicium  haec  obtinebit  de  te  -respondit  ille  vir-;  et  si  hoc  non  certe 
sufficeret  tibi,  tunc  opus  erit  ut  faceremus  id  ad  quod  huc  venimus. 

-Videamus  hic  de  quo  agitur  et  quidem  ex  radice  -ait  ad  hanc  occasionem  auditor. 

Tamen  ille  vir  qui  eum  cognoscit  tamquam  vicinum  suae  domus,  respondit: 

-Nonne  cognoscis,  domine  auditor,  hunc  equitem?  Hic  est  filius  tui  vicini 
oppidani,  qui  domo  sua  profectus  est  et  quidem  induit  has  indecorosas  vestes  propter 
genus  eius,  sicut  tu  ipse  potes  videre. 

Tunc  auditor  intuitus  est  eum  attente  atque  accuratius  et  eum  cognovit  eumque 
amplexus  est  dicens: 

-Quae  puerilitas  est  haec,  domine  Ludo  vice?  Sive  quaenam  fuit  causa  ac  tam 
gravis  quapropter  debuisti  huc  venire  hoc  modo  atque  amictus  his  vestibus,  quod 
tam  contra  tuam  qualitatem  et  nobilitatem  est? 

Lacrimae  inundaverunt  oculos  pueri,  qui  non  potuit  ei  verbum  respondere.  Auditor  enim 
dixit  illis  quattuor  viris  ut  pacarent  se  ipsos,  quia  omne  fieret  bene  atque  accipiens  manum 
domini  Ludovici  adduxit  eum  seorsum  eumque  rogavit  ut  ei  diceret  quare  sic  fecisset. 

Ceterum  et  dum  has  quaestiones  faceret  auditae  sunt  magnae  voces  ad  portam 
cauponae  et  causa  earum  erant  duo  hospites  qui  ibi  pernoctaverunt,  sed  cum  viderunt 
tam  magnam  turbam  hominum  in  illis  negotiis,  nullis  expensis  debitis  solutis,  profecti 
sunt.  Tamen  caupo  qui  attentus  erat  magis  ad  sua  negotia  quam  ad  res  aliorum,  eos 
ad  portam  cauponae  apprehendit  atque  ab  eis  quaesivit  pecuniam  et  etiam  vituperavit 
malam  voluntatem  eorum  et  quidem  talibus  verbis  ut  eos  movit  ad  respondendum  ei 
ictibus  pugnorum;  et  illi  cauponarium  percusserunt  tantis  colaphis  ut  ille  clamaret 
atque  auxilium  flagitaret.  Cauponaria  et  filia  eius  neminem  meliorem  quam  dominum 
Quixotum  viderunt  ad  eas  iuvandas,  cui  filia  cauponariae  dixit: 

-Velis,  domine  eques,  per  virtutem  quam  Deus  tibi  dedit,  succurrere  misero  patri 
meo;  quia  duo  nequam  viri  eum  percutiunt  tamquam  triticum. 

Cui  dominus  Quixotus  respondit  et  quidem  paulatim  ac  magna  lentitudine: 

-Formosa  virgo,  nunc  petitio  tua  non  habet  locum,  quia  vetitus  sum  inchoandi 
alias  res  gestas,  donec  perficiam  quas  pollicitus  sum  meo  verbo.  Tamen  quod  facere 
possum  ad  tibi  serviendum  est  quod  tibi  dicam:  accurre  ad  patrem  tuum  et  dic  ei  ut 
demoretur  in  hoc  proelio  sicut  possit,  dum  obtineam  veniam  a  principessa 
Micomicona  et  hanc  ab  ea  quaeram  ad  ei  succurrendum  in  angustia  eius;  et  si  illa 
dabit  mihi  hanc  veniam  pro  certo  de  eo  curabo  eumque  iuvabo. 

-Me  misellam!  -dixit  his  verbis  Maritornes,  quae  coram  eo  erat-.  Ante  quam 
hanc  veniam  obtineas  iam  erit  dominus  meus  in  alio  mundo. 

-Sine,  domina,  me  hanc  veniam  nancisci  quam  dico  -respondit  dominus 
Quixotus-;  et  cum  eam  habeam  parvi  momenti  erit  utrum  ille  sit  in  alio  mundo  necne; 
nam  illinc  eum  extraham,  alio  mundo  contradicente;  sive  saltem  talem  vindictam 
faciam  ab  illis,  qui  eum  illuc  miserunt  ut  maius  gaudium  habeas. 

Et  nihil  amplius  dixit,  sed  genua  flexit  in  conspectu  Dorotheae  atque  ab  ea 
quaesivit,  et  quidem  sermone  equitatus,  ut  illa  excellentissima  domina  ei  daret  veniam 
ad  accurrendum  et  succurrendum  praefecto  castelli,  qui  erat  in  magna  vexatione. 
Principessa  ei  libenter  dedit  et  tunc  ille  accepit  scutum  suum  atque  apprehendens 
gladium  ad  portam  cauponae  venit,  ubi  adhuc  illi  hospites  vexabant  cauponem;  tamen 
simul  ac  pervenit  stupuit  et  mansit  quietus,  quamvis  Maritornes  et  cauponaria  dicerent 
ei  quare  detineretur  succurrendi  domino  maritoque, 

-Detineo  me  -inquit  dominus  Quixotus-  quia  non  licet  mihi  contra  gentem  ex  genere 
armigerorum  manum  ad  gladium  ponere;  tamen  vocate  huc  meum  armigerum  Sanctium, 
quia  haec  defensio  ac  vindicta  magis  ad  eum  pertinet. 

His  rebus  ad  portam  cauponae  peractis,  ubi  ictus  pugnorum  et  colaphi  erant  atque 
haec  omnia  in  detrimentum  cauponis  et  in  rabiem  Maritornes,  cauponariae  filiaeque 
eius,  quae  desperabantur  videndi  ignaviam  domini  Quixoti  quapropter  maritus, 
dominus  ac  pater  earum  non  bene  tractabatur. 

Relinquamus  cauponem  hic,  quia  non  deficiet  ei  qui  ei  succurrat;  aliter  disponat 
se  ad  patiendum  et  taceat  qui  audet  maiora  facere,  quae  sua  robora  promittunt,  et 
revertamur  retro  quinquaginta  gressus  ad  videndum  quid  dominus  Ludovicus  auditori 
respondit,  quem  reliquimus  seorsum  dum  hic  eum  rogabat  ut  diceret  ei  causam 
adventus  eius  pedibus  et  quidem  amictus  vilibus  vestibus.  Quibus  verbis  puer 
apprehendens  eum  arcte  manibus,  ostendit  ei  magnum  dolorem  opprimere  cor  eius 
ac  multas  lacrimas  effundens  ei  dixit; 

-Domine  mi,  nescio  quid  tibi  dicere,  nisi  cum  coelum  decerneret  vicinitatem  tuam 
atque  ego  viderem  meam  dominam  Claram,  tuam  filiam  dominamque  meam,  ex  illo 
momento  eam  dominam  feci  meae  voluntatis;  et  si  tua  voluntas  est,  vere  domine  et 
pater  mi,  et  id  non  a  me  prohibes,  hoc  ipso  die  illa  erit  uxor  mea.  Propter  eam  reliqui 
domum  patris  mei,  et  per  eam  indui  hanc  vestem  ad  eam  persequendam  quocumque 
illa  iret,  tamquam  sagitta  sequitur  metam  suam,  sive  tamquam  nauta  Stellam  Polarem. 
Ipsa  non  cognoscit  ex  meis  desideriis  nisi  quod  potuit  intelligere  per  signa,  quia  vidit 
oculos  meos  flere  a  longe.  Tu  quidem,  domine,  cognoscis  divitias  et  nobilitatem 
parentum  meorum  et  me  esse  unicum  heredem;  si  vere  tibi  videntur  haec  sufficere 
ad  me  faciendum  omnino  fortunatum,  accipe  me  tamquam  filium  tuum,  quia  si  pater 
meus,  motus  designiis  alienis,  nollet  me  hoc  bonum  facere,  tempus  fortius  erit  ad 
delendos  ac  mutandos  status  rerum  quam  voluntates  hominum. 

Puer  captus  amore,  his  verbis  dictis,  tacuit.  Et  auditor  mansit  suspensus,  turbatus 
atque  eodem  tempore  admiratus  audiendo  tum  modum  exponendi  hanc  quaestionem 
tum  prudentiam,  qua  dominus  Ludovicus  develavit  cogitationes  suas;  et  eodem 
tempore  quia  nesciebat  quid  faciendum  erat  ad  hanc  subitaneam  sententiam 
acceptandam  in  hoc  rapido  atque  inexpectato  negotio.  Quapropter  nihil  aliud 
respondit  nisi  ut  tunc  placaretur  et  poneret  moram  suis  famulis  ita  ut  non  adducerent 
eum  illo  die  domum,  sed  haberent  tempus  ad  considerandum  quod  melius  esset. 
Dominus  Ludovicus  manus  eius  osculatus  est  necnon  et  lacrimas  effudit  quibus  potuit 
cor  marmoreum  commovere  et  non  tantum  illius  auditoris,  qui  ut  vir  prudens  iam 
cognoverat  quam  bonae  illae  nuptiae  essent  filiae  suae;  et  si  fieri  posset  ille  sua 
propria  voluntate  conveniret  cum  patre  illius  domini  Ludovici,  de  quo  cognoverat 
eum  voluisse  filio  suo  titulum  nobilitatis  dare. 

Tunc  temporis  atque,  hospitibus  et  caupone  convenienter  pacatis,  propter 
persuasionem  domini  Quixoti  et  non  propter  minas  eius,  illi  debitum  solverunt 
cauponario  quod  ab  eis  quaesiverat  et  etiam  famuli  domini  Ludovici  exspectabant 
finem  locutionis  auditoris  et  resolutionem  domini  eorum.  Sed  daemon,  qui  numquam 
dormitat,  iussit  ut  tunc  temporis  intraret  in  cauponam  tonsor  a  quo  dominus  Quixotus 
abstulerat  galeam  Mambrini  et  Sanctius  Pansa  dorsualia  iumenti,  quae  permutavit 
pro  suis.  Tonsor  ille  iumentum  suum  in  stabulum  vexit  et  vidit  Sanctium  Pansam, 
qui  aliquid  clitellarum  reparabat  et  ubi  primum  eas  viderit  recognovit  atque  impetum 
fecit  in  Sanctium  ei  dicens: 

-Eheu,  domine  latro,  hic  te  habeo!  Da  mihi  meam  pelvim  radendi  et  clitellas 
meas  quas  a  me  rapuisti! 

Cum  Sanctius  vidit  hunc  subitaneum  impetum  et  audivit  vituperia  dicta  in  eum, 
apprehendit  clitellas  una  manu  et  cum  altera  alapam  dedit  tonsori  vi  cuius  dentes 

suos  sanguine  inundavit.  Nihilominus  tonsor  non  reliquit  praedam  quam  fecerat  suis 
clitellis,  sed  e  contrario  vocem  suam  auxit  ita  ut  cuncti  qui  erant  in  caupona 
advenirent  ad  strepitum  rixamque  dum  dicebat: 

-Adiuvate  me  in  nomine  regis  et  iustitiae!  quia  non  tantum  rapuit  a  me  bona 
mea,  sed  etiam  vult  interficere  me  hic  latro,  grassator  viarum! 

-Mentiris  -respondit  Sanctius-;  ego  non  sum  praedator  viarum;  quia  in  iusta 
pugna  meus  dominus  Quixotus  lucratus  est  hanc  exspoliationem. 

Dominus  Quixotus  erat  etiam  coram  eo  et  valde  contentus  videndi  quam  bene 
armiger  eius  defendebatur  atque  etiam  impetum  faciebat  et  ex  hoc  eum  habuit  pro 
strenuo  viro  ac  decrevit  se  eum  facturum  esse  equitem  itinerantem  prima  occasione 
opportuna,  quoniam  ei  videbatur  bonum  et  idoneum  esse  propter  ordinationem 
equitatus.  Inter  alia  quae  tonsor  dicebat  in  sermone  illius  rixae  haec  erant: 

-Domini,  hae  clitellae  meae  sunt  tamquam  mors,  quam  Deo  debeo,  et  sic  eas 
cognosco  tamquam  si  eas  peperissem,  et  hic  est  asinus  meus  in  stabulo,  qui  non  sinet 
me  mentiri;  aliter  ponant  eas  ei  et  videbunt  utrum  sint  ei  aptissimae  necne  aliter  manebo 
ut  infamis.  Insuper  illo  die  quo  has  abstulit  etiam  abstulerunt  a  me  novam  pelvim 
radendi  ex  aurichalco,  qua  nondum  usus  eram  et  aestimabatur  pro  nummo  aureo. 

Dominus  Quixotus,  his  verbis  dictis,  non  potuit  amplius  tolerare  et  disiungens 
illos  duos  seorsum,  reliquit  clitellas  super  terram,  ubi  manerent  donec  veritas 
manifestaretur,  et  dixit: 

-Ut  videatis  clare  ac  manifeste  errorem  huius  boni  armigeri,  quoniam  hic  vocat 
pelvim  radendi  hanc  quae  fuit,  est  et  erit  galea  Mambrini,  quam  egomet  ab  eo  abstuli 
in  iusta  pugna  et  factus  sum  dominus  illius  secundum  legitimam  licitamque 
possessionem!  Quatenus  ad  clitellas  nolo  me  interponere  quoniam  de  illis  armiger 
meus  quaesivit  a  me  veniam  ad  ornatum  auferendum  equi  huius  ignavi  victi,  quibus 
suum  ornaret;  quam  veniam  dedi  ei  atque  ille  accepit,  quare  nescio  quomodo  potuit 
transire  ex  ornatu  in  clitellas  ex  qua  transformatione  nullam  rationem  inveniam  nisi 
ordinariam  dicere:  nempe  has  transformationes  esse  in  rebus  gestis  equitatus;  atque 
ad  hoc  corroborandum,  Sancti  fili,  affer  huc  galeam  quam  hic  bonus  vir  dicit  eam  esse 
pelvim. 

-Dii  boni!  domine  -dixit  Sanctius-,  si  nullum  aliud  argumentum  habemus  nostrae 
affirmationis  quam  hoc,  tua  sententia,  talis  pelvis  est  galea  Mambrini  quam  ornatum 
equi  huius  boni  viri  sunt  clitellae! 

-Fac  sicut  iubeo  tibi  -obiecit  dominus  Quixotus-;  quoniam  non  omnia  huius 
castelli  erunt  per  viam  incantamenti. 

Sanctius  venit  ubi  erat  pelvis  radendi  atque  attulit  eam;  et  ut  primum  eam  dominus 
Quixotus  vidit  manibus  suis  eam  apprehendit  atque  ait: 

-Videte  quomodo  potest  hic  armiger  dicere  hanc  pelvim  esse  et  non  galeam  sicut 
dico  ego;  et  iuro  per  ordinationem  equitatus,  quo  fungor,  hanc  eamdem  galeam  esse 
quam  ab  eo  abstuli  et  nihil  ei  addidi  nec  abstuli. 

-In  hoc  nullum  est  dubium  -dixit  ad  hanc  occasionem  Sanctius-;  quia  ex  illo 
tempore  quo  dominus  meus  hanc  lucratus  est  tantum  proelium  fecit  hac  galea,  nempe 
cum  liberaret  miseros  damnatos  incatenatos,  et  si  non  esset  propter  hanc  galeam  sive 
pelvim  non  esset  bene  ei,  quia  magna  lapidatio  accidit  ei  in  illa  occasione. 

Capitulum  45.  Ubi  finitur  investigatio  dubii  de  galea  Mambrini 
et  clitellarum  cum  aliis  rebus  gestis,  quae  cum  omni  veritate 

acciderunt 

-Quid  vobis  videtur,  domini  -ait  tonsor-,  de  his,  quae  hi  praeclari  viri  affirmant, 
quia  adhuc  conantur  dicere  hanc  non  esse  pelvim,  sed  galeam? 

-Et  si  quis  haec  contradiceret  -inquit  dominus  Quixotus-,  faciam  ut  ille  dicat  se 
mentiri,  si  esset  eques  et  si  armiger,  eum  mentiri  et  quidem  milies. 

Noster  tonsor  qui  ad  omnia  praesens  erat,  sicut  tam  bene  cognoscebat  modum 
sese  habendi  domini  Quixoti,  voluit  hanc  stultitiam  ultra  exaggerare  ut  omnes  de  ea 
riderent  et  sic  loquendo  cum  alio  tonsore  dixit: 

-Domine  tonsor,  sive  qui  vere  sis,  scito  me  etiam  esse  tui  officii  et  abhinc  plus 
quam  viginti  annos  me  habere  licentiam  huius  tituli  et  cognosco  valde  bene  omnia 
utensilia  tonstrinae  quin  deficiat  mihi  unum  ex  eis;  necnon  fui  in  mea  iuventute  miles 
quare  cognosco  quid  sit  galea  et  quid  cassis  et  cassis  tessellata  aliaque  pertinentia 
ad  militiam,  et  dico,  ad  genera  armorum  militum;  atque  aio,  meliore  sententia 
exclusa,  et  semper  ad  meliorem  intellectum  perveniens  hoc  artefactum  quod  est  hic 
coram  nobis  et  quod  hic  dominus  habet  suis  manibus  non  tantum  non  esse  pelvim 
radendi,  sed  tam  procul  est  ab  ea  quam  color  albus  est  a  nigro  et  veritas  a  mendacio; 
atque  egomet  dico  etiam  eam  galeam  esse,  quamvis  non  sit  galea  integra. 

-Certe  non  -inquit  dominus  Quixotus-,  quoniam  deest  ei  dimidia  pars,  quae  est 
bucula  eius. 

-Hoc  verum  est  -ait  parochus,  qui  iam  intellexit  voluntatem  sui  amici  tonsoris. 

Et  eadem  confirmavit  Cardenius,  dominus  Ferdinandus  et  socii  eius;  et  etiam 
auditor  iuvaret,  sua  ex  parte,  in  his  facetiis,  nisi  tam  meditabundus  esset  de  negotio 
domini  Ludovici,  sed  suspensus  erat  suis  veris  rebus,  de  quibus  cogitabat  et  nullo 
modo  attendebat  ad  illos  sales  et  lepores  eorum. 

-Adiuvet  me  Deus!  -dixit  ad  hanc  occasionem  tonsor  deceptus-.  Num  hoc  fieri 
potest,  tot  viros  honoratos  dicere  hanc  pelvim  non  esse  nisi  galeam?  Hoc  est  mirandi 
ac  dubitandi  totius  Universitatis,  quamvis  illa  sapiens  videatur.  Satis  est,  et  si  haec 
pelvis  est  galea,  tunc  etiam  clitellae  hae  erunt  ornatus  equi  sicut  hic  vir  dixit. 

-Mihi  videntur  clitellae  -dixit  dominus  Quixotus-;  sed  iam  dixi  me  nolle 
interponere  his  rebus. 

-Ut  sint  clitellae  sive  ornatus  equi  -ait  parochus-  hoc  debet  dominus  Quixotus 
dicere;  quia  nemo  tam  bene  cognoscit  res  pertinentes  ad  equitatum  quam  ille  et  omnes 
isti  domini  atque  ego  plenam  praestantiam  in  hac  re  ei  concedimus. 

-Per  Deum,  domini  mei  -inquit  dominus  Quixotus-  sunt  tales  ac  tam  insolitae 
res,  quae  in  hoc  castello  bis  mihi  acciderunt,  cum  in  eo  pernoctavi,  ita  ut  non  audeam 
quid  affirmare  de  eo,  quod  in  hoc  castello  sit  atque  a  me  quaerant,  quoniam  imaginor 
omnia  hic  esse  per  viam  incantamenti.  Prima  vice  maurus  incantatus,  qui  in  eo  est, 
fatigavit  me,  et  Sanctio  non  bene  fuit  cum  sequacibus  eius,  atque  hac  praeterita  nocte 
suspensus  fui  de  bracchio  meo  circa  duas  horas,  nemine  sciente,  quomodo  potui 
pendere  in  hoc  infortunio.  Quapropter,  secundum  me,  interponere  me  in  hac  re  tam 

magnae  confusionis  erit  ac  dare  meam  opinionem  etiam  erit  iudicium  temerarium. 
Quatenus  ad  hanc  quam  vocant  pelvim  et  non  galeam  iam  respondi;  sed  dicere  utrum 
sint  clitellae  an  ornatus  equi,  non  audeo  dare  sententiam  definitivam:  hanc  relinquam 
ad  bonum  sensum  vestrum.  Tamen  si  vos  non  estis  armati  equites,  tamquam  ego 
sum,  fortasse  non  laboretis  incantamentis  huius  loci  atque  habebitis  mentes  liberas 
ad  diiudicandas  res  huius  castelli  ut  illae  verae  ac  reapse  sint,  non  autem  ut  mihi 
videantur. 

-De  hoc  non  est  dubium  -respondit  his  rebus  dominus  Ferdinandus-,  quia  dominus 
Quixotus  valde  bene  locutus  est  hodie  atque  ad  nos  pertinet  dare  solutionem  huius  rei; 
et  ut  bonum  fundamentum  habeatis  egomet  secreto  recipiam  suffragia  horum 
dominorum  et  nuntium  integrum  huius  deliberationis  finalis  dabo  vobis  clare  et  aperte. 

Illis,  qui  cognoscebant  indolem  domini  Quixoti,  haec  omnia  erant  causa  magni 
risus;  tamen  aliis,  qui  omnino  ignorabant,  videbatur  hoc  maximum  absurdum  totius 
mundi,  praesertim  quattuor  famulis  domini  Ludovici  ac  domino  Ludovico  plus 
minusve,  necnon  et  aliis  hospitibus,  qui  casu  advenerunt  ad  cauponam  et  videbantur 
esse  sodales  Sanctae  Fraternitatis,  sicut  reapse  erant.  Sed  qui  magis  desperabatur 
erat  tonsor  ille  cuius  pelvis  erat  ante  oculos  suos,  et  facta  est  galea  Mambrini,  et 
etiam  putabat  clitellas  suas  facturas  esse  optimum  ornatum  equi.  Et  omnes  una 
ridebant  videndi  quomodo  dominus  Ferdinandus  accipiebat  suffragia  uniuscuiusque, 
loquens  ad  aures  eorum  ut  dicerent  secreto  utrum  essent  clitellae  an  ornatus  equi 
illud  munus  de  quo  tantum  disputabant.  Et  dominus  Ferdinandus,  suffragiis  acceptis 
de  his  qui  cognoscebant  dominum  Quixotum,  magna  voce  dixit: 

-Profecto,  bone  vir,  lassus  ego  sum  quaerendo  tot  multas  decisiones,  quia  video 
nullum  mihi  dicere,  quod  scire  volo  nempe  stultitiam  esse  dicere  has  clitellas  iumenti, 
nam  ornatus  equi  sunt  et  adhuc  equi  boni  generis;  quare  oportet  ut  patienter  sustineas, 
quia  contra  tuam  opinionem  et  contra  asinum  tuum  hic  est  ornatus  equi  et  non  sunt 
clitellae  sicut  dixisti  et  male  probasti  tua  ex  parte. 

-Nullam  partem  meam  habeam  in  coelo  -inquit  supertonsor  miserandus-  si  omnes 
vos  non  decipiamini,  atque  animus  meus  in  conspectu  Dei  veniat,  tamquam  mihi 
videntur  eas  esse  clitellas  et  non  ornatus  equi;  sed  leges  vadunt ...  et  cetera;  et  amplius 
nullo  modo  dicam;  et  verum  est  me  non  esse  ebrium:  quia  nondum  ientaculum  comedi 
nisi  peccando. 

Non  minus  incitabant  ad  risum  stultitiae,  quas  tonsor  dicebat  quam  absurda  verba 
domini  Quixoti;  qui  in  hoc  statu  rerum  ait: 

-Hic  nihil  amplius  est  faciendi,  nisi  unusquisque  accipiat  quod  suum  est  et  cui 
Deus  dederit,  Sanctus  Petrus  id  ei  benedicat. 

Unus  ex  quattuor  famulis  tamen  dixit: 

-Si  hae  non  sunt  facetiae,  has  non  possum  intelligere,  quia  quomodo  fieri  potest 
hos  viros  praeditos  intellectu,  tamquam  omnes  hic  videntur,  dicere  atque  affirmare 
hanc  non  esse  pelvim  radendi  nec  has  clitellas,  sed  secundum  quod  asserunt  et  dicunt 
credo  hoc  non  carere  mysterio  disputando  de  re  tam  adversa  et  quod  ipsa  veritas 
ostendit  nobis  et  etiam  teste  ipsa  experientia;  quia  iuro  per  Deum!  -et  expressit 
completum  iuramentum-  quin  mihi  dicant  cuncti  qui  vivunt  in  hoc  mundo  e  contrario 
hanc  non  esse  pelvim  tonsoris  neque  has  clitellas  asini. 

-Fortasse  sint  cuiusdam  asinae  -ait  parochus. 

-Hoc  idem  est  -dixit  famulus-;  quia  quaestio  non  est  huiusmodi,  nisi  utrum  verae 
clitellae  sint  necne,  sicut  vos  dicitis. 

Hac  disputatione  et  his  rebus  auditis,  quidam  qui  erat  sodalis  Sanctae  Fraternitatis 
intravit  praeditus  magna  iracundia  et  indignatione  et  dixit: 

-Tam  clitellae  sunt  quam  pater  meus  et  qui  aliter  dicat  plenus  erit  vino. 

-Mentiris  tamquam  vilis  ignavus  -respondit  dominus  Quixotus.  Et  levavit 
lanceam,  quam  numquam  ex  sua  manu  relinquebat  et  conatus  est  ictum  super  caput 
eius  dare  et,  si  sodalis  ne  removeret  se  a  suo  loco,  eum  in  terram  proiiceret.  Lancea 
autem  fracta  est  per  terram  et  reliqui  sodales  qui  viderunt  tam  male  tractare  socium 
eorum  levaverunt  vocem  et  quaesiverunt  iuvamen  pro  Sancta  Fraternitate. 

Caupo,  qui  erat  etiam  illius  Fraternitatis,  intravit  statim  ad  quaerendam  virgam 
auctoritatis  et  etiam  gladium  suum  et  iuxta  sodales  suos  locum  accepit.  Famuli  domini 
Ludovici  circumierunt  dominum  Ludovicum,  ne  fugeret  ab  eis  ope  tumultus.  Tonsor 
autem,  cum  vidit  domum  agitatam  denuo  apprehendit  clitellas  suas  et  idem  fecit 
Sanctius.  Dominus  Quixotus  accepit  gladium  atque  impetum  fecit  in  sodales. 
Dominus  Ludovicus  clamabat  suos  famulos  ut  eum  relinquerent  atque  adiuvarent 
dominum  Quixotum  et  Cardenium  et  dominum  Ferdinandum,  quia  omnes  iuvabant 
dominum  Quixotum.  Parochus  vociferabat,  cauponaria  clamabat,  filia  eius  affligebatur, 
Maritornes  flebat,  Dorothea  confusa  erat,  Luscinda  suspendebatur  ac  domina  Clara 
carens  viribus  exanimis  languebat.  Tonsor  percutiebat  Sanctium,  Sanctius  percutiebat 
tonsorem,  dominus  Ludovicus,  quem  famulus  eius  ausus  est  apprehendere  bracchio 
ne  fugeret,  dedit  ei  ictum  pugni  et  dentes  sanguine  inundavit;  auditor  eum  defendebat; 
dominus  Ferdinandus  conculcabat  sodalem  pedibus  et  quidem  ad  suum  nutum, 
cauponarius  clamabat  magna  voce,  quaerendo  iuvamen  pro  Sancta  Fraternitate:  hoc 
modo  omnis  caupona  erant  planctus,  voces,  clamores,  confusiones,  timores, 
trepidationes,  infortunia,  ictus  gladii,  colaphi,  ictus  fustis,  calces  atque  effusio 
sanguinis.  Et  in  medio  chao  huius  machinae  et  huius  labyrinthi  rerum,  dominus 
Quixotus  finxit  animo  se  uno  ictu,  ac  velis  nolis,  esse  in  discordia  campi  Agramantis 
ac  voce  tonitruanti  in  caupona  sic  locutus  est: 

-Sistite  omnes;  reddite  omnes  gladium  in  vaginam;  mitigamini  omnes;  auscultate 
omnes  si  vere  cuncti  vultis  in  vita  manere. 

Ad  hanc  magnam  vocem  omnes  steterunt  atque  ille  prosecutus  est,  dicens: 

-Nonne  dixi  vobis  hoc  castellum  incantatum  esse?  Et  quidem  legionem 
daemonum  in  eo  habitare?  In  confirmatione  huius  rei  volo  vos  videre  vestris  propriis 
oculis  omnem  discordiam  campi  Agramantis  huc  venisse  ac  transivisse  inter  nos. 
Videte  quomodo  pugnatur  propter  gladium,  hic  propter  equum,  ibi  propter  aquilam, 
hic  propter  galeam,  et  cuncti  pugnamus  et  nemo  comprehendit  quemdam.  Venias 
huc,  quaeso,  domine  auditor,  et  tu,  domine  paroche,  alter  sit  pro  rege  Agramante, 
alter  autem  pro  rege  Sobrino  atque  oriatur  pax,  quia  per  Deum  Omnipotentem 
pessima  malitia  est  viros  tam  nobilissimos,  tamquam  qui  nunc  hic  sumus,  mori 
propter  causas  omnino  futiles. 

Sodales  Sanctae  Fraternitatis  non  intelligebant  modum  loquendi  domini  Quixoti, 
sed  videbant  seipsos  vexatos  a  domino  Ferdinando  Cardenioque  atque  a  sociis  eorum, 

et  nolebant  placari;  tonsor  autem  certe  volebat,  quia  in  hac  rixa  barbas  suas 
inordinatas  habebat  et  clitellas;  Sanctius  ad  minimam  vocem  sui  domini  oboedivit 
subito  tamquam  bonus  famulus;  quattuor  famuli  domini  Ludovici  etiam  quieti 
manserunt,  quia  pro  nihilo  perturbabantur.  Caupo  tantum  cupiebat  ut  ille  demens 
damnaretur  propter  insolentias  suas,  et  quia  semper  cauponam  sua  praesentia 
perturbabat.  Denique  strepitus  minuit  ac  pacavit,  nihilominus  clitellae  tamquam 
ornatus  equi  manserunt  usque  ad  novissimum  diem,  et  pelvis  radendi  pro  galea 
cauponaque  pro  castello  in  cogitationibus  domini  Quixoti. 

Omnibus  rebus  pacatis,  atque  omnes  amici  facti  sunt  per  persuasionem  auditoris 
parochique  tunc  famuli  domini  Ludovici  conabantur  ut  dominus  Ludovicus  cum  eis 
domum  reverteretur.  Dum  dominus  Ludovicus  cum  eis  huiusmodi  agebat,  auditor 
nuntiavit  domino  Ferdinando,  Cardenio  et  parocho  quod  faciendum  erat  in  hoc  casu 
propter  argumenta  domini  Ludovici,  quae  ille  ei  dixit.  Denique  et,  consilio  facto, 
dominus  Ferdinandus  dixit  famulis  domini  Ludovici,  quis  ipse  esset  et  quomodo  vellet 
dominum  Ludovicum  invitare  ut  secum  ad  Baeticam  regionem  veniret,  ubi  nobilitas 
domini  Ludovici  aestimaretur  a  fratre  eius,  marchione,  sicut  ille  merebatur,  quia 
cognoverat  dominum  Ludovicum  tunc  temporis  noluisse  ullo  modo  ad  domum  patris 
reverti,  quamvis  corpus  eius  frustula  facerent.  Quattuor  famuli  illi  intellexerunt 
qualitatem  domini  Ferdinandi  atque  inamovibilem  voluntatem  domini  Ludovici, 
quapropter  statuerunt  ut  tres  eorum  reverterentur  domum  ad  nuntiandum  patri  eius 
quid  acciderat,  et  alter  famulus  maneret  ad  domino  Ludovico  serviendum  eumque 
nullo  modo  relinqueret,  donec  reliqui  reverterentur  ad  eum  quaerendum  sive  ut  pater 
aliter  eis  iuberet. 

Hoc  modo  haec  magna  rixa  mitigata  est  propter  auctoritatem  Agramantis  et 
prudentiam  regis  Sobrini,  sed  cum  inimicus  concordiae  atque  adversarius  pacis 
videretur  neglectus  despectusque  esse  et  parvus  fructus  obtentus,  quamvis  cunctos 
eos  proiecisset  in  illum  confusum  labyrinthum,  conatus  est  denuo  probare  fortunam 
suscitando  novas  rixas  atque  inquietudines. 

Sodales  Sanctae  Fraternitatis  sese  pacaverunt,  quia  intellexerunt  qualitatem  eorum 
cum  quibus  pugnaverant  et  ex  illa  rixa  recesserunt.  Illi  putaverunt  hoc  melius  esset, 
quia  quidquid  accideret,  semper  peior  esset  eis  pars  illius  proelii;  tamen  quidam  eorum, 
qui  contusus  fuit  ictibus  calcibusque  domini  Ferdinandi,  meminerat  se  habere 
mandatum  ad  quosdam  delinquentes  apprehendendos,  et  aliud  habebat  contra 
dominum  Quixotum,  cui  Sancta  Fraternitas  iussit  ut  eum  apprehenderent,  propter 
libertatem  datam  damnatis  ad  triremes  et  quidem  sicut  Sanctius  ipse  recte  timuit. 

His  rebus  peractis,  sodalis  ille  voluit  comprobare  utrum  signa  domini  Quixoti  ei 
convenerant  necne  atque  extraxit  chartam  membranaceam  ex  sinu  suo  atque  invenit 
quem  quaerebat  et  legit  paulatim,  quia  non  erat  bonus  lector  atque  ad  omne  verbum 
oculos  suos  figebat  in  dominum  Quixotum  et  signa  descriptionis  illius  mandati 
comparabat  cum  facie  domini  Quixoti  et  absque  dubio  invenit  eumdem  esse  de  quo 
haec  pergamena  loquebatur.  Et  ubi  primum  certus  factus  est  plicavit  chartam 
membranaceam  et  sua  manu  sinistra  accepit  mandatum  et  dextera  sua  apprehendit 
dominum  Quixotum  fortiter  in  collo  ita  ut  non  posset  halitare  et  magnis  vocibus 
dixit: 

-Favete  Sanctae  Fraternitati!  Et  ut  verum  videatis  me  haec  quaerere,  legite  hoc 
mandatum,  ubi  litteraliter  dicitur  ut  hic  praedator  viarum  apprehendatur. 

Parochus  accepit  mandatum  et  vidit  verum  esse  quod  sodalis  dicebat  et  quomodo 
signa  descriptionis  conveniebant  domino  Quixoto.  Hic  autem  indignatus  est  cum  vidit 
se  male  tractari  ab  illo  vili  malefico  et,  omnibus  ossibus  sui  corporis  fressis,  sicut 
potuit  gutture  apprehendit  sodalem  illum  ambabus  manibus.  Et  nisi  sodales  eius  ei 
succurrerent,  ibi  vitam  relinqueret,  antequam  dominus  Quixotus  suam  praedam. 
Cauponarius  autem  debebat  favere  suis  sodalibus,  quod  opus  erat,  et  continuo  venit 
ad  id  faciendum.  Cauponaria,  cum  vidit  maritum  in  novis  rixis  iterum  magna  voce 
clamavit,  quam  secutae  sunt  Maritornes  filiaque  eorum,  quaerentes  iuvamen  a  coelo 
et  ab  omnibus  qui  ibi  erant.  Sanctius  cum  vidit  quod  accidit  dixit; 

-Per  misericordiam  Dei!  Quam  verum  est  quod  dominus  meus  dicit  de 
incantamentis  huius  castelli,  quia  non  fieri  potest  hic  vivere  per  horam  in  quiete! 

Tunc  dominus  Ferdinandus  seiunxit  sodalem  dominumque  Quixotum  seorsum 
et  manus  eorum,  quae  erant  altera  in  collo  huius  equitis  atque  altera  in  gutture  illius 
sodalis  et  quidem  arcte  ad  invicem  se  constringebant.  Nihilominus  sodales  Sanctae 
Fraternitatis  non  cessabant  quaerendi  culpabilem  suum  atque  ut  eos  iuvarent  ad  eum 
apprehendendum  et  ad  plenam  voluntatem  suam,  quia  sic  decebat  ministerio  regis 
ac  Sanctae  Fraternitatis.  Atque  hoc  modo  flagitabant  auxilium  ad  praedatorem  et 
grassatorem  viarum  semitarumque  capiendum.  Dominus  Quixotus  ridebat  audiendi 
haec  argumenta  et  magna  tranquillitate  dixit  eis: 

-Venite  huc,  plebecula  nequam  ac  scelerata:  num  vocatis  me  praedatorem  viarum, 
quid  feci  nisi  dare  libertatem  incatenatis  damnatisque  ad  triremes,  solvere  captivos, 
miserabilibus  succurrere,  erigere  depressos,  custodire  egenos?  Vae  vobis!  plebecula 
indigna  ac  nequam,  quae  propter  infimum  intellectum  vestrum  meremini  coelum 
nullo  modo  vobis  aperire  mirabilia  equitatus  itinerantis  ita  ut  numquam  videatis 
peccatum  ignorantiamque  vestram,  quia  non  venerati  estis  umbram,  immo  et 
auxilium,  cuiusdam  equitis  itinerantis!  Venite  huc  ad  me,  latrones  in  sodalitate  et 
non  quidem  sodales,  sed  grassatores  viarum  cum  venia  Sanctae  Fraternitatis.  Dicite 
mihi:  quisnam  fuit  ignarus,  qui  hoc  mandatum  apprehensionis  fecit  contra  equitem 
tamquam  me?  Quisnam  fuit  qui,  omnino  ignoravit  equites  itinerantes  exemptos  esse 
omni  iurisdictione  poenali,  quoniam  lex  eorum  est  gladius  et  forum  eorum  virtutes 
sunt  et  denique  statuta  voluntas  eorum  est?  Quis  enim  fuit  stolidus,  et  hoc  denuo 
dico,  qui  nescivit  neminem  habuisse  tam  multas  immunitates,  et  quidem  plus  quam 
cuncti  fidalgi,  quam  quas  eques  itinerans  obtinet  die  quo  ordinatur  eques  et  tradet 
semetipsum  ad  exercendum  ferreum  officium  equitatus?  Quis  eques  itinerans  solvit  in 
vita  sua  vectigal,  tributum,  nuptiale  vectigal  reginae,  vectigal  ex  monetis,  sive  portorium 
viarum  vel  fluminum?  Quis  fuit  sartor  qui  ab  equitibus  quaerat  expensa  sua  pro 
vestibus  factis?  Quis  praefectus  castelli,  qui  eum  in  suo  castello  recipiat,  fecit  eum 
solvere  sumptum?  Quis  rex  non  accubuit  eum  mensae?  Quaenam  virgo  non 
adamavit  eum  ac  dedit  semetipsam  libenter  pro  eo?  Et,  denique,  quis  eques  itinerans 
fuit  vel  erit  in  hoc  mundo,  qui  non  habuit  robora  ad  quadringentos  ictus  fustium 
dandos  tot  multis  quadringentis  sodalibus  Sanctae  Fraternitatis,  qui  ante  eum  se 
erigant? 

Capitulum  46.  Ubi  agitur  de  notabilibus  rebus  gestis  sodalium 
Sanctae  Fraternitatis  ac  magnae  ferocitatis  nostri  boni  equitis 

domini  Quixoti 


His  verbis  a  domino  Quixoto  prolatis,  parochus  suadebat  sodalibus  dominum 
Quixotum  non  esse  compotem  mentis,  quod  perfacile  videbatur  operibus  et  verbis 
eius,  quapropter  non  opus  erat  hoc  negotium  prorsus  prosequi,  quoniam  quamvis 
eum  apprehenderent  et  eum  adducerent,  statim  liberarent  eum,  quia  demens  erat. 
Cui  respondit,  qui  mandatum  habebat,  dicens  se  non  teneri  ad  diiudicandam 
dementiam  eius,  sed  ad  mandatum  sui  superioris  perficiendum,  et,  eo  apprehenso, 
eum  possent  liberare  et  quidem  trecenties  si  vere  vellent. 

“Quamvis  hoc  ita  sit  -dixit  parochus-,  hac  vice  non  eum  adducetis  nec  ipse  sinet 
vos  haec  adimplere,  secundum  quod  egomet  intelligo. 

Profecto  ac  denique,  parochus  tam  multa  eis  dixit,  et  tot  multas  dementias  potuit 
dominus  Quixotus  facere,  ita  ut  dementiores  essent  sodales  Sanctae  Fraternitatis  quam 
ipse  eques  si  non  recognoscerent  dominum  Quixotum  illo  morbo  vere  laborare.  Et 
hoc  modo  illi  placati  sunt  necnon  et  pacem  intercesserunt  inter  tonsorem  et  Sanctium 
Pansam,  qui  adhuc  proni  erant  magno  rancore  ad  illam  rixam  prosequendam.  Tandem 
sodales  ut  ministri  iustitiae  mediatores  causae  fuerunt  atque  iudicaverunt  ut  omnes 
partes  essent  si  non  omnino  contentae,  saltem  praeditae  quadam  compensatione,  quia 
permutaverunt  clitellas  eorum,  sed  non  corrigias  nec  capistrum.  Et  quod  ad  galeam 
Mambrini  attinet,  parochus,  domino  Quixoto  nesciente,  secreto  modo  solvit  pro  pelvi 
radendi  octo  argenteos  et  tonsor  fecit  schedulam  huius  receptionis  et  pollicitus  est 
non  postulandi  iudicium  tunc  vel  in  aeternum,  amen. 

His  duabus  rixis  pacatis,  quae  erant  quidem  maioris  momenti,  tantum  oportebat 
ut  tres  famuli  domini  Ludovici  reverterentur  domum,  donec  alter  maneret  ad 
dominum  Ludovicum  comitandum,  quonam  dominus  Ferdinandus  vellet  eum 
adducere.  Et  quidem  prospera  fortuna  quae  incepit  lanceam  frangere  pro  amantibus 
illius  cauponae  necnon  et  pro  strenuis  usque  ad  extremum  voluit  id  facere  hoc  felici 
evento,  quia  isti  famuli  indulserunt  omnibus,  quae  dominus  Ludovicus  voluit,  quibus 
domina  Clara  valde  gavisa  est  atque  omnes,  qui  vultum  eius  viderunt,  magnum 
gaudium  habuerunt  suo  animo. 

Zoraida  autem,  quamquam  non  omnia  facta  quae  vidit  intellexit,  moerebatur  sive 
gaudebat  secundum  videbat  facies  uniuscuiusque,  praesertim  vultum  sui  hispani  in 
quem  oculos  suos  semper  figebat  et  super  quem  animum  suum  pendentem  habebat. 
Caupo  autem,  cum  animadverteret  donationem  parochi  ad  tonsorem,  quaesivit  a 
domino  Quixoto  ut  solveret  expensas  coriorum  eius  et  amissionis  vini  et  quidem 
iuravit  Rocinantem  vel  iumentum  Sanctii  non  egredi  ex  caupona  eius,  donec  ille 
solveret  usque  ad  ultimum  nummum.  Parochus  omnia  pacavit  et  dominus 
Ferdinandus  eadem  solvit,  quamvis  auditor,  bona  voluntate  motus,  etiam  paratus  esset 
ad  hanc  pecuniam  solvendam.  Et  hoc  modo  cuncti  manserunt  in  pace  et  quiete  et 
caupona  iam  non  amplius  videbatur  ut  campus  Agramantis,  tamquam  dixerat 
dominus  Quixotus,  sed  ipsa  pax  et  quies  temporis  Octaviani;  ex  quibus  fuit  opinio 

generalis  ut  gratias  agerent  optimae  voluntati  ac  magnae  eloquentiae  domini  parochi 
et  impari  munificentiae  domini  Ferdinandi. 

Cum  dominus  Quixotus  vidit  se  liberum  esse  ex  omnibus  rixis  tum  sui  armigeri 
tum  suarum  propriarum,  cogitavit  bonum  esse  iter  quod  inceperat  prosequi  ad  illas 
magnas  res  gestas  perficiendas,  ad  quas  eum  vocaverant  et  elegerant.  Quapropter  ac 
resoluta  voluntate  flexit  genua  in  conspectu  Dorotheae,  quae  noluit  ut  diceret  verbum, 
donec  surgeret,  et  ille  ei  oboedivit,  stetit  pedibus  eique  dixit: 

-Notum  est  proverbium,  o  formosa  domina,  diligentiam  matrem  esse  prosperae 
fortunae,  atque  in  multis  et  gravibus  rebus,  teste  experientia,  etiam  probatur 
sollicitudinem  agentis  ad  bonum  finem  ducere  dubiam  controversiam;  attamen  haec 
veritas  in  nullis  aliis  probatur  tamquam  in  bello,  ubi  celeritas  ac  velocitas  praecedit 
omnia  consilia  inimici  victoriamque  consequitur  antequam  adversarius  defensionem 
suam  paret.  Haec  autem  dico,  alta  venustaque  domina,  quoniam  mihi  videtur  moram 
nostram  in  hoc  castello  nullius  ponderis  esse  et  fortasse  cuiusdam  damni,  quod 
aliquando  videbimus.  Nam  quis  enim  potest  scire  utrum  inimicus  tuus,  ille  gigas, 
iam  animadverterit  et  quidem  per  occultos  sollertesque  insidiatores  sive  exploratores 
me  eum  destructurum  esse  necne?  Et  si  hic  habet  tempus  potest  munire  inexpugnabile 
castellum  sive  arcem  contra  quam  assiduitas  mea  ac  robur  bracchii  mei  parum  sive 
nihil  proficiet.  Quare,  domina  mea,  opus  est  praeveniendi,  ut  dixi,  designia  adversarii 
ope  nostrae  diligentiae  ad  proficiscendum  hinc  quam  primum  ad  bonam  fortunam; 
quoniam  oportet  ut  eam  consequamur  sicut  tu,  excellentissima  domina,  desideras  et 
non  demorabor  perveniendi  ad  conspectum  inimici  tui. 

Dominus  Quixotus  tacuit  et  nil  amplius  dixit  responsumque  pulchrae  principessae 
magna  tranquillitate  exspectavit;  haec  autem  gestu  nobili  ac  secundum  modum 
loquendi  domini  Quixoti  sic  ei  respondit: 

-Gratias  permultas  ago  tibi,  o  domine  eques,  propter  desiderium  quod  ostendis 
favendi  mihi  in  magna  causa  mea,  quatenus  eques  ad  quem  pertinet  favere  orbatis 
indigentibusque.  Placeat  coelo  ut  tuum  desiderium  ac  meum  adimpleatur  et  videas  in 
hoc  mundo  esse  mulieres,  quae  vere  gratias  agunt.  Et  quoad  exitum  meum,  id  confestim 
faciamus,  quia  nullam  voluntatem  habeo  quam  facere  tuam:  fac  mecum  secundum 
nutum  tuum;  quia  si  quondam  dedi  tibi  defensionem  meam  et  tuis  manibus  commendavi 
restaurationem  rei  publicae  meae,  nihil  faciam  contra  quod  tua  prudentia  iubeat. 

-Laus  Deo!  -ait  dominus  Quixotus-;  quoniam  si  domina  humiliabitur  ante  me 
nolo  occasionem  amittere  extollendi  eam  et  super  solium  regni  eius  eam  reponendam. 
Opus  est  proficiscendi  quam  primum,  quoniam  hoc  desiderium  impulit  me  ad 
stimulum  et  ad  iter  faciendum  atque  ut  fertur  in  demora  est  periculum.  Sed  ita  ut 
nondum  coelum  creavit  quem  timerem,  nec  infernum  vidit  quod  pavefaceret  mihi, 
Sancti,  para  subito  Rocinantem  et  iumentum  tuum  atque  equum  phaleratum  reginae 
et  valedicamus  praefecto  huius  castelli  atque  his  dominis  et  statim  proficiscamur  hinc. 

Sanctius  autem  qui  omnia  attendebat  dixit  movens  caput  suum  quoquoversus: 

-O  domine,  domine,  oportet  etiam  cogitare  de  omnibus,  quia  non  semper  videtur 
quod  vere  est,  et  haec  dico  cum  venia  harum  dominarum  honoratarum! 

-Quid  est  hoc  quod  est  et  quidem  non  videtur?  Num  hoc  perveniet  in 
incommodum  meum,  rustice? 

-Si  tu  irasceris  -respondit  Sanctius-  omnino  tacebo  et  non  dicam  quod  dicere 
debeo  ut  bonus  armiger  et  sicut  dicere  debet  bonus  christifidelis  domino  suo. 

-Dic  quidquid  velis  -obiecit  dominus  Quixotus-  cum  verba  tua  non  inficiant 
pavorem  mihi;  si  tu  autem  habes  metum  fac  sicut  tu  es  et  si  ego  non  habeo  etiam 
faciam  tamquam  ego  sum. 

-Non  agitur  de  hoc,  me  miserum!  -respondit  Sanctius-,  sed  pro  certo  et  vero 
habeo  et  quidem  secundum  meam  opinionem  de  hac  domina,  quae  dicit  esse  regina 
magni  regni  Micomiconi  et  nullo  modo  illa  magis  regina  est  quam  mater  mea,  quia 
si  illa  esset,  quod  dicit,  non  oscularetur  quemdam,  qui  est  in  hoc  coetu,  cum  quidam 
caput  vertat  ad  latus  atque  in  quodam  angulo  ad  eam  deosculandam. 

Dorothea,  his  verbis  Sanctii  auditis,  erubuit  et  hoc  verum  erat,  quia  maritus  eius 
dominus  Ferdinandus,  aliquando  ac  furtim  ab  aliis,  labiis  suis  acceperat  partem 
praemii,  quod  suis  desideriis  merebatur  -quod  cum  viderat  Sanctius  ei  videbatur  illam 
magis  esse  aulicam  quam  quamdam  reginam  tam  magni  regni-,  et  Dorothea  non 
potuit  sive  noluit  Sanctio  verbum  respondere,  sed  sivit  eum  ulterius  prosequi  in 
sermone  suo  et  quidem  dicens: 

-Haec  dico,  domine,  quia  si  post  tam  multa  itinera  et  cursus  et  pernoctare  multas 
noctes  et  peiores  dies  quidam,  qui  in  hac  caupona  fruitur  sua  voluptate  veniet  ad 
fructum  carpendum  propter  quem  tam  multos  labores  fecimus,  non  necesse  est 
festinare  ad  parandum  Rocinantem  nec  clitellas  iumento  ponere  nec  ornare  equum 
phaleratum,  sed  melius  esset  ut  maneamus  tranquilli  atque  omnis  moecha  neat  filum 
et  comedamus. 

Adiuvet  me  Deus,  et  quam  magna  fuit  irritatio  quam  dominus  Quixotus,  his  verbis 
armigeri  auditis,  accepit!  Dico  enim  tam  magnam  fuisse  ut  ille  voce  tumultuosa  ac 
lingua  vacillante,  et  proiiciens  ignem  per  oculos  dixit: 

-O  tu  vilis  subdolus,  maleficus,  irrespetuosus,  ignorans,  infacundus,  male  loquens, 
audax,  murmurator  ac  maledicens!  Quomodo  ausus  es  talia  verba  de  his  inclitis 
dominabus  coram  me  dicere  ac  talia  inhonesta  atque  audacias  ponere  tuis  confusis 
cogitationibus?  Recede  a  me,  monstrum  naturae,  receptaculum  mendaciorum, 
spelunca  versutiarum,  inventor  pravitatum,  editor  stultitiarum,  inimicus  publici 
decoris  debiti  regibus!  Apage!  Vade  retro!  Ne  appareas  in  conspectu  meo,  sub  poena 
iracundiae  meae! 

Ille  autem,  his  verbis  dictis,  supercilia  incurvavit,  buccas  inflavit,  quoquoversum 
intuitus  est,  magnum  ictum  dedit  suo  pede  dextro  in  terram  et,  his  omnibus  rebus 
peractis,  quibus  ostendere  voluit  magnam  iracundiam  quam  habebat  in  suo  animo. 
Sanctius  autem  mansit  vere  contractus  metu,  ita  ut  illo  momento  gauderet  si  terra 
aperiretur  et  eum  ipsum  degluteret  sub  pedibus  eius.  Nescivit  quid  faciendum  esset 
nisi  dorsum  volvere  et  vitare  praesentiam  irritatam  domini  sui.  Tamen  prudens 
Dorothea,  quae  tam  bene  cognoscebat  modum  faciendi  domini  Quixoti,  ad  iracundiam 
eius  opportune  temperandam  dixit: 

-Ne  commovearis,  domine  Eques  Tristis  Figurae,  propter  stultitias  quas  tuus 
bonus  armiger  dixit;  quia  eas  non  dixit  sine  causa  nec  ex  suo  bono  intellectu  et 
Christiana  conscientia  suspicatur  ut  ille  falsum  testimonium  cuidam  suscitet;  et  sic 
credatur,  absque  ullo  dubio,  atque  eodem  modo  in  hoc  castello,  ubi  secundum  tuam 

opinionem  dicis  omnia  accidere  per  modum  incantamenti,  et  etiam  fieri  potest  ut 
Sanctius  videret  haec  diabolico  modo,  quae  dicit  eum  vidisse,  tam  contra  honorem 
meum. 

-Per  Deum  Omnipotentem  iuro  vobis  -inquit  in  hac  opportunitate  dominus 
Quixotus-  te,  excellentissima,  dixisse  rectam  veritatem  et  fortasse  quaedam  maligna 
visio  venit  ante  hunc  peccatorem,  Sanctium,  atque  efficit  eum  vidisse  quod  nullo 
modo  fieri  potest  ut  ipse  videret  alio  modo  praeter  illa  incantamenta;  quia  vere 
cognosco  innocentiam  ac  bonitatem  huius  infortunati,  qui  numquam  levaret  falsum 
testimonium  in  quemdam. 

-Hoc  sic  est  atque  erit  --dixit  dominus  Ferdinandus-;  quare  tu,  domine  Quixote, 
debeas  ei  ignoscere  et  ad  gremium  tuae  gratiae  adducere  eum,  sicut  erat  in  principio , 
id  est  antequam  tales  visiones  ab  eo  sanum  iudicium  extraherent. 

Dominus  Quixotus  respondit  se  ei  ignoscere,  et  parochus  a  Sanctio  quaesivit,  qui 
reversus  est  humilis  et  flectens  genua  manum  domini  sui  petivit  et  cum  dominus 
Quixotus  ei  eam  porrexit  atque,  ea  osculata,  benedictionem  ei  dedit  dicens: 

-Nunc  cognosces,  Sancti  fili,  verum  esse  quod  multoties  dixi  tibi,  nempe  omnia  in 
hoc  castello  esse  per  viam  incantamenti. 

-Sic  enim  credo  egomet  -dixit  Sanctius-,  ludo  straguli  mecum  in  altum  excepto, 
quod  vere  accidit  et  quidem  solito  modo. 

-Ne  credas  -respondit  dominus  Quixotus-;  quia  si  hoc  ita  esset  ego  vindicarem 
te  a  tua  iniuria. 

Cuncti  voluerunt  scire  quid  esset  hic  ludus  straguli  et  caupo  eis  enarravit,  et 
quidem  accuratissime:  volatum  Sanctii  Pansae  in  altum  quod  valde  omnes  riserunt, 
quamvis  Sanctium  puderet  illius,  nisi  dominus  eius  promitteret  ei  esse  per  viam 
incantamenti;  attamen  stultitia  Sanctii  numquam  ad  hunc  extremum  pervenit  credendi 
non  esse  veritatem  atque  absque  ulla  mixtione  cuiusdam  fallaciae,  quia  revera  in 
illum  ludum  straguli  eum  impulerunt  homines  ex  carne  et  ossibus  et  non  phantasmata 
cuiusdam  somnii  sive  fictionis  tamquam  dominus  eius  credebat  atque  affirmabat. 

Duobus  diebus  elapsis,  hic  illustris  manipulus  hominum  in  caupona  erat  et  eis 
videbatur  iam  esse  tempus  idoneum  proficiscendi  et  tunc  machinati  sunt  artificium, 
vi  cuius  non  necesse  erat  ut  Dorothea  et  dominus  Ferdinandus  comiterentur  dominum 
Quixotum  ad  oppidum  eius  cum  voluntate  liberandi  reginam  Micomiconam  et 
parochus  ac  tonsor  possent  dominum  Quixotum  adducere  sicut  desiderabant  ad  eum 
curandum  de  dementia  eius  in  terra  eorum.  Et  en  quod  decreverunt,  nempe  accipere 
plaustrarium  boum  quod  casu  transivit  per  illam  viam  et  plaustrum  transformare 
huiusmodi:  cum  fustis  fecerunt  caveam  tesselatam  ad  modum  carceris  animalium, 
ubi  possent  dominum  Quixotum  ample  introducere.  Tunc  statim  dominus 
Ferdinandus  et  socii  eius  una  cum  famulis  domini  Ludovici  ac  sodalibus  Sanctae 
Fraternitatis  necnon  et  caupone  per  mandatum  parochi  vultum  eorum  cooperuerunt 
larvis  atque  unusquisque  induit  vestes  insolitas  ac  diversimode  ita  ut  dominus 
Quixotus  crederet  eos  alios  esse  quam  quos  antea  in  castello  viderat. 

His  rebus  peractis,  et  quidem  magno  silentio,  introiierunt  ubi  dominus  Quixotus 
dormiebat  quiescens  a  rixis  habitis  eumque  apprehenderunt  et  manus  necnon  et  pedes 
eius  fortiter  ligaverunt  et  cum  expergefactus  est  praeditus  pavore,  non  potuit  sese 

movere  nec  aliud  facere  quam  mirari  ac  suspendi  videndo  ante  se  vultus  tam 
inauditos.  Et  continuo  intellexit  quod  suae  dementes  cogitationes  ei  fingebant  animo 
et  credidit  ea  phantasmata  illius  incantati  castelli  esse,  atque  ipse  procul  dubio  etiam 
incantatum  esse,  quia  non  poterat  se  movere  vel  sese  defendere:  et  omnia  quidem 
acciderunt  tamquam  parochus  machinatus  erat.  Tantummodo  Sanctius  inter  omnes 
circumstantes  erat  in  sua  propria  figura  naturali  et  suo  iudicio;  quamvis  tam  proximus 
esset  aegrotandi  eodem  morbo,  quo  dominus  eius  laborabat,  et  quidem  ille  cognovit 
omnes,  qui  erant  in  fictis  modis;  tamen  non  ausus  est  os  suum  aperire  ad  eos 
develandos,  donec  videret  quid  esset  illius  apprehensionis  et  carceris  domini  eius, 
qui  non  loquebatur  verbum,  paratus  ad  videndum  finem  totius  huius  infortunii.  Et 
hoc  sic  accidit,  quia  hanc  caveam  adduxerunt  ad  cubiculum  domini  Quixoti  eumque 
intus  introduxerunt  et  fixerunt  ligna  ope  clavorum  et  quidem  tam  fortiter,  ut  non 
possent  ea  frangere  binis  ictibus. 

Postea  tulerunt  eum  super  umera  eorum  et  cum  exiret  de  cubiculo  audita  est  timida 
vox  quam  protulit  tonsor,  sed  non  tonsor  clitellarum,  sed  alter  tonsor  qui  dicebat: 

-Eheu,  Eques  Tristis  Figurae!  Ne  doleat  tibi  carcer  in  quo  es,  quia  sic  convenit 
ad  rapidas  res  gestas  conficiendas,  quas  aggressus  es  tua  virtute.  Hae  autem  finient 
cum  furiosus  leo  maculatus  a  Manica  et  candida  columba  ab  urbe  Toboso  una 
accumbant,  altis  cervicibus  victis  ad  iugum  nuptiale;  ex  quo  consortio  orientur 
impavidi  catelli,  qui  imitabuntur  bellatrices  manus  strenuissimi  patris.  Et  hoc  erit 
ante  quam,  qui  sequitur  fugitivam  nympheam  bis  videat  vultus  stellarum,  quae 
fulgurant  suo  rapido  ac  naturali  cursu.  Et  tu,  o  nobilissime  et  oboediens  armiger, 
qui  numquam  gladium  in  zona  habuit,  barbas  in  facie  atque  odoratus  in  naribus! 
Ne  langueas  nec  tibi  displiceat  ferendi  ante  tuos  oculos  florem  totius  equitatus 
itinerantis;  quia  subito,  Deo  iuvante,  te  videbis  et  quidem  in  tam  excelso  loco  ut  ne 
cognoscas  teipsum  et  promissiones  non  frustra  evanescent,  quas  bonus  dominus  tuus 
tibi  olim  fecit.  Et  profecto  dicam  tibi  ex  parte  sapientissimae  Mentironianae  salarium 
tibi  daturum  esse,  sicut  in  opere  videbis;  sequere  ergo  gressus  strenui  et  incantati 
equitis;  quia  sic  convenit  ut  eatis,  ubi  ambo  detineatis.  Et  mihi  non  licet  amplius 
loqui,  manete  cum  Deo;  ego  autem  revertar,  quonam  ego  iam  bene  scio. 

Prophetia  finita,  vocem  levavit  et  postea  eam  minuit  et  quidem  tenero  sonitu  et 
qui  hoc  artificium  cognoscebant  fere  crediderum  hoc  verum  esse. 

Dominus  Quixotus  mitigatus  est  audiendo  hanc  prophetiam,  quia  intellexit  sensum 
eius  et  vidit  iuvare  eum  in  sancto  ac  debito  matrimonio  cum  sua  carissima  Dulcinea 
a  Toboso,  ex  cuius  ventre  orientur  catelli,  qui  erunt  liberi  eorum  ad  perpetuam  gloriam 
Manicae;  et,  cum  haec  firmiter  crederet,  levavit  vocem  et,  magno  suspirio  prolato, 
dixit: 

— O  tu,  quicumque  sis,  qui  tam  optima  mihi  praedixisti!  Rogo  te  ut  mea  ex  parte 
quaeras  a  sapiente  incantatore,  qui  res  meas  habet  in  suo  officio,  ne  permittat  me 
perire  in  hoc  carcere,  ubi  nunc  adducunt  me,  donec  videam  has  laetas  et  impares 
promissiones  obtentas,  quas  hic  mihi  fecerunt.  Et  cum  hoc  ita  sit  enumerabo  poenas 
mei  carceris  pro  gloria  et  pro  mitigatione  harum  catenarum,  quae  nunc  cingunt  me, 
atque  hic  lectus,  ubi  accumbunt  me  non  erit  mihi  campus  proelii,  sed  habeam  pro 
iuavi  ac  felici  thalamo  nuptiali.  Et  quatenus  ad  consolationem  armigeri  mei  Sanctii 

Pansae,  confido  ex  bonitate  eius  atque  ex  modo  agendi  eius,  eum  non  relicturum 
esse  me  tam  in  prospera  quam  in  adversa  fortuna.  Quia  si  vere  non  accidit  propter 
modicam  fortunam  meam  sive  fortunam  eius  ut  possim  ei  dare  illam  insulam  sive 
aliquid  simile  illi,  quod  ei  pollicitus  sum,  saltem  salarium  eius  non  deperdetur;  et 
in  meo  testamento,  quod  iam  feci,  patenter  dabo  ei  non  secundum  multa  ac  bona 
servitia  eius  erga  me,  sed  secundum  fortunam  meam. 

Sanctius  Pansa  inclinavit  se  magno  respectu  et  ambas  manus  eius  deosculatus 
est,  quia  unam  tantum  difficile  poterat  utpote  ambae  ligatae  erant, 

Confestim  ea  phantasmata  tulerunt  caveam  illam  super  umera  eorum  atque 
adaptaverunt  super  plaustrum  boum. 


Capitulum  47.  Ubi  agitur  de  insolito  modo,  quo  dominus 
Quixotus  incantatus  est  et  de  aliis  celebribus  rebus  gestis 

Cum  dominus  Quixotus  vidit  semetipsum  hoc  modo  incarceratum  et  super 
plaustrum  positum,  ait: 

-Multas  et  graves  historias  legi  de  equitibus  itinerantibus,  tamen  numquam  legi, 
sive  vidi  vel  audivi  eos  adduci  tali  modo  et  cum  gressibus,  quibus  haec  tarda  pigraque 
animalia  progrediuntur.  Illi  autem  vehebantur  per  aeres  inaudita  celeritate,  clausi  in 
quadam  nube  fusca  sive  obscura  vel  in  curru  igneo  vel  super  hippogryphum  vel  aliam 
belluam  similem;  sed  ut  adducant  me  nunc  super  plaustrum  boum,  dii  boni!  hoc  me 
confundit!  Tamen  fortasse  equitatus  atque  incantamenta  horum  temporum  sequuntur 
diversas  vias,  quam  antea  veteres  secuti  sunt.  Attamen  fieri  potest  ut  egomet  sim 
novus  in  exercitio  equitatus  itinerantis  huius  temporis  et  alia  genera  incantamenti 
inveniantur  aliique  modi  sint  vehendi  ipsos  incantatos.  Quid  tibi  videtur  de  his,  Sancti 
fili? 

-Nescio  quid  mihi  videatur  -respondit  Sanctius-,  quia  non  tam  multa  legi  sicut 
tu,  domine,  in  scripturis  itinerantibus;  sed,  his  rebus  conspectis,  auderem  iurare  has 
visiones,  quae  hic  deambulant,  non  esse  valde  catholicas. 

-Catholicas?  Per  patrem  meum!  -respondit  dominus  Quixotus-.  Quomodo  erunt 
catholici  si  omnes  daemones  sunt,  qui  corpora  phantastica  acceperunt  sibi  et  quidem 
ad  me  reducendum  in  hunc  statum  rerum?  Et  si  forte  de  hoc  dubitas,  tange  et  palpa 
eos  et  videbis  eos  corpora  non  habere,  sed  aerem  atque  hoc  tantummodo  imaginem 
fictam  esse. 

-Per  Deum  -obiecit  Sanctius-,  ego  iam  tetigi  eos  et  hic  diabolus,  qui  rotundus 
est  suis  carnibus,  aliamque  qualitatem  habet  diversam  ab  illa,  quam  audivi  daemones 
habere,  quia  secundum  quod  fertur  omnes  redolent  sulphur  atque  alios  pessimos 
odores,  hic  autem  redolet  ambarum  ad  dimidiam  leucam. 

Sanctius  haec  dicebat  de  domino  Ferdinando,  quia  ut  talis  nobilis  dominus  sic 
redolebat  tamquam  Sanctius  de  eo  dicebat. 

-Non  miraberis  de  hoc,  Sancti  amice  -respondit  dominus  Quixotus-,  quia  diaboli 
valde  sapientes  sunt  et  quamvis  hos  odores  habeant,  illi  reapse  non  redolent  omnino, 
quia  spiritus  sunt  et  si  vero  redolent  non  bonos  odores,  sed  malos  ac  foetidos.  Et 
ratio  huius  rei  haec  est,  quia  ubicumque  sint  infernum  secum  ferunt  et  nullam 
meliorationem  tormentorum  habebunt,  et  bonus  odor  est  res  delectabilis,  quae  placet, 
quare  non  fieri  potest  eos  redolere  ambarum.  Tamen  si  tibi  videtur  hunc  daemonem 
redolere  ambarum  sive  tu  decipis  te  sive  ille  vult  te  decipere  ne  eum  habeas  tamquam 
daemonem. 

His  colloquiis  inter  dominum  et  famulum  habitis,  dominus  Ferdinandus  et 
Cardenius  timuerunt  ne  Sanctius  haec  omnia  ex  sua  inventione  intelligeret,  quia  hic 
proximus  erat  ad  omnia  develanda,  quare  decreverunt  proficisci  quam  primum.  Et, 
cauponario  vocato,  ei  iusserunt  ut  pararet  sellam  super  Rocinantem  et  clitellas  super 
asinum  Sanctii,  quod  magna  celeritate  perfecit. 

Parochus  autem  cum  sodalibus  Sanctae  Fraternitatis  convenit  ut  eum  comitarentur 
usque  ad  locum  eius  et  etiam  proposuit  eis  pecuniam  dare  pro  unoquoque  die. 
Cardenius  suspendit  de  sella  Rocinantis  scutum  ex  una  parte  et  ex  altera  pelvim 
radendi  et  Sanctio  dixit  ope  signorum  ut  ascenderet  in  asinum  et  habenas  acciperet 
Rocinantis  atque  ad  ambo  latera  plaustri  statuit  duos  sodales  cum  sclopetis.  Tamen 
ante  quam  plaustrum  proficisceretur  cauponaria,  filia  eius  et  Maritornes  exierunt  ad 
domino  Quixoto  valedicendum  ac  fingentes  flere  pro  dolore  illius  infortunii;  quibus 
dominus  Quixotus  dixit: 

-Nolite  flere,  optimae  dominae,  quia  haec  omnia  infortunia  annexa  sunt  his,  qui 
funguntur  hac  professione  mea  et  si  calamitates  illae  non  afficerent  animum  meum 
numquam  crederem  me  illustrem  equitem  itinerantem  esse;  quia  equitibus  parvi 
momenti  ac  minimae  celebritatis  numquam  accidunt  similes  res  gestae,  quoniam 
nemo  est  in  hoc  mundo,  qui  meminerit  eorum.  Strenuis  autem  utique,  quia  habent 
aemulatores  virtutis  eorum  ac  validitatis,  qui  sunt  principes  aliique  equites,  qui  curant 
et  quidem  per  vias  adversas  illos  bonos  destruere.  Sed,  his  rebus  peractis,  virtus  est 
tam  magni  ponderis  ut  sola  erit  praeter  omnem  necromantiam,  quam  primus  inventor 
Zoroaster  cognovit,  et  illa  virtus  victrix  erit  contra  haec  omnia  et  dabit  lucem  de  se 
in  hoc  mundo  similem,  quam  ipse  sol  dat  in  coelo.  Ignoscete  mihi,  formosae  dominae, 
si  propter  negligentiam  meam  quamdam  molestiam  affeci  vobis,  quoniam  libenter 
ac  scienter  numquam  facerem  ulli,  quare  rogate  Deum  ut  eruat  me  ex  hoc  carcere, 
ubi  quis  maleficus  incantator  immisit  me;  et  si  aliquando  ex  hoc  me  liberabo  non 
obliviscar  beneficiorum,  quae  mihi  in  hoc  castello  fecistis,  ad  gratias  agendas,  ad 
vobis  serviendum  atque  ad  retribuendum  ut  vos  meremini. 

Dum  dominae  huius  castelli  in  his  rebus  erant  cum  domino  Quixoto,  parochus 
tonsorque  valedixerunt  domino  Ferdinando  et  sociis  eius,  necnon  et  ductori  et  fratri 
eius  atque  omnibus  laetis  dominabus,  praesertim  Dorotheae  Luscindaeque.  Omnes 
mutuo  amplexi  sunt  ad  invicem  ac  manserunt  cum  voluntate  nuntiandi  proximas 
res  gestas  futuras,  et  dominus  Ferdinandus  dixit  parocho  ubi  posset  ad  eum  scribere 
ita  ut  nuntios  daret  de  domino  Quixoto,  quia  haec  erat  res,  qua  tam  multum  gauderet. 
Et  eodem  modo  dominus  Ferdinandus  nuntium  daret  parocho  ad  adimplendam 
voluntatem  eius,  tum  de  nuptiis  suis  tum  de  baptismo  Zoraidae  et  de  rebus,  quae 

pertinebant  ad  dominum  Ludovicum  et  de  reditu  Luscindae  ad  domum  suam. 
Parochus  sese  obtulit  ad  haec  omnia  facienda  et  quidem  accurate.  Iterum  omnes 
mutuo  amplexi  sunt  et  denuo  sese  obtulerunt  ad  omnia  facienda. 

Caupo  autem  ad  parochum  venit  et  nonnulla  scripta  ei  dedit  dicens  se  in  ipsa 
sarcina  invenisse,  ubi  vidit  Fabellam  invidi  mariti  importuni ,  sed  cum  dominus 
sarcinae  non  amplius  reversus  erat  parochus  posset  haec  omnia  secum  ferre,  quia 
ille  nesciebat  legere.  Parochus  gratias  ei  egit  atque  ea  aperuit  et  vidit  initium  scriptum 
quod  dicebat:  Fabella  Rinconete  et  Cortadillo  et  credidit  agebatur  de  quadam  fabella 
et  si  illa  Invidi  mariti  importuni  bona  fuit  etiam  esset  bona  altera,  quia  fortasse  omnes 
eiusdem  auctoris  essent,  quapropter  eam  secum  servavit  cum  desiderio  legendi  cum 
ei  esset  quaedam  bona  atque  opportuna  occasio. 

Parochus  autem  ascendit  in  equum  atque  eadem  fecit  amicus  tonsor  et  quidem 
cum  suis  larvis  ne  eos  dominus  Quixotus  recognosceret,  et  a  tergo  plaustri  iter 
fecerunt.  Et  hic  erat  ordo  discedendi:  primum  plaustrum,  quod  bubulcus  ducebat; 
ad  duo  latera  eius  sodales  Sanctae  Fraternitatis,  ut  iam  dictum  est,  armati  suis 
sclopetis;  postea  vero  Sanctius  Pansa  sequebatur  super  asinum  et  manu  habebat 
habenas  Rocinantis.  A  retro  ex  his  omnibus  parochus  et  tonsor,  atque  ambo,  facie 
larvata,  iter  faciebant  super  robustas  mulas  eorum,  ut  dictum  est,  et  quidem  gravi  ac 
tranquillo  modo,  nec  festinantes  ultra  quod  gressus  tardus  boum  eis  permitteret. 
Dominus  Quixotus  sedebat  in  suo  carcere,  manibus  ligatis,  ac  pedibus  tensis,  iuxta 
fustes  tesselatos,  magno  silentio  magnaque  patientia  similis  imagini  petreae  et  non 
homini  ex  came. 

Et  hoc  modo  iter  fecerunt  fere  per  duas  leucas,  silenter  ac  paulatim  atque  usque 
ad  vallem  pervenerunt,  ubi  bubulco  videbatur  locum  idoneum  esse  ad  quiescendum 
atque  ad  pabulum  bubus  dandum.  Hoc  autem  parocho  dixit,  tamen  tonsor  putavit 
melius  esset  parum  prorsus  iter  facere,  quia  ipse  cognoscebat  vallem  herbidam  iacere 
trans  collem  atque  immo  meliorem  quoad  copiam  herbae  quam  ubi  bubulcus  voluit 
sistere.  Illi  autem,  consilio  tonsoris  accepto,  iter  ulterius  parumper  prosecuti  sunt. 

Tunc  parochus  vultum  suum  vertit  et  en  vidit  sex  sive  septem  equites  a  retro, 
bene  induti  vestibus  et  cum  optimis  equis,  qui  celeriter  iter  faciebant,  quia  vere 
festinabant  et  non  deambulabant  lentitudine  boum,  sed  tamquam  qui  vehebantur  super 
mulas  canonicorum  ac  desiderantes  perveniendi  ad  quietem  postmeridianam  in 
caupona,  quae  nec  leuca  aberat  ab  illo  loco.  Diligentes  equites  advenerunt,  ubi  erant 
pigri  viatores, atque  urbaniter  eos  salutaverunt;  unus  ex  his,  qui  veniebant,  erat 
canonicus  Toleti  et  dominus  aliorum,  qui  eum  comitabantur,  et  cum  vidit  insolitam 
processionem  illius  plaustri,  et  sodales  Sanctae  Fraternitatis,  Sanctium,  Rocinantem, 
parochum  tonsoremque  et  dominum  Quixotum  quoque  in  illo  carcere  apprehensum, 
voluit  quaerere  quid  hoc  esset  et  quare  illum  virum  hoc  modo  ducerent,  quamquam 
iam  credidit  eum  facinorosum  grassatorem  sive  alium  delinquentem  esse  propter 
insignia  sodalium  et  cuius  punitio  pertineret  ad  Sanctam  Fraternitatem.  Tunc  quidam 
sodalium  a  quo  quaereret  sic  ei  respondit: 

-Domine,  ut  hic  eques  hoc  modo  iter  faciat,  valde  bene  ipse  potest  dicere  de  se, 
quia  nos  vere  nescimus. 

Dominus  Quixotus  audivit  colloquium  et  dixit: 

-Num  vos,  domini  equites,  vere  cognoscitis  quid  sit  equitatus  itinerans?  Quoniam 
si  vere  hunc  cognoscitis  de  infortunio  meo  loquar,  aliter  non  necesse  est  ut  me 
defatigem  narrando  vobis  quid  hoc  sit. 

Tunc  temporis  parochus  et  tonsor  venerunt  et  viderunt  viatores  loqui  cum  domino 
Quixoto  a  Manica  atque  illi  voluerunt  respondere,  sed  tali  modo  ut  artificium  suum 
non  develarent. 

Canonicus  autem  respondit  verbis  domini  Quixoti: 

-Verum  est,  frater,  me  plus  cognoscere  de  libris  equitatus  quam  de  Summa 
Summularum  Villalpandi.  Et  si  tantum  in  his  quaestionibus  est  difficultas,  bene  potes 
mecum  loqui  quidquid  velis. 

Tunc  ad  manum  Dei!  -  obiecit  dominus  Quixotus-.  Et  cum  hoc  ita  sit,  domine 
eques,  oportet  te  scire  me  incantatum  esse  in  hoc  carcere  per  invidiam  ac  malitiam 
incantatorum  maleficorum;  quoniam  virtus  vexata  est  a  malis  ac  dilecta  a  bonis.  Ego 
sum  eques  itinerans,  sed  non  ex  illis,  quorum  Fama  numquam  meminerat  ad 
faciendam  memoriam  sempiternam  eorum;  sed  e  contrario  de  his  quorum  nomina 
erunt  in  templo  immortalitatis  ut  sit  exemplum  et  specimen  saeculis  proximis 
venturis,  ubi  equites  itinerantes  videant  gressus,  quos  secuturi  erunt  si  ad  summum 
atque  ad  cacumen  honorificum  annorum  pervenire  volunt,  atque  hoc  contra  omnem 
invidiam  magorum,  quos  Persia  creavit,  et  contra  brachmanes  Indiae  et  quoque 
gymnosophistas  Aethiopiae. 

-Dominus  Quixotus  a  Manica  verum  dicit  -ait  ad  hanc  occasionem  parochus- 
ille  in  hoc  plaustro  incantatus  est  et  non  propter  culpam  suam  ac  peccata,  sed  propter 
adversam  voluntatem  eorum,  quibus  virtus  molesta  est  et  firmitas  odiosa.  Hic  est 
autem  Eques  Tristis  Figurae,  si  fortasse  iam  audisti  nuncupare  eum,  cuius  magnae 
res  gestae  et  facta  scribenda  erunt  in  duro  aere  et  in  aeterno  marmore,  quamvis  invidia 
temptet  eas  obscurare  ac  malitia  abscondere. 

Canonicus  autem,  cum  audivit  captum  virum  loqui  atque  illum,  qui  liberus  erat, 
et  quidem  hoc  modo  dicendi,  vere  miratus  est  ac  signum  crucis  facere  voluit,  quia 
non  potuit  scire  quid  acciderat  ei;  et  in  ipsa  admiratione  erant  omnes,  qui  cum  eo 
veniebant.  Tunc  Sanctius  Pansa  qui  appropinquaverat  ad  colloquium  audiendum  ita 
ut  omnia  coalescerent,  dixit: 

-Nunc,  domini  mei,  tum  habeatis  bonam  tum  adversam  voluntatem  erga  me  pro 
his  quae  dicturus  sum  vobis,  tamen  quaestio  haec  est,  hic  dominus  meus  dominus 
Quixotus  venit  incantatus  tamquam  mater  mea;  nihilominus  ille  sanum  iudicium 
habet,  comedit  ac  bibit  et  necessitates  suas  evacuat  ut  omnes  homines  faciunt,  et  sic 
heri  has  fecit,  id  est  ante  quam  eum  in  carcerem  introducerent,  tunc  quomodo  possum 
ego  credere  eum  incantatum  esse?  Quia  audivi  dicere  incantatos  nec  comedere  nec 
bibere  nec  loqui  et  dominus  meus,  si  non  detinent  eum,  loquetur  plus  quam  triginta 
mandatarii. 

Et,  quadam  mora  elapsa,  inspiciens  parochum,  prosecutus  est: 

-Eheu,  domine  paroche,  domine  paroche!  Num  credebas  me  non  recognoscere 
te?  Num  ergo  putasti  me  non  videre  quod  conatus  es  facere  atque  imaginari,  quonam 
pergunt  haec  nova  incantamenta?  Animadverte  me  cognoscere  te,  quamvis  celes 
vultum  tuum  et  scito  me  intelligere,  quamvis  mendacia  tua  tegas.  Denique,  ubi  regnat 

invidia  virtus  non  potest  vivere,  nec  ubi  parsimonia  erit  munificentia.  Maledicte 
diabole!  Si  non  esset  propter  te,  reverendissime,  dominus  meus  principessam 
Micomiconam  duceret  uxorem  et  egomet  essem  saltem  comes  illius  regni,  quia  non 
aliter  exspectandum  erat  ex  munificentia  domini  mei  Equitis  Tristis  Figurae  quam 
ex  magnitudine  ministerii  mei!  Tamen  video  verum  esse  quod  hic  dicitur,  nempe 
rotam  Fortunae  festinare  plus  quam  molam  asinariam  et  qui  die  hesterno  erant  in 
summis  locis  hodie  in  terra  sunt.  Et  hoc  dolet  mihi  propter  uxorem  et  liberos  meos, 
quia  potuerunt  videre  patrem  intrare  per  portam  domus  sicut  gubernatorem  sive 
proregem  eumque  videbunt  tamquam  simplicem  stabularium.  Haec  omnia  dixi  tibi, 
domine  paroche,  ita  ut  tu,  ut  pater,  habeas  conscientiam  vexationis  quam  dominus 
meus  patitur  et  cures  ne  Deus  in  altera  vita  puniat  te  pro  hoc  carcere  domini  mei 
quin  obliviscetur  auxiliorum  et  bonorum,  quae  dominus  meus  posset  aliis  facere  et 
non  quidem  faciet  tempore  quo  apprehensus  est. 

-Nimium  ne  credas  colori!  -inquit  in  hoc  statu  rerum  tonsor-.  Num  etiam  tu, 
Sancti,  es  ex  ipsa  fraternitate  domini  tui?  Quia  cum  hoc  ita  sit,  per  Deum  iuro,  te 
eum  comitaturum  esse  in  hoc  carcere  et  quidem  incantatum  tamquam  ille  nunc  est 
propter  modum  faciendi  ac  propter  equitatum  eius!  Ubinam  gentium  praegnans  es 
promissionibus  eius  et  quomodo  in  mentem  tuam  intravit  insula  quam  tam  multum 
cupis. 

-A  nemine  praegnans  sum  -respondit  Sanctius-,  nec  sum  vir  qui  permittat  se 
praegnantem  esse  nec  ab  ipso  rege;  quia  quamquam  pauper  etiam  sum  christifidelis 
et  nemini  quid  debeo;  et  si  insulas  cupio,  alii  sunt  qui  etiam  alia  et  quidem  peiora 
cupiunt  sibi;  quia  unusquisque  filius  est  operum  suorum;  et  quamvis  vir  sim,  possum 
fieri  papa,  multo  magis  gubernator  cuiusdam  insulae,  praesertim  si  dominus  meus 
multas  lucretur  et  non  habeat  cui  eas  dare.  Et  tu,  domine  tonsor,  videas  quomodo 
loqueris,  quia  non  omne  est  barbas  radere  vel  tondere  et  semper  aliquid  est  inter 
Petrum  et  Petrum.  Et  hoc  dico  tibi,  quia  omnes  nos  mutuo  cognoscimus  et  non  opus 
est  ut  decipias  me.  Et  quatenus  ad  incantamentum  domini  mei,  Deus  cognoscit 
omnem  veritatem;  atque  hoc  maneat  hic  inter  nos,  quia  peius  est  de  hac  re  amplius 
agere. 

Tonsor  noluit  ei  respondere,  ne  develaret  suis  simplicitatibus  quod  ipse  ac 
parochus  tam  multum  cupiebant  celare;  atque  affectus  hoc  ipso  timore  parochus  dixit 
canonico  ut  discederet  parum  ulterius  ad  ei  dicendum  mysterium  illius  captivi  in 
carcere  atque  alia,  quibus  vere  gauderet  audiendo.  Sic  fecit  canonicus  qui  una  cum 
famulis  suis  properavit  et  parum  ultra  pervenit  et  cum  parocho  locutus  est  de  omnibus, 
quae  pertinebant  ad  indolem,  condicionem,  vitam,  dementiam  et  consuetudines 
domini  Quixoti,  eique  narravit  et  quidem  breviter  principium  et  causam  huius 
dementiae  necnon  processum  eventi  usque  ad  voluntatem  adducendi  eum  ad  terram 
illius,  et  quidem  ad  medelam  inveniendam  sanandi  dolentiam  eius.  Canonicus 
famulique  eius  mirati  sunt  audiendo  hanc  peregrinam  historiam  domini  Quixoti, 
atque,  hac  audita,  dixit: 

-Vere,  domine  paroche,  credo,  mea  sententia,  istos  nuncupatos  libros  equitatus 
perniciosissimos  esse  rei  publicae.  Et  quamvis  ego  legerim,  motus  otio  ac  ficto  studio, 
fere  omnia  principia  eorum,  qui  scripti  sunt,  numquam  potui  me  accommodare  ad 

legendos  ex  initio  usque  ad  finem,  quia  videbantur  mihi  eos  omnes,  plus  minusve, 
eamdem  rem  esse,  et  nihil  habere  hic  quam  alter  nec  iste  quam  alter  non  haberet. 
Et  secundum  quod  mihi  videtur  hoc  genus  scripturae  et  compositionis  ipsum  est  quam 
quas  vocant  fabulas  milesias,  quae  sunt  fabulae  inusitatae  et  imprudentes  ad 
oblectamentum  et  nullo  modo  ad  docendum  atque  hoc  est  e  contrario  quod  apologi 
morales  faciunt,  quia  sunt  cuiusdam  oblectamenti  atque  eodem  tempore  etiam  docent. 
Quoniam  praecipuum  studium  horum  librorum  est  delectamentum,  sed  nescio 
quomodo  possunt  hoc  obtinere  cum  tam  multae  atque  inusitatae  stultitiae  in  eis  sint; 
atque  oblectamentum  quod  in  animo  concipitur  debet  esse  venustas  atque  harmonia, 
quae  videtur  in  rebus  conspectis  sive  fictis  et  omnis  res,  quae  est  foeda  sive  inordinata, 
non  potest  nobis  contentum  dare.  Et  quaenam  pulchritudo  erit  sive  quaenam  proportio 
ex  partibus  cum  toto,  sive  ex  toto  cum  partibus,  si  in  libro  sive  in  quadam  fabella 
puer  sedecim  annos  natus  ictu  gladii  scindit  gigantem  tamquam  turrim  in  duas  partes 
tamquam  si  factus  esset  ex  massa  saccharata  vel  butyro?  Et  quomodo  possunt  nobis 
proelium  describere,  et  exponere  heroem  libri  obtinuisse  victoriam,  cum  inimici  sui 
innumeri  essent  et  pervenirent  ad  millionem,  quia  velis  nolis,  et  necessario  opus  est 
ut  credas  illum  equitem  tantum  robore  bracchii  sui  haec  omnia  fecisse?  Et  quid  ergo 
dicendum  est  de  facilitate,  qua  regina  sive  heres  imperatrix  ducitur  ad  bracchia 
cuiusdam  equitis  itinerantis,  dum  hic  eques  est  illi  reginae  omnino  ignotus?  Quisnam 
enim  intellectus,  nisi  totus  barbarus  atque  incultus  sit,  potest  gaudere  legendo 
magnam  turrim  plenam  equitibus  procedere  in  mare  tamquam  si  esset  navis  quaedam 
prospero  vento  et  hodie  pernoctat  in  Lombardia  atque  in  crastinum  invenitur  in  terris 
Presbyteri  Ioannis  Indiarum  sive  in  aliis  terris,  quae  nondum  descripserat  Ptolomaeus 
nec  umquam  viderat  Marcus  Polus.  Et  si  respondendum  est  mihi  homines  tales  libros 
componere  ac  scribere  ad  mendacium  dicendum,  hoc  modo  non  necesse  esset  curare 
de  parvitatibus  sive  de  veritatibus  eorum,  tunc  his  vellem  ego  respondere  mendacium 
melius  esse  cum  sit  similius  veritati  et  iucundius  erit  cum  videatur  ut  dubium  et  cum 
fieri  posset.  Et  sic  debent  fabulae  mendaces  intellectui  lectorum  convenire  ita  ut  quae 
nullo  modo  fieri  possunt  videantur  ut  magnae  et  suspendant  animos,  atque  hi 
mirentur,  gaudeant  et  oblectentur  et  admiratio  ac  laetitia  ambulet  eodem  gressu;  sed 
hoc  non  potest  fieri  quicumque  fugit  ex  verisimilitudine  imitationis,  quae  est  perfectio 
scripturae.  Numquam  vidi  librum  equitatus  qui  faciat  corpus  fabularum  cum  omnibus 
membris  suis,  ita  ut  medium  conveniat  principio  et  finis  principio  medioque,  sed 
sunt  tanta  membra  et  potius  efficiunt  chimaeram  sive  monstrum  quam  figuram 
proportionatam.  Praeter  haec  duri  sunt  in  modo  scribendi,  in  facinoribus  incredibiles; 
in  amoribus  lascivi,  in  urbanitate  non  urbani;  in  proeliis  nimis  longi,  in  argumentis 
stulti,  in  itineribus  insoliti,  ac  denique  alieni  ex  omni  artificio  prudenti,  quapropter 
digni  sunt  exiliandi  ex  Christiana  re  publica,  quia  inutiles  omnino  sunt. 

Parochus  eum  magna  attentione  audivit  eique  videbatur  ut  vir  boni  intellectus, 
quia  in  omnibus  recte  iudicabat;  et  sic  ei  dixit  se  eamdem  opinionem  habere  et 
propterea  quod  oderat  libros  domini  Quixoti  omnes  combussit  et  quidem  multi  erant. 
Eique  enarravit  scrutationem  factam  de  eis  et  quos  in  ignem  damnavit  et  quibus  vitam 
condonavit  quod  non  parum  risit  canonicus.  Et  dixit,  quamvis  tam  multa  adversa 
horum  librorum  dicant,  etiam  in  eis  res  bona  est:  fieri  potest  ut  acutus  intellectus 

describat  diversos  status  rerum,  quia  est  in  eis  amplus  campus,  ubi  calamus  scribat 
de  multiplicibus  rebus,  nempe  de  naufragiis,  procellis,  occursibus  et  proeliis.  Ubi 
depingunt  strenuum  ductorem  cum  omnibus  virtutibus  necessariis,  ostendendo  eum 
prudentem  ad  stratagemata  inimicorum  suorum  praevidenda  necnon  et  sollertem 
oratorem  ad  militibus  suis  suadendum  sive  dissuadendum,  maturum  in  consilio, 
celerem  in  executione,  tam  patientem  in  exspectatione  quam  audacem  in  aggresione; 
modo  pingitur  casus  luctuosus  et  infaustus  modo  laetum  atque  inopinatum  eventum; 
hic  pulcherrima  domina,  honesta,  prudens  ac  pudica,  hic  eques  Christianus,  praestans; 
tum  ibi  ferox  ac  barbarus  miles  gloriosus,  tum  hic  princeps  urbanus,  insignis 
prudensque.  Aliquando  ostendunt  fidelitatem  bonitatemque  subditorum  ac 
munificentiam  beneficiaque  dominorum.  Quandoque  ostendunt  ipsum  astrologum, 
vel  excellentem  cosmographum,  quandoque  musicum,  vel  sollertem  in  materiis  rei 
publicae  et  aliquando  immo  habent  occasionem  ostendendi  necromanticum  si  vellent. 
Ostendere  possunt  quoque  versutias  Ulyssis,  pietatem  Aeneae,  praestantiam  Achillis, 
infortunia  Hectoris,  proditiones  Sinonis,  amicitiam  Euryali,  munificentiam  Alexandri, 
strenuitatem  Caesaris,  clementiam  veritatemque  Traiani,  fidelitatem  Zopyri, 
prudentiam  Catonis;  et  tandem  omnes  qualitates  quae  possunt  efficere  perfectum 
heroem  illustrem  tum  omnes  in  solo  viro,  tum  has  divisas  in  pluribus. 

-Et  si  hoc  faciunt  serenitate  modi  dicendi  atque  acuta  inventione,  quae  pergat 
ad  veritatem  quae  fieri  possit,  tunc  et  absque  dubio  faciet  compositam  telam  textam 
diversis  ac  formosis  filis,  atque  his  rebus  peractis,  ostendet  talem  perfectionem  ac 
venustatem  ad  meliorem  finem  desideratum  in  scriptis,  quod  vere  sit  docere  et 
oblectare  eodem  tempore,  ut  iam  dixi.  Quoniam  modus  scribendi  in  his  libris  permittit 
auctori  ut  hic  sit  epicus,  lyricus,  tragicus,  comicus  et  poterit  omnes  dulces  et  iucundas 
qualitates,  quae  inveniuntur  in  versibus  atque  in  rhetorica;  quoniam  epica  scribi  potest 
tum  prosa  tum  carminibus. 


Capitulum  48.  Ubi  canonicus  prosequitur  materiam  librorum 
equitatus  cum  aliis  rebus  dignis  sui  ingenii 

-Hoc  ita  est  sicut  dicis,  domine  canonice  -inquit  parochus-,  et  proinde  maiorem 
reprehensionem  merentur  qui  hucusque  tales  libros  composuerunt,  nulla  cura  facta 
ac  nulla  attentione  ad  bonum  sensum  servata,  nullaque  regula  nec  arte  accepta,  quibus 
possent  illustres  esse  in  prosa,  sicut  illi  duo  principes  artis  poeticae  graecae  ac  latinae 
fuerunt  suis  carminibus. 

-Saltem  ego  -obiecit  canonicus-,  quondam  temptatus  fui  scribendi  librum 
equitatus,  sed,  servatis  servandis,  et  quidem  omnibus  regulis  praedictis;  et,  ut  verum 
dicam,  plus  quam  centum  paginas  iam  scripsi,  atque  ad  experimentum  faciendum 
utrum  convenirent  ad  meam  aestimationem  necne,  eas  ostendi  studiosis  horum 

librorum,  sapientibus  et  prudentibus  necnon  aliis  ignorantibus,  qui  tantum  cupiunt 
stultitias  audire,  atque  ex  his  omnibus  inveni  iucundam  approbationem.  Nihilominus 
nolui  ultra  prosequi,  tum  quia  putavi  hoc  esse  contra  meam  professionem  tum  quia 
vidi  simpliciores  superare  prudentes  et  denique  melius  erat  laudari  a  paucis 
sapientibus  quam  derisum  esse  multis  ignorantibus,  et  nolo  submittere  me  sub  vacuo 
iudicio  plebeculae  insipientis,  nam  plerumque  sunt  qui  hos  libros  legunt.  Tamen  quod 
maioris  ponderis  fuit  ad  vitandum  totum  hoc  negotium  a  meis  manibus  atque  a  mente 
mea  fuit  argumentum  quod  feci  mecum  et  obtuli  ex  ipsis  comoediis,  quae  nunc 
temporis  repraesentantur  dicens:  «Si  hae  comoediae,  quas  hoc  tempore  agunt,  tum 
fictae  tum  historicae,  omnes  sive  pleraeque  sunt  notae  insipientiae  et  nullum  sensum 
habent,  tamen  plebecula  libenter  eas  inspicit  et  plaudit  ut  bonas  dum  tam  procul  a 
veritate  sunt;  et  auctores  qui  eas  scribunt  et  histriones  qui  eas  repraesentant  dicunt 
hoc  bonum  esse,  quia  sic  vulgus  eas  vult  et  non  aliter.  Sed  e  contrario  quae  sequuntur 
fabulas  secundum  regulas  artis,  non  erunt  bonae  nisi  quattuor  prudentibus,  qui  eas 
intelligunt  dum  reliqui  ieiuni  manent  artificio  eorum.  Et  sic  putant  melius  est  eos 
lucrari  ad  edendum  cum  multis  spectatoribus  quam  tantum  lucrari  bonam  opinionem 
cum  perpaucis,  superciliis  eorum  ex  labore  ad  librum  perficiendum  combustis, 
secundum  praecepta  praedicta  ac  necessaria,  quia  tunc  amitterent  omnem  laborem 
tamquam  sartor  illius  proverbii  qui,  nullo  lucro  accepto,  et  laborem  et  etiam  filum 
amittebat.  Tamen  aliquando  conatus  sum  suadere  auctoribus,  quia  illi  hac  sententia 
decipiuntur  et  plures  spectatores  allicerent  et  maiorem  famam  lucrarentur  si  scriberent 
comoedias  secundum  regulas  artis  et  non  secundum  ineptias,  tamen  illi  obstinati 
manent  suis  consiliis  et  non  fieri  potest  ut  eos  educant  ex  illo  loco.»  Et  nunc  memini 
quod  quondam  dixi  cuidam  auctori  pertinaci:  «Dic  mihi,  num  oblitus  es  quod  nuper 
accidit,  id  est  abhinc  non  multos  annos,  in  Hispania  agebantur  tres  tragoediae  quas 
composuit  clarus  poeta  horum  regnorum,  de  quibus  spectatores  vere  mirati  sunt,  gavisi 
ac  vere  omnes  suspensi  sunt  cum  eas  inspicerent  tum  simplices  tum  prudentes,  modo 
vulgus  modo  electi  et  maiorem  lucrum  dederunt  histrionibus,  qui  eas  agebant  et  quidem 
plus  quam  triginta  ex  melioribus  quas  postea  fecerunt?»  «Absque  dubio,  -respondit 
auctor  de  quo  dico-  tu  loqueris  de  Isabela ,  de  Phyllide  ac  de  Alexandra .»  «De  his 
certe  dico  -obieci  ego-,  et  vide  utrum  sequantur  regulas  artis  an  videantur  non  esse 
iucundae  omnibus,  his  praeceptis  servatis.  Quare  non  in  vulgo  invenienda  est  penuria 
artis,  sed  in  his  qui  nesciunt  agere  artificiosam  comoediam.  Et  nullae  ineptiae  fuerunt  in  La 
ingratitud  vengada  (Ingrata  memoria  vindicata)  nec  eas  habuit  Numantia  nec  inventae 
sunt  in  Mercatore  amoroso ,  nec  minus  in  Inimica  favorabili  nec  in  aliis  compositis  a 
doctis  poetis  ad  famam  atque  ad  nomen  obtinendum  et  etiam  ad  lucrum  eorum,  qui  eas 
repraesentaverunt.»  Et  alia  argumenta  his  addidi,  quibus  ille  mihi  videbatur  confusus, 
quamvis  minime  convictus,  ita  ut  suum  erratum  consilium  relinqueret. 

—Tu,  domine  canonice  -dixit  ad  hanc  opportunitatem  parochus—,  tetigisti 
materiam,  quae  suscitavit  in  me  veterem  rancorem  contra  comoedias  quae  nunc 
videntur.  Atque  haec  similis  est  libris  equitatus,  quoniam  comoedia  debet  esse, 
secundum  sententiam  Tullii  Ciceronis,  speculum  totius  vitae  humanae,  exemplum 
consuetudinum  ac  vera  imago  veritatis,  sed  quae  hoc  tempore  repraesentantur  sunt 
speculum  stultitiae,  exemplum  insipientiae  atque  imagines  lasciviae.  Quoniam,  quae 

maior  stultitia  est  in  hac  vero  materia  ut  in  prima  scaena  appareat  infans  a  teneris 
unguiculis  et  in  pannis  atque  in  secunda  sit  vir  adultus  barbatus?  Et  quid  de 
contradictione  cum  pingunt  vetulum  tamquam  strenuum  et  puerum  ignavum, 
pedisequum  vero  rhetoricum,  ephebum  consiliarium,  regem  ut  baiulum  et 
principessam  ut  ancillam?  Quid  ergo  dicam  de  observantia  temporum,  quae  fieri 
possunt  in  actibus  quae  aguntur,  quia  vidi  comoediam  cuius  prima  scaena  incipit  in 
Europa,  secunda  autem  in  Asia,  tertia  finitur  in  Africa,  et  si  essent  quattuor  scaenae 
finiretur  in  America  et  hoc  modo  essent  in  quattuor  partibus  huius  mundi?  Et  si 
simulatio  est  praecipua  qualitas,  quae  in  comoediis  servanda  sit,  quomodo  oblectatur 
quidam  mediocriter  cultus  si  actio  occurrit  tempore  regis  Pepini  et  Caroli  Magni 
atqud  ipsa  dramatis  persona,  quae  agit  imperatorem  Heraclium,  qui  intrat 
Hierosolymam  cum  Cruce  atque  ipse  est  qui  Domum  Sanctam  oppugnat  tamquam 
si  esset  Godofredus  de  Bouillon,  cum  essent  tot  innumeri  anni  inter  haec  omnia? 
Quomodo  potest  haec  comoedia  institui  super  fictam  rem,  sed  postea  ei  tribuunt 
veritates  historiae  et  permiscent  cum  rebus,  quae  aliis  acciderunt  diversis  temporibus 
et  hoc  non  per  modum  verum  atque  intelligibilem,  sed  cum  erroribus  notis  et  omnino 
inexcusabilibus?  Et  peius  est  ignorantes  dicere  hoc  esse  summam  perfectionem  et 
reliqua  esse  superflua.  Quid  ergo  si  pervenimus  ad  comoedias  sacras?  Quot  falsa 
miracula  finguntur  eis!  quot  apocrypha  atque  imperfectiones,  tribuendo  cuidam  sancto 
miracula  alterius!  Et  etiam  in  humanis  audent  miracula  facere,  nullo  respectu  et 
consideratione  servata,  quia  eis  videtur  bonum  esse  ibi  miraculum  sive  appariendam 
miraculi  facere,  ut  ipsi  vocant,  ita  ut  veniant  ignorantes  ad  videndam  et  mirandam 
illam  comoediam.  Sed  haec  omnia  sunt  magnum  damnum  et  contra  omnem  veritatem 
atque  in  detrimentum  historiae  et  in  opprobium  ingeniorum  hispanicorum,  quia 
peregrini  et  advenae  accuratissime  servant  regulas  comoediae  et  habent  nos  ut 
barbaros  atque  ignorantes,  videndo  incongruentias  ac  stultitias,  quas  nos  facimus. 
Et  nulla  excusatio  erit  dicendo  optimum  consilium  esse  in  re  publica  bene  ordinata 
ut  permittant  comoedias  repraesentari  ad  delectandam  communitatem  ope  cuiusdam 
honesti  oblectamenti  ad  tristitiam  tollendam,  quae  etiam  otium  gerit;  et  si  hoc 
adimpletur  quaedam  comoedia  cum  sit  bona  sive  mala  non  opus  est  leges  ponere 
nec  opprimere  auctores,  qui  has  componunt  et  histriones  qui  has  agunt,  ut  faciant 
sicut  debeant,  quia  ut  iam  dixi,  omni  modo  obtinebunt  quod  vere  conantur  facere. 
Quibus  rebus  responsum  darem,  quia  melius  hunc  finem  obtinebunt,  absque  ullo 
dubio,  cum  optimis  comoediis  et  non  talibus;  quia  spectator  si  videt  comoediam 
artificiosam  perfectamque,  gaudet  laetis  facetiis  illius,  doctus  hac  veritate,  admiratus 
de  illis  rebus  gestis,  prudens  his  argumentis,  expertus  talibus  mendaciis,  sollers  cum 
exemplis  allatis,  iratus  contra  vitium  ac  studiosus  de  virtute;  quia  optima  comoedia 
hos  omnes  affectus  suscitat  in  animo  spectatoris,  qui  eas  inspicit,  quamvis  rusticus 
sive  ignorans  ille  sit,  quia  vere  fieri  potest  ut  aliquo  modo  delectetur  atque  oblectetur, 
et  ei  placeat  comoedia,  quae  has  qualitates  habet  multo  magis  quam  illa  quae  his 
caret;  quia  quae  nunc  repraesentant  plerumque  carent  his  bonis  rationibus.  Et  vates 
qui  eas  componunt  non  habent  totam  culpam,  quoniam  nonnulli  eorum  valde  bene 
cognoscunt,  ubi  ipsi  recognoscunt  se  errare  et  sciunt  quid  debeant  facere,  tamen  dicunt 
comoedias  esse  mercaturam  venalem  sive  vendibilem,  et  verum  dicunt,  atque 

histriones  non  quidem  emerent  eas  nisi  essent  huiuscemodi;  quare  poeta  accommodat 
se  his,  quae  ab  eo  quaerunt,  quia  hoc  modo  obtinet  lucrum  pro  suo  labore.  Et  hoc 
verum  est  et  videtur  per  multas  innumerasque  comoedias,  quas  composuit  felicissimus 
ingenius  horum  regnorum,  magna  elegantia,  tantis  facetiis,  versibus  venustis,  optimis 
argumentis,  profundis  sententiis,  et  denique  maxima  arte  rhetorica  ac  summo  modo 
scribendi,  ope  cuius  adimplevit  totum  mundum  sua  fama;  atque  ad  commodandum 
sese  ad  sensum  histrionum,  qui  eas  repraesentant  ad  summum  gradum  perfectionis, 
ut  requiritur.  Alii  vero  componunt  eas  et  non  inspiciunt  quod  faciunt  et,  comoedia 
peracta,  necesse  est  ut  fugiant  et  abeant  ab  illo  loco,  ne  puniant  eos,  quod  multoties 
accidit,  cum  agant  comoedias  in  offensam  quorumdam  regum  et  contra  quaedam 
genera.  Mea  opinione,  haec  impedimenta,  et  multa  alia  quae  enumerare  nolo, 
cessarent  si  in  Aula  Regia  esset  quidam  censor  sapiens  ac  prudens,  qui  omnes 
comoedias  perspiceret  ante  quam  agerent  eas,  et  non  tantum  quae  in  Aula  Regia 
factae  sunt,  sed  omnes  quae  in  Hispania  volunt  repraesentare;  sine  qua  approbatione, 
sigillo  ac  signo  subscripto  censoris  nulla  auctoritas  permitteret  ut  agerent  comoedias 
ullo  loco;  atque  hoc  modo  histriones  curarent  mittendi  comoedias  ad  Aulam  Regiam 
nec  certiores  essent  ut  repraesentarent  eas,  et  auctores  earum  viderent  quoque  et 
quidem  maxima  cura  studioque  quid  facerent  timentes  quin  transirent,  quia  ibi  esset 
peritus  intelligens  ad  comprobationem  faciendam;  et  hoc  modo  optimae  comoediae 
essent  ad  nanciscendam  gloriam  quae  ex  eis  requiritur,  nempe  ut  spectatores 
oblectentur  tamquam  gloria  auctorum  Hispaniae,  atque  utilitas  et  securitas  histrionum 
bona  esset  ad  vitandam  punitionem.  Et  eodem  modo  si  censores  perquirerent  hos 
libros  equitatus  quos  componunt,  absque  dubio,  nonnulli  essent  praediti  magna 
perfectione,  de  qua  dixisti,  ornando  nostram  linguam  iucundo  ac  praetioso  thesauro 
eloquentiae,  et  dando  occasionem  ut  veteres  libri  obscurarentur  luce  novorum,  qui 
edituri  essent  ad  honestum  oblectamentum  et  non  tantum  hominibus  otiosis,  sed 
laboriosis;  quia  non  fieri  potest  ut  arcus  voluptatum  tensus  sit  continuo  nec  natura, 
fragilitas  vel  cupiditas  humana  sustentetur  sine  quadam  licita  refocillatione  vel 
oblectamento.  [Saltem  in  carminibus  arabicis  in  Medio  Aevo  «arcus  tensus»  erat 
metaphora  euphemistica  pro  «membro  virili»  et  etiam  cf.  Montero,  EI  Latin  Erdtico , 
ut  supra,  p.  81,  tendere  arcum.  Adnotatio  interpretis]. 

Canonicus  parochusque,  his  argumentis  expositis,  colloquebantur,  cum  tonsor  ad 
eos  pervenit  dixitque  parocho: 

-Hic  est,  domine  licentiate,  locus  ubi  dixi  bonum  esse  ad  nostram  quietem 
postmeridianam  necnon  ad  dandum  tenerum  copiosumque  pabulum  bubus. 

-Ita  mihi  videtur  -respondit  parochus-,  et  quod  ipse  cupiebat  facere  dixit 
canonico,  qui  etiam  ibi  voluit  cum  eis  manere,  invitatus  propter  amoenitatem  illius 
pulchrae  vallis,  quae  coram  oculis  eorum  apparebat.  Et  sic  voluit  gaudere  illa  valle 
et  colloquio  cum  parocho  quo  multum  gavisus  est  atque,  ad  cognoscenda  minutatim 
facinora  domini  Quixoti,  iussit  ut  famuli  sui  irent  ad  cauponam,  quae  non  procul 
illinc  erat,  ad  adducendum  quod  invenirent  ut  omnes  ederent,  quia  ipse  decrevit 
quietem  postmeridianam  in  illo  loco  transire;  sed  quidam  famulus  dixit  ei  mulam 
penariam  iam  fuisse  in  caupona  et  valde  onusta  erat  et  nil  aliud  adducendum  erat 
ex  ea  nisi  hordeum. 

-Cum  hoc  ita  sit  -inquit  canonicus-  omnia  iumenta  illuc  ferte  atque  adducite 
huc  mulam  penariam. 

Sanctius,  his  rebus  peractis,  et  cum  vidit  se  posse  cum  domino  suo  loqui  sine 
praesentia  sive  parochi  vel  tonsoris,  de  quibus  valde  suspicabatur,  ad  caveam  ubi 
dominus  eius  erat  venit  et  sic  ei  dixit: 

-Domine,  ad  conscientiam  meam  exonerandam,  tibi  dicam  quod  de  incantamento 
tuo  agitur;  et  hoc  est  nempe  ut  illi  duo  qui  huc  veniunt  atque  habent  facies  larvatas 
sunt  parochus  oppidanus  noster  et  tonsor,  et,  mea  opinione,  si  hoc  modo  te  adducunt 
est  ex  plena  invidia  quam  habent  erga  te,  quia  eos  superas  in  factis  illustribus.  Hac 
veritate  prolata,  oportet  dicere  te  non  esse  incantatum,  sed  deceptum  ac  stultum.  Et 
ad  hanc  rem  probandam  faciam  tibi  quaestionem  et  si  respondes  tamquam  credo  te 
responsurum  esse  hanc  deceptionem  tanges  propriis  tuis  manibus  et  videbis  quomodo 
non  es  incantatus,  sed  tantummodo  non  compos  mentis. 

-Quaere  a  me  quidquid  velis,  fili  Sancti  -repondit  dominus  Quixotus-;  et  placebo 
tibi  ac  respondebo  ad  tuam  voluntatem.  Et  de  eo  quod  dicis  ut  illi  qui  nobiscum 
veniunt  sunt  parochus  et  tonsor,  nostri  noti  oppidani,  bene  possunt  similes  esse  eis; 
sed  reapse  atque  effective  non  sunt  illi  ullo  modo.  Et  quod  potes  credere  atque 
intelligere  si  illi  similes  sunt  eis,  sicut  dicis,  hoc  est  nempe  incantatores  appariendam 
et  similitudinem  eorum  accepisse;  quoniam  incantatoribus  perfacile  est  accipere 
figuram  quam  volunt  habere  atque  in  hoc  statu  rerum  acceperunt  figuram  nostrorum 
amicorum  ita  ut  tu  credas  quod  nunc  putas  et  ut  immittant  te  in  labyrinthum  dubiorum 
ex  quo  non  possis  exire,  quamvis  filum  Thesei  habeas.  Necnon  et  hoc  fecerunt  ita 
ut  haesitem  ego  in  intellectu  meo  et  nesciam  unde  hoc  damnum  effecerunt  mihi; 
quoniam  si  una  ex  parte  tu  dicis  tonsorem  parochumque  oppidanos  nostros  comitari 
nos  atque  ex  alia  parte  invenio  me  in  hac  cavea  et  vere  de  me  scio  robora  humana, 
nisi  essent  supranaturalia,  non  sufficerent  ad  me  introducendum  in  hunc  carcerem, 
quid  ergo  dicam  tibi  nisi  hoc  incantamentum  superare  omnia  alia,  quae  aliquando 
legi  in  omnibus  historiis,  quae  agunt  de  equitibus  itinerantibus,  qui  umquam  incantati 
fuerunt?  Quare  bene  potes  procedere  in  pace  ac  tranquillitate  ad  credendum  eos  esse 
quos  dixisti,  quoniam  sic  sunt  illi  tamquam  ego  sim  gens  turearum.  Et  quatenus  ad 
quaerendum  a  me  dicas  mihi  et  respondebo  tibi,  quamvis  a  me  quaeras  ex  hoc  usque 
ad  crastinum  diem. 

-Adiuvet  me  Nostra  Domina!  -respondit  Sanctius,  clamans  magna  voce-  Num 
fieri  potest  te  tam  durum  cerebrum  habere  et  carere  omnino  mente  quin  videas  me 
omnem  veritatem  dicere  tibi,  quia  si  tu  es  in  hoc  carcere  et  hoc  infortunio  magis  est 
opus  malitiae  quam  incantamenti?  Sed  si  hoc  modo  te  habes,  probabo  quomodo  reapse 
non  es  vere  incantatus.  Aliter,  dicas  mihi,  atque  utinam  Deus  extrahat  te  ex  hac  procella. 
Et  videas  te  in  bracchiis  dominae  meae  Dulcineae  antequam  hoc  exspectes  ... 

-Noli  me  coniurare  amplius  -inquit  dominus  Quixotus-,  et  quaere  a  me  quidquid 
velis,  quoniam  iam  dixi  tibi  me  responsurum  esse  accurate. 

-Hoc  volo  -obiecit  Sanctius-;  et  quod  cupio  scire  est  tantum  ut  dicas  mihi,  nulla 
re  substracta,  sed  veraciter  sicut  debet  dicere  qui  fungitur  officio  armorum,  tamquam 
tu  fungeris,  sub  titulo  equitis  itinerantis  ... 

-Dico  tibi  me  non  mendacium  dicturum  esse  -respondit  dominus  Quixotus-.  Sed 

finias  quaerendi;  quia  reapse  fatigas  me  tantis  tuis  praelibatis,  iuramentis  et 
circumlocutionibus,  Sancti. 

-Dico  me  securum  esse  de  bonitate  ac  de  veritate  domini  mei;  et  sic  tantum  rem  a  te 
quaero,  atque  hoc  loquendo  cum  magna  cautela,  dicas  mihi  utrum  in  tempore  cum  sis 
in  hac  cavea  et  tua  opinione  volueris  facere  aquas  maiores  an  minores,  sicut  vulgo  dicitur. 

-Nescio  quid  sit  facere  aquas ,  Sancti,  loquere  accuratius  si  vis  ut  tibi  recte 
respondeam. 

-Num  fieri  potest  te  non  intelligere  quid  sit  facere  aquas  minores  vel  maiores? 
Tamen  in  schola  sic  docent  pueros  dicere.  Tunc  scito  me  velle  dicere  si  voluisti  facere 
quod  non  excusatur. 

-lam,  iam  te  intelligo,  Sancti!  Et  mul toties;  et  etiam  nunc  vellem  hoc  facere.  Et 
adiuva  me  atque  extrahe  me  ex  hoc  periculo  quoniam  non  omnia  nimis  munda  sunt! 


Capitulum  49.  Ubi  agitur  de  prudente  colloquio  inter  Sanctium 
Pansam  et  dominum  Quixotum 


-Iam  cepi  te!  -dixit  Sanctius-.  Hoc  est  quod  vere  volui  cognoscere,  tamquam 
animum  et  vitam  meam.  Venias  huc,  domine  mi:  Num  potes  negare  quod  communiter 
dicitur,  nempe  cum  quis  indispositus  sit:  «Nescio  quid  habeat  quidam,  quia  nec 
comedit  nec  bibit  nec  dormit  neque  respondet  his,  quae  ab  eo  quaerunt,  nonne  videtur 
eum  incantatum  esse?»  Unde  ergo  dicitur  homines,  qui  non  comedunt,  nec  potant, 
nec  dormiunt,  nec  faciunt  illa  naturalia  opera,  quae  dixi,  tales  incantatos  esse?  Non 
tamen  illi  qui  faciunt  quod  tu  vis,  quia  quidem  bibis  cum  tibi  dant  ad  bibendum  et 
comedis  cum  tibi  dant  ad  edendum  et  respondes  cum  a  te  aliquid  quaerunt. 

-Hoc  verum  est,  Sancti  -respondit  dominus  Quixotus-;  sed  iam  dixi  tibi  multa 
esse  genera  incantamenti  et  fortasse  in  decursu  temporis  mutata  sunt  in  alia  genera 
et  fieri  potest  nunc  incantatos  facere,  quae  egomet  facio,  quamquam  antea  numquam 
fecerunt.  Quapropter  non  necesse  est  disputandum  de  moribus  temporum,  nec  inde 
consequentias  extrahere.  Ego  vere  scio  et  credo  me  incantatum  esse  et  sufficit  mihi; 
et  satis  est  hoc  ad  securitatem  meae  conscientiae;  quae  valde  onerata  esset  si  putarem 
me  non  incantatum  esse  et  quidem  manerem  in  hac  cavea  otiosus  atque  ignavus, 
decipiendo  eos  qui  indigent  auxilio  quod  multis  indigentibus  et  egenis  possem  dare, 
quia  instantem  et  extremam  necessitatem  mei  iuvaminis  atque  auxilii  habent. 

-Nihilominus  -obiecit  Sanctius-  dico  et  quidem  ad  meliorem  comprobationem 
atque  abundantiam  rerum  ut  conaris  exire  ex  hoc  carcere  et  ego  totis  meis  viribus 
adiuvabo  te  ad  id  faciendum  et  immo  ad  te  hinc  extrahendum  ita  ut  possis  denuo 
ascendere  in  Rocinantem,  qui  secundum  me  etiam  incantatus  est,  quia  progreditur 
tristis  ac  melancholicus.  Atque,  his  rebus  peractis,  iterum  iterumque  probabimus 
novas  res  gestas  quaerere;  et  si  non  bene  esset  nobis  tunc  oportet  reverti  ad  hanc 
caveam  et  quidem  polliceor  tamquam  bonus  ac  fidelis  armiger  etiam  includere  me 

ipsum  tecum,  si  fortasse  tam  miserrimus  esses  sive  ego  tam  simplex  ut  nullo  modo 
successum  haberem  in  his  quae  nunc  tibi  dico. 

-Paratus  sum  ad  faciendum  quod  dicis,  Sancti  frater  -obiecit  dominus  Quixotus-; 
et  cum  posses  operam  navare  ad  meam  libertatem  nanciscendam  in  omnibus 
oboediam  tibi;  tamen,  Sancti,  vide  quomodo  decipiaris  in  cognitione  infortunii  mei. 

His  colloquiis  peractis,  eques  itinerans  et  armiger  pessimus  itinerans  pervenerunt 
ubi  parochus,  canonicus  tonsorque  descenderunt  de  iumentis  et  eos  exspectabant. 
Bubulus  ex  plaustro  disiunxit  bobes  quos  liberos  reliquit  ut  per  illum  amoenum  ac 
viridem  locum  placide  ambularent,  quia  tenera  herba  alliciebat  eos  ad  gaudendum  ea, 
non  autem  incantatos  tamquam  dominum  Quixotum,  sed  etiam  illos  cautos  ac  sollertes 
tamquam  armigerum.  Hic  autem  rogavit  parochum  ut  permitteret  domino  eius  exire 
paulisper  ex  cavea,  sin  autem  carcer  non  esset  tam  limpidus  sicut  necesse  erat  ad 
requisitam  decentiam  equitis  tamquam  domini  eius.  Haec  intellexit  parochus  et  libenter 
permisit  quod  ab  eo  quaesitum  erat,  nisi  timuerit  eum  cum  esset  liberus  aliquid  faceret 
secundum  modum  faciendi  ipsius  ac  fugeret,  ubi  nemo  eum  denuo  videret. 

-Ego  ero  sponsor  eius  ita  ut  ille  nullo  modo  fugiat  -respondit  Sanctius. 

-Et  egomet  -inquit  canonicus-,  praesertim  si  ille  pollicetur  tamquam  eques  se  a 
nobis  non  discedere,  donec  haec  sit  nostra  voluntas. 

-Ego  quidem  polliceor  -respondit  dominus  Quixotus,  quae  haec  omnia  audiebat-; 
insuper  qui  incantatus  est  sicut  ego  sum,  nullam  habet  libertatem  faciendi  quod  vult 
facere,  quia  qui  eum  incantavit  potest  ei  i  ubere  ut  nullo  modo  secedat  ab  illo  loco 
per  tria  saecula  et  si  fugeret  per  volatum  reduceret  eum. 

Quare  et,  his  rebus  dictis,  opus  erat  eum  liberare,  praesertim  cum  esset  in  utilitate 
omnium;  quia  si  id  non  facerent  omnibus  esset  in  detrimentum,  saltem  odoratus, 
nisi  ab  illo  loco  discederent. 

Canonicus  autem  accepit  manum  eius,  quamvis  ambas  ligatas  haberet,  et,  suis  verbis 
ac  sua  bona  fide  accepta,  eum  ex  cavea  liberaverunt,  quo  valde  gavisus  est  videndi 
semetipsum  extra  caveam.  Et  primum  quod  fecit  fuit  membra  sua  distendere  et  postea 
venire  ad  locum  ubi  erat  Rocinans,  cui  super  coxas  duos  ictus  palmarum  dedit  et  dixit: 

-Adhuc  exspecto  in  Deum  atque  in  suam  benedictam  Matrem,  o  flos  ac  speculum 
omnium  equorum,  et  spero  fore  ut  celerrime  videamus  nos  tamquam  nos  vere 
volumus:  tu  ferens  dominum  tuum  super  te,  atque  egomet  super  te  exercitans  officium 
ad  quod  Deus  me  vocavit. 

Et  dominus  Quixotus,  his  verbis  dictis,  discessit  cum  Sanctio  ad  partem  remotam, 
ex  qua  reversus  est  valde  exoneratus  et  etiam  cupiens  facere  quod  armiger  ei  iuberet. 

Canonicus  vero  eum  inspiciebat  et  mirabatur  de  insolita  ac  magna  dementia  eius 
et  de  his,  quae  loquebatur  et  quae  respondebat,  quia  ostendebat  optimum  intellectum 
habere,  tamen  bonum  sensum  amittebat,  sicut  passim  dictum  est,  cum  ageret  de 
equitatu.  Et  sic,  omnibus  super  viridem  herbam  sedentibus  atque  exspectantibus 
viaticum,  canonicus  motus  commiseratione  erga  dominum  Quixotum  ait  ei: 

-Num  fieri  potest,  domine  fidalge,  otiosam  insipidamque  lectionem  librorum 
equitatus  tali  modo  transmutavisse  sanum  iudicium  tuum  ut  vere  credas  te  incantatum 
esse,  et  alia  etiam  huiuscemodi,  quae  tantum  distant  ut  vera  sint  quam  mendacium 
a  veritate?  Et  quomodo  fieri  potest  ut  sit  intellectus  humanus,  qui  vere  credat  in 

mundo  habuisse  innumeros  Amadises,  atque  illam  catervam  clarorum  equitum,  tot 
imperatores  Trapezuntis  (Trapisonda),  tot  Felixmartes  ab  Hyrcania,  tot  equos  phaleratos, 
tot  virgines  itinerantes,  tot  serpentes,  tot  inauditas  res  gestas,  et  genera  incantamenti, 
necnon  et  proelia,  tot  immanes  conflictus,  tot  elegantias  vestium,  tot  principessas  captas 
amore,  tot  armigeros  factos  comites,  tot  homunculos  nanos  facetos,  tot  schedulas  de 
re  amorosa,  ac  dicta  poetica,  tot  mulieres  strenuas  et  denique  tot  ac  tam  stultos  casus 
sicut  in  libris  equitatus  describuntur?  De  me  tantum  dicam  me  eos  legere  atque,  iudicio 
a  veritate  eorum  remoto,  vere  eis  aliquantulum  gaudeo;  sed  animadvertens  sicut  sunt, 
tunc  meliorem  eorum  in  parietem  eiicio  et  in  ignem  eiicerem  si  prope  me  eum  haberem, 
quia  talem  poenam  mererentur  propter  falsitatem  et  mendacia  eorum  et  praeter  usum 
quem  natura  communis  postulat,  quia  vere  novas  sectas  et  modos  vivendi  proponunt 
atque  occasionem  dant  ut  vulgus  ignarum  credat  et  putet  has  stultitias,  quas  continent, 
veras  esse.  Et  immo  audent  mentes  prudentium  et  bonos  fidalgos  natos  turbare,  sicut 
videtur  quod  vere  accidit  tibi,  quoniam  ad  hunc  extremum  adduxerunt  te  ita  ut  opus 
sit  in  hanc  caveam  te  invitum  immittere  atque  adducere  super  plaustrum  boum  tamquam 
si  ferrent  leonem  sive  tigridem  de  loco  in  locum  ad  lucrandum  cum  eum  viderent. 
Eheu!  domine  Quixote,  animus  doleat  tibi,  ac  venias  ad  gremium  prudentiae  atque 
eadem  utaris  quam  coelum  magnam  copiam  dedit  tibi  et,  bono  sensu  tui  intellectus 
adhibito,  proficias  tuae  conscientiae  et  incremento  tui  honoris!  Et  si  adhuc  motus  tuo 
studio  velles  legere  libros  facinorum  atque  equitatus,  lege  in  Sacra  Scriptura  librum 
Iudicum;  ibique  invenies  magnas  veritates  et  res  gestas  tam  veras  quam  strenuas. 
Lusitania  habuit  Viriatum;  Roma  Caesarem;  Carthago  Hannibalem;  Graecia 
Alexandrum;  Castella  comitem  Ferdi nandum  (Fernan)  Gonz&ez;  Valentia  dominum 
Cid;  Baetica  Gonzalo  Fem£ndez;  Bethuria  (Extremadura)  Didacum  Garcfa  de  Paredes; 
Caesarianum  (Jerez  de  la  Frontera)  Garci  P^rez  de  Vargas;  Toletum  Garcilasum; 
Hispalis  (Sevilla)  Emmanuelem  de  Le6n,  quorum  lectio  strenuarum  rerum  gestarum 
est  magnum  oblectamentum  nobis,  quia  docent  nos,  et  quibus  gaudemus  atque  omnes 
intellectus,  qui  haec  legunt  vere  de  his  mirantur.  Haec  erit  lectio  digna  boni  intellectus 
tui,  carissime  domine  Quixote,  ex  qua  eruditus  eris  in  historia,  studiosus  de  virtute, 
doctus  in  scientia,  praeditus  bonis  moribus,  strenuus  sine  temeritate,  audax  absque 
ignavia  atque  haec  omnia  ad  maiorem  gloriam  Dei,  ad  tuam  utilitatem  ac  bonam  famam 
regionis  Manicae  ex  qua  secundum  quod  audivi  habuisti  principium  et  originem. 

Dominus  Quixotus,  auribus  arrectis,  auscultavit  haec  argumenta  canonici  et  cum 
vidit  eum  finivisse,  cum  intuitus  esset  eum  per  quamdam  moram  dixit  ei: 

-Mihi  videtur,  domine  fidalge,  te  velle  suadere  mihi  ope  tui  sermonis,  quem  mihi 
exposuisti,  equites  itinerantes  in  hoc  mundo  numquam  fuisse,  necnon  et  omnes  libros 
equitatus  falsos  esse  ac  mendaces,  maleficos  inutilesque  rei  publicae  et  denique  me 
male  fecisse,  quia  eos  legi  et  quod  peius  etiam  fuit  me  eis  credidisse  atque  immo  rem 
pessimam  fore  ut  eos  imitarer,  propterea  quod  functus  sum  hoc  difficillimo  munere 
equitatus  itinerantis,  quem  illi  docent  et  etiam  dixisti  numquam  habuisse  in  mundo 
Amadises,  nec  a  Gaula  neque  a  Graecia  neque  alios  equites,  quibus  scripta  plena  sunt. 

-Hoc  ita  est  ut  enarras  et  quidem  litteraliter  -ait  ad  hanc  occasionem  canonicus. 

Cui  dominus  Quixotus  respondit: 

-Etiam  addidisti,  et  quidem  dixisti  hos  libros  magno  damno  affecisse  me,  quia 

mentem  meam  transmutaverunt  et  denique  immiserunt  me  in  caveam  et  melius  esset 
mihi  ut  emendationem  facerem  atque  aliam  lectionem  acciperem,  legendo  libros 
veraces  qui  eodem  tempore  et  delectent  et  doceant  me. 

-Hoc  ita  est  -dixit  canonicus. 

-Ego  autem  -obiecit  dominus  Quixotus-,  invenio  et  quidem,  mea  sententia,  te 
omnino  insanum  atque  incantatum  esse,  quoniam  tot  multas  blasphemias  dixisti  contra 
rem  tam  acceptam  in  toto  hoc  mundo  et  quam  ut  veram  omnes  habent  et  si  quis  eam 
negaret,  ut  tu  negas,  eamdem  poenam  mererentur  quam  ipse  tu  das  his  libris  cum  eos 
legis  et  te  fastidiunt.  Quomodo  ergo  potes  dicere  Amadis  a  Gaula  non  fuisse  in  mundo 
nec  alios  equites  errantes,  quibus  historiae  plenae  sunt,  hoc  est  tamquam  persuadere 
solem  non  illuminare  neque  glaciem  refrigerare  neque  terram  sustinere;  quoniam  quis 
intellectus  erit  in  mundo  qui  alii  posset  persuadere  principessam  Floripem  cum  Guido 
de  Burgundia  (Guy)  non  esse  reapse  necnon  res  gestas  Fierabrae  (Fierabrds)  in  ponte 
Mantible  quod  accidit  tempore  Caroli  Magni  atque  hoc,  et  iuro  per  Deum,  tam  verum 
esse  quam  nunc  dies  est!  Et  si  hoc  mendacium  est,  tunc  etiam  mendacium  esset  nullum 
Hectorem  fuisse  nec  Achillem  nec  bellum  troianum  nec  Duodecim  Pares  Galliae  nec 
regem  Arcturum  Angliae,  qui  factus  est  corvus  atque  eum  in  regno  eius  incessanter 
exspectant.  Num  quoque  dicent  mendacem  esse  historiam  Guarini  Mezquino  et 
Quaestionem  Sancti  Grial?  Num  apocryphi  sunt  amores  domini  Tristani  et  reginae 
Isoldae  (Iseo)  tamquam  amores  Genovefae  et  Lanceloti  cum  sint  qui  meminerint  videndi 
nutricem  dominam  Quintannonam  suis  propriis  oculis,  quae  fuit  optima  effundens 
vinum  accumbentibus  mensae  quam  Magna  Britannia  habuit.  Et  cum  hoc  ita  sit,  et 
memini  huius  rei  quam  avia  mea,  ex  parte  patris  mei,  dixit  mihi  cum  videret  quamdam 
nutricem  amictam  longo  velo  capitis:  «Illa,  o  mi  nepos,  similis  est  dominae 
Quintannonae.»  Ex  quo  colligere  possum  aviam  meam  illam  cognovisse,  sive  saltem 
quamdam  imaginem  illius  vidit.  Nam,  quis  potest  dicere  non  veram  esse  historiam 
Petri  (Pierres)  ac  pulcherrimae  Magalonae,  si  hucusque  videtur  in  armamentario  regum 
clavis  illius  equi  lignei  in  quem  ascenderat  strenuus  Petrus  cum  vehebatur  per  aerem 
et  parum  maior  est  quam  gubernaculum  sive  clavus  plaustri?  Atque  iuxta  clavim  est 
sella  Babiecae,  et  in  Rocesvalles  est  corpus  Orlandi  (Roldani)  cuius  magnitudo  est 
tamquam  magna  trabs:  ex  quibus  deducitur  revera  Duodecim  Pares  fuisse,  et  etiam 
Petrum  fuisse,  et  Cides  quoque  fuisse  atque  alios  similes  equites  vere  fuisse, 

de  his  qui  dicunt  homines 

eos  ad  res  gestas  venire. 

Sin  autem,  num  potes  mihi  dicere  non  verum  fuisse  equitem  lusitanum,  loannem 
de  Merlo  nomine,  qui  Burgundiam  petivit  et  pugnavit  in  urbe  Atrebato  (Ras,  Arr6s) 
cum  claro  Chamy,  vocato  Monseniore  Petro  (Mos6n  Pierres)  et  postea  in  urbe  Basilea 
cum  Monseniore  Henrico  de  Remestan  et  ex  duabus  rebus  gestis  victor  fuit  et  cum 
magna  fama.  Et  fortasse  suntne  verae  res  gestae  ac  duella  vel  certamina,  quae  finiierunt 
in  Burgundia  strenui  hispani  Petrus  Barba  et  Gutierre  Quijada  (ex  quo  genere  egomet 
provenio  ex  linea  recta  viri),  qui  vicerunt  filios  comitis  Sancti  Poli?  Num  potes  negare 
dominum  Ferdinandum  de  Guevara  petivisse  res  gestas  in  Germania,  ubi  pugnavit  cum 

«seniore»  (micer)  Georgio,  equite  domus  ducis  Austriae?  Num  pugnae  equestres  in 
«Transitu  honorato  super  flumen  Orbigo»  illius  Sueri  de  Quinnones  (Suero  de 
Quinones)  fuerunt  facetiae?  Num  aggressiones  Mosen  Ludovici  de  Falces  contra 
dominum  Gonzalo  de  Guzm£n,  equitem  castellanum,  cum  multis  optimisque  rebus 
gestis  ab  equitibus  Christianis  ex  his  regnis  et  ex  regnis  peregrinis  tam  verae  et 
authenticae  et  iterum  iterumque  dico  si  quis  eas  negaret  careret  omni  intellectu  et  sensu? 

Canonicus  mirabatur  audiendo  permixtionem  rerum,  quam  dominus  Quixotus  fecit 
cum  veritatibus  ac  mendaciis  necnon  videndo  modum  quo  cognosceret  nuntios 
diversos  ex  his  rebus  gestis  et  etiam  equitatus  itinerantis,  et  sic  respondit  ei: 

-Non  possum  negare,  domine  Quixote,  nonnulla,  potissimum  quae  pertinent  ad 
equites  itinerantes  hispanicos,  vera  esse;  eodem  modo  concedo  Duodecim  Pares  fuisse 
in  Gallia;  sed  non  possum  credere  eos  fecisse  ea  quae  archiepiscopus  Turpin  describit 
de  ipsis;  quoniam  veritas  est  eos  fuisse  equites  electos  regum  Galliae,  quos 
nuncuparunt  Pares  quoniam  omnes  erant  pares,  sive  similes,  quoniam  aequales  erant 
in  virtute  ac  strenuitate;  saltem  si  non  aequales  erant  potuerunt  esse  et  hae  erant 
tamquam  congregationes  religiosae,  quae  sunt  Sancti  Iacobi  vel  Calatravae  et  qui 
has  professant  debent  esse  praestantes,  strenui  ac  nobiles  natu;  et  sicut  nunc  dicunt 
equites  Sancti  Ioannis ,  sive  Alcantarae ,  sed  illo  tempore  dicebant  Duodecim  Pares, 
quia  fuerunt  duodecim  aequales  quos  elegerunt  in  hac  congregatione  religiosa  militari. 
Nullum  dubium  est  illum  Cid  fuisse,  et  etiam  Bernardum  a  Carpio,  sed  dubium  est 
eos  fecisse  omnia  facinora,  quae  de  eis  dicunt.  Quatenus  ad  clavim  de  qua  loqueris 
de  comite  Petro  atque  est  iuxta  sellam  Babiecae  in  armamentario  regio,  confiteor 
peccatum  meum,  quia  ignorans  sum  omnino  sive  est  mihi  defectus  visu,  nam  vidi 
sellam,  sed  non  vidi  clavim,  praesertim  cum  sit  tam  magna  ut  dixisti. 

-Illa  ibi  est,  absque  dubio  -obierit  dominus  Quixotus-,  et  quidem  dicunt  eam 
esse  coopertam  quadam  vagina  coriacea  ut  praeservetur  a  mucedine. 

-Hoc  fieri  potest  -respondit  canonicus-,  sed  per  sacras  ordinationes  quas  accepi 
non  memini  me  eam  vidisse.  Sed  quamvis  ibi  sit  quod  possum  concedere,  non  necesse 
est  me  credere  omnes  historias  de  tot  multis  Amadisibus,  nec  de  tam  magna  caterva 
equitum  sicut  de  illis  narratur,  nec  opus  est  ut  vir  honoratus  tamquam  tu,  praeditus 
bonis  principiis,  et  optimo  intellectu,  credas  veras  esse  omnes  insolitas  dementias, 
quae  describuntur  in  stultis  libris  equitatus. 


Capitulum  50.  Ubi  agitur  de  prudentibus  altercationibus  inter 
dominum  Quixotum  et  canonicum  habitis  cum  aliis  rebus  gestis 

-Hoc  est  vere  bonum!  -respondit  dominus  Quixotus-.  Libri  qui  imprimuntur  cum 
venia  regum  et  cum  approbatione  illorum,  ad  quos  missi  sunt  et  cum  gaudio  generali 
ac  laudantur  a  magnis  et  a  parvulis,  a  pauperibus  divitibusque  a  doctis  et  ab  incultis, 
a  plebeiis  atque  ab  equitibus,  et  denique  ab  omni  genere  hominum  cuiusdam  status 

et  condicionis,  num  mendaces  erunt  libri  illi  cum  tam  similes  sint  veritati,  quoniam 
vere  nobis  enarrant  quis  fuit  pater  et  mater,  patria,  propinqui,  aetas,  locus  ac  res 
gestae  et  quidem  accuratissime  atque  ex  die  in  diem,  quae  talis  eques  fecit  sive  equites 
fecerunt?  Taceas  tunc,  quaeso,  ne  dicas  talem  blasphemiam  ac  sequere  consilium 
quod  faciendum  est  tamquam  prudens,  sin  autem  legas  eos  et  videas  quam  magnum 
gaudium  accipies  ex  lectione  eorum.  Aliter  dicas  enim  mihi:  Quid  erit  maioris 
contentus  quam  videndi,  ut  ita  dicam,  hic  et  nunc  in  conspectu  nostro  lacum 
immensum  ex  fervente  pice  in  ebullitione  et  per  eum  natant  et  transeunt  multi 
serpentes,  angues,  lacerti  aliaque  genera  animalium  saevorum  teterrimorumque  atque 
en  in  medio  lacu  auditur  vox  tristissima  quae  dicit:  «Tu,  eques,  quicumque  sis,  qui 
terribilem  lacum  intueris  si  vis  obtinere  beneficium,  quod  sub  his  atris  aquis 
absconditur,  ostende  praestantiam  fortis  animi  tui  ac  proiice  te  ipsum  in  medium 
hunc  liquorem  atrum  atque  ardentem,  sin  autem  non  eris  dignus  videndi  mira 
prodigia,  quae  in  eo  continentur  et  servantur  in  septem  castellis  ex  Septem  Divis 
Aetheriis,  quae  iacent  sub  hac  nigritia.»  Et  ubi  primum  eques  audiverit  hanc  vocem 
demissam  et,  nullo  consilio  praevio  stabilito,  ac  periculo  vitae  eius  spreto,  atque, 
onerosis  armis  eius  nondum  exsutis,  commendans  semetipsum  Deo  et  suae  dominae, 
sese  proiicit  in  medium  lacum  bullentem.  Et  ecce  cum  nondum  animadvertit  quid 
ei  accidere  potest,  invenit  se  ipsum  inter  campos  florentes,  quibus  Elysium  nullam 
comparationem  habet.  Ibi  ei  videtur  coelum  esse  translucidius  et  solem  habere 
maiorem  novam  claritatem;  oculis  eius  praebetur  amoena  silva  ornata  arboribus 
foliosis,  quae  delectat  cum  herbis  teneris  atque  aures  oblectantur  cantu  dulci  ac 
spontaneo  parvarum  innumerarum  pictarum  avicularum,  quae  per  intrincatos  ramos 
saltitant.  Hic  apparet  rivus  cuius  frigidae  aquae,  quae  videntur  crystalli,  decurrunt 
super  minutas  arenas  et  albos  lapillos,  similes  auro  cribro  ac  puris  margaritis;  ibi 
videtur  fons  artificiosus  variegati  iaspidis  ac  lubrici  marmoris  compositus;  hic  autem 
alter  fons  rustice  ornatus,  ubi  parvulae  cochleae  cum  albis  et  fulvis  spiralibus  domibus 
absque  ullo  ordine  dispositis  inter  frustula  fulgidi  crystalli  et  factis  smaragdis,  quae 
efficiunt  labores  varios,  ubi  ars  imitatur  naturam  atque  aliquando  videtur  eam 
superare.  Ibi  autem  atque  improviso  apparet  forte  castellum  sive  venustum  palatium, 
cuius  muri  sunt  ex  auro  limpido,  pinnae  ex  adamantibus,  portae  ex  hyacinthis  ac 
denique  fabrica  eius  mirabilis  est  composita  quia,  quamvis  materia  sua  facta  sit  ex 
adamantibus,  carbunculis,  margaritis,  auro  et  smaragdis,  tamen  magnopere  est  autem 
constructio  sua.  Et  quid  est  nunc,  his  rebus  conspectis,  ut  per  portas  huius  castelli 
videamus  multas  virgines  exire,  quarum  si  nunc  describerem  has  elegantes  ac  pulchras 
vestes  earum,  sicut  nobis  historiae  narrant,  numquam  finirem;  atque  en  praecipua 
virgo  inter  omnes  porrigit  manum  illius  audacis  equitis,  qui  proiecit  se  ipsum  in 
lacum  bullentem  atque  eum,  nullo  verbo  prolato,  in  palatium  sive  castellum  introducit, 
ubi  eum  denudat,  tamquam  mater  eius  eum  peperit,  eumque  aquis  temperatis  abluit 
atque  ungit  ac  fricat  unguentibus  odoriferis,  eique  induit  subuculam  sericam 
subtilissimam  perfusam  odoribus  et  tunc  advenit  altera  virgo,  quae  ei  super  umeros 
ponit  pallium,  de  quo  dicunt  aestimari  maiore  pretio  quam  pro  urbe,  nisi  immo  multo 
magis.  Quid  tunc  videndi  si,  his  rebus  elapsis,  enarrant  nobis  quomodo  adducunt 
eum  ad  aliud  triclinium,  ubi  mensae  paratae  sunt  maxima  cura  atque  ille  suspenditur 

ac  miratur?  Quid  est  videndi  si  ei  aquam  effundunt  ad  lotionem  manuum  atque  haec 
aqua  est  ambarina,  destillata  floribus  odoriferis?  Quid  ergo  eum  sedere  super  sellam 
eburneam?  Quid  videndi  omnes  virgines  ministrare  ei,  miro  silentio  servato?  Quid 
vero  ad  eum  adducere  mensas  exstructas  diversis  dapibus,  tam  optime  coctis  quas 
appetitus  nescit  quam  eligere  atque  accipere  manu?  Quid  autem  audiendi  musicam 
quae  sonat,  sed  nesciunt  unde  veniat  nec  quis  cantet?  Et  eques  autem,  lauto  prandio 
confecto,  et,  mensis  remotis,  manet  accubitus  super  sellam,  fortasse  mundando  dentes, 
more  solito,  atque  en  per  ianuam  vestibuli  intrat  alia  virgo  et  quidem  pulchrior 
praecedentibus  et  sedet  apud  equitem  atque  incipit  narrare  ei  cuiusnam  hoc  castellum 
esset  et  quomodo  ipsa  incantata  est  in  eo  cum  reliquis  rebus,  quibus  eques  suspenditur 
ac  mirantur  lectores,  qui  fabulam  eius  legunt?  Nolo  amplius  dicere  de  hac  narratione, 
sed,  ut  patet  et  colligitur,  lector  gaudet  ac  miratur  de  quacumque  parte  historiae  huius 
equitis  itinerantis.  Credas  mihi,  quaeso,  atque  ut  iam  dixi  tibi,  legas  enim  hos  libros 
et  videbis  quomodo  auferunt  melancholiam,  si  casu  eam  habeas,  et  status  rerum 
tuarum  mutatur  in  melius  et  tua  condicio  corporea.  De  me  dicere  possum,  ut  eques 
itinerans,  me  esse  strenuum,  urbanum,  munificum,  morigerum,  magnanimum, 
audacem,  mitem,  patientem,  tolerantem  tum  laborum,  tum  carcerum,  vel 
incantamentorum;  et  quamquam  nuper  vidi  me  apprehensum  in  cavea  tamquam 
dementem,  tamen  puto  propter  robur  bracchii  mei,  ac  Deo  iuvante,  et,  nulla  fortuna 
adversa,  in  paucis  diebus  potero  me  videre  regem  super  quoddam  regnum,  ubi  possim 
ostendere  gratam  voluntatem  ac  munificentiam  quam  animus  meus  habet.  Et,  mea 
fide,  domine,  qui  pauper  est  eodem  tempore  est  inhabilis  ad  virtutem  magnanimitatis 
ulli  ostendendam,  quamvis  eam  quidem  summo  gradu  possideat.  Et  gratus  animus 
qui  tantum  est  in  desiderio  ut  res  mortua  est,  tamquam  mortua  est  fides  absque 
operibus.  Quare  spero  fore  ut  fortuna  tribuat  mihi  occasionem  perveniendi  ad  munus 
imperatoris,  ita  ut  possim  ostendere  animum  meum  retribuendo  amicis  meis, 
praesertim  huic  paupero  Sanctio  Pansae,  armigero  meo,  qui  est  optimus  vir  huius 
mundi  atque  ei  vellem  dare  comitatum  quem  ei  procul  a  tempore  pollicitus  sum, 
quamquam  etiam  credo  eum  non  habere  sollertiam  ad  gubernandum  statum  suum. 

Sanctius  autem  haec  ultima  verba  domini  sui  audivit  et  statim  ei  dixit: 

-Videas,  domine,  quomodo  habeas  hunc  promissum  comitatum  ex  parte  tua  atque 
a  me  tam  exspectatum;  et  ego  iuro  tibi  sollertiam  ad  eum  gubernandum  non  deesse 
mihi;  et  si  non  esset  mihi  haec  peritia,  audivi  dicere,  viros  esse  in  mundo  qui  accipiunt 
status  dominorum  in  locatione,  eisque  dant  salarium  omni  anno  atque  illi  curant  de 
gubernatione  eorum  dum  dominus  manet  placido  modo  et  lucratur  optimum  lucrum 
quod  ei  dabunt,  nulla  obligatione  servata.  Sic  faciam  ego  et  non  curabo  de  minutis 
et  multis  laboribus  vacabo  ac  magno  lucro  gaudebo  tamquam  dux  atque  illi  de  suis 
rebus  curent. 

-Hoc,  frater  Sancti  -ait  canonicus-  intelligitur  de  lucro  gaudendo:  tamen  quoad 
iustitiam  administrandam  est  domini  illius  status  et  hic  agitur  de  sollertia  et  de  sano 
iudicio  eius,  praesertim  de  bona  voluntate  recte  faciendi,  quia  si  haec  deficit  in 
principibus  tum  media  tum  fines  errabunt  et  Deus  vult  iuvare  bonum  desiderium 
simplicis,  sed  nullo  modo  adversum  desiderium  astuti. 

-Nescio  de  his  philosophiis  -respondit  Sanctius  Pansa-;  sed  tantum  scio  me  simul 

itque  habeam  hunc  comitatum  potero  eum  bene  gubernare;  quia  animum  habeo  sicut 
ilter,  et  tam  magnum  corpus  quam  quislibet,  et  rex  essem  in  meo  statu  sicut 
inusquisque  in  suo;  et  si  ego  essem  rex  facerem  quod  vellem;  ad  nutum  meum  et  si 
ioc  facerem  laetus  ero;  et  si  laetus  ero  nihil  amplius  cupiam;  et  si  nil  amplius  cupiam 
ioc  finitur  et  tunc  veniat  status,  et  valedicam  et  iam  videbimus  dixit  caecus  alteri 
aeco. 

-Haec  non  sunt  malae  philosophiae,  sicut  dicis,  Sancti;  sed,  his  rebus  dictis, 
nultum  loquendum  est  de  materia  huius  comitatus. 

Cui  dominus  Quixotus  obiecit. 

-Secundum  me  nihil  amplius  est  dicendi;  tantum  sequor  exemplum  quod  mihi 
[edit  magnus  Amadis  a  Gaula,  qui  armigero  suo  dedit  comitatum  Insulae  Firmis, 
|uare  etiam  ego  possum,  absque  ullo  scrupulo  conscientiae,  Sanctium  Pansam  facere 
omitem,  quoniam  ipse  est  inter  optimos  armigeros,  quem  quidam  eques  itinerans 
imquam  habuit. 

Admiratus  mansit  canonicus  de  stultitiis,  quas  dominus  Quixotus  dixit  ac  de  modo 
[uo  depinxit  res  gestas  Equitis  Lacus  et  de  vestigiis,  quae  fecerunt  ei  mendacia,  quae 
sgerat  in  libris,  ac  denique  mirabatur  de  insipientia  Sanctii,  qui  tam  enixe  conabatur 
•btinere  comitatum  promissum  a  domino  eius. 

Famuli  canonici  qui  ad  cauponam  venerunt  ad  mulam  penariam  adducendam, 
am  reversi  sunt  et,  mensa  ad  prandium  convenienter  parata,  et  quidem  super  stoream 
c  super  teneram  herbam,  sub  umbra  arborum  sederunt  et  comederunt  ne  bubulus 
>erderet  commoditatem  illius  loci,  ut  iam  dictum  est.  Dum  autem  edebant,  et  quidem 
nopinate  audiverunt  sonum  tintinnabuli  pecorum  quod  sonabat  inter  rubeta  ac  densa 
umeta,  quae  ibi  erant,  atque  eodem  tempore  ex  illis  virgultis  exivit  formosa  capra 
naculosa,  nigra,  alba  et  fusca.  Post  eam  veniebat  caprarius,  qui  eam  vocabat  eique 
icens  verba  solita  in  usu  ita  ut  sisteret  sive  ad  gregem  reverteretur.  Capra  fugitiva, 
imida  ac  pavida  ad  coetum  hominum  venit  quaerens  auxilium  atque  ibi  stetit.  Etiam 
ustos  caprarum  advenit  eamque  apprehendit  cornibus  et  tamquam  si  illa  posset  eum 
itelligere  dixit  ei; 

-O  parvula  Silvana,  Silvana!  o  Maculata,  Maculata!  Quomodo  ambulas  his  diebus 
ede  capto!  Quinam  lupi  terreunt  te,  filia  mea?  Num  hoc  est  tibi,  formosa?  Sed,  quid 
rgo  est  tibi,  nisi  te  feminam  esse  et  nullam  pacem  habere;  quid  est  mali  tuae 
ondicioni,  atque  omnibus  quas  vis  imitari!  Revertere,  quaeso,  amica;  et  si  non  es 
leta,  saltem  eris  securior  in  tuo  ovile,  cum  tuis  sodalibus;  et  si  tu,  quae  ambulas 
egregata,  num  de  eis  curas  et  si  es  mala  ductrix,  quid  ergo  eveniet  illis? 

Valde  gavisi  sunt  audientes  verba  caprarii,  praesertim  canonicus  qui  ad  eum  ait: 

-Per  vitam  tuam,  frater,  quiesce  parumper,  quia  non  necesse  est  tam  subito  cum 
apra  tua  ad  gregem  recedere;  quia  illa  est  femina  sicut  dicis  et  opus  est  eam  sequi 
uum  instinctum  naturale,  nemine  obiiciente.  Accipe  hanc  escam  et  bibe  quo 
imperabis  tuam  iracundiam  atque  interea  capra  etiam  quiescet. 

Et,  his  verbis  dictis,  ei  continuo  dederunt  ope  acuminis  cultri  lumbum  cuniculi 
ssum  et  iam  frigidum.  Custos  caprarum  autem  accepit  et  gratias  egit;  potavit  et  se 
litigavit  et  confestim  dixit: 

-Nullo  modo  vellem  vos  credere  me  virum  simplicem  esse,  quia  cum  hac  capra 

locutus  sum  tam  sinceriter;  sed  vere  verba  quae  dixi  non  carent  quodam  mysterio.  Rusticus 
sum,  tamen  non  tantum  quin  intelligam  quomodo  agam  cum  hominibus  et  cum  bestiis. 

-Hoc  valde  bene  credo  -dixit  parochus-;  quoniam,  teste  experientia,  scio  montes 
creare  doctos  ac  tuguria  pastorum  continere  philosophos. 

-Saltem,  domine  -obiecit  caprarius-,  recipiunt  homines  probatos;  atque  ut  hanc 
veritatem  credatis  et  propriis  manibus  tangatis  enarrabo  vobis  talem  veritatem,  quae 
corroborat  quod  hic  dominus  -et  indicavit  parochum  suo  digito-  dixit  et  meam,  atque 
hoc  quamvis  videatur  me  ipsum  invitavisse,  nemine  a  me  quaerente,  et  si  hoc  vere 
vultis,  domini,  attendite  parumper  mea  verba. 

Quibus  dominus  Quixotus  respondit: 

-Libenter,  mea  ex  parte,  audiam  te,  frater,  quoniam  mihi  videtur  hoc  habere  nescio 
quid  umbrae  ex  rebus  gestis  equitatus.  Et  sic  facient  cuncti  hi  domini,  qui  vere  valde 
prudentes  sunt  ac  studiosi  novorum  nuntiorum,  qui  possint  suspendere,  gaudere  atque 
oblectare  sensus,  tamquam  absque  dubio  erit  tua  fabella.  Incipe  ergo,  amice,  atque 
omnes,  auribus  arrectis,  auscultabimus  te. 

-Ego  recedam  -dixit  Sanctius-;  et  vado  ad  ripam  rivuli  cum  hac  esca,  qua  satiabo 
famem  per  tres  dies;  quia  audivi  dominum  meum  dicere  armigerum  equitis  itinerantis 
oportet  comedere  ad  satietatem  cum  opportunum  sit  ei,  quia  aliquando  intrant  in  silvam 
tam  densam  et  non  possunt  ex  ea  exire  per  senos  dies  et  si  homo  non  est  satiatus  vel 
cum  cella  penaria  in  clitellis  ibi  manebit  sicut  multoties  accidit  tamquam  caro  mummia. 

-Verum  dixisti,  Sancti  -inquit  dominus  Quixotus-;  recede  ubi  velis  et  manduca 
quod  possis;  quoniam  ego  iam  ad  satietatem  comedi  et  tantum  oportet  ut  dem 
refectionem  animo;  quod  quidem  faciam  audiendo  fabellam  huius  boni  viri. 

-Sic  omnes  faciemus  -ait  canonicus. 

Et  continuo  rogavit  ut  custos  caprarum  inciperet  quod  pollicitus  erat.  Caprarius 
autem  duos  ictus  palmarum  dedit  ad  dorsum  caprae  quam  comibus  tenebat  eique  dixit: 

-Accumbe  mecum,  Maculata,  quia  tempus  erit  revertendi  ad  gregem  nostrum. 

Capra  autem  videbatur  intelligere,  quia  sedit  iuxta  dominum  suum  atque  accubuit 
cum  eo  quiete  atque  intuens  vultum  eius  tamquam  si  esset  attenta  his,  quae  caprarius 
dicturus  erat;  qui  suam  historiam  hoc  modo  incepit. 


Capivulum  51.  Ubi  agitur  de  narratione  caprarii  omnibus,  qui 
adducebant  dominum  Quixotum 

-Tres  leucas  ab  hac  valle  est  pagus  qui,  quamquam  parvus,  adnumeratur  inter 
ditissimos  huius  regionis.  In  quo  vivebat  agricola  honoratissimus  et  quamvis  honor 
annexus  sit  ad  divitias,  ille  autem  erat  honoratus  magis  propter  suam  virtutem  quam 
propter  suas  divitias.  Tamen  quod  eum  beatiorem  faciebat  erat  filiam  habere  tantae 
pulchritudinis  ac  rarae  prudentiae,  elegantiae  virtutisque  ut  qui  eam  cognosceret  et 
inspiceret  miraretur  de  eius  qualitatibus,  quas  coelum  naturaque  ei  praebuit.  A  teneris 

annis  fuit  formosa  et  semper  crevit  in  venustate  et  pulcherrima  erat,  cum  sedecim  annos 
nata  esset.  Fama  autem  illius  speciositatis  propagata  est  per  omnes  pagos  circumvicinos, 
quid  dico  per  circumvicinos,  si  pervenit  ad  urbes  remotas  ac  longinquas  et  etiam  intravit 
in  aulam  regiam  et  per  aures  omnis  generis  hominum,  quia  tamquam  ad  rem 
peregrinam  sive  imaginem  miraculosam  undique  veniebant  ad  eam  videndam.  Pater 
eius  eam  custodiebat,  atque  ipsa  etiam  custodiebat  se  ipsam;  quia  non  sunt  pessuli  nec 
serae,  quae  custodiant  virginem,  tamquam  pudor  proprius.  Divitiae  patris  ac  pulchritudo 
filiae  impulerunt  tum  multos  ex  illo  pago  tum  peregrinos  ut  vellent  eam  ducere  uxorem. 
Pater  autem  turbatus  erat,  quia  tam  magnam  gemmam  disponebat  et  nesciebat  cui  eam 
tradere  inter  innumeros  qui  eam  importunabant.  Atque  inter  multos  qui  tam  bonum 
desiderium  habebant  etiam  eram  ego  et  quidem  erat  mihi  magna  multaque  spes 
successus,  quia  pater  eius  cognoverat  me,  quia  eram  ex  eodem  pago,  mundus  sanguine 
sive  vetus  Christianus,  in  aetate  ducendi  uxorem,  ditissimus  in  bonis  fortunae  ac 
praeditus  optimo  intellectu.  Etiam  alius  candidatus  ex  eodem  pago  et  condicionibus 
similibus  meis  a  patre  quaesivit  eam  ducere  uxorem;  atque  haec  fuit  causa  sufficiens 
ut  pater  detineret  suum  desiderium  et  poneret  voluntatem  in  dubium,  quia  nescivit  cui 
nostrum  filiam  suam  nuptum  dare,  quia  ambo  boni  eramus.  Sed  ad  solvendam  hanc 
confusionem  quaesivit  a  filia,  nomine  Leandra,  quae  sic  nuncupabatur  illa,  quae  cum 
esset  dives  misit  me  in  miseriam,  et  pater,  propterea  quod  ambo  aequales  eramus,  voluit 
voluntatem  electionis  filiae  relinquere  et  hoc  modo  imitatus  est  parentes,  qui  filios  aptos 
habent  ad  ducendam  uxorem.  Nolo  dicere  ut  sinant  eos  eligere  inter  res  malas 
sive  viles,  sed  ut  proponant  res  bonas  atque  ex  his  eligant  ad  nutum  eorum.  Nescio 
qualis  fuit  electio  Leandrae;  tantum  scio  patrem  ambobus  moram  fecisse  et  quidem 
loquendo  de  tenera  aetate  filiae  et  verbis  huiuscemodi,  quae  nec  eum  ligabant  nec 
solvebant.  Rivalis  meus  vocatur  Anselmus,  et  ego  Eugenius,  ut  cognoscatis  nomina 
dramatis  personarum  huius  tragoediae  cuius  finis  adhuc  pendens  est,  tamen  ut  videtur 
infortunatus  esse. 

Tunc  temporis  ad  pagum  venit  Vincentius  de  la  Roca,  filius  pauperi  agricolae 
eiusdem  loci  et  hic  Vincentius  veniebat  ex  Italia  atque  ex  aliis  regionibus,  quia  fuit 
miles.  Quondam  ductor  quidam,  qui  cum  sua  cohorte  casu  per  pagum  nostrum  transivit, 
Vincentium  ex  pago  eduxit  cum  esset  puer  duodecim  annos  natus;  et  post  alios 
duodecim  annos  iuvenis  reversus  est,  amictus  militari  modo,  ornatus  variegato  colore 
ac  milibus  monilibus  vitreis  subtilibusque  catenis  ex  chalybe.  Hodie  induebat  vestem 
pretiosam  et  in  crastinum  aliam  atque  omnes  subtiles,  depinctas  ac  parvi  ponderis  et 
minoris  momenti.  Gens  rustica  quae  ex  se  malitiosa  est  et  otium,  quod  est  ipsa  malitia, 
dedit  opportunitatem  omnibus  ut  animadverterent  et  enumerarent  has  elegantias  et  ficta 
monilia  singillatim  et  viderunt  vestes  tres  esse,  ex  diversis  coloribus,  cum  ligulis  et 
tibialibus;  ille  autem  tam  multas  combinationes  inter  eas  faciebat  et  si  non  eas 
numeraverint  quidam  posset  iurare  eum  plus  quam  decem  pares  vestium  ostendere  et 
plus  quam  viginti  cristas  plumatiles.  Sed  nolite  credere  hanc  esse  prolixitatem 
importunam  in  his,  quae  enarro  de  vestibus,  quia  magni  momenti  sunt  in  hac  historia. 
Ille  solebat  sedere  super  podium  quod  est  in  platea  nostri  oppidi  sub  magna  arbore, 
nempe  sub  magna  populo,  ibique  tenebat  nos  omnes  auribus  arrectis  eum  auscultantes 
facinora  eius.  Nullum  erat  in  toto  orbe  terrarum,  quod  non  viderat  nec  proelium  cui 

non  adfuisset,  plures  mauros  interfecit  quam  quos  Mauritania  et  Tunisia  habent  et  plura 
singula  certamina  habuit,  secundum  quod  ipse  dicebat,  quam  Gante  et  Luna  et  Didacus 
Garcfa  de  Paredes  atque  alii  mille  quos  enumeravit  et  ex  his  omnibus  semper  habuit 
victoriam  et  nullam  guttam  sanguinis  effudit.  Ceterum,  ostendebat  vestigia  vulnerum, 
quamvis  nullibi  videbantur  et  erant  ictus  slopeti  accepti  in  diversis  pugnis  et  bellis. 
Denique  et  quidem  praeditus  magna  superbia  aequales  suos  vocabat  quodam  despectu 
et  etiam  ipsos  quos  iam  dudum  noverat;  sic  patrem  suum  appellabat  ut  bracchium  suum, 
et  genus  suum  ut  opera  sua  et,  quamvis  tantum  esset  miles,  nec  ipsi  regi  ostendebat 
ullam  venerationem.  Ad  has  insolentias  addebat  se  quid  musici  habere  et  citharam  plena 
manu  pulsabat  et  tali  modo  ut  nonnulli  dicerent  eum  citharam  loqui  facere.  Tamen  non 
detinuerunt  merita  eius  quin  etiam  esset  poeta  atque  ex  omni  parvo  evento,  quod 
acciderat  in  oppido,  componebat  carmen  longum  leuca  et  dimidia  in  scriptura. 

Hic  miles  quem  nunc  depinxi,  hic  Vincentius  de  ia  Roca,  hic  strenuus,  hic  amans, 
hic  musicus  atque  hic  vates  conspectus  fuit  a  Leandra  ex  fenestra  domus  eius,  quae 
coram  platea  erat.  Aurichalcum  vestium  spectabilium  eius  ad  amorem  allexit  Leandram; 
carmina  eius  ei  valde  placuerunt  et  ex  unoquoque  quod  composuerat  fecit  viginti 
diversas  versiones;  atque  ad  aures  illius  pervenerunt  facinora  Vincentii,  quae  ipse 
narrabat.  Et  denique,  quia  sic  diabolus  decrevit,  ilia  arsit  eum  amore  et  quidem  ante 
quam  ipse  conatus  esset  eam  sollicitare.  Nam  in  rebus  amorosis  nulla  facilior  est  ad 
adimplendam  quam  illa  quae  habet  ad  partem  eius  desiderium  dominae,  quare  Leandra 
et  Vincentius  magna  cum  facilitate  mutuo  statuerunt  atque  ante  quam  multi  candidati 
putarent  de  illo,  illa  iam  adimplevit  desiderium  suum,  domo  dilecti  patris  relicta,  quia 
mater  Leandrae  mortua  erat,  et  a  pago  secessit  una  cum  suo  milite,  qui  maiorem 
victoriam  ac  triumphum  habuit  hoc  evento  quam  in  multis  de  quibus  ille  iam  dixerat. 
Omnes  incolae  illius  pagi  mirabantur  de  his  rebus  gestis  et  etiam  illi,  quibus  nuntius 
pervenit.  Ego  autem  suspensus  mansi,  Anselmus  turbatus,  pater  eius  tristis,  propinqui 
eius  offensi,  iustitia  autem  requisita,  sodales  Sanctae  Fraternitatis  omnes  parati  ad  eam 
quaerendam;  illi  petiverunt  vias,  quaesiverunt  silvas  atque  omnia  et,  tribus  diebus 
elapsis,  invenerunt  inconstantem  Leandram  in  spelunca  cuiusdam  montis,  nuda  cum 
subucula  absque  pecunia  nec  gemmis,  quae  ex  sua  domo  extraxerat  secum.  In  conspectu 
patris  adduxerunt  eam  et  de  eius  infortunio  ab  ea  quaesiverunt.  Illa  autem  confessa  est 
aperte  et  dixit  Vincentium  de  la  Roca  eam  decepisse  et  quamvis  pollicitus  esset 
eam  ducere  uxorem  et  persuasit  eam  ut  domum  patris  eius  relinqueret,  quia  ille  voluit 
eam  adducere  ad  ditissimam  et  corruptissimam  urbem  totius  universi  mundi,  nempe 
Neapolim;  atque  illa,  imprudens  et  maxime  decepta,  ei  omnino  credidit;  et  rapuit 
pecuniam  a  patre  suo  et  sese  tradidit  Vincentio  ipsa  nocte,  qua  secessit  domo.  Ille  autem 
eam  adduxit  ad  asperum  montem  eamque  clausit  in  illa  spelunca,  ubi  eam  invenerunt. 
Etiam  narravit  quomodo  miles,  honore  Leandrae  servato,  omnia  quae  habebat  ab  ea 
rapuit  atque  in  illa  caverna  eam  reliquit  et  profectus  est;  eventum  de  quo  omnes 
mirabantur.  Difficile  erat  credere  Vincentium  continentiam  habuisse  et  cum  ea  non 
accubuisse,  sed  ipsa  hoc  affirmavit  et  persistenter  iuravit  atque  hoc  bonum  fuit  afflicto 
patri  ad  quamdam  consolationem  inveniendam,  divitiis  raptis  spretis,  quia  filiam 
reliquerat  cum  pretiosissima  gemma  virginitatis,  quae  si  semel  amittitur  non  est 
umquam  spes  inveniendi  eam.  Et  pater,  ipso  die  quo  apparuit  Leandra,  eam  a  nostris 

oculis  abstulit  eamque  clausit  in  quodam  monasterio  cuiusdam  urbis,  quae  prope  hunc 
locum  est  et  quidem  exspectabat  ut  tempus  transiret  atque  auferret  malam  opinionem 
filiae  eius.  Teneri  anni  Leandrae  fuerunt  excusatio  culpae  eius;  saltem  iis  quibus  haec 
non  dolerant  de  illa  utrum  esset  bona  an  mala;  sed  illi  qui  prudentiam  eius  cognoscebant 
atque  intellectum  non  tribuebant  peccatum  eius  ad  ignorantiam,  sed  ad  inconstantiam 
et  naturalem  propensionem  mulierum,  quae  plerumque  contra  omnem  sapientiam  et 
bonum  sensum  est.  Leandra  clausa,  oculi  Anselmi  caeci  fuerunt  sive  saltem  non 
habuerunt  quid  intueri  et  quo  gaudere;  oculi  autem  mei  fuerunt  in  tenebris,  absque 
luce  qua  invenirent  res  iucundas  videndi;  Leandra  absente,  tristitia  nostra  augebat, 
patientia  nostra  minuebat,  maledicebamus  fictis  elegantiis  illius  militis  et  detestati 
sumus  patrem  Leandrae.  Tandem  Anselmus  atque  ego  convenimus  una  tum  pagum 
nostrum  relinquere  tum  petere  hanc  vallem,  ubi  ille  pascit  magnam  copiam  ovium 
suarum  atque  ego  magnum  pecus  caprarum,  quae  meae  etiam  sunt;  et  vitam  transimus 
inter  arbores,  quaerentes  medelam  nostris  lamentibus  sive  cantantes  laudes  ac  vituperia 
pulchrae  Leandrae,  suspirantes  soli  vel  loquentes  cum  coelo  querelas  nostras. 

Ad  imitationem  nostram  multi  alii  candidati  Leandrae  nobiscum  venerunt  ad  hos 
asperos  montes  et  quidem  faciunt  eadem  exercitia  quam  nos  facimus  et  tot  multi  sunt  ut 
hic  locus  factus  sit  pastoralis  Arcadia,  quia  plenus  est  pastoribus  atque  ovilibus  et  non 
est  locus,  ubi  non  audiatur  nomen  pulcherrimae  Leandrae.  Hic  ei  maledicit  et  eam  vocat 
inconstantem,  mutabilem  lascivamque;  ille  condemnat  eam,  quia  nimis  facilis  fuit  et 
inconstans,  talis  autem  eam  absolvit  atque  ignoscit  ei,  talis  damnat  eam  et  vituperat; 
quidam  laudat  formositatem  eius,  alter  denegat  naturam  eius  et  denique  omnes  inhonorant 
eam;  atque  eodem  modo  omnes  eam  venerantur  et  dementia  ad  omnes  pervenit  et  sunt 
qui  deplorant  contemptum  eius  et  numquam  cum  ea  locuti  sunt;  necnon  sunt  qui 
lamentantur  et  laborantur  infirmitate  rabida  zelotypiae,  quam  illa  nemini  dederat,  quia, 
ut  dixi,  antea  notum  fuit  peccatum  eius  quam  desiderium.  Nullum  foramen  est  in  rupibus 
nec  ripa  rivuli  nec  umbra  arborum,  quae  non  occupetur  a  quodam  pastore,  qui  ad  aeres 
cantet  infortunia  sua;  echo  repetit  nomen  Leandrae  ubicumque  formari  possit:  Leandra 
resonant  montes,  Leandra  murmurant  rivi,  ac  Leandra  habet  omnes  nos  suspensos  atque 
incantatos,  exspectantes  sine  spe,  timentes  et  nescimus  quid  vere  timeamus.  Et  inter  hos 
omnes  imprudentes  qui  ostendit  melius  iudicium  habere  et  eodem  tempore  etiam  minus 
iudicium  est  competitor  meus  Anselmus,  qui  cum  de  tam  multis  rebus  lamentetur  tantum 
lamentatur  de  absentia;  et  cum  instrumento  vel  rustica  lyra  [vulgo  rabel],  quod  mirabiliter 
pulsat  et  versibus,  ubi  optimum  intellectum  suum  ostendit,  queritur  cantando.  Egomet 
aliam  viam  sequor  et  quidem  faciliorem  atque  accuratiorem,  mea  opinione,  quae  est 
maledicere  mulieribus  propter  inconstantiam  earum,  de  duplicitate  earum,  de  falsis 
promissionibus,  de  falsa  fide,  ac  tandem  de  indigentia  iudicii  ad  cogitationes  earum 
perficiendas.  Et  haec  fuit,  domini  mei,  occasio  verborum  meorum  atque  argumenta,  quae 
dixi  huic  caprae  cum  huc  perveni;  et,  quia  illa  femina  est,  eam  parvi  facio,  quamvis 
optima  sit  ex  toto  pecore  meo. 

Haec  est  historia  quam  promisi  enarrare  vobis;  si  nimis  prolixus  fui  in  narratione, 
non  ero  eodem  modo  ad  vobis  ministrandum:  prope  hinc  est  ovile  pecorum  meorum 
et  in  eo  est  mihi  novum  lac  et  sapidissimus  caseus  cum  variis  fructibus  maturis 
iucundis  non  tantum  oculis,  sed  etiam  gustui  palatoque. 

Capitulum  52.  Ubi  agitur  de  rixa  inter  dominum  Quixotum  et 
caprarium  cum  insolito  evento  flagellantium,  quem  dominus 
Quixotus  feliciter  finivit  suo  sudore 


Fabella  caprarii  valde  placuit  omnibus  auscultantibus  eam;  praesertim  gavisus  est 
canonicus  qui  inaudita  curiositate  etiam  animadvertit  modum  narrandi  et  caprarius  nullo 
modo  videbatur  vir  rusticus,  sed  prudens  atque  aulicus  esse;  et  sic  canonicus  putavit 
parochum  bene  dixisse  cum  ait  montes  creare  doctos.  Omnes  autem  sese  praebuerunt 
Eugenio,  sed  qui  magis  fecit  in  his  rebus  fuit  dominus  Quixotus,  qui  ei  dixit: 

-Profecto,  frater  caprari,  si  vere  possem  alias  res  gestas  statim  incipere  iter  libenter 
facerem  ut  bona  fortuna  esset  tibi;  et  ex  monasterio  educerem  Leandram,  abbatissa  nolente 
atque  omnibus  ei  obiicientibus,  eamque  in  manus  tuas  ponerem  ad  faciendam  tuam 
voluntatem  ac  nutum  tuum,  legibus  autem  equitatus  recte  servatis,  quae  nobis  iubent 
nullum  infortunium  faciendum  esse  ulli  virgini.  Tamen  exspecto,  Deo  Domino  Nostro 
iuvante,  nullam  vim  cuiusdam  maligni  incantatoris  superare  vires  alterius  incantatoris 
praediti  melioribus  consiliis.  Tunc  autem  polliceor  tibi  auxilium  iuvamenque  meum 
tamquam  obstringit  me  professio  mea,  quae  non  est  alia  quam  favere  egenis  et  miseris. 

Caprarius  autem  intuitus  est  eum  et  cum  videret  dominum  Quixotum  esse 
amictum  tam  insolito  modo  vestibus  ac  talis  indolis,  miratus  est  et  quaesivit  a  tonsore, 
qui  iuxta  seipsum  erat,  dicens: 

-Domine,  quis  est  hic  vir  qui  hanc  figuram  habet  et  hoc  modo  loquitur? 

-Quis  enim  erit  -respondit  tonsor-  nisi  illustris  dominus  Quixotus  a  Manica, 
destructor  iniuriarum,  reparator  contumeliarum,  protector  virginum  ac  stupefactio 
gigantum  victorque  proeliorum? 

-Hoc  simile  est  rebus  -respondit  caprarius-  quae  leguntur  in  libris  equitum 
itinerandum,  quia  illi  faciebant  haec  omnia  quae  tu  dicis,  sed,  secundum  me,  nescio 
utrum  rideas  de  me  an  hic  nobilis  vir  non  sit  compos  mentis. 

-Tu  es  maximus  subdolus  -inquit  in  hac  occasione  dominus  Quixotus-  et  tu  es 
vacuus  atque  ignavus;  quoniam  ego  plenior  sum  quam  numquam  fuit  illa  filia 
moechae  quae  peperit  te. 

Atque,  his  dicds  et  his  verbis  prolatis,  dominus  Quixotus  accepit  panem,  quem  iuxta 
se  habebat  et  percussit  caprarium  vultu  et  quidem  tam  magno  impetu  ut  nares  eius 
contunderet;  sed  caprarius  qui  nesciebat  de  his  facetiis  et,  storea  relicta,  ac  mappis  et  convivis 
spretis,  conscendit  super  dominum  Quixotum  et  apprehendit  collum  eius  ambabus  manibus 
et  non  dubitavit  eum  suffocare  nisi  Sanctius  Pansa  illo  momento  adveniret  eumque  a  tergo 
apprehenderet  et  proiiceret  super  mensam,  frangendo  ac  spargendo  omnia,  quae  super 
mensam  erant.  Dominus  Quixotus,  cum  vidit  se  liberum,  conatus  est  caprarium  conculcare 
pedibus,  hic  autem  habebat  vultum  plenum  sanguine  ope  ictuum  Sanctii  et  quaerebat  cultrum 
manibus  ad  quandam  sanguineam  vindictam  faciendam,  movens  manus  super  mensam, 
sed  canonicus  parochusque  hoc  quidem  vitabant.  Tamen  tonsor  aliquid  fecit  vi  cuius 
caprarius  apprehendit  dominum  Quixotum  sub  eo  atque  hic  tot  ictus  accepit  ut  vultus  eius 
effunderet  sanguinem  tamquam  vultus  caprarii. 

Canonicus  parochusque  non  poterant  risum  tenere,  sodales  Sanctae  Fraternitatis 

gaudebant,  alteri  alteros  incitabant,  tamquam  canes  connexos  magna  rixa; 
tantummodo  Sanctius  Pansa  desperabatur,  quia  non  poterat  se  liberare  a  quodam 
famulo  canonici,  qui  impediebat  ut  dominum  suum  iuvaret. 

Breviter,  cum  omnes  essent  in  hoc  magno  gaudio  atque  in  hac  festivitate,  praeter 
illos  duos  qui  se  percutiebant  ad  invicem,  audiverunt  sonum  cuiusdam  tubae,  valde 
tristis,  qui  fecit  eos  vultus  suos  vertere,  quo  putabant  sonum  provenire;  sed  qui  magis 
pertubabatur  erat  dominus  Quixotus,  qui  quamvis  sub  caprario  iaceret,  omnino  invito 
et  contuso,  dixit: 

-Frater  daemon,  quoniam  non  fieri  potest  ut  non  sis  talis  propterea  quod  vires 
habuisti  ad  meas  continendas,  rogo  te  ut  facias  inducias  mecum  in  hoc  proelio,  non 
ultra  horam,  quoniam  mihi  videtur  sonum  dolorosum  huius  tubae,  qui  ad  nostras 
aures  pervenit,  vocare  me  ad  novas  res  gestas. 

Caprarius,  qui  valde  lassus  erat  percutiendi  et  accipiendi  ictus,  eum  continuo 
reliquit  et  dominus  Quixotus  surrexit  et  stetit  ac  vultum  suum  vertit,  quo  sonus 
audiebatur  atque  inopinate  vidit  multos  viros  descendentes  de  quodam  clivo  et  quidem 
omnes  amicti  erant  vestibus  albis  ad  modum  flagellantium. 

Ecce  illo  anno  nubes  negaverunt  ros  suum  terris  et  in  omnibus  locis  illius  regionis 
instituerunt  processiones  ac  preces  necnon  et  flagella,  ad  quaerendam  misericordiam 
Dei  ut  apriret  manus  suas  et  plueret.  Atque  ad  id  nanciscendum  incolae  cuiusdam 
pagi  veniebant  in  processione  ad  sacellum,  quod  in  declive  illius  vallis  erat. 

Cumque  dominus  Quixotus  vidit  vestes  insolitas  flagellantium  nullo  modo  putavit 
se  eos  multoties  vidisse,  et  imaginatus  est  has  esse  res  gestas,  quae  tantum  ad  eum 
pertinebant  impendere,  ut  eques  itinerans.  Has  cogitationes  domini  Quixoti 
corroboravit  imago  amicta  lugubri  veste  cuiusdam  praecipuae  dominae,  quam  invitam 
illi  ignavi  atque  immanes  malefici  secum  ferebant;  et  cum  meminisset  huius  rei,  magna 
celeritate  pervenit  ad  Rocinantem,  qui  ibi  ambulabat  pascendo  teneram  herbam, 
festinavit  et  sic  frenum  et  scutum  ex  sella  apprehendit  eumque  paravit  et  magna  voce 
dixit  omnibus  circumstantibus: 

-Nunc  videbitis,  o  strenua  societas,  quam  magni  momenti  est  in  mundo  esse 
equites,  qui  fungantur  ordinatione  equitatus  itinerantis,  et  nunc  dico  vos  visuros  esse 
quare  equites  itinerantes  magnopere  aestimabuntur  in  libertate  illius  dominae,  quae 
ibi  est  captiva. 

Atque,  his  verbis  dictis,  dominus  Quixotus  crura  sua  pressit  super  dorsum 
Rocinantis,  quia  non  erant  ei  calcaria  atque  equus  medio  cursu  cucurrit,  -quia  numquam 
auditum  est  Rocinantem  festinanter  currere  in  hac  vera  historia-  et  venit  ad  illos 
flagellantes,  quamvis  parochus,  canonicus  tonsorque  vellent  eum  detinere;  sed  hoc  non 
potuit  fieri  nec  etiam  detinuerunt  eum  voces,  quas  Sanctius  dabat  ei  dicens: 

-Quo  vadis,  domine  Quixote?  Quos  daemones  in  animo  habes,  qui  incitant  te  ad 
pugnandum  pontra  nostram  fidem  catholicam?  Animadverte,  me  miserum,  hanc  esse 
processionem  flagellantium  atque  illam  dominam,  quam  portant  super  suppedaneum, 
esse  benedictissimam  imaginem  Virginis  Immaculatae:  videas,  domine,  quid  facias, 
quia  saltem  hac  vice  erras  ac  maximo  errore. 

Inaniter  Sanctius  defatigavit  se,  quia  dominus  eius,  festinabat  ad  perveniendum, 
ubi  erant  illi  viri  amicti  linteis  ad  liberandam  illam  dominam  amictam  veste  lugubri, 

et  nulla  verba  audivit,  sed  si  audiret  nullo  modo  reverteretur  etsi  rex  ei  iuberet. 
Advenit  ad  processionem  et  detinuit  Rocinantem,  qui  iam  volebat  parumper  quiescere 
atque  ille  turbata  ac  rauca  voce  dixit: 

-Vos,  qui  fortasse  quoniam  boni  non  estis  vultum  vestrum  cooperitis,  attendite 
et  auscultate  quae  vobis  dicere  volo. 

Primi  qui  detinuerunt  se  fuerunt  illi  qui  imaginem  ferebant  atque  unus  ex  quattuor 
clericis,  qui  litanias  cantabat,  cum  vidit  insolitam  figuram  domini  Quixoti,  exilitatem 
Rocinantis  et  alios  status  rerum  dignos  ridendi,  quos  invenerat  in  domino  Quixoto, 
respondit  ei  dicens: 

-Domine  frater,  si  aliquid  nobis  dicere  vis,  dic  enim  cito,  quia  fratres  hi  aperiunt 
carnes  eorum  et  non  possumus  nec  licet  ut  moram  faciamus  ad  audiendum  quidquid 
sit,  nisi  breve  et  dicatur  tantum  duobus  verbis. 

-Uno  verbo  haec  dicam  -respondit  dominus  Quixotus-  atque  hoc  est:  ut  statim 
liberetis  hanc  pulchram  dominam,  cuius  lacrimae  ac  tristis  figura  ostendunt  vos  eam 
adducere  omnino  invitam  et  etiam  vos  quamdam  iniuriam  ei  fecisse;  et  ego  qui  natus 
sum  ad  similes  contumelias  solvendas  nullo  modo  permittam  vos  progredi  nec 
gressum  prorsus,  nisi  ei  detis  libertatem,  quam  ipsa  meretur. 

His  argumentis  auditis,  omnes  intellexerunt  dominum  Quixotum  esse  dementem 
atque  inceperunt  ridere  magno  gaudio,  tamen  risus  fuit  tamquam  pulvis  catapultarius, 
qui  explosit  iracundiam  domini  Quixoti,  quia  hic,  nullo  verbo  prolato,  accepit  gladium 
suum  et  impetum  fecit  in  eos,  qui  ferculum  imaginis  ferebant.  Quidam  ex  eis,  qui 
hoc  ferebant,  reliquit  onus  sodalibus  suis  atque  obviam  domino  Quixoto  venit  et 
arripuit  furculam  sive  baculum,  quo  ferculum  sustentabatur  dum  quiesceret  de  via;  et 
in  illa  furcula  recepit  hic  magnum  ictum  gladii,  quem  dominus  Quixotus  ei  dederat,  vi 
cuius  fregit  furculam  in  duas  partes,  sed  cum  extremo  fracto  furculae,  quae  mansit  in 
sua  manu  impetum  fecit  in  dominum  Quixotum  super  umerum  eius  ad  latus  bracchii 
gladii,  quod  non  potuit  tegere  scuto  contra  hanc  rusticam  vim  et  miser  dominus 
Quixotus  cecidit  in  terram  male  contusus. 

Sanctius  Pansa  anhelans  sequebatur  dominum  Quixotum  et  cum  vidit  eum  in  terra, 
vocibus  clamavit  ad  percudentem  ne  dederit  alium  ictum  ei,  quia  ille  miser  erat  eques 
incantatus  et  nemini  damnum  fecerat  in  omnibus  diebus  vitae  suae.  Tamen  quod  vere 
detinuit  rusticum  non  fuerunt  voces  Sancti  i,  sed  videre  dominum  Quixotum  nullo  modo 
movere  manum  vel  pedem;  et  sic  putavit  se  interfecisse  eum  et  festinanter  levavit 
tunicam  suam  ad  medium  corpus  et  fugit  per  campos  tamquam  cervuS. 

Tunc  socii  domini  Quixoti  venerunt,  ubi  ille  iacebat;  et  plerique  ex  illa  processione 
cum  viderunt  illos  advenire  ad  eum  currentes,  una  cum  sodalibus  Sanctae  Fraternitatis 
cum  ballistis  in  manibus,  timuerunt  quamdam  calamitatem  et  circumdederunt 
imaginem.  Illi  autem,  cucullis  capitis  positis,  flagella  apprehenderunt  et  clerici  sua 
candelabra  atque  hoc  modo  exspectaverunt  impetum  advenientem  cum  voluntate  sese 
defendendi  et  fortasse  etiam  percutiendi  si  possent  aggresores  eorum.  Sed  fortuna 
fecit  ut  omnia  melius  esset  quam  quod  ipsi  putaverunt,  quia  Sanctius  nihil  fecit  nisi 
se  proiicere  super  corpus  domini  sui  et  super  eum  maximum  planctum  huius  mundi 
fecit  ad  dolendum  atque  ad  ridendum,  credendo  eum  mortuum  esse. 

Parochus  autem  cognovit  alium  parochum,  qui  erat  in  ipsa  processione  atque, 

hac  cognitione  facta,  placaverunt  animos  omnium  in  his  duabus  turmis.  Primus 
parochus  dixit  altero,  paucis  ac  brevibus  argumentis,  quis  dominus  Quixotus  esset 
et  ille  et  omnis  turba  flagellantium  venerunt  ad  videndum  utrum  hic  eques  mortuus 
esset  necne  et  audiverunt  Sanctium  Pansam,  oculis  lacrimosis,  dicentem: 

-O,  flos  equitatus,  tu  qui  tantum  ictu  baculi  finisti  cursum  tuorum  annorum,  quos 
tam  bene  exercuisti!  O  honor  tui  generis,  atque  honor  gloriaque  totius  Manicae  et 
immo  totius  mundi,  qui  nunc,  te  defuncto,  implebitur  omni  genere  malefactorum, 
qui  nullum  timorem  habebunt  ut  puniantur  propter  adversa  facinora  eorum!  O 
munificus  super  omnes  Alexandros,  quia  per  octo  menses  mei  ministerii  promisisti 
mihi  meliorem  insulam  quam  mare  cingit  et  circumdat!  O  tu,  qui  es  humilis  inter 
superbos  et  superbus  inter  humiles,  aggressor  periculorum,  patiens  iniuriarum,  amans 
sine  causa,  imitator  bonorum,  flagellum  malorum,  inimicus  ignavorum,  et  denique 
eques  itinerans,  qui  haec  omnia  continet  et  quod  dici  potest! 

Dominus  Quixotus  revixit  vocibus  gemitibusque  Sanctii  et  primum  quod  dixit  fuit: 

-Qui  vivit  absens  a  te,  o  dulcissima  Dulcinea,  ad  maiores  miserias  subiectus  est. 
Sed  adiuva  me,  Sancti  amice,  ad  accumbendum  super  hoc  plaustrum  incantatum; 
quoniam  iam  non  possum  nec  sellam  Rocinantis  opprimere,  proptera  quod  habeo 
totum  hunc  umerum  contusum. 

-Hoc  faciam  libenter,  domine  mi  -respondit  Sanctius-  et  revertamur  ad  meum 
pagum  una  cum  his  dominis,  qui  vere  tuum  beneficium  volunt  et  illinc  parabimus 
nos  ad  alium  exitum  faciendum,  qui  sit  maioris  utilitatis  famaeque  nobis. 

-Bene  dixisti,  Sancti  -respondit  dominus  Quixotus-,  et  magna  prudentia  erit 
permittere  ut  stellae  transeant  suo  adverso  influxu  sicut  nunc  accidit. 

Canonicus,  parochus  et  tonsor  ei  dixerunt  eum  optime  facturum  esse  adimplendo  sicut 
locutus  erat.  Atque  ipsi  valde  gavisi  sunt  simplicitate  Sanctii  Pansae  et  posuerunt  dominum 
Quixotum  super  plaustrum,  sicut  antea  veniebat.  Processio  illa  denuo  ordinavit  se  et 
prosecuta  est  iter  suum.  Caprarius  autem  valedixit  omnibus.  Sodales  Sanctae  Fraternitatis 
noluerunt  ulterius  proficisci,  et  parochus  solvit  eis  expensa  debita.  Canonicus  vero  a  parocho 
quaesivit  ut  nuntiaret  ei  de  successo  domini  Quixoti,  utrum  sanaret  de  dementia  sua  necne 
atque,  his  verbis  prolatis,  quaesivit  veniam  ad  prosequendum  iter  suum. 

Denique  omnes  mutuo  secesserunt  et  remanserunt  tantum  parochus  tonsorque, 
dominus  Quixotus  et  Pansa  et  bonus  Rocinans  qui,  omnibus  rebus  conspectis,  tam 
patiens  erat  quam  dominus  eius.  Bubulus  autem  bobes  plaustro  iunxit  et  dominum 
Quixotum  super  fascem  paleae  accommodavit  ac  suo  solito  phlegmate  prosecutus 
est  iter,  quod  parochus  ei  indicaverat,  et  sex  diebus  elapsis,  pervenerunt  ad  oppidum 
domini  Quixoti  et  quidem  ad  meridiem  et  praecise  ille  erat  dies  dominicus  atque 
omnes  erant  in  platea  per  mediam  quam  transivit  plaustrum  domini  Quixoti.  Cuncti 
pervenerunt  ad  eum  videndum  et  vere  mirati  sunt  et  puer  cucurrit  ad  nuntiandum 
eventum  herae  domus  neptique  eius,  nempe  avunculum  eius  ac  dominum  valde 
flaccidum  pallidumque  venire  accubitum  super  acervum  paleae  et  in  plaustro  boum. 
Magnae  commiserationis  fuit  audiendi  vociferationes  quas  duae  bonae  dominae 
levaverunt,  atque  alapas  colaphosque  quos  mutuo  sese  dederunt,  et  maledictiones 
quas  iterum  iterumque  contra  libros  equitatus  proiecerunt;  haec  omnia  renovaverunt 
cum  viderunt  dominum  Quixotum  intrare  per  portas  domus  suae. 

Ad  nuntium  adventus  domini  Quixoti  venit  uxor  Sanctii  Pansae,  quae  iam  noverat 
eum  fuisse  apud  eum  tamquam  armigerum  eius  et  simul  ac  vidit  Sanctium,  primum 
quod  ab  eo  quaesivit  fuit  indagare  utrum  asinus  sanus  rediret  necne.  Sanctius 
respondit  ei  dicens  eum  meliorem  esse  quam  dominum  eius. 

-Gratias  sint  Deo  -obiecit  illa-,  qui  tam  magnum  beneficium  fecit  mihi;  nunc 
autem,  narra  mihi,  amice;  Quid  boni  adduxisti  ex  tuo  officio  armigeri?  Quam  tunicam 
tulisti  mihi?  Quos  calceos  tuis  liberis? 

-Nil  ex  hoc  adduxi  -dixit  Sanctius-,  mi  coniux,  quamvis  alia  et  quidem  maioris 
momenti  et  considerationis  adduxi. 

-Hoc  valde  gaudeo  -respondit  uxor  eius-;  tamen  ostende  mihi  has  res  maioris 
considerationis  ac  maioris  momenti,  amice  mi;  quia  has  videre  volo  ita  ut  his  gaudeat 
animus  meus,  quia  valde  tristis  ac  moesta  fui  per  omnia  saecula  tuae  absentiae. 

-Domi  has  ostendam  tibi,  mi  coniux  -dixit  Pansa-,  tamen  hic  et  nunc  gaude,  et 
si,  Deo  iuvante,  denuo  iter  facturi  erimus  ad  res  gestas  quaerendas,  videbis  me 
confestim  futurum  esse  comitem  sive  gubernatorem  cuiusdam  insulae,  et  non  ex  his 
quae  in  quolibet  loco  inveniuntur,  sed  ex  optimis  inter  omnes,  quae  inveniri  possent. 

-Sic  faxit  coelum,  coniux  mi;  quia  vere  opus  est  atque  hoc  egemus.  Sed  dicas 
mihi:  Quid  est  hoc  de  his  insulis,  quod  nullo  modo  intelligo? 

-Non  est  mei  bonum  propter  os  asini  -respondit  Sanctius-;  ad  tempus  opportunum 
videbis,  mi  coniux,  atque  immo  miraberis  audiendi  vocari  te  dominam  ab  omnibus 
subditis  tuis. 

-Quid  est  hoc  quod  dicis,  Sancti,  de  dominis,  de  insulis  ac  de  subditis?  -respondit 
Ioanna  Pansa,  quia  sic  vocabatur  uxor  Sanctii,  illi  autem  non  erant  propinqui,  sed 
sic  est  consuetudo  in  regione  Manica  ut  uxores  accipiant  cognomen  coniugum  earum. 

-Noli  festinare,  Ioanna,  ad  haec  omnia  cognoscenda  et  quidem  tam  celeriter;  satis 
est  me  dicere  tibi  veritatem  et  claude  os  tuum.  Et  tantum  obiter  dicam  tibi  nil  esse 
in  hoc  mundo  ad  gaudendum  quam  ut  vir  sit  honoratus  armiger  cuiusdam  equitis 
itinerantis  quaerentis  magnas  res  gestas.  Verum  etiam  est  non  omnes  res  gestas  esse 
sicut  unusquisque  has  desiderat,  quia  ex  centum  quae  inveniuntur  nonaginta  novem 
sunt  adversae  ac  pravae.  Atque  hoc  vere  scio,  teste  experientia  mea,  quia  aliquando 
proiecerunt  me  in  altum  ope  stragulorum  et  aliquando  etiam  fui  contusus.  Sed, 
omnibus  rebus  perpensis,  optimum  est  exspectare  res  gestas  transiens  montes,  intuens 
silvas,  conculcando  rupes,  ingrediendo  in  castella,  pernoctando  ad  libitum  in 
cauponis,  nullis  expensis  solutis,  nisi  teruntium  diabolo. 

His  colloquiis  peractis,  inter  Sanctium  Pansam  et  Ioannam  Pansam  dum  hera 
domus  ac  neptis  acceperunt  dominum  Quixotum,  denudaverunt  eum  et  posuerunt 
super  lectum  veterem  eius.  Ille  autem  eas  inspiciebat  oculis  distortis,  quia  non  poterat 
intelligere  ubi  reapse  esset.  Parochus  vero  iussit  nepti  ut  avunculo  indulgeret  eumque 
laetificaret  atque  animadverteret  ne  denuo  proficisceretur  eique  narravit  quam  difficile 
fuit  eum  domum  revertere.  Tunc  iterum  illae  clamaverunt  in  coelum  magnis  vocibus; 
et  renovaverunt  maledictiones  contra  libros  equitatus;  ibi  quaesiverunt  a  coelo  ut 
confunderet  in  mediam  abyssum  auctores  tot  multorum  mendaciorum  ac  stultitiarum. 
Denique  perturbatae  et  formidolosae  erant,  quia  putaverunt  cum  avunculus  et  dominus 
earum  sanaret  profecturus  esset  et  sic  accidit  tamquam  ipsae  imaginatae  sunt. 

Nihilominus  auctor  huius  historiae,  qui  magna  curiositate  ac  studio  quaesivit 
bonas  res  gestas,  quas  dominus  Quixotus  fecit  in  suo  tertio  egressu,  tamen  non  potuit 
nuntium  horum  factorum  invenire,  saltem  authenticis  scriptis;  tantum  fama  custodivit 
in  memoria  Manicae  dominum  Quixotum  exivisse  tertia  vice  ex  domo  sua  et 
Caesaraugustam  (Zaragoza)  petivit  ut  in  celebrato  ludicro  equestri  particeps  esset  et 
vere  res  gestae  dignae  maximae  strenuitatis  atque  optimi  intellectus  fuerunt.  Ex  fine 
atque  interitu  eius  nihil  potui  cognoscere  nisi  prospera  fortuna  fecerit  ut  invenirem 
senem  medicum,  provectum  annis,  qui  habebat  apud  se  capsam  plumbeam  et 
secundum  quod  dixit  mihi  invenit  eam  in  dirutis  fundamentis  cuiusdam  veteris  sacelli, 
quod  tunc  renovabatur.  In  ipsa  capsa  inveniebantur  scripta  cuiusdam  chartae 
membranaceae  cum  characteribus  gothicis,  sed  versibus  hispanicis,  qui  includebant 
multas  ex  rebus  gestis  eius  ac  formositatem  Dulcineae  a  Toboso  nuntiabant  necnon 
et  figuram  Rocinantis,  fidelitatem  Sanctii  Pansae  et  sepulturam  eiusdem  domini 
Quixoti  cum  diversis  epitaphiis  ac  laudationibus  vitae  et  consuetudinum  eius. 

Et  ea  quae  fidedignus  auctor  huius  numquam  cognitae  historiae  potuit  legere  atque 
extrahere  accurate  hic  ponit.  Et  hic  auctor  a  nobis  lectoribus  tantummodo  quaerit  pro 
praemio  immanis  laboris  sui,  quo  laboravit  ad  inquerendum  ac  petendum  omnia  tabularia 
Manicae  regionis  ad  edendum  in  lucem  ut  tribuant  ei  eamdem  credibilitatem  quam 
prudentes  dant  libris  equitatus,  qui  tanti  ponderis  sunt  in  hoc  mundo;  atque  hoc  modo 
putavit  expensas  suas  convenienter  solvere  et  satis  erit  ei  et  gaudebit  et  conabitur  ad  alia 
quaerenda,  quae  si  non  sint  tam  vera  saltem  eiusdem  inventionis  atque  oblectamenti  erunt. 

Prima  verba  quae  scripta  sunt  in  charta  membranacea  quae  inventa  sunt  in  capsa 
plumbea  haec  erant: 

ACADEMICI  ARG  AMASILLAE,  LOCI  MANICAE,  IN  VITA  ET  MORTE 
STRENUI  DOMINI  QUIXOTI 

HOC  SCRIPSERUNT 

EPITAPHIUM 

Insanus  mente  est  qui  ornavit  hanc  Manicam 
cum  tot  exspoliis  quam  Iason  cretensis, 
iudicium  fecit  hic  acutus  ensis 
ventorum  prosperum,  ut  ita  dicam, 

bracchium  dilatat  hanc  vim  quoque  bellicam, 

Cataia  ad  viam  Caietae  his  expensis, 
advenit  musa,  consiliis  perpensis, 
quae  versus  incidit  in  aere  ut  musicam, 

et  Amadises  omnes  et  in  multum 
vicit  et  mansit  Galaor  secundus 
quia  suo  amore  venit  et  prudentia 

et  Belianis  tacuit  sic  in  occultum, 
qui  vectus  est  Rocinante  facundus, 
qui  iacet  frigidus  hic  cum  patientia. 


EX  CONTUBERNALE  (PANIAGUADO),  ACADEMICO  ARGAMASILLAE 
In  laudem  Dulcineae  a  Toboso 

SONETUM 

Haec,  quam  tu  vides,  cui  est  crassus  vultus 
alta  uberibus,  bona  praesentia 
est  Dulcinea  regina  et  sapientia 
quam  hic  Quixotus  arsit  valde  stultus. 

Qui  conculcavit  pro  ea  duos  tumultus 
Montium  Fuscorum  et  cum  tristi  absentia, 
campum  Mentissae  (Montiel)  petiit  cum  dementia 
et  Arae  Iovis  (Aranjuez)  planitiem  est  ultus. 

Proh  dolor,  Rocinans  fuit  hic  culpabilis 
domina  haec  et  hic  eques  invictus 
itinerans  fuit  a  teneris  unguibus. 

Mortua  non  fuit  iam  illa  aestimabilis 
ille  in  marmore  manet  iam  scriptus 
fugam  nequivit  ab  his  suis  amoribus. 


EX  PERTINACE  (CAPRICHOSO),  CIRCUMSPECTO  ACADEMICO 
ARGAMASILLAE,  IN  LAUDEM  ROCIN ANTIS,  EQUI  DOMINI  QUIXOTI  A 

MANICA 

SONETUM 

In  hoc  superbo  throno  adamantino 
quem  Mars  conculcat  sanguineis  pedibus 
Manicae  vir  vexillum  suis  manibus 
levat  in  altum  ictu  peregrino. 

Arma  victoriae  ex  ferro  fixit  fino, 
quibus  vastavit,  scidit  suis  operibus; 
novas  res  gestas  fecit  istis  artibus 
aulico  modo  servato  omnino. 


m 

Cum  Amadis  Gaula  bene  gloriatur, 
posteri  digni  honorant  hanc  Graeciam 
quae  hic  triumphavit,  famam  dilatavit. 

Domnus  Quixotus  hodie  coronatur, 
Belona  praeside,  hanc  aulam  regiam 
Manica  Graeciam,  Gaulam  superavit. 

Oblivio  glorias  has  non  maculavit, 
pro  venustate  optimus  est  hic  Rocinans 
Brilladorum  et  Baiardum  est  superans. 


EX  DERISORE  (BURLADOR),  ACADEMICO  ARGAMASILLESCO, 
SANCTIO  PANSAE 

SONETUM 

Sanctius  est  parvus  figura  et  colore, 
magnus  honore,  et  prodigium  rarum, 
armiger  simplex  fidelis  terrarum, 
umquam  hic  fuit,  hoc  iuro  meo  favore. 

Comes  non  fuit,  sed  non  parvo  labore 
omnium  inoxias  et  rerum  gestarum 
passus  in  saevo  est  in  damno  earum 
quae  nullum  asinum  parcent  hoc  more. 

Eo  vectus  est  -et  cum  venia  mentitur- 
mansus  a  retro  mansi  Rocinantis 
iter  faciebat  a  tergo  sui  domini. 

O  inanis  spes,  quae  tam  sero  auditur, 
cur  promissiones  has  itinerantis 
facitis  somnium  cuius  bene  memini? 


EX  RIDICULO  DIABOLO  (CACHIDIABLO),  ACADEMICO  ARGAMASILLAE 
IN  SEPULCRO  DOMINI  QUIXOTI 

EPITAPHIUM 

In  hoc  loco  est  omnis  veritas, 
quia  iacet  eques  itinerans 
quem  semper  duxit  hic  Rocinans 
per  multas  vias  et  semitas. 

Et  Sanctio  Pansae  est  adversitas 
hic  iuxta  dominum  vigilans, 
armiger  iacet  vel  dormitans, 
quia  in  officio  est  necessitas. 


EPITAPHIUM 

Hic  Dulcinea  formosa 
iacet,  molliciem  quae  habuit, 
foeda  mors  horrida  voluit 
ut  pulvis  fierent  haec  ossa. 

Ex  domo  regia  speciosa 
haec  semper  domina  fuit, 
flamma  ad  Quixotum  iam  luit 
et  fuit  ex  pago  gloriosa. 


Hi  fuerunt  versus  qui  legebantur;  alii  vero  cum  essent  litterae  consumptae  cuidam 
academico  dederunt  ita  ut  per  coniecturas  posset  ea  declarare.  Fertur  eum  haec  iam 
fecisse  post  multas  vigilias  ac  magno  labore  et  conatus  est  ea  in  lucem  edere,  cum 
spe  tertii  egressus  domini  Quixoti. 

Fors  e  altro  eant  era  con  miglior  plettro. 

(Forte  alter  cantabit  meliore  plectro) 


FINIS 


HISTORIA  ILLUSTRIS  DOMINI  QUIXOTI A  MANICA 


LIBER  II 

Cum  nuper  ad  te,  excellentissime  domine,  miserim  meas  comoedias,  quae  antea 
impressae  sunt  quam  repraesentatae,  memini  me  dixisse  dominum  Quixotum  paratum 
esse,  calcaribus  calceatis,  ad  manus  tuas  osculandas;  nunc  autem  dico  eum  vere 
calcaria  induisse  et  iter  facturum  esse  et  si  vere  ille  illic  perventurus  est  credo  me 
ministerium  tibi  facere,  excellentissime  domine,  quia  multi  sunt  qui  volunt  me 
festinare  ad  eum  mittendum  ad  nauseam  auferendam  quam  alter  dominus  Quixotus 
fecit  et  qui  sub  hoc  nomine  ficto  per  mundum  deambulat  larvatus.  Et  inter  omnes 
qui  hoc  magis  flagitaverunt  inveniebatur  magnus  Imperator  Sinarum,  quoniam  in  sua 
lingua  sinica  abhinc  mensem  ad  me  litteras  dedit  et  quidem  suo  nomine  et  quaesivit  a 
me,  sive  ut  melius  dicam,  rogavit  ut  mitterem  ad  eum  Historiam  domini  Quixoti ,  quia 
volebat  scholam  fundare,  ubi  lingua  hispanica  doceretur  et  volebat  ut  legerent  hunc 
librum.  Etiam  quaerebat  a  me  ut  egomet  essem  rector  illius  scholae.  A  tabellario  huius 
epistulae  rogavi  utrum  hic  Imperator  dederit  quoddam  subsidium  ad  expensas  meas 
solvendas  necne.  Ille  autem  respondit  mihi  et  dixit  hunc  Imperatorem  nullo  modo 
cogitavisse  de  hac  re. 

-Tunc,  o  frater  -respondi  ei,-  bene  potes  reverti  ad  tuas  Sinas  hora  decima  sive 
vigesima  sive  cum  tibi  hoc  melius  sit;  quoniam  non  est  salus  mea  ad  iter  tam  longum 
faciendum;  atque  insuper  laboro  morbo,  et  non  est  mihi  pecunia  atque  Imperator  pro 
imperatore  et  Rex  pro  rege,  et  in  urbe  Neapoli  est  mihi  magnus  Comes  De  Lemos  qui, 
absque  titulis  de  scholis  neque  de  rectoribus,  adiuvat  me,  fovet  me  et  maius  beneficium 
faciet  mihi  quam  ego  ab  eo  quaerere  possim. 

His  verbis  prolatis,  valedixi  ei  atque  etiam  valedicam  tibi,  o  excellentissime 
domine,  et  tibi  offero  Labores  Per  siles  Segismundaeque  librum  quem,  Deo  volente, 
finiam  intra  quattuor  menses;  qui  erit  optimus  sive  pessimus  nostrae  linguae 
compositus,  ut  ita  dicam,  ex  eis  qui  sunt  delectamenti.  Nihilominus  doleo  me  etiam 
dixisse  «pessimum»,  nam  secundum  opinionem  amicorum  meorum  fieri  potest  ut 
perveniat  ad  extremum  bonitatis.  Cura  ut  valeas,  excellentissime  domine,  et  iam 
Persiles  paratus  erit  ad  tuas  manus  osculandas  atque  egomet  ad  tuos  pedes 
deosculandos,  tamquam  famulus  tuus,  o  excellentissime  domine. 

Matriti,  ultimo  die  mensis  Octobris,  anno  millesimo  sescentesimo  decimo  quinto. 

Famulus  tuus 

Valeat  mihi  Deus!  illustris  lector,  vel  plebeius,  quam  multum  hucusque  exspectavis 
hunc  prologum  putando  te  inventurum  esse  vindictas,  rixas  vituperiaque  auctoris 
huius  secundi  domini  Quixoti ,  et  dico  de  illo  qui  conceptus  est  in  Turri  Syllana 
(Tordesillas)  et  natus  est  Tarracone  (Tarragona).  Tamen  non  dabo  tibi  hoc 
delectamentum,  quamvis  iniuriae  suscitent  iracundiam  in  animis  humilibus,  in  meo 
autem  haec  regula  habet  exceptionem.  Fortasse  vis  me  eum  vocare  asinum,  stolidum 
atque  importunum;  sed  hoc  non  venit  ad  mentem  meam:  peccatum  eius  puniat  eum, 
et  comedat  quae  sua  sunt  suo  pane  et  sit  ei  quidquid  sit.  Quod  vere  non  potui 
praeterire  est  ut  videant  me  senem  et  mutilum  manu,  tamquam  si  in  manu  mea  fieri 
posset  detinere  tempus  ita  ut  non  amplius  transiret  super  me  sive  ut  mutilatio  mea 
proveniret  ex  quadam  taberna  vinaria,  sed  in  illa  maxima  occasione  quam  omnia 
saecula  viderunt,  nempe  praeterita,  hodierna  nec  exspectant  futura.  Si  vulnera  mea 
non  fulgurant  ante  oculos  hominum  qui  inspiciunt  ea,  saltem  erunt  in  aestimatione 
eorum,  qui  sciunt  unde  haec  proveniunt;  quoniam  miles  melius  videtur  mortuus  in 
proelio  quam  liber  in  fuga;  atque  etiam  si  proponerent  mihi  fugam  ego  autem 
praeferrem  in  illo  proelio  esse  quam  omnino  sanus  et  non  adesse  in  illo.  Vulnera 
quae  miles  ostendit  in  vultu  sive  in  pectore,  stellae  sunt  quae  alios  ducunt  ad  coelum 
gloriae  et  ad  iustam  laudationem  quaerendam.  Et  quidem  non  scribitur  cum  canis 
capillis  senectutis,  sed  cum  intellectu  qui  in  decursu  annorum  melior  fit.  Doleo  eum 
vocavisse  me  invidum  atque  eum  ad  me  scribere  tamquam  ignorantem  quid  sit 
invidia;  nam  reapse  duae  invidiae  sunt  et  ego  unam  tantum  cognosco  scilicet  sanctam, 
nobilem  ac  boni  consilii.  Et  cum  hoc  ita  sit  non  debeo  prosequi  ullum  sacerdotem  et 
etiam  si  familiaris  est  Sancti  Officii.  Tamen  si  ille  hoc  dixerit  propter  eum  qui  sic 
videtur  hoc  dixisse  omnino  erravit;  quia  ego  diligo  ingenium  eius,  admiro  etiam  opera 
eius  et  continuam  ac  virtuosissimam  occupationem  auctoris.  Nihilominus  huic  auctori 
gratias  ago  quoniam  dixit  fabellas  meas  esse  plus  satyricas  quam  morales,  sed  eas 
bonas  esse;  et  non  essent  bonae  nisi  haberent  ex  omnibus  rebus. 

Mihi  videtur  te  dicere  me  circumscribi  limitibus  meae  modestiae  et  eodem  modo 
etiam  non  addenda  est  afflictio  afflictis  et  quam  hic  dominus  habet  magna  erit  absque 
dubio  propterea  quod  non  audet  aperte  ostendere  se  ipsum  et  sub  claro  coelo,  sed 
nomen  suum  celat  atque  aliam  patriam  fingit  tamquam  si  fecisset  proditionem  vel 
crimen  laesae  maiestatis.  Tamen  si  forte  cognoscis  eum  dic  ei,  mea  ex  parte,  me 
nullo  modo  pati  iniuriam,  quia  bene  cognosco  quae  sint  tentationes  daemonis  atque 
inter  maiores  harum  est  inducere  intellectum  cuiusdam  ut  componat  librum  atque 
imprimat  eum  ita  ut  possit  lucrari  tum  pecuniam  tum  famam;  et  ad  hoc  confirmandum 
iucundo  modo  poteris  ei  hanc  fabellam  narrare: 

Quondam  Hispali  erat  demens  qui  habebat  maiores  et  facetas  ineptias  quas  amens 
umquam  in  hoc  mundo  inveniret.  Et  sic  ille  ope  cannae  fecit  tubulum  acutum  et 
tunc  accipiens  canem  in  via  sive  alibi  et  cum  suo  pede  tenebat  pedem  canis  et  cum 
altero  eum  suspendebat  sicut  id  posset  facere,  et  introducebat  tubulum  in  quodam 
loco  ubi  insuflabat  et  ponebat  canem  rotundum  ut  pilam  et  cum  eum  sic  haberet  dabat 
duas  alapas  ventri  eius  et  liberabat  eum  dicens  circumstantibus  qui  semper  multi 
erant: 

-Num  cogitatis  parvi  laboris  esse  canem  inflare? 

-Num  etiam  tu  cogitas  parvi  laboris  esse  librum  facere? 

Et  si  haec  fabella  non  bene  ei  veniat,  tunc  dices  ei,  amice  lector,  hanc  aliam  quae 
etiam  est  de  quodam  demente  et  alio  cane: 

Olim  Cordubae  erat  alius  demens  qui  solebat  super  caput  ferre  fragmentum  lapidis 
marmorei  sive  saxum  non  valde  leve  ponderis  et  cum  videbat  canem  qui  iuxta  eum 
stabat  tunc  in  eum  proiiciebat  onus  illud.  Canis  stomachabatur,  latrabat  atque  ululabat 
et  rapide  fugiebat  et  non  detinebat  se  in  tres  vias.  Et  quidem  accidit  ut  inter  illos 
canes  esset  canis  cuiusdam  venditoris  pilleorum,  quem  valde  diligebat  dominus  eius. 
Saxum  cecidit,  percussit  caput  canis  et  hic  contusus  ululabat,  eum  vidit  dominus 
eius  et,  accipiens  virgam  mensurandi,  egressus  est  contra  dementem  cui  non  reliquit 
os  sanum  in  corpore  et  omni  ictui,  quem  ei  dabat,  dicebat: 

-O  tu,  vilis  ut  canis  latro,  quare  percussisti  canem  venaticum  meum?  Nonne  vidisti, 
o  crudelis,  canem  meum  venaticum  esse? 

Et  hoc  nomen  «venaticum»  iterando  multoties  magnum  fustuarium  dedit  dementi. 
Ille  autem  didicit  et  profectus  est  et  non  egressus  est  in  plateam  ultra  mensem;  his 
rebus  peractis,  denuo  exivit  cum  sua  inventione  ac  maiore  onere.  Tunc  appropinquavit 
ad  canem  et  intuens  eum  attente  noluit  onus  deiicere  dum  dicebat: 

-Caveas,  hic  est  canis  venaticus! 

Profecto,  omnes  canes  quos  invenit,  quamvis  molossi  essent,  sive  cuiuslibet 
generis,  eos  venaticos  vocabat  et  numquam  saxum  in  eos  proiecit.  Fortasse  haec  esset 
fortuna  quae  huic  historiographo  eveniret,  nempe  ne  amplius  auderet  saxum  proiicere 
sub  forma  librorum,  qui,  quamvis  mali  sint,  duriores  saxis  sunt. 

Et  de  his  quae  dicit,  quas  minatur  mihi,  nam  conatur  auferre  lucrum  meum  ope 
sui  libri,  bene  potes  ei  dicere  me  pro  nihilo  facere.  Et  secundum  quod  scriptum  est 
in  ludo  scaenico,  sive  in  comoedia  iocosa  La  Perendenga  ei  respondeo,  et  dico,  ut 
vivat  mihi  dominus  meus  qui  est  vigesimus  quartus  in  suo  munere  et  Christus  sit 
cum  omnibus.  Vivat  enim  magnus  Comes  De  Lemos,  cuius  christianitas 

magnanimitasque  bene  cognita  sustentat  me  contra  omnes  ictus  parvae  fortunae  meae, 
et  vivat  providentissimus  et  illustrissimus  toletanus  dominus  Bemardus  de  Sandoval 
et  Rojas,  nam  quamvis  non  essent  in  mundo  officinae  typographicae  et  imprimerent 
contra  me  plures  libros  quam  litterae  habent  carmina  Mingo  Revulgo ,  hi  duo 
principes,  nulla  sollicitatione  praevia  mea,  nec  ulla  adulatione  requisita  nec  alio 
genere  ad  plaudendum,  sed  sola  bonitate  eorum  voluerunt  mihi  beneficium  facere 
ac  favere  mihi;  quapropter  valde  beatus  sum  et  ditior  quam  si  fortuna  per  viam 
ordinariam  posuisset  me  super  cacumen  suum.  Pauper  potest  habere  honorem,  sed 
numquam  vitiosus;  paupertas  poterit  obnubare  nobilitatem,  sed  non  omnino  tegere. 
Et  cum  virtus  dederit  quamdam  lucem,  quamvis  per  rimas  angustiae  sit,  ab  altis 
nobilibusque  animis  aestimabitur,  et  proinde  favebitur.  Et  nihil  amplius  ei  dicas,  quia 
nec  ego  volo  amplius  tibi  dicere,  sed  animadverte  et  considera  hanc  secundam  partem 
huius  domini  Quixoti ,  quam  tibi  offero,  esse  eiusdem  auctoris  atque  ex  ipsa  materia 
quam  primam,  qua  dabo  tibi  dominum  Quixotum  dilatatum  et  denique  eum  mortuum  ac 
sepultum,  ne  quis  audeat  nova  testimonia  extollere  et  levare,  quoniam  sufficiunt 
praeterita  necnon  ut  vir  honoratus  nuntium  det  harum  prudentium  dementiarum,  in 
quas  noluit  denuo  intrare;  proptera  quod  copia  rerum,  quamvis  bona  sit,  aliquando 
molesta  est  atque  e  contrario  indigentia  rerum,  quamvis  mala  aliquo  modo  aestimetur. 
Oblitus  sum  dicendi  ut  exspectes  librum  Persiles ,  quem  nunc  finio,  et  secundam  partem 
illius  Galateae. 

Capitulum  1.  Ubi  agitur  de  his  quae  parochus  ac  tonsor  locuti 
sunt  cum  domino  Quixoto  de  eius  infirmitate 

Cide  Hamete  Benengeli,  in  secunda  parte  huius  historiae  atque  in  tertio  egressu 
domini  Quixoti,  narrat  parochum  tonsoremque  circa  mensem  non  vidisse  dominum 
Quixotum  et  quidem  quia  timebant  ne  meminisset  praeteritarum  rerum  gestarum. 
Tamen  non  cessarunt  visitare  neptim  et  heram  domus  ad  eas  animadvertendas  ut 
animum  eius  relaxarent  atque  alerent  eum  bono  nutrimento  ut  esset  aptum  cordi  et 
cerebro  ex  quo  procedebat,  secundum  opinionem  eorum,  omne  infortunium  eius.  Ambae 
dixerunt  eis  se  sic  fecisse  et  facturas  esse  maxima  voluntate  et  cura  adhibita,  quia 
animadverterunt  dominum  earum  aliquando  ostendere  se  ipsum  omnino  compotem 
mentis  esse;  quo  illi  duo  valde  gavisi  sunt,  quia  eis  videbatur  se  bene  fecisse  cum 
eum  incantatum  super  plaustrum  boum  domum  adducerent,  sicut  narratum  est  in  prima 
parte  huius  tam  magnae  atque  accuratae  historiae,  et  quidem  in  ultimo  capitulo  eius. 
Et  sic  decreverunt  eum  visitare  ad  probandam  firmiorem  valetudinem  eius,  quamvis 
hoc  vix  fieri  posset  et,  nullis  rebus  de  equitatu  adductis,  ne  facerent  periculum  aperiendi 
vetus  vulnus  eius,  quod  vere  tam  recens  erat. 

Denique  eum  visitaverunt  atque  invenerunt  eum  sedentem  in  lecto,  indutum  laneo 
thorace  viridi  et  rubro  pilleo  toletano;  ille  autem  erat  tam  flaccidus  ac  macer  ut  similis 
esset  ex  carne  mummia.  Ille  bene  recepit  eos,  qui  de  valetudine  eius  quaesiverunt  ac 
magno  et  sano  iudicio  de  se  locutus  est  et  quidem  pulchris  verbis.  Atque  in  decursu 
colloquii  venerunt  ad  loquendum  de  eo  quod  dicitur  principium  status  et  modus  sese 
gerendi,  tum  corrigendo  hos  abusus,  tum  damnando  hanc  rem,  sive  reformando  aliam 
consuetudinem  et  vitando  alias,  tum  fiebat  unusquisque  trium  novus  legisperitus,  ut 
hodiernus  Lycurgus,  sive  perlucidus  Solon.  Et  taliter  rem  publicam  renovaverunt  ut 
videretur  illos  eam  in  fornace  immisisse  ad  aliam  novam  faciendam.  Tamen  dominus 
Quixotus  locutus  est  magna  prudentia  de  omnibus  materiis  quas  attigerunt,  atque 
ambo  inquisitores  indubitanter  crediderunt  eum  fuisse  in  bono  iudicio  suo  atque 
omnino  compotem  mentis. 

Ad  hoc  colloquium  aderant  neptis  atque  hera  domus  et  non  cessarunt  gratias  Deo 
agere  videndo  dominum  earum  praeditum  tam  bono  intellectu;  tamen  parochus 
primum  consilium  suum  mutavit  quod  erat  nullo  modo  loqui  de  rebus  pertinentibus 

ad  equitatum  et  voluit  probare  ad  videndam  sanitatem  domini  Quixoti  utrum  vera 
esset  an  ficta  sive  falsa.  Et  sic  ex  rebus  gestis  in  alias  pervenit  ad  narrandos  nonnullos 
nuntios,  qui  venerant  ex  Aula  Regia  et  inter  alia  dixit  tureas  descendisse  cum 
praepotenti  classe  navali,  et  designio  omnino  ignoto,  quia  nesciebant  quonam  peterent 
et  ubi  pluvia  sive  procella  impetum  faceret.  Et  omnis  Christianitas  erat  submersa 
hoc  timore  tamquam  omni  anno  cum  tuba  caneret  ad  arma  et  Rex  munivit  omne 
litus  maris  Neapolis  et  Siciliae  Insulaeque  Melitae  (Malta).  Ad  haec  dominus 
Quixotus  respondit: 

-Rex  fecit  ut  prudentissimus  miles  ad  providendos  suos  status  tempore  opportuno, 
ne  inimicus  inveniat  eum  incautum;  tamen  si  acciperet  meam  propositionem  vellem 
ei  consilium  dare  de  quo  Rex  hoc  tempore  est  omnino  alienus  cogitandi. 

Vix  ac  parochus  haec  audivit  loquens  secum  dixit:  «Deus  te  adiuvet,  miserrime 
domine  Quixote;  quia  mihi  videtur  te  de  summo  cacumine  dementiae  eiicere  teipsum 
usque  ad  profundam  abyssum  tuae  simplicitatis!»  Tonsor  autem,  qui  easdem 
cogitationes  habuit  quam  parochus,  rogavit  dominum  Quixotum  ut  diceret  ei  quod 
esset  monitum  suae  praeventionis,  quod  tam  opportunum  esset  ad  faciendum;  quia 
fortasse  tale  esset  ut  bonum  ad  recensionem  monitorum  imperti  nentium,  quae  ad 
tempora  dantur  principibus. 

-Meum  autem,  magister  tonsor  -inquit  dominus  Quixotus-,  non  erit  impertinens, 
sed  opportunum. 

-Nolo  hoc  dicere  propter  hanc  rem  -obiecit  tonsor-  sed  quia,  teste  experientia, 
fere  omnia  arbitria,  quae  dantur  Regi  pleraque  non  fieri  possunt  sive  omnino  stulta 
vel  in  damnum  ipsius  Regis  vel  regni  sunt. 

-Meum  autem  -respondit  dominus  Quixotus-  fieri  potest  et  non  stultum  erit,  sed 
facillimum  atque  iustissimum  ac  peritissimum  ac  brevius  quod  fatuus  consiliator 
posset  fingere  animo. 

-Iam  multum  demoraris  ad  dicendum,  domine  Quixote  -ait  parochus. 

-Nullo  modo  vellem  -dixit  dominus  Quixotus-  me  hoc  hic  et  nunc  dicere  ut  in 
crastinum  diem  perveniat  ad  aures  cuiusdam  consiliatoris  atque  alius  ferret 
beneficium  ac  praemium  mei  laboris. 

-Quoad  me  -dixit  tonsor-  iuro  hic  et  coram  Deo  me  numquam  dicturum  esse 
nec  Regi  nec  alii  neque  homini  terreno,  iusiurandum  quod  didici  de  quodam  carmine 
parochi,  qui  in  praefacione  animadvertit  Regi  de  quodam  latrone,  qui  ab  eo  rapuit 
centum  nummos  aureos  et  mulam  velocem. 

-Nescio  de  his  fabellis  -dixit  dominus  Quixotus-;  tantummodo  scio  hoc 
iusiurandum  bonum  esse,  quoniam  credo  dominum  tonsorem  virum  bonum  esse. 

-Et  quamvis  non  bonus  esset  -ait  parochus-  ego  sum  sponsor  eius,  atque  in  hac 
occasione  non  loqueretur  plus  quam  mutus,  aliter  adimplebit  quod  diiudicaverint 
secundum  sententiam. 

-Quis  enim  erit  sponsor  tuus,  domine  paroche?  -dixit  dominus  Quixotus. 

-Munus  meum  -respondit  parochus-  quod  est  servandi  secreta. 

-Mehercle,  et  iuro  per  talem!  -dixit  ad  hanc  opportunitatem  dominus  Quixotus- 
.  Quid  est  hoc  nisi  ut  Rex  per  praeconium  publicum  iubeat  ut  omnes  equites 
itinerantes,  qui  vagantur  per  Hispaniam,  conveniant  ad  Aulam  Regiam  quodam  die; 

et  quamvis  tantummodo  illi  sex  sint,  quidam  posset  inter  hos  venire  solus,  qui  omnem 
potestatem  turearum  destrueret?  Attendite,  quaeso,  et  venite  mecum.  Num  erit  res 
nova  ut  solus  eques  itinerans  destruat  exercitum  ducenta  milia  hominum,  tamquam 
si  omnes  habuerint  unicum  guttur,  sive  si  essent  facti  ex  massa  saccharata  vel  butyro. 
Sin  autem,  dicite  mihi  quot  historiae  plenae  sunt  his  miris  rebus?  Maledicta  hora 
esset  mihi,  quoniam  nolo  dicere  alii,  si  viveret  hodie  clarissimus  dominus  Belianis, 
sive  quidam  ex  innumero  genere  Amadis  a  Gaula;  nam  si  quis  eorum  hodie  viveret 
et  tureas  percuteret,  infidelis  haberet  difficultatem  ad  sustinendum,  mea  fide.  Et  Deus 
eligeret  quemdam  pro  populo  suo  et,  quamvis  non  esset  tam  strenuus  tamquam 
praecedentes  equites  itinerantes,  saltem  non  erit  inferior  eis  animo  et  Deus  intelligit 
me  et  nihil  amplius  dicam. 

-Eheu!  -dixit  ad  hanc  opportunitatem  neptis-.  Peream  ego,  nisi  dominus  meus 
nolit  denuo  fieri  eques  itinerans! 

Quibus  dominus  Quixotus  dixit: 

-Eques  itinerans  moriturus  sum,  ascendant  sive  descendant  tureae  cum  vellent 
sive  cum  possent  secundum  potestatem  eorum;  et  iterum  iterumque  dico  Deum 
intelligere  me. 

Ad  haec  tonsor  dixit: 

-Rogo  te  ut  mihi  veniam  des  ad  brevem  fabellam  narrandam,  quae  accidit  Hispali 
(Sevilla)  et  quae  huc  venit  perfecte,  quare  eam  enarrare  volo. 

Dominus  Quixotus,  hac  venia  concesssa,  ac  parochus  et  reliqui,  auribus  arrectis, 
eum  audierunt  atque  ille  hoc  modo  incepit: 

-In  nosocomio  insanorum  Hispalis  erat  vir  quem  propinqui  huc  adduxerunt,  quia 
non  erat  compos  mentis.  Tamen  graduatus  erat  in  iure  canonico  Ossunae,  sed  quamvis 
esset  Salmanticae,  secundum  opinionem  multorum,  etiam  esset  amens.  Hic  graduatus 
autem  post  quosdam  annos  occlusionis  videbatur  sanus  esse  et  compos  mentis  et  hoc 
statu  rerum  litteras  scripsit  ad  archiepiscopum  rogans  eum  ut  magnopere  et  bonis 
argumentis  iuberet  ut  eum  educerent  de  illa  commiseratione  in  qua  vivebat,  quia 
per  misericordiam  Dei  recuperavit  iudicium  amissum;  sed  propinqui  eius  ad 
gaudendum  divitiis  eius  illuc  introduxerant  et  contra  veritatem  fingebant  eum 
dementem  esse  usque  ad  mortem.  Archiepiscopus  autem,  persuasus  multis  schedulis 
et  prudentibus  scriptis,  iussit  cuidam  capellano  suo  ut  certior  fieret  apud  rectorem 
illius  nosocomii,  utrum  verum  esset  quod  licentiatus  ille  scripserit  ei  et  loqueretur 
cum  demente  et  nuntiaret  ei  si  vere  videbatur  eum  sanum  iudicium  habere  necne  ita 
ut  possent  ei  libertatem  dare.  Sic  fecit  ille  capellanus  cui  rector  nosocomii  dixit  hunc 
virum  adhuc  esse  dementem,  quamvis  aliquando  loqueretur  tamquam  vir  praeditus 
magno  intellectu,  sed  in  finem  explodebat  multis  stultitiis,  quae  in  magnitudine 
aequabantur  primis  bonis  argumentis,  sed  ipse  poterat  comprobationem  facere  et  cum 
eo  loqui.  Capellanus  autem  voluit  hanc  experientiam  facere  et  locutus  est  cum 
demente  per  horam  et  immo  amplius,  atque  hoc  tempore  nihil  dixit  amens,  quod 
non  esset  rectum;  et  quidem  tam  bene  locutus  est  cum  capellano  ut  hic  crederet  eum 
sanum  fuisse;  atque  inter  alia  amens  dixit  ei  rectorem  odisse  eum  ne  perderet  munera, 
quae  propinqui  eius  rectori  faciebant  ita  ut  semper  diceret  eum  adhuc  dementem  esse, 
quamvis  per  intervallos  lucidus  esset.  Atque  inter  inimicos  quos  demens  habebat  erant 

suae  magnae  divitiae,  quia  inimici  ad  gaudendum  eis  fingebant  dolum  et  dubitabant 
de  beneficio,  quod  Dominus  Noster  ei  faciebat,  quia  mutaverat  eum  ex  bestia  in 
hominem.  Denique  locutus  est  tali  modo  ut  faceret  rectorem  suspectum,  propinquos 
avidos  cupidosque,  ille  autem  prudens  erat  et  capellanus  statuit  eum  secum  adducere 
ad  videndum  archiepiscopum,  ita  ut  omnem  veritatem  cognosceret  in  illo  negotio. 
Hac  bona  fide,  bonus  capellanus  rogavit  rectorem  ut  mitteret  ei  vestes  quibus 
licentiatus  intravit  illuc;  tamen  rector  denuo  dixit  ei  ut  videret  quid  faceret,  quia  ille 
licentiatus,  procul  dubio,  erat  adhuc  amens.  Pro  nihilo  fuerunt  praeventiones  et  monita 
rectoris  quin  eum  secum  adduceret;  oboedivit  rector  mandato  archiepiscopi  atque 
induerunt  licentiatum  vestibus,  quae  erant  novae  atque  honestae.  Et  cum  ille  vidit 
se  amictum  tamquam  sanum  et  nullo  modo  amentem  rogavit  capellanum  ut  propter 
misericordiam  daret  ei  veniam  ad  valedicendum  sociis  amentibus.  Capellanus  autem 
voluit  eum  comitari  necnon  et  videre  dementes,  qui  erant  in  illo  nosocomio. 
Ascenderunt,  profecto,  atque  una  cum  eis  nonnulli  qui  praesentes  aderant;  tunc 
licentiatus  pervenit  ad  cellam,  ubi  erat  quidam  demens  furiosus,  quamquam  in  illo 
tempore  erat  quietus  et  tranquillus  et  dixit  ei: 

-Frater  mi,  videas  si  mihi  aliquid  commendas,  quia  ego  vado  domum  meam;  nam 
Deus  propter  suam  infinitam  misericordiam  ac  bonitatem  voluit  mihi  sanum  iudicium 
dare;  ego  iam  sum  sanus  et  compos  mentis;  quia  apud  Deum  omnia  fieri  possunt. 
Habeas  ergo  magnam  spem  in  Eo,  quia  si  me  reddidit  ad  pristinum  statum  meum  etiam 
te  reddet  si  vere  Ei  confidis.  Ego  autem  curabo  mittendi  tibi  nonnulla  munera  ad 
comedenda,  comede  ea  interea;  quia  ego  credo  atque  imaginor,  quia  per  has  transivi, 
omnes  dementias  nostras  procedere  ex  stomachis  vacuis  et  cerebris  plenis  vento.  Conare 
ergo  ac  macte  virtute;  quia  fragilitas  in  infortunio  extenuat  animum  et  ducit  ad  mortem. 

Haec  omnia  argumenta  licentiati  auscultavit  alius  amens,  qui  erat  in  alia  cella, 
coram  cella  furiosi  et  surgens  e  veteri  storea,  ubi  iacebat  omnino  nudus,  quaesivit 
magnis  vocibus,  quis  esset  qui  sanus  egrederetur.  Licentiatus  respondit  ei: 

-Ego  sum,  frater,  qui  egredior;  quia  non  necesse  est  me  amplius  hic  manere,  quare 
gratias  ago  coelo  propter  tam  magnum  beneficium  factum  mihi. 

-Vide  quod  dicis,  licentiate,  ne  te  decipiat  diabolus  -obiecit  demens-,  placa  pedes 
tuos  ac  mane  domi  tuae  et  reditum  huc  denuo  parces. 

-Ego  scio  sanus  esse  -obiecit  licentiatus-,  et  non  necesse  est  ut  iterum  faciam 
stationes  veteres. 

-Num  tu  sanus?  —dixit  demens  ille-.  Nunc  autem,  hoc  eveniet:  vade  cum  Deo; 
sed  egomet  iuro  per  Iovem,  cuius  excellentiam  ego  repraesento  in  terris  et  propter 
hoc  peccatum  quod  hodie  committit  Hispalis  extrahendo  te  ex  hac  domo  et  putat  te 
sanum  esse  talem  punitionem  faciam  ut  maneat  in  memoria  eius  per  omnia  saecula 
saeculorum,  amen.  Nescis,  parve  licentiatule,  quid  facturus  sum?  Ita  ut  dico  ego  sum 
Iupiter  Tonans  et  in  manibus  meis  habeo  fulmina  comburentia,  quibus  possum  terram 
minari  ac  destruere.  Tamen  tantummodo  hac  re  volo  punire  totum  populum  ignarum; 
et  faciam  ne  pluat  in  hac  regione  et  finitibus  eius  per  tres  annos  integros,  qui  incipient 
ex  hoc  tempore  quo  minae  factae  sunt  atque  hinc  prorsus.  Num  tu  liber,  tu  sanus,  tu 
compos  mentis  atque  ego  amens,  ego  infirmus,  ego  vinctus  ...?  Sic  faciam  pluere 
tamquam  suspendere  me  ope  laquei. 

Attenti  fuerunt  omnes  circumstantes  argumentis  illius  amentis;  tamen  Iicentiatus 
noster,  vertit  se  ad  nostrum  capellanum  et  apprehendens  eum  manibus  dixit  ei 
seorsum: 

-Ne  doleat  tibi,  domine  mi,  nec  immo  cures  de  his  quae  hic  demens  dixit;  quia 
si  ille  est  Iupiter  et  non  vult  pluere,  ego  sum  Neptunus,  pater  deusque  aquarum  et 
pluere  faciam  toties  quoties  vellem  ac  necesse  sit. 

-Quibus  capellanus  respondit: 

-Nihilominus,  domine  Neptune,  non  erit  bonum  irritare  dominum  Jovem:  maneas 
nunc  magna  commoditate  et  postea  ac  paulatim  revertemur  ad  te  quaerendum. 

Risit  rector  et  omnes  circumstantes  quo  risu  capellanus  aliquantulum  erubuit; 
denudaverunt  licentiatum  qui  mansit  in  nosocomio  et  fabella  conclusa  est. 

-Estne  haec  fabella,  domine  tonsor  -inquit  dominus  Quixotus-,  quae  veniebat 
tam  perfecte  et  non  potuisti  nisi  eam  narrare?  O,  magister  tonsor,  magister  tonsor, 
et  quam  caecus  est  ille  qui  non  videt  per  cribrum!  Nonne  scis  comparationes,  quae 
faciunt  ex  intellectu  ad  intellectum  ex  merito  ad  meritum,  de  formositate  ad 
formositatem  atque  ex  genere  ad  genus  semper  sunt  odiosae  et  male  acceptae? 
Egomet,  domine  tonsor  non  sum  Neptunus,  deus  aquarum,  nec  quaero  ut  quis  habeat 
me  ut  prudentem  nisi  vere  prudens  sim;  tantum  conor  ut  mundus  videat  crassum 
errorem,  quoniam  non  renovatur  tempus  quo  ordinatio  huius  equitatus  itinerantis 
exercebatur.  Tamen  haec  prava  aetas  nostra  non  vere  meretur  gaudendi  tanto 
beneficio,  sicut  gavisae  sunt  aetates  praecedentes  cum  equites  itinerantes  impenderent 
opera  et  super  umera  eorum  susciperent  defendere  regna,  virgines  protegere, 
succurrere  orbatis  et  pupillis,  superbos  punire  atque  humilibus  praemium  dare. 
Plerique  equites,  qui  nunc  temporis  sunt,  antea  induunt  byssum  et  sericum  ac  telas 
pretiosas  quam  loricam  et  thoracem  bellicum;  nullus  eques  dormit  in  campis  sub 
divo,  armatus  e  summo  usque  deorsum;  neque  est  qui,  calcaribus  ad  pedes  calceatis, 
innixus  lancea,  conetur  tantum  dormitare  levi  somno,  sicut  fecerunt  equites 
itinerantes.  Nemo  est  qui  egrediatur  ex  hac  silva  atque  intret  in  illum  montem  et 
hic  conculcet  desertum  litus  maris  quod  plerumque  sit  procellosum  ac  motum  et  si 
invenit  in  eo  loco  parvam  scapham  absque  remis  nec  velis,  sine  arbore  nec 
armamentis  navis,  intrepido  animo  proiiciat  se  intus  et  relinquat  se  ad  undas  maris 
profundi,  quae  aliquando  eum  ad  coelum  ascendunt  sive  in  abyssum;  atque  ille  paratus 
sit  ad  teterrimam  procellam  superandam  et,  nullo  computo  facto,  inveniat  se  confestim 
esse  ad  tria  milia  leucarum  ex  illo  loco,  ubi  in  scapham  intravit,  et  tunc  descendat 
de  navi  ad  terram  remotam  ignotamque  atque  ei  accidant  res  dignae  scribendae  non 
in  charta  membranacea,  sed  in  aere.  Verumtamen  nunc  pigritia  triumphat  super 
diligentiam,  otiositas  super  laborem,  vitium  super  virtutem,  superbia  super 
strenuitatem,  theoria  super  praxim  armorum,  quae  tantum  vixerunt  ac  resplenduerunt 
in  aetatibus  aureis  et  cum  equitibus  itinerantibus.  Sin  autem,  dicite  mihi  quis  fuit 
honestior  ac  magis  strenuus  quam  Amadis  a  Gaula?  Quis  enim  prudentior  quam 
Palmerinus  ab  Anglia?  Quis  enim  accommodatior  ac  peritior  quam  Tirante  Albus 
(el  Blanco)?  Quis  elegantior  quam  Lisuarte  a  Graecia?  Quis  pluries  vulneratus  est 
quam  dominus  Belianis  et  quis  plures  vulneravit  quam  ipse?  Quis  enim  audacior 
fuit  Perioni  a  Gallia,  sive  quis  intrepidior  ad  aggredienda  pericula  quam  Felixmars 

ab  Hyrcania,  sive  quis  magis  ingenuus  quam  Esplandian?  Quis  enim  audacior  quam 
dominus  Cirongilius  a  Thracia?  Quis  magis  strenuus  Rodamonte?  Quisnam 
prudentior  rege  Sobrino?  Quis  audacior  Reginaldo?  Quis  invencibilior  Orlando 
(Roldano)?  Quis  elegantior  urbaniorque  Ruggiero,  de  quo  procedunt  hodie  duces 
Ferrariae,  secundum  Cosmographiam  Turpini?  Cuncti  hi  equites,  atque  alii  quos 
possum  dicere  nominatim,  domine  paroche,  fuerunt  equites  itinerantes,  lux  et  gloria 
equitatus.  De  his  sive  de  talibus  ut  hi,  vellem  ego  ut  essent  periti  mei  consilii;  et 
cum  hoc  ita  esset,  Rex  inveniret  bonum  ministerium  et  multa  dispendia  parceret  ac 
tureae  barbas  suas  depilarent.  Tamen,  his  omnibus  rebus  dictis,  manebo  domi,  quia 
capellanus  non  educet  me  ex  illa  domo.  Et  siTupiter  non  facet  pluere,  ut  ait  tonsor, 
hic  sum  ego  et  faciam  pluere  ad  nutum  meum.  Et  hoc  dico  tibi  ut  tu,  domine  tonsor, 
sive  magister  «Pelvis  Radendi»,  scias  me  bene  te  intellexisse. 

-Vere,  domine  Quixote  -ait  tonsor-,  haec  nullo  modo  dixi  tibi  ut  tam  procul 
procederes,  Deo  iuvante,  quia  bona  fuit  voluntas  mea,  de  qua  non  doleas. 

-Utrum  vere  doleat  mihi  necne  -respondit  dominus  Quixotus-  ego  bene  scio. 

Quibus  parochus  ait: 

-Hucusque  fere  nullum  verbum  dixi,  sed  nolo  manere  cum  quodam  scrupulo 
conscientiae,  quod  erodat  et  fodicet  me  et  quidem  natum  ex  his,  quae  dominus 
Quixotus  dixit. 

-Etiam  aliis  rebus  -respondit  dominus  Quixotus-  veniam  meam  habes,  domine 
paroche,  itaque  scrupulum  tuae  conscientiae  dicere  potes;  quoniam  non  est  bonum 
ulterius  cum  conscientia  scrupulosa  prosequi. 

-Hac  venia  concessa,  -respondit  parochus-,  dico  scrupulum  meum  est  me  non 
posse  persuadere  mihi  ullo  modo  hanc  multam  catervam  equitum  itinerandum  quos 
tu,  domine  Quixote,  refers  vere  ac  reapse  homines  ex  carne  et  ossibus  fuisse  in  hoc 
mundo;  immo  imaginor  hos  omnes  fuisse  fabulam,  rem  fictam  ac  mendacium  sive 
somnia  narrata  ab  hominibus  expergefactis,  sive,  ut  ita  dicam,  semi-dormientibus. 

-Hic  est  alter  error  -respondit  dominus  Quixotus-  in  quo  multi  lapsi  sunt, 
quoniam  non  credunt  tales  equites  vere  fuisse  in  mundo.  Egomet  pluries  ac  diversis 
hominibus  hanc  fallaciam  solvere  volui  ad  omnem  veritatem  ostendendam;  tamen 
aliquando  non  potui  meum  consilium  probare,  sed  certe  potui  sustentare  super  umeros 
veritatis.  Et  haec  tam  certa  est,  ut  fere  motus  sim  dicendi  me  vidisse  meis  propriis 
oculis  Amadis  a  Gaula,  qui  erat  vir  altus  corpore,  albus  facie,  bene  praeditus  barba 
et  quidem  nigro  colore  et  eodem  tempore  inter  mollem  et  densam,  vir  paucis  verbis 
ad  loquendum,  tardus  ad  iram  ac  promptus  ad  hanc  amittendam.  Atque  hoc  modo 
sicut  descripsi  hunc  Amadis  possum,  mea  opinione,  depingere  ac  delineare  omnes 
equites  itinerantes,  qui  sunt  in  historiis  in  toto  orbe  terrarum  et  propter  fiduciam, 
quam  habeo,  eos  fuisse  secundum  quod  historiae  de  eis  loquuntur  ac  per  optimas 
res  gestas,  quas  fecerunt  et  qualitates  quas  habuerunt,  detrahere  possum,  teste  bona 
philosophia,  lineamenta  faciei,  colores  eorum  atque  altitudinem  corpoream. 

-Tunc  quam  magnus  fuit,  secundum  tuam  opinionem,  domine  Quixote  -quaesivit 
tonsor-  ille  gigas  Morgante? 

-Quatenus  ad  gigantes  -repondit  dominus  Quixotus-  est  diversitas  opinionum, 
utrum  vere  essent  necne;  tamen  Sacra  Scriptura,  quae  non  potest  a  veritate  discedere 


Dom.  Quixotus  a  Manica  Uber  2  -  Cap.  l 


367 


nec  atomo,  ostendit  nobis  eos  vere  fuisse,  quoniam  Historia  narrat  de  illo  philisthaeo 
nomine  Goliath,  qui  septem  cubitos  ac  dimidium  habebat  altitudine,  quod  est  maxima 
altitudo  quoad  nos.  In  insula  Sicilia  etiam  inventa  sunt  ossa  crurum  atque  umerorum 
ct  quidem  tam  magna  ut  propter  hanc  magnitudinem  colligi  potest  ea  esse  ex 
gigantibus,  qui  essent  tamquam  magnae  turres,  atque  haec  veritas  absque  dubio  orta 
est  ope  geometriae.  Tamen,  his  rebus  perspectis,  non  potero  dicere  maxima  certitudine 
magnitudinem  illius  Morgante,  quamvis  imaginor  eum  non  fuisse  altissimum;  et  hoc 
credo  quoniam  in  historia  de  suis  facinoribus  dicitur  eum  aliquando  dormire  sub 
tecto;  et  si  ille  inveniebat  domum,  ubi  potuit  intrare,  ut  patet,  altitudo  eius  non  esset 
tam  immanis. 

-Hoc  ita  est  -dixit  parochus. 

Huic  autem  placuit  audire  tam  magnas  stultitias  atque  ab  eo  quaesivit,  quid  ergo 
sciret  de  facie  Reginaldi  de  Montalbano  atque  Orlandi  (Roldani)  ac  reliquorum 
Duodecim  Parium  Galliae,  quia  omnes  fuerunt  equites  itinerantes. 

-De  Reginaldo  -respondit  dominus  Quixotus-  audeo  dicere  eum  habuisse  vultum 
amplum,  colore  rubro,  oculos  saltatores  mobilesque,  et  suspicax  nimis  fuit  atque 
iracundus,  amicus  latronum  ac  malae  plebeculae.  De  Orlando,  sive  Roldano  vel 
Rotolando,  quia  his  omnibus  nominibus  notus  est  ac  sic  eum  vocant  in  historiis,  mea 
sententia,  credo  eum  fuisse  mediocris  altitudinis,  amplum  umerorum,  falcipedium 
sive  corvum  crurum,  subnigrum  facie,  piloso  corpore,  minantem  oculis,  praeditum 
brevibus  argumentis,  tamen  urbanum,  officiosum  ac  nobilem  natu. 

-Si  Orlandus  non  fuit  nobilior  quam  sicut  tu,  domine,  dicis  -obiecit  parochus- 
non  miror  dominam  Angelicam  Formosam  eum  despicere  propter  qualitates  atque 
elegantiam  impetumque,  quas  habuit  ille  iuvenis  maurus  cum  barba  caprina  cui  ipsa 
sese  tradidit;  et  prudens  fuit  adamandi  blanditias  Medori  quam  asperitates  Orlandi. 

-Haec  Angelica,  domine  paroche  -respondit  dominus  Quixotus-,  fuit  virgo  valde 
inconstans,  cupida  vagandi  ac  dissoluta,  quae  mundum  implevit  suis  ineptiis  tamquam 
fama  venustatis  eius:  despexit  mille  dominos,  mille  strenuos  milleque  prudentes  et 
denique  placuit  ei  ephebus  barbae  suavis,  qui  nullas  divitias  nec  nomen  habuit  quam 
ea  quae  obtinuerat  ex  amicitia  sui  amici.  Et  illustris  Ariostus,  magnus  cantator 
formositatis  eius  non  ausus  est  cantare  sive  noluit  quod  huic  dominae  accidit  post 
accubitum  cum  eo,  quoniam  non  essent  res  nimis  honestae,  eamque  reliquit,  ubi  dixit: 

Et  sic  ut  ex  Cathaia  recepit  sceptrum 
fortasse  quis  alter  cantabit  meliore  plectro. 

Atque  absque  dubio  hoc  fuit  tamquam  prophetia;  quoniam  poetae  quoque  vocantur 
«vates»,  quod  vult  dicere  «harioli».  Ceterum,  haec  veritas  clara  est,  quoniam  clarus 
poeta  baeticus  flevit  et  cantavit  lacrimas  eius  atque  alius  illustris  poeta  hispanus 
cantavit  eius  pulchritudinem. 

-Dic  mihi,  domine  Quixote  -inquit  ad  hanc  opportunitatem  tonsor-  nonne  etiam 
fuit  poeta,  qui  fecerit  quamdam  satyram  contra  hanc  dominam  Angelicam,  inter  tot 
multos,  qui  eam  laudaverunt? 

-Bene  crederem  -respondit  dominus  Quixotus-  si  vere  Sacripans  sive  Orlandus 

(Roldanus)  essent  poetae  iam  infunderent  hanc  virginem  suis  vituperiis;  quoniam 
proprium  est  poetis  et  praesertim  spretis  et  non  acceptis  a  dominabus  eorum,  quas 
elegerunt  ut  dominas  cordium  eorum,  quod  eis  decet  id  est  sese  vindicare  ab  eis  ope 
cuiusdam  satyrae  vel  libelli  ultionis,  quamvis  hoc  indignum  sit  animi  generosi; 
nihilominus  non  pervenit  ad  me  nuntius  cuiusdam  carminis  infandi  contra  hanc 
dominam  Angelicam,  quae  mundum  vero  deturbavit. 

-Miraculum!  -dixit  parochus. 

Tunc  audiverunt  heram  et  neptim  colloquium  illud  reliquisse  ac  magnas  voces 
clamare  in  cohorte  atque  ad  strepitum  cuncti  convenerunt. 


Capitulum  2.  Ubi  agitur  de  magna  rixa  inter  Sanctium  Pansam  et 
neptim  heramque  domus  domini  Quixoti  cum  aliis  rebus  facetis 


Historia  narratur  voces,  quas  dominus  Quixotus,  parochus  et  tonsor  audiverunt, 
esse  neptis  atque  herae  domus  et  quidem  eae  clamabant  dicentes  Sanctio  Pansae, 
qui  pugnabat  introiendo  ad  dominum  Quixotum  videndum  atque  ambae  impediebant 
eum  introire  per  ianuam. 

-Quid  ergo  vult  hic  indomitus  in  hac  domo?  Vade  domum  tuam,  frater,  quia  tu 
es  et  non  alter,  qui  allexit,  distraxit  atque  eduxit  dominum  meum  eumque  per  has 
vias  perditionis  conduxit. 

Quibus  Sanctius  respondit: 

-Hera  Satanae,  allectus,  distractus  atque  eductus  per  has  vias  perditionis  ego  sum, 
sed  non  e  contrario  dominus  tuus:  ille  me  conduxit  per  hos  mundos  ac  tu  deciperis 
in  medio  iusto  pretio;  ille  eduxit  me  ex  domo  mea  et  quidem  cum  fallaciis,  quia 
promisit  mihi  insulam  quam  hucusque  exspecto. 

-Malae  insulae  suffocent  te  -respondit  neptis-,  maledicte  Sancti.  Quid  ergo  sunt 
insulae?  Estne  aliquid  ad  comedendum,  edax  ac  vorax  appetens,  quia  tu  vere  es? 

-Non  sunt  comedendi  -obiecit  Sanctius-,  sed  gubernandi  ac  regendi  melius  quam 
quattuor  urbes  et  quattuor  praefecti  Aulae  Regiae. 

-His  omnibus  rebus  -dixit  hera  domus-,  huc  non  intrabis  tu,  saccus  plenus 
malitiis.  Vade  ergo  ad  gubernandam  tuam  domum  atque  ad  arandos  agros  portionis 
tuae  et  ne  audeas  has  insulas  sive  insulos  habere. 

Parochus  tonsorque  magno  gaudio  colloquium  inter  illos  tres  audiebant;  tamen 
dominus  Quixotus  timens  ne  Sanctius  plus  aequo  diceret  et  cumulum  maleficarum 
stultitiarum  proiiceret  necnon  adduceret  quae  non  deberet  dicere  nec  liceret,  eum  vocavit 
atque  iussit  ut  illae  duae  tacerent  ac  permitterent  eum  intrare.  Sanctius  introivit  et 
parochus  tonsorque  valedixerunt  domino  Quixoto,  de  cuius  salute  desperaverunt,  quia 
adhuc  manebat  in  suis  erratis  cogitationibus  ac  viderunt  eum  profunde  habuisse 
perversum  consilium  de  equitatu;  quare  parochus  ad  tonsorem  ait: 

-Cito  videbis,  o  sodalis,  quomodo  cum  minus  de  hac  re  cogitemus  fidalgus  noster 
rursum  egredietur  ad  volatum. 


Dom.  QuixOTUS  A  Manica  Uber  2  -  Cap.  2 


369 


-De  hoc  nullum  est  dubium  -respondit  tonsor-;  sed  non  tantum  miror  de  dementia 
equitis  quam  de  simplicitate  armigeri,  qui  etiam  tam  intus  habet  hanc  quaestionem 
de  insula  atque  omnes  deceptiones  huius  mundi,  quae  imaginari  possint,  non  educent 
ex  mente  eius. 

-Deus  providebit  -dixit  parochus-,  sed  oportet  ut  curam  faciamus:  videbimus 
quid  faciet  haec  machina  ineptiarum  talis  equitis  ac  talis  armigeri,  quia  videtur  ambos 
ortos  esse  ex  ipsa  forma,  quare  dementiae  domini  absque  stultitiis  famuli  nullius 
momenti  essent. 

-Hoc  ita  est  -dixit  tonsor-,  et  valde  gauderem  cognoscendo  quid  nunc  inter  hos 
duos  tractabitur. 

-Absque  dubio  asseram  tibi  -respondit  parochus-  heram  domus  sive  neptim  hoc 
deinceps  narraturas  esse  nobis:  quia  non  sunt  mulieres,  quae  possint  vitare 
auscultationem. 

Interea  dominus  Quixotus  introduxit  Sanctium  in  habitaculum  suum  et  cum  soli 
essent  ait  ad  eum: 

-Valde  doleo,  Sancti,  quia  dixisti  et  quidem  dicis  me  fuisse  qui  eduxi  te  ex  tuis 
rebus,  quoniam  egomet  non  mansi  domi  meae;  una  egressi  sumus  atque  ambo  iter 
fecimus  ac  deambulavimus;  ipsa  fortuna  fuit  nobis  duobus:  et  si  te  eiecerunt  ope 
straguli  in  altum,  etiam  illi  percutiebant  me  centies  atque  in  hoc  possum  superare 
te. 

-Atque  hoc  est  quod  oportet  -respondit  Sanctius-,  quia  secundum  quod  dicis, 
infortunia  magis  ad  equites  pertinent  quam  ad  armigeros. 

-Haec  est  fallacia,  Sancti  -inquit  dominus  Quixotus-;  secundum  quod  dicitur 
‘quando  caput  dolet *  ...  ,  et  cetera. 

-Nullam  aliam  linguam  intelligo  quam  meam  -respondit  Sanctius. 

-Volo  dicere  -ait  dominus  Quixotus-  cum  caput  dolet  omnia  membra  etiam 
dolent;  atque  hoc  modo  si  ego,  dominus  tuus,  sum  caput  tuum  et  tu  es  pars  mea, 
quia  famulus  meus  es;  tunc  si  quidam  dolor  afficeret  me  sive  tangeret  me  tu  etiam 
dolebis  de  eo  atque  ego  de  tuo  dolore. 

-Hoc  ita  esset  -dixit  Sanctius-;  tamen  cum  eiecerunt  me  in  altum  ope  straguli 
tamquam  membrum,  caput  meum  manebat  extra  muros  consaepti  videndo  me  volare 
per  aerem,  absque  ullo  dolore;  et  si  membra  corporis  debent  dolorem  capitis  sentire 
oportebat  ut  caput  doleret  de  eis. 

-Visne  tu  nunc  dicere,  Sancti  -respondit  dominus  Quixotus-,  me  non  doluisse 
cum  illi  eiecerunt  te  in  altum?  Et  si  hoc  dicis  non  debes  dicere  nec  immo  cogitare; 
quia  plus  sentiebam  ego  in  meo  animo  quam  tu  in  tuo  corpore.  Sed,  his  rebus  relictis, 
quoniam  iam  erit  tempus  ut  haec  omnia  accuratius  ponderemus,  dic  mihi,  Sancti 
amice,  quid  est  quod  dicunt  de  me  in  hoc  loco?  Quid  cogitat  de  me  vulgus,  quid 
ergo  fidalgi,  quidnam  equites?  Quid  dicunt  de  mea  strenuitate,  de  meis  rebus  gestis 
ac  de  mea  urbanitate?  Quid  enim  fertur  de  resolutione  mea  resurgendi  atque  ad 
mundum  rursum  adducendam  relictam  ordinationem  equitatus?  Ac  denique  volo  ut 
dicas  mihi,  Sancti,  quod  ad  aures  tuas  pervenit;  atque  hoc  quidem  accuratissime, 
quare  nec  auferas  nec  addas  verbum;  quoniam  fidelium  subditorum  est  veritatem 
suis  dominis  dicere  et  hoc  ipsis  verbis,  ita  ut  nulla  adulatio  augeat  nec  fictus  respectus 

minuat;  quoniam  debes  scire,  Sancti,  si  ad  aures  principum  nuda  veritas  perveniret, 
non  amicta  vestibus  adulationis,  alia  saecula  essent  nobis  atque  aliae  aetates  magis 
ferreae  quam  nostra,  quae,  mea  opinione  et  secundum  quod  credo,  est  aetas  aurea. 
Atque  animadverte  hoc  monitum,  Sancti,  ut  ponas  in  aures  meas  omnem  veritatem 
rerum  prudenter  ac  benevole  de  his  quae  nosti  secundum  quod  quaesivi  a  te. 

-Hoc  faciam  libenter,  domine  mi  -respondit  Sanctius-,  sed  sub  condicione  ut  ne 
doleas  de  his  quae  dicerem,  quia  vis  ut  haec  dicam  et  quidem  nude,  sine  vestibus 
sicut  nuntii  ad  me  venerunt. 

-Nullo  modo  dolebo  -respondit  dominus  Quixotus-.  Quare  bene  potes,  Sancti, 
loqui  mecum  aperte  atque  absque  ulla  circumlocutione. 

-Imprimis  dicam  -ait-  vulgus  credere  te  magnopere  amentem  esse,  ac  me 
stolidum.  Fidalgi  autem  dicunt  te  noluisse  manere  in  limine  huius  nobilitatis  atque 
accepisti  dominum  et  factus  es  eques  tantum  cum  quattuor  vineis  et  duobus  iugeris 
agri  et  cum  linteo  a  retro  et  cum  alio  a  fronte.  Equites  insuper  dicunt  se  non  velle 
fidalgos  cum  eis  contendere  praesertim  fidalgos  ex  genere  armigerorum,  qui  mundant 
calceos  fumo  ac  restaurant  tibialia  nigra  cum  filo  serico  viridi. 

-Hoc  -inquit  dominus  Quixotus-  nihil  dicit  de  me,  quoniam  semper  amictus  sum 
eleganter  et  numquam  reparatus;  ruptus  fortasse  aliquando,  sed  magis  ope  armorum 
quam  temporis. 

-Quatenus  ad  strenuitatem  -prosecutus  est  Sanctius-  urbanitatem  ac  bonas  res 
gestas  et  modum  te  gerendi  sunt  diversimode  sententiae  apud  eos;  nam  sunt  qui 
dicunt:  «amentem  sed  facetum»;  nonnulli  «strenuum  sed  infelicem»;  alii  vero 
«urbanum  sed  importunum»;  atque  ex  his  descendunt  in  multas  qualitates,  quibus 
nec  tibi  nec  mihi  os  sanum  relinquunt. 

-Vide,  Sancti  -inquit  dominus  Quixotus-;  ubicumque  sit  virtus  in  maximo  gradu 
ibi  eam  persequuntur.  Perpauci  sive  nulli  fuerunt  viri  illustres,  quos  malitia  non 
calumniaretur.  Iulius  Caesar  fuit  imperator  valde  animosus,  prudens  strenuusque 
atque  eum  ambitiosum  vocaverunt  et  non  tantum  mundum  in  vestibus  sive  in  moribus 
eius.  Alexander  cui  per  res  gestas  eius  dederunt  nomen  Magni  de  eo  dixerunt  eum 
ebrium  fuisse.  De  Hercule,  ille  qui  tot  labores  perfecit,  dixerunt  eum  lascivum  atque 
effeminatum  fuisse.  De  domino  Galaore,  fratre  Amadis  a  Gaula,  murmuratur  eum 
nimis  rixatorem,  et  de  suo  fratre  eum  lacrimosum  fuisse.  Quare,  o  Sancti!  inter  tot 
calumnias  optimorum  bene  possunt  meae  ire,  quamvis  non  sint  aliae  quam  quas  mihi 
dixisti. 

-Haec  est  quaestio,  per  corpus  patris  mei!  -obiecit  Sanctius. 

-Estne  aliquid  amplius?  -quaesivit  dominus  Quixotus. 

-Adhuc  manet  cauda  ad  eam  glubendam  -dixit  Sanctius-.  Quod  hucusque  dixi 
tantum  sunt  dulciora  ac  panis  benedictus;  sed  si  vis  omnes  calumnias  quas  de  te, 
domine,  dicunt,  ego  adducam  huc  qui  has  omnes  statim  dicat,  nulla  excepta,  quia 
die  hesterno  venit  filius  Bartholomaei  Carrasco  ex  suis  studiis  Salmanticae  et  factus 
est  baccalaureus  et  cum  ad  eum  venirem  ad  ei  gratulandum  dixit  mihi  te  iam  esse 
in  libris  historiae,  quia  est  Ingeniosus  Fidalgus  Dominus  Quixotus  a  Manica.  Et  etiam 
nominant  me  cum  meo  nomine,  Sanctius  Pansa  et  domina  Dulcinea  a  Toboso  cum 
rebus  gestis,  quae  acciderunt  nobis  cum  soli  essemus,  et  perturbatus  sum  et  signum 

crucis  feci  super  me,  quomodo  ergo  potuit  historiographus  has  cognoscere  qui  has 
scripsit? 

-Te  faciam  certiorem,  Sancti  -ait  dominus  Quixotus-,  hunc  auctorem  nostrae 
historiae,  sine  dubio,  sapientem  incantatorem  esse,  quoniam  his  nil  manet  occultum 
ex  his  quae  scribere  volunt. 

-Et  quo  modo  -dixit  Sanctius-  si  vere  erat  sapiens  et  incantator!  -atque  hoc 
secundum  quod  dicit  baccalaureus  Samson  Carrasco,  quia  sic  vocatur  quem  antea 
dixi-  qui  scripsit  hanc  historiam  et  nuncupatur  Cide  Hamete  Melongena  (Berenjena). 

-Hoc  nomen  est  maurum  -respondit  dominus  Quixotus. 

-Sic  erit  -respondit  Sanctius-;  quia  maxima  ex  parte  audivi  dicere  mauros 
delectantur  melongenis. 

-Absque  dubio,  Sancti  -inquit  dominus  Quixotus-,  erraveris  in  cognomine  huius 
Cide,  qui  in  arabico  sermone  vult  dicere  dominus . 

-Hoc  bene  est  -obiecit  Sanctius-;  sed  si  tu  vere  vis,  domine,  ego  possum  eum 
huc  adducere  et  quidem  volando. 

-Hoc  valde  placet  mihi,  amice  -dixit  dominus  Quixotus-;  quia  suspensus  sum 
de  his  quae  dixisti  mihi  et  nihil  comedam  quod  tam  bene  mihi  sapiat  tamquam 
nuntius  huiusmodi. 

-Tunc  eum  confestim  quaeram  -respondit  Sanctius. 

Et,  domino  relicto,  petivit  baccalaureum  et,  mora  elapsa,  cum  eo  reversus  est  atque 
inter  tres  fuit  gratum  colloquium. 


Capitulum  3.  Ubi  agitur  de  ridiculo  cofloquio  quod  tuit  inter  dominum 
Quixotum,  Sanctium  Pansam  ac  baccalaureum  Samson  Carrasco 


Dominus  Quixotus  etiam  mansit  meditabundus  exspectando  baccalaureum  Samson 
Carrasco  a  quo  cupiebat  nuntios  scriptos  in  libro  de  se  ipso  cognoscere,  sicut  ei  dixerat 
Sanctius  et  non  potuit  persuadere  sibimetipsi  talem  historiam  esse,  quia  gladius  eius  nondum 
siccus  erat  ex  sanguine  inimicorum,  quos  occiderat,  et  iam  voluerunt  claras  res  gestas  alti 
equitatus  eius  imprimere.  Ceterum,  imaginatus  est  quemdam  sapientem  tum  amicum  tum 
inimicum  ad  modum  incantamenti  imprimere  eas:  si  esset  amicus  ad  eas  augendas  ac 
superandas  super  meliores  cuiusdam  equitis  itinerantis;  sin  autem  inimicus  ad  destruendas 
et  subiacendas  inter  viliores,  quae  de  vili  armigero  scriptae  essent.  Quoniam  -inter  se 
dicebat-  numquam  res  gestae  cuiusdam  armigeri  scriptae  sunt;  et  si  vere  tales  res  gestae 
essent  et  quidem  ex  quodam  equite  itinerante  magnae,  altae,  insignes,  magnificae  et  verae 
essent.  His  verbis  perpensis,  parumper  mitigatus  est;  sed  desperavit  putando  auctorem 
maurum  fuisse,  secundum  illud  nomen  Cide  atque  ex  mauris  nulla  veritas  exspectanda 
erat,  quoniam  omnes  sunt  mendaces,  falsarii  et  chimaerici.  Etiam  timuit  ut  tractaret  amores 
eius  indecenter  atque  hoc  esset  contra  honorem  atque  in  damnum  dominae  eius  Dulcineae 
a  Toboso;  ac  desiderabat  ut  ille  explicite  diceret  de  fidelitate  et  decore  eius,  quem 

semper  servavit  ei  necnon  et  quidem  reginis,  imperatricibus  et  virginibus  ex  toto 
genere  spretis,  et  etiam,  naturalibus  impulsibus  retentis.  Atque  haec  cogitans 
convolvensque  alia  multa  desideria  in  sua  mente,  Sanctius  et  Carrasco  invenerunt 
eum  et  dominus  Quixotus  eos  magna  urbanitate  recepit. 

Baccalaureus  autem  quamvis  vocaretur  Samson  non  erat  valde  magnus  staturae, 
sed  e  contrario  facetus  nimis;  pallidi  coloris,  sed  optimi  intellectus;  circa  viginti 
quattuor  annos  natus,  rotundus  facie,  nares  depressae,  os  magnum,  signa  haec  omnia 
erant  qualitatis  malitiosae  atque  amicus  salis  leporisque  quod  simul  ac  vidit  dominum 
Quixotum  ostendit,  quia  flexit  genua  in  conspectu  eius  eique  dixit: 

-Da  mihi  tuam  manum,  excellentissime  domine  Quixote  a  Manica;  quoniam  per 
habitum  Sancti  Petri  quem  induo,  et  quamvis  non  alias  sacras  ordinationes  habeam 
quam  quattuor  primas,  dico  te  esse  primum  ex  celeberrimis  equitibus  itinerantibus, 
qui  umquam  fuerunt,  atque  erunt  in  toto  orbe  Terrarum.  Gratulandus  sit  Cide  Hamete 
Benengeli,  quia  scripsit  historiam  tuarum  optimarum  rerum  gestarum,  ac 
pergratulandus  sit  ille  studiosus  qui  vertit  ex  arabico  in  linguam  nostram  vulgarem, 
nempe  hispanicam  ad  universale  oblectamentum  omnium  gentium. 

Dominus  Quixotus  levavit  eum  atque  ad  eum  ait: 

-Hoc  modo  estne  verum  historiam  meam  esse  ac  maurum  sapientemque  auctorem 
eius? 

-Et  hoc  tam  verum  est,  domine  -dixit  Samson-,  ut  secundum  me  plus  quam 
duodecim  milia  librorum  impressi  sunt  talis  historiae  et  sic  hoc  potest  probare 
Lusitania,  Barcino  et  Valentia  ubi  impressa  est;  et  immo  fertur  hanc  impressam  esse 
Antuerpiae  (Amberes)  et,  mea  opinione,  non  erit  natio  nec  lingua  in  quam  non 
vertatur. 

-Prima  res  -inquit  ad  hanc  occasionem  dominus  Quixotus-  ex  quibus  maior 
contentus  erit  homini  praedito  virtute  atque  honore  est  videre  se  tractari  per  linguas 
hominum,  et  impressum  atque  incisum.  Dixi  autem  optimo  nomine  quoniam  e 
contrario  nulla  mors  aequabitur  ei. 

-Si  de  bona  fama  ac  de  bono  nomine  agitur  -inquit  baccalaureus-,  tantum  tu 
superabis  omnes  equites  itinerantes;  nam  maurus  sua  lingua  et  christifidelis  sua 
propria  magna  cura  pinxerunt  nobis  et  quidem  vivide  praestantiam  tuam,  animum 
magnum  ad  pericula  aggredienda,  patientiam  in  adversitate,  tolerantiam  tum  in 
infortuniis  tum  in  vulneribus,  honestatem  continentiamque  in  amoribus  tuis  platonicis 
et  dominae  meae  Dulcineae  a  Toboso. 

-Numquam  -dixit  Sanctius  Pansa  ad  hunc  statum  rerum-  audivi  nominare 
Dulcineam  ut  dominam ,  nempe  dona,  et  in  hoc  haec  historia  habet  errorem. 

-Haec  obiectio  nullius  momenti  est  -respondit  Carrasco. 

-Non  taliter  -respondit  dominus  Quixotus-;  sed  dicas  mihi,  domine  baccalauree, 
quaenam  bonae  res  gestae  sunt  maioris  ponderis  in  hac  historia? 

-In  hoc  -respondit  baccalaureus-  est  diversitas  sententiarum  et  de  gustibus  vanum 
est  disputare:  alii  opinantur  res  gestas  molarum  venti,  quae  tibi  videbantur  Briarei 
sive  gigantes;  alii  autem  facta  fullonicarum;  hic  praefert  descriptionem  exercituum, 
qui  postea  videbantur  duo  agmina  pecorum;  ille  cupit  illam  mortui,  quem  adducebant 
Segoviam;  est  autem  qui  dicat  res  gestas  libertatis  damnatorum  ad  triremes,  alius 

dicit  nulla  esse  tamquam  facta  duorum  gigantum  Benedictinorum  cum  pugna  strenui 
vasconici. 

-Dicas  mihi,  domine  baccalauree  -dixit  ad  hanc  occasionem  Sanctius-:  intrant 
etiam  res  gestae  «yanguesium»  cum  bonus  noster  Rocinans  voluit  nimis  quaerere 
ad  refocillandas  equas? 

-Nihil  praeterivit  -respondit  Samson-  sapiens  ille  in  atramento;  omnia  narrat 
omnia  notat:  pervenit  ad  notandos  gyros  quos  Sanctius  fecit  in  stragulo  dum  eum  in 
altum  eiecerunt. 

-In  stragulo  nullos  gyros  feci  -respondit  Sanctius-  sed  in  aere  et  plures  quam 
voluissem. 

-Secundum  quod  imaginor  -inquit  dominus  Quixotus-,  nulla  historia  est  in 
mundo  quae  non  habeat  vicissitudines,  praesertim  quae  agunt  de  equitatibus;  quae 
numquam  erunt  plenae  factis  prosperis. 

-Ceterum  -respondit  baccalaureus-,  nonnulli  qui  vere  hanc  historiam  legerunt 
dicunt  ut  melius  esset  si  auctores  obliti  essent  omnino  multorum  ictuum,  quos 
dominus  Quixotus  in  diversis  rebus  gestis  acceperat. 

-In  hoc  haec  historia  dicit  verum  -dixit  Sanctius. 

-Etiam  posset  eos  tacere  propter  elegantiam  -inquit  dominus  Quixotus-,  nam 
non  necesse  est  narrare  ea  quae  nec  mutant  nec  novant  veritatem  historiae,  praesertim 
si  redundant  ad  heroem  historiae  contemnendum.  Et  profecto  Aeneas  fortasse  non 
fuit  tam  pius  sicut  Vergilius  depinxit  eum,  necque  Ulysses  tam  prudens  ut  Homerus 
eum  descripsit. 

-Hoc  ita  est  -obiecit  Samson-;  sed  non  idem  est  scribere  ut  poeta  quam  ut 
historiographus:  vates  res  enarrare  sive  cantare  potest,  et  quidem  non  tamquam 
fuerunt,  sed  sicut  deberent  esse;  historiographus  debet  eas  scribere  non  tamquam 
possent  esse,  sed  sicut  reapse  fuerunt,  nullo  verbo  ablato  nec  addito,  quod  veritatem 
afficeret. 

-Si  maurus  veritates  dicit  hic  -ait  Sanctius-,  profecto  erunt  inter  ictus  domini 
mei  etiam  quos  percusserunt  mihi;  quia  numquam  mensuram  dorsi  eius  fecerunt  quin 
facerent  mensuram  meam  et  etiam  totius  corporis  mei;  sed  non  mirandum  est  quia, 
secundum  dominum  meum,  de  dolore  capitis  participant  omnia  membra  corporea. 

-Astutus  es,  Sancti  -respondit  dominus  Quixotus-.  Et  certum  est  te  non  carere 
memoria  cum  tu  vere  velis. 

-Si  vere  vellem  oblivisci  ictuum  quos  mihi  dederunt  -dixit  Sanctius-  contusiones, 
quae  adhuc  inveniuntur  in  costis  meis,  hoc  non  tolerabunt. 

-Tace,  Sancti  -ait  dominus  Quixotus-,  et  noli  interrumpere  dominum 
baccalaureum,  a  quo  quaero  ut  ulterius  prosequatur  in  his  quae  narrantur  de  me  in 
hac  historia. 

-Et  de  me  -dixit  Sanctius-;  quia  etiam  dicunt  me  esse  ex  praecipuis  presonis 
illius. 

- Protagonistis  vel  personis  et  non  presonae ,  Sancti  amice  -dixit  Samson. 

-Alterum  correctorem  de  vocabulis  (litt.  voquibles)  habemus?  -dixit  Sanctius-. 
Si  hoc  modo  iter  facimus  numquam  perveniemus  ad  finem  vitae. 

-Et  utinam  Deus  det  mihi  bonam  vitam!  Sancti  -respondit  baccalaureus-  si  tu 

ipse  non  es  secundus  in  hac  historia;  et  etiam  sunt  qui  praeferunt  et  volunt  audire  te 
loquentem  pro  altero.  Sed  sunt  qui  dicunt  te  nimis  credulum  fuisse  credendo  verum 
esse  quod  dicitur  de  insula  promissa  a  domino  Quixoto  qui  hic  est  praesens. 

-Adhuc  est  sol  ad  pedes  montium  -ait  dominus  Quixotus-;  et  cum  Sanctius 
senescat  cum  experientia,  quam  aetas  dat  omnibus,  magis  idoneus  et  facilior  erit  ei 
fieri  gubernator,  quam  nunc  ille  est. 

-Hercle,  domine  -dixit  Sanctius-;  si  hanc  insulam  non  gubernabo  mea  aetate 
non  gubernabo  annis  Mathusala.  Et  damnum  hic  est,  quia  haec  insula  demoratur, 
nescio  ubi,  sed  non  quia  careo  mente  ad  eam  gubernandam. 

-Commenda  hoc  negotium  Deo,  Sancti  -ait  dominus  Quixotus-;  et  omne  erit  ad 
melius  quam  quod  credis,  quoniam  non  movetur  folium  arboris  absque  voluntate  Dei. 

-Hoc  verum  est  -dixit  Samson-;  et,  Deo  providente,  non  deficient  Sanctio  mille 
insulae  ad  gubernandum  quanto  magis  una.  -Gubernatores  vidi  hic  -dixit  Sanctius- 
qui  non  perveniunt  ad  soleam  calceorum  meorum  et  nihilominus  vocant  eos  dominos 
ac  ministrant  eis  cum  catinis  argenteis. 

-Illi  non  sunt  gubernatores  insularum  -obiecit  Samson-  sed  gubernatores  minoris 
ponderis;  quia  gubernatores  insularum  saltem  debent  cognoscere  grammaticam. 

-Cum  gramma  bonum  esset  mihi  -dixit  Sanctius-;  sed  cum  tica  nihil  est  faciendi, 
quia  hoc  non  intelligo.  Sed  relinquam  has  res  gubernandi  in  manibus  Dei  ut  mittat 
me  quo  melius  sit  mihi;  et  ego  dico,  domine  baccalauree  Samson  Carrasco,  me  valde 
gaudere,  quia  auctor  huius  historiae  loquitur  de  me  tali  modo  ut  res  non  molestae 
sint;  quia  si  aliter  diceret  per  fidem  boni  armigeri,  id  est  res  quae  non  essent  cuiusdam 
veteris  christiani,  sicut  ego  sum,  etiam  surdi  audirent  nos. 

-Hoc  esset  facere  miracula  -respondit  Samson. 

-Miracula  sive  non  miracula  -dixit  Sanctius-,  unusquisque  videat  quomodo 
loquitur  sive  quomodo  scribit  de  presonis  et  non  ponat  primum  quod  ad  mentem 
eius  adveniat. 

-Una  ex  rebus  quas  ponunt  ad  talem  historiam  -ait  baccalaureus-  est  auctorem 
introduxisse  in  eam  fabellam  intitulatam  Invidus  maritus  importunus ;  et  non  quia 
mala  sit  vel  male  concepta,  sed  quia  non  erat  vere  locus  idoneus,  nec  est  ibi  aliquid 
ad  dicendum  in  historia  domini  Quixoti. 

-Ego  autem  sponsionem  faciam  -obiecit  Sanctius-  hunc  filium  canis  coniunxisse 
caules  cum  cistis. 

-Nunc  autem  dicam  auctorem  meae  historiae  non  nimis  sapientem  fuisse,  sed 
loquax  ignorans,  qui  manibus  incertis  ac  parvo  consilio  scripsit  eam,  ita  ut  esset 
quidquid  sit,  tamquam  fecerit  Orbaneja,  ille  pictor  Idubedae  (Ubeda),  qui  cum 
quondam  ab  eo  quaererent  quid  ergo  pingeret  respondit  «Quidquid  exeat».  Forte 
aliquando  pingebat  gallum  et  tali  modo  ac  tam  dissimilis  ut  deberet  litteris  gothicis3 
iuxta  eum  scribere:  «Hic  est  gallus».  Et  fortasse  sic  erit  mea  historia  atque  egebit 
quodam  commentario  ad  eam  intelligendam. 

-Hoc  nullo  modo  -respondit  Samson-;  quia  valde  clara  est  et  nulla  difficultas 
est  ad  eam  intelligendam:  pueri  manibus  suis  eam  apprehendunt,  iuvenes  eam  legunt, 
homines  eam  intelligunt  ac  senes  eam  plaudunt;  et  denique  tam  trita,  lecta  et  cognita 
est  ab  omni  genere  hominum  ut  cum  videant  iumentum  macrum  dicunt:  «Ibi  vadit 

Rocinans».  Et  plerique  qui  eam  legunt  pedisequi  sunt:  quoniam  non  est  vestibulum 
cuiusdam  domini,  ubi  non  inveniatur  liber  domini  Quixoti:  nonnulli  eum  accipiunt 
si  alii  eum  relinquunt:  hi  festinanter  eum  petunt  aliique  eum  quaerunt.  Tandem  haec 
historia  est  oblectamentum  gaudiosissimum  ac  vix  perniciosum  quod  hucusque 
viderint,  quia  in  hac  non  videtur  nec  per  similitudinem  verbum  inhonestum  nec 
sententia,  quae  non  sit  catholica. 

-Scribere  alio  modo  -inquit  dominus  Quixotus-,  non  esset  scribere  veritates,  sed 
mendacia;  atque  historiographi,  qui  utuntur  mendaciis  comburendi  essent,  tamquam 
qui  pecuniam  falsam  producunt;  sed  nescio  quid  induxit  auctorem  ad  fabellas  ac 
fabulas  alienas  introducere,  cum  tam  multum  sit  ad  scribendum  de  meis  rebus;  procul 
dubio  voluit  proverbium  sequi  quod  dicit:  «Ex  palea  atque  ex  faeno  ...  (venter 
impletur)».  Quoniam  si  tantum  notaret  cogitationes  meas,  suspiria,  lacrimas,  optima 
desideria  atque  impetus,  volumen  posset  componere  et  immo  maius  sive  tam  magnum 
quam  opera  omnia  illius  Tostati.  Profecto,  secundum  me,  domine  baccalauree,  ad 
historias  librosque  componendos  ex  quolibet  genere,  opus  est  magnum  iudicium  ac 
maturus  intellectus.  Magnorum  auctorum  est  dicere  facetias  et  scribere  sales 
leporesque;  tamen  in  comoediis  qui  agit  dramatis  personam  stulti  prudentissimus 
erit  inter  omnes,  quoniam  qui  vult  sese  ostendere  tamquam  simplicem  oportet  ut 
talis  non  sit.  Historia  est  res  sacra;  quoniam  oportet  ut  vera  sit  atque  ubi  est  veritas 
ibi  est  Deus,  quatenus  ad  veritatem.  Attamen  sunt  qui  componunt  atque  eiiciunt  libros 
tamquam  si  essent  lagana  venti  pistoris  [vulgo  bunuelos]. 

-Nullus  liber  malus  est  -dixit  baccalaureus-  qui  non  habeat  quid  boni. 

-In  hoc  non  est  dubium  -obiecit  dominus  Quixotus-;  sed  aliquando  accidit  ut 
multi  praediti  magna  fama  obtenta  proprio  merito  suis  scriptis,  cum  dederint  ad 
officinam  typographicam  opera  sua  perdiderunt  famam  suam  omnino,  sive  eam 
aliquantulum  minuerunt. 

-Causa  huius  rei  est  -ait  Samson-  eos  inspicere  pedetentim  opera  scripta  atque 
hoc  modo  possunt  errores  animadvertere  et  profundius  inquirunt  cum  maior  sit  fama 
auctorum,  qui  ea  composuerunt.  Viri  clari  propter  intellectus  suos,  maximi  poetae, 
illustri  historiographi,  semper  sive  plerumque  invisi  sunt  et  quidem  magna  invidia 
ab  his,  qui  gaudent  pro  oblectamento  proprio  de  iudicandis  scriptis  alienis,  quamquam 
nondum  edunt  sua  propria  in  lucem  mundi. 

-De  hoc  non  est  mirandum  -dixit  dominus  Quixotus-;  quoniam  multi  sunt 
theologi,  qui  boni  non  sunt  propter  populum  atque,  e  contrario,  optimi  sunt  ad 
discernendum  quod  supersit  sive  quod  deficiat  in  verbis  praedicatorum. 

-Haec  omnia  ita  sunt,  domine  Quixote  -dixit  Carrasco-;  sed  vellem  ut  tales  censores 
essent  misericordiores  ac  minus  scrupulosi  quin  viderent  atomos  solis  clarissimi  ex 
opere  quo  murmurant:  quia  si  ‘ aliquando  bonus  dormitat  Homerus\  animadvertant 
quam  longam  moram  expergefactus  mansit  ut  daret  operam  ad  lucem  et  quidem  ad 
minuendam  omnem  partem  umbrae;  et  fortasse  quod  eis  videatur  malum,  esset  tantum 
naevus  cutis,  qui  aliquando  etiam  accrescunt  pulchritudinem  faciei,  quae  eos  continet. 
Et  etiam  dicam  magnum  periculum  facere  qui  librum  imprimit,  quia  non  fieri  potest 
ut  tali  modo  faciat  ita  ut  omnes  qui  eum  legant  eodem  modo  gaudeant. 

-Ille  qui  de  me  agit  -dixit  dominus  Quixotus-  perpaucos  faciet  ut  gaudeant. 

-E  contrario;  quia  «stultorum  infinitus  est  numerus»,  (Ecctes.  1.15)  innumeri 
sunt  qui  gaudent  hac  historia;  et  nonnulli  dicunt  auctorem  nullam  memoriam 
habuisse,  quia  oblitus  est  dicendi,  quis  enim  fuit  qui  asinum  rapuit  a  Sanctio,  nam 
ibi  non  declaratur  et  tantum  infertur  ex  scriptis  asinum  raptum  fuisse  ab  eo,  et  postea 
iterum  iterumque  vident  eum  equitem  super  asinum  suum,  quamvis  nondum 
apparuisset.  Necnon  et  dicunt  eum  oblitum  esse  dicendi  quid  fecit  Sanctius  ex  illis 
centum  aureis,  quos  invenit  in  sarcina  Montis  Fusci,  de  quibus  nulla  est  ulterior 
mentio  multique  sunt  qui  volunt  scire  quid  de  eis  fecit,  sive  quibus  expensis  solvit 
atque  haec  est  res  substantialis,  qua  hoc  opus  omnino  caret. 

Sanctius  respondit: 

-Ego,  domine  Samson,  non  possum  nunc  computum  reddere  vel  fabellas  narrare; 
quia  stomachus  meus  defecit  mihi  et  si  non  refocillo  eum  duobus  haustibus  ex  vetere 
vino  immittet  me  in  spinam  Sanctae  Luciae.  Domi  ego  vinum  habeo;  uxor  mea  (litt. 
mi  oislo )  exspectat  me:  tunc,  prandio  finito,  huc  revertar  et  tibi  rationem  dabo  atque 
omnibus  huius  mundi  de  his  quae  a  me  quaeratis,  tum  de  iumento  amisso  tum  de 
sumptu  centum  aureorum. 

Et  Sanctius,  nullo  responso  exspectato,  atque  ullo  verbo  prolato,  domum  suam 
profectus  est. 

Dominus  Quixotus  a  baccalaureo  quaesivit  rogavitque  ut  maneret  cum  eo  ad 
poenitentiam  faciendam.  Baccalaureus  accepit  invitationem:  ibi  mansit  atque  ad 
prandium  ordinarium  par  columbarum  additum  est.  Tempore  prandii  locutum  est 
de  equitatu  itineranti  et  Carrasco  secutus  est  dominum  Quixotum  cum  suis  facetiis. 
Prandio  finito,  tempore  quietis  postmeridianae  dormierunt,  Sanctius  reversus  est  et 
colloquium  praevium  renovatum  est. 


Capitulum  4.  Ubi  Sanctius  Pansa  rationem  reddit  baccalaureo 
Samson  Carrasco  in  dubiis  quaestionibus  eius  cum  aliis  rebus  gestis, 
quae  dignae  sunt  narrandi 


Sanctius  reversus  est  ad  domum  domini  Quixoti  et  denuo  ad  colloquium  veniens  dixit:  , 
-Dominus  Samson  dixit  se  voluisse  scire,  nempe  quis,  quomodo  et  quando 
rapuerunt  a  me  iumentum,  his  quaestionibus  sic  respondeo  dicens:  ipsa  nocte  qua 
fugientes  de  Sancta  Fraternitate  intravimus  in  Montes  Fuscos,  post  res  gestas  sine 
fortuna  damnatorum  ad  triremes  atque  ex  illo  defuncto,  quem  Segoviam  ferebant, 
dominus  meus  atque  egomet  introivimus  in  densam  silvam,  ubi  dominus  meus  innixus 
lancea  atque  ego  super  iumentum  meum,  et  quidem  concussi  ac  lassi  de  ultimis  ictibus 
pugnorum,  dormitavimus  tamquam  si  essent  culcitae  plumarum;  praesertim  dormivi 
somno  profundo  et  quicumque  venit  ad  me  suspendit  me  super  quattuor  stipites,  quos 
collocavit  sub  quattuor  lateribus  clitellarum,  et  quidem  ita  ut  manerem  super  clitellas 
et  deorsum  extraxit  asinum,  cum  nihil  de  hoc  sensi. 

-Haec  res  facilis  est  et  nullae  res  gestae  novae;  quia  idem  accidit  Sacripanti,  cum 
esset  in  oppugnatione  Albracae,  et  notus  latro  Brunelus  extraxit  equum  ex  cruribus 
eius, 

-Prima  luce,  mane  -prosecutus  est  Sanctius-,  et  ubi  primum  commotus  sim, 
stipites  defecerunt  mihi  et  confestim  cecidi  super  terram  magno  ictu;  inspexi 
iumentum  et  non  vidi  eum;  lacrimas  infuderunt  oculi  mei  et  lamentatus  sum  et  si 
auctor  nostrae  historiae  non  posuit  hoc,  potuit  credere  se  non  rem  novam  scripsisse. 
Postea  nescio  quot  dies,  cum  veni  cum  principessa  domina  Micomicona,  recognovi 
asinum  meum  et  qui  veniebat  super  eum,  amictus  tamquam  zingarus  erat  Ginesius 
de  Pasamonte,  ille  mendax  ac  magnus  maleficus,  quem  dominus  meus  atque  ego 
liberavimus  a  catena  damnatorum. 

-Error  non  est  hic  -obiecit  Samson-,  sed  quia  antea  quam  appareret  iumentum 
auctor  dicit  Sanctium  fuisse  super  asinum. 

-His  rebus  -dixit  Sanctius-  nescio  quid  respondendum  sit,  nisi  ut  historiographus 
deciperetur,  sin  autem  esset  error  typographi. 

-Hoc  ita  est,  absque  dubio  -ait  Samson-;  sed  quid  factum  est  de  his  centum 
aureis?  Num  evanuerunt? 

Sanctius  autem  respondit: 

-Ego  solvi  eos  pro  meis  rebus  et  pro  rebus  meae  uxoris  ac  liberorum  atque  ope 
horum  uxor  mea  potuit  patienter  ferre  omnes  vias  atque  itinera,  quae  deambulavi  in 
servitio  mei  domini  Quixoti;  quia  si  post  tam  multum  tempus  redirem  domum  sine 
pecunia  ac  sine  iumento  adversa  fortuna  exspectaret  me;  et  si  amplius  de  me  scire 
vis,  hic  ego  sum  et  respondebo  etiam  ipsi  regi  et  nemo  dicat  utrum  duxerim  an  non 
duxerim,  utrum  solverim  necne;  quia  si  computandi  essent  ictus,  quos  mihi  dederunt 
pro  pecunia,  quamvis  non  essent  plus  quam  quattuor  teruntii  pro  ictu,  centum  aurei 
non  adimplerent  dimidiam  partem  eorum.  Quare  unusquisque  ponat  manum  super 
pectus  suum  et  ne  iudicet  album  pro  nigro  nec  nigrum  pro  albo;  quia  unusquisque 
est  tamquam  Deus  eum  fecit  et  multoties  immo  peior. 

-Etiam  curabo  -ait  Carrasco-  culpandi  hunc  auctorem  historiae,  et  si  denuo  eam 
imprimeret  ne  obliviscatur  huius  rei  quam  Sanctius  dixit;  atque  hoc  iuvabit  ad  eam 
augendam  ad  altiorem  locum  in  quo  est. 

-Estne  aliquid  mendandi  in  hac  lectione,  domine  baccalauree?  --quaesivit  dominus 
Quixotus. 

-Absque  dubio  erit  -respondit  ille-;  tamen  nihil  erit  tam  magni  momenti  quam 
res  iam  dictae. 

-Num  auctor  promittit  -inquit  dominus  Quixotus-  secundam  partem? 

-Utique  promittit  -respondit  Samson-;  sed  dicit  se  non  invenisse  nec  immo  scit 
quis  eam  habeat,  et  sic  dubitandum  est  utrum  edatur  in  lucem  necne;  et  propter  has 
res  quia  sunt  qui  dicunt  «numquam  secundas  partes  bonas  fuisse»,  atque  alii  dicunt: 
«Sufficiunt  res  de  domino  Quixoto,  quae  scriptae  sunt»,  quibus  dubitatur  de  hac 
secunda  parte.  Alii  autem  sunt  et  quidem  iucundiores,  qui  dicunt:  «Veniant  plures 
quixotatae :  impetum  faciat  dominus  Quixotus  et  loquatur  Sanctius  Pansa  atque 
eveniat  quidquid  sit;  quia  his  rebus  vere  gaudebimus.» 

-Et  quid  est  quod  impellit  auctorem  ad  id  faciendum? 

-Quid  ergo?  -respondit  Samson-.  Simul  atque  inveniat  auctor  hanc  historiam 
quam  quaerit  et  quidem  insolita  diligentia,  illam  continuo  in  lucem  edet,  sed  potius 
motus  propter  lucrum  eius  quam  ex  alia  quadam  laudatione. 

Cui  Sanctius  dixit: 

-Si  auctor  inspicit  pecuniam  et  lucrum,  quid  mirum  est  si  scopum  suum  attingat; 
et  non  faciat  nisi  festinare  et  quidem  tamquam  sartor  in  vesperis  Paschatis,  sed 
operae  quae  finiuntur  magna  celeritate  numquam  finientur  cum  debita  perfectione. 
Animadvertat  hic  maurus  quis  ille  sit  et  quid  ipse  faciat;  atque  ego  et  dominus 
meus  ei  dabimus  cumulum  verborum  in  quaestione  diversarum  rerum  gestarum 
ita  ut  possit  componere  non  tantum  secundam  partem,  sed  centum.  Num  putabit 
nos  super  paleas  dormire?  Sustineat  pedem  nostrum  ad  ferreas  soleas  aptandas  et 
videbit  de  quo  pede  claudicamus.  Et  quod  vere  dicam  est  si  dominus  meus  acciperet 
consilium  meum  nunc  temporis  melius  esset  nobis  in  quadam  expeditione  esse  ad 
infortunia  solvenda  atque  adversa  corrigenda,  secundum  consuetudinem  optimorum 
equitum  itinerandum. 

Vix  ac  dixit  Sanctius  has  argumentationes  cum  ad  aures  eius  pervenerunt  hinnitus 
Rocinantis;  quos  hinnitus  dominus  Quixotus  accepit  pro  omine  felicissimo  et  decrevit 
alium  egressum  facere  ex  hoc  in  tres  sive  quattuor  dies;  ac  baccalaureo  declaravit 
suam  voluntatem  a  quo  etiam  consilium  quaesivit  nempe  ex  qua  parte  expeditionem 
suam  inciperet;  qui  ei  respondit,  sua  opinione,  ut  peteret  regnum  Aragoniae  atque 
urbem  Caesaraugustam  (Zaragoza),  ubi  in  paucos  dies  ludicrum  equestre 
celeberrimum  in  honorem  et  festivitatem  Sancti  Georgii  esset,  quo  posset  magnam 
famam  obtinere  super  omnes  equites  aragonienses  quod  idem  esset  ac  nancisci  famam 
super  omnes  in  hoc  mundo.  Laudavit  honoratum  strenuumque  consilium  eius  atque 
animadvertit  ut  curaret  de  periculis  faciendis,  quia  vita  eius  non  erat  tantummodo 
ipsius,  sed  etiam  eorum,  qui  eo  egebant  ad  succurrendum  atque  ad  eos  protegendos 
in  infortuniis  eorum. 

-Haec  sunt  quae  ego  detestor,  domine  Samson  -dixit  ad  hanc  occasionem 
Sanctius-;  quia  sic  percutit  dominus  meus  centum  homines  armatos  tamquam  puer 
avidus  frangit  sex  melones  aquosos.  Mehercle!  Domine  baccalauree!  Utique  quia  est 
tempus  aggrediendi  et  tempus  fugiendi  et  non  omnia  erunt  «Sancte  Iacob,  et  prorsus, 
Hispania!»  Et  etiam  hoc  verum  est  quia  audivi  et  credo  ex  domino  meo,  ni  fallor,  ut 
inter  extremum  ignaviae  et  temeritatis  inedia  strenuitas  sit;  et  cum  hoc  ita  sit  non 
debet  fugere  sine  causa  nec  aggredi  cum  quaestio  alia  sit.  Tamen  insuper  animadvertat 
dominus  meus  si  ille  ducet  me  secum  hoc  erit  sub  condicione  ut  ille  semper  pugnet 
in  omnibus  atque  ego  nihil  faciam  nisi  de  eo  curare  quoad  munditiam  corpoream  et 
victum  eius.  Et  in  his  faciam  miracula;  sed  credere  me  accepturum  esse  gladium, 
quamvis  sit  contra  rusticos  malefactores  armatos  cum  ascia  et  galea,  erit  magna 
tergiversatio.  Ego,  domine  Samson,  nolo  obtinere  famam  strenui,  sed  esse  bonus  et 
fidelis  armiger,  qui  umquam  ministraverit  equiti  itineranti;  et  si  meus  dominus 
Quixotus,  propter  mea  bona  servitia,  vult  mihi  quamdam  insulam  dare  ex  multis, 
quas  tu  dicis  eum  lucraturum  esse,  eam  recipiam  ut  magnum  beneficium;  aliter  si  non 
eam  dat  mihi,  tamquam  natus  sum  manebo;  quia  homo  non  pendet  ab  alio,  sed 
a  Deo;  et  ceterum,  melior  erit  mihi  gustus  panis  sine  ulla  gubernatione  quam  si  essem 

gubernator.  Et  num  ego  possum  scire  utrum  in  his  gubernationibus  diabolus  praebebit 
mihi  quoddam  obstaculum  quo  cadam  et  dentes  meos  confringam  necne?  Sanctius 
natus  sum  et  Sanctius  moriar;  sed  si  in  his  omnibus  et  quidem  optimo  modo  et  parvo 
labore  absque  ullo  periculo,  coelum  dat  mihi  quamdam  insulam  sive  aliam  rem 
similem,  ego  non  sum  tam  stultus  ut  eam  reiiciam;  quia  etiam  dicitur:  «Cum  dent 
tibi  vaccam,  accipe  funem  post  eam»;  et  «cum  adveniat  bonum  ad  te,  introduc  hoc 
domum  tuam». 

-Tu,  frater  Sancti  -inquit  Carrasco-,  locutus  es  tamquam  magister  ex  cathedra; 
sed  nihilominus  confide  Deo  et  domino  Quixoto,  qui  dabit  tibi  regnum  et  non  tantum 
insulam. 

-In  hoc  statu  rerum  tam  bonum  est  accipere  maiorem  rem  quam  minorem 
-respondit  Sanctius-;  quamvis  etiam  dicam  tibi,  domine  Carrasco,  si  dominus  meus 
dat  mihi  regnum  non  eiiciet  in  saccum  ruptum;  quia  iam  probavi  pulsum  meum  atque 
inveni  me  habere  bonam  salutem  ad  regna  regenda  atque  ad  insulas  gubernandas; 
et  hoc  iam  dixi  domino  meo. 

-Vide,  Sancti  -ait  Samson-,  officia  mutare  consuetudines  et  fieri  potest  ut  cum 
videas  te  gubernatorem  ne  cognoscas  matrem,  quae  peperit  te. 

-Hoc  intelligitur  -respondit  Sanctius-  de  plebecula,  quae  nata  est  inter  malvas, 
sed  non  de  his  qui  habent  super  animum  quattuor  digitos  plenos  pinguedine,  tamquam 
ego  habeo  ex  veteribus  christianis.  Atque  inspice  qualitates  meas  et  videbis  me 
numquam  habere  ullam  ingratam  voluntatem  erga  quemdam! 

-Sic  Deus  faxit!  -inquit  dominus  Quixotus-  et  hoc  videndum  erit  cum  haec 
gubernatio  veniat;  atque  iam  videtur  mihi  hoc  ante  oculos  habere. 

Dominus  Quixotus,  his  rebus  dictis,  rogavit  baccalaureum,  si  esset  vates,  ut  ei 
componeret  quosdam  versus,  qui  agerent  de  salutatione  ad  valedicendum  dominae 
Dulcineae  a  Toboso  atque  in  initio  uniuscuiusque  versus  scriberet  litteram  nominis 
eius,  ita  ut  legeret  coadunans  omnes  litteras:  Dulcinea  a  Toboso.  Baccalaureus 
autem  dixit  se  non  esse  ex  claris  poetis,  qui  erant  in  Hispania,  et  de  quibus  dicebatur 
esse  tres  et  dimidium;  tamen  libenter  componeret  talem  versificationem,  sed 
inveniebat  quamdam  difficultatem,  quia  hispanice  erant  septemdecim  litterae;  et 
si  faceret  quattuor  strophas  hispanicas  ex  quattuor  versibus,  superesset  littera;  si 
has  strophas  faceret  ex  quinque  versibus,  quas  dicunt  decimas  sive  redondillas , 
deficerent  ei  tres  litterae.  Nihilominus  curabit  introducendo  litteram  sicut  posset 
ita  ut  inter  quattuor  strophas  hispanicas  includeretur  nomen  illius  Dulcineae  a 
Toboso. 

-Hoc  ita  erit  in  omni  casu  -inquit  dominus  Quixotus-;  quoniam  si  omne  nomen 
non  includitur  palam  atque  aperte  nulla  mulier  crederet  propter  eam  fieri  carmen. 

Has  res  tractaverunt  et  etiam  de  exitu  eorum,  qui  esset  ex  hoc  in  octo  dies. 
Dominus  Quixotus  a  baccalaureo  quaesivit  ut  hoc  secretum  servaret,  praesertim  a 
parocho  atque  a  tonsore  et  a  nepte  atque  hera  domus,  ne  impedirent  honoratam  et 
vehementem  voluntatem  eius.  Omnia  promisit  Carrasco.  Interea  valedixit  eis,  atque 
a  domino  Quixoto  quaesivit  ut  nuntiaret  ei  de  suis  rebus  gestis  prosperis  sive  adversis, 
cum  esset  ei  commoditas  nuntiandi  ad  eum;  tunc  valedixerunt  sibi  ad  invicem  et 
Sanctius  profectus  est  ad  paranda  necessaria  ad  hanc  expeditionem  faciendam. 

Capitulum  5.  Ubi  agitur  de  faceto  iucundoque  colloquio  quod 
fuit  inter  Sanctium  Pansam  uxoremque  Teresiam  Pansam  atque 
aliae  res  gestae  dignae  felicis  recordationis 


Cum  interpres  huius  historiae  pervenit  ad  hoc  quintum  capitulum  dixit  hoc  esse 
apocryphum,  quia  in  illo  Sanctius  Pansa  loquitur  aliter  et  alio  modo  dicendi  ex  quo 
promitteretur  de  suo  parvo  intellectu  et  sic  dicit  res  tam  subtiles,  quas  nullo  modo 
potuit  cognoscere;  tamen  etiam  voluit  hoc  capitulum  vertere  secundum  suum  officium 
et  sic  prosecutus  est  dicens: 

Sanctius  reversus  est  domum  suam  valde  laetus  et  contentus,  et  uxor  eius  procul 
ad  iactum  ballistae  cognovit  laetitiam  eius;  quare  rogavit  eum: 

-Quid  est  tibi,  Sancti  amice,  quia  tam  laetus  es? 

Cui  ille  respondit: 

-Mi  coniux,  si  vere  Deus  vult,  laetus  ero  non  ostendendi  hoc  gaudium  sicut  facio. 

-Non  intelligo  te,  coniux  mi  -obiecit  illa-,  et  nescio  quid  vis  mihi  dicere  his 
verbis,  si  Deus  vult  laetus  ero  non  ostendendi  hoc  gaudium,  quia  quamvis  stulta  sim, 
nescio  quis  habeat  gaudium  cum  hoc  gaudium  non  habeat. 

-Vide,  Teresia  -respondit  Sanctius-;  ego  sum  laetus,  quia  statui  servire  domino 
Quixoto,  qui  nunc  vult  tertia  vice  egredi  ad  res  gestas  quaerendas;  atque  ego  cum 
eo  egrediar,  quia  sic  vult  paupertas  mea  una  cum  spe,  quae  laetificat  me  inveniendi 
alios  centum  aureos  tamquam  quos  iam  persolvi,  sed  moestus  sum,  quia  debeo  abesse 
a  te  atque  a  liberis  meis.  Nam  si  Deus  vult  alere  me,  sicco  pede  ac  domi,  absque 
ulla  via  vel  semita  sive  bifurcatione  viarum,  quod  perfacile  ei  esset  et  parvi  faceret, 
tantum  cum  id  vellet,  laetitia  mea  esset  firmior  ac  validior,  nam  laetitia  mea  includitur 
in  tristitia  relinquendi  te;  quare  etiam  laetus  essem  non  ostendendi  hoc  gaudium. 

—Vide,  Sancti  -obiecit  Teresia-:  ex  hoc  cum  fecisti  te  socium  huius  equitis 
itinerantis  loqueris  tantis  circumlocutionibus  ut  nemo  possit  te  intelligere. 

-Sufficit  mihi  ut  Deus  intelligat  me,  mi  coniux  -respondit  Sanctius-  quia  Ille 
est  qui  intelligit  omnia  et  maneat  hoc  hic;  sed  animadverte,  soror  mea,  oportet  te  de 
iumento  per  tres  dies  curare  ut  possit  omnia  opera  navare;  quare  duplica  pabulum 
ei,  quaere  clitellas  et  reliquas  sarcinas;  quia  non  ad  nuptias  iter  facimus,  sed  ad 
mundum  peragrandum  atque  ad  dandum  et  recipiendum  et  quidem  cum  gigantibus, 
cum  monstris  et  phantasmatibus  atque  ad  audiendos  sibilos,  rugitus,  mugitus  et 
barritus;  atque  haec  omnia  essent  flores  casiae  si  nil  esset  nobis  cum  yanguesibus  et 
cum  mauris  incantatis. 

-Bene  possum  credere,  coniux  mi  -obiecit  Teresia-,  armigeros  itinerantes  non 
comedere  panem  gratis  et  ex  amore;  quare  rogabo  ut  Dominus  Noster  eripiat  te  ab 
omni  mala  fortuna. 

-Atque  ego  dico  tibi,  mi  coniux  -respondit  Sanctius-,  si  non  crederem  me  futurum 
esse  gubernatorem  cuiusdam  insulae,  ex  hoc  et  in  breve  tempus,  aliter  hic  et  nunc 
vellem  mortuus  esse. 

-Minime  hoc,  coniux  mi  -dixit  Teresia-:  vivat  gallina  quamvis  indisposita  sit; 

vive  tu  et  velit  diabolus  ferre  secum  omnes  gubernationes,  quae  sint  in  toto  mundo; 
absque  gubernatione  egressus  es  ex  ventre  tuae  matris,  sine  gubernatione  hucusque 
vixisti  et  sine  gubernatione  ibis  sive  adducent  te  ad  sepulturam  et  Deus  providebit. 
Et  multi  sunt  qui  vivunt  in  mundo  absque  ulla  gubernatione  et  non  ex  hoc  desunt  a 
vita  ac  numerantur  inter  homines.  Melior  condimentum  huius  mundi  est  fames,  et 
cum  haec  numquam  deficit  a  pauperibus  hi  semper  manducant  magno  gaudio.  Tamen 
vide,  Sancti,  si  forte  esset  tibi  gubernatio  ne  obliviscaris  tuorum  liberorum.  Atque 
animadverte  Sanctulum  (Sanchico)  iam  esse  quindecim  annos  natum  et  opus  est  eum 
scholae  vacare  si  avunculus  eius,  abbas  faciet  eum  virum  Ecclesiae.  Et  vide  etiam 
Mariam  Sanctiam  (Mari  Sancha),  tuam  filiam,  quae  non  morietur  si  cuidam  nuberet, 
quia  suspicor  eam  velle  habere  maritum  sicut  tu  vis  habere  hanc  gubernationem  et 
denique  melius  videtur  filia  cuidam  male  nupta  quam  ut  sit  bona  concubinaria. 

-Per  fidem  meam  -respondit  Sanctius-  si  Deus  mihi  daret  quamdam 
gubernationem  haec  Maria  Sanctia  cuidam  nuptura  esset,  mi  coniux,  et  quidem  ac 
tam  alte  ne  ad  eam  perveniant  nisi  eam  dominam  vocarent. 

-Minime  vero,  Sancti  -respondit  Teresia-;  sine  ut  illa  nubat  suo  aequali  atque  hoc 
erit  optimum;  quia  si  ex  soccis  humilibus  [vulgo  zuecos]  eam  ducis  ad  calceos  aureos, 
sive  ex  stola  fusca  infima  pervenit  ad  tunicam  sericam  atque  ex  Mariula  (Marica)  et 
ex  verbo  tu  ad  dominam  et  excellentiam ,  puella  non  inveniet  commodum  suum  atque 
in  omni  gressu  cadet  in  mille  obstaculis,  develando  filaturam  suae  telae  infimam  esse. 

-Tace,  stulta  -dixit  Sanctius-;  cum  adaequaverit  per  duos  vel  tres  annos,  tunc 
consuetudo,  serenitas  ac  nobilitas  veniet  ei,  aliter  quid  hoc  erit  ei?  Dum  illa  sit  domina 
veniat  ei  quidquid  sit. 

-Maneas,  Sancti,  in  tuo  statu  vel  condicione  -repondit  Teresia;  et  noli  altius 
progredi  et  memento  illius  proverbii  dicentis:  «Emunge  nares  filii  tui  vicini  atque 
introduc  eum  domum  tuam.»  Num  bonum  esset  nostram  Mariam  nubere  cuidam 
comiti  sive  equiti,  qui  eam  omnino  renovaret,  et  quidem  dum  vocaret  eam  rusticam, 
filiam  glebarii  ac  filiam  miserulae  mulierculae!  Non  in  diebus  meis,  coniux  mi!  Non 
propter  hoc  creavi  filiam  meam!  Affer  huc  pecuniam,  Sancti,  et  relinque  mihi  nuptias 
eius;  quia  hic  est  Lupus  (Lope)  Tocho,  filius  Ioannis  Tocho,  iuvenis  robustus 
sanusque,  quem  nos  bene  novimus,  et  non  male  inspicit  puellam;  atque  illa  bene 
nuberet  ei,  qui  est  aequalis  puellae  et  semper  eos  habebimus  ante  oculos  nostros, 
atque  omnes  una  erimus,  parentes,  liberi,  nepotes  et  generi  ac  pax  et  benedictio  Dei 
regnabit  inter  nos  omnes;  sed  nullo  modo  oportet  ut  ea  cuidam  nubat  in  Aula  Regia 
sive  in  palatiis  magnis,  ubi  nec  illam  intelligant  sive  ipsa  bene  intelligatur. 

-Eheu,  veni  huc,  bestia  atque  uxor  Barabbae  -obiecit  Sanctius-:  cur  vis  tu,  nulla 
causa  praedita,  impedire  ut  filia  mea  nubat  ei,  qui  mihi  det  nepotes,  qui  vocentur  domini 
sive  excellentissimi  dominii  Vide,  Teresia:  semper  audivi  a  maioribus  meis  dicere,  si 
quis  nescit  gaudere  prospera  fortuna  cum  ad  eum  adveniat,  ne  lamentetur  si  haec  ab 
eo  transeat.  Et  non  est  bonum  hanc  nunc  ad  portas  nostras  pulsare,  tunc  eas  ei 
claudamus.  Sinamus  nos  vehi  ventis  prosperis,  qui  nunc  benigne  insufflant  in  nos. 

Propter  hunc  modum  loquendi  ac  propter  quod  Sanctius  infra  dicit,  translator 
huius  historiae  credidit  hoc  capitulum  fuisse  apocryphum. 

-Nonne  tibi  videtur,  indocta  -prosecutus  est  Sanctius-,  bonum  est  me  perventurum 

esse  ad  officium  prosperae  gubernationis,  quod  eripiat  pedem  nostrum  e  luto  viae? 
Atque  haec  Maria  Sanctia  nubat  ei,  quem  egomet  vellem,  et  videbis  quomodo 
vocabunt  te  dominam  Teresiam  Pansam  atque  in  ecclesia  sedebis  super  tapetem  et 
super  pulvinaria  necnon  et  pulvinos,  omnibus  fidalgis  huius  pagi  invitis.  Aliter  si 
vos  omnes  manetis  in  eodem  loco,  nec  crescendo  nec  minuendo  eritis  ut  figura 
cuiusdam  ornamentis!  Et  nil  amplius  est  loquendi;  et  Sanctiula  erit  uxor  cuiusdam 
comitis,  te  omnino  invita. 

-Num  intelligis  bene  quod  dicis,  coniux  mi?  -respondit  Teresia-.  Tamen,  ac  mea 
opinione,  comitatus  filiae  meae  erit  perditio  eius.  Fac  autem  quodcumque  velis,  tum 
eam  ducissam  tum  principessam  eam  facias;  tamen  tibi  dicere  volo  hanc  non  esse 
meam  voluntatem  sive  meum  consensum.  Semper,  frater,  amica  fui  aequalitatis  et 
non  possum  videre  exaltationem  cuiuslibet  absque  ullo  fundamento.  Nomen  Teresiae 
dederunt  mihi  in  baptismo,  nomen  mundum  ac  solutum,  sine  additamento  nec 
restrictione  neque  ornamentis  cuiusdam  domini  vel  dominae .  Cascajo  est  cognomen 
patris  mei;  et  me  vocarunt  Teresiam  Pansam,  quia  uxor  tua  sum  -et  bene  esset  ut 
vocarent  me  Teresiam  Cascajo,  sed  reges  vadunt  quo  leges  volunt-,  et  laeta  sum  hoc 
nomine  et  non  necesse  est  ut  super  hoc  donum  ponant  quod  tam  onerosum  sit  ut 
non  possit  hoc  secum  ferre.  Et  nolo  ut  dicant  de  me  qui  viderent  me  amictam  ad 
modum  uxoris  comitis  sive  uxoris  gubernatoris,  quia  postea  dicent  de  me:  «Videte 
quam  superba  ambulat  haec  subulca!  Heri  laborabat  ad  satietatem  extendendo  vellus 
stopae  atque  ad  Missam  ibat  capite  tecto  et  cum  veste  humili  pro  pallio  atque  hodie 
induit  vestem  sericam  cum  fibulis  tamquam  si  non  noverimus  eam.»  Utinam  Deus 
servet  septem  sive  quinque  sensus  meos  et  si  eos  non  habeo  non  dabo  occasionem 
videndi  me  in  hac  angustia;  tu  autem,  frater,  vade  ad  gubernationem  sive  ad  hunc 
insulum  atque  exsulta  ad  nutum  tuum;  sed  filia  mea  atque  ego  per  saeculum  matris 
meae,  non  mutabimur  nec  gressum  ex  pago  nostro;  quia  mulier  honesta,  et  crus 
fractum,  melius  domi  manebit;  ac  labor  virginis  honestae  est  eius  festivitas.  Eas  cum 
tuo  domino  Quixoto  ad  vestras  res  gestas  et  relinquite  nos  cum  nostris  adversis 
fortunis;  et  Deus  providebit  atque  in  melius  ea  faciet  cum  nos  bonae  simus;  et  nescio 
quis  enim  posuit  illum  dominum  ei,  quia  nec  parentes  nec  avi  maiores  habuerunt. 

-Nunc  autem  dico  -obiecit  Sanctius-  te  habere  quoddam  daemonium  in  corpore.  Iuvet 
me  Deus!  Mulier  et  quot  multas  res  una  coniunxisti  has  cum  alteris  atque  omnes  sine 
capite  nec  pedibus!  Quid  habent  inter  se  Cascajo,  fragmenta  fibularum,  proverbia  atque 
ornatus  cum  his  quae  egomet  dico?  Veni  ergo  huc,  ignorans  ac  stulta  -et  sic  possum  te 
vocare,  quia  non  cognoscis  meas  argumentationes  atque  a  felicitate  fugis-:  si  dicerem 
filiae  meae  ut  deiiceret  se  de  turri  deorsum  sive  ut  proficisceretur  per  hos  mundos,  sicut 
principessa  Urraca  egredi  voluit,  tunc  concederem  tibi  non  faciendi  gustum  meum;  sed 
si  in  ictu  oculi  et  citius  dicto  offero  ei  donum  sive  titulum  ut  dominam  eamque  eripio  ab 
agro  restili  atque  eam  pono  super  umbraculum  ac  suppedaneum  et  stratum  cum  magis 
pulvinaribus  ex  serico  villoso  quam  habuerunt  mauri  ex  genere  Almohadum  Mauritaniae, 
cur  ergo  non  concedis  nec  vis  quae  ego  volo? 

-Scisne  quare,  coniux  mi?  -respondit  Teresia-  Propter  proverbium  quod  dicit: 
«Quis  cooperit  te,  develat  te!»  Quia  omnes  inspiciunt  pauperem,  sed  celeriter  et 
detinent  conspectum  super  divitem;  tamen  si  dives  antea  fuit  pauper  ibi  erit 

murmuratio  ac  maledictio  et  peior  perseverantia  maledicentium  et  quidem  plerumque 
et  cumulus  eorum  est  per  has  vias  tamquam  examen  apum. 

-Vide,  Teresia  -respondit  Sanctius-,  atque  ausculta  quod  nunc  tibi  dicam:  fortasse 
numquam  audisti  in  omnibus  diebus  vitae  tuae  ac  nunc  ego  non  loquor  ex  meis  verbis; 
quia  omnes  sunt  sententiae  quas  pater  praedicator  in  Quadragesima  in  hoc  oppido 
praedicavit  atque  ille  dixit,  nisi  me  fallit,  omnes  res  quae  praesentes  sunt  et  quas 
oculi  inspiciunt,  praesentantur  atque  adsunt  in  nostra  memoria  melius  ac  maiore 
vehementia  quam  praeteritae. 

Has  omnes  rationes,  quas  hic  Sanctius  dicit,  sunt  aliae  ex  quibus  translator  credit 
hoc  capitulum  apocryphum  esse,  quia  superabant  mentem  Sanctii.  Qui  prosequebatur 
ulterius  dicens: 

-Ex  quo  oritur  ut  cum  videamus  quemdam  bene  ornatum  vestibus  speciosis  ac  magna 
pompa  famulorum,  tunc  videtur  ut  moveat  nos  ad  eum  honorandum,  quamvis  memoria 
nostra  illo  momento  repraesentet  nobis  quamdam  indignitatem  illius  sive  ex  paupertate 
sive  ex  genere  eius,  quae  vere  transivit  et  non  amplius  est,  quia  tantum  videmus  quod 
praesens  est.  Et  si  hic,  quem  fortuna  eduxit  ex  ignobilitate  eius  per  has  causas,  quas 
dixit  pater  in  suo  sermone,  perveniret  ad  summam  prosperitatem  ut  esset  vir  bonus  natu, 
magnanimus,  urbanus  cum  omnibus  et  nollet  querelas  habere  cum  nobilibus  ex  antiquitate, 
intellige,  Teresia,  non  esset  qui  vere  meminerit  illius  qui  antea  fuit,  sed  venerarentur 
eum  propter  quod  ille  est,  nisi  invidi,  quibus  nulla  prospera  fortuna  est  secura. 

-Non  intelligo  te,  coniux  mi  -obiecit  Teresia-;  tamen  fac  sicut  vis  et  ne  sis 
molestus  capiti  meo  cum  tuis  sermonibus  ac  rhetoricis.  Et  si  vere  revolutus  es  ad 
faciendum  quod  dicis  ... 

Resolutus  dices,  mi  coniux  -dixit  Sanctius-,  et  non  revolutus. 

-Noli  disputare  mecum,  coniux  mi  -respondit  Teresia-.  Ego  loquor  tamquam 
Deus  vult  me  loqui  ac  nullo  modo  curabo  de  minutiis  et  parvitatibus,  tamen  dico  si 
vere  decrevisti  gubernationem  habere  duc  tecum  filium  tuum  Sanctium  ut  eum  doceas 
hoc  officium;  quia  bonum  est  liberos  habere  hereditatem  patrum  atque  ut  discant 
eodem  modo  munera  eorum. 

-Cum  habeam  hanc  gubernationem  -dixit  Sanctius-  mittam  ad  eum  quaerendum 
per  officium  cursuale  ac  tibi  mittam  pecuniam,  quae  non  deficiet  mihi,  quia  numquam 
deerunt,  qui  commodent  pecuniam  gubernatoribus  pro  lucro  cum  illi  non  habeant; 
et  tunc  indue  eum  ita  ut  dissimulet  quod  est  et  videatur  quod  debeat  esse. 

-Mitte  pecuniam  -dixit  Teresia-  atque  ego  eum  induam  tamquam  palmam  processionis. 

-Profecto:  et  concedimus  uno  ore  -dixit  Sanctius-  filiam  nostram  nupturam  esse 
cuidam  comiti. 

-Die  quo  eam  videam  uxorem  comitis  -respondit  Teresia-  credam  me  eam 
sepelivisse;  tamen  rursum  dicam  tibi  ut  facias  quidquid  velis;  quia  mulieres  natae 
sumus  hoc  onere  ut  oboediamus  maritis,  quamvis  stolidi  sint. 

Atque,  his  verbis  dictis,  incepit  flere  et  tam  amare  ac  vere  tamquam  si  videret 
Sanctiulam  mortuam  et  sepultam.  Sanctius  autem  eam  consolatus  est  dicens  ei  si 
vere  ea  nuberet  cuidam  comiti  hoc  vere  demoraretur  ad  id  faciendum.  Sanctius,  his 
rebus  peractis,  et,  colloquio  finito,  reversus  est  ad  videndum  dominum  Quixotum 
ad  parandum  egressum  eorum. 

Capitulum  6.  Ubi  narratur  de  his,  quae  fuerunt  inter  dominum 
Quixotum  et  neptem  atque  heram  domus  eius,  et  est  capitulum 
magni  momenti  totius  huius  historiae 


Dum  Sanctius  Pansa  atque  uxor  eius,  Teresia  Cascajo,  locuti  sunt  importunum 
colloquium  iam  dictum,  neptis  heraque  domus  domini  Quixoti  non  erant  otiosae, 
quia  credebant  avunculum  ac  dominum  earum  velle  ab  eis  liberari  et  tertium  egressum 
facere,  ad  exercendum  quod  illae  putabant  pessimum  equitatum  itinerantem:  quare 
conabantur  omni  modo  eum  seiungere  a  tam  adversis  cogitationibus;  sed  hoc  erat 
praedicare  in  deserto  sive  contundere  super  ferrum  frigidum.  Tamen  atque  inter  omnes 
argumentationes  quae  fuerunt  cum  eo  hera  domus  dixit  ei: 

-Vere,  domine  mi,  si  non  placas  pedes  tuos  et  manes  domi  tuae,  atque  avertis  te 
ab  hac  ambulatione  per  montes  et  valles  sicut  animus  anxius,  quaerens  has,  quas 
dicunt,  res  gestas,  sed  ego  voco  infortunia,  quare  debeo  clamare  Deo  ac  regi  magna 
voce  ita  ut  ponant  remedium  opportunum. 

Cui  dominus  Quixotus  respondit: 

-Domina  hera,  nescio  quod  responsum  Deus  dabit  tuis  querelis  nec  immo  quod 
rex  respondebit;  tamen  si  essem  rex  vitarem  respondere  tam  multis  importunis 
petitionibus,  quas  omni  die  faciunt  ei;  quia  maior  labor  quem  reges  impendere  debent, 
inter  multos  alios,  est  auscultare  omnes  atque  omnibus  respondere;  quare  nolo  ut 
res  mea  molesta  sit  ei. 

Cui  hera  domus  dixit  ei; 

-Dicas  nobis,  domine;  in  Aula  Regia  regis  nonne  sunt  equites? 

-Utique,  sunt  -respondit  dominus  Quixotus-  et  multi  sunt;  et  quidem  oportet 
eos  ibi  esse  ad  ornatum  excellentiae  principum  atque  ad  ostentationem  domini  regis. 

-Tunc,  cur,  domine  -obiecit  illa-,  non  es  unus  ex  his  qui  tamquam  pedisequi 
ministrant  regi  ac  domino  suo,  manendo  in  Aula  Regia? 

-Vide,  amica  mea  -respondit  dominus  Quixotus-:  non  omnes  equites  possunt 
aulici  esse  neque  omnes  aulici  possunt  neque  debent  esse  equites  itinerantes:  oportet 
ut  sint  ex  omni  genere  in  hoc  mundo;  at  quamvis  omnes  equites  simus,  magna 
diversitas  est  inter  hos  omnes;  quoniam  aulici,  non  egrediendo  ex  suis  habitaculis 
neque  ex  liminibus  Aulae  Regiae  ambulant  per  totum  mundum  ope  cuiusdam  tabulae 
geographicae,  quam  inspiciunt,  ac  nulla  pecunia  expensa  nec  laborant  ullo  calore 
vel  frigore,  fame  vel  siti;  tamen  quoad  nos,  veros  equites  itinerantes,  sub  sole,  frigore, 
vento,  atque  inclementiis  tempestatis  coeli  terraeque,  die  noctuque,  pedibus  sive  super 
equum,  totam  terram  mensuramus  nostris  propriis  pedibus,  et  non  tantum 
cognoscimus  inimicos  nostros  pictos,  sed  tamquam  illi  vere  sunt  atque  omni  periculo 
occasioneque  impetum  facimus  in  eos,  minutis  rebus  spretis,  ac  legibus  duellorum 
contemptis;  scilicet  utrum  habeat  lanceam  necne,  utrum  haec  brevior  sit  an  gladius^ 
utrum  habeat  reliquias  an  occultum  amuletum  super  se;  utrum  debeat  solem  dividere 
quadam  caeremonia  huiuscemodi  necne,  quibus  aliquando  utuntur  in  singularibus 
certaminibus  inter  duos  et  quae  tu  nescis,  sed  egomet  cognosco.  Atque  oportet  te 

amplius  scire:  si  eques  itinerans  quondam  videt  decem  gigantes,  qui  capite  non 
tantum  perveniunt  ad  nubes,  sed  ultra  nubes,  et  pro  cruribus  habent  turres  immanes 
ac  bracchia  eorum  similia  sunt  corporeis  arboribus  magnarum  navium,  atque  omnis 
oculus  est  tamquam  magna  mola  asinaria  et  refulgens  magis  quam  fornax  vitreus, 
atque  hic  eques  non  expavescit  ullo  modo  ab  eis;  sed  e  contrario  urbano  motu  corporis 
atque  animo  imperterrito  aggreditur  impetumque  facit  in  eos,  et  si  fieri  potest  vincit 
ac  disturbat  eos  in  ictu  oculi  quamvis  armati  sint  cocleis  cuiusdam  piscis,  quae  sunt 
duriores  adamante  et  pro  gladiis  sint  eis  cultri  acuti  ex  chalybe  Damasci  vel  fustibus 
praeditis  cuspidibus  eodem  modo  ex  chalybe  vel  ferro  sicut  has  multoties  vidi.  Haec 
omnia  dixi  tibi,  carissima  hera,  ut  videas  diversitatem,  quae  est  inter  hos  equites 
atque  alios.  Et  profecto  oportet  principes  praeferre  hos  ultimos  sive,  ut  ita  dicam, 
hanc  primam  ordinationem  equitum  itinerandum,  quae  fuit  salus  non  tantum  unius 
regni,  sed  multorum,  secundum  quod  legimus  in  historiis  eorum. 

-Eheu,  domine  mi!  -dixit  ad  hanc  occasionem  neptis-  Animadvertas  omnia  quae 
dicis  de  his  equidbus  itinerantibus  tantum  esse  fabulam  et  mendacium,  atque  historiae 
eorum,  si  non  eas  comburerent,  mererentur  sagum  infame  induere  [vulgo  sambenito 
ex  «San  Benito»]  sive  signum  quo  cognoscerentur  pro  infamia  ac  damno  bonarum 
consuetidinum. 

-Iuro  per  Deum  qui  sustentat  me!  -inquit  dominus  Quixotus-,  si  non  esses  vere 
neptis  mea,  ac  filia  meae  propriae  sororis  me  puniturum  esse  te,  propter  blasphemiam 
quam  dixisti,  quae  vere  sonarat  in  toto  mundo.  Quomodo  fieri  potest  ut  puella 
tamquam  tu  es,  quae  paene  potes  movere  duodecim  bacillos  ad  texendum  reticulum, 
audeas  linguam  movere  et  censurare  historias  equitum  itinerandum?  Quidnam  diceret 
de  te  dominus  Amadis  si  haec  audiret?  Absque  dubio  ille  ignosceret  dbi,  quoniam 
humillimus  atque  urbanissimus  inter  omnes  suo  tempore  fuit  atque  edam  protector 
virginum.  Sed  fortasse  si  quis  audiret  te,  tunc  tibi  non  esset  tam  bene,  quoniam  non 
omnes  fuerunt  tam  urbani,  et  nonnulli  immo  ignavi  atque  immoderati.  Nec  omnes 
qui  vocantur  equites  reapse  tales  sunt  in  omnibus  rebus:  nam  alii  sunt  ex  auro,  alii 
ex  alchimia  atque  omnes  videntur  equites  esse,  sed  non  omnes  parati  erunt  ad 
probandam  veritatem.  Sunt  enim  viri  humiles  qui  volunt  videri  equites;  atque  alii 
qui  sponte  volunt  videri  humiles:  illi  surgunt  aviditate  sive  virtute;  hi  autem  minuunt 
semetipsos  sive  flacciditate  sive  quodam  vitio;  atque  opus  est  uti  intellectu  ad 
discernenda  haec  duo  genera  equitum  tam  similium  nominibus  ac  tam  distantium 
operibus  eorum. 

-Iuvet  me  Deus!  -dixit  neptis-.  Quomodo  potes,  avuncule  mi,  tam  multa 
cognoscere?  Quia  si  necesse  esset  posses  in  pulpitum  ascendere  ac  praedicare  per 
has  vias  et  nihilominus  fias  tam  caecus  et  cum  quadam  insania  tam  cognita,  ut  audeas 
ostendere  te  strenuum  cum  sis  senex;  ut  fortem  cum  sis  infirmus;  ut  corrigas  noxas 
cum  sis  oppressus  aetate  atque  insuper  ut  dicas  te  esse  equitem  cum  nullo  modo  sis, 
quia  quamvis  fidalgi  possint  esse,  nullo  modo  qui  pauperes  sunt ...! 

-Vere  concedo  tibi,  neptis,  in  his  quae  dicis  -respondit  dominus  Quixotus-,  et 
multa  possem  tibi  dicere  de  generibus  quibus  vere  mirareris;  sed  non  oportet  divinum 
cum  humano  miscere  et  nolo  ea  dicere.  Videte,  amicae  meae,  atque  attendite  animos 
mihi:  ad  quattuor  genera  reduci  possunt  omnia  genera,  quae  in  hoc  mundo  sunt, 

nempe:  nonnulli  qui  habuerunt  principium  humile  et  paulatim  extenderunt  se  ac 
dilatati  sunt  et  pervenerunt  ad  altam  magnitudinem;  alii  qui  habuerunt  principia 
magna  et  conservaverunt  et  manent  tamquam  orti  sunt;  alii  autem  qui,  quamvis 
habuerint  principia  magna,  finierunt  tamquam  pyramis  ac  minuerunt  atque 
exstinxerunt  ex  suo  principio  usque  ad  nihilum  sicut  est  cacumen  pyramidis  quoad 
basim  sive  fundamentum  eius  quod  pro  nihilo  reputatur;  tamen  alii  sunt  ac  plerique 
sunt  qui  nullum  principium  bonum  habuerunt  nec  medium  rationabile,  et  sic  habebunt 
finem  absque  nomine,  tamquam  genus  plebeculae  sive  gentis  plebeiae  atque 
ordinariae.  Ex  primis  qui  habuerunt  principium  humile  et  postea  ascenderunt  ad 
magnitudinem  quam  adhuc  conservant  sit  tibi  ut  exemplum  Domus  Othomana,  quae 
ex  pastore  humili,  qui  dedit  principium  id  servat  atque  est  super  cacumen,  quo  eam 
videmus.  Ex  secundo  genere  quod  habuit  principium  in  magnitudine  et  conservat 
quamvis  non  adaugeat,  multi  principes  erunt  exemplum,  qui  per  hereditatem  tales 
sunt  et  servant,  sed  nec  augent  nec  minuunt,  et  manent  in  liminibus  statuum  suorum 
pacifice.  Ex  his  qui  inceperunt  ut  magni  et  finierunt  ut  nihil  mille  sunt  exempla 
eorum;  quoniam  omnes  Pharaones,  Ptolomaei  in  Aegypto,  Caesares  Romae,  cum 
omni  turba  multa  -si  hoc  nomen  eis  dari  potest-  innumerorum  principum,  regum, 
dominorum,  medorum,  assiriorum,  persarum,  graecorum  ac  barbarorum  haec  omnia 
genera  finita  sunt  pro  nihilo  sic  illi  quibus  dederunt  principium,  quoniam  non  fieri 
potest  nunc  invenire  quemdam  eorum  descendentium  et  si  vero  inveniremus  unum 
ex  eis  esset  humilis  condicionis.  Ex  genere  plebeio  nihil  est  dicendi,  nisi  ut  serviat 
ad  augendum  numerum  eorum,  qui  vivunt  sine  ulla  fama  ac  laudatione  magnitudinis 
eorum.  Ex  his  rebus  dictis  tantum  potestis  intelligere  quam  magna  sit  confusio  inter 
omnia  genera  atque  illi,  qui  videntur  magni  atque  illustres,  hoc  ostendunt  in  virtute, 
divitiis  ac  munificentia  dominorum  suorum.  Dixi  virtutes,  divitias  et  munificentiam, 
quoniam  si  quis  magnus  fuerit  et  eodem  tempore  vitiosus  tunc  erit  magnus  vitiosus, 
ac  dives  non  munificus  erit  tamquam  avarus  mendicans,  quoniam  qui  dives  est  non 
est  felix,  quia  habet  divitias,  sed  qui  eas  expendit  et  non  quocumque  modo,  sed  optimo 
modo.  Tamen  nulla  via  est  equiti  pauperi  ad  ostendendum  se  equitem  esse  quam  via 
virtutis  ita  ut  sit  affabilis,  nobilis  natu,  urbanus  ac  benignus;  nullo  modo  superbus 
nec  insolens  nec  murmurans  et  super  omnia  munificus;  quoniam  si  duos  teruntios 
dat  animo  laeto  pauperi  tunc  ostendet  se  esse  munificum  tamquam,  qui  dat 
eleemosynam  ad  sonum  campanae,  et  quicumque  eum  viderit  ornatum  his  dictis 
virtutibus,  quamvis  non  eum  antea  cognosceret,  eum  habebit  pro  viro  boni  generis, 
quoniam  aliter  hoc  esset  miraculum;  et  semper  laudatio  fuit  praemium  virtutis  ac 
virtuosi  semper  laudabuntur.  Duae  viae  sunt,  filiae  meae,  quas  homines  sequi  possunt 
ut  fiant  divites  atque  honorati:  altera  est  via  litterarum,  altera  autem  via  armorum. 
Ego  sequor  arma  magis  quam  litteras,  quia  natus  sum  sub  influxu  planetae  Martis, 
secundum  inclinationem  meam  ad  arma;  sic  oportet  ut  sequar  hanc  viam  et  debeo 
currere  per  totum  mundum  et  futile  erit  vobis  suadere  mihi  ut  faciam  quod  coelum 
a  me  requirit,  fortuna  iubet  ac  ratio  postulat,  et  super  omnia  voluntas  mea  desiderat. 
Quoniam  sicut  ego  scio  et  cognosco  innumerabiles  labores,  qui  annexi  sunt  equiti 
itineranti,  ac  novi  multa  bona,  quae  eis  nanciscuntur  et  scio  semitam  virtutis 
angustam  nimis  esse  et  viam  vitii  amplam  ac  spatiosam;  necnon  cognosco  fines  earum 

diversos  esse;  quoniam  via  vitii,  ampla,  dilatata  spatiosaque  finitur  in  mortem  ac 
via  virtutis  angusta  laboriosaque  finitur  in  vitam,  sed  non  in  vita  quae  finitur,  sed 
in  ea  quae  non  habet  finem  et  scio  sicut  dicit  magnus  vates  hispanus: 

Ambulat  ad  viam  asperitatis 
ad  altum  locum  ex  quo  non  secedit 
ex  hoc  sedile  immortalitatis. 

-Vae  mihi!  -inquit  neptis-  quia  etiam,  domine  mi,  es  poeta!  Tu  cognoscis  omnia 
atque  ad  omnia  pervenis;  sponsionem  faciam  si  velles  ut  faber  coementarius  aedificare 
tibi  domum,  eam  faceres  tamquam  caveam  passerum. 

-Atque  ego  polliceor  tibi,  neptis  mea  -repondit  dominus  Quixotus-,  si  hae 
cogitationes  equitatus  non  auferunt  a  me  omnes  sensus  meos  nihil  esset  me  non  posse 
facere,  neque  ullam  curiositatem  non  exire  ex  manibus  meis,  praesertim  caveae 
passerum  et  dentiscalpia  lignea  ad  dentes  mundandos. 

Tunc  temporis  pulsaverunt  portam  et  cum  quaererent,  quis  enim  pulsaret  Sanctius 
Pansa  respondit  dicens  se  esse;  et  simul  atque  eum  hera  domus  cognoverat  ipsa 
cucurrit  ad  sese  occultandam  ne  eum  videret,  quia  tam  multum  oderat  eum.  Neptis 
autem  aperuit  ei  portam  ac  dominus  Quixotus  venit  ad  eum  recipiendum  bracchiis 
apertis.  Tunc  clauserunt  ambo  ianuam  habitaculi,  ubi  aliud  colloquium  habuerunt 
et  quidem  tam  optimum  quam  praeteritum. 


Capitulum  7.  Ubi  agitur  de  his  quae  dominus  Quixotus  cum  suo 
armigero  tractavit  cum  aliis  rebus  gestis  clarissimis 


Simul  atque  hera  domus  vidit  dominum  Quixotum  claudere  sese  cum  Sanctio 
Pansa,  putavit  atque  imagitata  est  eos  agere  de  tertio  egressu  eorum,  quare  accepit 
velum  valde  moesta  et  petivit  baccalaureum  Samson  Carrasco,  quia  credidit  eum, 
qui  bene  loquebatur,  bene  posse  domino  Quixoto  persuadere  ne  faceret  hoc  propositum 
adversum.  Eum  invenit  cum  ille  deambulabat  per  consaeptum  domus  suae  et  vix 
atque  eum  vidit  cecidit  ad  pedes  eius  effundens  sudorem  ac  valde  tristis.  Cum 
Carrasco  vidit  eam  his  signis  doloris  ac  perturbationis  ei  dixit: 

-Quid  est  hoc,  domina  mea?  Quid  accidit  tibi,  quia  videtur  animus  a  te  egredi? 

-Nihil  est,  domine  Samson,  nisi  dominum  meum  egressurum  esse;  egressurum 
esse  absque  dubio! 

-Atque  ex  quo  egredietur,  domina?  -quaesivit  Samson-.  Num  aliqua  pars  corporis 
eius  fracta  est? 

-Nil  egredietur  ex  eo  -respondit  illa-  nisi  per  ianuam  dementiae  eius.  His  verbis 
volo  dicere,  domine  baccalauree,  eum  denuo  velle  proficisci,  et  denuo  tertia  vice  vult 
quaerere  per  mundum,  quas  ille  vocat  res  gestas;  sed  non  possum  ullo  modo 

intelligere  quomodo  sic  vocat  has  res  gestas.  Primo  reversus  est  super  iumentum 
transversus  et  concussus  ictibus.  Secundo  venit  in  plaustro  boum,  captus  atque 
introductus  in  carcere,  ubi  ipse  credebat  se  incantatum  esse;  et  quidem  veniebat  tam 
tristis  ut  non  cognosceret  eum  mater  quae  eum  peperit;  macer,  pallidus,  oculi  submersi 
in  ultimis  cellis  cerebri;  atque  ad  eum  recuperandum  plus  quam  ducenta  ova  expendi, 
sicut  Deus  scit,  atque  omnis  mundus  gentium  et  gallinae  meae,  quae  non  permittunt 
me  mentiri. 

-Hoc  bene  credo  -respondit  baccal aureus-;  quia  illae  sunt  bonae  et  corporeae  ac 
bene  natae  et  non  dicent  rem  pro  alia,  quamvis  creparent.  Profecto,  domina  mea, 
sed  nulla  alia  res  accidit  neque  adversitas  nisi  quod  a  domino  Quixoto  timeas  ut 
ipse  faciat? 

-Nil,  domine  -respondit  illa. 

-Tunc,  ne  doleas  -respondit  baccalaureus-,  sed  vadas  domum  tuam  et  para  mihi 
prandium  calidum  ad  edendum  et  de  via  recita  quamdam  orationem  Sanctae 
Apolloniae  si  forte  eam  cognoscas,  et  statim  ibo  illuc  ac  miras  res  videbis. 

-Me  misellam!  -obiecit  hera  domus-.  Orationem  Sanctae  Apolloniae  dicis  tu  me 
recitare?  Haec  esset  si  dominus  meus  laboraret  sive  doleret  dentibus  molaribus;  sed 
dolet  ei  tantum  de  capite. 

-Ego  bene  scio  quod  dixi,  domina  hera  domus;  vadas  enim  et  ne  velis  mecum 
disputare,  quia  iam  novis  me  esse  baccalaureum  Salmanticae,  quod  non  est  hic  plus 
quam  baccalaureus  -respondit  Carrasco. 

Et  his  verbis  hera  domus  profecta  est,  et  baccalaureus  statim  venit  ad  parochum 
quaerendum,  cui  nuntiavit  quod  suo  tempore  dicetur. 

Eodem  tempore  dominus  Quixotus  mansit  clausus  cum  Sanctio  atque  inter  ambos 
fuerunt  argumenta,  quae  haec  historia  accurate  narrat  veram  relationem. 

Sanctius  dixit  suo  domino: 

-Domine,  iam  habeo  uxorem  reluctant  ita  ut  concedat  me  proficisci,  quonam 
gentium  tu  velis  me  adducere. 

-Reductam  dices,  Sancti  -ait  dominus  Quixotus-;  et  non  reludam. 

-Semel  sive  bis  -respondit  Sanctius-,  ni  fallor,  a  te,  domine,  quaesivi  ne  corrigas 
mea  verba,  si  vere  intellexisti  quae  dixi  in  eis,  sin  autem  dicas  mihi:  «Sancti,  sive 
diabole,  non  intellexi  te»;  et  tunc  si  ego  non  me  declarabo,  tunc  poteris  corrigere 
me,  quia  ego  vere  tam  focilis  sum  ... 

-Nullo  modo  intelligo  te,  Sancti  -dixit  confestim  dominus  Quixotus-,  quoniam 
nescio  quid  vult  dicere  tam  focilis  sum. 

-Tam  focilis  vult  dicere  -obiecit  Sanctius-  me  hoc  modo  esse. 

-Minus  nunc  intelligo  te  -obiecit  dominus  Quixotus. 

-Si  vere  non  inteiligis  me  -respondit  Sanctius-,  nescio  quomodo  possum  dicere; 
et  nescio  amplius;  et  Deus  sit  mecum. 

-Iam  hoc  intellexi  -respondit  dominus  Quixotus-:  tu  vis  dicere  te  esse  docilem , 
sive  mollem  et  callidum;  et  sic  accipies  quidquid  dixi  tibi  et  facies  quod  doceam  te. 

-Sponsionem  faciam  -dixit  Sanctius-  et  credo  ab  initio  te  intellexisse  me;  sed 
voluisti  turbare  me  atque  etiam  audire  ducentas  stultitias  meas. 

-Hoc  fieri  potest  -obiecit  dominus  Quixotus-.  Et  profecto,  quid  ergo  dicit  Teresia? 

-Teresia  dicit  -ait  Sanctius-  ut  bene  religam  digitum  meum  tibi,  et  ut  litterae 
loquantur  ac  barbae  taceant,  quia  qui  scindit  chartas  lusorias  non  miscet  eas  et  plus 
valet  accipere  unum  nunc  quam  duo  tibi  dabo*  Ego  autem  dico  si  consilium  mulieris 
est  parva  res,  tamen  qui  id  non  accipit  demens  erit. 

-Atque  egomet  etiam  dico  -respondit  dominus  Quixotus-.  Dic,  Sancti  amice; 
procede  prorsus,  quoniam  hodie  tu  loqueris  verba  aurea. 

-Hoc  ita  est  -obiecit  Sanctius-,  quia  tu  melius  cognoscis,  ut  omnes  subiecti  simus 
et  morituri  atque  hodie  sumus  et  cras  non  erimus,  et  tam  celeriter  vadit  agnus  quam 
aries  et  nemo  potest  plures  horas  vitae  sibi  promittere  quam  quas  Deus  ei  dederit: 
quia  mors  surda  est,  et  cum  pulset  portas  vitae  nostrae  semper  festinat  nec  eam 
detinent  rogatus  nec  robora  nec  sceptra  nec  mitrae,  secundum  quod  fertur  voce  publica 
ac  fama  et  secundum  quod  nobis  dicunt  per  hos  pulpitos. 

-Haec  omnia  vera  sunt  -inquit  dominus  Quixotus-;  tamen  nescio  quonam  pergas. 

-Pergam  -dixit  Sanctius-  ad  te  ut  fixes  mihi  notum  salarium,  quod  omni  mense 
dabis  mihi  dum  sim  in  tuo  famulatu,  atque  ut  hoc  salarium  solvatur  mihi  de  tuis 
bonis;  quia  nolo  vivere  de  beneficiis,  quae  ad  me  pervenient  serius  sive  male  vel 
numquam;  ac  meis  rebus  Deus  me  adiuvef  Denique:  volo  scire  quod  lucrabor, 
quamvis  parum  sive  multum  sit;  quia  gallina  edit  ovum  super  ovum  et  multa  parva 
efficiunt  multum,  et  dum  lucratur  aliquid  nihil  deperditur.  Et  si  hoc  verum  esset, 
quod  nec  exspecto  nec  immo  credo  ut  des  mihi  insulam  quam  pollicitus  es  mihi, 
non  sum  ingratus  neque  volo  res  per  extrema  earum  ita  ut  non  aestimet  quanti  erit 
lucrum  insulae  ad  minuendum  ex  salario  meo  pro  cata  portione  [pro  rata  portione; 
cata  pro  rata  hispanice  pro  mure.  Adnotatio  interpretis]. 

-Sancti  amice  -respondit  dominus  Quixotus-  aliquando  tam  bonus  est  feles  quam 
mus. 

-Iam  intelligo  -dixit  Sanctius-:  tamen  credo  me  debuisse  dicere  rata  et  non  cata\ 
sed  nihil  facit  hoc  quia  bene  intellexisti  me. 

-Equidem  bene  intellexi  -respondit  dominus  Quixotus-,  quoniam  potui  penetrare 
usque  ad  reconditas  cogitationes  tuas  et  cognovi  scopum  quo  innumeras  sagittas 
proverbiorum  tuorum  proiicis.  Ausculta,  Sancti:  ego  etiam  vellem  salarium  fixum 
tibi  statuere,  si  in  historiis  equitum  itinerandum  quoddam  exemplum  invenirem  quo 
ostenderent  mihi  per  quamdam  rimam  quantum  omni  mense  armigeri  lucrabantur, 
sive  omni  anno.  Tameh  ego  legi  omnes  sive  plerasque  historias  et  non  memini  legendi 
quemdam  equitem  itinerantem  statuisse  umquam  fixum  salarium  armigero  suo;  sed 
tantum  video  eos  omnes  ministrare  pro  beneficio  et,  nullo-computo  facto  de  rebus, 
cum  bene  esset  dominis  eorum  prospera  fortuna,  tunc  remunerabantur  quadam  insula 
sive  alia  re  simili  vel  saltem  lucrabantur  titulum.  Si  tu  pro  hac  spe  atque  incremento 
vis  servire  mihi,  hoc  bene  est;  sed  credere  me  mutaturum  esse  mores  veteris  equitatus 
itinerantis,  absit  hoc  a  me;  quapropter,  Sancti  mi,  revertere  domum  tuam  et  nuntia 
tuae  Teresiae  resolutionem  meam:  et  si  illi  ac  tibi  placet  manere  mecum  pro  beneficio, 
"bene  quidem aliter  tam  amici  sicut  antea  fuimus  manebimus;  et  si  non  deficiet 
cibus  in  columbario  non  deficient  ei  columbae.  Atque  animadverte,  fili,  melius  esse 
bonam  spem  quam  sordidam  possessionem  et  bonam  querelam  quam  malum 
salarium.  Et  nunc  ego  loquor  hoc  modo  ut  intelligas  me  etiam  scire  proverbia 

proiicere  tamquam  ex  pluvia  coeli.  Et  tandem  volo  dicere  et  quidem  dico  tibi  si  non 
vis  venire  mecum  atque  accedere  ad  ipsam  fortunam  quam  ego  habebo,  tunc  roga  ut 
Deus  maneat  tecum  et  faciat  te  sanctum,  quoniam  non  deficient  mihi  armigeri 
oboedientiores  et  sollicitiores  quam  tu  et  non  tam  turpes  neque  tam  loquaces  sicut 
tu  ipse  es. 

Cum  Sanctius  audivit  firmam  resolutionem  domini  sui  coelum  obnubilavit  ei  atque 
alae  ceciderunt  ex  corde  eius,  quia  credebat  dominum  eius  nullo  modo  praescindere 
ab  eo  per  omnes  thesauros  huius  mundi;  et  sic  donec  mansit  meditabundus  et 
cogitabundus  intravit  Samson  Carrasco  atque  hera  domus  neptisque  desiderantes 
audire  argumenta  quibus  eum  persuasurum  esse  ne  egrederetur  ad  res  gestas 
quaerendas.  Samson,  illustris  astutus,  advenit  eumque  amplexus  est  ut  prima  vice, 
et  magna  voce  dixit  ei: 

-O  flos  equitatus  itinerantis!  0  fulgens  lux  armorum!  O  honor  ac  speculum  patriae 
hispanicae!  Faxit  Deus  omnipotens,  et  sic  prosecutus  est  cum  hac  deprecatione,  ut 
quicumque  vellet  sive  omnes  qui  vellent  impedire  tuum  tertium  egressum  inveniant 
impedimentum  exoptatum  in  labyrintho  desideriorum  eorum  quin  adimpleantur  quae 
desiderant  sibi. 

Et  volvens  se  ad  heram  domus  dixit  ei: 

-Domina  hera  domus,  non  necesse  est  te  amplius  recitare  orationem  Sanctae 
Apolloniae;  quia  certe  cognosco  voluntatem  sphaerarum  coelestium  ut  dominus 
Quixotus  revertatur  ad  adimplenda  alta  et  nova  consilia  sua  et  ego  contra 
conscientiam  meam  facerem  si  suaderem  huic  equiti  ad  robora  eius  retinenda  ex 
bracchio  eius  ac  bonitatem  ex  strenuo  animo  eius,  quia  sua  longa  mora  decipit  ius 
pauperibus,  auxilium  orphanis,  honorem  virginibus,  favorem  viduis  ac  sustentum 
uxoribus  et  res  huiuscemodi,  quae  pertinent  atque  attingunt  annexaeque  sunt 
ordinationi  equitatus  itinerantis.  Euge,  domine  Quixote  mi,  formosus  ac  strenuus! 
Hodie  melius  quam  cras  impendas  et  facias  iter;  et  si  quid  est  quod  deficiat  tibi  ad 
operam  navandam  hic  ego  sum  ad  supplendum  et  quidem  meis  viribus  ac  bonis 
fortunae;  et  si  necesse  esset  ad  serviendum  tibi,  o  excellens  domine,  pro  armigero 
hoc  erit  mihi  ut  maxima  fortuna. 

His  verbis  prolatis,  ait  dominus  Quixotus  ad  Sanctium: 

-Nonne  dixi  tibi,  Sancti,  armigeros  non  defecturos  esse  mihi?  Vide  quis  praebet 
se  nisi  inauditus  baccalaureus  Samson  Carrasco,  perpetuus  exultator  ac  laetificator 
scholarum  salmanticensium,  sanus  corpore,  flexibilis  membris,  tacitus,  patiens  tum 
calore  tum  frigore,  tum  fame  tum  siti,  cum  omnibus  virtutibus,  quae  requiruntur  in 
armigero  cuiusdam  equitis  itinerantis.  Sed  ne  faxit  Coelum  me  propter  nutum  meum 
frangere  columnam  litterarum  et  vas  scientiarum  ac  rumpere  palmam  eminentem 
bonarum  pulchrarumque  artium.  Maneat  novus  Samson  in  sua  patria  atque  honoret 
eam,  et  honoret  una  canas  senum  parentum  suorum;  quoniam  ego  contentus  ero 
quodam  armigero,  quamvis  Sanctius  non  dignetur  mecum  venire. 

-Utique  dignor  -respondit  Sanctius  commotus  ac  praeditus  oculis  lacrimosis 
et  prosecutus  est-:  Nolo  ut  dicant  de  me,  domine  mi,  pane  refecto  sodalitate  amissa; 
praesertim  quia  ego  non  provenio  ex  quodam  genere  ingrato;  quia  omnes 
cognoscunt  quos  Pansas  esse,  potissimum  in  meo  pago,  ex  quibus  ego  descendo  et 

quia  etiam  novi  per  multa  signa  et  bona  verba  desiderium  tuum  faciendi  mihi 
magnum  beneficium;  et  si  veni  ad  loquendum  de  meo  salario  hoc  fuit  ad  uxori 
meae  complacendum;  quae  cum  aliquid  apprehendat  suis  manibus  ad  cuidam 
suadendum,  non  est  manipulus,  qui  tam  arcte  premat  anulos  cadi  vini,  tamquam 
illa  premit  ut  faciant  quod  ipsamet  vult;  nihilominus  vir  debet  esse  vir  et  mulier 
mulier;  et  sic  ut  ego  vir  sum  hic  atque  ubique,  quod  negare  non  possum,  etiam 
ero  vir  domi  meae,  et  cui  doleat  doleat;  et  sic  nil  est  amplius  faciendi  quam  ut  tu, 
domine,  iubeas  testamentum  tuum  in  codice  tuo,  ne  revolcaretur  atque  impendamus 
iter  nostrum  ne  patiatur  animus  domini  Samson,  quia  ille  dicit  suam  conscientiam 
laborare  angore  ad  persuadendum  tibi  ad  tertium  egressum  faciendum  per  mundum. 
Atque  ego  denuo  me  ipsum  praebebo  fideliter  ac  legaliter,  ad  melius  faciendum 
officium  meum  quam  omnes  armigeri,  qui  in  temporibus  praecedentibus  servierunt 
equitibus  itinerantibus, 

Baccalaureus  miratus  est  audiendi  Sanctium  Pansam  loquentem  hoc  modo;  et 
quamquam  legerat  in  prima  parte  historiae  domini  eius,  numquam  credidit  eum  tam 
facetum  fuisse  tamquam  ibi  depictus  esset;  sed  cum  audiverat  eum  loquentem  de 
testamento  et  codice  quod  non  revolcaretur ,  in  loco  de  testamento  et  codice  quod 
non  revocaretur ,  omnia  quae  legerat  credidit  atque  eodem  modo  affirmavit  eum 
solemnissimum  stolidum  saeculorum  nostrorum  esse  et  secum  dixit  se  numquam 
vidisse  in  hoc  mundo  tales  dementes  ut  dominum  et  famulum.  Denique  dominus 
Quixotus  et  Sanctius  mutuo  amplexi  sunt  et  facti  sunt  amici,  et  consilio  et  consensu 
magni  Carrasco  accepto,  quod  tunc  erat  oraculum  eorum,  decreverunt  proficisci  intra 
tres  dies;  quibus  paranda  erant  necessaria  ad  iter  faciendum  et  cassidem  tesselatam 
quaerere,  quia  dominus  Quixotus  dixit  se  omni  modo  eam  adducturum  esse.  Samson 
autem  ei  eam  praebuit,  quia  sciebat  amicum  eius,  a  quo  quaereret  eam,  ei  non 
negaturum  esse,  tamen  valde  fusca  ex  aerugine  et  mucedine  erat  quam  clara  et 
limpida  ex  terso  chalybe.  Maledictiones  quae  ambae,  hera  domus  neptisque,  in 
baccalaureum  eiecerunt  innumerabiles  fuerunt;  eradicarunt  capillos  capitis  ac  vultus 
earum  laceraverunt  et,  ad  modum  illarum,  quae  magno  planctu  lamentabantur,  etiam 
de  exitu  eius  clamaverunt  tamquam  si  ageretur  de  morte  domini  earum.  Consilium 
quod  fecit  Samson  ad  ei  suadendum  ut  iterum  iterumque  egrederetur  fuit  quod  infra 
narrabit  historia  atque  omnia  secundum  consilium  parochi  tonsorisque  cum  quibus 
antea  haec  omnia  tractaverat. 

Breviter,  per  triduum  dominus  Quixotus  Sanctiusque  paraverunt  quod  eis 
videbatur  convenienter  ad  ferendum  secum;  Sanctius  placavit  uxorem  suam  et 
dominus  Quixotus  neptem  heramque  domus,  et  tunc,  nemine  praeter  baccalaureum 
eos  conspiciente,  qui  voluit  eos  comitari  per  dimidiam  leucam  ab  eo  loco,  iter  fecerunt 
versus  pagum  Toboso,  dominus  Quixotus  super  Rocinantem  et  Sanctius  Pansa  super 
antiquum  asinum  suum,  cum  clitellis  paratis  ex  rebus,  quae  ad  vitam  bucolicam 
pertinebant,  necnon  et,  pera  pecuniae  plena,  quam  dominus  Quixotus  ei  dedit  ad 
quaslibet  res  gestas,  Samson  amplexus  est  eum  atque  ab  eo  quaesivit  ut  nuntiaret  ei 
de  sua  prospera  sive  adversa  fortuna  ad  gaudendum  hac  sive  ad  moerendum  de  altera, 
sicut  leges  amicitiae  postulabant.  Dominus  Quixotus  haec  omnia  pollicitus  est  ei  ac 
Samson  reversus  est  ad  locum  suum,  atque  ambo  petiverunt  magnam  urbem  Toboso. 

Capitulum  8.  Ubi  narratur  quod  evenit  domino  Quixoto  cum  iter 
faceret  ad  videndam  suam  dominam  Dulcineam  a  Toboso 


—«Benedictus  sit  omnipotens  Allah /»,  dicit  Hamete  Benengeli  in  initio  huius  octavi 
capituli.  «Benedictus  sit  Allah!»,  ter  repetit  atque  ait  se  has  benedictiones  dicere,  quia 
iam  habet  dominum  Quixotum  et  Sanctium  in  expeditione  eorum  et  etiam,  quia  lectores 
possunt  iucunda  historia  eorum  gaudere  atque  ex  hoc  incipiunt  res  gestae  ac  facetiae 
domini  Quixoti  armigerique  eius;  necnon  vult  omnes  oblivisci  praeteritarum  rerum 
gestarum  equitatus  Ingeniosi  Fidalgi  ut  ponant  oculos  in  proximas  venturasque  res 
gestas,  quae  nunc  in  itinere  urbis  Toboso  incipiunt,  sicut  aliae  in  itinere  camporum 
Mentissae  (Montiel)  inceperunt.  Et  non  est  multum  quod  ille  poscit  propter  tam  multum 
quod  praebebit;  et  sic  hoc  modo  prosequitur  dicens: 

Soli  manserunt  dominus  Quixotus  et  Sanctius  et  ubi  primum  Samson  secesserit 
ab  eis,  Rocinans  incepit  hinnire  atque  asinus  suspirare  et  ambo,  nempe  eques  atque 
armiger,  acceperunt  haec  ut  signa  prospera  ac  felicissimum  omen;  tamen  at  verum 
dicendum,  si  enumeranda  sint  suspiria,  ruditus  asini  plures  fuerunt  quam  hinnitus 
equi  ex  quibus  Sanctius  deduxit  fortunam  eius  superare  fortunam  domini  eius  et  super 
fortunam  eius  esse,  atque  hoc  nescio  utrum  secundum  quam  astrologiam  iudiciariam 
quam  ille  cognoscerit  necne,  quia  historia  de  his  rebus  non  explicite  dicit. 
Nihilominus  audierunt  Sanctium  dicere,  cum  obstaculum  inveniret,  melius  esset  si 
non  egrederetur  domo  sua,  quia,  si  obstaculum  offenderet  sive  si  caderet,  poterat 
calceos  rumpere  sive  costas  frangere;  et  quamquam  stultus  in  hoc  non  erat  extra 
veram  viam.  Dominus  Quixotus  dixit  ei: 

-Sancti  amice,  iam  advesperascit  et  quidem  celeriter  atque  obscuritas  magis  properatur 
quam  qua  egemus  ad  videndum  sub  luce  diei,  quare  statui  ire  ad  urbem  Toboso  ante 
quam  aliae  res  gestae  adveniant  ibique  accipiam  benedictionem  imparis  Dulcineae;  qua 
venia  credo,  et  pro  certo  habeo,  me  posse  finire  omnia  facta  periculosa,  quoniam  nihil 
in  vita  facit  magis  strenuos  equites  itinerantes  quam  habere  favorem  dominarum  eorum. 

-Hoc  ita  credo  -respondit  Sanctius-;  sed  puto  difficile  esse  tibi  ut  nunc  possis 
loqui  cum  ea  in  quodam  loco,  ad  hanc  benedictionem  accipiendam,  nisi  id  facias 
per  murum  consaepti  ex  quo  vidi  eam  prima  vice,  cum  misi  ad  eam  litteras,  quibus 
erant  nuntii  stultitiarum  ac  dementiarum  quas  tu,  domine,  faciebas  in  penetralibus 
Montium  Fuscorum. 

-Num  muros  consaepti  putasti  eos  esse,  Sancti  -inquit  dominus  Quixotus-,  quo 
sive  per  quos  vidisti  illam  numquam  bene  laudatam  elegantiam  ac  formositatem? 
Nonne  erant  ambulacra  sive  fauces  vel  atria,  sive  quomodo  vocentur,  ex  locupletibus 
palatiis  regalibus? 

-Omnia  fieri  possunt  -respondit  Sanctius-;  sed  mihi  videbantur  tantum  muros 
esse,  nisi  fefellit  mihi  memoria. 

-Sed  his  omnibus  rebus  peractis,  eamus  illic  -obiecit  dominus  Quixotus-;  et  si 
vere  ego  eam  video  tum  per  muros  tum  per  fenestras  vel  per  cancellos  horti,  ubi 
radius  solis  pulchritudinis  eius  perveniat  ad  oculos  meos  atque  illuminet  intellectum 

meum  et  roboret  animum  meum,  ita  ut  sit  unicus  ac  nemini  secundus  in  prudentia 
et  strenuitate. 

-Reapse,  domine  -respondit  Sanctius-  cum  vidi  hunc  solem  dominae  Dulcineae 
a  Toboso  non  erat  coelum  tam  clarum  ut  posset  radios  suos  a  se  mittere;  atque  hoc 
debuit  esse  quia  illa  domina  cribrabat  triticum,  quod  dixi,  et  multus  erat  pulvis  quem 
ex  eo  extrahebat  et  fuit  tamquam  nubes  ante  vultum  eius,  quae  eum  obscuravit. 

-Adhuc  insistis,  Sancti  -inquit  dominus  Quixotus-,  dicendo  eam  cribrare 
frumentum  cum  hoc  sit  negotium  atque  exercitium  alienum  ex  his  quae  praecipuae 
dominae  faciunt,  quae  solent  vacare  aliis  exercitiis  atque  oblectamentis,  quibus 
ostenditur  procul  ad  iactum  ballistae  excellentia  earum!  ...  Male  meministi  eorum 
versuum,  o  Sancti!  nostri  poetae,  ubi  depingit  labores  quos  faciebant,  in  suis 
mansionibus  ex  crystallo,  illae  quattuor  nymphae  quae,  ex  nostro  amato  flumine  Tago, 
quattuor  capita  sua  extulerunt  ac  sederunt  super  viride  pratum  ad  elaborandas  illas 
locupletes  telas,  quas  ibi  ingeniosus  poeta  nobis  describit,  atque  en  omnes  erant  textae 
et  contextae  ex  auro,  ex  serico  atque  ex  margaritis.  Et  hoc  modo  etiam  esset  tela 
dominae  meae  cum  eam  vidisti;  nisi  invidia,  quam  habet  quidam  maleficus  incantator, 
mutaverit  omnes  figuras,  quas  illa  habet,  ita  ut  displiceant  mihi.  Et  sic  etiam  timeo 
utrum  vere  auctor  illius  historiae  impressae  rerum  gestarum  mearum  vere  sit  quidam 
inimicus  meus,  an  tergiversatus  sit  miscendo  veritatem  cum  mille  mendaciis  et  quidem 
gavisus  est  narrando  alias  res  gestas  pro  vera  historia  extra  quod  requiritur.  O  invidia, 
radix  innumerorum  malorum  et  caries  virtutum!  Omnia  vitia,  Sancti,  habent  nescio 
quid  voluptatis;  tamen  vitium  invidiae  nil  habet  nisi  anxietates,  fastidia  ac  rabies. 

-Hoc  est  quod  ego  etiam  dico  -respondit  Sanctius-  et  puto  in  hac  lectione  sive 
historia,  de  qua  locutus  est  baccalaureus  Carrasco  quam  vidit  atque  agitur  de  nobis, 
honorem  meum  vehi  huc  vel  illuc  et  sicut  dicunt  cum  vexatione  atque  ad  verrendas 
vias  cum  scopis.  Tamen  ego  ut  vir  bonus,  hucusque  nil  mali  dixi  de  ullo  incantatore 
nec  tam  multa  bona  sunt  mihi  ut  possint  invidere  mihi;  aliquantulum  astutus  vere 
sum  et  etiam  parumper  subdolus,  sed  haec  omnia  cooperit  simplicitas  mea,  semper 
naturalis  et  nullo  modo  artificiosa.  Ceterum  atque  aliter,  quamvis  non  sit  mihi  alia 
res  meritoria,  semper  credidi  firmiter  ac  vere  in  Deum  atque  omnia  quae  credit  Sancta 
Ecclesia  Catholica  Romana,  quia  sum  inimicus  mortalis  iudaeorum,  atque 
historiographi  deberent  commiserationem  habere  mecum  et  bene  tractare  me  in 
scriptis  eorum.  Sed  dicant  quidquid  velint  de  me,  quia  nudus  natus  sum  et  nudum 
me  invenio:  nec  perdo  nec  lucror,  quamvis  ad  me  videndum,  in  libris  qui  vadunt 
per  hunc  mundum  ex  manu  in  manum,  hoc  intersit  mihi  ut  ficus  obscenus  et  parvi 
facio  quod  dicant  de  me,  quidquid  sit  atque  illi  velint  dicere. 

-Hoc  mihi  videtur,  Sancti  -inquit  dominus  Quixotus-  simile  esse  quod  evenit 
claro  poetae,  qui  satyram  malignam  contra  omnes  dominas  aulicas  fecit,  sed  hoc 
non  potuit  facere  cuidam  dominae  quam  nec  nominavit,  quoniam  de  illa  dubitabat 
utrum  esset  aulica  huiuscemodi  necne.  At  illa  cum  vidit  se  non  esse  in  catalogo 
reliquarum,  moesta  fuit  et  quaesivit  a  poeta  quid  in  ea  vidit  ut  excluderet  eam  ex 
numero  aliarum,  quapropter  deberet  satyram  extendere  atque  eam  includere;  aliter 
melius  esset  ut  ille  curaret  de  suis  propriis  rebus.  Sic  fecit  vates  atque  eam  posuit 
peius  quam  nutrices  maledicentes  de  ea  dixerint,  sed  illa  gavisa  est,  quia  vidit  se 

denique  pervenisse  ad  famam  quamquam  hoc  modo  infame.  Etiam  ad  hoc  venit  quod 
fertur  de  illo  pastore  qui  accendit  et  combussit  celebre  templum  Dianae  quod 
numerabatur  inter  septem  prodigia  celeberrima  huius  mundi,  et  pastor  ille  fecit  ut 
maneret  nomen  eius  vivum  per  saecula  ventura;  et  quamquam  iusserunt  ut  nemo 
faceret  mentionem  nominis  eius  sive  per  verba  sive  per  scripta,  quin  nancisceretur 
desiderium  eius,  nihilominus  cognitum  est  eum  vocari  Erostratum.  Etiam  ad  hoc 
pertinet  quod  accidit  imperatori  Carolo  Quinto  cum  quodam  equite  Romae.  Imperator 
voluit  videre  templum  celebre  Rotundae,  quod  in  antiquitate  vocabatur  Templum 
Omnium  Deorum  (Pantheon),  et  nunc  meliore  nomine  Templum  Omnium  Sanctorum 
atque  haec  aedes  valde  completa  atque  integra  mansit  ex  his  quas  gentilitas  Romae 
aedificavit  et  habet  magnam  famam  tantae  magnitudinis  ac  magnificentiae  ex  suis 
fundatoribus;  forma  eius  est  dimidium  aureum  malum  atque  immensum  in  extremis, 
et  nullam  aliam  lucem  habet  quam  illa  quae  per  fenestram  intrat,  sed  per  fenestram 
rotundam  supernam,  quae  est  in  cuspide  eius  ex  qua  cum  imperator  Carolus 
conspiceret  illam  aedem  iuxta  eum  erat,  ad  latus  eius,  eques  romanus  qui  imperatori 
artificia  et  subtilitates  illius  magnae  aedificationis  describebat  et  memorabilem 
architecturam;  et  cum  eques  ex  illa  fenestra  superna  secessit  tunc  dixit  imperatori: 
«Milies,  o  Rex,  habui  desiderium  amplectendi  te,  domine,  ad  proiiciendum  me  ex 
hac  fenestra  deorsum  ad  perpetuam  famam  meam  relinquendam  in  mundo.»  «Tibi 
gratias  ago  -respondit  imperator-  quia  talem  malas  cogitationes  non  perfecisti,  sed 
ex  hoc  et  in  futurum  non  praebebo  tibi  occasionem  faciendi  periculum  tuae  fidelitatis 
erga  me;  quare  iubebo  ut  numquam  loquaris  mecum  neque  umquam  sis  ubi  ego  sum.» 
Atque,  his  verbis  prolatis,  fecit  ei  magnum  beneficium.  Volo  dicere,  Sancti, 
desiderium  acquirendi  famam  magnum  esse  apud  homines  ac  vere  activum  omni 
modo.  Quidnam  credis  impulisse  Horatium  ad  proiiciendum  se  armatum  omnibus 
armis  ex  ponte  deorsum  in  Tiberim  profundum?  Quisnam  combussit  manum 
bracchiumque  Mucii  Scaevolae?  Quisnam  impulit  Curtium  ad  proiiciendum  se  in 
abyssum  ardentem,  quae  apparuit  in  media  Roma?  Quis  impulit  Caesarem  ad 
Rubiconem  transeundum  contra  omnia  adversa  auguria,  quae  ostenderunt  ei?  Et  ex 
hodiernis  exemplis,  quis  perforavit  naves  et  reliquit  strenuos  hispanos  in  terra  sicca 
quos  urbanissimus  Cortds  duxit  in  Novum  Mundum?  Haec  omnia  aliaeque  magnae 
ac  diversae  res  gestae  fuerunt,  sunt  atque  erunt  opera  famae,  quae  in  hoc  saeculo 
homines  mortales  desiderant  ad  praemium  obtinendum  et  etiam  immortalitatem,  quae 
clara  facta  eorum  merentur,  quoniam  christifideles,  catholici  atque  equites  itinerantes 
debemus  potius  attendere  gloriam  saeculorum  venturorum,  quae  aeterna  est  in 
regionibus  aetheriis  coelestibusque  quam  ipsam  vanitatem,  quae  hoc  saeculo  praesente 
ac  transiente  obtinetur,  quia  haec  fama,  quamvis  permaneat,  denique  finiet  cum  ipso 
mundo  qui,  fine  designato,  peribit.  Sic,  o  Sancti!  opera  nostra  non  exibunt  ex  limine 
quod  religio  Christiana,  quam  profitemur,  statuit.  Quapropter  debemus  interficere 
superbiam  in  gigantibus;  invidiam  cum  munificentia  atque  animo  benevolo, 
iracundiam  tranquilla  praestantia  et  quiete  animi;  gulam  et  somnium  exiguitate  cibi 
ac  pervigilando  in  longa  vigilia;  luxuriam  et  lasciviam  servando  fidelitatem 
dominabus  cordium  nostrorum;  pigritiam  ambulando  per  cunctas  partes  mundi, 
quaerendo  occasiones  ac  pericula  quibus  simus  non  tantum  christiani,  sed  etiam 

illustres  equites.  Hic  videbis,  Sancti,  quae  sint  media  per  qua  nanciscuntur  extremas 
laudationes  quas  bona  fama  secum  ducit. 

-Omnia  quae  tu,  domine,  hucusque  dixisti  -inquit  Sanctius-  valde  bene  intellexi, 
tamen  vellem  ut  sorberes  mihi  dubium  quod  in  hoc  momento  venit  ad  mentem  meam. 

-> Solveres  dices,  Sancti  -ait  dominus  Quixotus-.  Dic  autem  nunc,  et  respondebo 
sicut  scire  possim. 

-Dicas  mihi,  domine  -prosecutus  est  Sanctius-:  Hi  Iulii  atque  Augusti  et  hi  omnes 
clari  equites  quos  nominavisti,  qui  iam  mortui  sunt,  ubinam  gentium  erunt  nunc? 

-Gentiles  -respondit  dominus  Quixotus-  absque  dubio  erunt  in  infernis; 
christifideles  autem  si  boni  christiani  fuerunt  sive  in  purgatorio  sive  in  coelo. 

-Hoc  bene  est -dixit  Sanctius-;  sed  videamus  nunc:  hae  sepulturae  ubi  sunt  corpora 
horum  dominorum,  habentne  ante  se  lampadas  argenteas  sive  parietes  sacellorum 
ornatas  scipionibus  claudorum,  sudariis  mortuorum,  comis  capillorum,  cruribus 
infirmorum  atque  oculis  ex  cera  factis?  Et  si  hoc  non  habent,  quomodo  ornantur? 

Quibus  dominus  Quixotus  respondit: 

-Sepulcra  gentilium  plerumque  fuerunt  sumptuosissima  templa:  cineres  Iulii  Caesaris 
posuerunt  supra  pyramidem  petream  immanis  magnitudinis  quam  hodie  vocant  Acum 
Sancti  Petri.  Sepultura  imperatoris  Hadriani  fuit  castellum  magnum  tamquam  amplum 
oppidum  quod  vocarunt  Molem  Hadriani  et  nunc  est  castellum  Sancti  Angeli  Romae; 
regina  Artemisa  sepelivit  maritum  Mausolum  in  sepulcro,  quod  fuit  unum  ex  septem 
prodigiis  antiquitatis  huius  mundi;  tamen  nulla  ex  his  sepulturis  ornata  fuit  sive  ex  votis 
sive  ex  signis  quibus  ostenderent  eos  sanctos  fuisse,  qui  ibi  sepulti  erant. 

-Ad  hoc  veniam  -obiecit  Sanctius-.  Sed  dicas  nunc  mihi.  Quid  est  maioris 
momenti:  resuscitare  mortuum  sive  interficere  gigantem? 

-Responsum  in  manu  est  -respondit  dominus  Quixotus-:  maioris  ponderis  est 
mortuum  resuscitare. 

-Iam  cepi  te,  domine,  cum  meis  manibus  -dixit  Sanctius-.  Ergo  fama  illius  qui 
resuscitat  mortuum,  visum  dat  caecis,  claudos  facit  ambulare  et  salutem  dat  infirmis, 
atque  ante  sepulcra  eorum  lampades  ardent,  et  sacella  eorum  plena  sunt  hominum 
fidelium,  qui  flectunt  genua  ad  venerandas  reliquias  eorum,  maioris  momenti  erit 
huic  atque  alteri  saeculo  quam  fama  quam  reliquerunt  tot  gentiles  imperatores  atque 
equites  itiner  antes  qui  fuerunt  in  mundo. 

-Etiam  hanc  veritatem  confiteor  -respondit  dominus  Quixotus. 

-Tunc  hanc  famam,  has  gratias,  has  praerogativas,  sive  quomodo  vocentur 
-respondit  Sanctius-,  habent  corpora  ac  reliquiae  sanctorum,  quae  cum  approbatione 
et  licentia  nostrae  Sanctae  Matris  Ecclesiae,  habent  lampadas,  candelas,  scipiones 
claudorum,  tabulas  pictas,  comas  capillorum,  oculos,  crura,  quibus  augent  devotionem 
et  famam  christianam  accrescunt;  reges  ferunt  super  umeros  suos  corpora  sanctorum 
sive  reliquias  eorum,  osculantur  partes  ossium  eorum,  et  denique  cum  eis  ornant 
sacella  sua  et  altaria  pretiosissima  ... 

-Quid  ergo  vis  me  inferre  ex  omnibus  quae  mihi  dixisti?  -ait  dominus  Quixotus. 

-Volo  tantum  dicere  -inquit  Sanctius-  nos  posse  fieri  sanctos  et  celerius  obtinere 
hanc  bonam  famam  quam  conamur;  atque  animadvertas,  domine,  quod  heri  sive 
nudius  tertius,  quia  nuper  hoc  sic  accidit,  consecraverunt  sive  beatificaverunt  duos 

sanctos  monachos  discalceatos,  et  nunc  temporis  pro  magna  fortuna  est  osculari  ac 
tangere  catenas  ferreas,  quibus  sese  cingebant  et  corpora  eorum  cruciabant  et  catenae 
hae  sunt,  secundum  quod  dixi,  maioris  venerationis  quam  gladius  Orlandi  (Roldani), 
qui  est  in  armamentario  Regis  nostri  domini,  quem  Deus  custodiat.  Quare,  domine 
mi,  melius  est  monachus  humilis,  cuiuslibet  sacrae  congregationis  esse,  quam 
strenuus  eques  itinerans;  melius  est  ante  oculos  Dei  bis  duodenos  ictus  flagelli  sibi 
dare  ad  poenitentiam  faciendam  quam  duo  milia  ictuum  lanceae  tum  gigantibus  tum 
monstris  vel  draconibus. 

-Haec  omnia  vera  sunt  -respondit  dominus  Quixotus-;  sed  non  omnes  possumus 
fieri  monachi  et  multae  sunt  viae,  quibus  Deus  suos  electos  fideles  ad  coelum  ducit; 
sed  etiam  equitatus  est  religio,  atque  equites  sancti  etiam  sunt  in  gloria  coeli. 

-Utique  -respondit  Sanctius-;  sed  etiam  audivi  dicere  plures  esse  monachos  in 
coelo  quam  equites  itiner  antes. 

-Hoc  est  -respondit  dominus  Quixotus-  quoniam  maior  est  numerus  monachorum 
quam  equitum. 

-Suntne  multi  equites  idnerantes  -dixit  Sanctius? 

-Multi  -respondit  dominus  Quixotus-,  sed  perpauci  sunt  qui  vere  mereantur 
nomen  equitum. 

His  atque  aliis  colloquiis  prolatis,  transcurrit  illa  nox  atque  etiam  crastinus  dies, 
dum  nihil  eis  evenit  quod  dignum  esset  narrandi,  de  quo  valde  doluit  dominus 
Quixotus.  Tamen  denique  illo  die,  vespere  autem  facto,  invenerunt  magnam  urbem 
Toboso,  cuius  conspectu  valde  gavisus  est  animus  domini  Quixoti,  sed  e  contrario 
animus  Sanctii  contristatus  est,  quia  nesciebat  ubi  erat  domus  Dulcineae  nec  umquam 
eam  viderat,  sicut  etiam  dominus  eius  numquam  eam  vidit;  quapropter  alter  ad  eam 
videndam  atque  alter  quia  numquam  eam  viderat  valde  ambo  perturbati  erant,  neque 
Sanctius  imaginabatur  quid  faciendum  erat  cum  dominus  eum  ad  urbem  Toboso 
mitteret.  Tandem,  dominus  Quixotus  decrevit  in  urbem  introire,  vespere  facto,  sed 
donec  tempus  esset  idoneum  manserunt  inter  quercus,  quae  prope  urbem  Toboso 
erant,  et  cum  hora  appropinquaret  introierunt  in  urbem,  ubi  evenerunt  eis  res,  quae 
erant  cuiusdam  momenti. 


Capitulum  9.  Ubi  narratur  quod  in  eo  videbitur 


Circa  dimidiam  noctem  dominus  Quixotus  Sanctiusque  montem  reliquerunt  atque 
introierunt  in  urbem  Toboso.  Pagus  erat  magno  et  quieto  silentio,  quia  omnes 
oppidani  eius  dormiebant  ac  placide  quiescebant,  ut  dici  solet.  Nox  autem  erat 
sublucida,  quamvis  Sanctius  vellet  eam  atram  omnino  esse,  ad  inveniendam  in 
obscuritate  eius  excusationem  propter  suam  versutiam.  Nihil  audiebatur  in  toto  loco 
nisi  latratus  canum,  qui  strepabant  aures  domini  Quixoti  ac  turbabant  cor  Sanctii. 
Aliquando  asinus  rudebat,  porci  grunniebant,  feles  clamabant,  ad  quorum  voces 

augebatur  silentium  noctis,  quod  equiti  capto  amore  ut  omen  adversum  videbatur; 
tamen  inquit  Sanctio: 

-Sancti,  fili,  duc  ad  palatium  Dulcineae;  forsitan  inveniamus  eam  adhuc 
vigilantem. 

-Ad  quodnam  palatium  debeo  ego  ducere,  per  corpus  huius  solis!  -respondit 
Sanctius-,  quia  in  illo  loco,  ubi  vidi  excellentiam  Dulcineae  non  erat  nisi  domus 
valde  parva? 

-Absque  dubio  illa  esset  tunc  recepta  -respondit  dominus  Quixotus-  in  quodam 
parvo  habitaculo  sui  palatii,  oblectando  se  una  cum  virginibus  suis  secundum  usum 
et  consuetudinem  illustrium  dominarum  et  principessarum. 

-Domine  -dixit  Sanctius-,  quoniam  tu  vis,  et  quidem  tota  mea  displicentia,  ut 
domus  Dulcineae  vere  sit  palatium,  num  est  nunc  hora  inveniendi  portam  eius 
apertam?  Et  num  oportet  nos  nunc  pulsare  fortiter  ad  hanc  portam  ita  ut  audiant 
nos  atque  aperiant  nobis  magno  strepitu  ac  rumore  gentium?  Num  casu  pulsabimus 
domum  concubinarum  nostrarum,  sicut  faciunt  concubinarii,  qui  veniunt  et  pulsant 
atque  introeunt  ad  quamlibet  horam,  quamvis  tam  sero  sit? 

-Imprimis  inveniamus  palatium  -obierit  dominus  Quixotus-;  et  tunc  iam  dicam 
tibi,  Sancti,  quid  faciendum  sit.  Atque  animadverte,  Sancti,  me  parum  sive  nihil 
videre,  tamen  haec  moles  magna  cum  umbra,  quae  hinc  ibi  videtur  debet  esse 
palatium  Dulcineae. 

-Duc,  domine,  illuc  -respondit  Sanctius-:  fortasse  hoc  ita  sit;  quamvis  meis  propriis 
oculis  id  videam  ac  meis  manibus  attrectem,  tunc  id  credam,  sicut  nunc  est  meridies. 

Dominus  Quixotus  duxit  illuc  et  post  ducentos  gressus  palpavit  molem,  quae 
faciebat  illam  umbram,  et  vidit  turrim  magnam  et  postea  cognovit  talem  aedem  non 
esse  palatium,  sed  ecclesiam  praecipuam  oppidi.  Et  dixit: 

-Obviam  ecclesiae  pervenimus,  Sancti. 

-Iam  video  -respondit  Sanctius-.  Et  faxit  Deus  ne  obviam  sepulcro  nostro 
veniamus;  quia  non  est  bonum  omen  ambulare  per  coemeteria  talibus  horis, 
praesertim  quia  iam  dixi  tibi,  nisi  me  fallit,  domum  huius  dominae  fuisse  in  parva 
via  sine  ullo  egressu. 

-Maledictus  sis  a  Deo,  stolide!  -dixit  dominus  Quixotus-  Ubinam  gentium 
invenisti  palatia  ac  domus  regias  aedificatas  esse  in  via  sine  egressu? 

-Domine  -respondit  Sanctius-  in  alio  loco  alia  consuetudo;  forsitan  hic  in  urbe 
Toboso  aedificent  in  parvis  viis  palatia  et  magnas  aedes;  quare  rogo  te  ut  sinas  me 
quaerere  per  has  vias  sive  per  parvulas  vias  quas  videam:  fortasse  in  quodam  angulo 
inveniam  hoc  palatium,  atque  utinam  hoc  videam  a  canibus  devoratum,  quia  hoc 
modo  adduxit  nos  pudibundos  ac  moestos. 

-Loquere  maiore  reverentia,  Sancti,  de  rebus  dominae  meae  -inquit  dominus 
Quixotus-,  et  sit  nobis  haec  festivitas  in  pace  ne  proiiciamus  funem  post  urnam. 

-Ego  certe  me  refrenabo  -respondit  Sanctius-,  tamen  quomodo  potero  sustinere 
quod  tu  vis?  nempe  ut  inveniam  domum  dominae  nostrae  quam  tantum  semel  in 
vita  mea  vidi  et  semper  eam  debeo  invenire  etiam  dimidia  nocte,  cum  tu,  domine, 
qui  milies  eam  vidisti,  non  invenias. 

-Tu  facis  me  vere  desperari,  Sancti  -ait  dominus  Quixotus-.  Accede  huc, 

haeretice,  nonne  dixi  tibi  milies  me  in  omnibus  diebus  vitae  meae  numquam  vidisse 
hanc  inaequalem  Dulcineam  et  limina  palatii  eius  numquam  transivisse  atque  etiam 
me  eam  diligere  ex  auditu  et  propter  famam  quam  illa  habet  ut  pulchra  et  prudens? 

-Nunc  haec  vere  audio  -respondit  Sanctius-  et  dico  si  tu,  domine,  eam  numquam 
vidisti  nec  ego  etiam  et  minime  gentium. 

-Hoc  non  fieri  potest  -obiecit  dominus  Quixotus-;  quoniam  saltem  iam  mihi 
dixisti  te  eam  vidisse  cum  cribraret  triticum,  cum  adduxisti  ad  me  responsum 
epistulae  quam  ad  eam  misi  per  tuam  legationem. 

-Nimium  ne  credas  colori,  domine  -respondit  Sanctius-,  quia  egomet  dicam  tibi 
hoc  etiam  fuisse  ex  auditu  atque  etiam  responsum  quod  ad  te  adduxi;  quia  sic  ego  scio 
quaenam  sit  domina  Dulcinea  sicut  ictum  pugni  dare  in  coelum,  id  est  nullo  modo. 

-0  Sancti,  Sancti  -respondit  dominus  Quixotus-  aliquando  tempus  est  illudendi 
atque  aliquando  facetiae  generant  incommodum.  Sed  non,  quoniam  dixi  me 
numquam  vidisse  eam  nec  locutum  fuisse  cum  domina  animi  mei,  debes  etiam  dicere 
te  numquam  eam  vidisse  nec  locutum  fuisse  cum  ea,  cum  hoc  e  contrario  sit,  velut 
tu  bene  scis. 

Dum  ambo  essent  in  hoc  colloquio,  viderunt  virum  venientem  cum  duabus  mulis 
et,  per  strepitum  quem  aratrum  faciebat  tractum  per  terram,  iudicaverunt  eum 
agricolam  esse,  qui  ante  primam  lucem  diei  surrexit  ad  exarandum  agrum  atque  haec 
erat  veritas.  Agricola  autem  veniebat  cantans  carmen  his  versibus: 

«Malam  habuistis,  galli, 
venationem  Roncesvalles» 

-Peream  ego,  Sancti,  -inquit  dominus  Quixotus  haec  audiens-,  nisi  quid  boni 
eveniat  nobis  hac  nocte.  Nonne  audis  quae  cantat  hic  rusticus? 

-Utique  audio  -respondit  Sanctius-;  sed  quid  nobis  illa  venatio  de  Roncesvalles? 
Utinam  posset  cantare  carmen  Calaini  (Calainos),  quominus  hoc  modo  eveniat  nobis 
bonum  sive  malum  in  nostro  negotio. 

Tunc  agricola  advenit  et  dominus  Quixotus  quaesivit  ab  eo: 

-Potesne  dicere  nobis,  amice  bone,  et  Deus  det  tibi  bonam  fortunam,  ubi  sunt 
palatia  inaequalis  Dulcineae  a  Toboso? 

-Domine  -respondit  iuvenis-,  ego  alienigena  sum  et  tantum  paucis  diebus  sum 
in  hoc  pago,  ubi  servio  diviti  agricolae  in  labore  culturae  agrorum  eius;  tamen  in 
hac  domo  vicina  vivunt  parochus  et  sacrista  huius  loci;  ambo  sive  quilibet  eorum 
certiorem  faciet  te  de  hac  principessa,  quia  habebunt  catalogum  omnium  oppidanorum 
urbis  Toboso;  mea  opinione,  in  hoc  loco  nulla  principessa  habitat;  quamvis  dominae 
multae  certe  sint,  ac  praecipuae  et  unaquaeque  domi  suae  erit  principessa. 

-Inter  eas  -inquit  dominus  Quixotus-  erit,  amice,  haec  quam  ego  quaero, 

-Hoc  fieri  potest  -respondit  iuvenis-;  sed  valete  quia  iam  appropinquat  diluculum. 

Et  mulas  suas  incitavit  et  noluit  amplius  ad  quaestiones  attendere.  Sanctius  qui 
vidit  dominum  suum  suspensum  ac  male  contentum  dixit  ei: 

-Domine,  dies  appropinquat  celeriter  et  non  erit  bonum  ut  sol  inveniat  nos  in 
via;  melius  erit  nos  extra  oppidum  ire  et  ut  tu  petas  quamdam  silvam  proximam 

atque  ego  huc  revertar  et  non  relinquam  angulum  in  toto  pago  ubi  quaeram  domum, 
palatium  sive  domum  regiam  dominae  meae  et  tibi  dicam  ubi  et  quomodo  exspectas 
ut  illa  det  tibi  veniam  et  modum  ad  eam  videndam,  honore  et  fama  debite  servata. 

-Dixisti,  Sancti  -inquit  dominus  Quixotus-  mille  sententias  clausas  in  circulo 
brevium  verborum  tuorum;  tamen  consilium  quod  nunc  mihi  dedisti  libenter  accipio 
ac  bona  voluntate.  Veni  huc,  fili,  atque  eamus  ad  quaerendum  ubi  intrem  in  silvam, 
tu  autem  reverteris,  ut  dixisti,  ad  eam  quaerendam,  ad  eam  videndam  atque  ad 
loquendum  cum  domina  mea,  de  cuius  prudentia  atque  urbanitate  exspecto  plus  quam 
mille  miras  benevolentias. 

Sanctius  commotus  erat  gaudio  ad  impellendum  dominum  suum  extra  pagum, 
ne  develaret  mendacium  eius  de  responso  ex  parte  Dulcineae  quod  eum  adduxerat 
ad  Montes  Fuscos,  quare  festinavit  ad  egrediendum  atque  ad  duo  milliaria  illius  loci 
invenerunt  silvam,  ubi  dominus  Quixotus  intravit,  donec  Sanctius  reverteretur  ad 
oppidum  ut  loqueretur  cum  Dulcinea;  in  cuius  legatione  evenerunt  ei  res  tales,  quae 
merentur  novam  attentionem  considerationemque. 


Capitulum  10.  Ubi  agitur  de  artificio  vi  cuius  Sanctius  incantavit 
dominam  Dulcineam  et  de  aliis  rebus  gestis,  quae  tam  ridiculae 
tamquam  verae  sunt 


Cum  auctor  huius  magnae  historiae  pervenit  ad  narrandum  quod  in  hoc  capite 
enarrat,  ait  se  voluisse  id  praeterire  in  silentio,  timens  quin  eum  crederent;  quia 
dementiae  domini  Quixoti  venerunt  ad  extremitatem  et  ad  limen  illius  quod  imaginari 
possent  atque  ultra  duos  iactus  ballistae  supra  maximas.  Denique,  et  commotus  hoc 
metu,  eas  scripsit  tamquam  dominus  Quixotus  eas  fecit,  nullo  atomo  addito  nec 
desumpto  a  veritate  huius  historiae,  et  pro  nihilo  fecit  omnes  obiectiones,  quibus 
eum  ut  mendacem  habuerint.  Et  recte  iudicavit,  quia  veritas  minuitur,  sed  non 
frangitur  et  semper  super  mendacium  est  tamquam  oleum  super  aquam. 

Et  ceterum,  et  prosequens  suam  historiam  ait  dominum  Quixotum  intravisse  in 
silvam,  nemus  vel  quercetum  prope  magnam  urbem  Toboso  atque  iussit  Sanctio  ut 
reverteretur  ad  oppidum  et  nullo  modo  in  conspectu  eius  veniret  nisi  antea  loqueretur 
ex  sua  parte  cum  domina  eius,  quaerendo  ab  ea  veniam  ita  ut  captus  eques  illius 
eam  videret  ac  benedictionem  suam  ei  daret,  ut  felicissimas  ac  prosperas  res  gestas 
impenderet  necnon  ardua  negotia.  Sanctius  suscepit  hoc  mandatum  super  se  et 
proposuit  ad  eum  adducere  responsum  tam  bonum  quam  praecedenti  legatione  tulit. 

-Vade,  fili,  -obiecit  dominus  Quixotus-,  et  ne  deturbetur  animus  tuus,  cum  te 
videas  ante  lucem  solis  huius  formositatis  quam  petes.  Beate  tu,  inter  cunctos 
armigeros  totius  huius  mundi!  Et  trade  bene  tuae  memoriae  omnia,  ne  praetermittas 
quomodo  receptus  sis:  utrum  illa  palluerit  dum  legationem  meam  ei  tradas;  an 

turbetur  audiendo  nomen  meum;  utrum  elabatur  e  pulvinare  an  sedeat  super  stratum 
locuples  auctoritatis  suae;  atque  inspice  eam  utrum  erecta  maneat  pedibus,  an  stet 
tum  super  pedem  tum  super  alterum;  utrum  repetat  responsum  datum  bis  an  ter; 
utrum  responsum  mutet  ex  molli  in  asperum,  an  ex  acerbo  in  amorosum,  utrum  levet 
manum  ad  capillos  componendos  necne,  quamvis  non  inordinati  sint;  et  denique, 
fili,  conspice  omnes  actus  et  motus  eius;  quoniam  si  tu  haec  omnia  narrares  sicut 
fuerunt  dilucidabo  quid  habeat  in  profundo  corde  suo,  quod  amores  meos  attingat. 
Quia  oportet  te  scire,  Sancti,  si  nondum  haec  cognoscis,  inter  amantes  actus  ac  motus 
exteriores  ostendunt,  cum  agitur  de  re  amorosa,  ut  nuntii  verissimi  qui  afferunt 
legationes  de  his,  quae  in  animo  intus  accidunt.  Vade  ergo,  amice,  ac  melior  fortuna 
quam  mea  ducat  te,  ut  revertaris  cum  aliis  meliorus  rebus  gestis,  quas  nunc  habeo 
exspectando  te  ac  timendo  in  hac  amara  solitudine  qua  relinquis  me. 

-Ibo  et  redibo  cito  -dixit  Sanctius-;  et  dilata  parvum  cor  tuum,  domine  mi,  quod 
nunc  habes  non  maius  quam  avellanam  et  cogita  quod  dicitur,  nempe  cor  bonum  frangere 
adversam  fortunam  atque  ubi  non  est  perna  non  est  uncus  ad  eam  suspendendam;  et 
etiam  dicitur:  nemine  animadvertente,  egreditur  lepus.  Atque  hoc  dico  quia  si  hac  nocte 
non  invenimus  palatia  sive  domus  regias  dominae  meae,  nunc  ego  eas  inveniam,  quamvis 
nemo  de  hoc  cogitet  et  cum  bene  eas  inveniam  in  eis  manebo  cum  ea. 

-Profecto,  Sancti  -ait  dominus  Quixotus-  te  semper  adducere  proverbia  tua  tam 
accurate  ad  ea  de  quibus  agimus  ita  ut  Deus  faveat  tibi  meliorem  fortunam  in  hoc 
quod  desidero. 

Sanctius,  his  rebus  dictis,  vertit  dorsum  suum  et  virga  asinum  verberavit  dum 
dominus  Quixotus  manebat  super  equum  suum,  innixus  sustentaculo  pedum  ac 
lancea,  sed  plenus  erat  tristitia  et  confusis  cogitationibus,  ubi  eum  relinquemus  atque 
iter  faciemus  una  cum  Sanctio  Pansa,  qui  secessit  a  domino  suo  et  non  minus  confusus 
ac  meditabundus  quam  ille  mansit;  et  quidem  tantum  ut  simul  atque  egressus  est  ex 
silva,  et  vertens  caput  a  retro  vidit  dominum  Quixotum  non  apparere,  descendit  de 
asino  et  sedit  ad  pedem  arboris  atque  incepit  loqui  secum  et  sic  dixit: 

«Videamus  nunc,  Sancti  frater,  quonam  gentium  vadis?  Num  ad  iumentum 
amissum  quaerendum?»  «Nullo  modo.»  «Tunc,  quid  quaerendum  est?»  «Ego  vado 
ad  quaerendum,  ut  ita  dicam,  principessam  atque  in  ea  inveniam  solem  formositatis 
et  immo  omne  coelum.»  «Et  ubi  putas  invenire  haec  omnia,  Sancti?»  «Ubinam 
gentium?  In  magna  urbe  Toboso.»  «Bene,  et  cuius  ex  parte  eam  petes?»  «Ex  parte 
illustris  equitis  domini  Quixoti  a  Manica,  qui  iniustitias  solvit  et  dat  cibum  sitienti 
et  potum  esurienti.»  «Haec  omnia  bona  sunt.  Sed,  scisne  ubi  est  domus  eius,  Sancti?» 
«Dominus  meus  dicit  hanc  domum  esse  palatium  regium  sive  excelsam  domum 
regiam.»  «Sed  num  casu  eam  aliquando  vidisti?»  «Neque  ego  neque  dominus  meus 
eam  umquam  vidimus.»  «Et  num  videtur  tibi  bonum  esse  si  forte  oppidani  urbis 
Toboso  cognoscerent  te  hic  esse  ad  rapiendas  principessas  atque  ad  perturbandas 
dominas,  tunc  venirent  contra  te  et  percuterent  tuas  costas  virgis  et  nullum  os  sanum 
relinquerent  in  te?»  «Certe  bene  facerent  nisi  viderent  me  missum  esse  quare 

Legatus  es,  amice, 

nullam  culpam  habes,  non. 

«Sed  ne  credas  nimis  colori,  Sancti,  quia  homines  regionis  Manicae  tam  irascibiles 
sunt  quam  honorati  et  nolunt  titillationes  ullius.  Hercle,  si  olfaciunt  te  tunc  malam 
fortunam  mittam  tibi.»  «Vade  retro,  fili  moechae!  Si  illuc  ibis,  fulmen  adversum 
scindet  te!  Aliter  quid  quaero,  quae  non  fleri  possunt  atque  ad  nutum  alterius!  Et 
etiam  idem  erit  quaerere  Dulcineam  in  Toboso  tamquam  Mariulam  (Marica)  per 
Ravennam  sive  baccalaureum  Salmanticae.  Diabolus,  ipse  diabolus  introduxit  me 
huc  et  non  alius!» 

Sanctius  habuit  hoc  soliloquium  secum  atque  ex  hoc  denuo  quaesivit  a  se  ipso 
dicens: 

-Nunc  autem:  semper  est  remedium  omnibus  rebus,  nisi  ad  mortem,  sub  qua  omnes 
ituri  sumus,  quamquam  nolentes  ad  finem  vitae.  Tamen  hic  dominus  meus,  per  mille 
signa  quae  vidi,  demens  est  et  dignus  religandi  atque  egomet  non  melior  sum  quam 
ille  et  tam  stolidus  sum,  quia  eum  sequor  eique  servio,  si  verum  est  proverbium  dicens: 
«Dic  mihi  cum  quo  ambulas  et  tibi  dicam  quis  tu  sis»  et  aliud  quod  dicit:  «Non  cum 
quo  nasceris,  sed  cum  quo  vesceris.»  Et  si  ille  amens  est  et  ope  huius  amentiae 
plerumque  res  pro  aliis  accipit,  quia  iudicat  album  pro  nigro  atque  atrum  pro  candido, 
sicut  evenit  ei  cum  credidit  molas  venti  fuisse  gigantes  et  mulas  monachorum  camelos 
et  greges  ovium  esse  exercitus  inimicorum  et  multa  alia  huiusmodi,  quare  non  erit 
difficile  facere  ut  credat  quamdam  rusticam  et  quidem  primam  quam  inveniam  esse 
Dulcineam;  et  si  ille  non  credit  ego  iurabo  et  si  ille  iurat  denuo  iurabo  egomet,  et  si 
ille  pugnat  ego  pugnabo  plus  quam  ille  et  semper  verbum  meum  erit  super  verbum 
eius  atque  eveniat  quidquid  sit.  Et  fortasse  cum  hac  pugna  finiam  cum  eo,  ita  ut  non 
denuo  mittat  me  ad  similes  legationes  faciendas,  videndo  quam  male  omnia  feci  pro 
eo,  sive  fortasse  putet  quemdam  incantatorem,  ex  his  de  quibus  loquitur,  mutavisse 
figuram  Dulcineae  ad  ei  malum  faciendum  et  damnum. 

Sanctius  Pansa,  his  rebus  perpensis,  valde  placatus  mansit  et  putavit  eum  optimum 
negotium  fecisse,  quare  demoratus  est  usque  ad  vesperum  ita  ut  dominus  Quixotus 
crederet  eum  laboravisse  ad  perveniendum  ad  Toboso  atque  ad  revertendum  inde. 
Et  tam  bene  haec  omnia  ei  evenerunt,  quia  en  tres  rusticae  super  tres  asinos  vel  asinas 
veniebant,  nam  auctor  haec  non  accurate  dicit,  quamvis  putetur  eas  tres  asinas  esse, 
quae  sunt  iumenta  ordinaria  rusticarum;  sed  hoc  non  est  magni  momenti  ad  moram 
faciendam  ita  ut  possimus  id  scire.  Breviter:  ubi  primum  Sanctius  viderit  rusticas 
festinavit  ad  quaerendum  dominum  Quixotum,  eumque  invenit  suspirantem  ac 
dicentem  mille  lamentationes  amorosas.  Cum  dominus  Quixotus  vidit  eum  dixit  ei: 

-Quid  est,  Sancti  amice?  Num  potero  signum  dare  huic  diei  cum  lapide  albo  sive  atro? 

-Melius  erit  -respondit  Sanctius-  ut  tu,  domine,  ponas  signum  litteris  rubris 
tamquam  si  esset  titulus  ex  cathedra  ut  omnes  qui  inspiciant  id  possint  videre. 

-Hoc  modo  -obiecit  dominus  Quixotus-  duxisti  bonos  nuntios? 

-Et  quidem  optimos  -respondit  Sanctius-,  quia  tantum  debes  incitare  Rocinantem 
calcaribus  atque  exire  ad  planitiem  ad  videndam  dominam  Dulcineam  a  Toboso,  quae 
cum  duabus  virginibus  suis  ad  te  videndum  venit. 

-Sancte  Deus!  Quid  est  quod  dicis,  Sancti  amice?  -inquit  dominus  Quixotus-. 
Videas  ne  decipias  me  cum  falsis  laetitiis  ad  gaudendum  mea  vera  tristitia. 

-Quid  facerem  si  deciperem  te,  domine  -respondit  Sanctius-,  atque  insuper  cum 

tam  proximus  sis  develandi  meam  veritatem?  Incita  equum  calcaribus,  domine,  ac 
venias  ad  videndam  principessam,  dominam  nostram,  amictam  et  ornatam,  denique, 
tamquam  illa  est.  Virgines  eius  atque  ipsa  omnes  sunt  tamquam  pruna  aurea,  omnes 
sunt  spicae  margaritarum,  omnes  adamantes,  omnes  carbunculi,  omnes  telae  intextae 
serico  atque  auro  et  magis  quam  ex  decem  altitudinibus;  capilli  laxati  et  liberi  super 
dorsa  earum,  quae  sunt  tot  alii  radii  solis,  qui  cum  vento  ludunt  atque  insuper  veniunt 
super  tres  cananeas  sive  equos  veloces  maculatos  optimos,  qui  digni  sunt  videndi. 

-Equos  tolutarios  dices,  Sancti,  vulgo  hacaneas. 

-Parum  differunt  -respondit  Sanctius-  ex  cananea  ad  hacaneam;  sed  veniant 
super  quod  veniant,  profecto  veniunt  dominae  elegantiores  quam  quod  imaginari 
possit,  praesertim  domina  mea  principessa  Dulcinea,  quae  stupescit  omnes  sensus. 

-Eamus,  Sancti  fili  -respondit  dominus  Quixotus-,  et  quoad  munera  propter  hos 
optimos  atque  inexspectatos  nuntios  tibi  dabo  meliorem  praedam  quam  obtinebo  in 
meis  proximis  rebus  gestis  futuris,  et  si  hoc  non  satis  esset  tibi  etiam  dabo  tibi  pullos 
trium  equarum  mearum,  quae  pariturae  sunt  in  prato  communali  pagi  nostri. 

-Praefero  pullos  equarum  -respondit  Sanctius-  quia  praeda  primarum  rerum 
gestarum  non  mihi  videtur  tam  certa. 

His  verbis  dictis,  exierunt  ex  silva  ac  prope  invenerunt  illas  tres  rusticas.  Dominus 
Quixotus  inspexit  per  totam  viam  ad  Toboso  et  cum  tantum  vidit  illas  tres  rusticas 
quaesivit  a  Sanctio  si  casu  reliquerit  eas  extra  urbem. 

-Quomodo  extra  urbem?  -respondit-.  Num  habes  oculos  in  occipite  et  non  vides 
has  quae  hic  ad  nos  veniunt,  fulgurantes  tamquam  ipse  sol  meridianus? 

-Ego  non  video,  Sancti  -ait  dominus  Quixotus-,  nisi  tres  rusticas  super  tres 
asinos. 

-Nunc  liberet  me  Deus  a  diabolo!  -respondit  Sanctius-.  Num  fieri  potest  ut  tres 
hacaneae ,  sive  quomodo  dicantur,  albae,  tamquam  floccus  niveus,  videantur  tibi 
asini?  Per  Dominum!  Ego  eradicabo  has  barbas  meas  si  hoc  verum  esset! 

-Ego  dico  tibi,  Sancti  amice  -inquit  dominus  Quixotus-  hoc  tam  verum  est  eos 
esse  asinos  vel  asinas  sicut  ego  sum  dominus  Quixotus  et  tu  Sanctius  Pansa,  saltem 
illi  mihi  taliter  videntur. 

-Taceas,  domine  -dixit  Sanctius-;  et  ne  dicas  tale  verbum,  sed  adaperi  hos  oculos  et 
veni  ad  genua  flectenda  in  conspectu  dominae  cogitationum  tuarum,  quia  iam  prope  venit. 

Atque,  his  verbis  prolatis,  festinavit  ad  illas  tres  rusticas  recipiendas,  et  descendit 
de  asino  apprehenditque  capistrum  asini  cuiusdam  earum  rusticarum  et,  genibus  flexis 
ad  terram,  dixit: 

-Regina,  principessa  et  ducissa  formositatis,  domina  arrogantiae,  dignare  recipere, 
tua  venia  ac  bono  affectu,  tuum  captum  equitem,  qui  hic  est  tamquam  lapis 
marmoreus,  omnino  turbatus  atque  attonitus  in  conspectu  tuae  magnificae 
excelsitudinis.  Ego  sum  Sanctius  Pansa  armiger  eius  atque  ille  est  errans  eques 
dominus  Quixotus  a  Manica,  alias  vocatus  Eques  Tristis  Figurae. 

Tunc  dominus  Quixotus  flexit  genua  iuxta  Sanctium  et,  oculis  turbatis  ac 
disiunctis,  suspensus  atque  admiratus  et  quidem  non  audebat  labia  aperire,  intuebatur 
illam  rusticam  puellam  praeditam  non  valde  pulchro  vultu,  quia  rotunda  facies  erat 
ei  et  naribus  depressis,  quam  Sanctius  vocabat  reginam  dominamque.  Alterae  duae 

rusticae  etiam  attonitae  erant  videndo  illos  duos  viros  tam  diversos  figura,  genibus 
flexis,  qui  non  sinebant  sociam  earum  ulterius  progredi.  Sed  prima  apprehensa  rupit 
silentium,  tristis  ac  moesta  et  dixit: 

-Secede  hinc  de  via,  in  hac  maledicta  hora,  et  sine  nobis  porro  procedere,  quia 
oportet  nos  festinare. 

Cui  Sanctius  respondit: 

-O  principessa  ac  domina  universalis  a  Toboso!  Quomodo  tuum  cor  magnanimum 
non  commovetur  cum  videas,  flexis  genibus,  in  conspectu  tuae  excelsae  praesentiae 
columnam  et  sustentaculum  totius  equitatus  itinerantis? 

Atque,  his  verbis  auditis,  altera  ex  duabus  dixit: 

-Eheu,  veni  huc  et  refricabo  te,  asina  soceri  mei!  Videte  quomodo  domini  veniunt 
nunc  ad  facetias  faciendas  de  nobis  rusticis,  tamquam  si  nosmet  ipsae  nesciremus 
facetias  mordentes  tamquam  illi  facere!  Prosequantur  illi  iter  suum  et  sinant  nos 
facere  nostrum  et  melius  erit  eis. 

-Surge,  Sancti  -dixit  ad  hanc  occasionem  dominus  Quixotus-;  quoniam  iam  video 
Fortunam  adversam  mihi  esse,  quae  nondum  satiatur  mecum,  omnes  vias  occlusit 
ex  quibus  posset  contentus  venire  ad  animum  meum  quem  habeo  in  carne  mea.  Et 
tu,  extremum  urbanitatis  humanae,  unica  medela  huic  cordi  afflicto  quod  te  diligit! 
Si  vere  maleficus  incantator  persequitur  me  et  posuit  nubes  cataractasque  in  oculis 
meis  et  tantum  eis  et  non  alterius  mutavit  ac  transformavit  formositatem  tuam 
inaequalem  et  vultum  tuum  pro  vultu  cuiusdam  rusticae  pauperis,  nisi  etiam  meum 
mutaverit  pro  vultu  cuiusdam  monstri,  ita  ut  sim  detestabilis  tuis  oculis,  inspice  in 
me  blande  atque  amorose  et  vide  submissionem  meam,  qua  flecto  genua  in  conspectu 
tuae  fictae  pulchritudinis  atque  humilitatem  meam,  qua  animus  meus  veneratur  te. 

-Accipe  hoc,  avuncule!  -respondit  rustica-.  Quia  amica  sum  audiendi  has  blanditias! 
Secedite  seorsum  et  sinite  nos  ulterius  prosequere  et  saltem  grato  animo  erimus. 

Secessit  Sanctius  et  sivit  eam  transire  dum  valde  contentus  erat,  quia  omnia  bene 
evenerunt  ei  in  hoc  versuto  negotio  eius. 

Et  vix  illa,  quae  egit  figuram  Dulcineae,  vidit  se  liberam  esse  incitavit  suam 
asinam  cananeam  aculeo  quem  in  sua  virga  habebat  et  cucurrit  per  pratum  prorsum. 
Cum  asina  sensit  aculeum,  qui  plus  aequo  ei  molestus  erat,  incepit  gyros  dare  et 
taliter  ut  dominam  Dulcineam  in  terram  eiiceret.  Cum  dominus  Quixotus  haec  vidit 
accurrit  ad  eam  levandam  ex  terra  et  Sanctius  ad  parandas  clitellas,  quae  etiam  sub 
ventre  asinae  evolverunt.  Dominus  Quixotus,  clitellis  paratis,  voluit  eam  levare  suis 
bracchiis  super  asinam,  sed  illa  domina  surrexit  e  terra  atque  hunc  laborem  eius 
vitavit,  quia  parumper  secessit  retro  et  cucurrit  ac  positis  ambabus  manibus  supra 
dorsum  asinae  saltum  dedit  super  clitellas  levior  quam  falco  et  mansit  virili  modo; 
et  tunc  dixit  Sanctius: 

-Macte  virtute!  Haec  domina  nostra  levior  est  quam  accipiter  et  potest  virum 
Cordubae  sive  Mexici  docere  equitatum  dexterrimum!  Supra  dorsum  sellae  saltum 
dedit  et  sine  calcaribus  incitavit  hacaneam  tamquam  cebram.  Et  virgines  eius  non 
manent  a  retro  longe,  quia  omnes  currunt  tamquam  ventus. 

Atque  hoc  verum  erat,  quia  cum  Dulcinea  vidit  se  super  asinum,  aliae  secum 
incitaverunt  iumenta  post  eam  atque  omnes  inceperunt  currere,  nullo  intuitu  retro 

facto,  ultra  dimidiam  leucam.  Dominus  Quixotus  secutus  est  eas  suo  conspectu  et 
cum  vidit  eas  non  denuo  apparuisse,  vertens  se  ad  Sanctium  ait  ei: 

-Sancti,  quid  tibi  videtur  et  quam  magnum  odium  habent  incantatores  in  me? 
Vide  eos  magnam  malitiam  habere  atque  invidiam,  quoniam  voluerunt  eripere  a  me 
contentum  videndi  dominam  meam  in  vero  aspectu  eius.  Profecto,  natus  sum  ut 
exemplum  infelicium  atque  ut  scopus  et  moles  quonam  fortuna  adversa  dirigat  suas 
sagittas.  Atque  animadverte  etiam,  Sancti,  traditores  illi  non  contenti  reversi  sunt  et 
transformaverunt  Dulcineam  in  figuram  humilem  ac  foedam  tamquam  illa  rustica 
est  atque  ab  ea  abstulerunt  quod  tam  proprium  est  principalium  dominarum,  scilicet 
bonus  odor,  quoniam  semper  ambulant  inter  flores  atque  aromata.  Nam  oportet  te 
scire,  Sancti,  cum  levavi  Dulcineam  super  hacaneam  eius,  secundum  quod  tu  dicis, 
quae  mihi  videbatur  asina,  sensi  odorem  alliorum  crudorum,  qui  revolvit  stomachum 
atque  halitum  meum  suffocavit. 

-O  abiectissima  plebecula!  -clamavit  ad  hanc  opportunitatem  Sanctius-.  O 
incantatores  malefici  ac  subdoli!  Quis  posset  videre  cunctos  vos  innexos  tamquam 
sardinas  per  branchias!  Multum  scitis,  multum  potestis  et  etiam  multum  facitis.  Satis 
esset  vobis,  subdola  plebecula,  mutare  margaritas  oculorum  dominae  meae  pro 
branchiis  subereis,  et  limpidos  capillos  aureos  pro  rudibus  capillis  rubris  caudae  bovis 
ac  denique  pulchram  faciem  pro  foeda,  sed  nolite  tangere  odorem  eius;  quia  saltem 
per  eum  possemus  cogitare  quod  esset  occultum  sub  cortice  foeda.  Tamen,  ut  verum 
dicam,  ego  numquam  vidi  foeditatem  eius,  sed  pulchritudinem,  quam  etiam  superabat 
naevus,  quem  habebat  super  labium  superum  ad  modum  mystacis  cum  septem  sive 
octo  capillis  flavis  longioribus  palmo. 

-Ad  hunc  naevum  -ait  dominus  Quixotus-,  secundum  symmetriam  aequivalebunt 
qui  sunt  in  vultu  et  qui  sunt  in  corpore,  quare  Dulcinea  habebit  alium  naevum  in 
planicie  coxae  in  eodem  latere,  ubi  est  illius  faciei,  tamen  capilli  de  quibus  dixisti 
valde  longi  sunt  in  ilio  naevo. 

-Sed  tibi,  domine,  dicam  -respondit  Sanctius-  illi  ibi  videbantur  tamquam  si 
essent  nati. 

-Hoc  credo,  amice  -obiecit  dominus  Quixotus-,  quoniam  natura  nihil  posuit  in 
Dulcinea,  quod  non  esset  perfectum;  et  sic  si  centum  naevos  haberet,  tamquam  ille 
de  quo  dicis,  in  ea  non  essent  naevi,  sed  lunae  ac  fulgurantes  stellae.  Tamen  dic 
mihi,  Sancti:  id  quod  tu  parasti,  erat  sella  sive  sedile? 

-Non  erat  nisi  sella  peculiaris,  brevibus  sustentaculis  pedum  [vulgo  a  la  jineta] 
cum  operculo  campi  quod  aestimabitur  dimidio  regno,  quia  tanti  erit. 

-Et,  quomodo  non  potui  egomet  haec  omnia  videre,  Sancti?  -dixit  dominus 
Quixotus-.  Nunc  dicam  semel  iterumque  me  infelicissimum  omnium  gentium  esse. 

Versutus  Sanctius  multas  difficultates  habuit  ad  tenendum  risum  atque  haec  omnia 
occultanda,  praesertim  cum  audiret  stultitias  domini  sui,  qui  tam  subtiliter  deceptus 
erat.  Denique,  multis  rebus  inter  ambos  peractis,  ascenderunt  super  bestias  eorum 
et  prosecuti  sunt  iter  Caesaraugustam  (Zaragoza),  ubi  putaverunt  tempore  opportuno 
ad  festivitates  sollemnes  adesse,  quae  ibi  omni  anno  commemorantur.  Sed  ante  quam 
illuc  pervenirent  acciderunt  eis  magnae  ac  novae  res  gestae,  quae  vere  merentur  scribi 
ac  legi  ut  infra  videbitur. 

Capitulum  11.  Ubi  narrantur  insolitae  res  gestae,  quae  acciderunt 
strenuo  domino  Quixoto  cum  curru  sive  plaustro  Aulae  Regiae  Mortis 

Dominus  Quixotus  iter  faciebat  meditabundus,  cogitando  de  pessima  deceptione, 
quam  ei  incantatores  fecerunt  mutando  dominam  eius,  Dulcineam,  pro  foeda  figura 
rustica,  et  nullo  modo  imaginabatur  quomodo  posset  eam  ad  pristinam  formam 
restituere.  Hae  cogitationes  vere  eum  perturbabant  atque  inscienter  habenas 
Rocinantis  reliquit  et  hic  cum  sentiret  se  liberum  aliquando  detinebatur  ad  pascendam 
teneram  herbam,  qua  agri  illi  abundabant.  Sanctius  Pansa  reduxit  eum  ex  sua 
abstractione  dum  dixit  ei: 

-Domine,  tristitiae  factae  sunt  non  bestiis,  sed  hominibus,  tamen  si  homines  nimis 
sentiunt  has  tristitias  fiunt  bestiae;  tu  debes  te  recuperare  ac  reverti,  quare  accipe 
habenas  Rocinantis  et  incita  equum  calcaribus  et  ostende  strenuitatem  convenientem 
equitibus  itinerantibus.  Quid  est,  per  omnes  diabolos,  hoc  quod  tibi  accidit?  Quare 
deambulas  hac  lassitudine?  Ubinam  gentium  sumus,  utrum  hic  an  in  Gallia?  Tamen 
Satan  ferat  secum  tot  Dulcineas,  quae  in  mundo  sint,  quia  maioris  momenti  est 
valetudo  huius  equitis  itinerantis,  quam  omnia  incantamenta  huius  mundi  ac 
transformationes  huius  Terrae. 

-Tace,  Sancti  -respondit  dominus  Quixotus  voce  non  nimis  languida-.  Tace,  dico 
ego  tibi,  ne  dicas  blasphemias  contra  illam  dominam  incantatam;  quoniam  tantum 
ego  sum  causa  illius  infortunii  atque  infelicitatis:  propter  invidiam  quam  habent  in 
me  maligni,  qui  nati  sunt  mala  fortuna. 

-Etiam  ita  dico  egomet  -respondit  Sanctius-:  quisnam  eam  viderit  et  quis  eam 
nunc  videt,  quidnam  cor  non  plorabit  hac  calamitate? 

-Hoc  potes  bene  dicere,  Sancti  -obiecit  dominus  Quixotus-  quoniam  vidisti  eam 
in  perfecta  pulchritudine  eius;  nam  incantatio  non  se  extendit  ad  turbandam  visionem 
tuam  neque  ad  celandam  formositatem  eius:  tantum  contra  me  et  contra  oculos  meos 
pervenit  robur  veneni  eorum.  Nihilominus  nunc  arbitror  te  male  depinxisse  eam, 
quoniam  ni  fallor,  dixisti  eam  habuisse  oculos  tamquam  margaritas  atque  oculi  qui 
sunt  ut  margaritae  potius  sunt  cuiuslibet  porcelli  marini  quam  cuiusdam  dominae; 
et  secundum  quod  credo  oculi  Dulcineae  erunt  virides  smaragdi,  praegrandes  oculi, 
cum  duobus  arcubus  coelestibus  qui  serviunt  ut  supracilia.  Et  etiam  has  margaritas 
abstolle  ab  oculis  et  mitte  eas  dentibus,  quoniam  errasti,  Sancti,  et  cepisti  oculos 
pro  dentibus. 

-Omnia  fieri  posunt  -respondit  Sanctius-  quia  etiam  turbavit  me  formositas  illius, 
tamquam  tibi  foeditas  eius.  Atque  interea  omnia  commendemus  Deo,  quia  ille  scit 
omnia,  quae  futura  erunt  in  hac  lacrimarum  valle,  in  hoc  pessimo  mundo  quem 
habemus,  ubi  paene  nihil  est  sine  admixtione  cuiusdam  malignitatis,  mendacii  ac 
versutiae.  Tamen  est  res  quae  valde  opprimit  me,  domine  mi,  et  quidem  plus  quam 
aliae:  quid  faciendum  est  cum  vincas  gigantem  vel  alium  equitem  eumque  mittas 
ante  conspectum  formositatis  dominae  Dulcineae:  ubinam  gentium  enim  inveniet 
eam  hic  pauper  gigas  sive  hic  pauper  miserque  eques  victus?  Quia  mihi  videtur  eos 
omnes  inspicere  ambulantes  versus  urbem  Toboso  stultos  quaerentes  dominam  meam 

Dulcineam;  et  quamvis  eam  in  media  via  inveniant  non  recognoscent  eam  tamquam 
illi  non  cognoscent  patrem  meum. 

-Forsitan,  Sancti  -respondit  dominus  Quixotus-,  non  perveniat  hoc  incantamentum 
ad  auferendam  cognitionem  Dulcineae  victis  ac  missis  gigantibus  equitibusque;  tamen 
cum  mitterem  ad  eam  unum  vel  duos  ex  primis  quos  vincam  etiam  iubebo  eis  ut  veniant 
ad  me  ad  nuntiandam  relationem  de  his,  quae  acciderunt  eis. 

-Dico,  domine  -obiecit  Sanctius-,  ut  bene  videatur  quod  dixisti,  atque  ope  huius 
artificii  veniamus  ad  cognitionem  totius  huius  negotii,  quod  vere  desideramus  scire, 
si  tantum  hoc  infortunium  celatur  tibi,  tunc  infelicitas  erit  magis  tibi  quam  huius 
dominae;  sed  sic  ut  domina  Dulcinea  valeat  salute  et  contentu,  nos  etiam  quam  melius 
sit  nobis  perveniemus  cum  nostris  rebus  gestis  et  quaerendo  alias  et  permittendo  ut 
tempus  sit  medicus  harum  atque  omnium  ac  maiorum  infirmitatum. 

Dominus  Quixotus  voluit  respondere  Sanctio  Pansae;  sed  impedivit  currus  qui 
exivit  in  viam  transverse  et  plenus  erat  diversis  atque  insolitis  figuris  ac  dramatis 
personis,  quae  imaginari  possent.  Qui  mulas  ducebat,  et  munere  aurigae  fungebatur, 
erat  foedus  daemon.  Currus  ille  veniebat  coelo  aperto  ac  sine  ullo  tecto.  Prima  figura 
quae  videbatur  a  domino  Quixoto  erat  ipsa  Mors,  praedita  vultu  humano;  iuxta  eam 
erat  angelus  cum  magnis  alis  pictis;  ad  latus  eius  erat  quidam  imperator  cum  magna 
corona  super  caput;  ad  pedes  Mortis  sedebat  deus,  quem  vocant  Cupidinem,  sed  sine 
fascia  in  oculis  et  cum  arcu  pharetraque  sagittarum.  Etiam  veniebat  eques  armatus 
e  summo  usque  deorsum,  tamen  non  habebat  galeam  neque  cassidem,  sed 
tantummodo  petasum  plenum  plumarum  diversicolorum;  atque  una  cum  eis  veniebant 
necnon  alii  induti  diversis  vestibus  et  facie.  Cum  dominus  Quixotus  vidit  haec  omnia 
improviso  valde  perturbatus  est  et  Sanctius  timuit  suo  animo,  quia  putavit  has  esse 
res  gestas  novas  ac  periculosas;  tamen  dominus  Quixotus  gavisus  est  his 
cogitationibus  atque  animo  parato  ad  quodlibet  periculum  faciendum  stetit  coram 
curru  et  magna  ac  minante  voce  dixit: 

-Raedarie,  sive  auriga  vel  diabole,  sive  quodcumque  sis,  festina  ad  dicendum  mihi 
quisnam  es  tu,  quonam  vadis,  quosnam  fers  tecum  in  hoc  curru,  qui  magis  videtur 
mihi  esse  cymba  Charontis  quam  plaustrum  commune. 

Cui  Diabolus  detinuit  currum  et  placide  ei  respondit: 

-Domine,  nos  sumus  societas  histrionum  Anguli  Mali  ( el  Malo)\  in  loco  qui  est 
trans  illum  collem  fecimus  repraesentationem  actus  sacramentalis  nomine  Aulae 
Regiae  Mortis ,  hodie,  hoc  mane,  quia  est  dies  octavus  festivitatis  Corporis  Christi; 
atque  hodie  hoc  vespere  debemus  agere  in  illo  pago,  qui  hinc  hoc  apparet  nobis,  sed 
cum  tam  proximi  simus  et  ad  laborem  vitandum  exspoliandi  nos  vestibus  atque 
induendi  eas  denuo,  sic  iter  facimus  et  quidem  amicti  ipsis  vestibus  quibus 
repraesentamus  comoediam.  Ille  ephebus  est  Mors,  alius  est  Angelus;  illa  mulier, 
uxor  auctoris,  est  Regina;  alter  est  Miles;  ille  est  Imperator,  ego  sum  Daemon  et 
sum  inter  primas  dramatis  personas  huius  actus  sacramentalis,  quia  actor  praecipuus 
sum  ego  in  hac  sodalitate.  Si  casu  aliam  rem  scire  vis  de  nobis  quaeras  a  me  et  dicam 
accuratius  tibi;  quia  sicut  sum  daemon  omnia  intelligo. 

-Iuro  per  fidem  equitis  itinerantis  -respondit  dominus  Quixotus-  me,  simul  ac  vidi 
hunc  currum,  credidisse  magna  facta  ad  me  venire  et  nunc  dico,  oportet  genera  rerum 

tangere  manibus,  ita  ut  veritatem  omnium  rerum  inveniam  quin  decipiant  me.  Ite  ergo 
cum  Deo,  sodalitas  bona,  et  facite  festivitatem  vestram  et  videte  si  quid  vultis  ex  me  ut 
possem  vobis  facere;  quoniam  id  adimplebo  animo  resoluto,  quoniam  etiam  ego  a  iuventute 
mea  studiosus  fui  artis  theatralis  atque  a  teneris  annis  oculi  mei  sequebantur  comoedias. 

Cum  essent  hoc  colloquio,  voluit  fortuna  ut  quis  ex  illa  sodalitate  adveniret, 
scilicet  scurra  amictus  multis  tintinnabulis  atque  habebat  tres  vesiculas  vaccae  plenas 
aere  in  extremitate  cuiusdam  virgae;  ille  scurra  autem  ad  dominum  Quixotum  venit 
atque  accepit  virgam  tamquam  si  esset  gladius  necnon  et  percussit  terram  cum 
vesiculis  et  saltitabat  sonabatque  tintinnabula  et  tunc  haec  visio  perturbavit 
Rocinantem,  qui  quamvis  non  esset  robustus  tamen  dominus  Quixotus  non  potuit 
eum  detinere  atque  accipiens  frenum  inter  dentes  cucurrit  per  medium  campum 
velocior  quam  quod  ossa  anatomiae  eius  ei  permitterent.  Sanctius  autem  intellexit 
periculum,  quo  erat  dominus  Quixotus  si  proiiceret  eum  in  terram,  et  descendit  de 
asino  suo  et  festinavit  ad  currendum;  tamen  cum  ille  ad  dominum  suum  pervenit 
ille  iam  erat  in  terra  iuxta  Rocinantem,  qui  una  cum  domino  suo  ad  terram  pervenit: 
finis  communis  ac  solutio  audaciae  Rocinantis. 

Tamen  ubi  primum  Sanctius  reliquerit  suum  iumentum  ad  domino  Quixoto 
succurrendum,  pervenit  daemon  saltator  cum  suis  vesiculis  et  super  asinum  saltum 
dedit  eumque  percussit  vesiculis,  vi  cuius  metus  et  strepitus  magis  quam  dolor  ictuum 
fecerunt  ut  asinus  curreret  sive  potius  volaret  per  campum  versus  locum  ubi  facturi 
erant  festivitatem.  Sanctius  inspiciebat  cursum  asini  ac  lapsum  domini  sui  et  nesciebat 
ad  quamdam  necessitatem  imprimis  accurrere.  Tamen  et  ut  probus  armiger  ac  bonus 
famulus  magis  potuit  amor  domini  eius  quam  asini,  quamvis  toties  quoties  viderit 
vesiculas  levari  in  aerem  et  super  dorsum  asini  cadere,  Sanctius  sentiebat  angorem 
mortis  et  potius  volebat  hos  ictus  recipere  in  pupilis  oculorum  suorum  quam  in 
quodam  capillo  caudae  asini  sui.  Praeditus  hac  perplexa  tribulatione  venit  ubi  erat 
dominus  Quixotus  et  quidem  magis  contusus  quam  quod  voluerat  atque  adiuvavit 
eum  ad  ascendendum  in  Rocinantem,  eique  dixit: 

-Domine,  Diabolus  secum  duxit  asinum. 

-Quisnam  diabolus?  -quaesivit  dominus  Quixotus. 

-Diabolus  vesicarum^-resppndit  Sanctius. 

-Ego  inveniam  eum  -obiecit  dominus  Quixotus-,  quamvis  se  abscondat  in 
profundo  atque  atro  ergastulo  inferorum.  Sequere  me,  Sancti:  quoniam  currus  properat 
lente  et  mulas  eius  lucrabor  pro  asino  amisso. 

-Non  est  opus  faciendi  hanc  diligentiam,  domine  -respondit  Sanctius-:  tempera, 
domine,  iracundiam  tuam:  quia  mihi  videtur  Diabolum  reliquisse  asinum,  qui  vertet 
se  ad  nutum  suum. 

Atque  hoc  verum  erat,  quia  Diabolus  cecidit  cum  asino  ad  imitandum  dominum 
Quixotum  cum  Rocinante  et  tunc  Diabolus  pedibus  petivit  oppidum  atque  iumentum 
ad  dominum  eius  venit. 

-Nihilominus  -inquit  dominus  Quixotus-,  bonum  erit  punire  procacitatem  illius 
daemonis  et  nonnullos  ex  curru,  quamvis  ipse  imperator  sit. 

-Absit  a  tuis  cogitationibus  res  huiusmodi  -obiecit  Sanctius-,  ac  sequere  consilium 
meum  atque  hoc  est  ut  numquam  tractes  histriones  theatri,  quia  sunt  homines  pollentes 

gratiae.  Histrionem  vidi  ego  captum  per  duas  mortes  exire  liberum  ac  sine  quid  ad 
solvendum.  Et  scito,  domine,  eos  laetos  esse  atque  omnes  favere  eis,  ac  protegere, 
adiuvare  atque  aestimare  eos,  et  praesertim  cum  sint  ex  sodalitatibus  regalibus  cum 
titulis,  et  cuncti  sive  plerique  cum  suis  vestibus  gestibusque  similes  sunt  principibus. 

-Nihilominus  -respondit  dominus  Quixotus-  daemo  histrio  non  ibit  cum  laudibus, 
quamvis  omne  genus  gentium  faveat  ei. 

Et,  his  verbis  dictis,  reversus  est  ad  currum,  qui  iam  erat  prope  oppidum  et  magnis 
vocibus  dixit: 

-Siste,  exspecta  me,  turba  laeta  et  gaudiosa;  quoniam  egomet  faciam  vos 
intelligere  quomodo  tractandi  sunt  iumenta  atque  animalia,  quae  serviunt  armigeris 
equitum  itinerandum  ut  equitatus. 

Tales  voces  et  clamores  dedit  dominus  Quixotus,  ut  audirent  eum  qui  erant  in  curru, 
atque  iudicando  per  illa  verba  voluntatem  dicentis,  uno  ictu  descendit  Mors  de  curru  et 
post  eam  Imperator,  Diabolus  raedarius  atque  Angelus,  necnon  et  Regina  et  deus  Cupido 
atque  omnes  acceperunt  lapides  et  disposuerunt  se  in  loco  idoneo  ad  recipiendum 
dominum  Quixotum  cum  petris  in  manibus.  Cum  dominus  Quixotus  vidit  eos  turmatim 
ac  bracchiis  levatis  et  gestibus  proiiciendi  lapides  fortiter,  detinuit  habenas  Rocinantis  et 
putavit  quomodo  posset  percutere  eos  minore  periculo  suo;  dum  sese  detinuit,  advenit 
Sanctius  et  cum  vidit  eum  habuisse  animum  aggrediendi  illam  turmam  dixit  ei: 

-Magna  dementia  esset  impetum  in  eos  facere:  animadverte,  domine  mi,  nullam 
defensionem  bonam  esse  in  mundo  contra  Iapides  rivi  et  petras,  nisi  sese  abscondere 
sub  campana  aenea;  et  etiam  considerandum  est  temeritatem  esse  et  non  strenuitatem 
ut  vir  solus  aggrediatur  totum  exercitum  ubi  est  Mors  atque  ubi  pugnant  imperatores, 
quos  iuvant  angeli  boni  et  mali.  Et  si  haec  consideratio  non  incitat  ad  nullum  motum 
faciendum,  considera  ibi  inter  tot  reges,  principes  atque  imperatores,  nullum  equitem 
itinerantem  esse. 

-Nunc  certe  -inquit  dominus  Quixotus-  posuisti  digitum,  Sancti,  ut  nihil  faciam 
mea  voluntate.  Quoniam  nec  possum  nec  debeo  gladium,  sicut  multoties  dixi  tibi,  contra 
eos,  qui  non  sunt  armati  equites  itinerantes.  Quare  tibi  oportet  vindictam  facere  huius 
iniuriae  contra  asinum  tuum,  atque  egomet  hinc  iuvabo  te  vocibus  ac  monitis  salutiferis. 

-Non  necesse  est,  domine  -respondit  Sanctius-,  vindictam  accipere  contra 
quemdam,  quia  non  est  boni  Christiani  hoc  facere;  praesertim  quia  cum  asino  meo 
concludam  ut  ille  ponat  suam  iniuriam  in  manibus  meae  voluntatis,  quae  est  vivendi 
pacifice  omnes  dies  quos  coelum  det  mihi  in  hac  vita. 

-Si  haec  est  voluntas  tua  -obiecit  dominus  Quixotus  -,  Sancti  bone,  Sancti 
prudens,  Sancti  christiane  ac  Sancti  sincere,  relinquamus  haec  phantasmata  et 
perveniamus  ad  meliores  et  qualificatas  res  gestas;  quoniam  ego  video  hanc  terram 
providere  eas  et  non  deerunt  nobis  multae  ac  valde  miraculosae. 

Et  continuo  ille  vertit  habenas,  Sanctius  apprehendit  asinum  suum,  Mors  cum 
omni  turma  ad  currum  reversi  sunt  et  prosecuti  sunt  iter  atque  hic  fuit  felix  finis 
harum  teterrimarum  rerum  gestarum  Currus  Mortis,  et  etiam  opus  erat  gratias  agere 
propter  monitum  salutiferum  quod  Sanctius  Pansa  dedit  suo  domino;  cui  crastino 
die  acciderunt  res  gestae  cum  quodam  equite  itineranti  capto  amore  cui  non  minus 
suspensio  fuit  quam  in  praecedenti. 

Capitulum  12»  Ubi  narrantur  inauditae  res  gestae,  quae 
acciderunt  domino  Quixoto  cum  strenuo  Equite  Speculorum 

Dominus  Quixotus  et  armiger  eius  pernoctaverunt  illa  nocte,  quae  secuta  est  post 
occursum  illius  Mortis,  sub  altis  umbrosisque  arboribus  et,  secundum  consilium 
Sanctii,  dominus  Quixotus  comedit  de  his,  quae  habebant  in  cella  penaria  asini,  et 
interea  Sanctius  dixit  domino  suo: 

-Quam  stultus  fuissem  ego  si  elegissem  praedam  primi  eventi  quod  tu,  domine, 
finires,  ante  quam  pullos  trium  equarum!  Profecto,  potius  est  passer  in  manu  quam 
vultur  in  aere  volitans. 

-Saltem  -respondit  dominus  Quixotus-,  si  tu,  Sancti,  sineres  me  impetum  facere, 
sicut  ego  volui,  possem  coronam  auream  Imperatricis  ac  pictas  alas  Cupidinis; 
quoniam  ego  eas  ab  eo  auferrem  fortiter  et  retrorsum  atque  eas  tibi  redderem. 

-Numquam  sceptra  nec  coronae  imperatorum  histrionum  -respondit  Sanctius 
Pansa-  fuerunt  ex  auro  puro,  sed  ex  aurichalco  et  ex  bractea. 

-Hoc  verum  est  -obiecit  dominus  Quixotus-,  nam  perfecti  ornatus  comoediae 
non  sunt  veri,  sed  ficti  et  apparentes  tamquam  est  ipsa  comoedia,  quam  volo  te, 
Sancti,  recte  aestimare  et  pro  bona  habere  et  eos,  qui  eas  repraesentant,  et  eos,  qui 
eas  componunt,  quoniam  omnes  sunt  instrumenta  ad  magnum  bonum  faciendum  rei 
publicae  ope  huius  speculi,  quod  ante  oculos  nostros  ponunt  et  quidem  vident  actiones 
humanas,  quia  nulla  comparatio  vividior  est  quam  ipsa  comoedia  et  etiam  histriones 
eius  ad  ostendendum,  qui  simus  et  quomodo  debeamus  esse.  Sin  autem,  dic  mihi: 
num  vidisti  agere  comoediam  ubi  apparent  reges,  imperatores  ac  pontifices,  equites, 
dominae  et  alii  diversi  modi?  Quidam  leno  est,  alius  mendax,  hic  mercator,  ille  miles, 
alius  prudens  simplex,  alius  captus  amore  atque  etiam  simplex;  et,  comoedia  finita, 
omnes  denudant  vestes  fictas  illius  comoediae,  et  omnes  ut  antea  aequales  manent. 

-Certe  vidi  -respondit  Sanctius. 

-Eodem  modo  -inquit  dominus  Quixotus-  accidit  in  comoedia  et  in  modo  agendi 
huius  mundi,  ubi  nonnulli  sunt  imperatores,  alii  vero  pontifices  et  denique  omnes 
dramatis  personae,  quae  introduci  possunt  in  quadam  comoedia;  sed  cum  venit  finis, 
scilicet  cum  veniat  finis  huius  vitae,  mors  aufert  ab  eis  omnes  vestes,  quibus  diversi 
erant,  et  in  sepultura  omnes  aequales  manent. 

-Bona  comparatio  -dixit  Sanctius-,  quamvis  non  tam  nova,  quia  pluries  eam 
audivi,  tamquam  illa  ex  ludo  latrunculorum,  quia  dum  ludus  est  omnis  calculus  habet 
suum  munus  peculiare,  sed,  ludo  finito,  omnes  calculi  una  miscentur  et  introducunt 
in  peram  quod  idem  est  ac  vitam  finire  in  sepultura. 

-In  dies,  Sancti  -inquit  dominus  Quixotus-,  video  te  minus  simplicem  ac 
prudentiorem  fieri. 

-Utique,  quia  aliquid  adhaerebit  mihi  ex  prudentia  tua  -respondit  Sanctius-;  quia 
terrae  quae  ex  se  steriles  et  siccae  sunt  veniunt  ad  bonos  fructus  dare,  cum  eas  sternant 
stercore  et  eas  colant:  volo  dicere  colloquium  tuum  fuisse  stercus  quod  super  sterilem 
ac  siccam  terram  mei  ingenii  cecidit  et  cultus  terrae  est  tempus,  quo  ego  servio  tibi, 
et  cum  tractem  te  exspecto  fructus  dare,  qui  sint  benedictionis  ac  tales  ut  minime 

discrepent  nec  declinent  a  semitis  bonae  urbanitatis,  quam  tu  fecisti  in  exhausto 
intellectu  meo. 

Dominus  Quixotus  risit  argumenta  affecta  Sanctii  atque  ei  videbatur  veram  esse 
emendationem  eius,  quia  aliquando  loquebatur  tali  modo  ut  ipse  miraretur,  nam 
Sanctius  cum  vellet  loqui  docto  et  aulico  sermone,  semper  sive  plerumque,  finiebat 
sententias  suas  deiiciendo  se  de  monte  simplicitatis  in  profundam  ignorantiam  suam; 
et  in  eo  quo  elegantior  ac  memorosior  ipse  erat,  nempe  adducendo  proverbia,  quae 
essent  sive  non  taliter  his  rebus  tractatis,  sicut  videbitur  in  decursu  huius  historiae. 

Illi  autem,  his  aliisque  rebus  peractis,  magnam  partem  noctis  transierunt,  et  denique 
Sanctius  voluit  siparium  oculorum  claudere,  sicut  ipse  dicebat  cum  vellet  dormitum 
ire,  et  denudans  asinum  dedit  ei  pastum  liberum  et  abundantem.  Tamen  noluit  sellam 
a  Rocinante  tollere  ex  mandato  expresso  domini  Quixoti,  tempore  quo  essent  in 
expeditione  sive  non  dormirent  sub  tectu,  non  debebat  Rocinantem  denudare:  secundum 
veterem  consuetudinem  servatam  ab  equitibus  itinerantibus,  tantum  frenum  extrahere 
ac  suspendere  de  sella;  sed  sellam  de  equo  tollere,  numquam!  Et  sic  fecit  Sanctius 
atque  ipsam  libertatem  dedit  quam  asino,  a  quo  amicitia  unica  atque  arcta  fuit,  ut  fama 
est,  per  traditionem  ex  parentibus  in  liberos,  quam  auctor  huius  verae  historiae  fecit 
peculiaria  capitula  illius;  quia  ad  decentiam  et  decorem  debitum  servandum  huic  tam 
heroicae  historiae  non  posuit  in  ea,  sed  aliquando  neglexit  hoc  propositum  suum  et 
scripsit  modum,  quo  cum  hae  duae  bestiae  iunctae  essent,  veniebant  ad  sese  mutuo 
scabendum  et  cum  lassae  ac  satiatae  essent,  tunc  Rocinans,  collum  suum  relinquebat 
super  collum  asini  transverse  -quia  plus  quam  dimidia  ulna  mensoria  eum  superabat, 
dum  illi  duo  attente  inspiciebant  terram  atque  hoc  modo  manebant  per  tres  dies;  sive 
saltem  tam  magnam  moram  temporis  quam  domini  eis  permitterent  vel  fames 
compelleret  eos  ad  pabulum  quaerendum.  Dico  et  quidem  fertur  auctorem  scripsisse 
eos  similes  fuisse  in  amicitia  quam  Nisus  Euryalusque  habuerunt  ac  Pylades  Orestesque; 
et  cum  hoc  ita  sit  videbatur  ad  universalem  admirationem  quam  firmiter  debuit  esse 
amicitia  inter  haec  duo  ac  pacifica  animalia  et  quidem  ad  confundendos  homines,  qui 
tam  male  servant  amicitiam  ad  invicem.  Quare  dictum  est: 

«Non  est  amicus  amico 

quia  cannae  fiunt  lanceae» 

Et  alter  etiam  cecinit  dicens: 

«De  amico  ad  amicum  cimex»,  et  cetera. 

Et  ne  ulli  videatur  auctorem  extra  viam  fuisse,  quia  comparationem  fecit  inter 
amicitiam  horum  animalium  et  amicitiam  hominum;  quia  ex  bestiis  homines  multa 
monita  acceperunt  et  didicerunt  multa  magni  momenti  tamquam  sunt  ex  ciconiis 
clister,  ex  canibus  vomitus  et  gratus  animus,  ex  gruibus  vigilantia,  ex  formicis 
providentia,  ex  elephantis  honestas  atque  ex  equo  fidelitas. 

Denique  Sanctius  dormivit  ad  pedem  suberis  dum  dominus  Quixotus  iuxta 
robustam  quercum  dormitabat.  Parva  mora  elapsa,  fragor  exspergefecit  dominum 

Quixotum,  quem  audivit  a  retro  et  surrexit  stupescens  atque  incepit  inspicere  et 
auscultare  unde  proveniret  iste  strepitus,  et  vidit  duos  viros  equites  super  equos  atque 
alter  descendens  de  sella  alteri  dixit: 

-Descende,  amice,  et  aufer  frena  ab  equo,  quia  in  hoc  loco,  mea  opinione,  est 
copia  herbae  eis  et  silentium,  quod  cogitationes  amorosae  meae  requirunt. 

Et  simul  atque  haec  dixit  sedit  super  terram,  sed  cum  proiecit  se  sonarunt  arma 
quibus  armatus  erat,  et  hoc  erat  signum  eum  equitem  itinerantem  esse,  quod  bene 
cognovit  dominus  Quixotus;  et  perveniens  ad  Sanctium,  qui  dormiebat,  apprehendit 
eum  bracchio  et  non  parvo  labore  exspergefecit  eum  eique  demissa  voce  dixit: 

-Frater,  Sancti,  res  gestae  sunt  nobis. 

-Deus  provideat  ut  bonae  sint  -respondit  Sanctius-.  Et  ubi  sunt,  domine  mi,  hae 
res  gestae  et  status  rerum? 

-Ubinam,  Sancti?  -obiecit  dominus  Quixotus-.  Verte  oculos  tuos  atque  inspice 
et  videbis  ibi  equitem  itinerantem  accubitum,  et  secundum  me,  non  erit  nimis  laetus, 
quoniam  vidi  eum  sese  proiicere  ex  suo  equo  cum  quibusdam  signis  claris  iracundiae 
et  cum  cecidit  arma  eius  sonuerunt. 

-Quid  ergo  invenisti,  domine  -dixit  Sanctius-,  ut  hae  sint  res  gestae? 

-Nondum  possum  dicere  -respondit  dominus  Quixotus-  has  esse  omnino  res 
gestas,  nisi  initium  illarum,  quoniam  hoc  modo  incipiunt  haec  facta.  Tamen  ausculta 
nam  mihi  videtur  eum  instrumentum  ad  iustos  sonos  adaptare,  sive  citharam  sive 
violinam  et  secundum  quod  ille  sputat  et  pectus  liberat  etiam  paratur  ad  canendum. 

-Profecto  ita  est  -respondit  Sanctius-,  et  etiam  erit  eques  captus  amore. 

-Omnes  equites  itinerantes  sunt  capti  amore  -ait  dominus  Quixotus-.  Sed 
audiamus  eum,  quoniam  ex  ungue  inveniemus  leonem  cogitationum  eius  si  vere 
cantat:  ex  abundantia  enim  cordis  os  loquitur. 

Sanctius  autem  voluit  ei  obiicere,  sed  vox  illius  Equitis  Nemoris,  quae  non  valde 
mala  nec  bona  erat,  obstitit  et  ambo  stupefacti  erant,  sed  audiverunt  hoc 


SONETUM 

Edoce,  domina,  me  tuum  consilium 
quo  semper  possim  bonam  voluntatem 
sequi  ac  monstrem  tibi  meam  pietatem 
ex  qua  non  ullum  avertam  auxilium. 

Cur  vis  hoc  modo  tu  me  lassum  filium 
mori  an  habere  tranquillitatem 
ut  tibi  ostendam  meam  fidelitatem 
qua  Amor  fiat  omnium  versatilium? 

Ad  superanda  adversa  paratus 
ex  blanda  cera  sum  adamas  durus 
animum  meum  ex  amore  formavi. 

Hoc  pectus  offero  tibi  ad  latus, 
sculpe  quid  velis,  quia  sum  amans  purus, 
et  tuum  amorem  iugiter  servavi. 

Cum  eheu  eradicato  ex  intimo  corde  finivit  Eques  Nemoris  cantilenam  suam  et, 
parva  mora  elapsa,  ac  voce  dolente  et  lacrimabunda  ait: 

-O  formosissima  atque  ingratissima  mulier  totius  orbis  terrarum!  Quomodo  fieri 
potest,  o  serenissima  Casildea  a  Vandalia,  te  consentire  hunc  captum  equitem  destrui 
in  continuis  peregrinationibus  ac  duris  laboribus?  Num  non  satis  est  me  fecisse  ut 
omnes  equites  Navarrae,  omnes  equites  Legionis  (Le6n),  omnes  baetici,  omnes 
castellani  et  denique  omnes  equites  Manicae  te  pulcherrimam  huius  mundi 
confiteantur? 

-Minime  hoc  -dixit  ad  hanc  occasionem  dominus  Quixotus-  quoniam  ego  sum 
Manicae  regionis  et  hoc  numquam  confessus  sum,  nec  possum  talem  noxiam  rem 
contra  formositatem  dominae  meae  confiteri;  et  hic  eques  sicut  tu  bene  audis,  Sancti, 
delirat.  Tamen  audiamus  eum  ulterius:  forsitan  amplius  dicat. 

-Sic  faciet  -obiecit  Sanctius-  quia  videtur  eum  ultra  mensem  lamentaturum  esse. 

Sed  non  fuit  hoc  modo,  quia  cum  Eques  Nemoris  audiret  alios  loqui  prope  eum, 
noluit  ultra  transire  cum  suis  lamentis  et  surrexit  ac  stetit  et  quidem  voce  sonora  et 
cauta  dixit: 

-Quisnam  est  hic?  Quisnam  gentium?  Num  forte  ex  numero  laetorum  es,  sive 
afflictorum? 

-Ex  numero  afflictorum  sum  -respondit  dominus  Quixotus. 

-Tunc  ad  me  venias  -respondit  ille  Eques  Nemoris-,  et  credas  te  ad  ipsam 
tristitiam  pervenire. 

Dominus  Quixotus  qui  hoc  tenerum  cautumque  responsum  audivit  ad  eum  venit 
et  Sanctius  eadem  fecit  nec  plus  minusve. 

Tunc  eques  lamentator  accepit  dominum  Quixotum  bracchio  eique  dixit: 

-Consedeas  hic,  domine  eques;  quia  ad  cognoscendum  te  esse  ex  his  qui  funguntur 
equitatu  itineranti  satis  est  mihi  videre  te  in  hoc  loco  esse,  ubi  solitudo  ac  serenitas 
comitantur  te,  cum  lecti  naturales  et  cubicula  equitum  itinerantium  sub  divo  sint. 

Cui  dominus  Quixotus  respondit: 

-Eques  sum  ex  munere  quod  dixisti,  sed  quamvis  in  animo  meo  tristitiae  atque 
infortunia  sint,  numquam  abhorrui  a  commiseratione,  quam  habeo  ex  alienis 
calamitatibus.  Et  ex  his  quae  antea  narravisti  inveni  ea  esse  infortunia  amoris,  nempe 
propter  amorem,  quem  habes  erga  illam  pulchram  ingratam,  quoniam  etiam  illam 
vocasti  in  tuis  lamentationibus. 

Illi  ambo,  his  rebus  dictis,  sederunt  super  duram  terram,  sed  cum  bona  pace  et 
comitatu,  tamquam  si  prima  luce  non  conarentur  rumpere  capita  eorum  ad  invicem. 

-Num  forte,  domine  eques  -quaesivit  ille  Eques  Nemoris  a  domino  Quixoto-  es 
captus  amore? 

-Propter  infortunium  meum,  captus  sum  amore  -respondit  dominus  Quixotus-, 
quamquam  damna  quae  oriuntur  ex  optimis  cogitationibus  potius  essent  ad  gratias 
agendas  quam  pro  calamitatibus. 

-Hoc  verum  est  -obiecit  ille  Eques  Nemoris-  si  contemptiones  non  turbarent 
animum  nostrum  atque  intellectum,  et  cum  multi  sint  videntur  vindictae  esse. 

-A  domina  autem  mea  numquam  despectus  fui  -respondit  dominus  Quixotus. 

-Nullo  modo  -dixit  Sanctius,  qui  apud  eos  erat-  quia  domina  mea  tamquam 
ovis  mansueta  est;  et  mollior  butyro. 

-Estne  hic  armiger  tuus?  -quaesivit  ille  Eques  Nemoris. 

-Utique  est  -respondit  dominus  Quixotus. 

-Numquam  vidi  armigerum  -obiecit  ille  Eques  Nemoris-  ut  auderet  loqui,  ubi 
erat  dominus  eius:  saltem  hic  est  armiger  meus,  qui  tam  magnus  est  quam  pater 
eius,  et  non  audet  labia  aperire  ubi  ego  loquor. 

-Hercle!  -dixit  Sanctius-,  quia  locutus  sum  et  possum  etiam  loqui  ante  alium 
tam  ...,  sed  relinquam  hoc  hic,  quia  peius  est  id  removere. 

Armiger  Equitis  Nemoris  apprehendit  Sanctium  bracchio  dixitque  ei: 

-Eamus  ubi  possimus  ambo  loqui  tamquam  armigeri  quidquid  velimus. 
Relinquamus  dominos  nostros  ut  mutuo  narrent  historias  amorum  eorum;  quia  absque 
dubio  in  crastinum  lucebit  dies  eis  et  nondum  eas  finient. 

-Hoc  bonum  est  -dixit  Sanctius  -;  atque  ego  dicam  tibi  quisnam  ego  sum  ut  videas 
utrum  possim  introire  in  agmen  armigerorum  saltem  loquentium. 

Duo  armigeri,  his  rebus  dictis,  secesserunt  ab  eis  et  inter  ambos  fuit  colloquium 
tam  iucundum,  sicut  grave  fuit  colloquium  inter  dominos  eorum. 


Capitulum  13«  Ubi  prosequuntur  res  gestae  Equitis  Nemoris  cum 
prudente  colloquio  quod  fuit  inter  duos  armigeros 


Equites  armigerique  secessi  erant  inter  se,  hi  narrabant  vitas  eorum,  illi  autem 
vicissitudines  amorosas;  tamen  historia  enarrat  imprimis  colloquium  iuvenum  et 
postea  prosequitur  colloquium  dominorum,  et  hoc  modo  dicit  armigerum  illius  Equitis 
Nemoris  secessisse  ab  eis  cum  Sanctio  eique  dixit: 

-Laboriosa  vita  enim  est  quam  habemus  et  vivimus,  domine  mi,  nos  qui  sumus 
armigeri  equitum  itinerantium;  verum  est  nos  edere  panem  in  sudore  vultus  nostri, 
quae  est  una  ex  maledictionibus,  quas  Deus  dedit  nostris  protoparentibus. 

-Etiam  dici  potest  -addidit  Sanctius-  nos  comedere  cum  gelo  corporum 
nostrorum,  nam  quisnam  habet  magis  calorem  et  frigidum  quam  miserabiles  armigeri 
huius  equitatus  itinerantis?  Et  melius  esset  si  comederemus,  quia  dolores  cum  sit 
panis  minuuntur;  sed  aliquando  dies  transit  vel  biduum  et  non  est  ientaculum  nobis, 
nisi  ventus  qui  insufflat. 

-Haec  omnia  toleranda  sunt  -dixit  armiger  Equitis  Nemoris-  cum  spe  cuiusdam 
praemii,  quia  si  eques,  cui  armiger  servit,  non  est  nimis  infortunatus,  saltem  cum 
paucis  rebus  gestis  lucrabitur  pulchram  gubernationem  cuiusdam  insulae  sive 
cuiusdam  comitatus,  qui  bene  videatur. 

-Ego  -obiecit  Sanctius-  iam  dixi  domino  meo  satis  esse  mihi  gubernationem 
cuiusdam  insulae  et  ille  tam  nobilis  ac  magnanimus  est  ut  polliceatur  mihi  multoties 
ac  diversimode. 

-Ego  -dixit  armiger  illius  Equitis  Nemoris-  vellem  lucrari  quemdam  canonicatum 
pro  servitiis  meis  et  dominus  meus  iam  delegavit  mihi  et  quam  bonum  erit  mihi! 

-Hoc  ita  erit  -dixit  Sanctius-  quia  dominus  tuus  erit  eques  ecclesiasticus  et  haec 
beneficia  facere  potest  bonis  armigeris  suis,  sed  meus  est  laicus,  et  nunc  memini 
cum  vellent  ei  consilium  dare  viri  prudentes  ut  fieret  archiepiscopus,  quamquam  in 
hoc  casu  praediti  erant  mala  intentione,  sed  ille  noluit  nisi  imperator  esse  et  ego 
stupefactus  eram  si  forte  voluisset  fieri  vir  Ecclesiae,  quia  ex  illa  non  essent  mihi 
beneficia  idonea,  quia  oportet  ut  scias  me  vere  bestiam  esse,  quamvis  videar  vir,  si 
pertinerem  ad  Ecclesiam. 

-Vere,  tu  erras,  domine  -dixit  armiger  illius  Equitis  Nemoris-,  quia  non  omnes 
gubernationes  insularum  sunt  tam  optimae.  Nonnullae  sunt  torvae,  quaedam  pauperes 
vel  melancholicae,  et  denique,  quae  maior  ac  melior  disposita  est,  magnum  onus 
habet  secum  in  cogitationibus  atque  incommodis,  quae  ponit  super  umeros  miseri, 
qui  eam  accipit.  Quare  melius  esset  ut  nos,  qui  vere  exercemur  hoc  maledictum 
ministerium,  possemus  domum  redire  et  oblectari  suavioribus  exercitiis,  ut  ita  dicam, 
venatione  sive  piscatione;  et  cuinam  armigero  deest  equus  et  duo  canes  venatici  atque 
arundo  piscatoria,  quibus  posset  invenire  oblectamentum  in  suo  pago? 

-Nihil  deficit  mihi  ex  his  rebus  -respondit  Sanctius-;  verum  est  me  non  habere 
equum,  sed  est  mihi  asinus,  qui  aestimatur  bis  quam  equus  domini  mei.  Malum 
Pascha  det  mihi  Deus,  et  primum  esset  quod  ad  nos  veniat,  si  permutarem  asinum 
meum  pro  equo,  quamvis  immo  insuper  darent  mihi  quattuor  medimna  [vulgo 
fanegas ]  hordei.  Fortasse  videbitur  tibi  asinum  meum  facetum  esse  et  color  eius  est 
cinereus.  Canes  venatici  non  deerunt  mihi  cum  tam  multi  sint  in  meo  pago  et  praesertim 
venatio  gaudiosa  erit  cum  facta  sit  ab  expensis  aliorum. 

-Vere  ac  reapse  -respondit  armiger  illius  Equitis  Nemoris-,  domine  armiger,  est 
mihi  propositum  et  voluntas  relinquendi  audacias  horum  equitum  et  reverti  ad  pagum 
meum,  ubi  possim  de  meis  liberis  curare,  quia  tres  sunt  mihi  tamquam  tres  margaritae 
orientales. 

-Duo  sunt  mihi  -dixit  Sanctius-,  qui  possent  per  se  Papam  visitare,  praesertim 
puella  quam  edoceo  ut  sit  comitissa,  si  Deus  vult,  matre  eius  omnino  invita. 

-Et  quot  annos  nata  est  haec  domina,  quae  edocetur  ut  sit  comitissa?  -quaesivit 
armiger  illius  Equitis  Nemoris. 

-Quindecim  annos  nata  est,  duos  plus  minusve  -respondit  Sanctius-;  sed  tam 
praestans  est  corpore  quam  lancea  et  vegeta  ut  mane  mensis  Aprilis  et  robur  habet 
ut  baiulus. 

-Hae  partes  bonae  sunt  -respondit  armiger  illius  Equitis  Nemoris-  non  tantum 
ut  fiat  comitissa,  sed  etiam  nympha  viridis  nemoris.  O,  filia  moechae,  moecha,  et 
quem  sulcum  habebit  haec  subdola! 

Cui  Sanctius  aliquantum  molestus  respondit: 

-Nec  illa  est  moecha,  nec  mater  eius  umquam  fuit,  nec  quaelibet  earum 
moechabitur,  Deo  providente,  et  dum  ego  vivam.  Et  loquere  cautius,  quia  quamvis 

edoctus  sis  inter  equites  itinerantes,  qui  sunt  ipsa  urbanitas,  haec  verba  non  videntur 
mihi  convenientia. 

-O,  et  quam  male  intelligis  -obiecit  armiger  illius  Equitis  Nemoris-  de  rebus 
laudationum,  domine  armiger!  Quomodo  nescis  cum  eques  det  ictum  lanceae  tauro 
in  platea  vel  arena,  sive  cum  quidam  aliquid  boni  faciat,  vulgus  dicere  de  eo:  «O 
fili  moechae,  et  quam  bene  fecit  moechus!»?  Et  quod  vituperium  videbatur  in  hoc 
statu  rerum  est  magna  laudatio;  despice  filios  filiasque,  qui  non  mereantur  tales 
laudationes  a  parentibus  eorum. 

-Utique  despicio  -respondit  Sanctius- ;  et  hoc  modo  atque  eadem  argumentatione 
posses  mihi  et  liberis  meis  et  uxori  meae  insuper  totum  officium  meretricium 
praebere,  quia  omnia  quae  faciunt  digna  sunt  magnae  laudationis  et  ad  eos  rursum 
videndos  rogo  Deum  ut  peccatum  mortale  ignoscat  mihi,  quod  idem  erit  ac  me  eripere 
ex  hoc  officio  periculoso  armigeri,  in  quo  denuo  cecidi  et  quidem  allectum  ex  quadam 
sarcina  plena  centum  aureis,  quam  quodam  die  inveni  intus  in  penetralibus  Montium 
Fuscorum  et  diabolus  allicit  me  ubique  et  ante  oculos  meos  ponit  saccum  plenum 
aureis,  quem  credo  me  posse  tangere  meis  manibus  eumque  amplector  et  domum 
fero  mecum,  quibus  emo  bona  et  possum  reditum  annuum  obtinere  et  vivere  ut 
princeps;  et  dum  de  his  cogito  omnes  labores,  quos  passurus  sum,  ut  faciles  aestimo 
et  leves  videntur  mihi  in  servitio  domini  mei,  de  quo  scio  eum  maiorem  partem  habere 
dementiae  quam  equitatus. 

-Quare  -respondit  armiger  Equitis  Nemoris-  dicunt  cupiditatem  rumpere  saccum; 
et  si  loquendum  est  de  dominis  nostris,  nullus  tam  magnus  est  in  hoc  mundo  quam 
dominus  meus,  quia  ille  est  de  quibus  dicitur:  «Sollicitudo  aliorum  interficit  asinum», 
nam  ut  alter  eques  recuperet  iudicium  amissum,  ille  etiam  fit  demens  et  quaerit  et 
si  vere  inveniat  nescio  utrum  placitum  sit  ei  necne. 

-Estne  ille  fortasse  captus  amore? 

-Utique  -dixit  armiger  illius  Equitis  Nemoris-,  cuiusdam  Casildeae  a  Vandalia, 
quae  est  cruda  et  cocta  sive  assa  domina,  quae  in  toto  mundo  invenire  possit;  tamen 
non  claudicatur  pede  crudelitatis;  quia  alia  mendacia  in  animo  suo  habet,  et  hoc 
palam  dicet  intra  paucas  horas. 

-Nulla  est  via  tam  plana  -obiecit  Sanctius-  quae  non  habeat  obstaculum  sive 
cavum;  et  si  in  aliis  domibus  coquunt  fabas  frequenter  in  mea  propria  immo 
abundanter;  tamen  dementia  magis  eget  amicis  et  contubernalibus  quam  ipsa 
circumspectio.  Sed  si  verum  est  quod  communiter  dicitur  amicum  habere  in  laboribus 
mitigare  poenam,  tamen  potero  quamdam  consolationem  invenire  tecum,  quia 
tumetipse  ministras  alii  domino,  qui  tam  stultus  est  quam  meus. 

-Stultus  sed  strenuus  -repondit  armiger  illius  Equitis  Nemoris-,  et  versutior  quam 
stultus  ac  strenuus, 

-Sic  non  est  meus  -respondit  Sanctius-;  dico  enim  meum  nullo  modo  versutum 
esse;  immo  habet  animum  simplicem  ac  sine  dolo  et  nemini  quid  mali  faceret,  sed 
bonum  omnibus  et  nullam  malitiam  habet:  ita  ut  puer  potest  facere  eum  credere  ut 
nox  sit  tempore  meridiano  et  propter  hanc  simplicitatem  diligo  eum  tamquam  telam 
intermediam  cordis  mei,  quapropter  non  possum  statuere  ad  eum  relinquendum 
quamvis  multas  ineptias  faciat. 

-Cum  his  omnibus,  frater  et  domine  -dixit  armiger  illius  Equitis  Nemoris- 
numquid  potest  caecus  caecum  ducere?  Nonne  ambo  in  foveam  cadunt?  Melius  esset 
recedere  ab  eis  et  reverti  ad  bona  nostra,  nam  qui  quaerunt  res  gestas  non  semper 
eas  bonas  inveniunt. 

Sanctius  autem  saepe  exspuebat  quoddam  genus  salivae  viscosae  atque  aliquomodo 
siccae,  et,  hoc  inspecto,  ab  armigero  misericorde  illius  Equitis  Nemoris  qui  ei  dixit: 

-Mihi  videtur  ex  his  quae  locuti  sumus  linguas  nostras  adhaereri  palato;  tamen 
est  mihi  pendens  de  sella  equi  mei  aliquid,  vi  cuius  possumus  linguas  solvere  et 
quidem  est  vinum  bonum. 

Et  surrexit  e  suo  loco  et,  parva  mora  elapsa,  reversus  est  cum  magno  utre  vini  et 
pane  farto  ex  cuniculo  albo  longo  fere  dimidia  ulna  mensoria  et  tam  magno  ut  cum 
Sanctius  eum  tetigit  credidit  eum  hircum  esse  et  non  tantum  haedum;  et  Sanctius, 
his  rebus  perspectis,  dixit: 

-Et  hoc  adducis  tecum  in  via,  domine? 

-Quid  ergo  cogitabas  de  me?  -respondit  alter-.  Num  ego  sum  armiger  ex  pane 
et  aqua?  Melior  victus  est,  quem  fero  super  dorsum  equi  mei,  quam  quem  dux  habet 
cum  iter  faciat. 

Sanctius  autem,  nulla  deprecatione  praetermissa,  devorabat  magnos  nodos  carnis. 
Et  dixit: 

-Tu  vere  es  armiger  fidelis  et  legalis,  molens  et  communis,  magnificus  et  magnus 
sicut  ostendit  hoc  prandium  quod  si  huc  non  venit  per  artem  incantamenti,  saltem 
hoc  mihi  videtur;  et  non  tamquam  ego,  qui  miserus  et  infortunatus  sum  et 
tantummodo  parum  casei  fero  in  meis  clitellis  et  quidem  tam  durum  ut  possim  cum 
eo  gigantem  contundere  capite;  et  comitantur  illum  caseum  quater  duodenae  siliquae 
et  tot  avellanae  nucesque  secundum  parsimoniam  domini  mei  et  propter  opinionem 
quam  habet  et  mandatum  quod  servat  de  equitibus  itinerantibus,  qui  debent  sustentari 
siccis  fructibus  atque  herbis  campi. 

-Mea  sententia,  frater  -obiecit  armiger  illius  Equitis  Nemoris-,  ego  non  habeo 
stomachum  factum  propter  cardos  nec  pira  silvestria  nec  radices  montium.  Illi  faciant  ut 
velint  secundum  opinionem  eorum  et  leges  equitatus  et  comedant  quidquid  placeat  eis. 
Egomet  adduco  thecam  ad  cibos  servandos  et  hunc  utrem  vini  pendentem  de  sella  propter 
hanc  sive  aliam  rationem;  et  hunc  tam  multum  veneror  atque  hunc  tam  multum  diligo 
ut,  nulla  mora  elapsa,  veniam  ad  meum  utrem  milies  osculandum  et  amplectendum. 

Et,  his  verbis  dictis,  utrem  posuit  in  manus  Sanctii,  qui  eum  levavit  ad  os  suum 
et  omnes  stellas  coeli  per  quadrantem  horae  attente  inspexit  et,  potatione  finita,  caput 
ad  latus  inclinavit  et  magno  suspirio  dixit: 

-O,  fili  moechae,  versutum,  et  quam  catholicum  es! 

-Videsne  hic  -inquit  armiger  illius  Equitis  Nemoris  cum  audiret  id  «fili  moechae» 
Sanctii-,  quomodo  voluistis  laudare  hoc  vinum  et  quidem  vocasti  eum  «fili 
moechae»? 

-Dico  -respondit  Sanctius-,  et  confiteor  nullam  ignominiam  esse  quemdam 
vocare  filium  moechae,  cum  intelligatur  ut  sit  voluntas  laudandi  eum.  Tamen,  dicas 
mihi,  domine,  per  rem  quam  tu  magis  diligas,  nonne  hoc  vinum  est  ex  Civitate  Regia 
(Ciudad  Real)? 


Dom.  QuiXOTUS  A  Manica  Liber  2  -  Cap.  13 


417 


-Macte  animo,  praegustator  vini,  recte  iudicasti!  -respondit  armiger  illius  Equitis 
Nemoris-.  Vere  non  est  ex  alia  parte  et  nonnullos  annos  habet  antiquitatis. 

-Quid  hoc  mihi!  -dixit  Sanctius-.  Nullo  modo  praeteriret  a  me  quod  esset  ad 
meam  cognitionem.  Nonne  bonum  est  me  magnum  instinctum  habere  et  quidem 
naturalem  ad  vina  cognoscenda?  Quia  si  dant  mihi  ad  olfaciendum  quodcumque 
vinum  sit,  possum  cognoscere  patriam,  genus,  saporem  atque  antiquitatem  cuiuslibet 
vini  necnon  et  adiuncta  rerum  ad  vinum  pertinentia.  Sed  quid  est  hoc  mirandi  si  in 
stirpe  mea  ex  parte  patris  duo  erant  inter  meliores  praegustatores  vini,  quos  Manica 
umquam  cognovit  per  multos  annos  atque  ad  hoc  probandum  accidit  quod  nunc  dicam 
tibi.  Quondam  dederunt  vinum  duobus  praegustatoribus  ex  quodam  cado  et  ab  eis 
quaesiverunt  opinionem  eorum,  nempe  bonitatem  sive  malitiam  vini,  indolem  eius 
et  cetera.  Alter  gustavit  vinum  cum  extrema  lingua;  alter  tantum  adduxit  ad  nares 
suas.  Primus  autem  dixit  vinum  sapere  ferrum,  secundus  vero  potius  sapere  corium. 
Dominus  vini  tamen  dixit  cadum  mundum  fuisse  et  vinum  nullum  condimentum 
habere  ex  quo  saporem  ferri  sive  corii  acciperet.  Nihilominus  duo  celebres 
praegustatores  affirmaverunt  quod  antea  dixerunt.  Longa  mora  elapsa,  omne  vinum 
vendiderunt  et  cum  mundarent  cadum  viderunt  ibi  parvulam  clavim  esse  pendentem 
de  quodam  corio.  Hoc  est  ut  videas  quomodo  ego  proveniens  ex  hac  stirpe  bene 
possum  similes  res  diiudicare. 

-Propter  hoc  vere  dico  -dixit  armiger  illius  Equitis  Nemoris-  ne  quaeramus  res 
gestas,  et  quia  sunt  nobis  panes  focarios  ne  quaeramus  placentas,  et  revertamur  domos 
nostras;  ubi  Deus  inveniet  nos  si  vult. 

-Serviam  domino  meo  donec  perveniat  Caesaraugustam;  postea  vero  omnes  mutuo 
intelligemus  quid  faciendum  sit. 

Denique  tam  multum  locuti  sunt  duo  boni  armigeri  ut  somnum  debuit  linguas 
eorum  religare  sitimque  temperare,  quia  non  fieri  potest  eam  omnino  auferre  et  hoc 
modo  et  ambo  amplectentes  utrem  fere  vacuum  dormierunt  eosque  nunc  relinquemus 
ad  narrandum  quod  evenit  Equiti  Nemoris  cum  Equite  Tristis  Figurae. 


Capitulum  14.  Ubi  prosequuntur  res  gestae  Equitis  Nemoris 


Inter  multa  alia,  quae  inter  dominum  Quixotum  Equitumque  Nemoris  acciderunt, 
historia  dicit  illum  Equitem  Nemoris  dixisse  domino  Quixoto: 

-Tandem,  o  domine  eques,  volo  ut  scias  fatum  meum  sive,  ut  melius  dicam, 
electionem  meam  duxisse  me  ad  imparem  Casildeam  a  Vandalia  a  qua  vere  captus 
sum  amore.  Hanc  voco  inaequalem,  quoniam  nulla  est  similis  ei  tum  praestantia 
corporea  tum  excellentia  status  et  formositatis  eius.  Haec  talis  Casildea,  de  qua  iam 
incepi  narrationem,  adimplevit  bonas  cogitationes  et  cauta  desideria  mea  et,  ut  illa 
matrona  fecit  cum  Hercule,  ipsa  fecit  mecum  et  iussit  mihi  ut  introducerem  me  in 
multa  diversaque  pericula  et  pollicita  est  mihi  ad  finem  uniuscuiusque  ut  adimplerem 

proximum  laborem  ita  ut  totam  spem  meam  nancisci  possem.  Tamen  labores  mei 
concatenati  sunt  alter  post  alterum,  et  neque  enumerare  possum,  nec  scire,  quis 
ultimus  eorum  erit,  qui  det  initium  ad  adimplenda  mea  bona  desideria.  Quondam 
iussit  mihi  ut  venirem  ad  quamdam  gigantam  Hispalis  (Sevilla),  vocatam  Giraldam, 
quae  tam  strenua  ac  fortis  est  tamquam  si  esset  aenea,  et,  nulla  mutatione  facta,  est 
mulier  valde  mobilis  et  volubilis  huius  mundi.  Ego  autem  veni,  inspexi  eam  atque 
eam  vici  eamque  coegi  ut  maneret  immobilem  plus  quam  hebdomadam,  quia  non 
afflaverunt  nisi  venti  Aquilones.  Olim  etiam  iussit  mihi  ut  in  pondere  acciperem 
rupes  antiquorum  Taurorum  Guisandi,  quod  potius  erat  negotium  baiulorum  quam 
equitum  itinerantium.  Quondam  etiam  iussit  mihi  ut  deiicerem  memetipsum  et 
introducerem  me  in  speluncam  Agabrae  (Cabra),  quod  erat  inauditum  teterrimumque 
periculum,  et  ex  illa  adducerem  ei  narrationem  ex  his,  quae  inveni  in  obscura 
altitudine  eius.  Sic  motum  Giraldae  detinui,  ponderavi  Tauros  Guisandi,  deieci  me 
in  illum  sinum  et  in  lucem  edidi  quod  in  abscondita  abysso  eius  erat,  sed  spes  mea 
mortua  est  et  mandata  et  contemptus  eius  e  contrario  vivi  sunt.  Breviter,  nuperrime 
iussit  mihi  ut  omnes  provincias  Hispaniae  peragrarem  et  facerem  ut  omnes  equites 
itinerantes,  qui  in  ipsis  essent  confiteantur  eam  pulcherrimam  esse  in  formositate 
omnium  dominarum,  quae  in  mundo  sunt  et  me  etiam  equitem  strenuissimum  esse 
ac  magis  captum  amore  totius  orbis;  et  ad  hanc  petitionem  adimplendam  perrexi 
plerasque  regiones  Hispaniae  peragravi,  multos  quidem  equites  vici,  qui  ausi  sunt 
obiicere  mihi.  Sed  maioris  momenti  est  mihi  victoria,  quam  vici  in  singulari  proelio 
contra  illustrem  equitem  dominum  Quixotum  a  Manica,  quem  constrinxi  ut 
confiteretur  meam  Casildeam  formosiorem  esse  quam  Dulcineam  eius;  et  ex  hac  sola 
victoria  credo  me  vicisse  omnes  equites  huius  mundi,  quia  dominus  Quixotus  vicit 
omnes  et  vincendo  eum  tunc  gloria,  fama  honorque  eius  ad  me  perveniunt,  quia 

Et  tam  multum  victor  est  honoratus 

quantum  victus  hoc  modo  est  celebratus. 

et  annumerantur  mihi  innumerae  res  gestae  illius,  nempe  huius  domini  Quixoti,  de 
quo  iam  dixi. 

Dominus  Quixotus  mirabatur  audiendo  Equitem  Nemoris  et  milies  voluit  ei  dicere 
eum  mentiri  et  hoc  quidem  habuit  in  extrema  lingua;  sed  continuit  se,  ut  potuit,  ita 
ut  ipse  confiteretur  suum  mendacium  et  quiete  placideque  ait  ei: 

-Domine  eques,  nullo  modo  dico  te  superavisse  plerosque  equites  itinerantes 
Hispaniae  necnon  et  totius  mundi;  tamen  quoad  vincere  dominum  Quixotum  a 
Manica  vere  dubito.  Fortasse  esset  quidam  similis  ei,  quamvis  perpauci  sint,  qui  vere 
ei  similes  erunt. 

-Cur  non?  -obiecit  ille  Eques  Nemoris-.  Per  coelum  quod  operit  nos,  cum  domino 
Quixoto  pugnavi  eumque  vici  subiugavique;  ille  est  vir  altus  corpore,  siccus  vultu, 
membra  eius  distensa  et  subnigro  colore,  semicanus,  nasus  aquilinus  atque 
aliquantulum  curvus,  praeditus  magnis  mystacibus  nigris  et  demissis.  Ostenditur  ut 
Eques  Tristis  Figurae  et  ut  armiger  habet  rusticum,  nomine  Sanctium  Pansam; 
opprimit  dorsum  illustris  equi,  nomine  Rocinantis,  et  denique  per  dominam  suae 

voluntatis  habet  quamdam  Dulcineam  a  Toboso,  alias  Ildephonsa  (Aldonza)  Laurenti, 
quae  tamquam  mea,  quia  vocabatur  Casilda  et  erat  ex  Baetica  regione  ego  eam  voco 
Casildeam  a  Vandalia.  Si  haec  omnia  signa  non  sufficiunt  ad  veritatem  meam 
ostendendam  hic  est  gladius  meus,  qui  confirmabit  ipsam  incredulitatem. 

—Placa  animum  tuum,  domine  eques  -inquit  dominus  Quixotus-,  atque  ausculta 
quod  tibi  dicam.  Oportet  te  scire  hunc  dominum  Quixotum,  de  quo  locutus  es,  esse 
optimum  amicum  meum  in  hoc  mundo  et  quidem  tam  bonus  ut  eum  habeam  pro 
me  ipso  et  secundum  signa,  quae  de  eo  mihi  dedisti  non  possum  credere  quin  sit 
alius,  quoniam  tam  accurata  sunt  ut  possem  putare  te  eum  vicisse.  Tamen  meis 
propriis  oculis  video  et  meis  manibus  tango  hoc  non  fieri  posse,  ut  ipse  sit,  nisi  per 
opera  incantatorum  inimicorum  suorum,  qui  innumeri  sunt,  potissimum  unus  ex  eis, 
qui  continuo  eum  persequitur  et  fortasse  accepit  figuram  eius  ut  vinceretur  et  hoc 
ad  auferendam  famam,  quam  equitatus  eius  obtinuerunt  per  totam  Terram  cognitam. 
Et  ad  hoc  confirmandum  opus  est  ut  scias  etiam  tales  incantatores  abhinc  biduum 
mutavisse  figuram  Dulcineae  a  Toboso  in  formam  cuiusdam  rusticae  humilis  ac 
sordidae,  et  hoc  modo  etiam  possent  permutare  illum  dominum  Quixotum,  sed  si 
haec  omnia  non  tibi  sufficiunt  ad  veritatem  cognoscendam,  hic  est  ipsissimus  dominus 
Quixotus,  qui  haec  sustentabit  cum  suis  armis  et  quidem  pedibus  sive  equo  aut  sicut 
velis. 

Et,  his  verbis  prolatis,  surrexit  atque  accepit  gladium  exspectans  responsum 
Equitis  Nemoris,  qui  serena  voce  respondit  eique  dixit: 

-Non  deficient  pignora  ei,  qui  solvet  sua  debita:  qui  semel,  o  domine  Quixote, 
potuit  vincere  te  mutatum,  bene  potest  spem  habere  vincendi  temetipsum.  At  non 
est  bonum  equites  facere  res  gestas  in  obscuritate  tamquam  faciunt  praedatores  et 
lenones,  exspectemus  adventum  diei  ut  sol  videat  opera  nostra.  Et  hoc  erit  sub 
condicione  huius  pugnae  ut  victus  maneat  ad  plenam  voluntatem  victoris  et  faciat 
quod  ab  eo  quaerat,  decentia  equitatus  convenienter  servata. 

-Valde  laetus  sum  hac  condicione  et  convenientia  -respondit  dominus  Quixotus. 

Illi  autem,  his  rebus  peractis,  venerunt  ad  locum  ubi  armigeri  erant  eosque 
invenerunt  stertentes  atque  eodem  modo  ut  somnus  deprehenderat  eos. 
Exspergefecerunt  eos  et  iusserunt  eis  ut  equos  pararent,  quia  cum  lucesceret  sol  facturi 
erant  teterrimam  pugnam  sanguinariam,  singularem  inaequalemque;  quibus  rebus 
auditis,  Sanctius  stupefactus  est,  palluit  ac  timuit  pro  salute  domini  sui  propter 
strenuitatem,  quam  ab  armigero  de  illo  Equite  Nemoris  audiverat;  tamen,  nullo  verbo 
prolato,  ambo  armigeri  venerunt  ad  gregem  suam  quaerendam;  quia  omnes  tres  equi 
et  asinus  olfecerunt  se  ad  invicem  et  una  coniuncti  erant. 

In  via  dixit  armiger  illius  Equitis  Nemoris  Sanctio: 

-Frater,  oportet  ut  scias  consuetudinem  esse  apud  pugnantes  in  Baetica  regione 
cum  patrini  habeant  quamdam  pugnam,  armigeri  non  vacant  otio  et  manus  super 
manum  dum  illi  trucidantur  fortiter.  Et  hoc  vere  dico  tibi  ut  animadvertas  nos  etiam 
pugnaturos  esse  usque  ad  parvas  assulas  faciendas  nostrum  dum  domini  nostri 
pugnabunt. 

-Haec  consuetudo,  domine  armiger  -respondit  Sanctius-,  quam  tu  dicis,  bona 
ibi  erit  cum  lenonibus  et  pugnantibus;  sed  cum  armigeris  equitum  itinerandum  nec 

nominetur  inter  nos.  Saltem  numquam  audivi  dominum  meum  haec  dicere  de  simili 
more  et  ille  tradidit  memoriae  omnes  ordinationes  equitatus  itinerantis.  Ceterum, 
volo  te  scire  quamvis  hoc  verum  sit  et  expressa  ordinatio  ut  armigeri  dimicent  dum 
domini  eorum  pugnent;  nihilominus  nolo  eam  adimplere,  sed  solvere  poenam 
impositam  armigeris  pacificis  et  secundum  quod  credo  non  erit  plus  quam  dipondium 
cerae  et  libenter  solvam  talia  pondera;  quae  minus  erunt  quam  fascias  ad  sanandum 
caput,  quod  iam  credo  fractum  esse  in  duas  partes.  Insuper:  non  possum  pugnare, 
quia  non  est  mihi  gladius,  nam  numquam  cinxi  eum. 

-Ad  hoc  est  mihi  medela  -dixit  armiger  illius  Equitis  Nemoris-  hic  sunt  mihi 
duo  sacci  lintei  eiusdem  magnitudinis;  tu  accipies  unum  et  ego  alterum  et  his  saccis 
pugnabimus  etiam  nos,  aequo  modo  atque  aequis  armis. 

-Pugna  huiusmodi  bona  sit  nobis  -respondit  Sanctius-,  quia  talis  pugna  magis 
veniet  ad  pulverem  tollendum  quam  ad  nos  vulnerandos. 

-Hoc  non  erit  ita  -obiecit  alter-;  quia  introducemus  in  saccos  quasdam  limpidas 
petras  ne  ventus  tollat  saccos,  ita  ut  illae  aequivaleant  pondere  unicuique  et  hoc  modo 
possumus  pugnare  et  non  quidem  maximo  damno. 

-Cura,  domine,  per  corpus  patris  mei  -respondit  Sanctius-,  quas  pelles  ex  marte 
ceparia  sive  vellera  lanae  introduces  in  saccos,  quominus  capita  nostra  terantur  et 
ossa  nostra  fiant  ut  pulvis!  Sed  quamvis  impleantur  ex  bombycibus  sericis,  scito, 
domne  mi,  me  nullo  modo  pugnaturum  esse;  pugnent  domini  nostri  et  faciant  sicut 
velint,  sed  nos  bibamus  et  potemus;  quia  tempus  curat  de  vitis  tollendis  et  non  necesse 
est  id  praecise  quaerere  ut  finiant  ante  quam  maturitas  adveniat  et  finis  ita  ut  cadant. 

-Tamen  nos  pugnabimus  -obiecit  armiger  illius  Equitis  Nemoris-,  saltem  per 
dimidiam  horam. 

-Minime  vero  -respondit  Sanctius-;  ego  nullo  modo  inurbanus  nec  ingratus  ero 
ei,  cum  quo  comedi  et  potavi  ut  faciam  quamdam  disputationem,  quamvis  parva  haec 
sit;  immo  absque  ulla  ira  vel  iracundia,  et  quisnam  vellet  pugnare  sine  ulla  causa? 

-Ad  hoc  vitandum  -dixit  armiger  illius  Equitis  Nemoris-  etiam  est  mihi  medela, 
et  haec  est  ut  ante  quam  incipiamus  pugnam  egomet  tres  vel  quattuor  colaphos  tibi 
percutiam,  quibus  te  ad  terram  eiiciam  et  tunc  furor  exspergefaciet  in  te,  quamvis 
dormias  ut  glis. 

-Sed  e  contrario  etiam  ego  alia  possum  facere  -respondit  Sanctius-,  quae  non  ibunt 
a  longe  ex  his  rebus,  ego  accipiam  fustim  et  antequam  tu  venias  ad  suscitandam 
iracundiam  in  me,  faciam  ego  ut  tua  iracundia  dormiat  ope  ictuum  et  taliter  ut 
exspergefacias  in  alio  mundo,  in  quo  sciunt  me  non  esse  virum  aptum  ad  blanditias 
recipiendas  in  vultu  ab  altero.  Et  unusquisque  curet  de  suis  propriis  rebus;  quamvis 
melius  esset  sinere  ut  iracundia  dormiat  in  quolibet;  quia  nemo  cognoscit  animum 
alterius,  et  fortasse  vult  quaerere  lanam  et  revertitur  tonsus;  quia  Deus  benedixit  pacem 
et  maledixit  rixas;  nam  si  feles  vexatur,  clausus  et  oppressus  fit  tamquam  leo,  et  ego 
qui  sum  vir,  Deus  scit  quod  fierem,  et  nunc  animadverte,  o  domine  armiger,  ut  omne 
damnum,  quod  ex  rixa  nostra  evadat  perveniet  ad  tuum  computum  et  rationem. 

-Bene  est  -obiecit  armiger  illius  Equitis  Nemoris-.  Tamen  Deus  lucescet  ad 
diluculum  et  crescemus. 

His  rebus  peractis,  iam  variegati  passeres  inceperunt  modulari  suas  voces  et 

diversos  ac  laetos  cantus,  et  etiam  videbatur  ut  prospera  fortuna  ostenderet  omnibus, 
qui  salutabant  frigidulam  auroram,  quae  per  portam  fenestrasque  Orientis  develabat 
pulchritudinem  sui  vultus  et  ex  capillis  suae  comae  excutiebat  innumeras  liquidasque 
margaritas,  quibus  herbae  submergebantur  suavi  liquore,  et  etiam  illae  videbantur 
germinare  et  deiicere  candidas,  parvulas  atque  inaequales  margaritas;  salices 
distillabant  sapidum  manna,  fontes  ridebant,  rivuli  murmurabant,  silvae  gaudebant 
et  prata  locupletabantur  adventu  illius  aurorae.  Tamen  vix  diluculum  diei  lucebat 
ad  diversas  res  cognoscendas  ecce  prima  earum,  quae  ante  oculos  Sanctii  Pansae 
apparuit  et  fuit  nasus  armigeri  illius  Equitis  Nemoris,  qui  tam  magnus  erat  ad 
umbram  super  totum  corpus  faciendam.  Profecto  narratur  eum  nimis  magnum  esse, 
curvum  in  medio  et  plenum  verrucis,  subnigro  colore  tamquam  melongenae; 
perveniebat  duobus  digitis  infra  os  deorsum;  et  magnitudo  eius,  color,  verrucae  et 
curvatura  deformabant  et  confoedabant  totam  faciem  et  simul  ac  vidit  eum  Sanctius 
incepit  tremere  pedibus  manibusque,  tamquam  puer  qui  laboraret  epilepsia,  quare 
statuit  in  suo  animo  sinere  ut  ille  percuteret  ei  ducentas  alapas  potius  quam  suscitare 
iracundiam  ad  pugnandum  contra  illud  teterrimum  monstrum. 

Dominus  Quixotus  inspexit  hostem  suum  eumque  invenit  coopertum  galea  et 
buccula  cassidis  ita  ut  non  posset  faciem  eius  videre,  tamen  vidit  eum  esse  virum 
membrosum  et  non  valde  altus  corporis.  Super  arma  ferebat  chlamydem  manicatam 
cuiusdam  telae,  ut  videbatur,  ex  purissimo  auro,  et  cum  multis  parvis  lunis  seminatis 
fulgentium  speculorum,  quae  efficiebant  eum  maximo  modo  elegantem  ac  speciosum; 
super  cassidem  volitabant  plumae  virides,  pallidae  candidaeque;  lancea,  quam  iuxta 
arborem  innixam  habebat,  erat  valde  magna  et  crassa  ex  ferro  chalybeo  longiore  palmo. 

Haec  omnia  inspexit  et  animadvertit  dominus  Quixotus  et,  his  rebus  conspectis, 
iudicavit  dictum  equitem  praeditum  esse  magnis  viribus;  tamen  non  timuit  tamquam 
Sanctius  Pansa;  immo  strenua  urbanitate  dixit  Equiti  Speculorum: 

-Si  magnum  desiderium  pugnandi,  domine  eques,  non  minuit  tuam  urbanitatem, 
propter  eam  quaero  ut  leves  parum  cassidem  tuam  ita  ut  possim  videre  utrum 
elegantia  tuae  faciei  conveniat  ad  tuam  corpoream  dispositionem  necne. 

-Utrum  exeas  victus  an  victor  ex  hoc  negotio,  domine  eques  -respondit  ille 
Speculorum-,  tempus  ac  locus  erit  tibi  ad  me  videndum,  sed  si  nunc  non  adimpleo 
tuum  desiderium  est  quoniam  mihi  videtur  magnum  aggravium  facere  formosae 
Casildeae  a  Vandalia,  hac  mora  facta,  ad  cassidem  levandam  cum  nondum  confitearis 
quod  iam  bene  nosti  me  conari. 

-Nihilominus  dum  ascendimus  super  equum  -inquit  dominus  Quixotus-  bene 
poteris  mihi  dicere  utrum  sim  ille  dominus  Quixotus,  quem  dixisti  te  vicisse  necne. 

-Ad  hoc  respondemus  -dixit  Eques  Speculorum-  te  similem  esse  equiti,  quem 
vici  egomet  tamquam  ovum  alteri  ovo;  sed  secundum  quod  dicis  incantatores  persequi 
te,  tunc  non  audebo  affirmare  utrum  idem  sis  necne. 

-Hoc  sufficit  mihi  -respondit  dominus  Quixotus-  ad  credendum  te  decipi,  sed 
ad  educendum  te  illinc  veniant  equi  nostri  ad  nos  et  citius  dicto,  atque  ante  quam 
cassidem  leves,  si  Deus  et  domina  mea  et  bracchium  meum  iuvabunt  me,  videbo 
tuum  vultum  et  tu  videbis  me  non  esse  victum  dominum  Quixotum  quem  putas. 

Illi,  his  et  aliis  argumentis  prolatis,  ascenderunt  in  equos  et  dominus  Quixotus 

vertit  habenas  Rocinantis  ad  campum  idoneum  accipiendum  ita  ut  gyrum  faceret 
obviam  inimico  et  eadem  fecit  Eques  Speculorum.  Attamen  nondum  abivit  dominus 
Quixotus  viginti  gressus  cum  audiret  Equitem  Speculorum  vocavisse  eum  et  campum 
ambo  dividerunt  inter  se,  et  Eques  Speculorum  dixit  ei: 

-Animadverte,  domine  eques,  condicionem  nostrae  pugnae  esse  ut  victus, 
tamquam  iam  dixi,  maneat  ad  nutum  victoris. 

-Hanc  condicionem  accipio  -respondit  dominus  Quixotus-;  cum  sint  res  quae 
ne  excedant  limina  equitatus. 

-Hoc  sic  intelligitur  -respondit  Eques  Speculorum. 

Tunc  casu  apparuerunt  ante  oculos  domini  Quixoti  insolitae  nares  armigeri,  de 
quibus  miratus  est  non  minus  quam  Sanctius  et  quidem  tantum  ut  crederet  eum 
monstrum  esse,  sive  genus  novum  hominum  et  quidem  ex  his,  qui  non  sunt  in  hoc 
mundo.  Sanctius  autem  cum  vidit  dominum  suum  progredi  ad  cursum  accipiendum, 
noluit  solus  cum  viro  nasuto  manere,  quia  timuit  levi  ictu  nasi  eius  contra  nasum 
suum  pugna  sua  ilico  finiret  et  ex  illa  percussione  sive  ex  metu  contusus  per  terram 
esset,  quare  secutus  est  dominum  suum  et  apprehendit  corrigiam  sellae  Rocinantis 
et  cum  ei  videbatur  iam  tempus  esse  ad  revertendum  dixit  ei: 

-Rogo  te,  domne  mi,  ut  adiuves  me  ad  ascendendum  in  suber  illud  ex  quo  potero 
melius  videre  singularem  pugnam,  quam  facies  contra  hunc  equitem  et  ad  nutum 
meum  et  quidem  melius  quam  si  manerem  super  terram. 

-Potius  mihi  videtur,  Sancti  -inquit  dominus  Quixotus-,  te  velle  ascendere  in 
arborem  tamquam  tabulatum  ad  videndos  tauros  absque  ullo  periculo. 

-Ut  verum  dicam  -respondit  Sanctius-,  propter  immanes  nares  illius  armigeri 
obstupesco  et  expavesco  et  non  audeo  manere  iuxta  eum. 

-Illae  sunt  tales  -dixit  dominus  Quixotus-,  ut  si  non  essem  qui  vere  ego  sum, 
etiam  obstupescerem,  quapropter  veni  huc  et  adiuvabo  te  ad  ascendendum  sicut 
dixisti. 

Dum  dominus  Quixotus  iuvabat  Sanctium  ad  ascendendum  in  suber,  Eques 
Speculorum  accepit  campum,  quem  credidit  opportunum  et  ille  putavit  dominum 
Quixotum  idem  fecisse,  et  quamquam  nulla  tuba  dedit  signum  ad  pugnam  monendam 
et  cum  vertit  habenas  equi  sui  -qui  nullo  modo  erat  melior  nec  celerior  Rocinante- 
et  ad  summum  cursum  quod  non  erat  multum  currere,  voluit  obviam  inimico  suo 
venire;  sed  cum  videret  eum  abesse  propter  ascensionem  Sancdi,  retinuit  habenas  et 
stetit  in  medio  cursu,  quo  equus  valde  gavisus  est,  quia  fere  non  poterat  sese  movere. 
Dominus  Quixotus  autem  putavit  inimicum  suum  ad  se  venire  volantem,  quare 
incitavit  fortiter  Rocinantem  calcaribus,  qui  tunc  vere  cucurrit  secundum  quod  narrat 
historia,  quae  recognovit  eum  cucurrisse  aliquantulum,  quia  antea  tantum  erant  cursus 
lentiores,  et  praeditus  hac  furia  pervenit  ad  locum  ubi  erat  Eques  Speculorum,  qui 
cupiebat  equum  incitare  calcaribus,  sed  quamvis  calcaria  premeret  equus  nullo  modo 
movebatur  nec  digitum  e  loco  ubi  stetit  lassus  de  suo  cursu. 

In  hac  bona  atque  opportuna  occasione  dominus  Quixotus  invenit  adversarium 
suum  molestum  cum  equo  et  distractum  lancea  quam  numquam  potuit  sive  non  attigit 
adaequate  inducere.  Dominus  Quixotus  qui  has  difficultates  nullo  modo  attendebat 
incolumis  et  sine  ullo  periculo  obviam  Equiti  Speculorum  venit  et  tanto  robore  in 

eum  impetum  fecit  ut  eum  invitum  in  terram  eiiceret  per  dorsum  equi  et  cecidit  magno 
ictu  ita  ut  nec  manum  nec  pedem  moveret  et  signum  dedit  eum  mortuum  esse. 

Sanctius,  simul  atque  eum  concussum  vidit,  descendit  de  subere  et  celeriter  venit 
ad  locum  ubi  dominus  suus  erat,  qui  descendit  de  Rocinante  et  advenit  ad  Equitem 
Speculorum,  solvit  galeam  ad  videndum  utrum  mortuus  esset  necne  et  ita  ut  haberet 
aerem  frigidum  si  casu  vivus  adhuc  esset ...  et  vidit ...  Quisnam  poterit  dicere  quod 
vidit  sine  admiratione,  vel  prodigio  ac  pavore,  qui  haec  audirent?  Quia  vidit, 
secundum  quod  historia  narrat,  ipsum  vultum,  ipsam  figuram,  ipsum  conspectum, 
ipsam  physiognomiam,  ipsam  effigiem  ac  perspectivam  ipsam  baccalaurei  Samson 
Carrasco;  et  vix  atque  eum  vidit  magna  voce  dixit: 

-Veni,  Sancti,  et  vide  quod  inspecturus  es  et  non  poteris  credere.  Propera,  fili,  et 
animadverte  quod  potuit  magia  et  quod  possunt  facere  incantatores  ac  malefici. 

Sanctius  advenit  et  cum  vidit  vultum  baccalaurei  Carrasco  incepit  mille  cruces 
facere  ac  toties  signo  crucis  muniri.  Tamen  eques  ostendebat  non  vivum  esse  et 
Sanctius  dixit  domino  Quixoto: 

-Secundum  me,  domine  mi,  et  quidquid  hoc  vere  sit,  introduc  gladium  tuum  et 
perfora  eum  per  os  eius,  qui  videtur  esse  baccalaureus  Samson  Carrasco:  et  fortasse 
interficias  quemdam  ex  inimicis  incantatoribus. 

-Recte  iudicasti  -inquit  dominus  Quixotus-,  quoniam  oportet  ut  inimici 
minuantur. 

Et  eduxit  gladium  ad  id  faciendum  secundum  consilium  et  monitum  Sanctii,  sed 
tunc  venit  armiger  Equitis  Speculorum  sine  illis  naribus,  quae  tam  foedum  eum 
faciebant  et  magnis  vocibus  dicebat: 

-Vide  quid  facias,  domine  Quixote;  quia  hic  quem  ad  pedes  habes  vere  est 
baccalaureus  Samson  Carrasco,  amicus  tuus,  et  ego  sum  armiger  eius. 

Et  cum  eum  vidit  Sanctius  sine  illa  prima  foeditate  dixit  ei: 

-Ubinam  gentium  sunt  nares? 

Quibus  ille  respondit: 

-Hic  eas  habeo  in  sacculo  meo. 

Et  accepit  manu  dextra  sua  nares  factas  ex  charta  petrea  picta  dramatis  personae, 
huiusmodi,  Et  Sanctius  inspexit  eum  magis  magisque  et  magna  admiratione  dixit: 

-Adiuvet  me  Sancta  Maria!  Nonne  hic  est  Tom6  Cecial,  oppidanus  ac  patrinus  meus? 

-Utique,  ego  sum!  -respondit  armiger  iam  absque  naribus-  Tom i  Cecial  sum, 
patrinus  et  amicus  tuus,  o  Sancti  Pansa,  et  postea  dicam  tibi  machinationes,  mendacia 
et  complicationes  quibus  ego  huc  perveni;  tamen  roga,  quaere  a  tuo  domino  ne  tangat, 
vulneret  nec  interficiat  Equitem  Speculorum  quem  ad  pedes  habet,  quia  ille  est  audax 
ac  male  consiliatus  baccalaureus  Samson  Carrasco,  noster  oppidanus. 

Tunc  reversus  est  in  se  Eques  Speculorum  et  cum  hoc  vidit  dominus  Quixotus 
posuit  extremum  gladium  super  vultum  eius  et  dixit  ei: 

-Mortuus  eris,  o  eques,  si  non  vere  confitearis  imparem  Dulcineam  a  Toboso 
superare  formositate  tuam  Casildeam  a  Vandalia;  et  insuper  oportet  te  polliceri,  si 
vivus  eris  post  hoc  proelium  et  lapsum,  ut  iter  facias  ad  urbem  Toboso  atque  in 
conspectu  illius  venias  et  quidem  mea  ex  parte  ut  illa  faciat  tecum  ad  suum  nutum; 
et  si  ipsa  relinqueret  te  in  tua  voluntate  tunc  reverturus  eris  ad  me  -quoniam  vestigia 

rerum  gestarum  mearum  ostendent  tibi  ubi  ego  ero-*  ita  ut  enarres  mihi  quod  evenit 
tibi  cum  ea;  et  hoc  est  secundum  condiciones  quas  statuimus  ante  pugnam  nostram 
et  nullo  modo  extra  ordinationes  equitatus  sunt. 

-Confiteor  -dixit  lapsus  eques-  meliorem  esse  calceum  disutum  atque  immundum 
dominae  Dulcineae  a  Toboso  quam  barbas  inordinatas,  quamvis  hae  mundae  sint 
meae  Casildeae  et  polliceor  itum  reditumque  facere  et  ex  conspectu  eius  ad  tuam 
praesentiam  venire  et  completam  rationem  narrationis  tibi  dare  de  his  quae  nunc  a 
me  quaeris. 

-Etiam  oportet  te  confiteri  et  credere  -addidit  dominus  Quixotus-  illum  victum 
equitem  nullo  modo  fuisse  dominum  Quixotum  a  Manica,  sed  alius  eique  similis,  sicut 
ego  confiteor  et  credo  te,  quamvis  similis  baccalaureo  Samson  Carrasco  videaris  non 
vere  sis,  sed  alius  ei  similis,  quem  in  figura  eius  posuerunt  coram  me  inimici  mei  ita 
ut  detineam  ac  temperem  impetum  iracundiae  meae  et  blande  utar  gloria  meae  victoriae. 

-Haec  omnia  confiteor,  iudico  et  sentio  sicut  tu  credis,  iudicas  et  sentis  -respondit 
contusus  eques-.  Sine  autem  nunc  me  surgere,  quaeso  a  te,  si  ictus  lapsus  mei  hoc 
mihi  permittit,  quia  male  contusus  sum. 

Dominus  Quixotus  adiuvavit  eum  et  Tome  Cecial  armiger  eius,  a  quo  Sanctius 
non  avertebat  oculos  et  ab  eo  quaerebat  res  ex  quibus  responsis  signa  inveniret  eum 
vere  ac  reapse  Tome  Cecial  esse  sicut  ipse  dixerat.  Sed  timor  illius  quod  audiverat  a 
suo  domino  de  incantatoribus,  qui  mutaverunt  figuram  Equitis  Speculorum  in  figuram 
baccalaurei  Samson  Carrasco,  impediebat  eum  credere  veritatem,  quam  videbat  suis 
propriis  oculis.  Denique  in  hoc  mendacio  manserunt  dominus  famulusque.  Et  Eques 
Speculorum  et  armiger  eius,  moesti  atque  infortunati  secesserunt  a  domino  Quixoto 
et  Sanctio  cum  voluntate  petendi  locum,  ubi  possent  curare  equitem  contusum  et 
costas  eius  reparare.  Dominus  Quixotus  Sanctiusque  denuo  prosecuti  sunt  iter  eorum 
Caesaraugustam,  ubi  historia  relinquet  eos  ad  quamdam  explanationem  faciendam 
de  Equite  Speculorum,  nempe  quisnam  hic  esset  et  quis  armiger  nasutus  eius. 


Cap.  15.  Ubi  narratur  quisnam  esset  Eques  Speculorum  et  armiger 

eius 


Valde  laetus,  exsultans  et  iactabundus  erat  dominus  Quixotus,  quia  victoriam 
adeptus  erat  super  equitem  tam  strenuum  sicut  imaginabatur  Equitem  Speculorum 
esse,  de  cuius  verbo  ut  eques  exspectabat  cognoscere  utrum  incantamentum  dominae 
eius  ultra  progrederetur  necne.  Quia  oportebat  ut  talis  eques  victus  ad  eum  reverteretur 
ad  enarrandum  quomodo  ei  accidit,  sin  autem  non  esset  bonus  eques.  Sed  dominus 
Quixotus  hoc  cogitabat  et  alio  modo  ipse  Eques  Speculorum,  quia  suis  cogitationibus 
quaerebat  medelam  invenire  ad  sanandum,  sicut  dictum  est. 

Dicit  autem  historia,  cum  baccalaureus  Samson  Carrasco  consiliavit  domino 
Quixoto  ut  sequeretur  relictum  exercitium  equitatus  hoc  fuit,  quia  primum  cum 

parocho  et  tonsore  deliberavit  quomodo  posset  reducere  dominum  Quixotum,  ita  ut 
maneret  domi  quietus  ac  tranquillus  et  ne  reverteretur  ad  alias  adversas  res  gestas 
quaerendas;  ex  quo  conciliabulo  et  unanimiter  et  secundum  sententiam  peculiarem 
illius  Carrasco  fuit  ut  sinerent  dominum  Quixotum  exire  libere,  quia  eum  detinere 
non  fieri  posset,  et  postea  Samson  etiam  egrederetur  ad  viam  ut  eques  itinerans  et, 
proelio  cum  eo  facto,  quia  sic  cogitabant  atque,  equite  victo,  quod  perfacile  esset, 
statuerent  ut  victus  maneret  ad  adimplendam  voluntatem  victoris  et,  hoc  domino 
Quixoto  victo,  baccalaureus  iuberet  ei  ut  ad  pagum  suum  reverteretur  et  ut  domi  per 
duos  annos  maneret  et  domo  sua  nullo  modo  egrederetur,  nisi  ille  ei  aliter  iuberet; 
quod  dominus  Quixotus  accurate  adimpleret  ne  violaret  leges  equitatus  et  per  tempus 
huius  secessus,  oblivisceretur  suas  vanitates  sive  illi  invenirent  remedium  idoneum 
ad  dementiam  eius  convenienter  sanandam. 

Carrasco  accepit  hoc  consilium  et  Tomd  Cecial,  patrinus  oppidanusque  Sanctii 
Pansae,  vir  facetus  ac  sanae  mentis,  obtulit  sese  ut  armigerum  ei.  Samson  armatus 
est  ut  fertur,  ac  Tomd  Cecial  accommodavit  super  suas  nares  proprias  illas  fictas 
cuiusdam  dramatis  personae  tamquam  larvam,  sicut  dictum  est,  ne  patrinus  oppidanus 
cognosceret  eum,  cum  se  mutuo  viderent  et  secuti  sunt  ipsum  iter,  quod  fecit  dominus 
Quixotus,  et  fere  invenerunt  se  in  rebus  gestis  currus  Mortis.  Et  denique  eos  in  nemore 
invenerunt,  ubi  accidit  eis  quod  prudens  iam  legit.  Et  si  non  esset  propter  insolitas 
cogitationes  domini  Quixod,  quibus  vere  credidit  baccalaureum  non  fuisse 
baccalaureum,  hic  baccalaureus  numquam  potuisset  accedere  ad  convenientem 
graduationem  licentiati,  quia  non  invenit  nidos,  ubi  credidit  passeres  esse. 

Tom6  Cecial  cum  vidit  quam  male  evenerunt  eis  desideria  eorum  ac  mala  fortuna 
in  itinere  eorum  dixit  baccalaureo: 

-Profecto,  domine  Samson  Carrasco,  dederunt  nobis  quod  vere  meriti  sumus:  et 
facilius  cogitatur  de  quodam  negotio  quam  adimpletur,  et  difficulter  pluries  ex  hoc 
egreditur.  Dominus  Quixotus  demens,  nos  autem  compotes  mentis,  ille  proficiscitur  sanus 
et  ridens,  tu  vero  contusus  et  moestus.  Videamus  nunc  quis  est  dementior:  ille  qui  vere 
est,  quia  aliter  non  potest  esse,  sive  qui  per  suam  voluntatem  amens  factus  est? 

-Cui  respondit  Samson: 

-Diversitas  inter  hos  duos  insanos  est,  quia  qui  vere  est  necessario  semper  erit 
insanus,  sed  qui  est,  quia  sic  voluit  esse,  cum  vellet  iam  non  amplius  amens  erit. 

-Cum  hoc  ita  sit  -dixit  Tom6  Cecial-  ego  fui  insanus  propter  meam  voluntatem 
cum  volui  esse  armiger  tuus  et  ipsa  mea  voluntate  volo  nunc  domum  reverti. 

-Hoc  dignum  est  tibi  -respondit  Samson-,  sed  credere  me  reversurum  esse  domum 
antequam  percutiam  dominum  Quixotum  vere  dementiale  esset;  et  quidem  non  erit 
desiderium  meum  ut  ipse  sanum  iudicium  suum  inveniat,  sed  desiderium  vindicandi 
me;  tamen  dolor  costarum  mearum  magnus  est  et  non  permittit  me  pios  sermones 
facere. 

Ambo,  his  verbis  et  aliis  argumentis  prolatis,  loquebantur  ad  invicem,  donec 
pervenerunt  ad  oppidum  ubi  invenerunt  medicum  ruralem,  qui  curavit  infortunatum 
Samson.  Tome  Cecial  reversus  est  domum,  ille  autem  remansit  meditando  suam 
vindictam,  et  historia  de  eo  ad  suum  tempus  locutura  erit,  sed  nunc  oportet  ut  veniat 
ad  dominum  Quixotum  et  quidem  ad  gaudendum  cum  eo. 

Capitulum  16.  Ubi  narratur  quod  accidit  domino  Quixoto  cum 
quodam  prudente  equite  Manicae 


Dominus  Quixotus  praeditus  magna  laetitia,  contentu  et  exultatione,  ut  dictum 
est,  prosequebatur  iter  suum  et,  victoria  sua  habita,  putabat  se  equitem  itinerantem 
strenuosissimum  illius  temporis  in  mundo  esse;  et  ex  hoc  credebat  se  posse  adimplere 
omnes  futuras  res  gestas,  quae  ei  acciderent,  et  quidem  feliciter;  atque  omnia 
incantamenta  pro  nihilo  aestimabat  et  eodem  modo  omnes  incantatores;  et  omnino 
oblitus  est  innumerabiles  ictus,  quos  acceperat  in  decursu  equitatus  sui,  et  immo  illum 
ictum  lapidis  vi  cuius  fere  dimidiam  partem  dentium  amiserat,  et  ingratitudinem 
damnatorum  ad  triremes  atque  audacias  yanguesium  et  pluviam  fustium  eorum.  Et 
denique  inter  se  dicebat,  si  invenirem  modum  solvendi  Dulcineam  ab  incantamento 
eius  nulli  celeberrimo  equiti  itineranti  inviderem,  qui  maximas  res  gestas  saeculorum 
praecedentium  efficeret.  Cum  iter  faceret  meditabundus  his  cogitationibus,  Sanctius 
dixit  ei: 

-Num  fieri  potest,  domine,  me  etiam  nunc  ante  oculos  habere  et  meminisse 
immanium  narium  patrini  mei  Tom6  Cecial? 

-Et  num  credis,  Sancti,  Equitem  Speculorum  esse  baccalaureum  Carrasco,  et 
armigerum  eius  Tom6  Cecial  patrinum  tuum? 

-Nescio  quid  dicam  de  hoc  -respondit  Sanctius-;  tamen  per  signa,  quae  dedit 
mihi  de  mea  domo,  de  uxore  mea  et  de  liberis  meis  nullus  poterit  mihi  dare  quam 
ipse;  et  ipse  vultus,  naribus  ablatis,  erat  illius  Tom6  Cecial,  tamquam  eum  pluries 
vidi  in  oppido  meo  atque  ille  habitat  et  habet  parietem  communem  inter  suam  domum 
et  meam  et  tonus  vocis  eius  ipse  erat. 

-Perveniamus  ad  bonum  sensum,  Sancti  -obiecit  dominus  Quixotus-.  Veni  huc: 
quomodo  fieri  potest  ut  baccalaureus  Samson  Carrasco  veniat  tamquam  eques 
itinerans,  armatus  armis  ad  defendendum  et  ad  oppugnandum  mecum?  Num  ego 
fui  inimicus  eius?  Quando  dedi  ei  occasionem  ut  invideret  mihi?  Num  ego  sum 
competitor  eius  sive  exercitat  ille  arma  propter  famam  quam  lucratus  sum  per  ea? 

-Sed  quid  dicendum  est,  domine  -respondit  Sanctius-,  ut  hic  eques,  sive 
quicumque  ipse  sit,  tam  multum  videretur  similis  baccalaureo  Carrasco  et  armiger 
eius  similis  Tomd  Cecial  patrino  meo?  Utrum  hoc  omne  sit  incantamentum,  tamquam 
tu  dicis,  an  erant  in  hoc  mundo  duo  qui  essent  similes  eis? 

-Hoc  omne  est  artificium  et  dolus  -respondit  dominus  Quixotus-  malignorum 
incantatorum,  qui  continuo  persequuntur  me,  qui  cum  noverint  me  victurum  esse  in 
pugna,  providerunt  ut  eques  victus  haberet  vultum  amici  baccalaurei,  ita  ut  amicitia 
quam  erga  eum  habeo  esset  inter  gladium  acutum  et  bracchium  meum,  et  minueret 
iracundiam  animi  mei  ut  vivus  maneret,  qui  cum  mendaciis  et  fallaciis  meam  vitam 
intendebat  auferre.  Et  ad  hoc  probandum,  iam  cognoscis,  o  Sancti!  teste  experientia, 
quae  non  sinet  te  mentiri  nec  decipi,  quam  facile  est  incantatoribus  vultus  pro  aliis 
mutare,  et  quod  pulchrum  est  fit  foedum  et  ex  foedo  in  pulchrum,  quoniam  nuper, 
nudius  tertius,  tuis  propriis  oculis  vidisti  formosam  atque  elegantem  imparem 

Dulcineam  in  venustate  eius  ac  praestantia  corporis,  sed  ego  vidi  eam  in  foedidate 
atque  humilitate  cuiusdam  immundae  rusticae  propter  cataractas  in  oculis  meis  et 
malum  odoratum  in  ore  eius;  et  maleficus,  qui  talem  mutationem  ausus  est  facere, 
non  est  multum  ut  etiam  vellet  facere  illius  Samson  Carrasco  et  tui  patrini  oppidani 
ad  gloriam  auferendam  victoriae  ex  manibus  meis.  Nihilominus  solacium  invenio 
quoniam,  tandem  ac  sub  quacumque  figura  quae  sit,  ego  manebo  victor  super 
inimicum  meum. 

-Deus  cognoscit  veritatem  omnium  rerum  -respondit  Sanctius. 

Et  ita  ut  ipse  cognosceret  mutationem  Dulcineae  fuisse  dolum  eius,  non  nimis 
placebant  ei  Chimaerae  domini  sui,  tamen  noluit  obiectare  nec  verbum  quin 
mendacium  eius  develaretur. 

His  argumentis  peractis,  ad  eos  pervenit  vir  qui  post  eos  idem  iter  faciebat  super 
valde  pulchram  equam  turdi  coloris,  amictus  paenula  viridi  laciniosa  cum  raso  serico 
flavo  et  cum  pilleo  eiusdem  raso  serico;  ornatus  equae  erat  ornamentum  campi,  ac 
brevibus  sustentaculis  pedum  [vulgo  a  la  jineta ]  violacei  et  viridis  coloris.  Ille  ferebat 
gladium  arabicum  pendentem  de  amplo  balteo  coloris  viridis  atque  aurei;  caligae 
eius  similes  erant  balteo;  calcaria  autem  non  erant  aurea,  sed  polita  et  coloris  viridis, 
ac  tam  limpida  et  laevigata  ut  convenirent  vestibus  et  erant  meliora  quam  si  ex  auro 
puro  essent.  Cum  viator  ad  eos  venit  urbaniter  eos  salutavit  et  incitans  equam 
calcaribus  ultra  properavit;  tamen  dominus  Quixotus  dixit  ei: 

-Domine  urbane,  si  tu  idem  iter  facis  quam  nos  et  non  est  tibi  opus  ad 
festinandum,  valde  placeret  mihi  si  iter  una  faceremus. 

-Vere  -respondit  eques  equae-  non  potius  properarem  nisi  propter  timorem  quin 
hic  equus  perturbaretur  de  comitatu  meae  equae. 

-Tunc  bene  potes,  domine  -respondit  Sanctius-,  habenas  tuae  equae  tenere,  quia 
equus  noster  est  castissimus  atque  urbanissimus  huius  mundi;  et  numquam  in 
similibus  occasionibus  fecit  quod  abiectum  sit,  tantummodo  semel  in  sua  vita 
perturbatus  est,  sed  hoc  lamentabimus  dominus  meus  atque  ego  septies  septem.  Quare 
rursum  dico  te  bene  posse  detinere  gressum  si  vere  vis;  et  quamvis  ostenderent  hanc 
equam  huic  equo  inter  duos  catinos,  sive  in  optimam  occasionem,  ille  eam  nullo 
modo  degustaret. 

Viator  habenas  relaxavit  et  quidem  admiratus  est  de  figura  et  vultu  domini 
Quixoti,  qui  tunc  non  ferebat  galeam,  quia  Sanctius  eam  habebat  tamquam  sarcinam 
iuxta  sellam  clitellarum  asini;  et  si  ille  dominus  coloris  viridis  multum  inspiciebat 
dominum  Quixotum,  multo  magis  conspiciebat  dominus  Quixotus  illum  dominum 
viridis  coloris  eique  apparebat  ut  vir  honorabilis.  Hic  videbatur  esse  circa 
quinquaginta  annos  natus;  paucae  erant  canae  capillorum  eius,  facies  aquilina  et 
conspectus  eius  inter  gravem  et  laetum;  denique  ille  suis  vestibus  et  praestantia 
corporea  ostendebat  se  esse  virum  nobilem  natu. 

Quod  dominus  viridis  coloris  iudicavit  de  domino  Quixoto  a  Manica  fuit  se 
numquam  vidisse  virum  similem  ei  in  tota  sua  vita;  tamen  miratus  est  de  proceritate 
colli  eius,  de  magnitudine  corporea,  de  gracilitate  ac  pallore  faciei,  de  armis,  de 
gesticulatione  corporis:  nempe  talis  figura  atque  imago  numquam  conspectae  fuerunt 
per  multum  tempus  in  illis  regionibus.  Dominus  Quixotus  animadvertit  bene 

attentionem,  qua  viator  eum  inspiciebat  et  in  hac  suspicione  credidit  videre 
desiderium  eius  et  ita  ut  valde  urbanus  erat  et  amicus  placendi  omnibus  et  quidem 
antequam  ab  eo  quaereret  obviam  ei  venit  eique  dixit: 

-Haec  figura  quam  vides  in  me,  domine,  non  mirandum  est  utrum  improviso 
offendat  tibi  necne,  quoniam  non  est  secundum  quas  communiter  videntur;  tamen 
non  amplius  miraberis  cum  cognoscas,  sicut  dico,  me  esse  equitem 

de  his  qui  homines  dicunt 
qui  ad  suas  res  gestas  vadunt. 

Ex  patria  mea  egressus  sum,  bona  mea  pignoravi,  reliqui  oblectamentum  meum 
et  amplexus  sum  bracchia  Fortunae,  ut  adduceret  me  ubi  ipsa  vellet.  Volui  resuscitare 
equitatum  itinerantem,  iam  diu  mortuum,  et  ecce  per  multos  dies,  obstacula  inveni, 
cecidi  ibi,  deieci  me  deorsum  hic,  surrexi  illic,  desiderium  meum  adimplevi,  quoniam 
succurri  viduis,  protexi  virgines,  favi  uxoribus  infortunatis,  orphanis  pupillisque  quod 
est  munus  proprium  et  naturale  equitum  itinerantium  et  sic  per  strenua,  copiosa 
christianaque  facta  mea  meritus  sum  esse  in  libris  fere  omnium  nationum  huius 
mundi.  Triginta  milia  voluminum  editi  sunt  in  lucem  de  historia  mea  et,  mea 
opinione,  in  lucem  edent  triginta  milia  milies  si  coelum  non  aliter  statuet.  Denique, 
et  ut  breviter  dicam,  ego  sum  dominus  Quixotus  a  Manica,  alias  Eques  Tristis  Figurae 
et  quoniam  laus  in  ore  proprio  vilescit,  tamen  ego  eas  dicere  debeo  cum  nemo 
praesentium  has  dicere  posset.  Sic,  nobilis  domine,  non  ultra  miraris  hoc  equo  nec 
hac  lancea  nec  hoc  scuto  nec  his  omnibus  armis  nec  ex  pallore  faciei  meae  nec 
gracilitate  corporis  mei  ex  hoc  et  in  futurum,  cum  cognoscas  quis  ego  sum  et  munus 
quod  exerceo  et  quo  fungor. 

Dominus  Quixotus,  his  verbis  prolatis,  tacuit  et  dominus  viridis  coloris 
demorabatur  ad  respondendum  sive  nesciebat  quid  dicendum  esset;  tamen,  longa  mora 
elapsa,  dixit  ei: 

-Vere  nosti,  domine  eques,  per  suspicionem  tuam  omnes  cogitationes  meas;  sed 
nondum  potuisti  auferre  a  me  admirationem  conspiciendo  te,  et  cum  te  cognoscam, 
sicut  tu  dicis;  quoniam  quamvis  nunc  sciam  quis  vere  sis  adhuc  maior  est  admiratio 
mea.  Quomodo  fieri  potest  ut  nunc  temporis  equites  itinerantes  sint  in  hoc  mundo 
et  etiam  veras  esse  historias  impressas  equitatus?  Nullo  modo  possum  intelligere  ut 
hodie  sint,  qui  faveant  viduis,  protegant  virgines,  adiuvent  orphanos  et  hoc  numquam 
crederem  nisi  viderem  te  propriis  oculis  meis.  Benedictum  sit  coelum!  quia  ope  huius 
historiae,  de  qua  dicis  et  quae  impressa  est,  de  tuis  altis  ac  veris  equitatibus  in 
oblivionem  eiicientur  innumeri  ficti  equites  itinerantes,  quibus  mundus  plenus  erat 
et  hoc  in  damnum  bonae  consuetudinis  atque  in  damnum  et  in  infamiam  harum 
bonarum  fabellarum. 

-Multum  est  dicendum  -respondit  dominus  Quixotus-  utrum  historia  equitum 
itinerantium  ficta  sit  necne. 

-Estne  quidam  qui  vere  dubitet  -respondit  dominus  viridis  coloris-  tales  historias 
falsas  esse? 

-Ego  dubito  -respondit  dominus  Quixotus-  et  maneat  hoc  hic  inter  nos,  sed  si 

iter  huius  diei  permitteret  et,  Deo  providente,  faciam  ut  intelligas  quam  male  fecisti, 
quia  viam  secutus  es  eorum,  qui  pro  certo  habent  has  historias  non  veras  esse. 

Viator,  his  argumentis  auditis,  valde  bene  intellexit  dominum  Quixotum 
dementem  fuisse  et  quidem  exspectabat  ut  aliter  id  confirmaret;  tamen  antequam  ad 
alia  pervenirent  dominus  Quixotus  rogavit  eum  ut  diceret  ei  quis  ille  esset,  quoniam 
ipse  iam  locutus  erat  de  sua  condicione  et  vita.  Cui  dominus  Viridis  Paenulae 
respondit: 

-Ego,  domine  Eques  Tristis  Figurae,  sum  fidalgus  natus  in  loco  quo 
perveniemus  ad  edendum  hodie,  Deo  volente.  Ditior  plus  quam  mediocriter  sum 
et  vocor  Didacus  (Diego)  de  Miranda;  transeo  vitam  cum  uxore  mea  et  cum  liberis 
meis  atque  una  cum  amicis;  exercitia  mea  sunt  venatio  atque  piscatio,  sed  nec  canes 
venaticos  nec  falconem  habeo,  nisi  quamdam  perdicem  mansuetam  sive  viverram 
audacem.  Usque  sexies  duodenos  libros  habeo,  quosdam  hispanico  sermone,  alios 
latinos,  nonnullos  de  historia,  alteros  de  devotione;  tamen  libri  equitatus  nondum 
intraverunt  in  limina  portarum  mearum.  Magis  diligo  profanos  quam  pios,  cum 
hi  sint  honesti  oblectamenti  et  placeant  mihi  propter  linguam  eorum  ac  mirer  de 
inventione  eorum  atque  alliciant  me,  tamen  ex  his  perpauci  sunt  in  Hispania. 
Aliquando  cum  amicis  et  vicinis  meis  facio  prandium  et  multoties  invito  eos: 
prandia  mea  sunt  munda  et  convenientia  necnon  et  abundantia;  nolo  nec  permitto 
in  conspectu  meo  ut  sit  quaedam  murmuratio;  non  scrutor  vitas  alienas  nec 
inspicere  volo  facta  aliorum;  quotidie  missam  audio;  bona  mea  do  pauperibus,  et 
quidem,  nulla  ostentatione  facta,  ne  intret  hypocrisis  in  cor  meum  nec  iactantia, 
qui  sunt  inimici  qui  blande  introducunt  se  in  cautum  cor;  conor  pacem  ponere 
inimicis;  devotus  sum  Dominae  Nostrae  et  semper  confido  misericordiae  Dei 
Domini  Nostri. 

Sanctius  attentissime  auscultavit  relationem  vitae  atque  oblectamenta  illius  fidalgi; 
eique  videbatur  ea  bona  esse  et  sancta  ac  putavit  talem  hominem  miracula  patravisse, 
quare  descendit  de  asino  et  celeriter  venit  ad  eum  amplectendum  ad  sustentaculum 
dextrum  pedum  et  devoto  corde  ac  fere  effundens  lacrimas  osculatus  est  pedes  eius 
semel  et  pluries.  Fidalgus,  his  rebus  conspectis,  quaesivit  ab  eo: 

-Quid  facis,  ffater?  Quaenam  oscula  sunt  ista? 

-Sine  me  te  osculari  -respondit  Sanctius;  quia  mihi  videtur  te  esse  primum 
sanctum  super  equum,  quem  umquam  vidi  in  vita  mea. 

-Ego  non  sum  sanctus  -respondit  fidalgus-,  sed  magnus  peccator;  tu  utique, 
frater,  debes  esse  bonus,  tamquam  tua  simplicitas  ostendit. 

Sanctius,  his  verbis  dictis,  reversus  est  ad  clitellas  et  movit  risum  domino  suo  ex 
profunda  melancholia  eius  et  eodem  modo  movit  novam  admirationem  domino 
Didaco.  Dominus  Quixotus  quaesivit  ab  eo  quot  liberos  haberet,  et  dixit  ei  apud 
veteres  philosophos,  qui  carebant  vera  cognitione  Dei,  res  qua  ponebam  summum 
bonum  fuit  in  bonis  naturae,  in  fortuna  atque  in  multis  amicis  et  habere  multos  et 
bonos  liberos. 

-Ego,  domine  Quixote  -respondit  fidalgus-  tantum  filium  habeo,  sed  si  eum 
non  haberem,  possem  iudicare  me  ipsum  feliciorem  quam  ego  vere  sum;  et  non  quia 
malus  ille  sit,  sed  quia  non  est  tam  bonus  tamquam  egomet  vellem.  Ille  est 

duodeviginti  annos  natus,  sex  annos  fuit  Salmanticae  discendo  linguam  latinam  et 
graecam  et  cum  vellem  eum  pervenire  ad  alias  sciencias  discendas,  inveni  eum  tam 
submersum  in  arte  poetica,  si  haec  vere  scientia  vocetur,  ut  non  fieri  posset  eum  ad 
discendas  leges  adducere,  sicut  ego  vellem,  neque  reginam  omnium  scientiarum, 
nempe  theologiam.  Vellem  eum  esse  coronam  stirpis  suae,  nam  nos  vivimus  in 
saeculo,  ubi  reges  nostri  honorant  summo  gradu  virtutes  et  bonas  litteras,  quia  litterae 
sine  virtute  sunt  tamquam  margaritae  in  sterquilinio.  Per  totum  diem  ille  laborat  ad 
inveniendum  utrum  Homerus  dixerit  bene  an  male  in  tali  versu  Iliadis ,  utrum 
Martialis  inhonestus  fuerit  in  tali  epigrammate  necne,  si  versus  Vergilii  hoc  modo 
sive  aliter  interpretandi  sint.  Denique,  omnia  colloquia  sua  sunt  de  libris  horum 
poetarum,  iam  dictis,  et  cum  Horatio,  Persio,  Iuvenale  Tibulloque,  nam  parum  facit 
de  hodiernis  scriptoribus  linguae  vernaculae,  tamen  tam  pauco  amore,  quem  ostendit 
ad  hispanicam  artem  poeticam,  nunc  cogitationes  suae  sunt  ad  faciendam  glossam 
ex  quattuor  versibus,  quam  ab  eo  quaesiverunt  Salmantica  et  secundum  quod  credo 
erunt  ad  certamen  litterarium. 

Quibus  omnibus  dominus  Quixotus  respondit: 

-Liberi,  domine,  sunt  partes  ex  visceribus  parentum  eorum,  et  sic  amandi  sunt, 
quamvis  boni  sive  mali  sint,  sicut  amantur  animi  qui  vivificant  nos;  ad  parentes 
pertinet  eos  ducere  a  tenera  aetate  per  gressus  virtutis  ac  bonae  urbanitatis,  et  bonae 
et  Christianae  consuetudinis,  ut  dum  senes  sint  baculus  senectutis  parentum  suorum 
et  gloria  posteritatis  suae;  quapropter,  et  mea  opinione,  non  credo  bonum  esse  conari 
ad  discendam  hanc  sive  aliam  scientiam,  quamvis  suadere  eis  quod  non  sit 
perniciosum;  et  cum  non  vacent  studio  pro  ‘ pane  lucrando ’  et  cum  scholasticus 
fortunatus  sit,  quia  coelum  dedit  ei  parentes,  qui  eum  relinquunt  ad  discendum 
quidquid  pronus  esset  et  quamvis  ars  poetica  non  sit  tam  utilis,  quam  delectabilis, 
nullo  modo  inhonorat  possidentem  eam.  Ars  poetica,  secundum  me,  domine  fidalge, 
est  tamquam  tenera  virgo  paucos  annos  nata  et  in  extremis  pulchra,  cui  multae 
aliae  virgines  curant  de  ea  locupletando  divitiis,  mundando  eam  atque  ornando 
eam.  Et  hae  sunt  omnes  aliae  scientiae,  quibus  ars  poetica  utitur,  et  hae  omnes 
cum  illa  obtinent  auctoritatem;  haec  autem  virgo  non  vult  ut  eam  quodam  modo 
attractent  nec  per  vias  adducant,  nec  vult  ut  eam  per  angulos  platearum  in  lucem 
edant  nec  per  angulos  Aulae  Regiae.  Ars  poetica  facta  est  ex  tali  alchimia  et  ex 
tali  virtute  ut  si  quis  eam  bene  tractaret  mutabitur  in  aurum  purissimum 
inaestimabilis  pretii.  Possessor  eius  debet  eam  bene  servare  et  nullo  modo  sinere 
ut  currat  cum  turpibus  satyris  nec  sonetis  sceleratis.  Non  debet  esse  res  vendibilis 
sive  venalis  nisi  in  versibus  heroicis,  in  tragoediis  luctuosis  vel  in  comoediis  laetis 
et  artificiosis;  nullo  modo  tractanda  est  a  scurris  nec  ab  ignoranti  vulgo,  quod 
incapax  est  cognoscendi  nec  aestimandi  thesauros  in  ea  absconditos.  Et  ne  credas, 
domine,  hic  et  nunc  me  vocare  vulgus  tantum  gentem  humilem  ac  plebeculam, 
quoniam  omnis  qui  nescit,  quamvis  dominus  et  princeps  sit,  introibit  in  numerum 
huius  vulgi.  Quare  qui,  servatis  servandis,  bene  tractaret  et  haberet  poesim,  illustris 
erit  et  nomen  eius  aestimabitur  in  omnibus  nationibus  doctis  huius  mundi.  Et 
secundum  quod  dixisti,  o  domine,  filium  tuum  non  multum  aestimare  artem 
poeticam  patriam,  existimo  eum  non  recte  iudicare  et  haec  sic  intelligo,  quia 

magnus  Homerus  non  scripsit  latine,  quoniam  graecus  erat,  nec  Vergilius  scripsit 
graece  quoniam  latinus.  Breviter,  omnes  antiqui  vates  scripserunt  in  lingua  quam 
lactaverunt  in  lacte  materna  et  non  quaesiverunt  linguas  peregrinas  ad  explanandam 
altitudinem  cogitationum  eorum.  Et  cum  hoc  ita  sit,  opus  est  ut  haec  consuetudo 
ad  omnes  nationes  perveniat  quare  non  contemnatur  poeta  germanus,  quoniam 
scribit  in  sua  lingua,  nec  hispanus,  nec  immo  vasconicus  qui  scribit  in  sua.  Sed  si 
filius  tuus,  secundum  quod  imaginor,  non  odit  artem  poeticam  vernaculam,  sed 
poetas,  qui  hoc  sermone  utuntur,  nullis  aliis  linguis  nec  scientiis  notis,  quibus 
ornentur  atque  exspergefaciant  impetum  naturalem  eorum,  etiam  in  hoc  esset  error. 
Quoniam  fertur,  et  quidem  vera  opinione,  poetam  nasci:  et  hoc  idem  est  ac  dicere 
vatem  naturalem  ex  ventre  suae  matris  oriri  et  cum  hac  inclinatione  quam  ei  coelum 
dedit  et,  nullo  studio  nec  artificio  praedito,  sic  componit  res,  quibus  verum  facit 
dictum:  ‘est  Deus  in  nobis' ...  et  cetera.  Verumtamen  dico:  poeta  naturalis,  si  iuvaret 
se  ipsum  ex  arte,  multo  melius  ei  esset,  et  quidem  superaret  vatem,  qui  voluisset 
esse  suo  nudo  arte.  Et  ratio  huius  rei  est,  quia  ars  non  superat  naturam,  sed  eam 
adimplet;  quare  si  natura  et  ars  una  inveniuntur,  poeta  ope  huius  artis  et  sua  natura 
perveniet  ad  maximam  perfectionem.  Et  ad  finem  huius  sermonis,  domine  fidalge, 
debes  sinere  ut  filius  tuus  iter  progrediatur,  quonam  stella  eius  adduceret  eum,  et 
cum  ille  sit  bonus  studiosus,  ut  decet,  et  cum  iam  ascenderit  in  primum  gradum 
scientiarum,  qui  est  linguarum,  per  eas  in  cacumen  litterarum  humanarum  ascendet, 
quae  tam  bonae  videntur  in  equite  ex  pallio  et  gladio,  et  bene  eum  ornant,  honorant 
et  augent  tamquam  mitrae  episcopos  sive  togae  iurisperitos.  Reprehendas  filium 
tuum  si  satyras  faceret,  quibus  honorem  alienum  damnet,  punias  eum  easque 
rumpas;  tamen  si  facit  sermones  ad  modum  Horatii,  ubi  vitia  reprehenduntur  in 
genere,  tamquam  ille  tam  eleganter  fecit,  tunc  lauda  eum,  quoniam  licet  poetas 
scribere  contra  invidiam  et  dicere  versus  contra  invidos,  et  hoc  modo  de  aliis  vitiis, 
quamvis  neminem  indicet.  Tamen  sunt  vates  qui  ad  malitiam  dicendam  periculum 
faciunt  ut  exsulent  eis  ad  insulas  Ponti.  Si  poeta  autem  esset  castus  in  suis  moribus 
etiam  erit  in  versibus  suis;  calamus  est  lingua  animi:  et  ut  conceptus  qui  hoc  calamo 
concipiuntur  sic  erunt  scripta  eorum  et  ubi  primum  reges  principesque  videant 
scientiam  miraculosam  artis  poeticae  in  subiectis  prudentibus,  virtuosis  et  gravibus, 
eos  honorant,  aestimant  ac  locupletant  et  immo  coronant  foliis  illius  arboris  cui 
non  offendit  fulmen,  tamquam  signum  quo  nemo  offendat  eis,  qui  honorantur 
coronis  et  quorum  tempora  lauro  cinguntur. 

Dominus  Viridis  Paenulae  admirabatur  de  argumentis  domini  Quixoti  et  tam 
multum  ut  amitteret  pristinam  opinionem,  quam  de  eo  habuit,  scilicet,  eum  stolidum 
esse.  Sed  ad  dimidium  colloquium  Sanctius  secessit  seorsum  illinc  ad  lac  quaerendum 
ex  quibusdam  pastoribus,  qui  ibi  mulgebant  oves.  Tunc  rursum  incepit  fidalgus 
colloquium  contentus  in  extremo  ex  prudentia  ac  bona  dispositione  domini  Quixoti, 
sed  cum  hic  porrexit  caput  suum  en  per  iter,  quo  illi  veniebant,  plaustrum  ornatum 
vexillis  regalibus  venit  et  statim  credidit  has  esse  res  gestas  novas,  quare  Sanctium 
magnis  vocibus  vocavit  ad  afferendam  ei  galeam.  Sanctius  autem  cum  audivit  se 
vocari,  reliquit  pastores  et  confestim  incitavit  asinum  ope  fustis  et  ad  dominum  suum 
pervenit,  cui  teterrimae  et  insolitae  res  gestae  acciderunt. 

Capitulum  17.  Ubi  narratur  extremum  ultimum  quo  pervenire 
potuit  inauditus  animus  domini  Quixoti,  rebus  gestis  leonum 

feliciter  finitis 


Historia  enarrat  dominum  Quixotum  vocavisse  Sanctium  magnis  vocibus  ut 
afferret  ei  galeam,  sed  tunc  Sanctius  emit  coctionem  coagulatam  ex  caseo  et  lacte, 
quam  pastores  vendebant  et  coactus  magna  celeritate  domini  sui  nescivit,  quid 
facturus  ipse  erat  nisi  haec  omnia  secum  ferret  vel  quid  aliud  et  ne  amitteret  haec 
omnia,  quia  iam  solvit  pecuniam  pro  eis,  putavit  bonum  esse  introducere  omnia  in 
galeam  domini  sui  et  hoc  modo  venit  ad  videndum  quid  ab  eo  quaereret;  cui,  simul 
atque  advenit,  dixit: 

-Affer  mihi,  amice,  hanc  galeam;  quoniam  parum  scio  ego  de  rebus  gestis  sive 
quam  nunc  invenio  est  quaedam  necessitas,  quae  impellit  me  ad  arma  accipere. 

Dominus  Viridis  Paenulae,  his  verbis  auditis,  inspexit  ubique  et  nihil  aliud 
conspexit  quam  plaustrum  praeditum  duobus  vel  tribus  parvis  vexillis,  quibus 
intellexit  plaustrum  ferre  pecuniam  Regis,  et  sic  domino  Quixoto  dixit;  hic  autem 
non  credidit,  quia  putabat  omnia,  quae  accidebant  ei,  plures  res  gestas  esse  et  sic 
respondit  fidalgo: 

-Vir  paratus  ad  proelium  iam  fere  vincit  pugnam:  nihil  deperditur  ut  etiam 
animadvertam  quid  hoc  sit;  quoniam,  teste  experientia,  sunt  mihi  inimici  invisibiles  et 
visibiles  et  nescio  quando  nec  ubi  nec  quo  tempore  nec  qua  figura  impetum  in  me  facient. 

Et  vertit  se  ad  Sanctium  et  ab  eo  quaesivit  galeam;  hic  autem  non  habuit  tempus 
extrahendi  caseos  et  debuit  eam  taliter  ei  dare  sicut  erat.  Dominus  Quixotus  eam 
accepit  et,  nullo  conspecto  praedito,  celeriter  eam  induit  super  caput  et  casei  cum 
lacte  expressi  sunt  et  serum  defluxit  deorsum  per  totam  faciem  et  barbas  domini 
Quixoti  ex  quo  vere  pavit  et  dixit  Sanctio: 

-Quid  est  hoc,  Sancti,  quoniam  mihi  videtur  cerebrum  meum  liquefieri  sive  me 
sudare  e  summo  capite  deorsum?  Et  si  vere  sudo  non  verum  ex  metu  est;  tamen  credo 
has  res  gestas  teterrimas  futuras  esse.  Da  mihi,  si  habes  aliquid  ut  mundem  me; 
quoniam  ex  hoc  sudore  oculi  mei  caeci  facti  sunt. 

Sanctius  tacuit  et  dedit  ei  pannum  ad  detergendum  et  cum  eo  gratias  Deo  egit, 
quia  dominus  eius  non  invenit  veram  causam  illius  sudoris.  Dominus  Quixotus 
detersit  se  et  abstulit  galeam  ad  videndum  quid  esset  quod  refrigerabat  caput  suum 
et  cum  vidit  illas  res  albas  intus  in  galea,  adduxit  ad  nares,  olfecit  eas  dixitque: 

-Per  vitam  dominae  meae  Dulcineae  a  Toboso,  hi  sunt  casei  cum  lacte  quos  tu 
hic  posuisti  traditor,  fraudulentus  ac  perversus  armiger. 

Quibus  verbis  Sanctius  magna  quiete  ac  simulatione  respondit: 

-Si  vere  casei  cum  lacte  sunt  da  eos  mihi,  domne,  et  ego  manducabo  eos.  Sed 
comedat  eos  diabolus,  quoniam  ille  fuit  qui  eos  ibi  introduxit.  Quomodo  auderem 
ego  galeam  tuam  inquinare?  Invenisti  enim  audacem!  Ad  fidem  meam,  domine,  et 
secundum  quod  Deus  dat  mihi  ad  intelligendum,  etiam  erunt  mihi  incantatores,  qui 
persequuntur  me  ut  partem  et  membrum  tuum,  illi  autem  posuerunt  ibi  has 

immunditias  ad  iracundiam  movendam  tuae  patientiae  et  ad  faciendum  ut  conteras 
me,  ut  dicitur,  costas  meas.  Tamen  nunc  saltum  fecerunt  inaniter;  et  ego  confido  bonae 
voluntati  domini  mei,  qui  intelliget  me  nullos  caseos  nec  lac  habere  nec  aliam  rem 
similem  et  si  eam  haberem  non  ponerem  intus  in  galeam,  sed  in  stomachum  meum. 

-Omnia  fieri  possunt  -dixit  dominus  Quixotus. 

Et  haec  omnia  inspiciebat  fidalgus  et  admirabatur  de  omnibus,  potissimum  cum 
dominus  Quixotus  detersit  caput,  faciem  et  barbas;  et  galeam  atque  hanc  denuo  induit, 
pressit  sustentaculum  pedum,  requisivit  gladium  et  accipiens  lanceam  dixit: 

-Nunc  autem  veniat  quidquid  sit;  quoniam  hic  paratus  sum  animo  ad  impetum 
faciendum  in  ipsum  Satanam. 

His  rebus  peractis,  advenit  plaustrum  vexillorum  in  quo  non  erat  nisi  raedarius  cum 
mulis  et  alter  vir  qui  sedebat  prorsus.  Dominus  Quixotus  stetit  ante  plaustrum  et  dixit: 

-Quonam  pergitis,  fratres?  Quid  plaustrum  est  hoc,  quemnam  adducitis  in  eo  et 
quaenam  sunt  haec  vexilla? 

Quibus  raedarius  respondit: 

-Plaustrum  meum  est,  et  in  eo  fero  duos  strenuos  leones,  qui  in  hac  cavea  sunt 
et  eos  misit  general  Oranae  (Or&n)  ad  Aulam  Regiam  in  conspectu  Regis;  vexilla 
sunt  enim  Regis  domini  nostri  ad  significandum  hic  esse  rem,  quae  ad  eum  pertinet. 

-Et  suntne  magni  leones?  -quaesivit  dominus  Quixotus. 

-Tam  magni  sunt  -respondit  vir  qui  erat  ad  ianuam  plaustri-,  ut  non  transirent 
maiores  nec  ex  Africa  ad  Hispaniam  umquam  pervenerunt;  ego  autem  sum  custos 
leonum  et  alios  adduxi,  sed  nullos  tamquam  hos.  Sunt  enim  mas  et  femina,  masculus 
est  in  hac  prima  cavea  et  leaena  in  postera;  nunc  famelici  sunt,  quia  nondum  ederunt 
hodie;  quare  debes  secedere  parum  seorsum;  quia  oportet  festinare  ad  perveniendum, 
ubi  possint  comedere. 

Cui  dominus  Quixotus  subridens  parumper  ait: 

-Leunculi  mihi?  Leunculi  mihi  ad  hanc  horam?  Itane  per  Deum  videbunt  domini, 
qui  eos  miserunt  utrum  ego  sim  vir,  qui  subito  exspavescat  a  leonibus  necne! 
Descende,  o  bone  vir,  et  tamquam  custos  leonum  aperi  has  caveas  et  proiice  has  beluas 
foras;  et  in  medio  campo  faciam  ut  cognoscant  quis  sit  dominus  Quixotus  a  Manica, 
et  hoc  contra  omnes  incantatores,  qui  eos  ad  me  miserunt. 

-Ta,  ta!  -dixit  hac  occasione  inter  se  fidalgus-.  Iam  dedit  signum  de  sua  dementia 
quisnam  noster  eques  sit;  casei  cum  lacte  mollificaverunt  cerebrum  eius  et  id 
maturaverunt. 

Tunc  Sanctius  ad  eum  advenit  eique  dixit: 

-Domine,  per  Deum  vivum!  facias  ut  dominus  Quixotus  ne  incitet  hos  duos 
leones;  nam  si  hoc  facit  devorabunt  nos  omnes. 

-Sed,  credis  dominum  tuum  insanum  esse  -respondit  fidalgus-  et  quidem  times 
et  credis  eum  sic  facturum  esse  cum  his  feris  animalibus? 

-Non  est  amens  -respondit  Sanctius-,  sed  nimis  audax. 

-Ego  faciam  ut  ille  non  amplius  sit  -obiecit  fidalgus. 

Et  sic  pervenit  ad  dominum  Quixotum,  qui  importunabat  custodem  leonum  ut 
festinaret  ad  ianuas  cavearum  aperiendas  eique  dixit: 

-Domine  eques,  equites  itinerantes  debent  res  gestas  impendere,  quae  spem 

promittunt  bene  egrediendi  ex  eis,  sed  non  eas  quae  omnino  hanc  prosperam  spem 
impediunt;  quia  strenuitas,  quae  intrat  in  locum  sive  in  iurisdictionem  temeritatis, 
magis  ad  dementiam  quam  ad  fortitudinem  pertinet.  Immo  hi  leones  non  veniunt 
contra  te,  nec  nominetur;  mittuntur  ad  Regem  et  non  decet  eos  detinere  nec  iter  eorum 
impedire. 

-Vadas,  domine  fidalge  -respondit  dominus  Quixotus-,  ad  loquendum  cum  tua 
perdice  mansueta  et  cum  tua  audaci  viverra  ac  sine  ut  unusquisque  faciat  quae  sua 
sunt  et  quidem  secundum  munus  suum.  Hoc  est  meum  officium  et  egomet  bene  scio 
utrum  hi  domini  leones  veniant  contra  me  necne. 

Et  vertit  se  ad  custodem  leonum  et  dixit  ei: 

-Iuro  per  talem!  Domine  subdole,  si  non  aperis  mihi  has  caveas,  hac  lancea  ad 
plaustrum  transfodiam  te! 

Raedarius  qui  cognovit  voluntatem  illius  phantasiae  armatae  dixit  ei: 

-Domine  mi,  sine,  per  misericordiam  Dei,  me  disiungere  has  mulas  et  recedere 
cum  eis  seorsum  antequam  leones  liberentur,  quia  si  occidunt  eas  mortuus  ero  per 
totam  vitam  meam,  nam  nihil  aliud  est  mihi  quam  plaustrum  hoc  et  hae  mulae. 

-O  vir  modicae  fidei!  -respondit  dominus  Quixotus-.  Descende  et  disiunge  et 
fac  quidquid  velis,  et  subito  videbis  te  inaniter  laboravisse,  quoniam  hanc  diligentiam 
potuisti  vitare. 

Descendit  raedarius  et  magna  celeritate  disiunxit  mulas  et  custos  leonum  clamavit 
magnis  vocibus: 

-Vos  omnes  qui  hic  sitis,  estote  mihi  ut  testes  me  contra  meam  voluntatem  et 
coactum  aperuisse  has  caveas  et  invite  libero  leones,  atque  ego  animadverto  huic 
domino  ut  totum  malum  quod  hae  bestiae  faciant  ad  eum  pertinebit  etiam  et  salarium 
meum  et  iura  omnium.  Et  vos,  domini,  cavete  et  discedite  hinc  antequam  aperiam, 
quia  ego  securus  sum  hos  leones  non  afficere  mihi  damnum. 

Iterum  iterumque  fidalgus  suasit  ei  ne  faceret  dementiam  similem,  quia  facere 
hanc  ineptiam  erat  temptare  Deum.  Cui  dominus  Quixotus  respondit  se  bene  scire 
quid  faceret.  Fidalgus  respondit  ei  ut  animadverteret  bene  antea,  quia  ipse  credebat 
eum  decipi. 

-Nunc  autem,  domine  -obiecit  dominus  Quixotus-,  si  non  vis  audire  quae 
secundum  te  erit  tragoedia,  tunc  incita  equam  tuam  calcaribus  et  cura  ut  valeas. 

Sanctius,  his  rebus  auditis,  et  oculis  lacrimosis,  eum  flagitavit  ut  desineret  tales 
res  gestas  in  cuius  comparatione  molae  venti  et  teterrima  facta  fullonicarum  fuerunt 
placentae  et  panes  picti  et  denique  cunctae  res  gestae,  quas  impendit  in  toto  decursu 
vitae  suae. 

-Videas,  domine  -dixit  Sanctius-,  hic  non  esse  incantamentum  nec  res  similes; 
quia  vidi  per  reticula  rimasque  caveae  unguem  veri  leonis  et  per  talem  unguem  leo 
erit  maior  quam  mons. 

-Metus,  saltem  -respondit  dominus  Quixotus-,  facit  te  eum  videre  maiorem  quam 
dimidium  mundum.  Recede,  Sancti,  et  relinque  me;  et  si  hic  moriar,  iam  cognoscis 
pristinam  veterem  voluntatem  meam:  accedes  ad  Dulcineam  et  nil  amplius  dicam  tibi. 

Ad  ea  addidit  alia  argumenta  quibus  contra  omnem  spem  decrevit  se  stultum 
consilium  suum  prosecuturum  esse.  Fidalgus  Viridis  Paenulae  voluit  sese  opponere 


Dom.  Quixotus  a  Manica  Liber  2  -  Cap.  17 


435 


ei,  sed  vidit  se  ipsum  inaequalem  armis  et  non  videbatur  ei  prudenter  cum  demente 
colloqui,  quia  sic  de  domino  Quixoto  cogitavit.  Hic  autem  ad  custodem  leonum  venit 
ad  eum  importunandum  ut  festinaret  et  minas  iactavit,  quibus  rebus  peractis,  dedit 
opportunitatem  fidalgo  ut  incitaret  equam  calcaribus  ac  Sanctio  asinum  et  raedario 
mulas  suas,  ita  ut  omnes  secederent  a  plaustro  quantum  fieri  posset,  ante  quam  leones 
e  caveis  liberarentur.  Sanctius  flebat  mortem  domini  sui,  quia  tunc  ille  credebat  sine 
dubio  hanc  mortem  venire  in  unguibus  leonum;  maledicebat  suae  fortunae  et 
maledictam  vocabat  horam,  qua  denuo  reversus  est  ad  ministerium  illius;  sed 
nihilominus  incitabat  asinum  ictibus,  dum  flebat  et  lamentabatur,  et  secedebat  a  plaustro. 
Cum  custos  leonum  videret  fugientes  procul  esse,  rursum  requisivit  a  domino  Quixoto 
quod  iam  ab  eo  quaesivit,  qui  respondit  se  iam  audivisse,  sed  non  necesse  erat  amplius 
faciendi,  quoniam  omne  esset  inane  et  ille  debuerit  festinare  ad  aperiendam  caveam. 

Dum  custos  leonum  aperiebat  primam  caveam,  dominus  Quixotus  perpendit  utrum 
bonum  esset  proelium  facere  pedibus  an  super  equum  et  in  finem  decrevit  id  facere 
pedibus,  ne  Rocinans  exspavesceret  in  conspectu  leonum.  Quare  descendit  de  equo, 
proiecit  lanceam,  apprehendit  scutum  et  gladium  e  vagina  eduxit,  ac  pedetentim  et 
mira  fortitudine  ac  strenuo  animo,  stetit  ante  plaustrum,  commendans  se  ipsum  Deo 
ex  toto  corde  et  postea  dominae  suae  Dulcineae.  Et  oportet  scire  cum  auctor  huius 
verae  historiae  pervenit  ad  hunc  locum  exclamavit  dicens:  «0  fortis  et  magnopere 
animose  domine  Quixote  a  Manica,  speculum  ubi  omnes  strenui  equites  itinerantes 
huius  mundi  possunt  se  videre,  alter  ac  novus  dominus  Emmanuel  de  Ledn,  qui  fuit 
gloria  atque  honor  equitum  hispanorum!  Quibusnam  verbis  possum  ego  enarrare  has 
teterrimas  res  gestas  sive  quibus  argumentis  faciam  ut  omnes  hunc  credant  in  proxima 
saecula  futura,  quas  laudationes  non  bene  venient  tibi,  quamvis  hyperboles  sint  super 
omnes  hyperboles?  Tu  tuis  pedibus,  tu  solus,  tu  intrepidus,  tu  magnanimus,  praeditus 
tuo  solo  gladio  toletano  et  non  valde  acuto,  tuo  scuto  non  valde  fulgido  nec  limpido, 
exspectas  duos  immanes  leones,  quos  umquam  silvae  africanae  creaverunt.  Ipsae  res 
gestae  tuae  laudent  temetipsum  strenuum  virum  a  Manica  et  ego  ea  in  hoc  loco 
relinquam,  quia  desunt  mihi  verba  ad  tam  multa  enumeranda.» 

Hic  cessavit  exclamatio  auctoris,  iam  dicta,  et  ultra  prosecutus  est  nectando  filum 
historiae  et  sic  dixit  ut  custos  leonum  cum  viderit  dominum  Quixotum  stantem;  eo 
omnino  invito,  quia  nihil  aliud  facere  potuit  quam  ei  liberare  leonem  marem  nisi 
caderet  in  indignatione  audacis  equitis,  aperuit  ianuam  caveae  ample,  ubi  erat,  ut 
dictum  est,  leo  qui  vere  apparuit  ingenti  magnitudine  et  teterrimo  ac  foedo  conspectu. 
Primum  quod  fecit  leo  fuit  revolvere  se  per  caveam  ubi  iacebat,  extendit  manus  et 
ungues  et  expergefactus  est,  tunc  aperuit  os  suum  et  valde  lente  oscitavit  et  fere  duobus 
palmis  linguae,  quam  foras  eiecit  et  qua  excussit  pulverem  ex  oculis  suis  ac  vultum 
abluit;  his  rebus  peractis,  extraxit  caput  foras,  extra  caveam  et  inspexit  ubique  oculis 
fulgidis  tamquam  ex  prunis,  ad  cuius  conspectum  potuit  ipsam  temeritatem  terrere. 
Tantummodo  dominus  Quixotus  inspiciebat  attente  leonem  et  cupiebat  ut  ex  plaustro 
egrederetur  et  pugnaret  cum  eo  manibus,  quibus  putabat  eum  dilaniare. 

Hucusque  pervenit  extrema  amentia  eius  non  umquam  conspecta.  Tamen  leo 
munificus  et  cautior  quam  audax  noluit  curare  de  puerilibus  nimietatibus  nec  de  verbis 
altisonantibus  et,  cum  conspexit  quoquoversus,  vertit  dorsum  suum  et  nates  ostendit 

domino  Quixoto  et  magna  quiete  accubuit  denuo  in  cavea.  Cum  dominus  Quixotus 
haec  vidit  iussit  custodi  ut  fustibus  incitaret  leonem  ut  foras  exiret. 

-Haec  minime  faciam  -respondit  custos  leonum-,  quia  si  incito  eum  primum, 
quem  dilaniabit  erit  me  et  quidem  statim.  Domine  eques,  gaudeas  his  rebus  factis 
quod  est  omne  quod  in  genere  strenuitatis  facere  possis  et  non  velis  temptare  denuo 
fortunam.  Leo  habet  ianuam  apertam;  in  potestate  eius  est  exiendi  sive  remanendi; 
tamen  hucusque  noluit  exire,  quare  non  exibit  in  toto  die.  Magnanimitas  animi  tui 
iam  palam  et  aperte  bene  probata  est;  et  nullus  strenuus  pugnator,  mea  opinione, 
tenetur  ad  maiora  facienda  quam  inimicum  provocare  atque  eum  exspectare  in  campo 
aperto;  si  autem  ille  noluit  venire  tunc  manebit  in  sua  infamia  et  qui  eum  exspectabat 
accipit  coronam  victoriae. 

-Hoc  ita  est  -respondit  dominus  Quixotus-:  claude,  amice,  ianuam  et  da  testimonium 
mihi  tuo  meliore  modo  de  his  quae  vidisti,  nempe  quomodo  aperuisti  ianuam  leonis, 
quomodo  eum  exspectavi  at  ille  noluit  exire,  denuo  exspectavi  eum  et  nondum  egressus 
est  et  denuo  accubuit.  Hoc  est  enim  opus  meum  et,  incantamentis  spretis,  Deus  iuvet 
bonam  sententiam  et  veritatem  ac  verum  equitatum  et  claude,  sicut  dixi  tibi,  dum  fugitivos 
atque  absentes  voco  signis  ut  has  res  gestas  audiant  ex  tuo  ore. 

Sic  fecit  custos  leonum,  et  dominus  Quixotus  posuit  in  extrema  lancea  linteum, 
quo  mundaverat  vultum  suum  ex  pluvia  caseorum  et  lactis,  et  incepit  clamare  illos 
fugientes,  qui  ad  omnem  gressum  vultum  vertebant  et  omnes  turmatim  ac  ducti  a 
fidalgo;  sed  cum  Sanctius  animadvertit  signum  album  lintei,  dixit: 

-Peream  ego!  si  dominus  meus  non  vicit  teterrimas  beluas,  quia  ille  vocat  nos. 

Omnes  steterunt  et  cognoverunt  illum,  qui  signa  faciebat,  esse  dominum 
Quixotum,  et,  metu  amisso,  paulatim  ad  eum  venerunt  et  clare  audiverunt  voces 
domini  Quixoti,  qui  eos  vocabat.  Denique  reversi  sunt  ad  plaustrum  et  cum  illuc 
pervenirent  dixit  dominus  Quixotus  raedario: 

-Frater,  iunge  denuo  tuas  mulas  plaustro  et  prosequere  iter  tuum;  et  tu,  Sancti, 
da  raedario  duos  aureos  ei  et  custodi  leonum  ut  remunerationem,  quoniam  propter 
me  fecerunt  moram  in  itinere  eorum. 

-Hos  aureos  dabo  libenter  -respondit  Sanctius-;  sed  quid  accidit  leonibus?  Suntne 
mortui  sive  vivi? 

Tunc  custos  leonum,  pedetentim  ac  magna  cura  narravit  successum  horum 
factorum  exaggerans,  tamquam  melius  id  potuit  facere,  strenuitatem  domini  Quixoti 
de  cuius  conspectu  led  timuit  et  noluit  exire  de  cavea,  quamvis  haberet  ianuam  caveae 
apertam  per  longam  moram;  necnon  et  esset  temptare  Deum  irritare  leonem  ita  ut 
exiret,  eo  autem  invito,  et  eodem  modo  ut  eques  voluerit  ut  ipse  provocaret  leonem 
ut  egrederetur;  atque,  equite  invito,  et  contra  voluntatem  suam  denique  permisit  ut 
ianua  clauderetur. 

-Quid  hoc  tibi  videtur,  Sancti?  -ait  dominus  Quixotus-.  Suntne  incantamenta 
quae  maneant  contra  veram  strenuitatem?  Incantatores  bene  potuerunt  auferre  meam 
prosperam  fortunam,  sed  strenuitatem  ac  robur  nullo  modo. 

Sanctius  dedit  eis  duos  aureos.  Raedarius  mulas  iunxit,  custos  leonum  manus 
domini  Quixoti  osculatus  est  propter  beneficium  acceptum  et  pollicitus  est  narrandi 
has  res  gestas  ipsi  Regi  cum  ad  Aulam  Regiam  perveniret. 

—Tunc,  si  Rex  quaerit  a  te  quis  hoc  fecit,  dic  ei  Equitem  Leonum  fuisse;  quoniam 
ex  hoc  et  in  futurum  hoc  modo  vocabor,  et  volo  hanc  mutationem  in  nomine  meo 
facere  quod  hucusque  fuit  Eques  Tristis  Figurae ;  et  hoc  modo  prosequor  antiquam 
consuetudinem,  quia  nomina  mutabant  cum  vellent  sive  quando  status  rerum 
praeberent  eis  occasionem. 

Plaustrum  prosecutum  est  iter  suum  et  dominus  Quixotus,  Sanctius  et  fidalgus 
Viridis  Paenulae  etiam  iter  eorum  prosecuti  sunt. 

Hoc  tempore  dominus  Didacus  de  Miranda,  nullo  verbo  prolato,  attentus  erat  ad 
facta  et  verba  domini  Quixoti  videnda  ac  notanda,  quia  aliquando  videbatur  ei  ut 
sanus  demens  sive  demens  qui  inclinabatur  ad  sanitatem.  Tamen  nondum  pervenerat 
ad  manus  suas  prima  pars  historiae  eius,  quia  si  vere  pervenisset  et  legisset  non 
amplius  miraretur  de  factis  et  verbis  eius  et  tunc  sciret  genus  illius  dementiae;  et 
propterea  quod  nesciebat  tum  haberet  eum  ut  sanum  ac  bene  loquentem  tum  ut 
amentem.  Quia  quod  loquebatur  erat  elegans,  idoneum  et  bene  dictum,  at  quod 
faciebat  erat  insanum,  temerarium  ac  stultum.  Et  haec  inter  se  dicebat: 

-Quid  stultius  est  quam  induere  galeam  plenam  caseis  cum  lacte  et  credere 
cerebrum  suum  liquefieri  ope  incantatorum?  Et  quaenam  maior  temeritas  velle  cum 
leonibus  pugnare? 

Tamen  dominus  Quixotus  ex  his  cogitationibus  atque  ex  hoc  soliloquio  eduxit 
eum  dicens: 

-Quis  enim  dubitavit,  domine  Didace  de  Miranda,  te  habere  me,  tua  opinione, 
ut  amentem?  Et  hoc  non  multum  esset,  quoniam  opera  mea  non  possunt  testimonium 
dare  alterius  rei.  Nihilominus  volo  ut  animadvertas  me  non  esse  tam  amentem  nec 
tam  insanum  sicut  hucusque  debeo  videri.  Tamen  bene  videtur  oculis  regis  elegantem 
equitem  in  media  magna  platea  dare  ictum  lanceae  ingenti  ac  forti  tauro.  Etiam  bene 
videtur  elegantem  equitem,  armatum  suis  fulgurantibus  armis  procedere  ante  dominas 
in  certaminibus  equestribus  et  hastiludiis  et  bene  videntur  hi  omnes  equites  in 
exercitiis  militaribus  invenire  oblectamentum  suum,  quo,  si  dici  possit,  vere  gaudent 
Aulae  Regiae  principum;  tamen  melius  erit  super  hos  omnes  eques  itinerans,  qui 
per  deserta  loca,  per  solitudines,  per  bifurcationes  viarum,  per  silvas  ac  montes 
ambulat,  quaerens  res  gestas  periculosas  cum  voluntate  adimplendi  eas  maxima 
fortuna  et  hoc  tantum  ad  nanciscendam  praeclaram  ac  diuturnam  famam.  Et  sic, 
secundum  quod  dico,  melior  videtur  eques  itinerans  adiuvans  viduam  in  quodam 
loco  deserto,  quam  eques  aulicus  blandiloquens  cum  virgine  in  urbe.  Omnes  equites 
habent  peculiaria  exercitia  eorum:  serviat  aulicus  dominabus,  et  rex  in  sua  Aula  Regia 
augeat  suam  auctoritatem  cum  vestibus  tessellatis  pedisequorum,  sustentet  pauperes 
equites  cum  splendidis  dapibus  suae  mensae;  statuat  ludos  equestres,  certamina 
equitum  atque  ostendat  se  magnanimum,  munificum  et  se  bonum  fchristifidelem  esse, 
et  super  omnia  et  hoc  modo  adimplebit  sua  praecisa  officia.  S^ed  eques  itinerans 
quaerat  per  angulos  huius  mundi,  introeat  in  labyrinthos  intricatos,  impendat  omni 
tempore  quae  non  fieri  possint;  resistat  in  eremis  desertis  ardentes  radios  solis  in 
media  aestate  et  sustineat  tempore  hiemali  inclementiam  tempestatum  ventorum  et 
geluum;  ne  timeat  leones,  nec  terreant  eum  monstra,  nec  dracones  afferant  terrorem 
ei;  quoniam  sua  prima  ac  vera  exercitia  sunt  eos  quaerere,  illos  aggredi  et  omnes 

vincere.  Et  ego,  quoniam  sic  fortuna  evolvit,  adnumeratus  sum  ad  gregem  huius 
equitatus  itinerantis,  quapropter  debeo  impendere  omnia  quae,  mea  sententia,  sunt 
in  iurisdictione  exercitiorum  meorum;  sic  aggressus  sum  leones  sicut  feci,  quoniam 
recte  hic  erat  scopus  meus,  quamvis  etiam  esset  magna  temeritas  ex  mea  parte,  tamen 
bene  cognosco  quid  sit  strenuitas,  quae  est  virtus  et  manet  inter  duo  extrema  oposita, 
tamquam  sunt  ignavia  et  temeritas.  Nihilominus  melius  est  ut  eques  strenuus  ascendat 
aliquo  modo  versus  temeritatem  et  non  versus  ignaviam;  sic  ut  prodigus  antea  pervenit 
ad  munificentiam  quam  avarus  et  hoc  modo  strenuus  erit  temerarius  in  rebus  gestis 
quaerendis  quam  ignavus  in  suis.  Quare  facilius  est  ut  eques  temerarius  perveniat 
ad  veram  strenuitatem  quam  ignavus  in  quaestionibus  rerum  gestarum.  Et  credas, 
domine  Didace,  melius  est  omnia  perdere  cum  exaggeratione  quam  ex  imminutione, 
quoniam  melius  auditur  in  auribus:  talis  eques  est  temerarius  et  audax  quam  audire: 
talis  eques  est  timidus  atque  ignavus. 

-Denuo  dico,  domine  Quixote  -respondit  dominus  Didacus-,  ut  omnia  quae 
dixeris  sequi  axem  staterae  rectae  rationis  et  si  ordinationes  legesque  equitatus 
itinerantis  amissae  essent  possent  inveniri  in  tuo  pectore  tamquam  in  receptaculo 
proprio  atque  archivo  idoneo.  Tamen  oportet  nos  festinare,  quia  serius  est  ut 
perveniamus  ad  meum  oppidum  et  domum  meam,  ubi  quietem  habebis  de  labore 
praeterito,  qui  si  non  fuit  de  corpore,  saltem  fuit  de  animo  de  quo  procedit  lassitudo 
corporea. 

-Hanc  invitationem  accipio  ut  magnum  munus,  domine  Didace  -respondit 
dominus  Quixotus. 

Et  tunc  incitaverunt  iumenta  calcaribus  plus  quam  quod  antea  fecerunt  et  hora 
erat  circiter  secunda  postmeridiana  cum  pervenerunt  ad  pagum  et  domum  domini 
Didaci,  quem  dominus  Quixotus  vocabat  Equitem  Viridis  Paenulae. 


Capitulum  18.  Ubi  narratur  quod  evenit  domino  Quixoto  in  castello 
sive  in  domo  Equitis  Viridis  Paenulae  cum  aliis  et  inauditis  rebus 


Dominus  Quixotus  invenit  domum  domini  Didaci  de  Miranda  amplam,  tamquam 
domus  sunt  in  oppidis;  arma  super  portam  viae  erant  ex  petra  cruda;  cella  vinaria 
in  cohorte;  cella  penaria  iuxta  portam  et  hydriae  in  circulo,  et  ut  haec  erant  ex  Toboso 
renovarunt  memorias  incantatae  et  mutatae  Dulcineae;  et  sic  suspirans  et,  nullis 
cogitationibus  adhibitis,  et  nulla  cura  facta  de  eius  dictis,  neque  de  his  qui  haec 
audirent,  ait: 


-O  dulcia  munera  mea,  quae  male  inveni, 
dulcia  et  laeta  cum  Deus  vellet! 

-O  hydriae  ex  Toboso,  quae  ad  memoriam  meam  adduxistis  dulcem  praedam 
meae  maximae  amaritudinis! 

Scholasticus  poeta  haec  audivit,  nempe  filius  domini  Didaci,  qui  una  cum  matre 
sua  ad  eos  recipiendos  exivit,  et  tunc  mater  et  filius  manserunt  suspensi  in  conspectu 
domini  Quixoti;  qui  descendens  de  Rocinante  ac  magna  urbanitate  venit  ad  manus 
illius  quaerendas  et  osculandas,  et  dominus  Didacus  dixit: 

-Accipe,  domina,  solita  urbanitate  tua,  dominum  Quixotum  a  Manica,  qui  in 
conspectu  tuo  est,  equitem  itinerantem  et  strenuissimum  ac  prudentissimum  huius  mundi. 

Domina,  quae  Christina  nuncupabatur,  eum  accepit  signis  magnae  amabilitatis 
atque  urbanitatis  et  dominus  Quixotus  se  praebuit  illi  cum  prudentibus  argumentis 
et  cautis  verbis.  Fere  eadem  circumspecta  argumenta  fuerunt  apud  scholasticum,  quem 
cum  dominus  Quixotus  audiret  loquentem  habuit  pro  circumspecto  ac  sapiente. 

Hic  autor  depingit  omnes  status  rerum  domus  domini  Didaci,  describendo  quae 
pertinent  ad  domum  equitis  rustici  ac  divitis;  sed  translator  huius  historiae  putavit 
melius  esse  has  similes  parvitates  praetermittere  suo  silentio;  quia  non  veniebant  ad 
rationem  huius  praecipuae  historiae,  quae  omne  robur  habet  in  veritate  quam  in 
frigidis  disquisitionibus. 

Introduxerunt  dominum  Quixotum  in  vestibulum,  ubi  Sanctius  denudavit  eum, 
et  sic  mansit  amictus  femoralibus  ex  Flandria,  thorace  ex  pelle  subacta  et  haec  omnia 
sordida  cum  pinguedine  ex  armis;  collum  erat  ex  tela  Hollandiae  modo  scholari 
absque  amylo  et  iuncturis;  lanea  tibialia  erant  dactyli  coloris  et  calcei  incerati.  Cinxit 
suum  bonum  gladium,  qui  de  balteo  ex  pelle  phocae  pendebat;  et  secundum  nonnullos 
est  opinio  eum  per  multos  annos  morbo  renali  laboravisse;  cooperuit  se  optimo  pallio 
fusci  coloris;  sed  antea  abluit  caput  et  vultum  suum  quinque  sive  sex  urnis  aquae  et 
in  hac  quantitate  urnarum  est  quaedam  differentia  et  adhuc  aqua  retinuit  colorem 
seri  ex  caseis  et  lacte  et  hoc  propter  gulam  Sanctii  et  quia  emit  illos  caseos  nigros, 
qui  tam  album  dominum  eius  effecerunt.  His  vestibus  descriptis,  et  sua  propria 
elegantia  egressus  est  dominus  Quixotus  ad  aliud  vestibulum,  ubi  scholasticus  eum 
exspectabat  ad  eum  oblectandum  dum  mensas  ad  prandium  parabant;  quia  cum 
adventu  illius  nobilis  hospitis  domina  Christina  voluit  ostendere  se  bene  munificare 
omnes  advenientes  ad  suam  domum. 

Dum  dominus  Quixotus  denudabatur  vestibus,  dominus  Laurentius,  quia  sic 
appellabatur  filius  domini  Didaci,  loquebatur  cum  patre  suo: 

-Quid  enim  dicemus  de  hoc  equite,  quem  adduxisti  domum  nostram?  Quia 
nomen,  figura  et  quod  dixisti  de  eo,  nempe  eum  equitem  itinerantem  esse,  non  tantum 
matri  meae,  sed  etiam  mihi  nos  habuit  suspensos. 

-Nescio  quid  dicam  tibi,  fili  mi  -respondit  dominus  Didacus-;  tantum  possum 
dicere  me  vidisse  eum  facere  res  tamquam  si  esset  maximus  demens  huius  mundi, 
atque  eum  audivi  dicere  argumenta,  quae  omnino  delent  omnes  res  gestas  eius; 
loquere  cum  eo  et  animadverte  quid  sciat,  quia  tu  prudens  es,  quamvis,  ut  verum 
dicam,  potius  eum  habeam  ut  dementem  quam  ut  sanum. 

His  rebus  dictis,  dominus  Laurentius  venit  ad  dominum  Quixotum  oblectandum,  ut 
dictum  est,  et  inter  alia,  quae  inter  eos  locuti  sunt,  dixit  dominus  Quixotus  domino  Laurentio: 

-Dominus  Didacus  de  Miranda,  pater  tuus,  nuntiavit  mihi  insolitam  habilitatem  et 
subtilitatem  intellectus  quam  habes  et  super  omnia  dixit  te,  domine,  magnum  vatem  esse. 

-Poeta  bene  potest  esse  -respondit  dominus  Laurentius,  sed  magnus  vates  nec 

nominetur.  Vere  aliquantulum  studiosus  sum  artis  poeticae  atque  etiam  gaudeo 
legendo  optimos  vates;  sed  nullo  modo  est  opportunitas  ut  posset  dicere  me  magnum 
vatem  esse,  ut  pater  meus  dicit. 

-Bene  mihi  videtur  haec  humilitas  -respondit  dominus  Quixotus-,  quoniam  non 
est  vates,  qui  non  sit  superbus  nec  putet  se  esse  maximum  poetam  huius  mundi. 

-Nulla  regula  est  sine  exceptione  -respondit  dominus  Laurentius-  nonnulli  erunt 
et  fortasse  non  cogitent  de  hoc. 

-Perpauci  -respondit  dominus  Quixotus-;  sed  dicas  mihi:  quinam  versus  sunt 
quos  nunc  tractas,  quoniam  dominus  pater  tuus  dixit  mihi  te  esse  aliquantulum 
turbatum  ac  meditabundum?  Et  si  agitur  de  quadam  glossa  egomet  aliquid  cognosco 
de  rebus  glossarum  et  gaudebo  de  hoc  nuntio;  sed  si  sunt  de  quodam  certamine 
litterario  debeas  secundum  praemium  obtinere,  quoniam  primum  dabitur  ad  favendum 
qualitati  auctoris,  secundum  autem  est  propter  iustitiam  et  tertium  est  ad  modum 
secundi  et  tunc  illud  primum  esset  tertium,  secundum  nostrum  modum  et  rationem 
computandi,  et  hoc  propter  licentias  quae  dantur  in  universitatibus,  tamen  magna 
persona  dramatica  erit  primum  nomen. 

-Hucusque  -inquit  inter  se  dominus  Laurentius-  non  potero  iudicare  te  ut 
amentem;  videamus  ergo  prorsus. 

Et  ait  ad  eum: 

-Mihi  videtur  te  vacavisse  scholis:  quasnam  ergo  scientias  ibi  didicisti? 

-Scientiam  equitatus  itinerantis  -respondit  dominus  Quixotus-,  quae  tam  bona 
est  ut  ars  poetica  et  immo  duo  digiti  ulterius. 

-Nescio  quaenam  scientia  haec  sit  -obiecit  dominus  Laurentius-,  nam  hucusque 
nondum  advenit  nuntius  huius  rei  ad  me. 

-Haec  est  scientia  quaedam  -obiecit  dominus  Quixotus-  quae  continet  omnes 
sive  plurimas  scientias  huius  mundi,  quoniam  qui  hanc  exercet  debet  esse  iurisperitus 
et  cognoscere  leges  iustitiae  distributivae  et  commutativae  ad  tribuendum  unicuique 
quod  suum  est  et  quod  ei  convenit;  debet  esse  theologus  ad  dandam  rationem 
Christianae  legis,  quam  exercet  et  quidem  clare  ac  distincte  et  ubique  requiratur;  debet 
esse  medicus  et  praesertim  herbarius  ad  cognoscendas  herbas  in  eremis  et  desertis, 
quae  habent  virtutem  sanandi  vulnera;  quoniam  eques  itinerans  non  potest  omni 
tempore  quaerere  medicum,  qui  ea  curet.  Debet  esse  astrologus  ad  cognoscendum 
per  stellas  quota  hora  noctis  sit,  in  quadam  parte  et  climate  huius  mundi  sit;  debet 
scire  mathematicas,  quoniam  omni  momento  opus  est;  et,  virtutibus  theologalibus 
et  cardinalibus  seorsum  relictis,  et  ad  alia  minoris  momenti  descendendo,  dico  ut 
ille  debeat  natare  tamquam  dicunt  piscem  Nicolaum  natavisse;  debet  scire  quomodo 
ferreae  soleae  equo  aptentur,  necnon  et  ponere  sellam  et  frenum  equo,  et  ad  ea  quae 
sursum  sunt,  debet  fidelitatem  Deo  servare  ac  suae  dominae;  debet  esse  castus  in 
cogitationibus,  honestus  in  verbis,  munificus  in  operibus,  strenuus  in  rebus  gestis, 
tolerans  in  laboribus,  misericors  cum  miseris  et  egenis  et  denique  defensor  veritatis 
et  hoc,  quamvis  debeat  vitam  amittere,  ad  hanc  defendendam.  Ex  his  omnibus 
maximis  ac  minimis  rebus  componitur  bonus  eques  itinerans,  ut  videas,  domine 
Laurenti,  si  haec  est  scientia  parvi  momenti,  quam  discit  eques,  qui  ei  vacat  atque 
eam  exercet  et  si  aequabitur  his,  quae  in  scholis  discantur. 

-Cum  hoc  ita  sit  -obierit  dominus  Laurentius-,  ego  dico  hanc  scientiam  cunctas 
alias  superare. 

-Et  quomodo  cum  hoc  ita  sit?  -respondit  dominus  Quixotus. 

-Quod  vere  vellem  dicere  -ait  dominus  Laurentius-  est  me  dubitare  utrum  equites 
itinerantes  fuisse  an  nunc  esse  et  quidem  ornatos  ac  praeditos  talibus  et  tantis 
virtutibus. 

-Multoties  dixi  et  quidem  iterum  iterumque  dico  -respondit  dominus  Quixotus- 
:  plerisque  hominum  huius  mundi  videtur  equites  itinerantes  numquam  fuisse;  et 
etiam  mihi  videtur  nisi  coelum  per  miraculum  ostendat  hanc  veritatem,  nempe  eos 
vere  fuisse  et  etiam  nunc  esse,  et,  teste  experientia,  probare  hoc  inaniter  erit;  quare 
nolo  nunc  me  detinere  ad  educendum  te  ex  hoc  crasso  errore  quem  habes  ut  multi. 
Lt  potissimum  cogito  ut  melius  sit  rogare  coelum  ut  tibi  ostendat,  quam  magni 
momenti  sit  et  quantae  utilitatis,  equites  itinerantes  fuisse  in  hoc  mundo  in  saeculis 
praecedentibus,  et  quam  utiles  essent  hoc  tempore  praesenti  si  vere  exercerent; 
nihilominus  his  temporibus,  quibus,  proh  dolor!  triumphant  peccata  gentium,  pigritas, 
otium,  gula  et  voluptas. 

-Elapsus  est  hospes  noster  ex  hac  difficultate  -inquit  secum  ad  hanc 
opportunitatem  dominus  Laurentius-;  tamen  est  amens  splendidus  et  ego  stolidus 
essem  si  ei  non  crederem. 

Tunc  colloquium  finiierunt,  quia  eos  vocaverunt  ad  prandium.  Dominus  Didacus 
quaesivit  a  filio  suo  quid  exhauriret  ex  ingenio  hospitis.  Cui  ille  respondit: 

-Non  educerent  eum  ex  sua  dementia  tot  medici  atque  optimi  scribae,  qui  in 
inundo  sunt:  ille  est  insanus  permixtus,  cum  lucidis  intervallis. 

Accubuerunt  ad  prandium  et  cibus  fuit  talis,  sicut  dominus  Didacus  dixerat  se  dare 
suis  convivis:  bonus,  copiosus  et  sapidus;  sed  quod  magis  placuit  domino  Quixoto  fuit 
silentium  quod  regnabat  in  tota  domo,  quia  similis  erat  ut  monasterium  cartusianorum. 
Illi,  mappis  remotis,  gratias  Deo  egerunt  et  manus  aqua  abluerunt.  Dominus  Quixotus 
flagitavit  dominum  Laurentium  ut  legeret  carmen  illius  certaminis  litterarii.  Cui  ille 
respondit  se  noluisse  similem  esse  illis  vatibus,  qui  versus  suos  negant  cum  eos  quaerant, 
sed  e  contrario  cum  nemo  eos  quaerat  eos  vomitant...  Tamen  glossam  meam  dicam, 
qua  nullum  praemium  exspecto;  at  hanc  feci  ad  intellectum  exercendum. 

-Amicus  meus  et  quidem  valde  prudens  -respondit  dominus  Quixotus-  dicebat 
non  necessarium  esse  alios  fatigare  cum  glossis  versuum  et  hoc  rationabiliter  dicebat, 
quoniam  glossa  numquam  ad  textum  pervenit  et  multoties  sive  plerumque  glossae 
manent  extra  voluntatem  ac  propositum  ex  hoc  quod  ille  conatur  exprimere  in  ipsa 
glossa  et  praeterea  leges  glossae  nimis  angustae  sunt,  quare  non  admittunt  quaestiones 
nec  additionem  cuiusdam  dixit  nec  dicam  nec  permittunt  facere  alia  nomina  ex  verbis 
nec  sensum  mutare  verborum,  cum  aliis  difficultatibus  atque  angustiis  rerum,  quibus 
iter  faciunt  qui  scribunt  has  glossas,  sicut  bene  scire  debes. 

-Reapse,  domine  Quixote  -ait  dominus  Laurentius-,  volo  capere  te  in  quodam  lapsu 
linguae  latinae,  sed  non  possum,  nam  dilaberis  e  manibus  meis  tamquam  anguilla. 

-Non  intelligo  -respondit  dominus  Quixotus-  quod  dixisti  nec  quid  sit  hoc  me  «dilabi». 

-Egomet  hoc  exprimam  -respondit  dominus  Laurentius-,  tamen  ausculta  attente 
hos  versus  cum  glossis  necnon  et  ipsam  glossam,  qui  hoc  modo  dicunt: 

Si  quod  fuit  in  me  fiet  est 
nulla  exspectatione  erit 
sive  tempus  iam  fuerit 
ex  hoc  quod  postea  prodest 

GLOSSA 

Tandem  ut  haec  omnia  transeunt 
etiam  bonum  meum  transivit 
et  omnia  bona  mea  eunt. 

Fortuna  sic  mecum  sivit 
et  omnia  haec  simul  pereunt. 

Tot  multum  tempus  iam  adest, 
mihi  fortuna  nunc  interest, 
facias  tu  me  esse  prosperum 
et  ut  sim  beatus  iterum 
si  quod  fuit  in  me  fiet  est 

Nolo  alium  gustum  vel  gloriam 
nec  palmam  quaero  habere 
nullum  triumphum  nec  victoriam 
tantum  gaudium  possidere 
quod  afficiat  meam  memoriam. 

Fortuna  tunc  mihi  praeerit 
et  nullus  sic  rigor  aderit 
ex  meo  tam  magno  hoc  igne, 
sed  si  hoc  est  in  insigne 
nulla  exspectatione  erit. 

Quaedam  quaero  difficilia, 
nam  tempus  numquam  mutabitur 
quaenam  sunt  impossibilia 
nihil  in  terra  et,  ut  dicitur, 
facere  potest  similia. 

Tempus  volat  et  iam  aberit 
velox  it  et  numquam  poterit 
quidem  id  sibi  servare 
et  error  esset  clamare 
sive  tempus  iam  fuerit. 

Quare  est  mihi  vita  intricata, 
quia  tum  exspecto  tum  timeo 

mors  valde  est  complicata 
melius  esset  et  hoc  doleo, 
via  ut  sit  timorata. 

Bonum  optatum  mihi  est 
mori,  sed  num  fieri  potest 
ut  consilium  bonum  habeam 
dum  multum  pro  vita  timeam 
ex  hoc  quod  postea  prodest ? 

Ubi  primum  dominus  Laurentius  finiverit  suam  glossam,  surrexit  dominus 
Quixotus,  et  magna  voce,  quae  videbatur  clamor,  apprehendit  manum  dextram  domini 
Laurentii  et  dixit: 

-Per  altiores  coelos,  munifice  iuvenis  vir,  tu  es  optimus  vates  totius  huius  orbis 
et  mereris  coronam  lauream  et  non  in  Cypro  vel  Caietae  (Gaeta)  tamquam  dixit  vates, 
cui  Deus  ignoscat,  sed  per  academias  Athenarum,  si  hodie  essent,  et  per  has  quae 
hodie  sunt  Lutetiae  Parisiorum  (Parfs),  Bononiae  (Bolonia)  et  Salmanticae.  Faxit 
coelum  ut  iudices,  si  praemium  a  te  auferunt,  interficiantur  ope  sagittarum  Phoebi 
et  musae  numquam  introeant  in  limina  domorum  eorum.  Velis,  quaeso,  domine,  si 
tibi  placeat,  mihi  recitare  quosdam  versus  maiores,  quoniam  vellem  cognoscere 
excellentias  tui  admirabilis  intellectus. 

Nonne  dicunt  valde  gavisum  esse  dominum  Laurentium  audiendo  laudationes 
domini  Quixoti,  quamvis  eum  teneret  ut  insanum?  0  magna  vis  adulationis  et  quam 
ampla  limina  sunt  illa  tuae  iucundae  iurisdictionis!  Et  hanc  veritatem  confirmavit 
dominus  Laurentius,  quia  concessit  petitioni  ac  desiderio  domini  Quixoti  eique 
recitavit  hoc  sonetum  de  fabula  sive  historia  Pyrami  Thisbesque: 

SONETUM 

Munimen  rupit  haec  virgo  formosa 
et  pectus  Pyrami  ruit  robustum, 

Amor  ex  Cypro  iter  petit  vetustum 
et  rimam  videt  quae  est  speciosa. 

Loquitur  quies  et  non  audet  dolosa 
intrare  vox  per  hiatum  tam  angustum. 

Amor  ad  animos  venit  quod  iustum 
ad  difficilia  pergit  et  copiosa. 

Hoc  desiderium  e  sinu  egreditur 
gradum  ex  virgine  apte  sollicitat 
mortem.  Videte  hanc  tristem  historiam: 

Occidit  ambos,  et  casus  videbitur, 

operit  eos  illosque  resuscitat 

tum  propter  gladium,  sepulcrum,  memoriam. 

-Benedictus  sit  Deus  -inquit  dominus  Quixotus,  soneto  domini  Laurentii  audito-, 
quoniam  inter  tot  multos  poetas,  qui  sunt,  verum  vatem  inveni,  velut  tu  es,  domine 
mi;  quod  mihi  probat  artificium  huius  soneti! 

Quattuor  diebus  mansit  dominus  Quixotus  bene  muneratus  apud  dominum 
Didacum,  et,  his  diebus  elapsis,  ab  eo  quaesivit  veniam  ad  discedendum  eique  dixit 
se  ei  gratias  agere  propter  beneficium  atque  hospitalitatem  acceptam  apud  eum;  tamen 
non  videbatur  ei  bonum  esse  equites  itinerantes  vacare  plus  aequo  otio  atque 
oblectamento,  quare  ille  cupiebat  iter  facere  ad  suum  officium  adimplendum, 
quaerendo  res  gestas,  nam  audiverat  illam  regionem  abundare  eis  et  hoc  modo 
oblectaretur,  donec  perveniret  dies  certaminis  Caesaraugustae  (Zaragoza),  qui  erat 
cursus  suae  verae  voluntatis;  tamen  antea  voluit  introire  speluncam  Montesinos  de 
qua  tam  multa  ac  mira  in  illis  regionibus  dicebantur  necnon  et  voluit  ortum  et  veros 
fontes  cognoscere  septem  lacunarum,  quae  vocantur  vulgo  de  Ruidera. 

Dominus  Didacus  et  filius  eius  laudaverunt  honoratam  voluntatem  eius  et  ab  eo 
quaesiverunt  ut  acciperet  de  domo  sua  et  de  suis  bonis  quidquid  vellet;  quia  illi  ei 
libenter  offerebant;  nam  compulsi  erant  ad  id  faciendum  propter  strenuitatem  eius 
et  honoratum  munus,  quo  fungebatur. 

Denique  advenit  dies  egrediendi,  qui  tam  laetus  erat  domino  Quixoto  ac  tam 
moestus  Sanctio  Pansae,  qui  ibi  gaudebat  de  abundantia  domus  domini  Didaci  et 
repudiabat  reverti  ad  famem,  quae  inveniebatur  in  silvis,  in  eremis  atque  in  angustia 
clitellarum  exhaustarum  eius.  Tamen  implevit  clitellas  suas  et  accumulavit  res  maioris 
momenti  et  cum  dominus  Quixotus  valedixit  eis  dixit  domino  Laurentio: 

-Nescio  utrum  iam  dixerim  tibi  necne,  sed  si  iam  dixi  nunc  id  denuo  dicam, 
nam  quod  oportet  facere  ut  facilius  pervenias  ad  impervium  cacumen  templi  Famae 
est  ut  relinquas  angustam  semitam  artis  poeticae  et  accipias  angustissimam  viam 
equitatus  itinerantis,  quae  celeriter,  et  citius  dicto,  aducet  te  ut  fias  imperator. 

Dominus  Quixotus,  his  argumentis  dictis,  clausit  cursum  suae  dementiae  et  ad 
haec  addidit  alia  dicens  hoc  modo: 

-Deus  bene  scit  quam  multum  vellem  mecum  afferre  dominum  Laurentium  ad 
eum  docendum  quomodo  ignoscendi  essent  subditi,  et  apprehendere  superbos  eosque 
calcibus  concutere,  quae  sunt  virtutes  annexae  muneri  quo  fungor;  sed  tenera  aetas 
eius  haec  non  requirit  nec  laudabilia  exercitia  eius  permittunt,  tantummodo  contentus 
sum  animadvertens  tibi,  domine,  ut  poeta,  te  bene  posse  nancisci  famam  dum  sequaris 
consilium  alienum  quam  proprium,  quoniam  nullus  est  pater  sive  mater  cui  liberi 
videantur  foedi  et  haec  fallacia  potius  accidit  quoad  filios  intellectus. 

Rursum  mirati  sunt  pater  filiusque  de  permixtis  argumentis  domini  Quixoti,  qui 
tum  prudens  tum  amens  erat,  et  de  firmitate  huius  materiae,  quia  in  omnibus 
quaerebat  res  gestas  infortunatas  et  hic  erat  scopus  desideriorum  eius.  Denuo  mutuo 
bona  voluntas  ac  prospera  fortuna  offerebatur  et,  venia  dominae  illius  castelli  obtenta, 
dominus  Quixotus  Sanctiusque  ascenderunt  in  Rocinantem  et  in  asinum  et  profecti 
sunt. 

Capitulum  19.  Ubi  narrantur  res  gestae  pastoris  capti  amore  cum 
aliis  vere  facetis  rebus  gestis 


Parva  mora  elapsa,  dominus  Quixotus  egressus  est  ab  illo  loco  domini  Didaci, 
cum  invenit  duos  modo  clericos  modo  scholasticos,  qui  una  cum  duobus  agricolis 
super  quattuor  asinos  ut  equites  veniebant.  Alter  ex  scholasticis  ferebat  in  quadam 
sarcina  quod  videbatur  coopertum  linteo  viridi  parum  ex  tela  alba  tincta  et  duos  pares 
tibialium  laneorum;  alter  autem  nihil  aliud  ferebat  quam  duos  novos  nigros  gladios 
ad  artem  gladiatoriam  cum  suis  globulis.  Agricolae  alia  secum  ferebant  et  haec  omnia 
signum  erat  eos  venire  ex  magna  urbe,  ubi  haec  emerunt  et  ad  pagum  eorum  secum 
adducebant;  et  cuncti  tum  agricolae  tum  scholastici  mirabantur,  ut  omnes  cum  prima 
vice  viderent  dominum  Quixotum,  et  eodem  tempore  cupiebant  cognoscere,  quis  vir 
ille  esset,  qui  tali  modo  induebat,  extra  modum  sese  habendi  omnium  hominum. 

Dominus  Quixotus  salutavit  eos  et  ab  eis  quaesivit  quonam  iter  facerent,  quod 
erat  ipsum  quod  ille  faciebat,  quare  eis  obtulit  comitatum  suum  necnon  et  ab  eis 
quaesivit  ut  aliquantulum  gressum  detinerent,  nam  celerius  deambulabant  asinae 
eorum  quam  equus  eius,  et  ad  id  faciendum  breviter  eis  dixit,  quis  ille  esset,  nempe 
officium  et  munus  eius,  nam  erat  eques  itinerans  et  quaerebat  res  gestas  in  omnibus 
partibus  huius  mundi.  Etiam  dixit  eis  se  nuncupari  dominum  Quixotum  a  Manica, 
alias  Equitem  Leonum .  Haec  omnia  idem  erat  illis  agricolis  tamquam  loqui  lingua 
graeca  sive  quodam  arcano  sermone,  non  autem  scholasticis,  qui  statim  insanitatem 
cerebri  domini  Quixoti  intellexerunt;  tamen  eum  inspiciebant  magna  admiratione 
et  consideratione  et  quidam  eorum  dixit  ei: 

-Si  tu,  domine  eques,  non  facis  iter  statutum,  sicut  faciunt  qui  res  gestas  quaerunt, 
venias  nobiscum:  et  meliores  ac  locupletiores  nuptias  videbis,  quae  numquam  in 
Manica  sive  in  multis  leucis  huius  circumscriptionis  celebratae  sunt. 

Dominus  Quixotus  ab  eo  quaesivit  utrum  ex  quodam  principe  essent  necne, 
quoniam  tam  multi  eas  faciebat. 

-Non  sunt  -respondit  scholasticus-  nisi  ex  quodam  agricola  cum  quadam  agricola, 
ille  ditissimus  in  hac  regione  est,  illa  autem  pulcherrima  quam  homines  numquam 
viderunt.  Apparatus  huius  celebrationis  inusitatus  ac  novus  omnino  est,  quia 
celebrabuntur  in  prato,  quod  est  iuxta  oppidum  nubilis  sponsae,  quam  pulchram 
Quiteriam  vocant,  nomen  sponsi  autem  est  dives  Camacho,  illa  duodeviginti  annos 
nata,  hic  vero  viginti  et  duos  atque  ambo  mutuo  bene  conveniunt,  quamvis  nonnulli 
curiosi,  qui  habent  memoriam  stirpium  et  generum  hominum,  dicant  genus  Quiteriae 
superare  genus  Camacho;  sed  iam  non  videtur  hoc  modo,  quia  divitiae  possunt  multa 
foramina  adimplere.  Profecto,  talis  Camacho  est  valde  munificus  et  quidem  voluit 
omne  pratum  cooperire  ramis  arborum  sursum,  ita  ut  sol  habeat  difficultatem 
introiendi  si  vellet  viridem  caespitem  visitare  quo  terra  tecta  est.  Etiam  ille  habet 
choreas  tum  gladiis  tum  parvulis  tintinnabulis,  quia  in  oppido  eius  sunt,  qui  ea  pulsant 
concutiuntque  optimo  modo;  nihil  autem  dicam  de  saltatoribus,  nam  convocavit 
magnum  manipulum  eorum;  sed,  his  rebus  refertis,  et  insuper  quae  nondum  dixi, 
quae  has  nuptias  facient  tam  magni  momenti,  erunt  versutiae,  quas  despectus  Basilius 

efficiet,  secundum  quod  imaginor.  Hic  Basilius  est  iuvenis  pastor  oppidanus  Quiteriae, 
qui  domum  habebat  iuxta  parietem  parentum  huius  Quiteriae,  ex  qua  propinquitate 
domorum  ortus  est  amor,  qui  renovavit  oblitos  amores  Pyrami  ac  Thisbes,  quia  Basilius 
adamavit  Quiteriam  a  teneris  ac  primis  annis  suae  vitae  atque  illa  eum  dilexit  congruo 
modo  et  mille  honestis  signis  et  hoc  taliter  in  oppido  fuit  ut  omnes  dicerent  de  amoribus 
horum  Basilii  Quiteriaeque.  Aetas  autem  eorum  crevit  et  pater  Quiteriae  voluit 
ordinarium  introitum  Basilii  impedire  in  domum  Quiteriae  et  ad  has  suspiciones 
vitandas  decrevit  ut  dives  Camacho  eam  duceret  uxorem  et  noluit  ut  Basilius  eam 
duceret,  quia  non  tam  multas  divitias  habebat  quam  bona  naturae;  quia,  ut  verum  dicam, 
atque  absque  ulla  invidia  Basilius  est  celerior  inter  omnes  iuvenes  quos  cognovimus, 
et  nemo  iactat  vectem  tamquam  ille,  pugnator  habilis  ac  magnus  lusor  pilae  est,  currit 
ut  cervus,  saltum  dat  ut  capra  et  magice  ludit  trunculis,  cantat  ut  calandra  et  pulsat 
citharam,  quae  videtur  loqui  et  insuper  agitat  gladium  ut  melior  eorum. 

-Hac  sola  virtute  -dixit  ad  hanc  occasionem  dominus  Quixotus-  mereretur  non 
tantum  pulchram  Quiteriam  ducere  uxorem  quam  ipsam  reginam  Genovefam 
(Ginebra),  si  hodie  viveret,  et  hoc  praeter  voluntatem  Lanceloti  (Lanzarote)  et 
omnium  qui  id  vellent  impedire. 

-Dicite  hoc  meae  uxori  -dixit  Sanctius  Pansa  qui  hucusque  tacuit  et  audivit-  quae 
nihil  vult  nisi  unaquaeque  nubat  suo  aequali,  et  hoc  secundum  proverbium  quod  dicit: 
«Omnis  ovis  cum  simili  suo  sit».  Quod  vellem  est  ut  hic  bonus  Basilius,  de  quo  iam 
gaudeo,  denique  ducat  hanc  dominam  Quiteriam  uxorem;  et  vitam  aeternam  habeant  et 
bonam  quietem  qui  impediunt  ut  ducant  uxorem  quam  bene  diligunt  (fere  dixi  e  contrario). 

-Si  omnes  qui  se  mutuo  diligunt  vere  nuberent  inter  se  -dixit  dominus  Quixotus-, 
electionem  atque  iurisdictionem  a  parentibus  auferretur  ut  liberi  ducerent  uxorem  qua 
et  quando  vellent;  et  si  secundum  voluntatem  filiarum  hoc  negotium  esset  tunc  quaedam 
nuberet  famulo  patris  et  alia  illi  quem  viderat  per  viam  ambulare,  quoniam  ei  videbatur 
elegans  et  strenuus  esse,  quamvis  tantum  esset  infaustus  sicarius;  nam  amor  et  voluptas 
faciliter  obcaecant  oculos  intellectus,  qui  tam  necessarii  sunt  ad  statum  eligendum  et 
possunt  errare  in  conubio,  ubi  magna  cura  ex  coelo  adhibenda  est  ad  bonum 
nanciscendum.  Si  quis  vult  longum  iter  facere,  et  prudens  est,  antequam  perveniat  ad 
viam  quaerit  securum  ac  placidum  socium  quem  comitari.  Cur  non  eadem  faciet,  qui 
per  totam  vitam  usque  ad  mortem  et  praesertim  cum  hic  socius  eum  comitabitur  in 
lecto,  in  mensa  et  ubique  ut  facit  uxor  cum  suo  marito?  Et  propria  uxor  non  est 
mercatura  quae,  venditione  facta,  restituatur  sive  permutetur  pro  alia,  quoniam  est 
inseparabilis  et  perdurabit  tamquam  ipsa  vita.  Est  laqueus  qui  positus  in  collo  fit  nodus 
gordianus  et  non  fieri  potest  ut  solvatur,  nisi  falx  messoria  Mortis  eum  scindat.  Multa 
alia  etiam  possem  dicere  de  hac  materia,  nisi  hoc  impediat  magnum  desiderium  quod 
habeo  cognoscendi,  quae  dominus  licentiatus  dicturus  est  de  historia  huius  Basilii. 

Quibus  respondit  scholasticus  baccalaureus,  sive  licentiatus,  sicut  eum  dominus 
Quixotus  vocavit,  qui: 

-De  his  rebus  tantum  dicendum  est  simul  ac  Basilius  scivit  pulchram  Quiteriam 
nupturam  esse  diviti  Camacho,  numquam  viderunt  eum  ridere  nec  loqui  rectis 
argumentis  et  semper  ambulat  meditabundus  moestusque,  loquens  secum,  et  aliis 
claris  signis  se  iudicium  amisisse;  parum  edit  et  dormit  et  quod  comedit  sunt  fructus 

et  quoad  dormitum  dormit  in  agris,  super  duram  terram,  tamquam  belua  silvestris; 
coelum  aliquando  inspicit  et  aliter  oculos  in  terram  figit  et  tali  modo  ut  videatur 
effigies  amicta  quam  ventus  movet  vestes.  Denique  ostendit  signa  cordis  capti  amore, 
et  omnes  qui  eum  bene  cognoscimus  credimus,  crastino  consensu  nuptiali  pulchrae 
Quiteriae  oblato,  sententiam  mortis  Basilii  futuram  esse. 

-Deus  providebit  -dixit  Sanctius-,  quia  Deus  vulnerat  et  dat  medelam;  et  nemo 
scit  quod  venturum  erit:  atque  ex  hoc  ad  diem  crastinum  multae  horae  sunt  atque  uno 
ictu  domus  ruit  in  terram;  et  ego  vidi  pluere  et  solem  micare  et  hoc  eodem  tempore;  et 
quis  forte  accumbit  sanus  nocte  et  in  crastinum  diem  non  potest  surgere?  Et  dic  mihi, 
num  fieri  potest  ut  quidam  laudetur,  quia  posuit  clavum  ad  rotam  prosperae  Fortunae? 
Nullo  modo,  atque  inter  volo  et  nolo  mulieris  non  audeo  ponere  nec  extremum  aciculae, 
quia  non  habet  locum.  Dicite  mihi  si  vere  Quiteria  vellet  bono  corde  ac  bona  voluntate 
hunc  Basilium,  ei  libenter  dabo  saccum  plenum  bonae  fortunae:  quia  amor,  secundum 
quod  audivi,  conspicit  cum  conspicillis,  quibus  cuprum  pro  auro  videtur,  paupertatem 
pro  divitiis  et  lamam  vel  immunditiam  oculorum  pro  margaritis. 

-Quonam  pergis,  Sancti,  ut  sis  maledictus?  -ait  dominus  Quixotus-.  Quoniam 
cum  incipis  ad  proverbia  et  fabulas  connectandas  nil  exspectandum  est  nisi  ut  ipse 
ludas  adducat  te  secum.  Dic  mihi,  animal,  quid  cognoscis  tu  de  clavibus  neque  de 
rotis  nec  de  ulla  alia  re? 

-O!  Si  non  intelligunt  me  -respondit  Sanctius-,  non  est  mirandi  eos  proverbia 
mea  accipere  ut  ineptias.  Sed  quid  hoc?  Satis  est  si  ego  intelligo  me  et  vere  scio  me 
non  tam  multas  ineptias  dicere,  nisi  tu,  domine,  qui  semper  es  friscalis  verborum 
meorum  et  immo  factorum  meorum. 

- Fiscalem  dices  -ait  dominus  Quixotus-  et  non  friscalem ,  praevaricator  bonae 
linguae,  quem  Deus  te  confundat. 

-Ne  venias  mecum,  domine  -respondit  Sanctius-,  quia  bene  cognoscis  me  non 
ortum  esse  in  Aula  Regia  neque  vacavisse  litteris  Salmanticae,  quominus  sciam,  si 
oportet,  ut  addam  sive  auferam  litteram  ex  verbis  meis.  Iuvet  me  Deus!  quia  non 
opus  est  ut  «sayagu^s»  loqueretur  ut  toletanus,  et  toletani  sunt,  quibus  non  multum 
placeat  noster  modus  loquendi  propter  sermonem  pulitum. 

-Hoc  ita  est  -dixit  licentiatus-,  quia  non  loquuntur  tam  bene  qui  nati  sunt  in 
Tenerias  et  in  Zocodover  quam  qui  omni  die  deambulant  in  claustro  Ecclesiae  Maioris 
Cathedralis  et  omnes  eodem  modo  toletani  sunt.  Lingua  pura,  adaequata,  elegans 
claraque  quaerenda  est  apud  prudentes  aulicos,  quamvis  nati  sint  in  Majadahonda; 
et  quidem  dixi  prudentes ,  quia  multi  non  tam  prudentes  sunt  et  circumspectio  est 
grammatica  bonae  linguae,  quae  comitatur  usum.  Egomet,  domini,  per  peccata  mea 
vacavi  Iuri  Canonico  Salmanticae  et  vere  volo  dicere  rationes  meas  verbis  claris, 
apertis  et  contundentibus. 

-Si  non  audes  tractare  nigros  gladios  tamquam  movere  linguam  -dixit  alter 
scholasticus-  primus  esses  in  gradu  licentiaturae  et  non  ultimus  in  cauda  eius. 

-Vide,  baccalauree  -respondit  licentiatus-  tu  es  in  crassissimo  errore  huius  mundi 
quoad  dexteritatem  gladii,  quia  eam  pro  vana  habes. 

-Propter  me  haec  non  est  opinio,  sed  veritas  et  quidem  bene  fundata  -obiecit 
Corchuelo-  et  si  vis  ut  haec  confirmem  tibi  ope  experientiae  meae,  gladium  habes, 

commoditas  est  nunc  nobis,  musculi  et  manus  mihi  sunt  et  una  cum  animo  meo 
facient  te  confiteri  me  verum  dixisse.  Descende  ergo  atque  utere  pedibus  ut  regula, 
et  circulis  et  angulis  atque  omni  tua  scientia  et  credo  me  facere  te  stellas  coeli  videre 
et  hoc  nunc  ad  meridiem  et  tantum  solis  meis  viribus  ac  mea  hodierna  peritia  indocta, 
quibus  exspecto,  Deo  providente,  nasciturum  esse  virum,  qui  faciat  me  dorsum  vertere 
et  nullum  esse  in  hoc  mundo  quem  non  possim  eiicere  in  terram. 

-Nil  facio  utrum  de  dorso  vertendo  necne  -obiecit  peritus  gladiatorius-  quamquam 
etiam  potest  fieri  ut  in  loco,  ubi  fixeris  pedem,  ibidem  fodiant  tibi  sepulturam:  et 
volo  dicere  ut,  hac  dexteritate  spreta,  moriaris. 

-Nunc  videbimus  -respondit  Corchuelo. 

Et  descendens  de  suo  iumento  magna  celeritate  ac  furore  arripuit  gladium  ex  his 
quos  licentiatus  ferebat  in  iumento  suo. 

-Hoc  non  erit  ita  -dixit  dominus  Quixotus-  quoniam  egomet  volo  esse  magister 
huius  ludi  gladiatorii  et  iudex  huius  multoties  nondum  bene  verificatae  quaestionis. 

Et  descendens  de  Rocinante  apprehendit  lanceam  suam,  stetit  in  media  via  dum 
licentiatus  eleganti  corpore  et  gressibus  se  gerebat  adversus  Corchuelo,  qui  obviam 
ei  accurrit  eiiciens,  ut  dici  solet,  ignem  per  oculos. 

Duo  alteri  agricolae  huius  comitatus  super  asinas  sedentes  fuerunt  spectatores 
illius  mortalis  tragoediae.  Corchuelo  aggrediebatur  suo  gladio  magnis  caesionibus, 
atque  ictibus  e  vertice  deorsum,  ictibus  transversis  et  duplicibus  ictibus  et  hi  erant 
innumeri,  densiores  iecore  et  minores  grandine.  Pugnabat  ut  leo  rugiens;  tamen 
obviam  ei  globulum  gladii  licentiati  veniebat  ad  claudendum  os  eius,  qui  in  media 
furia  eum  detinebat  et  faciebat  osculari  tamquam  si  sanctae  reliquiae  essent, 
quamquam  non  tanta  devotione  ut  debent  et  solent  osculari  reliquias. 

Denique  licentiatus  ictibus  gladii  enumeravit  omnes  globulos  tunicae  talaris  quam 
baccalaureus  induebat,  et  tunicam  omnino  laceravit,  tamquam  bracchia  polypi  piscis, 
petasum  bis  evertit  atque  eum  taliter  fatigavit,  qui  ex  despectu,  rabie  et  iracundia 
apprehendit  gladium  et  ope  capuli  proiiecit  eum  seorsum  per  aerem  et  quidem  tanta 
vi  ut  alter  agricoltim  adstantium,  qui  erat  scriba,  dedit  testimonium  eum  gladium 
proiecisse  fere  per  tres  quadrantes  leucae;  cuius  testimonium  confirmat  et  confirmavit 
ut  cognoscatur  ac  videatur,  omni  veritate,  peritiam  superare  omne  robur. 

Corchuelo  lassus  de  pugna  sedit  et  ad  eum  venit  Sanctius  qui  ei  dixit: 

-Mea  opinione,  domine  baccalauree,  si  accipere  vis  meum  consilium,  ex  hoc  et 
in  futurum  nullo  modo  velis  provocare  quemlibet  ad  certamen  gladii,  nisi  ad  luctamen 
vel  vectem  iactandum,  quia  habes  aetatem  et  vires  ad  hoc  faciendum;  nam  illi  qui 
vocantur  magistri  gladiatorii,  secundum  quod  audivi,  possunt  introducere  extremum 
gladium  per  oculum  acus. 

-Tamen  contentus  sum  -respondit  Corchuelo-  quia  de  asina  mea  cecidi  et  quia 
experientia  ostendit  mihi  veritatem  a  qua  tam  multum  aberam. 

Et  continuo  surrexit  et  licentiatum  amplexus  est  et  ambo  amiciores  quam  antea 
facti  sunt,  et  noluerunt  exspectare  scribam  redeuntem,  quia  eis  videbatur  multum 
demorari;  quare  conati  sunt  iter  eorum  prosequere  et  festinanter  ad  pagum  Quiteriae 
pervenire,  ex  quo  omnes  erant  oppidani. 

Per  reliquam  partem  itineris  licentiatus  narravit  eis  excellentiam  gladii  et  quidem 

hoc  tantis  argumentis  ac  figuris  et  mathematicis  probationibus  ut  omnes  intelligerent 
praestantiam  huius  scientiae,  Corchuelo  autem  ex  sua  pertinatia  secesso. 

Vespere  autem  facto,  sed  antequam  ad  oppidum  pervenirent  omnibus  videbatur  coelum 
esse  ante  pagum  plenum  innumeris  et  splendentibus  stellis.  Audiverunt  etiam  sonitus 
confusos  et  suaves  diversorum  instrumentorum  musicalium  tamquam  erant  tibiae,  tympana, 
psalteria,  albogues ,  cymbala  et  tintinnabula  et  cum  advenirent  propius  viderunt  ex  ramis 
arborum,  qui  confecti  erant  ad  introitum  oppidi  plenos  esse  luminaribus,  quas  ventus  non 
offendebat,  quia  nullo  modo  sufflabat,  sed  mansuetus  nec  folia  arborum  movebat.  Musici 
autem,  qui  in  diversis  turmis  sodalium  in  illo  placido  loco  deambulabant,  laetificabant 
nuptias  alii  saltantes,  alii  cantantes,  alii  pulsantes  diversitatem  instrumentorum  iam 
refertorum.  Profecto,  in  toto  prato  videbatur  laetitia  discurrere  et  contentus  saltitare. 

Multi  alii  laborabant  construendo  tabulata,  ex  quibus  commode  possent  in 
crastinum  diem  repraesentationes  et  choreas  spectare,  quae  faciendae  erant  in  illo 
loco  ad  sollemnitatem  nuptiarum  divitis  Camacho  atque  ad  exsequias  Basilii. 
Dominus  Quixotus  noluit  introire  in  illum  locum,  quamvis  ab  eo  id  quaesiverint 
agricola  baccalaureusque.  Ille  autem  obiecit  se  potius  sequi  consuetudinem  equitum 
itinerantium,  qui  solebant  dormire  sub  divo  in  campis  et  silvis  quam  in  oppidis, 
quamvis  esset  sub  tecto  aureo;  quare  iter  parum  declinavit,  Sanctio  autem  invito, 
quia  ad  memoriam  eius  venit  hospitium  in  castello  sive  in  domo  domini  Didaci. 


Capitulum  20.  Ubi  narrantur  nuptiae  divitis  Camacho  cum  rebus 
gestis  pauperis  Basilii 


Vix  candida  aurora  locum  dedit  fulgenti  Phoebo  ut  hic  ardore  suis  radiis  detergeret 
liquidas  margaritas  aureorum  capillorum  suorum,  dominus  Quixotus  surrexit,  exscutiens 
pigritiam  ex  suis  membris,  et  suum  armigerum  Sanctium  vocavit,  qui  adhuc  stertebat, 
quod  cum  vidit  dominus  Quixotus,  ante  quam  eum  expergefaceret  dixit  ei: 

-0  tu,  benedictus  supra  omnes  qui  vivunt  super  faciem  huius  terrae,  quoniam 
nec  habes  invidiam  nec  ab  ullo  invideris  et  quieto  animo  dormis,  nec  persequuntur 
te  nec  te  perturbant  incantatores  sive  incantamenta!  Dormi,  iterum  iterumque  dico, 
et  milies  etiam  dicam,  nullis  zelis  de  domina  tua  adhibitis,  neque  cogitationes  solvendi 
debita  auferunt  somnum  tuum  neque  quid  debeas  facere  in  crastinum  diem  ad  tuam 
parvam  familiam  nutriendam.  Sic  nec  aviditas  te  deturbat  neque  vana  pompa  huius 
mundi  defatigat  te,  nam  limina  tuorum  desideriorum  non  ulterius  procedunt,  quam 
ad  cogitandum  de  iumento  tuo;  quoniam  quae  tua  sunt  super  umera  mea  posuisti: 
pondus  et  aequipondium,  quae  natura  et  consuetudo  posuit  dominis.  Famulus  dormit, 
sed  dominus  vigilat  cogitando  quomodo  eum  sustentabit,  incrementum  ei  faciet  eique 
beneficia  dabit.  Angustia  videndi  coelum  fieri  plumbeum  et  nullo  modo  providere 
necessitates  terrae  suo  rore  opportuno,  non  affligit  famulum,  sed  dominum  eius,  qui 
eum  sustentabit  in  sterilitate  et  fame,  cui  servivit  in  fertilitate  abundantiaque. 

His  omnibus  rebus  Sanctius  nullo  modo  respondit,  quia  dormiebat  nec  tam  cito 
expergefieret  nisi  dominus  Quixotus  cum  extrema  lancea  non  suscitaret  eum. 
Expergefactus  est  denique  somnolentus  ac  piger  et  vultum  suum  vertens  ubique  dixit: 

-Ex  parte  horum  ramorum,  ni  fallor,  exhalatio  vel  odor  exit  et  magis  est  de  offula 
assa  quam  de  iunco  et  thymo;  et  nuptiae  quae  incipiunt  talibus  odoribus,  mea 
opinione,  abundantes  munificaeque  erunt. 

-Fini  loquendi,  edax  -ait  dominus  Quixotus-;  veni  huc  et  eamus  ad  haec  sponsalia 
videnda  necnon  et  ad  videndum  quid  despectus  Basilius  faciat. 

-Faciat  quidquid  ille  facere  velit  -respondit  Sanctius;  tamen,  si  pauper  non  esset, 
Quiteriam  duceret  uxorem.  Quid  est  hoc  eum  nullam  pecuniam  habere  et  etiam  velle 
ducere  uxorem  per  nubes?  Mea  sententia,  pauper  debet  contentus  esse  his,  quae  inveniat 
et  ne  plus  aequo  quaerere.  Sponsionem  facerem  divitem  Camacho  posse  tegere  Basilium 
argenteis  et,  cum  hoc  ita  sit,  satis  stulta  esset  Quiteria  si  despiceret  ornamenta 
muneraque,  quae  ei  dederit  et  etiam  dabit  Camacho  et  eligeret  Basilium,  quia  hic  iactat 
vectem  et  cognoscit  artem  gladiatoriam.  In  taberna  vinaria  non  dant  poculum  vini 
propter  vectem  iactandum  nec  propter  ullam  dexteritatem  gladii.  Peritiae  atque 
habilitates  hae  non  possunt  venum  dare,  quamvis  has  habeat  comes  Dirlos;  tamen  cum 
tales  sollertiae  sint  in  eo,  qui  multas  divitias  habet,  taliter  sit  vita  mea  tamquam  peritiae 
illae  mihi  videntur.  Super  bonum  fundamentum  aedificabitur  bona  aedes  et  nullum 
fundamentum  nec  fossa  tam  bona  est  in  toto  mundo  quam  pecunia. 

-Per  Deum,  Sancti  -inquit  ad  hanc  occasionem  dominus  Quixotus-,  finias  tuam 
concionem,  quoniam  si  prosequeris  quae  incepisti  non  erit  tibi  tempus  ad 
comedendum  nec  ad  dormitum  et  omne  dissipabis  loquendo. 

-Si  memineras,  domine  -obiecit  Sanctius-,  et  facis  memoriam  de  capitulis  nostri 
consensus  et  hoc  antequam  egressi  essemus  domo;  hoc  fuit  ut  possem  libere  loqui 
de  rebus  quas  vellem,  servatis  servandis,  ne  loquerer  contra  proximum  neque  contra 
auctoritatem  tuam  et  hucusque  puto  me  non  violavisse  mandata  contra  tale  capitulum. 

-Non  memini,  Sancti  -respondit  dominus  Quixotus-,  illius  capituli  et  quamvis 
hoc  ita  sit,  volo  te  nunc  tacere  et  huc  ad  me  venire;  quoniam  instrumenta  musicalia, 
quae  die  hesterno  audivimus  denuo  laetificant  valles  et  absque  dubio  sponsalia 
celebrabuntur  hoc  subfrigido  mane  et  non  calido  vespere. 

Sanctius  fecit  sicut  dominus  eius  ei  iussit  et  paravit  sellam  Rocinanti  et  clitellas 
asino  et  ambo  ascenderunt  in  eos  et  pedetentim  introierunt  per  ramos  ornatos. 

Primum  quod  apparuit  ante  oculos  Sanctii  fuit  iuvencus  integrus  transfixus  super 
magnum  ulmum  et  in  igne,  ubi  assandus  erat,  non  modicus  mons  ligni  ardebat  et 
sex  ollae,  quae  circum  focum  erant  non  quidem  ex  communi  magnitudine  ollarum, 
quia  erant  sex  dimidia  dolia  et  in  unaquaque  capiebat  magna  copia  carnis:  et  sic 
integros  arietes  introducebant  et  non  videbantur,  tamquam  si  essent  columbae;  et 
innumerae  erant  lepores  absque  pellibus ’et  gallinae  sine  pennis,  quae  pendebant  de 
arboribus  ad  eas  in  ollis  sepeliendas;  et  passeres  et  reliqua  venatio  ex  diverso  genere 
innumeri  erant,  etiam  pendentes  de  arboribus  ita  ut  aer  eos  frigefaceret. 

Sanctius  enumeravit  plus  quam  sexaginta  utres,  unusquisque  continens  plus  quam 
duo  magna  pondera  [arrobas],  et  omnes  pleni  tamquam  postea  visum  est  ex  genimine 
vitis,  moles  candidi  panis  erant  ut  solent  montes  tritici  in  areis;  casei  positi  erant  ut 

lateres  tessellati  et  faciebant  magnum  murum,  et  duae  urnae  olei,  maiores  quam 
quibusdam  in  quadam  officina  tinctoria  utebantur  ad  frigendas  placentas  et  cum 
duabus  amplis  spatulis  eas  frictas  extrahebant  et  introducebant  in  aliam  urnam  meile 
plenam,  quae  iuxta  primam  erat. 

Coqui  et  coquae  plus  quam  quinquaginta  erant,  omnes  limpidi,  diligentes  et 
contenti.  In  amplo  ventre  illius  iuvenci  erant  duodeni  teneri  ac  parvi  porcelli,  qui  sarti 
erant  desuper,  quibus  utebantur  ad  augendum  saporem  et  ad  emolliendum.  Aromata 
diversi  generis  et  ut  videbatur  non  per  libras,  sed  per  maxima  pondera  [arrobas]  esse 
et  omnia  palam  ostendebantur  in  magna  capsa.  Denique,  ac  breviter,  apparatus 
nuptiarum  rusticus  erat,  sed  tam  abundans  ut  exercitum  completum  sustentare  posset. 

Haec  omnia  Sanctius  Pansa  conspiciebat  et  mirabatur  ac  de  his  omnibus  gaudebat. 
Imprimis  ollae  captivaverunt  eum  atque  expugnaverunt  eum,  ex  quibus  libenter  ac 
magna  cupiditate  acciperet  bonum  catinum;  postea  utres  vini  allexerunt  voluntatem 
eius  ad  bibendum  et  denique  placentae  frictae  cum  meile  illius  sartaginis  frixoriae, 
si  sartagines  vocari  possent  illae,  quae  tam  magnae  erant.  Et  hoc  modo  et  quia  non 
potuit  amplius  resistere  venit  ad  quemdam  ex  his  sollicitis  coquis  et  suis  urbanis  ac 
famelicis  argumentis  rogavit  eum  utrum  posset  frustum  panis  submergere  in  quadam 
ex  illis  ollis.  Cui  coquus  ei  respondit: 

-Frater,  hic  dies  non  est  eorum  quibus  fames  habeat  iurisdictionem  propter 
divitem  Camacho.  Descende  et  vide  utrum  hic  sit  cochlear  atque  accipe  gallinam 
sive  duas  et  prosint  tibi. 

-Nullum  cochlear  video  -respondit  Sanctius. 

-Exspecta  parumper  -dixit  coquus-.  Me  miserum!  et  quam  delicatulus  es  tu  et 
quam  parum  audes  facere! 

Et,  his  dictis,  apprehendit  urnam  quam  introduxit  in  medium  dolium,  ex  quo 
extraxit  tres  gallinas  et  duos  anseres  dixitque  Sanctio: 

-Manduca,  amice,  atque  ede  ientaculum  cum  hoc  spumato,  donec  veniat  hora  prandii. 

-Nil  habeo  ubi  possim  haec  ponere  -respondit  Sanctius. 

-Tunc  accipe  -dixit  coquus-  etiam  cochlear  et  omnia;  quia  divitiae  et  contentus 
Camacho  supplebit  omnia  reliqua. 

Interea  et,  his  rebus  a  Sanctio  peractis,  dominus  Quixotus  inspiciebat  quomodo 
ex  una  parte  illorum  ramorum  introibant  duodeni  agricolae  super  formosas  equas 
cum  pulchris  ornamentis  rusticis  et  tintinnabulis  in  corrigiis;  atque  omnes  amicti 
ad  laetitiam  et  festivitatem;  illi  autem  non  tantum  cursum,  sed  multos  cucurrerunt 
per  pratum  cum  laetitia  magna  ac  vocibus  dicentes: 

-Vivat  Camacho  et  Quiteria!  ille  tam  dives,  sicut  haec  est  pulchra,  quia  illa 
pulcherrima  est  totius  mundi! 

Quae  cum  dominus  Quixotus  audivit  secum  dixit: 

-Mihi  videtur  hos  numquam  vidisse  meam  Dulcineam  a  Toboso,  quoniam  si  eam 
vidissent  relinquerent  laudationes  huius  Quiteriae. 

Ex  hoc  et,  parva  mora  elapsa,  inceperunt  intrare  per  diversas  partes  illorum 
ramorum  multae  turmae  chorearum,  inter  quas  etiam  erat  saltatio  gladiorum  ex  viginti 
et  quattuor  elegantibus  iuvenibus  pastoribus,  qui  induebant  albos  ac  praestantes 
vestitus  linteos  cum  multicoloribus  pannis  sericis  et  a  ductore  eorum,  qui  erat  diligens 

ephebus,  quaesivit  quidam,  qui  vehebatur  equa,  utrum  quisnam  saltatorum  vulneratus 
esset  necne. 

-Hucusque,  Deo  benedicto,  nemo  vulneratus  est:  omnes  sani  et  incolumes 
manemus. 

Postea  vero  saltator  cum  reliquis  sodalibus  suis  implicavit  se  gyris  et  tam  magna 
dexteritate  ut  dominus  Quixotus,  qui  solitus  erat  videndi  similes  saltationes  nullam 
invenit  tamquam  illam. 

Etiam  bene  ei  videbatur  alia  turma  saltationis,  quae  intravit  et  composita  erat  ex 
pulcherrimis  virginibus,  nulla  earum  minor  quattuordecim  annos  nata  et  nondum 
ad  duodeviginti  annos  pervenerat,  omnes  amictae  erant  pretioso  panno  viridi,  capilli 
partim  ornati  taeniis  partim  soluti,  tamen  illi  omnes  tam  flavi  erant  ut  cum  sole 
contenderent  et  super  quos  serta  composita  iasminis,  rosis,  amaranthis  et  caprifoliis. 
Senex  venerabilis  ducebat  eas  ac  vetus  matrona,  sed  hi  celeriores  erant  quam  quod 
anni  eis  promittebant.  Tibicen  suo  instrumento,  vulgo  gaita  zamorana ,  sonum  dabat 
eis,  quae  habebant  ipsam  honestatem  in  vultu  atque  in  oculis,  sed  pedibus  maximam 
celeritatem,  qua  ostendebantur  optimae  saltatrices  huius  mundi  esse. 

Postea  alia  chorea  huius  artificii  introivit  ex  his  quae  vocantur  loquentes.  Haec 
composita  erat  ex  octo  nymphis  in  duabus  seriebus;  quarum  alteram  ducebat  deus 
Cupido,  sive  Amor,  alteramque  Lucrum;  ille  ornatus  alis,  arcu  ac  pharetra  cum 
sagittis;  hoc  autem  amictum  erat  pretiosis  ac  polymitis  vestibus  ex  auro  et  serico. 
Nymphae  autem  quae  Amorem  sequebantur  super  umera  earum  ferebant  albam 
chartam  membranaceam,  in  qua  scriptum  erat  magnis  litteris  nomen  uniuscuiusque. 
Poesis  erat  titulus  primae  earum,  secundae  autem  Prudentia ,  tertiae  vero  Bonum 
Genus  et  rursum  quartae  Strenuitas.  Eodem  modo  erant  signatae  quae  Lucrum 
sequebantur:  et  sic  Munificentia  erat  titulus  primae,  Munera  autem  secundae, 
Thesaurus  vero  tertiae  quartaeque  Pacifica  Possessio.  Ante  omnes  erat  castellum 
ligneum  quod  ferebant  quattuor  viri  silvestres,  omnes  amicti  hedera  et  cannabe  viridi 
et  modo  tam  vivido  ut  fere  Sanctium  pavefacerent.  In  latere  frontali  castelli  et  in 
quattuor  lateribus  eius  scriptum  erat:  Castellum  bonae  Pudicitiae.  Eique  sonum 
dabant  quattuor  periti  tibicines  ac  pulsatores  tympani. 

Cupido  autem  incepit  saltationem  et,  duabus  mutationibus  perfectis,  porrexit 
oculos  et  ope  arcus  iactavit  sagittam  in  virginem,  quae  inter  pinnas  castelli  stabat 
atque  hoc  modo  dixit: 


Cupidus 

Magnus  sum  ego  deus  potens 
in  aere  atque  in  terris 
et  amplum  mare  occludens 
abyssumque  in  inferis 
atras  tenebras  convolvens. 

Numquam  cognovi  hunc  metum 
obtineo  semper  consuetum 
atque  immo  difficilia 

aufero,  pono  monilia 
video  me  in  omnibus  laetum. 

Canticum  finivit,  sagittam  proiecit  supra  castellum  sursum  et  denuo  recessit  ad 
locum  suum.  Postea  exivit  Lucrum  et,  duabus  mutationibus  perfectis,  tympana 
siluerunt  dixitque: 


Lucrum 

En  fortior  sum  ipso  Amore 
quamquam  hic  Amor  me  ducit. 

Lucrum  sum  et  sic  meo  more 
stirps  mea  quaerit,  inducit 
optima  in  coelo  maiore. 

Lucrum  quidem  oculorum 
paucis  est  signum  colorum 
sine  quo  nullum  est  bonum 
et  tibi  me  dabo  ut  sonum 
per  saecula  saeculorum.  Arnen. 

Recessit  Lucrum  et  praecessit  Poesis ,  quae  cum  fecit  suas  mutationes  ut  reliquae 
atque,  oculis  in  virginem  castelli  fixis,  dixit: 

Poesis 

Dulces  has  cogitationes 
una  cum  poetica  arte 
haec  domina  has  rationes 
ad  te  mittit  sua  ex  parte 
et  ostendit  hos  sermones. 

Obstinatio  inopportuna 
obstet  cum  nulla  fortuna, 
nam  multi  sunt  qui  invidunt, 
quare  eam  sic  incidunt, 
superponunt  coram  luna. 

Recessit  Poesis  et  ex  parte  Lucri  exivit  Munificentia  et,  suis  mutationibus  peractis, 
dixit: 


Munificentia 

Munificentiam  ii  vocant, 
vitant  prodigalitatem 
et  munus  contrarium  locant 
quod  suscitat  voluntatem 
et  tepidam  iam  revocant. 

Et  ego  ad  te  augendum, 
optimum  vitium  fovendum, 
maiorem  munificentiam 
ad  magnam  bonam  prudentiam 
impellam  te  ad  ostendendum. 

Hoc  modo  egressae  sunt  et  recesserunt  duae  figurae  ambarum  turmarum  et 
unaquaeque  perfecit  suas  mutationes  et  dixit  suos  versus,  alteros  elegantes,  alteros 
ridiculos,  sed  dominus  Quixotus  tantum  tradidit  memoriae  -et  hanc  magnam 
habebat-  hos  iam  dictos;  postea  vero  cuncti  saltantes  fecerunt  nodos  cum  fasciis  et 
quidem  eleganti  modo  atque  artificio  texendo  inter  se  et  solvendo  nodos  factos  ope 
saltationis.  Sed  cum  Amor  ante  castellum  venit,  sagittam  proiecit  sursum;  sed  tunc 
Lucrum  rupit  supra  hoc  castellum  capsulas  nummarias. 

Denique,  et  saltatione  longo  tempore  peracta,  Lucrum  eduxit  magnam  crumenam 
confectam  ex  pelle  magni  felis  romani,  quae  videbatur  plena  pecuniae  et  eam  proiecit 
in  castellum  et  cum  illud  percuteret,  ipso  ictu,  tabulae  illius  seiunctae  sunt  et 
ceciderunt  deorsum  et  ostenderunt  virginem  nudam  et  absque  ulla  defensione.  Lucrum 
advenit  cum  figuris  suorum  sodalium  et  posuit  magnam  catenam  auream  super  collum 
virginis,  vi  cuius  videbatur  eos  velle  apprehendere  eam,  obsidere  et  captivare.  Tamen 
cum  Amor  et  sodales  sui  haec  vidissent,  ficto  modo  simularunt  catenam  auferre  ab 
ea  et  omnes  gesticulationes  erant  ad  sonum  tympanorum  et  ope  rhythmicae  saltationis. 
Viri  silvestres  autem  pacaverunt  eos  et  celeriter  tabulas  denuo  struxerunt,  quibus  rebus 
peractis,  saltatio  finivit  magno  gaudio  spectatorum. 

Dominus  Quixotus  quaesivit  a  quadam  nympha,  quisnam  haec  composuit  et 
efficit?  Illa  respondit  dicens  clericum  beneficiarium  illius  pagi  haec  fecisse,  quia  ille 
habebat  bonum  intellectum  ad  talia  facienda. 

-Sponsionem  faciam  -inquit  dominus  Quixotus-,  talem  baccalaureum,  sive 
beneficiarium,  meliorem  amicum  esse  huius  Camacho  quam  illius  Basilii  et  magis 
pronus  erit  ad  satyras  faciendas  quam  ad  vesperas  recitandas:  nihilominus  quam  bene 
in  saltatione  introduxit  dexteritates  Basilii  cum  divitiis  Camacho! 

Sanctius  Pansa  qui  haec  audivit,  dixit: 

-Rex  est  gallus  meus:  egomet  pro  Camacho  sum. 

-Denique  -ait  dominus  Quixotus-,  bene  videtur,  Sancti,  te  rusticum  esse  et 
quidem  eorum  qui  saepe  dicunt:  Vivat  qui  victor  sit! 

-Nescio  de  quibus  ego  sim  -respondit  Sanctius-,  sed  bene  scio  me  numquam 
posse  ex  ollis  Basilii  extrahere  tam  optimum  spumatum  quam  quod  extraxi  ex  ollis 
huius  Camacho. 

Et  ostendit  ei  urnam  plenam  anseribus  gallinisque  et  accipiens  unam  earum 
incepit  comedere  magnis  facetiis  ac  fame  et  dixit: 

-Per  barbam  omnis  dexteritatis  Basilii!  Quia  tam  multum  aestimaris  sicut  habeas 
et  tantum  habes  quantum  et  quomodo  vales.  Duo  sunt  genera  hominum  huius  mundi, 
sicut  avia  mea  solebat  dicere,  nempe  «qui  habent»  et  «qui  non  habent»,  quamvis 
illa  ad  genus  habendi  sese  atteneret.  Et  hodie,  domine  Quixote,  ante  accipitur  virtutem 
habendi  quam  sciendi:  asinus  onustus  auro  videtur  melior  quam  equus  cum  clitellis. 

Quare  iterum  iterumque  dicam  et  quod  ad  me  attinet  pro  Camacho  sum,  cuius  ollae 
abundantes  sunt  anseribus  et  gallinis  spumatis,  leporibus  cuniculisque,  quamvis  ollae 
Basilii  tantum  habeant  sorbitionem  et  haec  ex  aqua  insipida. 

-Num  finisti  tuam  concionem,  Sancti?  -dixit  dominus  Quixotus. 

-Hanc  vere  finiam  -respondit  Sanctius-,  quia  video  te  pati,  sed  si  nulla  esset 
interruptio  loquerer  per  triduum. 

-Faxit  Deus,  Sancti  -obiecit  dominus  Quixotus-,  ut  videam  te  mutum  antequam 
moriar. 

-Secundum  modum  quo  progredimur  -respondit  Sanctius-,  ante  quam  moriaris, 
domine,  iam  manducabo  lutum  ex  terra  et  tunc  tam  mutus  ero  ut  nec  verbum  dicam 
usque  ad  finem  huius  mundi,  sive  saltem  usque  ad  novissimum  diem  vel  Diem  Iudicii. 

-Quamvis  hoc  sic  fiat,  0  Sancti!  -respondit  dominus  Quixotus-,  numquam 
perveniat  silentium  tuum  ad  locum  ubi  perveniet  quod  iam  locutus  es,  quod  nunc 
loqueris  et  locuturus  es  in  tua  vita;  et  hoc  valde  rationabile  est  ut  adveniat  primo 
dies  mortis  meae  quam  tuae;  quapropter  numquam  videbo  te  mutum  neque  dum  bibas 
sive  cum  dormias  quod  saltem  possem  exspectare. 

-Profecto,  domine  -respondit  Sanctius-,  quia  non  oportet  confidere  illi  mulieri 
scarificatae,  et  volo  dicere  Mortem,  quae  eodem  modo  devorat  agnum  quam  arietem 
et  a  parocho  nostro  audivi  dicere  Mortem  aequo  pede  pulsare  pauperum  tabernas, 
regumque  turres.  Et  haec  domina  habet  maius  robur  quam  timorem;  et  nihil 
abhorret  sive  habet  nauseam  de  qualibet  re,  quia  omnia  vorat  et  ad  omnia  adaptatur 
et  suas  clitellas  implet  ex  omni  genere  gentium  et  omnium  aetatum  et  condicionum. 
Non  est  quidem  messor,  qui  dormiat  tempore  quietis  postmeridianae;  quia  omni 
hora  metit  et  tum  tondet  herbam  siccam  tum  teneram  et  non  videtur  eam 
manducare,  quia  glutit  et  vorat  quidquid  habeat  ante  se,  nam  habet  famem  caninam 
et  numquam  saturatur;  et  quamvis  non  habeat  stomachum  videtur  insatiabilem  esse 
et  laborat  siti  bibendi  vitas  omnium  viventium  tamquam  qui  potat  poculum  aquae 
frigidae. 

-Nil  amplius,  Sancti  -inquit  ad  hanc  opportunitatem  dominus  Quixotus-.  Mane 
in  bonis  verbis  et  ne  cadas  deorsum,  quoniam  quae  dixeris  de  morte  tuis  rusticis 
verbis  est  quod  bonus  praedicator  dicere  potest.  Quare  dicam  tibi,  Sancti,  secundum 
bonam  dispositionem  tuam  ac  prudentiam,  te  posse  pulpitum  accipere  et  per  hunc 
mundum  pulchros  sermones  praedicare. 

-Bene  praedicat  qui  bene  vivit  -respondit  Sanctius-  et  nescio  alias  thologias. 

-Nec  oportet  te  has  habere  -inquit  dominus  Quixotus-;  tamen  non  possum 
intelligere  quomodo  sit  initium  sapientiae  timor  Dei,  nam  tu  times  magis  lacertum 
quam  Deum,  et  tam  multum  scis? 

-Velis  de  tuo  equitatu  iudicare,  domine  -respondit  Sanctius-,  et  noli  introire  ad 
diiudicandos  timores  sive  strenuitates  aliorum;  quia  tam  multum  timeo  Deum  ego 
sicut  unusquisque  filius  vicini.  Et  sine  me  hunc  spumatum  comedere,  quia  omnia 
alia  tantum  sunt  verba  otiosa  de  quibus  rationem  Deo  reddemus  in  alia  vita. 

Et,  his  verbis  prolatis,  rursum  oppugnavit  urnam  suam  cum  bonis  desideriis,  ita 
ut  suscitaret  famem  domini  Quixoti  et  hic  quidem  eum  iuvavit  comedendo,  nisi 
impediret  quod  oportet  ut  postea  diceretur. 

Capitulum  21.  Ubi  prosequuntur  nuptiae  Camacho  cum  aliis 

facetis  rebus  gestis 

Dominus  Quixotus  et  Sanctius,  argumentis  praecedentis  capituli  peractis, 
audiverunt  magnas  voces  ac  magnum  strepitum,  quae  faciebant  et  generabant  equites 
equarum,  qui  longo  cursu  et  vociferatione  obviam  sponsis  parati  erant  ad  eos 
convenienter  recipiendos.  Illi  autem  veniebant  circumdati  multiplicibus  instrumentis 
et  inventionibus;  parochus  et  propinqui  amborum  necnon  et  omnes  homines  locorum 
circumvicinorum  comitabantur  eos,  cuncti  autem  amicti  erant  vestibus  festivis.  Et 
cum  Sanctius  vidit  sponsam  dixit: 

-Mea  opinione,  sponsa  non  venit  amicta  ut  rustica,  sed  ut  elegans  aulica.  Hercle! 
secundum  quod  video,  monilia  quae  habet  pura  sunt  coralia  et  viridis  pannus  Conchae 
(Cuenca)  est  villosus  sericus  ex  triginta  filis!  Et,  mea  sententia,  candidae  fimbriae 
sunt  fasciae  ex  linteo!  Iuro  per  me!  hoc  esse  ex  raso  serico!  Et  inspicite  manus,  illae 
sunt  ornatae  anulis  ex  gagata!  Ne  prosperem  ego!  nisi  sint  anuli  aurei  cum  insertis 
margaritis  albis  tamquam  lac  coagulatum  et  unusquisque  habebit  pretium  tamquam 
oculus  faciei.  O  filia  moechae,  et  quam  pulchri  capilli,  nisi  ficti  sint,  quia  numquam 
tam  longos  eos  vidi  nec  tam  flavos  in  tota  vita  mea!  Nolite  ponere  maculam  in 
gressibus  vel  forma  eius  et  ne  faciatis  similitudinem  eius  cum  palma,  quae  movetur 
onusta  racemis  dactylorum,  quia  idem  videntur  monilia,  quae  pendent  de  capillis 
vel  de  gutture  eius!  Et  iuro  per  animum  meum,  hanc  puellam  esse  excellentem  ac 
posse  superare  argentarias  Flandriae. 

Dominus  Quixotus  risit  rusticas  laudationes  Sanctii  Pansae;  et  ei  etiam  videbatur, 
praeter  suam  dominam  Dulcineam  a  Toboso,  numquam  vidisse  mulierem  tam 
formosam.  Pulchra  Quiteria  veniebat  aliquantulum  pallida  et  fortasse  hoc  erat  ex 
mala  nocte,  quia  sponsae  transeunt  noctem  ordinando  ornatum  nuptiarum  suarum 
crastini  diei.  Appropinquabant  illi  ad  tabulatum  sive  ad  theatrum,  quod  iuxta  pratum 
erat,  compositum  ex  storeis  ramisque,  ubi  sponsalia  celebranda  erant  et  ubi  spectandae 
erant  saltationes  et  artificia.  Et  vix  advenerunt  ad  illum  locum  audiverunt  magnas 
voces  a  tergo  et  una  earum  dicebat: 

-Sistite  parumper,  o  genus  celer  atque  inconsideratum  gentium! 

Quibus  vocibus  cuncti  caput  verterunt  et  viderunt  eas  dare  virum  amictum  tunica 
nigra  laciniosa  cum  purpura  tamquam  flammis.  Coronatus  erat  -ut  postea  visus  est- 
funerea  corona  cupressea;  atque  in  manibus  suis  habebat  magnum  baculum.  Et  simul 
ac  propius  advenit  omnes  cognoverunt  eum  esse  elegantem  Basilium  et,  omnibus 
stupentibus,  exspectaverunt  quid  essent  voces  ac  verba  eius,  timentes  eventum 
adversum  futurum  esse  ex  adventu  eius. 

Denique  et  lassus  de  via  et  sine  ullo  halitu  in  conspectu  sponsorum  pervenit  et 
ibi  stetit  et  tunc  fixit  extremum  ferreum  baculi  in  terram  et,  vultu  pallido,  oculos 
posuit  in  Quiteriam  et  voce  tremente  ac  rauca  haec  dixit: 

-Bene  scis,  ingrata  Quiteria,  secundum  sanctam  legem  quam  profitemur,  me 
vivente,  te  non  posse  alii  nubere;  et  eodem  modo  non  ignoras  quominus  exspectarem 
ad  moram  faciendam  ut  niterer  ad  bona  fortunae  melioranda,  semper  volui  decus 

conveniens  tui  honoris  servare;  tamen  oblita  es  omnino  omnium  debitorum  erga 
bonum  desiderium  meum  et  quod  meum  est  voluisti  dare  alii  domino,  cuius  divitiae 
serviunt  non  tantum  bonae,  sed  prosperae  optimaeque  fortunae.  Et  ut  eam  habeat 
plenam  -et  non  quia  eam  vere  mereatur,  sed  sicut  coeli  ei  eam  dare  volunt-,  egomet 
meis  manibus  solvam  quod  non  fieri  potest  et  hoc  obstaculum  quod  ei  impediat  et 
sic  eiiciam  me  foras.  Vivat,  vitat  dives  Camacho  cum  ingrata  Quiteria  per  multa  ac 
felicia  saecula  et  moriatur,  moriatur  miserrimus  Basilius,  cuius  paupertas  scidit  alas 
felicitatis  eius  et  posuit  eum  in  sepultura! 

Et,  his  verbis  prolatis,  accepit  baculum,  quem  habebat  fixum  in  terra  et  reliquit 
mediam  partem  eius,  quae  serviebat  ei  ut  vagina  ad , dimidiatum  gladium,  qui 
celabatur;  et  extremo  capulo  in  terra  posito,  magna  celeritate  ac  voluntate  sese  proiecit 
super  eum  et  uno  ictu  ostendit  extremum  sanguineum  gladii  per  dorsum  suum  et 
dimidiam  partem  ferrei  cultri  dum  ille  tristis  vir  submersus  proprio  sanguine  iacebat 
super  terram  transfixus  suis  propriis  armis. 

Amici  eius  commoti  miseria  ac  teterrimo  infortunio  eius  accurrerunt  ad  eum 
iuvandum,  et  dominus  Quixotus,  Rocinante  relicto,  etiam  advenit  ad  ei  favendum  eumque 
accepit  suis  bracchiis  et  en  invenit  eum  nondum  exspiravisse.  Voluerunt  autem  gladium 
extrahere  ex  eo,  sed  parochus  qui  aderat  putavit  melius  esse  non  extrahere  eum  ante 
quam  confiteretur  peccata,  quia  si  extraherent  eum  confestim  ipso  tempore  moriretur. 
Tamen  Basilius  parumper  compos  sui  erat  et  acerba  atque  exanimi  voce  dixit: 

-Si  forte  velles,  o  crudelis  Quiteria,  dare  mihi  tuam  manum  sponsae  in  hoc  ultimo 
et  inevitabili  periculo  vitae  meae,  adhuc  possem  cogitare  temeritatem  meam  habuisse 
quamdam  excusationem,  quoniam  in  ea  obtinui  bonum  pertinendi  ad  te. 

Parochus  autem,  his  verbis  auditis,  dixit  ei  ut  potius  attenderet  ad  salutem  animi 
quam  ad  desideria  corporis  et  a  Deo  veniam  quaereret  propter  sua  peccata  et  propter 
desperatum  desiderium  suum.  Cui  Basilius  respondit  se  nullo  modo  facere 
confessionem  nisi  Quiteria  promitteret  ei  nubere;  et  hic  contentus  iuvaret  eum  ad 
confessionem  faciendam. 

Dominus  Quixotus,  petitione  vulnerati  audita,  magnis  vocibus  dixit  Basilium 
petivisse  rem  iustam  ac  rationabilem  et  praeterea  facilem  faciendi,  quare  dominus 
Camacho  honoratus  esset  accipiendi  dominam  Quiteriam  viduam  strenui  Basilii  quam 
si  eam  acciperet  ex  latere  patris  eius. 

-Hic  et  nunc  oportet  ut  illa  dicat  volo ,  quod  nullum  effectum  habebit  quam  hoc 
dicere,  quoniam  thalamus  huius  nuptiarum  erit  sepultura. 

Camacho  autem  haec  omnia  audivit  et  manebat  tacitus  et  confusus  et  nil  sciebat 
quid  dicendum  esset;  tamen  voces  amicorum  Basilii  tot  multae  fuerunt  quaerentes 
ab  eo  ut  sineret  Quiteriam  dare  manum  sponsae  ei,  ne  animus  eius  deperderetur  ex 
hac  vita  desperatus  in  aeternum;  cfuibus  moverunt  eum  et  compulerunt  eum  ut  diceret: 
si  Quiteria  vellet  ei  manum  suam  sponsae  dare  ille  contentus  esset,  quia  hoc  efficeret 
tantum  parvam  moram  ad  adimplenda  propria  desideria  eius. 

Hico  omnes  ad  Quiteriam  pervenerunt  alii  eam  rogaverunt,  alii  ploraverunt,  alii 
vero  bonis  argumentis  ei  persuaserunt  ut  manum  daret  miserrimo  Basilio;  at  illa 
durior  marmore  et  quietior  statua  palam  ostendebat  se  nescire  nec  posse  neque  velle 
verbum  respondere;  nec  quidem  responderet  nisi  parochus  diceret  ei  ut  citius  dicto 

statueret  ad  faciendum,  quia  Basilius  habebat  animum  inter  dentes  et  non  poterat 
per  multum  tempus  irresoluta  consilia  exspectare. 

Tunc  pulchra  Quiteria,  nullo  verbo  adhibito,  turbata  atque  ut  videbatur  valde 
moesta  ad  Basilium  venit,  qui  iam  oculos  volvebat,  halitu  anhelante,  et  inter  dentes 
nomen  Quiteriae  murmurabat  ostendens  se  mori  et  quidem  ut  gentilis  et  non  ut 
christifidelis.  Denique  venit  Quiteria  et,  genibus  flexis,  manum  eius  quaesivit  gestibus 
et  non  verbis.  Basilius  autem  oculos  suos  exorbitavit  et  intuens  eam  attente  dixit  ei: 

-O  Quiteria,  num  venis  ut  miserearis  mei  ad  tempus  quo  tua  pietas  sit  culter,  qui 
vitam  meam  auferat,  quia  iam  desunt  mihi  vires  ad  gloriam  tuam  accipiendam,  nam 
elegisti  me  ut  sponsum  tuum,  sed  non  ad  tollendum  dolorem,  qui  celerrime  cooperiet 
oculos  meos  teterrima  umbra  mortis!  Quod  vere  rogo  te,  o  fatidica  stella  mea!  est  ut 
manum,  quae  nunc  a  me  quaeris  et  vis  dare  non  tantum  sit  ut  purum  obsequium  neque 
denuo  ad  decipiendum  me,  sed  ut  reapse  confitearis  et  dicas  te  libenter  ac  sponte  hanc 
mihi  tradere  et  quidem  dare  tamquam  tuo  legitimo  marito,  quia  non  opus  est  ut  in 
hac  occasione  fraudulenter  uteris  fictione  cum  eo  qui  tantas  veritates  tecum  egit. 

Ille  autem,  his  argumentis  prolatis,  exanimis  mansit;  ita  ut  omnes  praesentes 
crederent  eum  animum  tradere.  Quiteria  autem  honesta  ac  plena  pudicitia  sua  manu 
dextra  accepit  manum  Basilii  eique  dixit: 

-Nullum  obstaculum  potest  meam  voluntatem  impedire  quin  dem  tibi  manum 
legitimae  uxoris  et  tuam  accipio,  si  vere  tu  ope  tuae  libertatis  das  mihi  et  ne  deturbet 
te  calamitas,  qua  tua  desperatio  te  posuit. 

-Utique  volo  -respondit  Basilius-,  et  non  turbatus  nec  confusus,  sed  claro 
intellectu,  quem  coelum  mihi  dedit  et  sic  me  praebeo  et  offero  tibi  ut  maritus  tuus. 

-Atque  ego  ut  uxor  tua  -respondit  Quiteria-,  utrum  longos  annos  vivas  sive  ex 
bracchiis  meis  ad  sepulturam  te  ferant. 

-Tam  vulneratus  ut  sit  hic  iuvenis  -dixit  ad  hanc  occasionem  Sanctius  Pansa-, 
nimis  loquitur;  faciant  tunc  ut  ille  relinquat  tam  multa  verba  et  attendat  ad  suum 
animum,  quia,  secundum  me,  magis  habet  eum  in  lingua  quam  in  dentibus. 

Et  cum  Basilius  et  Quiteria  apprehenderunt  manus  ad  invicem,  parochus  tener 
et  lacrimosus  ambobus  benedixit  atque  a  coelo  quaesivit  ut  daret  bonam  quietem 
animo  novi  sponsi,  qui  cum  acciperet  benedictionem  et  magna  celeritate  surrexit  et 
stetit  et  magna  diligentia  extraxit  gladium,  cui  corpus  suum  serviebat  ut  vagina. 

Omnes  circumstantes  admirati  sunt  et  nonnulli  eorum  simpliciores  quam  curiosi 
magnis  vocibus  dixerunt: 

-Miraculum,  miraculum! 

Tamen  Basilius  obierit: 

-Non  «miraculum,  miraculum»,  sed  sollertia,  sollertia! 

Parochus  autem  stupefactus  et  attonitus  venit  ad  vulnus  tangendum  suis  manibus 
et  invenit  cultrum  penetrare  non  per  carnem  et  costas  Basilii,  sed  per  foramen  vacuum 
ex  ferro,  quod  plenum  sanguine  bene  adaptatum  habebat  et  sanguinem  praeparatum 
ita  ut  non  coagularetur  frigore. 

Denique  parochus,  Camacho  omnesque  circumstantes  putaverunt  se  deceptos  esse. 
Sponsa  autem  non  ostendit  ullam  moestitiam  propter  deceptionem;  tamen,  cum  haec 
audisset  has  nuptias  propter  dolum  non  esse  veras,  dixit  eam  denuo  has  nuptias 

confirmare  quapropter  cuncti  intellexerunt  ambos  mutuo  consensu  fecisse  quod 
factum  erat;  ex  quo  Camacho  et  sodales  eius  valde  suffusi  pudore  erant  et  voluerunt 
vindictam  accipere,  quare  multos  gladios  e  vaginis  extraxerunt  et  impetum  in 
Basilium  fecerunt,  pro  quo  etiam  alii  extraxerunt  tot  multos  gladios  e  vaginis  eorum. 
Nihilominus  dominus  Quixotus  praecedens  omnibus  accepit  lanceam  suo  bracchio 
et  coopertus  scuto  fecit  locum  prae  omnibus.  Sanctius  cui  numquam  similia  facinora 
placuerunt  ad  hydrias  se  convertit  ex  quibus  obtulerat  suum  iucundum  spumatum, 
quia  hic  locus  ei  videbatur  ut  sacer  et  dignus  magnae  venerationis.  Dominus  Quixotus 
magnis  vocibus  dicebat: 

-Sistite  omnes,  consistite;  quoniam  non  rationabile  est  vindictam  facere  ex  iniuriis 
quas  amor  nobis  fecit.  Atque  animadvertite  amor  et  bellum  unum  esse  et  sic  ut  in 
bello  licet  et  utuntur  sollertiis  ac  versutiis  ad  inimicum  oppugnandum  etiam  in 
contentionibus  et  certaminibus  amorosis  acceptantur  et  ut  bona  sunt  mendacia  et 
fallaciae,  quae  fiunt  ad  finem  desideratum  nanciscendum,  cum  non  sint  in  detrimento 
amati.  Quiteria  autem  erat  Basilii  ac  Basilius  erat  Quiteriae  per  iustam  coelorum 
dispositionem.  Camacho  vero  dives  est  et,  procul  dubio,  potest  emere  ad  nutum  suum 
quidquid  velit  et  sicut  velit.  Basilius  autem  tantum  habebat  hanc  ovem  et  nemo  eam 
ab  eo  auferret  quamvis  potens  sit;  nam  quos  Deus  coniunxit  homo  non  poterit 
seiungere  et  primus  qui  hoc  conetur  facere  eum  transfodiam  hac  lancea  mea. 

Et,  his  verbis  dictis,  lanceam  tam  fortiter  ac  tanta  dexteritate  agitavit  ut 
expavescerent  omnes,  qui  eum  non  cognoscebant.  Et  contemptio  Quiteriae  tanta 
intensitate  finxit  in  mente  Camacho  ut  uno  ictu  omnino  deleta  esset  ex  memoria 
eius.  Et  eodem  modo  fecerunt  persuasiones  parochi,  qui  erat  vir  valde  prudens  et 
cautus,  quibus  argumentis  Camacho  remansit  pacificus  et  tranquillus  necnon  et 
sodales  eius;  et  hoc  modo  gladios  ad  vaginas  reddiderunt  et  plus  inculpaverunt 
versatilem  Quiteriam  quam  sollertem  Basilium.  Et  Camacho  sic  ratiotinatus  est,  si 
Quiteria  cum  esset  virgo  amavit  Basilium  etiam  amaret  eum,  cum  esset  nupta  cum 
Camacho,  quare  gratias  dabat  coelo,  quia  eam  ab  eo  abstulit  et  non  eam  dedit  ei. 

Camacho  autem  consolatus  ac  pacatus  est  et  omnes  sodali  eius  et  etiam  sodales 
Basilii  pacifici  facti  sunt;  et  dives  Camacho  ad  ostendendum  se  nullo  modo  pati  hoc 
fictum  artificium,  et  pro  nihilo  facere,  voluit  ut  festivitas  ulterius  procederet  tamquam 
si  ipse  uxorem  duceret;  tamen  nec  Basilius  nec  uxor  eius  voluerunt  adesse  nec  sodales 
eius  et  sic  ad  pagum  Basilii  pervenerunt,  quia  pauperes  virtuosi  prudentesque  etiam 
habent  qui  eos  sequantur,  honorent  et  protegant  tamquam  divites  habent  qui  eos 
laudent  et  comitentur. 

Illi  autem  dominum  Quixotum  secum  adduxerunt,  quia  eum  habuerunt  ut 
strenuum  ac  magnae  aestimationis.  Tantum  animus  Sanctii  obnubilus  fuit,  quia  non 
amplius  potuit  servare  explendidam  escam  et  festivitatem  Camacho,  quae  usque  ad 
noctem  perduraverunt.  Et  sic  moestus  ac  tristis  secutus  est  dominum  suum,  qui  cum 
sodalitate  Basilii  iter  faciebat  et  hoc  modo  reliquit  ollas  Aegypti,  quamvis  eas  in 
animo  haberet;  cuius  fere  consumptum  spumatum  secum  ducebat  in  urna  et  ei 
repraesentabat  gloriam  abundantiamque  illius  boni  quod  amittebat;  et  moestus  ac 
meditabundus,  quamvis  sine  ulla  fame  esset  et  super  asinum  sedens  secutus  est 
vestigia  Rocinantis. 

Capitulum  22.  Ubi  magnae  res  gestae  narrantur  de  caverna 
Montesinos,  quae  est  in  media  Manica,  et  quibus  factis  dominus 
Quixotus  finem  felicem  dedit 


Multa  magnaque  fuerunt  munera,  quae  coniuges  domino  Quixoto  dederunt, 
propter  probatam  dispositionem  eius  ad  eos  defendendos  ac  propter  strenuitatem, 
qua  eum  habuerunt  ut  alterum  Cid  in  armis  et  alterum  Ciceronem  in  rhetorica. 
Sanctius  vero  sese  refocillavit  ad  sumptum  coniugum,  ex  quibus  apertum  fuit  non 
convenisse  cum  Quiteria  in  ficto  vulnere,  quia  tantum  fuit  sollertia  Basilii  qua 
exspectavit  eventum  quod  secutum  est;  tamen  verum  est  Basilium  locutum  fuisse 
cum  amicis  suis,  quibus  consilium  suum  ostendit,  ita  ut  tempore  opportuno  faverent 
suae  voluntati  et  fallaciam  iuvarent. 

-Minime  dicenda  sunt  mendacia  -inquit  dominus  Quixotus-  quae  finalitatem 
virtuosam  quaerant.  Quapropter  matrimonium  inire  qui  se  mutuo  diligunt  est  finalitas 
maioris  excellentiae,  et  maximus  inimicus  amoris  est  fames  et  continua  necessitas,  quia 
amor  est  tota  laetitia,  contentus  et  gaudium,  praesertim  cum  amans  est  in  possessione 
rei  amatae  et  contra  eum  sunt  inimici  illi  ac  dicti  necessitas  paupertasque;  et  haec  omnia 
dicebat  cum  desiderio  ut  dominus  Basilius  relinqueret  peritiam  suam  quae,  quamvis 
ei  famam  daret,  non  lucrabatur  pecuniam  et  ille  debebat  attendere  ad  sua  bona  augenda 
modo  conveniente  et  idoneo,  quod  numquam  deerit  prudentibus  ac  studiosis. 

-Pauper  honoratus,  si  vere  possit  esse  honoratus  qui  pauper  est,  habet  gemmam 
possidendo  uxorem  formosam,  sed  cum  eam  ab  eo  abstulerint,  honorem  ab  eo  auferunt 
eumque  interficiunt.  Uxor  pulchra  et  honorata,  cuius  maritus  pauper  est,  meretur 
coronari  laureis  palmisque  victoriae  ac  triumphi.  Sola  pulchritudo  autem  allicit 
voluntates  omnium,  qui  eam  inspiciunt  et  cognoscunt  et  tamquam  meta  iucunda  ad 
eam  nanciscendam  aquilae  regales  atque  aves  altivolantes  veniunt;  sed,  si  ad  hanc 
formositatem  adiungitur  necessitas  et  angustia,  etiam  corvi,  milvi  avesque  rapaces 
pervenient  et  illa,  quae  manebit  contra  has  omnes  insidias,  vere  nuncupabitur  corona 
mariti  sui.  Vide,  o  prudens  Basili  -addidit  dominus  Quixotus-:  opinio  fuit,  et  nescio 
cuiusdam  sapientis,  ut  in  toto  mundo  non  esset  nisi  una  mulier  bona  et  consiliabant 
unicuique  ut  cogitaret  et  crederet  illam  solam  uxorem  suam  propriam  fuisse  et  hoc 
modo  viveret  contentus.  Ego  non  duxi  uxorem,  neque  hucusque  ad  me  venit  voluntas 
ducendi  eam,  tamen  auderem  consilium  dare  ei,  qui  me  rogaret  ut  dicerem  ei  modum 
quaerendi  mulierem  ad  ducendam  uxorem.  Imprimis  consilium  esset  ut  potius 
inspiceret  famam  quam  divitias;  quoniam  bona  mulier  non  tantum  adipiscitur  bonam 
famam  sua  bonitate,  sed  si  vere  videtur  bona;  et  impudentia  et  publica  procacitas 
maius  damnum  afficiunt  honori  mulieris  quam  secretae  pravitates.  Si  bonam 
mulierem  adduces  ad  tuam  domum  facile  eam  servabis  necnon  et  eam  meliorem 
facies;  sed  si  adduces  malam  mulierem  difficile  erit  eam  emendare;  quoniam  non 
perfacile  erit  ex  hoc  extremo  ad  alterum  venire.  Nolo  dicere  hoc  non  fieri  posse, 
tamen  perdifficile  esse. 

Sanctius,  his  omnibus  verbis  auditis,  dicebat  secum: 

-Hic  est  dominus  meus,  qui  dicit  de  me,  cum  loquor  de  rebus  prudentibus  ac 
plenis  substantiae,  me  posse  pulpitum  accipere  et  per  hunc  mundum  ire  ad 
praedicanda  quae  digna  sunt,  tamen  etiam  idem  dico  de  eo  cum  incipiat  connectare 
sententias  et  dare  consilia,  poterit  non  tantum  pulpitum  accipere  suis  manibus,  sed 
duos  pulpitos  in  unoquoque  digito  suo  et  per  omnia  loca  ire  ad  bona  patranda.  Per 
diabolum,  eques  itinerans,  qui  tam  multa  cognoscis!  Egomet  cogitabam  meo  animo 
cum  posse  scire  res  pertinentes  ad  suum  equitatum,  sed  non  est  negotium  quod  non 
cognoscat  neque  locus  ubi  non  possit  suum  cochlear  introducere. 

Quod  Sanctius  murmurabat  voce  submissa,  aliquo  modo  audivit  dominus  eius 
cumque  rogavit: 

-Quid  est  quod  murmuras,  Sancti? 

-Nil  dico,  nec  quid  murmuro  -respondit  Sanctius-,  tantum  inter  me  dicebam 
mc  velle  audire  quod  diceres  tu  ante  quam  ducerem  uxorem  et  fortasse  nunc  dicerem 
ego:  «Bos  liberus  bene  se  lambit». 

-Tam  mala  est  tua  Teresia,  Sancti?  -ait  dominus  Quixotus. 

-Mala  non  est  -respondit  Sanctius-,  sed  non  est  nimis  bona;  saltem  non  tam 
bona  sicut  vellem  ego. 

-Malum  est,  Sancti  -inquit  dominus  Quixotus-  tibi  male  dicere  de  tua  uxore, 
quae  profecto  mater  est  tuorum  liberorum. 

-Nil  mutuo  debemus  -respondit  Sanctius-;  quia  etiam  illa  male  dicit  de  me  cum 
habeat  occasionem,  praesertim  cum  habeat  zelotypiam;  et  tunc  ipse  Satan  patiatur  eam. 

Denique  triduum  cum  coniugibus  manserunt,  quibus  eis  ministraverunt  tamquam 
regibus.  Dominus  Quixotus  quaesivit  a  licentiato,  perito  gladiatorio,  ut  diceret  ei 
quomodo  posset  ire  ad  cavernam  Montesinos,  quoniam  magnum  desiderium  habebat 
sesc  introducendi  in  eam  et  suis  propriis  oculis  videre  si  vera  erant  mira,  quae  de  ea 
dicebantur  in  omnibus  regionibus.  Licentiatus  autem  dixit  ei  se  rogare  patruelem  suum, 
studiosum  clarum,  et  cupidum  legendi  libros  equitatus  ut  absque  dubio  et  libenter  eum 
adduceret  ad  introitum  cavernae  et  ostenderet  ei  lacunas  Ruiderae,  celebres  in  omni 
Manica  et  etiam  in  omni  Hispania.  Et  ipse  haec  omnia  perficeret  magno  oblectamento 
ac  libentissime,  quia  erat  iuvenis  qui  sciebat  libros  edere  in  lucem  eosque  dicare 
principibus.  Tandem  patruelis  venit  cum  quadam  asina  gravida  et  cuius  clitellae 
coopertae  erant  stragulo  polymito  ex  tela  sacci.  Sanctius  paravit  sellam  Rocinanti  et 
etiam  asino  suas  clitellas  quam  adimplevit  et  quae  comitatae  sunt  clitellas  patruelis, 
quae  vere  omnia  necessaria  habebant.  Tunc  sese  commendaverunt  Deo  ac  valedicentes 
omnibus,  iter  denuo  fecerunt  ad  illam  illustrem  cavernam  Montesinos. 

Dum  iter  faciebant  dominus  Quixotus  quaesivit  a  patruele  quaenam  erant  exercitia 
cius  et  quodnam  munus  et  quaenam  studia  eius.  Quibus  patruelis  respondit  ei  dicens 
suum  munus  esse  humanisticum,  exercitia  ac  studia  sua  componere  libros  ad  eos 
edendos  in  lucem  et  hi  omnes  erant  magnae  utilitatis  et  non  minoris  oblectamenti 
ad  rem  publicam;  quidam  eorum  erat  Liber  symbolorum  vestiariorum  ubi  pingebantur 
septingenta  et  tria  symbola  sive  vestes  tessellatae  cum  suis  coloribus,  appellationibus 
ct  characteribus  ex  quibus  possent  educere,  quae  vellent  tempore  festivitatum  atque 
oblectamenti  equitum  aulicorum  et  non  necesse  erat  ab  aliis  ea  quaerere  nec  cerebrum, 
ut  dicunt,  exprimere  ad  ea  obtinenda  secundum  desideria  et  voluntates  eorum. 

-Quia  sic  egomet  offero  zeloso,  despecto,  oblivioso  atque  absenti,  quae  ei  magis 
conveniunt  et  quae  erunt  meliora  quam  peccatoria.  Alter  liber  est  mihi,  qui  vocabitur 
Methamorphoseos ,  sive  Ovidius  hispanicus  et  est  rarae  novaeque  inventionis,  quia 
in  eo  et  ad  imitationem  Ovidii,  sed  ficto  modo  explano,  quaenam  fuit  Giralda  Hispalis 
(Sevilla),  atque  Angelus  Magdalenae  (Angel  de  la  Madalena)  Salmanticae,  quisnam 
Cannus  (Cafto)  de  Vecinguerra  Cordubae,  quinam  Tauri  de  Guisando,  Montes  Fusci 
(Sierra  Morena),  Fontes  de  Leganitos  et  Lavapies  Matriti  (Madrid)  et  non  oblitus 
sum  Fontis  Pediculi  (Fuente  dei  Piojo),  neque  Fontis  Canni  Aurei  (Cano  Dorado) 
ac  Fontis  Priorissae  (de  la  Priora)  et  haec  omnia  cum  suis  allegoriis,  metaphoris  ac 
translationibus,  et  hoc  modo  laetificant  animum,  suspendunt  et  docent  eodem 
tempore.  Alterum  librum  habeo  quem  voco  Supplementum  Vergilio  Polydoro ,  qui 
agit  de  inventione  rerum  et  hic  est  magnae  eruditionis  ac  studii,  quia  ibi  tractantur 
res,  quarum  Polydorus  oblitus  est  et  sunt  magni  momenti,  et  ego  invenio  eas  ac 
declaro  et  quidem  eleganti  modo  loquendi.  Vergilius  oblitus  est  dicendi,  quis  fuit 
primus,  qui  laboravit  pituita  sive  destillatione  naris  in  mundo,  et  primus  qui  acceperat 
unctionem  ad  morbum  gallicum  sanandum  et  egomet  accurate  explano  ac  publica 
fide  obsigno  saltem  viginti  quinque  auctoribus;  ut  videas  tu,  domine,  quomodo  et 
quam  bene  laboravi  et  utrum  hic  liber  utilis  sit  omnibus  necne. 

Sanctius  qui  valde  attentus  fuit  narrationi  patruelis  dixit  ei: 

-Dicas  mihi,  domine,  et  sic  Deus  det  tibi  bonam  fortunam  cum  tui  libri 
imprimantur,  num  poteris  mihi  dicere  quod  bene  scias,  quia  tu  vere  omnia  scis,  quis 
fuit  primus  qui  caput  suum  unguibus  scabit,  quia  ego  puto  eum  fuisse  patrem  nostrum 
Adamum? 

-Fortasse  ille  esset  -respondit  patruelis-,  quia  Adamus  habuit  caput  et  capillos 
et  cum  hoc  ita  sit  et  etiam  fuit  primus  homo  in  hoc  mundo,  aliquando  etiam  scaberet 
caput  suum. 

-Sic  credo  ego  -respondit  Sanctius-;  sed  dicas  mihi  nunc:  quisnam  fuit  primus 
circumvolvens  mundum? 

-Vere,  frater  -respondit  patruelis-,  nondum  potero  hoc  statuere  donec  id 
accuratius  quaeram.  Tamen  cum  ad  libros  meos  revertar  id  perquiram  et  solvam  tibi 
cum  nos  denuo  mutuo  videamus,  quia  haec  non  erit  ultima  vice. 

-Tunc  videas,  domne  -obiecit  Sanctius-,  ne  labores  pro  hac  quaestione,  quia  nunc 
memini  huius  rei  quam  quaesivi.  Sed  scias  Luciferum  fuisse  primum  volventem 
mundum  cum  eiecerunt  eum  de  coelo  et  venit  volvens  usque  ad  profundas  abyssos. 

-Recte  iudicasti,  amice  -dixit  patruelis. 

Et  dominus  Quixotus  ait: 

-Haec  quaestio  ad  hoc  responsum  non  est  tua,  Sancti;  a  quodam  audivisti. 

-Taceas,  domine  -obiecit  Sanctius-;  quia  si  incipio  nunc  ad  quaerendum  et 
respondendum  non  finiam  usque  in  crastinum  diem.  Et  ad  quaerendas  stultitias  et 
ad  eas  respondendas  non  indigeo  quodam  iuvamine  vicinorum. 

-Plus  dixisti,  Sancti,  quam  quod  vere  scis  -dixit  dominus  Quixotus-;  et  nonnulli 
sunt  qui  laborant  ad  inquirenda  et  investiganda,  quae  vere  sunt  nullius  momenti  nec 
aestimantur  intellectui  nec  memoriae. 

His  et  aliis  colloquiis  peractis,  transit  ille  dies,  et  cum  advenit  nox  sese  receperunt 

in  parvo  pago,  ubi  patruelis  dixit  domino  Quixoto  ex  hoc  usque  ad  cavernam 
Montesinos  non  esse  plus  quam  duas  leucas,  et  si  vere  ille  decreverat  intrare  illuc 
oportebat  funes  secum  ferre  ad  eum  religandum  et  demittendum  in  profundum. 

Dominus  Quixotus  dixit,  quamvis  ad  abyssum  perveniam  opus  erat  videndi 
usquequo  id  esset.  Quapropter  emerunt  fere  centum  ulnas  funis  et  in  crastinum  ad  duas 
horas  postmeridie  advenerunt  ad  cavernam,  cuius  ostium  erat  spatiosum  amplumque, 
sed  plenum  dumetis  et  caprificis,  rubetis  et  virgultis,  et  quidem  tam  densa  atque  intricata 
ut  omnia  cooperirent  et  clauderent.  Cum  patruelis,  Sanctius  et  dominus  Quixotus 
viderunt  illam  cavernam,  de  suis  equis  descenderunt  et  dominum  Quixotum  religaverunt 
funibus;  et  dum  eum  fasciabant  et  cingebant  Sanctius  dixit  ei: 

-Animadverte,  domne  mi,  quid  facias:  noli  in  vita  sepelire  teipsum,  nec  maneas 
ubi  sis  ut  lagoena  ad  frigefaciendum  in  quodam  puteo.  Profecto  non  pertinebit  ad  te 
(juaerendi  quid  sit  haec  spelunca  quae  peior  erit  quam  ergastulum. 

-Religa  me  et  tace  -respondit  dominus  Quixotus-;  quoniam  res  gestae 
huiuscemodi,  amice  Sancti,  ad  me  paratae  erant. 

Tunc  dixit  ductor: 

-Rogo  te,  domine  Quixote,  ut  bene  videas  et  quaeras  attente  et  quidem  centum 
oculis  quid  sit  intus:  forsitan  sint  res  quas  possim  scribere  in  libro  meo  de 
Transformationibus . 

-Tympanum  est  in  manibus  illius,  qui  hoc  bene  pulsat  -respondit  Sanctius  Pansa. 

Et,  his  dictis,  ac,  ligatura  finita,  -quae  non  fuit  super  armaturam,  sed  super 
thoracem  manicatum-,  dixit  dominus  Quixotus: 

-In  nostra  festinatione  non  curavimus  providendi  nos  quodam  tintinnabulo,  quod 
iuxta  me  esset  cum  hac  ipsa  fune  et  cuius  sonus  serviret  ad  indicandum  me  adhuc 
descendere  ac  vivere;  sed  nunc  hoc  non  fieri  potest,  quare  tantummodo  manus  Dei 
ducat  me. 

Tunc,  genibus  flexis,  oravit  voce  submissa  ad  coelum  ut  Deus  eum  iuvaret  ac 
bonam  fortunam  daret  ei  in  illis  rebus  gestis  quae,  ut  videbantur,  periculosae  et 
omnino  novae  essent  et  postea  magna  voce  dixit: 

-O  domina  omnium  actionum  motuumque  meorum,  clarissima  et  impar  Dulcinea  a 
Toboso!  Si  forte  ad  aures  tuas  pervenient  supplicationes  et  preces  huius  venturosi  amantis, 
rogo  te  ut  eas  auscultes  propter  tuam  inauditam  pulchritudinem;  quae  non  sunt  aliae 
quam  rogare  te  ne  deneges  iuvamen  tuum  ac  protectionem,  qua  nunc  tam  multum  egeo. 

I  ;,go  deiiciam  atque  introducam  me  in  hoc  puteum  et  submergam  me  in  hanc  abyssum, 
quam  coram  me  habeo  et  hoc  faciam  tantum  ut  mundus  possit  cognoscere  te  favere  mihi, 
quapropter  nulla  impossibilia  erunt,  quae  non  possim  adimplere. 

Et,  his  verbis  prolatis,  ad  ostium  profundi  specus  appropinquavit,  sed  vidit  non 
fieri  posse  ut  descenderet  nec  introiret,  nisi  viribus  bracchii  sui  et  ictibus  gladii  et 
sic  accepit  gladium  sua  manu  et  scidit  et  eradicavit  virgulta  illa,  quae  ad  ostium 
cavernae  erant  et  ad  cuius  fragorem  strepitumque  exierunt  per  illud  ostium  infiniti 
magni  corvi  et  graculi,  qui  tam  innumeri  ac  densi  erant  et  tam  celeres  ut  eiicerent 
dominum  Quixotum  in  terram;  et  si  ille  esset  augur,  ut  catholicus  Christianus  erat, 
luiberet  ut  omen  adversum  et  vitaret  sese  introducendi  in  talem  locum. 

Denique  surrexit  et  cum  vidit  non  amplius  corvos  inde  exire  nec  aves  alias 

nocturnas  ut  vespertiliones,  quae  una  cum  corvis  egressae  erant,  patruelis  et  Sanctius 
dederunt  domino  Quixoto  funem  et  ille  descendit  in  profundum  teterrimi  specus. 
Sanctius  autem  dum  introivit  dedit  ei  suam  benedictionem  et  super  eum  fecit  mille 
signa  crucis,  dixitque: 

-Deus  ducat  te  et  Rupes  Galliae  (la  Pena  de  Francia)  una  cum  Trinitate  Caietae 
(Gaeta),  flos,  eremum  ac  spuma  omnium  equitum  itinerantium!  Illuc  ibis, 
strenuissime  huius  mundi,  cor  ferreum,  bracchia  aenea!  Deus  ducat  te  iterum 
iterumque  ac  faciat  ut  revertaris  huc  liber,  sanus  atque  absque  ulla  cautione  ad  lucem 
huius  vitae  quam  relinquis  ad  introducendum  te  in  obscuritatem  quam  quaeris! 

Fere  easdem  preces  ac  supplicationes  fecit  patruelis. 

Dominus  Quixotus  autem  dabat  voces  ut  darent  ei  magis  magisque  funem  et  illi 
paulatim  ei  dabant,  sed  cum  voces,  quae  tamquam  per  canalem  ad  eos  ex  caverna 
exibant,  desiierunt  audiri,  voluerunt  dominum  Quixotum  ascendere,  quia  plus  funem 
non  poterant  ei  dare.  Tamen  moram  fecerunt  per  dimidiam  horam  et  denique  funem 
recuperaverunt  et  quidem  magna  facilitate  atque  absque  ulla  gravitate  vel  onere,  quare 
cogitaverunt  dominum  Quixotum  intus  mansisse,  quapropter  Sanctius  amare  flevit 
et  celeriter  recuperavit  funem  ad  veritatem  cognoscendam;  sed  cum  pervenerunt  plus 
minus  ad  octoginta  ulnas,  sua  opinione,  denuo  gravitatem  senserunt,  qua  gavisi  sunt 
valde.  Tandem  cum  pervenerunt  ad  decem  ulnas  dominum  Quixotum  distincte 
viderunt,  cui  Sanctius  voces  dedit  eique  dicens: 

-Sit  adventus  tuus  benedictus,  o  domne  mi,  quia  putavimus  te  ibi  mansisse  ad 
stirpem  generandam. 

Tamen  dominus  Quixotus  nullum  verbum  respondebat  et,  eo  extracto,  viderunt 
eum  oculos  clausos  habere  cum  signis  dormiendi.  Posuerunt  eum  super  terram  ac 
solverunt  funem  ab  eo,  tamen  ille  non  expergefactus  est.  Sed  tantum  verterunt  eum 
et  revolverunt,  excusserunt  ac  moverunt  et,  quadam  mora  elapsa,  fuit  denuo  ille 
compos  sui  et  membra  sua  expergefecit,  tamquam  si  ex  profundo  et  gravi  somno 
expergefieret  et  intuens  modo  huc  modo  illuc  ut  perturbatus  dixit: 

-Deus  ignoscat  vobis,  amici,  quoniam  eduxistis  me  a  sapidissima  iucundissimaque 
vita,  quam  numquam  homo  viderit  vel  habuerit.  Profecto:  nunc  vero  cognovi  omnes 
contentus  huius  vitae  transire  tamquam  umbra  vel  somnium  sive  ut  flos  agri  et 
languescunt.  O  miser  Montesinos!  O  Durandarte,  male  vulneratus!  O  Belerma 
infortunata!  O  Anna  (Guadiana)  lacrimosus  et  vos  filiae  Ruiderae  infortunatae,  quae 
in  aquis  ostenditis  lacrimas,  quas  formosi  oculi  vestri  ploraverunt! 

Patruelis  Sanctiusque  auscultabant  verba  domini  Quixoti,  qui  ea  dicebat  tamquam 
si  cum  dolore  immenso  ex  suo  animo  extraheret.  Rogaverunt  eum  ut  eis  explanaret 
aperte  quid  diceret  et  quidquid  videret  in  illo  inferno. 

-Infernum  vocatis  eum?  -ait  dominus  Quixotus-.  Nullo  modo  eum  sic  vocabitis, 
quoniam  non  meretur  hoc  nomen  sicut  postea  videbitis. 

Quaesivit  ut  ei  darent  quid  edendi,  quoniam  magnam  famem  habebat.  Posuerunt 
super  teneram  herbam  telam  stupeam  patruelis  et  paraverunt  cibos  ex  clitellis  et 
omnes  tres  amabiliter  et  bono  comitatu  omnia  una  comederunt  et  coenaverunt.  Et 
postea,  tela  stupea  remota,  dixit  dominus  Quixotus  a  Manica: 

-Nemo  surgat  hinc  atque  auscultate  me  cuncti,  fili  mei. 


Dom.  QuiXOTUS  A  Manica  Liber  2  -  Cap.  23 

Cap,  23,  Ubi  narrantur  res  mirabiles,  quas  insignis  dominus  Quixotus 
dixit  se  vidisse  in  profunda  caverna  Montesinos,  de  cuius  impossibilitate 
ac  magnitudine  hae  res  gestae  habentur  ut  apocryphae 


Hora  quarta  postmeridiana  erat  cum  sol  inter  nubes  occultus  et  exigua  luce  ac 
temperatis  radiis,  locum  dedit  domino  Quixoto  ut  sine  ardore  ac  lassitudine  enarraret 
suis  duobus  spectatoribus,  quod  in  caverna  Montesinos  vidit  et  hoc  modo  incepit 
narrationem  suam: 

-Circa  duodecim  vel  quattuordecim  stadia  in  profunditate  huius  ergastuli,  ad 
latus  dexterum  ibi  est  concavitas  et  spatium,  ubi  possent  ponere  magnum  currum 
cum  suis  mulis.  Parva  lux  introit  per  quasdam  rimas  vel  foramina,  quae  a  longe  aperta 
in  superficie  terrae  sunt.  Hanc  concavitatem  autem  et  locum  vidi  ego  cum  lassus  et 
molestus  eram  videndo  me  pendentem  ac  suspensum  de  fune,  et  iter  faciebam  per 
illam  regionem  obscuram  deorsum  cum  nondum  haberem  viam  certam  et  hoc  modo 
perveni  ad  introiendum  illuc  et  parumper  quievi.  Voces  dedi  quaerens  a  vobis  ne 
plus  funem  demitteritis,  donec  a  vobis  peterem,  sed  fortasse  non  audivistis  me.  Quare 
lunem  adunavi  et  ex  qua  feci  spiram  vel  molem  super  quam  sedi  meditabundus 
considerans  quid  faciendum  erat  ut  ad  imum  pervenirem,  quia  nemo  erat  qui  posset 
me  adiuvare.  Hac  confusione  et  his  cogitationibus  peractis,  repente  invasit  me 
somnus  profundus,  me  omnino  insciente,  et  nescio  quomodo  ab  eo  expergefactus 
sum  et  ecce  inveni  me  in  medio  pulcherrimo,  amoeno  ac  delectabili  prato,  quod  natura 
numquam  potuit  creare  et  vivida  cogitatio  humana  fingere  sibi.  Oculos  meos  aperui 
ct  fricui  et  quidem  vidi  me  non  amplius  dormire,  sed  vere  expergefactum  esse; 
nihilominus  caput  meum  attrectavi  et  pectus  ita  ut  certior  essem  me  verum  ipsum 
esse,  qui  ibi  eram  et  non  phantasma  vanum  sive  quaedam  imago  ficta;  sed  tactus, 
sensus  et  argumenta,  quae  intra  me  habui  certiorem  fecerunt  me  ipsum  esse  eumque 
qui  egomet  sum  hic  et  nunc.  In  conspectu  meo  apparuit  palatium  sive  domus  regia, 
cuius  muri  similes  erant  claro  ac  translucido  crystallo;  et  ex  quo,  cum  duae  portae 
apertae  essent,  vidi  per  eas  ad  me  venire  senem  venerabilem  amictum  purpureo  pallio 
laneo,  quod  ad  terram  attingebat  et  trahebat;  umeros  et  pectus  cingebat  fascia 
scholastica  ex  viridi  raso  serico;  caput  tegebat  atro  pilleo  mediolanensi  [ex  Mediolano 
Mildn]  et  barba  canissima  ultra  medium  corpus  perveniebat;  nulla  arma  secum  ferebat, 
sed  coronam  rosarii  quam  habebat  in  manu  et  unusquisque  globulus  maior  erat 
mediocri  nuce,  sed  globulus  decimus  tamquam  ovum  commune  struthionis.  Habitus 
corporis,  gressus,  gravitas  figurae  et  ampla  praesentia  ex  se  et  haec  omnia  una 
suspenderunt  me  atque  admiratus  sum.  Imprimis  ad  me  pervenit  et  arcte  amplexus 
est  me  et  postea  dixit  mihi: 

«-Per  longa  tempora,  strenue  eques  domine  Quixote  a  Manica,  exspectavimus  te, 
nos  qui  in  hac  solitudine  incantati  manemus,  ita  ut  des  mundo  nuntium  de  his,  quae 
in  hac  profunda  caverna  continentur  atque  occultantur  in  quam  introiisti,  et  quae  vocatur 
caverna  Montesinos:  res  gestae  quae  servabantur  tuo  invicto  cordi  ac  strenuo  animo. 
Veni  mecum,  clarissime  domine,  quia  tibi  ostendere  volo  mira,  quae  in  hoc  translucido 

palatio  occultantur,  cuius  praepositus  egomet  sum  et  custos  maior  ad  perpetuitatem, 
quoniam  ego  sum  ipse  Montesinos  de  quo  spelunca  accipit  nomen.»  Et  ubi  primum 
dixerit  mihi  eum  Montesinos  esse,  rogavi  eum  ut  diceret  mihi  utrum  verum  esset  quod 
mundus  desuper  de  eo  diceret  necne,  nempe  ut  ille  cor  sui  magni  amici  Durandarte 
extraxisset  ex  medio  pectore  ope  parvae  sicae  atque  id  Belermae  adduxisset,  tamquam 
Durandarte  ab  eo  quaesivit  hora  suae  mortis.  Ille  respondit  mihi  eos  omnino  veritatem 
dixisse,  tamen  non  fuit  sica  nec  parva,  sed  pugio  tenuis  et  acutior  novacula  sutoris. 

-Talis  pugio  erit  -dixit  ad  hanc  occasionem  Sanctius-  Raymundi  de  Hoces 
Hispalensis. 

-Nescio  -prosecutus  est  dominus  Quixotus-;  tamen  hic  pugio  non  esset  huius 
fabri,  quia  Raymundus  de  Hoces  nuper  vixit  et  facta  Roncesvalles  in  quibus  hoc 
infortunium  accidit  procul  a  nobis  in  tempore  fuerunt.  Tamen  hoc  est  parvi  momenti 
nec  turbat  nec  alterat  veritatem  et  contextum  huius  historiae. 

-Hoc  ita  est  -respondit  patruelis-;  prosequaris,  domine  Quixote,  quia  ausculto 
te  et  quidem  auribus  arrectis  ac  maximo  gaudio  huius  mundi. 

-Non  minore  gaudio  haec  omnia  enarro  vobis  -respondit  dominus  Quixotus-;  et 
sic  dico  venerabilem  Montesinos  introduxisse  me  in  palatium  crystalinum,  ubi  in 
quodam  vestibulo  inferiore  ex  alabastro  ac  maxime  frigido,  erat  sepulcrum 
marmoreum  magna  peritia  constructum,  super  quod  vidi  equitem  iacentem  ad  longum 
corpus  et  non  aeneum  nec  marmoreum  neque  iaspideum,  ut  alia  sepulcra  solent  esse, 
sed  ex  pura  carne  et  puris  ossibus.  Habebat  manum  dextram,  mea  opinione, 
aliquantulum  pilosam  ac  nervosam,  quo  robora  possessoris  ostendebantur  et  quidem 
positam  super  latus  cordis;  et  antequam  aliquid  ab  eo  quaererem  cum  videret  me 
suspensum  esse  intuentem  sepulcrum  dixit  mihi: 

«-Hic  est  amicus  meus  Durandarte,  flos  speculumque  equitum  captorum  amore 
et  strenuorum  temporis  sui;  hic  eum  incantatum  habet,  tamquam  me  et  alios  multos 
et  multas  Merlinus,  francogallus,  ille  incantator  de  quo  dicunt  eum  filium  diaboli 
fuisse;  sed  ego  credo  eum  non  fuisse  filium  diaboli,  quia  ipse  novit  etiam  plus  quam 
ipse  diabolus.  Tamen  quomodo  et  cur  incantavit  nos  nemo  id  scit,  sed  tempore 
properante  poterimus  scire  et  non  erunt  haec  tempora  procul  a  nobis,  secundum  quod 
imaginor  ego.  De  quo  vere  miror  est  me  scire,  tamquam  nunc  est  dies,  Durandarte 
mortuum  esse  in  bracchiis  meis  et  post  mortem  eius  extraxi  cor  eius  meis  propriis 
manibus  et  reapse  pondus  eius  erat  duobus  libris  ponderis  et  secundum  homines 
scientiae,  qui  maius  cor  habet  praeditus  est  maiore  strenuitate  quam  qui  habet  cor 
parvum.  Et  cum  hoc  ita  sit,  et  hic  eques  mortuus  est,  quomodo  ergo  hic  eques 
lamentatur  ac  suspirat  aliquando  tamquam  si  vivus  esset?» 

Et,  his  verbis  dictis,  miserrimus  Durandarte  magna  voce  dixit: 

«— O  Montesinos,  patruelis  mi! 

Postremum  quod  tibi  dixi, 
cum  mortuus  fuerim, 
et  animum  a  me  abstulerint, 
est  ut  cor  meum  adduceres 
ad  locum  ubi  Belerma  esset 

extrahendo  ex  meo  pectore 
tum  sica  tum  pugione.» 

Et,  his  verbis  auditis,  venerabilis  Montesinos,  genibus  flexis,  ante  vulneratum 
equitem  et  oculis  lacrimosis  dixit  ei: 

«— O  carissime  patruelis  Durandarte,  iam  feci  quod  mihi  iussisti  in  saevo  die  stragis 
nostrae:  egomet  extraxi  cor  tuum  quam  melius  potui  nec  minimam  partem  eius  in 
pectore  reliqui;  ego  id  mundavi  linteo  et  profectus  sum  cursu  meo  ad  Galliam,  sed 
antea  sepelivi  te  in  sinum  terrae  cum  multis  lacrimis,  quibus  potui  manus  meas  lavare 
et  sanguinem  mundare,  qui  in  eis  erat,  quia  tetigi  viscera  tua;  et  ad  accurate  omnia 
dicenda,  0  patruelis  animi  mei,  in  primo  loco  ubi  inveni,  cum  exirem  de  Roncesvalles, 
posui  salem  super  cor  tuum  ne  male  olfaceret  et  perveniret,  si  non  recens,  tamen  salsum 
in  conspectu  dominae  Belermae,  quam  tecum  ac  mecum  et  cum  Anna  (Guadiana)  tuo 
armigero,  et  cum  domina  Ruidera  et  septem  filiabus  ac  duabus  neptibus  et  cum  aliis 
multis  ex  propinquis  tuis  et  amicis,  sapiens  Merlinus  habet  hic  hos  omnes  incantatos 
abhinc  multos  annos,  et  plus  quam  quingenti  illi  sunt  et  nemo  nostrum  mortuus  est: 
tantummodo  abest  a  nobis  Ruidera  cum  filiabus  et  neptibus,  quae  plorantes  propter 
commiserationem  de  eis  quam  habuit  Merlinus,  convertit  eas  in  lacunas  et  nunc  in 
inundo  viventium  atque  in  provincia  Manicae  vocant  lacunas  Ruiderae;  ille  septem 
lacunae  pertinent  ad  reges  Hispaniae  et  duae  neptes  ad  equites  Sanctissimae 
Congregationis  quam  Sancti  Ioannis  vocant.  Anna  (Guadiana)  armiger  tuus,  plorans 
luum  infortunium  factus  est  flumen  eiusdem  nominis,  quod  cum  ad  superficiem 
(errarum  pervenit  et  vidit  solem  illius  coeli,  fuit  ei  tam  magnus  dolor  relinquendi  te  ut 
denuo  se  submergeret  intus  in  terram;  sed  ita  ut  hoc  non  fleri  potest  ad  cursum  suum 
ordinarium  venit  et  aliquando  surgit  et  ostenditur,  ubi  sol  et  homines  eum  videant. 
Lacunae  illae  dant  aquam  flumini  cum  quibus  et  aliis  aquis,  quae  ad  id  perveniunt  et 
introit  superbum  ac  magnum  in  Lusitaniam.  Nihilominus  quocumque  decurrit  ostendit 
suam  tristitiam  ac  melancholiam  et  non  gloriatur  de  piscibus  delicatis  in  suis  aquis, 
sed  de  asperis  ac  rudibus  dissimilibus  quam  quos  habet  aureus  Tagus.  Et  hoc  quod 
nunc  tibi  dico,  o  patruelis  meus!  multoties  iam  dixi,  sed  non  respondisti  mihi,  quare 
puto  te  non  credere  mihi  sive  non  audire  me  quod  mihi  afficit  magnam  tristitiam,  sicut 
Deus  bene  scit.  Tamen  nonnullos  nuntios  tibi  dabo  ut  leniant  dolorem  tuum,  et  nullo 
modo  augeant.  Scito  te  hic  et  nunc  habere  in  conspectu  tuo,  et  aperi  bene  oculos  tuos, 
illum  magnum  equitem  de  quo  sapiens  Merlinus  tam  multa  praenuntiavit:  illum 
dominum  Quixotum  a  Manica,  dico,  qui  rursum  et  cum  maiore  excellentia  ac 
praestantia  resuscitavit  equitatum  itinerantem,  qui  fere  oblitus  erat,  vi  cuius  fortasse 
nos  in  saeculis  venturis  solvemus  incantamentum  nostrum;  quoniam  magna  facta 
magnis  viris  servabuntur.» 

«-Et  cum  hoc  non  ita  sit  -respondit  miserandus  Durandarte  languida  et  inerti 
voce-,  et  cum  hoc  non  ita  sit,  0  patruelis  meus!  dico  ego,  nil  faciendum  est  nisi 
habere  patientiam  et  chartas  lusorias  miscere.»  Et  vertit  se  ad  latus  suum  et  reversus 
est  ad  solitum  silentium  nec  ultra  verbum  dixit.  Tunc  auditi  sunt  ululatus  ac  planctus, 
quos  comitabantur  profundi  gemitus  et  amari  singultus;  et  verti  caput  meum  et  en  vidi 
per  parietes  crystalinas  contigui  vestibuli  processionem  duarum  serium  pulcherrimarum 

virginum  procedere,  omnes  amictae  erant  vestibus  funebribus  et  cum  albis  pilleis  turcicis 
super  capita  earum,  et  quidem  turcico  more.  Denique  et  in  fine  seriei  veniebat  domina, 
quae  sic  videbatur  propter  gravitatem  suam,  quae  induebat  vestem  atram  cum  velo 
candido  tam  amplo  ac  longo  ut  tangeret  terram.  Pilleus  eius  erat  bis  longior  quam 
maior  cuiusdam  alterius;  praedita  erat  superciliis  coniunctis  et  naribus  aliquantulum 
depressis;  os  eius  magnum  ac  labia  rubra  erant;  dentes,  cum  eos  develavit,  pauci  et 
non  bene  collocati  quamquam  albi  erant  tamquam  amygdalae  dulces;  suis  manibus 
ferebat  linteum  subtile  et  in  eo  secundum  quod  potui  videre  erat  cor  ex  came  mummia, 
quia  siccum  et  fumicatum  erat.  Montesinos  dixit  mihi  totam  illam  processionem  esse 
famulorum  Durandarte  ac  Belermae,  qui  etiam  cum  dominis  eorum  incantati  erant  et 
ultima  earum,  quae  suis  manibus  cor  in  linteo  ferebat  erat  domina  Belerma,  quae  cum 
suis  famulabus  quater  in  hebdomada  hanc  processionem  faciebat  et  cantabat,  sive  ut 
melius  dicam,  funebria  carmina  recitabat  super  corpus  ac  miserandum  cor  patruelis 
eius;  et  si  mihi  illa  videbatur  aliquantulum  foeda  sive  non  tam  pulchra,  tamquam  fama 
de  illa  fertur,  hoc  erat  propter  malas  noctes,  quas  habuit  et  pessimos  dies  quos  Belerma 
transiebat  ope  illius  incantamenti,  quod  bene  videbatur  propter  magnum  livorem 
palpebrarum  ac  pallidum  colorem  eius.» 

«-Et  non  accepit  pallorem  suum  et  livorem  palpebrarum  ex  menstruatione  vel 
regula  muliebri,  quia  abhinc  multos  menses  annosque  eam  non  habet  nec  per  portas 
patefecit  nisi  dolor,  quem  cor  eius  sentit  et  quod  semper  in  manibus  suis  habet,  quod 
renovat  atque  ad  memoriam  adducit  infortunium  sui  infelicis  amantis;  quia  si  hoc 
modo  non  esset  vix  similis  ei  esset  in  formositate,  elegantia  ac  fortitudine  magna 
Dulcinea  a  Toboso,  tam  illustris  in  his  omnibus  regionibus  necnon  et  in  toto  mundo.» 

«-Siste!  -dixi  tunc  ego-,  domine  Montesinos:  enarra  tuam  historiam  ut  debeas, 
quoniam  bene  scis  omnem  comparationem  odiosam  esse  et  non  necesse  est  referre 
quemdam  cuidam  quoad  pulchritudinem.  Impar  Dulcinea  a  Toboso  est  quae  est  et 
domina  Belerma  etiam  est  quae  est  et  quae  fuit  et  omnia  in  suo  adaequato  loco  sint.» 
Cui  ille  respondit  mihi: 

«-Domine  Quixote,  ignoscas  mihi,  quia  confiteor  me  male  egisse  et  non  bene 
dixisse  ut  domina  Dulcinea  paene  aequalis  esset  dominae  Belermae,  et  satis  erat  mihi 
intelligere,  et  nescio  quare,  te  esse  equitem  illius  ita  ut  linguam  meam  morderem 
ante  quam  eam  similem  facerem  nisi  ipso  coelo.» 

Hac  satisfactione,  quam  magnus  Montesinos  mihi  dedit,  animus  meus  quievit  ex  hac 
perturbatione,  quam  accepi  audiendo  dominam  meam  relatam  esse  cum  ipsa  Belerma 

-Et  etiam  miror  ego  -dixit  Sanctius-  cur  non  conculcasti  illum  vetulum  ac  percussisti 
calcibus  omnia  ossa  eius  atque  eradicasti  barbas  et  non  reliquisti  capillum  in  eis. 

-Nequaquam,  Sancti  amice  -respondit  dominus  Quixotus-;  non  decebat  me  hoc 
facere,  quoniam  omnes  debemus  senes  venerari,  quamvis  non  sint  equites,  praesertim 
si  vere  sunt  et  immo  incantati;  et  egomet  bene  scio  nos  mutuo  debuisse  persolvere 
alias  quaestiones  et  responsa,  quae  inter  nos  fuerunt. 

Ad  hanc  opportunitatem  dixit  patruelis: 

-Nescio,  domine  Quixote,  quomodo  tu  in  parva  mora  temporis,  qua  fuisti  infra, 
tam  multa  vidisti,  locutus  es  ac  tot  verba  respondisti. 

-Quantum  temporis  est  me  descendisse?  -quaesivit  dominus  Quixotus. 

-Parum  plus  quam  hora  -respondit  Sanctius. 

-Hoc  non  fieri  potest  -obiecit  dominus  Quixotus-  quoniam  ibi  nox  facta  est  et 
luxit  dies  et  denuo  nox  facta  est  et  luxit  et  quidem  ter,  quare  fui  per  tres  dies  in  illis 
1  emotis  atque  occultis  regionibus  a  conspectu  nostro. 

-Dominus  meus  debet  veritatem  dicere  -dixit  Sanctius-;  sed  cum  omnia,  quae 
acciderunt  sunt  per  incantamentum,  quod  nobis  videtur  una  hora  ibi  videbitur  tres 
ilics  cum  suis  noctibus  esse. 

-Hoc  ita  erit  -respondit  dominus  Quixotus. 

-Et,  quid  comedisti  in  toto  hoc  tempore,  domine  mi?  -quaesivit  patruelis. 

-Ego  non  edi  ullum  ientaculum  -respondit  dominus  Quixotus-,  nec  laboravi  fame 
ncc  cogitavi  de  hoc. 

-Eduntne  incantati?  -dixit  patruelis. 

-Nec  edunt  -respondit  dominus  Quixotus-,  nec  habent  excrementa  maiora, 
t|iiamvis  sit  opinio  ungues  eis  crescere  et  etiam  capillos. 

-Num  forte  dormiunt  incantati,  domine?  -quaesivit  Sanctius. 

-Nullo  modo  -respondit  dominus  Quixotus-;  saltem  his  tribus  diebus  quibus  apud 
ros  fui  nemo  clausit  oculum  nec  etiam  egomet. 

-Hic  bene  venit  proverbium  -dixit  Sanctius-  dic  mihi  cum  quo  ambulas  et  tibi 
dicam  quis  eris:  vadas  tu,  domine,  cum  incantatis  ieiunis  et  vigilantibus;  videte  utrum 
multum  sit  ut  nec  comedas  neque  dormias  dum  cum  eis  maneas.  Tamen  ignoscas 
mihi,  domne,  si  dicam  tibi,  et  adducat  me  Deus  secum,  et  fere  dicerem  diabolus,  de 
his  tuis  verbis  nec  ullam  rem  putavi  ut  veram. 

-Cur  non?  -ait  patruelis-.  Num  dominus  Quixotus  mentiretur  et  si  quidem  vellet 
num  poterit  componere  atque  imaginari  tot  milliones  mendaciorum? 

-Ego  non  credo  dominum  meum  mentiri  -respondit  Sanctius. 

-Aliter,  quid  ergo  credis?  -quaesivit  ab  eo  dominus  Quixotus. 

-Credo  -respondit  Sanctius-  illum  Merlinum  sive  illos  incantatores,  qui 
incantaverunt  hanc  totam  plebeculam,  quam  dicis  te  vidisse  et  locutum  fuisse  infra, 
introduxisse  in  mentem  tuam  sive  in  memoriam  hanc  magnam  machinationem  quam 
narrasti  et  reliqua,  quae  etiam  narranda  sunt. 

-Haec  omnia  fieri  possunt,  Sancti  -obiecit  dominus  Quixotus-,  sed  non  ita  sunt, 
quoniam  egomet  enarravi,  quae  meis  propriis  oculis  vidi  ac  meis  propriis  manibus 
Ictigi.  At  quid  dices  cum  nunc  enarrabo  tibi,  quomodo  (inter  innumeras  ac  miras 
res  quas  ostendit  mihi  Montesinos,  quas  tibi  pedetentim  et  tempore  eius  narrabo  in 
decursu  itineris  nostri,  quoniam  non  omnes  sunt  huius  momenti)  ostendit  mihi  tres 
rusticas,  quae  in  illis  amoenis  agris  saltus  dabant  tamquam  capellae,  et  simul  atque 
cas  vidi,  cognovi  unam  ex  eis  esse  Dulcineam  a  Toboso  et  alias  duas  illae  rusticae, 
quae  eam  comitabantur,  et  quas  vidimus  in  exitu  ex  urbe  Toboso?  A  Montesinos 
quaesivi  si  eas  cognoverit;  et  respondit  mihi  se  non  eas  cognovisse,  tamen 
imaginabatur  eas  dominas  incantatas  ac  magni  momenti  esse,  quae  nuper  apparuerunt 
in  illis  pratis;  sed  hoc  non  erat  mirandi,  quoniam  ibi  erant  multae  dominae 
saeculorum  praecedentium  ac  praesentium  incantatae  in  diversis  atque  insolitis 
l  iguris,  inter  quas  ille  cognoscebat  reginam  Genovefam  (Ginebra)  et  dominam  eius 
Quintannonam  (Quintanona),  effundentem  vinum  Lanceloti 

cum  ex  Britannia  venit. 

Cum  Sanctius  Pansa  auvidit  dominum  eius  hoc  dicere,  putavit  se  amittere 
iudicium  sive  risu  mori;  quia  ille  bene  sciebat  veritatem  huius  ficti  incantamenti 
Dulcineae,  nam  ipse  fuit  incantator  et  qui  hoc  testimonium  erexit  et  cognovit 
dominum  suum  omnino  amentem  esse  et  dementem  in  extremo,  quare  sic  ei  dixit: 

-In  adversa  occasione  atque  in  peiore  opportunitate  et  die  infausto  descendisti,  o 
carissime  patrone,  in  alterum  mundum  atque  in  pessimo  statu  rerum  invenisti  dominum 
Montesinos,  quia  mutatus  hoc  modo  ad  nos  ita  reversus  es.  Bene  eras  hic  in  terra  cum 
tuo  sano  iudicio,  quod  Deus  tibi  dedit,  et  loquebaris  bonas  sententias  et  dabas  bona 
consilia  omnibus,  sed  nunc  enarras  tales  ineptias,  quas  nemo  imaginari  potest. 

-Quia  te  cognosco,  Sancti  -respondit  dominus  Quixotus-,  nil  facio  de  tuis  verbis. 

-Neque  ego  de  verbis  tuis,  domine  -obiecit  Sanctius-  quamvis  vulneres  me  sive 
me  occidas  propter  ea  quae  dixi  sive  per  ea  quae  aliquando  dicam,  nisi  tua  corrigas 
et  emenderis.  Sed  dicas  mihi  nunc  cum  simus  in  pace:  quomodo  potuisti  cognoscere 
dominam  meam?  Et  si  cum  ea  locutus  es,  quid  ei  dixisti  vel  quid  illa  respondit  tibi? 

-Eam  recognovi  -respondit  dominus  Quixotus-  quoniam  easdem  vestes  induebat 
quibus  amicta  erat  cum  tu  eam  mihi  ostendisti.  Cum  ea  locutus  sum,  sed  illa  non 
respondit  mihi  verbum;  sed  dorsum  vertit  a  me  et  fugit  tam  celeriter  ut  sagitta  non 
nancisceretur  eam.  Tunc  volui  eam  persequi  et  quidem  fecissem,  nisi  Montesinos 
dederit  mihi  consilium  ne  facerem  et  ne  defatigarem  me,  nam  hoc  esset  inutile  et 
praesertim  quoniam  appropinquabat  hora  ascendendi  ex  illa  spelunca.  Ille  autem  dixit 
mihi  ut  tempore  prodeunte  dicturus  esset  mihi,  quomodo  ipse  solveretur  ab 
incantamento  ac  Belerma  et  Durandarte  et  cuncti  qui  ibi  erant;  sed  quod  magis  mihi 
affecit  dolorem  fuit  videre,  dum  loquebar  cum  Montesinos,  ut  ad  latus  meum  veniret, 
et  non  vidi  eam  ad  me  venientem,  unam  ex  sociabus  imparis  Dulcineae,  quae  oculis 
lacrimosis  et  turbata  ac  submissa  voce  dixit  mihi: 

«-Mea  domina  Dulcinea  a  Toboso  osculatur  manus  tuas  et  quaerit  de  tua 
valetudine  et  ecce  nunc  eget  magna  penuria  et  illa  vellet  te  ei  dare  quid  pecuniae  ad 
indigentiam  eius  superandam,  si  vere  potes,  propter  hanc  novam  vestem  laneam  quam 
hic  habeo,  mutuum  dare  sex  argenteos  sive  quos  habeas  et  illa  pollicetur,  sua  fide, 
eos  tibi  restituere  quamprimum  ac  breviter.»  Dubitavi  et  miratus  sum  de  illa  legatione 
et  vertens  me  ad  dominum  Montesinos  quaesivi  ab  eo: 

«-Num  fieri  potest,  domine  Montesinos,  ut  incantati  qui  sunt  magni  momenti 
etiam  habeant  quamdam  penuriam?» 

«-Credas  mihi,  domine  Quixote  a  Manica,  sed  haec,  quam  vocant  indigentiam, 
ubique  invenitur  et  quoquoversus  extenditur  et  omnes  nanciscitur  et  nec  incantatis 
parcit.  Et  si  domina  Dulcinea  misit  ad  hos  sex  argenteos  quaerendos,  pignus  bonum 
est,  mea  sententia,  et  oportet  ut  eos  ei  des,  quia  illa  erit  in  magna  angustia.» 

«-Nullum  pignus  accipiam  -respondi  ei-,  nec  dabo  ei  quod  quaerit,  quoniam 
tantum  quattuor  argenteos  habeo.»  Quos  ei  reapse  dedi  (et  fuerunt  quos  tu,  Sancti, 
mihi  nuper  dedisti  alio  die  ad  eleemosynam  dandam  pauperibus  quos  in  itinere 
invenirem)  et  sic  ei  dixi: 

«-Dicas,  quaeso,  amica  mea,  tuae  dominae  quam  multum  dolet  meus  animus 

propter  labores  eius  et  me  vellem  esse  alium  argentarium  Fucar  ad  eos  medendos; 
et  etiam  vellem  ei  dicere  me  nullam  valetudinem  habere  cum  sim  orbatus  a  laeto 
conspectu  eius  ac  prudente  colloquio,  quare  magnopere  flagito  ab  ea  ut  hic  captus 
Nervus  ac  moestus  eques  possit  eam  videre.  Necnon  et  ei  dices  me  fecisse  iusiurandum, 
quemadmodum  quod  fecit  marchio  Mantuae,  ad  vindicandum  sobrinum  suum 
Vuldovinum  cum  eum  invenit  exanimem  in  mediis  montibus  et  hoc  fuit  non  edere 
panem  cum  mappis  et  alia  additamenta  donec  eum  ulcisceretur  et  eodem  modo  etiam 
rgo  faciam  et  nullo  modo  quiescam  et  proficiscar  per  septem  partes  huius  mundi  et 
accuratius  quam  fecit  princeps  dominus  Petrus  Lusitaniae,  donec  solverem  eam  de 
incantamento.» 

«-Haec  omnia  et  immo  amplius  debeas  facere  pro  domina  mea  -respondit  mihi 
virgo».  Et  accepit  quattuor  argenteos,  sed  pro  reverentia  dedit  saltum  et  ascendit  duas 
ulnas  in  aerem. 

-Per  Deum  Sanctum!  -dixit  ad  hanc  occasionem  ac  magna  voce  Sanctius-.  Num 
lieri  potest  ut  incantamenta  atque  incantatores  habeant  tam  magnas  vires  in  hoc 
mundo  ut  sanum  iudicium  domini  mei  hoc  modo  mutent  in  ineptam  dementiam?  O 
domine,  et  in  nomine  Dei,  venias  ad  quaerendum  tuum  honorem  et  ne  credas  has 
stultitias,  quae  abstulerunt  bonum  sensum  tuum! 

-Quoniam  me  diligis  bene,  Sancti,  loqueris  hoc  modo  -inquit  dominus  Quixotus-, 
Ncd  non  habes  experientiam  harum  rerum  et  haec  omnia  tibi  videntur  non  fieri  posse, 
quoniam  quaedam  difficultas  est  eis.  Sed  tempore  prodeunte,  sicut  iam  dixi  tibi, 
enarrabo  quae  vidi  deorsum  et  tunc  credes  omnia  quae  narravi  tibi,  cuius  veritas  non 
acceptat  rixam  vel  litigium. 


Capitulum  24.  Ubi  narrantur  mille  additamenta  tam 
impertinentia  quam  necessaria  ad  hanc  veram  ac  magnam 
historiam  intelligendam 

Qui  vertit  hanc  magnam  historiam  ex  architypo  originali,  quod  scripsit  primus 
auctor  Cide  Hamete  Benengeli,  cum  ad  hoc  capitulum  pervenit  rerum  gestarum 
cavernae  Montesinos,  dixit,  ad  calcem  paginae,  haec  argumenta  scripta  esse  ex 
propria  manu  illius  Hamete: 

«Non  possum  intelligere  nec  mihi  persuadere  ut  strenuo  domino  Quixoto  accurate 
acciderint  quaecumque  scripta  sint  in  capitulo  praecedenti.  Et  causa  huius  argumenti 
est,  quia  omnes  res  gestae,  quae  hucusque  ei  acciderunt,  fieri  possunt  ac  verosimilia 
sunt;  tamen  nullo  modo  invenio  verum  eventum  huius  cavernae,  quia  excedit  omnes 
terminos  rationabiles.  Quomodo  possum  ego  cogitare  dominum  Quixotum  mentiri, 
cum  esset  verissimus  fidalgus  ac  nobilissimus  eques  suo  tempore?  Hoc  non  fieri  potest, 
quia  non  diceret  mendacium,  quamvis  proiicerent  in  eum  sagittas.  Alia  ex  parte  credo 
cum  narravisse  historiam  cum  hoc  statu  rerum  et  non  potuit  machinari  tam  brevi 

tempore  tot  ineptias;  sed  si  hae  res  gestae  videntur  apocryphae,  quid  hoc  ad  me? 
Quamobrem  hanc  historiam  scribo,  sed  nec  affirmo  utrum  ea  falsa  an  vera  sit.  Tu 
autem,  lector,  quia  prudens  es,  iudicabis  quod  bene  tibi  videatur,  ego  non  amplius 
faciam,  quia  non  licet  mihi;  tamen  certum  est  eum  tempore  suae  mortis  retractavisse 
ex  illis  verbis  et  quidem  dixit  se  hanc  narrationem  machinatum  esse,  quia  sic  ei  bene 
videbatur  et  suis  factis  conveniebat  secundum  quod  in  suis  historiis  legerat.» 

Postea  prosecutus  est  dicens: 

Patruelis  autem  turbatus  est  tum  de  audacia  Sanctii  Pansae  tum  de  patientia  domini 
eius  et  iudicavit  hoc  fuisse  ex  magno  contentu,  quem  habebat,  quia  vidit  suam  dominam 
Dulcineam  a  Toboso,  quamvis  esset  incantata,  et  nata  est  in  eo  illa  mollis  condicio  quam 
tunc  ostendebat,  sin  autem  Sanctius  dixit  verba  et  sententias,  quibus  mereretur  vapulare; 
nam  reapse  ei  videbatur  nimis  audacem  eum  fuisse  erga  dominum  suum  cui  patruelis  dixit: 

-Ego,  domine  Quixote  a  Manica,  puto  me  bene  transisse  hunc  diem  tecum,  quia  in 
illo  quattuor  obtinui.  Primo,  melius  cognovi  te  quod  est  mihi  magna  felicitas.  Secundo, 
noveram  quod  in  caverna  Montesinos  est  cum  mutationibus  fluminis  Annae  (Guadianae)  et 
lacunarum  Ruiderae,  quae  servient  mihi  ad  librum  meum  Ovidium  hispanicum  quem  inter 
manus  habeo.  Tertio,  cognovi  antiquitatem  chartarum  lusoriarum,  quae  saltem  iam  notae 
erant  tempore  imperatoris  Caroli  Magni,  secundum  collegi  potest  ex  verbis  quae  dicis 
Durandarte  dixisse  cum,  longa  mora  elapsa,  Montesinos  loqueretur  cum  eo  et  ille 
experrectus  est  dicens:  «Patientia  et  chartas  lusorias  miscere.»  Et  hunc  modum  loquendi 
non  potuit  discere  cum  esset  incantatus,  sed  cum  nondum  esset  et  viveret  in  Gallia  et 
quidem  tempore  illius  dicti  imperatoris  Caroli  Magni.  Et  haec  indagatio  convenit  meo 
alteri  libro,  quem  compono  et  est  Supplementum  Vergilio  Polydoro,  de  inventionibus 
antiquitatum ;  et  secundum  quod  credo  nihil  scripsit  de  chartis  lusoriis  tamquam  egomet 
ponam  et  hoc  erit  magni  momenti  et  praesertim  propter  grave  nomen  ac  veram 
auctoritatem  domini  Durandarte.  Quarto  enim  est  scire  magna  certitudine  originem 
fluminis  Annae  (Guadianae),  quae  hucusque  ignota  omnino  erat  hominibus. 

-Recte  iudicasti,  domine  -ait  dominus  Quixotus-;  tamen  ego  volui  scire,  Deo 
volente,  si  dant  tibi  licentiam  ad  tales  libros  imprimendos,  quod  quidem  dubito, 
cuinam  vis  eos  dicare. 

-Domini  et  nobiles  sunt  in  Hispania,  quibus  eos  dicare  possum  -dixit  patruelis. 

-Non  tanti  -respondit  dominus  Quixotus-;  et  non  quoniam  id  non  mereantur,  sed 
quia  nolunt  eos  admittere  ne  subeant  debitam  retributionem  propter  laborem  atque 
urbanitatem  auctorum.  Quemdam  principem  ego  cognosco,  qui  bene  potest  supplere  quod 
aliis  deest  et  magnis  praestantiis  et  si  has  auderem  enumerare  fortasse  suscitarem  invidiam 
et  non  tantum  quattuor  pectoribus  magnanimis;  sed  maneat  hoc  inter  nos  et  ad  aliam  et 
meliorem  opportunitatem  et  commodum  et  quaeramus  ubi  possumus  hac  nocte  pernoctare. 

-Non  procul  hinc  -respondit  patruelis-  est  sacellum  rusticum,  ubi  habitat  eremita 
de  quo  dicunt  eum  bonum  militem  fuisse  et,  ut  fertur,  etiam  est  valde  bonus 
Christianus,  prudens  ac  misericors.  Iuxta  sacellum  habet  parvam  domum  quam 
construxit  suis  manibus;  sed,  quamquam  parva,  potest  nonnullos  hospites  accipere. 

-Habetne  forte  gallinas  talis  eremita?  -quaesivit  Sanctius. 

-Perpauci  eremitae  sunt  absque  gallinis  -respondit  dominus  Quixotus-,  quoniam 
hodierni  eremitae  non  sunt  ut  illi,  qui  erant  in  desertis  Aegypti,  qui  induebant  folia 

palmae  et  radices  terrae  edebant.  Tamen  intelligatur  bene  me  noluisse  benedicere 
illis  et  non  hodiernis,  sed  tantum  exprimo  nunc  poenitentias  hodiernas  non  habere 
rigorem  et  asperitatem  illius  temporis;  nihilominus  omnes  sunt  boni;  saltem  egomet 
omnes  iudico  ut  bonos;  et  cum  res  turbidae  sint  minus  male  facit  hypocrita,  qui  fingit 
se  bonum  esse  quam  peccator  publicus. 

Et,  his  rebus  peractis,  viderunt  ad  eos  virum  ambulantem  venire  et  quidem 
celeriter,  qui  etiam  fustigabat  mulum  onustum  lanceis  et  hastis.  Cum  pervenit  ad 
cos  salutavit  eos  et  praeterivit.  Dominus  Quixotus  tamen  dixit  ei: 

-Bone  vir,  siste;  quoniam  videtur  mihi  te  plus  festinare  quam  quod  mulus 
sustinere  potest. 

-Nullo  modo  possum  me  detinere,  domine  -respondit  ille  vir-,  quia  arma,  quae 
hic  vides,  oportet  ut  in  crastinum  diem  eis  utantur,  quare  necesse  est  ne  detineam 
me  et  valete  omnes.  Tamen  si  vere  vultis  scire  quare  ego  ea  mecum  adduco,  hodie 
pernoctabo  in  caupona,  quae  supra  sacellum  est,  et  si  idem  iter  facitis  quam  ego,  ibi 
me  invenietis  et  vobis  res  miras  narrabo.  Et  iterum  dico  valete. 

Et  taliter  mulum  incitavit  ut  dominus  Quixotus  non  potuit  eum  denuo  rogare, 
quaenam  essent  illae  res  mirae,  quas  narraturus  erat  eis,  sed  propterea  quod 
defatigabant  ei  desideria  cognoscendi  res  novas,  iussit  ut  statim  proficiscerentur  ad 
pernoctandum  in  illa  caupona  et  praeterirent  sacellum,  ubi  patruelis  voluit  manere. 

Sic  enim  fecerunt  et  ascenderunt  in  equos  et  secuti  sunt  omnes  tres  iter  prorsum  ad 
cauponam  (ad  quam  pervenerunt  parum  ante  quam  nox  caderet).  Patruelis  dixit  domino 
Quixoto  ut  detinerent  se  in  sacello  ad  bibendum  haustum  vini.  Vix  Sanctius  Pansa  haec 
audivit,  duxit  asinum  ad  sacellum  et  idem  fecerunt  dominus  Quixotus  patruelisque;  sed 
adversa  fortuna  Sanctii  disposuit  ut  eremita  non  esset  domi;  et  sic  dixit  famula  eremitae, 
quam  in  sacello  invenerunt.  Ab  ea  quaesiverunt  bonum  vinum;  illa  autem  respondit 
dominum  suum  hoc  non  habuisse,  sed  si  vellent  aquam  libenter  eam  daret  eis. 

-Si  quaererem  aquam  -respondit  Sanctius-,  putea  sunt  in  itinere,  ubi  sitim  meam 
mitigare  potuissem.  Eheu,  utinam  essent  hic  illae  nuptiae  Camacho  atque  abundantia 
domus  domini  Didaci,  et  quoties  frustra  memini  vestrarum! 

Illi  autem,  his  rebus  peractis,  reliquerunt  sacellum  et  incitaverunt  iumenta  ad 
cauponam  et  parumper  postea  invenerunt  virum  iuvenem,  qui  ante  eos  iter  faciebat, 
sed  non  tam  celeriter,  quare  ad  eum  pervenerunt.  Gladium  super  umerum  ferebat  et 
in  eo  habebat  peram  sive  involucrum,  ut  videbatur  cum  vestibus  eius,  quae  essent 
femoralia  et  pallium,  et  quaedam  subucula,  quia  induebat  thoracem  sericum  similem 
raso,  sed  subucula  pendebat  foris;  tibialia  erant  serica,  calcei  quadrati  secundum  usum 
elegantiae  aulicae;  aetas  eius  duodeviginti  vel  undeviginti  annos  natus,  laetus  facie 
ct  ut  videbatur  agilis  corporis.  Deambulabat  cantitando  carmina  [vulgo  seguidillas ] 
ad  lassitudinem  viae  obliviscendam.  Cum  ad  eum  pervenerunt,  finiebat  carmen  ex 
cis,  quod  patruelis  tradidit  memoriae  et  dicunt  sic  dicere: 

Bellum  facio 
propter  necessitatem 
si  pecuniam  haberem 
non  facerem  ad  veritatem. 


474 


M.  DE  Cervantes 


Dominus  Quixotus  primus  fuit,  qui  cum  eo  locutus  est,  cuique  dixit: 

-Nimis  celeriter  properas,  domine  mi.  Et  quonam  gentium  pergis?  Videamus  si 
id  vere  vis  dicere. 

Cui  ephebus  respondit. 

-Calor  et  paupertas  sunt  causa  deambulandi  tam  celeriter  et  quonam  vado  est  ad 
bellum. 

-Quomodo  propter  paupertatem?  -quaesivit  ab  eo  dominus  Quixotus-.  Propter 
calorem  bene  potest  esse. 

-Domine  -obiecit  ephebus-,  in  hoc  involucro  fero  femoralia  serica,  quae  huic  thoraci 
conveniunt;  si  eis  in  itinere  utor  non  potero  honorari  eis  in  urbe  et  non  habeo  pecuniam 
ad  alia  emenda;  quare  et  ad  aerem  respirandum  hoc  modo  deambulo,  donec  inveniam 
cohortem  peditum,  quae  non  magis  quam  duodecim  leucas  hinc  aberit,  ubi  accipiam 
locum  meum  et  iumenta  non  deficient  nobis  ad  iter  faciendum  prorsus  usque  ad  portum 
quem  dicunt  esse  Carthaginem  Novam  (Cartagena).  Atque  insuper  regem  volo  ut 
dominum  habere  eique  servire  in  bello  et  non  cuidam  pauperi  latroni  in  Aula  Regia. 

-Et  num  habes  quamdam  commendationem  sive  quemdam  sponsorem?  -quaesivit 
patruelis. 

-Si  ministrarem  cuidam  magno  Hispaniae  sive  cuidam  nobili  -respondit  puer-,  absque 
dubio  hanc  commendationem  mecum  tulissem,  quia  hoc  provenit  ex  servitio  optimorum: 
nam  ex  coenaculo  famulorum  exeunt  illi  qui  perveniunt  ad  gradum  vexillarii  [vulgo 
alferez]  vel  ductoris  sive  cum  quodam  bono  oblectamento;  tamen,  me  miserum!  ministravi 
eis,  qui  erant  parvi  momenti  et  advenis  pro  esu  et  salario  tam  misero  ac  parvo  quod  ad 
collum  vestis  componendum  solvi  dimidium  salarium  meum;  sed  magnum  miraculum 
esset  si  ephebus  advenae  nancisceretur  saltem  mediocrem  fortunam. 

-Et  dicas  mihi,  per  vitam  tuam,  amice  -quaesivit  dominus  Quixotus-:  num  fieri 
potest  post  multos  annos  in  hoc  ministerio  ut  nondum  habeas  quoddam  symbolum 
vestiarium? 

-Duo  dederunt  mihi  -respondit  ephebus-,  sed  sic  ut  quidam  qui  ex  coenobio 
religioso  egreditur,  ante  suam  sacram  ordinationem,  ab  eo  auferunt  habitum  et 
reddeunt  ei  vestes  eius,  sic  mihi  fecerunt  domini  mei  et  cum  negotia  sua  finiebant, 
quibus  ad  Aulam  Regiam  venerunt,  symbola  vestiaria  recuperabant  et  domum 
redebant,  quia  tantum  mihi  haec  dederunt  ad  ostentationem  faciendam. 

-Notabilis  spirlocheria  sicut  dicit  italus  -ait  dominus  Quixotus-;  nihilominus  bona 
fortuna  est  exire  de  Aula  Regia  cum  hac  bona  voluntate,  quam  vere  habes,  quoniam 
nihil  est  in  terra  honoratius  ac  maioris  utilitatis  quam  servire  imprimis  Deo  et  postea 
suo  regi  ac  naturali  domino,  praesertim  in  exercitatione  annorum,  quibus  nanciscuntur 
non  magnas  divitias,  sed  saltem  maiorem  honorem,  quam  per  litteras,  sicut  pluries 
dixi;  quoniam  litterae  plura  bona  primigenia  instituerunt  quam  arma,  tamen  illa  quae 
ex  armis  proveniunt  superant  nescio  quo  modo  primigenia  bona  litterarum,  sed  ego 
vere  cognosco  splendorem,  qui  in  eis  est  ad  omnia  superanda.  Et  hoc  quod  tibi  dicere 
volo  debes  tradere  memoriae  tuae  et  quidem  erit  magnae  utilitatis  in  tuis  laboribus  et 
hoc  est  ut  avertas  mentem  ex  rebus  gestis  adversis,  quae  possint  venire;  nam  peior 
omnium  est  mors  et  si  haec  bona  est,  melior  omnium  erit  mori.  A  Iulio  Caesare,  illo 
strenuo  imperatore  romano,  quaesiverunt  quaenam  esset  melior  mors;  et  respondit 

dicens  inexspectata,  repentina  atque  impraevisa;  ille  autem  respondit  tamquam  gentilis 
et  alienus  a  cognitione  veri  Dei,  nihilominus,  bene  dixit  et  hoc  ad  vitandum  sensum 
humanum;  nam  si  interficiunt  te  in  primo  proelio  et  impetu,  tum  ex  explosione  tormenti 
bellici  tum  ex  explosione  fossae  subterraneae,  quid  hoc  tibi  erit?  Omnis  est  mors  et 
omne  negotium  cum  ea  finitur;  sed  secundum  Terentium  melius  est  miles  mortuus  in 
proelio  quam  vivus  in  fuga;  et  tanta  fama  obtinet  miles  oboediens  tum  suis  ductoribus 
tum  eis,  qui  possunt  ei  imperare.  Atque  animadverte,  fili,  melior  est  militi  redolere 
pulverem  catapultarium  quam  aroma  et  si  senectus  venit  ad  te  in  hac  exercitatione 
honorabili,  quamvis  plenus  sis  vulneribus  et  valde  debilis  sive  claudus,  non 
apprehendent  te  sine  honore  et  taliter  ut  paupertas  non  eum  minuat;  praesertim  quoniam 
nunc  iubent  ut  adiuvent  senes  milites  ac  debiles  sive  vulneratos  et  non  est  conveniens 
ut  faciant  tecum  quod  solent  facere  cum  liberant  nigros  cum  sint  senes  et  non  possunt 
amplius  dominis  eorum  servire  et  eiiciunt  domo  sub  titulo  libertatis,  sed  efficiunt  eos 
servos  famis  ex  qua  tantum  possunt  invenire  mortem.  Tamen  hic  et  nunc  nolo  tibi 
amplius  de  hoc  dicere,  sed  ascende  in  dorsum  equi  mei  donec  perveniamus  ad 
cauponam  ibique  coenabis  mecum  et  in  crastinum  diem  iter  tuum  prosequaris  et  Deus 
det  tibi  bonam  fortunam  tamquam  desideria  tua  merentur. 

Ephebus  non  accepit  invitationem  ascendendi  in  equum,  sed  tantum  coenandi 
cum  eo  in  caupona  et  ad  hanc  occasionem  dicunt  Sanctium  inter  se  haec  dixisse: 

-Adiuvet  te  Deus  ut  dominus!  Num  fieri  potest  ut  vir  qui  talia  dicit  ac  tam  bona, 
sicut  quae  hucusque  dixit,  etiam  dicat  ineptias,  quae  nullo  modo  credantur,  tamquam 
quas  enarravit  de  caverna  Montesinos?  Tamen  amplius  de  hoc  dicemus. 

Et,  his  rebus  peractis,  ac  vespere  autem  facto,  pervenerunt  ad  cauponam,  cum 
magno  gaudio  Sanctii,  videndo  dominum  eius  hanc  iudicavisse  ut  cauponam  et  non 
tamquam  castellum.  Ut  primum  intraverunt  dominus  Quixotus  a  caupone  quaesivit 
ubi  erat  qui  lanceas  hastasque  adduxerat;  eique  respondit  eum  in  stabulo  esse  et 
quidem  alendo  mulum  pabulo.  Eadem  fecerunt  suis  iumentis  patruelis  et  Sanctius 
et  quidem  Rocinanti  dederunt  meliorem  partem  praesepii  ac  meliorem  locum  stabuli. 


Capitulum  25.  Ubi  narrantur  res  gestae  ruditus  asini  et  faceta 
facta  magistri  theatruli  pupulorum  sive  neurospastorum  [vulgo 
titeresj  cum  memorabilibus  divinationibus  simii  harioli 


Valde  impatiens  erat  dominus  Quixotus  et  avidus,  ut  dici  solet,  audiendi  et 
cognoscendi  res  miras  quas  ductor  armorum  ei  in  via  promiserat.  Quare  eum 
quaesivit,  ubi  caupo  ei  dixerat,  et  quidem  eum  invenit  eumque  rogavit  ut  diceret  ei, 
quod  dicturus  erat  secundum  quod  ab  eo  quaesiverat  in  itinere.  Vir  ille  respondit  ei: 

-Paulatim  ac  lentius  et  non  hoc  modo  stantes  accipienda  est  narratio  mea:  sine, 
o  bone  vir,  ut  iumentum  meum  alam  pabulo  et  tunc  dicam  tibi  tales  res  ut  vere  miraris. 

-Nullam  obiectionem  faciam  -respondit  dominus  Quixotus-;  et  etiam  adiuvabo 
te  in  omnibus. 

Et  sic  fecit  et  posuit  hordeum  iumento  et  mundavit  praesepium  et,  hac  humilitate 
conspecta,  ille  vir  etiam  motus  bona  voluntate  voluit  ei  narrare  quod  ab  eo  quaereret; 
quare  sedit  super  podium  et  dominus  Quixotus  etiam  sedit  iuxta  eum  et  habuit 
patruelem,  ephebum,  Sanctium  Pansam  et  cauponarium  tamquam  senatum 
auditoriumque  et  sic  incepit  hoc  modo  dicere: 

-Scitote  vos  omnes  quod  accidit  rectori  cuiusdam  pagi,  qui  ab  hac  caupona 
quattuor  leucas  et  dimidiam  abest,  nempe  ut  amitteret  asinum  suum  et  hoc  propter 
versutiam  et  dolum  suae  famulae,  et  hoc  est  nimis  longum  narrandi,  quamquam  rector 
illius  pagi  multas  diligentias  fecit  ad  eum  inveniendum,  sed  hoc  non  fieri  potuit.  Et, 
quindecim  diebus  elapsis,  secundum  quod  fertur  et  est  vox  publica  famaque,  cum 
asinus  aberat,  dum  esset  in  platea  illius  pagi  rector,  qui  eum  amisit,  etiam  alter  rector 
eiusdem  pagi  erat  cum  eo  et  dixit  ei:  «-Magnas  congratulationes,  collega,  quia 
iumentum  tuum  inventum  est.»  «Ego  etiam  tibi  congratulor,  collega  mi  -respondit 
alter-,  sed  videamus  ubi  ille  apparuit.»  «-In  monte  -respondit  qui  eum  invenit-  eum 
vidi  hodie  mane,  absque  clitellis  atque  ullo  capistro  et  tam  macer  ut  commisererer 
videndi  eum.  Volui  eum  apprehendere  et  tibi  eum  adducere,  sed  factus  est  vagus  ac 
silvester  et  cum  ad  eum  perveni  ille  fugit  a  me  et  intravit  in  absconditum  montis. 
Tamen  si  vere  vis  ambo  possumus  eum  quaerere  sed  sine  ut  hanc  asinam  relinquam 
domi  meae  et  postea  huc  veniam.»  «-Magnum  gaudium  dabis  mihi  -dixit  ille  qui 
iumentum  amisit-  et  eodem  modo  solvam  tibi  quidquid  possim.»  His  adiunctis  rerum 
peractis,  atque  huiusmodi  sicut  ego  vobis  haec  enarro  cuncti  haec  explanant,  qui 
vere  cognoscunt  veritatem  huius  eventi.  Breviter,  ambo  duo  rectores  pedibus  et  una 
coniuncti  iter  fecerunt  ad  montem  et  pervenerunt,  ubi  crediderunt  se  posse  asinum 
invenire,  tamen  eum  nullo  modo  invenerunt  nec  asinus  apparuit  in  illis  regionibus, 
quamquam  bene  eum  quaesiverunt.  Cum  viderunt  eum  non  apparuisse  dixit  rector 
qui  asinum  viderat  alteri:  «-Vide,  collega:  astutia  venit  ad  mentem  meam,  qua 
possumus  absque  dubio  hoc  animal  invenire,  quamvis  sit  intus  in  media  terra  et  non 
in  monte,  et  haec  est  me  optime  scire  rudere  et,  si  tu  scis  aliquid  huiuscemodi  facere, 
hoc  negotium  erit  perfectum.»  «-Tantum  aliquantulum  dicis,  collega?»  dixit  alter. 
«Per  Deum,  nemo  superabit  me  nec  quidem  asini  in  ruditu.»  «-Nunc  videbimus 
-respondit  rector  secundus-  quia  decrevi  te  ire  per  hanc  partem  montis  et  ego  per 
alteram  partem  ita  ut  circumeamus  omnem  montem  et  aliquando  tu  rudis  et  aliquando 
egomet  id  faciam  et  asinus  audiet  nos  et  nobis  respondebit,  si  ille  est  in  hoc  monte.» 
Cui  dominus  asini  respondit:  «-Ego  dico  hanc  astutiam  excellentem  esse  et  dignam 
tuae  magnae  mentis.»  Secesserunt  se  ad  invicem  secundum  quod  statuerunt  et  accidit 
ut  fere  ipso  tempore  ambo  rudiverunt  et  unusquisque  decepit  alterum  et  ambo 
venerunt  ad  quaerendum  se  mutuo,  credendo  asinum  vere  apparuisse;  sed  cum 
viderunt  se  ad  invicem  dixit  qui  asinum  perdiderat:  «-Num  fieri  potest,  collega,  non 
fuisse  asinum  meum  qui  ruderet?»  «-Non  fuit  nisi  egomet»,  respondit  alter.  «-Nunc 
dico  -ait  dominus  asini-  nullam  esse  distinctionem  inter  te  et  asinum  quoad  ruditum; 
quia  numquam  in  omni  vita  mea  vidi  nec  audivi  accuratiorem  ruditum.»  «-Hae 
laudationes  atque  exaggerationes  -respondit  qui  habuit  astutiam-  melius  ad  te 
pertinent  quam  ad  me,  collega;  quia  per  Deum,  qui  creavit  me,  potes  duos  ruditus 
dare  et  quidem  superare  meliorem  ac  peritissimum  ruditorem  totius  huius  mundi; 


Dom.  Quixotus  a  Manica  uber  2  -  Cap.  25 


477 


quia  sonus  quem  habes  est  altus;  vocem  suffultam  atque  ad  tempus  et  mensuram; 
silentia  multa  ac  rhythmica  sunt  et  breviter,  ego  tibi  dabo  victoriam  et  do  palmam 
et  vexillum  huius  rarae  habilitatis.»  «Nunc  dico  -respondit  dominus  asini-  in 
meliorem  me  habebo  ex  hoc  et  in  futurum,  nam  aliquid  excelsum  est  in  me;  sed 
quamquam  putavi  me  bene  rudere  numquam  putavi  ad  talem  extremum  hoc  pervenire 
tamquam  dicis.»  «-Etiam  dicam  egomet  nunc  -respondit  secundus-  in  mundo  esse 
habilitates  amissas  et  quibus  male  utuntur,  quia  qui  eas  habent  nesciunt  quid  facere.» 
«Nostrae  autem  non  possunt  nobis  proficere  nisi  in  hoc  statu  rerum  et  utinam  placeat 
Deo  ut  vere  nunc  proficiant  nobis.»  Et,  his  verbis  dictis,  denuo  secesserunt  se  ad 
invicem  et  iterum  ad  suos  ruditus  rediierunt  et  omni  tempore  decipiebant  se  mutuo  et 
veniebant  obviam  alteri  usque  dederunt  signum  peculiare,  ne  amplius  se  deciperent 
ad  intelligendum  se  rudere  et  non  asinum,  nempe  ut  bis  ruderent  una  vice  et  postea 
altera  vice.  His  rebus  duplicabant  ruditus  et  montem  circumibant,  sed  asinus  amissus 
nullo  modo  respondebat  nec  alio  modo.  Sed  quomodo  potuisset  asinus  respondere  si 
eum  invenerunt  dilaniatum  ac  devoratum  a  lupis?  Et  cum  dominus  eius  eum  vidit  dixit: 
«-Certe  mirabar  quomodo  asinus  non  responderet,  quia  si  mortuus  non  esset 
profecto  responderet  sive  non  esset  asinus;  tamen  in  compensatione  audiendi  te  rudere 
et  quidem  tam  magna  habilitate,  collega,  hunc  laborem  ad  asinum  quaerendum  ut 
perfectum  accipio,  quamvis  eum  mortuum  invenerim.»  «Et  quid  dicam  ego  de  te, 
collega  -respondit  alter-,  nam  si  bene  cantat  abbas  monachelus  non  manet  a  longe 
eius.»  His  rebus  peractis  et  dictis,  lassi  ac  rauci  reversi  sunt  ad  pagum  eorum  ubi 
narraverunt  amicis,  vicinis  oppidanis  et  propinquis  suis,  quae  acciderant  eis 
quaerendo  asinum  et  eodem  modo  exaggerabant  habilitatem  alterius  ad  rudendum 
et  haec  fama  cognita  ac  propagata  est  inter  pagos  circumvicinos.  Et  diabolus  qui 
numquam  dormit,  cum  sit  amicus  seminandi  et  spargendi  insidias  discordiasque 
ubique,  suscitando  calumnias  in  aerem  ac  magnas  chimaeras  ex  nihilo,  statuit  et 
quidem  fecit  ut  incolae  aliorum  pagorum  cum  viderent  quemdam  nostri  oppidi 
ruderent  ad  iniuriam  faciendam  in  vultum  ope  ruditus  eorum.  Pueri  etiam  hanc 
consuetudinem  habuerunt  et  hoc  idem  fuit  quam  invenire  omnes  daemones  inferni, 
et  ruditus  ita  propagatur  in  hoc  et  altero  pago  ut  cogniti  sint  incolae  pagi  huius  ruditus 
tamquam  cogniti  ac  diversi  sunt  nigri  ab  albis;  et  ad  talem  extremum  pervenit 
infortunium  huius  dedecus  ut  multoties  etiam  cum  armis  exeant  laesi  et  offensi 
turmatim  ad  oppugnandos  iniuriantes  et  ad  proelium  impendendum  et  quidem  nemo 
potest  hoc  impedire  neque  propter  timorem  neque  propter  verecundiam.  Et  sic  credo 
cras  sive  alio  die  incolas  mei  oppidi,  qui  sunt  illius  ruditus,  exituros  esse  ad 
debellandum  contra  incolas  alterius  loci,  qui  abest  duas  leucas  a  nostro  pago,  et  illi 
sunt  qui  maximo  impetu  persequuntur  nos  et  ut  melius  sit  nobis  emi  has  lanceas 
hastasque  quas  iam  antea  vidistis.  Et  hae  sunt  res  mirae,  quas  dixi  me  narraturum 
esse  vobis  et  si  tales  non  vobis  videntur  alias  quidem  nescio. 

Et,  his  verbis  prolatis,  narrationem  suam  finivit  ille  bonus  vir  et  tunc  per  portam 
cauponae  intravit  homo  amictus  pelle  subacta,  tibialibus,  femoralibus  et  thorace  ac 
magna  voce  dixit: 

-Domine  hospes,  habesne  cubiculum  mihi?  Hic  enim  venit  simius  hariolus  et 
theatrulum  spectaculi  libertatis  Melisendrae. 

-Per  sanctum  Coelum!  -dixit  caupo-,  hic  est  magister  Petrus!  Beata  nox  erit 
nobis. 

Oblitus  sum  dicendi  magistrum  Petrum  habuisse  oculum  sinistrum  coopertum  et 
fere  dimidiam  partem  faciei  ope  viridis  telae  sericae,  propter  quoddam  morbum  illius 
lateris  faciei;  et  cauponarius  prosecutus  est  dicens: 

-Benedictus  sit  adventus  tuus,  magister  Petre.  Ubinam  gentium  est  simius  et 
theatrulum  quos  nondum  video? 

-Iam  prope  veniunt  -respondit  homo  amictus  pelle  subacta-,  sed  volui 
quamprimum  scire  si  esset  locus  ad  pernoctandum  in  caupona. 

-Ab  ipso  duce  de  Alba  auferrem  hunc  locum  ad  dandum  magistro  Petro  -respondit 
caupo-;  veniat  simius  et  theatrulum,  quia  hodie  spectatores  sunt  in  caupona,  qui 
libenter  solvent  ad  videndum  et  etiam  pro  habilitate  simii. 

-Hoc  sit  in  bona  fortuna  -respondit  vir  coopertus  tela  serica-  et  ego  minuam 
pretium  et  pro  sumptu  pernoctandi  contentus  ero  et  festinabo  ad  adducendum 
plaustrum,  ubi  venit  simius  et  theatrulum. 

Et  continuo  egressus  est  ex  caupona. 

Dominus  Quixotus  quaesivit  a  caupone  quisnam  esset  hic  magister  Petrus  et 
quidnam  illud  theatrulum  et  qualem  simium  ille  haberet.  Cui  caupo  respondit: 

-Hic  est  notus  magister  qui  habet  theatrulum  pupulorum  vel  neurospastorum 
[vulgo  titeres]  qui  per  multos  dies  deambulat  per  hanc  Manicam  regionem  [montis] 
Aragoniae  et  ostendit  spectaculum  Melisendrae,  quae  liberata  est  a  claro  equite 
domino  Gaiferos  et  haec  est  historia  ex  melioribus  ac  valde  bene  repraesentatis,  quae 
in  hoc  regno  videntur.  Necnon  et  affert  simium,  qui  habet  raram  habilitatem,  quae 
numquam  apud  simios  videtur  neque  imaginatur  inter  homines,  quia,  si  quaerunt 
ab  eo  aliquid,  simius  attente  audit  quaestionem  et  dat  saltum  super  umerum  domini 
sui  et  ad  aurem  eius  dat  responsum  et  magister  Petrus  statim  hoc  responsum  dicit. 
Ex  rebus  praeteritis  plus  dicit  quam  de  futuris  et  quamvis  non  semper  attingat  rem 
plerumque  non  errat  et  sic  credimus  eum  diabolum  habere  in  corpore.  Omnis  quaestio 
constat  duobus  argenteis  si  simius  respondit,  nempe  dominus  eius  respondit  pro  eo, 
postquam  loqueretur  ad  auditum  eius.  Et  hoc  modo  creditur  magistrum  Petrum 
ditissimum  esse  et  etiam  est  «vir  munificus»  ( uomo  galante)  velut  dicunt  in  Italia  et 
buort  compagno  et  gaudet  de  meliore  vita  huius  mundi;  loquitur  plus  quam  sex 
homines  et  bibit  plus  quam  duodenos  et  omnia  propter  linguam  suam  et  simium  suum 
et  propter  theatrulum  suum. 

Tunc  reversus  est  magister  Petrus  et  in  curru  ferebat  theatrulum  et  simium,  hic 
erat  magnus  corpore  atque  absque  cauda  et  cum  clunibus  coactilibus,  sed  facetus 
facie;  et,  ubi  primum  eum  viderit,  dominus  Quixotus  quaesivit  ab  eo: 

-Dicas  mihi,  domine  divinator:  che  pesce  pigliamol  Quid  accidet  nobis  in 
futurum?  Et  videas  hic  sunt  duo  argentei  mei. 

Et  iussit  Sanctio  ut  daret  eos  magistro  Petro,  qui  respondit  pro  simio  et  dixit: 

-Domine,  hoc  animal  non  respondit  nec  dat  nuntium  de  rebus  quae  venturae  sunt; 
aliquid  cognoscit  de  rebus  praeteritis  et  parum  de  rebus  praesentibus. 

-Mehercle!  -dixit  Sanctius-,  nullum  nummum  darem  propter  res  quae  acciderint 
mihi,  quia  quis  potest  eas  melius  quam  egomet  cognoscere?  Et  dare  pecuniam  ut 

dicant  mihi  quod  iam  scio  esset  magna  stultitia;  sed  si  vere  cognoscit  res  praesentes 
hic  sunt  duo  argentei  mei  et  dicas  mihi,  domine  simissime ,  quid  facit  nunc  uxor  mea 
Teresia  Pansa  et  quomodo  oblectatur? 

Magister  Petrus  noluit  accipere  pecuniam  dicens: 

-Nolo  praemia  anticipata  accipere  nisi  servitia  mea  praecedant. 

-Et  duos  ictus  manu  dextra  dedit  super  umerum  sinistrum  et  simius  saltu  ascendit 
in  umerum  et  adduxit  os  suum  ad  aurem  eius  et  dentem  cum  dente  movebat  magna 
celeritate;  et  his  rebus  peractis,  per  moram  unius  Credo  descendit  etiam  ope  saltus 
in  terram  et  statim  ac  magna  festinatione  magister  Petrus  flexit  genua  ante  dominum 
Quixotum  et  amplexus  est  crura  eius  et  dixit: 

-Haec  crura  amplector  tamquam  si  amplecterer  columnas  herculeas,  o  insignis 
resuscitator  equitatus  itinerantis  in  oblivione!  O  eques  numquam  bene  laudatus,  o 
domine  Quixote  a  Manica,  suscitator  miserantium,  adiutor  miserorum,  bracchium 
cadentium,  baculus  et  consolatio  omnium  pauperum! 

Dominus  Quixotus  stupuit,  Sanctius  admiratus  est,  patruelis  dubius,  attonitus 
ephebus,  perturbatus  ille  qui  egit  de  ruditu,  confusus  caupo  et  denique  obstupuerunt 
omnes,  qui  argumenta  illius  histrionis  audiverunt,  qui  prosecutus  est  dicens: 

-Et  tu,  o  bone  Sancti  Pansa!  melior  armiger  optimi  equitis  huius  mundi:  laetare 
quia  tua  bona  mulier  Teresia  bene  se  habet  et  hac  hora  carminat  libram  lini  et  ad 
alia  signa  danda  illius  ad  suum  latus  sinistrum  habet  urceum  apertum  continentem 
bonam  copiam  vini,  quo  oblectatur  in  labore  suo. 

-Hoc  credo  valde  bene  -respondit  Sanctius-,  quia  est  benedicta  et  si  non  esset 
zelosa  non  permutarem  eam  pro  giganta  Andandona,  quae  secundum  dominum  meum 
fuit  mulier  valde  prudens  ac  digna;  et  mea  Teresia  non  est  ex  eis  quae  male  transeunt, 
quamvis  hoc  debeant  solvere  heredibus. 

-Nunc  ergo  dicam  -inquit  ad  hanc  occasionem  dominus  Quixotus-,  qui  multum 
legit  et  ambulat  multum  scit.  Et  hoc  dico  quoniam  quis  potest  persuadere  mihi  simios 
esse  in  mundo,  qui  possint  divinare,  quomodo  vidi  propriis  oculis  meis?  Nam  egomet 
sum  ipse  dominus  Quixotus  a  Manica  sicut  hoc  animal  dixit,  quamquam 
aliquantulum  exaggeravit  laudes  meas;  sed  cum  ego  sim,  gratias  ago  coelo,  qui  dedit 
mihi  animum  mollem,  clementem  ac  pronum  semper  sum  ad  bonum  faciendum 
omnibus  et  malum  nulli. 

-Si  habuissem  pecuniam  -dixit  ephebus-,  quaererem  a  domino  simio  quid  eveniet 
mihi  in  mea  peregrinatione. 

Cui  respondit  magister  Petrus,  qui  iam  surrexit  de  pedibus  domini  Quixoti: 

-Iam  dixi  hanc  bestiolam  non  respondere  de  rebus  futuris,  et  si  vere  responderet 
non  necesse  erat  pecuniam  habere;  quia  propter  ministerium  domini  Quixoti,  qui 
hic  est  omnia  lucra  huius  mundi  libenter  relinquerem.  Et  nunc  et  ad  eum  honorandum 
volo  theatrulum  meum  erigere  ad  oblectandos  omnes,  qui  sunt  in  hac  caupona,  et 
sine  ullo  lucro  ex  mea  parte. 

Caupo,  his  verbis  auditis,  valde  laetus  est  et  designavit  locum,  ubi  ille  posset 
theatrulum  struere  quod  confestim  fecit. 

Dominus  Quixotus  non  erat  nimis  contentus  cum  divinationibus  simii,  quoniam 
ei  non  bene  videbatur  simium  divinavisse  res  praeteritas  nec  futuras;  et  dum  magister 

Petrus  struebat  suum  theatrulum  dominus  Quixotus  secessit  seorsum  cum  Sanctio  ad 
angulum  stabuli  ubi,  nemine  audiente,  ei  dixit: 

-Vide,  Sancti,  ego  consideravi  bene  raram  habilitatem  huius  simii  et,  mea 
opinione,  et  absque  dubio,  credo  hunc  magistrum  Petrum,  dominum  eius,  habere 
pactum,  tacitum  sive  expressum,  cum  daemone. 

-Si  patius»  [hispanice  cohors ,  pro  pacto ]  est  spissus  [hisp.  non  mundus ,  pro 
expresso]  et  daemonis  est  -dixit  Sanctius-,  sine  dubio  immunda  erit  haec  cohors; 
sed  quid  utilitatis  erit  magistro  Petro  has  cohortes  [hisp.  patios ,  pro  pactos ]  habere? 

-Non  intelligis  me,  Sancti:  tantum  volo  dicere  magistrum  Petrum  habuisse  pactum 
sive  consensum  cum  daemone  ex  quo  orta  est  haec  rara  habilitas  simii,  qua  possit  lucrari 
ad  comedendum  et  cum  vere  dives  sit  animum  suum  dabit  daemoni,  et  hoc  est  quod  hic 
inimicus  universalis  conatur  facere  et  vult.  Et  hoc  credo  quoniam  simius  tantum  respondit 
de  rebus  praeteritis  sive  praesentibus,  nam  sapientia  diaboli  non  propagatur  amplius  et 
quae  futurae  sunt  nescit  nisi  per  coniecturas  et  non  semper;  nam  soli  Deo  reservatum 
est  cognoscere  tempora  et  momenta  neque  Ei  est  praeteritum  nec  futurum,  quoniam  omnia 
praesentia  sunt.  Et  cum  hoc  ita  sit,  quod  apertum  est,  hic  simius  loquitur  secundum 
modum  dicendi  diaboli  et  miror  quomodo  nondum  accusaverunt  eum  ad  Sanctum 
Officium  [Inquisitionis]  ad  eum  inquirendum  et  extrahendam  hanc  virtutem  divinandi; 
quoniam  hic  simius  non  est  astrologus  neque  dominus  eius  nec  possunt  has  figuras 
horoscopi  suscitare,  quas  vocant  iudiciarias  et,  quae  tam  notae  sunt  in  omni  Hispania, 
ubi  non  est  muliercula  nec  ephebus  nec  sutor,  qui  non  praesumat  suscitare  has  figuras 
tamquam  si  essent  chartae  lusoriae  et  inter  has  quam  peditem  appellant  et  cum  eis  volunt 
omnem  veram  ac  miram  scientiam  deperdere  suis  mendaciis  et  ignorantia.  De  quadam 
domina  audivi  dicere  eam  quaesivisse  a  quodam  astrologo  ex  eis,  qui  suscitant  has  figuras, 
et  quae  voluit  scire  si  catella  melitensis  [ex  Melita,  (Malta)]  sua  gravida  esset  quot  catulos 
haberet  et  cuius  coloris  essent  catuli  quos  paritura  esset.  Quibus  quaestionibus  astrologus 
ille  sive  dominus  iudiciarius,  figura  illius  canis  suscitata,  respondit  ei  dicens  catellam 
futuram  esse  gravidam  ac  parituram  tres  catulos,  alterum  viridem,  alterum  rubrum  atque 
alterum  mixtum,  sed  sub  condicione  ut  talis  catella  fecundaretur  inter  horam  undecimam 
et  duodecimam  diei  vel  noctis  et  hic  esset  dies  Lunae  vel  Sabbato;  tamen  accidit  talem 
catellam  mortuam  esse  post  duos  dies  ex  indigestione  et  astrologus  ille  illustris  fuit, 
quoniam  accurate  iudicavit  tamquam  plures  astrologi  suscitatores. 

-Nihilominus,  vellem  -dixit  Sanctius-  ut  diceres  magistro  Petro  ut  ille  quaereret  a  suo 
simio  utrum  verum  esset  quod  accidit  tibi  in  caverna  Montesinos  necne,  quia  secundum 
me  omnia  mendacia  sunt,  cum  tua  venia,  domine,  sive  saltem  omnia  somnia  fuerunt. 

-Omnia  fieri  possunt  -respondit  dominus  Quixotus-;  et  faciam  secundum 
consilium  tuum  et  quamvis  etiam  apud  me  sit  quid  scrupuli. 

His  rebus  dictis,  magister  Petrus  venit  ad  dominum  Quixotum  quaerendum  et 
quidem  dicendum  ei  theatrulum  iam  paratum  esse  et  ut  ille  posset  venire  ad  id 
videndum,  quia  vere  dignum  erat  spectandi.  Dominus  Quixotus  communicavit  ei  suas 
cogitationes  et  rogavit  eum  ut  quaereret  a  simio  de  quibusdam  rebus,  quae  ei 
acciderunt  in  caverna  Montesinos  utrum  in  somnio  an  realiter  essent,  quoniam  ei 
videbantur  diversimodi  esse.  Cui  magister  Petrus,  nullo  verbo  adhibito,  reversus  est 
ad  suum  simium  et  stetit  coram  domino  Quixoto  et  Sanctio  et  dixit: 

-Vide,  domine  simie,  hic  eques  vult  scire  utrum  quaedam  res  quae  acciderint  ei 
in  caverna  appellata  Montesinos  verae  an  falsae  sint. 

Tunc  fecit  signum  solitum  et  simius  ascendit  saltu  in  umerum  sinistrum  et  locutus 
est  cum  eo,  ut  videbatur,  ad  auriculam  eius  et  continuo  dixit  magister  Petrus: 

-Simius  dicit  res,  quas  dominus  Quixotus  vidit  in  hac  caverna,  partim  veras  et 
partim  falsas  esse;  et  tantum  hoc  est  quod  simius  scit  et  non  aliter,  quoad  hanc 
quaestionem.  Tamen  si  vis  amplius  scire  proximo  die  Veneris  respondebit  tibi  omnes 
quaestiones,  quae  ab  eo  quaeras;  sed  nunc  non  habet  amplius  virtutem  divinandi 
usque  ad  proximum  diem  Veneris  sicut  iam  dixi. 

-Nonne  dixi  ego  -inquit  Sanctius-  me  non  posse  credere  omnia  quae  tu,  domine, 
narravisti  de  factis  in  caverna,  nempe  ea  vera  esse,  nec  immo  dimidiam  partem  eorum? 

-Ipsa  facta  de  se  dicent,  Sancti  -respondit  dominus  Quixotus-;  quoniam  tempus 
develabit  omnia  et  nihil  manebit  occultum  quod  non  edat  in  lucem  solis,  quamvis 
abscondatur  in  profunda  terra.  Sed  nunc  sufficit  hoc  et  videamus  spectaculum  theatruli 
huius  boni  magistri  Petri  et,  mea  sententia,  habebit  aliquam  novitatem. 

-Quomodo  aliqua?  -respondit  magister  Petrus-.  Sexaginta  milia  in  se  continet 
spectaculum  meum;  et  etiam  dicam  domino  Quixoto  hanc  rem  mirabilem  esse  quam 
hodie  mundus  habet  et  operibus  credite  et  non  verbis ,  quia  sero  est  et  oportet  operam 
navare  ne  amplius  dilatetur,  nam  multa  sunt  facienda  ad  dicendum  et  manifestandum. 

Dominus  Quixotus  Sanctiusque  oboedierunt  ei  et  venerunt  ubi  iam  paratum  erat 
theatrulum  atque  apertum  plenumque  candelis  cerae  accensis,  quibus  videbatur 
ornatum  ac  fulgurans.  Cum  ad  id  pervenerunt  magister  Petrus  introduxit  se  intus, 
quia  ipse  erat  qui  illos  pupulos  sive  figuras  artificii  movebat  et  foras  stetit  puer 
famulus  magistri  Petri  ad  interpretanda  atque  explananda  mysteria  illius  spectaculi; 
habebat  virgulam  in  manu  qua  indicabat  figuras,  quae  suo  tempore  apparebant. 

Omnes,  qui  erant  in  caupona,  aderant,  alii  sedentes  nonnulli  autem  stantes  atque 
erecti  coram  theatrulo,  et  dominus  Quixotus  Sanctiusque,  ephebus  ac  patruelis 
sedebant  in  melioribus  locis.  Tunc  interpres  incepit  exponere  quod  audiet  et  videbit, 
qui  audiat  sive  legat  proximum  capitulum. 


Capitulum  26.  Ubi  prosequuntur  iucundae  res  gestae  magistri 
theatruli  pupulorum  sive  neurospastorum  [vulgo  titeres]  cum  aliis 

rebus  vere  valde  bonis 


Conticuerunt  omnes,  tum  tyrii  tum  troiani,  ut  ita  dicam,  et  attenti  animum  tenebant 
omnes,  qui  spectaculum  intuebantur,  pendentes  de  ore  interpretis  harum  mirarum  rerum, 
cum  audiverunt  sonare  in  theatrulo  multa  tympana  ac  tubas  et  explodere  tormenta  bellica, 
quorum  sonus  breviter  elapsus  est  et  postea  puer  levavit  vocem  et  dixit: 

-Haec  est  vera  historia,  quae  vobis  repraesentatur,  et  exhausta  est  litteraliter  ex 
libris  chronicis  francogallicis  et  ex  carminibus  hispanicis  [vulgo  romances ],  qui  sunt 

in  ore  omnium  gentium  et  puerorum  per  has  vias  mundi.  Agitur  de  libertate  quam 
dominus  Gaiferus  dedit  uxori  suae  Melisendrae,  quae  capta  in  Hispania,  apud  mauros 
erat,  in  urbe  Sansuenna  (Sansuena),  quae  sic  nuncupabatur  quae  hodie  est 
Caesaraugusta  (Zaragoza).  Videte  quomodo  ibi  dominus  Gaiferus  est  in  ludo 
scrupulorum,  secundum  quod  cantatur: 

Dominus  Gaiferus  erat  in  ludo  scrupulorum 
atque  iam  oblitus  est  Melisendrae. 

Et  illa  dramatis  persona,  quae  ibi  apparet  amicta  corona  super  caput  et  habet 
sceptrum  in  manibus,  est  ipse  imperator  Carolus  Magnus,  pater  putativus 
Melisendrae,  qui  moestus  videndi  otium  ac  negligentiam  sui  generis  Gaiferi  venit 
ad  eum  reprehendendum.  Atque  animadvertite  quomodo  eum  enixe  ac  magna 
vehementia  increpat,  et  immo  videtur  se  caput  eius  saltem  sexies  percutere  velle  ope 
sceptri,  et  sunt  auctores  qui  dicunt  eum  hos  ictus  ei  dedisse  et  quidem  fortes;  et, 
multis  verbis  prolatis,  de  periculo  sui  honoris,  quia  non  curavit  de  libertate  uxoris 
et  fertur  eum  ei  dixisse: 

«Multoties  iam  dixi  vobis:  inspicite  eum.» 

Videte  vos  etiam  quomodo  imperator  vertit  dorsum  et  relinquit  dominum 
Gaiferum  iratum,  qui  impatiens  iracundia  proiicit  procul  a  se  tabulatum  et  ludum 
scrupulorum  et  celeriter  petit  arma  sua  atque  a  domino  Orlando  (Roldano)  quaerit 
gladium  vocatum  Durindanam  et  quomodo  Orlandus  (Roldanus)  non  vult  eum  ei 
commodare,  sed  ei  offert  suum  comitatum  in  hac  difficili  expeditione;  tamen  eques 
iratus  non  vult  comitatum  eius  accipere;  antea  dicit  se  solum  sufficere  ad  uxorem 
educendam,  quamvis  esset  in  profunda  abysso  terrae;  et,  his  verbis  dictis,  introit  ad 
sese  armandum  et  ad  iter  faciendum.  Tamen  porrigite  oculos  vestros  ad  illam  turrim, 
quae  hic  apparet  et  supponitur  esse  una  ex  turribus  palatii  Caesaraugustae,  quae  nunc 
vocatur  Aljafer(a\  atque  illa  domina  quae  apparet  in  pergula,  amicta  more  arabico 
est  impar  Melisendra,  quae  multoties  inspiciebat  viam  Francogalliae  dum  fingebat 
animo  Lutetiam  Parisiorum  et  suum  maritum,  atque  hoc  modo  consolabatur  de  sua 
captivitate.  Videte  etiam  quod  nondum  acciderat  nec  visum  est.  Nonne  videtis  illum 
maurum,  qui  pedetentim  ac  tacitus  deambulat  dum  habet  digitum  in  ore  et  venit  a 
tergo  Melisendrae?  Videte  quomodo  ille  eam  osculatur  in  mediis  labiis  et  inspicite 
celeritatem,  qua  illa  exspuit  ac  mundat  os  suum,  ope  manicae  candidae  subuculae  et 
quomodo  lamentatur  et  pulchros  capillos  eradicat  tamquam  si  culpabili  essent  huius 
maleficii.  Videte  etiam  illum  gravem  maurum,  qui  est  in  illis  faucibus,  ille  est  rex 
Marsilius  Sansuennae  (Caesaraugustae);  et,  insolentia  illius  mauri  conspecta,  quia 
propinquus  eius  erat  et  magnus  benevolus  ei,  iubet  ut  eum  apprehendant  et  ducenta 
flagella  dent  ei  eumque  per  solitas  vias  urbis  adducant, 

cum  vociferantibus  a  fronte 
et  ministris  iustitiae  a  tergo 

et  nunc  videtis  quomodo  sententiam  exsequuntur,  vix  culpa  facta,  nam  apud  mauros 
non  datur  «confrontatio  partium»  neque  «testimonium  et  appellatio»  sicut  apud  nos. 

-Puer,  puer -inquit  magna  voce  ad  hanc  occasionem  dominus  Quixotus-,  prosequere 
tuam  historiam  recte  et  ne  immisceas  te  in  curvas  sive  transversas  vias;  quoniam  ad 
veritatem  inveniendam  necesse  sunt  multae  probationes  et  comprobationes. 

Etiam  magister  Petrus  ex  intro  dixit: 

-Puer,  noli  te  immisceri  in  difficultatibus,  sed  fac  sicut  hic  dominus  tibi  iubet 
quod  melius  erit;  sequere  tuam  simplicem  narrationem  et  ne  introeas  in  diversitates 
quae  franguntur,  quia  debiles  erunt. 

-Sic  faciam  -respondit  puer,  et  prosecutus  est  dicens-:  Haec  figura  quae  hic 
apparet  super  equum,  amicta  pallio  gasconico  ipsa  est  domini  Gaiferi.  Et  ibi  est  uxor 
eius  iam  vindicata  ab  audacia  illius  mauri  capti  amore  et  praedita  meliore  ac 
tranquillo  vultu,  ex  pergula  turris  cum  suo  marito  loquitur,  credens  eum  esse  viatorem 
peregrinum,  et  inter  eos  haec  fuerunt  argumenta  et  colloquia  illius  carminis  dicentis: 

Eques,  si  ad  Francogalliam  iter  facis 
quaere  de  domino  Gaifero. 

Et  haec  omnia  non  dicam  propter  prolixitatem,  quae  generat  nauseam;  satis  est 
videre  quomodo  dominus  Gaiferus  revelatur  et  per  laeta  signa,  quae  Melisendra  facit, 
intelligimus  illam  eum  cognovisse  et  praesertim  nunc  cum  descendat  de  pergula  ad 
sedendum  super  dorsum  equi  boni  mariti.  Sed,  proh  dolor!  hanc  misellam!  quia  illa 
extremam  vestem  prehendit  ex  ferris  pergulae  et  pendet  in  aere  et  non  attingit  terram. 
Tamen  videtis  pium  coelum  succurrere  ei  in  magnis  angustiis,  nam  dominus  Gaiferus 
advenit  et,  Melisendra  nolente,  ac,  nullo  intuitu  adhibito,  utrum  vere  vestem 
locupletem  rumpat  necne  eam  demisit  ad  terram  et  confestim  ope  saltus  ponit  eam 
super  dorsum  equi  ac  modo  virili  eique  iubet  ut  arcte  iuxta  se  sedeat  et  amplectetur 
a  tergo  ita  ut  bracchia  sua  super  pectus  eius  ponat  ne  cadat,  quia  domina  Melisendra 
non  solita  est  ad  tales  equitatus  faciendos.  Etiam  videtis  quomodo  equus  hinnit  et 
hoc  vult  dicere  se  laetum  esse  cum  strenuo  ac  pulchro  onere  quod  fert,  nempe 
dominum  et  dominam.  Videtis  quomodo  dorsum  vertunt  et  ex  urbe  exeunt  laeti  atque 
exultantes  et  iter  faciunt  Lutetiam  Parisiorum  (Parfs).  Ite  in  pace,  0  par  inaequalis 
et  veri  capti  amore!  Utinam  perveniatis  ad  vestram  desideratam  patriam  et  fortuna 
ne  ponat  vobis  obstaculum  in  vestro  felici  itinere!  Utinam  oculi  amicorum  vestrorum 
ac  propinquorum  videant  vos  gaudere  de  pace  tranquilla  omnes  dies  et  hi  longi  sint, 
tamquam  dies  Nestoris,  omnes  reliqui  dies  vestrae  vitae! 

Hic  denuo  magister  Petrus  levavit  vocem  et  dixit: 

-Simplicitas,  puer,  ne  nimis  ascendas  sursum;  quia  omnis  affectatio  nociva  est. 

Nil  autem  respondit  interpres,  sed  prosecutus  est  dicens: 

-Non  defuerunt  otiosi  oculi,  qui  omnia  vident  et  quidem  viderunt  descensum  atque 
ascensum  Melisendrae  de  quo  nuntium  dederunt  regi  Marsilio,  qui  iussit  ut  tuba 
signum  daret,  atque  en  videte  quam  celeriter  id  faciunt,  quia  urbs  submergitur  sub 
sonitu  campanarum,  quae  in  omnibus  meschitis  sonant. 

-Hoc  minime  verum  est!  -dixit  ad  hanc  occasionem  dominus  Quixotus-.  In  hac 
quaestione  campanarum  magister  Petrus  improprie  agit,  quoniam  mauri  non  utuntur 
campanis,  sed  tympanis  et  tibiis,  quae  similes  sunt  nostris  fistulis.  Sed  sonare 
campanas  Sansuennae  (Caesaraugustae)  est  magna  ineptia. 

Magister  Petrus,  his  verbis  auditis,  statim  desiniit  sonare  et  dixit: 

-Ne  videas  has  subtilitates,  domine  Quixote,  neque  velis  has  extremas  res  taliter 
ducere  quin  has  etiam  invenias.  Nonne  repraesentantur  hic  mille  comoediae,  quae 
plenae  sunt  mille  improprietatibus  atque  erroribus,  et  feliciter  cursum  consumant 
atque  eas  audiunt  non  tantum  plausu,  sed  immo  magna  admiratione?  Prosequere, 
puer,  et  sine  eos  dicere  et  si  vere  saccum  meum  impleo  nil  faciam  repraesentando 
plures  improprietates  quam  atomos  habeat  sol. 

-Hoc  verum  est  -obiecit  dominus  Quixotus. 

Et  puer  dixit: 

-Videte  quam  magnus  ac  fulgidus  equitatus  exit  ad  persequendos  hos  duos 
catholicos  amantes;  quot  tubae  sonant,  quot  tibiae  sonum  dant,  quot  tympana 
resonant.  Timeo  quominus  eos  possint  apprehendere  et  revertantur  cum  eis  ligatis 
ad  caudam  equi  eorum,  quod  vere  esset  teterrimum  spectaculum. 

Cum  dominus  Quixotus  audivit  et  vidit  tam  multam  turbam  maurorum  bene  ei 
videbatur  iuvamen  dare  fugientibus  et  stans  erectus  ac  magna  voce  dixit: 

-Nullo  modo  assentiar  meis  diebus  atque  in  mea  praesentia  ut  faciant  iniuriam 
tam  claro  equiti  ac  tam  audaci  capto  amore  ut  domino  Gaifero.  Sistite,  male  nata 
plebecula!  Nolite  eos  sequi  nec  persequi;  aliter  mecum  pugnate! 

Et  haec  dicens  et  quidem  faciendo,  gladium  e  vagina  extraxit  et  saltu  se  constituit 
iuxta  theatrulum  et  celeriter  ac  numquam  exspectato  furore  incepit  percutere  ictus 
gladii  contra  turbam  multam  parvorum  pupulorum  maurorum,  quosdam  diruit,  aliis 
capita  amputavit,  alios  conculcavit,  alios  destruxit  et  inter  alios  etiam  ictum  a  vertice 
deorsum  proiiecit  ac  si  magister  Petrus  non  se  demitteret,  et  vitaret  ictum,  caput  suum 
amitteret  facilius  quam  si  ex  marcipane  esset.  Et  magister  Petrus  dabat  magnas  voces 
dicens: 

-Siste,  domine  Quixote,  et  animadverte  hos  non  veros  mauros  esse,  quos  destruis, 
sed  dramatis  personas  fictiles,  pupulos  sive  neurospasta.  Et  videas,  me  miserum,  ne 
destruas  me  et  omnia  mea  bona  deperdas! 

Tamen  dominus  Quixotus  non  minuebat  suos  ictus,  sectiones,  ictus  aversos  et  omnes 
ictus  artis  gladiatoriae  tamquam  pluvia.  Denique  per  tempus  recitandi  bis  Ctvdo  diruit 
omne  theatrulum  in  terram  et  quidem  in  fragmenta  ac  fregit  omnes  apparatus  eius  et 
omnes  figuras:  rex  Marsilius  male  vulneratus,  imperator  Carolus  Magnus  habens 
coronam  fractam  et  caput  in  duas  partes.  Senatus  spectantium  turbatus  est,  simius  fugit 
per  fenestram  super  tectum  tegulaneum,  patruelis  timuit,  ephebus  defecit  animo  et  usque 
ipse  Sanctius  Pansa  pavit  magno  metu,  quia  tamquam  ipse  iuravit,  hac  procella  elapsa, 
numquam  vidit  dominum  suum  praeditum  tam  magna  iracundia.  Et  dominus  Quixotus, 
destructione  huius  theatruli  facta,  pacavit  se,  et  dixit: 

-Nunc  vellem  habere  ante  oculos  meos  omnes,  qui  non  credunt  equites  itinerantes 
esse  in  mundo  tam  magnae  utilitatis:  videte,  si  ego  non  essem  hic  praesens  quid 
ergo  fuisset  huius  boni  Gaiferi  atque  huius  pulchrae  Melisendrae?  Absque  dubio  hi 
canes  apprehendissent  eos  et  fecissent  magnum  infortunium  in  eos.  Breviter,  vivat 
equitatus  itinerantis  super  omnia,  quae  in  terris  sunt! 

-Vivat  et  magna  congratulatione  -dixit  ad  hanc  occasionem  et  voce  infirma  magister 
Petrus-  et  peream  ego,  quia  tam  infortunatus  sum  ut  possim  cum  rege  Roderico  dicere: 


Dom.  QuIXOTUS  A  Manica  Liber  2  -  Cap.  26 


485 


Heri  fui  dominus  Hispaniae 

et  hodie  nullam  pinnam  castelli  habeo 

quam  possim  dicere  meam! 

Abhinc  dimidiam  horam,  sive  abhinc  momentum  minimum,  eram  dominus  regum 
atque  imperatorum,  stabula  mea  erant  plena  et  arcae  meae  et  sacci  mei  innumeros  equos 
et  vestes  festivas  habebant,  nunc  autem  desolatus  sum  et  contemptus,  pauper  ac 
mendicans,  et  insuper  sine  simio  meo  et  ante  quam  eum  denuo  apprehendam  sudabo 
per  dentes  meos  et  omnia  propter  furorem  male  consideratum  huius  domini  equitis  de 
quo  dicitur  eum  orphanos  protegere,  adversa  bene  reparare  et  facere  opera  misericordiae, 
sed  tantummodo  defuit  mihi  voluntas  magnanima  eius,  et  benedicti  sint  coeli,  ubi  sublimes 
mansiones  sunt!  Denique  Eques  Tristis  Figurae  erat  qui  debebat  meas  figuras  destruere. 

Sanctius  Pansa  commotus  est  argumentis  magistri  Petri  et  dixit  ei: 

-Noli  flere,  magister  Petre,  et  noli  lamentari  ne  rumpas  cor  meum,  quia  oportet 
te  scire  meum  dominum  Quixotum  tam  catholicum  et  scrupulosum  Christianum  esse 
et  si  vere  intelligit  quod  fecit  tibi,  iniuriam  solvet  tibi  et  etiam  amplius  faciet. 

-Satis  esset  si  persolveret  mihi  dominus  Quixotus  partem  ex  damnis  factis  et 
contentus  essem  et  tu  haberes  etiam  conscientiam  tranquillam,  quia  non  potest  salvus 
fieri,  qui  habet  alienum  contra  voluntatem  domini  et  non  ei  restituit. 

-Hoc  ita  est  -inquit  dominus  Quixotus-;  sed  hucusque  nescio  quid  habeam  quod 
tuum  sit,  magister  Petre. 

-Cur  non?  -respondit  magister  Petrus-  Et  quaenam  sunt  reliquae  quae  iacent 
per  duram  ac  sterilem  terram,  quisnam  eas  sparsit  et  destruxit  nisi  robur  tui  invincti 
bracchii?  Et  quorum  erant  corpora  nisi  mea?  Et  nonne  ex  his  ego  sustentabar? 

-Nunc  venio  ad  intelligendum  -dixit  ad  hanc  occasionem  dominus  Quixotus- 
quod  multoties  credidi;  nempe  incantatores  persequi  me  et  nil  faciunt,  nisi  ante  oculos 
meos  figuras  ponere  et  postea  eas  mutant  et  commutant  in  alias,  quas  illi  vere  volunt. 
Certe  ac  reapse  dico  vobis,  domini,  qui  auditis  me,  mihi  vere  videbantur  omnia,  quae 
hic  acciderunt,  vera  esse  et  quidem  verbatim:  Melisendra  erat  vere  Melisendra, 
dominus  Gaiferus  erat  dominus  Gaiferus,  Marsilius,  Marsilius  et  Carolus  Magnus 
ipse  Carolus  Magnus.  Et  haec  fuit  causa  irascendi  atque  adimplendi  meum  munus 
equitis  itinerantis  quapropter  volui  iuvare  ac  favere  fugientibus  et  hoc  bono  proposito 
feci  quod  vidistis;  si  haec  omnia  feci  e  contrario  non  est  praecise  culpa  mea,  sed 
eorum  qui  persequuntur  me;  tamen  error  meus  non  procedit  ex  malitia,  quare  volo 
egomet  sumptum  solvere;  videat  igitur  dominus  Petrus  quod  velit  propter  omnes 
figuras  quas  destruxi  et  libenter  persolvam  ei  ilico  in  pecunia  castellana  cursus  legalis 
pro  damnis. 

Magister  Petrus  inclinavit  se  ad  eum  dicens: 

-Non  minus  exspectabam  ego  de  inaudita  christianitate  strenui  domini  Quixoti 
a  Manica,  qui  vere  est  adiutor  et  protector  omnium  egenorum  et  indigentium 
vagabundorum;  hic  dominus  caupo  et  Sanctius  Pansa  erunt  mediatores  atque 
aestimatores  inter  te  et  me  de  pretio  sive  quam  multo  hae  figurae  destructae  constent. 

Cauponarius  Sanctiusque  dixerunt  se  hoc  facere  et  continuo  magister  Petrus 
levavit  ex  terra  regem  Marsilium  Caesaraugustae  absque  capite  et  dixit: 

-Iam  videtur  non  fieri  posse  ut  hic  rex  redeat  ad  suum  pristinum  statum,  salvo 
iudicio  facto,  ut  dentur  mihi  pro  sua  morte  quattuor  aurei  et  dimidius. 

-Procedamus  ulterius  -dixit  dominus  Quixotus. 

-Propter  hanc  scissuram  a  vertice  deorsum  -prosecutus  est  magister  Petrus, 
accipiens  suis  manibus  imperatorem  scissum  Carolum  Magnum-,  non  esset  multum 
si  quaererem  quinque  aureos  et  quartum, 

-Non  est  parum  -dixit  Sanctius. 

-Nec  immo  multum  -obierit  caupo-;  dimidietur  quaestio  et  accipiantur  quinque  aurei. 

-Dent  ei  quinque  et  quartum  -dixit  dominus  Quixotus-;  nam  non  est  magni 
momenti  quartus  plus  minusve  huius  magni  infortunii;  et  finiat  rapido  magister 
Petrus,  nam  iam  est  hora  coenandi  et  sunt  mihi  signa  famis. 

-Propter  hanc  figuram  -dixit  magister  Petrus-  quae  amisit  nares  et  oculum  et 
est  illustris  Melisendrae  volo,  et  hoc  est  iustum,  duos  aureos  et  duodecim  teruntios. 

-Adhuc  hic  esset  diabolus  -inquit  dominus  Quixotus-,  si  iam  non  esset 
Melisendra  cum  suo  marito  saltem  in  limine  Galliae,  quoniam  equus,  qui  eos  vehebat 
mihi  videbatur  volare  et  non  currere;  quapropter  non  est  quaestio  vendendi  mihi  felem 
pro  lepore  et  nunc  ostendere  mihi  Melisendram  sine  naribus  cum  altera  sit  nunc 
temporis  gaudendo  placide  de  maximis  voluptatibus  cum  suo  marito  in  Francogallia. 
Et  Deus  provideat  unicuique  cum  suis  bonis,  domine  magiter  Petre,  et  iter  faciamus 
plano  gressu  ac  bona  voluntate.  Et  prosequere. 

Magister  Petrus  cum  vidit  dominum  Quixotum  reverti  ad  pristinum  consilium 
suum  noluit  ut  efugeret  et  sic  dixit  ei: 

-Haec  non  erit  Melisendra,  nisi  quaedam  ex  virginibus  eius,  quae  ei  ministrabant; 
quare  possunt  mihi  sexaginta  teruntios  dare  et  contentus  ero  ac  bene  remuneratus. 

Hoc  modo  posuit  pretium  multis  figuris  destructis  et  iudices  arbitri  moderaverunt 
pretia  cum  gaudio  ambarum  partium,  et  sic  usque  ad  quadraginta  argenteos  et  tres 
quartos  pervenerunt  quod  Sanctius  statim  solvit  et  magister  Petrus  petivit  duos 
argenteos  amplius  pro  labore  quaerendi  simium  suum. 

-Da  ei  eos,  Sancti  -ait  dominus  Quixotus-,  et  non  ad  simium  quaerendum,  sed  ad 
«simiam»;  et  ducentos  darem  libenter  cuicumque  dixerit  mihi  dominam  Melisendram 
una  cum  domino  Gaifero  certe  esse  in  Francogallia  inter  suos  propinquos. 

-Nullus  hoc  melius  quam  simius  meus  diceret  nobis  -inquit  magister  Petrus-,  sed  nullus 
diabolus  nunc  apprehendet  eum,  quamvis  etiam  credam  dilectionem  et  famem  impellere 
eum  ad  quaerendum  me  hac  nocte  et,  primo  mane,  Deus  providebit  et  iam  videbimus. 

Breviter,  procella  huius  theatruli  finita,  cuncti  coenaverunt  in  pace  et  bono 
comitatu  ad  sumptum  domini  Quixoti,  qui  munificus  erat  in  extremis. 

Tamen  ante  diluculum  qui  lanceas  et  hastas  ferebat  profectus  est  et,  mane  iam 
facto,  patruelis  ephebusque  venerunt  ad  domino  Quixoto  valedicendum,  alter  ad 
revertendum  ad  suum  pagum,  alter  ad  iter  faciendum  et  ad  eum  iuvandum  dominus 
Quixotus  dedit  duodecim  argenteos.  Magister  Petrus  autem  noluit  ulteriores  interlocutiones 
cum  domino  Quixoto  habere,  quem  bene  eum  cognoverat  et  hoc  modo  et  ante  quam  sol 
lucesceret  e  lecto  surrexit,  collegit  reliqua  ex  suo  theatrulo  et  suum  simium  et  profectus 
est  ad  suas  res  gestas  quaerendas.  Caupo  autem,  qui  nondum  noverat  dominum  Quixotum, 
mirabatur  de  dementiis  ac  de  munificentia  eius.  Et  denique  Sanctius  solvit  bene  cauponi 
ex  mandato  domini  sui  et  valedixit  ei.  Et  hora  fere  octava  illius  diei  reliquerunt  cauponam 
et  iter  fecerunt,  ubi  nos  eos  relicturos,  quia  sic  convenit  ad  narranda  alia,  quae  etiam 
pertinent  ad  hanc  celebrem  historiam  explanandam. 

Capitulum  27.  Ubi  declaratur  qui  erat  magister  Petrus  et  simius 
eius,  cum  adversa  fortuna  quam  dominus  Quixotus  habuit  in  rebus 
gestis  ruditus,  quas  non  finivit  sicut  ille  voluit 


Cide  Hamete,  chronista  huius  magnae  historiae  incepit  hoc  capitulum  his  verbis: 
«Iuro  ut  catholicus  Christianus  ex  quibus  traductor  dicit  cum  Cide  Hamete  dicat 
se  iurare  tamquam  catholicum  Christianum,  cum  absque  dubio  esset  maurus,  hoc  vult 
dicere  eum  tantummodo  velle  iurare  vel  dicere  veritatem,  sicut  catholicus  Christianus 
facit  cum  iuret  et  debet  iurare  veritatem  et  hanc  dicere  in  his  quae  dixerit  et  hoc  modo 
ille  veritatem  dicebat,  tamquam  si  catholicus  Christianus  iuraret  in  his,  quae  volebat 
scribere  de  domino  Quixoto,  praesertim  ad  explanandum  quisnam  esset  magister  Petrus 
et  quis  simius  hariolus,  quorum  omnes  incolae  illius  regionis  de  divinationibus  eorum 
mirabantur. 

Dicit  igitur,  qui  legerit  primam  partem  huius  historiae  bene  meminisset  illius  Ginesii 
de  Pasamonte,  quem  dominus  Quixotus  inter  alios  damnatos  ad  triremes  liberavit  in 
Montibus  Fuscis,  propter  quod  beneficium  illa  plebecula  maligna  et  indigna  postea 
male  gratias  egit  et  peiore  modo  eum  remunerata  est.  Hic  Ginesius  de  Pasamonte,  quem 
dominus  Quixotus  vocavit  Ginesillum  de  Parapilla,  fuit  ille  qui  rapuit  asinum  a  Sanctio 
Pansa,  sed  in  illa  prima  parte  non  constat  nec  quando  nec  quomodo,  et  hoc  propter 
culpam  typographorum  imprimentium  librum  et  haec  omissio  multis  videbatur  propter 
parvam  memoriam  auctoris.  Sed  breviter,  Ginesius  eripuit  asinum  dum  Sanctius  Pansa 
dormiebat  super  eum  et  fecit  ipsam  astutiam  quam  Brunelus  cum  Sacripante  esset  in 
obsidione  Albracae  et  extraxit  equum  ex  mediis  cruribus  eius,  sed  postea  Sanctius 
recuperavit  eum,  sicut  iam  dictum  est.  Hic  Ginesius  autem  timens  quominus  iustitia 
apprehenderet  eum,  quia  quaerebat  eum  propter  innumeras  malitias  eius  delictaque, 
quae  fuerunt  tanta  ac  talia  ut  ipse  componeret  magnum  librum  narrando  haec  omnia, 
decrevit  transire  ad  regnum  Aragoniae  et  oculum  suum  sinistrum  texit  et  officium 
magistri  theatruli  pupulorum  accepit;  quia  hoc  et  ludere  suis  manibus  optime  faciebat 
in  extremis. 

Et  accidit  ut  ex  quibusdam  Christianis  iam  liberis,  qui  ex  Barbaria  reversi  sunt,  emeret 
illum  simium,  quem  edocuit  quoddam  signum  ut  ascenderet  super  umerum  suum  et 
murmuraret  sive  videretur  se  murmurare  ad  aurem  eius.  His  rebus  peractis,  et  ante 
quam  ad  quemdam  locum  intraret  cum  suo  theatrulo  et  simio,  in  proximo  loco  inquirebat 
res  peculiares  illius  loci,  quae  ibi  acciderant  et  de  nominibus  hominum,  quae  bene 
tradidit  memoriae  et  primum  quod  faciebat  erat  theatrulum  ostendere  et  aliquando  erat 
haec  historia  et  aliquando  alia,  sed  omnes  erant  laetae  ac  facetae  et  omnibus  bene 
cognitae.  Et,  spectaculo  finito,  proponebat  habilitates  simii,  dicendo  eum  divinare 
praeterita  et  praesentia,  sed  quoad  futurum  id  non  faciebat  tam  bene.  Pro  responso 
quaerebat  duos  argenteos  et  aliquando  etiam  minuebat  pretium  secundum  quaerentes. 
Et  aliquando  veniebat  ad  domus  eorum,  de  quibus  cognoverat  res  gestas,  quamvis 
nihil  ab  eo  quaererent,  tamen  ille  faciebat  signum  simio  et  continuo  dicebat  eum  sic  ei 
dixisse  et  quod  dicebat  conveniebat  cum  factis  quae  ibi  acciderunt.  Hoc  modo 

acquirebat  credibilitatem  et  cuncti  eum  quaerebant.  Aliquando  etiam,  quia  valde 
prudens  erat,  respondebat  taliter  et  responsa  eius  conveniebant  bene  quaestionibus; 
et  nemo  ab  eo  quaerebat  nec  postulabat  quomodo  simius  haec  divinaret  et  hoc  modo 
decipiebat  omnes  et  ex  omnibus  suam  crumenam  replebat  pecunia. 

Et  vix  intravit  in  cauponam  recognovit  dominum  Quixotum  et  Sanctium  ex  qua 
cognitione  facile  ei  fuit  excitare  admirationem  domini  Quixoti  et  Sanctii  Pansae  et 
omnium  circumstantium  qui  ibi  erant,  sed  male  ei  eveniret  si  dominus  Quixotus  manum 
suam  parum  deorsum  demitteret  cum  scidit  caput  regis  Marsilii  et  omnem  equitatum 
eius  destruxit,  ut  dictum  est  in  capite  praecedenti. 

Hoc  est  quod  dicendum  est  de  magistro  Petro  et  de  simio  eius. 

Tamen  et  revertendo  ad  dominum  Quixotum  a  Manica,  dico  eum  proficisci  a 
caupona  et  statuit  videre  ripas  fluminis  Iberi  (Ebro)  et  omnes  confines  eius  ante  quam 
perveniret  ad  urbem  Caesaraugustam,  nam  erat  ei  tempus  ante  certamen  ludi  equestris. 
Praeditus  hac  voluntate  iter  prosecutus  est,  quo  biduum  ambulavit  et  ei  nihil  accidit 
quod  esset  dignum  scribendi,  usque  ad  tertium  diem,  cum  ascenderet  super  collem, 
audivit  magnum  strepitum  tympanorum,  tubarum  et  sclopetorum.  Imprimis  arbitratus 
est  hanc  esse  legionem  militum,  qui  in  illo  loco  transibant  et  ad  eos  videndos  incitavit 
Rocinantem  calcaribus  et  ascendit  super  collem.  Et  cum  esset  in  summo  cacumine  vidit 
ad  pedem  illius,  sua  opinione,  plus  quam  ducentos  viros  armatos  diversis  armis 
tamquam  si  diceremus  lanceis,  ballistis,  hastis,  pilis  et  sclopetis  et  multis  scutis. 
Descendit  de  colle  et  ad  turmam  appropinquavit  ac  tantum  ut  videret  vexilla  et  iudicavit 
de  coloribus  et  vidit  symbola  quae  ferebant,  potissimum  unum  eorum  et  signum  album, 
quo  depictus  vivide  erat  parvus  asinus  Sardiniae,  qui  habebat  caput  levatum  et  os 
apertum  et  linguam  extra  os  in  actu  tamquam  si  esset  rudendo  et  circa  eum  magnis 
litteris  scriptum  erant  versus: 

Non  gratis  rudiverunt 
praepositi  qui  fuerunt 

Ex  hoc  symbolo  dominus  Quixotus  intulit  eos  esse  ex  pago  ruditus  et  sic  dixit 
Sanctio  eique  declaravit  quod  scriptum  erat  in  vexillo.  Etiam  dixit  ei  virum  illum 
erravisse,  qui  eis  nuntium  dedit  de  illis  rebus  gestis,  quoniam  non  erant  duo  rectores, 
qui  rudiverunt,  sed  duo  praepositi  oppidi,  et  hoc  secundum  versus  vexilli.  Cui  Sanctius 
Pansa  respondit: 

-Domine,  nil  ex  hoc  deducitur,  quia  fortasse  qui  tunc  rudiverunt  erant  rectores  et 
tempore  prodeunte  facti  sunt  praepositi  pagi,  et  hoc  modo  tum  rectores  tum  praepositi 
erant,  tamen  hoc  nil  addet  ad  veritatem  huius  historiae,  quia  tam  male  est  ut  praepositus 
rudat  tamquam  si  rector  id  faciat. 

Denique  noverunt  et  aperuerunt  quomodo  pagus  offensus  exivit  ad  pugnandum 
contra  alium  pagum,  qui  in  eos  plus  aequo  iniurias  faciebant  et  quod  debitum  erat  ad 
bonam  et  mutuam  vicinitatem. 

Dominus  Quixotus  ad  eos  pervenit,  magna  cum  molestia  Sanctii,  qui  numquam  fuit 
amicus  sese  inveniendi  in  tali  statu  rerum.  Gens  illius  turmae  eum  in  medio  receperunt 
credentes  eos  esse  suae  propriae  factionis.  Tamen  dominus  Quixotus  levavit 
operculum  cassidis,  magno  vigore  et  voluntate,  et  ad  vexillum  asini  venit  et  duces 

turmae  admirati  sunt  solito  more,  qui  eum  prima  vice  intuebantur.  Dominus  Quixotus 
cum  vidit  eos  eum  ipsum  attente  intueri,  nemo  autem  cum  eo  locutus  est  nec  ab  eo 
quidnam  quaesivit  et  voluit  arripere  silentium  et  occasionem  illius  et  incepit  loqui  magna 
voce  et  dixit  eis: 

-Viri  boni,  quam  arcte  possim  rogo  vos  ne  interrumpatis  argumentum,  quod  vobis 
exponam,  donec  molestum  sit  et  displiceat  vobis;  si  hoc  vere  accidit  facite  signum 
mihi  et,  quamvis  minimum  sit,  taceam  et  ponam  frenum  linguae  meae. 

Cuncti  dixerunt  ei  ut  diceret  quidquid  vellet  et  laeto  animo  eum  auscultarent. 
Dominus  Quixotus,  hac  venia  prolata,  prosecutus  est  dicens: 

-Ego,  domini  mei,  sum  eques  itinerans  cuius  exercitium  est  annorum  et  cuius  munus 
est  favere  egenis  et  succurrere  indigentibus.  Non  abhinc  multos  dies  cognovi 
infortunium  vestrum  et  causam,  quae  movet  vos  ad  arma  accipienda  omni  tempore,  ad 
vindicandam!  iniuriam  ab  inimicis  vestris.  Et  ego  mea  mente  ponderavi  vestrum 
negotium  et  secundum  leges  duelli  inveni  vos  non  posse  decipi  et  erratis  si  vere  creditis 
vos  offensos  esse,  quoniam  nullus  potest  iniuriam  afficere  contra  totam  urbem 
integram;  nisi  hoc  collective  sit  de  proditione,  quoniam  nescivit  qui  vere  proditionem 
commisit  de  qua  agitur.  Exemplum  huius  rei  habemus  in  domino  Didaco  Orddnez  de 
Lara,  qui  omnem  urbem  Ocelum  (Zamoram)  ad  duellum  provocavit,  nam  nesciebat 
tantummodo  fuisse  Vellido  Dolfos,  qui  hanc  proditionem  fecit  occidendo  regem  eorum, 
et  sic  omnes  accusavit  omnesque  impulit  ad  pugnam  et  cuncti  debuerunt  vindictam 
facere  et  respondere  ad  omnia;  quamvis  etiam  verum  sit  dominum  Didacum  nimis 
poposcit  et  limina  illius  provocationis  ulterius  praeterivit,  quoniam  non  necesse  erat 
provocare  ad  pugnam  mortuos  nec  aquas  nec  panes  nec  nascituros  nec  alias  parvitates, 
quae  ibi  declarantur.  Et  cum  iracundia  ex  suis  liminibus  exit,  lingua  non  habet  nec  patrem 
nec  educatorem  nec  frenum  ut  corrigatur.  Et  cum  hoc  ita  sit,  vir  solus  non  potest  totum 
regnum  provocare  nec  provinciam  nec  urbem  nec  rem  publicam  nec  totum  populum, 
qui  mundus  atque  innocens  manet  et  non  necesse  est  ut  exeat  ad  vindicandam  iniuriam, 
quoniam  haec  non  talis  est;  nam  bonum  esset  ut  interficerent  inter  se  incolae  oppidi 
«Horologii»  (la  Reloja)  cum  illis,  qui  sic  vocant  eos  nec  «cazoleros»,  «melongenas» 
(berenjeneros),  «balenas»  (ballenatos),  «opifices  saponis»  (jaboneros)  et  alia  nomina 
et  cognomina,  quibus  utuntur  pueri  et  plebecula!  Bonum  esset  ut  hi  insignes  pagi 
paverent  et  vindicarent  inter  se  ope  gladii  ad  omnem  rixam  quamvis  parva  sit!  Minime, 
nec  Deus  permittat  nec  faxit!  Viri  prudentes,  res  publicae  bene  statutae  tantum  per 
quattuor  causas  debent  arma  prehendere  et  gladios  e  vagina  extrahere  et  vitas  hominum 
in  periculum  ponere  et  bona  eorum:  primo  ad  defendendam  fidem  catholicam,  secundo 
ad  vitam  defendendam,  quae  est  lex  naturalis  ac  divina;  tertio  ad  defendendum  honorem 
et  familiam  et  bona;  quarto  ad  serviendum  regi  in  iusto  bello  et  etiam  quinto,  quod 
potest  esse  secundo,  ad  patriam  defendendam.  Ad  has  quinque  causas  capitales  alias 
possunt  addere  si  iustae  et  rationabiles  sunt,  quare  gerunt  obligationem  accipiendi 
arma.  Tamen  accipere  arma  propter  parvitates  et  res,  quae  ad  risum  sunt  et  magis 
oblectamenti  quam  iniuriae,  videtur  carere  omni  rationabili  consilio  et  nullo  modo  ad 
vindictam  iniustam  faciendam,  quoniam  minime  erit  iusta  et  contra  sanctam  legem  quam 
profitemur,  qua  iubent  nobis  ut  faciamus  bonum  nostris  inimicis  et  etiam  nos  debemus 
amare  illos  qui  abhorrent  nos,  quamvis  hoc  difficile  sit  adimplendi,  sed  non  illis,  qui 

minus  habent  de  Deo  quam  de  mundo  et  plus  de  came  quam  de  spiritu,  quoniam  Iesus 
Christus,  Deus  et  homo  verus,  qui  numquam  mentitus  est  nec  potuit  nec  potest  mentiri 
cum  sit  legislator  noster,  dixit  «iugum  enim  meum  suave  et  onus  meum  leve»  (Mt. 
11.30)  et  sic  non  iuberet  nobis  quod  non  fieri  posset  adimplendi.  Hoc  modo,  domini 
mei,  oportet  pacari  et  hoc  tum  per  leges  divinas  tum  per  humanas. 

-Diabolus  adducat  me  secum  -dixit  ad  hanc  opportunitatem  Sanctius  inter  se-  si 
hic  dominus  meus  non  est  «thologus»,  quia  saltem  similis  est  tamquam  ovum  alteri  ovo. 

Dominus  Quixotus  detinuit  se  parumper  ad  halitum  accipiendum  et  cum  vidit  eos 
adhuc  servavisse  silentium,  voluit  ulterius  procedere  in  sua  concione  et  vere  fecisset, 
si  Sanctius  non  interrumperet  eum  suo  sale  et  lepore,  et  cum  vidit  dominum  suum 
detinuisse  accepit  suum  locum  et  dixit: 

-Dominus  meus  Quixotus  a  Manica  antea  nuncupabatur  Eques  Tristis  Figurae  et 
nunc  appellatur  Eques  Leonum.  Ille  est  fidalgus  valde  prudens,  qui  cognoscit  linguam 
latinam  et  linguam  vernaculam  tamquam  si  esset  baccalaureus  et,  in  omnibus  quae 
dicit  et  consilium  dat,  procedit  tamquam  bonus  miles  et  habet  in  unguibus  omnes  leges 
atque  ordinationes  illius,  quod  vocatur  duellum;  et  sic  opus  est  faciendi  quod  ille  dicit 
et  super  me  si  erraret;  immo  quia  vere  est  magna  stultitia  accipere  iniuriam  propter 
ruditum.  Et  ego  memini  cum  essem  puer  etiam  ego  rudebam  cum  vellem  et  nemo 
veniebat  ad  me  et  tam  bene  id  faciebam  et  tam  magna  proprietate  ut  cum  egomet  id 
facerem  omnes  asini  oppidi  mei  rudebant  mecum.  Sed  non  propter  hoc  desinebam  esse 
filius  parentum  meorum,  qui  valde  honorati  erant;  et  propter  hanc  habilitatem  rudendi 
invidebant  mihi  plus  quam  quattuor  ex  vanis  iuvenibus  mei  pagi,  sed  ego  nil  de  hoc 
faciebam.  Et  ut  videatur  me  verum  dicere  exspectate  et  audite,  quia  haec  scientia  est 
tamquam  ars  natatoria:  qui  semel  eam  didicit  numquam  potest  eius  oblivisci. 

Et  continuo  posuit  manus  ad  nares  et  incepit  rudere  tam  magnis  viribus  ut  omnes 
valles  circumvicini  resonarent.  Tamen  quidam  ex  his,  qui  iuxta  eum  erant,  arbitratus 
est  illum  irridere  eos  et  baculum  levavit,  quem  manu  tenebat,  et  dedit  talem  ictum 
Sanctio,  quamvis  non  esset  tam  fortis,  sed  ille  cecidit  per  terram  inconsciens.  Dominus 
Quixotus  cum  vidit  Sanctium  vexatum,  lancea  impetum  fecit  in  eum  qui  dederat  ei  ictum; 
sed  fuerunt  tam  multi,  qui  in  medio  erant,  ut  non  posset  ab  eo  recte  vindicare;  sed 
cum  vidit  super  se  pluviam  lapidum  cadere  et  mille  ballistae  in  eum  minari  et  tot  sclopeta 
quaerere  eum,  habenas  Rocinantis  volvit  et  cucurrit  celeri  cursu  ex  eis,  commendando 
se  ipsum  Deo  toto  corde  ut  liberaret  eum  a  periculo  ac  timens  quin  pila  catapultaria 
attingeret  eum  per  dorsum  et  exiret  per  pectus  eius  et  omni  momento  quaerebat  halitum 
suum  ad  videndum  si  vere  eum  haberet. 

Tamen  gens  illius  turmae  tantum  fuerunt  contenti  videndi  eum  fugere,  sed  non 
exploserunt  in  eum.  Posuerunt  Sanctium  super  asinum  eius,  cum  compos  sui  factus 
est,  et  siverunt  ut  sequeretur  dominum  suum,  quamquam  ille  non  habuit  sensum  ad 
ducendum  eum;  sed  asinus  secutus  est  vestigia  Rocinantis  sine  quo  non  inveniebatur 
bene.  Cum  profectus  esset  longius  dominus  Quixotus  volvit  caput  suum  et  vidit 
Sanctium  ad  eum  venire  et,  nemine  veniente,  eum  exspectavit. 

Viri  illius  turmae  ibi  permanserunt  usque  ad  noctem  et  cum  adversarii  non  venerunt 
ad  pugnandum  contra  eos  reversi  sunt  ad  oppidum  eorum  laeti  et  exultantes  et  si  vere 
cognovissent  veterem  consuetudinem  graecorum  ibi  erigerent  trophaeum. 

Capitulum  28.  Ubi  narratur  de  rebus,  quas  Benengeli  dicit  et  eas 
cognoscet,  qui  legeret,  si  attente  legerit 


Cum  strenuus  fugit,  dolus  develatur,  sed  prudentium  virorum  est  cavere  sibi  ad 
meliorem  occasionem.  Haec  veritas  verificata  est  apud  dominum  Quixotum,  qui  dedit 
locum  furori  incolarum  et  ad  adversas  voluntates  illius  indignatae  turmae  et  posuit 
pedes  in  celerem  fugam,  Sanctio  omnino  neglecto,  et  nullis  cogitationibus  de  periculo 
Sanctii  perspectis,  et  hoc  modo  discessit  quantum  ei  videbatur  satis  esse  ut  maneret 
securus.  Sanctius  sequebatur  eum  transversus  super  dorsum  asini  sui,  sicut  dictum 
est.  Hic  autem  denique  compos  sui  factus  est  et  cum  pervenit,  sivit  se  cadere  de  suo 
iumento  ad  pedes  Rocinantis,  contusus,  lassus  et  omnino  percussus.  Dominus 
Quixotus  descendit  ad  vulnera  eius  videnda,  sed  cum  eum  invenit  sanum  e  summo 
capite  usque  deorsum,  magna  iracundia  ad  eum  ait: 

-Tam  mala  fortuna  potuisti  rudere,  Sancti!  sed  ubinam  gentium  invenisti  bonum 
esse  funem  nominare  in  domo  suspensi  de  patibulo?  Et  haec  musica  rudituum  quid 
esset  ad  harmoniam  nisi  ictus  fustium?  Et  age  gratias  Deo,  Sancti,  nam  ope  baculi  et 
non  ope  gladii  arabici  hoc  «per  signum  crucis»  fecerunt  tibi. 

-Hoc  non  possum  nunc  respondere  -dixit  Sanctius-,  quia  videtur  me  loqui  per 
dorsum  meum.  Tamen  ascendamus  ac  discedamus  hinc  et  silentium  ponam  meis 
ruditibus;  sed  non  taceam  dicendo  equites  itinerantes  fugere  et  armigeros  suos 
relinquere  contusos  tamquam  ligustrum  sive  tamquam  residuum  apud  inimicos  eorum. 

-Non  fugit  qui  recedit  -respondit  dominus  Quixotus-,  quoniam  oportet  te  scire, 
Sancti,  strenuitas  quae  non  sustinetur  ope  prudentiae  vocatur  temeritas  et  res  gestae 
temerarii  magis  tribuentur  bonae  fortunae  quam  suo  animo.  Quare  ego  confiteor  me 
recessisse,  sed  non  fugisse  et  hoc  modo  imitatus  sum  multos  strenuos,  qui  servaverunt 
se  ad  meliora  tempora  et  ex  his  plenae  sunt  historiae;  sed  nunc  nullius  utilitatis  haec 
sunt  nec  tibi  nec  mihi  et  nolo  eas  nunc  narrare. 

Tunc  iam  erat  Sanctius  super  asinum  suum  cum  iuvamine  domini  Quixoti,  qui  etiam 
ascendit  in  Rocinantem  et  paulatim  intraverunt  in  silvam,  in  populetum,  quod  illinc 
quartum  leucae  aberat.  Aliquando  Sanctius  suspirabat  profunde  acerbos  gemitus;  et 
cum  dominus  Quixotus  ab  eo  quaereret  causam  huius  amarae  commotionis,  ille 
respondit  se  maximum  dolorem  habere  a  cervice  cerebri  usque  ad  extremam  spinam 
dorsalem  quare  sensum  amittebat. 

-Causa  huius  doloris,  absque  dubio  -dixit  dominus  Quixotus-,  est  fustem 
percussisse  ad  longum  per  totum  dorsum  tuum,  ubi  continentur  hae  partes  quae  dolent 
tibi;  et  si  maiorem  partem  attingerent  magis  doleret  tibi. 

-Per  Deum  -dixit  Sanctius-,  eduxisti  me,  domine,  ex  hoc  magno  dubio  et  haec 
explanasti  optimis  verbis.  Mehercle!  Tam  difficile  erat  dicere  causam  doloris 
contusionem  esse  et  praecise  dicere  mihi  dolere  omne,  quod  fustis  percussit  me?  Si 
talus  tibiae  doleret  mihi,  possem  divinare  quare  doleret;  sed  si  dolet  mihi  quia 
percusserunt  me  non  est  multum  divinandi.  Profecto,  domine  mi,  perfacile  est  sustinere 
malum  alienum  et  in  dies  intelligo  quam  parum  possum  de  te  exspectare,  quia  nunc 
permisisti  ut  percuterent  me  et  alia  vice  ad  ludum  straguli  in  altum  et  alias  multas 

parvitates,  quae  hoc  tempore  ad  dorsum  meum  venerunt  et  alia  vice  venient  ad  oculos 
meos.  Melius  facturus  essem,  sed  barbarus  ego  sum  et  nil  boni  faciam  in  tota  vita  mea, 
et  melius  facturus  essem,  denuo  dicam,  si  ad  domum  meam  reverterer  cum  mea  uxore  et 
meis  liberis  ad  eos  nutriendos  et  sustinendos,  sicut  Deus  posceret  a  me  et  non 
deambularem  tecum  per  tales  vias  absque  ullo  recto  itinere  et  per  semitas  et  cursus,  qui 
non  habent  finem,  bibendo  male  et  comedendo  peius.  Et  quid  dicendum  est  de  dormitu? 
Dinumera  tibi,  frater  armiger,  septem  pedes  huius  terrae  et  si  amplius  vis  dinumerabis 
alios  septem,  quod  tibi  perfacile  erit,  et  quiesce  ad  nutum  tuum  et  utinam  videam 
combustum  vel  in  pulverem  reductum  primum  auctorem,  qui  scripsit  de  hoc  equitatu 
itinerante  vel  saltem  primum,  qui  voluit  esse  armiger  talium  stultorum,  velut  fuerunt  absque 
dubio  cuncti  equites  itinerantes  praeteriti.  Nil  autem  dicam  de  praesentibus,  quia  tu, 
domine,  es  unus  eorum  et  habeo  reverentiam  erga  te  et  etiam,  quia  vere  scio  te  cognoscere 
parum  plus  quam  diabolus  in  omnibus,  de  quibus  loqueris  et  arbitraris. 

-Sponsionem  vellem  tecum  facere,  Sancti  -inquit  dominus  Quixotus-:  quia  nunc 
loqueris  et  nemo  venit  ad  interrumpendum  te,  puto  te  nullum  dolorem  habere  in  toto 
corpore  tuo.  Loquere  ergo,  fili  mi,  de  omnibus,  quae  veniant  ad  tuam  mentem  et  ad  os 
tuum;  quoniam  hoc  liberabit  te  de  omni  dolore,  quamvis  impertinentiae  tuae  vere  vexent 
me.  Et  si  tam  magnum  desiderium  habes  revertendi  domum  tuam  cum  tua  uxore  ac 
liberis,  Deo  volente,  nullo  modo  impediam  ut  hoc  facias.  Pecuniam  meam  habes,  et 
considera  quanto  tempore  fuisti  mecum  in  hoc  tertio  egressu  a  nostro  pago;  vide  quod 
debeas  lucrari  omni  mense  et  accipe  pecuniam  ex  tua  propria  manu. 

-Cum  servirem  -respondit  Sanctius-  Tomd  Carrasco,  patri  baccalaurei  Samson 
Carrasco,  quem  tu,  domine,  valde  bene  nosti,  duos  denarios  lucrabar  omni  mense 
praeter  cibum;  tecum  autem  nescio  quam  multum  possum  lucrari,  quia  nescio  quis 
plus  laboret  utrum  armiger  equitis  itinerantis  an  qui  servit  agricolae  in  agro;  qui  igitur 
servimus  agricolis,  quamvis  multum  per  diem  laboremus,  et  male  eveniat  nobis,  semper 
erit  nobis  olla  ad  coenandum  et  dormimus  in  lecto,  in  quo  non  dormivi  dum  servio 
tibi,  nisi  per  breve  tempus  in  domo  domini  Didaci  de  Miranda  et  in  expeditione  cum 
spumato  quod  extraxi  ex  ollis  Camacho  et  quod  comedi  et  potavi  apud  Basilium,  aliter 
omni  tempore  dormivi  super  duram  terram  et  sub  divo,  subiectus  ad  intemperiem 
tempestatis  coeli,  et  nutriendo  me  caseo  et  duris  frustis  panis  et  potando  aquas  tum 
de  rivis  tum  de  fontibus,  quos  invenimus  in  nostris  deambulationibus. 

—Confiteor  -inquit  dominus  Quixotus-  omnia,  quae  dixisti,  vera  esse.  Quam  multum 
magis  debeo  tibi  dare,  secundum  te,  quam  quod  dabat  tibi  Tom 6  Carrasco? 

-Mea  opinione  -dixit  Sanctius-,  si  adderes,  domine,  duos  argenteos  omni  mense 
bene  remuneratus  essem.  Sed  hoc  quoad  salarium  propter  meum  laborem,  sed  ad 
adimplendam  promissionem  et  verbum  quod  pollicitus  es  dandi  mihi  gubernaculum 
cuiusdam  insulae,  iustum  esset  ut  adderes  alios  sex  argenteos,  qui  essent  cuncti  triginta. 

-Hoc  valde  bene  est  -obiecit  dominus  Quixotus-;  et  secundum  hoc  salarium  quod 
decrevisti  abhinc  viginti  quinque  dies  qui  exivimus  ex  nostro  oppido:  enumera  tibi, 
Sancti,  pro  rata  parte  et  vide  quantum  debeo  tibi  et  accipe  ex  tua  manu  sicut  dixi  tibi. 

-Hercle!  -dixit  Sanctius-  quia  erravisti,  domine,  in  hoc  calculo  et  ratione,  nam 
promissio  insulae  enumeranda  est  a  die  quo  pollicitus  es  eam  hucusque  ad  praesentem 
horam,  qua  nos  sumus. 

-Tam  multum  abhinc  temporis  ut  eam  pollicitus  sim  tibi?  dixit  dominus  Quixotus. 

-Ni  fallor  -respondit  Sanctius-,  abhinc  plus  quam  viginti  annos  et  tres  dies  plus 
minusve. 

Dominus  Quixotus  dedit  magnum  ictum  palmae  super  frontem  suum  et  incepit  ridere 
magno  gaudio  et  dixit  ei: 

-Nondum  deambulavi  nisi  paene  duos  menses  per  Montes  Fuscos  et  per  egressus 
nostros  et  dicis,  Sancti,  abhinc  viginti  annos  me  pollicitum  esse  insulam  tibi?  Nunc 
autem  dico  te  velle  omnem  pecuniam  meam  pro  salario  tuo  accipere  et  si  vere  hoc 
placet  tibi  ex  hoc  dabo  tibi  et  bene  prosit  tibi;  quoniam  melius  erit  mihi  amittere  talem 
indignum  armigerum  et  manere  pauper  sine  ulla  pecunia.  Sed  dicas  mihi,  praevaricator 
ordinationis  armigerorum  equitatus  itinerantis,  ubi  vidisti  sive  legisti  ullum  armigerum 
equitis  itinerantis  locutum  esse  cum  domino  suo  ad  contendendum  de  salario  quod 
debeat  ei  solvere  omni  mense  pro  famulatu  eius?  Vade,  vade,  maleficus,  ignavus, 
spectrum,  quoniam  haec  omnia  tu  ipse  videris,  vade,  dico  per  «mare  magnum»  harum 
historiarum;  et  si  vere  invenias  quemdam  armigerum  dixisse  vel  putavisse  quod  dixisti, 
volo  te  hoc  super  frontem  meum  figere  et  incidere  et  ut  additamentum  quattuor  colaphos 
super  vultum  meum  des.  Verte  habenas  sive  capistrum  asini  tui  et  revertere  domum, 
quoniam  nec  gressum  ultra  mecum  proficisceris.  O  panem  male  cognitum!  O 
promissiones  indignae  factae!  O  vir  qui  plus  beluae  quam  hominis  habet!  Nunc,  cum 
cogitarem  de  te,  ut  possent  te  excellentiam  vocare,  tua  uxore  invita,  valedices  mihi? 
Nunc  vero  proficisceris  cum  habuissem  firmam  ac  validam  voluntatem  faciendi  te 
dominum  optimae  insulae  huius  mundi?  Sed  verum  est  sicut  multoties  tu  ipse  dixisti, 
non  est  mei  ...  et  cetera.  Asinus  es  et  asinus  eris  et  asinus  facturus  es  cum  finias 
cursum  vitae  et  secundum  me,  antea  finiet  illa  quam  intelligas  te  beluam  esse. 

Sanctius  inspiciebat  dominum  Quixotum  attente  dum  talia  vituperia  ei  dicebat  et 
commisertus  est  taliter  ut  oculi  sui  lacrimas  effunderent  et  voce  demissa  ac  dolorosa 
dixit  ei: 

-Domine  mi,  confiteor  tantum  caudam  mihi  deesse  ut  vere  asinus  sim,  si  tu,  domine, 
vis  eam  mihi  ponere  ego  eam  accipiam  ut  bene  positam  et  tibi  serviam  omnes  reliquos 
dies  vitae  meae.  Et  quaeso  te  ignoscere  mihi  et  patiaris  meam  inexperientiam  et 
animadverte  me  parum  scire  et  si  vere  multum  loquor,  hoc  magis  est  de  debilitate  quam 
de  malitia  mea.  Tamen  qui  errat  et  emendatur  Deo  commendatur. 

-Mirarer,  Sancti,  ne  introduceres  quoddam  proverbium  in  tuam  loquelam.  Nunc 
autem  ego  ignosco  tibi,  sed  oportet  ut  emenderis  et  ex  hoc  non  ostendas  te  ipsum 
tam  cupidum  tui  lucri  et  etiam  possis  cor  tuum  dilatare  et  habeas  patientiam  ad 
exspectandas  promissiones  meas  quae,  quamvis  demorentur,  vere  fieri  possunt. 

Sanctius  respondit  se  sic  facturum  esse,  quamvis  educeret  vires  ex  sua  debilitate. 

Illi  autem,  his  colloquis  peractis,  intraverunt  in  populetum  et  dominus  Quixotus 
sese  commodavit  ad  pedem  ulmi  Sanctiusque  ad  pedem  fagi,  quia  tales  arbores  aliaeque 
similes  semper  habent  pedes  et  non  manus.  Sanctius  autem  pernoctavit  cum  doloribus 
propter  ictum  fustium,  quia  in  quiete  noctis  plus  eos  sentiebat.  Dominus  Quixotus 
pernoctavit  suis  cogitationibus  et  continuis  memoriis,  sed  denique  oculi  invenerunt 
somnum;  et  prima  luce  iter  fecerunt  quaerentes  ripas  clari  fluminis  Iberi  (Ebro),  ubi  eis 
accidit  quod  in  proximo  capitulo  narrabitur. 

Capitulum  29.  Ubi  narrantur  res  gestae  cymbae  incantatae 


Duobus  diebus  elapsis,  et  gressibus  numeratis  et  alii  ad  numerandum  post 
egressum  ex  illo  populeto  dominus  Quixotus  et  Sanctius  ad  flumen  Iberum  (Ebro) 
pervenerunt.  Et  magnum  gaudium  habuit  dominus  Quixotus  cum  id  vidit,  quia  conspexit 
et  intuitus  est  amoenitatem  riparum,  claritatem  aquarum  et  cursum  placidum  atque 
abundantiam  liquidorum  crystallorum  ad  cuius  facetum  conspectum  sua  mens  mille 
amorosas  cogitationes  renovavit.  Praesertim  gavisus  est  de  his,  quae  viderat  in 
caverna  Montesinos  et,  ita  ut  simius  magistri  Petri  dixerat  ei  partim  ea  vera  esse  et 
partim  falsa,  ille  magis  sese  attenebat  ad  vera  quam  ad  falsa,  Sanctius  autem  e  contrario 
faciebat  et  omne  ut  ipsum  mendacium  habebat. 

Hoc  modo  deambulantes,  ante  oculos  eorum  apparuit  cymba  sine  remis  nec  aliis 
instrumentis,  quae  in  ripa  ad  truncum  arboris  ligata  erat.  Dominus  Quixotus  intuitus 
est  ubique  et  neminem  vidit  et  continuo  descendit  de  Rocinante  et  iussit  Sanctio  ut 
idem  faceret  de  asino  et  ambas  bestias  ligaret  valde  bene  iuxta  truncum  populi  vel 
salicis,  quae  ibi  erat.  Sanctius  eum  rQgavit  causam  illius  rapidi  descensus  de  iumentis 
et  de  ligatione  eorum.  Dominus  Quixotus  respondit: 

-Oportet  te  scire,  Sancti,  hanc  cymbam  esse  hic  recte  atque  abque  ullo  dubio  ad 
invitandum  me  ut  intrem  in  eam  et  succun-am  cuidam  equiti  sive  praecipuo  nobili  egeno, 
qui  nunc  habet  magnam  angustiam,  quoniam  sic  est  consuetudo  et  modus  loquendi 
in  libris  historiarum  equitum  atque  incantatorum,  qui  in  eis  inveniuntur  et  hoc  modo 
loquuntur:  Cum  eques  sit  in  magno  cruciatu  et  non  potest  ab  eo  liberari,  nisi  per  manum 
alterius  equitis,  quamvis  distantes  sint  inter  se  duo  vel  tria  milia  leucarum  et  immo 
longius;  aliquando  eum  arripiunt  in  nube  sive  praebent  ei  cymbam  ut  intret  in  eam  et 
in  ictu  oculi  eum  auferunt  per  aerem  sive  per  mare,  quonam  volunt  et  ubi  oportet  ut 
adiuvet  egenum.  Sic  ergo,  o  Sancti,  haec  cymba  est  hic  parata  ad  hoc  negotium,  et 
hoc  tam  verum  est,  tamquam  nunc  est  meridies,  et  ante  quam  hic  dies  transeat,  religa 
igitur  iunctos  asinum  et  Rocinantem,  et  Deo  providente,  ipse  ducat  nos;  et  certe  in 
navim  intrabo,  quamvis  monachi  discalceati  quaerant  a  me  quin  hoc  faciam. 

-Cum  hoc  ita  sit  -respondit  Sanctius-,  atque  id  vis  passim  facere  has,  quas  dicerem 
ineptias,  sed  opus  est  oboediendi  et  caput  demittere  secundum  proverbium  quod  dicit: 
fac  quod  dominus  tuus  tibi  iubeat,  et  accumbe  cum  eo  mensae;  tamen  et  ad  conscientiam 
meam  liberandam,  tibi  volo,  domine,  dicere  hanc  cymbam  non  esse  ex  incantatis,  sed  ex 
piscatoribus  huius  fluminis,  quia  in  eo  piscantur  meliores  alusae  huius  mundi. 

Sanctius  haec  dicebat  dum  ligabat  bestias  et  relinquebat  eas  ad  protectionem  et 
tutelam  incantatorum  cum  magno  dolore  sui  animi.  Dominus  Quixotus  autem  dixit  ei 
ne  curaret  de  bestiis  derelictis;  nam  qui  eos  per  longinquas  vias  regionesque  adduceret 
etiam  curabit  de  eis  alendis. 

-Nescio  quid  sit  «logiquus»  -dixit  Sanctius-.  Neque  audivi  hoc  verbum  in  omnibus 
diebus  vitae  meae. 

-«Longinquus»  -respondit  dominus  Quixotus-  vult  dicere  «remotus»  et  non  est 
mirandi  te  hoc  non  intelligere,  quia  non  necesse  est  te  scire  linguam  latinam  ut  nonnulli, 
qui  faciunt  coniecturam  cognoscendi,  tamen  vere  eam  nesciunt. 

-Iam  ligavi  eos  -obiecit  Sanctius-.  Quid  nunc  faciendum  est? 

-Quid  ergo?  -respondit  dominus  Quixotus-.  Signum  crucis  facere  et  ancoras  levare, 
id  est,  ascendere  in  navim  et  scindere  funem  qua  ligata  est. 

Et  ascendit  in  navim  saltu  ac  Sanctius  secutus  est  eum,  funem  scidit  et  cymba 
paulatim  a  ripa  secessit  et  cum  Sanctius  vidit  se  duas  vel  tres  ulnas  intus  in  flumine, 
incepit  tremere,  timens  suam  perditionem;  sed  de  nihilo  doluit  tantum  quam  cum  audivit 
asinum  rudere  et  videre  Rocinantem  voluisse  sese  liberare,  quare  dixit  domino  suo: 

-Asinus  rudit  moestus  propter  nostram  absentiam  et  Rocinans  quaerit  liberare  se 
ad  proiiciendum  se  post  nos.  0  carissimi  amici,  manete  in  pace  ac  dementia  quae  secedit 
nos  a  vobis,  mutata  pro  contemptu,  faciat  ut  revertamur  ad  vos! 

Ule  autem,  his  verbis  dictis,  incepit  flere  et  quidem  tam  amare  ut  dominus  Quixotus 
acerbus  et  stomachosus  ad  eum  ait: 

-Quid  times,  ignave?  Quare  ploras,  o  cor  butyri?  Quisnam  persequitur  te,  sive  quis 
te  premit,  anime  muris  domestici,  quid  ergo  deficit  tibi,  num  egenus  es  in  media 
abundantia?  Num  ambulas  pedibus  et  discalceatus  per  Montes  Riphaeos  (rifeas),  sed 
e  contrario  sedes  super  tabulam  tamquam  archidux  per  placidum  cursum  huius  iucundi 
fluminis,  ex  quo  per  breve  tempus  erimus  in  spatiosum  mare  apertum?  Sed  iam  erimus 
foras  ibi  et  veheremur  navi  saltem  septingentas  sive  octingentas  leucas  et  si  esset 
mihi  astrolabium  ad  dimitendam  altitudinem  Poli  tunc  dicerem  tibi  quam  multum  iter 
fecimus,  quamquam  parum  scio  sive  iam  transgressi  sumus  lineam  aequinotialem,  quae 
dividit  polos  eadem  distantia. 

-Et  cum  ad  hanc  «lennam»  [pro  «lineam»]  perveniamus  quam  dicis,  domine  - 
quaesivit  Sanctius-,  quam  multum  vecti  erimus? 

-Multum  -obiecit  dominus  Quixotus-  quoniam  ex  trescentis  et  sexaginta  gradibus, 
quos  habet  globus  aquae  et  terrae,  secundum  computum  Ptolomaei,  qui  fuit  maior 
cosmographus  cognitus,  dimidiam  partem  vecti  sumus  cum  perveniamus  ad  hanc  lineam 
quam  dixi. 

-Per  Deum  -dixit  Sanctius-  quod  tu,  domine,  adducis  testimonium  hominis  gentilis, 
«putus  et  gaphus»  et  etiam  «mingens»  vel  «meo»  vel  nescio  quomodo  sit. 

Dominus  Quixotus  risit  de  interpretatione,  quam  Sanctius  fecit  illius  nominis  et  de 
computo  et  calculo  cosmographi  Ptolomaei  et  dixit  ei: 

-Oportet  te  scire,  Sancti,  hispanos,  qui  ad  naves  ascenderunt  Gadibus  (Cddiz) 
versus  Indias  Orientales,  signum  habuisse  ad  intelligendum  eos  hanc  lineam 
aequinotialem  transire  et  hoc  erat  ut  omnibus,  qui  vehebantur  navi,  moriebantur  omnes 
pediculi  corporis,  quia  nec  unus  quidem  vivus  manet  nec  in  omni  navi,  quamvis  pro 
auro  ponderarent  eos,  quare,  Sancti,  attrecta  manibus  tuis  coxam  tuam  et  si  ibi  aliquam 
rem  vivam  invenis  ex  hoc  dubio  possumus  exire,  aliter  iam  hanc  lineam  transivimus, 

-Nil  huius  rei  credo  -respondit  Sanctius-,  nihilominus  faciam  quod  a  me  quaeris, 
domine,  quamquam  nulla  est  necessitas  ad  hoc  faciendum,  quia  video  meis  propriis 
oculis  nos  non  secedere  a  ripa  plus  quam  quinque  ulnas  nec  recessimus  ex  loco,  ubi 
sunt  iumenta  nostra  duas  ulnas,  quia  ibi  est  Rocinans  et  asinus  meus  in  ipso  loco, 
ubi  reliquimus  eos;  et  si  inspicio,  tamquam  ego  nunc  facio,  video,  et  iuro  per  talem! 
nos  non  moveri  nec  progredimur  plus  quam  formica. 

-Fac,  Sancti,  hanc  indagationem  quam  dixi  tibi  et  ne  cures  de  alia  re;  quoniam  tu 

nullo  modo  scis  quid  sint  coluri,  lineae,  paraleli,  zoodiaci,  eclipticae,  poli,  solstitii, 
aequinotii,  planetae,  signa,  puncta,  mensurae  de  quibus  componitur  sphaera  coelestis 
ac  terrestris;  et  si  haec  omnia  vere  scires,  sive  partim  ex  eis,  tunc  aperte  videres  quot 
paralelos  secavimus,  quot  signa  vidimus,  quot  imagines  a  tergo  reliquimus  et  nunc 
relinquimus.  Et  semel  iterumque  dico  tibi  ut  attractes  te  ipsum  et  videas;  nam  egomet 
credo  te  limpidum  esse  tamquam  charta  papiracea  alba  et  lubrica. 

Sanctius  tetigit  se  et  cum  pervenit  ad  coxam  sinistram  cum  sua  manu,  porrexit  caput 
et  inspiciens  dominum  suum  dixit: 

-Sive  haec  experientia  est  falsa  sive  nondum  pervenimus  ubi  tu  dicis  nec  ad  multas 
leucas. 

-Quid  ergo?  -quaesivit  dominus  Quixotus-.  Invenistine  aliquid? 

-Et  plus  quam  aliquid!  -respondit  Sanctius. 

Et  excussit  suos  digitos  et  abluit  totam  manum  in  flumine,  in  quo  lente  cymba 
delababatur  per  medium  cursum  illius,  nullo  intellectu  secreto  impellente,  neque  ullo 
incantatore  abscondito  adducente,  sed  tantummodo  ope  ipsius  sereni  suavisque 
cursus  aquae. 

Tunc  repente  viderunt  magnas  molas  aquarias,  quae  in  medio  flumine  erant;  et 
simul  atque  eas  vidit  dominus  Quixotus  magna  voce  dixit  Sanctio: 

-Videsne?  Ibi,  o  amice!  detectatur  urbs,  castellum  sive  arx,  ubi  quidam  eques  captus 
est  sive  quaedam  regina  vel  principessa  oppressa  et  ad  eos  iuvandos  ego  huc  vehor. 

-Per  omnes  diabolos!  -Quid  dicis,  domine,  de  urbe  sive  de  castello  vel  de  arce? 
-ait  Sanctius-.  Nonne  vides  has  esse  molas  aquae,  quae  sunt  in  medio  flumine,  ubi 
frumentum  teritur  ope  molarum? 

-Tace,  Sancti  -inquit  dominus  Quixotus-;  quoniam  quamvis  videantur  molae  aquae 
esse,  non  verae  sunt;  et  iam  dixi  tibi  haec  incantamenta  transmutare  omnes  res  ex  sua 
essentia  naturali.  Et  nolo  dicere  eos  mutare  ea,  sed  non  esse  quod  videntur,  sicut,  et 
teste  experientia,  accidit  in  transformatione  Dulcineae,  quae  est  refugium  spei  meae. 

His  rebus  dictis,  navis  intravit  in  medium  cursum  fluminis  et  incepit  navigare  non 
tam  lente  quam  hucusque.  Molinarii  illius  molae  aquae,  qui  viderunt  cymbam  per  flumen 
venire,  quae  trahebatur  per  viam  rotarum  molae,  exierunt  celeriter  multi  eorum  cum 
longis  fustibus  ad  navim  detinendam,  sed  cum  essent  pleni  farina,  et  vultus  vestesque 
obtectae  essent  ex  pulvere  farinae  triticeae,  horridum  aspectum  ostendebant.  Et  magnis 
vocibus  dicebant: 

-Daemones  hominum!  Quonam  pergitis?  Estisne  desperati?  Quid  ergo  vultis 
facere?  Num  submergi  et  devorari  sub  his  rotis? 

-Nonne  dixi  tibi,  Sancti  -inquit  ad  hanc  occasionem  dominus  Quixotus-,  nos 
ostensuros  esse  quonam  perveniet  strenuitas  mei  bracchii?'Vide  tot  multos  ignavos 
maleficosque  obviam  mihi  venire;  vide  quot  spectra  contra  me  opponi;  inspice  quam 
foedos  vultus  gestus  faciunt;  sed  nunc  videbitis,  maledicti! 

Et  stans  erectus  super  navim  magnis  vocibus  incepit  minati  in  moiinaxios  dicens 
eis: 

-Plebecula  maledicta  ac  peius  consiliata,  relinquite  in  libertate  et  libero  arbitrio 
nobilem  captum,  quem  habetis  in  vestra  arce  vel  carcere,  sive  excelsus  sive  humilis 
cuiusdam  qualitatis  ille  sit;  ego  sum  dominus  Quixotus  a  Manica  et  etiam  alias 

nuncupor  Eques  Leonum,  cui  alti  coeli  decreverunt  hoc  eventum  ad  felicem  finem 
adducendum. 

Et,  his  verbis  dictis,  apprehendit  gladium  suum  et  incepit  in  aerem  dimicare  contra 
molinarios,  qui,  his  stultitiis  auditis,  sed  nullo  modo  cognitis,  posuerunt  longos  fustes 
suos  ad  navim  detinendam,  quae  iam  introibat  per  derivationem  aquarum  et  cursum 
rotarum. 

Sanctius  autem,  genibus  flexis,  devote  coelum  rogavit  ut  liberaret  eum  de  hoc  noto 
periculo,  quod  vere  fecit  per  sollertiam  et  celeritatem  molinariorum,  qui  ope  fustium 
suorum  cymbam  detinuerunt,  sed  non  potuerunt  impedire  quin  everterent  navim  et 
dominus  Quixotus  et  Sanctius  in  aquam  caderent  Tamen  bene  evenit  domino  Quixoto, 
qui  sciebat  natare  tamquam  anser,  quamvis  esset  sub  onere  armorum  et  bis  in 
profundum  aquarum  submersit;  sed  si  non  esset  propter  auxilium  molinariorum,  qui 
eiecerunt  se  in  aquam  et  ambos  ex  ea  extraxerunt,  ibi  esset  Troia  duobus  illis. 

Tunc  positi  super  terram,  et  madidi  plus  quam  sitientes,  Sanctius,  genibus  flexis, 
manibus  iunctis  et  oculis  fixis  in  coelum  a  Deo  quaesivit  ut  liberaret  eum,  longa  ac 
devota  oratione  facta,  ab  audacibus  desideriis  et  impetu  domini  sui. 

Tunc  piscatores  possessores  cymbae  venerunt,  quibus  rotae  illius  molae  aquae 
naviculam  destruxerunt  et  cum  hanc  viderent  ruptam,  impetum  in  Sanctium  fecerunt 
ad  eum  denudandum  et  ad  quaerendum  a  domino  Quixoto  ut  sumptum  eis  solveret. 
Hic  autem  placido  modo  tamquam  si  nihil  accidisset  dixit  molinariis  piscatoribusque 
se  libenter  soluturum  esse  cymbam  sub  condicione  ut  liberarent,  sine  cautione,  nobilem 
sive  nobiles,  qui  in  illo  castello  oppressi  erant. 

-Quinam  nobiles  vel  quod  castellum  dicis  -respondit  quidam  ex  molinariis-,  insane? 
Visne  tecum  adducere  illos,  qui  huc  veniunt  ad  triticum  terendum  in  hac  mola  aquae? 

-Satis!  -dixit  inter  se  dominus  Quixotus-.  Hic  erit  praedicare  in  deserto  et  hanc 
plebeculam  inducere  per  rogativas  ut  faciant  quid  virtutis.  Fortasse  in  his  rebus  gestis 
erunt  duo  strenui  incantatores,  quorum  alter  impedit  ne  alter  aliquid  faciat:  quoniam 
hic  praebuit  mihi  navim  et  alter  proiecit  me  seorsum.  Deus  providebit,  quoniam  in  hoc 
mundo  omnia  sunt  machinationes  atque  insidiae,  alterae  contrariae  alteris.  Et  amplius 
non  possum  facere. 

Et  elevans  vocem  prosecutus  est  dicens  atque  inspiciens  molas  aquae: 

-Amici,  quicumque  sitis,  qui  in  hoc  carcere  manetis,  ignoscite  mihi,  quoniam  propter 
infortunium  meum  et  vestrum  non  potui  vos  ex  hac  angustia  eripere.  Absque  dubio 
hae  res  gestae  alii  equiti  servabuntur. 

Et,  his  verbis  prolatis,  concertavit  se  cum  piscatoribus  et  solvit  pretium  cymbae 
quinquaginta  argenteos,  quos  Sanctius  dedit  omnino  invite,  dicens: 

-Cum  duabus  cymbis  tamquam  his  omnis  pecunia  nostra  ibit  in  profundum 
aquarum. 

Piscatores  molinariique  autem  admirati  sunt  de  his  duabus  figuris  tam  insolitis  et 
extra  usum  hominum  et  non  potuerunt  intelligere  sensum  argumentorum  et 
quaestionum,  quas  dominus  Quixotus  dixit  eis;  et  ambos  habuerunt  ut  dementes 
eosque  reliquerunt  et  ad  suas  molas  aquae  pervenerunt  et  piscatores  ad  sua  tuguria. 
Dominus  Quixotus  et  Sanctius  ad  sua  iumenta  reversi  sunt  et  etiam  tamquam  bestiae 
facti  sunt  modo  agendi  eorum  et  hic  fuit  finis  rerum  gestarum  cymbae  incantatae. 

Capitulum  30.  Ubi  narratur  de  his  quae  evenerunt  domino  Quixoto 

cum  pulchra  venatrice 


Nimis  melancholici  ac  depressi  venerunt  ad  iumenta  eorum  eques  atque  armiger, 
praesertim  Sanctius,  qui  valde  sentiebat  diminutionem  pecuniae,  quia  ei  videbatur 
amississe  omnem  pecuniam  quam  deperderant  tamquam  si  eam  extraxissent  ex  pupillis 
oculorum  eius.  Tandem,  nullis  verbis  prolatis,  ascenderunt  in  iumenta  eorum  et 
secesserunt  de  noto  flumine,  dominus  Quixotus  meditabundus  cogitando  de  amoribus 
suis  et  Sanctius  de  sua  spe  acquirendi  fortunam,  quae  illo  tempore  ei  videbatur  procul  a 
se,  quia  quamquam  stultus  bene  intelligebat  facta  domini  sui  plena  esse  ineptiis,  quare 
quaerebat  occasionem  valedicendi  domino  suo,  nullis  disputationibus  praetermissis,  et 
petere  domum  suam;  tamen  fortuna  disposuit  res  e  contrario  de  quo  timebat. 

Et  quodam  die,  vespere  autem  facto,  cum  exirent  de  quadam  silva  dominus  Quixotus 
intuitus  est  per  viride  pratum  et  procul  in  eo  vidit  multitudinem  hominum  et  cognovit 
eos  esse  venatores  ope  artis  falconis.  Appropinquavit  ad  eos  et  en  elegans  domina 
super  equum  phaleratum  sive  album  equum  tolutarium  [vulgo  hacanea ]  ornatum 
viridibus  phaleris  ac  sella  muliebri.  Illa  domina  veniebat  eodem  modo  amicta  viridi 
colore,  laute  ac  magna  elegantia,  nam  ipsa  elegantia  transmutabatur  in  ipsam.  Sua  manu 
sinistra  ferebat  falconem,  quod  erat  signum  eam  magnam  dominam  esse  et  etiam 
omnium  illorum  venatorum  et  sic  videbatur  domino  Quixoto,  qui  hoc  modo  dixit  Sanctio: 

-Accurre,  fili,  Sancti,  et  dic  illi  dominae  equi  phalerati  et  falconis  me  Equitem 
Leonum  esse  ac  me  velle  manum  huius  magnae  formositatis  osculari  et  si  magnifica 
domina  dat  mihi  veniam  egomet  et  manus  eius  osculabor  eique  serviam  secundum 
vires  meas  et  quod  haec  excelsa  domina  mihi  iuberet.  Et  cura,  Sancti,  modum  quo 
loqueris  cum  ea  et  cave  ne  introducas  ullum  proverbium  in  tua  legatione. 

-Iam  bene  invenisti  introductorem!  -respondit  Sanctius-.  Quid  hoc  mihi!  Num  haec 
est  prima  legatio  mea,  nonne  alias  ad  excelsas  ac  validas  dominas  in  hac  vita  feci? 

-Nisi  loquaris  de  legatione  ad  dominam  Dulcineam  -obiecit  dominus  Quixotus-, 
nescio  te  alias  adduxisse,  saltem  cum  esses  mecum. 

-Hoc  verum  est  -respondit  Sanctius-,  sed  qui  sumptum  bene  solvit  non  curat  de 
pignore  et  in  domo  abundantiae  plena  celeriter  paratur  coena:  et  his  verbis  exprimere 
volo  non  necesse  est  animadvertere  sive  dicere  mihi  quidquam;  quia  ad  omnia  valeo 
et  de  omnibus  parum  intelligo. 

-Hoc  firmiter  credo,  Sancti  -inquit  dominus  Quixotus-;  vade  libenter  et  Deus 
adducat  te. 

Profectus  est  Sanctius  suo  cursu  et  asinum  fecit  festinare  ac  pervenit  ad  locum,  ubi 
erat  venusta  venatrix;  descendit  de  asino,  flexit  genua  in  conspectu  eius  et  dixit  ei: 

-Formosa  domina,  ille  eques,  qui  ibi  apparet,  nuncupatur  Eques  Leonum  atque  est 
dominus  meus  et  ego  sum  armiger  eius,  quem  vocant  Sanctium  Pansam.  Hic  talis  Eques 
Leonum,  qui  nuper  appellabatur  Eques  Tristis  Figurae  misit  me  ad  dicendum  tibi,  o  magnifica 
domina,  ut  sinas  ei  dare  veniam  et  quidem  ut,  tuo  proposito,  beneplacito  et  consensu,  ille 
veniat  ad  adimplendum  desiderium  suum  quod  non  aliud  est,  secundum  quod  ille  dicit  et 

ego  etiam  cogito,  quam  servire  tibi,  excelsa  ac  formosa  domina;  et  si  tu,  o  domina,  dabis  ei 
hanc  veniam  hoc  redundabit  pro  eo  et  recipiet  signatissimum  contentum  ac  beneficium. 

-Profecto,  bone  armiger  -respondit  domina-,  tu  optime  tuam  legationem  fecisti 
cum  omnibus  adiunctis  rerum,  quae  requiruntur  in  legationibus.  Surge  ergo  de  terra, 
quoniam  armiger  tam  magni  equitis,  ut  est  Eques  Tristis  Figurae,  de  quo  nos  iam 
nuntium  habuimus,  non  decet  ut  maneat  genibus  flexis;  surge,  amice,  et  dic  tuo  domino 
ut  quam  primum  veniat  ad  nos  et  benedicta  sit  hora  cum  possemus  ei  servire  tum  ego 
tum  dux,  maritus  meus,  in  quadam  domo  quam  ad  oblectamentum  hic  habemus. 

Sanctius  surrexit  et  admiratus  est  tum  de  pulchritudine  illius  bonae  dominae  tum  de 
urbanitate  eius  atque  elegantia;  et  insuper  quia  dixit  se  cognovisse  dominum  eius  Equitem 
Tristis  Figurae  et  fortasse  si  non  vocavit  eum  Equitem  Leonum  hoc  esset,  nam  nuperrime 
hoc  nomen  erat  ei.  Ducissa  autem,  cuius  titulus  nondum  notus  est  nobis,  ab  eo  quaesivit: 

-Dic  mihi,  frater  armiger:  nonne  hic  dominus  tuus  est  quidam  de  quo  impressa  est 
historia,  quae  vocatur  Ingeniosus  Fidalgus  Dominus  Quixotus  a  Manica  et  habet 
Dulcineam  a  Toboso  pro  domina  sua? 

-Idem  est,  domina  -respondit  Sanctius-,  et  ille  armiger  eius,  qui  ambulat  sive  debet 
ambulare  in  tali  historia  et  quem  vocant  Sanctium  Pansam  egomet  sum,  nisi 
permutarent  me  in  cunabulis;  et  volo  dicere  si  non  transmutarent  me  in  illa  impressione. 

-His  omnibus  rebus  vere  valde  gaudeo  -ait  ducissa-.  Vade,  frater  Pansa,  ac  dic 
domino  tuo  nos  exoptare  ei  prosperum  adventum  ad  nostros  lares  et  nihil  fuisset,  quod 
maioris  contentus  esset  mihi  quam  adventus  eius. 

Sanctius,  hoc  laetissimo  responso  et  praeditus  maximo  gaudio  reversus  est  ad 
dominum  suum  cui  narravit,  quod  excelsa  domina  dixit  ei  exaggerando  in  altum,  cum 
suis  rusticis  sententiis,  venustatem  atque  elegantiam  illius,  necnon  et  urbanitatem  et 
modum  navandi  operam.  Tunc  dominus  Quixotus  se  praebuit  elegantem  super  sellam, 
bene  pressit  calcaria,  operculum  cassidis  in  loco  eius  posuit  et  Rocinantem  incitavit 
et  festinanter  venit  ad  osculandas  manus  ducissae;  quae,  dum  dominus  Quixotus 
veniebat,  vocavit  ducem,  maritum  suum,  cuique  narravit  legationem  eius;  et  ambo, 
prima  parte  huius  historiae  convenienter  lecta,  valde  bene  intellexerunt  dementiam 
domini  Quixoti  et  eum  exspectaverunt  magno  gaudio  et  avido  desiderio  cognoscendi 
eum,  et  quidem  cum  proposito  fovendi  eum  in  his,  quae  diceret  eis  et  faceret,  tamquam 
si  vere  eques  itinerans  esset  omnes  dies  qui  apud  eos  maneret  et  cum  omnibus  ac 
solitis  caeremoniis,  quae  legerant  in  libris  equitatus,  quos  vere  studiosi  legendi  erant. 

Tunc  autem  dominus  Quixotus  advenit,  operculo  cassidis  levato,  et  voluit  descendere 
de  equo  ac  Sanctius  festinavit  ad  pedem  eius  tenendum;  tamen  adversa  fortuna  fecit, 
cum  descenderet  de  asino,  ut  pes  suus  funem  clitellarum  inveniret  et  non  potuit  ex  fune 
se  liberare,  sed  cecidit  et  mansit  pendens  cum  capite  et  pectore  super  terram.  Dominus 
Quixotus,  qui  non  solitus  erat  descendere,  nisi  pedem  eius  sustinerent  et  credendo 
Sanctium  ibi  esse  ad  id  faciendum,  etiam  ille  cecidit  et  dedit  magnum  ictum  corpore  suo 
et  etiam  proiecit  sellam  Rocinantis,  quia  fortasse  male  cinxerunt  eam  et  sella  atque  ille  ad 
terram  ceciderunt,  cum  magna  verecundia  eius  et  multis  maledictionibus  inter  dentes 
contra  infortunatum  Sanctium,  qui  adhuc  habebat  pedem  pendentem  de  laqueo. 

Dux  iussit  venatoribus  suis  ut  accurrerent  ad  adiuvandum  equitem  et  armigerum 
et  levaverunt  equitem  contusum  ex  lapsu  eius  et  claudicantem  et  sic,  ut  potuit,  venit 

ad  genua  flectenda  in  conspectu  amborum;  tamen  dux  nullo  modo  voluit  hoc  assentiri; 
et  descendens  de  suo  equo  venit  ad  amplectendum  dominum  Quixotum  eique  dixit: 

-Me  poenitet  huius,  domine  Eques  Tristis  Figurae,  quod  primum  ut  faceres  in  terra  nostra 
tam  adversum  sit;  tamen  negligentiae  armigerorum  sunt  causae  pessimorum  infortuniorum. 

-Fortuna,  quam  vere  habui  videndi  te,  strenue  princeps  -respondit  dominus  Quixotus-, 
nullo  modo  erit  mala,  quamvis  lapsus  meus  non  detineret  me  usque  ad  profundam  abyssum, 
quia  inde  surgerem  et  gloria  videndi  te  educeret  me.  Armiger  meus,  cui  Deus  maledicat, 
melius  aperit  os  ad  malitias  dicendas  quam  ad  sellam  bene  cingendam  ut  maneat  in  loco 
idoneo;  tamen  tamquam  sim,  sive  erectus  sive  in  terra,  pedibus  sive  super  equum,  semper 
paratus  ero  ad  tibi  serviendum  necnon  et  ducissae  dominae  meae,  quae  digna  coniux  tua 
est  ac  digna  domina  formositatis  atque  universalis  principessa  urbanitatis. 

-Paulatim,  paulathn,  domine  Quixote  a  Manica!  -ait  dux-;  ubi  sit  domina  Dulcinea 
a  Toboso  non  oportet  ut  aliae  formositates  laudentur. 

Sanctius  Pansa  iam  liberatus  erat  de  laqueo  et  cum  ibi  esset,  ante  quam  dominus 
eius  responderet  dixit: 

-Non  oportet  negare,  sed  affirmare  dominam  Dulcineam  a  Toboso  pulcherrimam 
esse,  sed  ubi  minus  creditur  lepus  surgit,  et  ego  audivi  dicere  de  hac,  quam  vocant 
naturam,  et  est  tamquam  figulus,  qui  efficit  vasa  ex  luto  terrae,  et  si  facit  vas  pulchrum 
etiam  duo  potest  facere  et  tria  et  centum,  et  quamvis  ducissa  domina  mea  dicat  se 
foedam  esse,  non  post  dominam  Dulcineam  a  Toboso  veniet. 

Dominus  Quixotus  vertit  se  ad  ducissam  et  dixit  ei: 

-Imaginare,  o  magnifica  domina,  nullum  equitem  itinerantem  in  hoc  mundo  habuisse 
armigerum  loquaciorem  et  facetiorem  quam  egomet  habeo,  et  ille  efficiet  me  certiorem 
esse,  si  per  quosdam  dies,  excelsa  domina,  velles  mea  servitia  habere. 

Cui  ducissa  respondit: 

-Multi  facio  bonum  Sanctium  laetum  facetumque  esse,  nam  signum  est  eum  esse 
prudentem;  quia  virtutes  et  facetiae  ut  bene  cognoscis,  domine  Quixote,  non 
inveniuntur  in  ingeniis  stultis  et  si  bonus  Sanctius  est  facetus  ac  virtuosus  ex  hoc 
eum  habebo  ut  prudentem. 

-Et  ut  loquacem  garrulumque  -addidit  dominus  Quixotus. 

-Immo  melius  -ait  dux-,  quia  multae  facetiae  non  dicentur  paucis  verbis.  Sed  ne 
amittamus  tempus  his  rebus,  venias  nobiscum,  magnus  Eques  Tristis  Figurae  ... 

-Eques  Leonum  dices,  excellens  domine  -dixit  Sanctius-,  quia  iam  non  amplius 
est  Eques  Tristis  Figurae. 

-Tunc  sis  Eques  Leonum  -prosecutus  est  dux-:  Tamen  dico  tibi,  domine  Eques  Leonum, 
ut  venias  ad  meum  castellum,  quod  prope  hinc  est,  ubi  invenies  iustam  hospitalitatem  debitam 
tibi,  velut  ego  et  ducissa  solemus  facere  omnibus  equitibus  itinerantibus,  qui  huc  veniunt. 

Tunc  Sanctius,  sella  Rocinantis  bene  cincta,  adiuvavit  dominum  Quixotum  ad 
ascendendum  et  dux  super  pulchrum  equum  sedit,  ducissam  posuerunt  in  medio  eorum 
et  cuncti  ad  castellum  iter  fecerunt.  Ducissa  autem  iussit  Sanctio  ut  iuxta  seipsam 
ambularet,  quia  multum  gaudebat  audiendo  loquelam  eius.  Sanctius  libenter  id  fecit  et 
inter  illos  tres  colloquium  factum  est  et  ille  fuit  quartus  in  eo  cum  magna  delectatione 
ducissae  ducisque,  quibus  fuit  bona  fortuna  accipere  in  castellum  talem  equitem 
itinerantem  ac  talem  armigerum  experimentatum. 

Capitulum  31.  Ubi  multae  magnaeque  res  narrantur 


Magna  erat  laetitia,  quam  Sanctius  secum  habebat,  cum  vidit  se  ipsum,  sua 
opinione,  in  favore  ducissae,  quia  imaginabatur  se  inventurum  esse  in  hoc  castello, 
quod  invenit  apud  dominum  Didacum  atque  apud  Basilium,  nam  ille  studiosus  erat 
semper  bonae  vitae  et  occasionem  accipiebat  per  comam  capillorum  in  oblectamentis 
cum  vere  posset. 

Historia  autem  narrat,  et  hoc  antequam  ad  domum  voluptatis  sive  castellum 
pervenirent,  ducem  festinavisse  ad  ordinandum  omnes  famulos,  quomodo  tractandus 
esset  dominus  Quixotus.  Et  cum  dux,  una  cum  ducissa,  pervenerunt  ad  portas  castelli 
continuo  exierunt  duo  pedisequi  sive  agasones,  amicti  vestibus,  quae  vocant  talares, 
ex  purpureo  raso  serico,  qui  apprehenderunt  dominum  Quixotum  bracchiis  eorum,  eo 
omnino  insciente,  cuique  dixerunt: 

-Vade,  magnifice  domine,  ad  adiuvandam  dominam  ducissam  ut  descendat  de  equo. 

Dominus  Quixotus  sic  fecit  et  inter  illos  duos  fuerunt  complimenta,  sed  ducissa 
superavit  eum  in  hac  contentione,  et  noluit  descendere  de  suo  equo  phalerato  nisi  in 
bracchiis  ducis,  dicendo  se  non  esse  dignam  onerandi  tali  equiti  suo  inutili  pondere. 
Denique  exivit  dux  ad  eam  demittendam  et  cum  introirent  in  magnam  cohortem 
advenerunt  duae  pulchrae  virgines  et  super  umeros  domini  Quixoti  posuerunt  magnum 
pallium  suavissimum  coccinneum  et  statim  pleni  sunt  omnes  fauces  illius  cohortis  cum 
famulis  famulabusque  ducis  ducissaeque  dicentibus  magnis  vocibus: 

-Macte,  eques  itinerans!  Et  sit  adventus  tuus  benedictus,  o  flos  omnium  equitum 
itinerantium! 

Et  omnes  sive  plerique  aspergebant  aquas  odorantes  super  dominum  Quixotum 
ac  super  ducem  et  ducissam;  de  quibus  rebus  dominus  Quixotus  admirabatur;  atque 
ille  fuit  dies  quo  credidit  se  verum  equitem  itinerantem  esse  et  non  fictum,  quoniam 
vidit  se  tractari  eodem  modo  sicut  legit  tales  equites  fuisse  in  saeculis  praecedentibus. 

Sanctius  vero  reliquit  asinum  atque  ad  ducissam  se  iunxit  et  sic  introivit  in  castellum, 
tamen  conscientia  eius  remordebat  eum,  quia  reliquit  asinum  neglectum  et  ad  quamdam 
dominam  nutricem  reversus  est,  quae  ad  recipiendam  ducissam  egressa  erat,  et  voce 
demissa  dixit  ei: 

-Domina  Gonzdlez,  sive  sicut  voceris,  domina... 

-Domina  Rodrfguez  de  Grijalba  nuncupor  -respondit  domina  illa-.  Quid  ergo  vis, 
frater? 

Cui  Sanctius  respondit: 

-Vellem  ut  exires,  domina,  per  portam  castelli  et  ibi  invenies  asinum  meum,  et  quidem 
vellem  ut  ordinares,  domina,  ut  ponant  eum  sive  ut  eum  ponas  in  stabulum,  quia  miser 
ille  est  valde  pudicus  et  timet  inveniendi  se  solum. 

-Si  dominus  est  tam  prudens  quam  famulus  -respondit  domina  illa-,  malum  eveniat 
nobis!  Vade,  frater,  et  mala  fortuna  sit  tibi  eique  qui  te  adduxit  huc,  et  cura  de  tuo 
asino,  quia  nutrices  huius  domus  non  solitae  sumus  ad  talia  facienda. 

—Nihilominus  —respondit  Sanctius-  audivi  dicere  dominum  meum,  qui  est  valde 
peritus  in  his  historiis,  cum  narraret  illam  Lanceloti, 

cum  de  Britannia  venit 
mulieres  curabant  de  eo 
et  dominae  de  suo  equo; 

et  quoad  asinum  meum  non  permutarem  eum  pro  equo  domini  Lanceloti. 

-Frater,  utrum  sis  ioculator  necne  -obiecit  illa  domina-  serva  facetias  tuas  ad 
locum,  ubi  bene  videantur  ac  solvant  tibi  pro  eis;  quia  ex  me  nil  accipies  nisi  ficum. 

-Et  immo  -respondit  Sanctius-  valde  maturum,  quia,  tu  domina,  non  perdes 
computum  annorum  tuorum! 

-Fili  moechae  -dixit  domina  illa,  adirata  suo  furore-,  utrum  vetula  domina  sim  necne 
Deo  dabo  rationem,  sed  non  quidem  tibi,  maleficus,  manducator  alliorum. 

Et,  his  verbis  prolatis  et  quidem  magnis  vocibus,  ducissa  haec  audivit  et  vertens 
se  vidit  dominam  illam  iratam  atque  oculis  accensis  et  ab  ea  quaesivit  quid  hoc  esset 
et  cum  quo  se  haberet. 

-Haec  habeo  -respondit  illa  domina-  cum  hoc  bono  viro  qui  a  me  quaesivit 
magnopere  ut  ponerem  in  stabulum  asinum  eius,  qui  est  ad  portam  castelli  et  adduxit 
mihi  exemplum  quo  sic  fecerunt  mulieres,  quae  de  Lanceloto  curaverunt  et  dominae 
de  equo  eius,  et  insuper  et  in  extremum  vocavit  me  vetulam. 

-Hanc  rem  haberem  pro  iniuria  -respondit  ducissa-,  et  quidem  maiorem  quam 
possent  mihi  dicere. 

Et  loquens  cum  Sanctio  dixit  ei: 

-Animadverte,  Sancti  amice,  dominam  Rodrfguez  esse  valde  iuvenem  et  hoc  velum 
induit  propter  auctoritatem  et  consuetudinem  et  non  pro  annis. 

-Mali  anni  sint,  quos  victurus  sum  -respondit  Sanctius-  et  si  verum  hoc  dixi, 
tantum  fuit  propter  magnam  amicitiam  quam  habeo  erga  asinum  meum  et  sic  putavi 
nulli  meliori  commiseranti  committere,  quam  dominae  Rodrfguez. 

Dominus  Quixotus  qui  omnia  audivit  dixit  ei: 

-Num  sint  loquelae  hae  dignae  huius  loci,  Sancti? 

-Domine  -respondit  Sanctius-,  unusquisque  debet  loqui  de  suis  rebus  ubi  sit.  Et 
hic  memineram  asini  mei  et  hic  locutus  sum  de  eo,  sed  si  in  stabulo  illius  meminissem 
ibi  de  eo  loquerer. 

Cui  dux  dixit: 

-Sanctius  bene  iudicavit  et  oportet  eum  de  nihilo  culpare;  de  asino  curabunt  quam 
primum  et  Sanctius  potest  credere  eos  de  asino  curaturos  esse  tamquam  de  eo  ipso. 

Illi,  his  facetis  argumentis  peractis,  quae  omnibus  placuerunt  praeter  dominum 
Quixotum,  pervenerunt  ad  tabulatum  altum  et  introduxerunt  dominum  Quixotum  in 
vestibulum  ornatum  telis  locupletissimis  ex  auro  et  serico  contexto;  sex  virgines 
denudaverunt  eum  de  armis  eius  et  servierunt  ei  pro  ephebis,  omnes  instructae  atque 
edoctae  erant  a  duce  et  a  ducissa  de  modo  quo  tractarent  eum  ita  ut  reapse  crederet 
se  equitem  itinerantem  esse.  Dominus  Quixotus,  convenienter  denudatus,  remansit 
amictus  suis  angustis  femoralibus  et  thorace  ex  pelle,  siccus,  altus  corpore,  cum  maxillis 
quae  altera  alteram  tangebat  intus:  et  si  virgines  illae  non  dissimularent  ac  tenerent 
risum  magnum  cachinnum  facerent  -et  hoc  fuit  primum  mandatum,  quod  a  suis  dominis 
acceperunt. 

Ab  eo  quaesiverunt  ut  sineret  eas  omnino  denudare  eum  ad  induendam 
subuculam;  ille  autem  non  consensit  eis  ullo  modo,  dicens  honestatem  tam  bonam 
esse  equitibus  itinerantibus  quam  ipsam  strenuitatem.  Tamen  rogavit  ut  darent  hanc 
subuculam  Sanctio  et,  habitaculo  clauso,  ubi  erat  lectus  locuples,  denudavit  sese  ac 
subuculam  induit  et  cum  vidit  se  solum  cum  Sanctio  dixit  ei: 

-Dic  mihi,  hodiernus  scurra  ac  vetus  stolidus;  num  tibi  bene  videtur  iniurias  inferre 
in  illam  dominam  venerandam  et  dignam  magnae  reverentiae?  Num  erat  tempus 
memorandi  asinum  tuum  sive  hi  domini  sunt  ad  relinquenda  iumenta  sine  pabulo  cum 
tam  optime  curent  de  dominis  eorum?  Per  Deum,  Sancti,  cura  de  te  ipso  et  ne  develes 
filum  ex  quo  putent  te  ex  rustica  tela  contextum  esse.  Vide,  peccator,  nonne  magni 
aestimatur  dominus  cum  habeat  honorabiliores  famulos  et  meliores  natu?  Et  nonne 
maior  praestantia  est  principibus,  qui  utuntur  famulis,  ut  sint  tam  boni  quam  ipsi  domini. 
Quomodo  nondum  animadvertisti,  te  miserum,  ac  me  infortunatum,  si  fortasse  videant 
te  tardum  rusticum  esse  sive  facetum  stolidum,  nonne  etiam  iudicabunt  me  mendacem 
sive  equitem  contemptibilem  esse?  Minime  vero,  Sancti  amice,  fuge,  fuge  ex  his 
obtaculis,  nam  qui  fit  loquax  ac  facetus,  primo  ictu,  postea  fiet  infortunatus  scurra. 
Frena  linguam  tuam,  considera  et  rumina  verba  tua  antequam  ex  tuo  ore  exeant  atque 
animadverte  nos  pervenisse  ad  partem  ubi,  Deo  iuvante,  et,  robore  mei  bracchii, 
exibimus  magnopere  meliorati  sive  tertio  et  quinto  in  fama  ac  divitiis. 

Sanctius  pollicitus  est  potissimum  os  claudere  sive  linguam  mordere  antequam 
verbum  inopportunum  atque  inconsideratum  diceret,  tamquam  ille  ab  eo  quaereret  et 
ne  amplius  de  hoc  curaret;  quare  numquam  ex  sua  causa  develarent  quos  illos  esse. 

Dominus  Quixotus  induit  balteum  cum  gladio,  posuit  super  umeros  pallium 
coccineum  et  pilleum  ex  serico  viridi,  quem  virgines  ei  dederunt  atque  hoc  ornatu  exivit 
ad  magnum  vestibulum,  ubi  illas  virgines  invenit  ordinatas  in  duas  series,  tot  earum 
in  hac  parte  et  tot  in  altera  et  omnes  habebant  instrumenta  ad  abluendas  manus  eius, 
quod  ipsae  fecerunt  multis  reverentiis  et  caeremoniis. 

Postea  advenerunt  duodecim  ephebi  cum  magistro  escario  ut  adducerent  dominum 
Quixotum  ad  prandium,  ubi  dux  ac  ducissa  erant.  Posuerunt  eum  in  medio  et  magna 
pompa  ac  maiestate  comitati  sunt  eum  ad  triclinium,  ubi  locuples  mensa  parata  erat 
cum  quattuor  ferculis  ad  convivium.  Ducissa  et  dux  venerunt  ad  ianuam  vestibuli  ad 
eum  recipiendum  et  cum  eis  erat  gravis  ecclesiasticus  ex  his  qui  gubernant  domus 
principum;  tamen  hi  cum  non  nati  sint  principes  non  semper  bene  docent  quomodo 
debeant  facere  illi,  qui  veri  principes  sunt;  ex  his  qui  volunt  excellentiam  enumerare  ex 
angustia  animorum  suorum;  ex  his  qui  volunt  eos  probos  esse  et  efficiunt  eos  miseros; 
ex  his,  ut  dico,  ille  gravis  ecclesiasticus  erat,  qui  una  cum  duce  et  ducissa  venit  ad 
dominum  Quixotum  recipiendum.  Fecerunt  ad  invicem  mille  urbanitates  ac  reverentias 
et  denique  receperunt  dominum  Quixotum  in  medio  et  accubuerunt  mensae. 

Dux  invitavit  dominum  Quixotum  ad  sedendum  in  capite  mensae,  hic  autem 
recusavit,  sed  tanta  fuit  importunitas  ducis  ut  ille  accederet  et  tandem  accepit. 
Ecclesiasticus  sedit  ex  adverso  et  dux  ducissaque  sederunt  ad  duo  latera. 

Sanctius  autem  erat  praesens  ad  haec  omnia  et  attonitus  ac  stupefactus  erat  videndi 
sicut  principes  honorabant  dominum  eius,  atque  has  multas  caeremonias  et  rogationes 
quae  fuerunt  inter  ducem  et  dominum  Quixotum  ut  sederet  in  capite  mensae  et  dixit: 

-Si  vos,  excellentes  domini,  datis  mihi  veniam  narrabo  vobis  fabellam,  quae  accidit 
in  meo  pago  de  praeeminentia  in  sedilibus. 

Ubi  primum  Sanctius  haec  dixerit,  dominus  Quixotus  tremuit,  quia  credidit  absque 
dubio  eum  dicturum  esse  magnam  stultitiam.  Sanctius  intuitus  est  eum  eumque  intellexit 
ac  dixit  ei: 

-Ne  timeas,  domine  mi,  quin  discedam  a  via  neque  dicam  quae  non  bene 
conveniant  quaestioni;  quia  non  oblitus  sum  tui  consilii,  quod  nuper  dedisti  mihi  de 
nimia  loquela  sive  de  parvitate  illius  et  de  bene  sive  de  male  loquendo. 

-Nullius  memini,  Sancti  -respondit  dominus  Quixotus-;  dic  quidquid  velis  cum 
haec  breviter  facias. 

-Quod  dicere  vellem  -dixit  Sanctius-  valde  verum  est  et  meus  dominus  Quixotus, 
qui  hic  praesens  est,  non  sinet  me  mentiri. 

-Quoad  me  -inquit  dominus  Quixotus-,  potes  mentiri  si  vere  vis,  quoniam  ego 
nihil  dicam  contra  te,  tamen  animadverte  quid  dicas. 

-Tam  multum  vidi  et  conspexi  ut  bene  sit  qui  campanam  pulsat  ut  videbitur  per 
hanc  fabellam. 

-Melius  esset  -inquit  dominus  Quixotus-  si  vos,  principes  excellentes,  iubeatis 
huic  stulto  foras  ire,  quoniam  mille  stultitias  dicet. 

-Per  vitam  ducis  -ait  ducissa-  nullo  modo  a  me  amoveam  Sanctium:  multum  ego 
eum  diligo  et  praesertim,  quia  valde  prudens  est. 

-Cautos  ac  multos  dies  -dixit  Sanctius-  habeas,  sanctissima  domina,  propter  tuam 
bonam  opinionem  de  me,  quamvis  hoc  in  me  non  sit.  Tamen  fabella  quam  narrare  vellem 
haec  est: 

Fidalgus  mei  pagi,  valde  dives  ac  nobilis,  quia  proveniebat  ex  genere  de  Alamos 
Methymnae  Camporum  (Medina  dei  Campo)  et  qui  duxit  dominam  Menciam  de  Quinones 
uxorem,  quae  fuit  filia  domini  Ildephonsi  (Alonso)  de  Marandn,  equitis  habitus 
Congregationis  Sancti  Iacobi,  qui  submersus  est  in  Solea  Ferrea  (la  Herradura),  et  propter 
quem  fuit  contentio  abhinc  multos  annos  in  nostro  loco  et,  mea  opinione,  dominus 
Quixotus  etiam  fuit  in  ea  et  ex  qua  exivit  vulneratus  Thomasulus  Irrequietus  (Tomasillo 
ei  Travieso),  filius  Balbastri,  fabri  ferrarii ...  Nonne  haec  omnia  vera  sunt,  domine  mi? 
Dicas,  per  vitam  tuam,  ne  credant  hi  domini  me  loquacem  ac  mendacem  esse. 

-Hucusque  -inquit  ecclesiasticus-,  magis  credo  te  loquacem  esse  quam 
mendacem;  sed  ex  hoc  et  in  futurum  nescio  quid  credam  de  te. 

-Tam  multa  testimonia,  Sancti,  ac  tam  multa  signa  das  horum  omnium  ut  non  possim 
arbitrari  quominus  dicas  veritatem.  Tamen  procede  ulterius  et  breviter,  quoniam,  mea 
sententia,  non  finies  fabellam  intra  duos  dies. 

-Nullo  modo  abbreviabit  eam  -ait  ducissa-,  et  quidem  ad  faciendum  nutum  meum, 
sed  narrabit  sicut  ipse  scit,  quamvis  non  eam  finiat  intra  sex  dies;  ac  si  tales  essent  ut 
meliores  habebo  in  mea  vita. 

-Dico  enim,  domini  mei  -prosecutus  est  Sanctius-,  hunc  talem  fidalgum,  quem 
ego  cognosco  tamquam  manus  meas,  quia  domus  mea  a  sua  tantum  abest  ad  iactum 
ballistae,  invitavisse  agricolam  pauperem,  sed  honoratum  ... 

-Perge  ultra,  frater  -ait  ad  hanc  occasionem  ecclesiasticus-;  quia  secundum  iter 
tuum  non  finies  fabellam  tuam  usque  in  alterum  mundum. 

-Ante  quam  ad  medium  eius  perveniam  consistam,  Deo  iubente  -respondit 
Sanctius-.  Et  sic  dico,  cum  talis  agricola  venit  ad  domum  fidalgi,  qui  invitavit  eum,  et 
utinam  quiescat  in  pace  animus  eius,  quia  iam  mortuus  est,  et  de  eo  fertur  eum  habuisse 
mortem  tamquam  angelum,  sed  egomet  abfui,  nam  illo  tempore  veni  ad  messem  in 
Tembleque ... 

-Per  vitam  tuam,  fili,  ut  breviter  ex  Tembleque  revertaris  et,  fidalgo  nondum  sepulto, 
neque  aliis  exsequiis  perfectis,  finias  fabellam  tuam. 

-Et  ecce  accidit  -obiecit  Sanctius-  cum  duo  accumberent  mensae,  et  mihi  videtur 
eos  intueri  melius  quam  numquam  ... 

Dux  ducissaque  magnum  gaudium  habebant  ex  iracundia  ecclesiastici  propter 
dilationem  pausasque,  quibus  Sanctius  enarrabat  suam  fabellam  et  dominus  Quixotus 
magna  ira  ac  rabie  consumebatur. 

-Et  sic  dico  -ait  Sanctius-  cum  essent,  secundum  quod  dixi,  ad  accumbendum 
mensae  ecce  agricola  contendebat  cum  fidalgo  ut  acciperet  caput  mensae  et  fidalgus 
pugnabat  cum  agricola  ut  ipse  acciperet  hoc  caput,  quia  in  sua  domo  oportebat  facere 
quod  ipse  iuberet;  tamen  agricola,  quamvis  esset  urbanus  ac  nobilis  natu,  numquam 
voluit  id  facere,  donec  fidalgus  moestus  posuit  ambas  manus  super  umeros  eius  et 
violenter  fecit  eum  sedere  eique  dixit:  «Consede,  pertinax;  quia  ubi  sedeam  ego  tu  eris 
ad  caput  mensae.»  Et  haec  est  fabella  et  reapse  credo  hanc  huc  venire  magna 
opportunitate. 

Dominus  Quixotus  erubuit,  quod  super  subnigram  cutim  suam  dabat  ei  colorem 
iaspideum;  dux  ducissaque  risum  dissimulabant  ne  dominus  Quixotus  nimis  in 
extremum  irasceret,  quoniam  intellexit  malitiam  Sanctii.  Et  ad  colloquium  mutandum  ita 
ut  Sanctius  ne  prosequeretur  suis  ineptiis,  ducissa  quaesivit  a  domino  Quixoto  de 
nuntiis  dominae  Dulcineae  et  si  fortasse  mitteret  ad  eam  aliquos  gigantes  sive 
maleficos,  quia  absque  dubio  multos  vicisset.  Quibus  rebus  dominus  Quixotus 
respondit: 

-Domina  mea,  infortunia  mea,  quamvis  habuerint  principium  nunquam  habebunt 
finem.  Gigantes  vici,  ignavos  et  maleficos  misi  ad  eam;  sed  ubi  possent  eam  invenire 
si  haec  incantata  est  et  facta  est  foedissima  rustica,  quae  imaginari  possit? 

-Hoc  ego  nescio  -dixit  Sanctius  Pansa-:  quia  mihi  videtur  pulcherrima  huius  mundi; 
saltem  in  celeritate  ad  saltum  faciendum  non  eam  superabit  peritus  saltator,  et  equidem, 
domina  ducissa,  sic  facit  saltum  super  asinam  tamquam  si  esset  feles. 

-Vidistine  eam  incantatam,  Sancti?  -quaesivit  dux. 

-Et  quomodo  si  eam  vidi  -respondit  Sanctius-.  Quisnam  enim,  per  omnes  diabolos, 
fuit  primus  qui  intellexit  eam  incantatam  fuisse?  Tam  incantata  est  tamquam  pater  meus! 

Ecclesiasticus,  qui  audivit  loqui  de  gigantibus,  de  maleficis  et  de  incantamentis, 
cognovit  eum  esse  dominum  Quixotum  a  Manica,  cuius  historiam  dux  frequenter 
legebat,  quod  ipse  ei  mul toties  reprehenderat  dicens  ineptiam  esse  talia  legere,  sed 
cum  vidit  verum  esse,  quod  crederet,  magna  iracundia  dixit  ipsi  duci: 

-Excellens  domine,  Domino  Nostro  rationem  reddes  de  his  quae  hic  bonus  vir  faciat. 
Hic  dominus  Quixotus,  sive  dominus  Stultus  sive  ut  nuncupetur,  imaginor  non  esse 
tam  stultum  sicut  tu,  excellens  domine,  vis  eum  sic  esse,  quia  das  ei  occasionem  ut 
prosequatur  suis  ineptiis  atque  insanitatibus. 

Et  vertens  se  ad  dominum  Quixotum  dixit  ei: 

-Et  tu,  simplicissime,  quisnam  induxit  ad  credendum  te  esse  equitem  itinerantem 
et  gigantes  vincere  ac  maleficos  apprehendere?  Vade  in  bona  fortuna  et  bene  sit  tibi 
si  dixerint:  Revertere  domum  tuam  et  cura  de  tuis  liberis,  si  forsitan  eos  habeas,  et  noli 
vagari  per  hunc  amplum  mundum,  vorando  ventos  ac  faciendo  ridere  omnes,  qui 
cognoscunt  te  et  qui  ignorant  te.  Ubi  novisti,  Hercle,  gigantes  esse  in  Hispania  sive 
maleficos  in  Manica,  nec  Dulcineas  incantatas  nec  omnem  magnam  catervam 
simplicitatum,  quae  dicuntur  de  te? 

Attentus  mansit  dominus  Quixotus  ad  argumentationes  illius  venerabilis  viri,  et 
cum  vidit  eum  tacere,  ac  nullo  respecto  servato  duci  ducissaeque,  et  vultu  irato  ac 
perturbato  stetit  erectus  et  dixit ... 

Sed  hoc  responsum  in  se  novum  capitulum  meretur. 


Capitulum  32.  Ubi  narratur  responsum  quod  dominus  Quixotus 
dedit  suo  reprehensori  cum  aliis  gravibus  ac  facetis  rebus  gestis 


Tunc  dominus  Quixotus  stetit  erectus  et  tremens  e  vertice  capitis  usque  deorsum, 
tamquam  si  esset  conturbatus  hydrargyro  et  turbata  lingua  dixit: 

-Locus  ubi  egomet  sum  et  quoniam  in  conspectu  dominorum,  et  propter  viros  tui 
status,  o  reverendissime  domine,  quos  semper  honoravi  et  propter  venerationem 
muneris,  quo  tu  fungeris,  manus  meas  cohibent  et  religant  meam  iracundiam;  necnon 
et  quoniam  scio  arma  virorum  togatorum  eadem  esse  quam  mulierum,  quae  sunt  tantum 
lingua,  etiam  lingua  mea  oppugnabo  te,  ex  quo  potius  bona  consilia  exspectarem  quam 
tua  indigna  vituperia.  Sanctae  reprehensiones  ac  bonae  voluntates  requirunt  alium 
statum  rerum  et  meliores  locutiones.  Tamen  propterea  quod  palam  transivisti  omnia 
limina  bonae  reprehensionis  et  quae  conduntur  bonis  verbis  superant  asperitatem  rerum 
et  non  est  bonum,  nullo  peccato  cognito,  reprehendere  peccatorem  neque  gratis  eum 
vocare  stultum  stolidumque.  Sin  autem,  dicas  mihi,  o  reverendissime  domine:  ex  quanam 
stultitia  condamnas  et  vituperas  me  atque  iubes  me  reverti  domum  meam  ad  meam 
uxorem  ac  liberos  meos  gubernandos  et  quidem  nescis  utrum  eos  habeam  necne?  Hoc 
est  introire  in  domus  alienas  et,  velis  nolis,  inducere  dominos  ad  gubernandas  cum 
nonnulli  sint  in  quadam  difficultate;  et  hoc  cum  nondum  videas  mundum  nisi  per 
regionem  viginti  vel  triginta  leucas  et  tunc  nonne  repente  introis  in  leges  equitatus  et 
iudicas  equites  itinerantes?  Num  vanum  est  tempus  quod  accipitur  ad  vagandum  per 
mundum,  spretis  voluptatibus,  ad  quaerendas  asperitates,  quibus  boni  ascendunt  ad 
thronum  immortalitatis?  Si  equites,  magnifici,  munifici  ac  nobiles  natu  me  diiudicarent 
stultum,  tunc  haberem  hoc  ut  iniuriam  irreparabilem;  sed  si  tantum  me  vocant  stolidum 
illi  scholastici,  qui  numquam  iter  semitarum  equitatus  fecerunt,  hoc  pro  nihilo  facio; 
eques  sum  et  eques  moriturus  sum,  Deo  providente.  Quidam  eunt  per  amplum  campum 
aviditatis  superbiae;  alii  per  adulationem  servilem  atque  ignobilem;  alii  per  hypocrisim 

mendacem  ac  nonnulli  per  veram  religionem;  sed  ego  pronus  ad  stellam  meam  vado 
per  angustam  semitam  equitatus  itinerantis,  quo  sperno  divitias,  sed  non  honores. 
Egomet  reparavi  iniustitias,  adversa  refeci,  punivi  insolentes,  vici  gigantes  et  spectra 
conculcavi;  captus  sum  amore  et  hoc  tantum,  quoniam  oportet  ut  eques  itinerans  sic 
sit  amans  et  non  sum  ex  vitiosis,  sed  ex  platonicis  et  continentibus.  Desideria  mea  ad 
bonum  finem  duco  et  haec  sunt  bonum  omnibus  facere  ac  malum  nulli;  si  quis  talia 
conatur,  sive  facit,  vel  si  quis,  qui  hoc  agit,  meretur  ut  eum  vocent  stolidum  dicite 
vos,  domini  magnifici,  dux  ducissaque  excellentes. 

-Macte,  per  Deum!  -dixit  Sanctius-.  Nil  amplius  dicas,  domine  mi,  pro  tuis  bonis 
rebus,  quia  nil  dici  potest  nec  amplius  ad  cogitandum  neque  amplius  ad  perseverandum 
in  hoc  mundo.  Et  praesertim  cum  hic  dominus  negaverit  in  mundo  habuisse  equites 
itinerantes,  quid  erit  si  nescit  quae  dixit? 

-Num  -ait  ecclesiasticus-  es  tu,  frater,  ille  Sanctius  Pansa  de  quo  dicunt  dominum 
tuum  promissurum  esse  insulam  tibi? 

-Utique  sum  -respondit  Sanctius-;  et  egomet  sum  qui  tam  bene  hanc  meretur 
tamquam  quicumque  alter;  nam  ego  sum  ex  illis  de  quibus  dicitur  «veni  cum  bonis  et 
eris  unus  eorum»;  et  etiam  sum  ex  his  de  quibus  fertur  «non  ex  quibus  nasceris,  sed 
cum  quibus  pasceris»;  et  ex  his  tamquam  «qui  sub  bona  arbore  protegitur  in  bona 
umbra  invenitur».  Et  ego  iuxta  bonum  dominum  veni  per  multos  menses  in  cuius 
comitatu  sum  et  fiam  alter  ei  similis,  et,  Deo  volente,  vivat  ille  et  vivam  ego:  et  non 
deerunt  ei  imperia  ad  gubernanda  neque  mihi  insulae. 

-Minime  vero,  Sancti  amice  -ait  ad  hanc  opportunitatem  dux-;  quia  ego  in  nomine 
domini  Quixoti  tibi  dabo  insulam,  quam  habeo  vacantem  ad  gubernandam  et  non  parvae 
magnitudinis. 

-Flecte  genua,  Sancti  -inquit  dominus  Quixotus-,  atque  osculare  pedes 
excellentissimi  domini  propter  magnum  munus  factum  tibi. 

Sic  fecit  Sanctius;  quod  cum  vidit  ecclesiasticus  surrexit  de  mensa  moestus  et 
quidem  dicens: 

-Propter  habitum  quem  induo,  fere  dicturus  sum  tibi,  o  excellentissime  domine,  te 
stolidum  esse  tamquam  hi  peccatores.  Videte  si  non  erunt  illi  insani  dum  compotes 
mentis  laudant  dementias  eorum!  Maneas,  domine  excelentissime,  cum  eis;  et  dum  hi 
hospites  sint  in  hac  domo,  manebo  egomet  domi  meae  et  nullo  modo  reprehendam, 
cui  non  possum  mederi. 

Et,  nullo  verbo  addito,  nihil  amplius  comedit  et  egressus  est  et  dux  ducissaque 
non  potuerunt  eum  detinere,  quamquam  dux  non  multa  ei  dixit,  affectus  risu,  propter 
impertinentem  iracundiam  eius,  quae  animum  ducis  suscitavit.  Et,  risu  autem  finito, 
dixit  domino  Quixoto: 

-Tu  autem,  domine  Eques  Leonum,  respondisti  tam  alte  ac  bene  ut  nihil  remaneat 
huius  iniuriae,  quae  nullo  modo  est,  quoniam  sic  ut  mulieres  non  possunt  iniuriam 
inferre,  ecclesiastici  non  possunt  laedere,  sicut  tu,  domine,  melius  scis. 

-Hoc  ita  est  -respondit  dominus  Quixotus-;  et  causa  huiuscemodi  est  non  posse 
iniuriam  inferre,  qui  non  potest  eam  accipere.  Mulieres,  pueri  atque  ecclesiastici,  sicut 
non  possunt  sese  defendere,  quamvis  offensi  sint,  non  possunt  suggillari.  Nam  inter 
offensionem  et  suggillationem  est  haec  diversitas,  ut  tu,  domine  excellentissime,  bene 

cognoscis:  suggillatio  venit  ex  parte  illius  qui  hanc  potest  facere  et  facit  et  sustinet; 
iniuria  autem  vel  offensio  potest  venire  ex  qualibet  parte  quamvis  non  eam  sustineant. 
Verbi  gratia:  quidam  est  in  via  otiosus;  tunc  veniunt  decem  viri  armati  et  percutiunt 
eum  fustibus,  hic  vero  accipit  gladium  suum  ad  defendendum  se;  sed  multitudo 
adversariorum  impedit  et  non  sinet  ut  faciat  suam  voluntatem,  quae  est  vindicandi  se; 
hic  manet  offensus,  sed  non  suggillatus.  Et  aliud  exemplum  id  explanabit:  quidam  est 
versus  a  tergo;  alter  venit  et  percutit  eum  fustibus  et  confestim  fugit  et  non  exspectat, 
ille  sequitur  eum  et  non  pervenit  ad  eum;  qui  ictum  accepit  iniuriam  recepit,  sed  non 
suggillationem;  quoniam  suggillatio  debet  sustineri.  Si  ille,  qui  eum  percussit,  repente 
atque  improviso  apprehenderet  gladium  suum  et  maneret  in  suo  loco  exspectans 
inimicum  hic  maneret  suggillatus  atque  eodem  modo  offensus;  offensus  quoniam 
insidiose  percusserunt  eum;  et  suggillatus,  nam  qui  eum  offendit  sustinuit  iniuriam  et 
non  fugit.  Sic,  secundum  leges  maledicti  duelli,  offensus  ero,  sed  non  suggillatus, 
quoniam  pueri  non  possunt  offendere  nec  mulieres  nec  possunt  fugere  nec  debent 
exspectare  et  idem,  qui  constituti  sunt  in  sacra  religione,  quoniam  haec  tria  genera 
hominum  carent  armis  offensi  vis  ac  defensi  vis;  et  quamvis,  naturaliter  debeant  sese 
defendere,  non  possunt  quemdam  offendere.  Et  quamvis  nuper  dixi  me  posse  esse 
offensum,  nunc  dico  minime  vero,  et  nullo  modo,  quoniam  qui  non  possunt  offensam 
accipere  numquam  possunt  eam  inferre,  per  quas  rationes  nec  debeo  sentire  neque 
sentio,  quae  ille  bonus  vir  dixit  de  me;  tantum  vellem  ut  moram  faceret  ad  probandum 
crassum  errorem  in  quo  est,  quia  cogitat  et  dicit  numquam  fuisse  equites  itinerantes 
in  mundo;  nam  si  talia  audiret  Amadis,  sive  quidam  ex  innumeris  sui  generis,  nescio 
utrum  bene  eveniret  huic  reverendo  domino  necne. 

-Hoc  iuro  ego  bene  -dixit  Sanctius-;  ictum  gladii  darent  ei  et  scinderent  eum  e 
summo  usque  deorsum  tamquam  malum  punicum  sive  melonem  valde  maturum.  Boni 
erant  illi  ad  tales  titillationes  sustinendas!  Et  propter  fidem  meam,  pro  certo  habeo  si 
Reginaldus  de  Montalb&n  audivisset  haec  argumenta  huic  homunculo  dedisset  alapam 
super  os  eius,  ita  ut  non  loqueretur  per  tres  annos.  Bonum  esset  de  eis  ridere,  iam 
videret  quomodo  opus  esset  fugere  ex  manibus  eorum ! 

Ducissa  torquebatur  risu  audiendo  Sanctium  loquentem  et  sua  opinione  eum 
facetiorem  habebat  atque  insaniorem  quam  dominum  eius  et  multi  etiam  fuerunt  huius 
ipsius  sententiae.  Denique  dominus  Quixotus  pacavit  se  et  prandium  finivit,  et,  mappis 
levatis,  en  quattuor  virgines  advenerunt  quaedam  ferebat  lancem  argenteam  suis 
manibus,  alia  aquaemanile  etiamtum  argenteum,  alia  habens  duo  albissima  ac 
locupletissima  manutergia  super  umeros  et  quarta  bracchiis  nudis  usque  ad  dimidium 
ac  suis  candidis  manibus  -quae  absque  dubio  candidae  erant-,  globulum  saponis 
neapolitani  (Neapolis)  habebat.  Advenit  quae  lancem  argenteam  ferebat  et  faceto  modo 
et  quadam  procacitate  posuit  lancem  sub  barbam  domini  Quixoti;  qui,  nullo  verbo 
prolato,  admiratus  de  hac  caeremonia  quam  credebat  secundum  consuetudinem  illius 
regionis,  vi  cuius  in  loco  manuum  abluebant  barbas  et  sic  protendit  suam  quantum 
ipse  potuit  et  continuo  ex  aquaemanile  pluit  aqua  ac  virgo  saponaria  fricuit  barbas 
celeriter  et  levavit  floccos  niveos,  quae  non  erant  minus  candidi  per  totum  vultum  et 
non  tantum  per  barbas  et  immo  per  oculos  patientis  equitis  et  taliter  ut  deberet  eos 
fortiter  claudere. 

Dux  et  ducissa  autem,  inscientes  omnino,  exspectabant  quid  esset  illa  insolita  lotio. 
Virgo  tonstrix  cum  eum  haberet  plenum  spumae  saponis,  et  quidem  plus  quam  palmum, 
simulavit  penuriam  aquae  et  iussit  virgini  aquaemanilis  ut  statim  aquam  quaereret,  dum 
dominus  Quixotus  hanc  exspectaret.  Sic  enim  fecerunt  et  dominus  Quixotus  mansit 
per  quamdam  moram  hac  insolita  figura,  quae  imaginaretur  ad  risum  tenendum. 

Omnes  circumstantes,  qui  erant  multi,  eum  inspiciebant  et  ecce  ille  habebat  collum 
procerum  longum  plus  quam  ulnam,  coloris  subnigri,  oculos  clausos,  barbas  plenas 
sapone  et  mirum  fuit  ac  magna  prudentia  risum  tenere;  virgines  illarum  facetiarum, 
oculis  demissis,  non  audebant  dominos  conspicere;  illi  autem  repleti  erant  iracundia 
et  risu  in  corpore  et  nesciebant  quid  faciendum  esset:  sive  punire  audaciam  famularum 
sive  praemium  eis  dare  propter  delectamentum  videndi  dominum  Quixotum  huiusmodi. 

Denique  virgo  aquaemanilis  advenit  et  finierunt  abluendi  dominum  Quixotum  et 
postea,  quae  manutergia  ferebat  mundavit  ac  lentiter  detersit  eum  et,  profunda 
inclinatione  reverentiaque  facta,  quattuor  virgines  illae  voluerunt  egredi;  tamen  dux 
voluit  vitare  dominum  Quixotum  credere  has  facetias  esse  et  a  virgine  illius  lancis 
quaesivit  dicens: 

-Venite  et  abluite  me  ac  videte  ne  deficiat  vobis  aqua. 

Iuvenis  virgo  intelligens  ac  perspicax  posuit  lancem  duci  tamquam  fecit  cum  domino 
Quixoto  et  festinanter  abluit  eum  ac  valde  bene  posuit  saponem  eumque  siccum  et 
mundum  reliquit  ac,  reverentia  facta,  egressae  sunt.  Postea  compertum  est  ducem 
iurasse,  si  non  abluerent  eum  tamquam  dominum  Quixotum,  se  puniturum  esse 
procacitatem  earum,  tamen,  lotione  facta,  illae  prudenter  emendaverunt. 

Sanctius  autem,  his  caeremoniis  attenter  conspectis,  inter  se  dixit: 

-Adiuvet  me  Deus!  Nonne  in  hac  regione  est  mos  abluendi  barbas  armigerorum 
tamquam  equitum?  Quia  in  Deo  et  in  animo  meo,  hoc  bene  egeo  et,  si  adhuc  raderent 
barbas  ope  novaculae,  haberem  ut  magnum  beneficiuum. 

-Quid  dicis  inter  te,  Sancti?  -quaesivit  ducissa. 

-Dico,  domina  -respondit  ille-,  in  aulis  regiis  aliorum  principum  semper  audivi 
dicere,  mappis  levatis,  dare  aquam  manibus,  sed  numquam  lixiviam  barbis;  quamobrem 
bonum  est  longe  vivere  ad  multum  videndum;  quamvis  etiam  dicant,  qui  multum  vivit 
multa  passurus  est,  tamen  habere  hanc  lotionem  magis  erit  delectamentum  quam  labor. 

-Ne  doleat  tibi,  amice  Sancti  -ait  ducissa-,  et  ego  faciam  ut  virgines  meae  abluant 
te  et  immo  introducant  te  in  ipsam  detersionem  si  opus  esset. 

-Satis  erit  mihi  lotio  barbarum  -respondit  Sanctius-  saltem  nunc  temporis;  et 
tempore  prodeunte,  Deus  providebit. 

-Audi,  magister  escari  -ait  ducissa-  quod  bonus  Sanctius  quaerit  atque  adimple 
verbatim  secundum  voluntatem  eius. 

Magister  escarius  respondit  ut  domino  Sanctio  servirent  in  omnibus  et  tunc  ivit 
ad  prandendum  et  secum  duxit  Sanctium,  dum  dux  et  ducissa  una  cum  domino  Quixoto 
loquebantur  de  multis  ac  diversis  rebus,  sed  omnibus  de  exercitatione  armorum  et  de 
equitatu  itinerante. 

Ducissa  rogavit  dominum  Quixotum  ut  depingeret  ac  describeret  formositatem 
atque  efigiem  Dulcineae  a  Toboso,  quia  ei  videbatur  eum  bonam  memoriam  habere  et 
secundum  quod  fama  de  ea  dicebat  interpretabatur  eam  pulcherrimam  creaturam  esse 

totius  orbis  et  etiam  totius  Manicae.  Dominus  Quixotus,  petitione  ducissae  auscultata, 
suspiravit  et  dixit  ei: 

-Si  vere  possem  cor  meum  extrahere  ac  ponere  in  conspectu  tuo,  magnifica  domina, 
hic  super  mensam  et  super  catinum,  vitarem  laborem  linguae  meae  dicendi,  quod  vix 
cogitabitur,  quoniam  ibi  videres,  excellentissima  domina,  eam  in  ipso  corde  depictam 
ac  figuratam.  Tamen  quare  debeam  ego  nunc  delineare  ac  describere  omnem 
venustatem  inaequalis  Dulcineae  cum  hoc  labor  dignus  sit  aliorum  et  non  mei,  quoniam 
penicillus  Parrhasii,  Timanthi,  Apellis  et  scalprum  Lysippi  necessarii  essent  ad  eam 
pingendam  sive  sculpendam  super  tabulas  sive  ex  marmoribus  vel  aeneis  et  rhetorica 
Ciceroniana  ac  demostheniana  ad  eam  laudandam? 

-Quid  vult  dicere  «demostheniana»,  domine  Quixote  -quaesivit  ducissa-,  quod 
est  verbum  quod  nondum  audivi  in  omnibus  diebus  vitae  meae? 

-«Rhetorica  demostheniana»  -respondit  dominus  Quixotus-  idem  est  ac  «rhetorica 
Demosthenis»,  tamquam  «ciceroniana»  est  Ciceronis,  nam  illi  fuerunt  maximi  rhetorici 
huius  mundi. 

-Hoc  ita  est  -ait  dux-  et  insipientiam  ostendisti  in  hac  quaestione.  Tamen  dominus 
Quixotus  magnum  delectamentum  daret  nobis  si  vere  eam  depingeret;  quamvis  hoc 
sit  quodam  delineamento  atque  adumbratione  et  illa  exeat  talis  ut  invidiam  habeant 
venustiores. 

-Profecto  facerem  -respondit  dominus  Quixotus-,  nisi  deleta  esset  a  cogitatione 
mea  propter  infortunium,  quod  nuperrime  ei  accidit  quod  tale  est  ut  magis  velim  flere 
quam  eam  describere,  nam  oportet  ut  sciatis  vos,  magnifici  domini,  cum  irem  ad  manus 
eius  osculandas  atque  ad  accipiendam  benedictionem  eius  ac  beneplacitum  et  licentiam 
ad  hunc  tertium  egressum  meum,  me  aliam  invenisse  in  loco  eius  quam  quaererem;  en 
inveni  eam  incantatam  ac  mutatam  de  principessa  in  rusticam,  de  pulchra  in  foedam, 
de  tranquilla  in  saltus  facientem,  de  luce  in  tenebras  et  denique  de  Dulcinea  a  Toboso 
in  rusticam  de  Sayago. 

-Adiuvet  me  Deus!  -dixit  dux  magna  voce  ad  hanc  occasionem-.  Quis  enim  fuit 
qui  tam  magnum  damnum  fecit  mundo?  Quis  igitur  abstulit  formositatem,  quae  tam 
multum  gaudium  dabat,  elegantiam  qua  oblectabatur  atque  honestatem  qua 
confirmabatur? 

-Quisnam?  -respondit  dominus  Quixotus-.  Quis  potuit  id  facere  nisi  maleficus 
incantator  ex  multis,  qui  praediti  invidia  persequuntur  me?  Haec  stirps  maledicta,  nata 
in  mundo  ad  obscurandas  res  gestas  bonorum  atque  ad  levanda  adversa  facinora 
malorum.  Incantatores  persecuti  sunt  me,  incantatores  me  persequuntur  ac  persecuturi 
erunt  me  donec  impellant  me  cum  meis  altis  equitatibus  in  profundam  abyssum 
oblivionis  et  praecise  damnant  me  ac  vulnerant  me,  ubi  credunt  maximum  dolorem 
afficere  mihi,  quoniam  abstulere  dominam  ab  equite  itinerante  idem  est  tamquam  ab 
eo  auferre  oculos,  quibus  intuitur  et  solem,  qui  lucet  et  sustentaculum,  quo  sustinetur. 
Multoties  dixi  et  denuo  iterum  dicam;  eques  itinerans  sine  domina  est  tamquam  arbor 
sine  foliis,  aedes  sine  fundamento  atque  umbra  sine  corpore  quod  eam  efficiat. 

-Nihil  amplius  est  dicendi  -ait  ducissa-;  tamen  si  debemus  creditum  dare  historiae, 
quae  nuper  edita  est  in  lucem  mundi,  ac  magno  plausu  omnium  hominum,  ex  illa 
colligitur,  ni  fallor,  te  numquam  eam  vidisse  et  hanc  dominam  non  esse  in  mundo,  sed 

est  domina  phantastica,  quam  tu  genuisti  et  peperisti  ex  tua  mente  atque  eam  depinxisti 
praeditam  illis  virtutibus  perfectionibusque  quas  voluisti. 

-De  hoc  multum  est  dicendi  -respondit  dominus  Quixotus-.  Deus  vere  scit  utrum 
Dulcinea  sit  in  hoc  mundo  necne,  et  num  sit  phantastica;  sed  hae  non  sunt  res  quae 
discernendae  sint  usque  ad  ultimum  extremum  rerum.  Neque  ego  genui  neque  peperi 
dominam  meam,  quoniam  ego  eam  intueor  tamquam  convenit  dominam  esse  et  quidem 
video  eam  habere  partes  quibus  faciunt  pulchram  inter  omnes  huius  mundi,  tamquam 
sunt:  formosa  sine  macula,  gravis  absque  superbia,  delectabilis  honestate,  laeta 
urbanitate,  nobilis  natu  et  denique  alta  genere  eius  propter  sanguinem  purum  ac 
fulgentem,  qua  de  causa  in  ea  est  formositas  in  maximis  gradibus  perfectionis  quam  in 
quadam  pulchra,  sed  humili  natu. 

-Hoc  ita  est  -inquit  dux-;  domine  Quixote,  sed  da  mihi  veniam  ut  dicam  quod 
historia  tuarum  rerum  gestarum,  quam  legi,  impulit  me  ut  dicerem  et  ex  qua  colligitur 
cum  sit  haec  Dulcinea  a  Toboso  sive  extra  hanc  urbem  et  quae  sit  pulchra  et  summo 
gradu  tamquam  tu  eam  depingis,  sed  quoad  stirpem  non  appropinquat  ad  illas  Orianas, 
Alastraxareas  ( Alas traj areas)  vel  Madasimas  aliasque  huiuscemodi,  quibus  historiae 
plenae  sunt  sicut  tu  bene  scis. 

-Ad  hoc  dicendum  est  -respondit  dominus  Quixotus-  Dulcineam  filiam  esse 
operarum  suarum  et  etiam  dicam  virtutes  efficere  sanguinem  meliorem,  quoniam  magis 
est  aestimandi  humilis  virtuosus  quam  vitiosus  superbus.  Et  etiam  Dulcinea  habet 
praestantiam  ut  fiat  regina  coronae  et  sceptri;  nam  meritum  mulieris  pulchrae  et 
virtuosae  pergit  ad  maiora  miracula  facienda  et  quamvis  non  formaliter  saltem  virtualiter 
habeat  in  se  ipsa  maximam  fortunam. 

-Ego  dico,  domine  Quixote  -ait  ducissa-,  in  omnibus  quae  dixisti  procedis 
pedetentim  et  lentibus  passibus,  ut  dici  solet,  et  modo  dicendi  plumbeo  in  manu,  sed 
ex  hoc  et  in  futurum  credam  et  faciam  omnes  credere,  saltem  domi  meae,  et  etiam  ducem 
dominum  meum,  si  opus  esset,  talem  Dulcineam  esse  in  urbe  Toboso  eamque  vivere 
hodie  ac  formosam  esse  et  nobilem  natu  ac  mereri  ut  talis  eques  ut  dominus  Quixotus 
serviat  ei  et  hoc  est  summum  quod  dicere  possum.  Tamen  etiam  habeo  scrupulum 
sive  quamdam  malevolentiam  contra  Sanctium  Pansam:  scrupulus  est,  quia  illa  historia 
dicit  talem  Sanctium  Pansam  invenisse  Dulcineam  cum  ad  eam  mitteret  epistulam  et 
cribrabat  saccum  tritici  quod  accuratius  erat  rubeum,  quare  dubito  de  excelsitudine 
illius  generis. 

Cui  dominus  Quixotus  respondit: 

-Excellentissima  domina  mea,  tu  cognoscis  omnes  sive  plerasque  res,  quae  mihi 
acciderunt,  esse  extra  vias  ordinarias  ex  his,  quae  aliis  equitibus  itinerantibus 
accidunt,  tum  sit  per  voluntatem  fatorum  inexcrutabilium,  tum  propter  malitiam 
incantatorum  invidorum;  et  sic  revera  est  ut  omnes  sive  plurimi  illustres  equites 
itinerantes  alius  habeat  virtutem  contra  omne  incantamentum,  alius  habeat  carnes 
impenetrabiles,  ita  ut  non  possint  eum  vulnerare,  tamquam  fuit  clarus  Orlandus 
(Roldanus),  qui  fuit  unus  ex  Duodecim  Paribus  Galliae,  et  de  quo  narratur  eum  non 
posse  vulnerari  nisi  in  solea  pedis  sinistri  et  hoc  praecise  cum  acicula  crassa,  sed 
non  cum  quibuscumque  armis;  et  sic  cum  Bernardus  a  Carpio  interfecit  eum  in 
Roncesvalles,  cum  videret  se  non  posse  eum  vulnerare  ope  gladii  sui,  levavit  eum 

ex  terra  inter  bracchia  sua  et  suffocavit  eum,  et  meminerat  mortis  quam  Hercules 
dedit  Antaeo,  feroci  giganti,  quem  dicebant  filium  Terrae  esse.  Ex  quibus  rebus  volo 
egomet  inferre  fortasse  me  quamdam  virtutem  habere  et  non  praecise  ut  non  possint 
me  vulnerare,  quoniam  multoties  ac,  teste  experientia,  vidi  carnes  meas  molles  esse 
et  penetrabiles  necnon  et  posse  subire  incantamenta,  nam  iam  vidi  me  in  quadam 
cavea  captum  fuisse,  ubi  totus  mundus  non  posset  me  introducere,  nisi  per 
incantamentum.  Sed  cum  me  liberavi  ab  eo  pronus  sum  ad  credendum  nullum  esse, 
quo  possint  me  male  afficere;  et  cum  viderint  incantatores  se  non  posse  mecum 
maleficas  astutias  eorum  adimplere  sese  vindicaverunt  a  re  quam  magis  diligo  et 
vitam  volunt  a  me  auferre  et  vexant  vitam  Dulcineae,  pro  qua  egomet  vivo;  et  hoc 
modo  cum  armiger  meus  legationem  adduxit  ei,  eam  transmutaverunt  in  rusticam  et 
quidem  facientem  humile  exercitium  ut  sit  cribrare  frumentum;  tamen  iam  dixi  hoc 
non  fuisse  frumentum  neque  triticum  rubeum,  sed  globulos  margaritarum  orientalium 
et  ad  hanc  veritatem  probandam  etiam  dicam  vobis,  excellentissimi,  ut  cum  nuper 
veni  ad  urbem  Toboso  nullo  modo  potui  invenire  palatium  Dulcineae;  et  immo 
crastino  die  armiger  meus  vidit  eam  in  propria  figura  eius,  tamen  mihi  videbatur  rustica 
foeda  atque  inculta  et  nihil  rationabilis  cum  ipsa  sit  maxima  prudentia  huius  mundi. 
Et  si  ego  non  sum  incantatus  nec  possum  esse,  secundum  bonum  iudicium,  illa  est 
incantata,  offensa  ac  transmutata  et  in  ea  fecerunt  vindictam  inimici  mei  contra  me 
et  propter  eam  vivam  in  perpetuis  lacrimis,  donec  possim  eam  videre  in  pristino  statu 
eius.  Haec  omnia  dixi  ut  nemo  videat  quod  Sanctius  dixit  de  cribratione  tritici  ac  de 
qualitate  illius  frumenti  Dulcineae;  quoniam,  mea  opinione,  mutaverunt  eam  et  hoc 
non  mirum  est  ut  transmutarent  eam.  Dulcinea  nobilis  est  atque  illustris  natu  et  ex 
generibus,  quae  sunt  in  Toboso,  quae  multa  vetera  sunt  ac  valde  bona  et  non  parva 
pars  eorum  erit  ei,  procul  dubio,  huic  impari  Dulcineae  pro  qua  locus  ille  notus  erit 
in  saecula  futura  tamquam  etiam  fuit  Troia  pro  Helena,  Hispania  pro  «La  Cava», 
quamvis  cum  meliore  titulo  famaque.  Aliter  etiam  volo  vos,  excellentissimi  domini, 
intelligere  Sanctium  Pansam  esse  unum  ex  facetissimis  armigeris,  qui  umquam  equiti 
itineranti  servivit;  tamen  aliquando  habet  simplicitates  valde  acutas  et  difficile  est 
discernere  utrum  sit  acutus  vel  simplex,  sed  hoc  est  causa  maioris  contentus;  etiam 
habet  malitias,  quae  eum  ut  maleficum  efficiunt  et  negligentias,  quae  faciunt  eum 
esse  stultum;  dubitat  de  omnibus  rebus  et  eodem  tempore  omnia  credit;  et  cum 
arbitror  eum  proiicere  ut  stultum,  ille  venit  cum  maxima  prudentia  et  supra  coelum 
ascendit.  Denique  non  permutarem  eum  pro  alio  armigero,  quamvis  darent  mihi  urbem 
pro  additamento;  quare  etiam  dubito  utrum  bonum  sit  eum  ad  gubernandum  mittere 
propter  tam  magnum  beneficium  quod  tu,  magnifice  domine,  ei  praebuisti,  quamvis 
eodem  modo  videam  quamdam  aptitudinem  ad  gubernandum  et  cum  parum  intellectum 
suum  bene  dirigat,  posset  ex  hac  gubernatione  bene  exire  tamquam  rex  ex  suis 
vectigalibus.  Et  potissimum  iam  novimus  non  necesse  est  multas  litteras  cognoscere 
nec  magnam  habilitatem  habere  ad  bene  gubernandum,  quoniam  sunt  plus  quam 
centum,  qui  paene  legere  possunt  et  gubernant  tamquam  optimi  legisperiti;  quaestio 
praecipua  est  ut  vere  habeant  rectam  voluntatem  et  velint  omnia  bene  facere  et 
numquam  deerunt  eis,  qui  bonum  consilium  dent  et  adducant  eos  ad  perficiendum, 
tamquam  gubernatores  militares,  qui  non  sunt  iurisconsulti  et  dant  sententias  cum 

assessore  sive  consiliario.  Egomet  darem  ei  consilium  ne  accipiat  subornationem 
nec  amittat  quoddam  ius  et  alias  parvas  res,  quae  manebunt  in  meo  stomacho,  sed 
suo  tempore  exibunt  ad  utilitatem  Sanctii  atque  ad  beneficium  insulae  quam 
gubernabit. 

Hucusque  pervenerunt  in  colloquio  dux,  ducissa  et  dominus  Quixotus  cum 
audiverunt  multas  voces  ac  magno  strepitu  gentium  in  palatio  et  continuo  intravit 
Sanctius  in  vestibulum  affectus  magno  pavore  et  cum  praecinctorio  sub  barba  et  post 
eum  veniebant  multi  iuvenes  sive,  ut  melius  dicam,  furciferi  culinae  et  alia  plebecula, 
quidam  ferebant  alveum  aquae,  quae  propter  colorem  videbatur  non  mundam,  sed  ad 
defricandos  catinos  esse;  sequebatur  ac  persequebatur  ille  cum  alveolo  et  conabatur 
eum  sub  barbas  confestim  ponere,  sed  alius  furcifer  volebat  eas  abluere. 

-Quid  est  hoc  fratres?  -quaesivit  ducissa-.  Quidnam  gentium  est  hoc?  Quid  vultis 
facere  huic  bono  viro?  Et  quomodo  non  cogitatis  eum  electum  gubernatorem  esse? 

Cui  respondit  furcifer  tonsor: 

-Non  vult  ut  abluamus  eum  secundum  consuetudinem  ac  sicut  lotus  est  dux 
dominus  meus  et  dominus  eius. 

-Ego  utique  volo  -respondit  Sanctius  affectus  magna  iracundia-;  sed  vellem  ut 
facerent  cum  mundis  manutergiis  et  clariore  lixivia  et  manibus  non  tam  sordidis;  quia 
non  est  tam  magna  disparitas  inter  dominum  meum  et  me,  ita  ut  abluant  eum  cum  aqua 
angelorum  et  me  cum  lixivia  diabolorum.  Consuetudines  regionum  et  palatiorum 
principum  bonae  sunt  cum  non  afficiant  molestias  et  fastidia;  sed  mos  huius  lotionis, 
quem  hic  faciunt  peior  est  quam  flagellantium  poenitendum.  Barba  mea  munda  est  et 
non  eget  similibus  refrigeriis,  et  si  quidam  veniat  ad  me  abluendum  sive  tangere  capillum 
capitis  mei,  dico  barbae  meae,  servatis  servandis  et  cum  debita  reverentia,  ei  dabo 
talem  colaphum  pugno  meo  ut  vestigium  pugni  maneat  in  vultu  eius;  quia  tales 
caerimoniae  ac  saponaturae  magis  videntur  nugae  quam  honores  hospitibus. 

Ducissa  torquebatur  risu  videndo  iracundiam  atque  argumenta  Sanctii;  sed  non 
multum  placuit  domino  Quixoto  cum  vidit  eum  inordinatum  manutergio  sordido  ex 
pinguedine  et  circumdatum  tantis  otiosis  culinae  et,  reverentia  facta  duci  ducissaeque, 
tamquam  ab  eis  veniam  quaerens  ad  loquendum  ac  voce  serena  dixit  plebeculae: 

-Salvete,  domini  equites!  Relinquite  hunc  virum  et  revertimini  ad  locum  ex  quo 
venistis,  sive  ad  alium  si  melius  vultis,  quoniam  armiger  meus  mundus  est  tamquam 
alius  et  hos  alveolos  parvi  sunt  gutturi  eius.  Atque  accipite  consilium  meum  et 
relinquite  eum,  quoniam  nec  ille  nec  egomet  gaudemus  de  facetiis. 

Tunc  Sanctius  prosecutus  est  secundum  haec  argumenta  dicens: 

-Sin  autem,  venite  ad  facetias  facere  huic  indomito  et  sic  patiar  ego  ut  nunc  est 
dimidia  nox!  Afferte  mihi  pecten  sive  quidquid  velitis  et  pectite  has  barbas  et  si 
invenietis  in  eis  quid  offendat  munditiae  bene  potestis  me  tondere. 

Ad  hanc  occasionem  ducissa  non  potuit  risum  tenere  et  dixit: 

-Sanctius  Pansa  recte  iudicat  in  omnibus  quae  dicit  et  sic  erit  in  omnibus  quae 
dicat:  ille  mundus  est,  velut  dicit,  et  non  eget  quadam  lotione,  sed  si  consuetudo  nostra 
non  est  ei  conveniens,  faciat  sicut  vellet,  sed  vos  ministri  munditiae  valde  remissi 
fuistis  ac  negligentes  ne  dicam  nimis  audaces  et  ad  barbas  eius  abluendas  attulistis, 
quae  non  digna  sunt,  et  in  loco  lancis  et  aquaemanilis  aurei  ac  manutergii  Hollandiae, 

adduxistis  alveolos  et  utensilia  lignea  culinae.  Sed  denique  maligni  estis  et  innobiles 
natu  tamquam  plebecula  et  contra  armigeros  equitum  itinerandum  odium  habetis. 

Famuli  atque  immo  magister  escarius,  qui  cum  eis  veniebat,  crediderunt  ducissam 
verum  locutam  fuisse  et  praecinctorium  abstulerunt  ex  pectore  Sanctii  et  omnes 
perturbati  et  pavescentes  egressi  sunt  et  eum  reliquerunt;  qui  cum  videret  se  extra 
periculum  quod  magnum  ei  videbatur,  venit  ad  genua  flectenda  ante  ducissam  cuique 
dixit: 

-De  magnis  dominabus  magna  beneficia  ac  munera  exspectantur;  haec  autem  quam 
hodie  mihi  fecisti  non  solvam  in  omnibus  diebus  vitae  meae  ad  serviendum  tam 
excellenti  dominae.  Rusticus  sum,  Sanctius  Pansa  vocor,  uxorem  duxi,  liberos  habeo 
et  fungor  armigero;  utrum  quadam  ex  his  rebus  possim  tibi,  magnifica  domina,  servire 
statim  veniam  ad  oboediendum  quod  iubere  velis  mihi. 

-Bene  videtur,  Sancti  -respondit  ducissa-,  te  didicisse  urbanitatem  in  schola  ipsius 
urbanitatis;  et  fere  videtur  te  natum  esse  in  gremio  vel  in  sinu  domini  Quixoti,  qui  vere 
est  flos  urbanitatis  et  caeremoniarum,  sive  «cirimoniarum»  sicut  tu  ipse  dicis. 
Benedictus  sit  talis  dominus  ac  talis  famulus,  alter,  quia  est  Stella  Polaris  equitatus 
itinerantis  et  alter,  quia  est  stella  fidelitatis  armigerorum.  Surge,  Sancti  amice,  et  vere 
adimpleam  urbanitates  tuas  et  faciam  ut  dux  dominus  meus,  quam  primum,  adimpleat 
promissum  munus  tibi  ad  gubernandam  insulam. 

Atque,  his  verbis  prolatis,  colloquium  cessavit  ac  dominus  Quixotus  ivit  dormitum 
postmeridianum,  sed  ducissa  quaesivit  a  Sanctio  si  vere  nollet  dormire  ut  veniret  cum 
ea  ad  oblectamentum  inveniendum  una  cum  virginibus  eius  in  vestibulo  frigido. 
Sanctius,  quamquam  verum  est  se  quotidie  dormire  per  quattuor  vel  quinque  horas 
tempore  quietis  postmeridianae  aestivae,  respondit  se  libentissime  et  ad  serviendum 
optimae  dominae  curare  ut  non  peteret  dormitum  illo  die  et  ad  adimplendum  hoc 
mandatum  venit.  Dux  etiam  dedit  dispositiones  ad  tractandum  dominum  Quixotum 
tamquam  equitem  itinerantem  et  nihil  praeter  modum  agendi  narrationes,  quas  libri  dicunt 
de  veteribus  equitibus. 


Capitulum  33.  Ubi  narratur  laetum  ac  facetum  colloquium  quod 
ducissa  et  virgines  eius  cum  Sanctio  Pansa  habuerunt,  dignum 

legendi  et  notandi 

Historia  igitur  narrat  Sanctium  non  dormivisse  illa  quiete  postmeridiana,  sed, 
prandio  finito,  venit  ad  verbum  promissum  adimplendum  et  ad  videndam  ducissam; 
quae  gaudebat  audiendo  eum  et  ab  eo  quaesivit  ut  sederet  super  parvum  scamnum 
iuxta  eam,  quamquam  Sanctius  propter  urbanitatem  noluit  sedere;  sed  ducissa  ait 
ad  eum  ut  sederet  tamquam  gubernator  et  loqueretur  tamquam  armiger  et  propter 
has  duas  res  merebatur  habere  scamnum  illius  Cid  Roderici  (Ruy)  Dfaz 
«Campeador». 

Sanctius  umeros  contraxit,  ei  oboedivit  ac  sedit  et  omnes  virgines  et  dominae 


Dom.  QUIXOTUS  A  Manica  Liber  2  -  Cap.  33 


515 


ducissae  attente  circumierunt  eum  magno  silentio  ad  auscultandum  quid  diceret. 
Ducissa  autem  prima  fuit,  quae  locuta  est  dicens: 

-Nunc  nos  hic  soli  sumus  et  nemo  audit  nos,  quamobrem  vellem  ut  tu,  domine 
gubernator,  solveres  quaedam  dubia  quae  habeo,  nata  ex  historia,  quae  de  magno 
domino  Quixoto  impressa  est;  unum  ex  his  dubiis  est  bonum  Sanctium  numquam 
vidisse  Dulcineam,  dico  dominam  Dulcineam  a  Toboso  nec  ad  eam  litteras  domini 
Quixoti  dedit,  quia  hae  relictae  sunt  in  illo  codicillo  in  Montibus  Fuscis;  quomodo 
ergo  ausus  es  fingere  responsum  et  etiam  te  invenisse  eam  cribando  triticum,  dum 
omnia  erant  facetiae  et  mendacium?  et  quidem  in  detrimento  bonae  opinionis  imparis 
Dulcineae  et  haec  omnia  non  bene  conveniunt  cum  qualitate  et  fidelitate  bonorum 
armigerorum. 

Sanctius  autem,  his  verbis  auditis,  ac  nullo  responso  prolato,  surrexit  de  sella  et 
lentis  gressibus  et  gravi  corpore  et  digito  super  labia  posito,  per  omne  vestibulum 
deambulavit  et  levavit  stragula  parietis;  et  continuo,  his  rebus  factis,  iterum  sedit  et 
dixit: 

-Nunc,  domina  mea,  vidi  neminem  audire  nos  occulto  modo,  praeter  circumstantes, 
atque  absque  timore  ac  metu  respondam  huic  quaestioni  et  ad  omnia  quae  velis  a  me 
quaerere.  Et  primum  quod  dicam  est  me  credere  dominum  Quixotum  omnino  insanum 
esse,  quamvis  aliquando  dicat  res,  quae  vere  valde  prudentes  sint  ac  per  rectam  viam, 
ita  ut  nec  ipse  Satan  posset  eas  melius  dicere;  tamen  vere  dicam  eum  stolidum  esse. 
Et  sic  ut  hoc  habeo  in  mente  mea,  ausus  sum  facere  eum  credere  quod  non  fieri  potest, 
tamquam  responsum  epistulae  et  quod  accidit  abhinc  sex  sive  septem  dies  et  adhuc 
non  erit  in  historia,  id  est:  quod  pertinet  ad  incantamentum  dominae  meae  Dulcineae, 
quia  feci  ut  crederet  eam  incantatam  esse  et  hoc  nullo  modo  verum  est. 

Ducissa  rogavit  eum  ut  ei  narraret  illud  incantamentum  sive  mendacium  et  Sanctius 
enarravit  omnia  et  tali  modo  sicut  acciderunt,  quo  non  parum  gavisae  sunt  omnes 
circumstantes;  et  prosecuta  est  suis  dubiis  ducissa  eique  dixit: 

-Ex  his  quae  bonus  Sanctius  narravit  mihi,  ortum  est  novum  scrupulum  in  animo 
meo  et  quidam  susurrus  advenit  ad  aures  meas  et  quidem  dicit  mihi:  «Si  dominus 
Quixotus  a  Manica  insanus  est,  stultus  et  stolidus  et  Sanctius  Pansa  armiger  eius 
eum  cognoscit  et  nihilominus  ei  servit,  eum  sequitur  et  credit  vanas  promissiones  eius, 
procul  dubio,  ille  insanior  erit  ac  stultior  quam  dominus  suus,  et  cum  hoc  ita  sit,  sicut 
vere  est,  o  domina  ducissa,  si  tali  Sanctio  Pansae  das  insulam  ad  eam  gubernandam, 
et  nescit  gubernare  se  ipsum,  quomodo  gubernabit  alios? 

-Per  Deum,  domina  -dixit  Sanctius-  hoc  scrupulum  venit  per  partum  directum: 
sed  dicas  ei  ut  ille  loquatur  clare  et  aperte  sive  sicut  velit  et  ego  cognosco  eum  dicere 
veritatem:  si  vere  prudens  essem  iam  reliquissem  dominum  meum,  sed  haec  est  fortuna 
mea  atque  eodem  tempore  adversa  fortuna  mea;  non  possum  amplius  facere;  et 
secuturus  sum  eum:  oppidani  ex  eodem  loco  sumus,  panem  eius  comedi,  eum  diligo 
bene,  gratus  erga  me  est,  dedit  mihi  asinos  suos,  et  praesertim  fidelis  sum  et  sic  oportet 
ut  nullae  res  gestae  nos  separent,  nisi  homo  palae  et  ligonis  [scilicet  Mors].  Et  si  tu, 
excelsa  domina,  non  vis  ut  dent  mihi  promissam  gubernationem,  Deus  fecit  me  sine 
ulla  gubernatione  et,  hac  gubernatione  negata,  melius  esset  pro  mea  conscientia,  quia, 
quamvis  stultus  sim,  etiam  intelligo  proverbium  quod  dicit:  «formica  habet  alas  in  suo 

detrimento».  Et  quis  scit  utrum  Sanctius  armiger  melius  ad  coelum  perveniat  quam 
gubernator.  Et  tam  bonum  panem  faciunt  hic  quam  in  Francogallia;  et  noctu  omnes 
feles  sunt  fusci;  et  nimis  infortunatus  est  qui  hora  secunda  postmeridiana  manet 
ieiunus;  et  nullus  stomachus  est  palmum  maior  quam  alius  et  quidem  implentur  palea 
et  foeno;  et  parvae  aves  campi  habent  Deum  provisorem  et  administratorem;  et  plus 
calefiunt  quattuor  ulnae  panni  lanei  Conchae  (Cuenca)  quam  alterae  quattuor  panni 
subtilissimi  Segoviae;  et  si  relinquimus  mundum  et  introducimus  nos  in  terram  intus, 
per  angustam  semitam  it  princeps  tamquam  operarius;  et  corpus  Papae  non  occupat 
plures  pedes  in  terra  quam  corpus  sacrisfae,  quamvis  alter  altior  altero  sit;  et  ad 
introiendum  in  fossam  omnes  nos  adaequamus  et  contrahemus  sive  adaequant  et 
contrahent  nos  et  hoc  praeter  nos  et  valedicunt  nobis  et  bona  quies  in  nocte.  Et  iterum 
dico  si  tu,  excelsa  domina,  non  vis  mihi  dare  insulam,  quia  stultus  sum,  egomet  ut 
prudens  non  plus  aequo  lamentabor,  quia  audivi  dicere  a  tergo  crucis  est  diabolus  et 
nimium  ne  credas  colori,  et  ex  bubus,  ex  aratris  et  ex  iugis  boum  eduxerunt  agricolam 
Wambam  ut  fieret  rex  Hispaniae  atque  ex  acupictis  sericis  aurisque  eiecerunt  Rodericum 
ut  ederetur  a  serpentibus,  si  vetera  carmina  [vulgo  romances ]  non  mentiuntur. 

-Et  quomodo  non  mentiuntur!  -dixit  ad  hanc  occasionem  domina  Rodriguez,  quae 
erat  inter  auscultantes-:  est  enim  «romance»  qui  dicit  regem  Rodericum  fuisse  vivum 
in  sepultura  plena  ranis,  serpentibus  et  lacertis  et,  duobus  diebus  elapsis,  rex  intus  in 
sepultura  dixit  voce  dolente  ad  demissa: 

Iam  comedunt,  comedunt  me 
ubi  abundabat  peccatum. 

Et  secundum  hoc,  hic  dominus  recte  iudicat  cum  dicat  melius  esse  ut  sit  agricola 
quam  rex  si  eum  serpentes  devorabunt. 

Ducissa  non  potuit  risum  tenere  auscultando  simplicitatem  dominae  et  admirata 
est  de  proverbiis  atque  argumentis  Sanctii,  cui  dixit: 

-Bonus  Sanctius  bene  scit  quidquid  semel  eques  pollicetur  certe  adimpletur,  et 
hoc  quamvis  sit  in  periculo  mortis.  Et  dux,  maritus  ac  dominus  meus,  quamvis  non  sit 
ex  equitibus  itinerantibus  etiam  est  eques  et  adimplebit  promissum  verbum  de  insula 
praeter  invidiam  ac  maledictiones  huius  mundi.  Macte  Sancti!  nam  cum  minus  de  hoc 
facias,  videbis  te  sedentem  in  throno  insulae  tuae  et  in  tuo  statu  et  sceptrum 
gubernationis  habebis  in  tuis  manibus  nisi  ad  aliam  habendam  ex  bysso  trium  telarum. 
Quod  vere  te  moneo  est  ut  cures  de  tuis  subditis  et  videas  quomodo  gubernes  eos, 
atque  animadvertas  eos  omnes  fideles  ac  bonos  esse  natu. 

-Non  necesse  est  -respondit  Sanctius-  ut  dicas  me  eos  bene  gubernare,  quia 
benignus  sum  de  me  et  commisereor  pauperum  et  ab  eo  qui  coquit  et  conficit  massam 
non  auferas  panem  focarium,  et  iuro  eos  non  daturos  esse  mihi  falsum  cubum;  egomet 
sum  canis  vetulus  et  sentio  et  cognosco  eos  propter  odores  eorum  ac  scio  ad  tempus 
opportunum  expergefieri  et  non  patiar  insecta  ante  oculos  habere,  quia  bene  scio  ubi 
dolet  mihi  calceus;  et  hoc  dico  nam  boni  habebunt  in  me  bonam  manum  atque 
acceptationem  convenientem,  mali  autem  nec  aditum  neque  pedem.  Et  mea  opinione, 
quoad  gubernationem  difficultas  est  in  initio  rerum  et  ex  hoc  et  in  quindecim  dies 

cognoscam  officium  et  munus  gubernatoris  et  quidem  melius  quam  labores  agri  in 
quo  natus  sum. 

-Bene  iudicasti,  Sancti  -ait  ducissa-,  quoniam  nemo  natus  est  sciens  omnia  et  ex 
hominibus  fiunt  episcopi  et  non  ex  lapidibus.  Sed  veniamus  denuo  ad  colloquium 
nostrum,  in  quo  nuper  tractavimus  incantamentum  dominae  Dulcineae,  quia  habeo 
pro  certo  et  revera  voluntatem  Sanctii  fuisse  ad  decipiendum  dominum  suum  ita  ut 
crederet  illam  rusticam  fuisse  Dulcineam  et  dominus  eius  non  recognovit  eam  propter 
incantamentum,  et  hoc  fuit  inventum  incantatorum  persequentium  dominum  Quixotum; 
quia  ego  certe  ac  revera  scio  rusticam,  quae  saltum  dedit  super  asinam,  fuisse  Dulcineam 
a  Toboso,  et  bonus  Sanctius,  qui  putavit  esse  mendax  vere  fuit  deceptus  et  non  est 
dubitandi  huius  rei  quam  in  rebus  quae  numquam  vidimus;  ac  sciat  dominus  Sanctius 
Pansa  nos  etiam  hic  habere  incantatores,  qui  nos  bene  diligunt  et  dicunt  quod  accidit 
in  mundo  et  quidem  pure  ac  simpliciter  sine  dolo  et  machinationibus;  et  credat  Sanctius 
illam  rusticam,  quae  saltum  dedit,  fuisse  atque  esse  Dulcineam  a  Toboso,  quae  est 
incantata  tamquam  mater  quae  eam  peperit;  et  saltem  cum  minus  de  eo  cogitemus 
videbimus  eam  in  propria  figura  eius;  et  tunc  exibit  Sanctius  ex  hoc  dolo  in  quo  vivit. 

-Omnia  bene  fieri  possunt  -dixit  Sanctius  Pansa-;  et  nunc  volo  credere  quod 
dominus  meus  narrat  se  vidisse  in  caverna  Montesinos,  ubi  dicit  se  vidisse  dominam 
Dulcineam  a  Toboso  in  ipsis  vestibus  atque  habitu,  quibus  dixi  me  eam  vidisse  cum 
eam  incantarem  mea  voluntate;  et  omnia  e  contrario  fuit,  tamquam  tu,  domina  mea, 
dicis,  quia  pauper  mens  mea  nec  scit  nec  potest  in  ictu  oculi  hoc  mendacium  tam 
perfectum  fabricare  neque  possum  cogitare  dominum  meum  tam  insanum  esse  ad  haec 
omnia  accipienda  cum  parva  persuasio  mea  crederet  quod  extra  omnem  terminum  est. 
Tamen,  optima  domina,  non  per  hoc  credas  me  maleficum  esse,  quia  stolidus  tamquam 
ego  sum,  non  opus  est  ut  habeam  cogitationes  ac  malitias  pessimorum  incantatorum: 
ad  vitandas  rixas  domini  Quixoti  simulavi,  extra  voluntatem  offendendi  eum;  si  e 
contrario  hoc  accidit,  Deus  est  in  coelo  qui  iudicabit  corda  hominum. 

-Hoc  verum  est  -ait  ducissa-;  sed  dicas  mihi,  Sancti,  quid  est  hoc  quod  dicis  de 
caverna  Montesinos;  quia  hoc  audire  vellem. 

Tunc  Sanctius  Pansa  narravit  accurate  quod  iam  dictum  est  de  talibus  factis. 

Et  ducissa,  his  verbis  auditis,  dixit: 

-Ex  his  rebus  gestis  deducitur  magnum  dominum  Quixotum  dixisse  ipsam  rusticam, 
quam  Sanctius  vidit  exientem  ex  Toboso,  Dulcineam  sine  dubio  esse  atque  hic 
incantatores  sapientes  ac  nimis  activos  esse. 

-Haec  etiam  dico  ego  -dixit  Sanctius  Pansa-;  et  si  mea  domina  Dulcinea  a  Toboso 
incantata  est  hoc  in  damno  eius  est;  et  ego  nihil  faciam  cum  inimicis  domini  mei,  qui 
multi  erunt  ac  vere  maligni.  Verumtamen  est  me  eam  vidisse  tamquam  rusticam  et  sic 
eam  iudicavi:  sed  si  illa  erat  vera  Dulcinea  hoc  non  debet  esse  super  umeros  meos, 
quia  nil  habeo  in  hoc  negotio.  Nec  opus  est  ut  omni  momento  dicant  de  me,  «Sanctius 
dixit,  Sanctius  fecit,  Sanctius  egressus  est,  Sanctius  reversus  est»,  tamquam  si  Sanctius 
quispiam  esset  et  non  ipse  qui  est  in  libris  per  hunc  mundum  secundum  quod  dixit 
mihi  baccalaureus  Samson  Carrasco,  qui  saltem  est  scholasticus  Salmanticae  et  ut  talis 
mentiri  non  potest  nisi  si  vere  vellet  vel  si  ad  occasionem  veniat;  quamobrem  non 
oportet  hanc  quaestionem  mihi  tribuere,  quia  bona  fama  est  mihi  et  secundum  audivi 

dicere  a  domino  meo,  melius  est  bonus  homo  esse  quam  multas  divitias  habere,  hanc 
gubernationem  mihi  praebeant  et  videbunt  res  miras,  nam  qui  fuit  bonus  armiger  etiam 
erit  bonus  gubernator. 

-Quae  hucusque  dixisti,  bone  Sancti  -ait  ducissa-,  sententiae  sunt  Catonianae, 
sive  saltem  ex  ipso  corde  Michaelis  Verino,  qui  - florentibus  occidit  annis .  Denique, 
et  loquendo  secundum  Sanctium,  sub  pallio  indigno  invenitur  bonus  bibax. 

-Profecto,  domina  -respondit  Sanctius-,  numquam  in  vita  mea  bibi  ex  malitia;  cum 
sitim  habeam  absque  dubio,  quia  nullo  modo  hypocrita  sum;  quare  bibo  cum  bibere 
volo,  sed  cum  nolim  et  dant  mihi  etiam  bibo  ne  ostendam  me  inurbanum  sive  nimis 
timidum;  quia  ad  bibendum  ut  prosit  amico,  quid  cor  erit  marmoreum,  quod  non  faciat 
libentissime?  Et  quoad  femoralia  ea  induo,  sed  non  ea  maculo;  et  armigeri  equitum 
itinerandum  plerumque  bibunt  aquam,  quia  ambulant  per  nemora,  silvas,  montes  et 
rupes  ac  nullam  miserationem  vini  inveniunt,  quamvis  oculum  pro  ea  darent. 

-Sic  credo  egomet  -respondit  ducissa-.  Et  nunc  eas  cubitum,  Sancti,  et  postea 
longius  loquemur  et  disponamus  quomodo  venias  ad  sedendum  super  hanc 
gubernationem  sicut  tu  dicis.  Sanctius  manus  ducissae  denuo  osculatus  est  eamque 
rogavit  ut  faceret  ei  gratiam  curandi  de  suo  «cinereo»,  quia  erat  lux  oculorum  suorum. 

-Quisnam  est  hic  cinereus?  -quaesivit  ducissa. 

-Asinus  meus  -respondit  Sanctius-,  quia  ne  vocarem  eum  hoc  modo  soleo 
aliquando  eum  vocare  cinereum  et  cum  intravi  in  hoc  castellum  ab  hac  nutrice  quaesivi 
ut  curaret  de  eo  et  expavit  tamquam  si  dixissem  eam  fuisse  foedam  sive  vetulam  et 
proprius  esset,  mea  opinione,  ut  tales  dominae  nutrices  curarent  de  iumentis  quam  de 
vestibulis  parandis  auctoritate  earum.  O,  iuvet  me  Deus,  et  quam  male  se  habebat 
fidalgus  oppidanus  mei  pagi  erga  illas  dominas! 

-Absque  dubio  esset  rusticus  indoctus  -dixit  domina  Rodrfguez-;  quia  si  esset 
fidalgus  ac  nobilis  natu  eas  collocaret  super  cornua  lunae. 

-Nunc  autem  -ait  ducissa-,  nil  amplius  est  dicendi:  taceat  domina  Rodrfguez,  et 
quiescat  tranquillus  dominus  Pansa,  ego  curabo  de  valetudine  asini  cinerei,  et  ut 
gemmam  ipsius  Pansae  ponam  super  pupillas  oculorum  meorum. 

-Satis  est  si  in  stabulo  maneat  -respondit  Sanctius-,  quia  super  pupillas  oculorum 
tuorum,  magnifica  domina,  neque  ille  neque  ego  digni  sumus  manendi  nec  parvam 
moram  temporis,  et  sic  acceptarem  tamquam  dare  ictus  pugni  super  vultum  meum; 
quia  dominus  meus  dicit  in  urbanitate  melius  est  perdere  propter  exaggerationem  quam 
propter  parvitatem,  sed  in  his  quae  pertinent  ad  iumenta  atque  ad  nimias  res  convenit 
ire,  habens  mensuram  in  manu  et  in  iusto  termino. 

-Adduc  asinum  tuum,  Sancti  -ait  ducissa-,  ad  gubernationem  insulae  et  ibi  fac 
cum  eo  sicut  velis  immo  dare  ei  emeritam  cessationem  ex  labore  ut  rude  donato. 

-Ne  credas,  domina  ducissa,  te  multum  dicere  -dixit  Sanctius-;  quia  vidi  plus  quam 
duos  asinos  ad  gubernandum  ire  et  nil  novi  esset  si  ego  meum  mecum  adducerem. 

Argumenta  Sanctii  denuo  effecerunt  ducissae  risum  et  contentum,  sed  iussit  ei  ut 
iret  cubitum  atque  illa  ad  ducem  venit  eique  narravit  quae  acciderant;  atque,  inter  ambos, 
machinati  sunt  facetias  quas  facerent  domino  Quixoto  et  moribus  equitum  convenirent; 
et  quidem  multas  fecerunt  ac  prudentes  et  quidem  sunt  meliores  res  gestae,  quae  in 
hac  historia  continentur. 

Capitulum  34.  Ubi  narratur  quomodo  oportebat  solvere 
incantamentum  Dulcineae  a  Toboso  et  hoc  est  eventum  inter 
meliora  huius  libri 

Magna  erat  laetitia  quam  dux  ducissaque  receperunt  ex  colloquio  domini  Quixoti 
et  Sanctii  Pansae  et,  voluntate  faciendi  nugas  confirmata,  quae  viderentur  ut  res  gestae. 
Et  acceperunt  ex  illis,  quas  dominus  Quixotus  narravit  eis  de  caverna  Montesinos  ad 
faciendum  eventum,  quod  esset  illustre  -sed  quod  magis  mirabatur  ducissa  erat  ut 
simplicitas  Sanctii  tam  magna  esset  ut  ipse  crederet  verum  esse  Dulcineam  a  Toboso 
reapse  incantatam  fuisse,  cum  ipse  esset  verus  incantator  illius  ac  mendax  in  toto  illo 
negotio-.  Et  hoc  modo  disposuerunt  quid  famuli  facturi  essent  et,  sex  diebus  elapsis, 
dominum  Quixotum  adduxerunt  ad  venationem  faciendam  cum  tam  magna  turma 
venatorum,  quam  tantummodo  rex  coronatus  secum  ducere  posset.  Domino  Quixoto 
dederunt  vestes  venatorias  et  Sanctio  alteram  vestem  viridem  ex  optimo  panno;  tamen 
dominus  Quixotus  noluit  illam  induere,  quia  dixit  se  reversurum  esse  ad  exercitium 
armorum  et  non  poterat  vestiarium  secum  ferre.  Sanctius  recepit  quam  ei  dederunt 
cum  voluntate  vendendi  eam  quam  primum. 

Dominus  Quixotus,  illo  exspectato  die  advento,  armatus  est  suis  armis  ac  Sanctius 
induit  vestem  viridem  atque  ascendit  in  asinum,  quem  noluit  relinquere,  quamvis  ei 
darent  equum  et  introduxit  se  inter  turmam  venatorum.  Ducissa  autem  eleganter 
exornata  exivit  et  dominus  Quixotus,  magna  urbanitate  accepit  habenas  equi  phalerati, 
quamvis  dux  id  non  assentiretur  et  tandem  venerunt  ad  silvam,  quae  inter  duos 
altissimos  montes  erat  et  ibi  unusquisque  loca  sua  accepit  necnon  et  stationes 
venatorum  ac  semitas;  et  magno  strepitu  ac  vociferatione  et  multis  clamoribus, 
inceperunt  venationem  ita  ut  alteri  non  poterant  alteros  audire  tum  propter  latratus 
canum  tum  propter  sonitus  buccinarum. 

Ducissa  vero  descendit  de  equo  et  cum  acuta  hasta  in  manu  accepit  locum  suum, 
qua  nonnulli  apri  transire  solebant.  Dux  etiam  descendit  de  equo  et  dominus  Quixotus 
atque  ambo  ad  latera  ducissae  steterunt;  Sanctius  posuit  se  a  tergo  omnium  et  non 
descendit  de  asino,  quem  non  audebat  relinquere  absque  protectione  quin  quid  adversi 
accideret  ei.  Atque  ubi  primum  posuerint  pedes  in  locis  opportunis  cum  aliis  famulis 
eorum,  ad  eos  venit  immensus  aper,  fremens  dentibus  atque  eiiciendo  spumam  per 
fauces  et  circumdatus  canibus,  quem  venatores  persequebantur.  Et  cum  eum  vidit 
dominus  Quixotus  scutum  suum  amplexus  est  atque  accipiens  gladium  processit  ad 
eum  recipiendum.  Idem  fecit  dux  cum  sua  hasta;  sed  omnibus  praecederet  ducissa  si 
vero  dux  ne  eam  impediret.  Solummodo  Sanctius,  cum  vidit  robustum  animal,  reliquit 
asinum  et  cucurrit  ut  potuit  et  conatus  est  ascendere  in  altam  quercum,  si  fieri  posset, 
sed  miser  tantum  ad  dimidiam  arborem  pervenit,  apprehendit  ramum  et  hic  fractus  est 
atque  ille  cecidit  deorsum  et  mansit  in  aere  suspensus  de  ramo  fracto  illius  quercus, 
sed  non  pervenit  ad  terram.  Tunc  putavit  vestim  viridem  rumpi  eique  videbatur  etiam 
animal  ferox  eum  posse  attingere  et  vorare,  quare  incepit  tales  voces  dare  ad  auxilium 
petendum  ac  tam  enixe  ut  omnes,  qui  eunt  audierunt,  et  nondum  viderunt,  crederent 
eum  esse  inter  dentes  cuiusdam  ferae. 

Denique  aper  quamquam  praeditus  erat  suis  dentibus  caninis  transfixus  fuit  ictibus 
hastarum,  quas  ante  eum  posuerunt,  et  cum  dominus  Quixotus  vertit  caput  suum  ad 
magnas  voces  Sanctii,  quibus  eum  cognovit,  vidit  eum  pendentem  de  quercu  et  quidem 
capite  converso  deorsum  atque  asinus  iuxta  eum,  qui  in  hac  calamitate  non  deseruit 
eum.  Et  dicit  Cide  Hamete  raro  vidisse  Sanctium  Pansam  absque  asino  nec  umquam 
asinum  absque  Sanctio:  talis  erat  amicitia  ac  fiducia,  quae  inter  ambos  servabatur. 

Dominus  Quixotus  advenit  et  demisit  Sanctium,  qui  cum  vidit  se  liberum  atque  in  terra 
intuitus  est  scissuram  vestis  venatoriae  et  doluit  ei  in  suo  animo;  quia  putavit  in  illa  veste 
se  habere  primogenitum.  Tunc  fortem  aprum  super  mulum  transversum  posuerunt  atque 
eum  texerunt  rosmarino  ac  ramulis  myrti  et  eum  adduxerunt  tamquam  signum  victoriae  ad 
magna  tabernacula,  quae  erant  in  media  silva  et  ubi  mensas  dispositas  invenerunt  ac 
magnum  sumptuosumque  prandium  paratum,  quo  videbatur  magnificentia  de  his  qui  ea 
offerebant.  Sanctius  ostendit  scissuram  vestis  ducissae  et  dixit: 

-Si  haec  venatio  esset  tantum  leporum  ac  passerum,  vestis  mea  secura  esset  in 
hoc  extremo.  Nescio  vero  quid  exspectabitur  de  animale  quod  si  quemdam  attingeret 
suis  dentibus  caninis  vitam  ab  eo  auferre  posset;  et  ego  memini  cuiusdam  veteris 
«romance»  qui  dicebat: 

Ab  ursibus  voratus  sis 
tamquam  Favila  illustris. 

-Iste  fuit  rex  gothicus  -inquit  dominus  Quixotus-,  qui  ad  venationem  ivit  et  ursus 
eum  voravit. 

-Id  est  quod  egomet  dico  -respondit  Sanctius-:  et  non  vellem  principes  et  reges 
esse  in  similibus  periculis  et  hoc  propter  voluptatem,  quae  nullo  modo  est  talis,  quia 
tantum  agitur  de  occidendo  animal,  quod  nullum  damnum  fecit. 

-Omnino  erras,  Sancti  -respondit  dux-  quia  exercitium  venationis  in  montibus 
est  valde  conveniens  ac  necessarium  regibus  et  principibus  ut  nullum  aliud.  Venatio 
est  imago  belli;  quia  in  illa  sunt  astutiae,  stratagemata,  insidiae  ad  vincendum  commode 
inimicum;  in  ipsa  patiuntur  magna  frigora  et  calores  intolerabiles,  amittitur  somnum 
atque  otium,  magna  robora  obtinent,  membra  venatoris  flexibilia  fiunt,  et  breviter  hoc 
est  exercitium  quod  perficere  possunt  damno  nullius  ac  magno  profectu  plerumque. 
Et  optimum  quod  in  se  habet  est  hoc  non  omnibus  esse,  tamquam  alia  genera 
venationis,  aucupio  sive  venatione  avium  excepta,  quae  tantum  regibus  ac  praecipuis 
dominis  est.  Quare,  o  Sancti!  muta  tuam  opinionem  et  cum  sis  gubernator  vaca 
venationi  et  videbis  quomodo  panis  valet  pro  centum. 

-Hoc  tamen  non  faciam  -respondit  Sanctius-:  quia  bonus  gubernator,  et  crus 
fractum,  melius  est  ut  domi  maneat.  Bonum  esset  ut  mercatores  ad  eum  veniant  lassi 
de  via  atque  ille  esset  in  monte  gaudendo  venatione!  Sic  male  eveniet  gubernationi 
eius!  Mea  fide,  domine,  venatio  atque  oblectamenta  melius  propter  otiosos  quam 
propter  gubernatores.  Tamen  oblectamentum  meum  et  quidem  tempore  Paschatis, 
chartae  lusoriae  erunt  provocantes  pro  triumpho  et  die  Dominico  ac  diebus  festivis 
trunculi;  quia  venationes  non  dicunt  de  mea  condicione  nec  conveniunt  meae 
conscientiae. 

-Faxit  Deus,  Sancti,  ut  hoc  ita  sit,  quia  ex  verbo  ad  factum  est  magnus  tractus. 

“Quamvis  magna  sit  distantia  -obiecit  Sanctius-,  qui  sumptum  bene  solvit  non 
curat  de  pignore  et  melius  est  quem  Deus  adiuvat  quam  qui  primo  diluculo  surgit,  et 
venter  adiuvat  pedes,  sed  non  pedes  ventrem;  et  volo  dicere,  Deo  iuvante,  si  ego 
facio  quod  debeo  ac  bona  voluntate  absque  dubio  gubernabo  melius  quam  peritus. 
Aliter  introducant  digitum  in  os  meum  et  videbunt  utrum  premam  dentibus  necne! 

-Maledictus  sis  a  Deo  atque  ab  omnibus  Sanctis  eius,  Sancti  maledicte  -inquit 
dominus  Quixotus-,  et  quando  erit  dies,  sicut  multoties  iam  dixi  tibi,  quo  videam  te 
loquentem  tantum  sententiam  communem  sine  proverbiis!  Magnifici  domini,  relinquite^ 
hunc  stultum,  quia  animum  vestrum  importunabit  et  non  tantum  duobus  proverbiis, 
sed  mille  et  quidem  nec  tam  accurate  adductis  nec  tempore  opportuno  cum  Deus  ei 
dederit  valetudinem  sive  mihi  ad  ea  audienda. 

-Proverbia  Sanctii  Pansae  -ait  ducissa-,  plura  sunt  quam  illius  Commentatoris 
graeci,  sed  non  propter  hoc  erunt  minoris  aestimationis  mihi  per  brevitatem 
sententiarum.  Et  quoad  me  tantum  dicam  me  vere  gaudere  de  his,  quamvis  alia 
adducantur  meliore  occasione  ac  maiore  ratione  dicendi. 

Illi  autem,  his  atque  aliis  argumentis  prolatis,  exierunt  ex  tabernaculo  in  silvam  et 
viderunt  stationes  venatorum  et  dies  transivit  celeriter  et  advenit  nox  et  non  tam  clara 
neque  tam  placida  ut  tempestas  climatica  requireret  et  erat  in  dimidia  aestate;  tamen 
quaedam  claritas  adhuc  videbatur  et  valde  convenit  propositis  ducis  ducissaeque, 
sub  noctem  autem  et  quidem,  crepusculo  elapso,  repente  videbatur  omnis  silva  ubique 
ardere,  et  continuo  hic  et  illic,  atque  huc  et  illuc  innumerae  buccinae  aliaque  instrumenta 
bellica  audiebantur,  tamquam  multarum  turmarum  equitatuum,  quae  per  mediam  silvam 
transirent.  Lumen  ignis  et  sonus  instrumentorum  bellicorum  fere  obcaecaverunt  oculos 
ac  perturbaverunt  aures  circumstantium  et  omnium,  qui  tunc  in  silva  erant. 

Confestim  auditi  sunt  innumerabiles  «lelilies»  ad  modum  maurorum  cum  introeunt 
in  proelium;  tubae  ac  buccinae  sonum  dederunt,  tympana  resonarunt,  fistulae 
clanxerunt,  ac  fere  omnes  eodem  tempore  et  tam  subito  et  celeriter  ut  nemo  maneret 
sine  confusione  ad  sonitum  plurium  instrumentorum.  Dux  turbatus  est,  ducissa 
suspensa,  dominus  Quixotus  admiratus,  Sanctius  Pansa  tremuit  ac  tandem  immo 
timuerunt,  qui  haec  omnia  sciebant.  Magno  tremore  silentium  cepit  eos  et  tabellarius 
amictus  ut  daemon  praeterivit  coram  eis  et  cornu  dabat  magnum  ac  vacuum  sonitum 
pro  buccina  quod  raucum  ac  teterrimum  sonum  faciebat. 

-Salve,  frater  tabellari  -inquit  dux-;  quisnam  es  tu,  quonam  pergis  et  quaenam  est 
haec  turma  bellica  gentium,  quae  per  hanc  silvam  transit? 

Quibus  tabellarius  voce  teterrima  atque  aspera  respondit: 

-Ego  sum  Diabolus;  dominum  Quixotum  a  Manica  quaero;  gentes  quae  hic  mecum 
veniunt  sex  turmae  incantatorum  sunt,  qui  super  currum  triumphantem  imparem 
Dulcineam  a  Toboso  adducunt.  Hia  venit  incantata  cum  illustri  francogallo  Montesinos 
ita  ut  discant  quomodo  oportet  hanc  dominam  solvere  ab  incantamento. 

-Si  vere  esses  diabolus,  sicut  dixisti  et  tamquam  tua  figura  ostendit  bene  posses 
cognoscere  dominum  Quixotum  a  Manica,  quoniam  en  hic  coram  te  ipse  est. 

-Iuro  per  Deum  et  per  meam  conscientiam  -respondit  Diabolus-  me  hunc  non 
vidisse,  quia  tam  multae  sunt  cogitationes  meae  ut  vere  illius,  quae  maioris  momenti 
est,  omnino  oblitus  sim. 

-Absque  dubio  -dixit  Sanctius-  hic  daemon  debet  esse  vir  bonus  atque  etiam 
bonus  christifidelis,  quia  aliter  non  iuraret  «per  Deum  et  meam  conscientiam».  Nunc 
autem  quoad  me  teneo  etiam  in  ipso  inferno  bonam  gentem  esse. 

Postea  Deaemon,  qui  non  descendit,  intuitus  est  dominum  Quixotum  et  dixit: 

-0  Eques  Leonum  (et  utinam  inter  ungues  eorum  te  videam),  infortunatus  ac  strenuus 
eques  Montesinos  misit  me  ut  tibi  dicerem  ut  exspectes  eum  in  hoc  ipso  loco,  quia  secum 
adducet  quam  vocant  Dulcineam  a  Toboso  et  ipse  dabit  tibi  consilium,  quomodo  possis 
eam  ab  incantamento  solvere.  Et,  missione  mea  finita,  non  demorabor  nec  maneam  apud 
te.  Daemones  similes  mihi  maneant  tecum  et  angeli  boni  cum  his  dominis. 

Et,  his  verbis  prolatis,  immensum  cornu  sonuit,  ille  vertit  dorsum  suum  et,  nullo 
responso  exspectato,  profectus  est. 

Renovata  admiratione,  cuncti  stupebant,  praesertim  Sanctius  et  dominus  Quixotus: 
Sanctius  quia,  veritate  spreta,  videbat  omnes  velle  Dulcineam  incantatam  esse; 
dominus  Quixotus  quoniam  nequebat  scire  utrum  verum  esset  quod  in  caverna 
Montesinos  ei  acciderit  necne.  Et  meditabundus  his  cogitationibus  erat  et  dux  dixit  ei: 

-Vis  ergo  exspectare,  domine  Quixote? 

-Quid  aliter  possum  facere  -respondit  ille-.  Hic  exspectabo  fortis  atque 
imperterritus,  quamvis  omnis  infernus  impetum  faciat  in  me. 

-Ego  autem  si  alium  diabolum  video  et  aliud  cornu  audio  tamquam  praeteritum  sic 
exspectabo  hic  tamquam  si  essem  in  Flandria -dixit  Sanctius. 

Tunc  nox  atra  facta  est  et  multa  lumina  per  silvam  inceperunt  ambulare  tamquam 
per  coelum  decurrunt  exhalationes  siccae  terrae,  quae  nobis  videntur  stellae  fugaces. 
Eodem  tempore  auditus  est  teterrimus  strepitus  ad  modum  rotarum  curruum  boum  ex 
quo  acerbo  et  continuo  sonitu  dicitur  lupos  atque  ursos  fugere  si  forte  sint  ubi 
transeant.  Ad  hanc  procellam  additus  est  fragor,  qui  superavit  omnes  alios,  quia  ex 
quattuor  partibus  silvae  eodem  tempore  erant  quattuor  proelia  sive  conflictus,  quia 
illic  sonabat  strepitus  tormentorum  bellicorum,  ibi  infinita  sclopeta  explodebant,  prope 
audiebantur  voces  omnium  pugnantium  ac  procul  auscultabantur  «lelilies»  agarenorum. 

Denique,  buccinae,  cornua,  tubae,  avenae,  tympana,  tormenta  bellica,  catapultae 
et  praesertim  teterrimus  strepitus  curruum  haec  omnia  una  efficiebant  sonum  confusum 
atque  horridum  et  opus  fuit  ut  dominus  Quixotus  omnem  suum  magnum  animum 
concitaret  ad  superandum.  Tamen  animus  Sanctii  ruit  per  terram  et  petivit  iuvamen 
ducissae  ad  quam  exanimis  pervenit.  Haec  autem  eum  lassum  recepit  in  suis  vestibus 
et  iussit  ut  aquam  ei  eiicerent  in  vultum.  Sic  fecerunt  et  ille  denuo  fuit  compos  sui 
cum  currus  rotis  stridentibus  advenit  ad  illum  locum. 

Currum  trahebant  quattuor  tardi  boves,  omnes  ornati  atris  paramentis  atque  ad 
unumquodque  cornu  religata  erat  magna  fax  cerea  accensa.  Super  currum  erat  alta 
sella  super  quam  sedebat  venerabilis  senex  praeditus  barba  candida  tamquam  ipsa  nix 
ac  tam  longa,  ut  ultra  medium  corpus  perveniret;  vestis  eius  erat  vestimentum  talare 
nigrum  tinctum  et  cum  innumerae  luces  erant  super  currum  bene  videbatur  quod  eo 
vehebatur.  Duo  foedi  daemones  ducebant  eum  amicti  eodem  vestimento  tincto,  ac  tam 
foedis  vultibus  ut  Sanctius,  cum  eos  semel  vidit,  oculos  suos  clausit  ad  eos  non 
amplius  videndos.  Cum  currus  ad  locum  pervenit  ex  sua  sella,  surrexit  senex  venerabilis, 
qui  stans  erectus  magna  voce  dixit: 

-Ego  sum  sapiens  Lirgandeus. 

Et,  nullis  verbis  additis,  currus  prorsus  secutus  est.  Post  eum  transivit  alius  currus  eodem 
modo  cum  altero  sene  in  suo  throno,  qui  detinuit  currum  et  voce  gravi  tamquam  alius  dixit: 

-Ego  sum  sapiens  Alquife,  magnus  amicus  Urgandae  Ignotae.  Atque  ulterius 
prosecutus  est. 

Postea  vero  et  eodem  modo  advenit  alter  currus;  sed  qui  in  eo  veniebat  non  erat 
vetus  senex  sicut  alii,  sed  vir  robustus  ac  foedus  vultu;  qui  cum  advenit  surrexit,  ut 
alter,  et  rauca  voce  ac  magis  diabolica  dixit: 

-Ego  sum  Arcalaus,  incantator,  mortalis  inimicus  Amadis  a  Gaula  et  omnis 
propinquitatis  eius. 

Et  ulterius  prosecutus  est.  Et  parum  procul  ab  illo  loco  tres  currus  detinuerunt  se 
ac  fragor  rotarum  desiniit,  et  continuo  auditum  est,  non  strepitus,  sed  sonitus  suavis 
cuiusdam  musicae  harmonicae,  qua  Sanctius  gavisus  est  et  habuit  ut  signum 
prosperum;  et  sic  dixit  ducissae  de  qua  nec  gressum  discedebat: 

-Domina,  ubi  est  musica  non  erit  res  adversa. 

-Et  etiam  ubi  est  lux  et  claritas  -respondit  ducisssa. 

Cui  Sanctius  obiecit: 

-Ignis  dat  lucem  et  focus  claritatem,  velut  videmus  ea,  quae  circumdant  nos  et 
bene  poterit  esse  ut  comburerent  nos,  tamen  musica  semper  est  indicium  exultationis 
ac  festivitatis. 

-Hoc  videbimus  -ait  dominus  Quixotus,  qui  omnia  auscultabat. 

Et  bene  dixit  sicut  ostendetur  in  proximo  capitulo. 


Capitulum  35.  Ubi  prosequitur  nuntius  quem  habuit  dominus 
Quixotus  de  solvendo  incantamento  Dulcineae  cum  aliis  rebus  gestis 

admirabilibus 


Ad  sonum  huius  laetae  musicae  illi  viderunt  currum  ad  se  venientem  de  his  quos 
vocant  triumphales,  qui  vehebatur  a  quattuor  mulis  fuscis,  ornatis  linteo  albo  et  super 
unamquamque  erat  flagellans  lucis  et  eodem  modo  amictus  colore  albo,  sed  tenens  in 
manu  magnam  facem  ceream  accensam.  Hic  currus  erat  bis  sive  ter  maior  quam  alii 
praeteriti  atque  ad  duo  latera  et  super  eum  erant  duodecim  flagellantes  coloris  albi 
tamquam  nix  atque  omnes  ferebant  faces  accensas,  de  quorum  visu  omnes  mirabantur 
ac  stupescebant;  at  super  thronum  excelsum  sedebat  nympha,  amicta  mille  velis  ex 
tela  argentea,  et  in  eis  micabant  innumera  folia  cum  lenticulis  aureis,  quibus  efficiebant 
ornatum  si  non  lautum  saltem  valde  elegantem.  Illa  autem  habebat  faciem  coopertam 
translucido  velo  serico  et  hoc  modo  non  impediebat  ut  pulcher  vultus  virginis 
develaretur  per  fila  illius  veli  ac  multae  luces  etiam  iuvabant  ad  formositatem  videndam 
atque  aetas  illius  ut  videbatur  nondum  impleverat  viginti  annos  et  non  minus  quam 
septemdecim. 

Iuxta  eam  veniebat  figura  amicta  veste,  quam  vocant  talarem,  usque  ad  pedes 
deorsum,  caput  autem  coopertum  atro  velo;  sed  ubi  primum  currus  advenerit  coram 
duce  ac  ducissa  et  domino  Quixoto,  musica  fistularum  cessavit  et  postea  harpae  et 
citharae,  quae  in  curru  sonabant;  et  figura  illius  vestimenti  surrexit  ac  secessit  vestem 
ad  duo  latera  illius  et  auferens  velum  de  vultu  suo  aperte  ostendit  ipsam  figuram  Mortis 
esse,  foedam  atque  ex  puris  ossibus  de  qua  visione  dominus  Quixotus  magnam 
molestiam  accepit,  Sanctius  vero  metum  et  dux  ducissaque  ostenderunt  magnum 
timorem  habere.  Tamen  haec  Mors  viva  stetit  erecta  et  voce  demissa  ac  sopora  et 
lingua  non  valde  expergefacta  incepit  hoc  modo  dicere: 

Ego  Merlinus  sum,  de  quo  historiae 
dicunt  habuisse  daemonem  pro  patre 
(temporum  horum  mendacium  acceptum), 
princeps  monarcha  ac  magicus  scientiae 
etiam  archivus  sapientiae  Zoroastri, 
aemulus  aevi  et  tot  saeculorum, 
quae  has  res  gestas  deglutere  intendunt 
itinerandum  equitum  strenuorum, 
quos  ego  tantum  diligo  et  dilexi. 

Incantatorum  tamen  est  officium 
et  magicorum,  quia  magi  continuo 
hanc  condicionem  ingratam  et  duram 
habent,  sed  tenera  mea  amorosa, 
prona  ad  faciendum  quod  omnibus  bonum. 

Mens  mea  erat  in  cavernis  Fati 
rhombos  pictabat  quosdam  characteres. 

Illuc  vox  dolens  pulcherrimae  venit 
et  inaequalis  Dulcineae  erat, 

Novi  infortunium  et  incantamentum 
et  mutadonem  ope  sortilegii 
quia  ex  eleganti  et  aulica  puella 
facta  est  rustica  et  vilis  omnino. 

Et  valde  doluit  mihi,  quare  secessi 
et  foras  veni  ad  foramen  speluncae 
ibi  introduxi  in  anatomiam  saevam. 

Milia  librorum  quaesivi  et  legi 
huius  diabolicae  sciendae  adversae 
et  tandem  potui  medelam  idoneam 
aptamque  ad  morbum  et  magnum  dolorem. 

Honor  et  gloria  sit  tibi  inter  omnes 
qui  cingunt  tunicam  adamantinam 
ferreamque  in  mundo,  lux,  Stella  Polaris 
semita  et  ductor  omnium  qui,  relicto 

somno  et  otiosis  pennis,  hoc  officium 
strenuum  et  durum  armorum  exercent 
sanguinolentum  et  quidem  violentum. 

Haec  tibi  dico,  o  vir  tam  laudatus 
strenue  Quixote  a  Manica  splendor, 
stella  Hispaniae  et  magna  corona, 
ut  habeat  pristinum  statum  haec  puella, 
haec  Dulcinea  a  Toboso  regina, 
armiger  Sanctius  debet  sibi  dare 
verberum  milia  tria  et  trecenta 
in  suis  validis  clunibus  ita 
ut  valde  ei  pruriant,  doleant,  amarescant 
palam  ad  aerem  apertis  hoc  modo. 

Omnes  auctores  tunc  incantamentum 
et  hunc  cruciatum  solutum  videbunt 
et  hac  de  causa,  o  domini,  veni. 

-Iuro  per  talem!  -dixit  ad  hanc  occasionem  Sanctius-.  Nolo  dicere  tria  milia  flagellorum, 
sed  sic  dabo  ego  tantum  tria  flagella  sicut  tres  ictus  pugionis.  Vade  retro,  diabole!  propter 
modum  tam  molestum  solvendi  incantamentum!  Nescio  quid  habeant  clunes  meae  cum 
his  incantamentis!  Mehercle!  Sed  si  dominus  Merlinus  non  invenit  alium  modum  solvendi 
hoc  incantamentum  Dulcineae  a  Toboso,  haec  potest  incantata  ad  sepulturam  ire! 

-Egomet  apprehendam  te  -inquit  dominus  Quixotus-,  dominus  rusticus  et 
manducator  alliorum,  ac  religam  te  ad  arborem,  nudum  tamquam  mater  tua  peperit  te, 
et  non  dico  tria  milia  et  trecenta,  sed  sex  milia  ac  sescenta  flagellorum  dabo  tibi  et 
quidem  tam  fortia  ut  ne  cadant  ex  tribus  milibus  et  trecentis  impetuum.  Et  nullum  verbum 
mihi  obiectabis  nisi  animum  a  te  eripiam. 

Merlinus  autem,  his  verbis  auditis,  dixit: 

-Hoc  non  erit  ita,  quia  flagella  quae  bonus  Sanctius  recipiet  erunt  libentissime  et 
non  coacte,  et  etiam  tempore  opportuno  cum  ille  vellet;  quia  non  statuitur  ei  limes; 
sed  si  ipse  vellet  melius  redimere  cruciatum  pro  dimidia  flagellatione  alius  potest  eum 
verberare,  quamvis  manus  aliquantulum  gravis  sit. 

-Neque  manus  aliena  neque  propria  neque  gravis  neque  ad  ponderandum  -obiecit 
Sanctius-:  nulla  manus  tanget  me.  Num  peperi  ego  dominam  Dulcineam  a  Toboso,  ut 
debeant  clunes  meae  solvere  pro  ea,  quod  peccaverunt  oculi  eius?  Dominus  meus  utique 
est  pars  illius;  quia  omni  momento  vocat  eam  vitam  meam ,  cor  sive  corculum  meum , 
sustentaculum  et  nexus  eius  est,  ille  debet  sese  verberare  pro  ea  ac  facere  omnes  diligentias 
opportunas  ad  solvendum  incantamentum;  sed  me  flagellare  ego  ...?  Abrenuntio! 

Sanctius  simul  ac  finivit  dicendi  haec,  illa  argentea  nympha,  quae  iuxta  personam 
Merlini  erat,  surrexit,  abstulit  velum  subtile  de  sua  facie  et  develavit  semetipsam  talem 
ut  omnibus  videretur  nimis  pulchra,  sed  cum  libertate  virili  ac  voce  non  nimis  feminea, 
locuta  est  cum  Sanctio  Pansa  eique  dixit: 

-O  tu,  armiger  infortunatus,  animus  hydriae,  cor  suberis,  viscera  dura  et  silicea!  Si 
forsitan  iuberent  tibi,  latro  petulans,  ut  deiiceres  te  de  alta  turri  deorsum,  si  fortasse 

peterent  a  te,  inimicus  humani  generis,  ut  comederes  duodenas  ranas,  bis  duodenos 
lacertos  ac  ter  duodenos  serpentes,  si  suaderent  tibi  ut  interficeres  uxorem  tuam  ac  liberos 
tuos  quodam  teterrimo  atque  acuto  gladio  arabico,  non  mirum  esset  ut  ostenderes  te 
ipsum  formidolosum  et  fastidiosum.  Sed  tantum  agitur  de  tribus  milibus  ac  trecentis 
flagellorum,  quae  omnis  puer  in  schola  doctrinae  recipit  omni  mense,  quamvis  abiectus 
sit,  atque  hoc  est  mirandi,  quia  perturbat  et  metum  afficit  omnibus  piis  visceribus  eorum, 
qui  haec  audiunt  et  immo  eorum  qui  haec  videbunt  tempore  properante.  Conspice,  o 
miserrimum  atque  induratum  animal!  inspice  et  iterum  dico  tibi,  tuis  propriis  oculis, 
similibus  oculis  cuiusdam  muli  pavidi,  et  vide  pupillas  oculorum  meorum,  similes  stellis 
rutilantibus,  et  faciendo  sulcos,  cursus  et  semitas  per  pulchros  campos  genarum  vultus 
mei.  Moveat  te,  versutum  ac  malitiosum  monstrum,  quia  mea  florida  iuventus,  quae  adhuc 
sum  decem  et ...  annos  nata,  nam  undeviginti  annos  nata  sum  et  nondum  adimplevi 
viginti,  et  iuventus  mea  consumitur  et  languescit  sub  cortice  rusticae  agricolae;  et  si 
nunc  non  videor  ut  talis,  haec  est  gratia  peculiaris,  quam  dominus  Merlinus,  qui  praesens 
est,  fecit  mihi  ut  pulchritudo  mea  emolliat  te;  quia  lacrimae  afflictae  formositatis  possunt 
rupes  facere  ut  lanam  ac  tigrides  ut  oves.  Verbera,  verbera  tuam  magnam  copiam  carnis, 
belua  indomita,  et  expergefac  animum  tuum,  qui  tantum  ad  edendum  et  comedendum 
impellit  te;  ac  libera  suavitatem  meae  carnis  et  mansuetudinem  meae  condicionis  ac 
pulchritudinem  faciei  meae.  Tamen  si  non  vis  per  me  ipsam  hoc  facere,  fac  hoc  propter 
hunc  miserum  equitem,  qui  iuxta  te  est;  propter  dominum  tuum  dico  ego,  ut  patet,  quem 
video  habentem  animum  transversum  in  gutture  distantem  minus  quam  decem  digitos 
ex  labiis  suis,  et  tantum  exspectat  tuum  responsum  tum  prosperum  tum  adversum  ut 
exeat  foras  per  os  suum  aut  ut  devoret  stomachum  suum. 

Dominus  Quixotus,  his  verbis  auditis,  tetigit  manu  guttur  suum,  ac  vertens  se  ad 
ducem  dixit  ei: 

-Per  Deum,  domine,  ego  puto  Dulcineam  dixisse  veritatem;  quoniam  hic  habeo 
animum  transversum  in  gutture  tamquam  nucem  ballistae. 

-Quid  ergo  dicis  ad  hoc,  Sancti?  -quaesivit  ducissa. 

-Ego  dico,  domina  -respondit  Sanctius-,  idem  quod  antea  dixi:  quoad  flagella, 
«abernuntio». 

- Abrenuntio  dices,  Sancti,  et  non  sicut  dixisti  -ait  dux. 

-Relinque  me,  magnifice  domine  -respondit  Sanctius-;  quia  nunc  non  possum 
parvitates  inspicere  nec  litteras  plus  sive  minus,  quia  haec  flagella  quae  danda  erunt 
mihi,  sive  quae  daturus  sum,  me  perturbaverunt  taliter  et  nescio  quid  dicam  nec  quid 
vere  faciam.  Tamen  vellem  cognoscere,  ubi  domina  mea  Dulcinea  a  Toboso  didicit  hunc 
modum  rogandi  quem  habet:  quia  quaerit  ut  aperiam  carnem  meam  ope  flagellorum  et 
vocat  me  animum  hydriae  ac  beluam  indomitam  et  seriem  nominum  atque  iniuriarum, 
quae  tantummodo  diabolus  patiatur.  Num  carnes  meae  aeneae  sunt,  sive  quid  boni  erit 
mihi  utrum  incantamentum  eius  solvatur  necne?  Quod  canistrum  lintei  albi,  subucularum, 
sudariorum  vel  tibialiorum,  quamvis  eis  non  utar,  offert  mihi  ad  molliendum  animum 
meum?  Sed  e  contrario  vituperat  me,  proverbio  noto,  asinus  onustus  auro  ascendit  in 
montem  velox  ac  munera  frangunt  rupes,  et  Deum  rogando  ac  malleo  percutiendo,  et 
melius  est  «accipe»  unum  quam  bis  tibi  «dabo»?  Sed  dominus  meus  deberet  iuvare  me 
suis  manibus  ad  ascendendum  super  collem  atque  allicere  me,  ita  ut  induam  lanam  et 

byssum,  sed  e  contrario  dicit  se  apprehendere  me  et  ligaturum  esse  me  nudum  ad 
arborem  ut  duplicem  computum  flagellorum  daret  mihi.  Nonne  hi.commiserandi  domini 
deberent  considerare  quomodo  quaerant  ut  verberet  se  tantum  armiger,  sed  immo 
gubernator;  et  hoc  est  tamquam  dicere  «multo  peius».  Discant,  discant  quomodo  quaeritur 
a  quolibet  et  quomodo  oportet  ut  vere  quaerant  et  quidem  urbaniter,  quia  non  omnia 
tempora  eadem  sunt  nec  omnes  homines  semper  eiusdem  dispositionis  animi.  Egomet 
nunc  sum  moestus  propter  viridem  tunicam  meam  diruptam  et  veniunt  ad  quaerendum 
ut,  me  omnino  invito,  verberem  me,  cum  hoc  tempore  tam  alienus  sim  ab  hac  re  tamquam 
si  fierem  tyranus  indianorum,  nempe,  et  ut  dicunt  cacique. 

-Equidem,  amice  Sancti  -inquit  dux-,  si  non  vis  mollire  temetipsum  et  quidem 
magis  quam  ficus  maturus,  non  fungeris  gubernatione  insulae.  Bonum  esset  me  mittere 
meis  insulanis  gubernatorem  crudelem,  praeditum  visceribus  siliceis,  qui  non  flecteretur 
pondere  lacrimarum  virginum  afflictarum  nec  propter  supplicationes  prudentium, 
potentium,  ac  veterum  incantatorum  et  sapientium!  Breviter,  Sancti,  si  non  flagellabis 
te  vel  verberabunt  te  non  eris  denique  gubernator. 

-Domine  -respondit  Sanctius-,  cur  non  dabunt  mihi  biduum  ad  cogitandum  quid 
faciendum  quod  melius  sit? 

-Minime  vero  -dixit  Merlinus-.  Hic  et  nunc  oportet  ut  constet  quid  faciendum  sit 
in  hoc  negotio:  aliter  Dulcinea  reversura  est  ad  cavernam  Montesinos  et  ad  pristinum 
statum  rusticae,  sive,  sicut  illa  reapse  est,  adducant  eam  ad  Elysium,  ubi  exspectabit 
computum  huius  verberationis. 

-Eheu,  bone  Sancti  -ait  ducissa-,  macte  animo  et  propter  panem  quem  manducasti  age 
gratias  domino  Quixoto,  cui  omnes  debemus  servire  et  placere  propter  suam  bonam  indolem 
ac  magnum  equitatum.  Dic  «volo»,  fili,  huic  verberationi  et  vadat  daemon  ad  diabolum  et  sit 
temor  pusillanimis;  quia  cor  bonum  frangit  adversam  fortunam,  tamquam  tu  bene  scis. 

Sanctius,  his  argumentis  prolatis,  respondit  his  imprudentibus,  quae  dixit  loquendo 
cum  Merlino  a  quo  quaesivit: 

-Dicas  mihi,  domine  Merline:  cum  diabolus  tabellarius  venit  huc  atque  ad  dominum 
meum  dedit  missionem  domini  Montesinos,  dixit  ut  sua  ex  parte  hic  exspectaret,  quia 
ipse  Montesinos  venturus  erat  ad  dandum  mandatum  solvendi  Dulcineam  a  Toboso 
de  incantamento  eius,  et  hucusque  nondum  vidimus  hunc  dominum  Montesinos  nec 
ullum  similem  ei. 

Cui  respondit  Merlinus: 

-Diabolus,  amice  Sancti  magnus  ignorans  est,  ac  maximus  subdolus:  egomet  misi  eum 
ad  dominum  tuum  quaerendum,  tamen  non  cum  legatione  Montesinos,  sed  mea,  quia 
Montesinos  est  in  sua  caverna,  sive  ut  melius  dicam,  exspectando  solutionem  incantamenti 
et  adhuc  requiritur  quod  difficilius  est.  Si  quid  tibi  dicere  debet,  sive  utrum  aliquid  debeas 
cum  eo  tractare  vel  negotiare  ego  adducam  eum  ad  te,  ubi  melius  tibi  sit.  Nunc  autem  da 
hoc  «volo»  in  hac  disciplina  et  crede  mihi  hoc  erit  magni  momenti  tum  tuo  animo  tum  tuo 
corpori:  tuo  animo  propter  misericordiam  quam  facies;  et  tuo  corpori,  quia  secundum 
complexionem  sanguineam  tuam  parum  afficiet  tibi  parum  sanguinis  extrahere. 

-Multi  medici  sunt  in  hoc  mundo;  immo  incantatores  sunt  medici  -obiecit  Sanctius-; 
sed  si  cuncti  hoc  dicunt  mihi,  quamvis  hoc  non  videam,  etiam  dicam  me  contentum 
esse  cum  tribus  milibus  flagellorum,  sed  sub  condicione  ut  dem  ea  quando  egomet 

vellem,  sine  limine  temporis  nec  dierum;  et  curabo  exire  ex  hoc  debito  quam  primum 
fieri  possit  ita  ut  mundus  gaudeat  de  formositate  dominae  Dulcineae  a  Toboso,  nam 
secundum  quod  mihi  videtur,  est  e  contrario  quod  cogitabam  et  profecto  pulchra  est. 
Etiam  erit  in  mea  condicione  non  opus  sit  sanguinem  extrahere  cum  flagellis  et  si 
nonnulla  flagella  sunt  tamquam  ad  muscas  vitandas  etiam  acceptanda  erunt  in  computo 
finali.  Item,  si  autem  esset  quidam  error  in  computo  vel  ratione  flagellorum,  dominus 
Merlinus,  qui  omnia  scit  curet  de  numerare  ea  accuratius  atque  animadvertat  mihi, 
quae  desint  sive  supersint. 

-Si  vero  supersunt  non  necesse  est  animadvertere  -respondit  Merlinus-,  quia  cum 
perveniant  ad  computum  perfectum  subito  solvetur  incantamentum  dominae  Dulcineae 
et  veniet  ad  bonum  Sanctium  quaerendum  atque  ei  gratias  agere  et  immo  praemia  propter 
commiserationem  eius.  Quamobrem  nulla  cura  erit  de  hoc  scrupulo  utrum  supersint  an 
desint,  neque  coelum  permittat  ut  nemini  decipiam  ego,  quamvis  sit  solo  capillo  capitis. 

-Tunc  autem,  ad  manum  Dei  -dixit  Sanctius-.  Et  ego  meae  malae  fortunae 
consentiam  et  dico  me  acceptare  poenitentiam  sub  his  dictis  condicionibus. 

Vix  Sanctius  dixit  haec  ultima  verba,  denuo  musica  fistularum  dedit  sonum  atque 
innumera  sclopeta  exploserunt  et  dominus  Quixotus  amplexus  est  collum  Sanctii 
eumque  osculatus  est  mille  oscula  super  frontem  ac  super  genas.  Ducissa  duxque 
atque  omnes  circumstantes  ostenderunt  ei  maximum  gaudium  et  currus  incepit  iter 
facere;  et  cum  transiret  pulchra  Dulcinea  inclinavit  caput  duci  et  ducissae  ac  magnam 
fecit  reverentiam  Sanctio. 

His  rebus  peractis,  atque  aurora  laeta,  ridente  et  albescente,  festinabat  crastinus 
dies;  parvuli  flores  camporum  extollebant  et  fere  surgebant  ac  liquidi  crystalli  rivorum 
murmurantes  per  albos  et  fuscos  lapides  et  ibant  ad  tributum  dandum  fluminibus  quae 
eos  exspectabant.  Laeta  terra,  clarum  coelum,  limpidus  aer,  lux  serena  unusquisque 
suo  tempore  et  omnes  uno  ore  dabant  signa  manifesta  diei,  qui  secuturus  esset  auroram 
ut  serenus  placidusque.  Dux  ducissaque  etiam  contenti  fuerunt  illius  venationis, 
quoniam  prudenter  ac  feliciter  consecuti  sunt  desiderium  suum  et  hoc  modo  reversi 
sunt  ad  castellum,  cum  proposito  sequendi  facetias  eorum,  nam  nihil  erat  eis  quod 
maioris  gaudii  atque  oblectamenti  esset. 


Capitulum  36.  Ubi  narrantur  insolitae  atque  inauditae  res  gestae 
dominae  Dolorosae,  alias  comitissa  Trifalda,  cum  epistula  quam 
Sanctius  Pansa  scripsit  ad  uxorem  suam  Teresiam  Pansam 

Dux  habebat  villicum,  qui  erat  valde  facetus  atque  expeditus  ingenio,  et  quidem 
ille  fuit  qui  fecit  figuram  Merlini,  paravit  omnem  machinam  rerum  gestarum  praeteritarum, 
composuit  versus  et  fecit  ut  ephebus  repraesentaret  personam  Dulcineae.  Denique 
ad  machinationem  dominorum  eius  perficiendam,  ille  disposuit  aliam  versutiam  et 
quidem  maximo  artificio,  quae  imaginari  possit. 

Ducissa  quaesivit  a  Sanctio  crastino  die  utrum  iam  inciperet  laborem  poenitemini' 
ad  solvendum  incantamentum  Dulcineae  necne.  Ille  dixit  se  iam  incepisse,  quia  illa 
nocte  dedit  sibi  quinque  flagella.  Ducissa  quaesivit  quomodo  dedisset  ea.  Ille  autem 
respondit  se  manu  fecisse. 

-Hoc  -obierit  ducissa-  magis  est  alapam  dare  quam  flagellum.  Secundum  me 
sapiens  Merlinus  non  erit  contentus  hac  maxima  suavitate;  atque  opus  erit  ut  bonus 
Sanctius  faciat  quoddam  flagellum  ex  plantis  tribulis  sive  ex  nodis  ferreis  ut  sentiat 
ea,  quia  littera  sanguine  intrat  et  nullo  modo  erit  libertas  huius  magnae  dominae  tam 
minimo  pretio;  et  animadverte,  o  Sancti,  beneficia  caritatis  facta  tam  languida  ac  remissa 
parvum  meritum  habere  sive  pro  nihilo  aestimabuntur. 

Cui  Sanctius  respondit: 

-Da  mihi,  excellentissima  domina,  flagellum  sive  funem  convenientem  et  eis 
verberabo  me,  quae  non  doleant  mihi  plus  aequo;  quia  tu,  domina,  debes  scire  carnes 
meas  similiores  esse  lanae  quam  sparto,  quamvis  rusticus  sim,  et  non  est  bonum  ut 
peream  pro  beneficio  alieno. 

-Hoc  sit  tamen  in  bonam  fortunam  -respondit  ducissa-;  ego  autem  cras  dabo  tibi 
bonum  flagellum  iustum  et  conveniens  tuis  teneris  carnibus,  tamquam  si  essent 
sororibus  eius. 

Cui  Sanctius  dixit: 

-Excellentissima  domina  animi  mei,  debes  scire  me  scripsisse  litteras  ad  uxorem 
meam  Teresiam  Pansam,  quibus  enarro  ei  omnia  quae  acciderunt  mihi  post  secessum 
meum  ab  ea;  hic  habeo  eas  in  sinu  meo  et  tantum  carent  superscripto,  tamen  vellem 
ut  tu,  domina,  ope  tuae  prudentiae  eas  legeres,  quia  secundum  me  litterae  sunt  ad 
modum  quas  gubernatores  scribere  debent. 

-Quis  enim  has  dictavit?  -quaesivit  ducissa. 

-Quisnam  dictaret  nisi  egomet,  me  miserum?  -respondit  Sanctius. 

-Sed  scripsisti  eas  tumetipse?  -ait  ducissa. 

-Nec  nominetur  -respondit  Sanctius-,  quia  nescio  legere  nec  scribere  quamquam 
scio  subsignare  nomine  meo. 

-Videamus  eas  -ait  ducissa-;  quoniam  in  eis  ostendes  qualitatem  atque  habilitatem 
tui  ingenii. 

Sanctius  extraxit  epistulam  apertam  ex  sinu  suo  eamque  ducissa  accepit  et  vidit 
hanc  sic  dixisse: 


EPISTULA  SANCTU  PANSAE  AD  UXOREM  SUAM  TERESIAM  PANSAM: 

Si  bona  flagella  dabant  mihi ,  bonum  erat  etiam  beneficium  pro  eis ;  si  bonam 
gubernationem  habeo ,  debeo  bona  flagella  solvere .  Hoc  non  certe  intelliges,  Teresia 
mea,  saltem  nunc  temporis;  sed  iam  convenienter  capies.  Oportet  te  scire ,  Teresia, 
me  decrevisse  ut  veharis  carpento,  et  hoc  est  quod  decet,  quia  deambulare  res  omnino 
alia  est  quam  procedere  quattuor  pedibus .  Tu  vere  uxor  es  gubernatoris;  videas  si 
quis  murmurabit  de  te!  Hic  mitto  tibi  meam  viridem  vestem  venatoriam,  quam  nuper 
ducissa,  domina  mea,  mihi  dedit ,  fac  ut  conveniat  corpori  filiae  nostrae,  tamquam 

stola  adaptata.  Meus  dominus  Quixotus ,  secundum  quod  in  his  regionibus  de  eo 
audivi ,  est  demens  sanus  et  stolidus  facetus  atque  ego  non  multum  a  suo  genere 
absum.  Fuimus  in  caverna  Montesinos,  et  sapiens  Merlinus  usus  est  meis  viribus  ad 
solvendum  incantamentum  Dulcineae  a  Toboso,  quae  in  suo  pago  nominatur 
Ildephonsa  Laurentii  (Aldonza  Lorenzo);  ope  trium  milium  ac  trecentorum 
flagellorum  minus  quinque ,  quae  daturus  sum,  illa  solvet  incantamentum  suum  et 
manebit  sicut  mater  quae  eam  peperit,  Tamen  nemini  hoc  dicas  et  accipe  hoc 
consilium ,  nam  nonnulli  dicent  hoc  album  esse  et  alii  hoc  nigrum  fuisse.  Ex  hoc  et 
in  paucos  dies  proficiscar  ad  gubernationem  meam  quo  perveniam  magno  desiderio 
lucrandi  pecuniam,  quia  dixerunt  mihi  omnes  novos  gubernatores  idem  desiderium 
habere;  statum  rerum  videbo  et  tibi  nuntiabo  utrum  opus  sit  ut  venias  mecum  necne . 
Asinus  sua  salute  valet  ac  bonam  fortunam  tibi  exoptat  eumque  nolo  relinquere, 
quamvis  fiam  Magnus  Turearum  [«Gran  Tureo»].  Ducissa,  domina  mea,  manus  tuas 
milies  osculatur ;  bene  poteris  ei  duo  milia  osculorum  reddere,  quia  nil  est  quod 
pro  minore  detur  quam  maxima  urbanitas.  Deus  non  providit  mihi  aliam  sarcinam 
cum  aliis  centum  aureis,  tamquam  primam  de  qua  iam  tibi  dixi;  tamen  ne  doleat 
tibi,  Teresia  mea,  quia  salvus  est  qui  pulsat  campanam  auxilii  et  omnia  bene 
apparebunt  in  negotio  huius  gubernationis .  Nihilominus  me  poenitet  meorum 
factorum,  quia  dicunt  si  una  vice  probarem  hoc  munus,  aperiet  cupiditatem  meam 
et  hoc  non  erit  pro  parvo  pretio,  quamvis  qui  mutilati  sint  et  quidem  manibus  iam 
inveniunt  canonicatum  suum  in  eleemosyna  quam  quaerunt;  quapropter  sive  hac 
via  sive  alia  tu  eris  dives  ac  bonam  fortunam  habebis.  Deus  hoc  tibi  provideat  ut  sit 
et  protegat  me  ad  serviendum  tibi . 

Datum  in  hoc  castello,  die  vigesimo  mensis  Iulii  1614  anno  Domini. 

Tuus  maritus  gubernator 

SANCTIUS  PANSA 

Cum  ducissa  finivit  lectionem  huius  epistulae,  ait  ad  Sanctium: 

-Duo  sunt  quae  bonus  gubernatur  male  intellexit:  primo,  cum  dicat  sive  ostendat 
hanc  gubernationem  dari  ei  propter  flagella  quae  datura  sunt  ei,  cum  ipse  sciat  et 
quidem  non  potest  negare  ducem,  dominum  meum,  ei  promisisse  cum  nullo  modo 
putabat  de  his  flagellis  in  hoc  mundo;  secundo,  ut  ostendat  se  ipsum  nimis  cupidum 
et,  sua  opinione,  hoc  non  est  bonum,  quia  aviditas  rumpit  saccum;  et  si  gubernator 
nimis  cupidus  est  nullam  bonam  iustitiam  ministrabit  insulanis. 

-Nolo  haec  dicere  propter  tam  multum,  domina  -respondit  Sanctius-,  sed  si  tibi, 
domina,  videtur  talis  epistula  non  convenire  opus  est  scindendi  eam  et  aliam  novam 
scribere,  quia  peius  esset  si  tantum  mea  mente  id  facerem. 

-Minime  vero  -obiecit  ducissa-;  haec  bona  est,  atque  etiam  volo  ut  dux  eam  videat. 

Omnes  illi  autem,  his  rebus  peractis,  venerunt  ad  viridarium,  ubi  prandium 
manducaturi  erant  illo  die.  Ducissa  ostendit  duci  has  litteras  Sanctii  et  accepit  magnum 
gaudium.  Comederunt  et,  mappis  levatis,  postea  cum  oblectarentur  sapido  colloquio 
Sanctii,  improviso  auditus  est  sonus  tristissimus  fistulae  ac  rauci  et  dissoni  tympani. 
Cuncti  pavidi  sunt  illa  confusa,  martiali  ac  tristi  harmonia,  praesertim  dominus  Quixotus, 
qui  in  sua  sella  nimis  perturbatus  erat;  nihil  dicendum  est  de  Sanctio,  cuius  metus 

impulit  eum  ad  suum  refugium  quod  erat  latus  sive  vestis  ducissae,  quia  reapse  ac 
vere  sonus,  qui  auscultabatur  tristissimus  ac  melancholicus  erat. 

Et,  cunctis  hoc  modo  dubitantibus,  in  viridarium  introierunt  duo  viri  amicti  vestibus 
talaribus  funebribus,  quae  per  terram  trahebant.  Hi  autem  veniebant  pulsantes  duo 
magna  tympana  eodem  modo  cooperta  colore  nigro.  Ad  latus  eorum  erat  tibicen  etiam 
amictus  colore  atro  et  piceo  ut  reliqui.  Quidam  praeditus  gigantea  figura  corporea  illos 
tres  sequebatur  indutus  magno  pallio  et  non  tantum  veste,  amictus  nigrissima  lupa 
talari,  quae  erat  immensa.  Super  hanc  lupam  talarem  cingebat  transverso  modo  balteum 
etiam  nigrum  de  quo  pendebat  gladius  arabicus  cum  fimbriis  et  vagina  etiam  nigra. 
Veniebat  vultu  cooperto  velo  translucido  nigro  per  quod  videbatur  barba  longissima 
candida  ut  nix.  Ambulabat  suis  gressibus  ad  sonum  tympanorum  magna  gravitate  et 
quiete.  Demum,  magnitudo  eius,  motus  corporeus,  nigritia  et  comitatus,  haec  omnia 
bona  erant  ad  perturbandos  omnes  magno  dubio,  qui  eum  intuebantur  et  non 
cognoscebant. 

Hic  vir,  hac  tranquillitate  et  circumspectione  peracta,  pervenit  in  conspectu  ducis 
ante  quem  genua  flexit,  ille  autem  erectus  attendit  eum  una  cum  reliquis  qui  cum  eo 
erant.  Tamen  dux  non  consensit  ut  loqueretur  donec  surgeret  e  terra.  Sic  fecit  mirus 
giganteus  vir,  qui  erectus  levavit  velum  illius  larvae  de  facie  sua  et  ostendit  horridum 
vultum  ac  longissimam,  densissimam  et  candidissimam  barbam  quam  oculi  humani 
numquam  viderunt,  et  postea  ex  suo  amplo  pectore  extulit  gravem  ac  raucam  vocem 
et  intuens  ducem  suis  oculis  dixit  ei: 

-Excellentissime  ac  potens  domine,  Trifaldinum  me  vocant  illius  Albae  Barbae;  et 
armigeras  sum  comitissae  Trifaldae,  alias  vocata  domina  Dolorosa,  ex  cuius  parte 
legationem  fero  tibi,  domine  excellens,  ut  des  ei  veniam  ad  angustiam  eius  exprimendam, 
quae  esset  ex  novissimis  ac  mirabilibus  cogitationibus  totius  orbis,  quae  imaginari 
possent.  Imprimis  illa  domina  vult  scire  utram  in  hoc  castello  sit  strenuus  et  invictus 
eques  dominus  Quixotus  a  Manica  necne,  quem  vere  quaerit  veniens  pedibus  atque 
ieiune  ex  suo  regno  Candaiae  usque  ad  hunc  statum  tuum,  quod  revera  fere  miraculum 
est  sive  tamquam  incantamentum.  Illa  autem  manet  foris  extra  hoc  castellum  sive  arcem 
et  ad  introiendum  tantum  exspectat  tuum  beneplacitum.  Dixi. 

Postea  tussivit,  attrectavit  barbam  ambabus  manibus  e  summo  usque  deorsum  et 
magna  quiete  exspectavit  responsum  ducis  quod  sic  fuit: 

-Tam,  optime  armiger  Trifaldine  ab  Alba  Barba,  abhinc  multos  dies  novimus  nuntium 
calamitatis  dominae  comitissae  Trifaldae,  quam  incantatores  dominam  Dolorosam 
vocant;  bene  potes,  o  magnifice  armiger,  ei  dicere  ut  introeat  huc,  quia  en  hic  est 
strenuus  eques  dominus  Quixotus  a  Manica  de  cuius  magnanima  condicione  certe 
promittitur  omnem  protectionem  atque  iuvamen  et  eodem  modo  ei  dices  mea  ex  parte, 
si  munus  meum  necessarium  esset,  non  deficere  ei,  quia  egomet  eques  sum  cui 
annexum  est  favere  omnibus  mulieribus  ac  praesertim  nutricibus  viduis,  afflictis  et 
dolorosis  tamquam  tuae  dominae. 

His  verbis  auditis,  Trifaldinus  flexit  genua  usque  ad  terram  et  dedit  signum  ut 
tibicen  tibiam  et  pulsator  tympani  denuo  sonum  darent  atque,  eodem  gressu  ac  sonitu 
quo  intravit,  egressus  est  e  viridario,  et  reliquit  omnes  miratos  de  praesentia  ac  modestia 
eius.  Et  dux  vertens  se  ad  dominum  Quixotum  dixit  ei: 

-Denique,  illustris  eques,  tenebrae  malitiae  vel  ignorantiae  non  possunt  celare  et 
obscurare  lumen  strenuitatis  virtutisque.  Et  hoc  quidem  dico  quia  tu,  bone  domine, 
tantum  abhinc  sex  dies  es  in  hoc  castello  et  ecce  iam  veniunt  ad  te  quaerendum  ex 
longinquis  et  remotis  regionibus  terrae  et  non  plaustris  sive  raedis  nec  camelis,  sed 
pedibus  atque  ieiune,  tristes  et  afflicti,  confidentes  se  inventuros  esse  medelam  suis 
laboribus  et  calamitatibus  in  hoc  fortissimo  bracchio,  propter  magnas  res  gestas  tuas, 
quae  propagantur  et  circumeunt  per  totam  terram  cognitam. 

-Utinam  hic  esset  praesens,  domine  dux  -respondit  dominus  Quixotus-,  ille 
benedictus  religiosus,  qui  accubitus  mensae  erat  nudius  tertius  et  ostendit  tam  malum 
animum  ac  tale  odium  in  omnes  equites  itinerantes  ut  videret  suis  propriis  oculis  utrum 
vere  tales  equites  necessarii  sint  in  hoc  mundo  necne;  ac  saltem  tangeret  suis  manibus 
afflictos  insolito  more  et  moestos  in  magnis  aerumnis  atque  in  immanibus  infortuniis 
non  quaerere  remedium  apud  iurisconsultos  nec  sacristas  pagorum  neque  apud 
equitem,  qui  numquam  exivit  ex  liminibus  sui  loci  neque  apud  aulicum  pigrum,  qui 
magis  quaerit  nuntios  ad  eos  narrandos  quam  ipse  curat  de  operibus  sive  vult  res 
gestas  adimplere  ut  alii  enarrent  et  scribant;  quia  medela  infortuniorum,  auxilium 
necessitatum,  protectio  virginum,  consolatio  viduarum,  nullo  modo  invenitur  quam 
apud  equites  itinerantes,  et  quamobrem  gratias  ago  coelo  atque  ut  bonum  accepto 
omnes  labores  et  difficultates,  quae  acciderint  mihi  in  hoc  exercitio  tam  honorabili. 
Veniat  ad  me  haec  domina  et  quaerat  quidquid  sit,  quoniam  ego  eam  liberabo  et  dabo 
ei  medelam  cum  robore  bracchii  mei  atque  intrepido  vigore  strenui  spiritus  mei. 


Capitulum  37.  Ubi  prosequuntur  illustres  res  gestae  dominae 

Dolorosae 


Dux  ducissaque  valde  gavisi  erant  videndo  quam  bene  dominus  Quixotus 
respondebat  consilio  eorum,  at  ad  hanc  opportunitatem  Sanctius  dixit: 

-Non  vellem  ut  haec  domina  poneret  quoddam  obstaculum  promissioni 
gubernationis  meae,  quia  audivi  dicere  a  quodam  pharmacopola  toletano,  qui  loquebatur 
tamquam  passer  carduelis,  ubi  sunt  dominae  nutrices  nil  boni  eveniet.  Adiuvet  me 
Deus!  Et  quam  male  erat  talis  pharmocopola  erga  illas  dominas  nutrices.  Ex  quibus 
infero  omnes  nutrices  molestas  atque  importunas  esse  ex  qualibet  condicione  sive 
indole  quae  illae  sint.  Quid  ergo  si  illae  sunt  dolorosae  sicut  dixerunt  hanc  comitissam 
ex  Tribus  Laciniis  sive  ex  Tribus  Caudis  esse?  Quia  in  meo  pago  laciniae  et  caudae, 
caudae  ac  laciniae,  plus  minus  ve  eaedem  sunt. 

-Tace,  Sancti  amice  -inquit  dominus  Quixotus-;  quoniam  haec  domina  nutrix  venit 
ex  regionibus  longinquis  ad  me  quaerendum  et  non  erit  ex  his  de  quibus  pharmacopola 
habebat  in  suo  computo;  praesertim  haec,  quae  etiam  est  comitissa,  et  si  comitissa 
agit  ut  nutrix  hoc  erit  in  ministerio  cuiusdam  reginae  vel  imperatricis,  quae  domi  earum 
dominissimae  sunt  et  ab  aliis  dominabus  nutricibus  ministrantur. 

Cui  respondit  domina  Rodrfguez,  quae  praesens  erat: 

-Nutrices  habet  mea  domina  ducissa  in  suo  famulatu,  quae  vere  possent  esse 
comitissae  si  fortuna  id  vellet;  sed  illic  vadunt  leges  quo  reges  volunt  et  nemo  quid 
loquatur  male  de  dominabus  nutricibus,  praesertim  de  his  veteribus  ac  de  virginibus 
quia,  quamvis  ego  non  sim  earum,  bene  intelligo  nutricem  virginem  maiorem 
praestantiam  habere  quam  dominam  nutricem  viduam;  et  qui  nos  totondit  forfices  habet 
in  manu. 

-Nihilominus  -obiecit  Sanctius-,  multum  est  ad  tondendum  in  nutricibus, 
secundum  dicit  tonsor  meus,  sed  melius  erit  non  movere  oryzam  quin  conglutinetur. 

-Semper  armigeri  -respondit  domina  Rodrfguez-  sunt  inimici  nostri;  et  sunt 
tamquam  dei  penates  vestibulorum  ac  vident  nos  omni  tempore  cum  non  sint  in 
oratione,  id  est  plerumque,  et  tunc  murmurant  de  nobis,  develando  nostras  res  occultas 
et  sepeliendo  nostram  bonam  famam.  Tamen  iubeo  ut  eant  ad  ligna  mobilia,  ad  galeras , 
quominus  omnes  inviti  vivamus  in  hoc  mundo  atque  in  praecipuis  domibus,  et 
moriamur  fame  et  cooperiamus  molles  carnes  nostras  vestibus  nigris  ut  cuiusdam 
monialis,  tamquam  qui  cooperit  sive  tegit  sterquilinium  ope  straguli  in  die  processionis. 
Et  iuro,  si  mihi  concesum  esset  et  si  tempus  id  requireret,  ut  possim  probare  et  non 
tantum  circumstantibus,  sed  etiam  omnibus  hominibus  huius  mundi,  nullam  esse 
virtutem,  qua  careat  domina  nutrix. 

-Mea  fide  -ait  ducissa-,  bona  amica  mea  domina  Rodrfguez  recte  iudicavit  ac 
magnopere;  sed  oportet  ut  quamdam  moram  faciat  ad  perveniendum  ad  semetipsam 
et  ad  alias  nutrices  ad  malam  opinionem  confundendam  illius  pharmacopolae  necnon 
et  ad  eradicandam  opinionem  quam  Sanctius  Pansa  habet  in  suo  corde. 

Cui  Sanctius  respondit: 

-Ex  hoc  egomet  cum  habeam  fumos  gloriae  gubernatoris  amisi  vapores  armigeri, 
et  pro  omnibus  nutricibus  huius  mundi  nec  ficum  dabo. 

Ulterius  proficiscerentur  in  colloquio  de  nutricibus  nisi  denuo  audirent  sonitum 
tibiae  et  tympanorum,  quibus  intellexerunt  dominam  Dolorosam  introiisse.  Ducissa 
autem  quaesivit  a  duce  utrum  bonum  esset  obviam  ei  venire  ad  eam  recipiendam  an 
non,  nam  illa  erat  comitissa  ac  nobilis. 

-Propter  nobilitatem  huius  comitissae  -respondit  Sanctius,  ante  quam  dux 
responderet-,  bene  accederem  ut  tu,  dominus  excellentissimus,  venias  ad  eam 
recipiendam;  sed  quoad  nutricem  puto  nec  gressum  ulterius  moveas. 

-Quisnam  introduxit  te  in  his  negotiis.  Sancti?  -dixit  dominus  Quixotus. 

-Quis  enim,  domine?  -respondit  Sanctius-.  Ego  introduco  me,  quia  possum  ut 
armiger  qui  didicit  terminos  urbanitatis  in  schola  tua,  quia  tu  es  eques  urbanissimus 
inter  omnes  urbanitates;  et  in  his  rebus  audivi  dicere  tantum  deperditur  per  incrementum 
quam  per  defectum  atque  intelligenti  pauca. 

-Hoc  ita  est  ut  Sanctius  dicit  -ait  dux-;  videamus  igitur  formam  corpoream  huius 
comitissae  et  hoc  modo  probabimus  quaenam  urbanitas  ei  debita  sit. 

His  rebus  peractis,  introiierunt  pulsatores  tympanorum  ac  tibicen,  tamquam  prima 
vice. 

Atque  hic,  auctor  finivit  hoc  breve  capitiilum  et  aliud  incepit  earum  rerum  gestarum, 
quod  ex  notabilioribus  huius  historiae  est. 

Capitulum  38.  Ubi  narratur  quod  domina  Dolorosa  dixit  de  suo 

malo  evento 

Post  tristes  pulsatores  musicos,  inceperunt  intrare  in  viridarium  duodenae  dominae 
nutrices,  divisae  in  duas  series,  omnes  amictae  amplis  vestibus  monialibus,  ut  videbatur 
ex  lana  tunsa  cum  albis  velis  subtilibus  ex  gossypio  ac  tam  longis  ut  tantum  develarent 
fimbriam  vestis  monialis.  Comitissa  Trifalda  post  eas  veniebat,  quam  manu  comitabatur 
armiger  Trifaldinus  Barbae  Candidae  et  quae  amicta  erat  subtilissima  ac  nigra  tela  lanea 
ad  crispandum,  nam  si  crispata  esset  develaret  globulos  magnitudinis  ciceris  ex  optimis, 
qui  inveniuntur  in  oppido  Martos.  Cauda  autem,  sive  lacinia,  sicut  tamquam  eam  vocare 
vellent,  erat  ex  tribus  punctis,  quam  tres  ephebi  apprehendebant  manibus,  et  eodem 
modo  amicti  erant  vestibus  funereis,  quae  faciebant  figuram  speciosam  et  geometricam 
illis  angulis  acutis  ex  cauda,  quapropter  eam  comitissam  Trifaldam  vocabant,  tamquam 
si  dixissent  comitissam  ex  Tribus  Laciniis ;  et  sic  Benengeli  dicit  verum  fuisse  ex  proprio 
cognomine  et  hoc  modo  vocabatur  Comitissa  Lupina ,  quia  in  comitatu  eius  multi  lupi 
geniti  sunt  et  si  in  loco  luporum  essent  vulpes  eam  vocarent  comitissam  Vulpinam 
secundum  consuetudinem  illarum  regionum,  quibus  domini  nuncupabantur  nominibus 
rerum,  quae  ibi  abundabant,  sed  haec  comitissa  voluit  propter  novitatem  caudae  non 
Lupina ,  sed  Trifalda  nominari. 

Duodecim  nutrices  illae  atque  haec  domina  comitissa  procedebant  lento  gressu 
processionis  et  quidem  vultibus  coopertis,  quia  amictae  erant  velis  atris  et  densis  per 
quae  nihil  videbatur  et  nullo  modo  erant  translucida  tamquam  erat  velum  Trifaldini. 

Et  simul  atque  haec  turma  nutricum  apparuit,  dux,  ducissa  et  dominus  Quixotus  steterunt 
pedibus  et  omnes  qui  hanc  tardam  processionem  spectabant.  Duodenae  dominae  nutrices 
steterunt  et  dederunt  locum  spatiosum  per  mediam  viam,  qua  comitissa  Dolorosa  processit, 
Trifaldino  eam  manu  semper  comitante;  sed  ut  primum  dux,  ducissa  ac  dominus  Quixotus 
haec  viderunt,  processerunt  circa  duodecim  gressus  ad  eam  recipiendam.  Hia  autem  genu 
flectens  ad  terram,  et  inepta  ac  rauca  voce  plus  quam  tenera,  dixit: 

-Excellentissimi  domini,  curate  ne  faciatis  tantam  reverentiam  huic  famulo,  dico, 
huic  famulae,  quia  secundum  ego  dolorosa  sum,  nescio  quid  dicam  vel  respondere 
debeam,  propter  insolitum  ac  numquam  conspectum  infortunium  quod  adduxit  meum 
intellectum  neque  scio  quonam  et  fortasse  debeat  esse  procul  ac  longissime  et  plus 
eum  quaero  minus  eum  invenio. 

-Absque  ullo  intellectu  esset  -respondit  dux-,  o  domina  comitissa,  qui  non  videret 
te  per  tuos  actus  ac  strenuitatem,  quae  vere  mereris  omnem  florem  urbanitatis  atque 
omnes  dignas  caeremonias. 

Dux  eam  levavit  sua  manu  atque  adduxit  ad  sedendum  super  sellam  iuxta  ducissam, 
quae  eam  accepit  magna  urbanitate. 

Dominus  Quixotus  tacebat  et  Sanctius  vere  cupiebat  videre  faciem  illius  comitissae 
Trifaldae  ac  vultus  quarumdam  nutricum  eius;  sed  hoc  non  fieri  potuit  donec  ipsae 
hoc  libenter  facerent  ac  develarent. 

Et  omnes  pacati  et  taciti  exspectabant  illum  qui  silentium  rumperet  et  fuit  domina 
Dolorosa  et  quidem  his  verbis: 

-Confidens  sum,  o  domine  potentissime,  o  pulcherrima  domina  ac  prudentissimi 
circumstantes,  vos  accepturos  esse  me  «afflictionissimam»  in  vestris  animis 
strenuissimis  non  minus  placide  quam  generose  ac  dolorose;  quia  haec  afflictio  mea 
talis  est  ad  marmora  emollienda  atque  adamantes  et  ferros  mellificandos  ex  durissimis 
cordibus  huius  mundi.  Sed  ante  quam  afflictio  mea  veniat  ad  vestras  aures,  ne  dicam 
auriculas,  vellem  scire  utrum  hic  in  hoc  coetu  sit  nitidissimus  dominus  Quixotus  a 
«Manicissima»  et  armigerissimus  eius  Pansa  necne. 

-Pansa  ille  -et  ante  quam  alius  responderet,  dixit  Sanctius-  hic  vere  est,  et  dominus 
Quixotissimus  eodem  modo;  et  sic  potes,  o  afflictissima  dominissima,  dicere  quidquid 
«velissis»;  quia  omnes  paratissimi  ac  prompti  sumus  ut  tui  famulissimi. 

Tunc  dominus  Quixotus  surrexit  atque  argumenta  sua  ducens  ad  dominam 
Dolorosam,  dixit: 

-Si  afflictiones  tuae,  o  anxia  domina,  possunt  quamdam  spem  medelae  habere  ope 
strenuitatis  sive  virtutis  cuiusdam  equitis  itinerantis,  hic  sunt  meae  quae,  quamvis 
flaccae  ac  breves  sint,  omnibus  utar  in  tuo  servitio.  Egomet  sum  dominus  Quixotus  a 
Manica  cuius  munus  est  succurrere  egenis  omnium  generum.  Et  cum  hoc  ita  sit,  non 
necesse  est,  domina,  ad  benevolentiam  captandam  uti  praeambulis,  sed  palam,  clare, 
aperte  et  sine  circumlocutionibus  dicere  tuas  afflictiones,  quoniam  aures,  quae 
auscultant  te,  possunt  si  non  vere  remedium  adhibere  saltem  de  eis  dolere. 

Domina  Dolorosa  autem,  his  verbis  auditis,  ostendit  se  velle  proiicere  ad  pedes 
domini  Quixoti  et  vere  se  proiecit  dum  conabatur  eos  amplecti  et  dixit: 

-Coram  his  pedibus  et  cruribus  me  proiiciam,  o  invicte  eques!  quia  sunt  columnae 
ac  fundamenta  equitatus  itinerantis;  hos  pedes  osculari  volo  de  quorum  gressibus 
pendet  ac  suspensum  est  remedium  mei  infortunii,  o  strenue  itinerans!  cuius  vera  facta 
antecedunt  res  gestas  fabulosas  omnium  Amadisium,  Esplandianorum  et  Belianisiorum! 

Et  illa  domina,  domino  Quixoto  relicto,  se  vertit  ad  Sanctium  Pansam  cuius  manus 
accepit  dixitque: 

-O  tu,  fidelissime  armiger,  qui  umquam  servivit  equiti  itineranti  in  saeculis 
praesentibus  sive  in  praeteritis,  longior  in  bonitate  quam  barba  Trifaldini,  comitantis 
mei,  qui  hic  praesens  est!  Bene  potes  exsultare  serviendo  magno  domino  Quixoto  et 
aliquo  modo  servies  omni  catervae  equitum,  qui  exercuerunt  arma  in  hoc  mundo. 
Coniuro  tibi  per  quod  debeas  tuae  fidelissimae  bonitati  ut  sis  intercessor  meus  erga 
dominum  tuum  ad  favendum  huic  humillimae  atque  infortunatissimae  comitissae. 

Cui  Sanctius  respondit: 

-Parvi  momenti  erit  mihi,  domina  mea,  ut  bonitas  mea  longior  sit  quam  barba  armigeri 
tui;  animum  meum  habeo  barbatum  et  cum  mystace  cum  ex  hac  vita  evadam  et  hoc  est 
quod  vere  interest,  quia  de  barbis  huius  loci  parum  faciam  ego;  sed,  his  artificiis  ac 
supplicationibus  praetermissis,  dominum  meum  rogabo,  qui  bene  diligit  me  et 
praesertim  nunc  qui  eget  me  ad  quoddam  negotium  mutuum  ut  faveat  atque  iuvet  te, 
domina,  in  omnibus  quae  possit.  Dicas  enim,  domina,  tuum  infortunium  et  enarra  nobis 
et  sine  ut  faciamus  et  bmnes  ad  invicem  intelligamus  nos. 

Dux  ducissaque  et  eodem  modo  omnes  qui  tales  res  gestas  machinati  sunt,  his 
rebus  auditis,  risum  non  potuerunt  tenere,  et  laudabant  ingenium  ac  simulationem 
Trifaldae,  quae  denuo  sedit  et  dixit: 

-In  noto  regno  Candaiae,  quod  situm  est  inter  magnam  Trapobanam  et  mare 
Meridionale,  duas  leucas  ultra  promontorium  Comorini,  domina  fuit  regina  domina 
Maguntia,  vidua  regis  Archipielae,  mariti  dominique,  de  quo  conubio  habuerunt  et 
procreaverunt  principessam  Antonomasiam  heredem  regni  et  haec  principessa 
Antonomasia  genita  est  et  crevit  sub  tutela  ac  doctrina  mea,  quia  ego  eram  prima  ac 
praecipua  nutrix  matris  eius.  Et,  tempore  prodeunte,  accidit  ut  haec  puella 
Antonomasia  cum  fuit  quattuordecim  annos  nata  obtinuit  magnam  perfectionem 
formositatis,  quam  natura  non  potuit  quid  augere.  Et  quid  dicamus  nunc  de  prudentia 
huius  puellulae!  Illa  erat  tam  prudens  quam  pulchra  atque  erat  pulcherrima  huius  mundi 
et  nunc  etiam  erit,  si  Fata  invida  et  Parcae  induratae  non  sciderint  filum  vitae  eius. 
Sed  profecto  non  facient  sic,  quia  coeli  non  permittent  tam  magnum  damnum  huic 
terrae,  id  esset  educere  viridem  racemum  uvae  ex  pulcherrima  vite  viridis  agri.  Et  hanc 
venustatem,  et  non  tamquam  mea  turpis  lingua  id  enarrat,  arserunt  amore  innumeri 
principes,  tum  incolae  huius  regionis  tum  peregrini,  inter  quos  ausus  est  cogitationes 
suas  levare  ad  coelum  huius  magnae  speciositatis  eques,  qui  in  aula  regis  erat,  et 
quidem  confidens  ac  praeditus  sua  iuventute  atque  elegantia  et  multis  habilitatibus 
ac  virtutibus  necnon  et  facilitate  ac  felicitate  ingenii;  quia  oportet  ut  vos,  excellentissimi 
domini,  cognoscatis,  nisi  id  habeatis  pro  molestia,  eum  pulsare  citharam  tali  modo  ut 
eam  faciat  loqui;  etiam  erat  vates  ac  magnus  saltator,  struebat  caveam  passerum  et 
tantummodo  faciendo  eas  iam  potuit  lucrari  vitam  suam  si  vero  esset  in  extrema 
necessitate;  quia  hae  omnes  virtutes  atque  habilitates  sufficiunt  ad  montem  ruendum, 
et  non  tantum  debilem  virginem.  Tamen  omnis  elegantia,  facetiae  ac  peritiae  eius 
perpaucae  essent  ad  meam  puellam  expugnandam,  nisi  latro  petulans  non  usus  esset 
imprimis  astutia  ad  me  subiugandam.  Primo  hic  maleficus  atque  impius  vagabundus 
voluit  meam  voluntatem  allicere  et  gustum  meum  ope  munerum  corrumpere  ita  ut  ego 
tamquam  custos  perversus  darem  ei  claves  munitionis  castelli.  Breviter,  adulatus  est 
meum  intellectum  et  voluntatem  meam  oppugnavit  nescio  quibus  monilibus  atque 
inaures  quas  mihi  dedit.  Sed  quod  vere  eiecit  me  per  terram  fuerunt  carmina,  quae 
audivi  eum  cantare  nocte  ex  quodam  reticulo  fenestrae  apud  viam,  ubi  ille  erat  et  ni 
fallor  sic  dicebant: 


Ex  dulci  inimica  oritur 
malum  vulnerans  meum  animum, 
et  ad  hunc  cruciatum  maximum 
non  sentitur,  sed  exprimitur. 

Hoc  carmen  videbatur  mihi  optimum  ac  vox  eius  valde  dulcis  ut  mei,  postea  vero, 
secundum  quod  dico,  ex  hoc  cum  viderem  quam  male  cecidi  per  terram  ego  propter 
haec  et  alia  carmina  similia,  consideravi  opus  esset  ut  expellerent  poetas  ex  bona  ac 
statuta  re  publica,  tamquam  Plato  consiliabat  facere,  saltem  quoad  poetas  lascivos, 
quia  scribunt  carmina  non  tamquam  ad  marchionem  Mantuae,  quae  oblectant  et  faciunt 
flere  pueros  et  mulieres,  sed  alia  plena  astutiae  et  quae  ad  modum  spinae  suaves 
perforant  animum  et  tamquam  fulgura  vulnerant  eum,  quamvis  non  scindant  vestem. 
Et  quondam  cantavit: 

Veni  ad  me  abscondita  mors, 
et  ne  sentiam  te  venire, 
quamvis  videam  me  perire 
et  ad  vitam  redeat  mea  sors. 

Et  alia  carmina  huiusmodi  et  glossae,  quae  cum  ea  cantabat  me  delectabant  et  si  ea 
scribunt  delectabimur.  Quid  dicendum  est  cum  veniunt  ad  componendum  genus  versuum, 
qui  tunc  in  Candaia  scribere  solebant  et  qui  nuncupabantur  «seguidillas»?  Tunc  erat 
oblectamentum  animi,  adducendo  ad  risum,  ad  commotionem  corporum  et  denique  ad 
turbationem  omnium  sensuum.  Et  sic  dico,  domini  mei,  vates,  sive  ioculatores, 
«trovatores»  vel  cantores  illi  iusto  consilio  deberent  eiicere  in  exsilium  ad  insulas 
Lacertorum.  Tamen  non  damnandi  sunt  simplices,  qui  eos  laudant  atque  insipientes,  qui 
eis  credunt.  Si  autem  ego  essem  tam  bona  domina  quam  deberem  esse,  nullo  modo 
allicerent  me  suis  marcidis  conceptibus,  nec  crederem  verum  esse  dictum  illud:  «Vivo 
moriendo,  ardeo  in  gelu,  tremo  in  igne,  spero  absque  spe,  proficiscor  atque  hic  maneo», 
et  res  huiuscemodi,  quae  non  fieri  possunt,  quibus  scripta  eorum  plena  sunt.  Quid  ergo 
cum  promittant  aurum  Arabiae,  coronam  Ariadnae,  equos  Solis,  margaritas  Meridiei, 
aurum  Tibar  et  balsamum  Pancaiae?  Hic  est  ubi  illi  longiores  faciunt  calamos,  quia  parum 
constat  promittere  quod  numquam  putant  adimplere.  Sed  quonam  gentium  pergo 
egomet?  Me  misellam!  Quae  amentia  ducit  me  ad  narrandas  indigentias  alienas  cum  tam 
multa  mea  habeam  ad  dicendum?  Proh  dolor!  ac  me  miseram!  quia  non  oppugnaverunt 
me  versus,  sed  mea  propria  simplicitas;  non  musicae  allexerunt  me,  sed  levitas  mea; 
ignorantia  mea  et  parva  animadversio  mea  aperuerunt  viam  ac  semitam  amoverunt 
gressibus  domini  Clavixi  (Clavijo),  nam  hoc  est  nomen  huius  equitis;  et  cum  egomet  sim 
lena  mediatrix  ille  se  invenit  semel  et  multoties  in  cubiculo  illius  Antonomasiae  a  me 
decepta,  et  non  tantum  ab  eo,  et  hoc  quidem  sub  titulo  promissi  ac  veri  sponsi  ad 
matrimonium;  et  hoc  modo  quamquam  peccatrix  non  debui  consentire  ut  ille,  qui  nondum 
erat  maritus  perveniret  ad  soleam  calceamenti  eius.  Minime  vero!  Conubium  debet  semper 
antecedere  his  omnibus  negotiis  de  quibus  agitur!  Tantum  damnum  in  hac  re  fuit 
inaequalitas  inter  ambos,  quia  hic  Clavixus  erat  quidam  eques  et  principessa  Antonomasia 
heres  regni,  ut  dictum  est.  Per  aliquos  dies  haec  implicatio  abscondita  mansit  in  sagacitate 
meae  prudentiae.  Tamen  videbatur  mihi  quamdam  protuberandam  ventris  Antonomasiae 
haec  omnia  celeriter  develare  ex  quo  timore  impulit  nos  tres  ad  deliberandum  et  ex  quo 
consilio  dominus  Clavixus  debuit,  ante  quam  in  lucem  ederet,  a  vicario  quaerere 
Antonomasiam  uxorem  ducere  ope  schedulae,  quia  principessa  sic  scripsit  ei  ut  promissa 
sponsa,  et  quae  dictata  fuit  a  meo  ingenio  et  tanta  claritate  ac  vi  ut  Samson  non  posset 
rumpere.  Et,  diligentiis  convenientibus  factis,  vicarius  vidit  schedulam,  accepit 
declarationem  dominae  Antonomasiae  et  quidem  aperte  illa  confessa  est  atque  ille 
decrevit  ut  apud  ministrum  honoratum  aulae  regiae  ... 

Ad  hanc  occasionem  dixit  Sanctius: 

-Etiam  in  Candaia  sunt  ministri  aulae  regiae,  vates  et  «seguidillas»?  Ex  quibus 
imaginor  ac  possum  iurare  totum  mundum  eumdem  esse.  Sed  festina,  domina  Trifalda, 
quia  iam  advesperascit  et  cupio  cognoscere  finem  huius  tam  longae  historiae. 

-Sic  faciam  -respondit  comitissa. 

Capitulum  39.  Ubi  comitissa  Trifalda  prosequitur  mirabilem 
memorabilemque  historiam  suam 


Ducissa  autem  gaudebat  quolibet  verbo  quod  Sanctius  diceret  et  quidem  tantum 
ut  dominus  Quixotus  desperabatur  atque  ei  iubebat  ut  taceret,  Dolorosa  prosecuta 
est  dicens: 

-Denique  post  multas  quaestiones  ac  responsa,  sic  ut  principessa  manebat  in  sua 
resolutione  et  non  mutavit  primam  suam  declarationem,  vicarius  iudicavit  pro  domino 
Clavixo,  cui  tradidit  eam  ut  legitimam  uxorem,  quo  tanto  ac  tam  magno  incommmodo 
accepit  hunc  nuntium  regina,  domina  Maguntia,  mater  principessae  Antonomasiae, 
quapropter,  tribus  diebus  elapsis,  eam  sepelivimus. 

-Absque  dubio  mortua  est  -dixit  Sanctius. 

-Ut  patet!  -respondit  Trifaldinus-,  quia  in  Candaia  numquam  sepeliunt  vivos,  sed 
mortuos. 

-Iam  accidit,  domine  armiger  -obiecit  Sanctius-,  aliquando  sepelivisse  corpus 
exanimatum  credendo  mortuum  esse  et,  mea  opinione,  regina  Maguntia  debuit  esse 
languida  ante  quam  moriretur,  quia  multa  in  vita  obtinent  remedium  et  non  fuit  tam 
magnus  lapsus  principessae  ad  tantum  dolendum  de  eo.  Si  ipsa  domina  nuberet  cuidam 
ephebo  sive  famulo  suae  domus  tamquam  multae  aliae  faciunt,  secundum  audivi  dicere, 
damnum  non  haberet  medelam;  sed  nubere  equiti  ac  nobili  natu  et  praedito  magno 
intellectu  secundum  quod  nobis  descripsisti,  vere  ac  reapse  si  fuit  insipientia  non  fuit 
tam  magna  ut  arbitretur;  quia  secundum  regulas  domini  mei,  qui  hic  praesens  est,  et 
non  sinet  me  mentiri,  sic  ut  ex  hominibus  iurisperitis  fiunt  episcopi,  ex  equitibus  et 
insuper  si  itinerantes  sunt,  fiunt  reges  atque  imperatores. 

-Recte  iudicasti,  Sancti  -inquit  dominus  Quixotus-,  quia  eques  itinerans,  cum  duos 
digitos  habeat  bonae  fortunae  in  potentia  propinqua  est  perveniendi  maximus  dominus 
huius  mundi.  Sed  prosequere,  domina  Dolorosa,  quia  secundum  me  adhuc  oportet  ut 
narres  partem  amaram  ac  saevam  huius  hucusque  dulcis  historiae. 

-Et  quomodo  dicam  amaram!  -respondit  comitissa-.  Et  valde  amara  est,  quia  in 
comparatione  huius  dulcia  sunt  limonia  et  saporatus  rhododendron.  Mortua  regina, 
et  non  languida,  sepelivimus  eam  et  simul  atque  eam  cooperuimus  terra  eique  ultimum 
«vale»  diximus  cum 

quis  talia  fando  temperet  a  lacrymis  (Aeneida,  //,  6-8) 

super  equum  ligneum  apparuit  super  sepulturam  reginae  gigas  Malambrunus, 
consobrinus  Maguntiae,  crudelis  incantator,  qui  suis  malis  artibus  ad  vindicandam 
mortem  suae  consobrinae  et  ad  damnandam  audaciam  Clavixi  ex  despectu  lapsus 
Antonomasiae  super  sepulturam,  eos  incantatos  reliquit,  eam  ut  simiam  aeneam 
eumque  ut  horridum  crocodilum  cuiusdam  metalli  nondum  bene  cogniti  atque  inter 
hos  duos  erat  inscriptio  litterarum  syriaci  sermonis,  quae  versa  in  linguam  candaiescam 
et  nunc  in  hispanicam  dicunt  hanc  sententiam:  «Hi  duo  audaces  amantes  non 
recuperabunt  pristinam  formam  donec  strenuus  vir  Manicae  mecum  veniat  ad  proelium 

singulare;  quia  Fata  servaverunt  hoc  numquam  conspectum  eventum  virtuti  eius».  Atque 
his  verbis  lectis,  eduxit  e  vagina  amplum  ac  magnum  gladium  arabicum  et  accipiens  me 
ex  capillis,  finxit  amputare  guttur  meum  et  scindere  caput  meum.  Tunc  turbata  sum,  vox 
ad  guttur  meum  adhaesit  et  moesta  mansi  in  extremis,  sed  conata  sum  magnopere  et 
voce  tremula  ac  dolorosa  eique  tam  multa  dixi  ac  talia  ut  suspenderet  executionem  huius 
maximae  damnationis.  Denique  omnes  nutrices  palatii  ad  se  adduxit  et  illae  fuerunt,  quae 
hic  etiam  praesentes  sunt  et,  damnatione  culpae  nostrae  exaggerata,  ac  vituperata 
condicione  nutricum,  nempe  malas  industrias  earum  et  peiores  calliditates  atque  astutias 
et  exaggerando  culpabilitatem  meam  dixit  se  noluisse  nobis  damnare  nisi  cum  poenis, 
quae  darent  nobis  mortem  civilem  et  continuam;  et  ex  ipso  momento  cum  haec  dixit 
cunctae  nos  sensimus  poros  vultus  sese  aperire  ac  pungere  tamquam  ope  acuum. 
Manibus  attrectavimus  facies  nostras  atque  invenimus  tamquam  nunc  videtis. 

Et  Dolorosa  et  reliquae  nutrices  levaverunt  vela  ac  larvas  earum,  quibus 
cooperiebantur,  et  develaverunt  vultus  plenos  barba,  aliqua  fulva,  alia  nigra,  alia  alba, 
alia  variegati  coloris,  de  quo  conspectu  dux  ducissaque  mirati  sunt,  dominus  Quixotus 
et  Sanctius  perturbati  et  omnes  reliqui  praesentes  attoniti. 

Trifalda  autem  prosecuta  est: 

-Hoc  modo  ignavus  ac  malitiosus  Malambrunus  punivit  nos  tegendo  mollitiem  ac 
teneritatem  vultuum  nostrorum  asperitate  horam  capillorum  vel  haram  sagittaram;  et  faxit 
coelum  ut  antea  suo  magno  gladio  arabico  amputaret  capita  nostra  et  nullo  modo  obscuraret 
lumen  vultuum  nostrorum  hac  lana  indigna,  quae  cooperit  nos,  quia  si  vere  de  hoc 
cogitamus,  domini  mei,  (et  hoc  quod  nunc  dictura  sum  ego  vellem  dicere,  cum  oculi  mei 
essent  fontes  aquarum,  sed  consideratio  infortunii  nostri  et  maria,  quae  hucusque 
ploraverant  siccos  ac  sine  ulla  humiditate  eos  habent  tamquam  aristas  paleae,  quare  sine 
lacrimis  haec  dicam)  et  dico  ergo,  quonam  gentium  perget  nutrix  praedita  barba?  Quis  pater 
sive  mater  dolebit  de  ea?  Quisnam  enim  iuvabit  eam?  Nam  quamvis  habeat  cutim  tersam  et 
vultum  obiurgatum  mille  pinguibus,  difficulter  inveniet  qui  eam  diligat,  quid  facient  cum 
videant  vultum  factum  silvam  capillorum?  O  dominae  nutrices  et  sodales  meae,  natae  sumus 
magno  infortunio  ac  tempore  adverso  parentes  nostri  genuerunt  nos! 

Et  cum  haec  dixit,  finxit  exanimis  languida  esse. 


Capitulum  40.  Ubi  narratur  de  his  quae  pertinent  ad  has  res  gestas 
atque  ad  hanc  memorabilem  historiam 


Verumtamen  omnes  qui  delectantur  similibus  historiis  ut  haec  est,  debent  gratias 
agere  Cide  Hamete,  qui  primigenus  auctor  fuit,  propter  curam  quam  habuit  ad  minima 
enarranda  et  ex  quibus  nihil  reliquit,  quamvis  parva  essent  quin  in  lucem  distincte 
ederet.  Sic  depingit  cogitationes,  develat  voluntates,  respondet  rebus  tacitis,  dubia 
patefacit,  solvit  argumenta;  denique  ostendit  atomos  curiosissimi  desiderii.  O 
celeberrime  auctor!  O  tu,  dominus  Quixotus  beatus!  O  tu  Dulcinea  illustris!  O  tu,  Sanctus 

Pansa  facetus!  Cuncti  atque  unusquisque  ex  se  utinam  vivatis  per  innumera  saecula 
et  quidem  ad  delectamentum  atque  oblectamentum  omnium  viventium! 

Et  historia  dicit,  mox  ac  Sanctius  vidit  comitissam  Dolorosam  languidam  ait: 

-Per  fidem  viri  boni  iuro  ac  per  saeculum  omnium  praeteritorum  Pansarum  me 
numquam  audivisse  neque  dominum  meum  mihi  narravisse,  neque  in  cogitationibus 
eius  potuerunt  esse  res  gestae  similes  his.  Iuvent  me  mille  Satanae  ne  maledicam  tibi, 
o  Malambrune,  pro  incantatore  et  gigante,  cur  non  invenisti  alium  modum  puniendi 
quam  dare  his  peccatricibus  has  teterrimas  barbas?  Sponsionem  faciam  eas  non  habere 
pecuniam  ad  eas  radendas. 

-Hoc  ita  est,  domine  -respondit  quaedam  ex  illis  duodecim-;  nos  non  habere 
pecuniam  ad  nos  radendas,  et  sic  decrevimus  uti  his  adhaesivis,  quae  ad  barbas  ponimus 
et  postea  ictu  rapido  eiicimus  foras  et  repente  manemus  tersae  tamquam  fundum  petrei 
mortarii;  nihilominus  sunt  mulieres  in  Candaia,  quae  vadunt  ex  domo  in  domum  ad  villum 
de  corpore  evellendum  et  ad  supercilia  depilanda  atque  alias  mixturas  pro  mulieribus 
facere,  sed  nos,  quae  sumus  nutrices  dominae  meae,  numquam  has  voluimus  admittere, 
quia  redolent  lenam  et  non  amplius  puellam  praecipuam;  sed  si  dominus  Quixotus  non 
afficit  nobis  medelam  ad  sepulturam  perveniemus  praeditae  his  barbis. 

-Ego  libenter  raderem  meas  -inquit  dominus  Quixotus-  in  regione  maurorum,  si 
non  darem  remedium  vestris  barbis. 

Tunc  ex  languore  reversa  est  Trifalda  et  ait: 

-Sonitus  huius  promissionis,  o  strenue  eques,  in  medio  languore  meo  ad  aures 
meas  pervenit  et  iuvavit  me  ut  reverterer  et  recuperarem  sensus  meos;  et  sic  semel 
iterumque  rogo  te,  inclitum  itinerantem  atque  indomitum  dominum,  ut  tua  faceta 
promissio  ex  opere  fiat. 

-Hoc  ita  erit  mea  ex  parte  -respondit  dominus  Quixotus-:  vide  nunc,  domina,  quid 
facturus  sim;  quoniam  animus  meus  paratus  est  ad  vobis  serviendum. 

-Quaestio  haec  est  -respondit  Dolorosa-  nam  hinc  usque  ad  regnum  Candaiae  si 
iter  facimus  per  terram  sunt  quinque  milia  leucarum  duas  plus  minusve;  sed  si  per 
aerem  et  directe  iter  facimus  tantum  sunt  tria  milia  ducenta  viginti  et  septem  leucarum. 
Etiam  oportet  scire  Malambrunum  mihi  dixisse  cum  fortuna  mihi  offerret  hunc  equitem 
liberatorem,  se  missurum  esse  iumentum  idoneum  melius  ac  minoris  malitiae  quam  quae 
locanda  vel  revertenda  sunt,  quia  erit  ipse  equus  ligneus  super  quem  strenuus  Petrus 
(Pierres)  eripuit  pulchram  Magalonam,  hic  equus  vehitur  ope  claviculae  quam  habet 
in  fronte  et  est  ei  ut  frenum  et  volat  per  aerem  tanta  celeritate  ut  videatur  diabolos 
eum  ferre.  Hic  equus,  secundum  traditionem  antiquam  compositus  est  a  sapiente 
Merlino;  hic  eum  commodavit  Petro  (Pierres),  suo  amico,  quo  multa  itinera  fecit,  ac 
rapuit,  ut  dictum  est,  formosam  Magalonam,  et  super  dorsum  equi  eam  vexit, 
relinquendo  suspensos  omnes  intueuntes  eum;  sed  non  commodabat  nisi  cui  ille 
quaerebat,  sive  cui  pecuniam  pro  eo  solvebat;  atque  ex  magno  Petro  (Pierres)  hucusque 
nescimus,  si  quis  vectus  sit  hoc  equo.  Malambrunus  eduxit  eum  suis  artibus  et  apud 
eum  habet  eoque  utitur  ad  sua  itinera  facienda,  quae  perficit  in  ictu  oculi  per  diversas 
regiones  huius  mundi,  et  hodie  est  hic  et  cras  in  Francogallia  et  postridie  in  Potosf;  et 
potissimum  est  hunc  equum  non  comedere  nec  dormire  nec  uti  soleis  ferreis  et  vehitur 
maxima  velocitate  per  aerem  et  nullas  alas  habet  et  qui  vehitur  eo  posset  poculum 

aquae  plenum  in  manu  habere  et  nec  guttam  effunderet,  quia  ambulat  quieto  ac  placido 
gressu;  quare  pulchra  Magalona  delectabatur  vehendi  hoc  equo. 

Cui  Sanctius  dixit: 

-Ad  gressum  quietum  ac  tranquillum  habeo  asinum  meum,  quamvis  non  ambulet 
per  aerem;  sed  per  terram  contenderet  cum  illis  maximi  momenti  in  hoc  mundo. 

Cuncti  riserunt  et  Dolorosa  prosecuta  est: 

—Hic  equus,  si  vere  Malambrunus  vult  res  gestas  nostri  infortunii  adimplere,  ante 
dimidiam  horam  noctis  erit  in  conspectu  nostro  et  coram  nobis;  quia  ille  nuntiavit  mihi 
hoc  signum  ita  ut  intelligerem  me  habuisse  equitem  idoneum  requisitum,  si  ille  mihi 
equum  mitteret,  quonam  id  melius  esset  ac  magna  commoditate  et  celeritate. 

-Et  quot  possunt  vehi  hoc  equo?  -quaesivit  Sanctius. 

Dolorosa  respondit: 

-Duo:  alter  super  sellam  et  alter  super  dorsum;  sed  hi  potissimum  erunt  eques 
atque  armiger  si  deest  quaedam  rapta  virgo. 

-Vellem  scire,  domina  Dolorosa  -dixit  Sanctius-,  quomodo  vocatur  hic  ? 

-Nomen  -respondit  Dolorosa-  non  est  tamquam  equus  Bellorophontis,  qui 
appellabatur  Pegasus,  neque  equus  Alexandri  Magni  vocatus  Bucephalus,  nec  Orlandi 
(Roldani)  furiosi,  cuius  nomen  fuit  Brilladorus,  nec  Baiarte,  qui  fuit  illius  Reginaldi  de 
Montalb&n,  nec  immo  Frontinus,  tamquam  illius  Ruggeri  nec  Bootes  nec  Perithous,  tamquam 
dicunt  nuncupari  illius  Solis,  neque  vocabatur  Orelia,  tamquam  eques  illius  infortunati 
Roderici  ultimi  regis  gothorum,  qui  introivit  in  proelium,  quo  vitam  regnumque  amisit 

-Sponsionem  faciam  -<lixit  Sanctius-  si  non  invenerunt  ei  nomen  horum  equorum 
celebrium  et  tam  cognitorum,  tunc  non  dederunt  ei  nomen  equi  domini  mei,  Rocinantis, 
qui  superat  omnes  quos  nominavisti. 

-Hoc  ita  est  -respondit  barbata  comitissa-;  tamen  ei  valde  convenit  nomen,  quia 
vocatur  Clavilignum  Alivelox ,  eique  convenit  nomen  propterea  quod  ex  ligno  est  cum 
clavicula  quam  habet  in  fronte  et  propter  velocitatem  qua  vehitur;  et  quatenus  ad 
nomen  potest  contendere  cum  illustri  Rocinante. 

-Non  displicet  mihi  hoc  nomen  -obiecit  Sanctius-,  sed  quonam  freno  vehitur  sive 
quonam  capistro  gubernatur? 

-Iam  dixi  -respondit  Trifalda-  tantum  hoc  esse  cum  illa  clavicula,  vi  cuius  et 
torquens  eam  dextrorsum  sive  sinistrorsum  eques,  qui  vehit  equum,  ducit  eum  ad  suum 
nutum  per  aerem  sive  volat  super  terram  sive  prope  terram  vel  per  mediam  viam  quam 
quaerit  et  quaerendum  est  in  omnibus  actibus  recte  ordinatis. 

-Libenter  vellem  eum  videre  -respondit  Sanctius-;  verumtamen  credere  me 
ascendere  super  eum  sive  super  sellam  sive  super  dorsum  hoc  est  quaerere  quod  non 
fieri  potest.  Bonum  est  me  difficulter  tenere  super  asinum  et  super  clitellas  molliores 
quam  sericum  et  nunc  deberem  sedere  super  dorsum  ligneum  sine  ullo  pulvinare  neque 
cervicale!  Hercle,  nullo  modo  curabo  de  radendis  barbis  a  nemine  et  unusquisque  radat 
barbam  suam  sicut  melius  ei  conveniat;  quia  non  comitabor  dominum  meum  in  hoc 
tam  longo  itinere.  Immo  ego  nullum  negotium  in  hac  re  habeo  ad  barbas  tondendas 
tamquam  sum  ad  solvendum  incantamentum  meae  dominae  Dulcineae. 

-Utique  es,  amice  -respondit  Trifalda-;  st  quam  multum!  quia  sine  tua  praesentia, 
secundum  quod  intelligo  nihil  erit  faciendi. 

-Venite  ad  regem  iuvandum!  -dixit  Sanctius-.  Quid  habent  armigeri  in  rebus  gestis 
dominorum  suorum?  Nonne  illi  habent  famam  factorum  quae  finiunt,  et  nos  miseri  armigeri 
facimus  omnem  laborem?  Iuro  per  corpus  meum!  Si  enim  historiographi  dicerent:  «Talis 
eques  finivit  feliciter  tales  res  gestas,  propter  iuvamen  armigeri  sui,  quia  sine  illo  id  non 
fieri  potuit ...»  Sed  si  vero  scribunt:  «Dominus  Paralipomenon  Trium  Stellarum  finivit 
res  gestas  ex  sex  spectris»,  et  nullo  modo  nominavit  armigerum  suum,  qui  semper 
praesens  fuit  omnibus  rebus  tamquam  si  non  esset  huius  mundi!  Nunc  autem,  domini 
mei,  iterum  dico  dominum  meum  posse  solum  ire  et  bene  prosit  ei;  quia  ego  manebo  hic 
in  comitatu  ducissae  dominae  meae  et  fortasse  posset  esse  ut  ad  suum  reditum  inveniret 
causam  dominae  Dulcineae  melioratam  tertio  et  quinto;  quia  in  temporibus  otiosis  cogito 
seriem  flagellorum  mihi  dare,  quae  auferat  capillos  ex  meo  corpore. 

-Nihilominus,  eum  debes  comitari  si  vere  opus  est,  optime  Sancti,  quia  nobiles 
rogabunt  te;  et  vultus  harum  nutricum  non  manebunt  tam  barbati  pro  tuo  timore  inutili, 
quod  aliter  esset  cruciatus. 

-Denuo  dicam,  venite  ad  regem  iuvandum!  -obiecit  Sanctius-.  Si  haec 
commiseratio  esset  pro  quibusdam  virginibus,  sive  pro  puellis  doctrinae,  quilibet  vir 
posset  libenter  in  quodcumque  periculum  se  introducere;  sed  haec  pati  ad  tondendas 
barbas  nutricum,  me  miserum!  Melius  esset  omnes  videre  barbatas  ex  maiore  ad 
minorem  atque  ex  timorata  ad  complicatam. 

-Quid  mali  est  inter  te  et  istas  nutrices,  amice  Sancti?  -ait  ducissa-;  nimis  sequeris 
opinionem  illius  pharmacopolae  toletani.  Tamen  in  hoc  non  recte  iudicas:  nutrices  sunt 
domi  meae,  quae  possent  esse  exemplum  omnium  dominarum;  en  hic  domina  Rodrfguez, 
quae  nullo  modo  permitteret  me  aliter  dicere. 

-Melius  est  si  tu,  excellens  domina,  haec  dicis  -inquit  domina  Rodrfguez-;  quia 
Deus  vere  scit  veritatem  omnium,  nempe  bonas  et  malas,  barbatas  sive  glabras  si  vere 
nutrices  sumus,  etiam  mater  nostra  peperit  nos  tamquam  alias  mulieres  et  hoc  modo 
Deus  posuit  nos  in  hoc  mundo,  atque  Ille  scit  quare  et  Eius  misericordiam  petam  ego 
et  non  barbas  alterius. 

-Nunc  autem,  domina  Rodrfguez  -inquit  dominus  Quixotus-,  et  domina  Trifalda  et 
sodalitas  illius,  spero  fore  ut  coelum  videat  bonis  oculis  angustias  vestras;  nam  Sanctius 
faciet  quod  iubeam  ei,  veniat  Clavilignum  et  me  videat  cum  Malambruno;  quoniam  bene 
scio  nullam  esse  novaculam,  quae  facilius  raderet  vos  quam  gladius  meus  tonderet  sive 
amputaret  ex  umeris  caput  Malambruni;  quoniam  Deus  tolerat  malos,  sed  non  in  aeternum. 

-Eheu!  -dixit  ad  hanc  opportunitatem  Dolorosa-.  Omnes  stellae  regionum 
coelestium  videant  te,  magnifice  domine,  strenue  eques,  oculis  beneficis  et  inspirent 
tuo  animo  omnem  prosperitatem  ac  strenuitatem  ut  sis  scutum  et  protectio  huius 
contumeliosi  et  corftusi  generis  nutricum,  quod  a  pharmacopolis  despectum  est,  ab 
armigeris  murmuratum  atque  ab  ephebis  extortum:  ac  maledicta  sit  illa  malefica,  quae 
in  tenera  aetate  suae  vitae  non  facta  est  primo  monacha  ante  quam  nutrix.  Miseras 
nostras  nutrices!  quia  quamvis  descendamus  ex  linea  recta  de  viro  in  virum  ex  ipso 
Hectore  Troiae,  et  dominae  nostrae  vocabunt  nos  tamquam  si  illae  essent  reginae!  0 
gigas  Malambrune,  quia  quamvis  sis  incantator  semper  sustines  promissiones  tuas! 
Mitte  ad  nos  inaequale  Clavilignum  ita  ut  infortunium  noster  finiat;  nam  si  calor  introit 
et  barbae  nostrae  perdurant,  vae  nobis  ac  vae  nostris  rebus  gestis! 

Trifalda  haec  dixit  ac  tam  magno  sensu  ut  educeret  lacrimas  oculorum  omnium 
circumstantium  et  immo  oculos  Sanctii  inundavit,  quare  Sanctius  proposuit  in  suo 
corde  ut  comiteretur  dominum  suum  usque  ad  finem  omnium  partium  huius  mundi,  si 
vere  hoc  modo  lanuginem  ex  illis  vultibus  venerabilibus  eripere  posset. 


Capitulum  41.  De  adventu  Claviligni  et  finis  harum  prolatarum 

rerum  gestarum 


His  rebus  peractis,  et,  nocte  autem  facta,  et  praecise  fuit  hora  electa,  qua  illustris 
equus  Clavilignum  posset  advenire,  cuius  mora  iam  dominum  Quixotum  vere  fatigabat, 
quoniam  ei  videbatur  Malambrunum  retardare  ad  mittendum  ei  equum,  tum  propterea 
quod  ille  non  erat  eques  cui  res  gestae  illae  servabantur,  tum  quia  Malambrunus  non 
audebat  inire  proelium  singulare  cum  eo.  Tamen  en  hic  subito  introiierunt  per  viridarium 
quattuor  viri  silvestres  amicti  viridi  hedera  et  super  umeros  eorum  ferebant  magnum 
equum  ligneum.  Eum  posuerunt  erectum  super  terram  et  quidam  horum  silvestrium  dixit: 

-Ascendat  in  hanc  machinam  qui  animum  ad  hoc  habeat. 

-Hic  -dixit  Sanctius-  ego  non  ascendam,  quia  nec  animum  habeo  nec  eques  sum. 

Et  silvester  prosecutus  est  didens: 

-Et  sedeat  super  dorsum  armiger,  si  eum  habet  atque  habeat  fiduciam  strenui 
Malambruni,  quia  nisi  ex  gladio  eius  ex  nullo  alio  vel  ex  quadam  malitia  cuiuslibet 
offendetur;  et  tantum  oportet  hanc  claviculam  torquere,  quae  super  collum  equi  est  et 
ille  per  aerem  vehet  eos,  quo  Malambrunus  eos  exspectat;  sed  ad  vitandum  quin 
altitudo  ac  sublimitas  aerum  producat  vertiginem  eis  oportet  ut  oculos  cooperiant  usque 
ad  hinnitum  equi  et  hoc  erit  signum  finis  huius  itineris. 

Uli  autem,  his  verbis  dictis,  reliquerunt  Clavilignum  et  faceto  atque  eleganti  motu  reversi 
sunt  quo  venerunt  Dolorosa  vix  vidit  equum  fere  cum  lacrimis  dixit  domino  Quixoto: 

-0  strenue  eques,  promissiones  Malambruni  certae  sunt,  equus  est  domi,  barbae 
nostrae  crescunt  atque  unaquaeque  nostrarum  ab  omni  capillo  rogamus  te  ut  radas 
nos  et  tondeas,  quia  nihil  aliud  est  faciendi  nisi  ascendere  in  eum  tu  et  armiger  tuus  et 
bonum  principium  et  optimum  finem  facias  in  tuo  novo  itinere. 

-Id  faciam  libenter,  domina  comitissa  Trifalda,  ac  libentissime,  nullo  pulvinare 
parato,  nec  calcaribus  calceatis,  quin  demorer;  tam  magnum  est  desiderium  videndi 
te,  domina,  et  omnes  has  dominas  nutrices  rasas  ac  tonsas. 

-Haec  autem  non  faciam  -dixit  Sanctius-,  nec  libenter  nec  invite  neque  ullo  modo; 
et  si  actio  radendi  non  fiet  nisi  si  ego  ascendam  in  dorsum,  bene  poterit  dominus 
meus  alium  armigerum  quaerere  ut  comitetur  eum,  et  hae  dominae  alium  modum  radendi 
vultus  earum;  quia  ego  non  sum  incantator  cui  placeat  iter  facere  per  aerem.  Et  quid 
ergo  dicent  insulani  mei  cum  sciant  gubernatorem  eorum  deambulare  per  ventos?  Etiam 
et  insuper  hoc:  curti  sint  tria  milia  leucarum  liinc  ad  Candaiam,  si  equus  defatigatur  vel 
gigas  irascitur  et  nos  demorabimur  sex  annos  ad  revertendum  et  iam  non  erit  amplius 

insula  nec  «insuli»  in  mundo  ut  cognoscant  me.  Et  velut  proverbium  dicit  cum  dederint 
tibi  vaccam  veni  cum  fune,  et  ignoscant  mihi  barbae  harum  dominarum  et  bene  est 
Sanctus  Petrus  Romae,  volo  dicere,  bene  sum  ego  domi,  ubi  tam  magnum  beneficium 
faciunt  mihi  et  a  cuius  domino  exspecto  breviter  gubernator  esse. 

Cui  dux  dixit 

-Sancti  amice,  insulam  quam  piomisi  tibi  non  movetur  nec  fugit:  radices  habet  et 
profundas  in  abysso  terrae  et  eam  non  eradicabunt  nec  mutabunt,  ex  loco  ubi  est, 
tribus  ictibus.  Et  tu  bene  scis  me  cognoscere  nullum  genus  melius  esse  ad  maximam 
fortunam  nanciscendam  quam  ope  cuiusdam  subornationis  plus  minusve.  Et  quae 
oportet  ad  gubernandum  tamquam  pretium  ad  solvendum  est  ut  iter  facias  cum  domino 
Quixoto  ad  has  res  gestas  perficiendas;  et  tum  revertaris  super  Clavilignum  maxima 
celeritate,  ab  eo  promissa,  tum  venias  pedibus  si  fortuna  esset  adversa  tibi,  tamquam 
si  esses  peregrinus  ex  diversorio  in  diversorium  et  ex  caupona  in  cauponam,  semper 
ad  tuum  adventum  invenies  insulam,  ubi  eam  reliquisti  et  insulanos  tuos  eodem 
desiderio  recipiendi  te  tamquam  gubernatorem  sicut  semper  desideraverunt.  Et 
consilium  meum  etiam  idem  erit  et  nullo  modo  dubites  de  hac  veritate,  domine  Sancti, 
nam  esset  iniuria  contra  voluntatem  quam  habeo  favendi  tibi. 

-Nil  amplius,  domine  -dixit  Sanctius-;  ego  sum  miser  armiger  et  tam  multas 
urbanitates  non  possum  accipere:  ascendat  dominus  meus  et  cooperiant  oculos  meos 
et  commendent  me  Deo  ac  nuntient  mihi  utrum  per  has  altitudines  potero  me 
commendare  Domino  Nostro  an  invocare  angelos  ut  faveant  mihi. 

Cui  Trifalda  respondit: 

-Sancti,  bene  poteris  commendare  te  Deo  sive  cui  volueris,  quia  Malambrunus, 
quamvis  sit  incantator  etiam  est  christifidelis  et  sua  incantamenta  facit  maxima  sollertia 
et  cura  et  nemini  molestus  est. 

-Eheu  -dixit  Sanctius-,  Deus  adiuvet  me  ac  Sanctissima  Trinitas  Caietae  (Gaeta)! 

-Ex  memorabilibus  rebus  gestis  fullonicarum  -inquit  dominus  Quixotus-,  numquam 
vidi  Sanctium  habentem  timorem  velut  nunc  temporis,  et  si  egomet  essem  augur  ut 
alii,  timor  eius  faceret  titillationes  in  animo  meo.  Sed  veni  ad  me,  Sancti:  et  cum  venia 
horum  dominorum  tibi  loquar  seorsum  tantummodo  duo  verba. 

Et  secedens  cum  Sanctio  seorsum  inter  quasdam  arbores  viridarii  et  apprehendens 
eum  ambabus  manibus  dixit: 

-Iam  vides,  Sancti  frater,  longum  iter  quod  nobis  exspectat,  et  tantum  Deus  scit 
quando  poterimus  ex  eo  reverti,  quare  vellem  ut  in  tuum  cubiculum  introeas  tamquam 
si  aliquid  tibi  necessarium  quaereres  ad  iter  faciendum  et  in  ictu  oculi  dares  tibi  bonum 
computum  ex  illis  tribus  milibus  et  trecentis  flagellorum,  quae  pollicitus  es,  saltem 
quingenta,  quae  iam  facta  erunt,  quoniam  incipere  rem  est  eam  fere  dimidiam  finitam 
habere. 

-Iuro  per  Deum!  -dixit  Sanctius-,  te,  domine,  ignavum  esse!  Hoc  idem  est  ac  dicere: 
«Vides  me  praegnantem  et  quaeris  a  me  virginitatem?»  Nunc  debeo  sedere  super  tabulam 
rasam  et  tu  vis  me  lacerare  clunes  meos?  Verumtamen,  domine,  non  recte  iudicas.  Nunc 
oportet  nos  radere  has  dominas  et  ad  reditum  nostrum  polliceor  tibi,  tamquam  qui  ego 
sum,  celeriter  ex  computo  meo  exire  ita  ut  contentus  sis  et  nil  amplius  dicam. 

Dominus  Quixotus  autem  dixit: 

-Hac  promissione  facta,  optime  Sancti,  consolor  me  et  credo  te  id  adimplere 
quoniam,  quamvis  stultus  sis,  etiam  es  homo  veridicus. 

-Non  sum  viridis,  sed  subniger  -dixit  Sanctius-,  sed  quamvis  essem  admixti  coloris 
quod  pollicitus  sum  adimplebo. 

Illi  autem,  his  verbis  dictis,  ad  Clavilignum  reversi  sunt  ad  ascendendum  et  dominus 
Quixotus  cum  ascenderet  dixit  ei: 

-Cooperi  te,  Sancti,  atque  ascende,  Sancti;  quoniam  qui  ex  tam  longinquis 
regionibus  misit  ad  quaerendos  nos,  non  erit  propter  parvam  gloriam,  quae  ei  perveniet 
ad  decipiendos  nos,  qui  ei  confidimus.  Sed  si  omnia  e  contrario  essent  ex  quo  imaginor, 
nulla  malitia  poterit  auferre  a  nobis  gloriam  initiandi  has  res  gestas. 

-Eamus  ergo,  domine  -dixit  Sanctius-,  quia  barbae  lacrimaeque  harum  nutricum 
habeo  fixas  in  meo  corde  et  nihil  comedam  quod  bene  veniat  mihi  donec  possim  eas 
glabras  videre  ut  antea  in  pristina  figura  earum.  Ascendas,  domine,  et  cooperias  te 
primo,  quia  si  ego  sedebo  ad  dorsum  tuum  tu  primus  eris  ad  sedendum  super  sellam. 

-Hoc  ita  verum  est  -obiecit  dominus  Quixotus.  Et  muccinium  eduxit  ex  loculo  suo 
et  a  Dolorosa  quaesivit  ut  bene  cooperiret  oculos  eius,  et,  his  rebus  peractis,  denuo 
develavit  eos  et  dixit: 

-Ni  fallor  credo  me  legisse  apud  Vergilium  eventum  Palladionis  Troiae,  qui  fuit 
equus  ligneus  quem  graeci  divae  Palladi  obtulerunt  et  plenus  erat  equitibus  armatis, 
qui  postea  fuerunt  totalis  destructio  Troiae;  et  sic  bonum  erit  imprimis  videre  quid 
habeat  Clavilignum  in  suo  ventre. 

-Non  necesse  est  -inquit  Dolorosa-;  quia  ego  confido  et  scio  Malambrunum  nihil 
malitiosi  habere  nec  traditoris,  domine  Quixote,  ascende  absque  ullo  metu,  et  ad 
damnum  meum  quod  tibi  accidere  possit. 

Dominus  Quixotus  putavit  ut  quidquid  ipse  obiectaret  esset  in  detrimento  suae 
strenuitatis  et,  nullo  alio  obstaculo  conspecto,  ascendit  in  Clavilignum  et  claviculam 
tentavit,  quae  facile  torquebatur  et,  sic  ut  non  haberet  sustentaculum  pedum,  crura 
sua  pendebant;  quare  similis  erat  tabulae  pictae  Flandriae  in  stragulo  vel  textae  in 
quoddam  triumpho  romano.  Nolens  et  lente  pervenit  Sanctius  ad  ascendendum  et  sese 
accommodavit  quam  melius  potuit  super  dorsum  equi,  quod  nimis  durum  invenit  et 
nullo  modo  molle,  quare  a  duce  quaesivit  ut  ei  darent  quoddam  pulvinar,  quamvis  ex 
strato  ducissae  sive  ex  lecto  cuiusdam  ephebi  esset,  quia  dorsum  equi  magis  videbatur 
marmoreum  quam  ligneum. 

Trifalda,  his  verbis  prolatis,  dixit  hoc  nullo  modo  fieri  posse,  quia  Clavilignum  non 
tolerabat  ullum  genus  ornatus  super  se;  sed  quod  ille  posset  facere  erat  sedere  modo 
muliebri  et  sic  non  sentiret  tantum  illam  duritiem.  Sic  fecit  Sanctius  et  omnibus 
«valedixit»  ac  sivit  ut  oculos  eius  cooperirent.  Tamen  postea  se  develavit  et  intuens 
omnes,  qui  in  viridario  erant,  tenere  et  cum  lacrimis  in  oculis  dixit  ut  eum  iuvarent  in 
illo  negotio  et  orarent  pro  eo  quosdam  Patemoster  necnon  et  Avemarias  ita  ut  Deus 
eodem  modo  ac  simile  statu  rerum  permiteret  ut  alii  facerent  pro  eis  si  opus  esset.  Cui 
dixit  dominus  Quixotus: 

-Latro,  num  paratus  es  ita  ut  suspendant  te  in  furca  vel  in  patibulo  sive  in  fine 
tuae  vitae  ad  tales  preces  dicendas?  Nonne  tu  es,  ignavus,  in  eodem  loco  ubi  pulchra 
Magalona  sedit,  ex  quo  descendit  et  nort  quidem  ad  sepulturam,  sed  ut  fieret  regina 

Francogalliae,  si  historiae  non  mentiuntur?  Et  ego  qui  iuxta  te  sedeo,  nonne  possum 
comparare  me  strenuo  Petro  (Pierres),  qui  hunc  locum  oppressit  suis  cruribus,  quem 
egomet  opprimo?  Cooperi  te,  cooperi  te,  belua  absque  animo,  ne  veniat  ad  os  tuum 
timor  quem  habes,  saltem  coram  me. 

-Cooperite  me  -respondit  Sanctius-;  et  si  non  vultis  ut  me  commendem  Deo  nec 
ab  aliis  commendar,  quid  multum  est  me  pavere  ne  sit  hic  quaedam  regio  diabolorum 
et  dent  nobiscum  in  Peralvillo? 

Et,  ambibus  convenienter  coopertis,  videns  dominus  Quixotus  se  sedere  in  suo 
loco,  tentavit  claviculam  vehendi  et  mox  ac  digitos  posuit  super  eam  cum  omnes 
nutrices  et  circumstantes  levaverunt  voces  dicentes: 

-Deus  propitius  sit  tibi,  strenue  eques! 

-Deus  sit  tecum,  armiger  intrepide! 

-Iam  vos  per  aerem  vehimini,  et  quidem  maiore  velocitate  quam  sagitta! 

-Iam  incepistis  vehi  per  altitudinem  atque  ad  omnes  mirandos,  qui  in  terra  inspiciunt 
vos! 

-Sustine,  strenue  Sancti,  quia  vacillas.  Vide  ne  cadas;  nam  lapsus  tuus  peior  erit 
quam  illius  audacis  iuvenis,  qui  voluit  ducere  currum  Solis,  patris  sui, ! 

Sanctius  audivit  voces  et  premens  se  iuxta  dominum  suum  et  cingens  eum  bracchiis 
dixit: 

-Domine,  quomodo  dicunt  illi  nos  vehi  tam  magna  altitudine  ac  voces  eorum  ad 
nos  perveniunt  tamquam  si  loquerentur  iuxta  nos? 

-Noli  curare  de  hoc,  Sancti;  quoniam  volatus  illi  et  volaturae  illae  sunt  extra  cursum 
ordinarium,  fortasse  ex  mille  leucis  videbis  audiesque  quae  velis.  Et  ne  premas  me  tam 
multum  quoniam  deturbas  me  et  potes  me  deiicere  deorsum;  et  vere  nescio  de  quo 
turbaris  sive  pavescis;  nam  egomet  iurabo  numquam  in  vita  mea  vectum  fuisse  equo 
tam  quieto  et  gressu  tam  placido.  Et  quidem  videtur  nos  non  moveri  a  nostro  loco. 
Educ  a  te,  amice,  metum;  quoniam  profecto  hoc  negotium  it  tamquam  debet  ire  et  est 
nobis  ventus  prosperus. 

-Hoc  ita  est  -respondit  Sanctius-;  quia  ex  hoc  latere  est  mihi  ventus  ac  tam  fortis 
ut  cum  mille  follibus  insufflarent  me. 

Et  hoc  etiam  ita  erat;  quia  ope  magnorum  follium  insufflabant  aerem:  quia  hae  res 
gestae  optimo  modo  factae  erant  a  duce  ducissaque  ac  villico  et  nihilo  carebant  ad 
perfectionem  earum. 

Tamen  dominus  Quixotus  sensit  etiam  ventum  et  dixit: 

-Absque  dubio,  Sancti,  iam  erimus  prope  secundam  regionem  aeris,  ubi  grando 
gignitur  et  nives.  Tonitrui,  fulgura  et  fulmina  gignuntur  in  tertia  regione  et  si  hoc  modo 
sursum  ascendimus  cito  perveniemus  ad  regionem  igneam,  sed  nescio  quomodo 
possum  hanc  claviculam  movere  ne  ascendamus  ubi  comburamur. 

Tunc,  cum  stupis  quae  facile  incendebantur  atque  exstinguebantur,  et  ope  harum 
stuparum,  quae  pendebant  a  longe  de  canna,  calefaciebant  vultus  eorum.  Cum  autem 
Sanctius  sensit  calorem  dixit: 

-Peream  ego,  si  non  sumus  in  loco  illius  ignis  sive  valde  prope,  quia  magna  pars 
barbae  meae  combusta  est  et  secundum  me,  domine,  debeo  develare  me  ad  videndum 
in  qua  parte- sumus. 

-Ne  facias  hoc  modo  -respondit  dominus  Quixotus-,  et  memento  verae  fabellae 
licentiati  Torralbae,  quem  diaboli  ferebant  volatu  per  aerem,  sedentem  super  cannam 
scoparum,  oculis  clausis  et  duodecim  horis  elapsis,  pervenit  Romam,  et  descendit  in 
Turri  Nonae  (Torre  de  Nona),  quae  est  via  illius  urbis  et  vidit  omnem  perturbationem, 
oppugnationem  et  mortem  Borbonis  atque  in  crastinum  diem  iam  reversus  erat 
Matritum,  ubi  nuntiavit  omnia  quae  vidit.  Et  cum  volitaret  per  aerem,  ipse  ait  diabolum 
iussisse  ut  aperiret  oculos  suos  et  quidem  aperuit  eos  et  vidit  se  tam  prope  corpus 
lunae  esse,  secundum  quod  ei  videbatur,  ita  ut  posset  eam  manu  apprehendere,  sed 
non  ausus  est  intueri  terram  ne  languesceret.  Sic  enim,  Sancti,  non  necesse  est  ut 
develemur;  nam  qui  curam  habet  de  nobis  in  hoc  negotio,  computum  dabit  de  nobis 
et  fortasse  properamus  et  ascendimus  tam  celeriter  sursum  in  altum  ut  deiiciat  nos 
deorsum  super  regnum  Candaiae  tamquam  facit  falco  vel  accipiter  super  ardeam  ad 
eam  apprehendendam,  quamvis  haec  fugiat  in  altum.  Et  sic  etiamsi  nobis  videatur  non 
plus  quam  dimidiam  horam  proficisci  ex  viridario,  potes  credere  nos  longum  iter  fecisse. 

-Nescio  quid  hoc  sit  -respondit  Sanctius  Pansa-;  tantum  dicam  si  haec  domina 
Magallanes  sive  Magalona  contenta  fuit  sedendi  super  hoc  dorsum,  eam  non  habuisse 
carnes  nimis  teneras. 

Haec  colloquia  duorum  strenuorum  audierunt  dux  ducissaque  et  qui  in  viridario 
erant,  quibus  magnam  delectationem  invenerunt  et  contentum;  et  tandem  voluerunt 
finire  hoc  insolitum  ac  bene  machinatum  eventum  et  per  caudam  Claviligni  incenderunt 
stopas  et  continuo  cum  equus  esset  plenus  pyrobolis  et  ignibus  artificii  tonitruantibus 
in  aerem  volavit  raro  strepitu  et  dominum  Quixotum  Sanctiumque  Pansam  per  terram 
proiecerunt  ac  semicombustos. 

Dio  tempore  iam  ex  viridario  evasit  turma  nutricum  barbatarum.  Et  Trifalda  et  omnes 
necnon  qui  in  viridario  erant  ceciderunt  per  terram  quasi  affecti  sopore  tamquam 
languore.  Dominus  Quixotus  et  Sanctius  contusi  surrexerunt  et  ubique  inspexerunt  et 
attoniti  erant  videndi  se  ipsos  in  ipso  viridario  ex  quo  profecti  essent  et  per  terram  tot 
homines  iacentes.  Sed  immo  admiratio  eorum  crevit  cum  iuxta  viridarium  viderunt 
magnam  lanceam  fixam  in  terra  de  qua  pendebat  ope  duorum  funium  viridium 
sericorum  charta  membranacea,  alba  et  lubrica,  in  qua  scriptum  erat: 

Inclitus  eques  dominus  Quixotus  a  Manica  finivit  et  perfecit  res  gestas  comitissae 
Trifaldae,  alias  domina  Dolorosa,  et  sodalitatis  eius  tantum  ope  suae  voluntatis 
perficiendi. 

Malambrunus  contentus  est  et  quidem  ad  plenam  voluntatem  eius,  quare  barbae 
dominarum  rasae  sunt  ac  tonsae;  reges  dominus  Clavixus  Antonomasiaque  sunt  in 
suo  pristino  statu.  Et  cum  vapulatio  armigeri  adimpleatur,  candida  columba 
liberabitur  ex  falconibus  malignis,  qui  eam  persequuntur  et  in  bracchia  sui  amantis 
suspirantis  quiescet;  quia  sic  dispositum  est  a  sapiente  Merlino,  protoincantatore 
omnium  incantatorum. 

Dominus  Quixotus,  his  litteris  chartae  membranaceae  lectis,  aperte  intellexit  sensum 
sententiae  fuisse  solvendi  incantamenti  Dulcineae  quapropter  gratias  egit  coelo, 
quoniam  tam  parvo  periculo  tam  magnas  res  gestas  perfecit,  reducendo  vultus 
venerabilium  dominarum  nutricum  ad  statum  pristinum  earum,  quae  nunc  non  amplius 

ibi  videbantur.  Et  tunc  ad  ducem  et  ducissam  pervenerunt,  qui  adhuc  non  erant 
compotes  mentis  propter  soporem,  sed  accipiens  manum  ducis  dixit  ei: 

-Eheu,  bone  vir,  macte  animo!  macte  animo  quoniam  nihil  aliud  accidit!  Res  gestae 
finierunt,  atque  absque  ullo  damno,  ut  ostendit  scriptum  huius  chartae  membranaceae 
quae  hic  pendet. 

Dux  paulatim  et  lente  tamquam  si  vere  ex  sopore  somni  expergefieret  et  ad  se 
reversus  esset  atque  eodem  modo  ducissa  cunctique,  qui  in  viridario  erant  in  terra 
lapsi,  et  magnopere  admirati  ac  pavidi  erant  et  fere  videbatur  hoc  vere  accidisse,  quia 
tam  bene  simulaverunt  facetias  illas.  Dux  legit  scriptum  oculis  semi  clausis  et  postea, 
bracchiis  apertis  amplexus  est  dominum  Quixotum,  eique  dixit  eum  optimum  equitem 
esse  quem  umquam  in  saeculis  vidisse. 

Sanctius  quaerebat  Dolorosam  ad  eius  faciem  videndam  sine  barba  et  utrum  esset 
pulchra  ut  elegans  dispositio  promittebat;  sed  dixerunt  ei,  vix  Clavilignum  ardentem 
volavisse  per  aerem  et  in  terram  cecidisse,  omnem  turmam  nutricum,  barbis  et  capillis 
superfluis  amissis,  evanuisse.  Ducissa  autem  quaesivit  a  Sanctio  quomodo  fuit  ei 
longum  iter  illud.  Cui  Sanctius  respondit: 

-Domina,  arbitratus  sum  nos  volare,  secundum  quod  dominus  meus  dixit  mihi,  per 
regionem  igneam,  et  quidem  volui  develare  oculos  meos;  tamen  dominus  meus  a  quo 
veniam  quaesivi  noluit;  sed  ego,  quia  quid  malitiosi  vel  curiosi  est  mihi  et  cupidus  eram 
cognoscendi  quid  molestum  esset  et  obstaret  mihi,  simpliciter  et,  nemine  conspiciente, 
iuxta  nares  aperui  parum  muccinium,  qui  oculos  meos  operiebat,  et  ibi  intuitus  sum  terram 
et  mihi  videbatur  eam  non  maiorem  esse  quam  granum  sinapis  et  homines,  qui  super 
eam  ambulabant,  parum  maiores  avellanis  ut  videbatur  quam  alti  essemus  tunc. 

Cui  ducissa  ait: 

-Sancti  amice,  vide  quod  dicis;  quia  secundum  quod  videtur  te  non  vidisse  terram, 
sed  homines  ambulantes  per  eam;  et  hoc  clarum  est,  quia  si  terra  videbatur  tamquam  granum 
sinapis  et  unusquisque  homo  ut  avellana,  tantum  unus  homo  operiebat  omnem  terram. 

-Hoc  ita  verum  est  -respondit  Sanctius-,  sed  nihilominus,  develavi  eam  ex  quodam 
latere  et  vidi  eam  integram. 

-Vide,  Sancti  -ait  ducissa-,  quod  per  unum  latus  non  videtur  omne  quod  conspicitur. 

-Nescio  de  conspectibus  -obiecit  Sanctius-;  tantum  scio  quod  tu,  domina,  debeas 
intelligere,  quia  volabamus  per  incantamentum  et  ope  huius  incantamenti  potui  etiam  totam 
terram  videre  et  omnes  homines  ubique  inspicere.  Et  si  hoc  non  credis  etiam  non  credes 
tu,  domina,  quomodo  develando  muccinium  in  loco  superciliarum  me  vidi  prope  coelum, 
quia  non  erat  plus  quam  palmum  et  dimidium  inter  coelum  et  me,  et  quidem  possum  iurare 
praeterea  valde  magnum  esse.  Et  ecce  accidit  cum  essemus  ubi  sunt  Septem  Capellae  sive 
Pleiades,  et  iuro  per  Deum  et  meum  animum,  cum  a  teneris  annis  in  mea  terra  essem 
caprarius,  mox  ac  vidi  eas  volui  oblectari  cum  eis  parumper.  Et  si  hoc  non  facerem  non 
bene  esset  mihi.  Tunc  veni  et  dixi  mihi,  quid  faciendum  est?  Et,  nullo  verbo  prolato,  nec 
profecto  domino  meo,  lente  et  paulatim  descendi  de  Claviligno  et  oblectatus  sum  cum  illis 
capellis,  quae  sunt  tamquam  ligustra  et  flores  et  moram  feci  per  tres  quadrantes  horae,  et 
Clavilignum  non  movit  ex  suo  loco  nec  gressum  ulterius  processit 

-Et  cum  bonus  Sanctius  oblectabatur  cum  capellis  -quaesivit  dux-,  quomodo 
oblectabatur  dominus  Quixotus? 

Cui  dominus  Quixotus  respondit: 

-Haec  omnia  ac  tales  casus  vadunt  extra  ordinem  naturalem  rerum,  quare  non  est 
multum  ut  Sanctius  dicat  quod  dicit.  De  me  tantum  dicam  me  neque  desuper  neque 
deorsum  develavi,  nec  coelum  nec  terram  nec  mare  nec  arenas  vidi.  Verumtamen  sensi 
per  regionem  aeris  vehi  et  fere  pervenire  ad  regionem  igneam,  sed  non  possum  credere 
illinc  ulterius  transire,  quoniam  cum  regio  ignea  sit  inter  coelum  lunae  et  ultimam 
regionem  aeris,  non  potuimus  pervenire  ad  coelum  ubi  Septem  Capellae  sunt  de  quibus 
Sanctius  dicit,  absque  ulla  combustione  nostra  et  si  vere  non  combusti  sumus  sive 
Sanctius  mentitur  sive  Sanctius  somniat. 

-Nec  mentior  nec  somnio  -respondit  Sanctius-;  aliter  quaeras  a  me  signa  talium 
capellarum  et  videbis  utrum  verum  dicam  necne. 

-Dic  enim  Sanctius  -ait  ducissa. 

-Illae  sunt  -respondit  Sanctius-  duae  virides,  duae  rubrae,  duae  caeruleae  atque 
una  variegati  coloris. 

-Caprae  omnino  diversae  a  nostris  sunt  -inquit  dux-,  et  ex  nostra  hac  regione 
non  solitae  sunt  tales  colores,  dico  quoad  capras,  tales  colores  habere. 

-Hoc  patet  -dixit  Sanctius-;  utique,  quia  quaedam  diversitas  debeat  esse  inter 
capras  coeli  et  terrae. 

-Dic  enim  mihi  -quaesivit  dux-;  num  vidisti  inter  illas  capras  quemdam  hircum? 

-Non  vidi  ullum,  domine  -respondit  Sanctius-,  sed  audivi  dicere  nullum  transire 
ultra  cornua  lunae. 

Noluerunt  amplius  de  itinere  eius  ab  eo  quaerere,  quia  eis  videbatur  Sanctium  posse 
per  omnes  coelos  transire  et  nuntios  dare  de  omnibus,  quae  in  eis  essent  absque 
egressu  ex  illo  viridario. 

Breviter,  hic  fuit  finis  rerum  gestarum  dominae  Dolorosae,  quas  dux  ducissaque 
valde  riserunt,  sed  non  tantum  illo  tempore,  sed  per  omnem  vitam  eorum  et  ad  tam 
multa  narranda  ex  parte  Sanctii  per  saecula  si  vivere  posset.  Tamen  dominus  Quixotus 
advenit  ad  Sanctium  eique  ad  aures  inquit: 

-Sancti,  si  tu  vere  vis  me  credere  quod  vidisti  in  coelo,  etiam  opus  est  ut  credas 
quae  vidi  in  caverna  Montesinos.  Et  nil  amplius  tibi  dicam. 


Capitulum  42.  De  consiliis  quae  dominus  Quixotus  dedit  Sanctio 
Pansae  ante  quam  esset  gubernator  insulae  et  de  aliis  rebus  bene 

consideratis 


Dux  ducissaque,  facetis  rebus  gestis  Dolorosae  ac  felici  modo  finitis,  valde 
contenti  fuerunt  et  statuerunt  ulterius  in  suis  facetiis  procedere,  quia  viderunt  se  habere 
subiectum  idoneum  aptumque  ad  haec  omnia  ut  vera  paranda.  Sic  disposuerunt  atque 
iusserunt  suis  famulis  ac  subditis  quomodo.  agerent  cum  Sanctio  quoad  gubernationem 
illius  insulae  promissae,  et  crastino  die,  qui  fuit  post  volatum  Claviligni,  dux  dixit  Sanctio 

ut  pararet  se  ipsum  et  ornaret  ut  fieret  gubernator,  quia  insulani  eum  exspectabant 
tamquam  aquam  mensis  Maii.  Sanctius  fecit  ei  reverentiam  eique  dixit: 

-Postea  quam  de  coelo  descendi  et  inspexi  terram  deorsum  ac  vidi  eam  tam 
parvulam,  aliquo  modo  magnum  desiderium  meum,  ut  fierem  gubernator,  temperatum 
est,  quia  quaenam  excellentia  est  imperare  in  grano  sinapis,  vel  quaenam  dignitas  vel 
imperium  gubernare  sex  homines  parvos  tamquam  avellanas,  qui  mea  opinione,  non 
erant  maiores  in  tota  terra?  Si  tu,  excellens  domine,  velles  mihi  parvulam  partem  huius 
coeli  dare,  quamvis  non  sit  plus  quam  dimidia  leuca,  melius  eam  acciperem  ac  libenter 
quam  maximam  insulam  huius  mundi. 

-Vide,  amice  Sancti  -respondit  dux-,  ego  nullo  modo  possum  coelum  ulli  dare, 
quamvis  non  maius  quam  unguis  sit;  quia  soli  Deo  reservantur  illa  dona  ac  beneficia. 
Quod  tibi  dare  possum  do,  et  hoc  est  insula  facta  et  parata,  rotunda  et  bene  ordinata 
atque  insuper  uberrima  copiosaque,  ubi  si  tu  de  ea  curabis  tua  sollertia  atque  habilitate 
poteris  ope  divitiarum  huius  terrae  divitias  coeli  lucrari. 

-Nunc  autem  -respondit  Sanctius-,  veniat  ad  me  haec  insula;  et  egomet  pugnabo 
ut  fiam  gubernator  prae  omnes  versutos  et  veniam  ad  coelum.  Sed  hoc  non  erit  propter 
cupiditatem  meam  ut  egrediar  ex  tugurio  meo  ad  ascendendum  et  altiora  nanciscenda, 
sed  ex  desiderio  meo  probandi  quid  sit  fieri  gubernator. 

-Si  una  vice  probas,  Sancti  -inquit  dux-,  postea  ungues  arrodes  et  hanc  gubernationem 
desiderabis,  quia  dulce  est  imperare  atque  ab  aliis  ministrari.  Profecto  cum  dominus  tuus 
fiat  imperator,  et  quidem  hoc  erit  absque  dubio,  sicut  fortuna  eius  ultra  procedat,  difficile 
erit  eum  illinc  emere  libenter,  et  ei  dolebit  in  animo  eius  cum  non  amplius  sit. 

-Domine  -obiecit  Sanctius-,  ego  imaginor  bonum  esse  imperare,  quamvis  sit 
gregi  pecorum. 

-Utinam  sepeliant  me  tecum,  Sancti,  quia  omnia  scis  -respondit  dux-,  et  egomet 
exspecto  te  talem  gubernatorem  futurum  esse  secundum  quod  rectum  iudicium  tuum 
promittit,  sed  haec  relinquamus,  atque  animadverte  in  crastinum  diem  te  fore  ut  eas 
ad  hanc  insulam  gubernandam  et  hodie  vespere  vestem  idoneam  tibi  dabunt,  quam 
indues  et  omnia  necessaria  ad  egressum  tuum. 

-Induant  me  -dixit  Sanctius-  sicut  vellent;  quia  omni  modo  ut  id  faciant  ego  semper 
ero  Sanctius  Pansa. 

-Hoc  ita  erit  -inquit  dux-,  tamen  vestes  accommodandae  sunt  muneribus  vel 
dignitati  illius  qui  ea  fungitur,  quia  non  decet  ut  iurisperitus  amictus  sit  tamquam  miles, 
nec  miles  tamquam  sacerdos.  Tu  autem,  Sancti,  amictus  eris  partim  tamquam  iurisperitus 
et  partim  ut  ductor  militum,  nam  in  insula,  quam  ego  tibi  dabo,  necessaria  sunt  arma  et 
litterae,  ac  litterae  armaque. 

-Parvas  -respondit  Sanctius-  litteras  habeo,  quia  nondum  didici  alphabetum,  sed 
satis  est  mihi  ut  Christus  in  memoria  sit  cum  bonus  gubernator  fiam.  Quoad  arma  iam 
ea  tractabo  convenienter,  quae  dent  mihi  et  Deus  providebit. 

-Cum  Sanctius  habeat  tam  bonam  memoriam  -ait  dux-,  nihil  et  numquahi  errabit. 

Tunc  advenit  dominus  Quixotus,  qui  cum  sciret  de  quo  agebatur  ac  de  celeritate, 
qua  Sanctius  proficisceretur  ad  suam  gubernationem,  venia  a  duce  quaesita, 
apprehendit  Sanctium  sua  manu  et  pervenit  ad  habitaculum  suum  ad  ei  consilium 
dandum  quomodo  fungeretur  suo  munere. 

Ambo  in  habitaculum  introiierunt  et  dominus  Quixotus  ianuam  clausit  et  impulit 
Sanctium  ad  sedendum  iuxta  se  et  quieta  ac  tranquilla  voce  dixit  ei: 

-Permultas  gratias  ago  coelo,  Sancti  amice,  quoniam,  ante  quam  ego  invenerim 
quoddam  bonum  beneficium,  optima  fortuna  obviam  tibi  venit.  Ego,  qui  volui  propter 
famulatum  tuum  tibi  pecuniam  solvere,  video  te  antecedere  me,  imprimis  atque  hoc  ante 
tempus  et  contra  omnem  legem  rationabilem,  et  vides  desideria  tua  adimpleri.  Alii  sunt  qui 
muneribus  corrumpunt,  instant  inopportune,  quaerunt,  primo  mane  surgunt,  rogant, 
pugnant  et  nihilominus  non  obtinent  quod  praetendunt;  tamen  alius  venit  et,  nemine 
sciente,  nisi  omnino  invito,  invenit  munus  et  negotium,  quod  permulti  cupiunt  habere.  Et 
hic  venit  et  convenit  dictum  illud,  nempe,  fortunam  prosperam  et  adversam  esse,  quoniam 
tu  es  rudus  et  nullo  modo  ante  primam  lucem  surrexisti  nec  pernoctasti  vigilans  nec  alias 
diligentias  fecisti,  tantum  halitus  huius  equitatus  itinerantis  tetigit  te  et  omnino  ac  sponte 
vides  te  gubernatorem  cuiusdam  insulae,  tamquam  qui  nihil  de  hoc  diceret.  Et  haec  omnia 
dico  tibi,  Sancti!  ne  tribuas  hoc  beneficium  acceptum  tuis  propriis  meritis,  sed  gratias  agas 
coelo,  quod  suaviter  res  sic  disposuit  et  postea  etiam  dabis  gratias  excelsitudini,  quae 
continetur  in  equitatu  itinerante.  Dispone  ergo,  cor  tuum  ad  credendum,  quod  dixi  tibi,  o 
fili!  attende  igitur  hunc  Catonem,  qui  tibi  consilium  dare  vult  ut  sit  tibi  ut  Stella  Polaris  et 
ductor  ad  te  ducendum  ad  portum  securum  huius  procellosi  maris  quo  navigabis;  quoniam 
negotia  et  excelsa  munera  nil  aliud  sunt,  nisi  sinus  profundus  confusionum. 

«Primo,  o  fili!  reverenter  Deum  timebis,  quoniam  in  timore  eius  est  sapientia  et  si 
esses  sapiens  nullum  errorem  facies, 

«Secundo,  oportet  ut  videas  quis  sis  et  quaeras  cognoscere  te  ipsum  et  haec  est 
difficillima  cognitio,  quae  imaginari  possit.  Et  ex  hac  cognitione  curabis  ne  inflares 
pellem  ut  illa  rana,  quae  voluit  maior  esse  quam  bos,  nam  si  hoc  facies  videbis  pedes 
foedos  in  gyro  [pavonis,  secundum  Angelum  Basanta]  quod  erit  tuae  dementiae, 
quoniam  aliquando  etiam  fuisti  porcarius  in  tuo  pago. 

-Hoc  verum  est  -respondit  Sanctius-,  sed  hoc  fuit  cum  essem  puer  iu venis; 
postea  autem  iam  homunculus  fui  pastor  anserum  et  non  porcorum.  Tamen  mihi  videtur 
hoc  non  venire  ad  casum;  quia  non  omnes  qui  gubernant  proveniunt  ex  stirpe  regia. 

-Hoc  ita  est  -obiecit  dominus  Quixotus-;  quapropter  qui  non  habent  principia  nobilia 
debent  comitari  gravitatem  muneris,  quo  funguntur,  cum  molle  suavitate,  duce  prudentia, 
ita  ut  liberet  eos  de  murmuratione  malitiosa  ex  qua  nemo  potest  evadere.  Ostende,  Sancti, 
humilitatem  tui  generis  ac  ne  evadas  dicere  te  provenire  ex  rusticis;  quoniam  si  vident  te 
non  erubescere  nemo  audet  pavefacere  te;  et  gloriare  magis  ut  sis  humilis  virtuosus 
quam  superbus  peccator.  Innumeri  sunt  qui  ex  humili  stirpe  ascenderunt  ad  summam 
dignitatem  pontificiam  et  imperialem  et  ex  hoc  tam  multa  possem  tibi  exempla  adducere 
ut  vere  te  fatigarent.  Vide,  Sancti:  si  accipis  virtutem  ut  medium  et  gloriaris  faciendi  facta 
virtuosa  nullam  invidiam  habebis  principibus  et  nobilibus  dominis;  quoniam  sanguis 
obvenit  in  hereditate,  sed  virtus  obtinetur,  et  virtus  ex  se  sola  valet  quod  sanguis  ex  se 
non  valet.  Et  cum  hoc  ita  sit,  et  vere  est,  si  forte  quis  propinquorum  tuorum  veniat  ad 
visitandum  te  cum  sis  in  tua  insula  ne  despicias  eum  neque  laedas;  sed  eum  optime 
accipe  et  tracta  tuis  muneribus;  quoniam  hoc  modo  adimples  mandatum  coeli,  quod  vult 
ut  neminem  despiciant  pro  his  quae  fecerit  et  retribuas  quod  bene  debeas  naturae.  Si 
autem  uxorem  tuam  duxeris  tecum  (quoniam  non  decet  gubernatores  per  longum  tempus 

abesse  ab  uxoribus  propriis)  doce  eam,  adiuva  eam  et  educ  eam  ex  naturali  ruditate  eius, 
quoniam  uxor  rustica  atque  ignorans  potest  disperdere  quod  gubernator  prudens  acquirit. 
Si  casu  viduus  factus  sis,  quod  tibi  accidere  possit,  et  velles  ducere  aliam  uxorem 
ditiorem,  cave  ne  sit  tibi  ut  hamus  et  arundo  piscatoria  sive  ut  cucullus  ad  dicendum 
«nolo»;  quoniam  vere  dicam  tibi  ut  ex  omnibus,  quae  mulier  iudicis  accipiat,  maritus 
dabit  computum  et  rationem  in  Die  ludicii,  et  quater  solvet  ex  his  quae  non  accepit  in 
vita.  Numquam  accipias  legem  arbitrariam  ad  bene  vivendum,  quam  libenter  accipiunt 
ignorantes,  qui  gloriantur  proprio  intellectu.  Maiorem  commiserationem  habeas 
lacrimarum  pauperis,  sed  non  maiorem  iustitiam  quam  querelarum  divitis.  Quaere  veritatem 
inter  promissiones  muneraque  divitis  velut  inter  singultus  et  importunitates  pauperis. 
Cum  quaerenda  sit  aequitas  ne  punias  delinquentem  omni  rigore  legis,  quoniam  non 
melior  est  fama  iudicis  rigurosi  quam  commiserantis.  Et  si  casu  virgam  iustitiae  debeas 
inclinare  ne  sit  sub  onere  muneris,  sed  misericordiae.  Cum  debeas  iudicare  causam  inimici 
tui,  averte  mentem  tuam  ab  iniuria  ab  eo  accepta  et  cogita  de  veracitate  illius.  Ne  obcaecet 
te  studium  proprium  in  causa  aliena;  quoniam  errores  quos  facias  erunt  sine  remedio  et, 
si  vere  habent  remedium,  contra  tuam  famam  erunt,  nisi  etiam  contra  pecuniam  tuam.  Si 
mulier  pulchra  venit  ad  te  quaerendo  iustitiam  averte  oculos  tuos  a  lacrimis  eius  et  aures 
tuas  a  gemitibus  eius  ac  respice  pedetentim  negotium  requisitum,  sin  autem  mens  tua 
submergatur  in  planctu  et  bonitas  tua  in  suspiriis  eius.  Ne  offendas  verbis  quem  damnabis 
opere,  quoniam  poena  cruciatus  satis  est  misero  sine  additamento  horum  argumentorum. 
Considera  damnandum  sub  tua  iurisdictione  hominem  miserandum  esse  et  quidem 
subiectum  condicionibus  pravae  naturae  nostrae,  sed  ex  tua  parte  ac,  nulla  iniuria  adversa 
accepta,  ostende  te  ipsum  commiserantem  et  clementem  erga  eum;  quoniam  melius  videtur 
nobis  misericordia  quam  iustitia,  quamvis  omnia  attributa  Dei  aequalia  sint. 

Si  haec  praecepta  ac  regulas  sequeris,  Sancti,  dies  tui  erunt  longinqui,  fama  tua 
erit  sempiterna,  praemia  tua  plena,  felicitas  tua  inenarrabilis,  liberi  tui  ducent  uxores 
sicut  vellent,  eis  erunt  tituli  et  etiam  nepotibus  tuis,  in  pace  vives  ac  beneplacito  omnium 
gentium  et  in  ultimis  gressibus  vitae  adveniet  mors,  in  senectute  suavi  et  matura  atque 
oculos  tuos  claudent  manus  nepotum  tuorum  ex  tertia  generatione.  Haec  quae 
hucusque  dixi  tibi  sunt  consilia,  quibus  ornandus  est  animus  tuus.  Tamen  ausculta  ea 
quae  debeant  etiam  corpus  tuum  ornare. 


Capitulum  43.  De  alteris  consiliis,  quae  dominus  Quixotus  Sanctio 

Pansae  dedit 


Qui  praeterita  argumenta  audiret,  nonne  dominum  Quixotum  pro  viro  valde  sano 
et  compote  mentis  haberet?  Tamen,  sicut  multoties  in  progressu  huius  magnae  historiae 
dictum  est,  ille  a  recta  via  tantum  discedebat  cum  esset  quaestio  illius  equitatus,  sed 
in  omnibus  rebus  ostendebat  se  ipsum  habere  mentem  claram  ac  prudentem  intellectum, 
quare  omni  tempore  opera  eius  agebant  contra  iudicium  eius  et  iudicium  agebat  contra 

opera  eius;  sed  in  his  alteris  consiliis,  quae  dedit  Sanctio,  ostendit  magnas  facetias  et 
posuit  suam  prudentiam  et  insaniam  in  excelso  loco. 

Sanctius  attente,  atque  auribus  arrectis,  auscultabat  eum  et  conabatur  talia  consilia 
tradere  memoriae,  quia  ea  vere  volebat  servare  et  ei  videbatur  bonum  partum  futurum 
esse  post  graviditatem  suae  gubernationis.  Dominus  Quixotus  autem  prosecutus  est 
eique  dixit: 

-Quoad  modum  gubernandi  te  ipsum  et  domum  tuam,  Sancti,  primum  quod  tibi 
commendo  est  ut  vere  mundus  sis  et  ungues  scindas  ne  eas  sinas  crescere  tamquam 
nonnulli  faciunt,  quibus  ignorantia  facit  credere  ungues  longas  ornatus  manuum  esse, 
tamquam  si  haec  excrescentia  atque  additamentum,  quae  relinquunt,  essent  ungues 
humanae  et  non  ungues  aquilae  lacertariae:  quod  est  immundus  et  inusitatus  abusus. 
Ne  ambules,  Sancti,  sine  cingulo  ac  flaccido  modo;  quoniam  vestis  inordinata  indicium 
est  animi  debilis,  nisi  hanc  inordinationem  ac  negligentiam  accipiant  pro  versutia, 
tamquam  de  Iulio  Caesare  iudicaverunt.  Prudenter  munus  tuum  aestima  et,  si  vere 
oportet  ut  des  symbolum  vestiarium  pedisequis  ac  famulis  tuis,  da  eis  hoc  honestum 
atque  utile,  antequam  speciosum  et  splendidum  et  reliquum  da  tuis  famulis  et  etiam 
pauperibus:  volo  dicere  si  debeas  induere  sex  ephebos,  indue  tantummodo  tres  eorum 
et  alios  tres  pauperes  et  sic  habebis  ephebos  propter  coelum  et  terram;  et  hunc  modum 
dandi  symbolum  vestiarium  non  cognoscunt  gloriosi  iactabundi.  Ne  comedas  allios 
nec  caepas,  quin  ex  odore  cognoscant  te  rusticum  esse.  Ambula  lenti  ter;  loquere 
quiete,  sed  non  ut  videaris  auscultare  temetipsum;  quoniam  omnis  affectatio  mala  est. 
Ede  parum  et  coena  minus;  quoniam  salus  corporis  fit  in  officina  stomachi.  Esto 
temperatus  bibendo,  animadvertens  multum  vinum  non  bene  servare  secreta  nec  verba 
sustinere.  Cave,  Sancti,  ne  comedas  ambabus  maxillis  nec  quidem  eructes  coram 
quodam  homine. 

-Quid  est  hoc  eructare ,  quod  non  intelligo?  -dixit  Sanctius. 

Et  dominus  Quixotus  dixit  ei: 

- Eructare ,  Sancti,  vult  dicere  ructuare  et  hoc  verbum  est  inter  turpissima  vocabula 
hispanici  sermonis,  quamvis  sit  valde  significans  et  sic  studiosi  ad  linguam  latinam 
perveniunt  et  dicunt  eructare  pro  ructuare  [vulgo  regoldar]\  et  ructamen  pro 
eructatione ,  et  etiamsi  multi  haec  vocabula  non  intelligant  hoc  est  parvi  momenti,  nam 
usus  introducet  ea,  tempore  properante,  ita  ut  faciliter  intelligant  et  hoc  est  modus 
acquirendi  nova  verba,  quae  vere  pendent  de  vulgo  et  consuetudine  hominum. 

-Vere,  domine  -dixit  Sanctius-,  unum  ex  consiliis  et  monitis,  quae  vere  volo  tradere 
memoriae  est  non  ructuare ,  quia  saepe  soleo  facere. 

- Eructare ,  Sancti,  et  non  ructuare  -dixit  dominus  Quixotus. 

-Ex  hoc  et  in  futurum  etiam  dicam  eructare  -respondit  Sanctius-  et  mea  fide  ne 
illius  obliviscar. 

-Etiam,  Sancti,  cura  ne  inmisceas  in  tuis  colloquiis  turbam  multam  proverbiorum 
sicut  facere  soles;  quoniam  proverbia  sunt  sententiae  breves,  sed  multoties  eas 
adduces  non  quidem  accurate  et  plus  videntur  ineptiae  quam  sententiae  sapientes. 

-Hoc  tantum  Deus  providebit  -respondit  Sanctius-,  quia  cognosco  plura  proverbia 
quam  quae  libri  continent,  et  aliquandp  omnia  una  ad  os  meum  veniunt  tempore 
loquendi  et  inter  se  pugnant,  quia  curtcta  volunt  exire  prae  aliis;  et  lingua  proiicit 

primum  quod  invenit,  quamvis  non  tam  adaequatum  ad  casum  sit*  Tamen  ex  hoc  et  in 
futurum  curabo  de  eis  et  tantum  dicam,  quae  conveniant  ad  gravitatem  muneris  mei; 
quia  in  domo  plena  cito  fit  coena;  et  qui  scindit  chartulas  lusorias  non  miscet  eas;  et 
salvus  est  qui  campanas  pulsat;  et  qui  dat  et  habet  in  bono  consilio  manet. 

-Perge  ultra,  ulterius,  Sancti!  -dixit  dominus  Quixotus-.  Coniunge,  copula,  insere 
proverbia,  quoniam  nemo  venit  ad  te  iudicandum!  Punit  me  mater  mea  et  ego  denuo 
decipio  eam!  Nonne  dico  tibi  ut  cures  de  tuis  proverbiis?  Quomodo  uno  ictu  proiecisti 
longam  seriem  eorum,  quae  nullo  modo  veniunt  ad  hanc  occasionem?  Animadverte, 
Sancti,  ego  nolo  dicere  proverbium  male  videri,  cum  veniat  ad  casum  idoneum;  sed 
adducere  proverbia  sine  sensu  ac  mensura  facit  colloquium  stultum  atque  insipidum. 
Cum  ascendas  in  equum,  ne  inclines  corpus  retrorsum  nec  crura  nimis  rigida  habeas 
et  extra  locum  ventris  equi,  nec  flaccidus  sis  ut  videaris  vehi  asino  et  non  equo; 
quoniam  vehi  equo  facit  nonnullos  equites  et  alios  stabularios.  Esto  moderatus  dormitu; 
nam  qui  non  surgit  ortu  solis  non  vere  gaudet  de  toto  die;  atque  animadverte,  o  Sancti! 
diligentiam  esse  matrem  bonae  fortunae  et  pigritiam,  adversariam  eius,  numquam 
pervenisse  ad  terminum  boni  desiderii.  Et  hoc  consilium  quod  nunc  tibi  dabo,  quamvis 
non  sit  ad  ornatum  corporeum,  oportet  ut  tradas  bene  memoriae  et,  mea  sententia, 
non  erit  minoris  momenti  quam  alia,  quae  iam  hucusque  dedi  tibi;  et  hoc  est  ut 
numquam  audeas  disputare  de  generibus  stirpibusque,  saltem  comparando  ea  inter 
se,  quoniam  cum  exorta  sit  comparatio  oportet  ut  quidam  eorum  sit  melior  et  alter  victus 
et  ex  eo  odiosus  eris,  sed  numquam  laudatus  a  primo  quod  extulisti  sursum.  Vestes 
tuae  sint  femoralia,  thorax  manicatus,  pallium  longum;  ampla  femoralia  nec  nominentur, 
nam  haec  nec  equitibus  nec  gubernatoribus  conveniunt.  Nunc  temporis  haec  omnia 
consilia  sunt,  quae  ad  mentem  meam  venerunt,  Sancti,  sed  tempore  prodeunte,  et 
secundum  occasiones  sic  alia  convenientia  erunt  tibi,  si  vere  nuntiabis  mihi  statum 
rerum  tuarum. 

-Domine  respondit  Sanctius-,  mea  opinione,  omnia  quae  dixisti  mihi  sunt  res  valde 
bonae  ac  maximae  utilitatis,  sed  quid  proderit  mihi  si  fere  nullius  memini?  Vere  non 
aberit  a  mente  mea  nec  obliviscar  ut  ungues  ne  plus  aequo  crescant  et  ut  denuo  ducam 
uxorem  si  opus  esset,  sed  ex  aliis  complicationibus  et  implicationibus  nec  memini  nec 
meminero  tamquam  ex  nubibus  quae  transierunt  praeterito  anno,  et  sic  oportet  ut  dent 
mihi  talia  consilia  scripta;  et  quamvis  nesciam  legere  nec  scribere  ea  dabo  confessori 
meo  ut  aliquando  ac  tempore  opportuno  ea  legat  mihi. 

-O,  me  miserum!  -respondit  dominus  Quixotus-,  quam  male  videtur  gubernatores 
nescire  legere  nec  scribere!  Quoniam  oportet  ut  scias,  o  Sancti!  cum  homo  nesciat 
legere,  sive  si  sit  scaevus,  hoc  provenit  ex  duobus  causis;  sive  quoniam  fuit  filius 
parentum  nimis  pauperum  et  humilis  condicionis,  sive  quia  fuit  nimis  turbulentus  atque 
inquietus,  et  sana  doctrina  et  bona  consuetudo  non  introivit  in  eum.  Hic  est  defectus 
magnus  quem  tecum  fers,  quapropter  vellem  ut  saltem  disceres  nomen  tuum  scribere. 

-Nomen  meum  scribo  -respondit  Sanctius-;  quia  cum  essem  bedellus  in  pago  meo, 
didici  aliquas  litteras  scribere  tamquam  si  essent  signa  super  saccos,  et  dicebant  ea 
dicere  nomen  meum;  aliter  fingam  me  manum  dexteram  inhabilem  habere  et  alter  signet 
nomine  meo  pro  me;  quia  ad  omnia  remedium  est,  nisi  propter  mortem;  et  cum  habeam 
virgam  in  mea  manu  faciam  quidquid  velim;  praesertim  qui  habet  patrem  cum  sit 

praefectus  urbis  ...  Et  cum  sim  gubernator  quod  est  magis  quam  esse  praefectus  loci, 
venite  ad  me  et  iam  videbitis!  Sin  autem  si  veniunt  ad  despiciendum  et  calumniandum 
me;  venient  ad  lanam  quaerendam  et  revertentur  tonsi;  et  quem  Deus  diligit,  domus 
sapit  ei  ut  bona;  et  stultitiae  divitis  sunt  sententiae  pro  multitudine  hominum;  et  cum 
sim  gubernatur  et  munificus,  sicut  ero,  nulla  negligentia  videbitur  in  me.  Quia  aliter  si 
fis  mei  muscae  venient  ad  te;  et  tam  multum  vales  quantum  habes,  secundum  quod 
avia  mea  dixit  mihi;  atque  ex  homine  bene  radicato  numquam  vindicaberis. 

-O,  maledictus  sis  a  Deo,  Sancti!  -ait  ad  hanc  occasionem  dominus  Quixotus-. 
Sexaginta  milia  diabolorum  adducant  te  secum  una  cum  tuis  innumeris  proverbiis! 
Abhinc  horam  coniunges  ea  et  in  unoquoque  das  mihi  haustum  magni  cruciatus.  Et 
securus  sum  dicendi  tibi  ut  quodam  die  haec  ipsa  proverbia  adducent  te  ad  furcam 
vel  ad  patibulum;  et  propter  ea  subditi  tui  auferent  a  te  gubernationem  vel  contra  te 
rebellabunt.  Dic  mihi,  ubi  invenis  ea,  ignorans  et  quomodo  eis  uteris,  stolide,  quoniam 
ut  egomet  unum  dicam  et  quidem  adaequate  sudo  et  laboro  tamquam  si  foderem 
fossam? 

-Per  Deum,  domine  mi  -obierit  Sanctius-,  mea  opinione,  nimis  dolet  tibi  de  minimis 
rebus.  Quare  lamentaris,  quia  ego  utor  meis  divitiis  cum  nullas  alias  habeam,  nisi 
proverbia  et  plura  proverbia?  Et  ecce  nunc  quattuor  ad  me  veniunt,  quae  vere 
conveniunt  accuratissime  ad  hunc  casum  sive  ut  pira  ad  cistam;  sed  non  dicam  ea, 
quia  silentium  opportunum  vocatur  Sanctius. 

-Sed  hic  Sanctius  non  es  tu  -inquit  dominus  Quixotus-;  quoniam  non  tantum 
non  es  tacitus,  sed  versutus  garrulus  et  obstinatus.  Nihilominus  vellem  haec  quattuor 
proverbia  cognoscere,  quae  ad  tuam  memoriam  venerunt  et  quidem  tam  accurate  ad 
hanc  occasionem  et  ego  percurro  meam  memoriam,  quae  non  est  mala  et  nullum  invenio. 

-Quid  melius  -dixit  Sanctius-  quam  dicere  «inter  dentes  molares  duos  numquam 
ponas  pollices  tuos»  et  «nil  dicendum  est  cum  dicitur:  age  foras  domo  mea  et  quid 
quaeris  cum  uxore  mea?»  et  si  «petra  percutit  hydriam  et  hydria  petram,  male  eveniet 
hydriae»  et  omnia  conveniunt  ad  hanc  opportunitatem.  Quare  nemo  audeat  cum 
gubernatore  contumelias  habere,  nec  cum  eo  qui  ei  iubeat,  quia  male  egredietur, 
tamquam  qui  ponit  digitum  inter  dentes  molares  et  quamvis  non  ultimi  sint,  dum  vere 
sint  molares,  quod  non  facit  ad  casum.  Et  quod  gubernator  dicit  non  oportet  obiectare 
tamquam  si  quis  diceret:  «age  foras  domo  mea  et  quid  quaeris  cum  uxore  mea?»  Quoad 
petram  cum  hydria  etiam  caecus  videbit.  Et  sic,  qui  videt  festucam  in  oculo  alieno, 
oportet  ut  videat  trabem  in  oculo  suo,  ne  dicant  de  eo:  «Expavit  mortua  videndo 
iugulatam»,  et  tu,  domine,  bene  scis  ignorantem  magis  cognoscere  domi  suae  quam 
sapiens  in  domo  aliena. 

-Minime  vero,  Sancti  -respondit  dominus  Quixotus-;  quoniam  ignorans  neque 
domi  neque  in  domo  aliena  quid  boni  scit,  quoniam  additamentum  insipientiae  non 
pendet  de  ulla  domo.  Sed  relinquamus  has  res  hic,  Sancti;  nam  si  male  adimples  tuam 
gubernationem  tantum  erit  culpa  tua  et  verecundia  mea;  tamen  mitigatus  sum  quoniam 
feci  quod  vere  debui  et  consilium  dedi  tibi,  secundum  quod  erat  mihi  verum  et 
convenienter  dicendi;  quibus  exeo  ex  obligatione  mea  atque  ex  mea  promissione. 
Utinam  Deus  ducat  te,  Sancti,  et  gubemef  te  in  tua  gubernatione  atque  educat  me  ex 
meo  scrupulo,  qui  manet  mecum,  ne  evertas  totam  insulam  in  ruinam,  quod  egomet 

nunc  possem  vitare  si  develarem  duci  quis  vere  tu  sis,  eique  dicendo  te  totum  esse 
saccum  proverbiorum  ac  malitiae. 

-Domine  -obiecit  Sanctius-,  si  vere  credis  me  non  esse  idoneum  ad  hanc 
gubernationem,  ex  hoc  habes  plenam  libertatem  faciendi;  quia  magis  existimo  parvum 
nigrum  unguis  animi  mei  quam  totum  corpus  meum;  et  melius  comedam,  cum  sim 
Sanctius  simpliciter  panem  et  caepam  quam  ut  gubernator  perdicem  caponemque;  et 
insuper  dum  dormimus  omnes  sumus  aequales,  magni  et  parvi,  pauperes  divitesque, 
et  si  tu  recte  inspicis  hoc  negotium,  videbis  tantummodo  te  locutum  fuisse  mecum  de 
gubernatione  insularum;  quia  ego  de  hac  gubernatione  tantum  scio  quantum  vultur 
scire  posset;  et  si  vere  imaginaris  diabolum  adducturum  esse  me  propter  meam 
gubernationem  melius  erit  mihi  ut  Sanctius  in  coelum  perveniat  quam  gubernator  in 
infernum. 

-Per  Deum  altissimum,  Sancti  -dixit  dominus  Quixotus-,  tantum  propter  haec 
argumenta,  quae  dixisti,  credo  te  mereri  mille  insulas  gubernare:  bonam  dispositionem 
naturalem  habes,  sine  qua  nulla  scientia  valet;  commenda  te  ipsum  Deo  et  cura  recte 
iudicare  primo  ictu;  id  est  ut  semper  habeas  sanam  voluntatem  ac  solidum  propositum 
iudicandi  recte  omnes  causas,  quas  adducant  tibi,  quoniam  coelum  semper  favet  bonis 
desideriis.  Et  eamus  edere  nam  credo  hos  dominos  iam  exspectare  nos. 


Capitulum  44.  Ubi  narratur  quomodo  adduxerunt  Sanctium  Pansam 
ad  gubernationem  et  de  insolitis  rebus  gestis,  quae  in  castello 
domino  Quixoto  acciderunt 


Secundum  quod  dicunt  in  textu  originali  huius  historiae,  legitur  quomodo  Cide 
Hamete  pervenit  ad  scribendum  hoc  capitulum,  quia  traductor  eius  id  non  vertit 
tamquam  auctor  ipse  id  scripserat,  et  haec  fuit  quaedam  querela,  quam  habuit  maurus 
ille  de  se  ipso,  quia  accepit  inter  manus  suas  hanc  historiam  nimis  aridam  atque 
insulsam,  tamquam  haec  est  domini  Quixoti  et  etiam  quia  ei  videbatur  se  tantum  de 
domino  Quixoto  et  de  Sanctio  loqui  et  non  ausus  est  ad  alias  disgressiones  et  fabellas 
sese  extendere,  quae  essent  maioris  momenti  atque  oblectamenti.  Tamen  etiam  dicebat 
se  semper  habuisse  intellectum,  manum  et  calamum  paratum  ad  scribendum  de  uno 
subiecto  et  sic  locutus  est  per  ora  paucorum  hominum,  quod  vere  erat  labor  valde 
incommodus  et  nullo  modo  redundabat  ad  bonum  exitum  auctoris,  quapropter  et  ad 
hoc  vitandum  usus  est  artificio  scribendi  nonnullas  fabellas,  tamquam  illam  Invidi 
mariti  importuni  et  Ductoris  captivi ,  quae  sunt  tamquam  seiunctae  ab  historia 
praecipua,  nam  aliae  quae  etiam  narrantur  sunt  facta,  quae  acciderunt  ipsi  domino 
Quixoto  et  vere  scribere  debuit.  Etiam  auctor  putavit,  ut  ipse  dicit,  multos 
praetermissuros  esse  has  fabellas  et  quidem  celeriter  vel  propter  taedium  pro  rebus 
gestis  domini  Quixoti,  quae  vere  requirunt  magnam  attentionem  et  non  videbunt 
magnum  artificium  et  ornatum,  quod  continent  hae  fabulae,  quod  melius  ostenderetur 

si  solae  illae  essent  et  non  adnexae  ad  dementias  domini  Quixoti  et  stultitias  Sanctii  et 
hoc  modo  in  lucem  editae  essent.  Et  sic,  in  hac  secunda  parte  noluit  alias  fabellas 
inserere  sive  seiunctas  vel  adnexas,  sed  tantum  aliquas  disgressiones,  quae  ortae 
essent  ex  ipsis  rebus  gestis  narratis,  quod  verum  est,  et  hoc  tantum  aliquando  et 
brevibus  verbis,  quae  sufficerent  ad  ea  describenda,  quia  vere  vult  in  strictis  limitibus 
narrationis  manere.  Tamen  cum  habeat  habilitatem,  peritiam  atque  intellectum  ad 
tractandum  totum  orbem  terrarum,  rogat  lectores  ne  despiciant  laborem  suum  et  laudent 
eum  si  non  per  ea,  quae  scripsit,  saltem  per  ea  quae  scienter  praetermiserat. 

Postea  vero  historia  prosequitur  et  dicit:  dominus  Quixotus,  prandio  finito,  ipso 
die  quo  dedit  consilia  Sanctio,  etiam  ipso  vespere  haec  consilia  dedit  ei  scripta  ita  ut 
quaereret  quem  ei  legeret  ea.  Tamen  simul  atque  ei  dederat  ex  sua  manu  in  terram 
ceciderunt  et  ad  manus  ducis  pervenerunt,  qui  cum  ducissa  communicavit  et  ambo 
admirati  sunt  denuo  de  amentia  ac  sapientia  domini  Quixoti.  Et  hoc  modo  ambo 
prosecuti  sunt  suis  facetiis  ac  Sanctium  miserunt  cum  magno  comitatu  ad  locum,  qui 
futurus  erat  ei  ut  insula. 

Et  ipse  villicus  ducis  erat,  qui  haec  omnia  machinabatur  et  erat  vir  valde  prudens 
ac  facetus  nimis  -quia  nullae  erunt  facetiae  ubi  non  sit  prudentia-,  et  ille  etiam  fuit, 
qui  personam  Trifaldae  repraesentavit,  et  quidem  sale  et  lepore,  ut  dictum  est;  et 
huiusmodi  et  cum  artificio  dominorum  suorum  sciebat  quomodo  tractandus  erat 
Sanctius  ex  suo  labore  et  haec  omnia  optime  perfecit.  Et,  ut  ubi  primum  Sanctius  viderit 
illum  villicum,  imaginatus  est  se  videre  comitissam  Trifaldam  et  vertens  se  ad  dominum 
suum  dixit  ei: 

-Domine,  diabolus  adducat  me  secum  hinc  ubi  ego  sum,  vir  iustus  et  christifidelis, 
aut  tu,  domine,  confitearis  vultum  huius  villici  ducis,  qui  hic  est,  ipsum  esse  illius 
dominae  Dolorosae. 

Dominus  Quixotus  inspexit  attente  villicum  et,  eo  conspecto,  dixit  Sanctio: 

-Non  opus  est  ut  diabolus  adducat  te  secum,  Sancti,  neque  ut  iustum  neque  ut 
christifidelem,  quoniam  nescio  quid  vere  dicere  vis,  scilicet  vultum  Dolorosae  esse 
faciem  villici,  sed  non  propter  hoc  villicus  est  Dolorosa;  nam  si  vere  esset  haberet 
magnam  contradictionem  inter  se,  et  nunc  non  est  tempus  inquirendi  atque  introiendi 
in  labyrinthos  intricatos.  Crede  mihi,  amice,  opus  est  rogandi  Dominum  Nostrum  fortiter 
ut  liberet  nos  a  malis  incantatoribus  et  perversis  incantamentis. 

-Non  sunt  facetiae,  domne  -obiecit  Sanctius-,  sed  quia  antea  audivi  eum 
loquentem  et  videbatur  mihi  vocem  Trifaldae  audivisse  in  auribus.  Nunc  autem  tacebo; 
sed  ex  hoc  animadvertam  utrum  develem  signum  aliud  quo  mea  suspicio  confirmetur 
an  evanescat. 

-Bene  facies  ita,  Sancti  -inquit  dominus  Quixotus-,  et  nuntiabis  mihi  omnia,  quae 
in  hoc  negotio  invenies  necnon  et  omnia,  quae  acciderent  tibi  in  tua  gubernatione. 

Sanctius  denique  comitatus  magna  turba  hominum  profectus  est,  et  quidem  ut 
legisperitus  amictus  amplo  pallio  venatorio  rubicundi  coloris,  cum  petaso  huiuscemodi 
et  sedens  super  mulum  brevibus  sustentaculis  [vulgo  a  la  jineta ]  et  post  eum  ac 
secundum  dispositionem  ducis  erat  asinus  phaleratus  eius  idoneis  ornamentis  sericis. 
Sanctius  vertebat  retro  aliquando  caput  suum  ad  videndum  asinum,  cum  cuius  comitatu 
tam  contentus  erat  ita  ut  nollet  sese  transmutare  pro  imperatore  Germaniae. 

Cum  valedixit  duci  ducissaeque  osculatus  est  manus  eorum  et  accepit 
benedictionem  domini  sui,  qui  eam  ei  cum  lacrimis  dedit  et  Sanctius  etiam  quadam 
gesticulatione  planctus  eam  recepit. 

Sine,  benevole  lector,  ut  bonus  Sanctius  eat  in  pace  et  in  bona  hora  atque  exspecta 
magnam  copiam  salis  leporisque  ad  risum  tenendum,  cum  videas  quod  accidit  domino 
eius  illa  nocte;  et  si  his  rebus  non  vere  ridebis  saltem  parumper  labia  tua  aperies  risu 
simiae;  quia  res  gestae  domini  Quixoti  caelebrandae  sunt  sive  admiratione  sive  risu. 

Et,  Sanctio  absente,  etiam  narratur  ut  ubi  primum  dominus  Quixotus  senserit  suam 
solitudinem  et  dixerit  se  velle  gubernationem  a  Sanctio  auferre  et  eodem  modo  illam 
missionem  revocare  ab  eo  et  quidem  faceret  si  potuisset.  Tamen  ducissa  cognovit 
melancholiam  domini  Quixoti  et  ab  eo  quaesivit  quare  moestus  esset;  utrum  hoc  esset 
ex  absentia  Sanctii  necne,  nam  multi  armigeri,  nutrices  virginesque  erant  domi  eius, 
qui  libenter  ei  servirent  ad  plenum  gaudium  et  desiderium. 

-Hoc  verum  est,  domina  mea  -respondit  dominus  Quixotus-,  me  sentire  absentiam 
Sanctii;  sed  haec  non  est  praecipua  ratio  quare  videor  tristis  et  ex  omnibus 
propositionibus  quas  tu,  domina  excellentissima,  offers  mihi  tantum  eligam  voluntatem, 
qua  haec  omnia  fecisti,  sed  ex  aliis  rebus  rogo  te  ut  concedas  ac  permittas  ut  intrem  in 
meum  cubiculum  ita  ut  egomet  serviam  mihi. 

-Hoc  nullo  modo  ita  erit  -ait  ducissa-,  domine  Quixote,  quia  quattuor  virgines 
ministrabunt  tibi,  et  omnes  pulcherrimae  ut  flores. 

-Quoad  me  -respondit  dominus  Quixotus-  non  erunt  ut  flores,  sed  tamquam 
spinae,  quae  pungant  animum  meum.  Et  sic  introibunt  illae  in  meum  cubiculum  nec 
quod  ei  simile  sit,  tamquam  ego  possim  volare.  Si  tu,  excellentissima  domina,  vis 
beneficium  mihi  tribuere,  nullo  merito  meo,  sine  ut  curem  de  meis  rebus  ac  serviam 
mihi  ex  ianuis  intus,  ita  ut  ponam  murum  in  media  honestate  desideriorum  meorum, 
quoniam  nolo  hanc  consuetudinem  amittere  propter  liberalitatem  quam  tu,  excelsa 
domina,  vis  mihi  ostendere.  Et  breviter,  melius  dormiam  amictus  quam  permitterem  ut 
quaedam  denudet  me. 

-Sufficit,  domine  Quixote  -obiecit  ducissa-.  Mea  ex  parte  iubebo  ut  nec  musca 
quidem  introeat  in  tuum  cubiculum  non  autem  quaedam  virgo;  quia  non  sum  ego  quae 
vellet  dominum  Quixotum  amittere  decentiam  et  praecise  mea  ex  causa;  nam  secundum 
quod  vidi  virtus,  quae  alias  omnes  superat,  est  honestas.  Denuda  te,  domine,  solus 
atque  indue  ad  tuum  nutum  ac  tuo  more,  quando  et  quomodo  velis;  quia  nemo  impediet 
tibi  et  intus  in  cubiculo  invenies  vasa  necessaria  ad  usum  corporeum  dormientis,  ianuis 
clausis,  quominus  necessitas  naturalis  inducat  ad  aperiendum.  Vivat  mille  saecula 
magna  Dulcinea  a  Toboso  et  fama  eius  perveniat  per  totum  circulum  terrae,  quia  vere 
merita  est  amari  a  tam  strenuo  honestoque  equite  et  benigni  coeli  infundant  in  cor 
Sanctii  Pansae,  nostri  gubernatoris,  desiderium  finiendi  celeriter  flagella  verberationis 
suae,  ita  ut  iterum  iterumque  mundus  gaudeat  de  formositate  tam  magnae  dominae. 

Cui  dominus  Quixotus  dixit: 

-Tu,  excelsa  domina,  locuta  es  tamquam  quae  es,  quoniam  in  ore  bonarum 
dominarum  nulla  erit,  quae  non  bona  sit;  ac  maioris  fortunae  et  famae  in  hoc  mundo 
erit  Dulcinea  quoniam  tu,  domina,  eam  hoc  modo  laudavisti,  quam  propter  omnes 
laudationes  quas  eloquentiores  huius  mundi  possent  ei  proferre. 

-Nunc  autem,  domine  Quixote  -obierit  ducissa-,  hora  coenandi  appropinquat  et 
dux  iam  exspectat.  Veni  ergo  ad  coenandum  ita  ut  cito  eas  dormitum;  quia  iter  quod 
heri  fecisti  ad  Candaiam  non  fuit  breve  et  fortasse  lassus  es  atque  aliquantum  molestus. 

-Nihil  ex  hoc  sentio  -respondit  dominus  Quixotus-,  et  quidem  tibi,  excellentissima 
domina,  iuro  me  numquam  ascendisse  in  iumentum  tam  tranquillum  neque  praeditum 
meliore  gressu  quam  Clavilignum.  Et  nescio  quid  impulit  Malambrunum  ad  equum  tam 
optimum  ac  velocem  relinquendum  et  eum  comburendum  nulla  causa  cognita. 

-Hoc  erit,  mea  sententia  -respondit  ducissa-,  quia  poenitet  eum  damni  facti 
Trifaldae  et  sodalitati  eius  necnon  et  aliis  hominibus,  et  propter  malitias,  quae  ut 
maleficus  atque  incantator  fecit,  et  hoc  modo  voluit  instrumenta  muneris  sui  destruere 
et  praesertim  voluit  Clavilignum  comburere,  quia  cum  eo  patravit  multa  et  peragravit 
totam  terram  et,  hac  combustione  facta,  ac,  triumpho  illius  chartae  membranaceae 
scripto,  in  aeternum  manebit  strenuitas  magni  domini  Quixoti  a  Manica. 

Iterum  dominus  Quixotus  gratias  egit  ducissae  et,  coena  finita,  secessit  ad 
cubiculum  suum,  et  quidem  solus,  quia  noluit  ut  quidam  cum  eo  introiret  ad  ei 
serviendum:  tam  multum  timuit  inveniendi  occasiones  quae  moverent  eum  sive 
impellerent  ad  amittendum  honestum  decus  debitum  dominae  eius,  Dulcineae,  et 
semper  in  suis  cogitationibus  meminerat  castitatis  Amadis,  floris  ac  speculi  equitum 
itinerandum.  Tunc  ianuam  clausit  post  se  et  ad  lucem  duarum  candelarum  denudavit 
se  et  cum  exuit  calceos  -et  propter  miseram  propriam  indignitatem!-  soluta  sunt  ab 
eo  non  quidem  suspiria  nec  alia,  quae  obscurarent  munditiam  personae  atque 
urbanitatis  eius,  sed  usque  bis  duodena  puncta  cuiusdam  tibialis,  quod  factum  est  ut 
transenna  fenestrae.  Afflictus  est  in  extremis  hic  bonus  vir  et  libenter  daret  unciam 
argenteam  ad  inveniendum  parum  fili  serici  viridis  coloris  et  dico  ex  serico  viridi, 
quoniam  tibialia  erant  huius  coloris. 

Hic  Benengeli  exclamavit  et  scribens  dixit:  «O  paupertas,  paupertas!  Nescio  quae 
causa  impulit  poetam  cordubensem  ad  vocandam  te 

«Munus  sanctum  ingratum!» 

Atque  ego,  quamvis  maurus  sim,  bene  scio,  propter  commercium  et 
communicationem  quam  habui  cum  Christianis,  sanctitatem  esse  in  caritate,  humilitate, 
fide,  oboedientia  paupertateque;  nihilominus  dico  si  quis  contentus  sit  paupertate 
multum  habebit  de  Deo,  nisi  haec  sit  illa  paupertas  de  qua  unus  ex  maximis  sanctis 
dixit:  «Tamquam  nihil  habentes  et  omnia  possidentes»  (2  Cor  7.10)  quam  vocant 
paupertatem  spiritus;  sed  tu,  secunda  paupertas  de  qua  ego  nunc  loquor,  cur  vis 
allidere  fidalgos  et  nobiles  natu  plus  quam  aliam  plebeculam?  Cur  necesse  est  calceos 
perpolire  et  globulos  vestium  habere,  qui  nonnulli  sunt  serici,  alii  ex  crinibus  et  alii 
vitrei?  Cur  colla  vestium  pleraque  sunt  plicata  et  non  aperta  ex  forma?  Et  hoc  modo 
videbitur  valde  antiquum  esse  usum  imbuendi  colla  aperta  amylo.  Et  prosecutus  est: 
«Miserabilis  est  ille  nobilis  natu,  qui  sustentat  se  difficultatibus  sui  honoris,  quia 
comedit  parum  et  male  et  quidem  ianua  clausa,  et  ficto  modo  exit  ad  viam  habens 
dentiscalpium  in  ore  cum  nihil  aliud  ederet,  quin  egeret  hac  necessitate  mundandi 
dentes.  Miserabilis  est  ille  qui  erubescit,  quia  timet  ne  videant  fissuram  calcei,  sudorem 
petasi,  maculam  pallii  et  famem  stomachi!» 

Dominus  Quixotus  meminerat  omnium  harum  rerum  cum  puncta  illius  tibialis  soluta 
sunt  ei,  tamen  mitigatus  est  videndo  Sanctium  ei  reliquisse  alios  calceos  ad  iter 
faciendum,  quos  in  crastinum  diem  induturus  esset. 

Denique  accubuit  meditabundus  moestusque  tum  ex  absentia  Sanctii  tum  ex 
irreparabili  infortunio  tibialium,  quae  egebant  sutura,  quamvis  haec  esset  ope  fili 
alterius  coloris,  quoniam  hoc  erat  signum  maximae  calamitatis  quam  fidalgus  posset 
habere  in  decursu  suae  paupertatis.  Tunc  exstinxit  candelas,  calor  magnus  erat  in 
cubiculo  et  non  potuit  dormire,  e  lecto  surrexit  et  parum  fenestram  unius  transennae 
aperuit,  quae  coram  formoso  viridario  erat,  et  simul  atque  eam  aperuit  sensit  et  audivit 
homines  in  viridario  deambulare.  Tunc  attente  auscultavit.  Qui  ibi  infra  erant,  voces 
levaverunt  et  haec  potuit  audire: 

-Ne  roges  me  ut  cantem,  o  Emerentia!  quia  bene  scis,  ex  hora  qua  hic  peregrinus 
introivit  in  hoc  castellum  et  oculi  mei  intuiti  sunt  eum  iam  nescio  nec  possum  cantare, 
sed  flere  et  insuper  dormitus  dominae  meae  levis  est  et  non  profundus,  quare  nolo  ut 
inveniat  nos  hic  et  hoc  modo  per  omnes  thesauros  huius  mundi.  Et  dum  ille  forte 
dormiat  et  non  expergefiat  inanis  esset  canticus  meus  si  vere  dormit  et  non  expergefit 
ad  audiendum  hic  novus  Aeneas,  qui  ad  meas  regiones  pervenit  ad  me  decipiendam. 

-Noli  credere  hoc,  Altisidora  amica  -responderunt-,  nam  absque  dubio  ducissa 
et  omnes,  qui  in  hac  domo  sunt,  dormiunt,  nisi  hic  dominus  cordis  tui  et  qui  disturbat 
animum  tuum;  quia  sensi  eum  aperuisse  fenestram  transennae  cubiculi  sui,  et  procul 
dubio,  vigilans  erit.  Canta,  ergo,  o  misella,  quamvis  sit  demissa  ac  suavi  voce  ad 
sonitum  tuae  harpae,  et  si  vere  ducissa  audit  nos  ei  dicemus  nos  propter  magnum 
calorem  hoc  fecisse. 

-Non  est  praecise  hoc,  o  Emerentia!  , -respondit  Altisidora-,  sed  quia  nolui  ut 
cantus  meus  develet  secretum  cordis  mei  et  qui  non  cognoscunt  vires  amoris  iudicent 
me  ut  virginem  inconstantem  levemque.  Sed  veniat  quidquid  sit,  quia  melius  est 
verecundia  quam  macula  in  corde. 

Et  continuo  ille  audivit  harpam  pulsare  suavissimo  modo.  Et  cum  haec  audivit 
dominus  Quixotus  expavit,  nam  subito  ad  memoriam  eius  venerunt  innumerae  res 
gestae  similes  illis,  quae  agebant  de  fenestris,  transennis,  viridariis,  musicis,  blanditiis 
et  languoribus,  quas  in  suis  ineptis  libris  de  equitatu  legerat.  Statim  imaginatus  est 
quamdam  virginem  ducissae  ardere  eum  amore,  quamvis  honestas  illius  impelleret  eam 
ad  desiderium  secretum  servandum.  Tamen  timuit  quin  illa  eum  oppugnaret  et  proposuit 
in  suis  cogitationibus  nullo  modo  subiugari,  quapropter  commendavit  se  ad  dominam 
suam  Dulcineam  a  Toboso  et  quidem  omnibus  suis  viribus,  nihilominus  etiam  decrevit 
se  ad  illam  musicam  audiendam  et,  ad  ostendendum  se  ibi  esse,  protulit  sternutum 
simulatum,  quo  valde  gavisae  sunt  illae  virgines,  quae  nihil  aliud  cupiebant  nisi  ut 
dominus  Quixotus  eas  audiret,  Altisidora  tentavit  et  pulsavit  harpam  ad  temperandam 
et  sic  incepit  hoc  carmen  [vulgo  romance ]: 

O  tu  qui  in  hoc  lecto  iaces, 
et  inter  lintea  ex  Hollandia 
quae  optime  te  ad  bonum  somnum 
die  noctuque  sic  facias. 

O  tu,  strenuissime  eques, 
quem  genuit  te  haec  terra  digna 
et  nullum  te  beatiorem 
inventus  est  in  Arabia! 

Audi  tu  nunc  vocem  puellae 
pulchrae,  quae  est  plena  ira, 
et  in  conspectu  tuae  lucis 
ardebunt  eius  suspiria. 

Tu  quaeris  bonas  res  gestas, 
sed  vides  haec  infortunia, 
et  vulneras  et  prohibes 
nec  dabis  multa  remedia. 

Dicas  mihi,  iuvenis  bone, 

Deus  iuvet  tuas  bonas  anxias, 
nonne  tu  natus  es  laccae  (Jaca) 
num  ortus  in  magna  Libya? 

Num  te  serpentes  nutrierunt 
an  haec  sic  fuit  nutrix  dira? 
Quaenam  asperitas  montium 
sive  inhospita  silva? 

Bene  potest  Dulcinea 
pulcherrima  ac  fortis  diva 
gloriari,  nam  oppugnavit 
tigridem  feram  malignam. 

A  Fenario  (Henar)  hoc  tam  illustri 
usque  ad  Iaramam  sic  fiat 
a  Tago  usque  ad  Manzanares 
Pisoraca  (Pisuerga)  Arlanzam  viam. 

Libenter  omnem  fortunam 
mutarem  quoque  pro  illa 
et  tunicam  variegatam 
coloris  cum  quadam  rima. 

Utinam  posses  me  amplecti 
tuis  bracchiis  in  lecto  sita 
dum  scabam  hoc  caput  tuum 
et  tuam  porriginem  mittam. 

Num  haec  tam  multa  a  te  quaero? 
credis  me  esse  indignam? 

Sed  satis  esset  si  umquam 
tuos  pedes  prope  inspiciam. 


562 


M,  DE  Cervantes 


Pilleos  tot  munerarem 

tibi  et  bona  tibialia, 

tot  calceolos  Damasci, 

tot  pallia  pulchra  ex  Hollandia. 

Tibi  haec  munera  darem 
et  optimas  margaritas, 
quae  insolitae  in  mundo  essent 
nullis  secundis  in  vita. 

Incendium  hoc,  quo  comburo 
non  est  ex  Rupe  Tarpeia. 

Visne  tu  istud  videre, 

Nero  ex  terra  benigna? 

Puella  quae  quindecim  annos 
non  ultra  explevi  et  enixa, 
quattuordecim  et  tres  menses 
iuro  tibi  non  invita. 

Non  ullo  claudico  pede 
ab  omni  manu  est  mihi  gratia, 
capilli  mei  dum  erecta 
ad  terram  veniunt  ut  lilia. 

Os  aquilinum  vere  habeo, 
nares  depressae  sunt  ita 
dentes  topaci  et  albi, 
venustas  mea  est  polita. 

Et  vocem  quam  tu  auscultas, 
superat  omnes  has  miras 
et  sic  quoad  meam  figuram 
parum  sum  plus  quam  quae  privat. 

Ex  tua  hac  pharetra  vides 
virtutes  meas  et  alia 
et  in  hac  domo  sum  virgo 
Altisidora  ancilla. 

Sic  finivit  cantilenam  illa  Altisidora,  vulnerata  amore,  et  incepit  stupor  domini 
Quixoti  sollicitati,  qui  magno  suspirio  prolato,  inter  se  dixit: 

-Quare  debeo  esse  tam  magnus  infortunatus  eques  itinerans,  quoniam  non  est 
virgo,  quae  intueatur  me  et  non  ardeat  amore  erga  me!  Et  quam  infortunata  est 
inaequalis  Dulcinea  a  Toboso,  quae  non  potest  gaudere  de  me  ad  incomparabilem 
fortitudinem  meam  acceptandam!  Quid  vultis  de  ea,  o  reginae?  Quare  persequimini 
eam,  o  imperatrices?  Quare  eam  insequimini  vos,  puellae  virgines,  quattuordecim  et 
quindecim  annos  natae?  Permittite  aliquid  ei,  sinite  hanc  misellam  triumphari  et  gaudere 

sua  prospera  fortuna,  quoniam  Amor  voluit  ei  dare  et  cor  meum  oppugnare  eique 
animum  meum  tradere.  Videte,  vos,  o  turba  multa  capta  amore,  me  massam  sacchari 
esse  soli  Dulcineae,  sed  cunctis  aliis  natus  sum  durus  silex.  Utique  Dulcineae  egomet 
sum  mei,  sed  vobis  amaritudo,  tantummodo  mihi  Dulcinea  est  pulchra,  prudens, 
honesta,  praedita  forma  formosa,  bona  natu,  et  aliae  sunt  foedae,  ignorantes,  mutabiles 
ac  minoris  generis  natae.  Et  ut  sim  illius  Dulcineae  et  non  alterius,  natura  in  mundum 
misit  me.  Ploret  sive  cantet  Altisidora,  desperetur  domina  Madama  propter  quam  mauri 
incantati  percusserunt  me  in  castello,  sed  futurus  sum  illius  Dulcineae,  coctus  sive 
assus,  mundus,  urbanus  atque  honestus,  prae  omnibus  potestatibus  maleficis  totius 
huius  terrae. 

Et,  his  verbis  dictis,  uno  ictu  fenestram  clausit  despectus  ac  molestus,  tamquam  si 
ei  magnum  infortunium  acciderit  et  recubuit  in  lecto,  ubi  eum  nunc  temporis 
relinquemus,  quia  Sanctius  Pansa  vocat  nos  et  quidem  vult  initium  suae  clarae 
gubernationis  dare. 


Capitulum  45.  Ubi  narratur  quomodo  Sanctius  Pansa  obtinuit  suam 
insulam  in  possessionem  et  quomodo  incepit  suam  gubernationem 


O  tu!  qui  es  perpetuus  develator  antipodum,  fax  huius  mundi,  oculus  coeli,  motus 
laetus  ad  refrigerandas  lagoenas,  Thymbrius  hic,  Phoebus  ibi,  sagittarius  illic,  medicus 
ibi,  pater  Poeseos,  inventor  Musicae,  tu  qui  semper  oriris,  et  quamvis  nobis  videatur, 
numquam  occidis!  Tibi  dico,  0  Sol,  cuius  iuvamine  homo  gignit  hominem!  Et  hoc  tibi 
dico,  ut  faveas  mihi  et  illumines  obscuritatem  mei  ingenii  ut  possim  accurate  narrare 
gubernationem  Sanctii  Pansae;  nam  absque  te  debilis,  iners  et  confusus  ero. 

Dico  enim  Sanctium  cum  suo  magno  comitatu  pervenisse  ad  locum,  quem  mille 
vicini  circiter  incolebant,  et  qui  inter  meliora  loca  ducis  erat.  Sanctio  autem  dixerunt 
locum  appellari  insulam  Baratariam,  et  hoc  quia  locus  vere  vocabatur  Baratarius,  sive 
quia  parvo  pretio  [vulgo  barato ]  ei  ut  munus  ad  gubernandum  dederunt.  Et  simul  ac 
venit  ad  portas  oppidi,  et  hoc  erat  consaeptum,  omne  concilium  pagi  ad  eum 
recipiendum  egressum  est;  campanas  pulsaverunt  et  cuncti  oppidani  ostenderunt 
magnam  laetitiam  eumque  maxima  pompa  adduxerunt  ad  ecclesiam  maiorem  ad  gratias 
agendas  Deo  et  continuo  cum  ridiculis  caeremoniis  ei  tradiderunt  claves  oppidi  atque 
eum  ut  perpetuum  gubernatorem  insulae  Baratariae  acceperunt. 

Omnes  autem  mirabantur  de  veste,  barbis,  crassitudine  ac  demissa  parvitate  novi 
gubernatoris  et  praecise  cuncti,  qui  nesciebant  machinationem  huius  artificii  et  immo 
omnes,  qui  hoc  cognoverant  et  multi  erant.  Denique  ex  ecclesia  eduxerunt  eum  et  ad 
sellam  iudicandi  adduxerunt  super  quam  eum  posuerunt  et  villicus  ducis  dixit  ei: 

-In  hac  insula,  secundum  veterem  consuetudinem,  domine  gubernator,  cum  quidam 
veniat  ad  possessionem  huius  notae  insulae  debet  respondere  ad  quaestionem  quam 
ei  faciant,  quae  sit  aliquantum  difficilis  atque  obscura,  de  cuius  responsione  populus 

videt  et  intelligit  ingenium  sui  novi  gubernatoris  et  hoc  modo  gaudet  de  adventu  eius 
sive  moestus  est. 

Sanctius  autem,  his  verbis  a  villico  dictis,  inspiciebat  multas  ac  magnas  litteras, 
quae  in  pariete  scriptae  erant  coram  sella  eius  et,  sicut  ille  nesciebat  legere,  quaesivit 
quae  illae  picturae  essent,  quae  in  pariete  erant.  Et  responderunt  ei: 

-Domine,  ibi  scriptus  est  dies  quo  tu,  domine  excellens,  possessionem  huius  insulae 
accepisti  et  epitaphium  dicit: 

Hodierno  die ,  ad  tales  calendas  talis  mensis  illius  anni,  possessionem  accepit 
huius  insulae  dominus  Sanctius  Pansa  qui  longos  annos  vivat  in  ea. 

-Et  quem  vocant  dominum  Sanctium  Pansam?  -quaesivit  Sanctius. 

-Illi  vocant  te,  excellens  domine  -respondit  villicus-;  quia  nullus  alius  Pansa 
intravit  in  hanc  insulam,  nisi  qui  sedet  super  hanc  sellam. 

-Tunc  animadverte,  frater  -dixit  Sanctius-,  quia  ego  non  habeo  titulum  domini  nec 
in  toto  meo  genere  umquam  fuit:  Sanctius  Pansa  vocor  simpliciter  et  Sanctius  appellatus 
est  pater  meus  ac  Sanctius  meus  avus  et  omnes  fuerunt  Pansa,  sine  ullo  additamento 
nec  domini  nec  dominae ;  atque  imaginor  in  hac  insula  plures  dominos  esse  quam  lapides; 
sed  hoc  sufficit  mihi:  Deus  intelligit  me  et  si  haec  gubernatio  perdurabit  mihi  quattuor 
dies  eradicabo  hos  titulos  domini ,  qui  propter  multitudinem  eorum  molesti  erunt  tamquam 
culices.  Prosequere  ulterius  tu  cum  tua  quaestione,  dominus  villicus:  et  respondebo  quam 
melius  possim  tum  moestus  sit  populus  tum  laetetur. 

Tunc  temporis  introiierunt  ad  iudicandum  duo  viri  alter  amictus  veste  rustica  et 
alter  ut  sartor,  quia  forfices  in  manu  habebat,  et  sartor  dixit: 

-Domine,  gubernator,  ego  et  hic  rusticus  agricola  ad  te  venimus,  quia  hic  vir  ad 
officinam  meam  die  hesterno  venit  (quia  ego,  cum  venia  praesentium,  magister  sartor 
sum,  et  sit  Deus  benedictus)  et  posuit  quemdam  pannum  in  manus  meas  atque  a  me 
quaesivit:  «Domine,  sufficit  pannus  hic  ad  cucullum  faciendum?»  Ego  consideravi 
attente  pannum  et  respondi  ei  affirmative;  ille  autem  imaginatus  est,  secundum  quod 
credo,  et  bene  imaginatus  sum,  me  voluisse  rapere  pannum  ab  eo,  quia  sartores  famam 
habent  rapiendi  et  nixus  sua  opinione  etiam  quaesivit  a  me  utrum  possem  duos  cuculos 
facere  necne.  Animadverti  cogitationes  eius  et  etiam  respondi  affirmative;  atque  ille, 
praeditus  sua  adversa  opinione  ac  prima  voluntate,  addidit  cucullos  et  ego  semper 
affirmative  respondi  et  sic  perveni  ad  quinque  cucullos  et  nunc  temporis  venit  ad  eos 
recipiendos;  ego  do  eos  ei  et  non  vult  pro  labore  meo  solvere;  sed  e  contrario  a  me 
quaerit  ut  solvam  pecuniam  ei  vel  pannum  ei  reddam. 

-Estne  hoc  ita,  frater?  -quaesivit  Sanctius. 

-Utique,  domine  -respondit  ille  vir-;  tamen  dicas  ut  ille  ostendat  hos  quinque 
cucullos  quos  fecit  mihi. 

-Libenter  -respondit  sartor. 

Et  continuo  eduxit  manum  suam,  quam  habebat  sub  pallio  et  ostendit  in  ea  quinque 
cucullos  positos  super  capita  digitorum  manus  et  dixit: 

-En  quinque  cuculli,  quos  hic  bonus  vir  a  me  quaerit,  atque  in  Deo  et  in  mea 
conscientia  nullum  pannum  ab  eo  eripui  et  ostendam  etiam  laborem  meum  ante 
inspectores  officii. 

Omnes  circumstantes  riserunt  de  multitudine  cucullorum  ac  de  illius  controversia. 
Sanctius  autem  mansit  meditabundus  paulisper  et  dixit: 

-Mihi  videtur  haec  causa  non  perdurabit  longam  moram,  sed  oportet  iudicare 
secundum  iudicium  boni  viri,  et  sic  sententia  mea  est  haec  ut  sartor  amittat  laborem 
suum  atque  agricola  pannum  et  afferant  cucullos  ad  captos  in  carcere,  et  nil  amplius 
in  hac  causa  sit. 

Si  sententia  illius  crumenae  admiranda  esset  a  circumstantibus  haec  autem  incitavit 
ad  risum,  sed  tandem  factum  est  quod  gubernator  decrevit.  In  cuius  conspectu  duo 
viri  senes  venerunt,  alter  ferebat  cannam  ut  baculum  alter  sine  baculo  erat  et  dixit: 

-Domine,  huic  bono  viro  abhinc  paucos  dies  decem  aureos  commodavi  ad  placitum 
eius  faciendum  et  bonum  opus,  sub  condicione  ut  eos  mihi  dederit  cum  eos  ab  eo 
quaererem.  Dies  vere  elapsi  sunt  et  nullos  ab  eo  quaesivi  ne  augerem  necessitatem 
eius  restituendi  mihi  quam  illam  quam  habuit  cum  a  me  eos  quaesivit;  sed  videbatur 
mihi  eum  nimis  negligere  ad  restituendum  et  ab  eo  denique  eos  quaesivi  semel  multoties 
et  non  tantum  non  restituit  mihi,  sed  negat  ac  dicit  me  hos  aureos  numquam  ei  dedisse 
et  si  vero  ei  dederim  eum  iam  restituisse  mihi.  Egomet  nullos  testes  habeo  neque  de 
pecunia  commodata  neque  de  restitutione  eius,  quia  nullam  restitutionem  fecit.  Et  nunc 
vellem  ut  tu,  domine,  iusiurandum  eius  acciperes  et  si  iuraret  se  hos  aureos  mihi  certe 
restituisse  ego  ei  ignoscam  eos  ex  hoc  et  in  futurum  in  conspectu  Dei. 

-Quid  dicis  ad  hoc,  bone  senex  baculi?  -dixit  Sanctius. 

Cui  senex  dixit: 

-Ego,  domine,  confiteor  eum  mihi  hos  aureos  commodavisse,  sed  inclina,  domine, 
hanc  virgam;  et  propterea  quod  ille  omnia  deponit  sub  meo  iureiurando,  quidem  iurabo 
me  ei  eos  iam  restituisse  certe  ac  revera. 

Gubernator  inclinavit  virgam  suam  et  interea  senex  dedit  baculum  suum  alteri  seni 
ut  apprehenderet,  dum  ille  faciebat  suum  iusiurandum,  tamquam  si  baculus  ei  magnam 
molestiam  afficeret  et  statim  posuit  manum  super  crucem  virgae,  dicendo  verum  esse 
eum  ei  eos  commodavisse,  sed  etiam  se  eos  restituisse  ex  manu  sua  in  manum  eius 
atque  hanc  rem  non  bene  animadvertit  et  continuo  illos  ab  eo  denuo  accipiebat. 
Magnus  gubernator,  his  rebus  conspectis,  quaesivit  a  creditore  quid  ille  responderet 
ad  hanc  rem  sui  adversarii;  et  dixit  ut  absque  dubio  debitor  diceret  veritatem,  quia 
tenebat  eum  ut  virum  probum  ac  bonum  Christianum  et  fortasse  ipse  oblitus  esset 
quomodo  et  quando  eum  ei  restituisse,  sed  ex  hoc  numquam  eos  denuo  rogaturum 
esse.  Debitor  denuo  baculum  suum  accepit  et,  capite  clino,  exivit  ex  tribunale.  Cum 
Sanctius  haec  vidit  et  quidem  eum  vere  exire,  nulla  alia  re  facta,  ac,  patientia  creditoris 
conspecta,  caput  suum  super  pectus  inclinavit  et  posuit  digitum  indicem  inter  supercilia 
et  nares  et  parumper  cogitavit  et  continuo  porrexit  caput  et  iussit  ut  adducerent  senem 
baculi,  qui  iam  profectus  erat.  Cum  eum  adduxerunt  simul  atque  eum  vidit  Sanctius 
dixit  ei: 

-Da  mihi  baculum,  bone  vir,  quia  eo  egeo. 

-Libenter  -respondit  senex-:  en  hic,  domine. 

Et  posuit  eum  in  manum  eius.  Sanctius  accepit  eum  et  continuo  alteri  seni  dedit 
eique  dixit: 

-Vade  in  pace,  quia  iam  restituit  tibi. 


566 


M.  de  Cervantes 


-Mihi,  domine?  respondit  senex-.  Num  haec  canna  valet  decem  aureos? 

-Utique  -dixit  gubernator-;  aliter  ego  sum  stultissimus  huius  mundi.  Et  nunc 
videbitur  utrum  habeam  ego  mentem  ad  gubernandum  totum  regnum  necne. 

Et  iussit  ut  palam  omnibus  frangerent  et  aperirent  cannam.  Sic  fecerunt  et  intus 
invenerunt  decem  aureos.  Cuncti  valde  mirati  sunt  atque  iudicaverunt  gubernatorem 
alium  novum  Salomonem  esse. 

Tunc  ab  eo  quaesiverunt  undenam  intelligeret  hanc  cannam  habuisse  decem 
aureos,  quibus  respondit,  quia  vidit  senem  dare  suo  adversario  baculum  dum  faciebat 
iusiurandum  atque  iuravit  se  vere  ac  reapse  restituisse,  sed,  iureiurando  facto,  denuo 
baculum  ab  eo  quaesivit  et  tunc  venit  ad  memoriam  eius  in  eo  esse  pecuniam  requisitam. 
Ex  quo  colligitur  gubernatores,  quamvis  stulti  sint,  fortasse  Deus  eos  ducat  in  sententiis 
eorum;  et  insuper  quia  etiam  audivit  parochum  sui  loci,  qui  quondam  casum  similem 
narravit  et  praeterea  se  habuisse  magnam  memoriam  et  si  non  oblitus  esset  omnium, 
quae  voluerit  meminisse,  nullus  esset  praeditus  tali  memoria  in  tota  insula.  Denique 
alter  senex  pavefactus  atque  alter  contentus  egressi  sunt  et  circumstantes  admirati 
sunt  et  scriba,  qui  haec  omnia  verba,  facta  et  motus  Sanctii  describebat,  nesciebat 
utrum  eum  haberet  pro  stulto  an  pro  prudente. 

Hac  causa  finita,  introivit  in  tribunal  mulier,  quae  apprehendebat  virum  amictum  ut 
divitem  pecuarium.  Illa  autem  magnis  vocibus  clamabat  dicens: 

-Iustitia,  domine  gubernator,  iustitia,  et  si  eam  non  invenio  in  terris  eam  in  coelo 
quaeram!  Domine  gubernator  animi  mei,  hic  malus  vir  apprehendit  me  in  medio  campo 
et  abusatus  est  meo  corpore  tamquam  si  esset  pannus  immundus,  ac,  me  miseram! 
eripuit  quod  tam  bene  servavi  abhinc  ultra  viginti  tres  annos  et  quidem  pugnando 
cum  mauris  et  Christianis,  cum  incolis  et  peregrinis  atque  ego  semper  dura  tamquam 
suber,  et  servavi  me  incolumem  integramque  tamquam  salamandra  in  igne,  vel  sicut 
lana  in  virgultis  ut  hic  vir  veniret  nunc  suis  manibus  mundis  ad  me  palpandam. 

-Adhuc  oportet  videre  utrum  hic  venustus  vir  habeat  manus  mundas  necne  -dixit 
Sanctius. 

Et  vertens  se  ad  illum  virum  quaesivit  quid  ille  responderet  de  accusatione  illius 
mulieris.  Ille  autem  omnino  turbatus  respondit: 

-Domini,  ego  sum  pauper  pecuarius  porcinus  et  hoc  mane  egressus  sum  ex  hoc 
loco  in  quo  vendidi,  cum  tua  venia,  quattuor  porcos,  qui,  vectigalibus  et  subdolis 
exactionibus  exceptis,  parum  minus  quam  pretium  eorum  mihi  dederunt;  et  ecce  ego 
revertebar  ad  locum  meum  cum  casu  hanc  bonam  dominam  inveni,  ac  diabolus,  qui 
omnia  perturbat  et  implicat,  fecit  ut  ambo  una  iaceremus;  solvi  ei  quod  iustum  est, 
sed  illa,  non  satis  contenta,  apprehendit  me  et  non  reliquit  me,  donec  adduceret  me 
huc  ad  hunc  locum.  Illa  dicit  me  eam  violenter  compulisse,  tamen  mentitur  sicut  sub 
meo  iureiurando  confitebor  et  faciam;  et  haec  est  omnis  veritas  nihil  exceptum  ex  ea. 

Tunc  gubernator  ab  eo  quaesivit  si  quid  ferret  secum  numeratae  pecuniae.  Ille  dixit 
se  habere  viginti  denarios  in  suo  sinu,  in  crumena  coriacea.  Eique  iussit  ut  eam  educeret 
et  daret  quaerenti  mulieri;  ille  sic  fecit  tremulus;  mulier  autem  accepit  eam  et  multis 
reverentiis  omnibus  et  longam  vitam  a  Deo  quaerendo  pro  domino  gubernatore,  qui 
tam  bene  de  orphanis  atque  indigentibus  virginibus  curabat;  et  hoc  modo  egressa  est 

ex  tribunale,  crumena  pecuniae  inter  ambas  manus  capta,  quamvis  antea  inspexit  utrum 
argentea  esset  pecunia  quae  intus  erat  necne. 

Vix  atque  illa  egressa  est,  Sanctius  dixit  pecuario  fere  lacrimanti,  qui  amittebat 
oculos  et  animum  post  crumenam  suam: 

-Nunc  autem,  bone  vir,  vade  post  illam  mulierem  atque  eripe  ab  ea  crumenam, 
quamvis  ipsa  nollet  et  revertere  huc  cum  ea. 

Et  hoc  non  locutus  est  cum  stulto  vel  surdo,  quia  statim,  tamquam  fulgur  profectus 
est  ad  faciendum  quod  ei  iusserunt.  Cuncti  circumstantes  animum  tenebant 
exspectantes  solutionem  huius  causae  et,  parva  mora  elapsa,  reversi  sunt,  ille  vir  et 
mulier,  et  quidem  apprehendentes  se  mutuo  et  immo  fortiter  quam  prima  vice,  illa  autem 
veste  levata  et  in  cuius  gremio  posuit  crumenam  pecuniae  et  vir  pugnans  ad  eam 
auferendam;  sed  hoc  non  fieri  potuit  secundum  defensionem  illius  mulieris,  quae 
magnis  vocibus  dicebat: 

-Iustitia  Dei  et  huius  mundi!  Videas,  domine  gubernator,  penuriam  verecundiae  et 
timoris  huius  miserabilis,  quia  in  medio  hoc  oppido  et  in  via  voluit  a  me  auferre 
crumenam,  quam  iussisti  ut  daret  mihi. 

-Sed,  num  abstulit  eam  a  te?  -quaesivit  gubernator. 

-Quid  auferret  a  me?  -repondit  mulier-.  Antea  deberet  vitam  meam  tollere  quam 
crumenam  auferre.  Pulchra  est  puella  ad  hoc  patiendum!  Alios  feles  contra  meas  barbas 
eiecerunt  et  non  hic  miserabilis  atque  immundus!  Forfices  et  mallei,  malleoli  et  scalpra 
non  sufficerent  ad  eam  auferendam  ex  meis  unguibus  nec  immo  ungues  leonis:  antea 
animum  relinquam  ex  visceribus  meis! 

-Illa  recte  iudicavit  -dixit  vir-,  et  ego  hoc  vere  accipio  et  succumbo  absque  viribus 
et  confiteor  me  non  potuisse  ab  ea  crumenam  auferre  atque  ei  eam  relinquo. 

Tunc  gubernator  dixit  mulieri: 

-Ostende  mihi,  honesta  et  strenua  mulier,  hanc  crumenam. 

Illa  autem  ei  eam  ilico  dedit  et  gubernator  restituit  viro  atque  impavidae  et  non 
coactae  mulieri  dixit: 

-Soror  mea,  si  eumdem  halitum  ac  strenuitatem  quam  ostendisti  ad  hanc  crumenam 
defendendam  habuisses  ad  corpus  tuum  incolume  defendendum  et  immo  dimidiam 
partem,  robora  herculea  non  violarent  te.  Vade  cum  Deo  et  male  eveniat  tibi  et  noli  in 
hac  insula  amplius  manere  sub  poena  ducentorum  flagellorum.  Abi  statim,  loquax, 
impudica  ac  seductrix! 

Pavit  mulier  et,  capite  clino,  atque  omnino  invita,  egressa  est  et  gubernator  dixit 
viro: 

-Bone  vir,  procede  cum  Deo  ad  tuum  locum  cum  tua  pecunia  et  ex  hoc  et  in  futurum 
noli  eam  amittere  et  cura  ne  velis  iacere  cum  qualibet  muliere. 

Vir  turbatus  ei  gratias  egit  et  profectus  est  et  cuncti  circumstantes  admirati  sunt 
semel  iterumque  de  iudiciis  et  sententiis  novi  gubernatoris.  Chronista  vero  haec  omnia 
accurate  notavit  et  continuo  scripsit  duci,  qui  magno  desiderio  haec  anxie  exspectabat. 

Et  maneat  hic  bonus  Sanctius,  quia  magna  celeritate  dominus  eius  requirit  nos, 
qui  cum  musica  Altisidorae  valde  perturbatus  erat. 

Capitulum  46.  Ubi  narratur  terribilis  strepitus  felinus  et  crotalorum, 
quem  accepit  dominus  Quixotus  in  decursu  viae  amorosae 
Altisidorae  captae  amore 


Dominum  Quixotum  reliquimus  turbatum  cogitationibus,  quas  ei  genuit  musica 
Altisidorae,  virginis  captae  amore.  Accubuit  affectus  his  molestiis  tamquam  si  pulices 
essent,  quae  non  siverunt  eum  dormire  nec  quiescere  parvum  momentum  et  ad  hoc 
advenerunt  cogitationes  tibialium,  quae  reparanda  erant.  Sed  tempus  festinat  et  nullum 
obstaculum  est  ante  quod  detineatur  et  ut  eques  super  horas  currit  et  celeriter  pervenit 
diluculum  diei.  Quod  cum  vidit  dominus  Quixotus  et,  mollibus  plumis  lecti  relictis,  nullo 
modo  piger  induit  vestem  pellitam  et  calceos  ad  iter  faciendum  ita  ut  tegeret  infortunium 
tibialium;  et  desuper  posuit  pallium  coccineum  et  super  caput  pilleum  sericum  viridis 
coloris  ornatum  fasciola  argentea,  balteum  suspendit  super  umeros  et  suum  bonum 
acutumque  gladium  et  suis  manibus  accepit  magnam  coronam  rosarii,  quam  semper 
secum  habebat,  et  magna  pompa  ac  paulatim  egressus  est  ad  vestibulum,  ubi  dux 
ducissaque  iam  vestiti  ac  parati  erant  ad  eum  convenienter  recipiendum.  Tamen  cum 
praeteriret  ambulacrum  ibi  erat  Altisidora,  quae  cum  alia  virgine  sua  sodale  eum 
exspectabat,  et  simul  atque  Altisidora  dominum  Quixotum  vidit,  simulavit  languescere 
et  amica  eius  eam  accepit  in  suas  vestes  et  magna  celeritate  statuit  thoracem  aperire. 
Dominus  Quixotus  autem,  his  rebus  conspectis,  ad  eas  pervenit  et  ait: 

-Ego  iam  scio  unde  haec  procedunt. 

-Ego  autem  nescio  quare  -respondit  amica-  quia  Altisidora  est  virgo  validissima  huius 
domus  et  numquam  audivi  eam  dicentem  eheu!  ex  hoc  ego  eam  cognosco;  tamen  malam 
fortunam  habeant  omnes  equites  itinerantes,  qui  in  mundo  sunt,  si  vere  omnes  tam  ingrati 
sint.  Vade,  domine  Quixote,  quia  haec  puella  non  erit  compos  mentis  dum  tu  hic  maneas. 

Cui  dominus  Quixotus  respondit: 

-Domina,  facias  ut  hac  nocte  ponant  mihi  citharam  in  meo  cubiculo  et  quam  melius 
possim  hanc  virginem  vulneratam  consolabor,  quoniam  exprobatio  amoris  ab  initio  eius 
optimum  remedium  est. 

Die  autem,  his  verbis  prolatis,  profectus  est,  ne  eum  viderent  circumstantes.  Tamen, 
simul  ac  discessit,  languida  Altisidora  ad  se  reversa  est  atque  ad  suam  sodalem  ait: 

-Oportet  ut  dent  ei  citharam;  quia  absque  dubio  dominus  Quixotus  vult  nobis 
cantilenam  canere  et  non  erit  mala  cum  sit  eius. 

Continuo  nuntiaverunt  ducissae,  quae  acciderant  ac  de  cithara  quaesita  a  domino 
Quixoto;  atque  illa  omni  modo  laeta  cum  duce  et  suis  virginibus  disposuit  facetias 
facere,  quae  essent  magis  salis  et  leporis  quam  damni  erga  eum.  Et  magno  gaudio 
exspectaverunt  noctem,  quae  celeriter  advenit,  tamquam  dies  elapsus,  quem  dux 
ducissaque  transierunt  sapidis  colloquiis  cum  domino  Quixoto.  Et  ducissa  vere  ac 
reapse  ephebum  suum  -qui  in  silva  personam  incantatae  Dulcineae  repraesentaverat- 
misit  ad  Teresiam  Pansam  ut  ferret  secum  epistulam  mariti  Sanctii  Pansae  et  fascem 
vestium  quam  reliquerat  ad  mittendum  ei,  atque  enixe  ab  eo  quaesivit  ut  bonam 
relationem  daret  de  his  omnibus,  quae  ei  acciderent. 

His  rebus  peractis,  et  cum  esset  hora  undecima  noctis,  dominus  Quixotus  invenit  in 
suo  cubiculo  citharam;  probavit  eam,  aperuit  transennam  fenestrae  et  vidit  esse  homines 
deambulantes  in  viridario,  et  cum  bene  adaptavit  citharam  ad  optimum  sonitum  eius, 
exspuit  et  vocem  edidit  ex  gutture  suo  et  continuo  et  voce  aliquantulum  rauca,  quamquam 
bene  concinans  hoc  carmen  [vulgo  romance ]  cantavit,  quod  ipse  illo  die  composuit: 

Vires  amoris  ut  solent 
animos  ducere  foras 
et  hoc  modo  obtinetur 
virginum  vita  otiosa. 

Ars  suendi  atque  arandi 
numquam  fuit  periculosa 
et  est  labor  opportunus 
in  anxiam  hanc  amorosam. 

Conubium  bonum  haec  cupit 
virgo  quae  manet  in  mora 
et  parat  dotem  honestam 
qua  laudationem  sic  probat. 

Equites  in  aula  regia 
ambulant  ibi  et  invocant 
virgines  has  ad  loquelam, 
tantum  honestas  approbant. 

Amores  sunt  qui  nascuntur 
et  inter  hospites  sonant, 
sed  ad  Occasum  perveniunt, 
quia  cito  citius  evolant. 

Amor  qui  nuper  advenit 
hoc  die  est,  sed  cras  volat 
nulla  vestigia  reliquit 
quae  aptentur  et  sint  bona. 

Pictura  super  picturam 
iam  non  videtur,  quia  evolat, 
et  haec  secunda  autem  fugit 
ubi  prima  erat  speciosa. 

Dulcineam  a  Toboso 
mea  in  tabula  totam 
habeo  depictam  hoc  modo 
tamquam  aeterna  corona. 

Firmitas  inter  amantes 

est  pars  quae  totum  comprobat. 

Amor  miraculapatrat 
eaque  etiam  honorat. 

Hucusque  pervenit  dominus  Quixotus  suo  cantu,  quem  dux  ducissaque  attenter 
auscultabant,  necnon  et  Altisidora  et  fere  omnes  incolae  castelli,  cum  improviso  ex 
ambulacro  quod  super  transennam  fenestrae  domini  Quixoti  pendebat,  deorsum 
deiecerunt  ope  funis,  ubi  plus  quam  centum  tintinnabula  coniuncta  erant,  et  confestim 
et  post  ea,  deiecerunt  magnum  saccum  plenum  felibus,  qui  ad  caudas  eorum  alia  parva 
tintinnabula  annexa  habebant.  Magnus  fuit  strepitus  tintinnabulorum  et  clamor  felinus, 
et  quamvis  dux  ducissaque  essent  inventores  harum  facetiarum  adhuc  ex  illis 
expaverunt;  ac  dominus  Quixotus  perturbatus  timuit.  Et  fortuna  voluit  ut  duo  vel  tres 
feles  introirent  per  fenestram  cubiculi  et  currebant  per  omnes  angulos  illius  et  similes 
erant  legioni  diabolorum,  qui  ibi  perambularent.  Feles  quaerebant  quonam  possent 
fugere  et  extinguerunt  candelas,  quae  in  cubiculo  ardebant.  Machinatores  autem  non 
cessabant  elevare  et  demittere  funem  cum  magnis  tintinnabulis;  tamen  plerique 
hominum  castelli  nesciebant  veritatem  totius  negotii  atque  admirati  ac  suspensi  erant. 

Dominus  Quixotus  stetit  erectus  et  apprehendens  gladium  incepit  ictus  percutere 
per  fenestram  et  magnis  vocibus  clamabat  dicens: 

-Recedite,  maligni  incantatores!  Apage,  retro!  plebecula  malefica;  egomet  sum 
dominus  Quixotus  a  Manica,  contra  quem  nullam  vim  omnes  adversae  machinationes 
vestrae  habent! 

Et  vertens  se  ad  feles,  qui  per  cubiculum  circumibant,  multos  ictus  contra  eos  proiecit; 
illi  autem  ad  transennam  fenestrae  venerunt  et  per  eam  exiierunt,  quamvis  unus  eorum, 
cum  videret  se  persecutum  ictibus  domini  Quixoti,  saltum  dedit  super  vultum  eius  et 
nares  apprehendit  unguibus  et  dentibus,  ex  quo  dolore  dominus  Quixotus  incepit  maximas 
voces  huius  mundi  clamare.  Dux  ducissaque,  his  vocibus  auditis,  perpenderunt  quod 
esset  et  magna  celeritate  ad  cubiculum  pervenerunt  quod  aperuerunt  ope  clavis  communis 
ac  viderunt  miserum  equitem  pugnantem  totis  suis  viribus  ad  felem  eradicandum  ex  suo 
vultu.  Introiierunt  cum  lucibus  et  inaequalem  pugnam  viderunt;  dux  accurrit  ad  eos 
seiungendos  ac  dominus  Quixotus  dixit  magnis  vocibus: 

-Nemo  eum  a  me  auferat!  Sinite  me  pugnare  cum  hoc  daemone  sive  malefico,  cum 
hoc  incantatore  et  faciam  ut  intelligat  quisnam  dominus  Quixotus  a  Manica  sit! 

Feles  autem,  his  minis  omnino  spretis,  grunniebat  eumque  opprimebat.  Sed  denique 
dux  potuit  eum  eripere  et  per  fenestram  proiecit  deorsum. 

Dominus  Quixotus  erat  vultu  vulneratus  et  nares  non  valde  sanas  habebat  et 
omnino  invite,  quia  non  siverunt  eum  recte  finire  proelium  quod  cum  illo  malefico 
incantatore  inierat.  Eique  oleum  pharmacopolae  Hyperici  (Aparicio)  adduxerunt  et  ipsa 
Altisidora  suis  candidis  manibus  quasdam  fascias  per  vulneratam  partem  posuit  et 
tunc  ac  demissa  voce  dixit  ei: 

-Haec  omnia  infortunia  accidunt  tibi,  o  eques,  obduratus  propter  peccatum  tuae 
obstinationis  ac  duritiae;  placeat  Deo  ut  Sanctius  armiger  tuus  obliviscatur  sese 
verberandi,  ita  ut  numquam  exeat  ex  incantamento  tua  amata  Dulcinea  neque  gaudeas 
de  ea  nec  ad  thalamum  cum  ea  pervenias,  saltem  me  vivente,  quia  ardeo  te  amore. 

Dominus  Quixotus,  his  omnibus  verbis  prolatis,  nihil  respondit  nisi  profundum 
suspirium  dedit  et  continuo  accubuit  super  lectum,  et  gratias  duci  ducissaeque  egit 
propter  beneficium  acceptum,  et  non  quoniam  timuit  ab  illa  plebecula  felina, 
incantatorum  et  tintinnabulorum,  sed  propter  bonam  voluntatem  et  celeritatem,  qua 

ad  eum  pervenerunt  ad  ei  succurrendum.  Dux  ducissaque  autem  siverunt  ut  quiesceret 
et  egressi  sunt,  et  quidem  moesti  ex  adversa  fortuna  illarum  facetiarum,  quas  non 
putaverunt  tam  onerosas  futuras  esse  propter  quas,  et  ad  haec  facta  superanda, 
dominus  Quixotus  debuit  manere  secluso  quinque  dies  in  lecto,  ubi  ei  aliae  res  gestae 
acciderunt,  quae  fuerunt  maioris  delectamenti  quam  praeteritae,  sed  quas 
historiographus  non  vult  nunc  narrare,  quia  oportet  ad  Sanctium  Pansam  accedere, 
qui  valde  sollicitus  ac  facetus  sua  gubernatione  erat. 


Capitulum  47.  Ubi  prosequitur  narratio  gubernationis  Sanctii 

Pansae 

Secundum  fertur  in  historia,  adduxerunt  Sanctium  Pansam  ex  tribunale  ad  palatium 
splendidum,  ubi  in  magno  triclinio  mensa  regia  ac  munda  parata  erat;  atque,  ubi  primum 
Sanctius  introiverit  in  vestibulum,  tubae  sonuerunt  et  quattuor  ephebi  exiierunt  ad 
abluendas  manus,  quod  Sanctius  magna  gravitate  accepit. 

Musica  finita,  Sanctius  autem  ad  caput  mensae  sedit,  quia  tantum  illa  sella  erat  et 
nulla  alia  utensilia  apposita  prandenti.  Iuxta  Sanctium  stetit  quidam,  qui  postea  ostendit 
se  medicum  esse  et  quidem  manu  habebat  parvam  virgulam  balaenae.  Levaverunt  lautum 
albumque  manutergium,  quo  cooperti  erant  fructus  et  diversi  cibi;  et  quidam  autem,  qui 
videbatur  scholasticus,  fecit  benedictionem  mensae  et  ephebus  posuit  salivarium 
ornatum  Sanctio;  alter  homo  qui  fungebatur  munere  magistri  escarii  posuit  catinum 
fructus  coram  Sanctio,  sed  vix  hic  morsum  comedit,  statim  qui  virgulam  habebat,  ea 
catinum  tetigit  et  maxima  celeritate  eum  abstulerunt  ab  eo;  sed  magister  escarius  adduxit 
alium  catinum  et  alium  cibum.  Nihilominus  et  mox  ac  Sanctius  eum  gustaturus  erat,  et 
ante  quam  illum  tangeret  nec  gustaret  iam  parva  virga  tetigit  eum  et  confestim  ephebus 
abstulit  eum  tamquam  fecit  cum  illo  fructuum.  Cum  Sanctius  haec  vidit,  mansit  stupefactus 
et  intuens  omnes  circumstantes  quaesivit  utrum  comedendum  esset  illud  prandium 
tamquam  ludus  ablationis  rerum.  His  rebus  peractis,  qui  virgulam  habebat  dixit  ei: 

-Non  comedendum  est,  domine  gubernator,  nisi  secundum  consuetudinem  aliarum 
insularum  ubi  gubernatores  sunt.  Ego  autem  sum  medicus  et  in  hac  insula  curo 
gubernatores  eius  atque  oportet  ut  curem  de  salute  eorum  plus  quam  de  mea  propria, 
quapropter  die  noctuque  vaco  studio  valetudinis  gubernatoris  ad  curandum  eum  cum 
infirmus  sit;  quare  imprimis  debeo  ad  prandia  et  coenas  eius  assistere  eique  permittere 
ut  edat  quod  mihi  ut  conveniens  videatur  et  ab  eo  removere  quod  mihi  videtur  nocivum 
ac  perniciosum  stomacho  eius  esse;  sic  iussi  ut  auferrent  cibum  fructus,  quia  nimis 
humidus  est  et  cibum  alium  iussi  auferre,  quia  nimis  calidus  ac  multa  aromata  habet, 
quae  sitim  augent;  nam  qui  nimis  bibit  humorem  radicalem  destruit  et  consumit,  ubi 
ipsa  vita  sustentatur. 

-Hoc  modo,  catinus  ille  cum  perdicibus  assis,  quae  ibi  sunt,  et  mihi  videntur  bene 
conditas  esse  nil  damni  mihi  afficient. 

Cui  medicus  repondit: 

-Has  non  comedet  dominus  gubernator  dum  ego  vivus  maneam. 

-Cur  hoc  ergo?  -dixit  Sanctius. 

Et  medicus  respondit: 

-Quia  magister  Hippocrates,  Stella  Polaris  et  lux  medicinae,  in  suis  aphorismis  dixit: 
Omnis  saturatio  mala ,  perdicis  autem  pessima. 

-Cum  hoc  ita  sit  -dixit  Sanctius-  videas,  domine  doctor,  ex  omnibus  cibis,  qui  super 
hanc  mensam  sunt,  quis  melius  veniat  ad  meam  valetudinem  ac  minimo  damno  et  sine 
ut  comedam  eum  ad  nutum  meum,  quin  eum  tangas  tua  virga,  quia  per  vitam  gubernatoris 
et  utinam  Deus  faxit  me  ea  gaudere,  morior  fame  et  vetare  cibum  a  me,  doctore  autem 
omnino  invito  ac  displicente,  potius  erit  vitam  meam  auferre  quam  mihi  favere. 

-Recte  iudicavisti,  domine  gubernator  -respondit  medicus-,  et  sic,  mea  sententia, 
ne  comedas  illos  cuniculos  coctos,  qui  ibi  sunt,  quia  haec  est  esca  difficilis  vel  hirsuta 
stomacho.  Ex  illa  vitula  si  non  esset  assa  et  condimentata  adhuc  posses  illam  gustare, 
sed  non  est  ad  modum. 

Tunc  Sanctius  dixit: 

-Et  quid  illius  catini,  qui  coram  nobis  est  et  exhalat  vaporem  et  haec  mihi  videtur 
farrago  ollaris  esse  [vulgo  olla  podrida »  ex  ffancogallico  potpourri ]  et  per  diversitatem 
rerum,  quae  in  ea  sunt  quamdam  inveniam,  quae  sit  mihi  tum  delectationis  tum  utilitatis? 

- Absit !  -dixit  medicus-.  Abeat  procul  a  nobis  haec  mala  cogitatio:  nil  est  in  mundo 
minoris  sustentaculi  quam  farrago  ollaris.  Illae  bonae  sint  canonicis  sive  rectoribus 
scholarum  vel  pro  conubiis  rusticis,  sed  liberent  ex  eis  mensas  gubernatorum,  ubi  erit 
omnis  perfectio  elegantiaque.  Insuper  ratio  huius  rei  est,  quia  semper  et  ubique  atque 
a  quolibet  magis  aestimanda  sunt  pharmaca  simplicia  quam  composita,  quia  in 
simplicibus  nullus  error  erit,  sed  e  contrario  utique  in  compositis.  Sed  hoc  tempore 
oportet  ut  dominus  gubernator  edat  centum  ac  subtiles  obelias  confectas  ex  malo 
cydonio,  quae  bene  conveniunt  stomacho  ad  digestionem  iuvandam  et  hoc  ad 
valetudinem  servandam  et  corroborandam. 

Sanctius  autem,  his  verbis  auditis,  nixus  est  dorso  sellae  suae  et  attenter  talem 
medicum  intuitus  est  et  gravi  voce  ab  eo  quaesivit  quomodo  vocaretur  atque  ubi 
vacavit  studiis.  Quibus  ille  respondit: 

-Ego,  domine  gubernator,  nuncupor  doctor  Petrus  Recio  de  Agiiero  et  natus  sum  in 
loco  qui  vocatur  Tirteafuera,  qui  est  inter  Caracuel  atque  Almodovariam  Campestrem 
(Almodovar  dei  Campo),  dextrorsum,  et  habeo  gradum  doctoris  per  Universitatem  Ossunae. 

Sanctius  autem,  his  omnibus  verbis  auditis,  respondit  et  quidem  valde  stomachatus 
iracundia: 

-Domine  Petre  Recio  «de  Mal  Agiiero»  [litt.  «ex  adversa  fortuna»]  natus  in 
Tirteafuera,  locus  qui  est  dextrorsum  cum  iter  facimus  de  Caracuel  ad  Almodovariam 
Campestrem,  graduatus  Ossunae,  abeas  a  conspectu  meo,  sin  autem,  et  iuro  per  solem! 
me  accepturum  esse  fustem  atque  ictibus  fustis  tecum  incipiam  et  non  relinquam 
medicum  in  tota  insula,  saltem  omnes  medicos,  qui  ignorantes  sint;  quia  prudentes 
medicos  et  circumspectos  ponam  super  caput  meum  eosque  honorabo  tamquam 
divinos.  Et  iterum  iterumque  dico  ut  Petrus  Recio  recedat  a  me  et  vadat  retro,  sin  autem, 
hanc  sellam  accipiam  ubi  nunc  sedeo  et  proiiciam  super  caput  tuum  et  quaerant  a  me 

in  Die  Iudicii,  et  ego  in  defensione  mea  dicam  me  fecisse  magnum  servitium  Deo 
interficiendo  talem  medicum,  carnificem  rei  publicae.  Et  afferte  mihi  cibum  ad 
comedendum,  aliter  accipite  hanc  gubernationem,  quia  munus  quod  non  dat  domino 
eius  ad  comedendum  pro  nihilo  computandum  est. 

Doctor  perturbatus  est  videndo  gubernatorem  irasci  et  voluit  ex  triclinio  continuo 
exire,  sed  illo  momento  tuba  cursualis  dedit  sonum  in  via  et  magister  escarius  per 
fenestram  inspexit  ac  reversus  est  dicens: 

-Tabellarius  ducis  venit,  domine  mi;  aliquam  legationem  cuiusdam  momenti  secum 
adducet. 

Tabellarius  introivit  perturbatus  ac  magno  sudore  et  eduxit  ex  sinu  suo  epistulam 
papyraceam  eamque  in  manus  gubernatoris  posuit,  et  Sanctius  in  manus  villici  a  quo 
quaesivit  ut  legeret  suprascriptum  quod  sic  dicebat:  Domino  Sanctio  Pansae , 
gubernatori  insulae  Baratariae ,  in  propria  manu  sive  in  manu  secretarii  eius . 

Sanctius,  his  auditis,  dixit: 

-Quisnam  est  hic  meus  secretarius? 

Quidam  circumstantium  respondit: 

-Ego,  domine,  quia  scio  legere  ac  scribere  et  insuper  sum  vasconicus. 

-Cum  hoc  additamento  potius  potes  esse  secretarius  ipsius  imperatoris.  Tunc  aperi 
epistulam  papyraceam  et  vide  quid  dicat: 

Sic  fecit  secretarius  nuperrime  natus,  et  scripto  lecto,  dixit  hoc  esse  negotium  ad 
tractandum  maximo  secreto.  Sanctius  iussit  ut  omnes  relinquerent  triclinium  et  nemo 
ibi  maneret  nisi  villicus  et  magister  escarius;  et  reliqui  omnes  et  etiam  medicus  egressi 
sunt.  Confestim  secretarius  legit  epistulam,  quae  sic  dicebat: 

Nuntius  ad  me  pervenit ,  domine  Sancti  Pansa ,  et  quidem  dicens  inimicos  meos 
necnon  et  huius  insulae  impetum  machinaturos  esse  violenter,  nescio  quadam  nocte; 
quare  oportet  semper  vigilare  atque  observare  attenter,  ne  accipiant  te  improviso. 
Etiam  per  veros  exploratores  novi  quattuor  viros  amictos  fictis  vestibus  introiisse 
in  insulam  ad  vitam  tuam  tollendam,  quia  timent  de  tuo  ingenio ;  aperi  igitur  oculos 
et  vide  quisnam  veniat  ad  loquendum  tecum  et  noli  edere  quidquid  adducant  tibi. 
Ego  autem  curam  faciam  ad  succurrendum  tibi,  tamen  si  esset  tibi  quaelibet  difficultas 
fac  quodcumque  a  te  exspectetur  secundum  tuum  intellectum . 

Datum  in  hoc  loco,  die  decimo  sexto  mensis  Augusti,  hora  quarta  matutina . 

Tuus  amicus 

DUX 

Sanctius  mansit  maxime  perturbatus,  et  omnes  circumstantes  etiam  ostenderunt 
esse  huiusmodi,  et  vertens  se  ad  villicum  dixit  ei: 

-Quod  nunc  oportet  facere  et  confestim  faciam  est  introducere  in  carcerem 
doctorem  Recio,  quia  si  quis  occisurus  est  me,  ipse  absque  dubio  erit  ille,  et  quidem 
morte  pessima  ac  miserrima,  tamquam  est  mors  famis. 

-Etiam  mihi  videtur  -dixit  magister  escarius-  opus  est  ne  edas  quae  super  mensam 
sunt,  quia  quaedam  monachae  ea  adduxerunt  et  ut  dici  solet  a  tergo  crucis  est  diabolus. 

-Haec  minime  nego  -respondit  Sanctius-  tamen  hic  et  nunc  quaeso  ut  detis  mihi 

frustum  panis  et  quattuor  libras  uvae,  quia  in  eis  nullum  venenum  erit,  nam  profecto  non 
potero  vivere  absque  ullo  cibo,  praesertim  si  parati  erimus  ad  haec  proelia,  quae  minantur 
nobis,  et  necesse  est  bene  nutriri,  quia  viscera  ferunt  cor  et  non  e  contrario  cor  viscera*  Et 
tu,  dominus  secretarius,  responde  duci,  domino  meo,  et  dic  ei  spero  fore  ut  omnia  adimpleam 
tamquam  ille  iussit  ac  mea  ex  parte  osculor  manum  dominae  meae  ducissae  et  etiam  eam 
rogo  ne  obliviscatur  mittendi  epistulam  meam  et  fascem  vestium  cum  quadam  legatione 
ad  uxorem  meam  Teresiam  Pansam,  quo  magnum  gaudium  recipiam  et  ei  serviam  omnibus 
viribus  meis;  et  eodem  tempore  potes  nomine  meo  etiam  osculari  manum  domini  Quixoti, 
ut  videat  me  gratias  agere;  et  tu  ut  bonus  secretarius  et  bonus  vasconicus  potes  adiungere 
quidquid  velis  sive  quod  melius  ad  rem  pertineat.  Et  removeant  has  mappas  et  date  mihi 
quid  comedendi;  et  egomet  conveniam  cum  omnibus  exploratoribus,  interfectoribus  atque 
incantatoribus,  qui  super  me  ac  super  meam  insulam  veniant. 

His  verbis  dictis,  ephebus  introivit  et  dixit: 

-Hic  est  mercator  agricola  qui  tecum  de  suo  negotio  loqui  vult  et,  sua  opinione, 
hoc  est  magni  momenti. 

-Mirandus  et  rarus  est  casus  -dixit  Sanctius-  horum  mercatorum.  Num  fieri  potest 
eos  tam  stultos  esse,  quin  videant  tales  horas  non  esse  idoneas  ad  negotia  tractanda? 
Nonne  gubernatores  sumus  iudices  et  homines  ex  carne  et  ossibus,  et  oportet  ut  sinant 
nos  quiescere  quod  necessarium  sit,  aliter  fortasse  volunt  nos  marmoreos  esse?  Et 
iuro  per  Deum  et  meam  conscientiam,  si  paululum  demoratur  mihi  haec  gubernatio 
(quae  secundum  quod  mihi  videtur  non  multum  demorabitur),  plures  mercatores 
adducam  ad  recte  iudicandum.  Nunc  autem  dic  huic  bono  viro  ut  introeat;  sed 
animadverte  imprimis  ne  sit  unus  ex  his  exploratoribus  sive  ex  interfectoribus  meis. 

-Nullo  modo,  domine  -respondit  ephebus-,  quia  videtur  esse  vir  simplex,  sive 
nihil  egomet  scio  sive  ille  tam  bonus  est  tamquam  panis. 

-Nil  est  timendi  -dixit  villicus-;  quia  hic  omnes  sumus. 

-Num  fieri  potest  -dixit  Sanctius-,  magister  escari,  cum  nunc  hic  non  sit  doctor 
Petrus  Recio,  ut  possem  aliquid  comedere  quod  vere  sit  cuiusdam  ponderis  et 
substantiae,  quamvis  hoc  sit  frustum  panis  et  caepa? 

-Hac  nocte  ad  coenam  habebis,  quo  prandium  careat,  et  tu,  domine, 
compensationem  lucraberis  -dixit  magister  escarius. 

-Sic  Deus  faciat  -respondit  Sanctius. 

Et,  his  verbis  dictis,  introivit  agricola,  qui  habebat  bonam  figuram  corpoream  et 
procul  videbatur  se  bonum  esse.  Primum  quod  dixit  fuit: 

-Quisnam  est  hic  dominus  gubernator? 

-Quisnam  erit  -respondit  secretarius-,  nisi  qui  sedet  super  sellam? 

-Et  ego  in  conspectu  eius  humilio  me  -dixit  agricola. 

Et,  genibus  flexis,  manum  quaesivit  ad  eam  osculandam.  Sanctius  autem  noluit  id  facere 
eique  dixit  ut  surgeret  et  diceret  quidquid  vellet.  Sic  fecit  agricola  et  continuo  dixit: 

-Ego,  domine,  sum  agricola  natus  in  Miguel  Turra,  locus  distans  duas  leucas  a 
Civitate  Regia  (Ciudad  Real). 

-Alium  Tirteafuera  habemus!  -dixit  Sanctius-.  Dic,  frater,  quia  quod  tibi  dicere 
possum  est  me  vere  cognoscere  bene  Miguel  Turra  et  haud  procul  a  meo  pago  est. 

-Est  enim  casus,  domine  -prosecutus  est  agricola-,  me  uxorem  duxisse  in  pace  et 

in  sinu  Sanctae  Ecclesiae  Catholicae  Romanae;  et  duos  filios  habeo  scholasticos,  quia 
minor  natu  vacat  studiis  baccalaureati  ac  maior  natu  studiis  licentiati;  nunc  autem 
viduus  sum,  quia  uxor  mea  mortua  est,  sive,  ut  accuratius  dicam,  malus  medicus  eam 
occidit,  quia,  cum  esset  praegnans,  quodam  pharmaco  eam  purgavit,  sed  si  Deus 
provideret  ita  ut  ederet  in  lucem  partum  et  esset  filius  ego  impellerem  eum  ad  vacandum 
studio  et  fieret  doctor  et  non  invideret  suis  fratribus,  nempe  baccalaureo  sive  licentiato. 

-Hoc  modo  -dixit  Sanctius-,  si  tua  mulier  non  esset  mortua,  sive  eam  non 
occidissent,  nunc  non  esses  viduus. 

-Nullo  modo,  domine  -respondit  agricola. 

-Male  eveniat  nobis!  -obiecit  Sanctius-.  Prosequere  ultra,  frater,  quia  nunc  hora 
est  quiescendi  magis  quam  tractandi  negotia. 

-Dico  enim  -ait  agricola-,  hunc  filium  meum  quem  futurum  esse  baccalaureum  in  eodem 
oppido  arsit  amore  virginem,  quae  nuncupatur  Clara  Perlerina,  filia  Andieae  Perlerim,  divitis 
agricolae;  atque  hoc  nomen  Perlerini  non  provenit  eis  de  quadam  stirpe  neque  de  nobili 
genere,  sed  quia  omnes  huius  generis  laborant  paralyse  [vulgo  perlatico  morbo ]  et  ad 
nomen  melius  dicendum  eos  appellant  Perlerinos,  quamquam,  ut  verum  dicam,  haec  virgo 
est  tamquam  margarita  orientalis  et  si  eam  ex  latere  dextro  inspicimus  videtur  ut  flos  campi; 
ex  latere  sinistro  non  tantum  propterea  quod  caret  oculo,  quia  eum  amisit  ex  variola;  et 
quamquam  dicunt  foveas  faciei  eius  multas  ac  magnas  esse,  qui  eam  bene  diligunt  dicunt 
eas  non  esse  foveas,  sed  sepulturas,  ubi  amantes  illius  sepeliuntur.  At  illa  tam  limpida  ac 
munda  est  ut  ad  faciem  nullo  modo  sordidam  faciendam  habet  nares  arrectas  sursum,  ut 
dicunt;  et  hoc  videtur  esse  ad  fugiendum  ex  ore,  et  hoc  bene  videtur  in  extremis,  quia 
habet  os  magnum  et  si  non  deficerent  ei  decem  vel  duodecim  dentes  et  molares  omne 
bonum  esset  et  tunc  superaret  meliora  et  perfectiora  ora.  De  labiis  nil  est  dicendi,  quia  tam 
subtilia  ac  tenua  sunt  et  si  facerent  ex  eis  spiras  fili  bene  possent  eas  perficere;  et  sunt 
variegati  coloris  et  diversi  ex  his  quae  ad  labia  pertinent,  quare  videntur  ut  miraculosa, 
quia  una  ex  parte  videntur  ex  colore  viridi  et  caeruleo  necnon  et  melongenae,  tamen,  domine 
gubernator,  ignosce  mihi  si  tam  accurate  eam  depingo,  partim  quia  illa  denique  fiet  filia 
mea  eamque  bene  diligo  et  non  mihi  videtur  male. 

-Pinge  quidquid  velis  -dixit  Sanctius-,  quia  ego  oblector  hac  pictura  et  si  vere 
comedissem,  nil  melius  quam  pictura  tuae  effigiei  ad  finem  prandii. 

-Hoc  faciam  ego  et  quidem  serviam  -respondit  agricola-;  sed  ad  tempus 
opportunum  hoc  veniet,  si  nunc  non  sumus.  Et  dico,  domine,  si  vere  possem  depingere 
elegantiam  atque  altitudinem  corpoream  haec  esset  res  mirandi,  sed  hoc  non  fieri 
potest,  quia  curva  est  et  contracta  et  genua  iuxta  os  habet,  sed  nihilominus  bene  videtur 
si  illa  posset  erecta  esse  suo  capite  ad  tectum  perveniret;  et  sic  ut  iam  dedi  ei  manum 
sponsae  meo  filio  baccalaureo,  sed  manum  extendere  non  potest,  quia  est  tamquam 
obstricta;  nihilominus  videtur  bonitas  eius  ac  bona  figura  in  longis  et  striatis  unguibus. 

-Hoc  bonum  est  -dixit  Sanctius-,  et  potes  credere  te  eam  accuratissime  pinxisse  a 
summo  capite  usque  ad  pedes  deorsum.  Sed  quid  vis  nunc  facere?  Et  veni  ad  scopum 
huius  rei  sine  ambagibus  neque  circumlocutionibus  neque  fragmentis  nec  additamentis. 

-Nunc  autem  vellem,  domine  -respondit  agricola-,  ut  dares  mihi  epistulam  meo 
consocero,  rogando  eum  ut  vere  vellet  hoc  cdnubium  facere,  quia  non  sumus  inaequales 
in  bonis  fortunae  neque  in  bonis  naturae;  quia  ad  totam  veritatem  dicendam,  domine 


576 


M.  DE  Cervantes 


gubernator,  filius  meus  indaemoniatus  est,  et  non  est  dies  quo  ter  vel  quater  a  spiritibus 
malignis  male  vexetur;  et  quondam  cecidit  in  ignem  et  habet  faciem  rugosam  tamquam 
ex  charta  membranacea  et  oculos  lacrimosos;  tamen  habet  condicionem  cuiusdam 
angeli,  et  si  non  percuteret  se  ipsum  et  sese  daret  colaphos  vere  esset  benedictus. 

-Visne  aliam  rem,  bone  vir?  -obiecit  Sanctius. 

-Utique  aliam  rem  vellem  --dixit  agricola-;  sed  non  audeo  eam  dicere;  tamen  ac 
denique  ne  putrefaciat  in  meo  pectore,  utrum  ipsa  conveniat  necne.  Dico,  domine, 
etiam  vellem  ut  dares  mihi  trecentos  sive  sescentos  denarios  ad  dotem  conficiendam 
mei  fili  baccalaurei;  et  hoc  dico  ad  domum  eius  parandam,  quia  tandem  ne  sint  obnoxii 
ad  importunitates  socerorum. 

-Vide  si  quid  aliud  etiam  vis  -dixit  Sanctius-,  et  noli  hoc  relinquere  sive  propter 
verecundiam  vel  timiditatem. 

-Minime  vero  -respondit  agricola. 

Et,  his  rebus  dictis,  surrexit  gubernator  et  accipiens  sellam  super  quam  sedebat, 
dixit  ei: 

-Iuro  per  talem!  o  domine,  rusticus  ac  male  conspectus,  nisi  recedas  hinc  et  abeas 
a  mea  praesentia,  hac  sella  caput  tuuum  aperiam!  Fili  moechae,  versutus  pictor  ipsissimi 
daemonis,  et  ad  hanc  horam  venis  ad  sescentos  denarios  quaerendos  a  me?  Ubinam 
gentium  enim  habeo  egomet  hos  denarios,  o  tu  putidus?  Et  si  eos  haberem,  cur  debeo 
eos  tibi  dare,  stolide  ac  stulte?  Et  quid  hoc  mihi  de  Miguel  Turra  nec  de  omni  genere 
Perlerinorum?  Vade  retro  a  me,  dico,  aliter,  per  vitam  domini  ducis,  faciam  quod  iam 
dixi  tibi!  Tu  non  eris  ex  Miguel  Turra,  sed  stolidus  quem  infernum  misit  te  ad 
temptandum  me.  Dic  mihi,  stolide,  nondum  diem  et  dimidium  habeo  hanc  gubernationem 
et  vis  me  habere  sescentos  denarios? 

Magister  escarius  signum  dedit  agricolae  ut  exiret  ex  vestibulo  qui,  capite  prono, 
ac  metuens  ne  faceret  gubernator  quae  dixerat  propter  iracundiam  suam,  quia  versutus 
ille  bene  fecit  suum  negotium. 

Tamen  relinquamus  nunc  Sanctium  affectum  iracundia  et  pax  sit  omni  illi  sodalitati, 
et  perveniamus  ad  dominum  Quixotum,  quem  reliquimus  cum  fasciis  in  vultu  eius  ex 
vulneribus  felinis,  ex  quibus  sanavit  post  octo  dies,  sed  in  quodam  die  eorum  ei  accidit 
quod  Cide  Hamete  promittit  narrare  accurate  ac  vere  ut  solet  facere  in  narratione  rerum 
huius  historiae,  quamvis  minimae  hae  sint. 


Capitulum  48.  Ubi  narratur  de  his  quae  acciderunt  domino  Quixoto 
cum  domina  Rodriguez,  nutrice  ducissae,  et  aliae  res  gestae  dignae 
scribendi  atque  aeternae  memoriae 


Vulneratus  dominus  Quixotus  non  tantum  erat  moestus  melancholicusque,  habens 
vultum  involutum  fasciis  et  compunctum  ac  non  praecise  manu  Dei,  sed  ope  unguium 

cuiusdam  felis;  haec  infortunia  adnexa  erant  equitatui  itineranti.  Sex  dies  mansit 
seclusus,  quibus  nullo  modo  ostendit  s ese  palam,  sed  in  quadam  harum  noctium,  cum 
vigilans  esset  et  insomnis,  cogitando  de  sua  infelicitate  ac  de  persecutione  Altisidorae, 
audivit  ianuam  cubiculi  aperiri  ope  clavis  et  continuo  credidit  virginem  captam  amore 
venire  ad  honestatem  eius  perturbandam  ita  ut  induceret  eum  in  temptationem 
deficiendi  a  fide  erga  suam  dominam  Dulcineam  a  Toboso. 

-Minime!  -dixit  credendo  suis  cogitationibus,  et  hoc  vere  voce  audibili— ;  quoniam 
maxima  pulchritudo  huius  terrae  non  quidem  faciet  me  oblivisci  illius  quam  sculptam 
habeo  in  medio  corde  meo  et  in  meis  visceribus,  modo  sis,  o  domina  mea,  transmutata 
in  rusticam  caepariam,  modo  in  nympham  aurei  fluminis  Tagi,  texentem  telas  aureas 
sericasque,  modo  Merlinus  vel  Montesinos  habeant  te  ubi  illi  vellent;  nam  ubicumque 
sis  mea  eris  et  quocumque  vadam  ego  tuus  ero. 

His  verbis  prolatis,  ianua  aperta  est  et  haec  omnia  in  ictu  oculi  acciderunt.  E  lecto  dominus 
Quixotus  sunexit,  involutus  e  summo  usque  deorsum  raso  stragulo  pallidi  coloris,  pilleo  super 
caput  dum  vultus  et  mystaces  erant  cum  fasciis,  vultus  propter  vulnera  et  mystaci  ne  languidi 
caderent;  ille  autem  amictus  huiuscemodi  videbatur  rarum  phantasma  esse. 

Oculos  fixit  in  ianuam  et  cum  exspectabat  per  eam  miseram  ac  lacrimosam 
Altisidoram  videre,  intuitus  est  reverendissimam  dominam  nutricem  convolutam  longis 
atque  albis  velis,  quibus  se  cooperiebat  e  summo  capite  usque  ad  pedes.  Inter  digitos 
manus  sinistrae  dimidiam  candelam  accensam  habebat  et  manu  dextra  faciebat  sibi 
umbram  ne  incideret  lux  in  oculos  coopertos  magnis  conspicillis.  Prodecebat  parvis 
gressibus  et  pedes  lentiter  movebat. 

Dominus  Quixotus  inspexit  eam  ex  suo  loco  speculatorio  et  cum  vidit  ornatum  eius 
et  silentium,  credidit  maleficam  sive  lamiam  esse,  quae  hoc  modo  veniebat  ad  mala 
facinora  patranda  et  incepit  signum  crucis  magna  celeritate  facere.  Hoc  spectrum 
pervenit  ad  medium  cubiculum,  porrexit  oculos  et  vidit  celeritatem,  qua  dominus 
Quixotus  signum  crucis  faciebat,  et  si  ille  timuit  videndi  talem  visionem,  illa  autem 
perturbata  fuit  videndo  eum  et  simul  ac  vidit  eum  altum,  pallidum  et  involutum  stragulo 
et  fasciis  in  vultu,  qui  eum  omnino  transformabant,  magnam  vocem  dedit  dicens: 

-Iesu  Domine!  Quid  est  quod  nunc  video? 

Et  propter  formidinem  candela  cecidit  de  suis  manibus  et  in  tenebris  vertit  dorsum 
ad  egrediendum,  sed  causa  metus  offendit  vestes  suas  et  cecidit  magno  lapsu. 
Dominus  Quixotus  autem  timens  incepit  dicere: 

-Coniuro  te,  phantasma,  sive  quidquid  sis,  ut  dicas  mihi  quisnam  es  et  quid  a  me 
quaeris.  Utrum  sis  animus  damnatus  necne,  dic  mihi  et  faciam  quid  facere  possim, 
quoniam  catholicus  christianus  sum  et  amicus  faciendi  bonum  omnibus;  nam  ad  hoc 
munus  equitatus  itinerantis  accepi  ordinationem  qua  fungor,  quae  immo  pervenit  ad 
favendum  animis  purgatorii. 

Confusa  domina  hanc  adiurationem  audivit  et,  ex  suo  timore,  collegit  timorem  domini 
Quixoti  et  afflicta  ac  demissa  voce  ei  respondit: 

-Domine  Quixote,  si  forte  tu  es  dominus  Quixotus,  ego  non  sum  phantasma,  neque 
spectrum  nec  animus  in  purgatorio  tamquam  credidisti,  sed  domina  Rodrfguez,  nutrix 
nobilis  meae  dominae  ducissae  et  est  mihi  necessitas  ex  his  quibus  tu  soles  remedium 
adhibere,  quamobrem  ad  te,  domine,  venio. 

-Dicas  mihi,  domina  Rodrfguez  -inquit  dominus  Quixotus-:  num  venisti  ad 
faciendum  lenocinium?  Quoniam  in  hac  opportunitate  et  propter  inaequalem 
pulchritudinem  dominae  meae  Dulcineae  a  Toboso  nullius  utilitatis  cuilibet  erit.  Dico 
tandem,  domina  Rodrfguez,  sicut  tu  bene  scis  et,  omni  amoroso  incitamento  remoto, 
bene  potes  denuo  candelam  accendere  et  venire  huc  ad  me  ut  loquamur  de  omnibus 
quae  cogites  sive  velis,  servatis  servandis,  in  quaestione  honestatis. 

-Quomodo  potes  credere  me  lenocinium  alterius  tractare?  -respondit  domina  illa-. 
Male  cognoscis  me;  quia  nondum  sum  in  provecta  aetate  ut  similes  nimietates  faciam, 
nam,  Deo  laudato,  adhuc  habeo  bonum  animum  in  carnibus  et  omnes  dentes  et  molares 
in  ore  meo,  praeter  quosdam  amisos  ope  cuiusdam  catarrhi,  qui  in  hac  regione 
Aragoniae  tam  frequentes  sunt.  Sed  exspecta  paulisper,  domine,  et  exibo  ad  candelam 
accendendam  et  statim  huc  revertar  ad  infortunium  meum  narrandum,  tamquam 
remediatori  harum  adversitatum  huius  mundi. 

Et,  nullo  responso  accepto,  egressa  est  de  cubiculo  ubi  dominus  Quixotus  mansit 
quietus  et  meditabundus  eam  exspectans;  tamen  ei  mille  cogitationes  advenerunt  de 
illis  novis  rebus  gestis,  quoniam  ei  male  videbatur  in  periculum  sese  inducere,  quin 
amitteret  fiduciam  promissam  suae  dominae  et  sic  haec  secum  dicebat: 

-Quis  enim  potest  scire  utrum  diabolus,  qui  nimis  subtilis  est,  velit  hac  nutrice  me 
decipere  necne?  quod  quidem  non  potuit  adimplere  imperatricibus,  reginis  et  ducissis, 
marchionissis  comitissisque?  Nam  multoties  audivi  dicere  et  quidem  a  prudentibus,  si 
ille  potest  potius  dabit  vobis  puellam  praeditam  naribus  depressis  quam  naribus 
aquilinis.  Et  quisnam  enim  noverit  si  haec  solitudo,  hoc  silentium,  haec  opportunitas 
expergefaciet  voluptatem  meam,  quae  dormit  et  efficiet  ut  ob  multos  annos  meos  etiam 
egomet  cadam,  ubi  numquam  obstaculum  inveni?  Et  propter  has  temptationes  nonne 
melius  est  fugere  quam  proelium  exspectare?  Sed  non  ero  compos  mentis,  si  vere  credo 
nutricem  amictam  his  candidis  velis  et  praeditam  his  conspicillis  posse  libidinem 
sublevare  in  lascivo  pectore  cuiuslibet  in  hoc  mundo.  Num  erit  nutrix  quae  vere  habeat 
corpus  alliciens?  Num  erit  domina  nutrix  in  toto  orbe  terrarum,  quae  non  sit  molesta, 
gesticulans  et  timorata?  Ite  retro,  plebecula  dominarum,  inutilis  omni  generi  hominum 
ad  quoddam  oblectamentum!  O,  quam  bene  dicebatur  de  illa  domina,  quae  duas  effigies 
illarum  nutricum  habebat,  quae  praeditae  erant  conspicillis  earum  et  pulvinaribus  ad 
extremum  stratum,  et  hae  simulacra  vel  statuae  nutricum  simulabant  laborare  et  eodem 
modo  serviebant  dominae  ad  quamdam  auctoritatem  ostendendam  tamquam  si  verae 
nutrices  essent! 

Et,  his  argumentis  perpensis,  in  lectum  accubuit  et  conatus  est  ianuam  claudere 
cubiculi  et  non  concedere  eam  introire;  sed  cum  venit  ad  id  faciendum  en  domina 
Rodrfguez  quae  revertebatur,  habens  accensam  candelam  candidae  cerae  in  manu,  et 
cum  videret  dominum  Quixotum  prope,  involutum  stragulo,  cum  fasciis,  et  pilleo  super 
caput  denuo  timuit  quapropter  duos  gressus  retro  dedit  et  dixit; 

-Possumne  quamdam  securitatem  habere,  domine  eques?  Quia  non  mihi  videtur 
signum  magnae  honestatis  esse  te  e  tuo  lecto  surgere. 

-Eamdem  quaestionem  facio  egomet,  domina  mea  -respondit  dominus  Quixotus-, 
et  hoc  modo  quaero  utrum  vere  securus  sim  et  nemo  me  invite  violenter  oppugnet. 

-A  quonam  quaeris,  domine  eques,  hanc  securitatem?  -respondit  illa  domina. 

-A  te  hanc  requiro  -obiecit  dominus  Quixotus-  quoniam  non  sum  marmoreus  neque 
tu  aenea  neque  nunc  est  hora  decima  matutina,  sed  dimidia  nox  et  fere  parum  ulterius, 
secundum  quod  imaginor,  et  in  cubiculo  clauso  ac  secreto  sicut  fuit  caverna,  ubi 
traditor  atque  audax  Aeneas  abusus  est  pulchra  et  pia  Didone.  Sed  da  mihi  manum, 
domina  mea,  quoniam  nullam  aliam  securitatem  volo  quam  continentiam  et  castitatem 
meam  et  quam  hae  reverendissimae  vestes  mihi  offerunt. 

Et,  his  verbis  dictis,  manum  dextram  eius  osculatus  est  et  apprehendens  eam  sua 
manu  quam  illa  ei  eisdem  caeremoniis  dedit. 

Hic  autem  Cide  Hamete  facit  parenthesim  et  dicit  se  (per  Mahometum,  et  ad  illos 
duos  recte  videndos  et  quidem  manibus  apprehensis,  et  coniunctos  ex  ianua  usque 
ad  lectum)  libenter  daturum  esse  meliorem  vestem,  vulgo  almalafa ,  ex  duabus  quas 
habebat. 

Dominus  Quixotus  accubuit  in  suo  lecto,  et  domina  Rodrfguez  sedit  super  sellam 
a  lecto  parumper  seorsum,  et  quidem  praedita  suis  conspicillis  et  habens  candelam. 
Dominus  Quixotus  sese  compressit  arctius  et  cooperuit  omne  corpus,  relinquens 
tantum  vultum  suum;  et  cum  ambo  placati  essent  primus  qui  silentium  rupit  fuit  dominus 
Quixotus,  dicens: 

-Nunc  potes,  domina  Rodrfguez,  exponere  ex  omnibus  quae  intus  habeas  atque 
exonerare  afflictum  cor  tuum  et  vulnerata  viscera,  et  ego,  auribus  castis  et  arrectis,  te 
auscultabo  ac  piis  operibus  subveniam  tibi. 

-Sic  credo  ego  -respondit  illa  domina-  quia  ex  dispositione  animi  atque  idonea 
urbanitate  tua,  nullum  aliud  responsum  nisi  hoc  tam  Christianum  acceptandum  esset. 
Et  veniam  ad  quaestionem  meam,  domine  Quixote,  nam  quamvis  videas  me  sedentem 
super  hanc  sellam  et  in  medio  regno  Aragoniae,  et  quidem  amictam  ut  nutricem 
languidam  et  inanem,  nata  sum  in  Asturia  Oveti  (Oviedo)  et  quoad  genus  per  hoc 
veniunt  multi  ex  melioribus  illius  provinciae.  Tamen  fortuna  mea  brevis  fuit  et  parentes 
mei  per  quamdam  negligentiam  pauperes  facti  sunt  ante  tempus,  et  nemine  sciente, 
ad  aulam  regiam,  Matritum,  adduxerunt  me,  ubi  ad  bonam  pacem  et  ad  alia  infortunia 
vitanda  posuerunt  me  ad  ministrandum  ut  famulam  apud  praecipuam  dominam;  et 
etiam  ostendam  tibi,  domine,  me  posse  optimo  modo  acu  et  filo  laborare  et  quoad 
candidum  laborem  nulla  potuit  me  superare  in  vita  mea.  Parentes  mei  reliquerunt  me 
in  hoc  famulatu  et  reversi  sunt  ad  terram  eorum  et,  paucis  annis  elapsis,  ad  coelum 
debuerunt  ascendere,  quia  ambo  boni  et  catholici  christiani  erant.  Orphana  facta  sum 
et  ad  miserum  salarium  attenta  et  ad  misera  beneficia,  quae  talibus  famulabus  dantur 
in  palatio;  et  hoc  tempore  et  nullam  occasionem  huiusmodi  dedi,  quidam  armiger  illius 
domus  captus  est  amore  erga  me,  vir  iam  provectus  aetate,  barbatus  et  praesertim 
fidalgus  tamquam  rex,  quia  erat  cantabrus.  Non  tam  secrete  egimus  in  nostro  amore 
quin  hic  perveniret  ad  nuntium  dominae  meae,  quae  ad  vitanda  colloquia  fecit  nos 
inire  matrimonium  in  pace  et  ante  Sanctam  Matrem  Ecclesiam  Catholicam  Romanam, 
de  quo  conubio  nata  est  filia  ad  bonam  fortunam  meam  adimplendam  et  ne  morirer  in 
partu,  qui  bonus  fuit  atque  opportunus,  et,  parva  mora  elapsa,  maritus  meus  mortuus 
est  ex  quodam  pavore  quem  habuit,  et  si  hic  esset  ad  haec  narranda,  tu  nunc  vere  de 
hoc  mirareris. 

Et,  his  verbis  prolatis,  incepit  flere  amare  et  dixit: 

-Ignosce  mihi,  domine  Quixote,  quia  non  possum  tenere  et  quoties  memini 
infortunati  mariti  mei  oculi  mei  inundantur  lacrimis.  Iuvet  me  Deus!  et  quam  magna 
auctoritate  vehebat  dominam  meam  super  dorsum  fortis  mulae  nigrae  tamquam 
gagatae!  Quia  tunc  non  utabantur  raedis  nec  sellis  tamquam  nunc  dicunt  uti  et 
dominae  vehebantur  equis  ad  dorsum  cum  armigeris  earum.  Sed  hoc  non  possum 
relinquere  de  mea  narratione  ut  videatur  urbanitas  atque  optima  condicio  boni  mariti 
mei.  Et  quondam  cum  introiret  viam  Sancti  Iacobi  (Santiago),  Matriti,  quae 
aliquantulum  angusta  erat,  praepositus  aulae  regiae  exibat  per  eam  cum  duobus 
satellitibus  coram  se  et  simul  ac  bonus  armiger  meus  eum  vidit  habenas  mulae  vertit 
ad  eum  comitandum.  Domina  mea  quae  ad  dorsum  mulae  erat  voce  demissa  dixit  ei: 
«Quid  facis,  infortunate?  Nonne  vides  me  hic  esse?»  Praepositus  urbis  urbanissimus 
detinuit  habenas  equi  eique  dixit:  «Prosequere  viam  tuam,  quia  egomet  meam  dominam 
Casildam  comitari  debeo»,  hoc  erat  nomen  quo  nuncupabatur  mea  domina.  Adhuc 
conabatur  maritus  meus  comitari  praepositum  urbis,  habens  pilleum  in  manu,  et  domina 
mea,  his  rebus  conspectis,  eduxit  magnam  aciculam  sive  credo  eum  stilum  ferreum 
fuisse  ex  quadam  capsa  et  per  dorsum  eius  introduxit  et  tali  modo  ut  maritus  meus 
dedit  magnam  vocem,  corpus  torsit  et  dominam  in  terram  proiecit.  Duo  pedisequi  illius 
venerunt  ad  eam  levandam  et  idem  fecit  praepositus  urbis  et  duo  satellites  eius; 
turbata  est  Porta  vocata  Caracra  (Guadalajara),  id  est  populus  otiosus  qui  ibi  erat. 
Domina  mea  reversa  est  pedibus,  ac  maritus  meus  pervenit  ad  tonstrinam  cuiusdam 
tonsoris  eique  dixit  se  viscera  transfossa  habere  ex  parte  in  partem.  Divulgata  est 
urbanitas  mariti  mei  et  quidem  tam  multum  ut  etiam  pueri  per  vias  currerent  et  propter 
hoc  et  quia  ille  nimis  myops  erat,  mea  domina  ducissa  eum  e  domo  eius  dimisit,  ex 
quo  dolore  et  absque  dubio,  credo  eum  aegrotare  et  denique  invenire  mortem.  Ego 
mansi  vidua  et  sine  ulla  protectione  et  cum  filia  ad  eam  curandam,  haec  autem  crevit 
in  formositate  tamquam  spuma  maris.  Tandem  cum  haberem  bonam  famam  bene 
laborandi  acu  et  filo,  domina  ducissa  quae  nuperrime  nupsit  duci,  domino  meo,  voluit 
me  adducere  ad  regnum  Aragoniae  et  etiam  filiam  meam  secum,  ubi,  longa  mora 
temporis  elapsa,  crevit  filia  mea  et  cum  ea  omnes  facetiae  huius  mundi,  quia  illa  cantat 
tamquam  calandra,  tripudiat  in  chorea  optimo  modo,  et  saltat  populares  choreas 
tamquam  si  amitteret  mentem,  legit,  scribit  tamquam  magister  scholae,  et  facit  calculos 
tamquam  avarus.  De  munditia  eius  nihil  est  dicendi,  quia  aqua  quae  currit  non  est 
tam  limpida  ut  ipsa  et  nunc  illa  erit  nata  sedecim  annos  quinque  menses  et  tres  dies, 
pius  minusve.  Breviter,  haec  puella  mea  arsit  amore  filium  cuiusdam  agricolae  ditissimi, 
qui  est  in  pago  ducis,  domini  mei,  non  procul  hinc.  Profecto,  et  nescio  quomodo  hoc 
accidit,  nec  quando  illi  coniuncti  sunt,  sed,  sub  verbo  ducendi  eam  uxorem,  decepit 
filiam  meam  et  nunc  non  vult  eam  ducere,  quamvis  dux  etiam  rem  cognoscat,  quia 
iam  locuta  sum  cum  eo  et  non  semel,  sed  multoties,  et  ab  eo  quaesivi  ut  iubeat 
agricolae  ut  ciucat  filiam  meam  uxorem,  sed  facit  aures  surdas  et  nec  me  audire  vult; 
et  causa  huius  rei  est  quia,  pater  huius  fallacis  viri,  ditissimus  est  et  commodat 
pecuniam  duci  et  sponsor  factus  est  in  omnibus  dolis  eius  et  non  vult  ei  molestus 
esse  nec  ei  ullo  modo  contradicere.  Quapropter  vellem,  domine  mi,  ut  mandatum 
reciperes  huius  iniustitiae,  et  sive  per  supplicationes  sive  per  arma,  quia  secundum 
quod  omnes  dicunt  tu  natus  es  ad  iniustitias  reparandas  et  adversa  reficienda  ac 

miseros  protegendos;  tunc  veni  ad  orbitatem  filiae  meae  videndam,  elegantiam  eius 
et  iuventutem,  cum  omnibus  condicionibus  de  quibus  locuta  sum  et,  iuro  per  Deum  et 
per  meam  conscientiam,  nullam  virginem  habere  dominam  meam,  quae  ad  soleam 
calceorum  eius  perveniat,  et  quaedam  quam  vocant  Altisidora,  quam  habent  ut 
elegantiorem  atque  expeditiorem,  si  possem  comparationem  facere  cum  mea  filia  non 
perveniret  ad  duas  leucas  eius.  Quia  oportet  ut  tu  scias,  domine  mi,  et  nimium  ne  credas 
colori,  hanc  Altisidorulam  magis  praesumptionis  habere  quam  venustatis  ac  magis 
impudentis  et  procacis  quam  modestiae  et  insuper  non  est  nimis  sana;  quia  halitus 
eius  redolet  lassitudinem,  quod  non  facile  toleratur  prope  eam  nec  momentum.  Et  quoad 
dominam  meam  ducissam  ...  Sed  volo  tacere  quia,  ut  dici  solent,  parietes  habent  aures. 

-Quid  ergo  habet  ducisssa  domina  mea,  per  vitam  meam,  domina  Rodrfguez? 
-quaesivit  dominus  Quixotus. 

-Hac  adiuratione  -respondit  domina  illa-,  debeo  respondere  huic  quaestioni 
omnem  veritatem.  Tunc  videas,  domine  Quixote,  pulchritudinem  ducissae  dominae 
meae,  hunc  colorem  faciei  eius,  qui  videtur  ut  tersus  et  politus  gladius,  atque  illas 
duas  genas  lactis  et  iasmini,  quarum  altera  habet  solem  alteraque  lunam  et  illam 
speciositatem,  qua  procedit  gressibus  suis  et  terram  spernit  ita  ut  videretur  eam 
effundere  salutem  quocumque  illa  ambulat?  Tu  autem  debes  scire  ducissam  hoc  habere 
imprimis  propter  Deum  et  postea  propter  duas  plagas,  quas  habet  in  duobus  cruribus 
ex  quibus  omnem  malum  humorem  segregat  ex  quo,  secundum  medicos,  plena  est. 

-Per  Sanctam  Mariam!  -dixit  dominus  Quixotus-  Num  fieri  potest  ut  ducissa, 
domina  mea,  habeat  tales  emissiones  humoris?  Hoc  non  crederem  nisi  mihi  monachi 
discalceati  dicerent,  sed  si  domina  Rodrfguez  id  dicit  hoc  ita  erit.  Sed  tales  plagae, 
non  segregabunt  humorem,  sed  liquidum  ambarum.  Vere  nunc  intelligo  quid  significent 
has  plagas  bonas  esse  ad  valetudinem  corpoream. 

Sed  simul  ac  dominus  Quixotus  finivit  loquendi  hanc  sententiam,  ianuae  cubiculi 
apertae  sunt  magno  ictu  et  ex  subitanea  formidine  candela  dominae  Rodrfguez  cecidit 
per  terram  et  cubiculum  mansit  in  tenebris  et,  ut  dici  solet,  ut  os  lupi.  Postea  vero  illa 
misera  domina  sensit  duas  manus  fortes  apprehendere  eam  gutture  ac  tam  fortiter  ut 
nec  clamare  posset,  atque  alius  et  quidem  celeriter  vestem  eius  levavit  et  ope  calcei 
verberavit  eam  innumeris  ictibus  quod  vere  erat  cruciatus.  Et  interea  dominus  Quixotus, 
quamvis  haec  senserat  non  movebatur  e  lecto  suo  et  quidem  nesciebat  quid  hoc  esset, 
quare  mansit  quietus  et  tacebat,  timens  ne  haec  verberatio  ad  eum  veniret.  Et  timor 
eius  non  fuit  vanus,  nam  cum  reliquerunt  illam  nutricem  contusam  -et  quae  non  audebat 
lamentari-  carnifices  ad  dominum  Quixotum  venerunt  et  linteum  stragulumque  ab  eo 
abstulerunt  et  saepissime  ac  fortissime  eum  vellicaverunt  et  sese  defendit  pugnis  atque 
haec  omnia  magno  ac  miro  silentio.  Per  dimidiam  horam  demoratum  est  hoc  proelium, 
et  postea  phantasmata  egressa  sunt,  domina  Rodrfguez  disposuit  vestes  suas  et 
ingemiscens  propter  infortunium  suum  exivit  per  ianuam  externam  et,  nullo  verbo  ad 
dominum  Quixotum  prolato,  qui  vellicatus  et  affectus  dolore,  confusus  ac 
meditabundus  mansit  solus,  sed  relinquemus  eum  et  quidem  ille  desiderabat 
cognoscere  quis  esset  incantator,  qui  talia  in  eum  disposuerat.  Sed  hoc  erit  tempore 
opportuno,  nam  nunc  Sanctius  Pansa  vocat  nos  necnon  et  bona  dispositio  huius 
historiae  etiam  hoc  requirit. 

Capitulum  49.  Ubi  narratur  de  his  quae  Sanctio  Pansae  evenerunt 

cum  insulam  circumiret 


Magnum  gubernatorem  molestum  ac  stomachatum  reliquimus  cum  pictore  ac 
versuto  agricola,  qui  instructus  a  villico,  sic  ut  villicus  etiam  a  duce  instructus  erat  ad 
Sanctium  illudendum;  tamen  hic  omnibus  resistebat,  quamvis  stultus,  impolutus 
rudusque  esset  et  omnibus  qui  cum  eo  erant  et  doctori  Petro  Recio  dixit,  epistula  ducis 
lecta,  et,  secreto  finito,  ut  denuo  introirent  in  vestibulum: 

-Nunc  vere  intelligo  cur  iudices  et  gubernatores  debeant  esse  aenei,  sive  tali  modo 
ad  sese  defendendum  ab  importunitatibus  mercatorum,  qui  omni  tempore  volunt  ut 
auscultent  eos  et  negotia  eorum  solvant,  habentes  curam  tantum  de  negotio  suo  et 
accidat  quidquid  sit.  Et  si  miser  iudex  ille  non  auscultat  eos  et  recte  solvit  quaestiones 
sive  quia  non  potest,  sive  propterea  quod  non  est  tempus  idoneum  ad  audientiam 
faciendam,  ei  maledicunt  et  de  eo  murmurant  et  ossa  eius  rodent  et  genera  familiae  eius 
multis  ignominiis  insultant.  Stulte  mercator,  stolide  mercator,  noli  festinare;  exspecta 
tempus  et  occasionem  propitiam  faciendi  negotium:  et  noli  venire  cum  sit  hora  prandii 
vel  dormiendi,  quia  iudices  ex  carne  et  ossibus  sunt  et  naturae  dabunt  quod  haec 
naturaliter  ab  eis  quaerit,  nisi  ego,  me  miserum,  quia  meae  non  do  cibum  et  hoc  propter 
hunc  doctorem  Petrum  Recio  Tirteafuera,  qui  coram  me  est  et  quidem  vult  ut  fame  moriar 
et  affirmat  hanc  mortem  vitam  esse.  Utinam  Deus  ei  talem  vitam  det,  ei  et  omnibus  sui 
generis:  dico  omnibus  malis  medicis,  nam  boni  merentur  palmas  laudationesque. 

Omnes  autem,  qui  Sanctium  Pansam  cognoscebant,  mirabantur  audientes  eum  tam 
eleganter  loqui  et  nesciebant  quare,  nisi  quia  negotia  et  munera  tum  reficiunt  mentem 
tum  torporem  ei  inducunt.  Denique  doctor  Petrus  Recio  Agiiero  de  Tirteafuera  promisit 
ei  coenam  dare  illa  nocte,  quamvis  esset  contra  omnes  aphorismos  Hippocratis. 
Gubernator,  his  verbis  auditis,  contentus  fuit  et  magna  anxietate  noctem  exspectabat 
et  quidem  horam  coenandi,  quamquam  tempus  ei  videbatur  stare  et  nullo  modo 
festinare,  sed  denique  advenit  ei  quod  tam  multum  desiderabat  eique  dederunt  carnem 
vitulinam  conditam  cum  caepa  et  pedes  coctos  vitulae  aliquantulum  provectae  aetatis. 
Et  ad  haec  omnia  pervenit  maiore  aviditate  quam  si  ei  dederant  phasianos  alpinos 
Mediolani  (Mil£n),  phasianos  Romae,  vitulam  Surrenti,  perdices  Aruncorum  (Mor6n), 
anseres  Lavajos  et  tempore  coenae  vertit  se  ad  doctorem  eique  dixit: 

-Videas,  domine  doctor,  ex  hoc  et  in  futurum  noli  curare  de  cibis  delicatis  atque 
excellentibus  ad  comedendum,  quia  hoc  erit  adducere  stomachum  meum  extra 
consuetudinem  eius,  nam  ille  solitus  est  comedere  capram,  vaccam,  lardum,  carnem 
salitam,  napos  et  caepas  et  si  forte  ei  alios  cibos  palatii  dant  eos  recipit  quodam  timore 
et  aliquando  immo  cum  nausea.  Quod  vere  magister  escarius  potest  facere  est  adducere 
mihi  fartilia  ollaria,  sive  «olla  podrida»  et  dum  «putridiores»,  sive  si  plura  sint  fartilia 
ciborum  melius  redolent,  quia  in  eis  ille  omnia  miscere  potest  cum  bonum  sit  ad 
comedendum  eique  ego  gratias  agam  et  libenter  ei  solvam  pro  his  cibis;  sed  nemo 
velit  illudere  me,  quia  sive  sumus  vel  non  sumus:  vivamus  omnes  et  comedamus  bona 
pace  et  amicitia,  quia  cum  Deus  lucescit  omnibus  lucescit.  Ego  hanc  insulam  gubernabo 
et  nullum  ius  auferam  nec  subomationem  accipiam,  et  omnes  animadvertant  bene  quid 

faciant  et  inspiciant  quid  faciendum  sit,  quia  egomet  dico  diabolum  esse  in  urbe 
Cantillana,  et  si  vere  mihi  dant  opportunitatem  res  miras  videbunt.  Aliter,  quid  dicendum 
est,  nisi  ut  fias  mei  et  muscae  comedent  te. 

-Profecto,  domine  gubernator  -dixit  magister  escarius-,  recte  iudicasti  in  omnibus 
quae  dixisti,  et  ego  loquor  in  nomine  omnium  insulanorum  huius  insulae,  qui  accurate 
servituri  sunt  tibi  amore  et  benevolentia,  quia  suavis  est  modus  gubernandi  quem  dedisti 
in  his  principibus  et  non  permittes  eos  nisi  cogitare  de  his  quae  redundant  in  tuo  servitio. 

-Hoc  ita  credo  -respondit  Sanctius-,  et  illi  essent  stulti  si  aliter  facerent  sive  cogitarent. 
Et  denuo  dico  ut  habeant  curam  de  mea  sustentatione  et  de  meo  asino  ad  hanc  operam 
navandam  et  quod  ad  casum  pertinet  et  iam  est  tempus  ut  faciamus  nostrum  circuitum 
nocturnum,  quia  est  voluntas  mea  ut  mundem  hanc  insulam  ex  omni  genere  immunditiarum 
ac  vagabundorum,  otiosorum  atque  hominum  malae  condicionis;  quia  oportet  vos  scire, 
amici,  gentem  otiosam  ac  pigram  in  re  publica  esse  tamquam  apes  mares,  quae  edunt  quod 
apes  operariae  faciunt.  Verumtamen  favebo  agricolis,  privilegia  servabo  fidalgis,  praemia 
dabo  virtuosis  et  praesertim  colam  religionem  atque  honorem  religiosorum.  Quid  vobis 
hoc  videtur,  amici?  Num  ego  aliquid  dico,  sive  rumpo  caput  meum  pro  nihilo? 

-Tam  multa  dicis,  domine  gubernator  -ait  villicus-,  et  vere  miror  videndo  virum 
indigentem  litteris  tamquam  tu  es,  domine,  quia  credo  te  nullas  litteras  cognoscere  et 
nihilominus  dicis  tales  sententias  et  monita,  quae  vere  sunt  praeter  quodcumque  ex 
tuo  ingenio  exspectabant,  qui  nos  miserunt  et  qui  nunc  hic  sumus.  Omni  die  videntur 
res  novae  in  hoc  mundo;  facetiae  fiunt  res  verae  et  illusi  sunt,  qui  illudere  quaerebant. 

Nocte  autem  facta,  gubernator  coenavit,  venia  domini  doctoris  Recio  concesa. 
Tunc  paraverunt  se  ad  circuitum  nocturnum  faciendum  et  ille  exivit  una  cum  villico, 
secretario  ac  magistro  escario  et  scriptore  chronicarum,  qui  debebat  curare  de  factis 
notandis  ad  describenda  accurate  omnia  verba  Sanctii;  etiam  exierunt  satellites  et 
scribae,  et  tanti  erant  ut  possent  bonam  turmam  efficere.  Sanctius  erat  in  medio  eorum 
habens  suam  virgam  in  manu  et  quidem  dignus  erat  videndi,  et  ecce  per  nonnullas 
vias  illius  loci  deambularunt  et  audierunt  strepitum  ictuum  gladiorum;  illuc  advenerunt 
et  invenerunt  duos  viros  qui  inter  se  pugnabant,  qui  cum  viderunt  ad  se  venire  omnis 
iustitia  quieti  manserunt  et  alter  eorum  dixit: 

-Accedite  huc  in  nomine  Dei  et  regis!  Quomodo  possumus  pati  ut  in  hoc  pago 
depraedentur  et  quilibet  expolient  in  mediis  viis?  -Placa  te,  bone  vir  -dixit  Sanctius-, 
et  enarra  mihi  quaenam  sit  causa  huius  rixae,  quia  ego  sum  gubernator. 

Alter  adversarius  dixit: 

-Domine  gubernator,  haec  dicam  tibi  et  quidem  breviter.  Tu,  domine,  scire  debes 
hunc  nobilem  virum  lucratum  esse  nunc  temporis  in  hac  domo  lusoria,  quae  est  hic 
coram  nobis  plus  quam  mille  argenteos,  et  Deus  scit  quomodo,  atque  ego  praesens 
eram  et  quidem  iudicavi  pro  eo  et  quidem  contra  quod  mea  conscientia  dictabat  mihi; 
denique  ille  surrexit  cum  suo  lucro  dum  ego  nonnullos  aureos  lucrari  exspectabam,  et 
hoc  pro  parvo  pretio,  nam  secundum  consuetudinem  et  usum  datur  hominibus 
principalibus  tamquam  mihi,  qui  circumstantes  sumus  sive  ad  bonum  quam  ad  malum, 
et  propter  iniquitates  eorum  et  quamvis  hoc  non  rectum  sit,  sed  quidem  ad  rixas 
vitandas,  tamen  ille  omnem  suam  pecuniam  accepit  et  egressus  est  domo.  Ego  autem 
secutus  sum  eum  et  quidem  indignatus  et  bonis  argumentis  ab  eo  quaesivi  ut  daret 

mihi  saltem  octo  argenteos,  quia  ille  scit  me  honoratum  esse  et  nullo  munere  fungi 
nec  beneficio,  nam  parentes  mei  nullum  docuerunt  me  nec  mihi  dederunt  et  hic  stolidus, 
qui  est  magis  latro  quam  Cacus  et  dolosior  quam  Andradilla  tantum  voluit  mihi  quattuor 
argenteos  dare;  ut  videas,  domine,  quam  parvam  verecundiam  habeat  et  minimam 
conscientiam!  Sed  iuro,  si  tu,  domine,  non  huc  venires  egomet  facerem  ut  vomeret 
mihi  lucrum  suum,  et  eum  docerem  omnes  rationes  meas. 

-Quid  dicis  ad  haec  omnia?  -quaesivit  Sanctius. 

Alter  autem  respondit  hoc  verum  esse,  quod  adversarius  eius  dixit,  et  voluit  tantum 
quattuor  argenteos  ei  dare,  quia  iam  multoties  ei  dederat;  et  qui  volunt  lucrum  pro  parvo 
pretio  obtinere,  debent  saltem  habere  urbanitatem  et  accipere  quod  dent  eis  et  non  tractare 
lucrum  obtentum  cum  his  qui  lucrantur,  nisi  vere  sciant  eos  lusores  dolosos  esse  et  quod 
lucrantur  ex  iniquitate  provenire;  sed  ad  ostendendum  se  virum  bonum  esse  et  nullo  modo 
latronem,  tamquam  ille  dicebat  nulla  melior  ratio  erat  quam  nihil  ei  dare;  quia  lusores  dolosi 
extorquentur  a  spectatoribus  circumstantibus  qui  eos  cognoscunt. 

-Hoc  ita  est  -dixit  villicus-  Videas,  domine  gubernator,  quid  faciendum  sit  cum 
his  duobus  viris. 

-Hoc  est  quod  faciam  -respondit  Sanctius-:  tu  qui  lucratus  es,  bone  sive  male 
sive  aliter  da  ilico  tuo  adversario  centum  argenteos,  et  etiam  alios  triginta  dabis  pro 
pauperibus  in  carcere;  et  tu  qui  nec  officium  nec  beneficium  habes  et  es  in  hac  insula 
sine  ullo  iure,  accipe  hos  centum  argenteos  et  in  crastinum  diem  egredere  ex  hac  insula 
tamquam  exsul  per  decem  annos  sub  poena,  si  hoc  non  servas,  adimplendi  in  alia 
vita,  et  ego  suspendam  te  de  patibulo,  sive  saltem  carnifex  id  faciat  sub  mandato  meo. 
Et  nemo  obiiciat  quidquid  sit,  quia  sentiet  pondus  manus  meae. 

Alter  extraxit  pecuniam  de  sua  crumena,  alter  recepit  eam,  hic  egressus  est  ex  insula 
atque  alter  profectus  est  domum  et  gubernator  remansit  dicens: 

-Nunc  autem  has  domus  lusorias  auferam  quia,  mea  opinione,  valde  perniciosae 
atque  obnoxiae  sunt. 

-Hanc  saltem  -dixit  quidam  scriba-,  non  poteris  auferre,  quia  vir  nobilis  hanc  habet, 
et  plus  est  quod  ille  amittit  omni  anno  quam  quod  lucratur  ex  chartis  lusoriis.  Potes, 
absque  dubio,  contra  alia  fora  aleatoria,  quae  sunt  minoris  momenti,  omnem  tuam 
potestatem  ostendere  et  haec  perniciosiora  sunt,  quia  maius  damnum  efficiunt  et 
maiorem  insolentiam  tegunt;  quia  in  domibus  equitum  praecipuorum  ac  dominorum 
non  audent  hi  famosi  dolosi  lusores  uti  suis  machinationibus  et  sic  ut  vitium  ludi 
aleatorii  factum  est  exercitium  commune,  melius  est  ut  illi  ludant  in  domibus 
principalibus  quam  in  quadam  domo  cuiusdam  mercatoris,  ubi  si  forte  infortunatum 
apprehendunt  post  dimidiam  noctem  eum  vere  extorquent. 

-Nunc  autem,  scriba  -dixit  Sanctius-,  secundum  quod  ego  scio  multum  est  ad 
dicendum  in  hoc  negotio. 

Tunc  advenit  satelles  qui  apprehendit  iuvenem  et  dixit: 

-Domine  gubernator,  hic  ephebus  ad  nos  veniebat  et  simul  ac  vidit  esse  iustitiam, 
dorsum  vertit  et  incepit  currere  tamquam  cervus,  quod  signum  est,  ut  patet,  eum  esse 
delinquentem.  Ego  autem  post  eum  cucurri,  sed  si  ille  non  offenderet  obstaculum  et 
caderet  nullo  modo  eum  assequerer. 

-Cur  ergo  fugiebas,  vir?  -quaesivit  Sanctius. 

Cui  iuvenis  respondit: 

-Domine,  ad  vitanda  multa  responsa  quaestionum,  quae  facit  iustitia. 

--Quo  munere  fungeris? 

-Munere  textoris  fungor. 

-Quid  ergo  texis? 

-Ferros  lancearum  cum  venia  tua,  domine. 

-Facetus  videris  mihi!  Num  scurra  es?  Bene,  sed  videamus.  Et  quonam  pergebas  nunc? 

-Domine,  ad  aerem  accipiendum. 

-Et  ubi  accipitur  aer  in  hac  insula? 

-Ex  quo  afflat. 

-Bene:  omnibus  valde  accurate  respondes!  Prudens  es,  iuvenis;  sed  imaginare  me 
esse  aerem  et  afflo  te  in  puppa  et  adduco  te  ad  carcerem.  Apprehendite  eum  et  adducite 
eum  et  egomet  faciam  ut  dormiat  in  carcere  absque  aere. 

-Per  Deum  -ait  iuvenis-,  sic  facies,  domine,  me  in  carcere  dormire  tamquam  me 
facere  regem! 

-Cur  non  faciam  te  dormire  in  carcere?  -respondit  Sanctius-.  Num  non  habeo 
potestatem  ad  apprehendendum  et  liberandum  te  quoties  vellem? 

-Quamvis  magnam  potestatem  habeas,  domine  -ait  iuvenis-,  non  potes  facere  me 
dormire  in  carcere! 

-Cur  non?  -obiecit  Sanctius-.  Afferte  eum  continuo,  ubi  suis  propriis  oculis  videat 
suam  deceptionem,  et  si  custos  carceris  vult  uti  sua  commoda  largitate,  multabo  eum 
duobus  milibus  denariis  si  sinit  te  extra  carcerem  exire  tantum  unum  gressum. 

-Haec  omnia  faciunt  me  ridere  -respondit  iuvenis-.  Sed  quaestio  alia  est  et  nemo 
viventium  faciet  me  dormire  in  carcere. 

-Dic  enim,  daemon  -dixit  Sanctius-,  num  habes  angelum  qui  educat  te  et  compedes 
ferreos  a  te  auferat  quos  ponam  tibi? 

-Nunc  autem,  domine  gubernator  -respondit  iuvenis  laeto  ac  faceto  vultu-, 
veniamus  ad  rem  et  videamus  totum  negotium.  Tu  bene  potes  iubere  ut  introducant 
me  in  carcerem  et  ut  ponant  mihi  compedes  ferreos,  et  custos  carceris  afficiatur  magnis 
poenis  si  sinat  me  exire  et  quidem  ille  adimplebit  accurate  secundum  monitum  tuum: 
sed,  his  omnibus  rebus  peractis,  quid  ergo  si  ego  nullo  modo  volo  dormire  et,  oculis 
apertis,  vigilans  ero  per  totam  noctem,  num  facies  me  dormire  si  ego  equidem  nolo? 

-Minime  vero  -dixit  secretarius-,  et  hic  vir  vere  ac  recte  iudicavit. 

-Hoc  modo  —dixit  Sanctius-,  non  dormies  propter  tuam  voluntatem,  sed  non  ad 
meam  opponendam? 

-Nullo  modo,  domine  -ait  iuvenis-,  nec  immo  de  hac  re  cogito. 

-Cum  hoc  ita  sit,  potes  procedere  in  pace  -dixit  Sanctius-;  et  vade  dormitum  domi 
tuae  et  Deus  provideat  tibi  bonum  somnum,  quem  nolo  a  te  auferre;  sed  animadverte 
ex  hoc  et  in  futurum  ne  velis  cum  iustitia  uti  sale  et  lepore,  quia  aliquando  invenies 
quemdam,  qui  nullo  modo  vellet  ridere  de  tuis  facetiis. 

Iuvenis  autem  profectus  est  et  gubernator  prosecutus  est  circuitum  nocturnum  suum 
et,  parva  mora  elapsa,  viderunt  duos  satellites,  qui  ferebant  virum  apprehensum  et  dixerunt: 

-Domine  gubernator,  hic  qui  videtur  vir,  non  est  talis,  sed  mulier  et  non  foeda, 
quae  amicta  est  vestibus  viri. 

Duas  vel  tres  lanternas  ad  oculos  eius  adduxerunt  et  invenerunt  vultum  mulieris 
circa  sedecim  sive  septemdecim  annos  natae,  quae  habebat  capillos  collectos  in  rete 
aurea  ex  serico  viridi,  et  erat  pulchra  tamquam  mille  margaritae.  Conspexerunt  eam  e 
summo  usque  deorsum  et  viderunt  amictam  esse  tibialibus  ex  serico  rubro,  cum  ligulis 
ex  alba  tela  serica  cum  fimbriis  aureis  et  parvulis  margaritis;  femoralia  erant  viridia  ex 
tela  aurea  et  thorax  eius  sive  vestis  ex  eodem  genere  erat,  apertus  et  sub  quo  induebat 
aliam  vestem  ex  subtilissima  candida  tela  aurea  et  calcei  albi  erant  et  cuiusdam  viri. 
Non  ferebat  secum  gladium,  sed  pretiosum  pugionem  et  in  digitibus  multos  et 
locupletissimos  anulos.  Denique  haec  iuvenis  puella  omnibus  bene  videbatur  et  nemo 
eam  cognoscit  ex  his,  qui  eam  intuiti  sunt,  et  incolae  illius  pagi  dixerunt  se  non  posse 
scire  quaenam  esset  et,  qui  facetias  machinabantur  Sanctio,  magis  mirabantur,  quia 
illud  eventum  non  dispositum  erat  ab  eis  et  sic  dubitabant  exspectantes  quid  hoc 
esset. 

Sanctius  stupefactus  fuit  pulchritudine  illius  puellae  et  ab  ea  quaesivit  quaenam 
esset,  quonam  ambularet  et  quare  voluit  induere  hoc  modo.  Illa  autem  intuens  in  terram 
et  praedita  magna  verecundia  respondit: 

-Non  possum,  domine,  tam  aperte  ac  palam  dicere  quod  oportet  ut  secretum  sit; 
tantum  volo  ut  intelligant  me:  non  sum  fur,  nec  facinorosa,  sed  virgo  infortunata,  quae 
ope  zelotypiae  rupit  decus  debitum  honestati. 

Villicus,  his  verbis  auditis,  dixit  Sanctio: 

-Facias,  domine  gubernator,  ut  omnes  recedant  seorsum,  ita  ut  haec  domina  possit 
maxima  facilitate  exponere  quod  dicere  vult. 

Sic  iussit  Sanctius  et  omnes  secesserunt,  nisi  villicus,  magister  escarius 
secretariusque.  Cum  viderent  se  solos  esse,  virgo  prosecuta  est  dicens: 

-Ego,  domini,  sum  filia  Petri  Pdrez  Mazorca,  locatoris  vectigalium  lanae  huius  loci, 
qui  solet  ad  domum  patris  mei  saepe  venire. 

-Hoc  non  procedit  bene  -ait  villicus-,  domina,  quia  ego  cognosco  valde  bene 
hunc  Petrum  Pdrez  et  scio  eum  nullos  liberos  habere,  nec  filium  nec  filiam;  et  immo  si 
insuper  dicis  eum  saepissime  venire  ad  domum  patris  tui. 

-Iam  animadverti  hoc  -dixit  Sanctius. 

-Nunc  autem,  domini,  sum  tam  perturbata  ut  nesciam  quid  vere  dicam  -respondit 
virgo  illa-;  sed  hoc  verum  est,  nempe  me  esse  filiam  Didaci  de  la  Llana  quem  vos 
omnes,  procul  dubio,  cognoscitis. 

-Hoc  autem  sequitur  bonam  viam  -respondit  villicus-,  quia  egomet  cognosco  hunc 
Didacum  de  ta  Llana,  qui  est  fidalgus  praecipuus  ac  dives,  et  quidem  habet  filium 
filiamque,  sed  ex  tempore  quo  factus  est  viduus  nemo  in  totis  his  locis  umquam  vidit 
vultum  filiae  eius;  quia  habet  eam  seclusam  et  nec  sol  videt  eam,  quamvis  fama  sit 
eam  pulcherrimam  in  extremo  esse. 

-Haec  est  veritas  -respondit  virgo-,  et  haec  ego  sum;  et  utrum  fama  mentiatur 
necne  de  mea  speciositate  iam  liberabitis  ab  errore,  quia  videtis  me. 

Et  continuo  incepit  flere  amare.  Secretarius,  his  rebus  conspectis,  appropinquavit 
ad  aures  magistri  escarii  et  lentiter  dixit  ei: 

-Absque  dubio  aliquid  cuiusdam  momenti  accidit  huic  miserae  virgini,  quia  illa 
hac  veste  et  hoc  tempore  noctis  extra  domum  suam  deambulat  huiusmodi. 

-Hoc  non  est  mirandi  -respondit  magister  escarius-,  praesertim  haec  suspicio 
confirmatur  lacrimis  eius. 

Sanctius  consolatus  est  eam  quam  melius  potuit  et  ab  ea  quaesivit  ut  absque  timore 
diceret  quid  accidisset  ei;  quia  omnes  parati  erant  ad  praebendum  remedium  ei  totis 
viribus  eorum  atque  omni  modo. 

-Quaestio  haec  est,  domini  mei  -respondit  illa-,  pater  meus  abhinc  decem  annos 
seclusit  me  et  ipsi  sunt  anni  quibus  mater  mea  sepulta  est  in  terra.  Apud  nos  Missa 
celebratur  in  ditissimo  sacello  et  egomet  hoc  omni  tempore  tantum  vidi  solem  coeli 
tempore  diurno  et  lunam  stellasque  per  noctes,  quapropter  nescio  quid  sint  viae  et  plateae, 
templa  et  immo  homines,  praeter  patrem  et  fratrem  meum,  et  praeter  Petrum  P6rez 
locatorem,  qui  quotidie  domum  nostram  introit,  quare  dixi  eum  patrem  meum  esse  ne 
develarem  nomen  proprii  patris  mei.  Haec  seclusio  mea  et  non  permittere  me  exire  domo 
nec  quidem  ad  ecclesiam,  abhinc  multum  tempus  fecit  me  valde  afflictam  esse;  quare 
volui  mundum  cognoscere,  vel  saltem  pagum,  ubi  nata  sum,  et  hoc  desiderium  mihi 
videbatur  non  esse  contra  bonum  decus,  vi  cuius  virgines  praecipuae  natu  debeant  se 
ipsas  servare  et  protegere.  Et  cum  audirem  dicere  esse  agitationes  taurorum  sive  ludos 
equestres  vel  comoedias  repraesentari,  quaerebam  a  fratre  meo,  qui  est  annum  minor 
mei  natu  ut  diceret  mihi,  quae  haec  essent,  et  alia  multa  quae  nondum  videram.  Ille  quam 
melius  sciebat  declarabat  mihi,  sed,  his  verbis  auditis,  desiderium  meum  crescebat  videndi 
haec  omnia  meis  propriis  oculis.  Denique  et  ut  breviter  dicam  narrationem  meae  perditionis, 
dico  me  eum  rogavisse  et  utinam  numquam  hoc  fecissem ... 

Et  denuo  renovavit  fletum.  Villicus  autem  dixit  ei: 

-Domina,  prosequere  et  finias  dicendi  quidquid  acciderit  tibi,  quia  omnes  suspensi 
ac  pendentes  sumus  de  tuis  verbis  lacrimisque. 

-Pauca  sunt  mihi  dicendi  -respondit  virgo  illa-,  quamvis  multae  lacrimae  sint  ad 
flendum  propter  desideria  mea,  quae  male  adimplevi  et  non  adducent  me  nisi  ad  similem 
statum  rerum. 

Pulchritudo  illius  virginis  pervenit  ad  cor  magistri  escarii,  qui  denuo  voluit  vultum 
eius  inspicere  et  lanternam  adduxit  ei,  eique  videbantur  lacrimae  puellae  non  esse  nisi 
parvulae  margaritae  sive  ros  prati  et  etiam  ea  superabant,  quia  perveniebant  ad 
margaritas  orientales  et  desiderabat  ut  infortunium  illius  virginis  non  esset  tam  magnum, 
tamquam  signa  planctus  et  suspiriorum  ostendebant.  Gubernator  autem  desperabatur 
videndo  longam  moram  illius  puellae  ad  narrandam  historiam  suam  eique  dixit  ut  curaret 
ne  eos  suspensos  teneret,  quia  sero  erat  et  multum  ad  faciendum  circumiendo  totum 
pagum.  Illa  inter  singultus  interruptos  ac  male  facta  suspiria,  dixit: 

-Infortunium  meum  nullum  est  nisi  ut  rogarem  fratrem  meum  ut  indueret  me  tamquam 
virum  cum  quodam  ex  vestibus  suis  et  educeret  me  quadam  nocte  ad  totum  pagum 
videndum,  praecise  cum  pater  noster  dormiret.  Ille  autem  motus  meis  supplicationibus 
induit  me  hac  veste  atque  ille  sua  ex  parte  induit  vestem  meam,  quae  bene  ei 
conveniebat,  quia  ille  adhuc  glaber  est  et  nec  capillum  habet  in  barba  et  ipse  videtur 
pulcherrima  virgo  et  hac  nocte,  abhinc  horam  plus  minusve,  ambo  egressi  sumus  domo 
nostra  atque  adducti  a  nostro  imprudente  et  inordinato  desiderio  totum  pagum 
circumivimus  et  cum  voluimus  revertere  domum,  magnam  turmam  virorum  vidimus  et 
frater  meus  dixit  mihi:  «Soror,  haec  erit  circuitio  nocturna  custodum,  festina  ad 

currendum  pedibus  et  vola  tuis  alis  et  sequere  me  celeriter,  ne  recognoscant  nos,  quod 
non  erit  bonum  nobis.»  Et,  his  verbis  dictis,  vertit  dorsum  suum  et  incepit  non  dico 
currere,  sed  volare;  ego  autem  nec  sex  gressus  ultra  progressa  sum  et  cecidi  perturbata, 
tunc  pervenit  ad  me  custos  iustitiae  et  adduxit  me  ad  vos,  ubi  coram  magna  turba 
virorum  debeo  me  affectam  pudore  ostendere,  quia  imprudens  atque  inconstas  fui. 

-Tunc,  domina  -dixit  Sanctius-,  nullum  aliud  infortunium  accidit  tibi,  neque  fuit 
zelotypia,  sicut  dixisti  in  initio  tuae  narrationis  quod  eduxit  te  domo  tua? 

-Nil  aliud  accidit  mihi,  neque  zelus  fuit  qui  eduxit  me,  nisi  desiderium  videndi 
mundum,  qui  non  ultra  vias  huius  loci  pertingebat. 

Et  ad  confirmandam  veritatem  huius  puellae  satellites  adduxerunt  apprehensum 
fratrem  illius,  quem  quidam  eorum  potuit  detinere  cum  fugeret  una  cum  sorore  sua. 
Hic  autem  amictus  erat  tantum  tunica  aperta  et  quodam  pallio  viridi  damasceno  cum 
subtilibus  fimbriis  aureis  et  caput  sine  velo  neque  alio  ornamento  nisi  capillis,  qui 
similes  erant  anulis  aureis,  quia  fulvi  et  crispuli  erant.  Gubernator,  villicus  et  magister 
escarius  secesserunt  cum  eo  ita  ut  soror  non  audiret  eum  loquentem  et  ab  eo 
quaesiverunt,  quod  soror  eius  narraverat,  quo  magister  escarius  captus  amore  valde 
gavisus  est.  Sed  gubernatur  dixit  eis: 

-Profecto,  domini  mei,  haec  fuit  magna  puerilitas  et  ad  hanc  stultitiam  et  audaciam 
narrandam  non  necessae  erant  tantae  lacrimae  et  tam  multa  suspiria;  quia  satis  erat 
dicere:  «Nos  sumus  tales,  qui  exivimus  domo  parentum  nostrorum  ad  deambulandum 
cum  hac  voluntate,  tantum  propter  cupiditatem  cognoscendi  novas  res,  ac  nullo  alio 
consilio»,  et  fabella  finiret  absque  gemitibus  et  sine  lacrimis  et  ita  prorsus. 

-Hoc  verum  est  -respondit  virgo  illa-;  sed  vos  cognoscitis  turbationem  quam 
habui,  quae  fuit  tanta  ut  non  permitteret  mihi  res  ordinate  exprimere. 

-Nil  amisimus  -respondit  Sanctius-.  Eamus  ergo  et  relinquamus  vos  in  domo  parentum 
vestrorum;  qui  fortasse  nondum  noverunt  absentiam  vestram.  Sed  ex  hoc  et  in  futurum 
nolite  agere  ut  parvuli  pueri  neque  tam  avidi  videndi  mundum;  quia  virgo  honorata  et  crus 
fractum,  melius  est  ut  domi  maneat;  ac  mulier  et  gallina  deperduntur,  quia  nimis  voluerunt 
foras  exire;  et  quae  vult  videre  etiam  vult  videri.  Et  nil  amplius  dicam  de  eo. 

Iuvenis  puer  gratias  egit  gubernatori  propter  beneficium  adducendi  eos  domum  et 
sic  omnes  venerunt  ad  eam,  quae  haud  procul  ab  illo  loco  erat.  Et  simul  ac  pervenerunt, 
frater  proiecit  lapillum  ad  fenestram  et  continuo  descendit  famula,  quae  eos  exspectabat 
et  portam  aperuit  eis,  illi  introiierunt  et  cuncti  mirati  sunt  de  eleganda,  formositate  ac 
magno  desiderio  videndi  mundum,  noctu  et  non  egrediendo  de  loco.  Tamen  haec  omnia 
erant  fructus  inexperientiae  et  iuventuds  amborum. 

Magister  escarius  illam  iuvenem  puellam  adamavit  et  proposuit  in  crastinum  diem 
eam  a  patre  eius  quaerere  ad  eam  ducendam  uxorem,  quod  ei  perfacile  videbatur 
tamquam  famulus  illius  ducis;  et  immo  etiam  Sanctius  habuit  desiderium  et  putavit  ut 
hic  iuvenis  duceret  uxorem  Sanctiulam  filiam  eius,  quod  deliberavit  faciendum  esset, 
quia  intellexit  nullum  filiae  gubernatoris  recusaturum  esse,  quin  illa  nuberet  cuicumque 
illa  vellet. 

His  rebus  peractis,  circuitio  nocturna  finivit  et  ex  hoc  et  in  duos  dies  etiam 
gubernatio,  quibus  omnia  bona  desideria  eius  dissipata  ac  deleta  sunt,  sicut  ulterius 
videbitur. 

Capitulum  50.  Ubi  narratur  quinam  fuerunt  incantatores  et 
carnifices  illi,  qui  dominam  Rodriguez  verberaverunt  et  dominum 
Quixotum  vellicaverunt  et  laceraverunt  cum  evento,  quod  accidit 
ephebo  qui  litteras  ad  Teresiam  Pansam,  uxorem  Sanctii  Pansae  misit 


Dicit  Cide  Hamete,  accuratissimus  scrutator  atomorum  huius  verae  historiae,  cum 
domina  Rodriguez  egressa  est  e  cubiculo  suo  ad  visitandum  cubiculum  domini  Quixoti, 
alia  nutrix,  quae  cum  ea  dormiebat,  id  sensit  et  ut  omnes  illae  dominae  nutrices  cupiunt 
scire,  intelligere  et  indagare,  post  eam  venit  et  quidem  tanto  silentio  ut  bona  domina 
Rodriguez  nihil  animadverteret.  Et  simul  ac  vidit  eam  introire  in  cubiculum  domini 
Quixoti,  ne  amitteret  bonam  consuetudinem  omnium  nutricum,  quae  est  murmurare, 
statim  voluit  enarrare  suae  dominae  ducissae,  quomodo  domina  Rodriguez  intravit  in 
cubiculum  domini  Quixoti. 

Ducissa  autem  dixit  duci  et  ab  eo  petivit  veniam  ut  ipsa  atque  Altisidora  venirent 
ad  videndum,  quid  illa  nutrix  quaereret  a  domino  Quixoto.  Dux  dedit  ei  hanc  licentiam 
et  ambae,  magna  quiete  et  silentio  ac  pedetentim  iuxta  ianuam  cubiculi  steterunt  ac 
tam  prope  ut  possent  audire,  quae  intus  dicebantur,  sed  cum  ducissa  audiret  dominam 
Rodriguez  narrare  de  secreto  viridario  Arae  Iovis  (Aranjuez)  eius  sive  de  fontibus  vel 
plagis  eius,  haec  non  potuit  sustinere  nec  etiam  Altisidora  et  ambae  plenae  iracundia 
et  quaerentes  vindictam  introiierunt  uno  ictu  in  illud  cubiculum  et  vellicaverunt 
dominum  Quixotum  et  illam  dominam  verberaverunt,  sicut  dictum  est;  quia  iniuriae, 
quae  contra  formositatem  et  arrogantiam  mulierum  perveniunt,  magnopere  suscitant 
eas  ad  iracundiam  et  desiderium  ulciscendi. 

Ducissa  narravit  duci  quod  acciderat,  quo  valde  gavisus  est,  et  ducissa  prosecuta 
est  cum  voluntate  illudendi  dominum  Quixotum  atque  oblectandi,  quare  misit  ephebum, 
qui  figuram  Dulcineae  egerat  in  machinatione  solvendi  incantamenti  -quod  Sanctius 
Pansa  iam  oblitus  erat  omnino  cum  negotio  suae  gubernationis-  ad  Teresiam  Pansam, 
uxorem  eius  cum  epistula  illius  mariti  et  cum  alia  epistula  sua  et  cum  quodam  torque 
coralliorum  opulentorum. 

Historia  vero  dicit  ephebum  valde  prudentem  ac  sapientem  esse  et  motus  desideri 
serviendi  dominibus  suis  libenter  profectus  est  ad  locum  Sanctii  et  ante  quam  introiret 
vidit  in  rivulo  multas  mulieres,  quae  abluebant  et  quaesivit  ab  eis  ut  dicerent  ei  utrum 
in  illo  pago  viveret  mulier  nuncupata  Teresia  Pansa,  uxor  cuiusdam  Sanctii  Pansae, 
armigeri  equitis,  qui  vocabatur  dominus  Quixotus  a  Manica  necne,  et  tunc  surrexit 
puella,  quae  lavabat  et  dixit  ei: 

-Haec  Teresia  Pansa  mater  mea  est,  atque  hic  Sanctius  dominus  pater  meus  et 
talis  eques  noster  dominus  est. 

-Tunc  accede,  virgo  -dixit  ephebus-,  et  ostende  mihi  tuam  matrem,  quia  est  nyhi 
epistula  ad  eam  necnon  et  munus  tui  patris. 

-Hoc  faciam  libenter,  domine  mi  -respondit  puella,  quae  videbatur  esse  circa 
quattuordecim  annos  nata.  > 

Et,  linteis  sociae  eius  relictis,  et  nihil  induens  super  caput  neque  calceos,  quia 

discalceata  erat  et  capillos  habebat  sine  ulla  ordinatione  nec  ornatu,  properavit  ante 
equum  ephebi  et  dixit  ei: 

-Veni,  domine,  mecum;  quia  domus  nostra  est  ad  introitum  pagi,  et  mater  mea  in 
illa  est  et  quidem  valde  moesta,  quia  abhinc  multos  dies  nil  de  patre  domino  meo  novit. 

-Ego  autem  nuntios  valde  bonos  fero  mecum  -dixit  ephebus-,  et  bene  poterit  pro 
eis  gratias  Deo  agere. 

Denique,  dando  saltus,  currendo  ac  saliendo  ad  oppidum  puella  pervenit  et  ante 
quam  introiret  domum  magnis  vocibus  dixit  ex  porta: 

-Mater  Teresia,  exeas  foras,  exeas,  quaeso,  quia  hic  venit  dominus  qui  litteras  et 
alia  boni  patris  mei  ad  te  adducit. 

His  vocibus  auditis,  exivit  Teresia  Pansa,  mater  eius,  amicta  veste  fusca,  dum  nebat 
vellus  stupae.  Vestis  autem  videbatur  nimis  brevis  tamquam  si  scidissent  eam  quodam 
loco  magnae  verecundiae,  tamen  induta  erat  femineo  thorace  eodem  fusco  colore  et 
subucula  aperta.  Non  erat  valde  senex,  quia  ostendebat  non  ultra  quadraginta  annos 
nata  esse,  sed  fortis  et  erecta,  nervosa  ac  subnigra  coloris;  quae  cum  vidit  filiam  et 
ephebum  super  equum  dixit: 

-Quid  est  hoc,  filia?  Quisnam  est  hic  dominus? 

-Famulus  est  dominae  meae  Teresiae  Pansae  -respondit  ephebus. 

Et  haec  dicens  descendit  de  equo  et  magna  humilitate  genua  sua  flexit  in  conspectu 
dominae  Teresiae  dicens  ei: 

-Da  mihi  manus  tuas,  o  domina  Teresia,  tamquam  legitima  ac  propria  mulier  domini 
Sanctii  Pansae,  ipsius  gubernatoris  insulae  Baratariae. 

-Eheu,  domine  mi,  abeas  hinc:  et  non  facias  hoc  -respondit  Teresia-;  quia  ego 
nullo  modo  sum  aulica,  sed  misera  rustica,  filia  agricolae  glebarii  et  mulier  cuiusdam 
armigeri  itinerantis,  sed  non  cuiusdam  gubernatoris! 

-Tu  es  -respondit  ephebus-  dignissima  mulier  archidignissimi  gubernatoris,  et 
ad  hanc  veritatem  probandam,  recipias  hanc  epistulam  atque  hoc  munus. 

Et  tunc  eduxit  de  suo  sacculo  torquem  coralliorum  cum  extremis  aureis,  et  posuit 
super  collum  eius  dicens: 

-Haec  epistula  est  domini  gubernatoris  et  aliam  etiam  habeo  et  haec  corallia 
dominae  ducissae,  quae  misit  me  ad  te. 

Teresia  mansit  stupefacta  et  filia  sua  eodem  modo  et  puella  dixit: 

-Peream  ego  si  dominus  Quixotus  non  invenitur  hic  et  dedit  patri  meo 
gubernationem  sive  comitatum  quem  toties  promisit  ei. 

-Hoc  ita  est  -respondit  ephebus-;  quia  propter  beneficium  domini  Quixoti  nunc 
dominus  Sanctius  est  gubernator  insulae  Baratariae,  tamquam  videbitur  in  his 
litteris. 

-Legas  eas,  nuntius  praeclarus  -dixit  Teresia-,  quia  quamvis  sciam  nere,  nescio 
legere  ullo  modo. 

-Neque  egomet  -addidit  Sanctiula-;  sed  exspectate  hic  et  vocabo  quemdam  qui 
potest  legere  tum  sit  parochus  tum  baccalaureus  Samson  Carrasco,  qui  libenter  venient 
ad  cognoscendos  nuntios  patris  mei. 

-Non  opus  est  vocandi  quemlibet;  quia  ego  nescio  nere,  sed  scio  legere  et  legam 
hanc  epistulam. 

Et  sic  omnem  illam  legit,  quae  non  scribitur  hic,  quia  iam  dicta  est,  et  postea  alteram 
ducissae  eduxit,  quae  sic  dicebat: 

Amicae  Teresiae  salutem. 

Optimae  qualitates  et  ingenium  tui  mariti  Sanctii  moverunt  me  atque  impulerunt 
me  ut  a  duce  meo  marito  quaererem  dare  gubernationem  insulae  ex  multis  quas 
habet.  Audivi  dicere  eum  gubernare  tamquam  iurisperitum,  quo  valde  gaudio  atque 
etiam  dux  dominus  meus,  quapropter  gratias  permultas  coelo  ago,  quia  non  decepit 
me  in  electione  ad  talem  gubernationem;  et  oportet  ut  scias,  domina  Teresia, 
perdifficile  esse  gubernatorem  bonum  invenire  in  hoc  mundo,  et  sic  faciat  me  Deus 
sicut  Sanctius  gubernat. 

Hic  autem  mitto  tibi,  carissima  mea,  torquem  coralliorum  cum  extremis  aureis; 
vellem  eas  margaritas  orientales  esse;  sed  qui  tibi  dat  os  ad  rodendum  non  vult  te 
mortuam  videre:  tempus  erit  quo  nos  mutuo  cognoscamus  atque  ad  invicem  loquamur, 
et  Deus  scit  quando  hoc  erit.  Meas  salutationes  Sanctiulae  mitto,  tuae  filiae,  et  dicas 
ei  mea  ex  parte  me  velle  eam  nubere  cuidam  nobili  cum  de  hoc  nullo  modo  cogitet. 

Dicunt  mihi  in  tuo  oppido  magnas  glandes  esse;  tunc  velis  mihi,  quaeso,  bis 
duodenas  mittere,  et  magni  faciam,  quia  ex  tua  manu  veniunt,  scribe  etiam  mihi  in 
longum  et  loquere  mecum  de  tua  valetudine  ac  de  tua  commoditate  et  si  fortasse  aliquid 
velles,  tantum  oportet  hoc  dicere:  et  adimplebo  tuum  desiderium  et  Deus  curet  de  me. 

Ex  hoc  loco 

Amica  tua  quae  aestimat  te 

DUCISSA 

-Eheu,  -dixit  Teresia,  epistula  audita-,  quam  bona,  simplex  atque  humilis  est  haec 
domina!  Utinam  possent  me  sepelire  cum  talibus  dominabus,  at  non  cum  fidalgabus, 
quae  in  his  oppidis  sunt,  quae  putant  neminem  eas  tangere  posse,  quia  fidalgae  sunt 
et  vadunt  ad  ecclesiam  cum  tam  multa  phantasia  tamquam  reginae  et  eis  videtur  ut 
ignominia  rusticam  intueri.  Et  hic  haec  bona  domina  et  quidem  ducissa  loquitur  mecum 
et  vocat  me  amicam  et  me  tractat  tamquam  si  aequalis  ei  essem.  Utinam  videam  eam 
altiorem  quam  turrim  campanariam  altissimam  huius  Manicae.  Et  quoad  glandes 
pertinet,  domine  mi,  egomet  mittam  ad  dominam  meam  modium  plenum  ex  eis  et  quidem 
crassis  ita  ut  homines  veniant  ad  eas  intuendas  et  tunc  mirabuntur.  Sed  nunc  temporis, 
Sanctiula,  cura  ut  nihilo  careat  hic  dominus:  para  equum  convenienter  et  educ  ova  de 
stabulo,  exscinde  lardum  abundanter  et  fac  ut  ille  comedat  tamquam  princeps,  propter 
bonos  nuntios,  quos  nobis  adduxit  ac  propter  aspectum  facetum  suum  omne  meretur; 
et  interea  ibo  ad  hos  nuntios  de  nostro  contentu  dicere  vicinabus  oppidanis  nostris, 
necnon  et  parocho  et  magistro  Nicolao  tonsori,  qui  tam  boni  amici  sunt  et  fuerunt  tui 
patris. 

-Hoc  ita  faciam,  mater  mea  -respondit  Sanctiula-;  sed  videas  ut  des  mihi  dimidium 
torquem;  quia  non  erit  domina  mea  ducissa  tam  stulta  ad  mittenda  tibi  haec  omnia. 

-Omnia  tibi  erunt,  filia  -respondit  Teresia-;  sed  sine  me  per  quosdam  dies  ad  collum 
ferre,  quia  videtur  mihi  cor  meum  vere  de  hjs  gaudere. 

-Etiam  gaudebitis  -ait  ephebus-  cum  Videatis  fasciam  quae  venit  in  hac  sarcina, 

et  est  vestis  ex  panno  subtilissimo  quam  gubernator  induit  tantum  quodam  die  ad 
venationem  faciendam,  et  haec  omnia  misit  dominae  Sanctiulae. 

-Utinam  per  mille  annos  vivat  -respondit  Sanctiula-  et  qui  haec  omnia  secum 
adduxit  nec  plus  nec  minus,  et  immo  duo  milia  annorum  si  opus  esset. 

Teresia,  his  verbis  prolatis,  exivit  domo  habens  epistulas  ac  torquem  ad  collum  et 
pulsabat  litteras  ictibus  tamquam  si  esset  tympanum,  et  cum  casu  invenit  parochum 
et  Samson  Carrasco  incepit  salire  et  dicere: 

-Per  fidem  meam,  nunc  non  est  propinquus  pauper!  Quia  gubernationem  habemus! 
Quid  hoc  erit,  nunc  cum  veniat  ad  me  fidalga  inflata,  ego  reficiam  eam! 

-Quid  est  hoc,  Teresia  Pansa?  Quae  amentiae  sunt  istae  et  quae  chartae  hae? 

-Non  est  alia  amentia  quam  litterae  ducissarum  et  gubernatorum  et  haec  corallia 
praestantia,  quae  ad  collum  fero,  Avemariae  et  Patemoster  sunt  puri  aurei  atque  ego 
sum  gubernatrix. 

-De  Deo  deorsum,  nos  non  intelligimus,  Teresia,  nec  scimus  quid  dicas. 

-Hic  autem  potestis  vos  videre  -respondit  Teresia. 

Et  continuo  eis  dedit  litteras.  Parochus  legit  eas  ita  ut  audiret  Samson  Carrasco,  et  Samson 
parochusque  intuiti  sunt  ad  invicem  et  mirabantur  de  his,  quae  legebant,  ac  baccalaureus 
quaesivit  quis  has  litteras  adduxerat.  Teresia  respondit  dicens  ut  venirent  secum  ad  domum 
eius  ita  ut  viderent  legatum,  qui  erat  iuvenis  tamquam  pinus  aurea,  qui  aliud  munus  adduxit 
quod  plus  etiam  valebat.  Eduxit  parochus  corallia  de  collo  eius  et  conspexit  ea  semel  et  pluries 
et  pro  certo  asseruit  ea  bona  esse  et  iterum  miratus  est  et  dixit: 

-Per  habitum  quem  induo,  nescio  quid  possum  dicere  nec  cogitare  de  his  epistulis 
et  muneribus;  quia  una  ex  parte  video  et  tango  manibus  bonitatem  horum  coralliorum 
et  alia  ex  parte  lego  ducissam  quaerere  bis  duodenas  glandes. 

-Procedamus  pedetentim!  -dixit  tunc  Carrasco-.  Nunc  autem,  videamus  nuntium 
harum  litterarum;  et  ex  illo  patefaciet  difficultas  rerum,  quae  nunc  nobis  videtur. 

Sic  enim  fecerunt  et  Teresia  reversa  est  cum  eis.  Ephebum  invenerunt  cribrantem 
parum  hordei  suo  equo  et  Sanctiulam  scindentem  offulam  ad  ova  cocta  inserenda  in 
eam  pro  prandio  ephebi,  cuius  figura  et  ornatus  eis  valde  placuit;  et  post  urbanas 
salutationes  mutuas  Samson  ab  eo  quaesivit  ut  nuntiaret  eis  de  domino  Quixoto  ac 
de  Sanctio  Pansa;  quia  legerant  epistulas  Sanctii  ducissaeque  et  valde  perturbati  erant 
et  nesciebant,  quod  negotium  esset  de  illa  gubernatione  Sanctii,  et  praesertim  cum 
ageretur  de  insula,  cum  pleraeque  sive  omnes  essent  in  interno  Mari  Mediterraneo 
Regis.  Cui  ephebus  respondit: 

-Nullum  dubium  est  dominum  Sanctium  Pansam  gubernatorem  esse,  utrum  haec 
insula,  quam  ille  gubernat,  sit  vera  insula  necne,  in  hac  quaestione  nolo  introire.  Tamen 
sufficit  dicere  hunc  esse  locum  habentem  plus  quam  mille  oppidanos  vicinos  et  quoad 
glandes  dico  ducissam  dominam  meam  esse  simplicem  ac  humilem,  mea  opinione,  non 
tantum  ad  glandes  quaerendas  a  quadam  rustica,  sed  etiam  ad  quaerendum  pecten 
commodatum  ex  sua  vicina.  Quia  debetis  scire  dominas  in  Aragonia,  quamvis  praecipuae 
ac  nobiles  natu  sint,  non  esse  tam  inflatas  sicut  dominas  in  Castella;  atque  illae  tractant 
homines  maiore  simplicitate. 

His  verbis  prolatis,  et  in  medio  hoc  colloquio  Sanctiula  saltum  dedit  cum  veste 
plena  ovorum  et  ab  ephebo  quaesivit: 

-Dicas  mihi,  domine,  num  dominus  pater  meus  induit  femoralia  angusta,  ex  hoc 
cum  sit  gubernator? 

-Non  bene  hoc  animadverti  -respondit  ephebus-  sed  forsitan  ita  sit  cum  induat  ea. 

-Eheu,  Deus  meus  -obiecit  Sanctiula-,  quam  bonum  erit  videre  patrem  meum 
amictum  femoraliis  angustis  sive  bracis  [vulgo  pedorreras ] !  Nonne  a  nativitate  mea 
semper  cupivi  videre  eum  indutum  his  vestibus? 

-Et  his  vestibus  videbis  eum  si  vivis  -respondit  ephebus-.  Et  per  Deum,  iter  faciet 
cum  larva  ad  vultum  protegendum  cum  tantum  duos  menses  maneat  in  illa 
gubernatione. 

Parochus  baccalaureusque  cito  viderunt  ephebum  loqui  quadam  calliditate  atque 
astutia,  sed  perturbabantur  de  praestantia  coralliorum  ac  de  veste  venatoria,  quam 
Sanctius  miserat;  quia  Teresia  iam  ostendit  eis  illam  vestem.  Et  non  potuerunt  risum 
tenere  propter  desiderium  Sanctiulae  et  praesertim  cum  Teresia  dixit: 

-Domine  paroche,  videas  si  hic  est  quidam  qui  vadat  Matritum  sive  Toletum  ut 
emat  mihi  stolam  funiculatam  perfectam  ad  usum  et  ex  melioribus  quae  sint;  quia  vere 
debeo  honorare  gubernationem  mariti  mei  secundum  vires  meas  et  quantum  possim, 
et  quamvis  det  mihi  fastidium  ad  aulam  regiam  perveniam  et  etiam  emam  carpentum 
tamquam  omnes  dominae  faciunt;  nam  quae  habet  maritum  gubernatorem  bene  potest 
hoc  vehiculum  habere  et  servare. 

-Et  quomodo,  mater  mea!  -dixit  Sanctiula-.  Et  placeat  Deo  ut  hoc  ita  sit  et  quidem 
quam  primum,  ac  melius  hodie  quam  in  crastinum  diem,  quamvis  dixerint,  qui  viderent 
me  sedentem  cum  domina  matre  mea  in  illo  carpento:  «Videte  hanc  puellam,  filiam 
manducatoris  alliorum,  et  quomodo  sedet  et  accumbit  in  carpento  tamquam  si  esset 
papissa!»  Sed  conculcent  illi  lutum  terrae  et  vehar  ego  meo  carpento,  pedibus  e 
terra  levatis.  Et  murmuratores  huius  mundi  malos  annos  et  menses  habeant  et  illi 
possunt  ridere  dum  ego  calefaciam  me.  Nonne  dico  bene,  mater  mea? 

-Et  quam  bene  hoc  dicis!  filia  mea  -respondit  Teresia-.  Et  omnes  has  fortunas 
et  immo  maiores  meus  Sanctius  prophetizavit  mihi,  sed  tu  videbis,  filia  mea,  eum 
non  detineri  donec  videat  me  comitissam;  quia  hoc  omne  est  incipere  fruendo  hac 
prospera  fortuna  et  sicut  multoties  audivi  dicere  a  bono  patre  tuo,  qui  etiam  ut  tuus 
est  pater  proverbiorum,  cum  dent  tibi  vaccam  accurre  cum  fune;  et  cum  dent  tibi 
gubernationem  accipe  eam;  et  cum  dent  tibi  comitatum  apprehende  eum;  et  cum 
dicant  tibi  accipe,  accipe,  vere  accipias  munus  et  serva  tibi.  Sin  autem  dormite  et 
nolite  capere  prosperam  fortunam  cum  haec  veniat  ad  pulsandam  portam  domus 
vestrae! 

-Et  quid  ergo  erit  mihi  -addidit  Sanctiula-  ut  dicat  qui  vellet  dicere,  qui  videret  me 
insolentem  et  arrogantem:  «Canis  vidit  se  amictum  femoralibus  lineis...»,  et  cetera? 

Parochus  autem,  his  verbis  auditis,  dixit: 

-Hoc  non  possum  credere,  nisi  omnes  huius  generis  Pansarum  nati  sint  cum  sacco 
proverbiorum  in  corpore;  nullum  eorum  vidi,  qui  non  proiiciat  foras  talia  proverbia 
opportune  et  inopportune. 

-Hoc  ita  est  -ait  ephebus-;  quia  dominus  gubernator  Sanctius  omni  tempore 
effundit  ea,  quamvis  multa  eorum  non  sint  tam  opportuna,  sed  omnes  eis  gaudent, 
praesertim  ducissa,  domina  mea,  et  dux  ea  libenter  plaudunt. 

-Et  etiam  confiteris,  domine  mi  -dixit  baccalaureus-,  verum  esse  hoc  negotium 
gubernationis  Sanctii  et  esse  ducissas  in  mundo,  quae  ei  munera  mittant  eique 
scribant?  Quia  nos,  quamvis  tangamus  munera  et  legamus  epistulas  non  vere  haec 
credimus  et  arbitramur  sicut  solet  facere  dominus  Quixotus,  sodalis  noster,  id  est 
credere  omnia  esse  ad  modum  incantamenti;  et  sic  fere  volo  tangere  et  attrectare  te 
ad  dilucidandum  utrum  sis  legatus  phantasticus  an  homo  ex  came  et  ossibus. 

-Domini  mei,  nil  amplius  ex  me  scire  possum  -respondit  ephebus-  nisi  me  verum 
legatum  esse  et  dominum  Sanctium  Pansam  effective  gubernatorem,  propterea  quod 
domini  mei,  nempe  dux  ducissaque,  talem  gubernationem  possunt  dare  et  quidem  ei 
dederunt,  et  ipse  Sanctius  Pansa  strenuissime  fungitur  hoc  munere.  Utrum  in  hoc 
negotio  sit  incantamentum  necne  vos  poteritis  de  hoc  mutuo  disputare,  egomet  nullam 
aliam  rem  scio  et  quidem  iureiurando,  et  hoc  per  vitam  parentum  meorum,  quos  vivos 
habeo  eosque  valde  diligo. 

-Bene  hoc  potest  esse  -obiecit  baccalaureus-;  sed  dubitat  Augustinus. 

-Dubitet  qui  dubitare  vellet  -respondit  ephebus-,  sed  verum  est  quod  dixi  et 
veritas  super  mendacium  semper  erit  tamquam  oleum  super  aquam,  sin  autem  operibus 
credite ,  et  non  verbis ;  veniat  quidam  vestrum  mecum  et  videbitis  propriis  oculis,  quod 
auribus  non  creditis. 

-Hoc  iter  ad  me  pertinet  -dixit  Sanctiula-;  adduc  me,  domine,  super  dorsum  tui 
equi  et  libenter  ibo  ad  patrem  meum  videndum. 

-Filiae  gubernatorum  non  debent  solae  iter  facere,  sed  comitatae  cum  carpento  et 
lectica  et  turba  multa  famulorum. 

-Per  Deum  -respondit  Sanctiula-,  tam  bene  iter  facio  super  asinam  quam  super 
raedam.  Num  invenisti  me  puellam  pavescentem? 

-Tace,  puella  -dixit  Teresia-,  quia  nescis  quid  dicis,  et  hic  dominus  recte  iudicat; 
et  ad  tempus  conveniet  salutatio  opportuna;  et  cum  sit  Sanctius,  tunc  Sanctiula,  et 
cum  sit  gubernator,  etiam  domina;  nonne  hoc  bene  dixi? 

-Domina  Teresia  plus  dicit  quam  cogitat  -ait  ephebus-;  et  date  mihi  quid  ad 
edendum  et  continuo  proficiscar,  quia,  mea  sententia,  debeo  reverti  hodie  vespere. 

Cui  dixit  parochus: 

-Veni  mecum,  domine,  ad  poenitentiam  faciendam;  quia  domina  Teresia  habet 
maiorem  voluntatem  quam  monilia  ad  serviendum  tam  bono  hospiti. 

Renuit  ephebus;  sed  profecto  debuit  concedere  propter  suum  beneficium  et 
parochus  secum  adduxit  eum  et  quidem  libentissime,  quia  cum  magna  quiete  de  domino 
Quixoto  et  de  facinoribus  eius  agere  atque  indagare  voluit. 

Baccalaureus  autem  praebuit  se  ad  epistulas  Teresiae  scribendas,  ad  responsum 
dandum;  illa  autem  noluit  ut  baccalaureus  sese  immisceret  in  propriis  rebus  eius,  quia 
eum  tenebat  ut  nimis  iocosum  et  sic  cuidam  monachelo,  qui  sciebat  scribere,  panem 
et  duo  ova  dedit,  qui  scripsit  duas  epistulas,  alteram  ad  maritum  eius  et  alteram  ad 
ducissam,  ex  propria  mente  eius,  quae  non  sunt  tam  pessimae,  quas  haec  magna  historia 
continet,  sicut  adaequate  ulterius  videbitur. 

Capitulum  51.  Ubi  agitur  de  progressione  gubernationis  Sanctii 
Pansae  et  de  aliis  rebus  gestis,  quae  tales  ac  tam  bonae  fuerunt 

Et  luxit  dies,  qui  secutus  est  noctem  circuitus  nocturni  gubernatoris,  qua  nocte 
magister  escarius  non  potuit  dormire,  quia  cogitavit  de  vultu,  pulchritudine  ac 
seductione  illius  virginis,  quae  induit  vestes  viri;  et  villicus  occupatus  fuit  quod 
superfuit  nocti  scribendo  narrationem  de  his,  quae  Sanctius  Pansa  fecit  et  dixit  et 
quidem  admiratus  erat  de  dictis  ac  factis  eius;  quia  verba  et  facta  eius  miscebantur 
cum  signis  prudentiae  et  stultitiae. 

Dominus  gubernator  surrexit  e  lecto  et  per  mandatum  doctoris  Petri  Recio  ei 
dederunt  ientaculum  quod  constabat  ex  uvis  passis  et  quattuor  haustibus  aquae 
frigidae,  quod  Sanctius  libenter  permutaret  pro  frusto  panis  ac  racemo  uvae.  Sed  hoc 
magis  adstrictus  necessitate  quam  sua  voluntate  et  omnino  invite  sustinuit,  tum  magno 
dolore  sui  animi  tum  magna  vexatione  stomachi,  quia  Petrus  Recio  voluit  ei  ostendere 
parvitatem  atque  exiguitatem  lauti  cibi  augere  intellectum  et  hoc  erat  magni  momenti 
illis  constitutis  in  potestate  sive  in  muneribus  auctoritatis,  qui  non  viribus  corporeis, 
sed  intellectu  utebantur. 

Sanctius,  his  implicatis  argumentis,  laborabat  fame  et  maledicebat  gubernationi  et 
immo  cui  ei  eam  dederat;  tamen  sua  fame  et  fructibus  passis  paratus  erat  illo  die  ad 
iudicandum  et  primum  quod  apparuit  ei  fuit  quaestio  quam  peregrinus  ei  fecit,  coram 
villico  et  sodalibus  et  haec  sic  fuit: 

-Domine,  flumen  profundum  et  abundans  aquae  dividebat  duas  partes  cuiusdam 
proprietatis  (atque  attendas,  domine,  quia  casus  est  maximi  momenti  et  aliquantum  difficilis). 
Dico  enim  supra  hoc  flumen  fuisse  pontem  et  in  finem  eius  furca  et  domus  tribunalis,  in 
qua  semper  erant  quattuor  iudices,  qui  diiudicabant  legem  positam  a  domino  fluminis,  pontis 
atque  illius  proprietatis,  et  haec  erat:  «Si  quis  transiret  pontem  ex  una  parte  in  alteram 
debebat  dicere  et  quidem  iureiurando  imprimis  quonam  iret  et  quid  facturus  esset;  si  ille 
iuraret  veritatem,  sinebant  eum  transire,  sin  autem  et  diceret  mendacium  suspenderent  eum 
de  furca,  quae  ibi  ostendebatur  ut  moriretur  sine  ulla  remissione.»  Hac  lege  ac  rigorosa 
condicione  cognita,  multi  transibant  et  his,  qui  iureiurando  dicebant,  et  videbatur  verum 
esse,  iudices  sinebant  eos  libere  transire.  Tamen  quondam  accidit  ut  iusiurandum 
acceperunt  ab  homine,  qui  dixit  et  iuravit  se  transire  ad  moriendum  in  illa  furca,  quae  ibi 
erat,  et  non  ad  aliam  rem  faciendam.  Iudices  animadverterunt  hoc  iusiurandum  et  dixerunt: 
«Si  hunc  hominem  sinimus  liberum  esse,  mentitus  est  suo  iureiurando  et  secundum  legem 
debet  mori;  sed  si  eum  suspendimus  furca,  tamquam  ille  dixit  se  moriturum  esse  in  illa 
furca,  tunc  dixit  veritatem  suo  iureiurando  et  proinde  et  per  ipsam  legem  debet  liber  esse.» 
A  te  quaeritur,  domine  gubernator,  ut  dicas  quid  iudices  facturos  esse  erga  illum  hominem, 
quia  hucusque  illi  de  hac  re  dubitant  et  suspensi  sunt.  Et  cum  noverint  acutum  et  altum 
intellectum  tuum,  miserunt  me  ut  quaererem  opinionem  tuam  in  hoc  confuso  ac  dubio  casu. 

Cui  Sanctius  respondit: 

-Profecto,  hi  domini  iudices  possent  haec  excusare,  quia  ego  sum  vir  rudus  et 
non  acutus  intellectu;  tamen  dic  mihi  denuo  hoc  negotium  ita  ut  intelligam;  fortasse 
possem  attingere  scopum. 

Rursum  semel  iterumque  quaerens  narravit  quod  antea  dixit  et  Sanctius  respondit: 

-Mea  opinione,  hoc  negotium  solvam  uno  ictu  et  sic  erit:  ille  homo  qui  iureiurando 
dixit  se  moriturum  esse  in  furca,  si  moritur  in  ea  iuravit  veritatem  et  secundum  legem 
meretur  liber  esse  ac  pontem  transire;  tamen  si  eum  non  suspendunt  tunc  iuravit 
mendacium  et  proinde  meretur  mortem. 

-Hoc  ita  est  tamquam  dicis,  domine  gubernator  -ait  legatus  ille-;  et  quoad  leges 
et  intellectum  huius  casus  nihil  amplius  est  quaerendi  nec  de  quo  dubitandi. 

-Egomet  dico  nunc  -obiecit  Sanctius-  ut  hic  vir,  ex  illa  parte  qua  iuravit  veritatem, 
debet  transire  et  ex  illa  parte  qua  dixit  mendacium  debent  eum  suspendere,  et  hoc 
modo  litteratim  adimplebunt  condicionem  illius  transitus. 

-Tunc,  domine  gubernator  -obiecit  quaerens-,  necesse  est  ut  talis  homo  scindatur 
in  duas  partes,  alteram  mendacem  et  alteram  veram,  sed  si  dividitur  necesse  est  ut 
moriatur  et  sic  non  sequitur  quod  lex  postulat  et  lex  oportet  ut  omnino  adimpleatur. 

-Veni  huc  ad  me,  bone  vir  -respondit  Sanctius-;  hic  viator,  nisi  sim  stultus,  habet 
eamdem  rationem  ad  moriendum  quam  ad  vivendum  et  pontem  transire;  quia  si  veritas 
liberat  eum,  mendacium  damnat  eum  aequaliter;  et  cum  hoc  ita  sit,  sicut  est,  mea 
sententia  est  ut  dicas  his  dominis,  qui  ad  me  te  miserunt,  eos  easdem  rationes  habere 
ad  eum  damnandum  sive  ad  eum  absolvendum,  quapropter  debent  sinere  ut  libere 
transeat,  quia  semper  magis  laudandi  est  bonum  facere  quam  malum.  Et  hoc  darem 
meo  nomine  si  scirem  scribere,  sed  ego  nunc  temporis  et  in  hoc  casu  non  loquor  nomine 
meo,  sed  quia  ad  meam  memoriam  venit  praeceptum  inter  alia  consilia,  quae  dedit  mihi 
dominus  Quixotus  nocte  proxima  praeterita  ante  quam  venirem  ad  gubernationem  huius 
insulae.  Et  hoc  fuit  huiusmodi,  cum  iustitia  esset  in  casu  dubio,  oportet  ut  semper 
pergam  et  accipiam  misericordiam;  et  Deus  voluit  me  nunc  meminisse  illius  consilii, 
quod  vere  convenit  huic  occasioni. 

-Hoc  ita  est  -respondit  villicus-,  et,  mea  opinione,  nec  ipse  Lycurgus,  qui  leges 
dedit  Lacedaemoniis,  posset  sententiam  meliorem  invenire  quam  magnus  Pansa  dedit. 
Et,  hoc  veredicto  dato,  hodiernus  conventus  matutinus  tribunalis  finitur  et  egomet 
mandatum  dabo  ut  dominus  gubernator  edat  ad  nutum  suum. 

-Hoc  est  quod  vere  oportet  et  utinam  sic  accidat  mihi  -dixit  Sanctius-;  et  date 
mihi  bonum  prandium  et  veniant  ad  me  casus  et  dubia  iudicialia  et  ego  solvam 
quaecumque  sint. 

Villicus  adimplebit  quod  pollicitus  est,  quia  onus  grave  conscientiae  eius  videbatur 
interficere  tam  prudentem  gubernatorem,  qui  vere  fame  laborabat;  praesertim  nam  ipse 
machinabatur  illa  nocte  ultimam  irrisionem  facere  Sanctio  secundum  quod 
commendaverant  ei. 

Et  quidem  ille  comedit  contra  omnes  regulas  atque  aphorismos  doctoris 
Tirteafuera  et,  prandio  finito,  ac  mappis  levatis,  et  tunc  accidit  ut  introivit  tabellarius 
cum  epistula  domini  Quixoti  ad  gubernatorem.  Sanctius  iussit  ut  imprimis  secretarius 
eam  legeret  sibi  et  si  non  inveniret  in  illa  quod  magni  secreti  esset,  tunc  eam  palam 
ac  magna  voce  omnibus  legeret.  Sic  fecit  secretarius  et  ut  primum  eam  percurrit  suis 
oculis  dixit: 

-Bene  possum  legere  magna  voce  quod  dominus  Quixotus  scribit  tibi,  domine,  et 
quidem  meretur  ut  scriberetur  litteris  aureis  et  sic  dicit: 

EPISTULA  DOMINI  QUIXOTIA  MANICA  AD  SANCTIUM  PANSAM 
GUBERNATOREM  INSULAE  BARATARIAE 

Cum  exspectarem  nuntios  negligentiarum  atque  importunitatum  tuarum ,  Sancti 
amice ,  eos  audivi  de  tua  prudentia  quibus  permultas  gratias  coelo  egi,  qui  ex  stercore 
scit  suscitare  pauperes  et  ex  stultis  facere  prudentes.  Dicunt  te  gubernare  tamquam 
si  esses  vir  et  te  esse  virum  tamquam  si  esses  belua,  secundum  humilitatem  quam 
ostendis .  Tamen  opus  est  ut  animadvertas,  Sancti,  multoties  conveniens  ac 
necessarium  esse,  propter  auctoritatem  muneris  contra  humilitatem  cordis  agere; 
quoniam  ornatus  illius,  qui  est  in  gravi  munere,  debet  esse  conveniens  erga  eos  qui 
petunt  et  non  secundum  humilitatem  condicionis  eius,  quae  impellit  eum .  Quare  indue 
te  bene  ut  oportet,  quoniam  fustis  si  est  ornatus  non  videtur  amplius  fustis  esse.  Nolo 
autem  dicere  te  ornari  monilibus  vel  vestibus  pretiosis,  neque  cum  sis  iudex  amictus 
sis  tamquam  miles,  sed  ut  ornes  te  ipsum  veste  idonea  tuo  munere  cum  haec  munda 
sit  et  bene  adaptata . 

Ad  obtinendam  bonam  voluntatem  populi  quem  gubernas,  inter  alia  debes  duo 
facere:  primum  urbanus  esse  cum  omnibus,  quamvis  hoc  iam  quondam  dixerim  tibi, 
et  alterum  curare  abundantiam  in  rebus  necessariis  ad  vitam;  quoniam  nihil  est 
tam  molestum  pauperibus  quam  fames  et  penuria. 

Noli  facere  multas  leges,  sed  si  vere  eas  facis  cura  ut  bonae  sint  et  ut  custodiantur 
et  adimpleantur;  quoniam  leges  quae  non  servantur  idem  est  ac  si  non  essent.  Sed  e 
contrario  ostendunt  principem,  qui  habuit  prudentiam  atque  auctoritatem  ad  eas 
faciendas,  non  habuisse  potestatem  ad  eas  servandas.  Et  leges  quae  tantum  terreunt 
et  non  adimplentur  erunt  tamquam  Trabs,  rex  ranarum,  qui  imprimis  terruit  eas  et 
postea,  tempore  elapso,  eum  spreverunt  atque  in  eum  ascenderunt. 

Esto  pater  virtutum  et  vitricus  vitiorum.  Noli  semper  rigidus  esse,  nec  semper 
mollis,  sed  accipe  mediam  viam  inter  haec  duo  extrema;  et  in  hoc  est  summa 
prudentia.  Visita  carceres,  macellum  et  mercatum;  quoniam  praesentia  gubernatoris 
in  talibus  locis  est  magni  momenti:  nam  consolatur  captivos,  qui  exspectant  breviter 
solutionem  damnationis,  minatur  laniis,  qui  tunc  temporis  stateras  accuratas  statuent 
et  eadem  ratione  venditores  terret.  Noli  esse  cupidus  nec  ostendas  sic  esse  -quod 
non  credo  de  te-,  nec  libidinosus  neque  edax ;  quoniam  si  populus  scit  te  sic  esse  et 
qui  te  tractant  cognoscunt  hanc  debilitatem  vel  inclinationem  tuam  ibi  oppugnabunt 
te  usque  ad  deliciendum  te  in  profundum  tuae  perditionis. 

Inspice  et  vide,  lege  et  relege  consilia  et  documenta,  quae  scripta  dedi  tibi, 
antequam  proficisceris  ad  tuam  gubernationem  pt  videbis  quomodo  invenies  in  eis, 
si  ea  servas,  magnum  iuvamen  ad  labores  tuos  superandos  et  difficultates,  quae 
gubernatoribus  offeruntur.  Scribe  dominis  tuis  atque  age  eis  gratias;  quoniam 
ingrata  voluntas  est  filia  superbiae  et  maximum  peccatum  cognitum  et  si  quis  gratias 
agit  eis  qui  bonum  beneficium  ei  fecerunt,  etiam  gratias  aget  Deo,  qui  tanta  bona  ei 
iugiter  facit. 

Domina  ducissa  misit  legatum  cum  tuis  vestibus  et  aliud  munus  ad  uxorem  tuam 
Teresiam  Pansam;  ac  nunc  temporis  responsum  exspectamus. 

Quoad  me  aliquantum  male  me  habui  et  incommodis  laboravi  propter  quoddam 

negotium  felinum  quod  accidit  mihi  et  non  valde  bene  meis  naribus ,  tamen  non  fuit 
res  magni  momenti;  nam  si  sunt  incantatores  qui  oppugnant  me,  etiam  alii  sunt  qui 
me  defendunt. 

Nuntia  mihi  utrum  villicus,  qui  tecum  est,  aliquid  habeat  cum  Trifalda,  sicut 
tumetipse  suspicatus  es,  et  ex  omnibus  quae  acciderint  tibi  da  mihi  nuntium,  quia 
iter  breve  est;  insuper  quoniam  ego  breviter  relinquam  hanc  vitam  otiosam  in  qua 
nunc  sum,  nam  non  ad  eam  natus  sum. 

Negotium  novum  autem  apparuit  mihi  et  secundum  quod  credo  potest  infortunium 
afficere  mihi  cum  his  dominis.  Tamen  quamvis  magni  momenti  sit  mihi,  pro  nihilo 
facio,  nam  denique  debeo  semper  facere  et  adimplere  meam  professionem  quam  meum 
desiderium,  secundum  quod  dici  solet:  «amicus  Plato,  sed  magis  amica  veritas».  Et 
hoc  dico  tibi  latine  quoniam  intelligo  te  hanc  linguam  didicisse  cum  sis  gubernator. 
Et  cura  ut  valeas  et  Deus  sit  tecum  ita  ut  nemo  lamentetur  te. 

Amicus  tuus 

DOMINUS  QUIXOTUS  A  MANICA 

Sanctius  audivit  litteras  magna  attentione  et  hae  caelebrandae  sunt  ut  prudentes 
et  continuo  Sanctius  surrexit  de  mensa  et  vocans  secretarium  suum  clausit  se  in  suo 
habitaculo  et,  nulla  mora  elapsa,  voluit  ilico  domino  Quixoto  respondere,  quare  dixit 
secretario  ut  scriberet,  nulla  additione  nec  diminutione  facta,  quae  ipse  ei  diceret  quod 
ille  sic  fecit  et  epistula  fuit  huiusmodi: 


EPISTULA  SANCTU  PANSAE  AD  DOMINUM  QUIXOTUMA  MANICA 

Occupatio  negotiorum  meorum  magna  est  et  nullum  tempus  est  mihi  ad  caput 
scabendum  nec  immo  ad  ungues  recidendas  et  sic  eas  valde  longas  habeo,  nisi  Deus 
aliter  provideat.  Haec  dico  tibi ,  domine  animi  mei,  ne  expavescas  si  hucusque  nondum 
nuntiavi  tibi  meam  gubernationem  tum  bonam  tum  malam  esse,  tamen  in  qua  laboro 
maiore  fame  quam  cum  fuimus  per  silvas  et  deserta  loca. 

Dux  autem  nuper  scripsit  ad  me  et  mihi  nuntiavit  nonnullos  exploratores 
introiisse  in  insulam  ad  occidendum  me,  sed  hucusque  nondum  develavi  nisi 
doctorem,  qui  salarium  habet  in  hoc  loco  ad  interficiendos  gubernatores  qui  huc 
veniunt:  vocatur  Petrus  Recio  et  natus  est  in  Tirteafuera:  ut  cognoscas,  domine, 
nomen  eius  et  videas  utrum  debeam  timere  mortem  ope  manuum  eius  necne!  Hic 
talis  doctor  dicit  se  non  curare  morbos,  cum  illi  sint,  sed  eos  praevenit  ne  veniant; 
et  medicamenta  quibus  utitur  sunt  diaeta  et  diaeta  ac  magis  diaeta,  donec  ponat 
infirmum  puris  ossibus,  tamquam  si  debilitas  non  esset  maior  aegritudo  quam  febris. 
Rursum  ille  lente  occidit  me  fame  et  egomet  morior  iracundia,  nam  cum  veni  ad 
hanc  gubernationem  arbitratus  sum  comedere  cibum  calefactum  et  potum  frigidum 
bibere  et  corpus  refocillare  inter  lintea  Hollandiae  ac  super  culcitas  plumae,  tamen 
huc  veni  ad  poenitentiam  faciendam  tamquam  si  eremita  essem,  sed  eam  non  facio 
mea  voluntate  et  sic  credo  in  finem  diabolus  adducet  me  secum. 

Hucusque  nondum  accepi  stipendium  nec  subornationem,  nec  possum  credere 
quomodo  hoc  erit  mihi;  quia  audivi  dicere  gubernatores ,  et  quidem  ante  quam  ad 
hanc  insulam  veniant ,  magnam  pecuniam  obtinere  sive  quia  insulani  eis  dant  ut 
munera  sive  commodant  eis  et  haec  est  consuetudo  ordinaria  in  ceteris,  qui  ad 
gubernationem  perveniunt,  et  hoc  non  tantum  in  hac  insula. 

Die  hesterno ,  nocte,  cum  essem  in  circuitu  nocturno  huius  pagi  inveni  pulchram 
virginem,  quae  induebat  vestem  viri  et  fratrem  eius  amictum  vestibus  muliebribus; 
magister  escarius  autem  adamavit  hanc  puellam  eamque  elegit  ad  uxorem  ducendam 
in  suis  cogitationibus,  secundum  quod  ille  dixit,  et  ego  elegi  iuvenem  puerum 
tamquam  generum  meum .  Hodie  vero  de  nostris  cogitationibus  locuturi  sumus  cum 
patre  amborum,  qui  est  dominus  Didacus  de  la  Llana,  fidalgus  ac  vetus  Christianus 
quam  multum  hoc  desideretur 

Ego  visito  omnes  mercatus,  sicut  dixisti  mihi,  et  heri  inveni  mulierem,  quae  vendebat 
avellanas  novas,  et  indagavi  et  vidi  modium  avellanarum  novarum  et  aliud  modium 
veterum  vacuarum  et  putridarum  et  has  omnes  apprehendi  pro  pueris  doctrinae,  qui 
bene  sciunt  distinquere  inter  eas  et  dedi  illi  sententiam  ne  veniat  per  quindecim  dies  ad 
mercatum.  Dixerunt  mihi  me  hoc  fecisse  strenue;  sed  etiam  possum  tibi  dicere,  domine, 
has  mulieres  venditrices  pessimam  famam  habere,  quia  audaces  sunt  et  praeditae  nullis 
scrupulis  ac  minima  verecundia,  et  ego  sic  credo,  quia  vidi  eas  in  aliis  oppidis. 

Magnum  gaudium  habeo  quia  domina  ducissa  scripsit  ad  meam  uxorem,  Teresiam 
Pansam,  et  ad  eam  misit  munus  secundum  quod  tu,  domine,  mihi  dicis,  quare 
ostendam  me  gratias  agere  ei  tempore  opportuno ;  interea  osculare,  quaeso,  domine , 
manus  ducissae  ex  mea  parte  et  quidem  potes  ei  nuntiare  me  dixisse  eam  nullo  modo 
proiecisse  in  saccum  ruptum  quod  fecit,  sicut  ex  meis  operibus  ipsa  videbit. 

Noli  habere  rixas  cum  dominis  meis,  quia  si  tu,  domine,  disputas  cum  eis,  etiam 
ad  me  afficiet  damnum  et  non  bonum  est  ut  des  mihi  consilium  ut  ego  gratus  sim 
erga  eos,  dum  tu  non  facias  hoc  modo  cum  eis,  qui  tam  multa  beneficia  dederunt 
tibi  et  tam  magna  munera  praebuerunt  tibi  in  castello  eorum. 

Nescio  quid  sit  illud  negotium  felinum  de  quo  loqueris,  sed  imaginor  haec  fuisse 
facinora,  quae  tecum  solent  facere  malefici  incantatores ;  sed  iam  cognoscam  hanc 
rem  cum  nos  mutuo  videamus. 

Etiam  vellem  tibi  aliquam  rem  dare,  sed  nescio  quid  possim  mittere  nisi  cannulas 
clysteris,  quas  adaptant  vesiculis  miro  modo  in  hac  insula,  et  si  officium  meum 
perdurat  mihi  aliquantulum  iam  quaeram,  quid  possim  tibi  mittere  tum  propter 
stipendium  tum  propter  subornationem. 

Si  fortasse  uxor  mea  Teresia  Pansa  scriberet  ad  me,  solve  sumptum  tabullario  et 
mitte  ad  me  epistulam  illius,  quia  habeo  magnum  desiderium  cognoscendi  nuntios  de 
domo  mea,  necnon  et  salutem  uxoris  meae  ac  liberorum  meorum.  Et,  his  rebus  dictis, 
Deus  liberet  te,  domine,  a  pessimis  incantatoribus  et  educat  me  bene  et  in  pace  ex  hac 
gubernatione,  quod  equidem  dubito,  secundum  curat  de  me  doctor  Petrus  Recio. 

Famulus  tuus 

SANCTIUS  PANSA,  GUBERNATOR 

Has  litteras  clausit  secretarius  et  postea  misit  ad  tabellarium,  sed  qui  illudebant  Sanctium 

mandatum  dederunt  inter  se  quomodo  eum  e  gubernatione  eiicerent;  et  illam  vesperam 
transivit  Sanctius  agendo  de  rebus  pertinentibus  ad  bonam  gubernationem  illius  insulae, 
secundum  quod  ille  arbitrabatur,  et  iussit  ne  essent  propolae  escarum  in  re  publica,  et  ut 
possent  introducere  in  eam  vinum  ex  regionibus  quae  vellent,  sed  opus  erat  ut  adderent 
locum  originis  ad  pretium  opportunum  secundum  aestimationem,  qualitatem  et  famam  vini 
et  si  quis  aquam  immisceret  vino  sive  mutaret  nomen  eius  capite  damnaretur. 

Pretium  omnium  calceamentorum  minuit,  praesertim  calceorum,  quia  ei  videbatur 
immoderatum  esse.  Taxam  salariis  famulorum  statuit,  qui  propter  lucrum  iter  faciebant 
extra  viam  ordinariam.  Multavit  gravibus  poenis  illos,  qui  cantus  lascivos  canebant, 
die  noctuque.  Iussit  ut  nullus  caecus  caneret  in  suis  carminibus  miraculum  de  quo 
non  haberet  testimonium  veritatis,  quia  ei  videbatur  plerosque  caecos  cantare  carmina 
simulata  in  detrimento  veritatis  carminum. 

Fecit  et  instituit  custodem  pauperum  non  autem  ad  eos  persequendos,  sed  ad 
probandum  utrum  veri  indigentes  essent  necne,  nam,  sub  umbra  simulatae  amputationis 
ac  plagae  falsae,  ambulant  bracchia  latronum  et  salus  eorum  ebria.  Breviter,  ille  talia 
iussit  et  quidem  tam  bona,  quae  in  illo  loco  servantur  et  nuncupantur  Constitutiones 
magni  gubernatoris  Sanctii  Pansae . 


Capitulum  52.  Ubi  narrantur  res  gestae  alterius  nutricis  dominae 
Dolorosae,  sive  Afflictae,  alias  domina  Rodriguez 

Cum  dominus  Quixotus  sanavit  de  suis  lacerationibus,  Cide  Hamete  narrat  ut  ei 
videretur  vitam  in  illo  castello  esse  contra  omnem  ordinationem  equitatus  quo 
fungebatur,  quapropter  decrevit  veniam  quaerere  a  duce  et  ducissa  ut  egrederetur 
Caesaraugustam,  cuius  festivitates  prope  erant  et  ubi  arbitrabatur  lucrari  armaturam, 
quae  in  illis  festivitatibus  obtinebatur. 

Et  cum  esset  quodam  die  accubitus  ad  mensam  una  cum  duce  et  ducissa  et  vellet 
ostendere  eis  suam  voluntatem  quaerendi  illam  veniam,  en  improviso  per  ianuam 
vestibuli  intraverunt  duae  mulieres,  sicut  postea  hoc  visum  est,  coopertae  vestibus 
funebribus,  e  summo  capite  usque  ad  pedes,  una  earum  cum  venit  ad  dominum 
Quixotum  postravit  se  ad  pedes  eius  in  longitudinem,  os  suum  autem  habebat  ad  pedes 
domini  Quixoti  et  magnis  gemitibus  tam  tristibus  ac  profundis  posuit  confusionem 
omnibus  circumstantibus,  qui  eam  audiebant  et  inspiciebant;  et  quamvis  dux  et  ducissa 
putarent  famulos  eorum  velle  hanc  irrisionem  facere  de  domino  Quixoto  cum  viderent 
quam  arcte  illa  mulier  suspirabat,  gemebat  et  flebat,  dubitaverunt  de  hac  re  et  manserunt 
suspensi,  donec  dominus  Quixotus  commiserans  levavit  eam  de  terra  et  fecit  ut 
detegeret  se  et  auferret  velum  de  sua  facie  lacrimosa. 

Illa  autem  sic  fecit  et  ostendit  quod  numquam  potuerunt  credere,  quia  develavit 
vultum  dominae  Rodrfguez,  nutricis  illius  domus,  et  etiam  altera  cum  vestibus 
funebribus,  quae  erat  filia  eius,  decepta  a  filio  illius  divitis  agricolae.  Admirati  sunt 
omnes  qui  eam  cognoscebant,  sed  praesertim  dux  ducissaque  plus  quam  reliqui;  quia 

eam  ut  stultam  habebant  et  valde  benignam,  et  non  potuerunt  credere  eam  lacero 
dementias  insolitas.  Denique  domina  Rodrfguez  vertit  se  ad  dominos  suos  eisque  dixit: 

-A  vobis  quaeso,  excellentissimi  domini,  ut  detis  mihi  veniam  loquendi  cum  hoc 
equite,  quia  sic  convenit  mihi  ut  possim  bene  exire  de  meo  negotio  in  quo  posuit  me 
audacia  cuiusdam  viri  rustici  praediti  maligno  consilio. 

Dux  dedit  ei  veniam  requisitam  ut  loqueretur  cum  domino  Quixoto  tam  multum  quam 
illa  vellet.  Ipsa  autem  vertit  vocem  et  vultum  versus  dominum  Quixotum  cui  dixit: 

-Abhinc  nonnullos  dies,  strenue  eques,  locuta  sum  tecum  de  iniquitate  ac  perfidia, 
qua  agricola  malignus  fecit  carissimae  filiae  meae,  quae  est  haec  praesens  infelix  et  tu 
pollicitus  es  mihi  eam  defendere,  solvens  iniuriam  factam,  et  nunc  pervenit  ad  aures 
meas  te  voluisse  proficisci  ex  hoc  castello  ad  quaerendas  bonas  res  gestas,  quas  Deus 
tibi  provideat;  et  sic  volui  ut  ante  quam  pervenias  ad  has  vias,  velles  hunc  rusticum 
indomitum  ad  duellum  provocare,  ita  ut  ipse  filiam  meam  ducat  uxorem  ad  adimplendum, 
quod  ipse  ei  promitteret  ducendi  eam  ante  quam  cum  ea  iaceret;  quia  credere  ducem 
facturum  esse  hanc  iustitiam  hoc  est  idem  ac  pira  ab  ulmo  quaerere,  propter  statum 
rerum  quem  iam  exposui  tibi.  Et  his  rebus  peractis,  Deus  Dominus  Noster  det  tibi 
plurimam  salutem  et  ne  velit  deserere  nos. 

Dominus  Quixotus,  his  argumentis  auditis,  respondit  magna  gravitate  atque 
affectatione. 

-Bona  domina,  tempera  lacrimas  tuas,  sive  deterge  eas  et  tua  suspiria  parce,  quia 
egomet  sumo  in  manus  meas  remedium  filiae  tuae,  cui  melius  fuisset  non  tam  facile 
credere  promissionibus  amantium,  quoniam  hi  cito  promittunt  et  difficulter  adimplent; 
quare  et  cum  venia  ducis  domini  mei  quaeram  hunc  immanem  iuvenem,  eumque 
inveniam  et  provocabo  ad  duellum  eumque  interficiam  quoties  recuset  adimplere 
promissum  suum,  quoniam  primum  negotium  in  mea  professione  est  ignoscere 
humilibus  et  punire  superbos;  volo  dicere  succurrere  miseris  et  destruere  inhumanos. 

-Non  necesse  est  -respondit  dux-  ut  tu,  domine,  quaeras  hunc  virum  rusticum, 
de  quo  haec  bona  domina  queritur,  neque  opus  est  ut  a  me  hanc  veniam  quaeras  ad 
eum  provocandum  ad  duellum;  quia  egomet  accipio  eum  provocatum  esse  et  sumo  in 
manus  meas  hanc  provocationem,  ita  ut  ipse  hanc  accipiat  et  libenter  veniat  ex  se  ad 
hoc  castellum  meum,  ubi  dabo  campum  liberum  ambobus  ad  proelium  faciendum, 
servatis  condicionibus  servandis,  secundum  consuetudinem  et  iustitiam  amborum  ut 
debeant  servare  omnes  principes,  qui  campum  liberum  dant  his,  qui  in  suis  limitibus 
et  iurisdictionibus  pugnant. 

-Cum  hac  securitate  ac  bona  licentia  tua,  excellens  domine  -obiecit  dominus 
Quixotus-,  et  ex  hoc  et  in  futurum  respuo  privilegia  meae  nobilitatis  atque  adaequo 
me  qualitati  nocentis  ut  aequales  simus  et  ille  possit  mecum  pugnare;  et  sic,  quamvis 
absens  sit,  ego  eum  ad  duellum  provoco  propter  malum,  quod  fecit  defraudando  hanc 
miseram,  quae  fuit  virgo  et  propter  culpam  eius  iam  non  amplius  est,  quare  debeat 
adimplere  promissum  suum  ut  sit  legitimus  maritus  sive  mori  in  pugna. 

Et  continuo  denudavit  de  manu  sua  chirothecam  eamque  proiecit  in  medium 
vestibulum  et  dux  eam  levavit  dicens,  ut  dictum  est,  se  accipere  talem  provocationem 
in  nomine  sui  subditi  et  statuit  tempus  ex  hoc  in  sex  dies  et  campum  in  cohorte  illius 
castelli  et  arma  solita  equitum:  lancea  et  scutum,  atque  armatura  composita  cum 


602 


M.  de  Cervantes 


omnibus  partibus  eius,  absque  dolo,  et  magicis  amuletis,  quae  antea  videbunt  iudices 
pugnae. 

-Sed  ante  omnia  opus  est  ut  haec  bona  nutrix  ac  mala  virgo  ponant  ius  iustitiae 
earum  in  manus  domini  Quixoti;  quia  aliter  nil  faciet  neque  perveniet  ad  exsecutionem 
huius  duelli. 

-Ego  sic  pono  libenter  -respondit  nutrix. 

-Atque  ego  etiam  -addidit  filia  lacrimosa,  perturbata  ac  plena  verecundia. 

Et,  his  condicionibus  acceptis,  dux  putavit  quid  in  hac  occasione  faciendum  esset, 
dum  mulieres  amictae  funebribus  vestibus  egressae  sunt;  et  ducissa  autem  iussit  ut  ex 
hoc  et  in  futurum  non  tractarent  eas  tamquam  famulas,  sed  ut  dominas  peregrinas,  quae 
ad  domum  eius  pervenerunt  ad  iustitiam  quaerendam;  et  hoc  modo  eis  dederunt  cubiculum 
seorsum  ac  tamquam  hospitibus  servierunt  et  non  sine  pavore  reliquarum  famularum,  quae 
nesciebant  quid  hoc  esset  de  imprudentia  dominae  Rodrfguez  ac  de  infortunio  filiae  eius. 

Interea  et,  ad  festivitatem  oblectandam  et  ad  prandium  bene  finiendum,  en  introivit 
in  vestibulum  ephebus,  qui  epistulas  et  munera  ad  Teresiam  Pansam,  uxorem 
gubernatoris  Sanctii  Pansae,  secum  adduxit;  de  cuius  adventu  dux  ac  ducissa  valde 
gavisi  sunt,  quia  cupiebant  scire  quod  acciderat  ei  in  itinere  et  legatione  eius  et  ab  eo 
quaesiverunt.  Ephebus  autem  dixit  se  non  posse  palam  omnibus  haec  omnia  narrare 
neque  brevibus  verbis:  sed  dux  ducissaque  possent  cum  eo  seorsum  de  his  colloqui 
et  interea  etiam  possent  litteras  quas  secum  ferebat  legere.  Eduxit  litteras  et  posuit  in 
manus  ducissae.  Altera  earum  dicebat:  «Epistula  ad  dominam  meam  ducissam  talem, 
sed  nescio  unde»  et  altera:  «Ad  meum  maritum  Sanctium  Pansam,  gubernatorem 
insulae  Baratariae,  quem  Deus  provideat  et  quidem  plus  quam  me.»  Panis  in  coctione 
nimis  demorabatur,  ut  dici  solet,  propter  aviditatem  quam  ducissa  habebat  legendi  suam 
epistulam,  quam  aperuit  et  legit  sibi  et  cum  vidit  se  posse  eam  palam  legere  magna 
voce  ita  ut  dux  et  omnes  circumstantes  eam  audirent,  hoc  modo  legit: 

EPISTULA  TERES1AE  PANSAE  AD  DUCISSAM 

Domina  mea,  valde  gavisa  sum  de  epistula ,  quam  tu,  magnifica  domina,  scripsisti 
ad  me  et  reapse  quam  multum  eam  desideravi .  Torques  coralliorum  est  valde  bonus 
et  vestis  venatoria  mariti  mei  non  minoris  ponderis.  Omnis  hic  locus  magnum 
contentum  habuit,  quia  fecisti  gubernatorem  Sanctium,  coniugem  meum,  quamvis 
nemo  sit  qui  hoc  credat,  praesertim  parochus  et  magister  Nicolaus,  tonsor,  ac 
baccalaureus  Samson  Carrasco;  sed  quid  hoc  ad  me?  Cum  hoc  ita  sit,  sicut  est,  illi 
possunt  dicere  quidquid  velint;  sed  si  torques  coralliorum  non  pervenisset  huc  ac 
vestis  nec  ego  id  crederem,  quia  in  hoc  oppido  omnes  credunt  meum  maritum  stultum 
esse  et  tantum  posse  gubernare  pecus  caprarum,  quamobrem  non  possunt  credere 
ad  quamlibet  gubernationem  eum  bonum  esse.  Tamen  Deus  id  faciat  atque  eum  ducat 
et  provideat  pro  necessitate  liberorum  eius. 

Ego  autem,  domina  animi  mei,  decrevi,  cum  tua  licentia,  introducere  bonam 
fortunam  in  domum  meam  et  ad  aulam  regiam  venire  super  carpentum  ad 
excruciandos  omnes,  qui  invident  mihi.  Eodem  modo  rogo  te,  excellentissima  domina , 
ut  iubeas  marito  meo  ut  mittat  mihi  quamdam  pecuniam,  et  ut  alicuius  momenti  haec 

sit,  quia  in  aula  regia  sumptus  magni  erunt ;  panis  constat  argenteo  et  libra  carnis 
triginta  teruntiis ,  quod  est  permultum.  Tamen  si  casu  ille  non  vult  me  adire  debet 
hoc  mihi  quamprimum,  dicere  quia  pedes  mei  festinant  ad  hoc  iter  faciendum;  nam 
multae  sunt  amicae  et  vicinae  oppidanae ,  quae  dicunt  mihi '  si  ego  et  filia  mea  ad 
aulam  regiam  venimus  et  quidem  ornatae  ac  praeditae  magna  pompa,  omnes 
cognoscent  meum  maritum  per  me  magis  quam  per  eum  ipsum  et  absque  dubio  multi 
quaerent  «Quaenam  dominae  sunt  istae,  quae  hoc  carpento  vehuntur?»  et  tunc 
famulus  meus  respondebit:  « Uxor  et  filia  Sanctii  Pansae,  gubernatoris  insulae 
Baratariae »,  atque  huiusmodi  Sanctius  cognitus  erit  et  egomet  aestimata  ero  et 
Romam  eamus  cum  gaudio  nostro! 

Doleo  magna  tristitia  hoc  anno  non  esse  glandes  in  hoc  oppido ;  nihilominus  mitto 
tibi,  excellentissima  domina ,  dimidium  modium  quas  singillatim  carpsi  et  elegi  in 
monte,  maiores  autem  non  inveni,  sed  ego  vellem  eas  tamquam  ova  struthionis  esse. 

Ne  obliviscaris,  pomposa  domina,  scribendi  ad  me  et  egomet  curabo  in  responso 
de  mea  salute  et  de  omnibus  quae  animadvertenda  sint  huius  loci,  ubi  rogo  Dominum 
Nostrum  ut  curet  de  te,  magnifica  domina,  et  ne  obliviscatur  mei.  Sanctia,  mea  filia, 
et  filius  meus  osculantur  manus  tuas,  domina. 

Famula  tua  quae  plura  desideria  habet  videndi  te,  excellentissima  domina,  quam 
scribendi  ad  te, 

TERESIA  PANSA 

Magno  gaudio  affecti  sunt  omnes  audiendo  epistulam  Teresiae  Pansae,  praesertim 
dux  et  ducissa  a  domino  Quixoto  quaesiverunt  utrum  bonum  esset  litteras  aperire, 
quae  ad  gubernatorem  missae  erant,  quia  illa  imaginabatur  has  optimas  esse.  Dominus 
Quixotus  dixit  se  eas  aperturum  esse  secundum  desiderium  eorum  et  sic  fecit  et  vidit 
quod  dicebant  et  sic  hoc  modo  erat: 


EPISTULA  TERESIAE  PANSAE  AD  SANCTIUM  PANSAM  MARITUM  SUUM 

Tuam  epistulam  accepi,  Sancti  animi  mei,  et  ego  promitto  et  iuro  tibi  tamquam 
catholica  christiana  non  deesse  mihi  duos  digitos  quin  pervenirem  ad  insaniam. 
Vide,  frater,  cum  audivi  te  gubernatorem  esse  credidi  me  mori  ex  hoc  tam  magno 
gaudio,  quia  tu  bene  scis  tam  multam  laetitiam  subitaneam  quam  magnum  dolorem 
occidere  posse.  Non  idem  fuit  Sanctiulae ,  tuae  filiae,  quia  cum  haec  audiret  continuo 
minxit  in  suis  pannis  et  non  sensit  has  aquas,  propter  hunc  magnum  contentum. 
Vestis  quam  misisti  mihi  habebam  ante  oculos  meos  et  corallia,  quae  ducissa,  domina 
mea,  misit  mihi,  erant  super  collum  meum  et  epistulae  in  manibus  meis  et  qui  ea 
tulit  etiam  erat  coram  me  et  nihilominus  credebam  hoc  esse  somnium,  quod  videbam 
et  tangebam,  quia  quisnam  posset  credere  caprarium  fieri  gubernatorem  insularum? 
Sed  tu  vere  scis  quod  mater  mea  dixit,  nempe  oportebat  multum  vivere  ad  multa 
videnda.  Et  hoc  dico,  si  longius  vivo  magis  videbo,  et  non  detineam  me  donec  videam 
te  locatorem  sive  exactorem  vectigalium  tributorumque,  quia  in  his  officiis  semper 
habent  pecuniam  eamque  administrant,  quamvis  diabolus  ferat  secum  eos  qui  eis 
male  utuntur.  Ducissa  domina  mea  dicet  Ubi  de  meo  desiderio  perveniendi  ad  aulam 

regiam;  cogita  de  hoc  et  dic  mihi ,  quae  sit  voluntas  tua  et  egomet  curabo  te  honorare 
in  his  cum  vehar  carpento. 

Parochus ,  tonsor  ac  baccalaureus  et  immo  sacrista  non  possunt  credere  te 
gubernatorem  esse  et  dicunt  haec  omnia  mendacia  esse  sive  res  incantamenti ,  sicut 
omnes  res  domini  Quixoti,  tui  domini ,  et  Samson  vult  quaerere  te  ad  educendam 
hanc  gubernationem  de  tua  mente  ac  dementiam  domini  Quixoti  de  animo  eius.  Ego 
autem  non  possum  risum  tenere  dum  video  corallia  et  vestem  tuam  ex  qua  aliam 
vestem  faciam  nostrae  filiae. 

Quasdam  glandes  misi  meae  dominae  ducissae;  et  utinam  essent  glandes  aureae ! 
Mitte  mihi  quamdam  torquem  margaritarum  si  utuntur  eis  in  insula. 

Quoad  nuntios  huius  loci ,  filia  Berruecae  nupsit  cuidam  pictori  malae  manus ,  qui 
ad  hunc  pagum  venit  ad  pingendum  quidquid  esset.  Concilium  loci  iussit  ei  ut  pingeret 
arma  Regis  super  portas  domus  concilii  et  ille  quaesivit  duos  denarios  propter  laborem, 
eique  eos  dederunt  anticipate ;  ille  laboravit  per  octo  dies  et  denique  nihil  pinxit  et 
dixit  se  nescire  has  res  frivolas  pingere  et  pecuniam  reddidit.  Tamen  duxit  uxorem  sub 
titulo  boni  operarii ;  sed  verum  est  se  reliquisse  penicillum  et  accepisse  ligonem  et  laborat 
in  agro  tamquam  nobilis  praeclarus :  Filius  Petri  Lobo  obtulit  primas  ordinationes  sacras 
necnon  tonsuram  et  conatur  fieri  clericus;  hoc  scivit  Minguilla i,  neptis  Mingi  Silvato,  et 
statim  postulavit  iudicium  contra  eum,  quia  promisserat  eam  ducere  uxorem;  sunt  enim 
calumniatores ;  qui  dicunt  eam  gravidam  esse  ab  eo,  ille  autem  haec  omnino  negat. 

Hoc  anno  non  sunt  olivae  nec  invenitur  gutta  aceti  in  toto  pago.  Turma  militum 
transivit  huc;  tres  puellas  ex  hoc  oppido  adduxerunt  secum;  nolo  autem  tibi  dicere 
quaenam  sint;  fortasse  reversurae  erunt  et  non  deerit,  qui  eas  ducat  uxores  cum 
virtutibus  et  vitiis  earum. 

Sanctiula  laborat  suendo  fimbrias  reticulatas;  omni  die  lucratur  octo  teruntios 
liberos,  quos  custodit  in  crumena  fictili,  ad  iuvandam  supellectilem ,  sed  nunc  ut 
filia  gubernatoris  tu  dabis  ei  dotem,  nullo  labore  praedito  ex  parte  eius.  Fons  plateae 
pagi  siccus  est;  fulmen  cecidit  super  patibulum,  sed  quid  hoc  ad  me? 

Exspecto  responsum  huic  epistulae  et  consilium  tuum  ita  ut  perveniam  ad  aulam 
regiam,  et,  his  rebus  peractis,  Deus  curet  de  te  plures  annos  quam  de  me,  sive  saltem 
eosdem ;  quia  nolo  te  in  hoc  mundo  esse  absque  me. 

Uxor  tua 

TERESIA  PANSA 

Epistulae  hae  fuerunt  dignae  laudationis,  etiam  ridendi,  admiratae  atque  aestimatae 
valde  et  in  finem  totius  huius  rei  et  tamquam  sigillum  advenit  tabellarius,  qui  litteras 
adduxit  quas  Sanctius  miserat  ad  dominum  Quixotum;  quae  eodem  tempore  palam 
lectae  fuerunt,  et  vi  quorum  posuerunt  in  dubio  simplicitatem  gubernatoris. 

Ducissa  autem  secessit  seorsum  cum  ephebo  ad  cognoscendum  quid  accidit  ei  in 
pago  Sanctii.  Hic  autem  ei  accurate  omnia  narravit  et  nullum  statum  rerum  praetermisit 
quin  eum  enarraret;  dedit  ducissae  glandes  et  etiam  caseum,  quem  Teresia  dedit  ei, 
quia  valde  bonus  erat  et  superabat  caseos  oppidi  Tronch6n.  Ducissa  autem  eum  accepit 
magno  gaudio  et,  his  rebus  peractis,  eam  relinquemus  ad  narrandum  finem  quem  habuit 
gubernatio  magni  Sanctii  Pansae,  floris  ac  speculi  omnium  gubernatorum  insularum. 

Capitulum  53.  Ubi  narratur  arduus  finis,  quem  habuit  gubernatio 

Sanctii  Pansae 

Superfluum  est  credere  res  huius  vitae  semper  permansuras  esse.  Potius  omnia 
videntur  cyclos  habere  et  sic  ver  ante  aestatem  venit,  aestas  ante  tempus  caniculare, 
tempus  caniculare  praecedit  autumnum,  autumnum  vero  tempus  hiemale  et  tunc  hiems 
tempus  vernum  praecedit,  et  hoc  modo  tempus  iter  facit  hac  rota  continua. 
Tantummodo  vita  decurrit  ad  suum  finem  et  quidem  velocior  tempore,  nulla  renovatione 
nisi  in  altera  vita  accepta,  et  nullos  limites  habet,  qui  eam  circumscribant.  Hoc  dicit 
Cide  Hamete,  philosophus  mahometanus;  quibus  verbis  vult  exprimere  levitatem  atque 
instabilitatem  huius  vitae  praesentis  ac  diuturnitatem  aeternae,  quae  nos  exspectat. 
Multi  autem,  nulla  fide  adhibita,  praeter  lumen  naturae,  hoc  sic  intellexerunt;  noster 
auctor,  igitur  hoc  dicit  propter  celeritatem,  qua  gubernatio  Sanctii  finivit,  consumpsit, 
atque  evanuit  et  facta  est  ut  umbra  fumusque. 

Hic  autem  septima  nocte  suae  gubernationis  cum  esset  accubitus  suo  lecto,  et 
quidem  numquam  satiatus  pane  vel  vino,  sed  iudicando  et  sententias  dando,  statuendo 
decreta  et  leges,  cum  somnus,  praeter  famem,  inciperet  palpebras  eius  claudere,  en 
subito  audivit  magnum  strepitum  Campanarum  cum  vocibus  et  non  videbatur  ei  nisi 
insulam  totaxn  submergi.  Ille  sedit  super  lectum  et  attente  auscultavit  utrum  fortasse 
posset  discernere  causam  tam  magni  tumultus  necne;  sed  non  potuit  id  scire,  quia 
perplexus  ac  perturbatus  erat  omnino  propter  fragorem  et  voces,  campanas  atque 
innumeras  tubas  et  tympana,  quae  addita  sunt,  et  timuit  magno  pavore  et  surrexit  et 
calceos  induit  propter  umidam  [sive  humidam]  terram,  et,  nulla  veste  induta,  advenit 
ad  ianuam  cubiculi  sui  cum  vidit  ad  se  venire  per  quasdam  fauces  plus  quam  viginti 
viros  cum  facibus  accensis  in  manibus  et  cum  gladiis  nudis  et  cuncti  magnis  vocibus 
clamabant: 

-Ad  arma,  ad  arma,  domine  gubernator!  Quia  innumeri  inimici  in  insulam  intraverunt 
et  perditi  sumus  nisi  tu,  domine,  tua  industria  ac  strenuitate  succurras  nobis. 

Hoc  strepitu,  furore  ac  tumultu  advenerunt  ubi  Sanctius  erat  attonitus  et 
perturbatus  ex  hoc  quod  audiebat  et  videbat  et  cum  ad  eum  pervenerunt  quidam  eorum 
dixit  ei: 

-Accipe  arma,  domine,  et  confestim,  nisi  velis  perdere  te  et  ut  tota  haec  insula 
deperdatur! 

-Quid  debeo  ego  arma  accipere  -respondit  Sanctius-,  cum  nil  sciam  egomet  de 
armis  neque  de  auxiliis?  Melius  erit  has  res  domipo  Quixoto  relinquere,  qui  in  ictu 
oculi  solvet  et  ab  hoc  periculo  nos  liberabit;  quia  ego,  me  miserum!  peccator  fui  in 
conspectu  Dei  et  nil  intelligo  de  hac  festinatione. 

-O  domine  gubernator!  -ait  alter-.  Quaenam  est  haec  tarditas?  Accipe  arma,  quia 
hic  sunt  tum  arma,  tum  tela,  nempe  ad  defendendum  et  ad  impugnandum,  egredere  ex 
hac  arce  atque  esto  ductor  duxque  noster,  quia  secundum  ius  hoc  pertinet  ad  te,  cum 
gubernator  noster  sis. 

-Induite  me  armatura,  et  Deus  providebjjt  -obiecit  Sanctius. 

Confestim  duos  clipeos  adduxerunt  ei,  quos  secum  ferebant  eosque  posuerunt 

super  subuculam  eius,  et  nullam  aliam  vestem  induerunt  ei,  clipeum  a  fronte  et  clipeum 
a  tergo  et  per  foramina  facta  extraxerunt  bracchia  eius  et  funibus  fortiter  alligaverunt 
eum  ita  ut  esset  clausus  inter  medias  tabulas,  erectus  ut  fusus  et  non  potuit  genua 
flectere  nec  quidem  gressum  ultra  progredi,  In  manus  eius  posuerunt  lanceam,  qua 
nixus  est  pedibus  ne  caderet.  Cum  hunc  sic  habuerunt  dixerunt  ei  ut  iter  faceret  ac 
duceret  illos  et  incitaret  animos  omnium;  nam  ille  erat  Stella  Polaris  omnium,  lanterna 
ac  lux,  quibus  negotium  eorum  bonum  finem  obtineret. 

-Quomodo,  Hercle,  potero  iter  facere,  me  miserum!  -respondit  Sanctius-,  si  nec 
rotulas  genuum  meorum  movere  possum,  quia  hae  tabulae,  quae  tam  coniunctae 
corpori  meo  sunt,  impediunt  mihi  motum  facere?  Quod  oportet  est,  mea  opinione, 
adducere  me  super  bracchia  vestra  et  ponere  me  transversum  sive  erectum  super 
quoddam  podium,  quod  ego  defendam  ope  huius  lanceae  sive  mei  corporis. 

-Veni,  domine  gubernator  -inquit  alter-,  quia  magis  facit  metus  quam  tabulae  ad 
gressum  tuum  detinendum;  accurre,  admove  te  quia  iam  sero  est  et  inimici  excrescunt, 
voces  adaugent  et  periculum  imminens  est. 

Per  has  persuasiones  ac  vituperia  miserrimus  gubernator  conatus  est  sese  movere 
et  hoc  modo  per  terram  cecidit  magno  ictu  et  credidit  se  fractum  esse.  Remansit  autem 
tamquam  testudo  clausa  suis  conchis,  sive  ut  lardum  inter  duos  alveos,  sive  ut  cymba 
quae  transverse  dat  in  arenam.  Tamen  illa  sordida  plebecula  non  habuit 
commiserationem  erga  eum,  quamvis  viderent  eum  lapsum  in  terra,  et  facibus  lucis 
exstinctis,  adauxerunt  voces  et  iterum  iterumque  «ad  arma!»  vocaverunt  magna 
celeritate  et  Sanctium  pedibus  calcaverunt  et  magnos  atque  innumeros  ictus  gladii 
dederunt  super  clipeos  et  nisi  protegeret  se  et  contraheret  se  introducens  caput  inter 
clipeos  illos,  male  eveniret  misero  gubernatori,  qui  in  illa  angustia  recolectus  erat  et 
sudabat  et  persudabat  et  toto  corde  sese  commendabat  Deo  ut  eriperet  eum  ab  illo 
periculo. 

Nonnulli  eum  offendebant,  alii  vero  cadebant  super  eum  et  etiam  fuit  qui  super 
eum  mansit  longam  moram  temporis  et  illinc  tamquam  in  speculatorio  ducebat  omnes 
exercitus  et  magnis  vocibus  clamabat: 

-Huc  ad  nostros  tuendos,  quia  hic  inimici  oppugnant  nos!  Illud  ostium  custodite, 
claudite  illam  portam,  scalas  demittite  deorsum!  Adducite  ollas  plenas  pice  et  resina 
cum  oleo  in  ebullitione!  Aggerem  et  vallum  exstruite  in  viis  ope  culcitarum! 

Denique  alacriter  nominabat  omnes  minutas  res  et  instrumenta  bellica,  quibus 
possunt  sese  defendere  in  oppugnatione  cuiusdam  oppidi  et  Sanctius  contusus,  qui 
haec  omnia  auscultabat  et  patiebatur  inter  se  dicebat: 

-O  Domine  mi,  utinam  haec  insula  deperdatur  a  me  ac  videam  me  tum  mortuum 
tum  extra  hoc  magnum  periculum! 

Coelum  audivit  hanc  supplicationem  et,  nemine  exspectante,  audivit  voces  dicentes: 

-Victoria,  victoria!  Inimici  retro  egressi  sunt!  Euge,  domine  gubernator,  surge  et 
veni  gaudendo  de  palma  victoriae  necnon  et  ad  distribuendam  nobis  praedam  captam 
ex  inimicis  propter  invictum  bracchium  tuum! 

-Levate  me  -dixit  Sanctius  contusus  voce  dolorosa. 

Adiuvarunt  eum  ut  surgeret  et  cum  staret  erectus  dixit: 

-Inimicum  quem  vincerem  vellem  ut  affigerent  ad  frontem  meum.  Nolo  praedam 

inimicorum  distribuere,  sed  quaerere  et  rogare  a  quodam  amico,  si  vere  quidam  amicus 
est  mihi,  ut  mihi  det  haustum  vini,  quia  laboro  siti  et  detergeat  a  me  hunc  sudorem, 
quia  effundo  aquas. 

Deterserunt  eum  et  adduxerunt  ei  vinum,  deligaverunt  clipeos  et  sedit  super  lectum 
suum  atque  elanguit  exanimis  ex  timore,  ex  formidine  ac  summo  labore.  Qui  illuserunt 
eum  dolebant,  quia  nimis  fecerunt  contra  eum;  tamen  Sanctius  factus  est  compos  sui 
et  hoc  temperavit  animos  eorum  propter  tristitiam  ex  languore  eius.  Ille  autem  quaesivit 
quota  hora  esset;  responderunt  ei  dicentes  diem  iam  lucescere.  Tacuit  et  nil  amplius 
dixit,  tamen  incepit  induere  vestes  suas  submerso  magno  silentio,  cunctique  eum 
intuebantur  et  exspectabant  quid  esset  haec  magna  celeritas  induendi  vestes  eius. 
Denique  ac  pedetentim,  quia  valde  contusus  erat,  amictus  fuit  et  non  potuit  multum 
facere,  sed  ad  stabulum  pervenit  et  omnes  circumstantes  eum  sequebantur  et  ille  ad 
asinum  suum  venit,  quem  arcte  amplexus  et  osculatus  est  frontem  eius  osculo  pacis 
et  multis  lacrimis  in  oculis  dixit  ei: 

-Veni  huc,  sodalis  atque  amice  mi,  qui  labores  et  miserias  meas  patienter  tulisti;  cum 
essem  tecum  et  nullas  alias  cogitationes  haberem  quam  quae  dabant  mihi  curare  de  tuo 
capistro  ac  sustentare  tuum  corpus,  tunc  beatae  erant  horae  meae,  dies  mei  atque  anni; 
tamen  postea  reliqui  te  et  ascendi  turres  aviditatis  superbiaeque  et  in  animum  meum 
introductae  sunt  mille  miseriae,  mille  labores  et  quattuor  milia  inquietudinum. 

Et  dum  has  sententias  dicebat,  nemine  discrepante,  parabat  clitellas  asino.  Et,  asino 
convenienter  ac  recte  parato,  magno  cum  dolore  in  eum  ascendit  et  sua  verba  atque 
argumenta  ducens  ad  villicum,  ad  secretarium,  ad  magistrum  escarium  necnon  et  ad 
doctorem  Petrum  Recio  et  ad  multos  alios,  qui  ibi  circumstantes  erant,  dixit: 

-Aperite  mihi  viam,  domini  mei,  et  sinite  me  ad  pristinam  meam  libertatem  reverti, 
ita  ut  possim  meam  vitam  praeteritam  quaerere  et  ex  hac  morte  praesenti  resurgere. 
Egomet  non  natus  sum  ut  fiam  gubernator,  ad  insulas  defendendas  vel  urbes  ab 
inimicis,  qui  eas  oppugnent.  Melius  est  mihi  labor  arandi  agros,  fodendi,  putandi  vineas 
atque  inserendi  sarmenta  quam  leges  facere  et  provincias  regnaque  defendere.  Bene 
erit  Sanctus  Petrus  Romae:  et  volo  dicere  melius  est  ut  unusquisque  fungatur  suo 
officio  ad  quod  natus  sit.  Melius  est  falx  in  manu  mea  quam  sceptrum  gubernatoris; 
potius  volo  saturari  torridis  placentis  quam  sustentari  sub  miseria  cuiusdam  importuni 
medici,  qui  occidat  me  fame  et  melius  est  mihi  ut  sedeam  sub  umbra  cuiusdam  quercus 
tempore  aestivo  et  ut  induam  vestem  pellitam  pastoris  tempore  hiemali  in  mea  libertate, 
quam  accumbere  inter  lintea  Hollandiae  et  induere  pelles  caeparias  vel  speciosas  martis. 
Manete  omnes  vos  cum  Deo  ac  dicite  duci,  domino  meo,  me  nudum  natum  esse  et 
nudum  me  invenire,  quare  nec  lucror  nec  perdo;  ut  ita  dicam,  sine  pecunia  intravi  in 
hanc  gubernationem  et  sine  ea  etiam  exeo;  e  contrario  sicut  gubernatores  solent  exire 
de  aliis  insulis.  Secedite  ad  invicem  et  sinite  me  egredi,  quia  opus  est  ut  curem 
contusiones  vel  vulnera  mea  fasciis,  quia  credo  me  habere  omnes  costas  diruptas  ab 
inimicis,  qui  hac  nocte  pedibus  calcaverunt  me. 

-Hoc  non  erit  huiusmodi  atque  ita,  domine  gubernator  -inquit  doctor  Recio-,  quia 
ego  dabo  tibi  potum  contra  lapsus  et  contusiones  et  statim  reverteris  ad  tuam  pristinam 
valetudinem  et  robur,  et  quoad  cibum  promitto  emendare  me  et  sinam  te  abundanter 
edere  quidquid  velis. 

-Serius  aequo!  (litt.  tarde  piache)  -respondit  Sanctius-.  Sic  ego  hic  manebo  sicut 
fiam  gens  turearum.  Hae  facetiae  non  erunt  denuo  mecum.  Non  manebo,  per  Deum,  in 
hac  gubernatione,  quamvis  mihi  hanc  darent  inter  duos  catinos,  tamquam  volare  ad 
coelum  sine  alis.  Ego  sum  ex  genere  Pansarum  et  omnes  sunt  contumaces  et  si  semel 
dicunt  non,  hoc  ita  erit,  quamvis  omnes  homines  huius  mundi  contrarium  dicant. 
Maneant  in  hoc  stabulo  alae  formicae,  quae  extulerunt  me  in  aerem  ut  cypseli  sive 
hirundines  et  aliae  aves  comedant  me  et  veniamus  ad  iter  faciendum  super  terram  et 
gressu  plano,  et  si  non  ornabunt  pedes  calceis  coriaceis  non  deerunt  eis  calcei  ex 
cannabo.  Et  omnis  ovis  cum  simili  suo,  et  nemo  audeat  pes  extendere  longius  quam 
sit  linteum,  et  sinite  me  transire,  quia  serius  aequo  est  mihi. 

Cui  villicus  dixit: 

-Domine  gubernator,  libenter  vellemus  te  egredi,  quamvis  multum  doleat  nobis 
amittere  te;  quia  per  tuum  ingenium  ac  tuum  Christianum  modum  agendi  vere  diligimus 
te.  Tamen  omnis  gubernator,  ut  patet,  oportet  computum  et  rationem  dare  de  sua 
gubernatione;  redde  tunc  hanc  rationem  ex  decem  diebus  quibus  fuisti  in  gubernatione 
et  vade  in  pace  Dei. 

-Nemo  autem  a  me  quaerat  eam  -respondit  Sanctius-  nisi  cui  dux,  dominus  meus, 
iubeat  mihi.  Ego  loquar  cum  eo  eique  dicam;  potissimum  quia  nudus  exeo  sicut  vere 
egredior,  non  necesse  est  aliud  signum  ad  dicendum  me  gubernavisse  tamquam 
angelus. 

-Per  Deum!  magnus  Sanctius  recte  iudicavit  -inquit  doctor  Recio-,  et,  mea  sententia, 
debemus  sinere  ut  exeat,  quia  dux  gaudebit  summopere  videndo  eum. 

Cuncti  autem  convenerunt  huic  consilio,  eique  siverunt  ut  exiret  eique  comitatum 
eorum  obtulerunt  et  omnia  quae  essent  ad  munus  eius  atque  ad  commodum  itineris 
faciendi.  Sanctius  autem  dixit  se  tantum  voluisse  parum  hordei  asino  et  dimidium 
caseum  ac  dimidium  panem  sibi;  quia  iter  breve  erat  et  non  necesse  erat  amplius  nec 
melius  ad  viaticum. 

Omnes  amplexi  sunt  eum  et  ille  ad  invicem  flens  cunctos  amplexus  est  et  omnes 
admirati  sunt  valde  tum  de  argumentis  tum  de  voluntate  eius  tam  valida  ac  prudente. 


Capitulum  54.  Ubi  narrantur  res  ad  hanc  historiam  pertinentes  et 

non  ad  aliud  negotium 


Dux  ducissaque  deliberaverunt  ultra  prosequi  provocationem,  quam  dominus 
Quixotus  fecit  subdito  eorum,  propter  iam  dictam  causam,  tamen  iuvenis  de  quo  agebatur 
tunc  erat  in  Flandria,  quo  fugiens  egressus  est  et  quidem  ad  socrum  vitandam,  nempe 
dominam  Rodrfguez,  quare  in  suo  loco  posuerunt  pedisequum  gasconicum,  nomine 
Tosilos,  quem  antea  adaequate  docuerunt  omnia,  quae  oportebat  facere. 

Duobus  diebus  elapsis,  dux  dixit  domino  Quixoto  quo  modo  intra  quattuor  dies 
veniret  adversarius  eius  et  in  campo  produceret  sese  armatum  ut  equitem  et  tunc 

sustentabit  illam  virginem  mentiri  per  mediam  barbam  nisi  per  totam  barbam  integram, 
si  vero  illa  affirmabat  eum  dedisse  ei  promissum  ducendi  eam  uxorem.  Dominus 
Quixotus,  his  nuntiis  auditis,  valde  gavisus  est  ac  promisit  sibimet  miras  res  facere  in 
hac  opportunitate,  quia  magnam  fortunam  habuit  ad  accipiendas  tales  res  gestas  ex 
quibus  domini  illi  possent  videre  quonam  extenderetur  strenuitas  sui  robusti  bracchii. 
Et  hoc  modo  contentus  et  exultans  exspectabat  illos  quattuor  dies,  qui  ei  videbantur, 
propter  magnum  desiderium  suum,  quadringenta  saecula. 

Sinamus  eum  transire,  sicut  etiam  alias  res  reliquimus  et  veniamus  ad  comitandum 
Sanctium,  qui  tum  l&etus  tum  moestus  iter  faciebat  super  asinum  sedens,  quaerendo 
dominum  suum,  cuius  comitatum  maioris  momenti  faciebat  quam  esse  gubernator 
omnium  insularum  huius  mundi. 

Et  accidit  ei,  cum  nondum  multum  secesserat  ab  insula  suae  gubernationis  -quia 
numquam  inquisivit  utrum  esset  insula,  an  urbs,  oppidum  vel  locus  quam  ipse 
gubernabat-,  et  ecce  vidit  per  viam,  in  qua  veniebat,  sex  peregrinos  cum  suis  baculis, 
ex  his  alienigenis  qui  eleemosynam  quaerunt  cantando,  qui  cum  venirent  ad  eum 
posuerunt  se  in  linea  et  omnes  uno  ore  levaverunt  voces  et  inceperunt  cantare  in 
lingua  eorum,  quod  Sanctius  nullo  modo  potuit  intelligere,  nisi  verbum  quod  clare  et 
aperte  pronunciabant,  nempe  eleemosynam ,  quare  intellexit  eos  eleemosynam  quaerere 
cantu  eorum;  et  secundum  dicit  Cide  Hamete,  Sanctius  erat  munificus  et  ex  suis  clitellis 
extraxit  dimidium  panem  et  dimidium  caseum  quo  instructus  erat  eisque  dedit,  dicens 
eis  per  signa  se  nil  amplius  habere.  Illi  autem  magno  gaudio  receperunt  et  dixerunt: 

- Guelte ,  Guelte  [ Geld ,  germanice  pecunia]. 

-Non  intelligo  -respondit  Sanctius-  quid  a  me  quaeritis,  boni  viri. 

Tunc  unus  ex  eis  extraxit  de  suo  sinu  crumenam  et  ostendit  eam  Sanctio,  quare  hic 
intellexit  eos  pecuniam  quaerere,  atque  ille  posuit  pollicem  in  gutture  et  extendit  manum 
sursum  ut  intelligerent  eum  nullam  pecuniam  habere  et  incitavit  asinum  pedibus  et 
per  medios  eos  transivit;  sed  cum  iter  faceret  unus  eorum  intuitus  est  eum  attente  et 
in  eum  impetum  fecit  et  bracchia  per  medium  corpus  posuit  et  alta  voce  et  quidem 
hispanico  sermone  dixit: 

-Adiuvet  me  Deus!  Quid  est  quod  ego  video?  Num  fieri  potest  ut  habeam  inter 
bracchia  mea  bonum  oppidanum  meum  Sanctium  Pansam?  Certe  eum  hic  habeo,  absque 
dubio,  quia  nec  ego  dormio  nec  nunc  ebrius  sum. 

Admiratus  est  Sanctius  cum  audiret  nomen  suum,  videndo  alienigenam  peregrinum 
eum  amplecti,  et  cum  eum  inspiceret  ac,  nullo  verbo  prolato,  nondum  potuit  eum 
recognoscere,  sed  peregrinus  videndo  suspensionem  eius  dixit  ei: 

-Quomodo  fieri  potest,  Sancti  Pansa,  frater,  tef  non  cognoscere  vicinum  tuum 
mauriscum,  Ricote,  tabernarium  tui  loci? 

Tunc  Sanctius  intuitus  est  eum  accuratius  et  incepit  eum  omnino  recognoscere  et 
non  descendit  de  asino  suo,  sed  bracchia  sua  ad  collum  eius  proiecit  eique  dixit: 

-Quis  enim,  per  omnes  diabolos,  posset  te  cognoscere,  Ricote,  amictum  hac  veste 
scurrae,  quam  induis?  Quis  enim  fecit  te  francogallicum,  et  quomodo  audes  reverti  ad 
Hispaniam,  ubi  si  apprehendunt  et  cognoscunt  te  nimiam  malam  fortunam  habebis? 

-Si  tu  non  develas  me,  Sancti  -respondit  peregrinus-,  spero  fore  ut  nemo  hac 
veste  recognoscat  me,  sed  secedamus  a  via  versus  illud  populetum,  quod  hic  apparet, 

ubi  possunt  comedere  et  quiescere  sodales  mei  et  ibi  comedes  cum  eis,  qui  sunt  viri 
valde  affabiles.  Atque  enarrabo  tibi  quod  accidit  mihi  postquam  profectus  sum  de 
nostro  loco,  ad  oboediendum  edicto  Regis,  quod  tam  magno  rigore  minabatur 
infortunatis  meae  nationis,  sicut  audisti. 

Sic  fecit  Sanctius  et  Ricote  locutus  est  cum  reliquis  peregrinis,  et  secesserunt  ad 
populetum,  quod  ibi  videbatur,  seorsum  a  via  regia.  Proiecerunt  baculos  et 
denudaverunt  amicula  umeralia  sive  palliola  pellicea  et  manserunt  cum  pannis  minutis 
et  omnes  iuvenes  erant  et  valde  formosi  corpore,  excepto  Ricote,  quia  iam  erat 
provectus  aetate.  Omnes  ferebant  clitellas  et  hae  omnes  plenae  erant  saltem  ex  his, 
quae  sitim  alliciunt  ex  duabus  leucis. 

Accubuerunt  super  terram  et  usi  sunt  herbis  tamquam  mappis  et  super  eas 
posuerunt  panem,  salem,  cultros,  nuces,  frusta  casei  et  ossa  pernae,  quae  si  non 
poterant  comedere  saltem  potuerunt  lambere.  Posuerunt  etiam  caviart  quod  factum 
est  ex  ovis  piscium  et  suscitat  magnopere  sitim.  Non  defuerunt  olivae,  quamvis  siccae 
essent  et  absque  ullo  condimento,  sed  sapidae  erant  et  boni  delectamenti.  Sed  quod 
melius  in  illo  prandio  apparuit  fuerunt  sex  utres  vini,  quia  unusquisque  suum  utrem 
extraxit  ex  clitella;  et  etiam  Ricote,  quia  ex  maurisco  factus  est  germanus  vel  theodiscus, 
et  extraxit  utrem  suum,  qui  propter  magnitudinem  potuit  certare  cum  quinque  ceteris. 

Inceperunt  edere  magna  voluptate  ac  lentiter  et  oblectando  omnem  morsum  quem 
accipiebant  ope  cultri  et  parum  ex  omni  re  et  tunc  omnes  una  elevabant  bracchia  cum 
utribus  in  aerem;  oribus  eorum  iuxta  os  utrium  positis,  et  oculis  eorum  coelum 
intuentibus,  et  videbatur  eos  ponere  conspectum  in  coelum  et  hoc  modo  et  movendo 
capita  in  omnes  partes,  ostendebant  per  signa  magnum  delectamentum  habere  et 
longam  moram  temporis  demorabantur  transfundendo  viscera  cadorum  in  stomachum. 

Sanctius  autem  haec  omnia  intuebatur  et  de  nihilo  dolebat;  immo  ad  adimplendum 
proverbium  quod  bene  sciebat  «cum  fueris  Romae,  romano  vivito  more»,  et  sic  a  Ricote 
quaesivit  utrem  et  eumdem  conspectum  in  coelum  imitatus  est  et  quidem  non  minore 
delectamento  quam  illi. 

Quater  levaverunt  utres  in  altum,  sed  non  fieri  potuit  ut  quinquies  id  facerent,  quia 
vacui  ac  sicci  erant  tamquam  spartum,  quod  moestam  posuit  laetitiam  quam  hucusque 
ostenderunt.  Interdum  quidam  eorum  iunctabat  manum  dexteram  suam  cum  manu  Sanctii 
et  dicebat: 

-j Hispani  et  theodisci  (litt.  tudesqui ),  totus  unus:  bonus  sodalis  (litt.  tuto  uno: 
buon  compagno). 

Et  Sanctius  respondebat: 

-«Bonus  sodalis,  iuro  per  Deum»!  (litt.  Bon  compagno ,  jura  Di)  -  et  ridebat 
longum  risum  qui  perdurabat  longam  moram,  et  nullius  meminerat  quod  ei  acciderat  in 
sua  gubernatione,  quia  qui  edunt  et  bibunt  aliquando  curant  de  nihilo.  Denique  et, 
vino  finito,  somnus  cepit  omnes  et  dormierunt  iuxta  mensas  et  mappas. 

Tantum  Ricote  Sanctiusque  erant  vigiles,  quia  magis  ederunt  et  minus  potaverunt; 
et  Ricote  duxit  Sanctium  seorsum  et  ad  pedem  fagi  sederunt  dum  reliquerunt  peregrinos 
sepultos  in  dulci  somno  ac  Ricote,  nullo  obstaculo  sua  lingua  maurisca  facto,  optimo 
sermone  hispanico  haec  argumenta  dixit  ei: 

-Bene  scis,  o  Sancti  Pansa!  tu  qui  es  oppidanus  meus!  quomodo  edictum  ac 

praeconium  quod  Rex  iussit  palam  edere,  contra  homines  meae  nationis,  incussit  metum 
et  pavorem  in  nos  omnes,  saltem  in  me,  et  quidem  taliter,  quia  mihi  videbatur,  et  hoc 
antequam  darent  nobis  tempus  ad  Hispaniam  derelinquendam,  me  iam  sentire  rigorem 
illius  poenae  in  me  et  in  meis  liberis.  Quapropter  disposui  secundum  quod  credidi  et 
secundum  prudentiam  meam  egi,  nam  vere  intellexi  me  debuisse  relinquere  domum 
meam,  in  qua  vivebam,  ad  aliam  quaerendam  et  praecise  tempore  opportuno  et  egressus 
sum  solus  de  pago  meo,  absque  mea  familia,  et  petivi  quonam  eos  adducerem  mecum 
cum  quadam  commoditate  ac  sine  festinatione,  qua  ceteri  alii  exierunt.  Quia  bene  vidi, 
et  omnes  senes  nostri  viderunt,  edicta  illa  non  fuisse  tantum  minas,  sicut  nonnulli 
dicebant,  sed  veras  leges,  quae  suo  tempore  adimplendae  erant.  Et  ad  hanc  veritatem 
credendam  vidi  desperatum  et  inane  conatum  multorum  nostrorum  et  sic  credo  divinam 
inspirationem  fuisse,  quae  movit  Regem  ad  hanc  resolutionem  accipiendam,  et  non 
quia  omnes  essemus  culpabiles,  nam  multi  inter  nos  erant  boni  et  veri  christifideles. 
Sed  erant  perpauci  et  non  poterant  sese  opponere  his,  qui  nullo  modo  erant,  et  gignere 
serpentem  in  sinu  non  erat  bonum,  cum  inimici  essent  intus  in  domo.  Denique  punierunt 
nos  sub  poena  exsilii,  et  quidem  iusta  sententia,  quae  erat  mollis  secundum  aliquos, 
sed  teterrima  quae  dari  posset,  secundum  me.  Et  flemus  propter  Hispaniam,  ubique 
sumus;  quia  in  Hispania  nati  sumus  et  illa  est  nostra  patria  naturalis.  Et  insuper  non 
invenimus  refugium  quod  infortunium  nostrum  desiderabat,  et  tum  in  Barbaria  tum  in 
omnibus  partibus  Africae  ibi  est,  ubi  magis  offendunt  ac  vexant  nos.  Non  cognovimus 
bonum  nostrum,  usque  id  amisimus,  et  tam  magnum  est  desiderium  revertendi  ad 
Hispaniam  ut  plerique  nostrum,  qui  cognoscunt  linguam  tamquam  ego,  ad  eam 
revertuntur  et  ibi  mulieres  et  liberos  derelinquunt;  tam  magnum  amorem  habent  erga 
Hispaniam  et  nunc  egomet  experior  et  cognosco  quod  dici  solet;  dulce  esse  amorem 
patriae.  Sic,  ut  dixi,  egressus  sum  de  nostro  pago  atque  introivi  in  Francogalliam  et, 
quamvis  ibi  bonum  refugium  facerent  nobis,  volui  omnia  videre.  Hoc  modo  transivi 
ad  Italiam  et  perveni  ad  Germaniam,  ibique  mihi  videbatur  me  posse  vivere  maiore 
libertate,  quia  incolae  eius  non  inspiciunt  multas  parvitates;  et  unusquisque  vivit  sicut 
vult,  quia  in  maiore  parte  eius  vivitur  cum  libertate  conscientiae.  Domum  accepi  in 
pago  prope  Augustam  Vindelicorum  (Augsburg);  me  congregavi  cum  his  peregrinis, 
qui  plerique  eorum  quotannis  solent  ad  Hispaniam  venire  ad  visitanda  sanctuaria  eius 
et  hi  habent  ea  tamquam  si  essent  Indiae  eorum  atque  ubi  inveniunt  bonam  messem 
et  notum  lucrum.  Perambulant  fere  totam  hanc  terram  et  nullum  oppidum  est  ubi  non 
inveniant  cibum  et  potum,  ut  dici  solet,  et  etiam  cum  quodam  argenteo  saltem  pro 
pecunia,  et  ad  finem  huius  itineris  habent  plus  quam  centum  aureos  qui  supersunt, 
qui  pro  auro  sive  in  foramine  baculorum,  sive  in  sarcimine  amiculorum  umeralium  sive 
ubi  eos  abscondere  possunt  ope  industriae  eorum  ex  hoc  regno  adducunt  et  transferunt 
ad  terras  eorum,  custodibus  in  limitibus  invitis,  sive  per  portus  in  quibus  perscrutantur 
eos.  Nunc  est  voluntas  mea,  Sancti,  extrahere  thesaurum  quem  sepelivi,  et  ita  ut  est 
extra  oppidum  id  faciam  absque  ullo  periculo;  ac  tunc  scribam  sive  transferam  per 
Valentiam  filiam  et  uxorem  meam,  quas  scio  esse  in  Algeria,  et  videbo  quomodo  potero 
eas  ducere  ad  quemdam  portum  Francogalliae,  atque  inde  adducere  eas  ad  Germaniam, 
ubi  exspectabimus  quod  Deus  vellet  facere  npbiscum.  Breviter,  Sancti,  ego  pro  certo 
habeo  Ricotam,  filiam  meam,  et  Franciscam  Ricotam,  uxorem  meam,  esse  catholicas 

Christianas,  quamvis  ego  non  sim  tantum,  sed  magis  Christianus  sum  quam  maurus  et 
rogo  semper  Deum  ut  aperiat  oculos  intellectus  mei  et  faciat  me  cognoscere  quomodo 
debeam  ei  servire.  Sed  admiratus  sum  quia  uxor  et  filia  mea  antea  profectae  sunt  ad 
Barbariam  quam  ad  Francogalliam,  ubi  possent  vivere  tamquam  Christianae. 

Cui  Sanctius  respondit: 

-Videas,  Ricote,  fortasse  non  fuit  in  manibus  earum,  quia  fuit  Ioannes  Tiopieyo, 
frater  tuae  uxoris,  qui  eas  illuc  adduxit  et  ille,  qui  debet  esse  maurus  verus,  eas  adduxit 
ad  locum  magis  idoneum,  et  etiam  dicam  tibi:  credo  te  inaniter  quaerere  quod 
abscondisti,  quia  audivimus  eos  abstulisse  a  fratre  tuae  uxoris  et  ab  ea  multas 
margaritas  et  magnam  copiam  pecuniae  aureae,  quam  habebant  cum  scrutarentur  eas. 

-Hoc  fieri  potest  -obiecit  Ricote-,  tamen  ego  vere  scio,  Sancti,  eos  nullo  modo 
tetigisse  secretum  locum  meum,  quia  ego  non  dixi  eis  ubi  erat,  nam  timui  periculum;  et 
sic,  Sancti,  si  vis  venire  mecum  et  adiuvas  ad  eum  extrahendum  et  celandum,  tibi  dabo 
ducentos  aureos  quibus  multis  penuriis  poteris  afficere  remedium,  quia  vere  scio  te 
multas  habere. 

-Haec  facerem  -respondit  Sanctius-;  sed  egomet  non  sum  avidus  ullo  modo,  quia 
si  vere  essem  non  reliquissem  officium  hodie  mane  de  meis  manibus,  ubi  possem 
parietes  domus  meae  ex  auro  facere  et  comedere  ante  sex  menses  catinis  argenteis;  et 
per  hoc  et  ad  nullam  proditionem  faciendam  meo  Regi  pro  inimicis  eius  non  venirem 
tecum,  quamvis  dederis  mihi  non  hos  ducentos  aureos  quos  promittis,  sed  immo 
quadringentos  in  numerata  pecunia. 

-Et  quod  officium  reliquisti,  Sancti?  -quaesivit  Ricote. 

-Reliqui  gubernationem  cuiusdam  insulae  -respondit  Sanctius-,  et  quidem  tam 
bona  erat  ne  inveniant  aliam  tamquam  eam  in  tribus  leucis. 

-Et  ubi  est  haec  insula?  -quaesivi  Ricote. 

-Ubi?  -respondit  Sanctius-.  Duas  leucas  abhinc  et  vocatur  insula  Barataria. 

-Tace,  Sancti  -dixit  Ricote-;  quia  insulae  sunt  in  medio  mari  et  non  sunt  insulae 
in  continente  et  terra  arida. 

-Cur  non?  -obiecit  Sanctius-.  Et  ego  dico  tibi,  Ricote  amice,  me  hodie  mane  eam 
reliquisse  et  heri  fui  in  ea  gubernator  ad  meum  nutum,  tamquam  sagittarius,  sed 
nihilominus  eam  reliqui,  quia  videbatur  mihi  officium  periculosum  esse  munus 
gubernatoris. 

-Et  quid  lucratus  es  in  hac  gubernatione?  -quaesivit  Ricote. 

-Lucratus  sum  -respondit  Sanctius-  cognoscere  me  non  idoneum  esse  ad 
gubernandum,  nisi  gregem  pecorum;  ac  divitias,  quae  lucrantur  in  talibus 
gubernationibus,  amittere  somnum  et  quietem  et  immo  sustentationem;  quia  in  his 
insulis  gubernatores  debent  parum  comedere,  praesertim  si  habent  medicos  qui  curent 
de  valetudine  eorum. 

-Non  intelligo  te,  Sancti  -inquit  Ricote-;  sed  mihi  videtur  has  omnes  ineptias  esse. 
Quis  enim  daret  tibi  insulas  ad  gubernandas?  Num  desunt  in  hoc  mundo  viri  habiliores 
te  ut  gubernatores?  Tace,  Sancti,  ac  revertere  ad  te  et  videas  utrum  vere  velis  mecum 
venire  necne,  quia  secundum  quod  tibi  dixi  potes  iuvare  me  ad  extrahendum  thesaurum 
quem  abscondi;  et  vere  tam  magnus  est  quare  vere  possum  eum  vocare  thesaurum  et 
dabo  tibi  pecuniam,  qua  possis  vivere  tamquam  iam  dixi  tibi. 

-Et  etiam  dixi  tibi,  Ricote  -obiecit  Sanctius-,  me  id  non  velle;  satis  erit  tibi  scire  mc  tu  m 
develare  te  et  prosequere  iter  tuum  et  sine  me  iter  meum  facere;  quia  egomet  scio  quod  bcnc 
lucratur  deperditur  et  quod  male  lucratur  non  tantum  id,  sed  etiam  dominus  eius. 

-Nolo  tecum  contendere.  Sancti  -ait  Ricote-.  Sed  dic  mihi:  num  fuisti  in  nostro 
loco  cum  uxor  mea,  filia  et  frater  uxoris  meae  profecti  sunt? 

-Utique  ibi  adfui  -respondit  Sanctius-,  et  possum  tibi  dicere  tuam  filiam  exivisse 
tam  pulchram  ut  omnes  qui  in  pago  erant  venirent  ad  eam  videndam  et  dicebant  eam 
fuisse  pulcherrimam  puellam  huius  mundi.  Dia  autem  flebat  et  amplectabatur  omnes  amicas 
et  cognitas  suas  et  rogabat  omnes  ut  commendarent  eam  Deo  et  Dominae  Nostrae  matri 
eius;  et  hoc  cum  tam  magna  commotione  ut  egomet  etiam  flevi  et  non  stim  nimis 
lacrimosus.  Et  iuro  per  fidem  meam,  multos  voluisse  eam  abscondere  et  exire  ad  eam 
auferendam  in  itinere;  tamen  metus  detinuit  eos,  quominus  facerent  quid  contra  mandatum 
Regis.  Praesertim  suum  amorem  erga  eam  ostendit  Petrus  Gregorius,  ille  dives  iuvenis 
primogenitus,  quem  tu  bene  cognoscis,  de  quo  dicunt  eum  filiam  tuam  tam  multum  ardere 
amore.  Et,  ex  hoc  cum  illa  egrederetur,  numquam  ille  apparuit  in  nostro  loco  et  omnes 
credimus  eum  eam  sequi  ad  eam  deprehendendam;  tamen  hucusque  nil  cognitum  est. 

-Ego  semper  habui  hanc  suspicionem  -dixit  Ricote-  nempe  hunc  nobilem  iuvenem  eam 
ardere;  sed  confidens  in  strenuo  animo  meae  Ricotae  numquam  habui  molestiam,  quia  scivi 
eum  eam  bene  diligere;  nam  iam  audisti  dicere,  Sancti,  mauriscas  raro  sive  numquam  interesse 
in  amoribus  cum  veteribus  Christianis  ac  filia  mea,  magis  attendebat  ad  christianitatem  quam 
ad  amores  suos  et  nullo  modo  curaret  de  sollicitudinibus  huius  nobilis  primogeniti. 

-Sic  provideat  Deus  -obiecit  Sanctius-;  quia  malum  esset  ambobus,  sed  nunc 
debeo  hinc  secedere,  Ricote  amice;  nam  volo  pervenire  hac  nocte  ad  dominum 
Quixotum,  ubi  ille  est. 

-Deus  vadat  tecum,  Sancti  frater;  quia  sodales  mei  iam  expergefiunt  et  etiam  nobis 
est  tempus  ad  iter  nostrum  faciendum. 

Et  continuo  amplexi  sunt  ad  invicem  ac  Sanctius  ascendit  in  asinum  suum  et  Ricote 
accepit  suum  baculum  et  mutuo  secesserunt. 


Capitulum  55.  Ubi  narrantur  res  quae  Sanctio  acciderunt  in  itinere 
et  alia  quae  videnda  sunt 

■i 

Sanctius,  longa  mora  cum  Ricote  elapsa,  retardavit  suum  iter  quin  perveniret  ad 
castellum  ducis,  quia  cum  advenerat  ad  dimidiam  leucam  illius  nox  facta  est  et  quidem 
haec  aliquantulum  obscura  et  atra.  Sed  cum  erat  tempus  aestivum  ei  non  tam 
permolestum  fuit  et  secessit  de  via  cum  voluntate  pernoctandi  atque  exspectandi 
crastinum  diem.  Tamen  adversa  ac  parva  fortuna  eius  voluit,  dum  quaereret  locum 
aptum  ad  accumbendum,  ut  caderet  ilje  et  asinus  eius  in  profundum  atque 
obscurissimum  sinum,  qui  inter  quaedam  vetustissima  aedificia  erat,  et  cum  caderet 

commendavit  sese  Deo  ex  toto  corde,  credens  ne  detineret  se  nisi  in  profunda  abyssu. 
Sed  ita  non  fuit,  quia  asinus  invenit  imum  fundum  circiter  tria  corpora  humana  et  ille 
mansit  super  asinum  et  nullam  contusionem  nec  damnum  passus  est. 

Corpus  suum  palpavit  suis  propriis  manibus  et  halitum  exhalavit  ad  videndum  utrum 
sanum  esset  an  perforatum  quadam  parte  et  invenit  se  bonum,  integrum  et  catholicum 
esse  salute,  quare  non  cessabat  gratias  agere  Deo,  Domino  Nostro,  propter  hoc 
beneficium  acceptum;  quia  absque  dubio  credidit  se  dirumpi  in  mille  fragmenta.  Eodem 
modo  tetigit  manibus  parietem  illius  sinus  ad  videndum  utrum  posset  exire  inde  sine 
ullo  iuvamine  necne;  sed  invenit  omnes  parietes  planas  et  sine  ulla  ansa  ad 
attrectandum  ex  quo  Sanctius  valde  afflixit,  praesertim  cum  audivit  asinum  suum,  qui 
tenere  ac  dolenter  ingemuit;  et  hoc  non  erat  multum,  neque  lamentabatur  ex  prava 
consuetudine,  quia  vere  erat  in  casu  gravi. 

-Proh  dolor!  -dixit  tunc  Sanctius  Pansa-,  quam  multa  inopinata  accidunt  nobis, 
qui  in  hoc  miserrimo  mundo  vivimus!  Quis  enim  diceret  illi,  qui  hesterno  die  gubernator 
erat  in  quadam  insula  et  quidem  iubebat  famulis  et  subditis  suis,  hodie  eum  futurum 
esse  sepultum  in  hoc  sinu  cum  nullus  esset,  qui  ei  remedium  afferret  nec  famulus  vel 
subditus  esset,  qui  ei  succurrere  posset?  Hic  peribimus  fame  egomet  et  asinus  meus, 
nisi  antea  moriamur,  ille  contusus  et  ego  praeditus  magno  moerore.  Saltem  non  ero 
tam  fortunatus  sicut  dominus  Quixotus  cum  descendit  ad  cavernam  incantati 
Montesinos,  ubi  invenit  meliorem  oblectamentum  quam  domi,  et  videtur  eum 
descendisse  ad  mensam  paratam  et  lectum  expeditum.  Ibi  ille  vidit  pulchros  ac  placidos 
aspectus,  sed  ego  hic  et  nunc,  mea  opinione,  tantummodo  videbo  ranas  et  serpentes. 
Me  miserum!  Quonam  petiverunt  dementiae  ac  vanitates  meae!  Hinc  autem  extrahent 
ossa  mea,  cum  coelum  velit  ut  inveniant  me  et  quidem  ossa  munda,  alba  et  corrosa  ex 
corpore  meo  et  mei  asini  ex  quo  videbunt,  qui  nos  essemus,  saltem  hoc  notum  erit  ab 
eis  qui  cognoverunt  numquam  fuisse  Sanctium  Pansam  absque  suo  asino  neque  asinus 
sine  Sanctio  Pansa.  Et  iterum  dico:  miseros  nos!  quia  nostra  brevis  fortuna  noluit  nos 
mori  in  patria  nostra  inter  gentem  nostram,  ubi  quamvis  non  esset  remedium  nostro 
infortunio  non  deesset,  qui  doleret  de  nobis  et  in  ultima  hora  clauderet  oculos  nostros ! 
O  comes  atque  amice  mi!  Quam  pessimam  retributionem  dedi  tibi  propter  labores  tuos! 
Ignosce  mihi  et  quaere  a  fortuna,  quam  melius  tu  possis  facere,  ut  detrahat  nos  ex  hac 
angustia  in  qua  ambo  sumus;  et  promitto  tibi  ponere  coronam  lauream  super  caput 
tuum  ita  ut  similis  sis  tamquam  poeta  laureatus  ac  dupla  pabula  dabo  tibi. 

Hoc  modo  Sanctius  Pansa  lamentabatur  et  iumentum,  nullo  responso  prolato,  eum 
auscultabat;  tam  magnus  erat  angor  atque  anxia,  qua  miser  ille  inveniebatur.  Denique, 
cum  pemoctasset  totam  noctem  his  miseris  querelis  et  lamentationibus,  advenit  dies 
ex  cuius  claritate  et  fulgore  Sanctius  vidit  nullo  modo  fieri  posse  ut  ex  illo  puteo  exiret 
nisi  haberet  quoddam  iuvamen  alterius,  et  incepit  lamentari  et  magnas  voces  dare  ad 
videndum  si  quis  casu  audiret  eum;  sed  omnes  voces  datae  erant  in  deserto,  quia  in 
illis  regionibus  nullus  erat,  qui  posset  eum  audire,  et  tunc  se  habuit  ut  mortuum. 

Asinus  erat  supinus  et  Sanctius  Pansa  accommodavit  eum  ita  ut  poneret  eum 
erectum,  sed  vix  poterat  stare  et  eduxit  ex  clitellis,  quae  etiam  in  illo  lapsu  eamdem 
fortunam  habuerunt,  parum  panis,  hoc  dedit  suo  iumento  et  non  sapuit  ei  male  et  dixit 
ei  Sanctius  tamquam  si  intelligeret  eum: 

-Omnia  adversa  cum  pane  minuuntur. 

Tunc  ad  latus  sinus  vidit  quoddam  foramen,  quo  posset  homo  introire  si  vere 
opprimeret  et  contraheret  se.  Sanctius  Pansa  ad  foramen  venit  et  inclinavit  et  pressit  se 
per  id  ac  tunc  vidit  hoc  esse  amplum  et  longum  et  hoc  bene  potuit  videre,  quia,  per 
latus  quod  esset  ut  tectus,  introibat  radius  solis,  qui  haec  omnia  patefaciebat.  Etiam 
vidit  foramen  extendere  se  ac  pervenire  ad  aliam  amplam  concavitatem;  et,  his  rebus 
conspectis,  denuo  venit  ad  locum  ubi  erat  iumentum  et  ope  lapidis  incepit  diruere  terram 
illius  foraminis  ita  ut,  parva  mora  elapsa,  faceret  locum  et  quadam  facilitate  etiam  asinus 
potuit  introire,  quod  quidem  perfecit;  et  accipiens  eum  per  capistrum  incepit  iter  facere 
per  illam  speluncam  prorsus  ad  quaerendum  egressum  ex  alia  parte.  Aliquando  ambulabat 
cum  obscuritate  et  aliquando  sine  ulla  luce,  sed  semper  magno  metu. 

-Adiuvet  me  Deus  omnipotens!  -inter  se  dicebat-.  Hoc  quod  mihi  est  infortunium,  essent 
magnae  res  gestae  domino  Quixoto.  Die  profecto  haberet  has  abyssus  profundas  atque  has 
carceres  pro  viridariis  florentibus  ac  pro  palatiis  Galianae  et  exspectaret  ex  his  tenebris  atque 
angustiis  ad  pratum  virens  pervenire.  Tamen  ego  praeditus  nulla  fortuna  ac  nullo  consilio  et 
parvo  animo,  omni  gressu  credo  sub  pedibus  meis  subito  alterum  sinum  et  quidem 
profundiorem  aperturum  esse,  qui  voret  me.  Sed  malum  veniat  dum  solum  adveniat 

Hoc  modo  et,  his  cogitationibus  et  verbis  dictis,  ei  videbatur  se  plus  quam  dimidiam 
leucam  iter  fecisse  et  ad  finem  illius  invenit  quamdam  confusam  claritatem,  similem  diei  et 
ex  quadam  parte  introibat  quod  erat  signum  se  esse  in  via,  qua  ducebatur  ad  aliam  vitam. 

Hic  reliquit  eum  Cide  Hamete  Benengeli  et  vertit  se  ad  tractandum  dominum 
Quixotum,  qui  exultans  contentusque  exspectabat  tempus  praestitutum  proelii,  quod 
facturus  erat  cum  praedatore  honoris  filiae  dominae  Rodrfguez,  cuius  infortunium 
quaerebat  corrigere,  quod  ei  male  fecerat. 

Et  accidit  ei,  cum  egrederetur  mane  ad  exercitandum  se  et  cogitaret  de  his,  quae 
facturus  erat  et  in  quo  inveniebatur,  fecit  impetum  et  incitavit  Rocinantem  calcaribus 
et  pervenit  ad  ostium  speluncae  et  si  non  detineret  habenas  fortiter  certe  caderet  in 
ea.  Denique  detinuit  eum  et  non  cecidit  et  propius  appropinquavit,  sed  nondum 
descendit  de  equo,  et  inspexit  profunditatem  illam  et,  his  rebus  conspectis,  audivit 
magnas  voces  intus  et  attente  auscultavit  et  potuit  percipere  et  intelligere,  qui  has 
voces  dabat  et  quidem  dicebat: 

-Eheu,  qui  sit  supra!  Estne  quisnam  Christianus  qui  audiat  me,  sive  eques 
misericors,  qui  vere  doleat  de  peccatore  sepulto  in  vita,  sive  de  quodam  misero 
gubernatore  exgubemato? 

Domino  Quixoto  videbatur  se  audivisse  vocem  Sanctii  Pansae  de  quo  magnopere 
suspensus  admiratus  fuit  et  levans  vocem  suam  quam  potuit  dixit: 

-Quisnam  est  deorsum?  Quis  enim  lamentatur? 

-Quis  potest  hic  esse  sive  quisnam  lamentabitur  -respondit-,  nisi  miserrimus 
Sanctius  Pansa,  gubernator  pro  suis  peccatis  et  pro  sua  mala  fortuna  illius  insulae 
Baratariae,  qui  fuit  armiger  illius  illustris  equitis  domini  Quixoti  a  Manica? 

Dominus  Quixotus,  his  verbis  auditis,  suam  admirationem  auxit  et  crevit  pavor  eius, 
et  ad  mentem  eius  venit  cogitatio  Sanctium  Pansam  mortuum  et  animum  eius 
damnamdum  esse  et  motus  his  cogitationibus  dixit  ei: 

-Ego  coniuro  tibi  per  omnia,  quibus  possum  tibi  coniurare,  tamquam  catholico 

Christiano  ut  dicas  mihi  quis  tu  sis;  et  si  es  animus  in  poena,  dic  mihi  quid  vis  me 
facere  pro  te;  quia  secundum  exercitium  professionis  meae  debeo  favere  atque  accurrere 
egenis  huius  mundi,  et  etiam  faciam  ad  accurrendum  et  adiuvandos  egenos  alterius 
mundi,  qui  non  possunt  amplius  sibimetipsis  favere. 

-Hoc  modo  -responderunt  ei-,  tu  qui  loqueris  mecum  eris  dominus  Quixotus  a 
Manica,  quia  sonus  vocis  non  est  alterius  absque  dubio. 

-Dominus  Quixotus  ego  sum  -obiecit  dominus  Quixotus-;  qui  profiteor  succurrere 
et  adiuvare  in  necessitatibus  vivis  et  defunctis.  Quare  dic  mihi  quis  tu  sis,  quoniam 
attonitus  sum.  Nam  si  tu  es  armiger  meus  Sanctius  Pansa  et  mortuus  es,  ac  si  diaboli 
non  adduxerunt  te  secum,  et  per  misericordiam  Dei  es  in  purgatorio,  nostra  Sancta 
Mater  Ecclesia  Catholica  Romana  habet  suffragia  ad  educendum  te  ex  tuis  poenis, 
atque  egomet  hoc  quaeram  ac  sollicitabo  mea  ex  parte  cum  omnibus  bonis  meis; 
quamobrem  dic  mihi  quis  tu  sis. 

-Iuro  per  talem!  -respondit-  et  per  nativitatem  cuiuslibet  quem  velles,  iuro,  domine 
Quixote  a  Manica,  me  esse  armigerum  tuum  Sanctium  Pansam  et  quidem  me  numquam 
mortuum  esse  in  omnibus  diebus  vitae  meae,  sed  reliqui  gubernationem  meam  propter 
res  et  causas,  quae  dicendae  erunt  in  longiore  mora  temporis  et  nocte  hesterna  cecidi 
in  hunc  sinum,  ubi  iaceo  una  cum  asino  meo,  qui  non  sinet  me  mentiri,  quia  per  alia 
signa  hic  mecum  est. 

Et  etiam  tunc:  et  videbatur  asinum  intellexisse  quae  Sanctius  dixerat,  quia  illo 
momento  incepit  rudere  et  tam  fortiter  ut  omnis  spelunca  resonaret. 

-Illustris  testis!  -inquit  dominus  Quixotus-.  Ruditum  cognosco  tamquam  si  eum 
peperissem  et  vocem  tuam  audio,  Sancti  mi.  Exspecta  parumper  hic;  ad  castellum  ducis 
perveniam,  quod  hic  prope  est  et  adducam  ex  eo  qui  possit  te  educere  ex  hoc  sinu, 
ubi  peccata  tua  introduxerunt  te. 

-Vadas,  domine  -dixit  Sanctius-,  et  venias  cito,  per  solum  Deum;  quia  non  possum 
hic  amplius  manere  sepultus  in  vita  et  quidem  morior  metu. 

Dominus  Quixotus  reliquit  eum  et  ad  castellum  venit  ad  narrandum  duci  et  ducissae, 
quod  evenit  Sanctio  Pansae  de  quo  non  parum  mirabantur,  quamvis  bene  intellexerint 
eum  cecidisse  in  aliud  ostium  illius  speluncae,  quae  facta  erat  ibi  ex  antiquissimis 
temporibus;  sed  non  potuerunt  credere  eum  reliquisse  gubernationem,  quia  nemo 
nuntiavit  eis  de  adventu  eius.  Et  denique,  sicut  dicitur,  funes  et  trochleas  adduxerunt 
et  ope  magnae  multitudinis  hominum  et  multo  labore  extraxerunt  asinum  et  Sanctium 
Pansam  ex  illis  tenebris  ad  lucem  solis.  Et  quidam  scholasticus  qui  eum  vidit  dixit: 

-Hoc  modo  omnes  mali  gubernatores  de  suis  gubernationibus  exire  deberent, 
tamquam  hic  peccator  ex  profunda  abyssu  egreditur:  mortuus  fame,  pallidus  ac  sine 
pecunia,  secundum  quod  credo: 

Sanctius  autem  eum  audivit  et  dixit: 

-Abhinc  octo  dies  sive  decem,  frater  murmurator,  introivi  ad  gubernandam  insulam, 
quam  mihi  dederunt,  quibus  diebus  numquam  satiatum  me  vidi  pane  nec  per  horam;  illis 
diebus  medici  persecuti  sunt  me  atque  inimici  percusserunt  ossa  mea,  nullam  occasionem 
habui  percipiendi  subomationem,  nec  iura  debita  percepi  et  cum  hoc  ita  sit,  sicut  est  et 
ego,  mea  opinione,  non  merebar  hoc  modo  exire.  Tamen  homo  proponit  et  Deus  disponit, 
et  Deus  scit  quid  melius  sit  et  quod  unicuique  magis  conveniat  et  tempus  mutat  adiuncta 

rerum;  et  nemo  dicat  «ex  hac  aqua  numquam  bibam»;  et  ubi  credunt  pernas  invenire 
non  sunt  perticae;  ac  Deus  intelligit  me  et  sufficit,  et  nil  amplius  dicam  quamvis  possem. 

-Noli  stomachari,  Sancti  -inquit  dominus  Quixotus-,  nec  doleat  tibi  de  his  quae 
audias,  quoniam  hoc  modo  numquam  eris  in  pace.  Venias  cum  bona  conscientia  et 
dicant  quidquid  sit;  quoniam  ligare  linguas  maledicentium  idem  est  ac  portas  ponere 
agro.  Si  gubernator  egreditur  dives  de  sua  gubernatione  dicunt  eum  latronem  esse, 
sin  autem  pauper  eum  stultum  fuisse. 

-Profecto  -respondit  Sanctius-  hac  vice  tenebunt  potius  me  pro  stulto  quam  pro  latrone. 

Illi,  his  colloquis  prolatis,  pervenerunt  ad  castellum,  et  quidem  circumdati  pueris 
ac  magna  multitudine  hominum;  ubi  in  quibusdam  faucibus  dux  ducissaque 
exspectabant  dominum  Quixotum  et  Sanctium,  qui  noluit  ascendere  ad  videndum 
ducem  nisi  antea  convenienter  asinum  in  stabulo  accommodaret,  quia,  sua  sententia, 
valde  malam  noctem  habuit  in  caupona  et  continuo  ascendit  ad  suos  dominos 
videndos,  ante  quos  flexit  genua  et  dixit: 

-Ego,  quia  sic  voluistis  vos,  magnifice  domine  et  domina,  ac,  nullis  meritis  meis  praeditis, 
veni  ad  insulam  Baratariam  gubernandam  in  quam  intravi  nudus  et  nudus  sum,  quare  nec 
perdidi  nec  lucratus  sum.  Utrum  bene  gubernaverim  an  male,  testes  fuerunt  mihi,  qui  dicent 
quidquid  vellent.  Quoad  me  ego  dubia  declaravi,  causas  iudicavi  et  semper  mortus  fame 
fui,  quia  sic  voluit  doctor  Petrus  Recio,  natus  in  Tirteafuera,  medicus  insulanus  et 
«gubematorius».  Noctu  hostes  impetum  in  nos  fecerunt  et  posuerunt  nos  in  magna 
oppressione,  insulani  autem  dicunt  eos  liberos  esse  ac  victoriam  habuisse  propter 
strenuitatem  bracchii  mei,  et  valeant  illi  si  verum  dicerent.  Breviter,  hoc  tempore  perpendi 
pondera  et  obligationes  et  gubernationem  et  inveni,  mea  opinione,  me  non  posse  ea  super 
umeros  meos  ferre.  Nec  pondera  apta  meis  costis  sunt,  nec  sagittae  idoneae  pharetrae 
meae.  Et  hoc  modo  et  ante  quam  gubernatio  proiiceret  me  transverse,  volui  egomet  hanc 
gubernationem  seponere,  ac  die  hesterno  mane  insulam  reliqui  et  quidem  sicut  ego  inveni 
eam,  cum  eisdem  viis,  domibus  ac  tectis,  quae  habebat  cum  introivi  in  eam.  Non 
commodaverunt  mihi  pecuniam  neque  extorsi  negotia  ab  ullo  et  quamvis  vellem  quaedam 
decreta  utilia  facere,  nulla  vero  feci,  timens  ne  ea  servarent;  quod  idem  esset  an  non  facere. 
Egressus  sum,  ut  dixi,  de  insula  sine  ullo  comitatu  praeter  asinum  meum;  cecidi  in  sinum, 
potui  prorsus  per  eum  properare,  donec  hoc  mane  ad  lucem  solis  exitum  vidi,  sed  non  tam 
facile  mihi,  quia  nisi  coelum  permitteret  dominum  Quixotum  venire,  ibi  manerem  usque  ad 
finem  huius  mundi.  Quapropter,  0  domine  dux  ducissaque,  hic  est  vester  gubernator 
Sanctius  Pansa,  qui  decem  solis  diebus  suae  gubernationis  potuit  cognoscere  pro  nihilo 
esse  gubernatorem  non  tantum  cuiusdam  insulae,  sed  immo  totius  mundi.  Et  cum  hoc  ita 
sit,  pedes  vestros  osculor,  et  hoc  modo  imitor  ludum  puerorum  qui  dicunt:  «Saltum  da  tu 
et  da  mihi  tuam  vicem»,  ego  etiam  saltum  dedi  ex  hac  gubernatione  et  venio  ad  servitium 
mei  domini  Quixoti,  quia  saltem  in  eo  possum  panem  comedere  cum  quadam  trepidatione, 
sed  satio  me  et  cum  saturatus  sim  idem  erit  si  sint  pastinacae  quam  perdices. 

Sanctius,  his  rebus  peractis,  finivit  suam  productam  loquelam,  dum  dominus  Quixotus 
timebat  eum  mille  ineptias  dicere,  sed  cum  vidit  eum  finire,  in  suo  corde  gratias  egit 
coelo,  ac  tunc  dux  amplexus  est  Sanctium  eique  dixit  se  multum  dolere,  quia  tam  cito 
reliquerat  gubernationem;  tamen  ille  faceret  ut  inveniret  aliud  officium  in  suo  statu  quod 
esset  maioris  utilitatis  et  minoris  fastidii.  Eti^m  ducissa  amplexa  est  eum  atque  iussit  ut 
eum  adiuvarent,  quia  ostendebat  se  valde  contusum  ac  molestum  esse. 

Capitulum  56.  Ubi  narratur  immane  et  numquam  conspectum 
proelium*  quod  accidit  inter  dominum  Quixotum  a  Manica  ac 
pedisequum  Tosilos  in  tutamento  filiae  nutricis  dominae  Rodriguez 


Non  poenituit  ducem  ducissamque  irrisionis  factae  Sanctio  Pansae  de  gubernatione  data 
ei,  praesertim  quia  illo  ipso  die  advenit  villicus  et  enarravit  eis  accurate  fere  omnia  verba  et 
facta,  quae  Sanctius  dixerat  ac  fecerat  illis  diebus,  et  denique  enarravit  oppugnationem  insulae 
et  metum  Sanctii  necnon  et  egressum  eius  quo  magnopere  gavisi  sunt. 

Postea  vero,  historia  narrat  diem  illius  demorati  proelii  pervenisse  et  dux  semel 
multoties  animadvertit  suo  pedisequo  Tosilos,  quo  modo  deberet  tractare  dominum 
Quixotum  ad  eum  superandum  ne  vulneraret  nec  interficeret  eum;  quamobrem  disposuit 
ut  ferra  auferrent  a  lanceis  et  quidem  domino  Quixoto  dixit  ut  christianitas,  de  qua 
gloriabatur,  non  permitteret  hoc  proelium  esse  cum  periculo  vitae,  quia  ille  satis  fecit 
dando  campum  liberum  in  suis  statibus,  quod  erat  contra  decretum  Sancti  Concilii,  quod 
talia  certamina  ac  duella  vetabat,  quare  noluit  ad  hunc  extremum  statum  rerum  protrahere. 

Dominus  Quixotus  dixit  excellentissimum  dominum  facere  hoc  negotium  sicut  vellet; 
quoniam  ipse  paratus  erat  ad  oboediendum  ei  in  omnibus.  Dies  timendus  autem  advenit 
et  dux  disposuit  ut  esset  amplum  ac  magnum  tabulatum  in  platea  castelli,  ubi  essent 
iudices  campi  et  dominae  nutrices,  mater  filiaque  postulatrices,  necnon  et  innumeri 
homines,  qui  advenirent  ex  pagis  circumvicinis  ad  novitatem  huius  proelii  videndam; 
quia  numquam  res  huiuscemodi  viderant  nec  umquam  audiverunt  in  illa  regione,  qui 
vivebant  nec  qui  mortui  erant. 

Primus  qui  introivit  in  campum  et  cohortem  fuit  magister  caeremoniarum,  qui  inspexit 
campum  et  peragravit  eum,  ne  esset  in  eo  laqueus  sive  obstaculum,  quo  quis  eorum 
offenderet  eum  et  caderet.  Continuo  intraverunt  nutrices  et  sederunt  super  sellas  earum, 
coopertae  velis  usque  ad  oculos  et  etiam  usque  ad  pectora  cum  signis  magni  doloris. 
Dominus  Quixotus  iam  erat  in  campo  praesens  et  paulum  postea  et  quidem  comitatus  sonitu 
multarum  tubarum  magnus  pedisequus  Tosilos  apparuit  a  latere  illius  plateae  super  fortem 
equum,  qui  pedibus  omne  tabulatum  calcabat,  ille  habebat  cassidem  positam  et  erat  erectus 
et  praeditus  fortibus  et  fulgurantibus  armis.  Equus  erat  immanis  et  ex  Frisia,  amplissimo 
corpore,  coloris  fusci  et  ex  omni  pede  et  manu  eius  pendebat  cumulus  lanuginis. 

Strenuus  pugnator  veniebat  et  quidem  doctus  a  duce  suo  domino,  quomodo  ageret 
cum  strenuo  domino  Quixoto  a  Manica,  animadvertens  ei  ne  eum  ullo  modo  occideret,  sic 
primam  collisionem  debebat  vitare  ne  esset  periculum  mortis,  quia  si  impetum  plene  in 
eum  faceret  certior  erat  huius  rei.  Hic  autem  ambulavit  per  omnem  plateam  et  cum  advenit 
ad  locum  ubi  nutrices  illae  erant,  inspexit  illam  a  qua  quaerebatur  ut  eam  duceret  uxorem. 
Magister  campi  vocavit  dominum  Quixotum,  qui  iam  praesens  erat  in  platea,  et  una  cum 
Tosilos  locutus  est  cum  illis  nutricibus,  quaerens  ab  eis  utrum  vere  consentirent  ut  dominus 
Quixotus  a  Manica  defenderet  ius  earum  necne.  Illae  autem  affirmaverunt  et  quidquid  ille 
faceret  in  illo  casu  acceptarent  illae  ut  bene  factum,  bonum,  firmum  et  immutabile. 

Dux  ducissaque  iam  erant  in  ambulacro  quod  supra  tabulatum  pendebat  et  hoc 
omne  erat  plenum  multis  hominibus,  qui  exspectabant  saevum  proelium,  quod 

numquam  viderunt.  Sed  condicio  erat  pugnatoribus,  nam  si  dominus  Quixotus  vincebat, 
adversarius  debebat  filiam  dominae  Rodrfguez  ducere  uxorem;  et  si  victus  esset,  liber 
manebat  illius  promissionis  quaesitae  ab  eo  et  nullam  aliam  compensationem  debebat  dare. 

Magister  caeremoniarum  divisit  lucem  solis  inter  eos,  et  ambos  posuit  in  loco  eorum, 
ubi  debebant  esse.  Tympana  sonuerunt,  sonus  tubarum  implevit  aerem,  terra  autem 
tremuit;  omnia  corda  illius  turbae  erant  uno  ore,  quidam  suspensi,  alii  timentes,  alii  vero 
exspectantes  bonam  sive  adversam  fortunam  in  illa  occasione.  Denique  dominus 
Quixotus  commendavit  sese  toto  suo  corde  Deo  Domino  Nostro  ac  Dulcineae  a  Toboso 
et  exspectabat  signum  certum  ad  impetum  faciendum.  Tamen  noster  pedisequus  alias 
cogitationes  habebat  in  mente;  quia  ille  tantum  secum  cogitabat  quod  nunc  dicam: 

Sua  opinione,  cum  inspiceret  suam  inimicam  ei  videbatur  eam  esse  pulcherrimam 
mulierem,  quam  numquam  vidit  in  tota  sua  vita  et  puer  ille  caecutiens,  quem  solent 
vocare  Amorem,  nempe  Cupidinem,  per  has  vias  noluit  amittere  occasionem  vincendi 
super  animum  illius  pedisequi  et  includere  eum  in  catalogo  trophaeorum  suorum;  et 
hoc  modo  pervenit  ad  eum  et  simpliciter  et,  nemine  vidente,  vulneravit  pedisequum 
sagitta  longissima  per  latus  sinistrum  et  transfodit  cor  eius  ex  parte  in  partem  et  hoc 
potuit  bene  facere  ac  praeditus  magna  securitate,  quia  Amor  est  invisibilis  atque  introit 
et  egreditur,  quo  vult  et  nemo  ab  eo  computum  vel  rationem  quaerit  de  factis  eius. 

Et  sic  dico,  cum  dederunt  signum  faciendi  impetum  pedisequus  noster  volitabat  et 
tantummodo  cogitabat  de  formositate  illius,  quam  fecit  dominam  suae  libertatis,  et  non 
attendit  sonum  tubae  sicut  dominus  Quixotus  fecit,  quia  simul  atque  audivit  eam 
impetum  fecit  et  cucurrit  magna  velocitate,  qua  potuit  Rocinans  currere,  et  contra 
inimicum  suum  profectus  est  et  cum  vidit  eum  proficisci  bonus  armiger  eius  Sanctius 
dixit  ei  magnis  vocibus: 

-Deus  ducat  te,  florem  omnium  equitum  itinerandum !  Deus  det  tibi  victoriam,  quia 
habes  omne  ius  in  tua  parte! 

Et  quamvis  Tosilos  videret  dominum  Quixotum  venientem,  non  movit  ullum  gressum 
ex  suo  loco;  sed  magnis  vocibus  vocavit  magistrum  campi,  qui  ad  eum  advenit  ad 
videndum  quid  quaereret  et  dixit  ei: 

-Domine,  nonne  hoc  proelium  fit  ita  ut  ego  ducam  illam  dominam  uxorem? 

-Hoc  ita  est  -respondit  ei. 

-Tunc  ego  -dixit  pedisequus-  ego  sum  timoratus  mea  conscientia  et  nolo  prorsus 
in  hoc  proelio  dimicare,  quia  victus  sum  et  volo  illam  dominam  continuo  ducere  uxorem. 

Magister  campi  admiratus  est  de  argumentis  Tosilos  et,  sicut  ille  sciebat  omne  hoc 
negotium,  nescivit  quid  respondendum  erat.  Dominus  Quixotus  detinuit  se  in  medio 
cursu  cum  videret  inimicum  nullum  impetum  facpre.  Dux  autem  nesciebat  quare  hoc 
proelium  non  ultra  procederet;  tamen  magister  campi  venit  ad  explananda  ea,  quae 
Tosilos  diceret,  de  quo  valde  suspensus  atque  iratus  fuit  in  extremis. 

Interea  Tosilos  advenit  ad  locum  ubi  erat  domina  Rodrfguez  et  magnis  vocibus 
dixit: 

-Ego,  domina,  volo  tuam  filiam  ducere  uxorem  et  nolo  alio  modo  nec  per  iurgia 
sive  per  controversias  obtinere,  quod  possum  magna  pace  et  sine  periculo  mortis. 

Dominus  Quixotus,  his  verbis  auditis,  dixit: 

-Cum  hoc  ita  sit,  ego  sum  liber  ac  “Solutus  ab  hac  promissione  mea;  eam  ducat 

uxorem  et  bona  fortuna  sit  eis  et  si  Deus,  Dominus  Noster,  dedit  ei  eam,  Sanctus  Petrus 
eam  ei  benedicat. 

Dux  autem  descendit  ad  plateam  castelli  et  venit  ad  Tosilos  cui  dixit: 

-Estne  verum,  o  eques,  te  acceptare  submissionem  tuam  et  propter  tuam  timidam 
conscientiam  vis  hanc  virginem  ducere  uxorem? 

-Utique,  domine  -respondit  Tosilos. 

-Ille  faciet  valde  bene  -dixit  ad  hanc  occasionem  Sanctius  Pansa-;  quia  quod  dabis 
muri  da  feli  et  educet  te  de  omni  cura. 

Tosilos  autem  incepit  denudare  se  de  casside  et  rogabat  ut  cito  adiuvarent  eum, 
quia  deerat  ei  halitus  et  non  poterat  se  videre  clausum  tam  longam  moram  in  illo  angusto 
spatio.  Extraxerunt  eam  ab  eo  cito  et  viderunt  vultum  esse  illius  pedisequi.  Domina 
Rodrfguez  et  filia  eius,  hoc  vultu  conspecto,  magnis  vocibus  dixerunt: 

-Haec  est  magna  fraus,  haec  est  magna  fraus!  Posuerunt  pedisequum  Tosilos  in  loco 
mei  veri  mariti!  Iustitia  Dei  et  Regis  propter  tam  magnam  malitiam  ne  dicerem  versutiam! 

-Noli  dolere  de  hoc,  domina  -ait  dominus  Quixotus-;  haec  non  est  malitia  nec 
versutia;  et  si  est  non  provenit  ex  duce,  sed  ex  malis  incantatoribus,  qui  persequuntur 
me  et  invidi  sunt  gloriae  huius  victoriae  et  vultum  tui  mariti  transmutaverunt  in  hunc, 
quem  dicis  pedisequum  ducis  esse.  Accipe  consilium  meum  praeter  malitiam  inimicorum 
meorum  et  nube  ei;  quia  absque  dubio  erit  ipse,  quem  tu  vis  habere  pro  marito. 

Dux  autem,  his  verbis  auditis,  non  potuit  risum  tenere  in  sua  iracundia  et  dixit: 

-Omnes  res  quae  accidunt  domino  Quixoto  sunt  mirae  et  etiam  egomet  debeo  credere 
hunc  pedisequum  meum  non  esse,  qui  mihi  videtur  esse;  tamen  bonum  erit  nos  hac 
machinatione  ac  dolo  uti,  demoremur  has  nuptias  per  quindecim  dies  si  volunt  et  claudamus 
hunc  virum,  qui  tenet  nos  dubitantes,  quibus  diebus  fortasse  redeat  ad  suam  pristinam 
figuram;  quia  non  manebit  tam  multum  odium  quod  incantatores  habent  in  dominum 
Quixotum,  et  insuper  cum  tam  facile  sit  eis  uti  his  transmutationibus  et  fraudibus. 

-O  domine!  -dixit  Sanctius-  quam  perversam  consuetudinem  habent  hi  malefici 
permutandi  res  in  alias  praesertim  de  his  quae  pertinent  ad  dominum  meum.  Abhinc  paucos 
dies  ille  vicit  equitem  qui  vocabatur  Speculorum  et  eum  permutarunt  in  figuram  baccalaurei 
Samson  Carrasco,  qui  est  oppidanus  noster,  quia  natus  in  nostro  pago  et  magnus  amicus 
noster  est,  et  dominam  Dulcineam  a  Toboso  permutaverunt  in  rusticam  et  sic  imaginor 
hunc  pedisequum  moriturum  esse  ac  futurum  esse  pedisequum  omnes  dies  vitae  suae. 

His  verbis  auditis,  filia  dominae  Rodrfguez  dixit: 

-Quislibet  hic  sit  qui  quaerit  me  ducere  uxorem  egomet  ei  gratias  ago,  quia  potius 
volo  esse  uxor  legitima  pedisequi  quam  non  amica  decepta  cuiusdam  equitis,  quia  qui 
me  decepit  nobilis  non  est. 

Breviter,  omnes  fabellae  et  facta  pervenerunt  ad  faciendum  ut  Tosilos  recederet,  donec 
videbant  quid  eveniebat  de  transformatione  eius;  cuncti  autem  locuti  sunt  de  victoria 
domini  Quixoti  et  plerique  tristes  melancholicique  manserunt,  et  decepti  fuerunt  quia 
non  viderunt  hos  pugnatores  interficere  se  mutuo,  tamquam  pueri  moesti  sunt,  quia 
non  exit  vir,  qui  capite  damnandus  erat,  propterea  quod  ei  ignoverunt  et  dederunt  veniam 
modo  ex  accusatione  modo  ex  iustitia.  Quapropter  homines  egressi  sunt,  ac  dux 
dominusque  Quixotus  ad  castellum  venerunt  et  Tosilum  in  carcerem  custodierunt  et 
domina  Rodrfguez  filiaque  eius  valde  contentae  fuerunt  videndi  tum  per  unam  viam  tum 
per  aliam  causam  negotium  finire  in  nuptiis  ac  Tosilos  eadem  exspectabat. 

Capitulum  57.  Ubi  narratur  quomodo  dominus  Quixotus  valedixit 
duci  et  de  his  quae  acciderunt  ei  cum  prudente  ac  procace 
Altisidora,  virgine  ducissae 


Domino  Quixoto  iam  bene  videbatur  esse  tempus  proficiscendi  ex  tam  magna 
otiositate,  quam  habuit  in  illo  castello;  quoniam  imaginabatur  mundum  carere  suo 
iuvamine,  dum  ille  clausus  otiosusque  manebat  inter  innumera  munera  atque 
oblectamenta,  quae  illi  domini  ei  offerebant  tamquam  equiti  itineranti;  quapropter  ei 
videbatur  se  culpabilem  esse  illius  otiositatis  ac  secessus;  quare  a  duce  ducissaque 
quaesivit  veniam  recedendi  illinc.  Ei  hanc  veniam  dederunt  dum  eodem  tempore  ei 
ostendebant  quam  multum  eis  dolere  ut  eos  relinqueret.  Ducissa  autem  Sanctio  Pansae 
litteras  uxoris  eius  dedit,  qui  cum  eis  flevit  et  dixit: 

-Quisnam  enim  posset  credere  hanc  magnam  spem,  quam  nuntii  gubernationis  meae 
genuerunt  in  pectore  uxoris  meae  Teresiae  Pansae,  tam  cito  evanescere,  quia  denuo 
debui  reverti  ad  res  gestas  protractas  mei  domini  Quixoti  a  Manica?  Tamen  laetus  sum 
videndi  Teresiam  meam  sua  ex  parte  misisse  glandes  ducissae;  quia  si  eas  non  mitteret 
vere  moestus  essem  ego,  et  illa  se  ostenderet  ingratam.  Quod  autem  consolatur  me 
est  hoc  munus  non  posse  vocari  subomatio;  nam  iam  erat  mihi  illa  gubernatio  cum 
illa  glandes  mitteret,  et  ut  patet,  qui  beneficium  obtinent,  quamvis  hoc  sit  ex  minimis 
rebus,  debent  gratias  agere.  Profecto,  nudus  intravi  in  gubernationem  et  nudus  ex  ea 
egredior;  sic  potero  dicere  in  bona  conscientia  quod  non  est  parvi  momenti:  «Nudus 
natus  sum,  nudus  sum;  nec  perdidi  nec  lucratus  sum». 

Hoc  Sanctius  dicebat  inter  se  in  die  profectionis  suae;  dominus  Quixotus  autem, 
qui  iam  antea,  nempe  nocte  hesterna  duci  ducisseque  valedixit,  egressus  est  et  mane 
armatus  in  platea  castelli  apparuit.  Ex  ambulacris  illius  castelli  omnes  homines 
intuebantur  eum  necnon  et  dux  ducissaque,  qui  exierunt  ad  eum  videndum.  Sanctius 
sedebat  super  asinum  praeditus  suis  clitellis,  sarcina  et  viatico  ac  valde  contentus, 
quia  villicus  ducis,  qui  fuit  illius  Trifaldae,  dedit  ei  crumenam  cum  ducentis  aureis 
propter  sumptus  itineris  et  hoc  nondum  noverat  dominus  Quixotus. 

His  rebus  peractis,  et  cum  omnes  eum  intuerentur,  improviso  inter  alias  nutrices  et 
virgines  ducissae,  quae  eum  etiam  conspiciebant,  prudens  et  procax  Altisidora  levavit 
vocem  et  modo  miserando  dixit: 

Audias  tu  eques  perversus 
detine  parum  habenas, 
et  bestiae,  qua  tu  veheris, 
noli  vexare  amoenas. 

Et  videas  te  hic  non  fugere 
a  quadam  belua  fera, 
sed  a  tenerrimo  agno, 
qui  procul  erat  ab  ea. 

Tu  virginem  decepisti, 


622 


M.  DE  Cervantes 


quae  valde  pulchra  sic  erat, 

Diana  vidit  in  monte 
Venus  conspexit  iam  eam. 

Crudelis  Virene,  fugax  Aenea , 
Barabba  sit  tecum;  ad  eos  eas. 

Sic  tu  fers  modo  adverso 
virginis  pulchrae  haec  viscera 
manibus  tuis  tam  saevis 
illius  quae  est  satis  tenera. 

Cur  illa  tria  mamillaria 
adduxisti  ex  tua  opera 
furtim  crurum  candidorum 
immo  ligulas  marmoreas? 

Tecum  tulisti  tot  milies 
suspiriorum,  quae  ignea 
possent  hanc  Troiam  comburere, 
si  tot  illae  Troiae  fuerant. 

Crudelis  Virene,  fugax  Aenea 
Barabba  sit  tecum ;  ad  eos  eas. 

Utinam  armiger  tuus 
cor  obstinatum  sic  habeat 
et  ex  hoc  incantamento 
numquam  exeat  Dulcinea. 

Et  ex  hac  moesta  tua  culpa 
tristem  poenam  semper  habeas; 
et  iustus  pro  peccatore 
damnetur  in  mea  terra. 

Iucundae  res  gestae  tuae 
fiant  iam  facta  adversa 
vires  tuae  obliviones 
somnia  et  oblectamenta. 

Crudelis  Virene,  fugax  Aenea 
Barabba  sit  tecum;  ad  eos  eas. 

Ex  Hispali  et  ad  Marciam  (Marchena) 
in  falsam  viam  incedas, 
ex  Granata  inde  ad  Loxam  (Loja) 
ex  Londinio  ad  Angla-Terram. 


Ludas  ad  centum  et  primam 

sive  cum  chartis  ad  regna 
et  cura  ut  reges  evadant 
etiam  uno  et  septem  careas. 

Si  quondam  callos  tuos  scindas, 
sanguinem  vulnera  vertant 
et  si  molares  educant, 
radices  in  ore  maneant. 

Crudelis  Virene ,  fugax  Aenea 
Barabba  sit  tecum ;  ad  eos  eas. 

Dum  hoc  modo,  ut  dicitur,  Altisidora  lamentabatur,  dominus  Quixotus  eam 
inspiciebat,  nullo  verbo  addito,  et  vertens  vultum  suum  ad  Sanctium  dixit  ei: 

-Per  requiem  avorum  tuorum,  Sancti,  ego  coniuro  tibi  ut  dicas  veritatem.  Dic  mihi, 
num  fortasse  haec  tria  mamillaria  et  ligulas  crurum  de  quibus  haec  virgo  amorosa 
loquitur,  fers  tecum? 

Cui  Sanctius  respondit: 

-Tria  mamillaria,  utique  mecum  fero,  sed  has  ligulas  nequaquam. 

Ducissa  vere  mirata  est  de  procacitate  Altisidorae  et,  quamvis  eam  haberet  ut 
impudentem,  facetam  ac  liberam,  nullo  modo  credidit  eam  ad  hunc  gradum  pervenire, 
ita  ut  hoc  auderet  dicere;  et  sicut  non  animadverterunt  ei  hanc  irrisionem,  adhuc  crevit 
admiratio  eius.  Dux  autem  voluit  has  facetias  augere  et  dixit: 

-Non  mihi  bene  videtur,  domine  eques,  bona  receptione  atque  hospitalitate  in  meo 
castello  obtenta,  te  audere  non  tantum  tria  mamillaria  tecum  ferre,  sed  immo  etiam  ligulas 
crurum  meae  virginis;  quod  signum  est  ingratitudinis  et  quod  non  convenit  tuae  famae. 
Redde  ei  has  ligulas;  sin  autem  egomet  provocabo  te  ad  proelium  singulare  et  mortale, 
nullis  incantatoribus  obstantibus,  qui  vultum  meum  mutent  tamquam  fecerunt  cum 
pedisequo  meo  Tosilos,  qui  tecum  proelium  inivit. 

-Deus  faxit  ut  nullo  modo  -respondit  dominus  Quixotus-  accipiam  gladium  meum 
contra  dominum  illustrissimum,  a  quo  tam  multa  beneficia  accepi.  Mamillaria  quidem 
reddam  libenter,  quia  Sanctius  dicit  se  ea  habere;  ligulas  autem  nullo  modo,  quoniam 
nec  ego  accepi  nec  ille,  et  si  tua  virgo  vult  melius  quaerere  eas  per  angulos  cubiculi 
sui,  fortasse  ipsa  eas  inveniat.  Quoad  me,  domine  dux,  numquam  fui  latro  nec  futurus 
sum  in  tota  vita  mea,  nisi  Deus  derelinquat  me  a  sua  manu.  Haec  virgo  loquitur, 
secundum  quod  ipsa  dicit,  ut  capta  amore,  ex  quo  non  culpandus  sum,  quapropter  de 
nihilo  debeo  quaerere  ab  ea  ut  ignoscat  mihi  neque  ut  tu  ignoscas  mihi,  excellentissime 
domine,  et  quaeso  a  te  ut  meliorem  opinionem  habeas  de  me  et  des  mihi  licentiam  ad 
iter  meum  prosequendum. 

Deus  det  tibi  iter  prosperum  -ait  ducissa-,  domine  Quixote,  et  utinam  semper 
audiamus  nuntios  tuarum  optimarum  rerum  gestarum.  Et  procede  cum  Deo,  quia  dum 
longiorem  moram  hic  facias,  virgines,  quae  intuentur  te,  equidem  ardebunt  te  maiore 
amore.  Et  ego  meam  virginem  puniam,  ita  ut  ex  hoc  et  in  futurum  ne  audeat  extra  viam 
ire  cum  oculis  sive  verbis. 

-Tantum  unum  a  te  quaero,  0  strenue  domine  Quixote!  -ait  tunc  Altisidora-,  et 

hoc  est  ut  ignoscas  mihi  hoc  latrocinium  ligularum,  quia  in  Deo  et  in  animo  meo  has 
ligulas  egomet  indui  et  accidit  mihi  negligentia  illius,  qui  super  asinum  sedebat  et  eum 
quaerebat. 

-Nonne  dixi  egomet?  -dixit  Sanctius-.  Bonus  sum  ego  ad  latrocinia  occultanda! 
Quia  ad  ea  facienda,  nunc  habui  hanc  occasionem  in  mea  gubernatione. 

Dominus  Quixotus,  prono  capite,  fecit  reverentiam  duci  ducissaeque  necnon  et 
omnibus  circumstantibus  et  vertit  habenas  Rocinantis,  et  Sanctius  secutus  est  eum 
super  asinum,  et  egressus  est  ex  castello  et  iter  fecit  Caesaraugustam. 


Capitulum  58.  Ubi  narratur  quomodo  tam  multae  res  gestae 
acciderunt  domino  Quixoto  ita  ut  alterae  alteras  impedirent 


Cum  dominus  Quixotus  se  vidit  in  campo  aperto,  liber  et  exemptus  ab  illis  blanditiis 
amatoriis  Altisidorae,  ei  videbatur  se  in  suo  medio  esse  et  animos  suos  renovari  ad 
prosequendum  negotium  sui  equitatus,  sic  vertit  se  ad  Sanctium  eique  dixit: 

-Libertas,  Sancti,  es  donum  praetiosum  inter  omnia,  quae  coeli  homini  dederunt; 
huic  libertati  non  aequabuntur  thesauri,  quos  terra  continet  nec  mare  celat;  propter  hanc 
libertatem  tamquam  propter  honorem  possunt  et  debent  vitam  in  periculum  ponere  atque 
e  contrario  captivitas  est  maxima  adversitas,  quae  potest  hominibus  accidere.  Haec  dico 
tibi,  Sancti,  quoniam  bene  vidisti  bonam  hospitalitatem  abundantiamque,  quae  in  hoc 
castello,  quod  reliquimus,  fuit  nobis,  sed  in  mediis  epulis  sapidis  et  illis  potibus  niveis 
mihi  videbatur  esse  in  angustiis  famis,  quoniam  non  gaudebam  eis  cum  libertate  tamquam 
si  vere  mea  essent;  quia  debitum  remunerationis  propter  beneficia  et  dona  accepta  sunt 
vincula,  quae  non  sinunt  ut  animus  liber  ambulet.  Benedictus  ille  cui  coelum  dederit 
frustum  panis  et  non  habeat  obligationem  agendi  gratias  cuidam  quam  ipsi  coelo! 

-His  omnibus  rebus  -dixit  Sanctius-,  quae  dixisti  mihi,  bonum  est  nos  ex  nostra 
parte  gratias  agere  propter  ducentos  aureos  in  crumena,  quam  villicus  ducis  dedit  mihi, 
quos  iuxta  cor  positos  habeo  tamquam  balsamum  et  medelam  ad  futuras  res  gestas; 
quia  non  semper  inveniemus  castella  ubi  remunerentur  nos,  sed  aliquando  etiam 
cauponas  ubi  verberent  nos. 

His  et  aliis  argumentis  prolatis,  iter  faciebant  et  quidem  ultra  leucam  eques  atque 
armiger  itinerantes,  cum  ecce  viderunt  super  herbam  pratuli  viridis,  super  pallia  eorum 
sedentes  comedebant  usque  duodeni  viri  amicti  ut  agricolae.  Iuxta  eos  habebant  res 
tamquam  sudaria  alba,  quibus  cooperiebant  aliam  rem,  quae  intus  erat;  illa  erant  erecta 
ac  tensa  et  posita  ad  intervalla.  Dominus  Quixotus  advenit  ad  eos  comedentes  et 
imprimis  urbaniter  salutavit  eos  et  postea  ab  eis  quaesivit  quid  illa  lintea  cooperirent. 
Cui  quidam  eorum  dixit: 

-Domine,  sub  his  linteis  sunt  imagines  prominentes  sculptae  et  ex  contabulatione, 
et  pertinent  ad  ornamentum  cuiusdam  arae  ecclesiasticae,  quam  facimus  in  nostro 
pago;  eas  coopertas  ferimus  ne  laedentur  de  via  et  super  umeros  nostros  ne  frangantur. 

-Si  licet  -respondit  dominus  Quixotus-,  vellem  eas  videre,  quoniam  imagines  quae 
feruntur  tali  cura  absque  dubio  erunt  valde  bonae. 

-Et  quomodo  si  vere  bonae  sunt!  -ait  alter-.  Aliter  propter  pretium  id  videbimus: 
quia  nulla  imago  constat  minus  quam  quinquaginta  denariis,  et  ut  videas  hanc  veritatem^ 
exspecta,  domine,  et  tuis  propriis  oculis  inspicies  eas. 

Hle  autem,  prandio  relicto,  surrexit  et  venit  ad  develandam  primam  imaginem,  quae 
erat  Sancti  Georgii  super  equum  cum  serpente  convoluto  ad  pedes  et  lancea  perfodens 
os  eius,  et  hoc  magna  feritate  ut  depingere  solent.  Omnis  imago  videbatur  ut  pruna 
aurea,  ut  dicitur.  Et  cum  eam  videret  dominus  Quixotus  dixit: 

-Hic  eques  fuit  inter  meliores  equites  itinerantes,  quos  militia  divina  habuit; 
nuncupatur  dominus  Sanctus  Georgius  et  etiam  defensor  fuit  virginum.  Videamus  hanc 
alteram. 

Develavit  eam  vir  et  apparuit  imago  Sancti  Martini  super  equum,  qui  pallium  suum 
scindebat  ad  dandum  pauperi;  atque  ubi  primum  viderit  eum  dominus  Quixotus  ait: 

-Hic  eques  etiam  numerabatur  inter  Christianos,  qui  res  gestas  quaerebant  et  credo 
eum  munificiorem  fuisse  quam  strenuum,  sicut  hic  videbis,  Sancti,  quoniam  pallium 
suum  scidit  et  dat  dimidium  pauperi,  quare  credo  tunc  fuisse  tempus  hiemale,  sin  autem 
totum  daret  ei,  propter  munificentiam  suam. 

-Fortasse  non  fuit  hoc  modo  -dixit  Sanctius-,  sed  quia  secutus  est  proverbium 
quod  dicunt:  ad  dandum  et  habendum  oportet  bonum  computum  faciendum. 

Dominus  Quixotus  risit  et  denuo  voluit  eos  aliud  velum  auferre,  sub  quo  apparuit 
imago  Patroni  Hispaniarum  super  equum,  cum  gladio  maculato  sanguinis  et  impetum 
faciens  in  mauros  dum  capita  eorum  calcabat;  et  cum  eum  vidit,  dominus  Quixotus 
dixit: 

-Hic  fuit  verus  eques  et  ex  turmis  Christi;  hic  etiam  nuncupatur  dominus  Sanctus 
Didacus  Matamoros  et  fuit  inter  strenuissimos  sanctos  equitesque,  quos  habuit  mundus 
et  nunc  habet  coelum. 

Postea  develaverunt  aliud  linteum  et  viderunt  celare  lapsum  Sancti  Pauli  de  equo 
deorsum  cum  omni  statu  rerum,  quae  in  tabula  picta  suae  conversionis  depingere 
solent.  Eum  vidit  et  quidem  tam  vivide,  quoniam  videbatur  Christum  cum  eo  loqui  et 
Paulum  ei  respondere. 

-Hic  -inquit  dominus  Quixotus-  fuit  maximus  inimicus  Ecclesiae  Dei,  Domini  Nostri, 
suo  tempore  et  postea  maximus  defensor  eius  quam  numquam  habuit,  eques  itinerans 
in  vita  et  sanctus  quieto  gressu  in  morte,  operarius  indefessus  in  vinea  Domini,  doctor 
gentium,  cui  ut  scholae  fuerunt  coeli  et  ut  professor  in  cathedra  ac  magister  ad  eum 
docendum  ipse  Iesus  Christus.  * 

Non  erant  plures  imagines  et  sic  dominus  Quixotus  iussit  ut  iterum  eas  tegerent  et 
tunc  dixit  his  qui  eas  ferebant: 

-Bona  fortuna  fuit  mihi  videndo,  fratres,  quod  quidem  vidi,  quoniam  omnes  hi 
sancti  et  equites  exercuerunt  quod  egomet  exerceo,  scilicet  exercitium  armorum;  sed 
diversitas  inter  illos  et  me  est,  nam  illi  fuerunt  sancti  et  pugnaverunt  divino  modo  et 
ego  sum  peccator  et  humano  modo  pugno.  Illi  autem  expugnaverunt  coelum  fortiter 
suis  bracchiis,  quoniam  coelum  vim  patitur  et  ego  hucusque  meis  laboribus  nescio 
quid  oppugno;  sed  si  Dulcinea  a  Toboso  liberaretur  ab  his,  quos  ipsa  patitur,  fortuna 

mea  profecto  prosperaret  et  cum  mens  mea  pacaretur,  tunc  possem  meliore  modo  iter 
facere  gressibus  meis. 

-Deus  faxit  atque  audiat  et  peccatum  maneat  surdum  “dixit  Sanctius  ad  hanc 
occasionem. 

Viri  illi  mirati  sunt  tum  de  figura  domini  Quixoti  tum  de  argumentis  illius,  quia  nec 
dimidia  eorum  intellexerunt  quod  ille  volebat  dicere.  Tamen,  prandio  finito,  denuo 
tulerunt  imagines  et  domino  Quixoto  valedixerunt  et  iter  eorum  prosecuti  sunt. 

Sanctius  autem  remansit  stupefactus  tamquam  si  numquam  noverit  dominum  suum, 
atque  admiratus  de  his  quae  sciebat,  quia  ei  videbatur  nullam  historiam  esse  in  mundo 
nec  facta,  quae  non  cognosceret  sive  haberet  in  memoria  nec  essent  infixa  in  suis 
unguibus  atque  ei  dixit: 

“Vere,  domine  mi,  nescio  utrum  quae  hodie  acciderint  nobis  nominentur  res  gestae 
necne,  quia  adnumerabuntur  inter  dulciores  et  suaviores  in  omni  decursu  nostrae 
peregrinationis:  ex  eis  egressi  sumus  sine  ictibus  fustium  et  cum  nullo  pavore,  nec 
accepimus  gladios  nec  cecidimus  per  terram  cum  nostris  corporibus,  neque  laboravimus 
fame.  Benedictus  sit  Deus  qui  sivit  me  talia  videre  meis  propriis  oculis. 

-Bene  dicis,  Sancti  -inquit  dominus  Quixotus-;  sed  animadverte  non  omnia 
tempora  eadem  esse  neque  omnia  habebunt  eamdem  fortunam  et  quod  vulgus  ignarum 
vocat  communiter  auguria,  quae  non  fundantur  in  ulla  ratione  naturali,  secundum 
prudentem,  erunt  ut  bonae  res  gestae.  Unus  ex  his  auguribus  surgit  mane,  domo 
egreditur,  invenit  monachum  Congregationis  beati  Sancti  Francisci  et  tamquam  si 
invenisset  gryphum  vertit  dorsum  et  revertitur  domum.  Cuidam,  nomine  Mendoza, 
effunditur  sal  super  mensam  et  melancholia  infunditur  in  corde  eius;  tamquam  si  natura 
deberet  signum  dare  de  infortuniis,  quae  perventura  sunt  et  tam  parvi  momenti  ut  de 
his  dictis.  Prudens  et  christifidelis  non  ambulabit  in  quaestionibus  de  his,  quae  coelum 
facere  vult.  Scipio  Africanus  advenit  ad  Africam,  offendit  obstaculum  et  cadit  per 
terram,  milites  eius  hoc  pro  malis  auguriis  habent;  ille  autem  amplexus  est  terram  et 
dixit:  «Africa,  non  fugies  a  me,  quoniam  te  habeo  apprehensam  meis  bracchiis».  Et  sic 
invenire  has  imagines,  Sancti,  fuit  mihi  eventum  felicissimum. 

-Hoc  ita  credo  -respondit  Sanctius-,  et  etiam  vellem  ut  diceres  mihi,  domine, 
causam  qua  hispani  dicunt  cum  proelium  facere  volunt  invocando  illum  Sanctum 
Didacum  [hispanice  Diego  -  Sanctus  Iacobus]  Matamoros:  «Sancte  Iacob  et  claude 
Hispaniam  [sive  «et  prorsus,  Hispania!  cf.  2-4]!»  Estne  Hispania  fortasse  aperta  ut 
opus  sit  eam  claudere  sive  quaenam  caerimonia  est  ista? 

-Valde  simplex  es  tu,  Sancti  -respondit  dominus  Quixotus-;  et  vide  Deum  dedisse 
Hispaniae  hunc  magnum  equitem  Crucis  Rubrae  ut  patronum  et  protectorem, 
praesertim  in  imminentibus  periculis,  quae  hispani  habuerunt  cum  mauris,  et  sic  invocant 
eum  et  implorant  ut  defensorem  suum  in  omnibus  proeliis,  quae  aggrediuntur  et 
multoties  eum  quidem  viderunt  in  eis,  deruendo,  deiiciendo  atque  interficiendo  turmas 
agarenorum;  et  ad  hanc  veritatem  multa  exempla  possem  tibi  adducere,  quae  in  veris 
historiis  Hispaniae  narrantur. 

Sanctius  autem  suum  colloquium  mutavit  et  suo  domino  dixit: 

-Miror,  domine,  de  procacitate  Altisidorae,  virginis  ducissae;  ille,  quem  vocant 
Amorem,  fortiter  debuit  eam  transfixam  et  vulneratam  habere.  Et  quidem  dicunt  eum 

esse  puerum  caecutientem  et  quamvis  habeat  oculos  lippos,  sive  ut  melius  dicam, 
absque  visu,  si  conatur  cor  transfigere,  quamvis  parvum  sit,  id  attingit  et  transfigit 
suis  sagittis.  Et  etiam  audivi  dicere  in  pudore  et  moderatione  virginum  sagittae  amorosae 
frangunt  cuspidem  et  hebetuntur,  sed  in  hac  Altisidora  non  praecise  hebetuntur  sed 
acuuntur. 

-Animadverte,  Sancti  -inquit  dominus  Quixotus-,  amorem  nullos  respectus  habere 
nec  observare  regulas  rationis  in  suis  disquisitionibus  et  eadem  argumenta  habet  quam 
ipsa  Mors:  quae  aequo  pede  pulsat  altas  turres  regum  et  humiles  tabernas  pauperum 
pastorum,  et  cum  accipit  integram  possessionem  cuiusdam  animi,  primum  quod  facit 
est  auferre  ab  eo  timorem  verecundiamque;  et  sic  et  absque  hac  verecundia  Altisidora 
sua  desideria  exposuit,  quae  in  pectore  meo  potius  confusionem  quam 
commiserationem  genuerunt 

-Patens  crudelitas!  -dixit  Sanctius-.  Et  quam  magnum  ingratum  animum!  Ego  ex 
me  potius  sinerem  eam  me  oppugnare  suis  minimis  argumentis  amorosis.  O  fili  moechae! 
Et  quam  marmoreum  cor  et  quam  viscera  aenea  atque  animum  arenatum  habes  tu, 
domine!  Tamen  nescio  quid  potuit  haec  virgo  videre  in  te  et  quod  expugnavit  eam 
subiugavitque:  quaenam  speciositas,  quae  facetiae,  quis  vultus,  sive  haec  omnia  una 
captivaverunt  eam  amore;  quia  verumtamen  multoties  ego  intueor  te  e  summo  capillo 
capitis  usque  ad  pedem  deorsum  et  potius  video  res  ad  expavendum  quam  ad 
amandum;  et  etiam  audivi  dicere  formositatem  esse  primum  ad  alliciendum  amorem  et 
si  vere  tu  ea  careas,  nescio  a  quo  capta  fuit  amore  misera  Altisidora. 

-Animadverte,  Sancti  -respondit  dominus  Quixotus-,  duas  formositates  esse  in 
homine:  animi  et  corporis;  formositas  animi  invenitur  in  intellectu,  honestate,  urbanitate 
ac  munificentia  et  nobili  natu  et  hae  omnia  possunt  esse  in  viro  foedo  et  cum  intueantur 
hanc  venustatem  et  non  corpoream  impellunt  amorem  maiore  impetu  ac  praestantia. 
Atque  ego,  Sancti,  bene  video  me  non  esse  pulchrum,  tamen  recognosco  me  non  esse 
deformem  et  sufficit  viro  nobili  natu  non  esse  monstrum  ut  possint  eum  diligere,  cum 
habeat  virtutes  animi  de  quibus  locutus  sum  tecum. 

Illi  autem,  his  rebus  et  colloquis  dictis,  introierunt  per  penetralia  silvae,  quae  extra 
iter  erat,  et  repente  et,  nemine  animadvertente,  invenit  se  dominus  Quixotus 
apprehensum  inter  retia  fili  viridis  coloris,  quae  inter  arbores  tensa  erant;  et,  nullis 
cogitationibus  factis,  nec  quid  hoc  esset  dixit  Sanctio: 

-Mihi  videtur  negotium  harum  retium  erunt  res  gestae  novae  quae  imaginari 
possint.  Peream  ego,  si  incantatores,  qui  me  persequuntur,  nolunt  me  apprehendere 
his  retibus  et  detinere  me  in  meo  itinere,  tamquam  vindicta  contra  crudelitatem  quam 
ostendi  Altisidorae.  Tamen  iubeo  ego  eis,  quamvi?,  haec  retia,  sicut  sunt  ex  filo  viridi, 
essent  facta  ex  duro  adamante,  sive  fortiora  quam  illa,  quibus  zelosus  deus  fabrorum 
ferrariorum  implicavit  Venerem  Martemque,  sic  egomet  ea  frangerem  tamquam  si  essent 
iunci  marini,  sive  filamenta  ex  gossypio. 

Voluerunt  prorsus  ire  et  omnia  frangere,  sed  subito  ante  eos  apparuerunt  duae 
pulcherrimae  pastrices,  quae  egressae  sunt  ex  mediis  arboribus;  saltem  ut  pastrices 
amictae  erant,  quamvis  pellicea  vestis  et  stolae  essent  ex  pretiosa  tela  serica,  dico 
stolas  ornatas  esse  filo  aureo.  Capillos  habebant  liberos  per  dorsum,  et  flavi  erant  ita 
ut  possent  contendere  cum  radiis  ipsius  solis;  et  coronabantur  duobus  sertis  textis  ex 

laureo  viridi  et  ex  rubro  amarantho.  Et  quoad  aetatem  ut  videbatur  non  essent  minores 
quindecim  annos  natae  nec  ultra  duodeviginti. 

His  puellis  conspectis,  Sanctius  miratus  est  et  suspensus  dominus  Quixotus  ita  ut 
hic  cursum  suum  detineret  ad  eas  videndas  et  omnes  quattuor  miro  silentio  tacuerunt. 
Denique  prima  quae  incepit  loqui  fuit  una  ex  duabus  puellis  pastricibus,  quae  domino 
Quixoto  ait: 

-Consiste,  domine  eques,  et  noli  haec  retia  frangere,  quia  non  ad  tuum  damnum 
ea  tetendimus,  sed  ad  nostrum  oblectamentum.  Sed  si  vere  scire  vis  quare  haec 
posuimus  et  quaenam  sumus,  haec  brevibus  verbis  dicam  tibi.  In  quodam  pago  abhinc 
duas  leucas,  ubi  multa  gens  praecipua  est  ac  multi  fidalgi  inter  amicos  et  propinquos 
concertaverunt  huc  venire  cum  filiis,  uxoribus  et  filiabus,  oppidanis,  amicis  et 
propinquis  ad  oblectandum  in  hoc  loco,  qui  est  inter  amoenissimos  huius  regionis  et 
quidem  ad  efficiendam  novam  Arcadiam  bucolicam  inter  nos  omnes;  puellae  autem 
debebant  se  induere  tamquam  pastrices  et  iuvenes  ut  pastores.  Duas  eclogas 
tradidimus  memoriae  nostro  studio  alteram  illustris  poetae  Garcilasi,  alteram 
excellentissimi  Camoes,  in  ipsa  lingua  eius  lusitana,  quas  comoedias  hucusque  nondum 
egimus.  Die  hesterno  primus  dies  fuit,  quo  hucusque  venimus,  et  nonnulla  tabernacula 
ereximus,  quae  dicunt  campestria,  ad  ripam  profundi  rivi,  qui  haec  omnia  prata  fecundat; 
haec  retia  tetendimus  heri  nocte  inter  has  arbores  ad  decipiendos  simplices  passeres, 
qui  pavescent  ex  fragore  nostro  et  in  ea  cadunt.  Si  vere  vis,  domine,  esse  hospes 
noster,  libenter  frueris  nostra  affabilitate  ac  munificentia;  quia  in  hunc  locum  non  intrabit 
nec  tristitia  nec  melancholia. 

Illa  autem  tacuit  et  nil  amplius  dixit.  Cui  dominus  Quixotus  respondit: 

-Profecto,  pulcherrima  domina,  non  esset  «Actaeon»  [nempe  Antaeus]  tam 
suspensus  et  admiratus,  cum  repente  viderit  Dianam  sese  abluere  aquis,  quam  egomet 
stupefactus  fui  videndi  tuam  speciositatem.  Equidem  laudo  negotium  vestri 
oblectamenti  et  gratias  ago  propter  hospitalitatem  offertam  mihi,  tamen  si  quo  modo 
possum  vobis  servire  potestis  a  me,  quidquid  sit,  quaerere  et  subito  oboediam  vobis. 
Professio  mea  est  me  gratias  agere  et  esse  benefactorem  omni  generi  hominum, 
praesertim  illis  qui  habent  talem  nobilitatem  quam  quae  videtur  vos  habere  erga  me. 
Et  si  haec  retia,  quae  occupant  spatium  parvum,  adimplerent  totum  orbem  terrarum, 
ego  quaererem  mihi  alios  mundos  ut  transirem  et  non  frangerem  ea;  et  ut  possitis  hanc 
exaggerationem  meam  aliquo  modo  credere,  videte  illum,  qui  haec  vobis  hoc  modo 
promittit,  quoniam  est  dominus  Quixotus  a  Manica,  si  fortasse  ad  aures  vestras 
pervenerunt  nuntii  huius  nominis. 

-Eheu,  amica  carissima!  -ait  tunc  altera  pastrix-  quam  magna  fortuna  accidit  nobis! 
Videsne  hunc  dominum,  quem  ante  oculos  nostros  habemus?  Ego  dico  tibi  eum  esse 
strenuissimum  atque  amantissimum  necnon  et  urbanissimum  totius  huius  mundi,  nisi 
mentiatur  et  decipiat  nos  historia  rerum  gestarum  eius  quam  impresserunt  et  quam 
egomet  legi.  Et  quidem  sponsionem  faciam  si  hic  bonus  vir,  qui  cum  eo  venit,  sit 
Sanctius  Pansa  armiger  eius  cuius  facetiae  nemini  sunt  secundae. 

-Hoc  verum  est  -dixit  Sanctius-:  quia  ego  sum  hic  facetus  atque  iste  armiger  de 
quo  tu  dicis  et  hic  est  dominus  meus,  ipse  dominus  Quixotus  a  Manica  historiatus  et 
narratus. 

-Eheu  -ait  altera-  Quaeramus  ab  eo,  amica,  ut  maneat  nobiscum;  et  parentes  nostri 
ac  fratres  magnopere  de  eo  gaudebunt;  quia  etiam  audivi  dicere  de  sua  strenuitate  et 
virtute  tamquam  dixisti  mihi  et  domina  eius  est  Dulcinea  a  Toboso,  cui  in  tota  Hispania 
dant  palmam  formositatis. 

-Et  in  hoc  recte  iudicaverunt  -inquit  dominus  Quixotus-  nisi  tua  inaequalis 
pulchritudo  de  hoc  dubitet.  Sed  nolite  me  retinere,  dominae,  quoniam  obligationes, 
quae  ad  meum  munus  pertinent,  numquam  sinunt  me  quiescere  in  ullo  loco. 

Tunc  ad  locum,  ubi  erant  illi  quattuor,  frater  cuiusdam  pastricum  advenit,  amictus 
eodem  modo  ut  pastor  et  praeditus  ornatu  et  elegantia  convenienti  vestibus  puellarum. 
Illae  autem  ei  narraverunt  quis  esset,  qui  cum  eis  erat,  nempe  strenuus  dominus 
Quixotus  a  Manica  et  alter  armiger  eius  Sanctius,  de  quibus  ille  iam  noverat  nuntios, 
quia  historiam  legerat.  Ille  praestans  pastor  ostendit  sua  obsequia  ei  eumque  rogavit 
ut  secum  veniret  ad  tabernacula  campestria,  quibus  verbis  dominus  Quixotus  debuit 
assentiri  et  hoc  modo  fecit. 

Tunc  pervenit  tempus  illius  venationis,  sive  aucupii,  et  retia  plena  erant  passeribus 
diversae  speciei,  qui  allecti  ac  decepti  ex  colore  retium  cadebant  in  laqueo  ex  quo 
fugiebant.  In  illo  loco  congregati  erant  plus  quam  triginta  homines,  omnes  amicti  ut 
pastores  pastricesque  et  uno  ictu  intellexerunt,  qui  erant  dominus  Quixotus  atque 
armiger  eius,  de  quibus  tam  multum  gavisi  sunt,  quia  iam  noverant  nuntios  historiae 
eorum.  Ad  tabernacula  venerunt  et  mensas  paratas  invenerunt  et  quidem  locupletes, 
abundantes  praestantesque;  dominum  Quixotum  honoraverunt,  cui  primum  locum 
mensarum  dederunt;  cuncti  eum  intuebantur  ac  mirabantur. 

Denique,  mappis  levatis,  magna  quiete  dominus  Quixotus  levavit  vocem  et  dixit: 

-Inter  magna  peccata  quae  homines  committunt,  quamvis  nonnulli  dicant 
superbiam  esse,  ego  dico  esse  ingratum  animum  et  hoc  quoniam  memini  illius  quod 
dici  solet:  inferos  plenos  esse  ingrata  voluntate.  De  hoc  peccato,  mea  sententia,  volui 
fugere  quantum  potui  et  quidem  ex  illo  tempore  in  quo  usus  sum  luce  rationis  et  si 
bona  opera  non  possum  adimplere  aliis  operibus  bonis,  tamen  habeo  desiderium 
faciendi  talia,  et  si  haec  desideria  non  autem  sufficiunt,  tunc  palam  omnibus  haec  dico 
et  proclamo,  nam  qui  dicit  et  publice  proclamat  bona  opera  accepta  etiam  cum  aliis 
remunerabit  si  potest;  quoniam  plerumque  qui  ea  recipiunt  non  sunt  tam  divites  quam 
illi  qui  ea  dant,  et  sic  Deus  est  dator  supra  omnes  et  dona  hominis  non  possunt 
convenire  donis  Dei  in  aequalitate  propter  immensam  distantiam.  Tamen  haec 
indigentia  et  exiguitas  potest  superari  maiore  grato  animo.  Et  ego  certe  non  possum 
aequo  modo  gratias  agere  propter  meas  parvas  vires  et  convenire  beneficio  accepto, 
sed  quod  possum  offeram  vobis  et  hoc  erit  ex  meaparte:  et  sic  per  duos  dies  integros 
sustinebo  in  hac  media  via  regali,  quae  iter  facit  Caesaraugustam  has  simulatas 
pastrices  esse  pulcherrimas  atque  urbanissimas  totius  huius  mundi,  Dulcinea  a  Toboso 
autem  excepta,  quae  est  unica  domina  cogitationum  mearum  et  hoc  dictum  sit  sine 
offensione  et  cum  pace  omnium  circumstantium. 

Sanctius,  his  verbis  dictis,  auscultavit  auribus  arrectis  et  magna  voce  dixit: 

-Num  fieri  potest  ut  sint  in  hoc  mundo,  qui  audeant  dicere  atque  iurare  hunc 
dominum  meum  dementem  esse?  Dicite  vosv  domini  pastores:  estne  parochus  cuiusdam 
pagi,  quamvis  prudens  ac  scholasticus  sit/qui  possit  dicere  quae  dominus  meus  dixit, 

nec  eques  itinerans,  quamvis  habeat  famam  strenui  ut  possit  offerre  quod  meus 
dominus  obtulit? 

Dominus  Quixotus  vertit  se  versus  Sanctium  et  accenso  vultu  et  magna  iracundia 
dixit  ei: 

-Num  fieri  potest,  o  Sancti!  ut  in  toto  orbe  terrarum  sit  qui  dicat  te  non  esse  stultum, 
coopertum  eadem  re,  cum  quibuslibet  fimbriis  malitiae  ac  pravitatis?  Quis  enim 
introduxit  te  in  res  meas  ad  quaerendum  utrum  sim  prudens  an  stupidus?  Tace  et  ne 
respondeas  verbum,  sed  para  Rocinantem  si  nondum  habet  sellam;  et  eamus  ad 
adimplendum  quod  obtuli;  nam  propterea  quod  ius  est  in  mea  parte  poteris  credere 
me  vincere  et  superare  omnes  qui  velint  huic  obstare. 

Et  magna  furia  ac  signis  indignationis  surrexit  de  sella  et  reliquit  omnes 
circumstantes  admiratos  et  quidem,  quia  nesciebant  utrum  eum  haberent  ut  dementem 
an  sanum.  Denique,  eum  suaderunt  ne  sustineret  hanc  propositionem,  nam  omnes 
noverant  bonam  voluntatem  grati  animi  eius  et  non  necessariae  erant  tales 
manifestationes  ad  animum  strenuum  cognoscendum,  quia  satis  erat  quod  historia  de 
rebus  gestis  eius  narrabat.  Tamen  dominus  Quixotus  ultra  prosecutus  est  sua  voluntate, 
ascendit  in  Rocinantem,  accepit  scutum  et  apprehendens  lanceam  suam  stetit  in  media 
via  regali,  quae  non  procul  a  prato  viridi  erat.  Sanctius  secutus  est  eum  super  asinum 
suum  una  cum  omni  turba  hominum  illius  bucolicae  gregis,  qui  vere  cupiebant  videre 
quonam  pergeret  audacia  illius  et  insolitum  quod  offerebat  faciendi. 

Dominus  Quixotus  stetit  in  media  via  -ut  dictum  est-,  et  aerem  offendit  his 
similibus  verbis: 

-O  vos,  viatores,  et  iter  facientes,  equites,  armigeri,  pedites  et  qui  per  hanc  viam 
transitis  cum  equis  sive  in  biduum  proximum  futurum  transituri  estis!  Scitote  dominum 
Quixotum  a  Manica,  equitem  itinerantem,  hic  esse  paratum  ad  defendendam 
formositatem  nympharum  horum  pratorum  ac  silvarum,  quae  superant  cunctas 
pulchritudines  atque  urbanitates  totius  huius  mundi,  domina  animi  mei  Dulcinea  a 
Toboso  excepta.  Quare  si  quis  hoc  contradiceret  veniat  ad  me;  quoniam  ego  eum 
exspecto  ad  eum  debellandum. 

Bis  repetivit  idem  argumentum  et  totidem  nullus  spontaneus  eques  ea  exaudivit. 
Tamen  fortuna  voluit  ut  res  alio  modo  cursum  duceret  et  sic  decrevit  ut  per  viam 
appareret  magna  turba  virorum  super  equos,  plerique  eorum  cum  lanceis  in  manibus 
et  omnes  una  iter  faciebant  et  quidem  celeriter.  Illi  qui  cum  domino  Quixoto  erant, 
dorsum  verterunt  et  a  via  recesserunt  ne  quid  mali  eis  eveniret  si  in  via  manerent. 
Solus  dominus  Quixotus  corde  impavido  mansit  in  suo  loco,  et  Sanctius  Pansa  armiger 
eius  se  abscondit  a  tergo  Rocinantis. 

Illa  turma  virorum  cum  lanceis  advenit  et  unus  eorum  qui  alios  praecedebat  magnis 
vocibus  dixit  domino  Quixoto: 

-Recede  a  via,  furcifer  diaboli,  quia  tauri  te  dilaniabunt! 

-Eheu,  plebecula  putida!  -respondit  dominus  Quixotus-,  non  sunt  tauri  mihi  qui 
aliquid  valeant,  quamvis  ferocissimi  sint,  qui  gignuntur  in  ripis  fluminis  Iaramae 
(Jarama)!  Sed  confitemini,  maledicti,  hoc  modo  et  omnes  uno  ore  verum  esse  quod 
palam  omnibus  proclamavi;  aliter  mecum  eritis  in  proelio. 

Non  potuit  bubulcus  responsum  ei  dare,  neque  dominus  Quixotus  potuit  recedere 

a  via,  et  hoc  quamvis  vellet;  et  sic  grex  taurorum  ferorum  ac  mansueti  bobes  eorum  et 
alii  viri,  qui  eos  ducebant  ad  eos  claudendos,  quia  in  crastinum  diem  erat  agitatio 
taurorum  et  omnes  transierunt  supra  dominum  Quixotum  et  Sanctium,  et  etiam  supra 
Rocinantem  et  asinum  eosque  omnes  per  terram  eiecerunt.  Sanctius  contusus,  dominus 
Quixotus  expavefactus,  asinus  percussus,  Rocinans  non  valde  catholicus;  sed  denique 
omnes  surrexerunt  et  dominus  Quixotus  magna  celeritate  et  offendens  hic  et  cadendo 
ibi,  incepit  currere  post  armentum  taurorum  et  magnis  vocibus  dicebat: 

-Consistite  omnes  atque  exspectate  me,  plebecula  maligna;  quoniam  solus  eques 
ego  sum,  qui  exspectat  vos  et  mihi  non  videtur  bonum  proverbium  quod  dicet:  pontem 
argenteum  sternite  inimico  fugienti! 

Nihilominus  non  detinuerunt  se  celeres  cursores  nec  quid  fecerunt  de  minis  eius 
quam  de  nubibus  praeteritis.  Lassitudo  detinuit  dominum  Quixotum,  qui  magis 
stomachatus  quam  vindicatus  sedit  in  via  exspectando  ut  Sanctius,  Rocinans  atque 
asinus  ad  eum  venirent.  Illuc  quidem  pervenerunt  et  denuo  dominus  ascendit  in  equum, 
et  famulus  super  asinum  et,  nemini  illius  Arcadiae  fictae  sive  simulatae  valedicendo, 
ac  praediti  maiore  verecundia  quam  gaudio  iter  eorum  prosecuti  sunt. 


Capitulum  59.  Ubi  narratur  insolitum  factum  quae  potuerunt  esse 
res  gestae,  quae  domino  Quixoto  evenerunt 


In  claro  ac  limpido  fonte,  quem  inter  arboretum  invenerunt,  dominus  Quixotus  et 
Sanctius  removerunt  pulverem  et  lassitudinem  ex  impudentia  taurorum.  Et  iuxta  illum 
fontem  reliquerunt  liberos  asinum  et  Rocinantem,  sine  clitellis  ac  freno,  et  dominus 
armigerusque  contusi  sederunt.  Sanctius  venit  ad  viaticum  clitellarum  suarum  et  ex  eis 
extraxit  quod  solebat  vocare  cibum;  mundavit  os  suum,  dominus  Quixotus  abluit  suum 
vultum  ex  quo  refrigerio  animi  defessi  eorum  novas  vires  obtulerunt.  Dominus  Quixotus 
non  edebat,  quia  vere  moestus  erat,  nec  Sanctius  audebat  tangere  cibos,  quos  ante  se 
habebat  propter  urbanitatem,  et  sivit  ut  dominus  eius  inciperet  ad  comedendum.  Et  cum 
eum  vidit  praeditum  cogitationibus,  quibus  oblitus  erat  adducendi  panem  ad  os  suum, 
armiger,  silentio  servato,  et,  regulis  urbanitatis  spretis,  non  locutus  est  cum  domino  suo, 
sed  incepit  vorare  in  stomachum  panem  et  caseum,  quos  inveniebat. 

-Comede,  Sancti  amice  -inquit  dominus  Quixotus-,  sustine  vitam,  quae  maioris 
momenti  est  tibi  quam  mihi  et  sine  me  mori  ad  manus  cogitationum  mearum  et  propter 
infortunia  mea.  Egomet,  Sancti,  natus  sum  ad  vivendum  moriendo,  tu  autem  ad 
moriendum  comedendo.  Et  ut  videas  me  verum  dicere,  cogita  me  esse  impressum  in 
historiis,  clarum  in  armis,  urbanum  in  meis  factis,  veneratum  a  principibus,  sollicitatum 
a  virginibus;  et  denique  cum  exspectarem  palmas  necnon  et  triumphos  coronasque 
obtentas  et  meritas  per  mea  facta  strenua,  hoc  mane  vidi  me  calcatum  et  calcitratum 
necnon  et  contusum  ex  pedibus  animalium  immundorum  ac  sordidorum.  Haec  autem 
consideratio  dentes  meos  debilitat,  afficit  torporem  molaribus,  ac  manus  meas  deturbat 

et  aufert  a  me  omnino  appetitum  edendi  et  hoc  modo  potius  volo  mori  ex  fame,  quae 
est  crudelissima  omnium  mortium. 

-Hoc  modo  -dixit  Sanctius,  dum  comedebat  magna  celeritate-,  tu,  domine,  non 
assentieris  proverbio  dicenti:  «Moriatur  Marta,  sed  moriatur  farta.»  Ego  saltem  nolo 
interficere  me  ipsum.  Nihilominus  tamquam  sutor  volo  corium  cum  dentibus  protrahere 
usque  ad  locum,  ubi  ille  vult  ut  veniat;  et  omnem  vitam  protraham  comedendo  usque 
ad  finem,  quem  coelum  decrevit;  et  scito,  domine,  nullam  dementiam  tam  magnam  esse 
quam  velle  desperare  sibi  et  crede  mihi  et,  prandio  finito,  eas  dormitum  super  culcitas 
harum  herbarum  viridarum  et  cum  exspergiscaris  te  invenies  mitigatum. 

Sic  autem  fecit  dominus  Quixotus  quoniam  ei  videbantur  argumenta  Sanctii  magis 
esse  philosophi  quam  stulti  et  dixit  ei: 

-Si  tu,  o  Sancti!  velles  facere  pro  me  quod  nunc  ego  dicam  tibi,  allevamentum 
meum  certius  esset  et  dolores  mei  non  tam  magni,  et  hoc  est  ut,  dum  ego  dormio,  et 
oboediendo  tuis  consiliis,  parum  procul  hinc  a  via  discedas  et  cum  habenis  Rocinantis 
carnes  tuas  ad  aerem  ponas  et  tibi  des  trecenta  sive  quadringenta  flagella  ad  computum 
illorum  trium  milium  et  aliorum,  quae  daturus  es  ad  solvendam  Dulcineam  ex 
incantamento  eius;  nam  magna  calamitas  est  ut  illa  miserrima  domina  sit  nunc  incantata 
propter  tuam  negligentiam  atque  incuriam. 

-In  hoc  multum  est  dicendi  -ait  Sanctius-.  Tamen  dormiamus  nunc  ambo  et  postea 
Deus  providebit  quidquid  sit.  Et  scias,  domine,  non  esse  negotium  parvi  momenti 
verberare  se  ipsum  sine  ullo  stimulo,  praesertim  si  flagella  cadunt  super  corpus  male 
sustentatum  et  peius  nutritum;  quapropter  habeat  patientiam  mea  domina  Dulcinea  et 
improviso  et,  nemine  sciente,  videbit  me  tamquam  cribrum  ex  flagellis;  et  usque  ad 
mortem  omnis  est  vita;  et  his  volo  dicere  me  adhuc  vivere  et  etiam  est  mihi  desiderium 
adimplendi  quod  vere  pollicitus  sum. 

Dominus  Quixotus  gratias  egit  ei  et  parum  edit,  dum  Sanctius  comedit  multum  et 
ambo  dormierunt  et  reliquerunt  illos  duos  bonos  sodales  et  amicos  eorum,  nempe 
Rocinantem  et  asinum,  ad  plenam  libertatem  ut  possent  pascere  herbam  copiosam, 
qua  plenum  erat  illud  pratum.  Serius  autem  experrecti  sunt  e  somno  et  iterum 
ascenderunt  in  iumenta  et  iter  secuti  sunt  et  quidem  festinaverunt,  ita  ut  possent  ad 
cauponam  venire,  quae  videbatur  circa  leucam  ex  illo  loco.  Dico  autem  eam  cauponam 
esse,  quia  dominus  Quixotus  sic  eam  vocavit  praeter  consuetudinem  suam  appellandi 
omnes  cauponas  castella. 

Pervenerunt  ad  cauponam;  quaesiverunt  a  cauponario  si  esset  habitaculum  eis. 
Respondit  eis  affirmative,  ac  tam  commodum  et  delectabile  quam  Caesaraugustae 
possent  invenire.  Sanctius  descendit  de  asino  et  cellarium  suum  adduxit  in  cubiculum, 
cuius  caupo  dedit  ei  clavim;  iumenta  ad  stabulum  duxit,  posuit  eis  pabula,  egressus 
est  ad  videndum  quid  faceret  dominus  Quixotus  et  en  hic  sedebat  super  podium,  et 
tunc  gratias  egit  coelo,  quia  domino  eius  nondum  videbatur  illa  caupona  esse 
castellum. 

Illi  autem,  hora  coenae  adventa,  intraverunt  in  cubiculum  eorum.  Sanctius  quaesivit 
a  caupone  quid  esset  ei  ad  coenandum.  Cauponarius  respondit  ei  dicens  os  suum 
invenire  quidquid  vellet,  quia  ex  passeribus  aeris  et  ex  avibus  terrae  necnon  et  ex 
piscibus  maris  illa  caupona  bene  parata  erat. 

-Non  necessaria  sunt  tam  multa  -respondit  Sanctius;  quia  par  gallorum  assorum 
sufficiunt  nobis,  nam  dominus  meus  delicatus  est  et  non  comedit  multum  neque  egomct 
sum  tam  avidus  nec  edax. 

Caupo  autem  respondit  ei  dicens  se  non  habere  gallos,  quia  milvi  eos 
depraedabantur. 

-Tunc  para  nobis,  domine  hospes  -dixit  Sanctius-,  pullastram  assam  quae  sit 
tenera. 

-Pullastram?  Pater  mi!  -respondit  caupo-.  Verumtamen  heri  misi  plus  quam 
quinquaginta  ad  eas  vendendas;  sed  praeter  pullastras  quaere  quidquid  velis. 

-Hoc  modo  -dixit  Sanctius-  non  deerit  vitula  sive  haedus. 

-Domi,  nunc  temporis  -respondit  hospes-,  non  sunt,  quia  finiti  sunt;  sed  proxima 
hebdomada  futura  satis  erunt. 

-Hoc  non  convenit  nobis!  -respondit  Sanctius-.  Secundum  me,  hae  penuriae  erunt, 
quia  abundantia  erit  ex  lardo  et  ex  ovis. 

-Per  Deum!  -respondit  caupo-,  bonus  est  hospes  meus!  Nonne  dixi  tibi  me  non 
habere  pullastras  nec  gallinas,  quomodo  possum  habere  ova?  Veni  ad  alia  quaerenda 
et  relinque  has  subtilitates  et  ne  quaeras  gallinas. 

-Breviter,  per  corpus  meum!  -ait  Sanctius-,  dicas  tandem  mihi  quid  est  quod  vere 
habeas  et  relinque,  domine  hospes,  has  discussiones. 

Tunc  dixit  caupo: 

-Quod  vere  ac  reapse  habeo  sunt  binas  ungues  vaccae,  quae  videntur  manus 
vitulae,  sive  binas  manus  vitulae,  quae  videntur  ungues  vaccae;  coctae  sunt  cum  suis 
ciceribus,  caepis  et  lardo  et  hoc  tempore  dicunt:  «Comede  me!  Comede  me!» 

-Hae  ex  hoc  meae  sunt  -dixit  Sanctius-,  et  nemo  eas  audeat  tangere,  et  melius 
solvam  pro  eis  quam  quidam  alius,  quia  nil  potuissem  exspectare  ad  nutum  meum,  et 
idem  est  mihi  utrum  sint  manus  an  ungues. 

-Nemo  has  comedet  -inquit  caupo-,  quia  alii  hospites  quos  habeo  tam  nobiles  ac 
praecipui  sunt  ut  habeant  coquum,  cellarium  et  immo  cellam  penariam. 

-Si  illi  nobiles  natu  sunt  -dixit  Sanctius-,  nullus  erit  nobilior  domino  meo;  sed 
munus  quo  fungitur  non  permittit  ei  tam  multas  cellas  penarias  habere,  et  sic  aliquando 
consedimus  in  medio  prato  et  saturamur  glandibus  sive  mespilis. 

Sanctius  autem,  hoc  colloquio  cum  caupone  habito,  noluit  ultra  ei  respondere;  quia 
iam  quaesiverat  ab  eo  officium  sive  munus  domini  eius. 

Advenit  hora  coenae,  dominus  Quixotus  introivit  in  suum  cubiculum,  hospes  ei 
adduxit  ollam  sicut  erat,  et  accubuit  mensae  ad  coenandum.  Videtur  habitaculum 
contiguum  ad  cubiculum  domini  Quixoti  habuisse  parietes  valde  subtiles,  quapropter 
dominus  Quixotus  audivit  dicere: 

-Per  vitam  tuam,  domine  Hieronyme,  dum  coenam  adducent  nobis  legamus  aliud 
capitulum  huius  secundae  partis  «Domini  Quixoti  a  Manica». 

Vix  atque  audivit  suum  nomen,  dominus  Quixotus  surrexit  et,  auribus  arrectis, 
auscultavit  quod  de  eo  tractabant  et  ecce  audivit  hunc  dominum  Hieronymum 
respondisse: 

-Quare  vis,  domine  Ioannes,  ut  legamu$  has  ineptias?  Qui  vere  primam  partem 
legit  historiae  domini  Quixoti  a  Manica  norf  amplius  gaudet  lectione  huius  secundae. 

-Nihilominus  -ait  dominus  Ioannes-,  bonum  erit  eam  legere,  quia  non  est  liber 
tam  malus  ut  non  habeat  quid  boni.  Potissimum  quod  magis  displicet  mihi  est  hunc 
dominum  Quixotum  non  amplius  diligere  Dulcineam  a  Toboso. 

Dominus  Quixotus,  his  verbis  auditis,  affectus  est  magna  iracundia  ac  furore  et 
levavit  vocem  et  dixit: 

-Quicumque  diceret  dominum  Quixotum  a  Manica  oblitum  esse  Dulcineae  a  Toboso, 
sive  fore  ut  obliviscatur  illius,  egomet  faciam  eum  confiteri  procul  a  veritate  esse  et 
quidem  cum  aequalibus  armis,  quoniam  imparis  Dulcineae  a  Toboso  nec  oblitus  est 
nec  in  domino  Quixoto  erit  oblivio  illius.  Lemma  eius  est  constantia  et  professio  eius 
est  hanc  quidem  servare  suaviter,  sed  non  violenter. 

-Quis  enim  est  qui  respondet  nobis?  -dixerunt  ex  alio  habitaculo. 

-Quis  enim  erit  -respondit  Sanctius-  nisi  ipse  dominus  Quixotus  a  Manica,  qui 
faciet  ut  verum  sit  quod  dixit?  Quia  qui  sumptum  bene  solvit  non  curat  de  pignore. 

Simul  ac  Sanctius  haec  dixit  introierunt  per  ianuam  habitaculi  duo  equites,  qui  tales 
videbantur,  quorum  unus  eiecit  bracchia  ad  collum  domini  Quixoti  eique  dixit: 

-Neque  tua  praesentia  potest  tuum  nomen  exsprobare  neque  tuum  nomen  tuam 
praesentiam  exsprobabit:  absque  ullo  dubio,  domine,  tu  es  verus  dominus  Quixotus  a 
Manica,  Stella  Polaris  ac  lumen  equitatus  itinerantis  contra  quod  dixit  et  voluit  usurpare 
tuum  nomen  et  quidem  ad  nihilum  redigendum  tuas  bonas  res  gestas  sicut  fecit  auctor 
huius  libri,  quem  hic  vobis  porrigo. 

Et  porrexit  in  manus  eius  librum,  quem  habebat  sodalis  eius.  Dominus  Quixotus 
eum  accepit  et,  nullo  verbo  prolato,  incepit  folia  eius  evolvere  et  parumper  postea 
reddidit  ei  dicens: 

-Hac  parva  mora  temporis  vidi  eum,  et  tria  inveni  in  hoc  auctore  digna 
reprehensionis.  Primum,  quaedam  verba  huius  prologi  quae  legi;  alterum,  modus 
loquendi  est  proprius  Aragoniae,  quoniam  fortasse  scribit  sine  articulis  determinatis, 
tertiumque  et  potissimum  est  ut  eum  tamquam  magnum  ignorantem  habeam,  nam  erravit 
et  a  veritate  sese  avertit  et  dixit  uxorem  Sanctii  Pansae,  armigeri  mei,  nuncupari  Mari 
Gutidrrez,  et  sic  illa  non  vocatur,  sed  Teresia  Pansa.  Et  qui  in  hoc  errat  quod  est  magni 
momenti,  timendum  est,  ut  etiam  erret  in  reliquis  historiae  illius. 

Cui  Sanctius  dixit: 

-Bene  fecit  hic  historiographus!  Bene  cognoscit  veritatem  factorum  nostrorum  quia 
Teresiam  Pansam,  uxorem  meam,  vocat  Mari  Guti6rrez!  Accipe,  domine,  denuo  hunc 
librum  et  videas  num  egomet  sim  ibi  vel  si  etiam  mutavit  nomen  meum. 

-Ex  his  quae  audivi,  amice  -dixit  dominus  Hieronymus-,  sine  dubio  eris  Sanctius 
Pansa,  armiger  domini  Quixoti. 

-Utique  sum  -respondit  Sanctius-  et  de  hoc  glorior. 

-Mea  fide  -ait  eques-  hic  auctor  hodiernus  non  tractat  te  cum  decore  debito  tibi: 
depingit  te  edacem  ac  simplicem  et  nullo  modo  facetum,  et  diversum  ab  illo  Sanctio, 
qui  in  prima  parte  historiae  describitur. 

-Deus  ignoscat  ei  -dixit  Sanctius-.  Melius  esset  si  relinqueret  me  in  quodam 
angulo  et  non  meminisset  mei,  quia  qui  eas  cognoscit  bene  eas  pulsat  et  bene  est 
Sanctus  Petrus  Romae. 

Duo  equites  rogaverunt  dominum  Quixotum  ut  veniret  ad  habitaculum  eorum  ad 

coenandum  cum  eis,  quia  illi  bene  sciebant  in  illa  caupona  non  esse  cibos  upitm  n 
Dominus  Quixotus  qui  semper  urbanus  erat,  concessit  petitioni  eorum  et  una  cum  cis 
coenavit;  Sanctius  autem  cum  olla  solus  mansit  et  quidem  cum  plena  iurisdictione;  ad 
caput  mensae  sedit  et  cum  eo  caupo  qui  non  minus  quam  Sanctius  affectus  erat  suis 
manibus  et  unguibus  bubulis. 

In  decursu  coenae  dominus  Ioannes  quaesivit  a  domino  Quixoto  utrum  haberet 
nuntios  de  domina  Dulcinea  a  Toboso  necne:  utrum  fortasse  illa  nupsisset  cuidam,  an 
casu  peperisset  vel  praegnans  esset  vel  utrum  cum  esset  virgo  in  sua  integritate 
meminerit  -sua  honestate  et  decore  servatis-  cogitationum  amorosarum  domini  Quixoti 
necne.  Cui  ille  respondit: 

-Dulcinea  integra  est,  et  cogitationes  meae  constantiores  quam  umquam;  mutua 
familiaritas  in  sua  pristina  siccitate;  et  formosura  illius  transformata  est  in  rudam 
rusticam. 

Et  continuo  enarravit  eis  accurate  negotium  incantationis  dominae  Dulcineae,  et 
quod  ei  accidit  in  caverna  Montesinos  cum  mandato  sapientis  Merlini  ad  eam 
solvendam  de  incantamento  et  haec  fuerunt  flagella  Sanctii. 

Magno  contentu  ambo  equites  gavisi  sunt  hac  narratione  domini  Quixoti  quoad 
insolitas  res  gestas  historiae  eius,  et  sic  admirati  fuerunt  de  suis  ineptiis  et  de  modo 
eleganti  narrandi  eas.  Hic  eum  habebant  ut  prudentem  et  ibi  labebatur  ut  stultus  et  sic 
nesciebant  gradum  inter  prudentiam  et  dementiam  eius. 

Sanctius,  coena  finita,  reliquit  cauponem  ebrium  et  pervenit  ad  habitaculum  ubi 
dominus  eius  erat  et  cum  introiret  dixit: 

-Peream  ego,  domini  mei,  si  auctor  huius  libri,  quem  vos  habetis,  vult  nos  non 
placide  comedere  in  pace;  et  timeo  utrum  ille  vocet  me  edacem  an  etiam  appellet  me 
ebrium. 

-Certe  sic  te  vocat  -inquit  dominus  Hieronymus-;  sed  nescio  quomodo  accurate 
utitur  his  verbis,  quamvis  absona  semper  sint  argumenta  et  mendacia  quae  adducit, 
secundum  quod  possum  videre  in  praesentia  et  figura  boni  Sanctii,  qui  hic  est. 

-Credite  mihi,  domini  -dixit  Sanctius-,  Sanctium  et  dominum  Quixotum  huius 
historiae  alios  ac  diversos  esse  ab  eis  quos  composuit  Cide  Hamete  Benengeli,  qui 
nosmetipsi  sumus:  dominus  meus,  strenuus,  prudens  et  captus  amore  et  ego  simplex 
et  facetus,  sed  neque  edax  nec  ebrius. 

-Hoc  ita  credo  -inquit  dominus  Ioannes-,  et  si  fieri  posset  ut  nullus  auderet  tractare 
res  magni  domini  Quixoti  nisi  Cide  Hamete  primigenus  auctor  illius,  sic  ut  Alexander 
iussit  ut  nemo  auderet  eum  pingere  nisi  Apelles. 

-Depingat  me  quilibet  vellet  -inquit  dominqs  Quixotus-,  sed  nullo  modo 
distorqueat  me;  quoniam  multoties  patientia  evanescit  cum  plures  sint  iniuriae. 

-Nullam  -ait  dominus  Ioannes-  potest  ille  facere  domino  Quixoto  quin  ille  eam 
possit  vindicare,  si  non  reparat  eam  in  lemmate  patientiae  eius,  quae,  mea  sententia, 
fortis  et  magna  est. 

His  et  aliis  colloquiis  prolatis,  magna  pars  noctis  praeterivit,  et  quamvis  dominus 
Ioannes  vellet  ut  dominus  Quixotus  legeret  magis  in  illo  libro  ad  videndum  quid  esset 
quod  ipse  interpretaretur  de  eo,  non  potuit  eqm  cogere  ut  id  faceret,  nam,  secundum 
quod  dominus  Quixotus  dicebat,  iam  dabat'  librum  ut  lectum  et  ut  fatuum  et  stultum 

totum  eum  confirmabat.  Et  noluit,  si  casu  nuntius  pervenerit  ad  ipsum  auctorem,  hunc 
scire  dominum  Quixotum  habuisse  librum  in  suis  manibus,  quominus  gauderet  si  vere 
legeret  librum,  quia  cogitationes  ex  his,  quae  obscena  sunt  et  turpia  removendae  procul 
sunt  ab  oculis.  A  domino  Quixoto  demum  quaesiverunt  quonam  gentium  iter  suum 
faceret.  Ille  respondit  se  iter  facere  Caesaraugustam  et  quidem  ad  equestre  ludicrum 
armaturae,  quod  in  illa  urbe  quotannis  caelebrabatur.  Dominus  Ioannes  dixit  ei  in  illa 
historia  narrari  quomodo  dominus  Quixotus,  vel  quilibet  ille  sit,  esset  in  illa  urbe  et  in 
ludo  anuli,  sed  haec  narratio  fuit  indigens  inventione,  pauperrima  in  symbolis  vestiariis, 
quamvis  abundans  esset  simplicitatibus. 

-Quamobrem  -respondit  dominus  Quixotus-  non  introducam  pedem 
Caesaraugustam  et  sic  patefaciam  mendacium  huius  hodiernis  autoris,  vi  cuius  homines 
videbunt  me  non  fuisse  dominum  Quixotum  de  quo  ille  loquitur. 

-Et  bene  facies  -ait  dominus  Hieronymus-;  quia  alia  ludicra  equestria  erunt 
Barcinone,  ubi  tu,  domine  Quixote,  bene  tuam  strenuitatem  ostendere  potes. 

-Et  hoc  ita  faciam  -dixit  dominus  Quixotus-,  sed  nunc  a  vobis  quaero  veniam 
discedendi  quoniam,  tempus  est  ut  eam  dormitum.  Sed  quaeso  ut  adnumeretis  me  inter 
meliores  amicos  et  ministros  vestros. 

-Et  etiam  me  inter  illos  vestros  -dixit  Sanctius-:  forsitan  tandem  bonus  sim  ad 
aliquid. 

His  rebus  peractis,  valedixerunt  sibi  ad  invicem,  ac  dominus  Quixotus  et  Sanctius 
ad  cubiculum  suum  recesserunt,  et  reliquerunt  dominum  Ioannem  et  dominum 
Hieronymum  quidem  admiratos  videndo  hanc  insolitam  admixtionem  inter  prudentiam 
et  dementiam  illius  et  crediderunt  hos  esse  veros  dominum  Quixotum  et  Sanctium  et 
non  illos,  quos  auctor  Aragoniae  descripserat. 

Primo  mane  surrexit  dominus  Quixotus  et,  ope  ictuum  ad  parietem  alterius  habitaculi, 
valedixit  hospitibus  illis.  Sanctius  autem  solvit  cauponario  et  quidem  munifice  et  dedit 
ei  consilium  ne  tam  multum  laudaret  abundantiam  ciborum  cauponae,  sed  melius  eam 
reapse  pararet. 


Capitulum  60.  Ubi  narratur  quod  accidit  domino  Quixoto  cum  iter 

faceret  Barcinonem 


Mane  erat  frigidum  et  etiam  exspectabatur  dies  frigidus,  in  quo  dominus  Quixotus 
egressus  est  a  caupona,  sed  antea  voluit  scire  quidnam  esset  iter  directius  Barcinonem, 
tamen  noluit  transire  per  Caesaraugustam:  tale  erat  suum  desiderium  ostendendi  novum 
historiographum  mendacem  esse,  qui,  secundum  dicebant,  tam  multum  eum  vituperabat. 

Tamen  ultra  sex  dies  non  accidit  domino  Quixoto  ulla  res  digna  scribendi.  Sed 
denique  et,  his  diebus  elapsis,  cum  esset  extra  illam  viam,  sub  vesperum  dum  ille  esset 
inter  densas  quercus  vel  subera:  nam  in  his  rebus  Cide  Hamete  non  servat  ipsam 
accuratam  curam  tamquam  in  aliis  adiunctis  rerum  facere  solet. 

Dominus  famulusque  descenderunt  de  iumentis  eorum  et  sederunt  super  truncos 
arborum,  ubi  Sanctius,  qui  bene  ederat  merendam,  sivit  se  introire  statim  per  portas  somni. 
Dominus  Quixotus  vigilans  erat,  nam  cogitationes  eius  eum  suscitabant  et  quidem  magis 
quam  fames  et  non  poterat  oculos  claudere,  sed  immo  ibat  et  veniebat  suis  cogitationibus 
per  mille  genera  locorum.  Tum  ei  videbatur  esse  in  caverna  Montesinos;  tum  videbat 
Dulcineam  transmutatam  in  rusticam  saltum  dare  super  asinam  suam;  tum  verba  sapientis 
Merlini  sonabant  in  suis  auribus  et  quidem  narrabant  ei  condiciones  et  diligentias,  quae 
faciendae  erant  ad  solvendam  Dulcineam  ex  incantamento  eius.  Desperabatur  de 
negligentia  Sanctii  sui  armigeri  et  de  indigentia  commiserationis  illius,  quoniam,  secundum 
quod  ipse  credebat,  tantum  verberavit  se  quinque  flagellis,  numerus  parvus  et  omnino 
inaequalis  erga  innumera,  quae  adhuc  deerant  ei  et  hoc  efficit  in  eo  magnam  molestiam 
et  iracundiam  quamobrem  sic  enim  dixit: 

-Si  Alexander  Magnus  ope  gladii  scidit  nodum  gordianum  dicens:  «Idem  est 
scindere  quam  solvere»,  et  non  minus  fuit  universalis  dominus  totius  Asiae,  nec  minus 
potest  nunc  accidere  solvendo  incantamentum  Dulcineae,  si  egomet  verbero  Sanctium 
invitum;  nam  condicio  huius  medelae  est  Sanctium  verberari  tribus  milibus  et  tot 
flagellorum.  Et  quid  ad  me,  utrum  ipse  id  faciat  an  alter  sit  qui  eum  verberet,  nam 
condicio  est  eum  ea  recipere  ex  qualibet  manu  veniant? 

Praeditus  hoc  consilio  in  mente  ad  Sanctium  venit,  habenis  Rocinantis  imprimis 
acceptis,  easque  modo  idoneo  disposuit  ad  Sanctium  verberandum.  Tunc  incepit 
cingula  eius  solvere,  et  secundum  quod  videtur  tantum  habebat  partem  anteriorem 
huius  cinguli,  quo  femoralia  eius  sustentabantur,  tamen  simul  ac  venit  ad  id  Sanctius 
hic  experrectus  est  e  somno  et  dixit: 

-Quid  est  hoc?  Quisnam  tangit  me  et  solvit  cingulum  meum? 

-Ego  sum  -respondit  dominus  Quixotus-,  qui  venio  ad  supplendam  negligentiam 
tuam  et  afficere  remedium  laboribus  meis:  egomet  venio  ad  te  verberandum,  Sancti,  et 
ad  minuendum  partim  computum  debitum  flagellorum,  quae  Dulcineae  pollicitus  es. 
Nam  ecce  illa  moritur,  et  tu  vivis  in  tua  negligentia,  ego  morior  in  meo  desiderio,  quare 
solve  libenter  femoralia  tua;  nam  voluntas  mea  est  te  verberare  in  hac  solitudine  saltem 
duo  milia  flagellorum. 

-Minime  vero  -dixit  Sanctius-;  remane,  domine,  quietus:  aliter,  per  Deum  verum, 
surdi  audient  nos.  Flagella  quibus  pollicitus  sum  erunt  voluntaria  et  non  invite  et  nunc 
nullo  modo  volo  me  verberare.  Satis  est  me  promisisse  tibi  me  verberare  et  flagella 
tundere,  sed  cum  egomet  vellem. 

-Non  est  opus  propter  tuum  desiderium,  Sancti  -inquit  dominus  Quixotus- 
quoniam  durus  corde  es  et  quamvis  sis  rusticus  habes  tenerissimas  carnes. 

Et  sic  pugnabat  cum  eo  ad  solvendum  cingulum,  quod  cum  vidit  Sanctius  Pansa, 
stetit  et  impetum  fecit  in  dominum  suum  et  amplexus  est  eum  ope  bracchiorum  suorum 
et  supplantavit  eum  suis  pedibus,  et  fecit  eum  cadere  per  terram  supinum  et  posuit 
dextrum  genus  suum  super  pectus  eius  dum  suis  manibus  arcte  apprehendebat  manus 
eius  ita  ut  non  permitteret  eum  volvere  nec  immo  respirare.  Dominus  Quixotus  dixit  ei: 

-Quomodo  tu,  proditor?  Contra  tuum  dominum  naturalem  rebellas?  Cum  eo  qui 
tibi  dat  panem  audes  pugnare?  s 

-Neque  aufero  neque  impono  regem  -respondit  Sanctius-,  sed  adiuvo  me  ipsum, 

quia  ego  sum  dominus  meus.  Promitte  mihi,  domine,  te  quietum  esse  et  non  verberare 
me  nunc  temporis  et  ego  te  relinquam  liberum;  sin  autem, 

hic  morieris,  traditor 
inimicus  dominae  Sanctiae. 

Dominus  Quixotus  pollicitus  est  ei  requisitum  eius  atque  iuravit  per  vitam  suam 
non  tangere  nec  capillum  vestium  eius  et  relinquere  haec  omnia  ad  voluntatem  eius 
necnon  et  ut  verberaret  se  ipsum  cum  ille  vellet. 

Surrexit  Sanctius  et  secessit  ab  illo  loco  parumper,  sed  cum  appropinquaret  ad  aliam 
arborem,  sensit  aliquid  tangere  caput  eius,  tunc  porrexit  manus  et  invenit  duos  pedes 
virorum  cum  calceis  et  tibialibus.  Tremuit  magno  pavore,  venit  ad  alteram  arborem  et 
idem  accidit  ei.  Magnis  vocibus  clamavit  dominum  Quixotum  ut  faveret  ei.  Dominus 
Quixotus  ad  eum  venit  et  quaesivit  ab  eo  quid  accidit  ei  ac  de  quo  timuit,  Sanctius 
respondit  ei  dicens  omnes  arbores  plenas  esse  pedibus  et  cruribus  virorum.  Dominus 
Quixotus  palpavit  ea  et  intellexit  quod  poterat  esse  et  dixit  Sanctio: 

-Noli  timere,  quoniam  pedes  et  crura,  quae  palpas  et  non  vides,  erunt  absque  dubio 
latronum  sive  praedonum,  qui  in  his  arboribus  suspensi  sunt  patibulo;  nam  iustitia 
solet  suspendere  eos  cum  apprehendit  eos,  vicenos  sive  tricenos,  ex  quo  intelligo 
nos  prope  Barcinonem  esse. 

Et  hoc  ita  erat,  sicut  ille  imaginatus  erat. 

Et  primo  mane  porrexerunt  oculos  et  viderunt  illos  racemos  pendentes  de  arboribus 
esse  corpora  latronum.  Iam  lucescebat  dies  et  si  mortui  terruerunt  eos,  non  minus 
expaverunt  a  quadraginta  praedatoribus  vivis,  qui  repente  circumdederunt  eos, 
loquentes  sermone  catalaunico  ut  essent  quieti  et  sic  manserunt  donec  ductor  eorum 
veniret. 

Dominus  Quixotus  erectus  erat  pedibus,  equus  eius  sine  freno,  lancea  iuxta  arborem 
et  denique  praeditus  nulla  defensione  et,  manibus  decussis  ac  prono  capite,  exspectavit 
meliorem  opportunitatem  sibi. 

Praedatores  accederunt  ad  asinum  spoliandum  et  nihil  reliquerunt  ex  his,  quae  in 
clitellis  et  in  sarcina  erant,  et  bene  fuit  Sanctio,  quia  in  fascia  habebat  aureos  ducis  et 
quos  adduxerat  ex  sua  terra,  sed  nihilominus  illa  bona  gens  perscrutaretur  omnia,  quae 
haberet  inter  corium  et  carnem  absconditum,  nisi  illo  tempore  veniret  ductor  eorum, 
qui  videbatur  esse  vir  usque  triginta  et  quattuor  annos  natus,  robustus,  aliquantulum 
altus,  gravi  visu  et  subnigri  coloris.  Super  equum  fortem  veniebat,  amictus  ferrea  lorica 
et  cum  quattuor  brevibus  sclopetis  ad  latera  sua  -quae  in  illis  regionibus  vocantur 
vulgo  pedrenales.  Ille  vidit  armigeros  suos  (quia  sic  vocant  illos  qui  in  hoc  exercitio 
sunt)  spoliaturos  esse  Sanctium  Pansam;  et  iussit  eis  ne  id  facerent,  et  confestim 
oboedierunt  ei,  et  hoc  modo  Sanctius  fasciam  suam  servavit  sibi.  Ductor  ille  autem 
admiratus  est  videndo  lanceam  iuxta  arborem,  scutum  in  terra  et  dominum  Quixotum 
armatum  et  meditabundum,  cum  moestissima  ac  melancholica  figura  quam  ipsa  tristitia 
posset  depingere.  Ad  eum  venit  et  dixit  ei: 

-Noli  esse  tristis,  bone  vir,  quia  non  cecidisti  in  manus  cuiusdam  crudelis  Osiris, 
sed  Rochi  Guinart,  qui  clementiores  has  habet  quam  rigidas. 

-Non  est  tristitia  mea  -respondit  dominus  Quixotus-  quoniam  cecidi  in  tuam 
potestatem,  o  strenue  Roche,  cuius  famam  nulla  terra  continere  potest!  sed  propter 
negligentiam  meam,  vi  cuius  milites  tui  apprehenderunt  me  sine  freno  equi,  cum  opus 
sit  secundum  leges  ordinationis  equitatus  itinerantis,  quam  exerceo,  ut  semper  sim 
vigilans  et  omni  hora  curem  de  me  ipso.  Et  ego  dicam  tibi,  o  magne  Roche!  si  invenirent 
me  super  equum  meum  cum  mea  lancea  et  meo  scuto,  non  possent  facile  oppugnare 
me,  quoniam  ego  sum  dominus  Quixotus  a  Manica,  cuius  rebus  gestis  totus  orbis 
terrarum  est  plenus. 

Rochus  Guinart,  morbo  domini  Quixoti  cognito,  quod  magis  erat  dementiae  quam 
strenuitatis,  et  quamvis  aliquando  audivisset  nomen  eius,  numquam  credidit  facta  illius 
vera  esse,  neque  potuit  credere  similem  rem  esse  in  corde  cuiusdam  hominis,  tamen 
valde  gavisus  est  inveniendo  eum,  quia  sic  potuit  propius  videre,  quod  de  eo  audiverat 
et  hoc  modo  sic  dixit: 

-Strenue  eques,  ne  desperes  nec  habeas  ad  malam  fortunam,  in  qua  inveniris,  quia 
bene  poterit  esse  ut  in  his  obstaculis  adversa  fortuna  reparetur;  nam  coelum  per 
incognitas  vias  homines  ducit  et  aliquando  levat  lapsos  et  divites  facit  pauperes. 

Dominus  Quixotus  conabatur  ei  gratias  agere,  cum  repente  auditus  est  strepitus 
tamquam  turma  equorum  adveniens,  sed  tantum  erat  solus  equus  super  quem  veniebat 
iuvenis  circa  viginti  annos  natus,  amictus  viridi  serico  damasceno  cum  fimbriis  aureis, 
femoralibus  et  chlamyde,  petaso  cum  taenia  ad  modum  vallonicum,  calceis 
convenientibus,  calcaribus,  pugione  et  gladio  aureis,  sclopeto  parvo  in  manibus  et 
duobus  sclopetis  ad  latera  sua.  Ad  strepitum  Rochus  vertit  caput  suum  et  vidit  hanc 
pulchram  figuram,  quae  cum  advenit  ad  eum  dixit: 

-Te  quaerebam,  o  strenue  Roche!  ad  inveniendum  in  te  non  tantum  medelam,  sed 
saltem  allevamentum  in  meo  infortunio,  et  ne  habeam  te  suspensum,  quia  vidi  te 
nondum  cognoscere  me,  tibi  dicam  quaenam  sim:  ego  sum  Claudia  Hieronyma,  filia 
Simonis  Forte,  praestans  amicus  tuus  ac  peculiaris  inimicus  Clauquel  Torrellas,  qui 
etiam  tuus  personalis  inimicus  est,  quia  pertinet  ad  tuam  factionem  adversam.  Iam  scis 
hunc  Torrellas  habere  filium,  Vincentium  Torrellas  nomine,  sive  sic  vocabatur  abhinc 
duas  horas.  Hic  autem,  ut  breviter  dicam  tibi  narrationem  mei  infortunii,  quod  affecit 
mihi,  vidit  me,  allexit  me,  ego  eum  auscultavi,  capta  fui  amore  erga  eum,  furtim  a  patre 
meo  eum  vidi,  quia  quaecumque  mulier,  quamvis  seclusa  sit,  potest  adimplere 
imprudentia  desideria  sua.  Denique,  ille  pollicitus  est  ducere  me  uxorem,  ego  etiam 
promisi  ei  nubere,  sed  non  ultra  profecti  sumus  operibus.  Heri  cognovi  eum,  me  omnino 
neglecta,  aliam  duxisse  uxorem  et  hodie  mane  erant  nuptiae,  hoc  perturbavit  sensum 
meum  et  finivit  meam  patientiam;  et,  sicut  pater  meus  erat  in  loco,  indui  hanc  vestem 
quam  nunc  vides  et  festinanter  accepi  hunc  equum  et  ad  illum  Vincentium  perveni 
abhinc  leucam,  in  eum  explosi  sclopetum  hoc  necnon  et  haec  duo  parva  sclopeta  et 
sic  credo  me  introduxisse  in  corpus  eius  plus  quam  duos  globulos  sclopeti  et  aperui 
portas,  ubi  cum  sanguine  eius  exiret  honor  meus.  Ibi  reliqui  eum  inter  famulos  eius, 
qui  immo  non  ausi  sunt  defendere  eum.  Ego  autem  venio  ad  te  ut  facias  me  transire 
ad  Francogalliam,  ubi  sunt  propinqui  mei  cum  quibus  potero  vivere  necnon  et  ut 
custodias  patrem  meum,  quia  multi  sunt  factione  illius  Vincentii  ne  veniant  ad 
vindictam  faciendam  contra  eum. 

Rochus  admiratus  est  de  figura,  ambitu,  agili  corpore  et  pulchritudine  Claudiae 
eique  dixit: 

-Veni  huc,  domina,  et  videamus  utrum  inimicus  tuus  mortuus  sit  necque  et  postea 
videbimus  quid  faciendum  sit  pro  te. 

Dominus  Quixotus,  qui  attente  et  auribus  arrectis  audiebat,  quae  Claudia  dixit  et 
quod  Rochus  Guinart  ei  respondit,  ait: 

-Nemo  debeat  hanc  dominam  defendere;  egomet  onus  hoc  libenter  accipiam  super 
umeros  meos;  dent  mihi  equum  meum  et  arma  mea  et  ibo  ad  hunc  equitem  quaerendum 
et  faciam  hodie  ut  aut  vivus  aut  mortuus  adimpleat  pollicitum  suum  huic  magnae 
pulchritudini. 

-Nemo  dubitet  de  hoc  -dixit  Sanctius-,  quia  dominus  meus  optimus  concitator 
nuptiarum  est,  et  non  abhinc  multos  dies  fecit  uxorem  ducere  illum,  qui  negabat 
promissionem  ducendi  virginem  uxorem,  et  si  incantatores,  qui  eum  persequuntur,  non 
mutarent  faciem  veram  illius  in  faciem  cuiusdam  pedisequi,  haec  esset  hora,  qua  illa 
decepta  virgo  iam  non  amplius  esset  virgo. 

Rochus  autem  magis  attendebat  eventum  pulchrae  Claudiae  quam  argumenta  domini 
famulique,  quae  non  recte  intellexit;  et  sic  iussit  suis  armigeris  ut  Sanctio  redderent 
omnia  quae  ab  eo  abstulissent  et  etiam  ut  recederent  ad  locum  ubi  pernoctaverant 
nocte  praecedenti.  Et  statim  cum  Claudia  profectus  est  magna  festinatione  ad 
quaerendum  dominum  Vincentium  sive  vulneratum  vel  mortuum.  Pervenerunt  ad  locum 
ubi  Claudia  eum  invenit,  sed  eum  non  amplius  viderunt,  nisi  sanguinem  novum 
effusum,  et  ubique  inspexerunt  et  viderunt  in  clivo  sursum  nonnullos  et  sic  intellexerunt 
verum  eum  dominum  Vincentium  esse,  quem  famuli  eius  ferebant  vivum  sive  mortuum 
ad  eum  curandum  sive  ad  sepeliendum,  et  festinaverunt  ad  eos  nanciscendos  et  cum 
illi  procedebant  lente,  magna  facilitate  hoc  fecerunt. 

Dominum  Vincentium  invenerunt  in  bracchiis  famulorum  eius,  qui  voce  lassa  ac 
debili  rogabat  ut  eum  ibi  relinquerent  ut  moriretur,  quia  dolor  vulnerum  eius  non 
permittebat  ulterius  procedere. 

Claudia  et  Rochus  descenderunt  de  equis  eorum  et  ad  eum  pervenerunt,  at  famuli 
timuerunt  praesentiam  Rochi  et  Claudia  turbata  est  videndi  dominum  Vincentium  et  hoc 
modo  tum  commota  commiseratione  tum  rigida  ad  eum  venit  et  accipiens  manum  eius  dixit: 

-Si  hanc  manum  tuae  promissionis  dedisses  mihi  secundum  consilium  nostrum, 
numquam  videres  te  in  hoc  statu. 

Vulneratus  eques  aperuit  oculos  fere  clausos  et  cum  recognosceret  Claudiam  dixit  ei: 

-Bene  video,  pulchra  et  decepta  domina  te  fuisse  quae  interfecit  me,  poena 
numquam  debita  meis  desideriis,  quibus  et  operibus  meis  numquam  volui  te  offendere. 

-Tunc,  num  verum  est  -dixit  Claudia-  te  ducturum  esse  uxorem  dominam 
Leonoram,  filiam  divitis  Balvastri? 

-Minime!  -respondit  dominus  Vincendus-;  sed  mala  fortuna  mea  debuit  haec  tibi 
nuntiare  et  propter  zelotypiam  abstulisti  vitam  meam  quam  ego  relinquo  et  quidem  in 
tuis  manibus  et  bracchiis  et  nunc  hanc  habeo  ut  prosperam  fortunam  meam.  Et  ad 
hanc  veritatem  probandam,  preme  manum  meam  ac  nubas  mihi  et  accipe  me  ut  maritum 
tuum,  si  vere  vis,  quia  nulla  alia  compensabo  est  mihi  ex  iniuria  quam  credidisti  accipere. 

Claudia  vero  pressit  manum  eius  et  cor  suum  anxit  et  languit  super  pectus  domini 

Vincentii  eique  etiam  paroxysmus  mortis  advenit  et  mansit  exanimis.  Rochus  erat 
confusus  et  nesciebat  quid  faciendum  esset.  Famuli  aquam  quaesiverunt  ad 
aspergendum  vultus  amborum  et  quidem  adduxerunt  et  vultus  eorum  asperserunt. 
Claudia  ex  suo  languore  reversa  est,  sed  nullo  modo  dominus  Vincentius  ex  suo 
paroxysmo,  quia  mortuus  est.  His  rebus  conspectis,  Claudia  cognovit  maritum 
carissimum  suum  iam  non  amplius  vivere,  et  clamavit  in  aerem  suis  suspiriis  et  coelum 
vituperavit  suis  querelis,  capillos  suos  vexavit,  vultum  suum  propriis  manibus 
deformavit  et  ostendit  haec  omnia  suis  signis  doloris  et  sensibus  commiserationis, 
quae  imaginari  possunt  ex  pectore  vulnerato. 

-O  crudelis  atque  inexperta  mulier  -inquit-  quare  tam  magna  festinatio  impulit  te 
ad  adimplendum  pessimum  consilium  tuum!  O  vis  teterrima  zelotypiae,  quae  ad  finem 
desperatum  duxisti  eum,  qui  in  pectore  eius  te  habuit!  O  mi  coniux,  cuius  infelix  fortuna, 
ut  pignus  adamatum  meum,  duxit  te  ex  thalamo  ad  sepulturam! 

Tales  ac  tam  tristes  erant  querelae  et  lamentationes  Claudiae  ut  lacrimas  educerent 
ex  oculis  Rochi,  qui  nullo  modo  soliti  erant  plangendi.  Famuli  flebant,  Claudia 
languescebat  exanimis  omni  momento,  et  omnes  circumstantes  in  illo  loco  infortunii 
ostendebant  tristitiam.  Denique,  Rochus  Guinart  iussit  famulis  domini  Vincentii  ut 
corpus  eius  ferrent  ad  locum,  ubi  pater  eius  ibi  prope  erat  ad  eum  sepeliendum.  Claudia 
dixit  Rocho  se  velle  in  monasterium  introire,  cuius  abatissa  erat  avuncula  eius,  et  ubi 
conabatur  vitam  suam  finire  comitata  cum  alio  ac  sempiterno  sponso.  Rochus  autem 
laudavit  ei  bonum  consilium  et  paratus  erat  ad  eam  comitandam,  quousque  ipsa  vellet, 
et  defendere  patrem  eius  contra  propinquuos  atque  ex  toto  genere  hominum,  qui  vellent 
eum  offendere.  Claudia  autem  nullo  modo  voluit  comitatum  eius,  tamen  ei  gratias  egit 
propter  bonam  voluntatem  cum  suis  melioribus  argumentis  et  flendo  valedixit  ei.  Famuli 
domini  Vincentii  corpus  eius  adduxerunt  et  hic  fuit  finis  amoris  Claudiae  Hieronymae. 
Sed  quid  dicendum  est,  si  vires  rigidae  atque  invincibiles  zelotypiae  fuerunt,  quae 
hoc  lamentabile  negotium  huius  historiae  texerunt? 

Rochus  Guinart  invenit  armigeros  suos  ubi  iussit  eos  esse  necnon  et  dominum 
Quixotum  inter  illos,  super  Rocinantem,  et  quidem  colloquebatur  cum  illis  suadendo 
eos  ut  hanc  vitam  tam  periculosam  tum  animo  tum  corpori  relinquerent;  tamen  plerique 
eorum  erant  gasconici,  plebecula  rustica  ac  turbulenta  et  non  bene  intellexerunt 
sermonem  domini  Quixoti.  Cum  advenit  Rochus  quaesivit  a  Sanctio  Pansa  utrum  ei 
restituerint  gemmas  et  pecuniam  eius,  quae  spoliaverunt  ex  asino,  Sanctius  respondit 
affirmative,  sed  ei  nondum  reddiderunt  tria  sudaria  quae  computabantur  ut  tres  urbes. 

-Quid  est  quod  dicis,  vir?  -dixit  quidam  ex  circumstantibus-;  ego  habeo  ea  et 
non  constant  nec  tribus  argenteis. 

-Hoc  ita  est  -inquit  dominus  Quixotus-,  sed  armiger  meus  ea  aestimat  sicut  ille 
dixit,  propter  illam  quae  ea  mihi  dedit. 

Rochus  Guinart  iussit  ut  confestim  ea  redderent  ei  et  disposuit  ut  prorsus 
adducerent  omnes  vestes,  gemmas  et  pecuniam  et  cuncta,  quae  ex  ultima  distributione 
rapuissent  et  pro  rata  parte  eis  dedit  et  quod  non  potuit  facere  breviter  ad  pecuniam 
vertit  et  distribuit  magna  legalitate  ac  prudentia  et  nullum  defraudavit  de  iustitia 
distributiva.  His  rebus  peractis,  omnes  cpntenti  fuerunt,  praediti  grato  animo  ac 
remunerati  et  tunc  Rochus  dixit  domino  Quixoto: 

-Si  non  esset  magna  accuratio,  non  fieri  posset  vivere  cum  eis. 

Quibus  Sanctius  dixit: 

-Secundum  quod  vidi,  tam  bona  est  iustitia  ut  necessaria  sit  etiam  inter  ipsos 
latrones. 

His  verbis  auditis,  quidam  armiger  levavit  extremum  sclopetum  ope  cuius,  absque 
dubio,  caput  Sanctii  aperiret  nisi  Rochus  Guinart  voces  magnas  daret  ut  sese  detineret. 
Sanctius  autem  pavit  et  statuit  labia  sua  nullo  modo  aperire  dum  maneret  cum  illa  gente. 

Tunc  quidam  ex  illis  armigeris  advenit,  quia  vigiles  erant  ad  animadvertendum,  quis 
veniret  per  illa  itinera  et  suo  ductori  nuntium  dedit  de  his  quae  vidit  dicens: 

-Domine,  haud  procul  hinc,  per  viam  Barcinonis  turba  magna  hominum  venit. 

Cui  Rochus  respondit: 

-Num  vidisti  utrum  sint  illi  qui  quaerunt  nos,  an  quos  ipsi  nos  quaerimus? 

-Illi  sunt  quos  nos  quaerimus  -respondit  armiger. 

-Tunc  egredimini  omnes  -obierit  Rochus-,  et  afferte  hos  ad  me  statim,  ita  ut  nemo 
a  nobis  effugiat. 

Sic  enim  fecerunt  et  dominus  Quixotus,  Sanctius  Rochusque  soli  manserunt 
exspectantes,  quos  armigeri  adducturi  essent  et  interea  Rochus  domino  Quixoto  dixit: 

-Novus  modus  vivendi  videbitur  tibi,  domine  Quixote,  vita  nostra,  nostrae  res  gestae 
ac  facta  nostra  et  quidem  omnia  periculosa  sunt;  quare  non  miror  ut  hoc  sic  tibi  videatur, 
quia  vere  confiteor  nullum  modum  vivendi  esse  tam  inquietum  ac  perturbatum  quam 
nostrum.  Ad  hunc  locum  veni  per  quaedam  desideria  vindictae,  quae  vires  habent  ad 
turbanda  corda  hominum.  Et  quoad  me,  egomet  sum  commiserans  et  clemens;  sed  sicut 
iam  dixi,  volui  me  vindicare  ab  iniuria  facta  et  omnia  bona  consilia  mea  per  terram 
ceciderunt  et  sic  sum  in  hoc  statu  rerum  et  contra  meam  voluntatem.  Et  sic  ut  abyssus 
abyssum  invocat  et  peccatum  aliud  peccatum,  vindictae  connectaverunt  inter  se  et  non 
tantum,  quae  meae  sunt,  sed  etiam  alienas  ultiones  accipio  ad  vindicandas.  Nihilominus 
exspecto  ut  Deus  provideat  pro  me  et,  quamvis  sim  in  medio  hoc  labyrintho  confusionum 
mearum,  nolo  amittere  spem  exiendi  ex  hoc  ad  portum  securum. 

Dominus  Quixotus  miratus  est  audiendo  Rochum  loquentem  tam  bona  ac  recta 
argumenta,  quoniam  ipse  cogitabat  inter  talia  officia  rapiendi,  occidendi  et  praedandi 
nullum  esse,  qui  bonum  iudicium  haberet  atque  ei  respondit: 

-Domine  Roche,  initium  salutis  est  morbum  cognoscere  si  tunc  vero  infirmus  vult 
accipere  pharmaca,  quae  medicus  praescribit  ei:  tu  aegrotus  es,  et  cognoscis  tuam 
infirmitatem,  et  coelum,  sive  Deus,  ut  melius  dicam,  qui  est  medicus  noster  dabit  tibi 
medicamentum  ut  sanes,  quod  sanare  solet,  sed  paulatim  et  non  repente  vel  per 
miraculum;  et  insuper  peccatores  prudentes  propius  sunt  ad  emendandum  quam 
simplices  et  sic  ut  tu  in  tuis  argumentis  ostendis  tuam  prudentiam,  oportet  ut  habeas 
spem  ad  valetudinem  inveniendam  morbi  tuae  conscientiae.  Et  si  vere  vis  abbreviare 
iter  et  in  via  salvationis  esse,  venias  mecum,  et  egomet  docebo  te  quomodo  fias  eques 
itinerans,  ubi  multi  labores  sunt  et  infortunia  et  ea  habeas  ut  poenitentiam  et  in  ictu 
oculi  pervenies  ad  coelum. 

Rochus  enim  risit  consilium  domini  Quixoti,  cui  narravit,  colloquio  mutato,  tragicum 
finem  eventi  Claudiae  Hieronymae,  quod  valde  doluit  Sanctio,  cui  non  male  videbatur 
pulchritudo  illius,  necnon  et  praestantia  et  procacitas  puellae. 

Tunc  advenerunt  armigeri  cum  praeda  et  duos  equites  adduxerunt  ac  duos  pedites 
peregrinos  et  carpentum  mulierum  cum  sex  pedisequis,  qui  pedibus  et  equis  eos 
comitabantur  cum  duobus  famulis  mularum,  quos  equites  secum  adducebant.  Armigeri 
apprehenderunt  eos  et  posuerunt  in  medio,  dum  victi  et  victores  magno  silentio 
manebant,  exspectando  ut  magnus  Rochus  Guinart  loqueretur.  Hic  autem  quaesivit 
ab  equitibus,  quinam  illi  essent  et  quonam  peterent  et  quam  multam  pecuniam  haberent 
secum.  Quidam  eorum  respondit  ei: 

-Domine,  nos  sumus  duo  hispani  ductores  peditum;  cohors  nostra  est  Neapoli 
(Ndpoles)  et  illuc  iter  facimus  ope  navium  cum  quattuor  triremibus  ( galeras ),  quae 
dicunt  esse  Barcinone,  cum  mandato  navigandi  ad  Siciliam.  Habemus  usque  ducentos 
vel  trecentos  aureos,  quibus  contenti  et  divites  sumus,  quia  austeritas  vitae  militum 
non  permittit  nobis  thesauros  maiores. 

Rochus  eadem  quaesivit  a  peregrinis  quam  a  ductoribus;  et  ei  responderunt  se 
navigaturos  esse  Romam  et  inter  illos  duos  possent  habere  usque  sexaginta  argenteos. 
Etiam  voluit  scire  qui  erant  in  carpento  illo  et  quonam  iter  facerent  et  quantam  pecuniam 
haberent  et  eques  dixit  ei: 

-Mea  domina  est  domina  Guiomar  de  Quiflones,  uxor  regentis  tribunalis  Neapolis, 
cum  sua  parva  filia,  cum  quadam  virgine  et  nutrice.  Illi  sunt  qui  veniunt  in  hoc  carpento, 
easque  comitantur  sex  famuli  et  quoad  pecuniam  habent  sescentos  aureos. 

-Hoc  modo  -inquit  Rochus  Guinart-,  hic  sunt  nobis  nongenti  aurei  et  sexaginta 
argentei;  milites  mei  sunt  usque  sexaginta;  videant  quam  multum  unicuique  dabitur, 
quia  ego  nescio  computos  bene  facere. 

His  verbis  auditis,  praedatores  levaverunt  voces  dicentes: 

-Vivat  Rochus  Guinart  multos  annos  praeter  latrones  (catalaunice  lladres),  qui 
perditionem  eius  quaerunt! 

Duces  autem,  confiscatione  bonorum  conspecta,  ostenderunt  suam  moestitiam,  tristis 
fuit  illa  domina  regentis  et  nullo  modo  peregrini  laeti  fuerunt.  Et  hoc  modo  Rochus  omnes 
suspensos  habuit  per  quamdam  moram  temporis,  sed  noluit  ut  haec  tristitia  prorsus 
produceretur,  quod  iam  videbatur  ad  iactum  sclopeti  et  vertens  se  ad  duos  ductores  dixit  eis: 

-Vos,  domini  ductores,  propter  urbanitatem,  velitis  mihi  commodare  sexaginta 
aureos  et  domina  regentis  octoginta  ad  placendum  huic  turmae,  quae  comitatur  me, 
quia  abbas  ex  quo  cantat  comedit  et  sic  potestis  iter  liberum  facere  et  etiam  dabo  vobis 
veniam  commeatus,  ne  inveniatis  casu  alias  turmas  meas,  quae  per  has  regiones 
dispositas  habeo  quin  damnum  afficiant  vobis;  quia  non  est  voluntas  mea  milites 
offendere  nec  ullam  mulierem,  praesertim  si  nobilis  natu  est. 

Innumera  et  recta  fuerunt  argumenta  quibus  ductores  Rocho  gratias  egerunt  propter 
munificentiam  et  urbanitatem,  quia  sic  eum  habuerunt  eique  relinquendo  pecuniam 
eorum.  Domina  Guiomar  de  Quinones  voluit  de  carpento  descendere  et  pedes 
manusque  magni  Rochi  osculari;  ille  autem  nullo  modo  consensit;  immo  quaesivit  ut 
ignoscerent  ei  propter  offensam  factam,  quia  cogebatur  ex  suo  officio  cum  quibusdam 
obligationibus  praecisis.  Domina  regentis  misit  famulum  suum  ut  ei  daret  octoginta 
aureos  quos  ab  ea  quaesivit  et  ductores  illi  iam  ei  extraxerunt  illos  sexaginta  eorum. 
Peregrini  dispositi  erant  ad  dandam  omnejn  miseriam  suam,  sed  Rochus  dixit  eis  ut 
quieti  manerent  et  vertit  se  ad  suos  et  dixit  eis: 

-Ex  his  aureis  duo  sunt  unicuique  et  superant  viginti;  dentur  decem  his  peregrinis 
et  alii  decem  huic  bono  armigero,  ut  possint  bene  loqui  de  hoc  evento. 

Et  adduxerunt  ei  instrumenta  scribendi,  quibus  semper  providebatur,  et  Rochus 
dedit  eis  veniam  commeatus  ductoribus  turmarum  suarum  eisque  valedixit  et  hi  liberi 
profecti  sunt  et  quidem  admirati  de  nobilitate  eius  ac  dispositione  corporea  necnon  et 
de  rara  qualitate  eumque  potius  habuerunt  pro  Alexandro  Magno  quam  pro  noto  ac 
famoso  latrone.  Tamen  quidam  ex  armigeris  eius  dixit  in  sua  lingua  gasconica  et 
catalaunica; 

-Hic  ductor  noster  melius  est  pro  monacho  (catalaunice  frade)  quam  pro  grassatore; 
sed  si  ex  hoc  ille  vult  se  ostendere  munificus  bene  poterit  hoc  facere  de  suis  divitiis, 
sed  non  de  nostris. 

Et  miser  ille  haec  dixit  ut  ipse  Rochus  haec  audiret,  qui  statim  accepit  gladium  suum 
et  caput  illius  scidit  fere  in  duas  partes  dicens  ei: 

-Hoc  modo  punio  illos  qui  audent  plus  aequo  dicere. 

Perterriti  sunt  omnes  et  nullus  eorum  ausus  est  verbum  dicere:  talis  erat  oboedientia, 
quam  ei  ostendebant. 

Rochus  autem  recessit  seorsum  et  litteras  ad  amicum  suum  scripsit  Barcinonem, 
nuntians  ei  quomodo  esset  apud  eum  illustris  dominus  Quixotus  a  Manica,  ille  eques 
itinerans  de  quo  tam  multa  dicebantur,  et  ei  nuntiabat  eum  facetissimum  ac 
sapientissimum  huius  mundi  esse;  et  sic  ut  ex  hoc  in  quattuor  dies  esset  Festivitas 
Sancti  Ioannis  Baptistae,  eum  adduceret  in  medio  litore  maris  illius  urbis,  et  quidem 
armatum  omnibus  armis,  super  Rocinantem  equum  eius,  et  armigerum  eius  Sanctium 
super  asinum,  et  hoc  quoque  nuntiaret  sua  ex  parte  amicis  Niarros  ut  cum  eo 
oblectarentur;  quia  ille  bene  volebat  ut  inimici  eorum  Cadells  carerent  hoc  gaudio; 
sed  hoc  fieri  posset  propter  dementias  et  prudentias  domini  Quixoti  et  facetias  cum 
sale  et  lepore  armigeri  Sanctii  Pansae,  quae  magnum  gaudium  et  oblectamentum  daturae 
essent  omnibus  huius  mundi.  Has  litteras  misit  cum  quodam  ex  suis  armigeris,  qui 
vestem  grassatoris  mutavit  pro  veste  rustici  agricolae,  qui  intravit  Barcinonem  et 
porrexit  ad  quem  missae  erant. 


Capitulum  61.  Ubi  narratur  quod  accidit  domino  Quixoto  cum 
introiret  Barcinonem  et  aliae  res  gestae,  quae  magis  habent 
veritatis  quam  prudentiae 


Tres  dies  et  tres  noctes  mansit  dominus  Quixotus  apud  Rochum  et  si  cum  eo 
trescentos  annos  ibi  mansisset,  non  defuisset  ei  quid  videndi  necnon  et  mirandi  de 
illius  modo  vitae:  et  hoc  quia  hic  expergefiebant,  ibi  comedebant,  aliquando  fugiebant, 
et  quidem  nesciendo  a  quo,  aliquando  etiam  exspectabant  et  nesciebant  quem.  Erecti 
dormiebant,  et  somnum  interrumpebant,  mutando  ex  loco  in  locum.  Frequenter  et  ubique 
relinquebant  exploratores  vigilantes  ad  auscultandum,  sufflabant  funes  ignarios 

catapultarum,  quamvis  hae  non  multae  essent,  quia  omnes  utabantur  parvis  sclopetis. 
Rochus  pernoctabat  procul  a  suis  viris  et  in  locis  et  regionibus,  ubi  neque  illi  possent 
scire,  quia  multa  erant  edicta  proregis  Barcinonis  super  vitam  eius  et  pavidus  ac 
perturbatus  erat  et  nemini  audebat  confiteri,  timens  quominus  ipsi  milites  suae  turmae 
eum  interficerent  sive  iustitiae  traderent:  vita  autem  profecto  miserabilis  et  valde  molesta. 

Denique  per  itinera  obsoleta,  per  breviores  vias  et  per  semita  secreta  profecti  sunt 
Rochus,  dominus  Quixotus  et  Sanctius  cum  aliis  sex  armigeris  Barcinonem.  Pervenerunt 
ad  litus  maris  in  vigilia  noctis  Sancti  Ioannis,  et  Rochus  tunc  amplexus  est  dominum 
Quixotum  et  Sanctium  cui  decem  promissos  aureos  dedit,  quia  hucusque  nondum  ei 
dederat  eosque  reliquit  cum  multis  et  bonis  argumentis  factis  ex  utraque  parte. 

Rochus  reversus  est;  dominus  Quixotus  vero  mansit  et  quidem  exspectans  ut  dies 
lucesceret  et  sic  ut  erat  super  equum  suum,  non  multum  demoratus  est  dies,  nam  per 
fenestras  Orientis  alba  facies  aurorae  apparuit  laetificans  herbas  floresque  in  loco 
laetificandi  auditum,  quamvis  fere  eodem  tempore  etiam  laetificaverunt  auditum  sonus 
multarum  fistularum  et  tymbalorum  necnon  et  strepitus  tintinnabulorum,  «apage,  apage, 
locum  facite,  locum  facite!»  ex  cursoribus,  qui  ut  videbatur  ex  urbe  egrediebantur. 
Aurora  viam  dedit  soli  ut  appareret  sua  facie,  quae  maior  erat  quam  scutum,  et  per 
horizontem  demissum  paulatim  surgebat  et  oriebatur. 

Dominus  Quixotus  et  Sanctius  inspexerunt  ubique:  viderunt  mare,  quod  huqusque 
nondum  viderant;  eis  videbatur  spatiosissimum  et  amplum,  et  quidem  vastius  quam 
lacunae  Ruiderae  quas  in  Manica  viderunt;  inspexerunt  naves  triremes,  quae  erant  in 
litore  maris  et,  tabernaculis  deiectis,  plenae  erant  vexillis  et  fasciolis,  quae  movebantur 
ad  ventum  et  tangebant  et  osculabantur  aquam.  Intus  audiebantur  tubae,  fistulae  atque 
avenae,  quae  prope  et  procul  aerem  implebant  suavibus  et  bellicis  sonis.  Tunc 
inceperunt  sese  movere  ad  faciendam  rixam  per  aquas  placidas,  et  eis  convenerunt 
innumeri  equites,  qui  ex  urbe  super  pulchros  equos  ac  praediti  ornatis  armaturis 
egrediebantur.  Milites  navium  explodebant  suis  catapultis,  quibus  respondebant,  qui 
super  muros  et  castra  urbis  erant  et  tormenta  bellica  navium.  Mare  laetum,  terra 
iucunda,  aer  clarus,  tamen  tantum  aliquando  turbabatur  fumo  tormentorum  bellicorum 
et  haec  omnia  infundebant  et  gignebant  magnam  laetitiam  omnibus  hominibus. 

Sanctius  autem  non  poterat  imaginari  quomodo  illae  naves  sive  moles  haberent 
tot  pedes,  quibus  per  mare  movebantur.  Tunc  qui  armaturas  ornatas  habebant 
advenerunt  cum  vocibus  et  «lilies»  propter  magnum  gaudium  ad  dominum  Quixotum, 
qui  attonitus  et  suspensus  erat,  et  unus  eorum,  quem  Rochus  docuit  atque 
animadvertit,  magna  voce  domino  Quixoto  dixit: 

-Benedictus  qui  venit  ad  nostram  urbem,  ille  qui  est  speculum,  pharus,  Stella  Polaris 
totius  equitatus  itinerantis  et  cetera,  quae  ad  hunc  pertinent.  Prosperitas  magna  sit 
adventui  tuo,  dico  ego,  huic  strenuo  domino  Quixoto  a  Manica,  non  quidem  falso  et 
ficto,  non  autem  apocrypho,  qui  in  falsis  historiis  his  temporibus  ostenditur,  sed  ille 
qui  est  verus,  legalis,  fidelis  quem  descripsit  nobis  Cide  Hamete  Benengeli,  flos 
historiographorum. 

Dominus  Quixotus  nullum  verbum  respondit,  neque  equites  illi  exspectaverunt  ut 
responderet,  sed  vertens  se  ad  reliquos,  q\ii  eum  sequebantur,  qui  ceperunt  gyrum 
facere  circumdantes  dominum  Quixotum,  hic  autem  vertit  se  ad  Sanctium  et  dixit  ei: 

-Hi  bene  cognoverunt  nos;  et  sponsionem  facerem  eos  legisse  illam  historiam 
necnon  et  aliam  nuper  impressam  illius  auctoris  aragoniensis. 

Denuo  eques,  qui  locutus  est  cum  domino  Quixoto,  dixit  ei: 

-Tu,  domine  Quixote,  veni  nobiscum;  quia  omnes  sumus  magni  amici  et  famuli 
Rochi  Guinart. 

Cui  dominus  Quixotus  respondit: 

-Si  urbanitates  gignunt  alias,  urbanitas  tua,  domine  eques,  est  filia  sive  propinqua 
illius  magni  Rochi.  Adduc  me  quonam  velis,  quoniam  nulla  alia  voluntas  est  mihi,  quam 
tuam  adimplere,  praesertim  si  voluntatem  meam  vis  in  tuo  ministerio. 

Eques  respondit  ei  verbis  non  minus  urbanis  et  omnes  eum  in  medio 
circumdederunt  dum  iter  cum  eo  faciebant  ad  sonum  tibiarum  necnon  et  tympanorum 
versus  urbem,  et  cum  in  eam  introirent  diabolus,  qui  semper  omnia  adversa  disponit 
et  pueri,  qui  peiores  sunt  ipso  daemone,  et  quidem  duo  eorum,  qui  valde  turbulenti 
erant  et  audaces  introduxerunt  se  inter  hanc  turmam  virorum  et  alter  levavit  caudam 
asini  et  alter  caudam  Rocinantis  et  posuerunt  et  inseruerunt  manipulum  genistarum. 
Misera  iumenta  senserunt  nova  calcaria  et  oppresserunt  caudas  et  suas  molestias 
adauxerunt  sibi,  et  mille  gyros  fecerunt  et  dominos  eorum  per  terram  eiecerunt.  Dominus 
Quixotus  affectus  pudore  et  contumelia  advenit  ad  tollendum  manipulum  ex  cauda 
macri  equi  ac  Sanctius  etiam  manipulum  ex  suo  asino.  Qui  dominum  Quixotum 
comitabantur  et  ducebant  voluerunt  punire  illos  pueros  audaces,  sed  hoc  non 
potuerunt  facere,  quia  ipsi  erant  inter  alios  mille,  qui  eos  sequebantur. 

Denuo  dominus  Quixotus  et  Sanctius  ascenderunt  in  iumenta  eorum  et  eodem 
plausu  ac  musica  pervenerunt  ad  domum  illius  moderatoris,  quae  magna  ac  nobilis 
erat,  et  denique  tamquam  domus  cuiusdam  equitis  ditissimi;  ubi  eum  relinquemus  nunc 
temporis,  quia  sic  vult  Cide  Hamete. 


Capitulum  62.  Ubi  narratur  eventus  capitis  incantati  et  aliae 
parvitates  quae  nullo  modo  possunt  praetermitti 


Dominus  Antonius  Moreno  nuncupabatur  hospes  domini  Quixoti,  eques  dives  ac 
prudens,  amicus  faciendi  irrisiones  in  rebus  honestis  et  affabilibus,  qui  cum  videret  se 
habere  domi  dominum  Quixotum,  voluit  probare,  quomodo  posset  efficere  facetias  suas, 
damno  omnino  remoto,  ex  dementiis  illius.  Quia  non  sunt  bonae  facetiae  quae  dolent  nec 
oblectamenta,  quae  fiunt  cum  damno  alterius.  Primum  quod  fecit  fuit  arma  tollere  a  domino 
Quixoto  eumque  ostendere  indutum  vestimento  angusto  eius  et  caprini  coloris  -sicut  iam 
passim  descripsimus  et  depinximus-  per  pergulam  domus,  quae  egrediebatur  supra  viam, 
quae  erat  magni  momenti  in  illa  urbe  et  hoc  ut  homines  viderent  eum  et  pueri  tamquam  qui 
simium  inspicerent.  Equites  ornati  suis  armaturis  deambulabant  coram  eo,  tamquam  si  ibi 
essent  ad  gaudium  agendum  solummodo  ei  et  non  ad  laetitiam  festivitatis  illius  diei,  quare 
Sanctius  erat  valde  contentus,  quia  videbatur  se  esse  in  aliis  nuptiis  Camacho,  sive  in 
domo  domini  Didaci  de  Miranda  vel  in  alio  castello  tamquam  in  illo  ducis. 

Nonnulli  amici  comederunt  illo  die  una  cum  domino  Antonio,  honorantes  omnes 
dominum  Quixotum  ac  tractando  eum  tamquam  equitem  itinerantem,  quare  ille  erat 
valde  pomposus  et  gloriosus  de  se  ipso.  Facetiae  Sanctii  permultae  fuerunt,  quae  ex 
suo  ore  exibant  et  famuli  illius  domus  pendebant  de  eo  in  omnibus  quae  audiebant. 
Dominus  Antonius,  omnibus  mensae  accumbentibus,  dixit  Sanctio: 

-Hic  nuntiaverunt  nobis,  bone  Sancti,  te  esse  amicum  cibi  candidi  atque  offarum, 
quia  si  supersunt  tibi  tu  eas  servas  in  sinu  ad  crastinum  diem. 

-Minime,  domine,  hoc  non  est  ita  -respondit  Sanctius-,  quia  magis  mundus  sum  quam 
avidus  comedendi  et  meus  dominus  Quixotus,  qui  hic  est  coram  nobis,  bene  scit  nos  aliquando 
per  octo  dies  transire  cum  pugillo  glandium  sive  nucum.  Verumtamen  si  aliquando  dant  mihi 
vitulam  egomet  accurro  cum  fime  et  comedo  quod  dant  mihi  et  utor  temporibus  sicut  ea 
invenio  et  si  quis  diceret  me  avidum  edacem  esse  et  nullo  modo  mundum,  intelligat  se  errare; 
et  alio  modo  haec  dicerem,  nisi  inspicerem  barbas  honoratas,  quae  nunc  accumbunt  mensae. 

-Profecto  -inquit  dominus  Quixotus-  parsimonia  et  munditia  quibus  Sanctius 
comedit  scribenda  sunt  in  laminis  aeneis  ad  perpetuam  rei  memoriam  in  saecula  ventura. 
Verum  etiam  est,  si  laborat  fame,  videri  aliquantulum  edacem,  quia  comedit  celeriter  et 
cum  duabus  maxillis;  sed  munditia  eius  semper  parata  est  et  in  tempore  suae 
gubernationis  didicit  edere  maxima  diligentia,  et  hoc  tam  multum  ut  comederet  uvas 
ope  furcillae  et  immo  granula  mali  punici. 

-Quid  ergo  -ait  dominus  Antonius-,  fuitne  Sanctius  gubernator? 

-Utique  -respondit  Sanctius-,  et  cuiusdam  insulae  vocatae  Baratariae.  Per  decem 
dies  eam  gubernavi  optimo  modo;  quibus  amisi  tranquillitatem  meam  et  didici  spernere 
omnes  gubernationes  huius  mundi;  ex  illa  egressus  sum  fugiendo,  cedidi  in  sinum, 
quo  habui  me  ut  mortuum  et  vivus  exivi  tamquam  per  miraculum. 

Dominus  Quixotus  accuratius  narravit  omnes  res  gestas  illius  gubernationis  Sanctii, 
quibus  valde  gavisi  sunt  omnes  audientes. 

Dominus  Antonius  autem,  mappis  levatis,  accepit  dominum  Quixotum  sua  manu 
et  introduxit  eum  in  habitaculum  secessum  in  quo  nullus  ornatus  erat  praeter  mensam 
ut  videbatur  ex  iaspide  et  super  subpedaneum  eiusdem  rei  sustentabatur  caput  ad 
modum  capitum  imperatorum  romanorum,  ex  pectore  desuper,  et  quidem  hoc  caput 
videbatur  esse  aeneum.  Dominus  Antonius  deambulavit  per  totum  habitaculum  cum 
domino  Quixoto,  et  circumierunt  pluries  illam  mensam  et  postea  ei  dixit: 

-Nunc,  domine  Quixote,  ego  vere  scio  neminem  audire  nec  auscultare  nos,  et  ianua 
haec  clausa  est,  quare  volo  tibi  eventum  insolitum  narrare,  sive  novitatem  quae 
difficulter  imaginari  possit,  sed  hoc  cum  condicione  ut  haec  debeas  relinquere  in 
receptaculis  secretis  tuae  mentis.  ;f 

-Sic  ego  iuro  facere  -respondit  dominus  Quixotus-  et  insuper  ponam  lapidem  ad 
maiorem  securitatem;  quoniam  tu  nunc  loqueris  cum  illo,  qui  quamvis  habeat  aures  ad 
audiendum  non  habet  linguam  ad  loquendum;  et  sic  atque  hoc  modo  poteris  traducere 
ex  tuo  pectore  in  meum  et  credere  te  hoc  eiecisse  in  profundas  abyssus  silentii. 

-Hac  promissione  audita  -respondit  dominus  Antonius-,  volo  te  adducere  ad 
maximam  admirationem  in  his,  quae  videbis  et  audies,  et  hoc  erit  mihi  ut  allevamentum, 
quia  neminem  habeo  cum  quo  possim  de,  his  loqui  et  hoc  afficit  mihi  tristitiam,  quia 
non  possum  secretum  meum  conferre,  nam  nulli  confido. 

Dominus  Quixotus  erat  suspensus,  et  quidem  exspectabat  quid  esset  illud  negotium 
cum  tantis  circumloquitionibus.  Tunc  dominus  Antonius  accepit  manum  domini  Quixoti 
et  eam  super  caput  aeneum  posuit  necnon  et  super  illam  mensam  et  super  subpedaneum 
iaspidis,  quod  sustentabat  caput,  et  continuo  dixit  ei: 

-Hoc  caput,  domine  Quixote,  factum  fuit  et  elaboratum  ab  uno  ex  maximis 
incantatoribus  et  maleficis,  quos  mundus  habuit.  Credo  eum  fuisse  polonum  natione 
ac  discipulum  famosi  Scotilli  (Escotillo,  sive  Scoti),  de  quo  tam  multa  narrantur,  qui 
fuit  hic  domi  meae  ,  et  mille  aureis,  quos  ei  dedi  hoc  caput  elaboravit,  quod  habet 
indolem  ac  virtutem  respondendi  quascumque  quaestiones  ei  faciant.  Ille  autem 
rhombos  servavit,  characteres  depinxit,  astra  observavit  et  denique  hoc  effecit  cum 
perfectione  quam  nos  cras  videbimus,  quia  hodie  est  dies  Veneris  et  illud  manet  mutum 
in  talibus  diebus,  quare  oportet  ut  exspectemus  crastinum  diem.  Hoc  tempore  tu  potes 
providere  quid  ab  eo  quaeras;  nam,  teste  mea  experientia,  scio  verum  dicere  in  omnibus 
responsis. 

Dominus  Quixotus  miratus  est  de  virtute  atque  indole  illius  capitis  et  pronus  fuit 
ad  non  credendum  domino  Antonio.  Tamen  sic  ut  post  parvam  moram  experientia 
facienda  erat,  noluit  ei  dicere  nisi  ei  gratias  agere  propter  revelationem  tam  magni  secreti. 
Egressi  sunt  ex  habitaculo,  dominus  Antonius  ianuam  clausit  ope  clavis  et  ad 
vestibulum  pervenerunt,  ubi  reliqui  equites  erant.  Sanctius  interea  narravit  multa  facta 
et  res  gestas,  quae  domino  eius  acciderant. 

Illo  vespere  eduxerunt  dominum  Quixotum  ad  deambulandum.  Hic  autem  non  erat 
armatus  sed,  ut  dicitur,  indutus  de  via  (litt.  de  rua)  et  quidem  amictus  magna  paenula 
ex  panno  fusci  coloris,  quae  posset  illo  tempore  facere  ut  ipsum  gelum  sudaret.  Ille 
iussit  suis  famulis  ut  oblectarent  Sanctium,  ita  ut  non  exiret  domo.  Dominus  Quixotus 
autem  iter  faciebat  et  non  super  Rocinantem,  sed  super  magnum  mulum  praeditum 
quieto  gressu  et  quidem  ornatum  magnifice.  Induerunt  ei  paenulam  et  ad  dorsum, 
nemine  inspiciente,  adhaeserunt  ei  chartam  membranaceam,  ubi  scriptum  erat  magnis 
litteris:  Hic  est  dominus  Quixotus  a  Manica.  Cum  inciperet  suum  ambulatum  haec 
inscriptio  alliciebat  oculos  omnium,  qui  eum  videbant,  et  sic  ut  legebant  «Hic  est 
dominus  Quixotus  a  Manica»,  dominus  Quixotus  mirabatur  videndo  sicut  omnes 
conspiciebant  eum  et  vocabant  et  cognoscebant  eum;  et  vertens  se  ad  dominum 
Antonium,  qui  iuxta  seipsum  erat  dixit  ei: 

-Magnum  est  privilegium  quod  in  se  continet  equitatus  itinerans,  nam  efficit  ut 
sit  notus  et  illustris,  qui  eo  fungitur  per  omnes  terminos  terrae.  Sin  autem  videas, 
domine  Antoni,  ut  immo  pueri  huius  urbis  cognoscant  me  et  numquam  me  viderunt. 

-Hoc  ita  est,  domine  Quixote  -respondit  dominus  Antonius-;  et  sic  ut  ignis 
non  potest  diu  abscondi  et  claudi,  virtus  quoque  cognoscitur,  et  quam  obtinet 
professio  armorum  fulget  et  emjnet  super  ceteras. 

Et  accidit  cum  dominus  Quixotus  iter  faceret  magno  plausu,  ut  iam  dictum  est, 
quidam  castellanus  qui  legit  inscriptionem  ad  dorsum  eius  levavit  vocem  dicens: 

-Iuvet  te  diabolus,  domine  Quixote  a  Manica!  Quomodo  potuisti  huc  pervenire  et 
nondum  mortuus  es  propter  tam  multos  ictus,  quos  vere  accepisti  et  passus  es?  Tu 
amens  es,  sed  si  tantum  esses  solus,  intus  et  intra  ianuas  tuae  dementiae  hoc  non 
esset  tam  malum;  sed  insanos  facis  et  stolidos  omnes,  qui  tractant  te;  sin  autem,  vide 

hos  dominos  qui  ducent  et  comitantur  te.  Recede,  stolide,  domum  tuam  et  cura  dc 
tuis  rebus,  de  tua  uxore  et  de  tuis  liberis  et  has  ineptias  relinque,  quae  mentem  tuam 
vorant  et  intellectum  tuum  perturbant. 

-Frater  -ait  dominus  Antonius-,  prosequere  iter  tuum  et  noli  consilia  dare  his  qui 
a  te  nullo  modo  quaerunt.  Dominus  Quixotus  valde  sanus  est  et  nos,  qui  eum  comitamur 
non  sumus  stolidi;  virtus  veneranda  est  ubi  ipsa  sit,  et  vade  cum  mala  fortuna  et  noli 
intrare  ubi  non  vocant  te. 

-Per  Deum,  recte  iudicasti,  domine  -respondit  castellanus-;  quia  dare  consilium 
huic  bono  viro  idem  durum  est  quam  contra  stimulum  calcitrare;  verumtamen  doleo 
de  eo,  quia  dicunt  hunc  stolidum  bonum  intellectum  habere  in  omnibus  rebus,  sed 
denique  decurrit  per  viam  equitatus  itinerantis  illius;  quare  mala  fortuna  sit  mihi,  ut  tu, 
domine,  mihi  dixisti  et  omnibus  meis  posteris  si  ex  hoc  et  in  futurum,  et  plures  ac 
longiores  annos  viverem  quam  Mathusala,  quoddam  consilium  ulli  dem,  quamvis  hoc 
a  me  quaerant. 

Secessit  consiliarius  ille  seorsum;  et  ambulatus  prosecutus  est;  tamen  tam  multum 
festinaverunt  pueri  et  omnes  ad  legendam  inscriptionem  ut  dominus  Antonius  debuit 
eam  removere,  tamquam  si  aliam  rem  ab  eo  auferret. 

Vespere  autem  facto,  omnes  domum  reversi  sunt:  domi  autem  fuit  saltatio  vel 
tripudium  festivum  dominarum,  quia  uxor  domini  Antonii,  quae  erat  nobilis  natu,  laeta, 
pulchra  ac  prudens,  invitavit  amicas  suas  ut  accederent  ad  honorandum  hospitem  et 
ad  gaudendum  de  dementiis  eius.  Nonnullae  earum  advenerunt,  coenaverunt  et  quidem 
lautissime  et  tripudium  incepit  fere  hora  decima  illius  noctis.  Inter  illas  dominas  duae 
erant  facetae  et  quae  volebant  irrisionem  facere,  quamvis  essent  valde  honestae,  sed 
quodam  modo  erant  procaces  ad  facetias,  quae  essent  oblectamenti  sine  ullo  damno. 
Hae  autem  dominum  Quixotum  eduxerunt  ad  saltandum  eumque  concusserunt  et  non 
tantum  corpore,  sed  etiam  animo.  Et  hoc  dignum  erat  videndi  quomodo  dominus 
Quixotus  saltabat,  quia  erat  longus,  macer,  pallidus,  amictus  vestito  angusto,  nullo 
modo  elegans  et  gravis.  Aulicae  illae  requirebant  eum  tamquam  furtim  et  ille  quoque 
furtim  eas  despiciebat;  sed  cum  vidit  eas  prosequi  oppressionibus  earum  vocem  levavit 
et  dixit: 

- Fugite ,  partes  adversae!  Relinquite  me  in  quiete  mea,  temptationes  male  adventae. 
Dominae,  ite  cum  vestris  desideriis;  quoniam  quae  est  regina  cogitationum  mearum, 
impar  Dulcinea  a  Toboso,  nullo  modo  consentiet  ut  alia  desideria,  nisi  sua  oppugnent 
et  obsideant  me. 

Et,  his  verbis  prolatis,  sedit  in  medio  vestibulo  in  terra,  et  quidem  contusus  et 
lassus  de  exercitatione  tripudii.  Dominus  Antonius  disposuit  ut  eum  adducerent  ad 
lectum,  et  primus  qui  eum  manibus  attrectavit  fuit  Sanctius,  eique  dixit: 

-In  mala  hora,  domine  mi,  quam  multum  saltasti!  Num  credis  omnes  viros  eos 
strenuos  saltatores  esse,  sive  omnes  saltatores  esse  equites  itinerantes?  Et  ego  dico, 
si  tu  ita  credis  equidem  erras:  viri  sunt  qui  possunt  gigantem  interficere,  sed  non 
audebunt  saltationem  facere.  Si  opus  esset  egomet  possem  saltare  percutiendo  calceis 
et  supplere  tibi,  quia  hoc  facere  valeo  ut  peritus  saltator;  sed  quoad  tripudium  nullo 
modo  faciam.  > 

His  et  aliis  verbis  Sanctius  fecit  ut  omnes  riderent,  qui  erant  in  saltatione  vel  in 

tripudio  festivo  et  pervenit  cum  domino  suo  ad  lectum  et  stragula  super  eum  posuit 
ita  ut  posset  convenienter  sudare  frigiditatem  suae  saltationis. 

In  crastinum  diem  apparuit  dominus  Antonius  et  dixit  bonum  esse  facere  illam 
experientiam  cum  capite  incantato,  et  una  cum  domino  Quixoto,  Sanctio  et  duobus 
amicis,  cum  duabus  dominabus,  quae  dominum  Quixotum  contuderunt  in  saltatione, 
quae  accidit  illa  nocte,  et  pernoctaverunt  cum  uxore  domini  Antonii,  tunc  ille  clausit 
se  in  habitaculo  ubi  erat  caput  illud.  Enarravit  eis  proprietatem  quam  habebat  et  ab  eis 
quaesivit  maximum  secretum  eisque  dixit  illo  die  esset  primus,  quo  virtus  talis  capitis 
incantati  probanda  esset.  Et  praeter  duos  amicos  domini  Antonii,  nemo  cognoscebat 
machinationem  incantamenti,  et  si  dominus  Antonius  non  develaret  suis  amicis  etiam 
illi  mirarentur  tamquam  reliqui,  quia  non  fieri  potuit  aliter:  tali  modo  atque  ordine  hoc 
artificium  paratum  erat. 

Primus  autem  qui  ad  aures  illius  capitis  venit  fuit  ipse  dominus  Antonius  et  demissa 
voce  dixit,  sed  non  tantum  quin  omnes  audirent: 

-Dic  mihi,  caput,  ex  virtute  quae  est  in  te:  quas  cogitationes  habeo  egomet  nunc 
temporis? 

Et  caput,  labiis  immotis,  respondit  et  quidem  voce  clara  et  aperta,  ita  ut  omnes 
intelligerent  hoc: 

-Ego  non  iudico  de  cogitationibus. 

Cum  haec  omnes  audirent  attoniti  manserunt,  praesertim  dum  viderunt  neminem 
humanum  esse  in  toto  habitaculo  circa  mensam  qui  respondere  posset. 

-Quot  sumus  hic?  -denuo  quaesivit  dominus  Antonius. 

Et  responsum  ei  dederunt  eodem  modo  atque  eadem  voce: 

-Hic  estis  tu  et  uxor  tua,  cum  duobus  amicis  tuis  et  duabus  amicabus  tuae  uxoris 
et  eques  illustris  nomine  dominus  Quixotus  a  Manica,  et  quidam  armiger  eius,  qui 
nuncupatur  Sanctius. 

Hic  vere  omnes  iterum  iterumque  admirati  sunt;  et  cuncti  paverunt  magno  stupore! 
Et  secedens  se  dominus  Antonius  a  capite  dixit: 

-Hoc  sufficit  mihi  ad  intelligendum  me  non  decipi  ab  eo  qui  te  vendidit  mihi,  caput 
sapiens,  caput  loquax,  caput  respondens  atque  admirabile  caput!  Accedat  alius  et 
quaerat  quidquid  velit. 

Mulieres  autem,  ut  patet,  plerumque  promptae  sunt  ad  omnia  cognoscenda,  et  prima 
earum  quae  advenit  fuit  amica  uxoris  domini  Antonii  et  hoc  a  capite  quaesivit: 

-Dic  mihi,  caput,  quid  faciam  ut  vere  sim  pulchra? 

Et  responderunt  ei: 

-Esto  valde  honesta. 

-Nil  amplius  a  te  quaeram  -dixit  illa  quaerens. 

Accessit  alia  sodalis  et  dixit: 

-Vellem  scire,  caput,  si  maritus  meus  diligit  me. 

Eique  responderunt: 

-Vide  opera  quae  facit  et  hoc  ipsa  videbis. 

Secessit  illa  nupta  dicens: 

-Hoc  responsum  non  egebat  ulla  quaestione,  quia  profecto  opera  ostendunt 
voluntatem  illius,  qui  haec  facit. 

Tunc  advenit  quidam  amicus  domini  Antonii  et  quaesivit: 

-Quis  sum  ego? 

Et  ei  responderunt: 

-Tu  id  bene  scis. 

-Hoc  non  quaero  a  te  -respondit  eques-,  sed  vellem  ut  diceres  mihi  si  tu  cognoscis  mc 

-Utique  cognosco  -respondit  ei-,  tu  es  dominus  Petrus  Noriz. 

-Nihil  amplius  volo  scire,  nam  hoc  sufficit  mihi  ad  intelligendum,  o  caput!  te  omnia  scirc. 

Et  secessit  seorsum  et  alter  amicus  advenit  et  quaesivit  ab  eo: 

-Dic  mihi,  caput,  quae  sunt  desideria  filii  mei,  maioris  natu? 

-Iam  dixi  -respondit  ei-  me  non  iudicare  de  desideriis;  nihilominus  dicam  tibi  filium 
tuum  velle  sepelire  te. 

-Id  est  -ait  eques-:  quod  video  propriis  oculis  meis,  et  quod  digito  meo  indico. 

Et  noluit  magis  quaerere.  Tunc  advenit  uxor  domini  Antonii  et  dixit: 

-Ego  nescio,  caput,  quid  a  te  quaerere,  tantum  vellem  scire  utrum  multos  annos 
habeo  ad  fruendum  bonum  maritum  meum  necne. 

Et  caput  respondit  ei: 

-Utique  multum  eo  frueris,  quia  valetudo  eius  ac  temperantia  vivendi  promittunt 
longos  annos  vitae,  quam  multi  minuunt  immoderatione  eorum. 

Tunc  autem  advenit  dominus  Quixotus  et  dixit: 

-Dic  mihi,  tu  qui  respondis:  utrum  veritas  an  somnium  esset  quod  egomet  narro  et 
accidit  mihi  in  caverna  Montesinos?  Num  flagella  Sanctii  armigeri  mei  certa  erunt? 
Num  incantatio  Dulcineae  solvetur? 

-Quoad  cavernam  -responderunt-  multum  est  dicendi:  ex  omni  ibi  est;  flagella  Sanctii 
paulatim  venient;  solutio  incantationis  Dulcineae  adveniet  tempore  executionis  eius. 

-Nil  amplius  volo  scire  -ait  dominus  Quixotus-;  nam  cum  videam  Dulcineam  liberam 
ab  incantamento,  profecto  credam  me  habere  omnes  fortunas,  quae  desiderare  possim. 

Ultimus  autem  ad  quaerendum  fuit  Sanctius,  et  hoc  ab  eo  quaesivit: 

-Num,  o  caput,  alia  gubernatio  erit  mihi?  Nonne  ex  hac  angustia  armigeri  aliquando 
exibo?  Num  uxorem  meam  necnon  et  liberos  meos  umquam  videbo? 

Cui  ei  respondit: 

-Domum  tuam  gubernabis  et  si  ad  eam  reverteris  uxorem  tuam  et  liberos  tuos 
videbis  et  cum  relinquas  ministerium  tuum,  non  amplius  eris  armiger. 

-Bonum  per  Deus!  -dixit  Sanctius  Pansa.  Hoc  potuissem  egomet  dicere.  Nec 
amplius  nec  melius  propheta  Petrus  Grullus  (Perogrullo)  diceret. 

-Belua  -dixit  dominus  Quixotus-,  quid  vis  ut  respondeant  tibi?  Nonne  sufficiunt 
tibi  responsa,  quae  hoc  caput  dedit  tibi  ad  tuas  quaestiones? 

-Utique  sufficiunt  -respondit  Sanctius-;  sed  vellem  ut  ulterius  procederet  et 
amplius  mihi  diceret. 

Illi,  his  rebus  peractis,  finierunt  quaestiones  et  responsa.  Tamen  non  finivit 
admiratio,  qua  omnes  manserunt,  duobus  amicis  domini  Antonii  exceptis,  qui  hoc 
negotium  noverant.  Quod  Cide  Hamete  Benengeli  voluit  ilico  patefacere  ne  haberet 
omnem  mundum  suspensum  et  quidem  ne  crederent  magnum  maleficum  sive  inauditum 
mysterium  in  illo  capite  esse  et  sic  dicit  do, minum  Antonium  Moreno  fecisse  domi  ad 
imitationem  cuiusdam  capitis,  quod  vidit  Matriti,  factum  a  quodam  impressore  ad  suum 

oblectamentum  et  ad  stultos  mirandos.  Et  sic  id  fecit:  tabula  illius  mensae  erat  lignea, 
picta  ac  polita  tamquam  ex  iaspide  et  subpedaneum  super  quod  sustentabatur  erat 
ligneum  quoque  cum  quattuor  pedibus  aquilae,  qui  ex  eo  exibant,  ad  onus  melius 
tenendum.  Caput  videbatur  ut  figura  cuiusdam  imperatoris  romani  coloris  aenei,  sed 
vacua  erat  necnon  et  tabula  in  qua  caput  inserebatur  et  tam  accurate  ut  non  videretur 
ullum  signum  huius  iuncturae.  Pes  tabulae  vacuus  erat  eodem  modo  et  conveniebat 
ad  guttur  et  pectus  ex  parte  capitis  illius  figurae  iam  dictae  et  haec  omnia  ad  aliud 
habitaculum  inferius  perveniebant  ope  siphunculi  ex  metallo  quod  convenienter 
adaptabatur  et  non  videbatur.  In  habitaculo  inferiore,  quod  cum  superno  connectabatur 
ope  huius  siphunculi,  absconditus  manebat,  qui  debebat  quaestiones  respondere, 
adducendo  os  suum  ad  siphonem  ad  modum  tubi  et  hoc  tali  modo  ut  vox  perveniret  e 
summo  deorsum  et  e  profundo  sursum  cum  verbis  articulatis  et  claris  et  hoc  modo 
non  facile  erat  artificium  develare.  Nepos  domini  Antonii,  scholasticus  sapiens  ac 
prudens  erat  qui  respondebat  et  cum  avunculus  ei  animadverteret,  qui  illi  essent,  qui 
cum  eo  intrarent  in  illud  habitaculum  capitis,  perfacile  fuit  ei  respondere  accurate  et 
bene  primam  quaestionem  et  alias  secundum  intellectum  suum  et  prudentiam. 
Verumtamen  dicit  Cide  Hamete  Benengeli  hanc  miram  machinam  perduravisse  per 
decem  sive  duodecim  dies;  quia  per  urbem  divulgatum  est  dominum  Antonium 
habuisse  domi  caput  incantatum  quod  omnibus,  qui  aliquid  quaerebant  respondebat, 
et  timens  quominus  perveniret  ad  aures  vigilantium  nostrae  Fidei,  casum  inquisitoribus 
exposuit,  hi  autem  ei  iusserunt  ut  hoc  destrueret  ne  vulgus  ignarum  haberet  scandalum; 
tamen  in  opinione  domini  Quixoti  et  Sanctii  Pansae  caput  incantatum  fuit  et  responsa 
dedit,  sed  magis  ad  satisfactionem  domini  Quixoti  quam  Sanctii. 

Equites  urbis  ad  obsequendum  domino  Antonio  necnon  et  ad  ostendendam 
affabilitatem  domino  Quixoto  et  ad  dandam  opportunitatem  insaniis  eius  disposuerunt 
currere  inter  equites  ludum  anuli  intra  sex  dies,  sed  non  potuerunt  facere  propter  quod 
postea  narrabitur.  Tamen  dominus  Quixotus  voluit  deambulare  per  viam  et  quidem 
pedibus  et  plano  gressu,  fortasse  timuit  ut  pueri  persequerentur  eum  si  equo  veheretur; 
et  hoc  modo  ille  una  cum  Sanctio  et  duobus  famulis  quos  dominus  Antonius  ei  dedit 
egressi  sunt  ad  ambulatum. 

Et,  cum  iter  facerent  per  viam,  dominus  Quixotus  porrexit  oculos  et  vidit  super 
quamdam  portam  inscriptionem  magnis  litteris:  Hic  librVimprimutitur,  quo  valde 
gavisus  est,  quia  hucusque  nondum  viderat  officinam  typographicam  et  vere  cupiebat 
scire  quomodo  essent.  Introivit  intus  cum  suo  comitatu  et  vidit  sicut  in  quodam  loco 
imprimebatur,  in  alio  loco  corrigebant,  in  alio  componebant,  ibi  emendabant  et  denique 
haec  omnis  machina,  quae  in  magnis  officinis  ostenditur.  Dominus  Quixotus  advenit 
ad  capsam  et  quaesivit  quid  erat  quod  ibi  faciebant;  operarii  ei  explanabant,  ille  autem 
mirabatur  et  ultra  procedebat.  Tunc  advenit  ad  quemdam  operarium  et  ab  eo  quaesivit 
quid  ille  faceret.  Operarius  respondit  ei: 

-Domine,  hic  eques  qui  hic  est  -et  ostendit  ei  virum  praeditum  praestanti  statura 
corporea  et  gravitate-  vertit  librum  italicum  [litt.  toscanum]  in  linguam  nostram 
castellanam  et  egomet  eum  compono  typis  ut  edamus  eum  in  lucem. 

-Qualis  est  titulus  huius  libri?  -quaesivit  dominus  Quixotus. 

Cui  ipse  auctor  respondit: 

-Domine,  liber  lingua  italica  vocatur  Le  Bagatellel 

-Et  quid  vult  dicere  hispanico  sermone  Le  Bagatellel  -quaesivit  dominus  Quixolus 

~Le  Bagatelle  -ait  auctor-  est  tamquam  dicere  hispanice  loci ,  sed  quamvis  nomen 
illius  humile  sit  continet  et  includit  multa  bona,  substantialia  et  magni  momenti. 

-Ego  -inquit  dominus  Quixotus-  cognosco  aliquantulum  linguam  italicam  et  glorior 
cantando  quaedam  carmina  Ariosti.  Sed  dicas  mihi,  domine,  et  hoc  nullo  modo  dico 
ad  probandum  ingenium  tuum,  sed  tantum  propter  meum  desiderium  cognoscendi  res 
novas:  num  debuisti  aliquando  in  tuis  scriptis  nominare  verbum  pignatal 

-Utique,  et  quidem  multoties  -respondit  auctor. 

-Et  quomodo  vertisti  hoc  verbum  in  hispanicum?  -quaesivit  dominus  Quixotus. 

-Quomodo  potero  id  vertere  -obiecit  auctor-,  nisi  dicendo  ollaml 

-Iuro  per  talem!  -inquit  dominus  Quixotus-,  et  quam  multum  properasti  in  lingua 
italica!  Sponsionem  facerem  ubi  dicitur  italico  sermone  piace  dices  hispanice  place 
(placet)  et  ubi  sit  piu»  dices  mds,  (plus,  sive  magis)  atque  ubi  su  scribes  arriba  (super) 
et  giu,  abajo  (sub). 

-Certe,  hoc  ita  est  -ait  auctor-,  quia  hae  sunt  convenientiae  recte  ac  propriae 
verborum. 

-Et  hoc  modo  audebo  iurare  -ait  dominus  Quixotus-  te  non  esse  notum  in  mundo, 
qui  renuit  intellectus  exuberantes  honorare  praemiis  et  laudabilia  merita.  Quam  multi  sunt 
ingenii  qui  manent  in  ultimo  angulo!  Quam  multae  sunt  virtutes  neglectae!  Nihilominus 
mihi  videtur  vertere  ex  lingua  in  aliam  cum  hoc  non  sit  ad  linguas  reginas,  graecam  sive 
latinam,  est  tamquam  conspicere  splendida  aulaea  Flandriae  retrorsum,  nam  quamvis 
figurae  videantur  sunt  multa  fila,  quibus  obscurantur  et  minime  videntur  cum  debita 
claritate  atque  idoneo  colore  faciei.  Et  vertere  ex  linguis  facilibus  non  requirit  magnum 
ingenium  nec  magnam  eloquentiam,  tamquam  nil  requiritur  si  quis  transcribit  ex  uno  loco 
in  alium.  Et  nullo  modo  dicam  non  esse  laudabile  munus  vertendi,  nam  peioribus  rebus 
posset  homo  fungi  ac  minore  utilitate  sibimet.  Extra  hanc  observationem  sunt  duo  illustres 
interpretes:  alter  doctor  Christophorus  (Crist6bal)  de  Figueroa,  cum  suo  Pastore  Fido 
et  alter  Ioannes  de  Jauregui  cum  sua  Aminta,  ubi  feliciter  faciunt  nos  dubitare,  quaenam 
sit  versio  et  quisnam  originalis.  Sed  dicas  mihi,  domine:  hic  liber  imprimitur  tuis  expensis 
sive  vendidisti  privilegium  cuidam  bibliopolae  vel  librario? 

-Meis  expensis  eum  imprimo  -respondit  auctor-,  et  conor  lucrari  saltem  mille 
denarios  hac  prima  impressione,  quae  erit  duo  milia  voluminum,  qui  constat 
unusquisque  sex  argenteis  quanto  minus. 

-Bene  fecisti  calculum!  -respondit  dominus  Quixotus-.  Mihi  autem  videtur  te  nullo 
modo  cognoscere  ius  impressorum  ad  emendujp  et  ad  vendendum  et  insuper 
congruentiam  commercialem  inter  eos.  Et  cum  videas  te  cum  duobus  milibus  librorum 
ad  vendendum  habebis  etiam  corpus  tuum  lassum  et  timeo  ne  expavescas,  praesertim 
hoc  praevidebo  si  liber  non  est  multum  lascivus  et  allicit  vel  si  caret  sale  et  lepore. 

-Quid  ergo?  -dixit  auctor-.  Num  vis  me  dare  hunc  librum  bibliopolae,  qui  det  mihi 
propter  privilegium  tres  teruntios  dum  cogitet  se  mihi  facere  magnum  beneficium?  Ego 
non  imprimo  libros  ad  magnam  famam  nanciscendam  in  hoc  mundo,  quia  iam  notus  sum 
meis  operibus,  sed  volo  habere  utilitatem;  sinequa  omnis  bona  fama  pro  nihilo  aestimatur. 

-Deus  det  tibi  bonam  prosperamque  fortunam  -respondit  dominus  Quixotus. 

Et  prorsus  processit  ad  aliam  capsam,  ubi  vidit  eos  corrigere  folium  ex  quodam 
libro,  qui  intitulabatur  Lux  animae  et  cum  eum  vidit  dixit: 

-Tales  libri,  quamvis  multi  in  hoc  genere  sint,  illi  sunt  qui  vere  imprimendi  essent, 
nam  multi  sunt  peccatores  et  necesse  sunt  multae  luces  ad  eos  illuminandos. 

Ultra  processit  et  vidit  operarios  corrigere  librum  et  quaesivit  titulum  illius  et  ei 
dixerunt  eum  esse  Secunda  pars  Ingeniosi  Fidalgi  domini  Quixoti  a  Manica 
compositum  a  quodam  incola  oppidi  Turris  Syllanae  (Tordesillas). 

-Iam  habui  nuntium  huius  libri  -inquit  dominus  Quixotus-  et  in  veritate  et  in  mea 
conscientia  putavi  hunc  librum  iam  combustum  esse  ac  factum  esse  cinerem,  propter 
impertinentiam  eius,  sed  unicuique  porco  adveniet  festivitas  Sancti  Martini  ad  eum 
occidendum;  quoniam  fictae  historiae  bonae  ac  delectabiles  sunt,  quanto  magis  similes 
sint  veritati,  sed  verae  meliores  cum  veriores  sint. 

Ille  autem,  his  verbis  prolatis,  ostendit  suum  despectum  et  egressus  est  ex  illa 
officina  typographica.  Ipso  die  dominus  Antonius  disposuit  ut  visitarent  naves  longas 
triremes  [ galeras ],  quae  in  litore  maris  erant,  quo  Sanctius  valde  gavisus  est,  quia 
numquam  viderat  eas.  Dominus  Antonius  nuntiavit  praefecto  quattuor  triremium  se 
adducturum  esse  illo  vespere  hospitem  illustrem,  dominum  Quixotum  a  Manica,  ad 
navim  visitandam,  de  quo  praefectus  navium  et  omnes  vicini  totius  urbis  iam 
cognoscerant  et  quod  in  illis  navibus  ei  accidit  in  proximo  capite  narrabitur. 


Capitulum  63.  Ubi  narratur  quam  male  evenit  Sanctio  Pansae 
visitatio  navium  triremium  et  novae  res  gestae  pulchrae  mauriscae 


Magnae  profundaeque  erant  elucubrationes,  quas  dominus  Quixotus  faciebat  de 
illo  capite  incantato,  sed  nullo  modo  ad  mendacium  develandum  pervenerat,  et  omnes 
veniebant  ad  promissam  solutionem  incantamenti  Dulcineae,  quam  ille  pro  certa 
habebat  Ibi  itum  reditumque  faciebat  et  gaudebat  in  suo  corde,  credendo  citius  dicto 
haec  omnia  adimpleri;  sed  Sanctius  quamvis  abhorreret  a  munere  gubernatoris,  ut  iam 
dictum  est,  adhuc  volebat  denuo  iubere  atque  oboedi,  quia  haec  mala  fortuna  secum 
ducit  munus  imperandi,  quamvis  sit  in  facetiis. 

Breviter,  illo  vespere  dominus  Antonius  Moreno,  hospes  eius,  cum  duobus  amicis 
suis,  una  cum  domino  Quixoto  ac  Sanctio  visitaverunt  naves  triremes.  Praefectus  earum 
iam  cognoscerat  adventum  eius  et  simul  ac  dominus  Quixotus  et  Sanctius  venerunt 
ad  litus  maris,  omnes  naves  everterunt  tabernacula  et  tibiae  sonuerunt,  eiecerunt  in 
mare  cymbam,  ornatam  lautis  stragulis  necnon  et  pulvinaribus  ex  serico  purpureo  atque 
ubi  primum  dominus  Quixotus  posuerit  pedem  super  eam  magnum  tormentum  bellicum 
navis  explosit  et  aliae  naves  eadem  fecerunt,  et  cum  dominus  Quixotus  ascendit  in 
navim  per  scalam  omnis  turma  salutavit  eum  dicens  magnis  vocibus:  «Hu,  hu,  hu!»  et 
quidem  ter.  Praefectus  classis,  quem  sic  eum  appellabimus,  qui  erat  eques  valentinus 
nobilis  natu,  dedit  ei  manum;  et  dominum  Quixotum  amplexus  est,  eique  dixit: 

-Hunc  diem  lapide  albo  signabo  et  aestimabo  inter  meliores  vitae  meae,  nam  vidi 
dominum  Quixotum  a  Manica;  quia  in  hoc  signo  ostenditur  et  includitur  omnis 
strenuitas  equitatus  itinerantis. 

Dominus  Quixotus,  qui  laetus  erat  videndi  se  tractari  ut  magnus  dominus,  respondit 
ei  cum  aliis  urbanissimis  argumentis.  Cuncti  autem  intraverunt  in  puppim,  quae  valde 
bene  ornata  erat  et  super  sedilia  ibi  posita  sederunt.  Tunc  praefectus  remigum  advenit 
et  fistula  signum  dedit  ut  illi  remiges  despoliarent  subuculas,  quod  in  ictu  oculi  factum 
est.  Sanctius  cum  vidit  tot  homines  nudos  stupefactus  est,  immo  cum  vidit  eos 
tabernacula  facere  et  quidem  tam  celeriter,  ei  videbatur  omnes  diabolos  ibi  laborare; 
sed  hoc  fuit  parvi  momenti  propter  quod  nunc  vobis  narraturus  sum.  Sanctius  sedebat 
iuxta  arborem  puppis,  ibi  erat  nauta,  qui  tenebat  velum  ad  dextram  et  iam  cognoscebat 
quid  faciendum  erat,  quia  apprehendit  Sanctium  et  omnis  turma  erecta  extulit  eum 
bracchiis  et  unusquisque  eum  evolvebat  in  alium  ex  latere  dextro  et  quidem  celeriter 
ita  ut  Sanctius  amitteret  visionem  oculorum  et  absque  dubio  putavit  omnes  diabolos 
eum  adducere  eumque  non  reliquerunt  donec  ferrent  eum  ad  latus  sinistrum  et  denique 
eum  in  puppi  reliquerunt.  Miser  Sanctius  mansit  contusus,  anhelans,  madidus  sudore 
et  nullo  modo  intellexit  quid  ei  acciderat. 

Dominus  Quixotus  qui  vidit  volatum  Sanctii  sine  alis,  quaesivit  a  praefecto  classis, 
utrum  caeremonias  illas  facerent  cum  primis  qui  introibant  in  navim  necne,  quoniam 
ipse  nolebat  talia  exercitia  adimplere,  nam  si  quis  ad  eum  veniret  ad  eum  evolvendum, 
ille  iurabat  per  Deum  se  ope  gladii  animum  illius  extrahere  et,  his  verbis  dictis,  stetit  et 
accepit  gladium  suum. 

Tunc  temporis  eiecerunt  tabernaculum  et  magno  strepitu  demiserunt  lignum  veli  e 
summo  deorsum.  Sanctius  cogitavit  coelum  cadere  ad  pedes  eius  et  ruere  ad  caput  eius; 
et  pavit  et  posuit  caput  suum  inter  crura  et  valde  timuit.  Dominus  Quixotus  non  potuit 
suam  serenitatem  amplius  servare  et  timuit,  contraxit  umeros  et  palluit  metu.  Turma  levavit 
lignum  eadem  magna  celeritate  ac  strepitu  quo  id  eiecerunt  et  haec  omnia  fecerunt,  nullis 
verbis  prolatis,  tamquam  si  nec  vocem  nec  halitum  haberent.  Praefectus  remigum  fecit 
signum  ad  levandam  ancoram  et  saltum  dedit  in  mediam  navim  cum  flagello  in  manu  et 
incepit  verberare  dorsa  remigum  et  paulatim  navigaverunt  in  altum  mare.  Cum  Sanctius 
vidit  tot  pedes  rubros  movere,  quia  tales  putavit  remos  esse,  inter  se  dixit: 

-Haec  vere  sunt  res  incantatae  et  non  quae  dominus  meus  dicit.  Quid  ergo  fecerunt 
miseri  hi,  quia  hoc  modo  eos  verberant,  et  quomodo  hic  vir  solus  audet  tam  multos 
verberare?  Nunc  ego  dico  hoc  esse  infernum  sive  saltem  purgatorium. 

Dominus  Quixotus  cum  vidit  magnam  attentionem,  qua  Sanctius  haec  omnia 
inspiciebat,  dixit  ei:  .« 

-O  Sancti,  amice,  quam  bene  posses  et  quidem  magna  facilitate  ac  parvo  labore,  si 
vere  velles,  denudare  dimidium  corpus  tuum  et  esse  inter  hos  viros  et  finire 
incantamentum  Dulcineae!  Quoniam  cum  miseria  horum  multorum  non  quidem  sentires 
tuum  dolorem;  et  insuper  fieri  potest  ut  sapiens  Merlinus  omne  flagellum  horum,  quae 
data  sunt  manu  forti,  computaret  pro  decem  ex  his,  quae  denique  daturus  es. 

Praefectus  classis  voluit  scire  quid  esset  haec  quaestio  de  flagellis  sive  quid  de 
illo  incantamento  Dulcineae,  cum  nauta  vigilans  dixit: 

-Montjuich  signum  dat  navigium  cum  rertiis  esse  in  litore  ad  latus  Occidentis. 

Praefectus  classis,  his  verbis  auditis,  proiecit  se  in  mediam  navim  et  dixit: 

-Eheu,  filii,  curate  ne  fugiat  a  nobis!  Fortasse  sit  navis  grassatorum  Algerii,  quam 
turris  speculatoria  indicat  nobis. 

Ad  navim  praetoriam  venerunt  aliae  tres  triremes  ad  videndum  quod  iuberent  eis. 
Praefectus  classis  iussit  ut  duae  ex  his  exirent  ad  mare  apertum  dum  ille  cum  alia  navi 
perveniret  ad  navigium  inimicum  iuxta  litus  ne  fugeret.  Turma  autem  pressit  remos  et 
impulit  navim  magno  furore  ita  ut  videretur  volare.  Naves  quae  ad  mare  apertum  exierunt 
post  dua  milliaria  viderunt  navigium  et  solo  visu  enumeraverunt  usque  quattuordecim 
sive  quindecim  scamna  remigum,  et  hoc  ita  verum  erat;  tale  navigium  cum  vidit  triremes 
fugam  quaesivit  cum  voluntate  ac  spe  evadendi  ope  suae  celeritatis;  sed  male  evenit 
ei,  quia  navis  praetoria  adnumerabatur  inter  velocissimas  naves,  quae  in  mari  navigabant 
et  fugam  ei  impedivit  et  qui  erant  in  navigio  intellexerunt  se  non  posse  evadere  et  sic 
navarchus  voluit  ut  illi,  remis  relictis,  traderent  sese,  ne  irasceret  praefectus  classis, 
qui  triremes  nostras  ducebat.  Sed  fortuna  aliter  haec  disposuit,  quia  cum  navis 
praetoria  appropinquaret  ad  illud  navigium  et  quidem  tam  prope  ut  possent  voces 
audire,  quibus  quaererent  ut  traderent  se,  duo  toraquis  -quod  est  duo  tureae  ebrii- 
qui  in  navigio  veniebant  cum  alis  duodecim,  exploserunt  duo  sclopeta  quibus 
interfecerunt  duos  milites,  qui  erant  ad  latus  nostrae  navis.  Praefectus  classis,  his  rebus 
conspectis,  iuravit  nullum  vivum  relinquere  ex  omnibus,  qui  in  navigio  erant  et  voluit 
impetum  facere  totis  viribus,  sed  navigium  evasit  sub  remis  nostris.  Triremis  prorsus 
processit  ulterius;  sed  qui  erant  in  navigio  viderunt  se  perditos  esse  et  dederunt  vela 
ventis,  dum  triremis  revertebatur,  et  navigium  denuo  ope  velorum  et  remorum  conabatur 
fugere;  tamen  nihil  profecit  ei  haec  diligentia.  Sed  e  contrario  haec  audacia  peior  fuit 
ei,  quia  navis  praetoria  pervenit  ad  navigium  post  dimidium  milliarium,  illi  proiecerunt 
remos  super  navigium  et  eos  omnes  vivos  apprehenderunt. 

Tunc  duae  triremes  advenerunt  et  omnes  quattuor  naves  cum  praeda  reversae  sunt 
ad  litus  maris,  ubi  innumera  turba  hominum  exspectabat  desiderans  videndi  quid 
adducerent.  Praefectus  classis,  ancora  prope  litus  eiecta,  animadvertit  proregem  esse 
in  urbe.  Tunc  iussit  ut  cymbam  proiicerent  in  mare  ad  eum  adducendum  et  disposuit 
ut  demitterent  lignum  veli  ad  suspendendum  confestim  navarchum  et  omnes  tureas, 
qui  in  navigio  erant,  circa  triginta  et  sex  viros,  omnes  fortes  et  plerique  sclopetarii 
turcici.  Praefectus  classis  quaesivit  quisnam  esset  navarchus  navigii  eique  respondit 
quidam  captorum,  sermone  hispanico,  qui  postea  apparuit  ut  desertor  fidei  hispanus: 

-Hic  vir,  domine,  quem  hic  vides  est  navarchus  noster. 

Et  ostendit  ei  iuvenem,  qui  esset  inter  praestantiores  et  formosiores  corpore,  quos 
posset  humana  fictio  sibi  depingere.  Quoad  aetatem,  ut  videbatur,  non  ultra  viginti 
annos  natus.  Praefectus  classis  quaesivit  ab  eo: 

-Dic  mihi,  canis  absque  consilio,  quisnam  movit  te  ut  occideres  duos  milites  meos, 
cum  videres  non  fieri  posse  ut  fugeres  a  me?  Estne  haec  observantia  debita  erga  navim 
praetoriam?  Num  credis  temeritatem  esse  strenuitatem?  Spes  dubia  potest  facere  viros 
audaces,  sed  non  temerarios. 

Navarchus  voluit  respondere,  sed  praefectus  classis  non  potuit  eum  audire,  quia 
venit  ad  proregem  recipiendum,  qui  iam  introibat  in  navim  et  cum  eo  etiam  introiierunt 
nonnulli  famuli  eius  et  incolae  urbis. 

-Bona  fuit  persecutio,  o  praefecte?  -ait  prorex. 

-Valde  bona  -respondit  praefectus  classis-,  praesertim  cum  videas,  excellens 
domine,  nos  suspendere  eos  ex  hoc  ligno. 

-Et  quare  sic  hoc  modo?  -obiecit  prorex. 

-Quia  -respondit  praefectus  classis-  contra  omnem  iustitiam  et  omne  ius  bellicum, 
occiderunt  duos  milites  nostros  ex  melioribus,  qui  erant  in  his  navibus  et  iuravi 
suspendere  omnes  captivos,  praesertim  hunc  iuvenem,  qui  est  navarchus  navigii. 

Et  ostendit  eum,  qui  habebat  manus  ligatas  et  funem  ad  guttur  exspectans  mortem. 

Prorex  inspexit  eum  et  quidem  vidit  eum  valde  formosum  atque  elegantem  corporis 
esse  et  praeditum  magna  humilitate.  Sed  pulchritudo  illius  dedit  ei  iuvamen,  quia  prorex 
voluit  mortem  illam  vitare  et  sic  ab  eo  quaesivit: 

-Dic  mihi,  navarche,  esne  tu  turea  natione,  sive  maurus  vel  desertor  fidei? 

Quibus  iuvenis  respondit  et  quidem  lingua  hispanica: 

-Nec  turea  natione  nec  maurus  nec  desertor  fidei. 

-Quid  ergo  es  tu?  -obiecit  prorex. 

-Ego  sum  mulier  et  Christiana  -respondit  iuvenis. 

-Mulier  Christiana  et  amicta  hac  veste  ac  tali  modo?  Hoc  magis  est  mirandi  quam 
credendi. 

-Demoramini  -dixit  iuvenis-;  o  domini!  exeeutionem  meae  mortis;  et  non  multum 
dilatabitur  vestra  vindicta,  dum  enarrem  vobis  vitam  meam. 

Quisnam  esset  tam  durus  corde  ut  non  mollifieret  his  argumentis  sive  saltem  donec 
audiret  quod  tristis  et  miserandus  iuvenis  vellet  dicere?  Praefectus  classis  ait  ei  ut 
diceret  quidquid  vellet,  tamen  nullo  modo  posset  indulgentiam  lucrari  ex  sua  cognita 
culpa.  Hac  venia  accepta,  iuvenis  incepit  dicere  hoc  modo: 

-Ex  illa  natione  infeliciore  quam  prudente,  super  quam,  tamquam  pluvia,  multa 
infortunia  ceciderunt,  nata  sum  et  quidem  genita  ex  parentibus  mauriscis.  In  decursu 
huius  infortunii  duo  avunculi  mei  adduxerunt  me  ad  Barbariam,  quia  nihil  profecit  mihi 
dicere  me  esse  Christianam,  nam  profecto  sic  sum  et  non  ex  fictis  nec  apparentibus, 
sed  ex  veris  et  catholicis.  Tamen  hanc  veritatem  dicere  non  iuvavit  me  coram  his,  qui 
miserum  exsilium  nostrum  parabant,  neque  avunculi  mei  hanc  crediderunt;  immo 
habuerunt  ut  mendacium  sive  inventionem  meam,  ita  ut  possem  manere  in  regione  in 
qua  nata  sum  et  sic,  omnino  invita,  adduxerunt  me  secum.  Mater  christiana  fuit  mihi 
et  pater  prudens  et  Christianus,  nec  plus  nec  minus;  fidem  catholicam  suxi  in  lacte  et 
crevi  praedita  bonis  moribus;  et,  secundum  me,  non  ostendi  me  esse  mauriscam  propter 
linguam  sive  modum  vivendi.  Formositas  mea  quae  crevit  mecum,  si  quaedam  vere 
est  mihi,  convenit  his  virtutibus,  quas  credo  veras,  esse.  Et  quamvis  pudicitia  et 
secessus  meus  magnus  esset,  non  fuit  tantus  ut  non  videret  me  iuvenis  eques 
primogenitus,  Caspar  Gregorius  (Gaspar)  nomine,  qui  iuxta  locum  meum  suum  locum 
habet.  Quomodo  vidit  me,  quomodo  locuti  sumus,  quomodo  arsit  me  amore  et 
quomodo  ego  plus  minus  victa  sum  ab  eo,  haec  omnia  valde  longa  essent  ad  narranda 
vobis,  praesertim  cum  timeam,  et  inter  linguam  et  guttur  meum  sit  funis  rigidus,  qui 
interponat  se  et  minetur  mihi.  Nihilominus  dicam  hoc  modo  dominum  Gregorium  voluisse 
comitari  nos  in  exsilio  nostro.  Ille  sese  immiscuit  una  cum  mauriscis,  qui  ex  aliis  locis 
exierunt,  quia  bene  cognoscebat  linguam  eorum  et  in  itinere  se  fecit  amicus 

avunculorum  meorum,  qui  adducebant  me;  quia  pater  meus  prudens  ac  praevidens, 
simul  atque  audivit  primum  decretum  nostri  exsilii,  ex  nostro  loco  egressus  est  ad 
quoddam  refugium  quaerendum,  quod  posset  recipere  nos  in  regnis  alienigenis.  Ille 
in  quodam  loco  abscondit  multas  margaritas  et  gemmas  magni  pretii,  quarum  tantum 
ego  novi  locum,  et  pecuniam  in  nummis  et  aureis.  Mihi  iussit  ne  tangerem  hoc 
thesaurum,  si  in  exsilium  eiicerent  nos,  antequam  ipse  huc  veniret.  Sic  enim  feci  et 
cum  duobus  avunculis  meis,  ut  iam  dixi,  et  aliis  propinquis  et  consanguineis  ad 
Barbariam  iter  fecimus  et  in  Algeria  consedimus,  et  hoc  tamquam  si  esset  ipsum 
infernum.  Rex  autem  cognovit  meam  formositatem  et  famam  divitiarum  mearum  et  partim 
haec  fuit  vere  fortuna  mea.  Tunc  ille  vocavit  me  in  conspectu  suo  et  a  me  quaesivit  ex 
qua  parte  Hispaniae  essem  et  quantam  pecuniam  ac  tot  gemmas  ferrem  mecum.  Ei 
autem  dixi  locum  et  gemmas  ac  pecuniam  auream,  quae  in  illo  loco  sepulta  erant;  et 
quam  facile  possent  eas  habere  si  egomet  reverterem  ad  eas  quaerendas.  Haec  omnia 
dixi  ei  timens  ne  obcaecaret  ei  formositas  mea  potius  quam  aviditas  illius.  Dum 
loquebatur  mecum  ei  dixerunt  mecum  esse  iuvenem  pulcherrimum,  quem  umquam 
imaginari  possent.  Ilico  cognovi  illos  loqui  de  domino  Caspare  Gregorio,  cuius 
formositas  superat  omnes  quas  imaginarentur.  Turbata  fui  propter  periculum  quo  erat 
dominus  Gregorius,  quia  inter  barbaros  magis  aestimatur  puer  sive  ephebus  pulcher 
quam  mulier,  quamvis  pulcherrima  sit.  Rex  autem  iussit  ut  eum  ad  se  adducerent  ante 
oculos  suos  ad  eum  videndum  et  a  me  quaesivit  ut  dicerem  ei  si  verum  esset  quod  de 
eo  dicebant.  Tunc  ego,  tamquam  praeventa  a  coelo,  dixi  hoc  ita  esse;  tamen  ei  dixi 
eum  non  fuisse  virum,  sed  mulierem  tamquam  egomet,  quare  rogavi  eum  ut  sineret  me 
eam  induere  modo  naturali  ut  mulierem,  ita  ut  ostenderet  plenam  venustatem  suam  ac 
minore  impedimento  in  conspectu  regis.  Ille  dixit  mihi  ut  venirem  cum  bona  fortuna  et 
in  crastinum  diem  locuturi  essemus  quomodo  possem  in  Hispaniam  venire  ad 
thesaurum  absconditum  quaerendum.  Locuta  sum  cum  domino  Caspare,  eique  nuntiavi 
eum  magnum  periculum  habere,  quia  erat  vir  et  eum  indui  ut  mauram  et  eodem  vespere 
adduxi  eum  in  conspectu  regis,  qui  cum  eum  vidit  admiratus  est  valde  et  voluit  eam 
servare  ad  mittendam  Magno  Sultano  Turearum;  atque  ad  fugiendum  periculum  quod 
posset  habere  in  gynaeceo  mulierum  eius,  vulgo  serrallo  [arabice  harem ]  et  timeret 
de  se  ipso;  ille  iussit  ut  ponerent  «eam»  in  domo  cuiusdam  maurae  nobilis  ut  «eam» 
servarent  et  ministrarent  ei,  quonam  continuo  eam  adduxerunt.  Quod  ambo  nos 
sensimus,  et  non  possum  negare  me  eum  diligere,  relinquo  ad  considerandum, 
praesertim  si  seiungunt  illos,  qui  se  mutuo  diligunt.  Postea  vero  rex  decrevit  ut 
reverterem  ad  Hispaniam  in  hoc  navigio  et  duo  tureae  natione  comitarentur  me  in 
expeditione  et  fuerunt,  qui  interfecerunt  vestros  milites.  Etiam  mecum  venit  hic 
hispanus  desertor  fidei  -et  indicavit  eum,  qui  primus  locutus  erat-  de  quo  bene  scio 
esse  Christianum  secretum,  qui  venit  mecum  ita  ut  maneat  in  Hispania  et  non  revertatur 
in  Barbariam;  reliquae  turmae  huius  navigii  sunt  mauri  et  tureae,  qui  nesciunt  facere 
nisi  remigare.  Tureae  avidi  atque  insolentes,  mandato  eorum  nullo  modo  servato,  quia 
opus  erat  imprimis  me  de  navi  demittere  et  postea  hunc  desertorem  fidei  in  prima  parte 
Hispaniae  ad  quam  perveniremus,  et  quidem  amictos  vestibus  Christianorum  quas 
habemus;  tamen  tureae  illi  voluerunt  hoc  litus  maris  peragrare  et  quamdam  praedam 
facere,  si  vere  possent,  timentes  ne  accideret  nobis  quaedam  difficultas  si  vere  hispani 

apprehenderent  nos  et  possent  develare  navigium  in  mari  esse  et  si  forte  essent  nuves 
triremes  in  litore,  quae  impetum  facerent  in  navigium  nostrum  ad  id  oppugnandum.  Dic 
hesterno  vespere  hoc  litus  maris  invenimus  et  nil  cognovimus  de  his  quattuor  navibus, 
quae  secutae  sunt  nos  et  denique  apprehenderunt  nos.  Et  ita  accidit  nobis  quod  vidistis. 
Breviter,  dominus  Gregorius  nunc  inter  mulieres  manet  et  quidem  amictus  vestibus 
muliebribus  ac  magno  periculo  perditionis,  et  ego,  manibus  ligatis,  invenio  me 
exspectando,  sive  ut  melius  dicam,  timendo  amittere  vitam,  quae  iam  mihi  fastidium  dat. 
Hic  est,  domini  mei,  finis  lamentabilis  historiae  meae,  quae  quidem  est  tam  vera  quam 
infortunata.  Quod  a  vobis  quaeso  est  ut  sinatis  me  mori  tamquam  Christianam,  quia  iam 
dixi,  me  nullam  culpam  habuisse  in  his,  quae  viri  meae  nationis  culpabiliter  fecerunt. 

Et  ilico  tacuit,  teneris  oculis  omnino  lacrimosis,  quam  multae  lacrimae  circumstantium 
comitati  sunt.  Prorex  commotus  et  commiserans  et,  nullo  verbo  prolato,  ad  eam  venit 
et  ex  manibus  abstulit  funem,  qui  has  formosas  manus  maurae  religabat. 

Interea,  id  est,  dum  haec  christiana  maurisca  suam  inauditam  historiam  narrabat, 
eam  intuitus  est  senex  quidam  peregrinus  qui  in  navim  introivit,  qui  simul  atque  ipsa 
narrationem  suam  finivit  proiecit  se  ad  pedes  eius  eosque  amplexus  est  verbis  interruptis 
mille  suspiriis  ac  singultibus,  eique  dixit: 

— 0  Anna  Felix,  misera  filia  mea!  Ego  sum  pater  tuus,  cognomine  Ricote,  qui  reversus 
sum  ad  te  quaerendam,  quia  non  potui  vivere  sine  te,  nam  tu  animus  meus  es. 

Sanctius  autem,  his  verbis  auditis,  aperuit  oculos  suos  et  porrexit  caput  -quod 
clinum  habebat,  meditabundus  ex  infortunio  illius  ambulationis-  et  intuens  peregrinum 
cognovit  eum  esse  Ricote  quem  invenit  ipso  die,  quo  gubernationem  suam  reliquerat 
et  recognovit  eam  filiam  eius  esse,  quae  deligata  patrem  suum  amplexa  est  et  quidem 
miscendo  lacrimas  suas  cum  lacrimis  eius;  qui  tunc  proregi  et  praefecto  classis  dixit: 

-Haec  est,  domini  mei,  filia  mea,  infelicior  in  rebus  gestis  eius  quam  in  nomine  eius. 
Vocatur  Anna  Felix  cum  cognomine  Ricote,  nota  tum  propter  formositatem  suam  tum 
propter  divitias  meas.  Ego  egressus  sum  ex  patria  mea  ad  quaerendum  in  regnis 
alienigenis  aliquem,  qui  hospitium  praeberet  mihi  ac  reciperet  me  et  hoc  inveni  in  Germania, 
reversus  sum  amictus  habitu  peregrini  una  cum  aliis  germanis  ad  filiam  meam  quaerendam 
necnon  et  thesauros  meos  extrahendos,  quos  reliqui  absconditos.  Filiam  meam  non 
inveni;  thesaurum  meum  certe  inveni  quem  mecum  nunc  habeo  et  per  insolitam 
circuitionem  tandem  inveni  thesaurum,  qui  magis  locupletabit  me,  qui  est  filia  mea.  Si 
parvitas  culpae  una  cum  lacrimis  eius  ac  meae  ad  integritatem  vestrae  iustitiae  possunt 
portas  ad  misericordiam  aperire,  facite  nobiscum,  qui  numquam  voluimus  ullo  modo 
offendere  vos  cum  voluntate  nostrorum,  qui  iusto  exsilio  damnati  sunt. 

Tunc  Sanctius  dixit: 

-Bene  cognosco  Ricote  et  scio  verum  esse  quod  ille  dicit  quatenus  haec  sit  Anna 
Felix  filia  eius;  quia  in  his  additamentis  et  complicationibus,  nempe  itus  et  reditus  eius, 
sive  in  bona  vel  mala  voluntate  non  multum  intelligo. 

Omnes  circumstantes  admirati  sunt  de  hoc  insolito  casu  et  praefectus  clasis  dixit: 

-Omnes  lacrimae  tuae  guttatim  non  possent  me  a  iureiurando  meo  removere;  tamen 
vive,  o  pulchra  Anna  Felix,  omnes  annos  quos  coelum  decrevit  dare  tibi  et  damnentur 
capite  insolentes  et  audaces  qui  damnum  patraverunt. 

Et  continuo  iussit  ut  suspenderent  ex  arbore  veli  illos  duos  tureas,  qui  duos  milites 

suos  interfecerunt;  tamen  prorex  ab  eo  quaesivit  ne  eos  suspenderet,  quia  quod 
fecerunt  magis  fuit  propter  dementiam  quam  propter  malitiam  et  nullo  modo  propter 
strenuitatem.  Praefectus  classis  adimplevit  quod  prorex  ab  eo  quaesivit,  quia  vindictae 
non  bene  fiunt  sanguine  gelido.  Tunc  autem  locuti  sunt  de  modo  quo  possent 
Casparem  Gregorium  educere  ex  periculo  in  quo  erat.  Ricote  obtulit  usque  duo  milia 
denariorum,  quos  habebat  in  margaritis  et  gemmis.  Multas  vias  ad  hoc  faciendum 
ostenderunt;  tamen  nullam  tamquam  quod  hispanus  desertor  fidei,  de  quo  iam  diximus, 
qui  se  obtulit  ad  revertendum  ad  Algeriam  ope  parvae  navis  usque  sex  scamna  remigum 
Christianorum,  quia  ipse  sciebat  ubi,  quomodo  et  quando  posset  et  quidem  debebat 
de  navi  descendere  et  etiam  cognoscebat  domum,  ubi  dominus  Caspar  manebat. 

Praefectus  classis  et  prorex  nesciebant  utrum  opus  esset  confidere  desertori  fidei  an 
niti  Christianis,  qui  remigandi  essent.  Anna  Felix  confidit  ei  et  Ricote,  pater  eius,  dixit  se 
libenter  dare  redemptionem  pro  Christianis  si  forte  eos  apprehenderent.  Prorex  autem, 
hoc  consilio  accepto,  de  navi  descendit.  Et  dominus  Antonius  Moreno  secum  adduxit 
mauriscam  et  patrem  eius,  quibus  prorex  voluit  eum  splendide  tractare  eam  quantum 
fieri  posset;  et  sua  ex  parte  offerebat  quod  in  sua  domo  haberet  ad  hoc  munus.  Talis 
fuit  benevolentia  et  commiseratio,  quam  pulchritudo  Annae  Felicis  in  corde  eius  suscitavit. 


Capitulum  64.  Ubi  narrantur  res  gestae  quae  maximam  molestiam 
affecerunt  domino  Quixoto  ex  omnibus  quae  ei  acciderant 


Uxor  domini  Antonii  Moreno,  secundum  quod  historia  narratur,  habuit  maximum 
gaudium  videndo  Annam  Felicem  domi  suae.  Eam  accepit  magna  affabilitate,  tam 
commota  de  pulchritudine  quam  de  prudentia  illius,  quia  maurisca  in  utraque  praeclara 
erat  in  extremis  et  omnes  homines  urbis,  tamquam  ad  sonum  Campanarum,  veniebant 
ad  eam  videndam. 

Dominus  Quixotus  inquit  domino  Antonio  non  bonum  esse  consilium  quod 
fecerant  inter  se  ad  liberandum  dominum  Gregorium,  quoniam  periculosius  erat  quam 
conveniens,  quapropter  melius  esset,  sua  opinione,  ut  seipsum  adducerent  ad 
Barbariam  praeditum  armis  eius  et  equo  et  ipse  ex  omni  plebecula  maura  educeret 
Gregorium,  tamquam  fecerat  Gaiferos  cum  Melisendra  uxore  sua. 

-Animadverte,  domine  -dixit  Sanctius,  his  verbis  auditis-,  dominum  Gaiferos  eduxisse 
uxorem  suam  ex  terra  arida  et  eam  ad  Galliam  adduxit  etiam  per  terram  firmem;  sed  hic 
si  forte  dominum  Gregorium  educimus  non  habemus  quomodo  eum  ad  Hispaniam 
adducere,  quia  in  medio  est  mare. 

-Omnia,  morte  excepta,  habent  remedium  -respondit  dominus  Quixotus-;  nam  si  navis 
venit  ad  litus  maris,  hac  possumus  navigare,  quamvis  omnis  mundus  id  impedire  vellet. 

-Tu  depingis  haec  omnia  valde  bene  -dixit  Sanctius-;  tamen  ex  dictu  ad  factum 
invenio  magnum  tractum  at  ego  potius  confido  desertori  fidei,  quia  mihi  videtur  vir 
bonus  et  commiserans. 

Verumtamen  dominus  Antonius  dixit,  si  negotium  desertoris  fidei  non  adimpletur, 
tunc  acciperent  consilium  domini  Quixoti  ita  ut  ipse  perveniret  ad  Barbariam. 

Ex  hoc  in  duos  dies  desertor  fidei  navigavit  cum  quadam  parva  navi  ex  sex  scamnis 
remigum  et  plena  turma  strenuissima  et  etiam  post  biduum  naves  longae  triremes 
navigaverunt  versus  Orientem,  et  praefectus  classis  a  prorege  quaesivit  ut  nuntiaret 
ei  quid  esset  de  libertate  domini  Gregorii  in  negotio  illius  Annae  Felicis.  Prorex  hanc 
promissionem  accepit  sicut  ille  desiderabat. 

Et  ecce  quondam  et  quidem  mane  cum  dominus  Quixotus  egressus  esset  ad 
deambulandum  per  litus  maris  et  armatus  totis  suis  armis,  quoniam  secundum  quod 
multoties  dicebat,  illa  erant  ornatus  sui  et  quies  sua  pugnare  et  sine  his  numquam 
volebat  esse,  tunc  ad  eum  venit  eques  armatus  e  summo  capite  usque  deorsum,  qui 
in  scuto  habebat  lunam  splendentem  depictam;  et  cum  pervenit  ad  locum,  ubi  posset 
eum  audire  magnis  vocibus  ac  loquendo  cum  domino  Quixoto  dixit  ei: 

-Insignis  eques  et  numquam  satis  laudatus,  o  domine  Quixote  a  Manica,  ego  sum 
Eques  Albae  Lunae,  cuius  res  gestae  fortasse  ad  tuam  memoriam  pervenerint.  Egomet 
venio  ad  pugnandum  tecum  atque  ad  probandum  robur  bracchii  tui,  ita  ut  confitearis 
dominam  meam,  quaecumque  illa  sit,  pulchriorem  esse  Dulcinea  a  Toboso;  si  hanc 
veritatem  aequo  pede  confiteris,  mortem  tuam  vitabis  ac  laborem  meum  ad 
interficiendum  te;  sin  autem  pugnabis  mecum  et  si  vincam  te  nullam  aliam 
compensationem  quaeram  quam,  tu,  armis  relictis  et  nullis  rebus  gestis  requisitis, 
recedas  ad  tuum  pagum  per  annum  integrum,  ubi  eris  procul  ab  omni  gladio  atque  in 
tranquilla  pace  et  utili  quiete,  quia  sic  convenit  ad  augendam  rem  familiarem  tuam  et 
ad  salvandum  animum  tuum.  Et  si  vinceres  me  ad  nutum  tuum  erit  caput  meum,  spolia 
mea  tua  erunt  necnon  et  arma  et  equus  meus  atque  omnes  res  gestae  meae  ad  tuam 
famam  pervenient.  Videas  ergo  quod  melius  sit  tibi  et  da  mihi  statim  responsum,  quia 
hunc  totum  diem  habeo  ad  hoc  negotium  tractandum  tecum. 

Dominus  Quixotus  suspensus  et  attonitus  mansit  tum  ex  arrogantia  Equitis  Albae  Lunae 
tum  ex  causa,  qua  eum  provocabat,  atque  ille  quieto  ac  severo  animo  respondit  ei: 

-Eques  Albae  Lunae,  cuius  res  gestae  nondum  ad  me  pervenerunt,  ego  audeo 
iurare  te  numquam  vidisse  illustrem  Dulcineam;  quoniam  si  eam  vidisses  numquam 
suscitares  hanc  quaestionem,  nam  visio  illius  removeret  omne  dubium,  nam  nulla  est 
pulchritudo,  quae  suae  aequiparabilis  esse  possit.  Tamen  non  dicam  te  mentiri,  sed 
tantum  te  non  recte  iudicare  hanc  propositionem,  nihilominus  accipio  omnes  has 
condiciones  tuas  ad  hanc  provocationem  pertinentes  et  continuo  ne  transeat  dies 
destinatum  quem  habes;  quare  tantum  excipio  de  tuis  condicionibus,  quae  de  tuis 
bonis  factis  agunt,  quoniam  nec  ea  cognosco  nec  quaenam  illa  sint;  et  contentus  sum 
cum  meis  propriis  tamquam  haec  sunt.  Quapropter  accipe  partem  campi  quam  velis;  et 
egomet  idem  faciam,  et  cui  Deus  eam  det,  Sanctus  Petrus  eam  benedicat. 

Iam  viderunt  Equitem  Albae  Lunae  in  illa  urbe  et  proregi  animadverterunt  eum  cum 
domino  Quixoto  a  Manica  loqui.  Prorex  arbitratus  est  has  esse  novas  res  gestas 
machinatas  a  domino  Antonio  Moreno  et  una  cum  multis  equitibus,  qui  eum 
comitabantur  pervenerunt  ad  dominum  Quixotum  et  quidem  cum  hic  vertebat  habenas 
Rocinantis  ad  campum  necessarium  accipiendum  ut  uno  proelio  debellarent. 

Cum  prorex  vidit  duos  signa  facere  sese  vertendi  ad  pugnandum  inter  se  stetit  in 

medio  et  ab  eis  quaesivit  causam,  quae  movebat  eos  ad  hoc  improvisum  proelium 
faciendum.  Eques  Albae  Lunae  respondit  ei  causam  esse  de  formositate  ac  brevibus 
argumentis  eadem  dixit,  quae  antea  domino  Quixoto,  cum  acceptatione  condicionum 
illius  provocationis  ex  ambabus  partibus.  Prorex  venit  ad  dominum  Antonium  et  ab  eo 
quaesivit  utrum  cognosceret  quis  esset  ille  Eques  Albae  Lunae  sive  an  hae  essent 
facetiae  ad  faciendas  domino  Quixoto.  Dominus  Antonius  respondit  dicens  se  nil  scire 
quisnam  ille  esset  et  utrum  illae  facetiae  essent  an  provocatio  vera.  Hoc  responso 
accepto,  prorex  mansit  omnino  perplexus  et  nescivit,  quid  faciendum  esset  scilicet 
utrum  sineret  eos  prorsus  procedere  in  illo  proelio  an  detinere  illud;  tamen  non  potuit 
credere  has  nisi  facetias  esse  et  secessit  seorsum  dicens: 

-Domini  equites,  si  hic  non  est  alia  res  ad  faciendum  nisi  confiteri  vel  mori,  et 
dominus  Quixotus  permanet  in  sua  resolutione  et  Eques  Albae  Lunae  in  suis 
argumentis,  Deus  provideat  et  relinquamus  vos. 

Eques  Albae  Lunae  proregi  gratias  egit  urbanis  et  prudentibus  verbis  propter 
licentiam  datam  eis  et  dominus  Quixotus  eadem  fecit  et  commendans  se  ipsum  ex  toto 
corde  coelo  et  suae  Dulcineae  -ut  solebat  cum  inciperet  proelia  quae  ei  acciderant-, 
denuo  parum  amplius  campi  accepit,  quoniam  vidit  ipsum  inimicum  suum  idem  facere 
et,  nullo  signo  dato,  sive  ope  cuiusdam  tubae  vel  cuiuslibet  instrumenti  bellici  ad  sese 
mutuo  aggrediendum,  ambo  eodem  tempore  habenas  equorum  eorum  verterunt;  sed 
cum  equus  Equitis  Albae  Lunae  agilior  esset,  pervenit  ad  dominum  Quixotum  ad  duos 
tertios  cursus  illius  eumque  invenit  tam  magno  robore  et  quidem,  quamvis  eum  non 
tangeret  ope  lanceae  -quam  levavit  ut  videtur  ne  eum  percuteret-  Rocinans  una  cum 
domino  Quixoto  per  terram  cecidit  et  fuit  lapsus  valde  periculosus.  Tamen  confestim 
ad  dominum  Quixotum  advenit  et  posuit  lanceam  super  cassidem  eius  eique  dixit: 

-Victus  es,  eques,  et  etiam  mortuus  nisi  confitearis  condiciones  nostrae 
provocationis. 

Dominus  Quixotus  contusus  et  perturbatus,  qui  nondum  cassidem  levavit  et 
loquens  tamquam  si  ex  sepultura  loqueretur,  voce  demissa  atque  infirma  dixit: 

-Dulcinea  a  Toboso  est  pulcherrima  mulier  in  toto  mundo  et  egomet  infelicissimus 
eques  totius  orbis  terrarum  et  non  est  bonum  ut  debilitas  mea  hanc  veritatem  deturbet. 
Quare,  eques,  opprime  lanceam  tuam  et  aufer  a  me  vitam,  quoniam  abstulisti  meum 
honorem. 

-Hoc  equidem  nullo  modo  faciam  -inquit  Eques  Albae  Lunae-;  vivat,  vivat  fama 
formositatis  dominae  Dulcineae  a  Toboso  in  sua  integritate;  quia  ego  contentus  ero 
dum  magnus  dominus  Quixotus  secedat  ad  locum  suum  per  annum  sive  totum  tempus, 
quo  ei  iubeam,  sicut  convenimus  antequam  in  hoc  proelium  intraverimus. 

Haec  omnia  audiverunt  prorex  ac  dominus  Antonius  cum  multis  aliis 
circumstantibus  et  audierunt  dominum  Quixotum  respondere  se  dispositum  esse  ad 
faciendum  quidquid  quaereret  ab  eo,  sine  detrimento  Dulcineae,  et  quidem  ut  verus 
ac  nobilis  eques. 

Hac  confessione  facta,  Eques  Albae  Lunae  vertit  habenas  et,  reverentia  proregi 
ope  capitis  facta,  et  ad  medium  cursum  sui  equi  introivit  in  urbem. 

Prorex  voluit  dominum  Antonium  iter  facere  post  eum  ita  ut  cognosceret,  quisnam 
ille  eques  esset.  Dominum  Quixotum  levaverunt  e  terra  et  develaverunt  faciem  eius  et 

invenerunt  eum  pallidum  absque  colore  et  effusum  sudore.  Rocinans  tam  contusus 
erat  ut  non  posset  se  movere  tunc  temporis.  Sanctius  omnino  tristis  ac  moestus 
nesciebat  quid  sibimet  dicere  neque  quid  facere:  et  omnes  res  gestae  videbantur  ei 
somnium  sive  totam  hanc  machinationem  esse  rem  incantamenti.  Videbat  dominum 
suum  victum  et  constrictum  ad  arma  non  accipere  per  totum  annum.  Imaginabatur  lumen 
gloriae  omnium  rerum  gestarum  eius  obscuratum  esse  ac  spem  promissionum  illius 
dissolvere,  tamquam  fumus  evanescit  ope  venti.  Timebat  autem  quin  Rocinans  maneret 
luxatus  in  perpetuum  et  dominus  suus  ruptus.  Denique  et  ope  lecticae,  quam  prorex 
disposuit  ut  adducerent  eum,  tulerunt  dominum  Quixotum  ad  urbem,  atque  ad  eamdem 
venit  ipse  prorex,  qui  avidus  erat  cognoscendi,  quis  esset  ille  Eques  Albae  Lunae,  qui 
tam  male  reliquerat  dominum  Quixotum. 


Capitulum  65.  Ubi  dicitur  quis  esset  Eques  Albae  Lunae  et  de 
libertate  domini  Gregorii  et  aliis  rebus  gestis 

Dominus  Antonius  Moreno  secutus  est  Equitem  Albae  Lunae  eumque  etiam  secuti 
sunt  multi  pueri,  quem  persecuti  sunt  donec  clausit  se  in  diversorium  intus  in  urbe,  ibi 
dominus  Antonius  etiam  introivit  cum  desiderio  cognoscendi  eum.  Armiger  egressus  est 
ad  eum  recipiendum  et  ad  arma  ab  eo  auferenda;  et  tunc  ille  ad  vestibulum  secessit,  ubi 
dominus  Antonius  eum  secutus  erat  quia  vere  avidus  erat  cognoscendi,  quis  ille  esset. 
Tunc,  cum  Eques  Albae  Lunae  vidit  illum  equitem  eum  nullomodo  relinquere,  dixit  ei: 

-Bene  scio  quid  a  me  quaeris,  et  hoc  est  ad  cognoscendum  quisnam  sim,  et  quidem 
hoc  nolo  a  te  negare,  sed  dum  famulus  meus  armaturam  a  me  denudat  haec  accurate 
dicam  tibi,  et  quidem,  nullis  verbis  a  veritate  exceptis.  Scito,  domine,  me  esse 
baccalaureum  Samson  Carrasco;  ego  sum  oppidanus  eiusdem  loci  quam  dominus 
Quixotus  a  Manica,  cuius  insanitas  ac  stultitia  movet  nos  ut  doleamus  de  eo  omnes, 
qui  eum  cognoscimus  et  inter  eos  qui  magis  lamentabatur  de  eo  egomet  sum;  et  credidi 
salutem  eius  esse  in  quiete,  si  vere  maneat  in  suo  loco  ac  domi  suae.  Et  hoc  quidem 
machinatus  sum  ita  ut  maneat  in  ea,  et  ecce  abhinc  tres  menses  egressus  sum  ad  viam 
tamquam  eques  itinerans,  sub  nomine  Equitis  Speculorum  cum  voluntate  pugnandi 
cum  eo  eumque  vincere,  nullo  damno  facto,  atque  hoc  sub  condicione  nostrae  pugnae 
ut  victus  esset  ad  consensum  victoris;  et  hoc  est  quod  ego  conabar  ab  eo  postulare, 
quia  iam  credebam  eum  victum  esse,  nempe  ut  reverteretur  ad  suum  locum  et  non 
egrederetur  ex  eo  per  totum  annum,  quo  tempore  posset  invenire  valetudinem.  Tamen 
fortuna  aliter  disposuit,  quia  ille  vicit  me  et  de  equo  me  eiecit  et  sic  cogitationes  meae 
non  habuerunt  bonum  finem,  Ille  autem  prosecutus  est  iter  suum  et  ego  victus  reversus 
sum  domum,  affectus  verecundia  et  contusus  ex  lapsu  meo,  qui  etiam  periculosus  fuit; 
sed  non  ex  hoc  amisi  voluntatem  revertendi  ad  eum  quaerendum  et  superandum 
tamquam  hodie  factum  est.  Et  cum  ille  tajn  accurate  servat  ordinationes  equitatus 
itinerantis,  absque  ullo  dubio  servabit  condiciones  quas  dedi  ei,  ad  adimplendum 

verbum  eius.  Hoc  est,  domine  mi,  quod  accidit,  et  credo  non  necesse  est  ut  amplius 
tibi  dicam:  et  rogo  te  ne  develes  me  neque  dicas  domino  Quixoto  quis  ego  sim,  ut 
bonum  effectum  habeant  cogitationes  meae  et  denuo  recuperet  suum  iudicium  vir,  qui 
hoc  optimum  habet,  dum  non  iudicet  de  rebus  equitatus. 

-O  domine!  -inquit  dominus  Antonius-,  Deus  ignoscat  tibi  iniuriam  quam  fecisti 
erga  totum  mundum,  quia  voluisti  facere  sanum  facetissimum  insanum,  qui  in  eo  erat! 
Nonne  vidisti,  domine,  valetudinem  domini  Quixoti  numquam  perfecturam  esse  illam 
utilitatem,  ope  cuius  dementia  eius  laetificabat  omnes?  Verumtamen  credo  omnis 
sollertia  tua,  domine,  non  faciet  eum  sanum,  quia  tam  insanabilis  erat,  et,  si  hoc  non 
esset  contra  misericordiam,  auderem  dicere,  utinam  numquam  sanet  dominus  Quixotus, 
quia  cum  salute  eius  non  tantum  amittimus  facetias  eius,  sed  etiam  illas  Sanctii  Pansae 
armigeri  eius  et  qualibet  earum  potest  omnem  melancholiam  laetificare.  Tamen,  his 
omnibus  praelibatis,  tacebo  et  nil  ei  dicam  ad  videndum  utrum  vera  sit  suspicio  mea 
an  nullum  effectum  habeant  omnes  diligentiae  domini  Carrasco. 

Die  autem  dixit  illud  negotium  esse  in  suo  et  idoneo  loco  ex  quo  sperabat  fore  ut  esset 
successus  prosperus.  Dominus  Antonius  ei  dixit  se  promptum  esse  ad  consilia  illius  adimplere 
et  baccalaureus  ei  valedixit  et  arma  sua  ligavit  super  mulum,  et  ascendit  statim  in  equum 
suum  super  quem  fecit  illud  proelium,  et  egressus  est  de  urbe  eodem  die,  et  reversus  est  ad 
suam  patriam,  eique  nihil  accidit  quod  esset  dignum  narrandi  in  hac  vera  historia. 

Dominus  Antonius  narravit  proregi  quodcumque  Carrasco  enarravit  ei,  quo  prorex 
nullo  modo  gavisus  est,  quia  in  secessu  domini  Quixoti  deperdebatur  gaudium,  quod 
possent  habere  omnes,  qui  cognocerent  dementias  eius. 

Sex  dies  remansit  dominus  Quixotus  accubitus  in  lecto,  contusus,  moestus,  tristis, 
meditabundus  atque  in  mala  condicione  et  quidem  iter  faciendo  vi  suarum  cogitationum  per 
infortunatum  eventum  quo  eum  vicerunt.  Sanctius  autem  consolabatur  eum  dicens  inter  alia: 

-Domine  mi,  porrige  caput  tuum  et  laetare,  si  vere  potes,  et  gratias  age  coelo,  quia, 
quamquam  ille  eiecit  te  per  terram,  nullam  costam  fractam  habuisti  et  sic  ut  bene  scis, 
ubi  dantur  etiam  recipiuntur  et  non  semper  esse  pernas  ubi  sunt  perticae  et  da  ficum 
obscenum  medico,  quia  non  eges  eo  ad  hunc  morbum  curandum  et  revertamur  domum 
et  non  amplius  quaeramus  res  gestas  per  regiones  et  loca,  quae  non  cognoscimus;  et 
si  hoc  bene  consideratur  ego  sum  qui  amplius  perdidi,  quamvis  tu  videaris  peiorem 
partem  habere.  Ego,  cum  gubernatione  mea  reliqui  desideria  gubernandi,  sed  nullo 
modo  desiderium  ut  fierem  comes,  quod  numquam  ero  si  tu  non  eris  rex,  relinquendo 
exercitium  huius  equitatus  et  hoc  modo  fit  fumus  omnis  spes  mea. 

-Tace,  Sancti,  quoniam  iam  vides  reclusionem  ac  secessionem  meam  non  futuram 
esse  ultra  annum  et  tunc  ad  exercitia  honesta  mea  reversurus  sum  et  non  deerit  mihi 
regnum  ad  lucrandum  et  proinde  etiam  comitatum  ut  dem  tibi. 

-Deus  provideat  -dixit  Sanctius-,  et  sit  peccatum  surdum,  quia  semper  audivi 
dicere  melior  est  bona  spes  quam  mala  possessio. 

His  rebus  peractis  in  colloquio  eorum,  dominus  Antonius  intravit,  dicens  cum 
signis  magnae  laetitiae: 

-Optimi  nuntii,  domine  Quixote,  quia  dominus  Gregorius  et  desertor  fidei,  qui 
profectus  est  ad  eum  quaerendum  sunt  in  litore  maris!  Quid  ego  dico  in  litore  maris? 
Iam  sunt  in  domo  proregis  et  statim  erunt  hic  nobiscum. 

Dominus  Quixotus  gavisus  est  aliquo  modo  et  dixit: 

-Verumtamen  vellem  dicere  me  laetari  si  omnia  e  contrario  accidissent  et  impulissent 
me  ad  iter  faciendum  ad  Barbariam,  ubi  propter  robur  bracchii  mei  adducerem  in 
libertatem  non  tantum  dominum  Gregorium,  sed  omnes  Christianos  captos,  qui  in 
Barbaria  sunt.  Sed,  quid  ego  dico,  me  miserum!  Nonne  ego  sum  victus?  Nonne  egomet 
qui  vere  hic  in  terra  iaceo?  Nonne  ego  sum  qui  non  possum  ullo  modo  arma  accipere 
per  totum  annum?  Quid  ergo  pollicitus  ero?  De  quo  egomet  glorior,  si  potius  debeam 
uti  colo  ad  nendum  quam  gladio  ad  pugnandum? 

-Iam  sufficit,  domine  -dixit  Sanctius-;  vivat  gallina,  quamvis  sit  cum  sua  pituita; 
quia  in  his  rebus  ubi  sunt  collisiones  et  ictus,  nihil  faciendum  est  de  quo  hic  agatur,  et 
qui  hodie  cadit  cras  surget;  nisi  velis  in  lecto  manere,  et  hoc  dico  ne  deficias  tuo  animo, 
sed  nova  robora  lucraris  ad  rixas  venturas.  Et  surge  nunc  e  lecto  ad  dominum  Gregorium 
recipiendum;  quia  mihi  videtur  omnes  homines  perturbari  et  fortasse  iam  erit  ille  domi. 

Et  hoc  ita  verum  fuit;  quia  cum  itus  et  reditus  domini  Gregorii  et  desertoris  fidei 
narratus  esset  proregi,  dominus  Gregorius  voluit  videre  Annam  Felicem,  et  una  cum 
desertore  fidei  pervenerunt  ad  domum  domini  Antonii,  et  quamvis  dominus  Gregorius 
amictus  esset  vestibus  muliebribus  cum  ex  Algeria  eduxerunt  eum,  in  navi  mutavit 
illas  pro  vestibus  cuiusdam  capti,  qui  cum  eo  etiam  egressus  est;  tamen  in  quacumque 
veste  veniret,  ostenderet  se  esse  dignum  honorandi,  aestimandi  atque  invidendi,  nam 
valde  formosus  erat  et  quoad  aetatem  ut  videbatur  esse  septemdecim  sive  duodeviginti 
annos  natus.  Ricote  ac  sua  filia  exierunt  ad  eum  recipiendum,  pater  cum  lacrimis  et 
filia  magna  cum  honestate.  Non  amplexi  sunt  mutuo,  quia  ubi  est  magnus  amor  non 
est  nimis  procacitas.  His  duabus  pulchritudinibus  coniunctis,  nempe  Gregorii  atque 
Annae  Felicis  omnes  circumstantes  ad  admirationem  commoti  sunt.  Tamen  silentium 
locutum  est  per  hos  duos  amantes  et  oculi  fuerunt  linguae,  quae  develaverunt  laetas 
atque  honestas  cogitationes  eorum. 

Desertor  fidei  accurate  narravit  sollertiam  et  quomodo  fecit  ad  dominum  Gregorium 
educendum;  dominus  Gregorius  etiam  enarravit  omnia  pericula  et  angustias,  quibus 
sese  vidit  inter  illas  mulieres  cum  quibus  permansit  et  hoc  non  longis  narrationibus, 
sed  breviter  ubi  ostendit  prudentiam  suam  quae  properabat  magis  quam  iuventus  eius. 
Denique  Ricote  solvit  munifice  tum  desertori  fidei  tum  remigibus,  qui  laboraverunt 
cum  remis.  Desertor  fidei  ad  sinum  Ecclesiae  venit  et  ex  membro  putrido  factus  est 
mundus  et  sanus  ope  poenitentiae  et  contritionis. 

Duobus  diebus  elapsis,  prorex  una  cum  domino  Antonio  tractaverunt  modum  quo 
possent  facere  ut  Anna  Felix  et  pater  eius  manerent  in  Hispania  et  secundum  eos  non 
erat  obstaculum  ut  in  ea  manerent,  quia  illa  erat  tam  christiana  et  pater  tam  bonas 
voluntates  habebat.  Dominus  Antonius  sese  obtulit  ad  perficiendum  hoc  negotium  in 
aula  regia,  ubi  etiam  debebat  venire  ad  alia  tractanda,  et  hoc  modo  ostendit  in  hac 
aula  regia  magnam  munificentiam  munerum  posse  obtinere  multa  difficilia. 

-Non  oportet  exspectare  -dixit  Ricote  qui  adstabat  ad  hoc  colloquium-  ut  dona  et 
munera  omnia  obtineant,  quia  cum  magno  domino  Bemardino  de  Velasco,  comite  de 
Salazar,  cui  Rex  commendavit  exsilium  nostrum,  promissiones,  munera,  supplicationes 
vel  commiserationes  pro  nihilo  aestimantpr;  nam  quamvis  verum  sit  eum  miscere 
misericordiam  cum  iustitia  cum  videat  totum  corpus  nostrae  nationis  putridum  atque 

infectum  esse  antea  utitur  cauterio  quod  comburit  quam  unguentum  quod  mollificat;  et 
sic  cum  prudentia  et  calliditate,  cum  diligentia  ac  metu,  sic  ille  ponit  super  fortes  umeros 
suos  ad  operam  perficiendam,  et  quidem  accurate,  huius  magnae  machinationis  et  nulla 
industria  nostra  nec  stratagema  nec  sollicitudo  nec  fraudes  poterunt  hunc  verum  Argum 
avertere  a  consilio  eius,  nam  omni  tempore  est  vigilans  quin  nemo  nostrum  ut  radix 
abscondita  remaneat  et  in  decursu  temporis  germinet  et  habeat  fructus  venenosos  in 
Hispania,  iam  munda  et  libera  ex  his  timoribus,  quibus  turba  nostrorum  eam  habebat. 
Quam  heroica  fuit  resolutio  magni  regis  Philippi  Tertii,  et  quam  inaudita  prudentia  eius, 
quia  commendavit  dominum  Bemardinum  de  Velasco  ad  hanc  operam  navandam! 

-Ego  perficiam,  cum  ibi  sim,  omnes  diligentias  idoneas  et  quidem  omnino  ordinatim 
-inquit  dominus  Antonius-  et  faciat  coelum  quod  melius  provideat.  Dominus  Gregorius 
veniet  mecum  ad  tristitiam  parentum  suorum  consolandam,  quia  debent  moesti  esse 
propter  absentiam  illius.  Interea  Anna  Felix  manebit  apud  uxorem  meam  domi  sive  in 
quodam  monasterio  et  ego  bene  scio  dominum  proregem  velle  ut  dominus  Ricote  in 
sua  domo  maneat,  usque  ad  consecutionem  totius  huius  negotii  mei. 

Prorex  consensit  his  omnibus  propositionibus;  sed  dominus  Gregorius  cum 
cognosceret  de  quo  agebatur,  dixit  se  nullo  modo  posse  Annam  Felicem  relinquere;  tamen 
sic  ut  habuit  voluntatem  videndi  suos  parentes  et  postea  eam  denuo  quaerere,  denique 
etiam  consensit.  Anna  Felix  mansit  cum  uxore  domini  Antonii  ac  Ricote  apud  proregem. 

Advenit  dies  egressus  domini  Antonii  et  quoque  egressus  domini  Quixoti 
Sanctiique  et  hoc  post  biduum  accidit;  nam  lapsus  non  permisit  ei  ut  antea  egrederetur 
et  iter  faceret.  Lacrimaverunt  et  suspiria  ederunt,  exanimationes  ac  singultus  effuderunt 
cum  dominus  Gregorius  Annae  Felici  valedixit.  Ricote  obtulit  domino  Gregorio  mille 
aureos  si  eos  accipere  vellet;  tamen  nullum  recepit,  nisi  quinque  quos  dominus 
Antonius  commodavit  ei,  et  promisit  eos  reddere  in  aula  regia.  His  rebus  peractis, 
ambo  secesserunt  ad  invicem  et  postea  dominus  Quixotus  et  Sanctius,  sicut  iam  dictum 
est,  dominus  Quixotus  sine  armis  et  amictus  de  via,  Sanctius  procedebat  pedibus,  quia 
asinus  onustus  erat  omnibus  illis  armis. 


Capitulum  66.  Ubi  tractatur  quod  lector  videbit  si  id  legeret  et 
audiet  qui  auscultaret  lectionem  eius 


Cum  egrederetur  Barcinone  dominus  Quixotus  denuo  inspexit  locum  ubi  ipse 
ceciderat  et  dixit: 

-Hic  fuit  Troia!  Hic  infortunium  meum,  sed  non  ignavia  mea,  bonas  res  gestas 
abstulit  a  me;  hic  Fortuna  rotam  suam  movit  et  revolvit;  hic  optima  facta  mea  obscurata 
sunt;  hic  denique  prospera  fortuna  mea  cecidit  et  numquam  denuo  resurget! 

Sanctius,  his  verbis  auditis,  dixit: 

-Virorum  strenuorum  est,  domine  mi,  tam  in  infortuniis  pati  quam  laetari  in  prosperis 
factis,  et  hoc  iudico  propter  me  ipsum,  quia  si  cum  essem  gubernator  eram  laetus, 

nunc  ut  armiger  pedestris  non  sum  tristis.  Quia  audivi  dicere  hanc,  quam  vocant 
Fortunam,  mulierem  ebriam  atque  inconstantem  esse  et  super  omnia  caeca  est  et  sic 
non  videt  quod  facit  nec  scit,  quem  diruit  deorsum  neque  quem  extollit  sursum. 

-Nimis  philosophus  es,  Sancti  -respondit  dominus  Quixotus-,  ac  loqueris  magna  prudentia; 
nescio  quis  has  res  docuit  te.  Quod  ego  possum  tibi  dicere  est  nullam  fortunam  esse  in  hoc 
mundo  et  res  bonae  sive  malae  non  veniunt  casu,  sed  per  providentiam  coelorum  et  sic  huic 
convenit  quod  dicitur:  unusquisque  est  artifex  suae  propriae  fortunae.  Et  sic  egomet  fui  artifex 
meae  fortunae,  sed  non  cum  opportuna  prudentia  et  sic  praesumptio  mea  valde  decepit  me; 
nam  ego  debui  credere  Rocinantem  praeditum  magna  fragilitate  non  posse  contendere  cum 
equo  Equitis  Albae  Lunae,  qui  erat  fortis  magnitudinis  corporeae.  Verumtamen  ausus  sum,  feci 
periculum  secundum  quod  potui  et  deruerunt  me  per  terram,  sed  quamquam  amisi  honorem 
non  perdidi  nec  possum  perdere  virtutem  adimplendi  promissum  meum.  Et  si  cum  essem  eques 
itinerans  mea  facta  confirmabam  operibus  et  manibus  meis,  nunc  autem  cum  sim  armiger 
pedestris  verbis  meis  confirmabo  adimplendo  quod  pollicitus  sum.  Fac  iter,  amice  Sancti,  et 
perveniamus  ad  annum  tirocinii  in  nostra  terra  ex  quo  secessu  novas  virtutes  obtinemus  ad 
iterandum  exercitium  armorum,  cuius  numquam  oblitus  ero. 

-Domine  -respondit  Sanctius-,  non  est  tam  bonum  iter  facere  pedibus,  ita  ut 
moveat  me  ad  longa  itinera  facienda.  Relinquamus  haec  arma  hic  pendentia  de  quadam 
arbore,  in  loco  cuiusdam  hominis  suspensi  laqueo,  ita  ut  possim  super  dorsum  asini 
mei  sedere  et,  pedibus  a  terra  remotis,  tunc  iter  nostrum  faciamus  sicut  tu,  domine, 
melius  velis  et  disponas;  sed  credere  me  posse  solis  pedibus  meis  tam  multa  itinera 
adimplere  est  credere  quod  nullo  modo  fieri  potest. 

-Recte  iudicasti,  Sancti  -respondit  dominus  Quixotus-;  suspendamus  arma  mea 
ut  trophaeum  et  ad  pedem  eorum  sive  circa  ea  in  arboribus  inscribamus  quod  in 
trophaeo  armorum  Orlandi  (Roldani)  scriptum  erat: 

Nemo  ea  tangere  audeat 

tantum  Orlandus  (Roldanus)  ea  cum  vellet  moveat. 

-Hoc  mihi  optime  videtur  -respondit  Sanctius-,  et  si  non  esset,  quia  egemus 
Rocinante  ad  iter  faciendum  etiam  bonum  esset  eum  relinquere  hic  suspensum. 

-Neque  eum  neque  arma  -obiecit  dominus  Quixotus-  volo  ut  suspendantur,  ne 
quis  dicat  de  eis,  beneficio  perfecto,  praemio  neglecto. 

-Bene  dicis,  domine  -respondit  Sanctius-,  quia  secundum  opinionem  prudentiorum 
non  est  bonum  culpam  asini  ad  clitellas  proficere;  et  si  ex  hoc  evento  tu  vere  culpabilis 
es,  punias  te  ipsum  et  non  explodas  iracundiam  tuam  contra  fracta  ac  sanguinolenta 
arma  tua  nec  propter  mansuetudinem  Rocinantisf  neque  propter  mollitiem  pedum 
meorum  cum  velles  ut  plus  aequo  iter  faciant. 

Illi,  his  et  aliis  argumentis  prolatis,  transierunt  diem  et  quoque  quattuor  dies  quibus 
eis  nihil  accidit  quod  iter  eorum  impediret,  sed  quinto  die,  cum  introirent  in  quemdam 
locum  invenerunt  ad  portam  cuiusdam  cauponae  turbam  magnam  hominum,  qui  propter 
festivitatem  diei  ibi  oblectabantur.  Cum  dominus  Quixotus  autem  ad  eos  pervenit 
quidam  agricola  levavit  vocem  et  dixit: 

-Quidam  ex  his  duobus  dominis  qui  huc  veniunt,  et  qui  non  cognoscunt  partes 
huius  contentionis  poterit  aliquid  facere  in  sponsione  nostra. 


668 


M.  de  Cervantes 


-Sic  profecto  faciam  -respondit  dominus  Quixotus-,  et  omni  rectitudine,  si  vere 
intelligo  de  quo  agatur. 

-Quaestio  haec  est  -dixit  agricola-,  o  bone  vir,  quia  oppidanus  huius  loci,  qui  est 
valde  crassus,  quia  sunt  ei  undecim  magna  pondera  [arrobas]  fecit  sponsionem  ad 
currendum  cum  alio  oppidano  suo,  cuius  pondus  sunt  tantum  quinque  arrobae. 
Condicio  autem  fuit  eos  eodem  pondere  cursuros  esse  centum  gressus;  et  cum 
quaererent  ab  altero  eorum  hic  dixit  ut  ille  qui  quinque  arrobas  pondere  habebat  ferret 
secum  sex  arrobas  ex  ferro  ita  ut  pondus  eorum  aequum  esset  ambobus. 

-Minime  vero  -dixit  ad  hanc  occasionem  Sanctius,  antequam  dominus  Quixotus 
responderet-.  Ego  possum  de  his  iudicare,  quia  abhinc  paucos  dies  reliqui  officium 
gubernatoris  et  iudicis,  sicut  omnes  homines  id  cognoscunt,  et  haec  dubia  debeo 
solvere  et  dare  sententiam  totius  huius  contentionis. 

-Responde  et  tibi  sit  prospera  fortuna  -dixit  dominus  Quixotus-,  Sancti  amice; 
quoniam  ego  non  sum  nunc  immo  ad  dandas  micas  panis  feli,  secundum  quod  habeo 
mentem  turbatam  et  contusam. 

Sanctius,  hac  venia  concessa,  dixit  agricolis,  qui  circum  eum  stabant  et  quidem 
ore  aperto,  exspectantes  sententiam  eius: 

-Fratres,  quod  vir  crassus  vult  non  est  secundum  rectum  iudicium  nec  videtur 
habere  quamdam  umbram  iustitiae;  quia  si  verum  est  quod  ille  dicit,  ut  quidam  eorum 
potest  arma  eligere  non  debet  ea  eligere  ut  impediant  alterum  ut  exeat  victor;  sic,  mea 
opinione,  crassus  debet  carnes  suas  desquamare,  seponere,  elimare  atque  educere 
sex  arrobas  ex  suis  carnibus  hinc  et  illinc  ex  suo  corpore,  sicut  melius  ei  videatur  et 
hoc  modo  suum  pondus  erit  quinque  arrobae  et  aequabitur  cum  altero  et  sic  uterque 
poterit  currere  eodem  pondere. 

-Iuro  per  talem!  -dixit  agricola  qui  auscultavit  sententiam  Sanctii-  hic  dominus  locutus 
est  tamquam  benedictus  et  dedit  sententiam  tamquam  canonicus!  Tamen  et  absque  dubio 
crassus  vir  nollet  nec  unciam  ex  suis  carnibus  tollere  multo  minus  sex  arrobas. 

-Melius  est  eos  non  currere  -respondit  alter-,  quia  vir  macer  ne  fatigetur  cum 
pondere  neque  crassus  amittat  suam  carnem;  et  ambo  eiiciant  dimidiam  sponsionem 
in  vinum,  et  hos  duos  dominos  adducamus  ad  tabernam  ex  vino  caro,  sin  autem  pallium 
sit  super  umeros  meos  dum  pluat. 

-Ego,  domini  -respondit  dominus  Quixotus-,  gratias  ago  vobis;  sed  non  possum 
nec  momentum  ultra  hic  demorari,  quoniam  cogitationes  et  facta  valde  tristia  ostendunt 
me  inurbanum  esse  ac  mihi  videtur  iter  nimis  lente  facere. 

Et  hoc  modo  incitavit  Rocinantem  calcaribus  et  prorsus  profectus  est,  relinquens 
omnes  admiratos  videndi  insolitam  figuram  eius  ac  prudentiam  famuli  eius,  quia  sic 
putaverunt  esse  Sanctium.  Quidam  agricolum  dixit: 

-Si  famulus  tam  prudens  est,  quam  multum  dominus  eius  erit!  Sponsionem  faciam  si 
illi  iter  facerent  Salmanticam  in  ictu  oculi  fierent  praepositi  aulae  regiae;  quia  omnes  sunt 
facetiae,  nisi  vacare  libris  et  invenire  fortunam  prosperam  et  bonum  beneficium  et  cum 
minus  cogitet  de  hoc  vir  se  inveniet  cum  virga  in  manu  sive  cum  mitra  super  caput. 

Illa  nocte  pernoctaverunt  dominus  famulusque  in  medio  campo,  sub  divo  et  in 
crastinum  diem  iter  prosecuti  sunt  et  viderunt  virum  ad  se  venientem  cum  clitellis  ad 
collum  et  cum  hasta  sive  spiculo  in  manu,  quae  pertinebant  ad  tabellarium  pedestrem; 

qui  cum  advenit  iuxta  dominum  Quixotum  festinavit  gressus  et  fere  currens  pervenit 
ad  eum  et  amplexus  est  crus  dextrum  eius,  quia  non  potuit  amplius  facere  eique  dixit 
praeditus  magna  laetitia: 

-O  domine  Quixote  a  Manica,  quam  magna  laetitia  erit  in  corde  ducis,  domini  mei, 
cum  sciat  te  denuo  ad  castellum  reverti,  quia  ducissa  domina  mea  adhuc  est  in  illo. 

-Minime  cognosco  te,  amice  -respondit  dominus  Quixotus-,  neque  scio  quis  sis, 
nisi  hoc  mihi  dicas. 

-Ego,  domine  Quixote  -respondit  tabellarius-,  sum  Tosilos,  pedisequus  ducis, 
domini  mei,  et  nolui  tecum  pugnare  propter  nuptias  filiae  dominae  Rodrfguez. 

-Iuvet  me  Deus!  -ait  dominus  Quixotus-.  Num  fieri  potest  ut  sis  ille  quem 
incantatores  mutaverunt  in  pedisequum,  de  quo  dicis,  ad  auferendum  a  me  honorem 
illius  proelii? 

-Taceas,  bone  vir  -obiecit  tabellarius-,  quia  non  fuit  ullum  incantamentum  neque 
ulla  mutatio  vultus:  pedisequus  Tosilos  intravi  in  campum  ad  pugnandum  et  pedisequus 
Tosilos  egressus  sum  illinc.  Ego  volui  eam  ducere  uxorem  et  non  pugnare,  quia  puella 
bene  mihi  videbatur;  sed  e  contrario  evenit  mihi,  quia  cum  egressus  esses  e  castello 
dux  verberavit  me  centum  flagellis,  quia  mandato  eius  contradixi  ante  quam  introirem 
in  proelium  et  nunc  illa  puella  facta  est  monacha,  ac  domina  Rodrfguez  reversa  est  ad 
Castellam  et  ego  iter  facio  Barcinonem,  ut  litteras  ad  proregem  feram,  quas  dominus 
meus  misit.  Si  tu  autem  vis  haustum  vini  bibere,  quamvis  calidum  sit,  vinum  bonum 
est  hic  in  quadam  cucurbita  plena  ex  vino  caro,  et  nonnulla  frusta  casei  ex  Tronchdn 
habeo,  quae  sitim  aperiunt  et  bona  sunt  ad  eam  suscitandam,  si  forsitan  dormiat. 

-Sponsionem  tuam  accipiam  -dixit  Sanctius-,  et  relinquamus  seorsum  omnem 
urbanitatem  ac  bonus  Tosilos  effundat  vinum  contra  omnes  incantatores,  qui  sint  in  Indiis. 

-Denique  -dixit  dominus  Quixotus-,  tu  Sanctius  es  maximus  edax  huius  mundi  et 
maximus  stultus  quoque  totius  huius  terrae,  quia  non  intelligis  hunc  tabellarium 
incantatum  esse,  nempe  Tosilos  fictum.  Mane  cum  eo  et  comede  usque  ad  satietatem; 
dum  ego  properabo  ulterius  ibique  exspectabo  te,  donec  ad  me  venias. 

Pedisequus  risit,  extraxit  suam  cucurbitam,  eduxit  frusta  casei  necnon  et  parvum 
panem  atque  ille  et  Sanctius  sederunt  super  viridem  herbam  et  in  bona  pace  et  comitatu 
oppugnaverunt  et  consumpserunt  omnem  commeatum  ex  clitellis,  et  quidem  bona  fame 
et  fere  lamberunt  chartas  litterarum  et  hoc  tantum,  quia  redolebant  caseum.  Tosilos 
dixit  Sanctio: 

-Absque  dubio  dominus  tuus,  Sancti  amice,  insanus  debet  esse. 

-Quomodo  debet?  -respondit  Sanctius.  Nihil  debet  ille  nemini;  quia  omnia  solvit 
et  etiam  cum  pecunia  et  haec  est  insanitas  eius.  Bene  video  ego  et  hoc  ei  dico;  sed 
quid  hoc  prodest  ei?  Et  praesertim  nunc,  finitus  est,  quia  victus  est  ab  Equite  Albae 
Lunae. 

Tosilos  rogavit  eum  ut  ei  narrasset  quid  ei  evenerat;  tamen  Sanctius  respondit 
non  esse  secundum  urbanitatem  relinquere  dominum  ita  ut  exspectaret  eum;  sed  alio 
die  si  casu  invenirent  ad  invicem  tunc  esset  occasio  opportuna  ad  narrationem 
faciendam.  Et,  micis  ex  vestibus  et  ex  barbis  eiectis,  surrexit  et  accepit  asinum  et  dicens 
«ad  Deum»  reliquit  Tosilos  et  postea  ad  dpminum  suum  pervenit,  qui  sub  umbra 
arboris  eum  exspectabat. 

Capitulum  67.  Ubi  agitur  de  resolutione  quam  dominus  Quixotus 
habuit,  ita  ut  fieret  pastor  et  sequeretur  vitam  rusticam,  dum  transiret 
annus  promissionis  eius  et  aliae  res  gestae  bonae  ac  vere  facetae 


Multae  cogitationes  fatigabant  dominum  Quixotum  antequam  eum  deruerent,  sed  immo 
plures  erant,  quae  post  lapsum  eius  defatigaverunt  eum.  Sub  umbra  arboris  erat,  ut  dictum 
est,  et  ibi,  tamquam  muscae  ad  mei  veniebant  illae  cogitationes  et  deturbabant  eum.  Nonnullae 
agebant  de  solvendo  incantamento  Dulcineae,  aliae  vero  de  vita  quam  adimpleret  suo  secessu 
necessario.  Sanctius  advenit  et  laudavit  condicionem  munifici  pedisequi  Tosilos. 

-Num  fieri  potest  -ait  ei  dominus  Quixotus-  o  Sancti!  te  adhuc  credidisse  eum 
verum  pedisequum  esse?  Videtur  te  oblitum  esse  Dulcineae  mutatae  in  rusticam 
agricolam  atque  Equitis  Speculorum  in  baccalaureum  Carrasco,  opera  haec  omnia 
incantatorum  qui  persequuntur  me.  Sed  dicas  mihi  nunc:  num  ab  hoc  Tosilos 
quaesivisti  quid  fecit  Deus  de  hac  Altisidora:  utrum  fleverit  absentiam  meam  an 
reliquerit  in  manus  oblivionis  omnes  cogitationes  amorosas,  quae  eam  perturbabant 
in  conspectu  meo? 

-Non  erant  cogitationes  meae  -respondit  Sanctius-  tales  ut  darent  mihi  occasionem 
ad  has  ineptias  quaerendas.  Iuro  per  corpus  meum!  Domine,  esne  nunc  in  statu 
quaerendi  de  alienis  cogitationibus  praesertim  de  amorosis? 

-Vide,  Sancti  -inquit  dominus  Quixotus-,  est  magna  diversitas  inter  opera  facta  ex 
amore  et  quae  facta  sunt  ex  grata  voluntate.  Fieri  potest  ut  eques  sit  praeditus  nullo 
amore;  sed  non  potest  esse  omni  modo  ut  careat  grato  animo.  Altisidora,  ut  videtur, 
amavit  me  bene,  mihi  dedit  tria  sudaria  capitis,  sicut  bene  scis,  flevit  in  egressu  meo, 
maledixit  mihi,  vituperavit  me,  lamentavit,  prae  verecundiam,  palam  omnibus  quae  signa 
erant  eam  diligere  me;  nam  iracundiae  amantium  finiunt  in  maledictiones.  Nullam  spem 
dedi  ei,  nec  thesauros  ei  offerendos,  nam  spem  meam  traditam  habeo  Dulcineae  et 
thesauri  equitum  itinerandum  sunt  illusorii  et  falsi  tamquam  si  essent  phantasmata,  et 
ego  tantum  possum  ei  dare  recordationes  quas  habeo  illius  Dulcineae,  salva 
memoradone,  quam  tu  certe  aggravas  cum  demora  verberandi  carnes  tuas,  quas  videam 
devoratas  a  lupis,  et  quas  tu  servabis  magis  vermibus  quam  pro  illa  misera  domina. 

-Domine  -respondit  Sanctius-,  si  opus  est  verum  dicere,  nullo  modo  possum 
intelligere  quid  clunes  meae  habeant  in  deceptione  incantatorum  et  hoc  est  tamquam 
dicere:  «Si  dolet  tibi  caput,  unge  tua  genua.»  Saltem  audebo  iurare  te  numquam  legisse 
in  historiis,  quae  agunt  de  equitatu  itinerante,  ut  quidam  solvatur  ab  ullo  incantamento 
ope  flagellorum;  sed  si  hoc  ita  est  vel  aliter  ego  verberabo  me  cum  vellem  et  ad 
commodum  meum  ad  puniendum  me. 

-Faxit  Deus  ut  hoc  ita  sit  -respondit  dominus  Quixotus-,  et  coeli  dent  tibi  gradam  ita  ut 
intelligas  obligationem  tuam  adiuvandi  dominam  meam,  quae  etiam  est  tua,  nam  tu  meus  es. 

Illi  autem,  his  verbis  prolatis,  iter  faciebant  et  ecce  ad  ipsum  locum  pervenerunt 
ubi  tauri  in  eum  impetum  fecerunt.  Dominus  Quixotus  eum  cognovit  et  Sanctio  dixit: 

-Hoc  est  pratum  ubi  invenimus  formosas  pastrices  et  praestantes  pastores,  qui 
bucolicam  Arcadiam  renovare  atque  imitari  volebant,  cogitationes  tam  novae  ac 

prudentes  quas  egomet  etiam  imitari  volo.  Et  si  hoc  tibi  bene  videtur,  vellem,  o  Sancti! 
ut  fieremus  pastores,  saltem  per  tempus  quo  secedere  debeo.  Ego  nonnullas  oves 
emam  necnon  et  alia  pertinentia  ad  bucolicum  exercitium,  et  sic  vocabor  pastor  Quixotis 
(Quijotiz),  tu  autem  pastor  Pancinus  et  per  montes  ambulabimus,  per  silvas  ac  per 
prata,  cantando  hic,  lamentando  ibi,  hic  potando  liquidos  crystallos  fontium  sive 
limpidos  rivos  vel  profunda  flumina.  Quercus  copiose  dabunt  dulces  fructus  nostris 
manibus,  dura  subera  autem  praebebunt  truncos  ad  sedendum,  salices  umbram  nobis, 
rosae  odoratum,  extensa  prata  storeas  variegatas  mille  coloribus,  aer  clarus  purusque 
auras,  luna  ac  stellae  lumen  praeter  tenebras  noctis,  cantu  gaudebimus,  planctus  dabit 
nobis  laetitiam,  Apollo  carmina,  amor  sensus,  quibus  fiemus  aeterni  celebresque  et 
non  tantum  in  prasentibus  saeculis,  sed  in  venturis. 

-Per  Deum!  -dixit  Sanctius-  haec  vita  mihi  bene  convenit  in  extremis  et  etiam  in 
angulis;  et  ubi  primum  eam  videat  baccalaureus  Samson  Carrasco  et  magister  tonsor 
Nicolaus,  vellent  eam  sequi  et  fieri  pastores  nobiscum;  et  adhuc,  Deo  volente,  etiam 
parochus  velit  introire  in  ovile,  quia  ille  laetus  est  et  gaudebit  hoc  oblectamento. 

-Haec  bene  iudicasti  -inquit  dominus  Quixotus-;  et  baccalaureus  Samson  Carrasco, 
si  vere  introit  in  hunc  coetum,  nuncupabitur  pastor  Samsoninus ,  sive  pastor 
Carrasc6n\  tonsor  Nicolaus  appellabitur  Miculosus ,  tamquam  vetus  Bosc£n  vocatus 
est  Nemorosus ;  parochum  autem  vocabimus  pastorem  Curiambrum.  Et  pastrices  de 
quibus  erimus  amantes,  ac  tamquam  inter  pira  eligemus  nomina  earum;  nam  nomen 
dominae  meae  convenit  tum  pastrici  tum  principessae  et  non  necesse  est  aliud  nomen 
quaerere  quod  melius  ei  conveniat;  tu  autem,  Sancti,  tuam  vocabis  sicut  velis. 

-Nolo  -respondit  Sanctius-  aliud  nomen  ei  imponere  nisi  Teresonam ,  quod  bene 
ei  conveniet  propter  crassitudinem  eius  eique  plaudam  meis  versibus,  quibus  mea  casta 
desideria  develabo,  quia  vado  ad  quaerendum  triticum  per  domus  alienas.  Parochus 
vero  non  habebit  pastricem,  ut  patet,  et  ad  optimum  exemplum  dandum;  sed  si 
baccalaureus  vult  eam  habere,  accipiat  animum  suum  in  palmam  eius. 

-Iuvet  me  Deus!  -inquit  dominus  Quixotus-,  et  quam  optimam  vitam  habebimus, 
Sancti  amice!  Quae  buccinae  ad  aures  nostras  pervenient,  quae  tibiae,  quae  tympana, 
quae  tintinnabula,  quae  citharae!  Quid  ergo  si  inter  haec  instrumenta  musicalia  etiam 
audiuntur  alboguesl  Ibi  audientur  fere  omnia  instrumenta  bucolica. 

-Qui  sunt  albogues  -quaesivit  Sanctius-,  quia  neque  audivi  eos  vocare  neque 
eos  vidi  in  tota  mea  vita? 

- Albogues  (crotala)  sunt  -respondit  dominus  Quixotus-  laminae  metallicae,  quae 
videntur  ut  candelabrum,  quae  mutuo  percutiunt  et  dant  in  partem  vacuam  vel 
concavam  alterius  et  faciunt  sonum  si  non  valde  lqetum  et  harmonicum  saltem  non 
molestum  et  qui  convenit  rusticitati  tympani  et  tibiae;  hoc  nomen  albogues  est  arabicum 
tamquam  sunt  illa  verba,  quae  in  nostra  lingua  hispanica  incipiunt  cum  «al»,  scilicet: 
almohaza  (strigilis),  almorzar  (ientaculum  edere)  [tamen  Dictionarium  «de  la  Real 
Academia  de  la  Lengua»  dicit  «almorzar»  venire  ex  emordio,  et  ex  verbo  mordere,  quare 
non  ex  arabico  sermone.  Adnotatio  interpretis],  alhombra  (storea,  hisp.  hodierna 
«alfombra»),  alguacil  (litt.  virir,  sed  est  ut  custos,  satelles,  minister,  lictor),  alhucema 
(lavandula,  pseudonardus),  almacen  (horreym,  apotheca),  alcancia  (capsella)  et  alia 
similia,  quae  erunt  pauca  alia;  et  tria  sunt  in  lingua  nostra  quae  sunt  arabica  et  finiunt 

cum  «i»  et  sunt  borcegui  (caliga),  zaquizami  (lacunar)  ac  maravedf  (teruntius,  pecunia). 
Alheli  (flos  odoriferus)  et  alfaqui (magister  legis)  tum  per  primum  «al»  tum  per  finalem 
«i»  nota  sunt  ut  verba  arabica.  Et  hoc  obiter  dixi  tibi  et  propter  hanc  occasionem 
vocandi  albogues,  quoniam  haec  ad  memoriam  venerunt;  et  multum  ad  perfectionem 
hoc  exercitium  iuvabit  me  aliquantulum  esse  poetam,  velut  tu  bene  scis,  et  magnus 
poeta  est  in  extremis  baccalaureus  Samson  Carrasco.  De  parocho  nihil  dicam,  sed 
sponsionem  faciam  eum  etiam  gloriari  de  arte  poetica;  et  fortasse  etiam  sic  sit  magister 
Nicolaus,  de  quo  non  dubito,  quia  tonsores  plerique  pulsant  citharam  et  cantant.  Ego 
lamentabor  de  absentia;  tu  te  laudabis  ut  firmis  captus  amore;  pastor  Carrascdn  autem 
ut  despectus,  et  parochus  Curiambrus  de  quocumque  velit  pro  se  et  hoc  modo 
negotium  nostrum  bene  properabit. 

Cui  Sanctius  respondit: 

-Ego,  domine,  tam  infortunatus  sum  et  timeo  ne  adveniat  talis  dies  quo  in  hoc 
officio  me  videam.  O  quam  pulchra  cochlearia  faciam  cum  sim  pastor!  Quas  frixas  micas 
panis,  quae  crema,  quae  serta  florum,  quae  crepundia  bucolica  et  haec  omnia,  quamvis 
non  dent  mihi  magnam  famam  prudentis,  saltem  ostendent  meam  sollertiam.  Sanctiula 
filia  mea  adducet  nobis  cibos  ad  gregem  ovium.  Sed,  cave!  quia  ilia  habet  formam 
formosam  et  sunt  pastores,  qui  habent  maiorem  malitiam  quam  simplicitatem;  et  nullo 
modo  vellem  ut  illa  quaerat  lanam  et  revertatur  tonsa;  quia  amores  et  voluptates  et 
non  bona  desideria  ambulant  per  agros  tamquam  per  urbes  et  per  tuguria  vel  tabernas 
pastorum  sicut  per  palatia  regia  et,  causa  sive  opportunitate  remota,  removetur 
peccatum,  et  si  oculi  non  vident  cor  non  sentit  sive  non  frangitur,  et  melius  est  evadere 
periculum  quam  quaerere  bonam  solutionem. 

-Noli  proferre  tam  multa  proverbia,  Sancti  -inquit  dominus  Quixotus-,  quoniam 
quodlibet  ex  quibus  dixisti  sufficit  ad  tuas  cogitationes  ostendendas.  Equidem  multoties 
dedi  tibi  consilium  ne  sis  tam  prodigus  tuis  proverbiis  et  habeas  cura  de  his,  quae 
dicis,  sed  mihi  videtur  hoc  esse  praedicare  in  deserto  ac  «punit  me  mater  mea  et  egomet 
decipio  eam». 

-Mihi  etiam  videtur,  domine  -respondit  Sanctius-,  te  esse  tamquam  quod  dicunt: 
«Dixit  sartago  ollae,  apage  illinc  nigra!»  Nam  vituperas  me,  quia  ego  dico  proverbia  et 
tu  dicis  ea  bina. 

-Vide,  Sancti  -respondit  dominus  Quixotus-:  ego  adduco  proverbia  opportune  et 
dum  veniunt  et  quidem  conveniunt  ut  anulus  digito;  tu  autem  ea  affers  tam  per  capillos 
et  non  quidem  ea  adducis,  sed  trahis:  Et  iam  dixi  tibi  proverbia  esse  sententias  breves, 
quae  orta  sunt  ex  experientia  et  ex  cogitationibus  veterum  sapientium  nostrorum;  et 
proverbium  quod  non  convenit  huic  casui  ineptia  est  et  non  bona  sententia.  Sed 
relinquamus  hoc,  quia  advesperascit,  quare  secedamus  de  via  regia  parumper,  ubi 
pernoctemus  et  cras  Deus  providebit. 

Secesserunt  seorsum,  coenaverunt  ambo  sero  et  male  et  contra  voluntatem  Sanctii, 
cui  videbantur  angustiae  equitatus  itinerantis  in  silvis  et  montibus,  dum  abundantia 
ostendebatur  in  castellis  et  domibus,  modo  in  domo  domini  Didaci  de  Miranda  modo 
in  nuptiis  divitis  Camacho  atque  in  domo  domini  Antonii  Moreno;  sed  etiam  ille 
intelligebat  non  fieri  posse  ut  semper  esset  dies  neque  semper  nox  et  sic  pernoctavit 
per  totam  illam  noctem  dormiens  ac  dominus  eius  vigilans. 

Capitulum  68,  Ubi  narrantur  res  gestae  suinae,  quae  domino 
Quixoto  evenerunt 


Nox  aliquantulum  obscura  erat,  quamvis  luna  in  coelo  esset,  sed  non  ubi  videretur: 
fortasse  domina  Diana  deambulabat  per  antipodes  et  relinquebat  montes  atros 
vallesque  obscuras.  Dominus  Quixotus  adimplevit  debitum  suum  cum  natura  dormiens 
primum  somnum,  sed  non  pervenit  ad  secundum,  e  contrario  quam  Sanctius,  qui 
numquam  habuit  secundum,  quia  somnus  suus  ex  nocte  usque  ad  mane  ei 
producebatur  et  hoc  modo  ostendebat  bonam  constitutionem  corpoream  suam  et 
parvitatem  sollicitudinis.  Anxietates  autem  domini  Quixoti  somnum  abstulerunt  ab  eo 
et  hoc  modo  cum  ipse  expergefaceret  Sanctium  ei  dixit: 

-Miror,  Sancti,  de  robusta  salute  tua.  Imaginor  te  factum  esse  ex  marmore,  sive 
durum  et  aeneum  in  quo  nulla  sensibilitas  vel  commotio  invenitur.  Ego  vigilo  dum  tu 
dormis;  ego  ploro  dum  tu  cantas:  ego  langueo  ieiunus  dum  tu  piger  es  et  fatigatus 
propter  saturitatem  tuam.  Bonorum  famulorum  est  pati  sollicitudines  dominorum  suorum 
ac  sentire  sensus  eorum,  saltem  ut  hoc  bene  videatur.  Vide  serenitatem  huius  noctis, 
solitudinem  in  qua  sumus,  quae  invitat  nos  ad  parum  vigilandum  inter  somnos  nostros. 
Surge  enim,  per  vitam  tuam,  secede  seorsum  parumper  et  alacri  animo  ac  fortitudine 
verbera  te  trecenta  sive  quadringenta  flagella  ad  solvendum  computum  incantamenti 
Dulcineae  et  hoc  rogo  te  supplicans;  quoniam  nolo  tecum  contendere  bracchiis,  ut 
ultima  vice,  nam  bracchia  tua  fortia  sunt.  Et  simul  ac  verberes  te,  possumus  reliquam 
partem  noctis  cantare,  ego  absentiam  meam  tu  autem  robur  tuum  et  ex  hoc  incipiet 
exercitium  bucolicum,  quod  facturi  sumus  in  nostro  pago. 

-Domine  -respondit  Sanctius-,  ego  non  sum  monachus  ita  ut  in  medio  somno 
meo  surgam  ac  verberem  me,  neque  mihi  bene  videtur  ut  ex  extremo  dolore  flagellorum 
transeam  ad  musicam.  Sine  me  dormire  et  noli  impellere  me  ad  verberandum;  nisi  faciam 
iusiurandum  ne  tangas  umquam  nec  capillum  pallii  mei,  non  tantum  carnes  meas. 

-0  vir  ex  silice!  O  armiger  crudelis!  O  panis  inutilis  ac  beneficia  inconsiderata, 
quae  tibi  feci  et  quidem  faciam!  Propter  me  vidisti  te  gubernatorem  ac  propter  me  vides 
te  in  spe  accipiendi  breviter  comitatum  sive  alium  titulum  similem,  et  hoc  non 
demorabitur  ultra  annum;  quoniam  ego  post  tenebras  spero  lucem. 

-Hanc  sententiam  latinam  non  intelligo  -obiecit  Sanctius-;  tantum  intelligo  me, 
dum  dormio,  nam  neque  timorem  nec  spem  nec  labores  nec  gloriam  habeo;  et  bene  sit 
ei,  qui  somnum  inventavit,  scilicet  pallium  quod  omnes  cogitationes  humanas  tegit, 
cibus  qui  famem  tollit,  aqua  quae  sitim  aufert,  ignis  qui  calefit,  frigidum  quod  temperat 
ardorem  et  denique  nummus  communis,  quo  omnia  emuntur,  statera  ac  bilans  quae 
aequat  pastorem  regi,  ac  simplicem  prudenti.  Tantummodo  quid  mali  habet  somnus, 
secundum  quod  audivi  dicere,  et  est  similitudo  mortis,  quia  parvum  discrimen  est  inter 
hominem  qui  dormit  et  mortuum. 

-Numquam  audivi  te  loquentem,  Sancti  -inquit  dominus  Quixotus-  tam  magna 
elegantia  quam  nunc;  quare  venio  ad  recognoscendam  veritatem  proverbii  quod 
aliquando  tu  dices:  «Non  ex  quo  nasceris,  s$d  cum  quo  pasceris». 

-Me  miserum!  -obiecit  Sanctius-,  domine  mi!  Nunc  non  sum  ego  qui  proverbia 


674 


M.  deCervantes 


profert;  quia  etiam  ea  de  ore  tuo  procedunt  et  quidem  bina  et  melius  quam  ex  me, 
tamen  inter  proverbia  mea  et  tua  haec  differentia  erit;  nempe  tua  erunt  opportuna  ac 
mea  omnino  inopportuna;  sed  omnia  erunt,  procul  dubio,  proverbia. 

His  verbis  prolatis,  ecce  fremitus  surdus  atque  asperus  strepitus  qui  per  omnes  illas  valles 
propagabatur.  Surrexit  dominus  Quixotus  et  accepit  gladium  ac  Sanctius  sub  asino  sese 
submisit  et  ad  duo  latera  posuit  fasces  armorum  et  clitellas  iumenti  et  quidem  tam  tremens 
metu  quam  dominus  Quixotus  perturbatus  erat.  Strepitus  crescebat  paulatim  et  pervenit  ad 
duos  timentes,  saltem  ad  unum  eorum,  quia  de  alio  iam  cognita  est  strenuitas  eius. 

Et  hoc  erat  ut  duo  viri  adducerent  ad  vendendum  plus  quam  sescentos  porcos  ad 
nundinas  et  cum  eis  iter  faciebant  illis  temporibus  et  strepitus  erat  tam  fortis  et 
grunnitus  ac  fremitus  porcorum  ita  ut  aures  domini  Quixoti  Sanctiique  surdescerent  et 
nullo  modo  cognoverunt  quid  hoc  esset.  Turmatim  vasta  grex  suina  advenit  grunniens 
et,  nulla  reverentia  servata  erga  auctoritatem  domini  Quixoti  et  Sanctii,  ambos  eiecerunt 
et  super  eos  transierunt,  deruerunt  vallum  factum  a  Sanctio,  eiiciendo  non  tantum 
dominum  Quixotum,  sed  adducendo  secum  quoque  Rocinantem.  Adventus,  grunnitus 
ac  festinatio,  qua  immunda  animalia  gregatim  pervenerunt,  confudit  magnopere  per 
terram  clitellas,  arma,  asinum,  Rocinantem,  Sanctium  et  dominum  Quixotum. 

Sanctius  autem  surrexit  tam  bene  sicut  potuit  facere  et  a  domino  suo  quaesivit 
gladium  dicens  se  velle  sex  ex  illis  dominis  atque  immoderatis  porcis  interficere,  quia 
iam  cognoverat  qui  illi  erant.  Dominus  Quixotus  autem  dixit  ei: 

-Relinque  eos,  amice;  quoniam  haec  est  iniuria  propter  poenam  peccati  mei  atque 
iusta  punitio  coeli  ut  equitem  itinerantem  victum  comedant  vulpes,  vespae  pungant 
eum  et  porci  conculcent. 

-Et  etiam  erit  punitio  coeli  -respondit  Sanctius-  ut  armigeros  equitum  itinerandum, 
qui  victi  fuerunt,  pungant  muscae,  pediculi  comedant  ac  fames  oppugnet.  Si  vere 
armigeri  essemus  filii  horum  equitum,  quibus  servimus,  sive  propinqui  proximi,  non 
esset  multum  ut  haec  poena  propter  culpam  eorum  attingeret  nos  usque  ad  quartam 
generationem;  sed  quid  habent  Pansae  cum  Quixotis?  Nunc  autem  quiescamus  denuo 
ac  dormiamus,  quia  adhuc  est  nox  et  cras  Deus  lucescet  et  progrediemur. 

-Dormi  tu,  Sancti  -respondit  dominus  Quixotus-,  qui  natus  es  ut  eas  dormitum, 
ego  igitur  natus  sum  ad  vigilandum  et  tempus  reliquum  ex  hoc  usque  ad  diluculum 
habenas  liberas  dabo  cogitationibus  meis  easque  ostendam  in  quodam  carmine  [vulgo 
madrigal]  quod  die  hesterno,  te  nesciente,  composui  et  tradidi  memoriae. 

-Mihi  videtur  -respondit  Sanctius-  cogitationes,  quibus  fiunt  carmina,  non  esse 
multas.  Tamen  canta  quam  multum  velles,  domine,  et  egomet  dormiam  quantum  possim. 

Et  continuo  accipiens  extensionem  terrae  quam  voluit  sese  submisit  et  dormivit  somno 
profundo,  ita  ut  nec  cautiones  nec  debita  neque  sollicitudines  neque  dolores  impedirent 
eum.  Dominus  Quixotus,  nixus  trunco  fagi  sive  suberis  -quia  Cide  Hamete  Benengeli 
non  distinguit  arborem  quae  erat,  et  ad  sonum  suspiriorum  suorum  hoc  modo  cantavit: 

Amor,  habeo  perpensum 
dolorem  quem  afficis  mihi,  tam  fortem. 

Et  curro  ad  meam  mortem, 
credendo  finire  malum  immensum. 

Hos  gressus  hic  detineo 

ante  portum  maris,  ad  meum  cruciatum, 

sentio  me  tam  beatum 

et  ultra  procedo,  sed  me  contineo. 

Vita  me  interfecit 

et  haec  mors  denuo  dat  mihi  novam  vitam, 

semitam  inauditam, 

quae  in  me  mortem  et  vitam  perfecit. 

Omnem  versum  comitabatur  multis  suspiriis  necnon  et  multis  lacrimis,  tum  propter 
cor  transfixum  dolore  oppugnationis  eius  tum  ex  absentia  Dulcineae. 

Tunc  advenit  dies,  sol  dedit  suis  radiis  in  oculos  Sanctii  qui  experrectus  est,  abiecit 
pigritiam,  membra  excussit  ac  distendit;  vidit  destructionem  factam  a  porcis  in  cella 
penaria  sua  et  gregi  porcorum  maledixit  et  adhuc  alia  verba  dixit.  Tandem  ambo  reversi 
sunt  ad  iter  inceptum  et,  vespere  autem  facto,  viderunt  decem  equites  venientes  obviam 
eis  et  quattuor  vel  quinque  pedites.  Cor  domini  Quixoti  perturbatum  erat  ac  perterruit 
cor  Sanctii,  nam  viri  qui  advenerant  habebant  lanceas,  scuta  ac  parati  erant  ad  bellum. 
Dominus  Quixotus  vertit  se  ad  Sanctium  eique  dixit: 

-Si  ego  possem  armis  meis  uti  et  promissio  mea  non  detineret  bracchia  mea,  haec 
machina,  quae  super  nos  advenit,  esset  mihi  tamquam  placenta  et  panis  signatus,  id 
est  res  nullius  momenti,  tamen  forsitan  sit  alia  res  ex  qua  timemus. 

Tunc  venerunt  equites  illi  habentes  lanceas  ac,  nullo  verbo  prolato,  circumdederunt 
dominum  Quixotum  et  posuerunt  lanceas  ad  dorsum  et  pectus  domini  Quixoti  dum 
minabantur  ei  mortem.  Quidam  peditum,  digito  in  ore  posito,  ut  signum  faceret  eum 
tacere,  apprehendit  frenum  Rocinantis  eumque  de  via  adduxit.  Reliqui  apprehenderunt 
asinum  et  Sanctium,  omnes  praediti  miro  silentio,  ac  secuti  sunt  gressus  illius  qui 
adducebat  dominum  Quixotum,  et  hic  bis  sive  ter  voluit  quaerere,  quonam  eum 
adducerent  et  quid  ab  eo  quaererent;  sed  simul  ac  labia  aperiebat,  illi  ea  claudebant 
ferris  lancearum;  ac  Sanctio  eadem  res  accidit,  quia  ubi  primum  ostenderet  se  velle 
loqui  quidam  peditum  eorum  ope  aculei  pungebat  eum  et  immo  asinum  pungebat, 
tamquam  si  hic  vellet  loqui.  Tandem  nox  intravit,  festinaverunt  gressus  eorum  et  crevit 
metus  in  duobus  captis,  praesertim  cum  audirent  eos  loquentes  cum  eis: 

-Iter  facite,  trogloditae! 

-Silentium,  barbari! 

-Solvite,  anthropophagi!  « 

-Nolite  lamentari,  scythae,  nec  oculos  aperiatis,  Polyphemi  occisores,  leones 
carnivori! 

Et  cruciabant  aures  miseri  domini  et  famuli  aliis  nominibus  similibus  his.  Sanctius 
dicebat  inter  se: 

-Nos  «turtures»?  Nos  «tonsores»  sive  «sparteos»  esse?  Nos  catellas  quibus 
dicunt  cita ,  cital  Nullo  modo  haec  nomina  conveniunt  mihi;  et  haec  messis  malum 
ventum  habet;  et  omne  malum  ad  nos  una  venit,  tamquam  cuidam  cani  ictus  fustium, 
atque  utinam  ad  eos  veniant  hae  res  gestae  infortunatae,  quae  minantur  nobis! 

Dominus  Quixotus  iter  faciebat  suspensus  et  nesciebat  quid  hoc  esset  in  suis 
cogitationibus  et  quae  essent  illa  nomina  plena  vituperiis,  quae  eis  dabant,  ex  quibus 
nihil  poterat  extrahere  vel  quid  boni  invenire,  sed  multum  mali.  Tunc  pervenerunt  prima 
hora  noctis  ad  quoddam  castellum  quod  dominus  Quixotus  bene  cognovit,  quoniam 
illud  erat  castellum  ducis,  ubi  nuper  fuerunt. 

-Adiuvet  me  Deus!  -inquit  cum  cognovit  hanc  mansionem-  quid  hoc  erit?  Nam 
hic  habitat  omnis  urbanitas  et  comitas;  sed  victis  quod  bonum  est,  fit  malum  et  malum 
in  peius. 

Introiierunt  in  magnam  cohortem  castelli  et  viderunt  eam  paratam,  ita  ut  admiratio 
amborum  cresceret  ac  metus  augeret  in  eis,  sicut  videbitur  in  proximo  capite. 


Capitulum  69.  Ubi  narrantur  insolitae  et  novae  res  gestae,  quae  in 
toto  decursu  huius  magnae  historiae  domino  Quixoto  acciderunt 


Equites  descenderunt  de  equis  et  una  cum  peditibus  duxerunt  Sanctium  et 
dominum  Quixotum  in  altum  suspensos  suis  manibus  atque  introduxerunt  eos  in 
cohortem  circa  quam  ardebant  fere  centum  faces  cereae  accensae,  positae  in  suis 
candelabris  et  per  ambulacra  cohortis  erant  plus  quam  quingenta  luminaria  ita  ut, 
quamvis  nox  esset,  et  ostenderet  se  obscuram,  videbatur  non  deficere  eis  lux  diei.  In 
media  illa  cohorte  erat  tumulus  altus  fere  duas  ulnas  supra  terram,  totus  coopertus 
magna  umbella  ex  tela  serica  nigra,  circa  quam  et  per  scalas  ardebant  candelae  cereae 
albae  plures  quam  centum  candelabra  argentea;  super  tumulum  iacebat  corpus  mortuum 
pulchrae  virginis,  quae  sua  formositate  ostendebat  ipsam  Mortem  etiam  speciosam 
esse. 

Super  cervical  intertextum  habebat  caput,  coronatum  serto  diversorum  atque 
odoriferorum  florum,  manibus  super  pectus  decussis,  et  inter  eas  ramus  pallidae  ac 
victricis  palmae. 

Ad  latus  cohortis  erat  tabulatum  et  super  id  ac  sedentes  super  duas  sellas  duo 
viri,  qui  habebant  coronas  super  capita  eorum  ac  sceptra  in  manibus,  quibus  videbatur 
eos  reges  esse,  tum  veros  tum  fictos.  Ad  latus  huius  tabulati  ascendebant  per  quasdam 
scalas  et  ibi  etiam  erant  duae  sellae  ad  quas,  qui  adduxerunt  captos,  posuerunt 
dominum  Quixotum  et  Sanctium,  sed  haec  omnia  magno  silentio  et  monendo  eos  signis 
ut  etiam  tacerent.  Sed  quamvis  hoc  eis  non  ostendissent  illi  tacerent,  quia  admiratio 
de  his,  quae  intuebantur,  linguas  eorum  ligabat. 

Tunc  ascenderunt  super  tabulatum  duae  praecipuae  personae  praeditae  magno 
comitatu,  quae  postea  cognitae  sunt  a  domino  Quixoto,  et  erant  dux  et  ducissa, 
hospites  eius,  qui  sederunt  super  duas  lautissimas  sellas,  iuxta  illos  qui  videbantur 
reges.  Quis  non  miraretur  de  his  omnibus,  praesertim  cum  dominus  Quixotus 
cognosceret  corpus  mortuum  esse  formosae  Altisidorae,  quae  super  tumulum  erat? 

Cum  ascenderet  dux  ducissaque  super  tumulum  dominus  Quixotus  et  Sanctius 

surrexerunt  et  eis  profundam  reverentiam  fecerunt  et  illi  idem  eis  et  eodem  modo 
egerunt,  capite  clino. 

Tunc  famulus  egressus  est  et  venit  ad  Sanctium  super  quem  posuit  vestem  linteam 
nigram,  depictam  cum  flammis  igneis  et,  pilleo  eius  ablato,  induerunt  caput  cucullo, 
ad  modum  cucullorum,  quos  poenitentes  damnati  in  Sancto  Officio  (Inquisitionis) 
induunt,  atque  ei  dixit  ne  labia  aperiret,  quia  si  id  faceret  tunc  frenum  linguae  ei  ponerent 
sive  auferrent  vitam  eius.  Sanctius  autem  inspiciebat  se  ipsum  e  summo  usque  deorsum, 
et  videbat  se  ardentem  illis  flammis,  sed  cum  non  urerent  eum,  eas  faciebat  pro  nihilo. 
Abstulit  cucullum  et  vidit  eum  pictum  esse  cum  diabolis  et  denuo  eum  induit  dicens 
inter  se: 

-Nec  flammae  comburunt  me  nec  diaboli  me  adducunt  secum. 

Dominus  Quixotus  etiam  inspiciebat  eum  et,  quamvis  timor  haberet  sensus  eius 
suspensos,  non  potuit  risum  tenere  et  risit  videndo  figuram  Sanctii.  Tunc  incepit  exire 
ut  videbatur  sub  tumulo  sonus  demissus  et  gravis  tibiarum,  sed  nulla  vox  humana 
audiebatur,  quia  in  illo  loco  silentium  ipsum  tacebat,  et  molle  atque  amorosum 
ostendebatur.  Tunc,  repente  apparuit  iuxta  pulvinar  cadaveris  pulcher  ephebus  amictus 
veste  romana,  qui  ad  sonitum  harpae,  quam  ipse  pulsabat,  cecinit  clarissima  voce  hanc 
cantilenam: 


Donec  Altisidora  revertatur 

denuo  ad  vitam,  quam  hic  eques  abstulit 

ab  ea,  haec  aula  regia  induatur 

tristi  sacco  propter  illa,  quae  sustulit 

et  nutrix  regia  bysso  operiatur, 

nam  domina  vult  et  eas  sic  impulit. 

Illam  pulchram  et  miseram  cantabo 
et  plectrum  Thraciae  optime  pulsabo. 

Hoc  munus  est  tamquam  magna  diversitas 
rerum  quarum  esset  quidam  effectus 
linguae  mortuae  in  ore,  has  insolitas 
voces  debitas  clamabo  porrectus, 
cum  animum  meum  solvat  auctoritas, 
qui  per  hanc  lacunam  Stygiam  est  vectus 
quidem  iter  faciendo  te  laudabit 
atque  aquas  oblivionis  servatyt. 

-Nil  amplius!  -ait  ad  hanc  opportunitatem  quidam  ex  his  duobus  qui  videbantur 
reges-;  nil  amplius!  o  divine  cantor!;  quia  hoc  esset  ad  infinitum  procedere,  nobis 
repraesentare  mortem  et  virtutes  huius  imparis  Altisidorae,  et  non  equidem  mortuam, 
sicut  mundus  ignorans  credit,  sed  vivam  in  linguis  Famae  atque  in  poena,  quae  ad 
eam  restituendam  ad  perditam  lucem  passurus  est  Sanctius  Pansa,  qui  hic  inter  nos 
est.  Et  hoc  modo,  o  tu  Rhadamanthe,  qui  mqcum  iudicas  in  lobregis  cavernis  inferni, 
nam  bene  scis  omnia,  quae  disposita  sunt  in  fatis  inscrutabilibus,  nempe  quomodo 


678 


M.  DE  Cervantes 


revertere  hanc  virginem  iterum  ad  vitam,  dic  nunc  statim  ne  demoretur  nobis  bonum, 
quod  ex  adventu  eius  exspectamus. 

Ubi  primum  haec  dixerit  Minos,  qui  erat  iudex  et  comes  Rhadamanthi,  hic 
Rhadamanthus  surrexit  erectus  et  dixit: 

-Eheu,  famuli  et  ministri  huius  domus,  alti  ac  breves,  magni  et  parvi,  accurrite 
omnes  et  vultum  Sanctii  signate  viginti  et  quattuor  alapis,  duodecim  vellicationibus 
necnon  et  sex  punctionibus  aciculae  in  bracchiis  et  dorso,  quia  in  hac  caeremonia 
consistit  tota  salvatio  Altisidorae! 

His  verbis  auditis,  Sanctius  Pansa  silentium  rupit  et  dixit: 

“Iuro  per  talem!  Sic  ego  permittam  faciem  meam  signare  vel  vultum  palpari  tamquam 
fieri  maurus!  Vae  mihi!  ac  per  corpus  meum!  Quaenam  relatio  est  inter  palpationem 
faciei  meae  cum  resurrectione  huius  virginis?  Vetula  saturatur  blitis.  Incantant 
Dulcineam  et  verberant  me  ad  solvendum  incantamentum;  moritur  Altisidora  ex  morbis, 
quos  Deus  voluit  ei  dare  et  debent  mihi  viginti  et  quattuor  colaphos  dare  et  corpus 
meum  contundere  ope  punctionum  acicularum  necnon  et  bracchia  mea  deturpare 
vellicationibus!  Afferte  has  nugas  alii  sive  vestro  cognato;  quia  ego  vetus  canis  sum 
et  non  libenter  accipiam  istud! 

-Tunc  morte  morieris!  -dixit  alta  voce  Rhadamanthus-.  Mollesce  te  ipsum,  tigridis; 
humilia  te,  Nemrod  superbe,  ac  sustine  et  taceas,  quia  non  quaerunt  a  te,  quae  non 
fieri  possint.  Et  noli  intrare  ad  quaerendas  difficultates  huius  negotii,  nam  alapas  dabunt 
tibi,  te  videbis  cum  punctionibus,  et  vellicatus  lamentaberis.  Eheu,  famuli  ministri, 
adimplete  mandatum  meum;  sin  autem,  et  per  fidem  viri  boni  videbitis  ad  quid 
faciendum  nati  estis! 

Tunc  apparuerunt  per  cohortem  usque  sex  dominae  nutrices  in  processione,  altera 
post  alteram,  quattuor  earum  praeditae  conspicillis,  omnes  manibus  dextris  levatis  in 
altum  cum  quattuor  digitis  ex  carpo  foras,  ad  simulandam  longiorem  manum,  sicut  nunc 
usus  est.  Vix  Sanctius  eas  vidit,  tamquam  taurus  mugiens  dixit: 

-Sinam  ut  cuncti  huius  mundi  me  palpent,  sed  quomodo  possum  permittere  ut 
attrectent  me  nutrices  istae?  Nequaquam!  Vulnerent  feles  vultum  meum,  tamquam 
accidit  domino  meo  in  hoc  ipso  castello;  perforent  corpus  meum  pugionibus  acutis; 
dilanient  bracchia  mea  forcipibus  igneis;  et  haec  omnia  patienter  tolerabo,  sive  his 
dominis  serviam,  sed  nullo  modo  possum  sustinere  nutrices  tangere  me,  sic  diabolus 
me  adducat  secum. 

Dominus  Quixotus  rupit  silentium  dicens  Sanctio: 

-Sustine  patienter,  fili,  et  fave  his  dominis  et  gratias  age  coelo,  quoniam  talem 
virtutem  posuit  in  tuo  corpore,  nam  cum  tuo  cruciatu  potes  solvere  incantatos  et 
mortuos  resuscitare. 

Illae  dominae  iam  erant  prope  Sanctium,  cum  ille  mollior  ac  persuasus,  super  sellam 
sedens,  vultum  suum  et  barbam  dedit  ad  primam  dominam  earum,  quae  ei  dedit  alapam 
et  quidem  fortiter  et  postea  fecit  magnam  reverentiam. 

-Non  tantam  urbanitatem;  neque  tanta  unguenta,  domina  -dixit  Sanctius-;  quia, 
per  Deum,  habes  manus,  quae  redolent  acetum! 

Denique  omnes  illae  nutrices  signaverunt  vultum  eius  alapis  earum  ac  multi  ex  gente 
illius  domus  vellicaverunt  eum;  sed  ille  non  potuit  pati  punctiones  acicularum,  et  sic  e 

sella  surrexit,  ut  videbatur  stomachosus  et  accipiens  facem  accensam  suis  manibus, 
quae  iuxta  eum  erat,  post  illas  nutrices  cucurrit  et  post  carnifices  suos  dicens  eis: 

-Apage,  apage!  Ministri  infernales;  num  aeneus  sum  ego,  ita  ut  non  sentiam  hos 
teterrimos  cruciatus? 

Tunc  Altisidora  quae  fortasse  lassa  erat  in  illa  positione  supina  vertit  se  ad  latus. 
Et  circumstantes,  his  rebus  conspectis,  fere  omnes  uno  ore  dixerunt: 

-Viva  est  Altisidora!  Altisidora  vivit! 

Rhadamanthus  iussit  Sanctio  ut  iracundiam  deponeret,  quia  iam  obtinuerunt  quod 
vere  cupiebant. 

Et  simul  ac  dominus  Quixotus  vidit  Altisidoram  moveri  venit  ad  genua  flectenda 
in  conspectu  Sanctii  eique  dixit: 

-Nunc  est  tempus  opportunum,  fili  ex  visceribus  meis,  et  non  armiger  meus,  ut 
verberes  te  nonnullis  flagellis  ad  solvendam  Dulcineam  ex  incantamento  eius.  Nunc 
autem  dico,  est  tempus  quo  virtus  tua  maturata  est  et  efficaciter  poteris  bene  nancisci 
bonum  a  te  exspectatum. 

Cui  Sanctius  respondit: 

-Hoc  videtur  mihi  sine  ulla  ratione  et  non  quidem  ut  mei  super  crustulas.  Bonum 
esset  ut  nunc  post  vellicationes,  colaphos  ac  punctiones  acicularum  paterer  flagella! 
Non  necesse  est  nisi  ut  molam  asinariam  ligarent  ad  collum  meum  et  eiicerent  me  in 
puteum,  quod  mihi  non  tam  magni  momenti  esset  si  hoc  fuisset  ad  infirmitates  aliorum 
sanandas  et  egomet  debeam  esse  vacca  pinguis  parata  ad  nuptias.  Relinquant  ergo 
me,  sin  autem,  Mehercle,  omnia  eiiciam  foras,  nullis  respectis  servatis. 

Tunc  sedit  Altisidora  super  tumulum  atque  eodem  tempore  tibiae  sonum  dederunt, 
quas  fistulae  comitatae  sunt  necnon  et  voces  omnium  circumstantium,  qui  uno  ore  ac 
voce  clamabant*. 

-Vivat  Altisidora!  Altisidora  est  viva! 

Dux  ducissaque  ac  reges  Minos  et  Rhadamanthus  et  cuncti  surrexerunt,  una  cum 
domino  Quixoto  ac  Sanctio,  advenerunt  ad  Altisidoram  recipiendam  eamque  demiserunt 
de  tumulo  deorsum;  quae  finxit  languida  esse  et  inclinavit  sese  ad  ducem  ducissamque 
et  reges,  sed  inspiciens  transverse  dominum  Quixotum  dixit  ei: 

-Deus  ignoscat  tibi,  eques  defectus  amoris,  quia  per  crudelitatem  tuam  in  altero 
mundo  fui,  et  mea  opinione,  ultra  mille  annos.  Et  tibi,  commiserans  inter  omnes 
armigeros  totius  orbis  terrarum!  tibi  gratias  ago  propter  vitam,  quam  nunc  denuo 
possideo.  Tibi  parabo,  ex  hoc,  amice  Sancti,  plus  quam  sex  subuculas,  quas  tibi  mittam 
ita  ut  alias  facias  tibi;  et  si  non  sunt  omnes  sanae  saltem  mundae  erunt. 

Osculata  est  propter  hoc  manus  Sanctii,  qui  erat  cum  cucullo  in  manu  et  genibus 
flexis.  Dux  iussit  ut  auferrent  ab  eo  cucullum  illum  et  redderent  ei  pilleum  eius  atque 
induerent  pallium  et  auferrent  vestem  flammigeram.  Sanctius  rogavit  ducem  ut 
relinquerent  ei  vestem  ac  mitram,  quas  volebat  secum  ducere  ad  pagum  suum,  ita  ut 
essent  signum  ad  memoriam  illius  numquam  noti  eventi.  Ducissa  autem  respondit  ut 
libenter  faceret,  quia  ille  sciebat  quam  magna  amica  eius  illa  erat.  Iussit  dux  ut 
removerent  omnia  ex  illa  cohorte  et  continuo  unusquisque  ad  habitaculum  suum 
pervenit  atque  adduxerunt  quoque  dominum  Quixotum  et  Sanctium  ad  habitacula,  quae 
illi  iam  cognoverant. 

Capitulum  70.  Capitulum  quod  sequitur  sexaginta  novem  sive 
undeseptuaginta  et  agit  de  rebus  nullo  modo  excusatis  ad  claritatem 

huius  historiae 


Sanctius  dormivit  illa  nocte  in  lecto  humili  demisso  eiusdem  cubiculi  domini  Quixoti, 
quod  ille  si  posset  vellet  vitare,  quia  bene  sciebat  dominum  eius  non  relicturumm  esse 
ut  dormiret  cum  quaestionibus  et  responsis  eius  et  non  paratus  erat  ad  multum 
loquendum  propter  dolores  cruciatus,  quia  si  illi  iam  transierunt,  hos  dolores  praesentes 
habebat  et  non  sinebant  ei  ut  linguam  eius  liberaret,  quamobrem  melius  erat  ei  solo  in 
tugurio  dormire  quam  in  illo  lautissimo  cubiculo,  quia  ibi  erat  comitatus.  Suspicio  sua 
facta  est  vera,  quia  simul  ac  dominus  eius  in  lectum  intravit  dixit  ei: 

-Quid  tibi  videtur,  Sancti,  eventum  huius  noctis?  Magna  et  potens  est  vis 
contemptionis  in  amore,  sicut  vidisti  tuis  propriis  oculis,  quoniam  Altisidora  mortua 
erat  et  hoc  non  ope  sagittarum  nec  gladii  neque  cuiusdam  instrumenti  bellici  neque 
veneni  mortiferi,  sed  propter  rigorem  et  contemptum,  quo  egomet  eam  semper  habui. 

-Moriatur  illa  cum  ipsa  velit  sive  sicut  velit  -respondit  Sanctius-  et  sinat  ut  sim 
domi,  nam  ego  nec  amavi  eam  nec  eam  despexi  in  tota  vita  mea.  Nescio  quid  possim 
cogitare  de  salute  Altisidorae,  quae  est  virgo  potius  inconstans  quam  prudens,  et 
quid  hoc  habeat  cum  doloribus  Sanctii  Pansae.  Nunc  vere  intelligo  incantatores  esse 
atque  incantamenta  in  hoc  mundo,  a  quibus  liberet  me  Deus,  quia  egomet  nescio  me 
liberare.  Tamen,  his  omnibus  rebus  perpensis,  obsecro  te  ut  sinas  me  dormire  et  nil  a 
me  quaeras,  sin  autem  eiiciam  me  per  fenestram  deorsum. 

-Dormi,  Sancti  amice  -respondit  dominus  Quixotus-,  si  punctiones  acicularum  et 
vellicationes  receptae  necnon  et  alapae  factae  permittunt  tibi. 

-Nullus  dolor  -obiecit  Sanctius-  ad  iniuriam  colaphorum  pervenit,  et  non  per  alia 
nisi  quia  illae  erant  nutrices,  quae  haec  mihi  dederunt,  et  utinam  omnes  confundantur. 
Et  denuo  rogo  te,  domine,  ut  sinas  me  dormire,  quia  somnus  est  medela  miseriarum, 
quas  habent  qui  vigiles  sunt. 

-Hoc  ita  est  -inquit  dominus  Quixotus-,  et  Deus  comitetur  te. 

Ambo  autem  dormierunt  et  hoc  tempore  Cide  Hamete  Benengeli,  auctor  huius  magnae 
historiae,  voluit  scribere  quid  esset  quod  movit  ducem  ducissamque  ad  aedificium  huius 
magnae  machinae  iam  dictae,  et  dicit  se  nullo  modo  oblitum  esse  baccalaurei  Samson 
Carrasco,  cum  Eques  Speculorum  victus  ac  proiectus  esset  a  domino  Quixoto,  ex  qua 
victoria  ac  lapsu  omnia  bona  sua  designia  deleta  fuerunt,  voluit  denuo  probare  fortunam 
exspectando  meliorem  successum  quam  praeteritum.  Et  hoc  modo  locutus  est  cum 
ephebo,  qui  litteras  misit  ad  Teresiam  Pansam,  uxorem  Sanctii,  ubi  dominus  Quixotus 
esset  et  tunc  quaesivit  equum  et  nova  arma,  posuit  super  scutum  lunam  albam  et  haec 
omnia  super  mulum,  quem  agricola  ducebat,  sed  non  Tome  Cecial  vetus  armiger  eius,  ne 
recognosceret  eum  Sanctius  sive  dominus  Quixotus. 

Tunc  pervenit  ad  castellum  ducis,  qui  ei  nuntiavit  iter  ac  decursum  itineris,  quod 
dominus  Quixotus  inceperat  voluntate  perveniendi  ad  ludicrum  equestre 
Caesaraugustae.  Etiam  enarravit  facetias  quas  eis  fecerunt  necnon  et  quae  pertinebant 

ad  solvendum  incantamentum  Dulcineae  et  quidem  cum  damno  clunium  Sanctii. 
Denique  narravit  ei  irrisionem  quam  Sanctius  fecit  domino  suo  cum  transformaret 
Dulcineam  in  rusticam  et  modum  quo  ducisssa,  uxor  illius,  fecit  videre  Sanctium  decipi, 
quia  vere  incantata  erat  Dulcinea;  de  quo  non  parum  risit  et  miratus  est  baccalaureus 
videndo  intellectum  ac  simplicitatem  Sanctii  tamquam  extremam  insanitatem  domini 
Quixoti. 

Dux  autem  ab  eo  quaesivit,  domino  Quixoto  victo  sive  victore,  ut  reverteretur  ad 
castellum  et  nuntiaret  ei  has  res  gestas.  Et  baccalaureus  ita  fecit  et  dominum  Quixotum 
quaesivit,  non  invenit  eum  Caesaraugustae  et  ultra  iter  prosecutus  est,  ubi  ei  accidit 
quod  iam  dictum  est. 

Postea  vero  reversus  est  ad  castellum  ducis  cui  omnia  enarravit  necnon  et 
condiciones  quas  ei  imposuit  et  quas  dominus  Quixotus  debebat  adimplere,  tamquam 
bonus  eques  itinerans  sub  promissione  secedendi  per  annum  in  suo  pago,  quo  tempore 
fortasse,  ait  baccalaureus,  sanaret  a  sua  dementia;  quia  hoc  erat  consilium  quo 
movebatur  ad  has  transformationes  faciendas,  nam  dolendum  erat  fidalgum  tam 
sapientem,  sicut  dominum  Quixotum,  insanum  esse.  His  rebus  peractis,  valedixit  duci 
et  reversus  est  ad  suum  locum,  exspectando  ibi  dominum  Quixotum,  qui  post  eum 
veniebat. 

Hinc  autem  dux  accepit  opportunitatem  faciendi  hanc  irrisionem,  quia  tam  multum 
gaudebat  rebus  Sanctii  ac  domini  Quixoti;  et  hoc  modo  imperavit  ut  inspicerent  omnes 
vias,  prope  sive  procul  a  castello,  quo  imaginabatur  dominum  Quixotum  reverti  posse, 
et  hoc  fecit  cum  multis  famulis  suis  tum  peditibus  tum  equitibus  ita  ut  eum  secum 
adducerent  ad  castellum  si  forte  eum  invenirent,  libenter  vel  coacte.  Eum  quidem 
invenerunt  et  hoc  nuntiaverunt  duci,  qui  iam  paraverat  omnia,  quae  facienda  erant,  et 
simul  ac  novit  adventum  eius  iussit  ut  accenderent  faces  et  luminaria  in  cohorte  et 
posuit  Altisidoram  super  tumulum  cum  omnibus,  quae  tam  vivide  descripta  sunt  et 
tam  bene  facta,  quia  parva  erat  diversitas  inter  vera  et  ficta. 

Et  etiam  dicit  Cide  Hamete  Benengeli  omnes  ei  videri  insanos  tum  qui  volebant 
illudere  et  dux  ducissaque  non  erant  procul  duos  digitos  ut  viderentur 
stulti,  nam  tam  multum  duos  stultos  irridere  cupiebant.  Nunc  autem,  alter  dormiens 
somno  profundo  et  alter  vigilans  propter  cogitationes  suas,  dies  primo  mane  ad  eos 
venit  et  etiam  fuit  desiderium  surgendi,  quia  plumae  otiosae,  numquam  domino  Quixoto 
placuerunt  tum  victori  tum  victo. 

Altisidora  -secundum  dominum  Quixotum,  reversa  ex  morte  ad  vitam-,  secuta  est 
facetias  domini  sui,  et  sic  coronata  est  ipso  serto  florum  quod  habebat  in  tumulo, 
atque  amicta  parva  tunica  ex  serico  albo,  depicta  cum  floribus  aureis  et  habens  capillos 
solutos  super  umeros,  nixa  nigro  baculo  eburneo  et  quidem  purissimo,  introivit  in 
cubiculum  domini  Quixoti,  de  cuius  praesentia  ille  turbatus  confususque  est,  contraxit 
se  et  cooperuit  fere  totum  semetipsum  linteis  ac  stragulis  lecti,  lingua  sua  omnino 
muta,  quare  non  potuit  ei  ullam  urbanitatem  ostendere.  Altisidora  autem  sedit  super 
sellam,  iuxta  lectum  eius  et,  magno  suspirio  emisso,  tenera  ac  debili  voce  dixit: 

-Cum  mulieres  nobiles  natu  et  pudicae  virgines  non  curant  de  honore  earum  et 
permittunt  linguas  suas  contra  omne  obstaculum  palam  omnibus  nuntiare  secreta 
cordium  suorum,  vere  inveniunt  se  in  desperato  atque  angusto  animo.  Ego,  domine 

Quixote  a  Manica,  sum  una  harum  et  quidem  oppressa,  victa  et  capta  magno  amore, 
nihilominus  patiens  atque  honesta  etiam  sum;  et  tam  multum  ut  animus  meus  exploderet 
propter  meum  silentium  et  hoc  modo  vitam  meam  amisi.  Et,  duobus  diebus  elapsis, 
propter  crudelitatem  quam  erga  me  habuisti, 

0,  tu,  durior  marmore  erga  lamentationes  meas! 

pertinax  eques!  et  mortua  fui,  saltem,  secundum  opinionem  eorum  qui  viderunt  me.  Et 
si  non  esset  quia  Amor,  plenus  commiseratione  erga  me,  dederit  medelam  mihi,  ope 
cruciatus  huius  boni  armigeri,  mansissem  in  alio  mundo. 

-Bene  potuit  Amor  -dixit  Sanctius-  dare  hunc  cruciatum  asino  meo  et  tunc  gratias 
ei  agerem.  Sed  dicas  mihi,  domina  mea,  et  utinam  coeli  velint  tibi  mittere  amantem 
mitiorem  quam  dominum  meum:  quid  est  quod  vidisti  in  altero  mundo?  Quid  est  in 
inferno?  Quia  qui  vere  moritur  desperatus,  quamquam  invitus,  in  illo  loco  manebit. 

-Ut  verum  dicam  -respondit  Altisidora-,  fortasse  non  debui  omnino  mori,  quia 
non  introivi  in  infernum,  nam  si  illuc  introiissem  inde  non  potuissem  exire,  quamvis 
vellem.  Verumtamen  perveni  ad  ianuam  illius,  ubi  usque  duodeni  diaboli  ludebant  pila 
et  quidem  amicti  tibialibus  et  thorace  cum  collis  ornatis  reticulato  Flandriae  et  cum 
extremis,  quae  serviebant  ut  bracchiales  et  quidem  ultra  quattuor  digitos  extra 
bracchium  ut  manus  longiores  viderentur  et  in  his  manibus  habebant  palas  igneas.  Et 
de  quo  magis  admirata  sum  est  eos  uti  libris,  ut  videbatur,  plenis  vento  et  inutibilibus 
pro  pilis,  et  haec  erat  res  omnino  mira  et  nova.  Sed  non  tantum  mirabar  de  his  rebus, 
quam  de  facto  quo  omnes  lusores  non  gaudebant  victores  et  tristabantur  qui  perditores 
erant,  quia  in  illo  ludo  omnes  eodem  tempore  grunniebant,  omnes  rixabantur  et  omnes 
sibi  mutuo  maledicebant. 

-Hoc  non  mirum  est  -respondit  Sanctius-;  quia  diaboli  tum  ludant  tum  non  ludant, 
numquam  erunt  contenti,  vincant  sive  perdant. 

-Hoc  ita  erit  -respondit  Altisidora-;  sed  de  alia  re  etiam  miror,  nempe  ut  tunc 
temporis  vere  mirata  essem,  et  hoc  fuit  ut  primo  ictu  nulla  pila  remaneret  et  iam  non 
servivit  ut  iterum  ea  luderent  et  hoc  modo  libri  veteres  et  novi  minuebant  et  quidem 
miro  modo.  Cuidam  libro  ex  eis,  novo  et  flammanti  ac  bene  compaginato,  magnum  ictum 
dederunt  et  viscera  eius  eduxerunt  foras  et  folia  eius  disperserunt.  Et  quidam  diabolus 
dixit  alii  diabolo:  «-Vide  quis  liber  sit  hic.»  Et  diabolus  respondit  ei:  «-Haec  est  Secunda 
pars  Historiae  domini  Quixoti  a  Manica,  quae  non  composita  est  a  Cide  Hamete,  suo 
primo  auctore,  sed  ab  auctore  ex  Aragonia  qui  dicit  esse  natus  in  oppido  Turri  Syllana 
(Tordesillas)».  «-Aufer  hunc  illinc  -respondit  alter  diabolus-  et  introduc  eum  in 
profundas  abyssos  inferni:  ne  videant  eum  amplius  oculi  mei.»  «-Tam  malus  est?» 
respondit  alter.  «-Tam  malus  -obiecit  primus  diabolus-  ut  si  ego  conscienter  vellem 
non  quidem  possem  peiorem  facere,  vel  non  nanciscerer.»  Prosecuti  sunt  ludo  eorum 
et  proiiciebant  alios  libros,  sed  ego,  quia  audivi  nomen  domini  Quixoti,  quem  tam 
multum  diligo  atque  amo,  curavi  tradendi  eum  memoriae  huius  visionis. 

-Visio  debuit  esse,  absque  dubio  -inquit  dominus  Quixotus-,  quoniam  non  est 
alter  liber  in  hoc  mundo  et  haec  historia  traditur  ex  manu  in  manum  et  in  nulla  manet, 
quoniam  omnes  dant  ei  ictum  pedibus.  Tamen  nullo  modo  perturbatus  sum  audiendi 

me  esse  ut  corpus  phantasticum  per  tenebras  abyssi,  neque  per  claritatem  terrae, 
quoniam  ego  sum  quem  ista  historia  tractat.  Si  illa  bona  esset,  fidelis  ac  vera,  longa 
saecula  vitae  haberet,  sin  autem  ex  partu  suo  ad  sepulturam  perveniet  et  non  per 
longiorem  viam. 

Altisidora  voluit  prorsus  prosequi  suis  lamentationibus  contra  dominum  Quixotum, 
sed  tunc  hic  dixit  ei; 

-Multoties  dixi  tibi,  domina,  quam  multum  dolet  mihi  ut  ponas  me  in  tuis 
cogitationibus,  quoniam  has  possum  ego  cognoscere,  sed  nullo  modo  eis  afferre 
medelam.  Egomet  natus  sum  et  pertineo  ad  Dulcineam  a  Toboso  ac  Fata,  si  forte  sint, 
me  tradiderunt  ei;  et  credere  aliam  formositatem  hunc  locum  habere  in  animo  meo  est 
credere  quod  non  fieri  potest.  Sufficit  haec  deceptio  tibi  ut  maneas  in  limitibus  tuae 
honestatis,  nam  ad  impossibilia  nemo  tenetur. 

Et,  his  verbis  auditis,  Altisidora  ostendit  se  molestam  et  stomachosam  et  dixit: 

-Per  Deum  verum,  o  domine,  tu  es  asellus,  animus  mortarii,  nucleus  dactyli, 
obstinatior  ac  durior  quam  rusticus  obstinatus  cum  maneat  in  suis  argumentis,  et  si 
impetum  faciam  in  te,  oculos  tuos  eradicabo!  Num  putas  tu,  dominus  victus  et  contusus 
fustibus,  me  mori  propter  te?  Omnia  quae  hic  vidisti  simulata  sunt;  nam  ego  non  sum 
parata  ad  talia  propter  te,  nec  per  has  beluas  ac  similes  camelos  ut  doleret  mihi  nec 
minimum  ex  parva  ungue  mea  ac  potissimum  mori. 

-Hoc  ita  credo  egomet  -dixit  Sanctius-,  quia  quod  dicunt  amantes  mori  hoc  est 
ad  risum  tenendum;  tamen  bene  illi  possunt  dicere,  sed  quoad  faciendum,  hoc  credat 
ipse  ludas. 

Et,  his  colloquiis  peractis,  introivit  musicus,  cantor  ac  vates,  qui  cantaverat  illos 
duos  cantus  iam  dictos,  qui,  magna  reverentia  domino  Quixoto  facta,  ait: 

-Domine  eques,  vellem  ut  enumeres  me  inter  maximos  servitores  tuos,  quia  abhinc 
multos  dies  habui  magnum  affectum  erga  te  tum  propter  tuam  famam  tum  propter 
optimas  res  gestas  tuas. 

Dominus  Quixotus  autem  ei  respondit: 

-Dicas  mihi  quis  sis,  ut  urbanitas  mea  possit  convenire  tuis  meritis. 

Iuvenis  dixit  se  fuisse  musicum,  qui  nocte  hesterna  cantavit. 

-Profecto  -obierit  dominus  Quixotus-,  habes  optimam  vocem,  tamen  quod  cecinisti 
non  fuit  omnino  adaptatum  ad  hanc  occasionem,  nam  quid  habent  cantus  Garcilasi 
cum  morte  huius  dominae? 

-Ne  mireris,  domine,  de  hoc  -respondit  musicus-;  quia  inter  incipientes  poetas  nostrae 
aetatis  mos  est  ut  unusquisque  scribat  ad  nutum  suum  ac  rapiat  a  quo  vellet  et  quidem 
utrum  hoc  bene  ad  occasionem  veniat  necne,  secundum  voluntatem  suam  et  nulla  est 
stultitia  quam  ipsi  scribant  sive  cantent,  quae  non  tribuatur  ad  licentiam  poeticam. 

Dominus  Quixotus  voluit  ei  respondere,  sed  dux  ducissaque  hoc  impedierunt,  quia 
introiierunt  ad  eum  videndum,  et  inter  eos  longum  ac  laetum  colloquium  fuit,  quo 
Sanctius  tot  facetias  et  malitias  dixit,  quibus  admirati  sunt  dux  ducissaque  tum  de 
simplicitate  eius  tum  de  intellectu  illius.  Dominus  Quixotus  rogavit  eos  ut  dederint  ei 
veniam  ad  proficiscendum  et  quidem  eo  ipso  die,  nam  victis  equitibus  tamquam  ei, 
melius  erat  suile  quam  palatia  regia.  Eam  dederunt  ei  libenter  ac  ducissa  ab  eo  quaesivit 
utrum  Altisidora  adhuc  maneret  in  benevolentia  eius  necne.  Ille  autem  respondit: 

-Domitia  mea,  scito  omne  malum  huius  virginis  esse  ex  otiositate,  cuius  remedium 
est  labor  honestus  atque  assiduus.  Illa  nuntiavit  mihi  in  inferno  uti  ornatu  reticulato 
et  sic  credo  eam  hoc  bene  facere  posse  et  bonum  esset  ut  illa  non  relinqueret  ex  sua 
manu  hunc  laborem;  nam  si  vere  illa  vacat  bacillis  ad  texendum,  cogitationes  eius  non 
movebuntur  ex  bona  voluntate  eius,  quam  illa  vere  vult,  et  haec  est  veritas  et  hoc  est 
consilium  meum. 

-Et  quidem  meum  -addidit  Sanctius-,  quia  numquam  vidi  in  vita  mea  mulierem 
laborantem  hoc  modo  mori;  et  virgines  quae  laborant  magis  vacant  cogitationibus  earum 
ad  finiendum  laborem  quam  suis  amoribus.  Et  hoc  dico  propter  me,  quia  cum  fodio  in 
agro  non  possum  meminisse  meae  uxoris  (litt.  mi  oislo),  dico  Teresiae  Pansae  meae, 
quam  diligo  tamquam  palpebras  oculorum  meorum. 

-Tu  dicis  valde  bene,  Sancti  -ait  ducissa-,  atque  ego  faciam  Altisidoram  laborare 
ex  hoc  et  in  futurum  ad  faciendos  albos  labores,  quibus  illa  semper  maxime  eminuit. 

-Non  necesse  est,  domina  -respondit  Altisidora-,  uti  hac  medela,  quia,  considerata 
crudelitate,  quam  mihi  fecit  hic  maleficus  rudus,  omne  delebitur  e  mea  memoria  ac  sine 
ullo  artificio.  Et,  tua  venia,  excellentissima  domina,  secedam  seorsum  hinc,  ne  amplius 
videam  oculis  meis  non  iam  tristem  figuram  illius,  sed  nec  foedum  aspectum  vultus  eius. 

-Hoc  mihi  videtur  -ait  dux-  quod  solet  dici: 

Qui  iniurias  ostendit 
prope  est  ignoscendi. 

Altisidora  finxit  lacrimas  abstergere  ope  muccinii  et,  reverentia  facta  suo  domino 
suaeque  dominae,  de  cubiculo  egressa  est. 

-Vae  tibi,  vae  tibi,  te  misellam!  -dixit  Sanctius-,  misera  virgo!  quam  malam  fortunam 
habuisti,  quia  invenisti  animum  sparteum  et  cor  quercus.  Et  ego  iuro  tibi,  si  haec 
habuisses  mecum  alia  fortuna  fuisset  tibi! 

Colloquio  finito,  dominus  Quixotus  induit  vestes  suas,  edit  cum  duce  ducissaque 
et  illo  vespere  profectus  est. 


Capitulum  71.  Ubi  narratur  de  his  quae  evenerunt  domino  Quixoto 
cum  armigero  eius  Sanctio  cum  iter  faciebant  ad  pagum  eorum 

Dominus  Quixotus  victus  ac  moestus  iter  faciebat  partim  meditabundus,  sed  etiam 
partim  valde  laetus.  Causa  suae  tristitiae,  quoniam  victus  erat  atque  illius  laetitiae, 
considerata  magna  virtute  Sanctii,  sicut  potuit  probare  in  resurrectione  Altisidorae, 
quamvis  etiam  esset  ei  quoddam  scrupulum  utrum  illa  vere  mortua  esset  necne. 
Sanctius  autem  nullo  modo  laetus  erat,  quia  vidit  Altisidoram  non  adimplevisse 
promissum  suum  et  nullam  subuculam  ei  dederat  et  dum  haec  inter  se  cogitabat,  domino 
suo  dixit: 

-Profecto,  domine,  ego  infelicissimus  medicus  sum  qui  in  toto  mundo  inveniatur, 
quoniam  in  hoc  mundo  medici  sunt,  qui  occidunt  aegrotum  et  volunt  emolumentum 
pro  labore  eorum  lucrari  et  hoc  non  est  amplius  quam  nonnullas  schedulas  medicinarum 
signare,  quas  ille  non  facit,  nisi  apothecarius,  et  hoc  modo  labor  eorum  finitur.  Quatenus 
ad  me,  ego  laboro  propter  salutem  alienam  et  debeo  solvere  meo  sanguine,  sive  alapis, 
vellicationibus,  punctionibus  acicularum  et  flagellis,  sed  non  dant  mihi  nec  minimam 
pecuniam.  Et  ego  iuro  per  talem!  si  adducent  mihi  alium  infirmum,  ante  quam  eum 
sanem,  debent  ungere  manus  meas  ope  pecuniae;  nam  abbas  ex  quo  cantat  comedit, 
et  nolo  credere  ut  coelum  dederit  mihi  talem  virtutem  ad  aliis  communicandam  et  quidem 
gratis  et  amore  ac  pro  nihilo  [litt.  «bdbilis,  bdbilis»,  fortasse  pro  «vobis  vobis»]. 

-Recte  iudicasti,  Sancti  amice  -respondit  dominus  Quixotus-,  et  male  fecit 
Altisidora,  quoniam  non  dedit  tibi  subuculas  promissas,  quamvis  virtus  tua  sit  gratis 
data  et  non  eam  obtinueris  magno  labore  nec  ullo  studio  et  hic  est  potissimum  cruciatus 
pro  tuo  corpore.  Nihilominus  de  me  possum  tibi  dicere  ut  salarium  solverem  tibi  et 
quidem  libenter  pro  flagellis  ad  solvendum  incantamentum  Dulcineae,  si  id  a  me 
quaereres;  tamen  nescio  utrum  haec  actio  curativa  bene  conveniat  cum  salario;  et  nullo 
modo  vellem  ut  medicina  obstaret  huic  praemio.  Verumtamen  mihi  videtur  non  malum 
esse  periculum  facere  et  probare:  videas,  Sancti,  quam  multum  a  me  poscis,  et  continuo 
verbera  te,  et  accipe  sumptum  tuum  in  pecunia  numerata,  quoniam  tumetipse  habes 
pecuniam  meam. 

Ad  hanc  propositionem  Sanctius  aperuit  oculos  suos  necnon  et  aures  plus  quam 
palmum  et  dedit  ei  consensum  sese  verberandi  sponte  ac  libenter  et  dixit  suo  domino: 

-Nunc  autem,  domine,  ego  vere  paratus  sum  tuae  dispositioni  ac  voluntati  et  ad 
faciendum  quidquid  velis  et  quidem  meo  beneficio;  quia  amor  liberorum  meorum  ac 
meae  uxoris  impellit  me  ut  ostendam  me  avidum.  Dicas  ergo  mihi:  quam  multum  dabis 
mihi  pro  omni  flagello? 

-Si  ego  debuissem  hoc  solvere.  Sancti  -respondit  dominus  Quixotus-,  secundum 
magnitudinem  et  qualitatem  beneficii  ac  remedii,  thesaurus  Venetiarum  et  fodinae  Potosf 
pro  nihilo  essent  ad  solvendum  tibi;  tamen  calcula  copiam  meae  pecuniae  quam  apud 
te  habes  et  potes  pro  omni  flagello  dato  pretium  ponere. 

-Illa  sunt  tria  milia  et  trecenta  et  talia  flagellorum;  ex  quibus  iam  verberavi  me  usque 
quinquies:  reliqua  sunt  alia;  veniant  etiam  illa  quinque  inter  reliqua  et  sic  habemus 
tria  milia  et  trecenta,  quae  unumquodque  ad  quartum  ex  argenteo,  quia  non  minus 
feram,  quamvis  omnis  mundus  a  me  quaerat,  faciunt  tria  milia,  mille  et  quingenta  semi 
argenteos,  qui  faciunt  septingentos  et  quinquaginta  argenteos,  ac  trecenti  sunt  centum 
quinquaginta  semi  argentei,  id  est  septuaginta  quipque  argentei,  qui  una  cum  illis 
septingentis  et  quinquaginta  faciunt  octingentos  et  viginti  quinque  argenteos.  Tunc 
hos  accipiam  ex  tuis  quos  habeo  atque  intrabo  domum  meam  dives  et  contentus, 
quamvis  bene  verberatus  sim;  quia  non  accipiuntur  tructae  ...  (cum  femoralibus  siccis) 
et  nil  amplius  dicam. 

-O  Sancti  benedicte!  O  Sancti  amabilis  -respondit  dominus  Quixotus-,  et  quam 
multum  tibi  gratias  agere  debemus  nempe  Dulcinea  atque  ego  ad  tibi  serviendum  omnes 
dies  quos  coelum  det  nobis  in  vita!  Si  illa  revertitur  ad  suam  pristinam  figuram,  quod 
absque  dubio  erit,  infelicitas  eius  fiet  fortuna  et  oppugnatio  mea  triumphus  felicissimus. 


686 


M.  DE  Cervantes 


Et  nunc  vide,  Sancti,  quando  vis  incipere  verberationem  tuam;  quoniam  ut  eam  festines 
ad  finiendam  addo  tibi  alios  centum  argenteos. 

-Quando?  -obiecit  Sanctius-.  Hac  nocte  sine  dubio.  Et  cura  ut  pernoctemus  in 
agro,  sub  divo;  et  ego  aperiam  carnes  meas. 

Nox  advenit,  quam  dominus  Quixotus  vere  exspectabat  maxima  anxietate  huius 
mundi  et  ei  videbatur  rotas  currus  Apollonis  rumpi,  nam  dies  ille  elongabatur  plus 
aequo,  sic  ut  accidere  solet  captis  amore,  qui  numquam  vident  tempus  convenire 
desideriis  eorum.  Denique  introiierunt  inter  quasdam  laetas  arbores,  quae  parum  secus 
a  via  erant,  ubi,  sella  Rocinantis  vacua,  et,  clitellis  asini  eodem  modo  vacuis,  illi  sederunt 
super  viridem  herbam  et  coenaverunt  ex  cellario  Sanctii;  qui  ex  capistro  asini  atque 
eiusque  fune  confecit  potens  ac  flexibile  flagellum,  ac  secessit  circa  viginti  gressus 
seorsum  a  domino  suo,  inter  quasdam  fagos.  Dominus  Quixotus,  qui  eum  vidit  resoluto 
animo  atque  alacri  vigore  ambulare,  dixit  ei: 

-Cura,  amice,  ne  scindas  te  in  fragmenta;  sed  sine  ut  quaedam  flagella  alia 
exspectent;  noli  tam  multum  in  hoc  cursu  festinare  quin  halitus  deficiat  tibi;  volo  dicere 
ne  verberes  te  tam  fortiter  quin  deficiat  tibi  vita  ante  quam  pervenias  ad  computum 
desideratum.  Et  ne  perdas  per  excessum  neque  per  defectum,  ego  autem  seorsum  hic 
ero,  et  quidem  enumerans  ope  huius  coronae  rosarii  quot  flagella  dederis  tibi.  Atque 
utinam  coelum  faveat  tibi  secundum  tuam  bonam  voluntatem. 

-Qui  sumptum  bene  solvit  non  curat  de  pignore  -respondit  Sanctius-:  et  ego 
conabor  me  verberare  ita  ut  doleat  mihi,  sed  non  interficiam  me;  quia  in  hoc  debet 
consistere  virtus  totius  huius  miraculi. 

Denudavit  se  de  medio  corpore  sursum  et  arripiens  funem  incepit  se  verberare  ac 
dominus  Quixotus  enumerare  flagella. 

Sanctius  dedit  sibi  usque  sex  sive  octo,  et  ei  videbatur  illa  irrisio  nimis  noxia  ac 
parvi  pretii,  quare  detinuit  se  parumper  et  dixit  domino  suo  se  valde  deceptum  esse, 
quia  omne  flagellum  mereretur  constare  dimidio  argenteo  et  non  quarto. 

-Prosequere,  Sancti  amice,  ac  ne  languescas  -inquit  ei  dominus  Quixotus-; 
quoniam  ego  duplico  pretium  computi. 

-Hoc  modo  -dixit  Sanctius-,  ad  bonam  manum  Dei,  et  pluviant  flagella! 

Verumtamen  ille  versutus  non  amplius  verberabat  dorsum  suum,  sed  arbores  et 
cum  suspiriis,  quae  aliquando  producebat  et  unoquoque  videbatur  animum  eradicare. 
Tenerus  animus  domini  Quixoti,  ac  timens  ne  finiret  vitam  eius  et  nullo  modo  obtineret 
suum  desiderium  propter  imprudentiam  Sanctii,  dixit  ei: 

-Per  vitam  tuam,  amice,  relinque  hoc  negotium  hic  et  nunc,  quoniam  mihi  videtur 
hoc  pharmacum  nimis  saevum  esse,  et  bene  erit  dare  tempus  ad  tempus,  nam  non 
oppugnaverunt  Zamoram  tantummodo  una  hora.  Ultra  mille  flagella  verberasti  tibi,  ni 
fallor,  et  sufficiunt  nunc;  nam  asinus,  et  hoc  loquendo  impolite,  tolerat  onus,  sed  non 
superpondium. 

-Minime,  domine  -respondit  Sanctius-;  hoc  non  propter  me  dicetur:  «pecunia 
accepta,  labore  relicto.»  Secede  denuo  parum  seorsum  ac  sine  me  saltem  alia  mille 
flagella  verberare;  quia  duobus  talibus  vicibus  adimplebimus  computum  et  adhuc  erit 
aliquid  ad  parcendum. 

-Ita  si  vere  habes  tam  bonum  animum  resolutum  -inquit  dominus  Quixotus-  coelum 

iuvet  te  ac  verbera  te  et  ego  secedam  seorsam. 

Sanctius  reversus  est  ad  suum  negotium  magno  robore  atque  impetu  ita  ut  iam 
auferret  cortices  multarum  arborum:  talis  erat  rigor  quo  sese  verberabat.  Et  levans 
vocem  ac  percutiens  fagum  magno  ictu  dixit: 

-Hic  morieris,  Samson,  et  omnes  qui  tecum  sunt!  Accurrit  dominus  Quixotus 
continuo  ad  sonum  vocis  dolendae  et  ad  ictum  teterrimi  flagelli  atque  apprehendens 
retortam  funem  capistri  quae  serviebat  ei  ut  flagellum  dixit  Sanctio: 

-Ne  permittat  fortuna,  Sancti  amice,  te  amittere  vitam  propter  beneficium  meum, 
quoniam  debes  uxorem  et  liberos  tuos  sustentare:  exspectet  Dulcinea  meliorem 
occasionem,  atque  egomet  sustineam  in  limitibus  spei  opportunae  atque  exspectabo 
donec  nova  robora  invenias  ad  finiendum  hoc  negotium  ad  nutum  omnium. 

-Si  tu,  domine  mi,  hoc  ita  vis  -respondit  Sanctius-,  sit  in  bona  hora,  sed  indue 
pallium  tuum  super  umeros  meos,  quia  effundor  sudore  et  nollem  obstrui  frigore;  nam 
recentes  flagellantes  hoc  periculum  habent. 

Dominus  Quixotus  sic  fecit  et,  quamvis  manserit  solis  suis  pannis  minoribus,  induit 
Sanctium,  qui  dormivit  donec  sol  expergefecit  eum.  Et  continuo  iter  prosecuti  sunt 
tunc  temporis  et  diem  finierunt,  in  quodam  loco  qui  illinc  tres  leucas  aberat. 
Descenderunt  in  caupona  quam  talem  dominus  Quixotus  recognovit  et  non  ut 
castellum  cum  fossa  profunda,  turribus,  cataractis  ac  ponte  versatili;  nam,  eo  victo, 
omnia  discurrebant  secundum  bonum  iudicium,  ut  nunc  dicetur.  Eum  collocaverunt  in 
cubiculo  tabulati  inferioris  in  quo  erant  nonnulla  stragula  picta  tamquam  solent  esse 
in  pagis.  In  quadam  earum  depictus  erat,  sed  pessimo  modo,  raptus  Helenae  cum  audax 
hospes  eam  adduceret  a  Menelao,  atque  in  alio  erat  historia  Didonis  atque  Aeneae, 
illa  super  altam  turrim,  signa  faciens  ope  dimidii  sindonis  ad  fugientem  hospitem,  qui 
per  mare  super  navigium  vel  scapham  fugiens  navigabat. 

Ille  animadvertit  Helenam  non  invite  in  ambabus  historiis  ire,  quoniam  callide 
subridebat;  sed  pulchra  Dido  ostendebat  magnas  lacrimas  tamquam  nuces  per  oculos 
flere.  Et,  his  rebus  conspectis,  dominus  Quixotus  dixit: 

-Hae  duae  dominae  infelicissimae  fuerunt,  quoniam  non  natae  sunt  in  hac  nostra 
aetate,  et  praesertim  egomet,  quoniam  non  natus  sum  in  aetate  earum;  si  ego  invenissem 
hos  dominos  nec  Troia  combusta  neque  Carthago  delenda  esset,  nam  tantum 
interficiendo  Paridem  haec  infortunia  vitarem. 

-Sponsionem  faciam  -dixit  Sanctius-  et  hoc  non  post  longam  moram  temporis, 
nullam  popinam  seu  diversorium  vel  tonstrinam  futuram  esse,  ubi  non  depicta  sit 
historia  rerum  gestarum  nostrarum.  Tamen  vellem  ut  eam  depingeret  manus  melioris 
pictoris  quam  qui  hanc  pinxit.  Jf 

-Recte  iudicasti,  Sancti  -inquit  dominus  Quixotus-,  quoniam  hic  pictor  est  tamquam 
Orbaneja,  pictor  qui  erat  Idubedae  (Ubeda)  et  cum  ab  eo  quaererent  quid  pingeret, 
respondebat:  «Quidquid  exeat»;  et  si  casu  pingebat  gallum,  scribebat  infra:  «Hic  est 
gallus»,  ne  crederent  hanc  esse  vulpem.  Hoc  modo  mihi  videtur,  Sancti,  debet  facere 
pictor  sive  scriptor,  quoniam  omnis  idem  est,  qui  edidit  in  lucem  historiam  huius  novi 
domini  Quixoti,  quae  egressa  est;  nam  ille  pinxit  sive  scripsit  quod  exiret;  sive  fortasse 
erit  tamquam  poeta,  qui  ambulabat  in  annis  praecedentibus  in  aula  regia,  qui  vocabatur 
Mauledn,  qui  respondebat  repente  omnia/  quae  ab  eo  quaererent  et  quidam  homo 

rogavit  eum  ut  diceret  ei  quid  esset  Deum  de  Deo  et  ille  respondit  «Ex  unde  daret» 
[versio  ad  sonitum,  non  ad  sensum,  litt.  de  dotide  diere].  Sed,  his  verbis  seorsum 
relictis,  dic  mihi,  Sancti,  si  fortasse  vis  te  verberare  alia  serie  flagellorum  atque  utrum 
velis  ut  sit  sub  tecto  sive  sub  divo. 

-Mehercle,  domine  -respondit  Sanctius-,  ad  faciendum  quod  egomet  facio,  puto 
idem  esse  ut  sit  domi  vel  ruri;  tamen  melius  esset  mihi  si  inter  arbores  id  facerem,  quia 
videtur  mihi  eas  me  bene  comitari  atque  iuvare  ad  laborem  meum  mirabiliter  perficiendum. 

-Tamen  hoc  ita  non  erit,  Sancti  amice  -respondit  dominus  Quixotus-,  sed  ut  robora 
tua  bene  reficias  hoc  servabimus  ad  nostrum  pagum,  nam  illuc  perveniemus  non  ultra 
perendie. 

Sanctius  respondit  ut  faceret  ad  nutum  suum,  nam  ipse  volebat  finire  breviter  illud 
negotium  et  quidem  sanguine  calido  et  cum  mola  esset  moliens,  quia  in  demora 
aliquando  est  periculum;  atque  a  Deo  flagitando  et  malleo  percutiendo,  quia  melius 
erat  accipe  unum  quam  duo  tibi  dabo  ac  passer  in  manu  quam  vultur  volando. 

-Non  tam  multa  proverbia,  Sancti,  per  solum  Deum  -dixit  dominus  Quixotus-; 
quoniam  mihi  videtur  te  esse  sicut  erat  in  principio ,  quare  loquere  simpliciter  et  non 
intricate  sicut  multoties  dixi  tibi  et  videbis  quomodo  panis  tibi  pro  centum  aestimabitur. 

-Nescio  quam  adversa  sit  fortuna  mea  -respondit  Sanctius-  quia  nescio  dicere 
sententiam  sine  proverbio  neque  proverbium  ut  non  videatur  mihi  sententia  bona; 
sed  emendabo  me  si  fieri  potest. 

Et,  his  rebus  dictis,  colloquium  finitum  est. 


Capitulum  72.  Ubi  narratur  quomodo  dominus  Quixotus  et  Sanctius 
ad  pagum  eorum  pervenerunt 


Illo  die,  exspectantes  noctem  fuerunt  in  illo  loco  atque  in  illa  caupona  dominus 
Quixotus  ac  Sanctius;  alter  ad  finiendum  computum  flagellorum,  alter  autem  ad 
videndum  finem  eorum  quod  erat  desiderium  eius.  Tunc  ad  cauponam  advenit  eques 
viator  una  cum  tribus  sive  quattuor  famulis,  unus  quorum  dixit  illi,  qui  videbatur 
dominus  eorum  esse: 

-Hic  potes,  domine  Alvare  Tarfe,  quiescere  hoc  tempus  postmeridianum:  caupona 
videtur  munda  esse  ac  frigida. 

Dominus  Quixotus,  his  verbis  auditis,  dixit  Sanctio: 

-Vide,  Sancti:  cum  verterem  folia  illius  libri,  nempe  secundae  partis  historiae  meae, 
ibi  inveni  nomen  domini  Alvari  Tarfe, 

-Hoc  bene  potest  esse  -respondit  Sanctius-.  Sinamus  ut  descendat  et  postea  ab 
eo  hoc  quaeramus. 

Eques  descendit  et  cauponaria  ei  dedit  habitaculum  in  tabulato  inferiore,  quod 
positum  erat  coram  habitaculo  domini  Quixoti,  quod  etiam  paratum  erat  cum  quibusdam 
stragulis  pictis  tamquam  illa,  quae  in  cubiculo  domini  Quixoti  erant.  Novus  eques  qui 

advenit,  induebat  vestem  aestivam  et  egressus  est  ad  portam  cauponae,  quae  valde 
ampla  erat  necnon  et  frigida,  per  quam  dominus  Quixotus  ambulabat  et  ab  eo  quaesivit: 

-Quonam  petis,  o  praeclare  domine? 

Et  dominus  Quixotus  respondit  ei: 

-Ad  pagum,  qui  propinquus  hinc  est,  in  quo  natus  sum.  Ac  tu,  domine,  quonam 
iter  facis? 

-Ego,  domine  -respondit  eques-,  iter  facio  Granatam,  quae  patria  mea  est. 

-Et  quidem  bona  patria!  -obiecit  dominus  Quixotus-.  Sed,  dicas  mihi,  domine, 
propter  urbanitatem,  tuum  nomen;  quoniam  mihi  videtur  hoc  esse  maioris  momenti 
quam  quod  bene  possum  dicere. 

-Nomen  meum  est  Alvarus  Tarfe  -respondit  hospes. 

Cui  dominus  Quixotus  obiecit: 

-Absque  dubio  credo  te  esse  illum  Alvarum  Tarfe  de  quo  agitur  in  secunda  parte 
Historiae  domini  Quixoti  a  Manica ,  quae  nuper  impressa  est  atque  edita  in  lucem  a 
quodam  auctore  hodierno. 

-Egomet  ipse  sum  -respondit  eques-,  atque  ille  dominus  Quixotus,  vir  insignis  ac 
principalis  in  illa  historia  maximus  amicus  meus  fuit,  et  ego  fui  qui  eum  eduxi  ex  sua 
terra,  sive  saltem  eum  impuli  ut  veniret  ad  ludicrum  equestre,  quod  erat  Caesaraugustae, 
quo  ego  iter  faciebam.  Et,  ut  verum  dicam,  multa  beneficia  ei  feci  et  immo  potui  obtinere 
ut  carnifex  non  verberaret  dorsum  eius,  quia  ille  eques  fuit  nimis  audax. 

-Dicas  autem  mihi,  domine  Alvare,  num  ego  similis  sum  huic  domino  Quixoto,  de 
quo  loqueris? 

-Nullo  modo  -respondit  hospes-,  minime  vero. 

-Atque  iste  dominus  Quixotus  -dixit  noster-  num  ducebat  secum  armigerum,  qui 
nuncupabatur  Sanctius  Pansa? 

-Certe,  secum  ducebat  eum  -respondit  dominus  Alvarus-,  sed  quamvis  haberet 
famam  faceti  numquam  audivi  dicere  facetias  cum  sale  ac  lepore. 

-Hoc  credo  ego  valde  bene  -dixit  ad  hanc  occasionem  Sanctius-,  quia  non  omnes 
possunt  facetias  dicere,  atque  hic  Sanctius  de  quo  tu  dicis,  praeclare  vir,  debet  esse 
maximus  versutus,  infaustus  ac  latro  sive  omnia  una,  quia  verus  Sanctius  Pansa  sum 
ego,  et  facetus  sum  in  extremis  tamquam  pluvia  coeli,  sin  autem  facias  comprobationem, 
et  veni  post  me  saltem  per  annum  et  videbis  quomodo  omni  tempore  cadunt  facetiae 
de  ore  meo  et  tales  ac  tot  hilares  ut  faciam  ridere,  me  nesciente,  omnes  circumstantes; 
ac  verus  dominus  Quixotus  a  Manica,  illustris,  strenuus,  prudens,  captus  amore, 
vindicator  iniuriarum,  custos  pupillorum  et  orphanorum,  protector  viduarum  atque 
occisor  virginum,  qui  habet  ut  unicam  dominam  imparem  Dulcineam  a  Toboso,  est  hic 
vir  qui  coram  te  est  et  qui  est  dominus  meus.  Quicumque  alter  dominus  Quixotus  et 
quilibet  Sanctius  Pansa  esset  supplantatio  atque  allucinatio. 

-Per  Deum  ego  hoc  vere  credo  -respondit  dominus  Alvarus-,  quia  plures  facetias 
dixisti  tu,  amice,  cum  quattuor  argumentis  quam  alter  Sanctius  Pansa  in  omnibus,  quae 
eum  audivi  dicere  et  multoties  fuerunt!  Ille  autem  erat  magis  edax  quam  bene  loquens, 
stultior  quam  facetus,  et  absque  dubio  credo  incantatores  persequi  bonum  dominum 
Quixotum  et  eodem  modo  voluerunt  persequi  me  cum  domino  Quixoto  malo.  Sed  nescio 
quid  dicere;  nam  audebo  iurare  me  eum  introduxisse  in  nosocomium  insanorum,  sive 

in  domum  Nuntii  Toleti  ut  curarent  eum  atque  hic  est  alter  dominus  Quixotus,  quamvis 
sit  valde  diversus  ab  illo  meo. 

-Ego  -dixit  dominus  Quixotus-  nescio  utrum  sim  bonus  necne,  tamen  scio  dicere  me 
non  esse  malum  et  ut  videas  et  hoc  probes,  domine  Alvare  Tarfe,  in  omnibus  diebus  vitae 
meae  numquam  fui  Caesaraugustae;  immo  cum  audivi  dicere  istum  phantasticum  dominum 
Quixotum  fuisse  in  ludicro  equestri  huius  urbis,  nolui  introire  in  eam,  ita  ut  palam  omnibus 
in  hoc  mundo  ostenderem  mendacium  eius,  et  hoc  modo  perveni  Barcinonem,  archivum 
urbanitatis,  hospitium  alienigenarum,  nosocomium  miserorum,  patria  strenuorum,  vindicta 
laesorum,  ubi  grata  ac  mutua  amicitia  se  invenit  quapropter  unica  est  in  situ  ac  formositate 
illius.  Et  quamvis  facta  quae  in  ea  mihi  acciderunt  non  praecise  placuerunt  mihi,  quoniam 
mihi  affecerunt  magnum  dolorem,  hunc  patior  libenter  propterea  quod  vidi  hanc  urbem.  Et 
denique,  domine  Alvare  Tarfe,  ego  sum  dominus  Quixotus  a  Manica,  ipse  de  quo  fama 
dicit  et  non  hic  infortunatus,  qui  nomen  meum  usurpare  voluit  atque  honorari  meis 
cogitationibus.  Et  rogo  te  tamquam  equitem,  ut  facias  publicam  declarationem  ante 
praefectum  huius  loci,  qua  dicas  te  numquam  vidisse  me  hucusque,  omnibus  diebus  vitae 
tuae,  necnon  me  non  esse  dominum  Quixotum  impressum  in  secunda  parte,  neque  hunc 
Sanctium  Pansam  armigerum  meum  esse  illum,  quem  cognovisti. 

-Hoc  faciam  libentissime  -respondit  dominus  Alvarus-  quia  vere  miror  videndo 
duos  dominos  Quixotos  et  duos  Sanctios  uno  atque  eodem  tempore,  et  habentes  idem 
nomen,  sed  diversas  corporeas  actiones;  et  denuo  dico  atque  affirmo  me  non  vidisse 
quod  vidi  nec  mihi  accidisse  quod  accidit. 

-Absque  dubio  -dixit  Sanctius-  debuisti  esse  incantatus,  tamquam  domina  mea 
Dulcinea  a  Toboso  ac  placeat  coelo  ut  solutio  incantationis  tuae  esset  etiam  in  aliis 
tribus  milibus  et  tantis  flagellorum,  sicut  propter  eam  ego  verbero  me,  et  ea  absque 
ulla  utilitate  ex  mea  parte  adimplerem. 

-Non  intelligo  quid  sit  hoc  de  flagellis  -ait  dominus  Alvarus. 

Et  Sanctius  respondit  ei  hoc  esse  longum  ad  narrandum;  sed  ille  id  enarrare  posset 
si  ipsum  iter  facerent. 

Hora  prandii  adventa,  comederunt  una  dominus  Quixotus  et  dominus  Alvarus.  Tunc 
et  quidem  casu  praepositus  urbis  introivit  in  cauponam  cum  suo  scriba,  a  quo  dominus 
Quixotus  fecit  petitionem  secundum  ius  suum,  quam  conveniebat  facere,  ut  dominus 
Alvarus  Tarfe,  nempe  ut  eques  ille,  qui  ibi  erat  palam  exponeret  ante  praepositum  se 
non  cognoscere  dominum  Quixotum  a  Manica,  qui  in  illo  tempore  etiam  erat  ibi  et 
quidem  hic  dominus  Quixotus  non  erat  ille,  qui  impressus  erat  in  quadam  historia 
intitulata  Secunda  Pars  Domini  Quixoti  a  Manica  composita  a  quodam  Avellaneda, 
nomine,  natus  in  urbe  Turri  Syllana  (Tordesillas).  Tandem  praepositus  fecit  testimonium 
iuridicum;  et  haec  declaratio  facta  est  secundum  legem,  qua  dominus  Quixotus  ac 
Sanctius  valde  contenti  fuerunt  tamquam  si  esset  res  magni  momenti,  quia  simile 
testimonium  ostenderet  differentiam  inter  illos  duos  Quixotos  et  duos  Sanctios  atque 
inter  opera  eorum  et  verba.  Multae  urbanitates  obtulerunt  se  mutuo  inter  dominum 
Alvarum  ac  dominum  Quixotum,  quibus  vir  Manicae  ostendebat  magnam  prudentiam 
suam  et  hoc  modo  ab  errore  liberavit  dominum  Alvarum  Tarfe  quo  erat;  atque  ipse 
credidit  se  incantatum  esse,  nam  sua  manu  tangebat  duos  tan  diversos  Quixotos. 

Vespere  autem  facto,  profecti  sunt  ex  illo  loco  et  post  dimidiam  leucam  duae  viae 

diversae  secessebant  ad  invicem,  altera  ad  pagum  domini  Quixoti  atque  altera  qua  iter 
faciebat  dominus  Alvarus.  Hoc  brevi  tempore  dominus  Quixotus  narravit  ei  tum 
infortunium,  quod  passus  est,  quoniam  ille  victus  erat,  tum  incantamentum  Dulcineae 
et  medelam  illius,  et  de  his  omnibus  rebus  mirabatur  dominus  Alvarus,  qui  dominum 
Quixotum  amplexus  est  et  Sanctium  quoque  et  iter  suum  prosecutus  est,  ac  dominus 
Quixotus  iter  suum,  et  pernoctavit  inter  alias  arbores  ita  ut  Sanctius  posset  poenitentiam 
suam  adimplere,  quam  eodem  modo  perfecit  ut  nocte  hesterna  et  magno  dolore 
corticum  arborum  fagorum  potius  quam  dorsi  sui,  quod  tam  bene  servavit  ut  flagella 
nec  muscam  fugarent  si  in  dorso  eius  esset. 

Dominus  Quixotus  deceptus  non  perdidit  ictum  ex  suo  computo  ac  ratione  et  invenit 
eos  cum  is  illius  noctis  praecedentis  esse  tria  milia  et  viginti  novem  flagellorum.  Ut 
videbatur  sol  festinavit  ad  videndum  illud  sacrificium  et  cum  luce  illius  solis  iter  eorum 
prosecuti  sunt  loquentes  inter  se  de  errore  domini  Alvari  et  quam  bene  fecerunt  illam 
declarationem  ante  iustitiam  ac  tam  authenticam. 

1110  die  atque  illa  nocte  iter  fecerunt  et  eis  nihil  accidit  dignum  narrandi,  nisi  dicere 
Sanctium  finivisse  suum  negotium  quo  dominus  Quixotus  magnopere  gavisus  est  et 
sic  exspectabat  diem  ad  videndum  utrum  in  via  inveniret  dominam  suam  Dulcineam 
iam  solutam  ab  incantamento.  Et  prosecutus  est  iter  suum  et  nullam  dominam  invenit 
quam  aliquo  modo  ut  Dulcineam  a  Toboso  recognoscere  posset,  quoniam  habuit 
promissum  Merlini  tamquam  infalibilem,  quo  non  potuit  mentiri. 

1111  autem,  his  cogitationibus  ac  desideriis  prolatis,  ascenderunt  clivum  sursum  ex 
quo  viderunt  pagum  eorum,  et  cum  Sanctius  eum  vidit,  genibus  flexis,  dixit: 

-Aperi  oculos,  optanda  patria  mea,  atque  inspice  Sanctium  Pansam,  filium  tuum,  ad 
te  venire,  et  quidem  si  non  valde  dives  saltem  bene  verberatus.  Aperi  bracchia  tua  atque 
accipe  etiam  filium  tuum,  dominum  Quixotum,  qui  victus  venit  ex  bracchiis  alienis,  sed 
victor  sui  ipsius;  et  secundum  quod  ille  dixit  mihi,  haec  est  maior  victoria  quae  exoptari 
possit.  Pecuniam  habeo,  quia  si  bona  flagella  dabant  mihi  bonus  eques  erat  mecum. 

-Relinque  has  stultitias  -ait  dominus  Quixotus-;  nam  iam  intramus  pede  dextro  in 
locum  nostrum,  ubi  dabimus  quietem  nostris  cogitationibus  et  consilium  quod  conati 
sumus  exercere,  nempe  vitam  bucolicam. 

Illi  autem,  his  verbis  dictis,  descenderunt  de  clivo  et  ad  pagum  eorum  pervenerunt. 


Capitulum  73.  Ubi  narrantur  auguria  quae  habuit  dominus  Quixotus 
introiens  in  suum  pagum  cum  aliis  rebus  gestis,  quae  ornant  et 
confirmant  hanc  magnam  historiam 


Cum  introirent  in  illud  oppidum,  secundum  quod  Cide  Hamete  dicit,  dominus 
Quixotus  vidit  duos  pueros  in  areis  loci  litigantes  mutuo  atque  alter  dixit  alteri: 

-Noli  fatigari,  Petrule  [ex  Petro,  Periquillo],  quia  eam  numquam  videbis  in  omnibus 
diebus  vitae  tuae. 

Dominus  Quixotus,  his  verbis  auditis,  dixit  Sanctio: 

-Num  animadvertisti,  Sancti,  quod  ille  puer  dixit:  «Eam  numquam  videbis  in 
omnibus  diebus  vitae  tuae?» 

-Sed  quid  hoc  nobis  -respondit  Sanctius-  quod  dixit  puer? 

-Quid  ergo?  -obiecit  dominus  Quixotus-  Nonne  vides  si  haec  verba  meis 
cogitationibus  assigno,  significant  me  numquam  visurum  esse  Dulcineam? 

Sanctius  voluit  ei  respondere,  sed  impedivit  videndo  leporem  fugientem  per  agros 
quem  persequebantur  canes  venatici  ac  venatores  et  lepus  ille  timens  venit  ad  sese 
abscondendum  ac  submittendum  ad  pedes  asini.  Sanctius  eum  apprehendit  suis 
manibus  et  porrexit  domino  Quixoto,  qui  dicebat: 

-Malum  signum!  Malum  signum!  Lepus  fugit,  canes  venatici  eum  persequuntur: 
Dulcinea  non  videtur! 

-Mirus  es  tu,  domine  -dixit  Sanctius-;  fingamus  animo  hunc  leporem  esse 
Dulcineam  a  Toboso  et  canes  venatici  hi,  qui  eum  persequuntur,  esse  maleficos 
incantatores,  qui  eam  in  rusticam  transformaverunt;  ille  fugit,  ego  apprehendo  eum  et 
porrigo  tibi,  qui  eum  habes  in  tuis  bracchiis  ac  permulces  eum,  ubinam  gentium  est 
malum  signum  sive  malum  augurium,  quod  hinc  deprehendi  potest? 

Duo  pueri  illius  rixae  advenerunt  ad  leporem  videndum  et  a  quodam  eorum  Sanctius 
quaesivit  quare  litigabant  inter  se.  Et  ille  qui  dixit  «eam  non  amplius  videbis  in  tota 
vita  tua»,  respondit  Sanctio  dicens  se  accepisse  ab  altero  puero  caveam  gryllorum, 
quam  nolebat  ei  reddere  in  totam  vitam  suam.  Sanctius  eduxit  quattuor  quadrantes  ex 
sua  crumena  et  dedit  puero  pro  cavea  gryllorum  et  posuit  eam  in  manus  domini  Quixoti 
dicens  ei: 

-En,  domine,  rupta  et  destructa  sunt  haec  auguria,  quae  nil  habent  cum  nostris 
novis  rebus  gestis  tamquam  nubes,  quae  olim  fuerunt,  secundum  quod  imaginor,  et 
quamvis  stultus  sim.  Et  si  non  oblitus  sum  huius  rei,  audivi  parochum  oppidanum 
nostrum  dicere  non  decet  christifideles  nec  prudentes  curare  de  his  parvitatibus  et 
quamvis  tu  eadem  dixeris  mihi,  ita  ut  velles  dicere  stultos  esse  christianos,  qui  talia 
auguria  capiunt.  Et  non  oportet  hoc  statuere  vel  in  hoc  manere,  sed  transeamus  prorsus 
atque  introeamus  in  nostrum  pagum. 

Tunc  venatores  advenerunt  ac  suum  leporem  quaesiverunt,  dominus  Quixotus  eum 
dedit  eis  et  ulterius  prosecuti  sunt  et  ad  introitum  oppidi  in  parvo  prato  invenerunt 
parochum  et  baccalaureum  recitantes  preces.  Et  opus  est  scire  Sanctium  posuisse  super 
asinum  et  super  fascem  armorum  pallium  byssi  pictum  flammis  igneis,  quo  induerunt 
eum  in  castello  ducis  in  nocte  qua  Altisidora  reversa  est  ad  vitam.  Etiam  posuit  super 
caput  asini  infamem  cucullum,  et  haec  fuit  novissima  transformatio  atque  ornatus 
cuiusdam  asini  in  hoc  mundo. 

Parochus  baccalaureusque  statim  cognoverunt  ambos  et  ad  eos  venerunt  bracchiis 
apertis.  Dominus  Quixotus  descendit  de  equo  atque  arcte  amplexus  est  eos,  et  pueri 
qui  sunt  lynces  ad  omnia  videnda,  cucullo  iumenti  conspecto,  venerunt  ad  eum 
videndum  atque  alteri  alteris  dicebant: 

-Venite,  pueri,  et  videte  asinum  Sanctii  Pansae  praestantiorem  Mingo  et  belluam 
domini  Quixoti  macriorem  ac  flaccidiorem  quam  primo  die. 

Denique,  circumdati  a  pueris  et  comitati  a  parocho  et  a  baccalaureo  intraverunt  in 

pagum  et  domum  domini  Quixoti  petiverunt  et  invenerunt  ad  portam  illius  heram  domus 
ac  neptem  eius,  quibus  iam  pervenerant  nuntii  adventus  eorum.  Eosdem  nuntios  etiam 
dederunt  Teresiae  Pansae,  uxori  Sanctii,  quae  capillis  inordinatis  ac  non  bene  amicta, 
adducens  manu  filiam  Sanctiulam,  accurrit  ad  videndum  maritum  suum;  et  cum  eum 
vidit  et  non  tam  ornatum  tamquam  illa  cogitabat  gubernatorem  futurum  esse,  dixit  ei: 

-Quomodo  venis  hoc  modo,  coniux  mi,  quia  mihi  videtur  te  venire  pedibus  et 
insuper  dolentibus  pedibus,  quare  non  es  similis  gubernatori  nisi  sis  gubernator  male 
administratus? 

-Tace,  Teresia  -respondit  Sanctius-;  quia  saepe  ubi  sunt  perticae  non  sunt  pernae,  et 
veniamus  ad  domum  nostram  et  ibi  audies  miras  res.  Pecuniam  mecum  fero,  et  hoc  interest 
nobis,  et  quidem  eam  lucratus  sum  industria  ac  sollertia  mea  et  cum  damno  nullius. 

-Adduc  pecuniam,  mi  bone  coniux  -dixit  Teresia-,  quia  ego  non  curo  ubi  eam 
lucratus  sis,  utrum  hic  an  ibi,  si  vere  eam  lucratus  es,  quia  absque  dubio  non  invenisti 
novum  modum  lucrandi  eam  in  hoc  mundo. 

Sanctiula  amplexa  est  patrem  suum,  et  ab  eo  quaesivit  utrum  aliquid  ei  adduxerit; 
quia  illa  eum  magna  anxietate  exspectabat  tamquam  aquam  mensis  Maii;  et  apprehendit 
eum  ex  latere  cinguli  et  uxor  eius  ex  manu,  filia  traxit  asinum  et  omnes  petiverunt 
domum,  relinquendo  dominum  Quixotum  in  domo  eius  sub  cura  neptis  heraeque  domus 
atque  una  cum  parocho  ac  baccalaureo. 

Dominus  Quixotus  noluit  exspectare  momenta  nec  horas  et  ipso  tempore  secessit 
seorsum  cum  baccalaureo  parochoque  et  brevis  argumentis  enarravit  eis  quomodo 
victus  fuit  atque  obligationem  manendi  domi  per  annum,  pago  nullo  modo  relicto,  et 
ut  hanc  promissionem  verbatim  et  accurate  sine  ulla  transgressione  adimpleret, 
quoniam  ut  eques  itinerans  hoc  opus  erat.  Ille  vero  putabat  fieri  pastor  per  annum 
integrum  atque  oblectari  in  solitudine  agrorum,  ubi  posset  aperte  suas  cogitationes 
amorosas  ostendere  fungendo  virtuoso  exercitio  bucolico  atque  eos  rogabat,  si  non 
multum  haberent  ad  perficiendum  et  negotia  maioris  ponderis  non  essent  eis  ut  vellent 
sodales  eius  fieri.  Ille  autem  emeret  oves  et  pecora,  quae  sufficerent  eis,  ita  ut  vocarentur 
pastores  et  in  illo  negotio,  quod  erat  maioris  momenti  iam  factum  erat,  quoniam  iam 
dedit  nomina,  quae  essent  omnino  apta  eis.  Parochus  rogavit  ut  diceret  eis  ea  nomina. 
Dominus  Quixotus  respondit  ei  se  vocaturum  esse  Pastorem  Quixotis ,  baccalaureus 
erit  Pastor  Carrascon ,  parochus  autem  Pastor  Curiambrus ,  et  Sanctius  Pansa  Pastor 
Pancinus. 

Omnes  mirati  sunt  de  hac  nova  amentia  domini  Quixoti;  sed  concesserunt  novo 
desiderio  eius  ne  ex  pago  iterum  egrederetur  ad  suos  equitatus,  atque  exspectando 
curare  eum  hoc  anno,  et  etiam  plauserunt  demefttiam  eius  ut  prudentem  et  sese 
obtulerunt  ad  comitandum  eum  in  illo  negotio. 

-Et  etiam  -ait  Samson  Carrasco-  ut  omnes  cognoscunt  me  esse  poetam 
celeberrimum  omni  tempore  et  loco,  componam  versus  bucolicos  sive  aulicos  sive  sicut 
vellem,  ita  ut  possimus  oblectari  per  has  regiones  quas  peragrabimus.  Et  quod  maioris 
momenti  est,  domini  mei,  ut  unusquisque  nostri  eligat  nomen  pastricis  suae,  quam 
laudabit  suis  carminibus,  et  nullam  arborem  relinquamus,  quamvis  dura  illa  sit,  in  qua 
non  scribamus  sive  incidamus  nomen  illitis,  secundum  consuetudinem  pastorum 
captorum  amore. 

-Hoc  est  ad  amussim  -respondit  dominus  Quixotus-,  quoniam  ego  liber  sum 
quaerendi  nomen  fictae  pastricis,  nam  hic  est  impar  Dulcinea  a  Toboso,  gloria  harum 
riparum,  ornatus  horum  pratorum,  sustentiatio  formositatis,  eremum  facetiarum  ac 
denique  illa  cui  bene  convenit  omnis  laudatio,  quamvis  maxima  sit 

-Hoc  verum  est  -dixit  parochus-;  sed  nos  quaerituri  erimus  hic  pastrices  idoneas, 
quae  bene  nobis  saltem  in  angulis  nisi  alio  modo  conveniant. 

Samson  Carrasco,  his  rebus  prolatis,  addidit : 

-Et  si  deerunt  nobis  dabimus  eis  talia  nomina,  quibus  mundus  plenus  est  in  libris 
impressis:  Phyllides  (Fflidas),  Amaryllides  (Amarilis),  Dianas,  Fleridas,  Galateas  ac 
Belisardas;  nam  si  in  foris  vendunt  talia  nomina,  nonne  possumus  ea  emere  et  ut 
nostras  habere?  Si  domina  mea,  sive  ut  melius  dicam,  si  pastrix  mea,  casu  nuncuparetur 
Anna  ego  eam  vocabo  Annardam\  si  Francisca,  tunc  eam  vocabo  Franceniam\  si 
Lucia  tunc  Lucindam  et  omne  ibi  huiuscemodi  erit.  Et  Sanctius  Pansa,  si  vult  in  hanc 
confraternitatem  introire,  poterit  uxorem  suam  Teresiam  Pansam  vocare  Teresairtam. 

Dominus  Quixotus  risit  de  adaptatione  nominum  et  parochus  laudavit  in  extremum 
hanc  honestam  atque  honoratam  resolutionem  eius,  et  sese  obtulit  denuo  ad  eum 
comitandum  cum  vere  vacaret  labore  in  suis  obligationibus.  Illi  autem,  his  verbis  dictis, 
valedixerunt  ei  ac  rogaverunt  eum  et  consilium  dederunt  ut  curaret  de  sua  valetudine 
et  comederet  quod  ei  bonum  esset. 

Sed  fortuna  quidem  casu  fecit  ut  neptis  necnon  et  hera  domus  audirent  colloquium 
quod  fuit  inter  illos  tres  et  simul  ac  profecti  sunt,  intraverunt  ambae  ad  dominum 
Quixotum  ac  neptis  dixit  ei: 

-Quid  est  hoc,  avuncule?  Nunc  cum  nos  incepimus  putare  te  reverti  domum,  ita 
ut  hic  maneas  ad  quietam  atque  honoratam  vitam  gerendam,  cur  vis  te  introducere  in 
hos  novos  labyrinthos,  cum  fias 

Parvule  pastor,  tu  qui  venis 
parvule  pastor,  tu  qui  vadis? 

quia  vere  iam  hordeum  durum  est  ad  fistulas  pastoritias  faciendas. 

Cui  hera  domus  addidit: 

-Num  poteris  quietem  postmeridianam  tempore  aestivo  in  agro  sustinere,  et  ros 
noctis  tempore  hiemali  et  ululatum  quoque  luporum?  Nullo  modo;  quia  hoc  est 
exercitium  et  officium  virorum  robustorum,  qui  assuefacti  et  instructi  sunt  ad  hoc 
ministerium  fere  a  teneris  annis.  Et  pellem  pro  pelle,  melius  esset  eques  itinerans  quam 
pastor.  Videas,  domine,  et  accipe  consilium  meum,  et  quidem  hoc  non  dabo,  quia  satiata 
sim  pane  vinoque,  nam  ieiuna  ego  sum,  et  ultra  quinquaginta  annos  nata:  maneas 
domi,  cura  de  tuis  bonis,  confitere  saepe  peccata  tua,  faveas  miseris  et  super  animum 
meum  si  hoc  modo  quid  mali  eveniat  tibi. 

-Tacete,  filiae  -respondit  eis  dominus  Quixotus-;  quoniam  bene  scio  quod  facere 
debeo.  Afferte  me  ad  lectum,  nam  videtur  me  aegrotare.  Et  pro  certo  habete  me,  tum 
equitem  itinerantem  tum  pastorem  ad  iter  faciendum,  numquam  relicturum  esse  vos  in 
omnibus  penuriis  vestris,  sicut  reapse  videbitis. 

Et  ut  bonae  filiae  -quia  procul  dubio  hera  domus  neptisque  erant-  eum  adduxerunt 
ad  lectum,  ubi  eum  nutriverunt  atque  accommodaverunt  quantum  fieri  posset. 

Capitulum  74.  ‘  Ubi  narratur  quomodo  dominus  Quixotus  aegrotavit 

Sic  ut  res  humanae  non  sunt  aeternae,  et  semper  vadunt  ad  declinationem  ex  suo  initio 
perveniendo  ad  finem,  praesertim  vitae  hominum,  et  dominus  Quixotus  non  habuit 
privilegium  de  coelo  ad  detinendum  cursum  suae  vitae,  etiam  finis  et  dissolutio  eius  advenit 
et  quidem  cum  minus  de  hac  re  cogitaret,  sive  ex  melancholia  videndi  se  victum  sive  per 
dispositionem  coeli,  quod  haec  sic  decrevit.  Ule  laboravit  febri,  vi  cuius,  lecto  accubuit  per 
sex  dies,  quibus  multoties  parochus  visitavit  eum,  etiam  baccalaureus,  tonsor  necnon  et 
amici  eius  et  Sanctius  Pansa,  bonus  armiger,  qui  non  secessit  de  lecto  eius. 

Hi  autem  crediderunt  causam  huius  fuisse  propter  tristitiam  videndi  se  victum  et 
quia  nondum  adimpletum  erat  desiderium  eius  libertatis  ac  dissolutionis  incantamenti 
Dulcineae,  quod  adduxit  eum  ad  hunc  morbum,  at  illi  conabantur  eum  oblectari  omnibus 
modis.  Baccalaureus  autem  ei  dicebat  ut  e  lecto  surgeret  ad  exercitium  bucolicum 
incipiendum,  cui  iam  composuit  eclogam,  et  male  eveniret  Sannazaro  et  omnibus  qui 
eas  scripserunt.  Ex  sua  pecunia  iam  duos  optimos  canes  emerat  ad  pecus 
custodiendum,  alter  vocabatur  Barcino  et  alter  Butro,  quos  vendidit  ei  vicinus  oppidi 
Quintanar.  Nihilominus  dominus  Quixotus  non  potuit  tristitias  suas  superare. 

Amici  eius  vocaverunt  medicum,  qui  pulsum  venarum  eius  recognovit  et  non  mansit 
valde  contentus,  quapropter  dixit  ei  ut  potius  attenderet  salutem  sui  animi,  quia  salus 
corporis  erat  in  periculo.  Dominus  Quixotus  haec  audivit  et  quidem  quieto  animo,  sed 
non  hoc  modo  audiverunt  hera  domus  et  neptis  eius  necnon  et  armiger  eius,  qui 
ploraverunt  continuo  amare  tamquam  si  coram  eis  iam  mortuus  esset.  Secundum 
opinionem  medici  molestiae  ac  melancholiae  finierunt  eum.  Dominus  Quixotus  rogavit 
ut  eum  relinquerent  solum,  quoniam  cupiebat  parum  dormire.  Sic  enim  fecerunt  et 
dormivit  uno  impetu,  ut  vulgo  dicitur,  ultra  sex  horas;  et  hoc  tantum  fuit  ut  crederent 
hera  domus  ac  neptis  eum  in  somno  periisse.  Hoc  tempore  elapso,  ut  dictum, 
experrectus  est  et  clamavit  magna  voce  et  dixit: 

-Benedictus  sit  omnipotens  Deus,  qui  tam  magnum  bonum  mihi  fecit!  Equidem 
misericordia  eius  infinita  est,  neque  eam  minuunt  peccata  hominum. 

Neptis  animadvertit  has  sententias  avunculi,  quae  ei  videbantur  valde  congruae  esse 
et  quidem  meliores  quas  dicere  consueverat,  saltem  in  illo  morbo  et  quaesivit  ab  eo: 

-Quid  est  quod  dicis,  domine?  Num  est  aliquid  novi?  Quae  sunt  misericordiae  illae, 
sive  quaenam  sunt  illa  peccata  hominum?  ' 

-Misericordia  -  respondit  dominus  Quixotus-,  neptis,  illa  est  quam  Deus  mecum 
habuit  et,  sicut  dixi,  peccata  mea  non  impediunt  eam.  Ego  nunc  habeo  meum  sanum 
iudicium,  liberum  clarumque,  sine  umbris  caliginosis  ignorantiae,  quam  super  me 
posuerunt  continua  atque  erronea  lectura  horum  abominabilium  librorum  equitatuum. 
Ego  iam  cognosco  errores  atque  ineptias  eorum,  tamen  tantummodo  doleo  hanc 
deceptionem  ad  me  tam  sero  venisse,  quare  non  est  mihi  tempus  ad  faciendam 
convenientem  emendationem,  legendo  ajJbs  libros,  qui  sint  lux  animi.  Ego  sentio,  o 
neptis  mea,  me  moriturum  esse;  et  vellem  facere  tali  modo  ut  intelligerent  vitam  meam 

non  tam  malam  fuisse,  ita  ut  efficeret  me  insanum;  et  quamvis  sim,  nolo  hanc  veritatem 
confirmare  tempore  meae  mortis.  Voca  enim,  amica  mea,  bonos  sodales  meos,  nempe, 
parochum,  baccalaureum  Samson  Carrasco,  magistrum  Nicolaum  tonsorem,  quoniam 
peccata  mea  confiteri  volo  et  testamentum  facere. 

Tamen  neptis  hoc  mandatum  non  potuit  adimplere,  quia  omnes  tres  illi  eodem 
tempore  introiierunt.  Ubi  primum  dominus  Quixotus  eos  viderit,  dixit  eis: 

-Date  mihi  congratulationes  vestras,  optimi  domini,  quoniam  iam  non  amplius  sum 
dominus  Quixotus  a  Manica,  sed  Alonsus  Quixanus,  qui  per  mores  meos  Bonus 
nuncupabar.  Nunc  autem  inimicus  sum  iam  Amadis  a  Gaula  et  omnis  turbae  multae  catervae 
illius  generis;  omnes  historiae  profanae  equitatus  itinerantis  odiosae  sunt  mihi;  nunc  iam 
cognosco  stultitiam  meam  ac  periculum  quo  posuerunt  me,  quoniam  eas  legi;  et  nunc 
temporis  propter  misericordiam  Dei  in  eas  odium  habeo  et  quidem  mea  experientia  detestor. 

Omnes  tres,  his  verbis  auditis,  putaverunt,  absque  dubio,  eum  aliam  novam 
dementiam  habuisse.  Quare  Samson  dixit  ei: 

-Quid  tunc,  domine  Quixote,  estne  aliqua  novitas  de  domina  Dulcinea,  nonne  iam 
soluta  est  ab  incantamento,  estne  hoc  quod  vis  nobis  dicere?  Sed  nunc  nos  facturi 
sumus  pastores  ad  cantandum  in  vita,  tamquam  principes,  et  tu  vis  fieri  eremita?  Taceas 
ergo,  quaeso,  per  tuam  vitam,  ac  venias  ad  te  et  fias  compos  tui  et  relinque  has  fabellas. 

-Mors  mea  -obiecit  dominus  Quixotus-,  transmutabit  fabellas  illas,  quae  hucusque 
in  damnum  meum  fuerunt,  Deo  volente,  in  meam  utilitatem.  Egomet,  domini  mei,  sentio 
me  mori  et  quidem  magna  festinatione;  relinquite  ergo  omnes  facetias  et  adducite  mihi 
confessorem  ad  mea  peccata  confitenda  et  scribam,  qui  faciat  testamentum  meum;  nam 
in  tali  statu  rerum,  tamquam  sum,  homo  non  irridebit  animum  suum.  Quamobrem  rogo 
vos,  dum  confitebor  parocho  peccata  mea,  ut  ad  me  adducatis  scribam. 

Illi  autem  intuiti  sunt  ad  invicem  atque  admirati  de  argumentis  domini  Quixoti  et, 
quamvis  in  magno  dubio  essent,  voluerunt  ei  credere;  et  signum,  quo  intellexerunt 
eum  vere  moriturum  esse,  erat  quia  tanta  celeritate  ex  dementia  ad  sanitatem  mentis 
pervenit;  et  his  argumentis  addidit  alia,  quae  tam  bona  et  christiana  erant  ac  tam  optimo 
consilio  et  prudentia,  quibus  abstulit  dubium  ab  eis  ut  vere  crederent  eum  sanum  esse. 

Parochus  quaesivit  ab  eis  ut  egrederentur  e  cubiculo,  et  solus  mansit  cum  eo  et 
ille  confessus  est  peccata  sua.  Baccalaureus  petivit  scribam  et  parum  postea  cum  eo 
advenit  et  una  cum  Sanctio  Pansa;  ille  Sanctius  -iam  sciebat,  quia  baccalaureus 
nuntiaverat  ei,  quomodo  esset  valetudo  domini  eius-,  et  cum  invenit  heram  domus  ac 
neptim  plorantes  etiam  incepit  gesticulationem  planctus  et  lacrimas  effundere.  Parochus 
autem,  confessione  finita,  egressus  est  foras  dicens: 

-Vere  moritur  ac  vere  compos  mentis  est  Alonsus  Quixanus  Bonus;  et  iam 
possumus  introire  ut  faciat  suum  testamentum. 

Hi  nuntii  impetum  fecerunt  in  gravidos  oculos  herae  domus  ac  neptis  necnon  et 
Sanctii  Pansae,  boni  armigeri  eius,  et  taliter  ut  effunderent  lacrimas  ex  oculis  eorum  et 
dirumperentur  in  mille  suspiriis  profundis  ex  pectore,  quia  vere,  sicut  aliquando  dictum 
est,  dum  dominus  Quixotus  fuit  Alonsus  Quixanus  Bonus,  simpliciter,  et  dum  fuit 
dominus  Quixotus  a  Manica,  semper  fuit  bonae  ac  placidae  condicionis  atque  indolis 
necnon  et  affabilis  urbanitatis,  quare  non  tantum  domi,  sed  omnes  qui  eum 
cognoscebant  eum  diligebant. 

Scriba  autem  intravit  una  cum  reliquis  et  quidem  ex  suo  modo  prolegomena 
testamentaria  iam  incepit,  dum  dominus  Quixotus  ex  sua  parte  disposuit  suum  animum 
secundum  ordinationes  et  Christiana  adiuncta  rerum,  quae  requirebantur.  Et,  cum  venit 
ad  donationes,  dixit: 

«Item,  est  voluntas  mea  ut  quaedam  pecunia,  quam  habet  Sanctius  Pansa,  quem 
in  tempore  meae  dementiae  feci  armigerum  meum,  quoniam  inter  eum  et  me  fuerunt 
nonnulli  computi  et  rationes,  ad  dandum  et  accipiendum,  volo  ut  nihil  ex  eo  requiratur 
neque  computum  faciant  de  eo,  sed  si  quid  superesset,  salario  eius  convenienter 
soluto,  ille  hoc  accipiat  ut  suum  et  hoc  non  multum  erit,  et  utinam  prosit  ei.  Atque  ita 
ut  eum  iuvavi,  cum  essem  amens,  ad  ei  gubernationem  insulae  dandam,  nunc  autem, 
cum  sim  sanus,  vellem  ei  gubernationem  regni  dare,  si  vere  possem,  quoniam  simplicitas 
condicionis  ac  fidelitas  modi  agendi  eius  vere  meretur.» 

Et  vertens  se  ad  Sanctium  dixit  ei: 

-Ignosce  mihi,  amice,  quoniam  egomet  fui  occasio  ut  videaris  insanus,  tamquam 
ego,  et  feci  te  cadere  in  ipso  errore  in  quo  egomet  lapsus  sum,  nempe  equites  itinerantes 
fuisse  atque  esse  in  hoc  mundo. 

-Me  miserum!  -respondit  Sanctius  flens-.  Ne  moriaris,  domine  mi,  sed  accipe 
consilium  meum  ut  vivas  multos  annos;  quia  nulla  dementia  est  in  hac  vita  quam  sinere 
se  mori,  sic  simpliciter,  cum  nemo  sit  qui  occidat  te  nec  aliae  manus  quae  finiant  te, 
nisi  manus  melancholiae.  Videas,  ne  sis  piger,  sed  surge  e  lecto  et  veniamus  ad  campum 
amicti  vestibus  pastorum  sicut  statuimus  facere:  fortasse  a  tergo  cuiusdam  plantae 
inveniamus  dominam  Dulcineam  iam  solutam  ab  incantamento,  et  quidem  pulcherrimam 
ad  videndum.  Sed  si  moriris  ex  tristitia,  quia  victus  es,  dic  enim  me  culpabilem  esse, 
quia  non  bene  paravi  Rocinantem  et  in  terram  deiecerunt  te;  sed  iam  vidisti  in  libris 
equitatus  hoc  valde  commune  esse,  nempe  quosdam  equites  deiicere  alios,  et  qui  hodie 
victus  est,  cras  erit  victor. 

-Hoc  ita  est  -ait  Samson-,  et  bonus  Sanctius  Pansa  recte  iudicat  in  veritate  harum 
rerum. 

-Domini  -dixit  dominus  Quixotus-,  procedamus  lentiter,  nam  in  nidis  anni  praeteriti 
non  sunt  passeres  hoc  anno.  Ego  insanus  fui,  sed  iam  sum  sanus:  dominus  Quixotus 
a  Manica  fui,  nunc  ut  iam  dixi,  sum  Alonsus  Quixanus  Bonus.  Utinam  poenitentia  ac 
veritas  mea  possit  facere  ut  vos  denuo  velitis  aestimare  me  ut  antea,  et  dominus  scriba 
ulterius  prosequatur. 

«Item,  facio  donationem  omnium  bonorum  meorum  Antoniae  Quixanae,  nepti  meae, 
quae  hic  praesens  est,  sed  oportet  ut  antea  deducant  donationes  quas  iubeo  dare;  ac 
prima  erit  salarium  dare  herae  domus  meae,  quae  mihi  ministravit  per  totum  tempus 
necnon  et  etiam  viginti  denarios  ad  vestem  emendam.  Statuo  ut  executores  huius 
testamenti  [vulgo  albaceas ]  dominum  parochum  ac  baccalaureum  Samson  Carrasco, 
qui  hic  praesentes  sunt.» 

«Item,  est  voluntas  mea  si  Antonia  Quixana,  neptis  mea,  vult  nubere  cuidam,  ut 
nubat  viro  de  quo  sciat,  praevia  inquisitione  facta,  eum  non  cognoscere  libros 
equitatus,  sed  si  casu  cognosceret  eos  et  neptis  mea  vult  ei  nubere  et  nubit  ei,  tunc 
illa  amittat  omnia  quae  dederim  ei,  et  executores  testamenti  distribuent  haec  omnia 
piis  operibus  ad  nutum  eorum.» 

«Item,  rogo  hos  dominos  executores  testamenti,  si  casu  cognoscerent  auctorem, 
qui  secundum  quod  dicunt,  composuit  Secundam  partem  rerum  gestarum  domini 
Quixoti  a  Manica ,  ut  mea  ex  parte  ab  eo  quaerant  ut  ignoscat  mihi  occasionem  quam 
ei  dedi,  me  omnino  invito,  scribendi  tot  ac  tam  magnas  ineptias,  tamquam  ipse  scripsit; 
quia  ex  hac  vita  exeo  magno  scrupulo  animi  mei,  eique  dedi  occasionem  ac  rationem 
scribendi  ea.» 

His  verbis  prolatis,  clausit  testamentum  suum,  languit  et  iacuit  in  lecto  supinum  in 
longum.  Omnes  autem  perturbati  sunt  et  voluerunt  ei  medelam  dare  et,  testamento 
finito,  per  triduum  vixit,  sed  saepissime  languebat.  Omnis  domus  vero  turbata  erat, 
sed  neptis  edebat,  hera  domus  potabat  et  Sanctius  Pansa  laetabatur;  quia  venire  in 
iure  hereditario  cuiusdam  delet  ex  memoria  poenam  relictam  a  mortuo. 

Denique,  omnibus  sacramentis  receptis,  et,  libris  equitatus  omnino  despectis,  et 
quidem  multis  ac  rectis  argumentis,  advenit  finis  ultimus  domini  Quixoti.  Praesens  fuit 
scriba,  qui  enim  dixit  se  numquam  legisse  librum  equitatus,  ubi  diceretur  ut  quidam 
eques  itinerans  mortuus  esset  in  lecto  ac  tam  placido  et  Christiano  modo  sicut  dominus 
Quixotus;  qui  inter  commiserationes  ac  lacrimas  omnium  circumstantium  animum  suum 
dedit,  volo  dicere  eum  mortuum  esse. 

Cum  haec  vidit  parochus  rogavit  scribam  ut  daret  testimonium  quomodo  Alonsus 
Quixanus  Bonus,  qui  nuncupabatur  dominus  Quixotus  a  Manica,  ex  hac  praesenti  vita 
transiret  et  mortuus  esset  modo  naturali.  Et  hoc  testimonium  ab  eo  quaesivit  ut  auferret 
occasionem  ut  alius  auctor,  praeter  Cide  Hamete  Benengeli,  eum  false  resuscitaret  et 
faceret  innumeras  historias  rerum  gestarum  eius. 

Hic  fuit  finis  Ingeniosi  Fidalgi  Manicae  cuius  locum  noluit  ponere  accurate,  ita  ut 
omnes  pagi  regionis  Manicae  possent  inter  se  contendere  ad  eum  obtinendum  et  pro 
oppidano  eorum  habere,  sicut  contenderunt  septem  urbes  Graeciae  propter  Homerum. 

Planctus  Sanctii,  neptis  atque  herae  domus  domini  Quixoti  non  memorantur  hic, 
necnon  et  epitaphia  sepulturae  eius,  quamvis  Samson  Carrasco  hoc  scripserit: 

Hic  iacet  Fidalgus  fortis 
qui  ad  talem  extremum  venit 
ut  clarus  et  filius  sortis, 
quare  mors  ei  non  convenit 
cum  sua  vita  ope  mortis. 

Omnia  habuerunt  eius  manus 
factus  est  nodus  gordianus 
et  hoc  sine  ulla  ventura 
et  ex  ipsa  hac  natura 
vixit  demens,  mortuus  sanus. 

Et  prudentissimus  Cide  Hamete  dixit  suo  calamo: 

-Hic  pendens  manebis  ex  hac  pertica  et  ex  hoc  filo  aeneo,  nescio  utrum  bene  scissus 
an  male  factus,  o  calame  mi,  sed  longa  saecula  vives,  si  praesumptuosi  ac  malefici 
historiographi  non  demittunt  te  ad  te  profanandum.  Sed  ante  quam  ad  te  veniant  dic 
eis  et  quidem  quam  melius  eis  dicere  possis: 

Sistite,  cuncti,  ignavi! 
nemo  audeat  me  attrectare, 
negotium,  rex,  invocavi 
mihique  debebant  servare. 

Tantummodo  mihi  natus  est  dominus  Quixotus,  atque  ego  ei;  ille  novit  operam 
navare  et  egomet  eam  describere;  soli  nos  duo  sumus  in  uno,  et  hoc  praeter  fictum 
scriptorem  ex  urbe  Turri  Syllana  (Tordesillas),  qui  ausus  est  sive  audebit  scribere,  ope 
crassae  atque  ineptae  pennae  struthionis,  res  gestas  strenui  equitis  mei,  quia  non  est 
onus  umerorum  eius  neque  negotium  ex  frigido  ingenio  illius.  Animadverte  ei,  si  casu 
pervenis  ad  eum  cognoscendum  ut  sinat  in  hac  sepultura  quiescere  ossa  putrida  ac 
lassa  domini  Quixoti  et  ne  velit  eum  secum  ferre  ad  Veterem  Castellam,  et  hoc  contra 
omnia  privilegia  forensia  mortis,  extrahendo  eum  ex  hac  fossa,  ubi  reapse  ac  vere  iacet 
supinus  ad  longum,  vi  cuius  non  fieri  potest  ut  perveniat  ad  tertium  novum  exitum; 
nam  ad  irrisionem  faciendam  ex  tantis,  quas  equites  itinerantes  fecerunt,  sufficiunt  illi 
duo  egressus,  quos  fecit,  et  quidem  ad  beneplacitum  omnium  gentium,  quibus  nuntii 
eius  pervenerunt  tum  in  his  regionibus  tum  in  regnis  peregrinis.  Et  hoc  modo 
adimplebis  tuam  Christianam  professionem,  dando  bonum  consilium  cui  male  te  diligit, 
et  ego  manebo  contentus  atque  exultans  gaudio,  quia  primus  fui,  qui  omnino  gavisus 
sum  de  scriptis  eius,  sicut  vere  cupivi,  quia  non  fuit  aliud  desiderium  meum  quam  ut 
abhorrerent  ab  his  historiis  hominum,  fictis  atque  insolitis  horum  librorum  equitatus 
itinerantis,  nam  per  historias  mei  veri  domini  Quixoti  talia  obstacula  offendent  atque 
absque  dubio  per  terram  cadent.»  Vale, 

